
Prefaţă la ediţia în limba română 

* * 


Am scris această carte pentru un public anglofon, istorici şi alte per¬ 
soane interesate, încercînd să explic cum a luat fiinţă România modernă. 
Formarea naţiunii române s-a întins pe mai bine de două veacuri, începînd 
cu cea de-a doua jumătate a secolului al XVllI-lea pînă la venirea la putere 
a comuniştilor, după cel de-al Doilea Război Mondial. Am prezentat faza 
iniţială a acestui proces într-o carte intitulată The Romanians, 1774-1866, 
apărută în 1996. Prezentul volum analizează cea de-a doua fază, matură, 
a formării naţiunii, ce a culminat cu crearea României Mari, la sfîrşitul 
Primului Război Mondial, şi a accelerat integrarea ei în Europa. 

Formarea naţiunii a fost un proces complex, care a absorbit energiile 
cîtorva generaţii succesive de români. Conducătorii lor au acordat prio¬ 
ritate înfăptuirii ţelurilor politice: Unirea Principatelor (realizată în 1859) 
şi independenţa deplină (dobîndită în 1878). Cu toate că iniţiativa le aparţi¬ 
nuse, aceştia au recunoscut, totuşi, că succesul lor depindea în parte de 
plasarea lor avantajoasă în raport cu Marile Puteri. Adoptaseră o astfel de 
strategie de nevoie, pentru a pune de acord aspiraţiile naţionale cu reali¬ 
tăţile internaţionale. După experienţa Războiului de Independenţă din 
1877-1878, care încordase relaţiile cu Rusia, şi Congresul de la Berlin 
din 1878, în cadrul căruia Marile Puteri au condiţionat recunoaşterea Inde¬ 
pendenţei de îndeplinirea unor condiţii oneroase, conducătorii români au 
abandonat politica de sprijinire pe acţiunea colectivă a Marilor Puteri în 
vederea promovării intereselor naţionale. Pentru a apăra independenţa 
într-un climat internaţional pe care l-au perceput ca ostil faţă de noile state 
în formare, aceştia au hotărît să lege soarta ţării de aliaţi puternici. Regele 
Carol şi prim-ministrul său. Ion C. Brătianu, au fost, ca atare, de acord să 
se alăture, în 1883, Triplei Alianţe (dintre Germania, Austro-Ungaria şi 
Italia), considerînd-o blocul cel mai puternic de state de pe Continent. 
Această angajare a fundamentat politica externă a României pînă în anul 
1914, în ciuda unei evidente simpatii faţă de Franţa, manifestată atît în 
rîndurile oamenilor politici cît şi în cele ale populaţiei în ansamblul ei. 

După dobîndirea independenţei, conducătorii României au urmărit cu 
şi mai multă energie realizarea unui alt obiectiv semnificativ al formării 
naţiunii, şi anume, unirea celor aproximativ 2 800 000 de români aflaţi 
sub stăpînire ungară (principatul istoric al Transilvaniei şi regiunile înve¬ 
cinate: Banat, Crişana şi Maramureş), celor 230 000 din Austria (Buco¬ 
vina) şi celor 1 000 000 de români din Rusia (Basarabia) cu Regatul Ro¬ 
mâniei, proclamat în 1881. Cu toate că guvernele României dintre anii ’90 
ai secolului trecut şi Primul Război Mondial abordau cu circumspecţie pro¬ 
blema naţională din puternicele ţări vecine, sporirea sentimentelor ireden¬ 
tiste în interior amintea permanent cît de fragil devenise parteneriatul cu 
Austro-Ungaria în cadrul Triplei Alianţe şi cît de redusă rămăsese simpa¬ 
tia pentru Rusia. 

România Mare s-a înfăptuit în primul rînd ca răspuns la condiţiile speci¬ 
fice din fiecare din teritoriile locuite de români şi nu atît ca rezultat al vic¬ 
toriilor obţinute pe cîmpul de luptă. (România a intrat în Primul Război 
Mondial în 1916 de partea Aliaţilor pentru a dobîndi Transilvania şi Bucovina, 
însă armata germană şi cea austro-ungară fuseseră copleşitoare.) Mai întîi 
în Basarabia în 1917 şi 1918, ca rezultat al haosului creat de Revoluţia rusă, 
şi apoi în Transilvania şi Bucovina, pe fondul dezintegrării Austro-Unga- 
riei, fruntaşii politici români au mobilizat opinia publică românească 
pentru a cere unirea cu România şi au apelat la sprijinul Armatei Române. 
Unirea cu aceste provincii a avut drept rezultat dublarea, dacă nu mai mult, 
a suprafeţei ţării, aducînd-o la 296 000 de km 2 , şi sporirea populaţiei de la 
8 500 000 la peste 16 000 000 locuitori. Dobîndirea acestor teritorii a fost 
consfinţită, nu fără a-şi călca pe inimă, de către principalele Puteri Aliate prin 
tratatele de pace din anii 1919-1920. Marea majoritate a românilor a fost 
astfel cuprinsă între noile graniţe (doar vreo 600 000 au rămas în afara lor). 
Din punct de vedere teritorial, statul naţional devenise astfel o realitate. 

O misiune crucială cu care se confruntau conducătorii români a fost 

* 

crearea instituţiilor politice adecvate cerinţelor statului modem. In toate 
eforturile lor se evidenţia tendinţa de raţionalizare în administraţie şi de 
aliniere a guvernării în totalitate la modelele vest-europene. O nouă lege 
fundamentală, Constituţia din 1866, a oferit un cadru stabil dezvoltării 
vieţii politice pînă în preajma celui de-al Doilea Război Mondial. Urcarea 
pe tronul României a dinastiei Hohenzollem-Sigmaringen, tot în 1866, a 
sporit stabilitatea politică, asigurînd o orientare fermă atît în politica internă, 
cît şi în cea externă. Apoi, în cursul deceniului următor, grupări politice 
separate au fuzionat, formînd cele două partide politice principale — 
Partidul Naţional Liberal şi Partidul Conservator — care au dat viaţă insti¬ 
tuţiilor parlamentare înscrise în Constituţie. După Primul Război Mondial, 

prin Constituţia din 1923, structurile politice au fost adaptate necesităţilor 
statului naţional lărgit. Speranţele de continuitate politică s-au dovedit însă 
iluzorii, dat fiind că, în anii ’30, s-a accentuat deplasarea către o guvernare 
autoritară. Incapacitatea guvernării parlamentare şi a partidelor politice 
tradiţionale de a face faţa crizei economice mondiale şi altor crize a fost 
adesea citată drept cauză a slăbirii democraţiei. Mulţi analişti au identifi¬ 
cat un punct slab, ce s-a dovedit fatal, în însăşi structura politică, şi anume, 
caracterul burghez al Constituţiilor din 1866 şi 1923, care fuseseră elabo¬ 
rate pentru o ţară în care clasa mijlocie constituia doar o pătură subţire a 
populaţiei. In consecinţă, după cum au subliniat analiştii, funcţionarea com¬ 
plicatului mecanism politic nu revenea unei societăţi luminate şi expe¬ 
rimentate, ci era asigurată de către un mic cerc de politicieni de profesie 
şi de o majoritate formată din ţărănime, căreia îi lipseau educaţia şi expe¬ 
rienţa necesare şi pe care politicienii o puteau manipula după plac. 

A 

Incepînd cu ultimele decenii ale secolului al XlX-lea, politicienii şi inte¬ 
lectualii şi-au asumat o altă sarcină esenţială a formării naţiunii — trans¬ 
formarea unei economii eminamente agricole într-o economie bazată pe 
industrie şi pe oraş. Rezultatele au fost amestecate. Agricultura a rămas 
baza economiei pînă Ia cel de-al Doilea Război Mondial. Ea asigura cea 
mai mare parte a venitului naţional şi mijloacele principale de trai pen¬ 
tru aproape 80 la sută din populaţie. Izbitoare, de asemenea, a fost persis¬ 
tenţa tradiţiei. Organizarea agriculturii a cunoscut foarte puţine schimbări 
după ultimul pătrar al veacului al XlX-lea. Trăsătura sa principală a rămas 
„agricultura ţărănească", un sistem de producţie practicat de familiile de 

A 

ţărani individuali în micile gospodării ţărăneşti. In general, agricultura era 
primitivă sub raportul tehnologiei şi al metodelor folosite şi împovărată 
de suprapopulaţie şi datorii, condiţii perpetuate în mare măsură prin axarea 
pe producţia de grîne pentru export. Nici chiar cuprinzătoarele reforme 
agrare din anii ’20 nu au modificat în mod semnificativ modelele tradi¬ 
ţionale de producţie, în ciuda evidenţei clare că acestea împiedicau pro¬ 
gresul. Reformele introduse de guvernele interbelice, precum sprijinirea 
cooperativelor, extinderea creditului rural şi promovarea culturilor de plante 
industriale, au fost de natură să aducă foloase, aproape exclusiv, unui număr 
relativ mic de ţărani prosperi. 

A 

Incepînd cu anii ’90, industria a cunoscut o creştere constantă. Produc¬ 
ţia în unele ramuri, ca, de pildă, în industriile petrolieră, metalurgică şi 
chimică, a fost impresionantă. Forţa motrice a industrializării a consti¬ 
tuit-o o elită industrială şi bancară puţin numeroasă, avînd legături strînse 
cu principalele partide politice, în special Partidul Naţional Liberal, care 
făcuseră din crearea unei industrii modeme principalul ţel economic în 

formarea naţiunii. Caracteristică pentru perioada interbelică a fost inter¬ 
venţia crescîndă a statului în vederea accelerării dezvoltării economice, 
în general, şi a promovării industriei, în particular. Cu toate că respec¬ 
ta proprietatea particulară şi permitea obţinerea a numeroase avantaje 
de către capitalul privat, guvernul şi-a arogat rolul de a planifica şi supra¬ 
veghea ceea ce a început să fie numită „economia naţională". Statul, 
într-adevăr, şi-a asumat acele funcţii economice pe care clasa mijlocie 
le exercitase în Europa Occidentală în secolul al XlX-lea. Cu toate aces¬ 
tea, dezvoltarea industriei s-a dovedit inegală. Se făceau încă simţite o 
mulţime de discrepanţe: de pildă, industria nu era capabilă să producă 
toate maşinile de care avea nevoie pentru dezvoltarea ei continuă, iar 
în privinţa tehnologiei, majoritatea uzinelor şi fabricilor rămăseseră în 
urma celor din Occident. Un alt obstacol ce persista în calea dezvoltării 
industriei era incapacitatea pieţei interne de a absorbi produsele acesteia 
din cauza nivelului scăzut de trai şi a diminuării în consecinţă a puterii 
de cumpărare a majorităţii populaţiei. 

Formarea naţiunii române nu însemna numai un proces de creare a struc¬ 
turilor politice şi economice, ci presupunea şi integrarea majorităţii lipsite 
de mijloace — ţăranii — în textura socială generală. Dependenţi de pro¬ 
ducţiile unor gospodării necorespunzătoare, ei duceau o existenţă sub nive¬ 
lul normal, caracterizată printr-o alimentaţie proastă, condiţii rudimenta¬ 
re de locuit şi o asistenţă medicală insuficientă sau inexistentă. Situaţia 
lor a preocupat politicienii şi sociologii în întreg intervalul cuprins între 
anii ’60 ai veacului trecut şi anii ’40 ai secolului nostru, iar legislaţia guver¬ 
namentală promitea îmbunătăţirea ei. Cu toate acestea, vechile lipsuri nu 
au fost înlăturate şi, în multe privinţe, ţăranii au rămas marginalizaţi. 

O componentă fundamentală a formării naţiunii a fost legătura crescîndă 
a românilor cu Europa Occidentală. Contactele economice au avut iniţial 
o importanţă capitală în scoaterea României din relativa izolare impusă 
de suzeranitatea otomană. Schimburile dintre România şi Europa Occi¬ 
dentală (inclusiv Austro-Ungaria şi Germania) s-au extins spectaculos între 
anii ’70 şi Primul Război Mondial, cînd volumul exporturilor româneşti 
s-a triplat, iar importurile au crescut de patru ori, dovadă clară a integrării 
României în sistemul economic internaţional. Acest ritm dinamic al comer¬ 
ţului cu Europa Occidentală s-a menţinut şi în perioada dintre cele două 
războaie mondiale. 

Rolul Occidentului în dezvoltarea industriei româneşti a fost complex. 
Exportînd în România cantităţi masive de bunuri manufacturate, Occiden¬ 
tul a grăbit dispariţia meşteşugurilor tradiţionale în secolul al XlX-lea şi 

A 

a întîrziat dezvoltarea unei industrii modeme. In acelaşi timp însă, trans- 

ferul de tehnologie şi substanţialele investiţii de capital au impulsionat 
industrializarea. Investiţiile pe scară largă au început după dobîndirea in¬ 
dependenţei de către România în 1878, iar în preajma Primului Război 
Mondial capitalul străin devenise predominant în numeroase ramuri indus¬ 
triale, în special în domeniul petrolului, al gazului metan şi al electric¬ 
ităţii, al metalurgiei şi al industriei chimice. Capitalul străin mai deţinea 
o parte semnificativă din industrie în perioada interbelică, dar în 1938 elita 
industrială şi financiară românească ajunsese să-şi sporească propriul cap¬ 
ital pe ansamblul industriei la aproximativ 60 la sută. 

Relaţiile economice ale României cu Europa Occidentală aveau în primul 
rînd un caracter de dependenţă. Esenţială pentru bunăstarea ţării era vîn- 
zarea în străinătate a unor mari cantităţi de produse agricole şi de alte ma¬ 
terii prime. Astfel, pierderea pieţelor internaţionale în timpul crizei econo¬ 
mice de la începutul anilor ’30 a provocat mari greutăţi economice în ţară. 
Dependenţa de exporturi a descurajat reformele din agricultură, pentru 
că a tins să consolideze structurile tradiţionale ale unei agriculturi ţărăneşti 
ineficiente. în ceea ce priveşte industria, cu toate că industriaşii şi bancherii 
români, sprijiniţi de Partidul Naţional Liberal, au încercat să-şi extindă 
controlul asupra economiei naţionale prin limitarea participării capitalu¬ 
lui străin, România a continuat să fie un mare importator de capital, rămî- 
nînd astfel dependentă de investiţiile occidentale în privinţa impulsionării 
economiei. 

Europa Occidentală a exercitat, de asemenea, o influenţă decisivă asupra 
instituţiilor politice româneşti. Elita intelectuală şi politică românească 
se ducea cu regularitate în Occident, în special în Franţa şi Germania, pen¬ 
tru studii universitare. Timp de un secol, aceasta a găsit surse de inspi¬ 
raţie şi idei, direct şi indirect, în toate curentele ideologice din Europa de 
la vremea respectivă, de la romantism şi liberalism pînă la diversele tipuri 
de naţionalism şi conservatorism. Occidentul a oferit un exemplu şi în 
plan instituţional: Constituţia din 1866 a fost elaborată după modelul Con¬ 
stituţiei belgiene din 1831, principalele coduri de legi au fost inspirate din 
cele franceze, iar structurile parlamentare se bazau foarte mult pe experien¬ 
ţa occidentală în acest domeniu. 

Cursul politic şi economic pe care s-a angajat România în secolul al 
XlX-lea a provocat o neîntreruptă controversă în rîndurile intelectualilor 
români. Preocupările acestora s-au concentrat asupra masivei ingerinţe a 
Europei Occidentale în societatea românească, ceea ce i-a obligat să se 
confrunte cu probleme fundamentale ca, de pildă, cine erau ei ca români 
şi ce cale de dezvoltare era cea mai potrivită spiritului naţional. Pe măsura 
intensificării acestei dezbateri, s-au distins două largi curente de idei, unul 

care susţinea că România face parte din Europa şi ca atare este sortită să 
se dezvolte din punct de vedere economic şi social pe căi similare celor 
din Occidentul urbanizat şi industrializat şi altul care sublinia caracterul 
agrar intrinsec al ţării şi, în consecinţă, nevoia de a rămîne credincioasă 
tradiţiei. 

Pe parcursul unui secol, pînă la cel de-al Doilea Război Mondial, atît 
„tradiţionaliştii 44 cît şi „europeniştii 44 , aşa cum s-au numit adepţii celor două 
curente, au vădit o remarcabilă continuitate de gîndire. Tradiţionaliştii insis¬ 
tau că România a fost întotdeauna şi va rămîne o ţară eminamente agrară. 
Ei îşi concentrau atenţia asupra micului producător rural, ca stîlp al unei 
ordini economice şi sociale vitale, şi preamăreau satul drept păstrător al 
unei tradiţii „sănătoase 44 şi al valorilor naţionale „autentice 44 . Fiind siguri 
astfel că Europa Occidentală, urbanizată şi industrializată, nu va putea 
servi niciodată României ca model de dezvoltare, ei au deplîns schim¬ 
barea intervenită în ţară în secolul al XlX-lea, cînd aceasta a adoptat „cu 
ridicata 44 instituţiile politice şi economice occidentale. Europeniştii au ajuns 
la concluzii total diferite. Aceştia nu aveau nici o îndoială că România 
făcea parte din Europa şi că va urma în mod inevitabil acelaşi curs de 
dezvoltare ca şi Occidentul. Ei insistau asupra faptului că România ale¬ 
sese calea corectă în secolul al XlX-lea prin deschiderea largă a porţilor 
pentru ideile şi instituţiile europene şi preziceau că ţara va căpăta un ca¬ 
racter mai accentuat urban şi industrial şi că în statul naţional modem clasa 
mijlocie se va dezvolta şi îşi va asuma în mod îndreptăţit conducerea. 

Aşteptările europeni şti lor şi ale tradiţionaliştilor, deopotrivă, au fost spul¬ 
berate de către cel de-al Doilea Război Mondial şi de ceea ce a urmat, întrucît 
comunismul a dominat întreaga realitate românească în a doua jumătate 
a secolului al XX-lea. Mai bine de patruzeci de ani, de la sfîrşitul anilor 
’40 pînă în 1989, acesta a servit drept acoperire ideologică pentru un sis¬ 
tem politic şi economic care a reorientat România dinspre Europa Occiden¬ 
tală către Răsărit. Nu este aici locul să descriem dominaţia comunistă. Şi 

nici nu pot fi evaluate fără o perspectivă istorică mai amplă efectele aces- 

* 

teia asupra dezvoltării pe termen lung a României. In timp, perioada aceas¬ 
ta poate fi considerată ca o aberaţie care a deviat România de la cursul 
europenizării, pe care se angajase la începutul secolului al XlX-lea. Istoricii 
vor sublinia neîndoielnic acele aspecte ale dezvoltării României în peri¬ 
oada comunistă care sugerează continuitatea cu anii interbelici. Ei s-ar 
putea să consemneze, de pildă, similitudinea eforturilor de a industriali¬ 
za ţara şi de a dobîndi o independenţă economică faţă de Europa Occi¬ 
dentală (şi după 1960 faţă de Uniunea Sovietică) şi ar putea evoca rolul 
statului de coordonator economic. Dar oricare ar fi în viitor judecata istori- 

cilor, rămîne de domeniul evidenţei faptul că pentru români întreaga expe¬ 
rienţă comunistă a fost traumatizantă. 

O chestiune fundamentală, nu foarte diferită de cea ridicată de către 
junimişti în secolul al XlX-lea, rămîne: „Ce cale de dezvoltare vor alege 
românii? 44 Cei ce vor să reia calea occidentală se confruntă cu obstacole 
formidabile. Sînt mulţi aceia care apără tradiţia şi se poate vorbi şi de remi¬ 
niscenţe ale comunismului. Ideea unei a treia căi, înfăţişată atît de elocvent 
de către ţărănişti în perioada interbelică, rămîne o alternativă atractivă atît 
la modelul occidental (capitalist şi cosmopolit), cît şi la cel răsăritean (co¬ 
lectivist). Dezbaterea naţională cu privire la căile de dezvoltare nu dă 
semne să se liniştească, iar românii se află, ca şi în trecut, la o răspîntie 
între Est şi Vest. 

Paginile ce urmează reprezintă deci o încercare a unui istoric străin de 
a schiţa evoluţia României modeme. Problematica aleasă spre discuţie şi 
aranjarea materialului reflectă, în mod inevitabil, punctul de vedere al unui 
om din afară. Cu toate acestea, cititorul american şi cel vest-european vor 
regăsi în complexitatea formării naţiunii un proces cunoscut, un proces 
ce leagă România de restul Europei. 

Doresc să aduc mulţumiri Editurii Humanitas pentru faptul că şi-a 
asumat sarcina publicării versiunii române a cărţii mele. Trebuie să-mi 
exprim, de asemenea, gratitudinea faţă de traducători — George G. Potra 
şi Delia Răzdolescu — care au respectat nu numai sensul textului origi¬ 
nal, dar şi spiritul său. 

KEITH HITCHINS 

Urbana, Illinois 
16 septembrie 1995 



Cuvînt înainte 


Această carte este dedicată formării naţiunii modeme, proces care a 
absorbit energiile elitei politice şi intelectuale româneşti, între începutul 
celei de-a doua jumătăţi a secolului al XlX-lea şi declanşarea celui de-al 
Doilea Război Mondial. Ea urmăreşte strădaniile acelei elite de a crea un 
stat naţional, care să-i cuprindă pe toţi românii, şi de a-1 înzestra cu insti¬ 
tuţii politice modeme şi cu o economie şi o structură socială bazate pe 

A 

industrie şi pe oraş, mai curînd decît pe agricultură şi sat. In calitatea lor 
de conducători ai unei puteri mai mici, au recunoscut, de asemenea, cît 
de importante puteau fi pentru misiunea lor pe plan intern mutaţiile petre¬ 
cute în ordinea internaţională. Astfel, această prezentare a făuririi unei 
naţiuni are permanent în vedere relaţiile României cu Marile Puteri. Dintre 
toate contactele sale, decisive s-au dovedit a fi cele cu Europa de Apus: 
Occidentul, sau „Europa" cum îi spuneau mulţi români, a servit elitei un 
model de dezvoltare, de urmat sau de evitat, dar niciodată de ignorat. 

Evenimentele politice, grupate în cinci perioade distincte — Indepen¬ 
denţa (1866-1881), domnia Regelui Carol (1881-1914), Primul Război 
Mondial (1914—1918), România Mare (1919-1940) şi cel de-al Doilea Răz¬ 
boi Mondial (1940-1944) —, oferă cadrul prezentului demers de studiere 
a României modeme. Dar graniţele cronologice au fost depăşite pen¬ 
tru a urmări curentele generale din dezvoltarea economică şi socială şi 
pentru a discerne schimbările apărute în modul în care românii gîndeau 
despre ei înşişi. Un capitol final se ocupă de scurta perioadă dintre răs¬ 
turnarea, în august 1944, a dictaturii militare din timpul războiului şi 
proclamarea Republicii Populare de către comuniştii români în decem¬ 
brie 1947. Acesta urmăreşte dezintegrarea României modeme şi serveşte, 
ca atare, drept epilog al acestei prezentări a clasicei făuriri a naţiunii. 

Sînt foarte fericit să pot profita de această ocazie pentru a aduce mulţu¬ 
miri persoanelor care m-au ajutat să fac ca această lucrare să vadă lumi¬ 
na tiparului. Numeroşi colegi şi prieteni din România m-au sprijinit cu 
ideile şi sugestiile lor. Nu-i pot menţiona pe toţi, dar aş dori să-mi exprim 

gratitudinea din nou faţă de Pompiliu Teodor, Cornelia Bodea, Mihai C. 
Demetrescu, Ioan Beju şi Mircea Păcurariu. Colegii de Ia Facultatea de 
Istorie a Universităţii din Illinois m-au sprijinit şi ei în numeroase feluri. 
Consider de o deosebită valoare faptul că timp de şapte ani am fost mem¬ 
bru al Comitetului Mixt pentru Europa de Răsărit al Consiliului American 
al Societăţilor Ştiinţifice. Schimburile de idei cu colegii din alte discipline 
din acest Comitet mi-au sporit posibilitatea de a înţelege atît România, 
cît şi istoria ei. Ivon Asquith şi Anthony Morris, de la Oxford University 

A 

Press, m-au susţinut prin încurajările şi răbdarea lor. Ii sînt deosebit de în¬ 
datorat lui Sir William Deakin, ale cărui observaţii critice m-au stimulat 
şi al cărui sfat a contat atît de mult în îmbunătăţirea acestui text. 

K.H. 



Introducere 


Evoluţia României modeme s-a desfăşurat de-a lungul a circa două 

veacuri, între a doua jumătate a secolului al XVIII-lea şi sfîrşitul celui 

de-al Doilea Război Mondial. In cadrul acestui proces se pot distinge două 

etape, fiecare dintre ele avînd propriile sale caracteristici. Prima a fost o 

etapă de tranziţie, românii din principatele Moldova şi Ţara Românească 

îndepărtîndu-se de tradiţiile patriarhale ale Sud-Estului bizantino-ortodox 

* 

către dinamicele inovaţii ale Occidentului. In cea de-a doua etapă, curen¬ 
tul schimbărilor ce începuseră să se manifeste s-a cristalizat şi a luat naştere 
România modernă, în adevăratul înţeles al cuvîntului. Data hotărîtoare de 
separare a celor două etape — în măsura în care un singur an poate repre¬ 
zenta o asemenea graniţă — este anul 1866. 

Acest an este un punct de plecare potrivit pentm studierea României 
modeme, întrucît cadrul ei instituţional şi climatul spiritual caracteristic 
erau în mare cristalizate. Unirea Moldovei şi a Ţării Româneşti fusese 
înfăptuită de curînd, iar independenţa „Principatelor Unite" fusese asigu¬ 
rată de facto, chiar dacă nu fusese recunoscută de iure. Bazele politice 
interne ale „României", cum preferau românii să-şi numească ţara, fuse¬ 
seră stabilite: o constituţie adoptată în 1866 va servi drept lege fundamen¬ 
tală, cu modificări după cum o cereau împrejurările, pînă în pragul celui 
de-al Doilea Război Mondial; o nouă dinastie, ramura Sigmaringen a 
Hohenzollemilor, a venit la tronul domnesc în acelaşi an şi a mărit per¬ 
spectivele de stabilitate politică; principiile care puteau determina 
guvernarea ţării — un Executiv puternic şi o administraţie centralizată 
— fuseseră legiferate, iar ideologiile dominante ale statului modem — 
liberalismul şi conservatorismul — erau reprezentate de către partidele 
politice în devenire. Tot atunci, elita politică şi intelectuală a ţării îşi asi¬ 
milase profund ideea modernă de naţiune şi acceptase misiunea ce îi fuse¬ 
se încredinţată de a retrasa graniţele politice în conformitate cu cele etnice. 

Românii ocupaseră un loc aparte în Europa de Sud-Est încă de la înte¬ 
meierea principatelor Moldova şi Ţara Românească în secolul al XlV-lea. 

Fără îndoială, ca şi sîrbii, bulgarii şi grecii, românii erau ortodocşi şi erau, 
împreună cu aceştia, membri ai comunităţii bizantine. Legăturile româ- 

A 

nilor cu această lume erau puternice. In afară de supunerea ecleziastică 
faţă de Constantinopol, ei folosiseră slava veche drept limbă oficială în 
biserică şi stat pînă în secolul al XVII-lea. Viaţa lor culturală şi econo¬ 
mia agrară erau, de asemenea, caracteristice Europei de Sud-Est. Dar, în 
acelaşi timp, anumite diferenţe specifice îi deosebeau pe români de vecinii 
lor. Cele mai izbitoare erau afinităţile lor cu Europa Occidentală: vorbeau 
o limbă ce descindea din latină şi-i revendicau pe romani drept strămoşi. 

In lunga perioadă de dominaţie otomană din Europa de Sud-Est, între 
secolele al XlV-lea şi al XlX-lea, românii au urmat o cale de dezvoltare 
distinctă de cea a vecinilor lor de la sud de Dunăre. Prin tratatele încheiate 
cu Poarta, cunoscute mai tîrziu, în mod incorect, sub numele de „capitu- 
laţii“, Moldova şi Ţara Românească şi-au păstrat autonomia politică şi, o 
dată cu aceasta, structurile economice şi sociale tradiţionale — clasa boie¬ 
rimii ca elită conducătoare şi marea proprietate moşierească drept bază 
a agriculturii. Spre deosebire de ele, la sud de Dunăre, imperiile bulgar şi 
sîrb fuseseră distruse şi, împreună cu teritoriile locuite de greci şi de alba¬ 
nezi, fuseseră încorporate în Imperiul Otoman ca provincii administrate 

A 

de către guvernatori turci. In consecinţă, aristocraţiile locale au dispărut, 
pămînturile le-au fost confiscate, iar păstrarea comunităţii etnice a rămas 
în mare măsură pe seama statului şi a bisericii parohiale. 

In secolul al XVII-lea, Principatele Române au continuat să evolueze 
diferit de comunităţile ortodoxe de la Sud. Recunoscînd suzeranitatea Sul¬ 
tanului şi plătind un tribut anual, românii au evitat ocuparea de către ar¬ 
matele otomane şi islamizarea la care fuseseră supuse teritoriile slave din 
Sud. Domnitorii Moldovei şi Ţării Româneşti au menţinut chiar relaţii 
cu ţări străine, o încălcare evidentă a statutului lor de vasalitate. Biserica 
Ortodoxă din ambele Principate şi-a îndeplinit în continuare responsabi¬ 
lităţile sale spirituale înlăuntrul ţării şi a întreţinut relaţiile sale canonice 
cu Patriarhia de la Constantinopol şi cu celelalte patriarhii răsăritene, fără 
vreun amestec semnificativ din partea autorităţilor otomane. Domnitorii 
şi mulţi dintre boieri, împreună cu înaltul cler, erau profund conştienţi de 
locul deosebit pe care îl ocupau în rîndul creştinătăţii răsăritene, care, cu 
excepţia Rusiei, căzuse sub dominaţie musulmană. Aceştia şi-au asumat 
cu înflăcărare răspunderea de a sprijini Locurile Sfinte din Răsărit şi de 
a oferi refugiu numeroşilor clerici, în special greci, care fugiseră din teri¬ 
toriile ocupate de către otomani. 

Relaţia cu otomanii timp de veacuri n-a făcut decît să întărească legă¬ 
turile culturale şi spirituale ale românilor cu lumea ortodoxă. Atît în 

raporturile internaţionale şi comerciale, cît şi în domeniul religiei, Prin¬ 
cipatele au fost atrase către Constantinopol. Cu toate că nu au fost în nici 
un caz despărţiţi de Occident, românii au rămas, de voie sau de nevoie, 
cu privirile îndreptate către Răsărit. 

Autonomia Moldovei şi a Ţării Româneşti a devenit din ce în ce mai 
precară în secolul al XVIlI-lea. Oficialităţile otomane, nesigure de loiali¬ 
tatea domnitorilor, dată fiind presiunea neîncetată a Austriei şi a Rusiei 
la graniţele din nordul imperiului, şi-au înăsprit controlul asupra Principa¬ 
telor. Sultanul îi trata pe domnitori ca pe nişte simpli dregători otomani, ce 

A 

puteau fi numiţi şi maziliţi după bunul său plac. In felul acesta, a fost inau¬ 
gurat aşa-numitul regim fanariot, care va dura pînă în anul 1821. Princi¬ 
palele sale caracteristici erau amestecul crescînd în treburile interne ale 
Principatelor şi, în special, o secătuire a resurselor economice ale Princi¬ 
patelor, întrucît dregătorii otomani strîngeau dările după voia lor, iar grînele, 
vitele şi materiile prime le achiziţionau la preţuri fixe sau pur şi simplu 
le rechiziţionau. 

Boierii români din cea de-a doua jumătate a secolului al XVIIl-lea au cău¬ 
tat ajutor în afară pentru a redobîndi autonomia politică şi a se dezbăra 
complet, pînă la urmă, de dominaţia otomană. La început, s-au orientat 
către Rusia ca apărător dovedit al popoarelor ortodoxe aflate sub domi¬ 
naţia otomană şi, în timpul războiului ruso-turc din 1768-1774, au adresat 
numeroase apeluri împărătesei Ecaterina şi oficialităţilor ruse cerîndu-le 
să-i elibereze pe semenii lor ortodocşi de sub oprimarea otomană. Răs¬ 
punsul autorităţilor ruse s-a materializat în Tratatul de la Kuciuk-Kainargi 
din 1774, care a pus capăt războiului, obligîndu-1 pe Sultan să permită 
diplomaţilor ruşi de la Constantinopol să-i „reprezinte" pe ortodocşii din 

A 

Imperiul Otoman. In deceniile ce au urmat, procedeul s-a dovedit eficace, 
dîndu-i posibilitatea Rusiei să submineze autoritatea Sultanului în Prin¬ 
cipate. 

Intervenţia Rusiei a marcat începutul unui lung proces prin care Princi¬ 
patele Române au dobîndit în cele din urmă recunoaşterea de către Marile 
Puteri că formau componente distincte, chiar dacă minore, ale Chestiunii 
orientale. Conducătorii români erau convinşi că un astfel de statut era 
esenţial pentru recîştigarea autonomiei şi, în cele din urmă, pentru dobîndi- 

A 

rea independenţei. In consecinţă, ei şi-au îndreptat eforturile spre interna¬ 
ţionalizarea a ceea ce a ajuns să fie cunoscută în diplomaţie, după 1800, 
sub numele de „Chestiunea românească 44 . 

Perspectivele de succes ale românilor nu păreau la început prea promiţă¬ 
toare. Nici una dintre puteri nu considera Principatele mai mult decît nişte 
instrumente pentru atingerea obiectivelor lor mai largi în alte părţi ale 

Europei şi în Mediterana de Răsărit. Rusia era cea mai agresivă. In trei 
războaie împotriva Imperiului Otoman, ea şi-a întărit poziţia în Principate: 
Tratatul de la Iaşi (1792) a permis Rusiei să anexeze teritoriul dintre Bug 
şi Nistru, întinzîndu-se astfel pentru întîia oară pînă la graniţele Moldovei; 
Tratatul de la Bucureşti (1812) a recunoscut Rusiei anexarea Moldovei 
dintre Prut şi Nistru, cunoscută sub numele de Basarabia; iar Tratatul de 
la Adrianopol (1829) i-a acordat Rusiei un protectorat efectiv asupra Princi¬ 
patelor ce va dura pînă la Războiul Crimeii. 

Cîteva generaţii de boieri români, principalii apărători ai autonomiei, 
se alarmaseră din cauza agresivităţii Rusiei şi se temeau că Principatele 
erau în pericol de a schimba suzeranitatea otomană cu cea a Rusiei. Astfel 
s-au îndreptat în altă parte în căutare de sprijin. Austria se afla pe aproape, 
dar Habsburgii îi înstrăinaseră pe mulţi dintre boieri din cauza propriilor 
planuri de acaparare a teritoriului românesc, manifestate prin ocuparea 
Olteniei între 1718 şi 1739 şi anexarea Bucovinei în 1775. De aceea, boierii 
şi-au pus din ce în ce mai mult nădejdea în Occident. După 1830, fiii boieri¬ 
lor, care studiaseră şi călătoriseră în Europa, şi o clasă mijlocie în creştere 
căutau cu înfrigurare să extindă contactele cu Franţa şi cu Marea Britanie. 
Admirau Franţa ca apărătoare a drepturilor omului şi, prin extensie, a naţi¬ 
unilor oprimate, şi considerau Anglia drept un model al guvernării consti¬ 
tuţionale, a statului de drept. Simţeau o înrudire specială cu Franţa „latină" 
şi cunoşteau mai bine cultura şi limba franceză decît cea engleză. 

Primăvara popoarelor din 1848 părea să ofere intelectualilor şi oame¬ 
nilor politici români ocazia mult aşteptată de a scăpa de tutela otomanilor 
* 

şi a ruşilor. In Moldova, avîntul spre reformă a fost de scurtă durată, dar 
în Ţara Românească liberalii au format, între iunie şi septembrie 1848, 
un guvern provizoriu, care promitea largi drepturi politice şi civile, şi au 
preconizat un sistem economic care să încurajeze activitatea industrială 
şi comercială şi în acelaşi timp să facă dreptate majorităţii deposedate — 
ţărănimea. Ei s-au concentrat, de asemenea, asupra afirmării statutului de 
naţiune de sine stătătoare. Printre obiectivele lor de primă însemnătate 
erau abolirea protectoratului rus şi recunoaşterea autonomiei Principatelor 
de către Poartă, ambele fiind, în opinia lor, premisele necesare Unirii şi 
Independenţei. Inspiraţi de ideea modernă a naţiunii etnice, aspirau şi la 
realizarea unei Românii mai mari, care să-i includă pe românii din Imperiul 
Habsburgic şi cel Ţarist, şi în acest scop au promovat contactele cu inte¬ 
lectualii români din afara Principatelor, îndeosebi din Transilvania. 

Zdruncinarea vechii orînduiri la Viena şi proclamarea libertăţilor poli¬ 
tice şi civile la Buda-Pesta, în martie 1848, i-au îndemnat pe intelectualii 
români din Transilvania să pornească o campanie proprie pentru a dobîndi 



20 


ROMÂNIA, 1866-1947 


recunoaşterea populaţiei lor ca naţiune autonomă în cadrul unei Ungarii 

a 

liberale şi, mai tîrziu, într-o monarhie habsburgică federalizată. In absenţa 
instituţiilor politice, ei s-au sprijinit pe Biserica Ortodoxă şi pe cea Unită, 
care să ofere infrastructura necesară şi să atragă marea masă a populaţiei 
de partea cauzei lor. Clerul ambelor biserici se identificase de multă vreme 
cu destinele poporului. Biserica Ortodoxă reprezenta tradiţiile creştinătăţii 
de Răsărit, în timp ce Biserica Unită, care se născuse în 1700, cînd o parte 
a clerului ortodox acceptase unirea cu Roma, reprezenta deschiderea către 
Occident. Dar paşoptiştii din Transilvania, ca şi fraţii lor de dincolo de Car- 
paţi, erau laici în intenţii şi în concepţiile lor şi-şi dăruiau principala lor 
credinţă naţiunii etnice. Ei preconizau, de asemenea, crearea unui stat unic 
al tuturor românilor, dar, conştienţi de realităţile politice interne şi externe, 
au amînat realizarea acestui ţel pentru mai tîrziu. Timp de un an, din vara 
anului 1848 pînă în august următor, energiile lor au fost absorbite de o luptă 
crîncenă cu liberalii şi naţionaliştii maghiari în vederea apărării autonomiei 
naţionale şi identităţii etnice. încercările paşoptiştilor din Ţara Românească 
din vara anului 1849 de a-i reconcilia pe maghiari şi români, pentru a întări 
apărarea statutului de naţiune de sine stătătoare şi a liberalismului împotriva 
recrudescenţei conservatorismului, au fost sortite eşecului. 

Rusia a avut un rol decisiv în zădărnicirea mişcărilor naţionale române 
de pe ambele versante ale Carpaţilor. Ţarul Nicolae I a urmărit cu îngri¬ 
jorare crescîndă extinderea revoluţiei din Europa Centrală în primăvara 
şi vara anului 1848. Astfel, în septembrie, el şi-a trimis trupele în Ţara 
Românească. Acestea au ocupat Bucureştii şi au dizolvat guvernul provi¬ 
zoriu punînd capăt scurtului experiment românesc de liberalism. Ţara Ro¬ 
mânească şi Moldova, pe care trupele ruseşti le ocupaseră mai înainte, 
serveau drept zonă de aşteptare pentru intervenţia în Ungaria şi Transil- 
vania. In iunie 1849, la cererea Curţii de la Viena, armatele ruseşti au trecut 
graniţa şi în august au obligat să capituleze principalele forţe ale armatelor 
întrunite ungare, spulberînd speranţele române de dobîndire a autonomiei 
în Transilvania. 


Eşecul revoluţiei a lăsat nerezolvate două probleme fundamentale ale 
făuririi naţiunii române — Unirea Principatelor şi Independenţa. Totuşi, 
în decurs de un deceniu, paşoptiştii aveau să realizeze recunoaşterea de 
facto a uneia cît şi a celeilalte de către Marile Puteri. Unioniştii români, 
cum erau denumiţi partizanii dobîndirii statutului de naţiune de sine stătă¬ 
toare, şi-au susţinut fără încetare cauza, dar, moderaţi de experienţa revo¬ 
luţiei, au folosit tactul în tratativele cu Marile Puteri. 

Criza relaţiilor internaţionale, care a dus la Războiul Crimeii, a oferit unio- 
niştilor deschiderea căutată. Cu toate că Marile Puteri erau hotărîte să 

rezolve, ca de obicei, după cum credeau ele mai bine, problemele otomane 
şi chestiunile auxiliare, cîteva dintre ele au găsit aspiraţiile românilor sur¬ 
prinzător de concordante cu propriile lor obiective în regiune. Franţa, în 
mod special, s-a dovedit plină de înţelegere faţă de ideea unei mai mari 
autonomii a Principatelor mai ales ca mijloc de lărgire a influenţei ei în 
Răsărit. Pînă şi Rusia socotea că ar fi avantajos să sprijine Unirea Princi¬ 
patelor, pentru a despărţi Franţa de aliaţii ei din timpul războiului. Marea 
Britanie, la rîndul ei, a acceptat iniţial ideea unirii, ca o piedică în calea 
expansiunii Rusiei în Imperiul Otoman, dar mai apoi a început să o privească 
cu răceală, dat fiind că o Românie unită ar fi servit mai curînd intereselor 
franceze decît celor britanice. Două Puteri care fuseseră consecvent ostile 
oricărei schimbări semnificative în statutul Principatelor s-au arătat neclin¬ 
tite în opoziţia lor faţă de lărgirea autonomiei şi faţă de Unire. Guvernul 
otoman insista asupra menţinerii drepturilor suzerane ale Porţii, în timp 
ce oficialităţile austriece priveau orice consolidare a Principatelor ca un 
obstacol în calea pătrunderii politice şi economice a Austriei şi mai adînc 
la Dunărea de Jos şi ca o incitare la activitate naţionalistă a populaţiei româ¬ 
neşti ce locuia în propriul ei imperiu. 

Prin Tratatul de la Paris din 1856, care a pus capăt Războiului Crimeii, 
puterile au subscris la două cerinţe exprimate de mult timp de către inte¬ 
lectualii şi politicienii români. în primul rînd, au aşezat Moldova şi Ţara 
Românească sub protecţia lor colectivă, descurajînd prin aceasta vreo 
intervenţie viitoare rusă şi otomană şi cerînd Austriei să-şi retragă arma¬ 
ta de ocupaţie aflată acolo din 1854 şi, în al doilea rînd, au recunoscut 
dreptul românilor înşişi de a avea un cuvînt de spus în legătură cu stabi¬ 
lirea formei de guvemămînt. Oferindu-li-se o astfel de ocazie, majorita¬ 
tea românilor n-au mai lăsat nici un dubiu în privinţa dorinţei lor de unire 
şi independenţă, iar puterile (Austria şi Imperiul Otoman, fără tragere de 
inimă) au reacţionat prin promulgarea aşa-numitei Convenţii de la Paris 
din 1858. Acest document, menit să servească drept lege fundamentală 
pentru Principate, a indicat modul în care românii trebuiau să se guverneze 
de aici înainte. A recunoscut, de asemenea, suzeranitatea Porţii, dar, în 
momentul acela, toate statele semnatare ale înţelegerii ştiau că preroga¬ 
tivele care îi mai rămăseseră — perceperea unui tribut anual şi învestirea 
domnitorilor — deveniseră simple formalităţi. 

Convenţia de la Paris conţinea un motiv de dezamăgire majoră pentru 
români: nu spunea nici un cuvînt despre Unirea Principatelor. Dar unio- 
niştii, bucurîndu-se de un val de sprijin popular, au luat lucrurile în pro¬ 
priile lor mîini. La începutul anului 1859, exercitîndu-şi dreptul acordat 
de Convenţia de la Paris de a-şi alege propriii lor domnitori, aceştia au ales 
una şi aceeaşi persoană, pe Alexandru Ioan Cuza, în fiecare dintre cele 

două Principate. Plecîndu-se în faţa inevitabilului şi preocupate de alte 
chestiuni, puterile au acceptat tacit faptul împlinit, iar Cuza însuşi a de- 
săvîrşit unirea administrativă a Principatelor în 1861. 

A 

In timpul scurtei sale domnii (1859-1866), Cuza, paşoptist şi liberal, 
a încercat să dea „României 41 , cum se numea acum oficial noua uniune, 
instituţii politice şi economice modeme. Dar el a stăruit ca acestea să 
fie conforme cu propriile sale indicaţii. Nerăbdător să promoveze refor¬ 
mele sale fundamentale, Cuza a dizolvat o adunare recalcitrantă în mai 
1864, cînd aceasta a respins reformele rurală şi electorală, care formau 
esenţa programului său legislativ. La numai două săptămîni de la lovitu¬ 
ra sa, Cuza a supus unui referendum popular o constituţie, Statutul, pentru 
a-şi legitima regimul. Aprobată cu majoritate covîrşitoare, noua lege fun¬ 
damentală a confirmat preponderenţa Executivului asupra Legislativului, 
a limitat rolul maselor de cetăţeni în procesul politic şi a consolidat puterea 
administraţiei centrale în dauna celei locale. Cuza a păstrat astfel formele 
parlamentare, dar, în temeiul Statutului, esenţa constituţionalismului român 
se concentra în conducerea personală a domnitorului. 

A 

In timpul domniei lui Cuza, a luat fiinţă treptat o altă instituţie, care avea 
să însufleţească Legislativul şi astfel să pună serios la încercare autoritatea 
domnitorului. Partidele politice, deşi încă amorfe, se identificaseră în anii 
’60 ai veacului al XlX-lea cu unele curente de gîndire economică şi socială 
distincte şi apăruseră două grupări largi de intelectuali şi de politicieni — 
liberalii şi conservatorii. Liberalii susţineau în general extinderea drep¬ 
turilor politice şi a libertăţilor civile, sprijineau industria şi proslăveau 
Europa Apuseană ca model de urmat. Conservatorii, pe de altă parte, insis¬ 
tau asupra autorităţii claselor avute, care erau singurele, după părerea lor, 
în stare să asigure ordinea şi stabilitatea, dînd prioritate agriculturii şi res- 
pingînd modelul occidental ca fundamental incompatibil cu specificul şi 
nevoile societăţii româneşti. Totuşi, nici liberalii, nici conservatorii nu au 
reuşit să formeze partide închegate la vremea aceea, în ciuda opoziţiei 
lor faţă de cîrmuirea lui Cuza, pentru că fracţiunile din interiorul fiecăruia 
nu învăţaseră încă arta compromisului. Rivalităţile dintre liberali erau de¬ 
osebit de acute, radicalii — cei mai revoluţionari dintre paşoptişti şi cei 
mai intransigenţi dintre unionişti, denumiţi ca atare „roşii 44 de către opo¬ 
nenţii lor — despărţindu-se de moderaţi. Sprijinitori înfocaţi ai supremaţiei 
Legislativului, ei au devenit duşmani intransigenţi ai lui Cuza. 

România epocii lui Cuza a rămas o ţară eminamente rurală. Agricultu¬ 
ra era baza economiei ţării şi, cu toate că suprafaţa agricolă şi producţia au 
crescut de la începutul secolului, structura ei a rămas în esenţă neschimba¬ 
tă. Ca şi în secolul al XVIlI-lea, ţăranul, care îşi lucra lotul de pămînt luat 
în arendă, purta principala răspundere pentru producţie: hotăra ce să însă- 

mînţeze şi cum să-şi cultive pâmîntul şi el era cel ce asigura nu numai 
forţa de muncă, ci şi uneltele şi animalele. Schimbările care avuseseră loc 
în ultima jumătate de secol — transformarea de către moşieri a unor întinse 
porţiuni din propriile lor moşii în proprietăţi private, fără nici o respon¬ 
sabilitate faţă de ţăranii lor, şi desfiinţarea în 1864 a clăcii, munca obliga¬ 
torie datorată de către ţărani moşierilor — nu au modificat acest fapt esen¬ 
ţial. Ceea ce reîntărea structura tradiţională a agriculturii a fost ritmul lent 
al urbanizării, care îi lipsea pe producători de pieţe apropiate, stabile, pe 
de o parte, şi crescînda pondere a exporturilor de grîu şi de alte produse, 
pe de altă parte, fapt care perpetua agricultura extensivă cu toate defici¬ 
enţele ei. 

Industria, în forma ei modernă, de-abia îşi făcuse apariţia la mijlocul 
secolului. Fabricile erau puţine, întrucît atelierele meşteşugăreşti şi manu¬ 
facturile continuau să satisfacă grosul nevoilor consumatorilor. Obstacolele 
în calea industrializării erau descurajatoare: lipsa de suficient capital intern 
şi extern, sărăcia şi, de aici, puterea scăzută de cumpărare a maselor rurale, 
ceea ce a descurajat dezvoltarea nou-apărutei industrii urbane; persistenţa 
unui slab spirit de iniţiativă şi rezistenţa faţă de investiţiile pe termen lung. 
Perspectivele unei schimbări sub domnia lui Cuza erau, cu toate acestea, 
încurajatoare. Noua guvernare naţională instaurată de el a început să-şi 
asume responsabilitatea pentru modelarea unei politici economice avan¬ 
tajoase pentru români, iar atragerea treptată a ţării în sfera economică euro¬ 
peană promitea să zdruncine structurile existente. 

Societatea românească din timpul lui Cuza păstra caracteristicile fun¬ 
damentale ale secolului anterior: ţărănimea continua să fie majoritatea co- 
vîrşitoare a populaţiei, în timp ce numărul orăşenilor creştea încet. Dar, 
dincolo de aceste aparenţe, aveau loc profunde schimbări. Diferenţierea 
socială se accentua în rîndurile ţărănimii şi se forma o clasă mijlocie rurală, 
iar economia capitalistă în dezvoltare, deşi inegală, începuse să aibă o 
înrîurire asupra satului. Cealaltă clasă tradiţională a societăţii rurale, boie¬ 
rimea, se afla şi ea în viitoarea schimbărilor. Convenţia de la Paris şi Sta¬ 
tutul îi deposedaseră pe boieri de ranguri şi privilegii nobiliare, dar, ca 
mari latifundiari, aceştia au păstrat o considerabilă putere economică şi 
politică şi apărau cu dîrzenie interesele agriculturii şi marea proprietate. 
Dar mulţi dintre ei erau atraşi către industrie şi comerţ şi adoptau valori¬ 
le clasei mijlocii. Procesul de asimilare în clasa mijlocie era şi mai accen¬ 
tuat printre foştii boiernaşi. Dar noua clasă, al cărei nucleu de negustori, 
meşteşugari şi „industriaşi" se lărgea prin adăugarea unui număr crescînd 
de intelectuali de diverse specialităţi şi de funcţionari, a rămas mică, iar 
membrilor acesteia le lipseau coeziunea şi o conştiinţă de clasă socială 
cu o vocaţie proprie. 

Intelectualii formau un alt grup în ascensiune încă din primele decenii 
ale secolului. Ei practicau în special profesiunile liberale şi nu arătau nici 
o ezitare în a-şi asuma rolul de critici. Preocuparea lor de preferinţă era 
schimbarea socială şi adaptarea instituţiilor existente la „spiritul vremii". 
Lor li se datorează elaborarea teoriei naţiunii etnice şi trasarea strategi¬ 
ilor de dezvoltare naţională. Erau şi principalii purtători ai ideilor econo¬ 
mice şi politice occidentale, pe care, aşa cum o demonstraseră la 1848, erau 
nerăbdători să le adapteze la condiţiile româneşti. La venirea lui Cuza la 
domnie, numeroşi intelectuali se orientaseră către politică şi îngroşaseră, 
înainte de toate, rîndurile liberalilor. 

Dintre toate grupurile şi clasele ce formau societatea românească de la 

mijlocul secolului, clerul ortodox suferise cea mai drastică modificare de 
* 

statut. înalţii prelaţi, odinioară membrii consiliilor administrative şi judecă¬ 
toreşti superioare, au fost treptat scutiţi de datoriile lor laice, în timp ce cle¬ 
rul parohial îşi pierduse responsabilităţile civile, precum statistica demo¬ 
grafică. Biserica însăşi a ajuns sub un control crescînd din partea statului 
şi a suferit imixtiunea administraţiei, chiar şi în treburi atît de specifice ca 
învăţămîntul teologic şi disciplina în mînăstiri. Legislaţia bisericească a 
lui Cuza din 1864 reprezintă o culme a seriilor de măsuri adoptate într-o jumă¬ 
tate de veac şi a tins să legifereze subordonarea bisericii de către stat. Totuşi, 
biserica se bucura în continuare de un mare prestigiu moral ca instituţie naţio¬ 
nală, întrucît fusese legată de soarta Principatelor de la întemeierea lor şi a 
fost o călăuză spirituală pentru majoritatea covîrşitoare a românilor, care erau 
ortodocşi şi nu făceau nici o deosebire între religie şi naţionalitate. 

Controversa cu privire la rolul Bisericii Ortodoxe în societate era simp¬ 
tomatică pentru o criză generală de identitate provocată de formarea naţi¬ 
unii modeme. Pe de o parte, se aflau conservatorii, clerul şi ţărănimea, 
care reprezentau tradiţiile sociale agrare şi cele culturale bizantino-orto- 
doxe ce definiseră caracterul naţional pînă în secolul al XlX-lea. Concepţia 
lor despre lume era patriarhală şi se temeau de schimbări. Ceilalţi, în spe¬ 
cial liberalii, formulaseră o nouă imagine a românilor, axată pe două idei 
— naţiunea şi Europa — care, de altfel, dădeau măsura drumului parcurs 
de către românii cultivaţi începînd cu secolul al XVIII-lea. Contactele cu 
Europa Apuseană, care accentuaseră noţiunile lor anterioare privitoare la 
afinităţile „latine", i-au despărţit treptat de comunitatea ortodoxă inter¬ 
naţională din care făcuseră parte împreună cu slavii de sud şi cu grecii. 
Cu toate că nu puteau nega această moştenire spirituală răsăriteană, ei şi-au 
îndreptat crezul moral către naţiunea etnică. Bazată pe conştiinţa descen¬ 
denţei din colonizatorii romani ai vechii Dacii, noua idee de naţiune le 
dovedea europeismul esenţial al României modeme. 

Deceniul în care România şi-a dobîndit independenţa a început în anul 
1866 o dată cu răsturnarea Domnitorului Alexandru Ioan Cuza de către 

A 

o neverosimilă coaliţie de politicieni conservatori şi liberali radicali. In 
dezacord cu privire la aproape toate problemele importante de interes pu¬ 
blic, aceştia au găsit, totuşi, temeiuri puternice pentru a-şi uni forţele ca 
să se opună la ceea ce ei pretindeau a fi abuzuri de putere ale lui Cuza şi 
intenţiei sale de a institui o dictatură. Reformator, care îşi dăduse seama 
de nevoia urgentă de organizare a administraţiei guvernamentale şi de creş¬ 
tere a productivităţii agriculturii, Cuza a făcut greşeala de a-şi impune 
Statutul şi o reformă rurală, ambele în 1864, într-un mod în care şi-a înde¬ 
părtat vechii sprijinitori şi i-a unit pe duşmanii săi. Izolat astfel politic, 
i-a încurajat el însuşi pe complotişti, lăsînd să se înţeleagă că s-ar putea 
să abdice. La 23 februarie 1866, în grabă şi fără a provoca dezordine pu¬ 
blică sau a întîmpina o rezistenţă din partea lui Cuza, coaliţia — condusă 
de liberalii radicali Ion C. Brătianu şi C. A. Rosetti, ambii revoluţionari 
de la 1848 — l-a silit pe Cuza să abdice şi să ia calea exilului. 

Conducătorii loviturii de stat au format imediat un guvern provizoriu. 
Puterea executivă a fost încredinţată unei Locotenenţe Domneşti, formată 
din Nicolae Golescu, unul dintre membrii guvernului provizoriu din Mun¬ 
tenia la 1848 şi ministru de Interne şi de Război sub Cuza; Lascăr Catar- 
giu, unul dintre fruntaşii conservatori, şi generalul Nicolae Haralambie, 
prefectul de poliţie al Bucureştilor. Atît liberalii cît şi conservatorii au 
obţinut posturi ministeriale, iar moderatul Ion Ghica, paşoptist şi unio¬ 
nist, precum şi economist erudit şi diplomat abil, a devenit prim-ministru 
şi ministru de Externe. Au fost cu toţii de acord că misiunea lor cea mai 
urgentă era găsirea unui domn, fapt care trebuia realizat foarte repede, 
deoarece prelungirea interregnului ar fi sporit instabilitatea şi, ca atare, 
ar fi sporit probabilitatea unei intervenţii străine. 

Reacţia imediată a Marilor Puteri faţă de lovitura de stat a fost cererea de 
a fi respectate toate tratatele şi celelalte înţelegeri care afectau principatele 

Moldova şi Muntenia începînd cu 1856 şi ale căror semnatare erau. 1 Prin 
Tratatul de la Paris din 1856 şi Convenţia de la Paris din 1858, acestea 
stabiliseră un fel de protectorat asupra Principatelor. Deşi consimţiseră 
la unirea Moldovei şi a Munteniei în 1859, cînd electoratul din fiecare 
Principat l-a ales Domnitor pe Cuza, ele au continuat să recunoască suze¬ 
ranitatea Porţii Otomane asupra Principatelor. Nu au făcut nici un efort 
pentru a-1 reînscăuna pe Cuza, considerînd, după cît se pare, că dezastrul 
suferit de acesta se datora propriilor sale greşeli. Doar guvernul otoman 
a luat o poziţie agresivă. Aii Paşa, ministrul de Externe, a accentuat că 
puterile fuseseră de acord cu Unirea Principatelor doar pe durata dom¬ 
niei lui Cuza şi a insistat asupra organizării de noi alegeri în fiecare din¬ 
tre Principate sub supravegherea unor comisari otomani. Dar nici unul 
dintre celelalte state garante nu dorea să redeschidă întreaga chestiune 
românească. Aveau toate alte preocupări mai presante şi nu au acordat 
Principatelor cine ştie ce întîietate. Franţa, tradiţionala protectoare a ro¬ 
mânilor, a sprijinit Unirea şi era binevoitoare faţă de ideea unui principe 
străin, dar în primăvara anului 1866, Napoleon al III-lea explora din nou posi¬ 
bilitatea ca Austria să cedeze Veneţia Italiei în schimbul Principatelor. Marea 
Britanie urmărea simultan cîteva obiective contradictorii — menţinerea 
integrităţii Imperiului Otoman, respectarea tratatelor şi satisfacerea pre¬ 
tenţiilor române, numai dacă s-ar fi putut preîntîmpina o criză internaţio¬ 
nală —, dar a sfîrşit prin a urma exemplul francez. Rusia, care sprijinea 
ideea separării Principatelor, nu dorea să apară ca adversar al aspiraţiilor 
naţionale ale ortodoxiei balcanice, aşa că a refuzat să ia iniţiativa. Austria - - 
care în condiţii normale s-ar fi alăturat Turciei şi Rusiei — căuta în momen¬ 
tul acela să obţină sprijin francez împotriva Prusiei, în lupta sa pentru supre¬ 
maţie în Germania, manifestînd rezerve atît în privinţa Unirii, cît şi a unui 
principe străin. Diferendele dintre puteri şi şovăiala lor de a acţiona deci¬ 
siv au dus într-un impas conferinţa lor de la Paris (martie-iunie) şi au lăsat 
iniţiativa în mîinile românilor. 2 

A 

Intre timp, guvernul provizoriu a acţionat rapid pentru a găsi pe cine¬ 
va să ocupe tronul rămas liber. Majoritatea conservatorilor şi liberalilor 
rămăsese ataşată ideii aducerii unui principe străin. Cei dintîi credeau că 
doar o dinastie străină putea ţine în frîu radicalismul liberal, garantînd ast¬ 
fel propriul lor control asupra statului, în timp ce liberalii moderaţi, care 


1 Reacţia acestor puteri este analizată de către T. W. Rilcer, The Making of 
Roumania , Oxford, 1931, pp. 507-537. 

2 Grigore Chiriţă, „România şi Conferinţa de la Paris, februarie-iunie 1866“, în 
Revista de istorie , 38/10, 1985, pp. 967-986; 11, pp. 1075-1100. 

se pronunţau în favoarea unei monarhii constituţionale, drept cea mai bună 
cale pentru menţinerea unui echilibru între „despotism” şi „anarhie”, 
vedeau în persoana unui principe străin o garanţie suplimentară de stabi¬ 
litate socială şi politică. După ce prinţul Filip de Flandra, fratele Regelui 
Belgiei — prima alegere asupra căreia s-a oprit guvernul provizoriu —, 
a declinat onoarea ce i se făcea, guvernul a început să-i facă curte lui Carol 
de Hohenzollem-Sigmaringen. Ion Brătianu, ca reprezentant al Locotenen¬ 
tei Domneşti, s-a dovedit util, convingîndu-1 pe Carol să accepte propu¬ 
nerea şi obţinînd şi sprijinul Bucureştilor pentru aceasta. La 1 aprilie, de 
la Diisseldorf, unde se întîlnise cu Carol şi cu tatăl acestuia, el a telegrafi- 
at guvernului provizoriu că obţinuse acordul lui Carol de a deveni principe, 
cu toate că nu făcuse o declaraţie limpede cu privire la intenţiile sale. 
Brătianu s-a reîntors în ţară de îndată pentru a organiza plebiscitul în acest 
sens, care a avut loc între 14 şi 20 aprilie şi a aprobat cu o majoritate co- 
vîrşitoare de voturi alegerea lui Carol ca domn al României, cu 685 696 
de voturi, din cele 686 193 exprimate. încurajat de o evidentă populari¬ 
tate şi îndemnat de Bismarck, pe vremea aceea ministru-prezident al Pru¬ 
siei, Carol a decis să primească propunerea fără aprobarea prealabilă a 
Marilor Puteri, ai căror reprezentanţi se aflau atunci în conferinţă la Paris. 
(Bismarck îi sugerase lui Carol că faptul împlinit era cea mai bună soluţie 
de abordare a problemei.) Carol l-a informat pe Brătianu asupra deciziei 
sale la data de 7 mai. 

Noul principe avea cunoştinţe modeste cu privire la ţara al cărei tron 
fusese invitat să-l ocupe şi doar încercînd şi greşind avea să înveţe părţile 
sensibile ale politicii româneşti. Dar în alte privinţe era bine înzestrat pen¬ 
tru această calitate. Născut la 20 aprilie 1839, era cel de-al doilea fiu al 
principelui Karl-Anton de Hohenzollem-Sigmaringen, ramura catolică a 
familiei Hohenzollem. Tînărul prinţ avea relaţii sus-puse. Tatăl său, care 
servise ca ministru-prezident al Prusiei în anii 1858-1862, într-o perioadă 
relativ liberală înainte de venirea lui Bismarck, i-a dat putinţa fiului său 
să-şi formeze relaţii strînse cu familia regală prusacă, o parte a acelor legă¬ 
turi cu Germania care aveau să aibă o influenţă atît de mare asupra politicii 
externe a lui Carol. A fost primit, de asemenea, în mod călduros de către 
Napoleon al IlI-lea în timpul lungilor şederi în Franţa la începutul anilor 
’60. Instruit ca militar şi bine educat, Carol dăduse dovadă de un bun dis- 
cemămînt politic. Era cunoscut chiar ca un fel de liberal, dar de un libe¬ 
ralism temperat de disciplină şi de simţul datoriei. 

De-a lungul întregii sale domnii, întîi ca principe şi apoi, după 1881, 
ca rege pînă la moartea sa în 1914, Carol a fost figura politică centrală a 
ţării. De la bun început, el şi-a asumat un rol politic de primă importanţă 

în politica externă şi în treburile militare. Fruntaşii Parlamentului între 
1866 şi 1871 i-au dat oarecum mînă liberă în aceste domenii, chiar dacă 
ei înşişi se bucurau de o putere însemnată şi de un prestigiu considerabil 
în urma răsturnării lui Cuza. Au recunoscut valoarea relaţiilor sale din 
Germania şi Franţa, care, credeau ei, puteau fi folosite spre a-şi atinge 
scopurile lor de politică externă. In plus, Carol se bucura de un conside¬ 
rabil prestigiu militar, dat fiind că participase la războiul dus de Prusia şi 
Austria împotriva Danemarcei în 1864 şi fusese ofiţer într-o armată renu¬ 
mită pentru spiritul ei militar şi pentru organizarea sa. Dar rolul lui Carol în 


viaţa politică internă a ţării, cel puţin la început, a fost limitat. Ii lipsea popu¬ 
laritatea şi nu cunoştea nici oamenii, nici problemele cu care se confrunta 
ţara. Pentru un timp, de aceea, el a prezidat mai curînd decît a domnit. 

Reacţia Marilor Puteri faţă de urcarea pe tron a lui Carol a fost în con¬ 
cordanţă cu modul în care au tratat răsturnarea lui Cuza. Erau dezbinate 
şi n-au acţionat în nici un fel. 3 La întîlnirea finală din 4 iunie a Conferinţei 
de la Paris, majoritatea s-a opus proiectelor otomane de intervenţie mili¬ 
tară şi de ocupaţie. Războiul dintre Austria şi Prusia, izbucnit la 17 iunie, 
a făcut ca lucrările Conferinţei să se încheie brusc, iar Marile Puteri au fost 
astfel, indirect, în mod tacit, de acord cu faptul împlinit în România. 

Marile Puteri l-au recunoscut în mod formal pe Carol ca domnitor în 
a doua jumătate a anului 1866 şi la începutul anului 1867. N-au impus 
nici un fel de condiţii speciale, dar nu au acţionat decît după ce Carol 
ajunsese la o înţelegere cu guvernul otoman. Negocierile dintre ei s-au 
prelungit pe tot parcursul verii, nici una dintre părţi nevădind vreo încli¬ 
naţie să cedeze în punctele esenţiale, definitorii pentru relaţiile dintre ele. 
Carol şi Consiliul de Miniştri insistau asupra menţinerii deplinei autonomii 
a ţării, aşa cum era specificată în vechile capitulaţi! şi în tratatele interna¬ 
ţionale ulterioare şi cereau ca ţara lor să se numească „România“, „Prin¬ 
cipatele Române Unite“ sau „Principatele Unite“, dar fără adăugirea „ale 
Munteniei şi Moldovei 44 , care ar fi implicat posibilitatea separării lor. în 
ceea ce le privea, oficialităţile otomane cereau ca „Principatele Unite 44 să-şi 
accepte statutul de „parte constitutivă 44 a Imperiului Otoman şi să renunţe 
la dreptul de a încheia tratate cu alte state. In cele din urmă, răscoala din 
Creta şi tulburările din Serbia, împreună cu hotărîrea guvernului român, 
au convins oficialităţile otomane să facă o serie de concesii importante. 


3 O colecţie cuprinzătoare de documente, mai ales diplomatice, referitoare la opini¬ 
ile Marilor Puteri asupra ascensiunii la tron a lui Carol şi asupra negocierilor ulte¬ 
rioare cu Poarta pentru asigurarea recunoaşterii lui ca principe a fost publicată de 
Paul Henry, L ’Abdication du Prince Cuza et l ’avenement de la dynastie de Hohen- 
zollern au trone de Roumanie , Paris, 1930, pp. 302^157. 

La 19 octombrie 1866, marele vizir îl recunoaşte pe Carol drept Domni¬ 
tor ereditar, dar nu cedează în chestiunea autonomiei, stipulînd că Prin¬ 
cipatele vor trebui să rămînă parte integrantă a Imperiului Otoman. Un 
astfel de statut impunea, după părerea sa, păstrarea legăturilor seculare 
între Principate şi suzeranul lor, precum şi respectarea tratatelor şi con¬ 
venţiilor dintre acesta şi ţările străine, cel puţin în măsura în care nu ştir¬ 
beau drepturile „moldo-valahilor“. Marele vizir şi-a exprimat şi speranţa 
că Principatele Unite vor creşte tributul anual, că vor lua toate măsurile 
practice pentru protejarea supuşilor otomani angajaţi în negoţ în Principa¬ 
te şi că nu vor permite „elementelor revoluţionare 44 să se concentreze pe 
teritoriul lor. 4 în răspunsul său din 20 octombrie, Carol a acceptat aceste 
condiţii, iar a doua zi a plecat la Constantinopol pentru a primi firmanul din 
partea Sultanului prin care i se acorda recunoaşterea formală ca Domnitor. 

în timpul desfăşurării acestor manevre, conducătorii conservatori şi libe¬ 
rali de la Bucureşti începuseră activitatea de elaborare a unei Constituţii 
care să pună bazele noului sistem politic. în ultimii ani ai domniei lui Cuza, 
majoritatea liberalilor şi a conservatorilor sprijinise ideea unei monarhii 
constituţionale şi garantarea libertăţilor civile fundamentale, dar princi¬ 
piile abstracte s-au dovedit a fi un liant prea slab pentru a menţine unită 
fragila coaliţie o dată ce Cuza nu mai era. Acum, atît unii cît şi ceilalţi 
doreau să domine noul stat, pentru a promova interesele politice şi eco¬ 
nomice ale grupurilor pe care le reprezentau. Alegerile din aprilie 1866 
pentru o nouă Cameră a Deputaţilor, ce urma să servească şi drept Adu¬ 
nare Constituantă, au dovedit cît de ascuţită devenise rivalitatea dintre ei. 
Conservatorii au cîştigat majoritatea locurilor, pe de o parte pentru că do- 
bîndiseră controlul asupra aparatului administrativ încă de la începutul 
campaniei electorale şi au fost astfel capabili să exercite presiuni asupra 
alegătorilor şi pe de altă parte pentru că tabăra liberalilor era slăbită ca 
urmare a unor serioase discordii interne. 

Noua Adunare şi-a început lucrările la 10 mai. Ca o chestiune de primă 
importanţă, Locotenenţa Domnească şi-a înaintat propunerile privitoare 
la cursul pe care, după părerea ei, trebuia să-l ia ţara şi a cerut apoi să se 
procedeze la votarea noului domnitor, a cărui alegere, aşa cum am văzut, 
fusese confirmată prin plebiscit. Aprobarea s-a obţinut cu majoritate de 
voturi, deşi mai stăruia un oarecare sprijin pentru un principe autohton. 
După sosirea sa la Bucureşti, la 22 mai, Carol va depune în faţa Camerei 
jurămîntul că va domni pe baze constituţionale; va numi, imediat, un guvern 
de coaliţie, avîndu-1 ca prim-ministru pe conservatorul Lascăr Catargiu 


4 Aus dem Leben Kdnig Karls von Rumân ien, voi. I, Stuttgart, 1894, pp. 132-133. 

(1823-1899). Toate părţile au fost de acord că menţinerea unei coaliţii 
liberal-conservatoare, ca expresie a unităţii naţionale, era necesară pen¬ 
tru a grăbi recunoaşterea noului regim de către Marile Puteri şi pentru a 
obţine acordul întregii ţări pentru noua constituţie. 

Camera Deputaţilor n-a pierdut vremea şi a îmbrăţişat proiectul de con¬ 
stituţie elaborat de către Consiliul de Stat, o instituţie menţinută de pe vre¬ 
mea domniei lui Cuza. Profunde diferenţe de păreri i-au separat foarte 
repede pe conservatori de liberali în privinţa unor probleme atît de impor¬ 
tante precum valoarea unui legislativ bicameral, amploarea sufragiului, 
prerogativele Domnitorului, în special dreptul său de veto în materie de 

A 

legislaţie, şi statutul străinilor. In general a prevalat punctul de vedere al 
conservatorilor. De exemplu, a fost aprobată o cameră superioară — Senatul 
— ca o limitare a puterilor Camerei, care după cum credeau conserva¬ 
torii urma să fie aproape cu siguranţă un organism liberal. Atît conser¬ 
vatorii cît şi liberalii se pronunţau pentru sistemul electoral cenzitar, în care 
dreptul la vot era stabilit în funcţie de rata impunerii sau de avere, dar 
părerile lor difereau asupra valorii acestei averi şi asupra modului în care 
diversele clase şi categorii sociale urmau să fie reprezentate în Legislativ. 

a A 

încă o dată conservatorii au avut cîştig de cauză. In încercarea mărturi¬ 
sită de a nu permite ca „ignoranţii şi cei lipsiţi de experienţă 44 să „slăbească 
sau să anihileze voturile claselor inteligente şi cultivate 44 un venit mare a 
fost impus drept condiţie a dreptului de exercitare a votului, iar alegăto¬ 
rii au fost împărţiţi în colegii ce avantajau gradul de instruire şi averea. 
Conservatorii au mai reuşit să-i acorde Domnitorului dreptul de veto abso¬ 
lut în materie de legislaţie. Dezbaterile cu privire la drepturile politice ce 
urmau să fie acordate străinilor, în special evreilor, au fost înflăcărate, şi 
adesea deosebirea dintre liberali şi conservatori nu a mai fost atît de tran¬ 
şantă. S-a manifestat o opoziţie puternică faţă de acele prevederi ce elimi¬ 
nau criteriul religios, considerîndu-1 un impediment în calea naturalizării, 
şi dădeau cetăţenilor naturalizaţi drepturi politice depline. Dar, întrucît 
numeroşi deputaţi aveau în vedere concurenţa economică reprezentată de 
evrei şi de alţi străini, precum şi privilegiul de extrateritorialitate al sudiţi- 
lor (străini, în special negustori, care se bucurau de protecţie din partea 
consulilor străini), articolul 7 al Constituţiei permitea doar străinilor de 
religie creştină să devină cetăţeni şi deci să se bucure de drepturi politice. 5 
Această formulare a rămas în vigoare pînă în 1879, cînd a fost revizuită, 
fără tragere de inimă, în favoarea evreilor, la cererea Congresului de la 


5 Alexandru Pencovici, Dezbaterile Adunării Constituante din anul 1866 asupra 
constituţiunei şi legei electorale. Bucureşti, 1883, pp. 94—117. 

Berlin. Liberalii au repurtat totuşi un succes notabil obţinînd aprobarea 
unui articol ce stipula că doar Adunarea, chiar fără acordul Senatului, avea 
dreptul să aprobe bugetul. 

Restul articolelor au trecut fără multă tevatură, fie că nu s-au manifes¬ 
tat serioase diferenţe de păreri în privinţa lor, fie pentru că un „comitet 
de compromis", special înfiinţat pentru a reconcilia opiniile divergente, 
a reuşit punerea de acord, cu puţine discuţii sau chiar deloc, asupra arti¬ 
colelor litigioase. La 11 iulie, cei 91 de deputaţi au aprobat în unanimi¬ 
tate Constituţia pe care Carol a promulgat-o în ziua următoare. La 18 iulie, 
Adunarea Constituantă a aprobat o nouă lege electorală; misiunea ei o 
dată îndeplinită, Domnitorul a dizolvat-o. 

Deşi conservatorii, reprezentînd în special marii moşieri, cîştigaseră 
majoritatea principalelor bătălii în Adunarea Constituantă, Constituţia de 
la 1866 era, în mod paradoxal, esenţialmente un document liberal. Ea limi¬ 
ta prerogativele Domnitorului la cele ale unui monarh constituţional, pre¬ 
vedea o guvernare reprezentativă, îi făcea pe miniştri răspunzători pentru 
actele lor şi consolida principiul separării puterilor. Consemna, de aseme¬ 
nea, pe larg drepturile şi libertăţile cetăţenilor, cărora le era de aici înainte 
garantată egalitatea în faţa legii, libertatea deplină a conştiinţei, a presei, 
a adunărilor publice, dreptul de asociere, inviolabilitatea domiciliului şi 
a persoanei împotriva oricăror percheziţii şi arestări arbitrare. 6 Exercitarea 
acestor drepturi în timp, în ciuda încălcării lor ocazionale de către autorităţi, 
a adus un număr mai mare de persoane în procesul politic şi, asigurînd 
liberul schimb de idei, în special prin intermediul presei, a contribuit în 
mare măsură la formarea unei opinii publice democrate. Constituţia a 
garantat de asemenea drepturi depline de proprietate deţinătorilor ei, decla- 
rînd proprietatea „sacră şi inviolabilă", asigurînd că singura cauză de expro¬ 
priere ar putea fi realizarea unor servicii publice. Principalul scop al 
acestor stipulaţii a fost protejarea marii proprietăţi împotriva uzurpării de 
către vreo nouă lege rurală, dar articolul 20 al Constituţiei declara, de 
asemenea, că pămîntului dat ţăranilor prin legea rurală din 1864 „nu tre¬ 
buie să i se aducă niciodată vreo atingere". 

Sistemul parlamentar instituit în 1866 diferea în unele privinţe impor¬ 
tante de cel asigurat prin Statutul lui Cuza. Izbitoare de la bun început 
este poziţia mai importantă a Legislativului, care a devenit acum un parte¬ 
ner aproape egal cu Domnitorul în facerea legilor. Potrivit noii Constituţii, 
pentru a căpăta putere de lege, un proiect trebuia aprobat atît de către 

6 Cea mai detaliată analiză a Constituţiei a fost realizată de către George 
G. Meitani, Studiu asupra Constituţiunei Românilor , 14 voi.. Bucureşti, 1880-1890. 

Legislativ, cît şi de către Domnitor. Ambii puteau să iniţieze o legislaţie, 
cu excepţia proiectelor de lege referitoare la veniturile şi cheltuielile statu¬ 
lui, care trebuiau să-şi afle sorgintea în Camera Deputaţilor. Astfel, pre¬ 
rogativele legislative aproape exclusive ale Domnitorului stabilite de Statut 
au fost reduse substanţial în favoarea reprezentanţilor electoratului. 
Legislativul bicameral prevăzut prin Statut a fost menţinut, dar noul Senat 
era acum un organism ales, nu numit, iar funcţia sa nu mai era cea de 
aprobare a constituţionalităţii legilor, ci aceea de a servi ca al doilea orga¬ 
nism legislativ, egal Camerei. Legislativul a cîştigat, de asemenea, drep¬ 
tul de a evidenţia abuzurile de putere comise de către Executiv şi de a 
interpela miniştrii şi chiar de a-i supune unor investigaţii parlamentare. 
Legislativul trebuia să se întrunească cel puţin o dată pe an, normal la 
fiecare 15 noiembrie (sau la altă dată, atunci cînd era convocat de către 
Domnitor), iar sesiunile sale erau deschise publicului, cu excepţia cazurilor 
cînd preşedintele Camerei sau al Senatului sau zece membri ai unuia din¬ 
tre cele două organisme legislative cereau ca deliberările lor să fie secrete. 

Celelalte prerogative ale Domnitorului, în plus faţă de cea legislativă, 
au fost şi ele diminuate. în primul rînd, îşi putea exercita doar acele pu¬ 
teri acordate lui în mod expres de Constituţie şi, ca atare, cîrmuirea prin 
decret, aşa cum a fost practicată de Cuza, nu mai era posibilă. Totuşi 
Domnitorul a păstrat o autoritate enormă şi, dacă era destul de abil şi de 
hotărît, putea, de cele mai multe ori, să manevreze maşinăria politică în 
aşa fel încît să-şi impună voinţa. Rolul său în procesul legislativ era hotă- 
rîtor. Putea să supună aprobării Parlamentului propriile sale proiecte de 
legi şi putea opune vetoul său altora, o acţiune ce nu putea fi trecută cu 
vederea de către Legislativ. Avea, de asemenea, o considerabilă latitudine 
în interpretarea şi aplicarea legilor prin puterea sa de a emite regulamente 
privind aplicarea lor, chiar dacă astfel de regulamente nu puteau modifi¬ 
ca sau suspenda legile respective sau exonera pe oricine de obligativi¬ 
tatea ducerii lor la îndeplinire. Putea convoca, închide sau dizolva Adunarea 
sau Senatul, deşi această prerogativă era limitată de prevederea întrunirii 
anuale a Parlamentului în sesiune de cel puţin trei luni şi de cerinţa ca un 
act de dizolvare să conţină şi organizarea unor noi alegeri în decurs de 
două luni şi convocarea ambelor Camere în răstimp de trei luni. Cu toate 

că reprezenta puterea executivă. Domnitorul era declarat a nu fi răspun- 

* 

zător legal pentru actele sale. In schimb, miniştrii erau răspunzători şi, în 
consecinţă, nici un act al Domnitorului nu era valabil dacă nu era con¬ 
trasemnat de către un ministru. Domnitorul numea şi revoca miniştrii, pe 
care îi putea alege dintre membrii celor două Camere sau din afara Le- 

A 

gislativului. In orice caz, aceştia erau răspunzători faţă de el, nu faţă de 

Parlament, dar încetul cu încetul s-a încetăţenit obiceiul ca partidul majori¬ 
tar sau coaliţia din Camera Deputaţilor să formeze guvernul. 

Constituţia din 1866 semăna, aşadar, cu legile fundamentale liberale 
existente în Europa Occidentală. Similitudinea cu acestea era una din prin¬ 
cipalele consecinţe ale deschiderii Apusului pentru intelectualii români, 
deschidere începută în anii ’30 şi ’40 ai veacului al XlX-lea. Mulţi fii de 
boieri, care studiaseră dreptul şi economia politică în Franţa şi Germania, 
au încercat, la întoarcerea lor în ţară, să adapteze instituţiile unei Europe 
Occidentale luminate şi prospere la condiţiile sociale şi economice din 
propria lor ţară. Programele paşoptiştilor şi ale liberalilor radicali şi mode¬ 
raţi de după revoluţie sînt o dovadă elocventă a forţei influenţelor din afară. 
Această similitudine s-a regăsit în mare măsură în Constituţia din 1866. 

Principalul izvor de inspiraţie al autorilor ei a fost Constituţia belgiană 
din 1831, atît sub raportul formei, cît şi sub cel al conţinutului. Alegerea 
Constituţiei belgiene drept model nu a fost întîmplătoare. Prima persoană 
asupra căreia s-a oprit alegerea după răsturnarea lui Cuza fusese Filip de 
Flandra, tocmai pentru că autorii loviturii de stat doriseră să introducă insti¬ 
tuţiile din ţara acestuia în Principatele Unite şi prin aceasta să formeze la 
Dunărea de Jos o adevărată „Belgie a Orientului 44 , aşa cum a definit-o gaze¬ 
ta liberală de la Bucureşti Steaua Dunării. Cu toate că Filip de Flandra a 
refuzat propunerea lor, românii nu puteau găsi un model mai potrivit pen¬ 
tru ei decît o constituţie care permisese unei naţiuni mici să facă progre¬ 
se atît de mari în doar puţin mai mult de trei decenii. Totuşi, Constituţia 
română din 1866 nu era nici pe departe o simplă imitaţie a celei belgiene, 
întrucît autorii ei au ţinut seama de condiţiile specifice ale României, de 
pildă, în articolele referitoare la proprietate, învăţămînt, alegeri şi admi¬ 
nistraţie locală. 7 

Se ridică o întrebare fundamentală: era Constituţia din 1866 potrivită 
pentru realităţile sociale ale Principatelor? La o primă privire, părea să 
nu fie, deoarece era un document al clasei mijlocii pregătit pentru o ţară 
a cărei clasă mijlocie forma doar o pătură subţire a populaţiei. în vîrful 
scării sociale rămîneau boierii, care vizau cu înverşunare menţinerea pre¬ 
dominanţei lor economice şi politice. 8 La celălalt capăt al scării se afla 
ţărănimea, care alcătuia peste 80 la sută din populaţie şi avea o experienţă 
politică redusă. Lipseau în mare măsură acea opinie publică luminată şi 

7 Alexandre Tilman-Timon, Les Influences etrangeres sur le droit constitutionnel 
roumain , Paris, 1946, pp. 323-329. 

8 Rangurile boiereşti au fost desfiinţate în 1858, dar termenul de „boier 44 a fost 
folosit mult timp după aceea cu referire la clasa de sus a marilor proprietari de pămînt. 

acel corp cetăţenesc cu experienţă care ar fi putut să facă să funcţioneze, 
aşa cum intenţionaseră autorii ei, maşinăria politică sofisticată prezentată 
în linii mari în Constituţie. In consecinţă, lumea reală nu concorda întot¬ 
deauna cu textul scris, iar înaltele principii erau adesea compromise pen¬ 
tru a se putea menţine structurile (şi ficţiunile) constituţionalismului. Totuşi, 
în ciuda criticilor îndreptate post-factum de către curentele intelectuale 
conservatoare şi liberale împotriva cauzelor acestor nepotriviri, nu există 
nici un indiciu în sursele contemporane că acei ce au dezbătut şi aprobat 
Constituţia articol cu articol, atît conservatori cît şi liberali, ar fi gîndit 
că aveau de a face cu abstracţiuni. Mai curînd, erau siguri că instituţiile 
pe care le creau erau în deplină concordanţă cu condiţiile sociale existente. 
Aveau, de asemenea, satisfacţia că asiguraseră noului stat constituţional 

o structură legală flexibilă în cadrul căreia putea avea loc un progres 

* 

economic şi cultural rapid. In plus, ei au intenţionat ca promulgarea Con¬ 
stituţiei să fie un fel de declaraţie de independenţă, pentru că o redac¬ 
taseră şi o aprobaseră fără participarea puterilor garante şi pentru că nu 
făcuseră nici o menţiune de dependenţă faţă de Imperiul Otoman. Schim¬ 
barea denumirii din „Principatele Unite 44 în „România 44 , oficializată de către 
Constituţie, reflecta cu exactitate modul lor de gîndire. 

Din alte puncte de vedere, Constituţia nu s-a aflat la înălţimea nobilelor 
sale intenţii. Legea electorală, care stabilea normele potrivit cărora popu¬ 
laţia putea să-şi aleagă deputaţii şi senatorii, nu a corespuns principiilor 
liberale pe care le proclama. Normele cenzitare de venituri şi impozite ce 
trebuiau îndeplinite pentru a avea dreptul de a alege, mai restrictive decît 
cele din Statutul lui Cuza, şi divizarea electoratului în colegii, puse toate 
la cale de către conservatori în Adunarea Constituantă, au asigurat prepon¬ 
derenţa claselor avute în ambele Camere. Potrivit celor mai vechi date 
statistice (1883, cînd numărul electorilor crescuse uşor), în cele două colegii 
pentru Senat erau 2 355 şi respectiv 4 524 de electori, marea lor majori¬ 
tate fiind mari moşieri. O situaţie asemănătoare se regăsea în Camera De¬ 
putaţilor. în primele trei colegii erau 3 388,4 814 şi, respectiv, 15 382 elec¬ 
tori, în timp ce în al patrulea colegiu erau 12 657 delegaţi cu drept de vot 
direct, reprezentînd 626 906 alegători ce nu votau direct. Drept rezultat, 
cei 23 584 electori ai colegiilor I, II şi III (moşieri, deţinători ai unor pro¬ 
prietăţi mijlocii şi elemente ale clasei mijlocii de la oraşe) trimiteau 118 de¬ 
putaţi în Cameră, în timp ce colegiul IV (ţărănimea) alegea doar 30. Prin¬ 
cipiul egalităţii în drepturi, proclamat în Constituţie, era astfel grav corn- 
promis de către un sufragiu care nu era nici egal, nici direct. In plus, nu¬ 
mărul relativ mic de alegători şi lipsa unor măsuri de prevedere adecvate 
împotriva imixtiunii autorităţilor centrale şi locale în procesul electoral 

au încurajat frauda. Guvernul la putere şi moşierimea, în special, puteau 
exercita puternice presiuni asupra alegătorilor ţărani, datorită vulnerabili¬ 
tăţii economice a acestora şi lipsei lor de experienţă. Ca atare, cel de-al pa¬ 
trulea colegiu electoral era adesea denumit „zestrea 44 guvernului. Intimi¬ 
darea şi mita practicate pe scară largă au dus la din ce în ce mai mult ci¬ 
nism în rîndurile politicienilor (şi ale populaţiei) şi au sporit capacitatea 
Domnitorului de a manevra printre diversele facţiuni politice aflate în con¬ 
curenţă. 

A _ 

In practică, în ciuda prevederilor Constituţiei, Domnitorul a cîştigat rolul 
preponderent în sistemul parlamentar, datorită dreptului său de a dizol¬ 
va Legislativul oricînd şi de a numi şi de a destitui miniştri. Astfel, cabi¬ 
netul, sau guvernul, nu era o creaţie a Parlamentului. Faptul era evident 
în procedura de schimbare a guvernelor. Procesul începea cu demisia guver¬ 
nului în funcţie şi cu numirea de către Domnitor a unui nou prim-minis- 
tru şi a altor miniştri, după care era dizolvat Parlamentul şi se stabileau 
noi alegeri. Noul guvern folosea toate mijloacele disponibile pentru a-şi 
asigura o majoritate în Legislativ şi pînă după Primul Război Mondial 
nu a fost niciodată dezamăgit. Sistemul electoral însuşi avea o mare greuta¬ 
te în activitatea legislativă a celor două Camere. Întrucît guvernul era o 
creaţie a Executivului, nu a Parlamentului, Camera Deputaţilor şi Senatul 
au avut tendinţa să devină simple organisme de ratificare a programului 
legislativ al guvernului şi, întrucît guvernul nu a avut niciodată mai puţin 
de o majoritate absolută în ambele Camere, răspunderea sa practică faţă 
de Parlament a pierdut orice semnificaţie. Soarta guvernului depindea deci 
în primul rînd de voinţa Domnitorului. El a devenit astfel forţa decisivă 
în competiţia pentru putere dintre partide şi grupări. Acestea din urmă, pe 
rînd, au căutat, fireşte, sprijin nu în rîndul electoratului, ci la Palat, unde 
Suveranul servea drept un fel de arbitru între facţiunile politice rivale. 

Sistemul nu a operat întotdeauna lin, iar puterile Domnitorului nu erau 
chiar atît de formidabile cum puteau părea la prima vedere. înlocuirea unui 
guvern cu altul nu depindea în mod necesar doar de voinţa Domnitorului. 
Cîteodată, schimbarea îi era impusă de presiunea exercitată de către opozi- 

A 

ţie atît din interiorul cît şi din exteriorul Parlamentului. In ciuda sufra¬ 
giului limitat şi a intervenţiei guvernului în alegeri, populaţia politic activă 
a folosit cu abilitate libertatea aproape deplină a presei, a întrunirilor şi a 
demonstraţiilor publice pentru a-şi face cunoscute dorinţele. Domnitorul 
şi politicienii nu erau nicidecum insensibili la manifestările opiniei pu¬ 
blice, cîntărindu-le cîteodată cu grijă atunci cînd trebuiau să decidă dacă 
un anumit guvern mai este sau nu folositor. Adesea, presa, întrunirile şi 
demonstraţiile erau manipulate de către conducătorii unuia sau altuia dintre 

partide şi astfel, prin schimbarea guvernelor, Domnitorul sfîrşea prin a 
se conforma voinţei forţelor politice semnificative. 

Caracterul parlamentar al sistemului politic rămînea neatins, în ciuda 
preponderenţei Executivului. Camera şi Senatul şi-au păstrat prerogativele. 
Nici un proiect nu putea deveni lege fără acordul lor, iar dreptul membrilor 
lor, inclusiv al celor din opoziţie, de a critica guvernul şi de a-i chestiona 
pe miniştrii din guvern era respectat. Deputaţii puteau propune propriile 
lor proiecte de legi, dar cele iniţiate de către guvern sau de către mem¬ 
brii partidului majoritar puteau fi (şi adesea erau) luate în consideraţie 
imediat, în timp ce cele înaintate de către opoziţie treceau întîi prin comisii, 
de unde se putea să nu mai iasă niciodată. 

Formarea a două mari partide dominante în deceniul următor adoptării 
Constituţiei din 1866 a completat în mare suprastructura politică româ¬ 
nească din epoca anterioară Primului Război Mondial. O dată cu intrarea 
în acţiune a Partidului Naţional Liberal şi a Partidului Conservator, sis¬ 
temul schiţat mai sus a început să funcţioneze din plin. 

La începutul domniei lui Carol, liberalii mai erau încă divizaţi. 9 Pe de 
o parte, erau radicalii, conduşi de Ion Brătianu şi C. A. Rosetti, pe de alta, 
moderaţii, sub conducerea lui Ion Ghica; era apoi aşa-numita „Facţiune 
Liberă şi Independentă" de la Iaşi, grupată în jurul lui Nicolae Ionescu, 
profesor universitar de istorie, precum şi mici grupări care îl urmau pe 
Mihail Kogălniceanu (1817-1891). Acesta se bucura de un imens pres¬ 
tigiu ca istoric şi ziarist deschizător de drumuri înainte de 1848 şi ca autor 
al unei constituţii liberale în timpul revoluţiei şi, în calitate de prim-mi- 
nistru sub Cuza, luase iniţiativa legiferării reformei rurale şi a celei elec¬ 
torale. Radicalii erau mai dinamici şi mai energici. 10 Ei aveau în persoana 
lui Brătianu şi a lui Rosetti conducători care pentru majoritatea românilor 
întruchipau spiritul paşoptist, acel efort nobil de a crea o societate mo¬ 
dernă bazată pe emanciparea economică a claselor mai umile ale socie¬ 
tăţii şi pe respectul pentru libertăţile civile fundamentale. Personalităţile 
lor se completau una pe alta: Rosetti era ideologul, publicistul plin de 
entuziasm şi spontaneitate, care credea pătimaş în forţa ideilor de a trans¬ 
forma societatea; Brătianu era politicianul, iscusit în dezbateri şi orga¬ 
nizare, devotat, ca şi prietenul său, ideilor liberale, dar nedoritor să fie 
dominat de ideologie. Convinşi că doar un partid numeros, strîns unit putea 

9 Apostol Stan, Grupări şi curente politice în România între Unire şi Independenţă 
(1859-1877), Bucureşti, 1979, pp. 186-208. 

10 Pentru spiritul radicalismului în deceniul 1866-1876, vezi Marin Bucur, C. A. 
Rosetti: mesianism şi donquijotism revoluţionar. Bucureşti, 1970, pp. 236-273. 

spera să râmînă în funcţiune destul de mult timp pentru a realiza obiec¬ 
tive economice şi sociale semnificative, ei au procedat la organizarea unui 
partid cu o bază largă în fiecare judeţ şi oraş important în toamna anului 
1866. Sub auspiciile „Societăţii Amicilor Constituţiei 41 , ei au trimis repre¬ 
zentanţi în fiecare colţ al ţării pentru a distribui materiale informative şi 
pentru a organiza întruniri în care să explice principiile directoare ale noului 
sistem politic (adversarii lor vedeau, fireşte, în această activitate febrilă 
o recrudescenţă a „iacobinismului 44 de la 1848). Radicalii doreau cu înver¬ 
şunare în special să cîştige de partea lor grupurile comerciale şi profe¬ 
sionale orăşeneşti şi pe tinerii intelectuali care studiaseră în Europa 
Apuseană, dar şi-au îndreptat mesajul şi către elementele cele mai sărace 
ale muncitorimii urbane. Obiectivul lor era formarea unui partid naţional, 
bucurîndu-se de sprijin în toate straturile claselor mijlocii şi de jos. 

Radicalii au obţinut rezultate rapide. O înţelegere cu Kogălniceanu, inter¬ 
venită la începutul anului 1867, a deschis calea spre instalarea la 1 martie 
în acelaşi an a unui guvern liberal de coaliţie, în care Brătianu, în ca¬ 
litate de ministru de Interne, era figura dominantă. Brătianu şi Rosetti au 
continuat cu hotărîre planurile lor de creare a unui partid de anvergură 
naţională. Au acordat o atenţie deosebită Moldovei, unde radicalii fuse¬ 
seră întotdeauna mai slabi. Au căutat să cîştige simpatia facţiunii lui 
Nicolae Ionescu, dar, deşi au făcut numeroase concesii, printre care şi limi¬ 
tarea activităţilor economice ale evreilor, care alarmaseră interesele co¬ 
merciale şi financiare moldoveneşti, Ionescu a preferat să păstreze inde¬ 
pendenţa grupării sale. Radicalii s-au lovit şi de opoziţia lojilor masonice, 
care se formaseră în numeroase oraşe începînd cu 1866. Brătianu şi Rosetti 
le-au privit cu suspiciune, ca fiind centre politice ale opoziţiei conserva¬ 
toare, şi au plănuit să le distrugă din interior, însă nu au reuşit. Radicalii, 
sau „roşii 44 cum erau acum denumiţi de către adversarii lor, nu au ezitat 
să manipuleze maşinăria guvernamentală în vederea consolidării pro¬ 
priului lor partid. Brătianu a făcut uz de puterea sa ca ministru de Interne 
pentru a îndepărta un mare număr de funcţionari, în special în judeţe, şi 
a-i înlocui cu sprijinitori ai cauzei radicale. El a acţionat la sfatul comitete¬ 
lor locale ale partidului radical, care cercetaseră cu atenţie activitatea tutu¬ 
ror oficialităţilor de la 1866 încoace. 

A 

In mare măsură mulţumită lui Brătianu, radicalii reuşiseră să creeze cu 
repeziciune o organizaţie puternică, ce domina atît Senatul cît şi Camera. 
Păreau sortiţi să rămînă la putere o bună bucată de vreme. Dar în decurs de 
un an şi jumătate au fost scoşi din funcţie. Cu toate acestea, deşi nu s-au 
aflat în funcţie mai tot deceniul următor, radicalii au rămas cea mai bine 

organizată şi cea mai disciplinată facţiune liberală, şi ei au fost aceia care 
au luat conducerea formării unui partid naţional liberal, unificat. 11 Ei au 
format Uniunea Liberală, la Bucureşti, în 1872 şi au chemat pe toţi politi¬ 
cienii care le împărtăşeau vederile să li se alăture. în Parlament, în 1873 
şi 1874, s-au apropiat de moldoveni (Mihail Kogălniceanu) şi de mode¬ 
raţi (Ion Ghica) în urmărirea ţelului lor comun de creare a unor noi institu- 
tii de credit. In cadrul dezbaterilor ce au avut loc atunci, diversele facţiuni 
liberale au descoperit marea identitate de vederi cu privire la dezvoltarea 
economică generală. Alegerile parlamentare din aprilie 1875 au sporit 
colaborarea facţiunilor liberale în încercarea lor de a-i înfrînge pe con¬ 
servatori şi le-a încurajat să creeze Partidul Naţional Liberal. Cu toate că 
reprezenta o coaliţie de varii elemente, puternica organizaţie radicală, con- 

A 

dusă de Brătianu şi Rosetti, i-a dat linia directoare. împreună s-au anga¬ 
jat într-un plan ambiţios de înfiinţare a unor comitete locale în toate colţurile 
ţării, ce urmau să servească la mobilizarea sprijinitorilor lor în timpul 
alegerilor şi la menţinerea legăturilor organizatorice permanente între Bucu¬ 
reşti şi judeţe. Membrii acestora proveneau mai ales din rîndurile clasei 
mijlocii de la oraşe şi ale unui număr mic de moşieri şi de ţărani înstăriţi 
de la sate. 

In 1866 conservatorii, ca şi liberalii, erau dezbinaţi şi incapabili să for¬ 
meze un adevărat partid politic. 12 Diversele facţiuni erau unite de aver¬ 
siunea comună faţă de activitatea socială şi politică a radicalilor, în spe¬ 
cial faţă de încercările acestora din urmă de a cîştiga simpatia claselor de 
jos („strada“, în jargon conservator). Diversele grupări s-au adunat sub 
conducerea lui Lascăr Catargiu, la sfîrşitul anului 1870, în timpul unei 
serioase crize dinastice. Catargiu i-a convins şi pe alţi conducători con¬ 
servatori să i se alăture într-o coaliţie, promiţînd să păstreze dominaţia 
politică a clasei moşiereşti şi să ia o serie de măsuri economice, care să 
promoveze interesele agrare. Dar diferenţele de ideologie politică şi socială, 
de ţeluri, precum şi rivalităţile pentru conducere au împiedicat transfor¬ 
marea acestei „coaliţii armonioase 44 într-un partid puternic, strîns unit. Me¬ 
todele autoritare aplicate de către Catargiu pentru a-i menţine pe conser¬ 
vatori la putere timp de cinci ani (1871-1876) s-au dovedit pînă la urmă 

11 Frămîntările politice ale acestor ani sînt amplu descrise în V. Russu şi D. Vitcu, 
„Frămîntări politice interne în vremea guvernării D. Ghica-M. Kogălniceanu 
(1868-1870)“, în Anuarul Institutului de Istorie şi Arheologie , 7,1970, pp. 139-171; 
8, 1971, pp. 61-98. 

12 Anastasie Iordache, Originile conservatorismului politic din România , 1821-1882 , 
Bucureşti, 1987, pp. 262-284. 

cele care au dus la destrămarea coaliţiei, dat fiind că alţi conducători con¬ 
servatori şi-au afirmat în cele din urmă independenţa. Destrămarea coa¬ 
liţiei a dus la o regrupare a forţelor conservatoare, mai întîi în jurul gazetei 
Timpul, în 1878, şi apoi, în 1880, în jurul unei noi organizaţii politice, mai 
unite. Adoptarea unui program formal şi a statutului partidului la 3 fe¬ 
bruarie a marcat naşterea Partidului Conservator. 

Cu toate că „liberalismul 44 şi „conservatorismul 44 ar putea părea nebu¬ 
loase, datorită divergenţelor din cadrul coaliţiilor liberale şi conservatoare, 
liniile de demarcaţie dintre ele erau, totuşi, puternic delimitate. Dovadă 
sînt vederile lor opuse în privinţa dezvoltării agrare şi industriale. 13 In pri¬ 
vinţa agriculturii, liberalii doreau în general să modernizeze metodele de 
producţie şi să îmbunătăţească nivelul de trai al ţăranilor. Ei au privit refor¬ 
ma rurală a lui Cuza din 1864 drept punctul de pornire către o schimbare 
dinamică, bine gîndită. Majoritatea conservatorilor, pe de altă parte, cău¬ 
tau în trecut căile de organizare a agriculturii. Ei au propus folosirea legii 
din 1864 pentru a-şi apăra proprietatea de alte viitoare exproprieri şi, ca 
atare, nu se arătau înclinaţi să se angajeze în alte „experimente 44 . Credeau 
că reforma rezolvase „chestiunea socială 44 o dată pentru totdeauna, că dis¬ 
păruseră contradicţiile de clasă o dată cu ţărănimea de tip vechi, clăcaşii, 
şi că, de aici înainte, moşierii, ţăranii nou împroprietăriţi şi arendaşii for¬ 
mau o entitate socială mai mult sau mai puţin omogenă, cu interese eco¬ 
nomice identice. 

Rolul industriei în noul stat i-a găsit, de asemenea, pe liberali şi pe con¬ 
servatori în tabere opuse. Şi unii şi ceilalţi recunoşteau starea înapoiată 
a industriei româneşti, dar numai liberalii doreau să o îmbunătăţească. 
Preocuparea liberalilor nu era doar de ordin economic, întrucît conside¬ 
rau că o economie diversificată era esenţială dacă România urma să devi¬ 
nă „un stat civilizat 44 şi să se elibereze de dependenţa politică faţă de alte 
ţări. Erau puternic influenţaţi de ideile lui Enric Winterhalder şi ale lui 
Dionisie Pop-Marţian, economişti care promovau industrializarea, dar care 
ţineau în acelaşi timp seama de realităţile economice. Recunoscînd pri¬ 
matul agriculturii, ei recomandau insistent crearea unei industrii autohtone 
bazate pe „resursele interne 44 , o industrie care să complinească agricul¬ 
tura şi să-i stimuleze potenţialul productiv. Occidentul, cu marea sa indus- 
trie mecanizată, nu era, cel puţin pentru moment, modelul lor. In schimb, ei 
pledau pentru sprijinirea întreprinderilor producătoare de bunuri de consum 

13 V. Russu, „Cauzele luptelor politice dintre grupările liberale şi conservatoare 
în anii instabilităţii guvernamentale şi parlamentare (1866-1871)“, în Cercetări 
istorice , 9-10, 1978-1979, pp. 411^437. 

destinate pieţei largi. Conservatorii, în schimb, vedeau puţine posibilităţi 
de dezvoltare industrială serioasă. Convinşi că România era sortită să rămînă 
în viitorul previzibil „o ţară eminamente agrară 11 , ei erau atraşi de scrierile 
lui Ion Strat şi ale altor agrarieni care pledau pentru „un curs firesc“ al dez¬ 
voltării economice. Erau de părere că industria „se va naşte“ în România 
în momentul în care se va fi acumulat un surplus de capital şi de mînă de 
lucru care nu putea fi absorbit de agricultură şi respingeau încercările „arti- 
ficiale“ de schimbare a structurii economice existente în ţară. 

Liberalii şi conservatorii s-au găsit din nou în tabere opuse în chestiunea 
intervenţiei statului în treburile economice. Dezbaterea s-a centrat asupra 
oportunităţii protecţiei industriilor aflate în faşă. Atît liberalii radicali con¬ 
duşi de Brătianu şi Rosetti, cît şi elementele mai moderate din jurul lui 
Kogălniceanu s-au străduit să facă din protecţionism o politică guverna¬ 
mentală etalon, drept cel mai eficient sprijin imediat dat industriei şi, în per¬ 
spectivă, o armă indispensabilă pentru depăşirea rămînerii în urmă a ţării 
din punct de vedere economic. Conservatorii, pe de altă parte, cereau liberul 
schimb, dat fiind că o astfel de politică, în opinia lor, se conforma caracte¬ 
rului „firesc“, adică agrar al economiei româneşti. Ei argumentau că, întrucît 
o industrie naţională era cu neputinţă, liberul schimb era singura modali¬ 
tate prin care românii puteau obţine bunurile manufacturate străine de care 
aveau nevoie. Nu era nici o coincidenţă faptul că liberul schimb facilita şi 
accesul la pieţele externe pentru grînele şi vitele moşierilor conservatori. 

Neîncetatele lupte între liberali şi conservatori au reprezentat principala 
cauză a instabilităţii guvernamentale timpurii. In primii cinci ani ai noului 
regim, au existat zece guverne diferite şi s-au produs şase dizolvări ale 
Legislativului. Dar lupta partinică nu oferă decît o explicaţie parţială a 
efervescenţei politice a vremii. Garanţiile constituţionale date libertăţilor 
politice şi civile încurajaseră elemente noi şi diverse să intre în viaţa publi- 

A 

că şi să-şi formeze propriile lor grupări. întrucît nici una dintre ele nu era 
destul de puternică pentru a forma singură un guvern, coaliţiile ajunseseră 
la ordinea zilei. Ceea ce sporea instabilitatea era noutatea sistemului par¬ 
lamentar introdus de Constituţia din 1866. Pentru o scurtă perioadă de 
timp. Parlamentul a fost propriul său stăpîn şi a constituit cel mai impor¬ 
tant factor în viaţa politică a ţării. Dar, majoritatea deputaţilor, din cauza 
lipsei de experienţă, erau individualişti şi ambiţioşi, puţin înclinaţi să ac¬ 
cepte disciplina altora. Dezbaterile, atît din Cameră, cît şi din Senat, stau 
cu prisosinţă mărturie lipsei de rigoare a vieţii politice: erau dramatice, 
imprevizibile, adesea nesfîrşite. Domnitorul a încercat să impună ordinea 
în aceste dezbateri, dar n-a reuşit, deoarece, fiind un necunoscut ca per- 

sonalitate politică şi străin, nu se bucura de ascultare în rîndurile mulţimii. 
In absenţa unui sentiment dinastic în ţară, el se putea bizui pentru moment 
doar pe prestigiul Casei Hohenzollem (la care a recurs, într-adevăr, în mod 
efectiv în cîteva ocazii). însăşi situaţia politică l-a împiedicat să aibă cine 
ştie ce influenţă asupra Parlamentului, pentru că partidele, care implicau 
structuri şi ierarhii şi care i-ar fi dat putinţa să exercite o orientare a tre¬ 
burilor ţării, nu se formaseră încă. 

Primele alegeri desfăşurate potrivit noii legi electorale au avut loc în 
toamna anului 1866. Au fost libere pentru că guvernul format de Ion Ghica 
în iulie nu s-a amestecat deloc. Nici una dintre facţiuni nu a obţinut majo¬ 
ritatea în Cameră (erau 40 de conservatori, 30 de liberali radicali, 25 de li¬ 
berali moderaţi şi 20 de liberali ,,fracţionişti“) şi, drept rezultat, guvernul 
Ghica a fost asaltat de neîntrerupte crize. Coaliţia liberală, „Concordia", 
formată în februarie 1867, a dat în sfîrşit o oarecare orientare activităţilor 
Camerei. Una dintre primele sale acţiuni a fost înlocuirea guvernului Ghica 
cu o coaliţie liberală dominată de radicali, care s-a menţinut destul de multă 
vreme pentru a instala trei guverne între 1 martie 1867 şi 16 noiembrie 
1868. Pentru a-şi asigura o majoritate suficientă în vederea îndeplinirii 
ambiţiosului lor program legislativ, radicalii şi aliaţii lor n-au ezitat să aplice 
tot felul de măsuri administrative — „influenţă morală", o denumeau ei 
— pentru a cîştiga voturi, contribuind nu puţin, în felul acesta, la sub¬ 
minarea sistemului parlamentar însuşi. 

în ciuda considerabilelor lor majorităţi din Cameră şi din Senat, radi¬ 
calii au fost siliţi să se retragă de la putere în noiembrie 1868, date fiind 
diferendele lor puternice cu Domnitorul Carol şi presiunea exercitată de 
Marile Puteri. Ei au stîmit mînia Domnitorului prin opoziţia lor faţă de 
planurile acestuia de reorganizare a armatei şi de construcţie a căilor fera¬ 
te şi prin încercările lor de a transforma tronul într-un simplu instrument 
al politicii lor interne; îşi întorseseră împotriva lor majoritatea puterilor, 
din cauza sprijinului acordat aspiraţiilor naţionale ale românilor din Transil¬ 
vania, a eforturilor lor de a-şi elibera ţara de ultimele vestigii ale suzera¬ 
nităţii otomane, a ajutorului acordat revoluţionarilor bulgari pe pămîntul 
României şi a măsurilor de limitare a activităţilor economice ale evreilor. 
Carol a fost cît se poate de încîntat să cedeze puternicei presiuni străine 
de a-i înlocui cu un guvern moderat. Kogălniceanu, noul ministru de In¬ 
terne, a „dirijat" alegerile cu destulă „vigoare" pentru a diminua puterea 
radicalilor, cel puţin temporar. Daţi la o parte, au recurs la o campanie 
antidinastică, care s-a bucurat de larg sprijin în 1870 ca rezultat al interven¬ 
ţiilor repetate ale lui Carol pentru sprijinirea unor coaliţii guvernamenta¬ 
le instabile, dînd astfel substanţă acuzelor liberale de „domnie personală". 

Izbucnirea războiului între Franţa şi Prusia la 19 iulie a alimentat opozi¬ 
ţia: Camera şi Senatul au votat rezoluţii în sprijinul Franţei, în timp ce 
simpatiile lui Carol erau în mod manifest de partea Prusiei. 

Relaţiile dintre Carol şi conducătorii radicali şi moderaţi se deterioraseră 
în aşa măsură către toamna anului 1870, încît acesta îşi pusese în gînd să 
abdice. în noiembrie şi-a dezvăluit amărăciunea într-o scrisoare adresată 
conducătorilor tuturor puterilor protectoare, cu excepţia Franţei. Prezenta 
dificultăţile pe care le întîmpinase în guvernare, pe care le atribuia în primul 
rînd instituţiilor prea liberale pentru nivelul de experienţă politică atît al 
politicienilor cît şi al populaţiei în general. El a cerut insistent puterilor 
să mediteze la o schimbare în structura guvernamentală existentă în 
favoarea unui „regim ferm, puternic 44 la apropiata conferinţă destinată re¬ 
vizuirii Tratatului din 1856 de la Paris. Schimbările pe care le avea în ve¬ 
dere — crearea unui Consiliu de Stat format din sfetnicii săi apropiaţi, 
un Senat numit de către el însuşi, o restrîngere a puterilor Camerei, şi 
restricţii în privinţa dreptului de vot şi a libertăţii presei — ar fi distrus 
guvernarea parlamentară, reprezentativă, şi ar fi introdus un regim autori¬ 
tar cu un Domnitor atotputernic. 14 El a mers şi mai departe, dezvăluin- 
du-şi dezamăgirea faţă de situaţia din România, într-o scrisoare publicată 
anonim în Augsburger Zeitung la 27 ianuarie 1871. îi acuza pe liberali, care, 
consemna el, fuseseră educaţi în străinătate şi ignoraseră condiţiile din 
propria lor ţară, de faptul că aplicau acasă, fără discemămînt, ideile politice 
şi sociale pe care le culeseseră în Europa Occidentală. 15 Astfel el împărtăşea 
pe deplin părerile conservatorilor cu privire la anomalia existenţei unor 
instituţii burgheze într-o ţară lipsită de burghezie. Toate eforturile sale, 
însă, nu au reuşit să producă schimbările pe care le avea în vedere. Liberalii 
s-au opus categoric oricărei micşorări a rolului Parlamentului, iar Marile 
Puteri, dezbinate ca întotdeauna, nu au reuşit să intervină. 

In toiul mişcării antidinastice, la 22 martie 1871, Carol a îndepărtat gu¬ 
vernul condus de Ion Ghica pe motivul că n-ar fi reuşit să menţină ordinea 
şi că era implicat într-o „mişcare republicană 44 . L-a ales pe Lascăr Catargiu, 
a cărui autoritate printre conservatori era incontestabilă, să formeze un 
nou guvern 16 , ce va rămîne la putere pentru o perioadă fără precedent de 
cinci ani, pînă în aprilie 1876. Venirea conservatorilor la putere a marcat 
sfîrşitul instabilităţii guvernamentale şi, întrucît s-au acomodat cu un regim 


14 Aus dem Leben Kdnig Karls von Rumănien , II, Stuttgart, 1894, pp. 135-136. 

15 Demetre A. Sturdza, Charles F: Roi de Roumanie , I, Bucureşti, 1899, pp. 642-644. 

16 V. Russu şi M. Timofte, „împrejurările şi semnificaţia instaurării guvernării 
conservatoare Lascăr Catargiu (martie 1871)“, în Anuarul Institutului de Istorie şi 
Arheologie , 16, 1979, pp. 359-384. 

de ordine, pericolul părăsirii scenei de către familia Hohenzollem a dis¬ 
părut treptat. Carol însuşi şi-a recăpătat încrederea în capacitatea sa de a 
domni şi a renunţat la gîndurile de abdicare. 

Natura şi ţelurile noului guvern pot fi judecate după modul în care a tratat 
administraţia locală şi chestiunea agrară. Deşi conservatorii promiseseră 
mult timp să realizeze o descentralizare a administrării judeţelor şi satelor, 
o dată ajunşi la putere, au făcut exact contrariul; au acţionat pentru întărirea 
controlului în treburile locale din partea birocraţiei guvernamentale de la 

A 

Bucureşti. In martie 1874 au pus la cale adoptarea unei noi legi cu privire 
la administraţia sătească, ce împuternicea oficialităţile guvernamentale cen¬ 
trale şi cele judeţene să demită primarul şi consiliul comunal, transfor- 
mîndu-i astfel pe amîndoi mai curînd în simpli subordonaţi ai birocraţiei 
centralizate decît în reprezentanţi ai opiniei publice locale. Legislaţia referi¬ 
toare la agricultură a scos în evidenţă intenţia conservatorilor de a pro¬ 
teja interesele moşierilor. Legea rurală din 1872, adoptată de ochii lumii 
pentru a clarifica anumite secţiuni vagi ale actului reformator din 1864, a 
servit în special ca mijloc suplimentar de constrîngere a ţăranilor să respecte 
termenii învoielilor încheiate cu moşierii şi arendaşii. Astfel, în loc să aibă 
în vedere soarta nenorocită a masei de proprietari rurali, conservatorii s-au 
străduit să uşureze marea proprietate de povara grea a datoriilor. Aigumentul 
lor — vechile datorii trebuie lichidate pentru a încuraja noi investiţii şi a 
spori producţia — a avut cîştig de cauză. Creditul Funciar Rural, aprobat 
de ambele Camere la 29 martie 1873, a asigurat o subvenţie de stat des¬ 
tinată să sprijine împrumuturile pe termen lung acordate moşierilor, care 
urmau să fie grupaţi în asociaţii destinate să garanteze rambursarea sumelor 
împrumutate. Cu toate că a fost creată de un guvern conservator, această 
instituţie, în mod paradoxal, a ajuns să fie controlată de către liberali, care 
i-au atras în partidul lor pe moşierii mai mici şi mijlocii. 

Conservatorii păreau sortiţi să rămînă la putere în viitorul previzibil. 
Cînd termenul normal al unei legislaturi s-a încheiat în martie 1875, 
alegerile din luna următoare au adus coaliţiei conservatoare o majoritate 

A 

covîrşitoare în Parlament. Infrîngerea i-a convins pe conducătorii libe¬ 
rali că nu se puteau aştepta să triumfe asupra conservatorilor dacă nu-şi 

A 

integrau diversele lor facţiuni într-un mare partid liberal unit. In luna mai 
Ion Brătianu, Rosetti, Kogălniceanu şi reprezentanţi ai facţiunii libere şi 
independente, cărora li s-a alăturat conservatorul Manolache Costache 
Epureanu (1824-1880), fost ministru de Justiţie în cabinetul Catargiu, au 

A 

hotărît să formeze un Partid Naţional Liberal. Intrucît s-au întîlnit în casa 
unui fost maior englez, Stephen Lakeman, care servise în armata otomană 
sub numele de Mazar Paşa, noul partid a fost cunoscut iniţial sub denumirea 

de „coaliţia de la Mazar Paşa“. Cu toate că era compus din elemente di¬ 
verse, avea un puternic nucleu radical şi se sprijinea în mare măsură pe 
organizaţia creată anterior de Brătianu şi Rosetti. Sub conducerea radi¬ 
cală, coaliţia a pornit în vara anului 1875 o viguroasă campanie pentru a 
reactiva filialele din oraşele şi tîrgurile din întreaga ţară. Liberalii au încer¬ 
cat să atragă în rîndurile lor mai ales negustorii, meşteşugarii şi proprie¬ 
tarii din zonele rurale, printre care mari moşieri şi ţărani înstăriţi. Toate 
aceste activităţi au fost îndreptate spre împlinirea unui singur ţel — înde¬ 
părtarea guvernului conservator. 

La începutul anului 1876, coaliţia conservatoare, puternică odinioară, se 
afla în derută. Cauzele erau multiple. Metodele autoritare ale lui Catargiu, 
insistenţa sa de a apăra cu orice preţ privilegiile marii moşierimi, chiar prin 
manipularea alegerilor, şi deplasarea sa generală către dreapta l-au costat 
pierderea sprijinului moderaţilor din propriul său partid. Grava situaţie finan¬ 
ciară a ţării a pus sub semnul întrebării capacitatea de guvernare a cabine¬ 
tului. La 12 aprilie, Catargiu a demisionat, fiind urmat în funcţie la 9 mai 
de către Epureanu. La rîndul său, acesta a cedat, la 5 august, în faţa unui 
guvern naţional liberal condus de Ion Brătianu, ce va rămîne prim-ministru, 

cu excepţia unei întreruperi de două luni în 1881, pînă în anul 1888. 

* 

In domeniul politicii externe, atît guvernele liberale cît şi cele conser¬ 
vatoare au urmărit, între 1866 şi 1875, aceleaşi ţeluri de perspectivă — 
securitatea şi independenţa —, dar mijloacele pe care le-au ales au re¬ 
flectat puternicele deosebiri ideologice ce le separau. Cu toate acestea, 
poziţia geografică a ţării, la punctul de interferenţă a intereselor vitale ale 
celor trei imperii, a impus o politică prudentă şi echilibrată atît conser¬ 
vatorilor, cît şi, în cele din urmă, chiar liberalilor radicali. 

Liberalii radicali n-au fost la început deloc prudenţi în afacerile externe, 
în scurtul lor mandat din 1867-1868 au hotărît să realizeze independenţa, 
dînd sprijin mişcărilor de eliberare naţională ale popoarelor de la sud de 
Dunăre. Cea mai viguroasă manifestare a acestei politici fusese ajutorul dat 
revoluţionarilor bulgari înarmaţi, care foloseau teritoriul României drept zonă 
de concentrare pentru raidurile lor împotriva poziţiilor otomane de peste 
fluviu. Rosetti şi Brătianu s-au situat în fruntea acţiunii de încurajare a bul¬ 
garilor. Obiectivul lor era grăbirea dezmembrării Imperiului Otoman, ceea 
ce, erau siguri, le-ar fi oferit ocazia să declare independenţa României. 17 


17 Traian Ionescu-Nişcov, „Unele aspecte din mişcarea de eliberare naţională a 
bulgarilor în nordul Dunării între 1850-1870“, în Relaţii româno-bulgare de-a 
lungul veacurilor, sec. XII-XIX, I, Bucureşti, 1971, pp. 376-388; Constantin N. Ve- 
lichi. La Roumanie et le mouvement revolutionnaire bulgare de Liberation naţionale 
(1850-1878), Bucureşti, 1979, pp. 68-125. 

S-ar putea ca politica lor să fi fost de asemenea ultima manifestare impor¬ 
tantă a spiritului revoluţionar de la 1848, a sentimentului de solidaritate al 
popoarelor oprimate. Dar rezultatele au fost cu totul diferite faţă de cele aştep- 

A 

tate de către radicali. In locul abolirii suzeranităţii otomane, ei au reuşit doar 
să stîmească indignarea Marilor Puteri, care, pe rînd, au exercitat presiuni 
asupra Domnitorului Carol pentru a-i înlătura pe radicali de la putere. 18 

Radicalii au dus de asemenea negocieri cu Serbia şi Grecia în vederea 
unei alianţe împotriva Turciei. Relaţiile cu Serbia erau deosebit de strînse, 
datorită uriaşului spirit de independenţă din ambele ţări. Carol şi Prinţul 
Mihail Obrenovicau căzut de acord, în aprilie 1867, să colaboreze, şi un 
tratat de alianţă, ce prevedea o acţiune militară comună în vederea înlătu¬ 
rării suzeranităţii otomane, a fost semnat la Bucureşti la 20 ianuarie 1868. 19 
O înţelegere similară cu Grecia, ce a făcut obiectul unor discuţii intermi¬ 
tente între 1866 şi 1869, nu a fost niciodată semnată, în parte din cauza 
faptului că românii erau precauţi să nu se implice prea mult în planurile 
ambiţioase de război ale Greciei împotriva Imperiului Otoman. 20 în nego¬ 
cierile cu guvernul sîrb şi cel grec, Domnitorul Carol şi diplomaţii români, 
atît cei conservatori cît şi cei liberali, adresau apeluri neîntrerupte la pre¬ 
cauţie presupuşilor lor aliaţi. Insistau ca acţiunea împotriva Turciei să fie 
plănuită cu grijă pentru a evita intervenţia Marilor Puteri, o eventualitate 
care ar putea mai curînd să stînjenească decît să încurajeze strădaniile lor 
de dobîndire a independenţei sau a unor cîştiguri teritoriale. Dorinţa de 
colaborare a celor trei ţări nu era în nici un caz necondiţionată. Fiecare 
dintre ele era dornică să-şi împlinească propriile aspiraţii naţionale şi astfel 
refuza acorduri angajante care i-ar fi putut îngrădi libertatea de acţiune. 
Drept urmare, măreaţa alianţă, atît de mult discutată, n-a mai ajuns să se 
materializeze niciodată. Tratate bilaterale limitate — între Grecia şi Serbia 
(1867) şi România şi Serbia (1868) — i-au luat locul. Dar nu a urmat nici 
o acţiune comună importantă. 

O reorientare majoră a politicii externe româneşti a avut loc după ce 
radicalii au părăsit puterea în 1868. Guvernele moderate şi conservatoare 
ce au urmat au cultivat relaţii bune cu Marile Puteri, considerate cel mai 
sigur mijloc de înfăptuire a ţelurilor lor. Drept rezultat, relaţiile cu statele 
balcanice au căpătat o importanţă secundară. Schimbarea de direcţie a 


18 Lothar Maier, Rumănien auf dem Weg zur Unabhăngigkeitserklărung 1866-1877 , 
Miinchen, 1989, pp. 335-338. 

19 N. Ciachir şi C. Buşe, „Cu privire la tratatul de alianţă româno-sîrb din 1868“, 
în Revista arhivelor , 9/1, 1966, pp. 189-204. 

20 Constantin Velichi, „Les relations roumano-grecques durant la periode 
1866-1879“, în Revue des Etudes Sud-Est Europeennes , 8/3, 1970, pp. 525-548. 

devenit evidentă la scurt timp după instalarea la 28 noiembrie 1868 a gu¬ 
vernului de coaliţie al conservatorilor şi liberalilor moderaţi, în frunte cu 
Dimitrie Ghica. Acesta a renunţat imediat să mai acorde sprijin mişcărilor 
de eliberare de la sud de Dunăre şi a proclamat intenţia sa de a onora toate 
tratatele care aveau contingenţă cu statutul internaţional al ţării. Conser¬ 
vatorii au adoptat o poziţie similară cînd au venit la putere în 1871. Înffîn- 
gerea Franţei de către Prusia, în 1870-1871, care a diminuat rolul inter¬ 
naţional al protectorului tradiţional al României, a părut să confirme justeţea 
politicii de moderaţie şi cumpătare. Pînă şi liberalii radicali au înţeles 
nevoia de a evita acţiuni precipitate, întrucît puterea economică şi politică 
a monarhiilor conservatoare — Austro-Ungaria, Germania şi Rusia — creş¬ 
tea în Europa de Sud-Est. 

Guvernul conservator al lui Lascăr Catargiu s-a orientat din ce în ce 
mai mult spre Austria, ca mare putere în măsură, foarte probabil, să impul¬ 
sioneze consolidarea statului român. Apropierea pe care o urmărea acum 
cu stăruinţă păruse o posibilitate foarte îndepărtată la începutul domniei 
lui Carol. în 1866 şi 1867, acesta încercase să înfiinţeze o agenţie diplo¬ 
matică română la Viena şi să încheie un acord comercial avantajos, însă 
liberalii radicali, care urmăreau o politică externă naţionalistă, au zădăr¬ 
nicit iniţiativa sa. Anterior, ca şi Cuza, ei negociaseră cu emigranţii unguri 
cu privire la o acţiune armată comună împotriva Austriei şi acum atacau 
în mod deschis Compromisul austro-ungar din 1867, care năruise speran¬ 
ţele românilor din Transilvania de a dobîndi autonomie politică. în cul¬ 
mea crizei, guvernul ungar a publicat o „Carte Roşie“, în noiembrie 1868, 
care acuza România de a fi un „perturbator al păcii“ şi o „ameninţare la 
adresa frontierelor 14 monarhiei dualiste. 21 Dar instalarea, în aceeaşi lună, 
a unui guvern de coaliţie moderat, sub conducerea lui Dimitrie Ghica, 
cunoscut pentru sentimentele sale pro-austriece, a pus capăt rapid disputei. 
Curînd după aceea, la 24 decembrie, s-a ajuns la un acord referitor la înfi¬ 
inţarea unei agenţii româneşti la Viena. Cu tot caracterul său semioficial, 
acest acord a reprezentat un pas important spre o apropiere generală faţă 
de Austria, sprijinit de moderaţi şi de conservatori. Măsura în care ei îşi 
puneau nădejdea în Austria este sugerată de nota guvernului român din 
19 iulie 1870 către ministrul de Externe, Julius Andrâssy, interesîndu-se 
cum va acţiona guvernul acestuia în cazul în care Rusia ar invada România. 
Cu toate că relaţiile cu Rusia, de la urcarea pe tron a lui Carol, fuseseră 
prieteneşti, politicienii români se temeau că Ţarul ar putea profita de 

21 Uta Bindreiter, Die diplomatischen und wirtschaftlichen Beziehungen zwischen 
Osterreich-Ungarn und Rumănien 1875-1888, Viena, 1976, p. 30. 

războiul dintre Franţa şi Prusia pentru a denunţa Tratatul de la Paris din 
1856 şi a recupera Sudul Basarabiei, pe care Rusia fusese obligată să îl 
cedeze Moldovei. Andrâssy a replicat că ministrul de Externe rus Gor- 
ceakov îi dăduse asigurări că nu se prevedea nici o intervenţie rusească 
în România, dar, promitea Andrâssy, dacă aşa ceva s-ar întîmpla, Austria 
i se va opune „cît se poate de hotărît“. 

In vremea cînd nu se aflau la putere, la începutul anilor ’70, liberalii 
radicali au continuat să combată politica de bizuire pe Austria, pe de o 
parte, din cauza repulsiei lor faţă de un sistem politic autoritar contrar pro¬ 
priilor lor idealuri şi, pe de alta, pentru că doreau ca România să-şi dobîn- 
dească independenţa prin propriile ei eforturi şi să nu fie îndatorată unei 
puteri străine. Credeau că aceasta se putea realiza prin redeschiderea Ches¬ 
tiunii orientale, în care România ar avea un rol activ şi ar putea astfel să-şi 
cîştige dreptul de a participa la rezolvarea ei definitivă. Preferau însă ca 
popoarele din regiune să ia ele însele iniţiativa şi nu Marile Puteri, întrucît 
se temeau de scopurile politice şi economice agresive ale acestora. In spe¬ 
cial ca urmare a acestor temeri, radicalii au abandonat ideile lor ante¬ 
rioare de doborîre cît mai curînd posibil, prin forţă, a Imperiului Otoman 
în Europa. Acum doreau să-l menţină intact pînă ce popoarele din regiune 
puteau să rezolve problemele în propriul lor avantaj. Astfel, raţionau ei, 
Imperiul Otoman, sub protecţia Marii Britanii şi a Franţei, putea folosi 
ca scut împotriva monarhiilor conservatoare ostile — Austro-Ungaria şi 
Rusia — care, erau siguri, nu aveau nici un interes real ca popoarele din 
Europa de Sud-Est să se emancipeze. 

Oricare ar fi fost părerile conservatorilor şi ale liberalilor cu privire la 
cea mai eficientă strategie pentru dobîndirea independenţei, ambele par¬ 
tide îşi dădeau seama că România, de una singură, nu avea cine ştie ce 
spaţiu de manevră. Au recunoscut cu neplăcere predominarea Austro-Unga- 
riei, Rusiei şi Germaniei, care, unite în „Alianţa celor Trei împăraţi 14 , nu 
se arătaseră deloc înclinate să permită popoarelor din regiune să-şi dobîn- 
dească singure independenţa. în această situaţie, principele Carol şi con¬ 
servatorii vedeau foarte puţine posibilităţi de a aţîţa o putere împotriva 

A 

alteia. In schimb, ei au născocit o strategie mai subtilă pentru a cîştiga 
sprijin internaţional în favoarea independenţei, lărgind relaţiile diploma¬ 
tice şi încheind tratate comerciale cu un număr cît se poate de mare de 
state, fără a încerca să primească acordul prealabil al guvernului otoman. 

Discuţiile cu Austria privitoare la un acord comercial cuprinzător, care 
se tergiversau încă din perioada imediat următoare venirii lui Carol la tron, 
se accelerau acum întrucît ambele părţi îi recunoşteau avantajele. Românii 
căutau să încheie acest acord în primul rînd ca mijloc de promovare a cauzei 

independenţei. Din acest punct de vedere, tratatul propus era mai curînd 
un document politic decît economic, dar, în acelaşi timp, marii moşieri 
precum şi cercurile comerciale şi bancare exercitau presiuni puternice pen¬ 
tru eliminarea ultimelor legături de dependenţă economică de Imperiul 

A 

Otoman şi pentru lărgirea comerţului cu Europa Apuseană şi Centrală. In 
ceea ce îi privea, austriecii arătaseră un interes crescînd pentru dezvoltarea 
unor legături mai strînse cu România, iar în momentul vizitei lui Carol 
la Viena, în vara anului 1873, se realizaseră progrese îndeajuns de mari 
pentru a-i da posibilitatea să discute cu Andrâssy detaliile. Era evident 
că acesta din urmă dorea să asigure dependenţa politică a României de 
Austro-Ungaria, pe care intenţiona acum să o împlinească prin puternice 
legături economice şi nu prin ocupare sau anexare ca în trecut. Andrâssy 
(şi colegii săi) voia de asemenea să promoveze interesele Austro-Ungariei 
în Europa de Sud-Est, prin asigurarea unei pieţe oricînd disponibile pen¬ 
tru bunuri manufacturate şi a unei surse convenabile de materii prime, în 
special grîne, şi prin obţinerea sprijinului României pentru eforturile ei 
de a controla navigaţia la Dunărea de Jos. 

Tratatul a fost semnat la 22 iunie 1875 şi urma să rămînă în vigoare 
timp de zece ani după ratificarea sa formală. 22 El prevedea dezvoltarea 
comerţului între cele două ţări în conformitate cu principiul liberului 
schimb, dar avantajele economice reveneau clar Austro-Ungariei, dat fiind 
că acesteia i se acordaseră cele mai scăzute tarife posibile la aproape toate 
mărfurile, în special cele manufacturate, iar grînele sale, faina, minereul 
de fier şi o sumă de alte articole puteau fi exportate în România cu seu- 

A 

tire de taxe vamale. In schimb, României i se permitea să exporte în 
Austro-Ungaria, fără taxe vamale, grîne şi alte produse potrivit principiu¬ 
lui naţiunii celei mai favorizate. Dar aceste concesii destul de modeste 
puteau fi anulate printr-o decizie unilaterală a Austro-Ungariei de a opri 
importul oricăror bunuri româneşti pe care le-ar fi considerat dăunătoare 
oamenilor, animalelor sau chiar plantelor. Trucul a fost folosit adeseori 
în deceniul următor şi a încordat serios relaţiile dintre cele două ţări. 

Cînd tratatul a fost supus Camerei Deputaţilor din România, la 9 iulie 
1875, liberalii l-au atacat violent, calificîndu-1 ca „antinaţional 66 . Ministrul 
de Externe Vasile Boerescu şi alţi conservatori l-au apărat, susţinînd că 
este un act politic ce va ajuta ţara considerabil pentru a dobîndi recunoaş¬ 
terea internaţională a independenţei ei. Pînă la urmă a învins acest argu¬ 
ment şi nu obiecţiile economice ale liberalilor. La 13 iulie tratatul a fost 


22 Ibidem , pp. 42-100, 166-188. 

aprobat de Cameră cu 68 de voturi pentru şi 22 contra şi de către Senat 
cu 25 voturi pentru şi 8 contra. Parlamentul austriac l-a ratificat cu o majori¬ 
tate covîrşitoare în februarie 1876 şi a intrat în vigoare la 1 iulie 1876. 

Ca document politic, tratatul a contribuit la apropierea generală între 
România şi Austro-Ungaria, culminînd cu aderarea României la alianţa 
germano-austro-ungară din 1883. Din punct de vedere economic însă, efec¬ 
tul său a fost contrar. El a afectat relaţiile dintre cele două părţi, dat fiind 
că a lăsat ca piaţa românească să fie invadată de produse manufacturate 
austriece, fapt ce a dat o lovitură fatală producţiei meşteşugăreşti locale 
şi a întîrziat dezvoltarea industriei modeme. Sentimentele antiaustriece 
stîmite de aceste necazuri economice au constituit un obstacol major în 
strîngerea relaţiilor politice, zădărnicind astfel speranţele iniţiale ale lui 
Andrâssy cu privire la tratat. 

România a urmărit şi stabilirea unor relaţii oficiale mai strînse cu Rusia. 
In 1874 ea a stabilit o agenţie diplomatică la Sankt Petersburg, iar în 1875 
au început negocierile pentru un tratat comercial. 23 Dat fiind faptul că schim¬ 
burile comerciale dintre cele două ţări erau modeste, obiectivul principal 
al ambelor părţi a fost cel politic. Românii căutau un sprijin în plus pen¬ 
tru independenţa lor, în timp ce ruşii doreau să contrabalanseze prezenţa 
crescîndă a Austriei în România. Cu toate că în august era deja pregătit 
un proiect, negociatorii ruşi ezitau să-l semneze în numele Ţarului, de frică 
să nu-i ofenseze pe turci, şi au sugerat ca documentul să fie supus Parla¬ 
mentului român pentru ratificare, sub semnătura ministrului de Finanţe. 
Românii au protestat imediat, cerînd ca tratatul să fie semnat de către mi¬ 
nistrul de Externe, Gorceakov, avînd depline puteri din partea Ţarului. Altfel, 
l-a informat Boerescu pe consulul rus la Bucureşti, el nu va avea pentru 
România valoare de document politic. Criza crescîndă din Balcani, pre¬ 
cipitată de răscoala din Bosnia şi Herţegovina, din iulie 1875, şi conştiinţa 
că Serbia şi Muntenegru ar putea intra în război împotriva Imperiului Oto¬ 
man şi că Rusia ar fi atunci nevoită să trimită sprijin prin România, i-a 
convins pînă la urmă pe ruşi să accepte condiţiile româneşti. Tratatul a fost 
semnat la 27 martie 1876 şi ratificat în octombrie 1876. Ca şi în cazul con¬ 
venţiei comerciale cu Austro-Ungaria, românii au făcut concesii economice 
de dragul avantajelor politice. Astfel, o a doua Mare Putere a recunoscut, 
în decurs de un an, dreptul României de a încheia acorduri internaţionale 
fără consimţămîntul guvernului otoman, iar conducătorii politici români 
erau convinşi că reuşiseră să capteze bunăvoinţa Rusiei. Totuşi, aşteptările 

23 Barbara Jelavich, „Russia and the Rumanian Commercial Convention of 1876“, 
în Rumanian Studies, 3, Leiden, 1976, pp. 39-60. 

ambelor părţi că tratatul ar inaugura o eră de înţelegere şi cooperare au 
fost spulberate de evenimentele din Balcani. 


CRIZA ORIENTALA, 1876-1878 

Întrucît în vara anului 1875 principele Carol şi politicienii români şi-au 
dat seama că răscoala din Bosnia şi Herţegovina încetase să mai fie o 
chestiune internă a Imperiului Otoman şi că ridicase din nou problema 
generală a echilibrului european de forţe în regiune, aceştia au hotărît că 
prudenţa era cea mai bună politică. Atît conservatorii cît şi liberalii erau 
de acord că pentru moment trebuiau să evite orice act care ar fi putut com¬ 
promite garanţiile internaţionale de care se bucura România potrivit Tra¬ 
tatului de la Paris din 1856 şi, astfel, la 27 şi 30 noiembrie 1875, Camera 
şi Senatul au proclamat în mod solemn neutralitatea ţarii. 

Cu toate acestea, guvernul conservator căuta în acelaşi timp căi de fo¬ 
losire a crizei în scopul obţinerii independenţei. La 16 ianuarie 1876, Lascăr 
Catargiu a dat instrucţiuni agenţilor diplomatici români în străinătate să 
întreprindă sondaje pe lingă guvernele străine pentru a afla care ar trebui 
să fie rolul României în criză şi dacă acestea ar fi receptive faţă de o decla¬ 
raţie unilaterală de independenţă a României. El le-a reamintit poziţia de 
mult adoptată de către conducătorii politici şi de către intelectualii români 
că nici Muntenia şi nici Moldova n-au fost niciodată parte integrantă a 
Imperiului Otoman şi că plasîndu-se sub protecţia Porţii ele nu şi-au com¬ 
promis în nici un fel suveranitatea. Astfel, el a cerut cu insistenţă diploma¬ 
ţilor săi să aducă cu toată forţa de convingere posibilă problema „depli- 

A 

nei independenţe" a României în atenţia directă a tuturor puterilor. In cazul 
unui război general în Europa de Sud-Est, Catargiu era pregătit să cola¬ 
boreze pe plan militar cu aliaţii împotriva Turciei, doar dacă aceste puteri 
ar fi garantat integritatea teritorială a României şi toate „drepturile ei de 
veacuri", adică independenţa politică. Gheorghe Costaforu, agentul Româ¬ 
niei la Viena, a pus problema mai tranşant în convorbirile sale cu amba¬ 
sadorul german şi cu alţi diplomaţi, informîndu-i că românii erau hotărîţi 
să rupă ultimele lor legături cu Turcia şi să se proclame independenţi cît 
mai curînd posibil. 24 Puterile au primit cu răceală iniţiativa lui Catargiu; 
nu le surîdea introducerea unui element nou într-o situaţie şi aşa pericu- 


24 Documente privind istoria României: Războiul pentru independenţă , voi. I, 
partea a Il-a, Bucureşti, 1954, p. 81: Costaforu către Ministrul Afacerilor Străine, 
23 ianuarie 1876. 

loasă şi i-au avertizat pe agenţii români că stăruinţa în această chestiune 
ar putea lipsi România de sprijinul lor. 

Reacţia negativă a puterilor a stopat temporar alte iniţiative diploma- 

A 

tice româneşti în numele independenţei. In martie 1876, ministrul de 
Externe Ion Bălăceanu a reiterat intenţia guvernului său de a respecta stric¬ 
ta neutralitate. La data de 20 martie, ca răspuns la întrebările guvernului 
sîrb cu privire la poziţia României în eventualitatea unui război cu Turcia, 
el afirma că interesul ţării o obliga să rămînă doar „un observator 44 al eveni¬ 
mentelor de la sud de Dunăre, în ciuda simpatiei pentru coreligionarii creş¬ 
tini. Bălăceanu a afirmat în esenţă acelaşi lucru într-un memorandum către 
agenţii diplomatici români la data de 31 martie. în acesta însă el mergea 
mai departe, explicînd că România nu se putea implica direct în luptele 
slavilor împotriva turcilor pentru că erau atît de diferiţi de români ca „limbă, 
sînge şi spirit naţional 44 . 25 Era implicită ideea, cultivată în unele cercuri 
intelectuale, că România, datorită legăturilor sale istorice şi culturale unice 
cu Occidentul, aparţinea Europei, în timp ce vecinii ei de la Sud se aflau 
în sfera culturală a Orientului. 

Răscoala bulgarilor din aprilie 1876 a pus la grea încercare politica de 
neutralitate a României, dat fiind că tradiţiile de ajutorare a revoluţiona- 

A 

rilor bulgari rămăseseră încă puternice. In ciuda valului de repulsie publi¬ 
că faţă de oprimarea barbară a bulgarilor de către turci, guvernul român 
nu a renunţat la politica sa oficială de neutralitate. Dar a permis în mod 
tacit revoluţionarilor bulgari să folosească în continuare teritoriul român 
ca bază pentru incursiunile lor armate peste Dunăre. 

în mai 1876, aşa cum am văzut, un guvern în frunte cu Manolache Epu- 
reanu i-a înlocuit pe conservatorii conduşi de Catargiu. Cu toate că 
Epureanu era el însuşi conservator, liberalii din coaliţia de la Mazar Paşa 

A 

dominau noul cabinet, şi ei vor fi aceia care vor dirija politica externă. In 
timp ce Epureanu dădea asigurări puterilor că nu se vor aduce schimbări 
faţă de politica externă a fostului guvern, noul ministru de Externe, Kogălni- 
ceanu, se şi angajase într-o campanie viguroasă pentru a obliga guvernul 
otoman să recunoască independenţa României, ameninţînd că, în caz con¬ 
trar, dacă nu apăreau curînd concesiile dorite, va abandona neutralitatea. 
La 28 iunie 1876 el a dat instrucţiuni agenţilor diplomatici români să trans¬ 
mită acelaşi mesaj puterilor, în speranţa că acestea, la rîndul lor, vor face 
presiuni asupra Sultanului să accepte cererile României. Dar toate efor¬ 
turile lui Kogălniceanu au rămas fără efect. Puterile considerau România 

25 R.V. Bossy, Politica externă a României între anii 1873-1880 privită de la 
agenţia diplomatică din Roma, Bucureşti, 1928, pp. 133-134. 

de mică importanţă, iar ministrul de Externe turc a respins fără ezitare pro¬ 
punerile „inoportune" ale lui Kogălniceanu. 

Neînfricat, Kogălniceanu a continuat să facă presiuni. Două evenimente 
de la începutul verii anului 1876 au făcut şi mai imperativă clarificarea 
statutului României. La 30 iunie Serbia şi la 2 iulie Muntenegru au declarat 
război Imperiului Otoman, extinzînd astfel ostilităţile peste graniţele celor 
două provincii turceşti şi mărind probabilitatea implicării Marilor Puteri. 
Apoi, acordul de la Reichstadt din 8 iulie între Austro-Ungaria şi Rusia 
cu privire la viitorul teritoriilor otomane din Europa a stîmit şi mai multă 
îngrijorare în rîndurile cercurilor politice româneşti. Cu toate că era secret, 
acestea ştiau de existenţa lui şi au fost de părere că el netezea drumul către 
un nou război între Rusia şi Turcia, în care Austro-Ungaria ar rămîne neu¬ 
tră. La 1 şi 5 august, sub presiunea crescîndă a opiniei publice şi a armatei 
de a pomi la acţiune împotriva Turciei, Kogălniceanu a dat instrucţiuni 
agenţilor săi diplomatici să informeze puterile străine că guvernul român 
ar putea fi nevoit să abandoneze neutralitatea şi să caute o „soluţie grab¬ 
nică" a problemelor ridicate în scrisoarea sa din 28 iunie. 26 

Capriciile politicii interne au pus brusc punct campaniei lui Kogălni¬ 
ceanu. După victoria sa electorală din iunie 1876, majoritatea liberală ra¬ 
dicală din Cameră a căutat să dea o lovitură decisivă conservatorilor 
aducînd anumiţi miniştri din guvernul anterior în faţa Justiţiei, sub acuza¬ 
ţia de a fi încălcat Constituţia. Kogălniceanu şi Epureanu au obiectat cu 
vehemenţă şi şi-au înaintat demisia. Noul guvern, care a preluat funcţia la 
5 august şi era condus de către Ion Brătianu, a decis să inverseze cursul 
politicii lui Kogălniceanu şi a anunţat din nou o politică de neutralitate. 

Principele Carol şi Brătianu au recunoscut, totuşi, că neutralitatea şi 
eforturile diplomatice pentru obţinerea de concesii din partea Turciei fu¬ 
seseră un eşec. Ei se concentrau acum asupra alinierii politicii lor cu de¬ 
ciziile pe care le luaseră, după cum presupuneau, Austro-Ungaria şi Rusia 
la Reichstadt. Erau gata chiar să coopereze cu Rusia, o hotărîre bazată 
pe credinţa lor că un război între aceasta şi Turcia era inevitabil. Majo¬ 
ritatea liberalilor radicali sprijineau această orientare, în ciuda aversiu¬ 
nii faţă de autocraţia ţaristă şi a temerii faţă de ambiţiile teritoriale ale 
Rusiei. Ei fuseseră dezamăgiţi de lipsa de preocupare a Marii Britanii şi 
a Franţei faţă de binele României şi erau convinşi că ea nu-şi putea per¬ 
mite să rămînă singură. 

26 Mihail Kogălniceanu, Documente diplomatice. Bucureşti, 1972, pp. 133-136, 
138-139. 

Planurile lor, cu toate acestea, nu au rămas necontestate. Un număr de 
politicieni, în special conservatori şi moderaţi, au cerut menţinerea strictei 
neutralităţi, chiar în cazul unui război între Rusia şi Turcia. Ei erau dis¬ 
puşi să accepte o ocupaţie militară temporară de către Austro-Ungaria, 
ca pe vremea Războiului Crimeii, dacă acest lucru ar preîntîmpina 
invadarea ţării de către trupele ruseşti. Căutau să folosească în general 
Austro-Ungaria ca o contrapondere la expansiunea rusească în Europa de 
Sud-Est, fapt pe care îl considerau cea mai gravă ameninţare la adresa 
independenţei României. Erau siguri că Austro-Ungaria, ca rival „firesc“ 
al Rusiei în zonă, nu va ezita să blocheze expansiunea acesteia în Balcani. 
Ei sperau, de asemenea, ca „Europa 44 , adică Franţa şi Marea Britanie, să 
procedeze la fel, dînd României acelaşi gen de garanţii de neutralitate per¬ 
petuă de care se bucura Belgia. 27 

Iniţiativa i-a revenit Domnitorului şi lui Brătianu, ale căror păreri aveau 
să prevaleze în următorii doi ani. Negocierile cu Rusia au început în mod 
serios în octombrie 1876, o dată cu vizita lui Brătianu la Livadia în Cri- 
meea. La 11 octombrie, delegaţia română s-a întîlnit cu Ţarul şi cu mi¬ 
nistrul de Externe, Gorceakov. Ruşii voiau să asigure trecerea trupelor 
lor prin teritoriul României în eventualitatea unui război şi erau dispuşi 
să semneze o convenţie militară. Dar nu căutau o participare activă a armatei 
române în campanie. Brătianu a fost dezamăgit. Voia mai mult. în schim¬ 
bul dreptului de tranzitare a teritoriului, el insista asupra încheierii unui 
tratat general care nu numai să acopere chestiuni militare, ci să includă 
şi recunoaşterea independenţei României şi o garantare a integrităţii ei te¬ 
ritoriale. Dorea de asemenea ca armata română să participe la război pen¬ 
tru a asigura reprezentarea ţării sale la conferinţa de pace şi a ridicat de¬ 
licata chestiune a Basarabiei de Sud, pe care Rusia fusese obligată să o cedeze 
Moldovei în 1856. Relatările diferă în privinţa modului în care ruşii au 
spus că intenţionau să o ia înapoi, dar delegaţiei române trebuie să îi fi 
fost clar că Ţarul considera restituirea acestui teritoriu o problemă de 
onoare. 28 Cînd delegaţia română a părăsit Livadia, la 12 decembrie, nu 


27 Constantin Căzânişteanu şi Mihail E. Ionescu, Războiul neatîrnării României, 
Bucureşti, 1977, pp. 75-77; Ion Ghica, „O cugetare politică 44 , 1877, în Ion Ghica, 
Opere complete, IV, Bucureşti, 1915, pp. 93-129. 

28 Ambasadorul rus în Turcia insista că i-a spus lui Brătianu despre intenţia Ţarului 
de a lua înapoi Sudul Basarabiei: N. P. Ignatiev, „Zapiski“, în Istoriceskii vestnik, 
139, februarie 1915, pp. 378, 381, 391-392. Asupra negocierilor ulterioare de la 
Bucureşti cu privire la această problemă, vezi amintirile trimisului special rus, A. I. 
Nelidov, „Souvenirs d’avant et d’apres la guerre de 1877-1878“, în Revue des deux 
mondes, 28, 15 iulie 1915, pp. 245-254. 

fuseseră luate nici un fel de decizii finale cu privire la problemele cru¬ 
ciale, dar ambele părţi căzuseră de acord în principiu asupra trecerii tru¬ 
pelor ruseşti prin teritoriul României. 

Nici Domnitorul Carol, nici Brătianu nu erau încă pregătiţi să încheie 
o alianţă formală cu Rusia. Ei nu aveau nici o intenţie să renunţe la garanţi¬ 
ile de care se bucura România în virtutea acordurilor internaţionale şi ast¬ 
fel să-şi pună soarta în mîinile unei puteri în care nu aveau încredere. 
Neutralitatea, ca atare, rămînea politica guvernamentală oficială şi au fost 
făcute noi propuneri diplomatice către Marile Puteri pentru a obţine spri¬ 
jin în vederea asigurării neutralităţii României în cazul unui nou război 
ruso-turc. Rezultatele au fost dezamăgitoare. Franţa şi Marea Britanie şi-au 
exprimat preocuparea, dar nu şi-au luat nici un fel de angajamente. 

Negocierile cu Rusia s-au reluat cu ocazia sosirii la Bucureşti, la 28 no¬ 
iembrie, a lui Aleksandr Nelidov, consilier politic al Marelui Duce Nicolae, 
comandantul armatei ruse mobilizate în Basarabia. Brătianu a ridicat ace¬ 
leaşi probleme ca la Livadia, dar Nelidov nu a fost în măsură să dea un 
răspuns satisfăcător, întrucît fusese autorizat să discute doar o convenţie 
militară referitoare la trecerea trupelor ruseşti prin teritoriul României. 
Totuşi, aceste negocieri dificile s-au încheiat cu proiecte ale unui acord 
militar şi ale unui acord politic. Cel de-al doilea însemna o concesie din 
partea Rusiei, deoarece conţinea o garanţie a integrităţii teritoriale, însă 
nu făcea nici o menţiune precisă referitoare la Sudul Basarabiei. Carol şi 
Brătianu au amînat semnarea acordului în speranţa că o apropiată con¬ 
ferinţă a Marilor Puteri la Constantinopol va putea oferi o garanţie colec¬ 
tivă, deci mai sigură, a securităţii României. Dar ei nu au renunţat total la 
posibilitatea unui acord direct româno-otoman cu privire la independenţă 
şi neutralitate. 29 

O încurajare pentru această din urmă orientare a venit din partea lui 
Savfet Paşa, ministrul de Externe turc. In ajunul Conferinţei de la Constan¬ 
tinopol, acesta le-a cerut insistent românilor să reziste unei invazii ruseşti 
şi a promis să le furnizeze tot ceea ce aveau nevoie, inclusiv trupe. 

La început, perspectivele de succes ale Conferinţei de la Constantinopol 
păreau luminoase. Britanicii au propus convocarea ei, iar ruşii au con¬ 
simţit fără întîrziere să participe. Gorceakov a salutat ocazia de găsire a 
unei soluţii care, evitînd războiul, să pună capăt impasului din ce în ce 
mai grav din Balcani. Cu toate că Rusia îi obligase pe turci să încheie un 


29 Documente privind istoria României: Războiul pentru independenţă , voi. II, partea 
a Il-a, pp. 476-478: Iancu Ghica către Ministrul Afacerilor Străine, 25 noiembrie 
1876. 

armistiţiu cu Serbia, la 2 noiembrie, ea şovăia să ia măsuri drastice de 
una singură, de teamă că ar putea revitaliza coaliţia care o înfrînsese în 
Războiul Crimeii. Nimeni nu i-a invitat pe români să participe, întrucît 
puterile continuau să le considere ţara un teritoriu dependent de Imperiul 
Otoman şi deoarece considerau „Chestiunea românească" drept o problemă 
minoră. Conferinţa, care a ţinut de la 12 decembrie 1876 pînă la 20 ia¬ 
nuarie 1877, s-a dovedit un eşec. Guvernul otoman nu avea chef să ac¬ 
cepte alte reduceri ale puterii sale în Balcani şi a respins toate propune¬ 
rile avansate de puteri pentru reglementarea problemelor în dispută pe cale 


paşnica. 

Conferinţa a dus la o înrăutăţire a relaţiilor între Turcia şi România. Pen¬ 
tru a para amestecul Puterilor în treburile otomane interne, Sultanul pro¬ 
mulgase, la 23 decembrie 1876, o „reformă a Constituţiei". Oricare ar fi 
fost motivaţia actului, el a provocat un tumult deosebit în România, pen¬ 
tru că se referea la aceasta ca la o „provincie privilegiată" şi o declara 
parte integrantă şi permanentă a Imperiului Otoman. S-au exprimat proteste 
vii din partea Consiliului de Miniştri şi a Camerei Deputaţilor de la Bucu¬ 
reşti, care au subliniat că Principatele Române fuseseră întotdeauna suve¬ 
rane, „fapt" consemnat în Tratatul de la Paris din 1856, care recunoscuse 
valabilitatea „capitulaţiilor", aşa cum erau cunoscute în secolul al XV-lea 
înţelegerile dintre sultani şi domnitorii Moldovei şi ai Ţării Româneşti. 
Explicaţiile ministrului de Externe otoman referitoare Ia „interpretarea 
eronată" a unor articole din Constituţie şi asigurările cu privire la inexis¬ 
tenţa oricărei intenţii de a ştirbi drepturile „Principatelor Unite" au evi¬ 
tat o ruptură imediată între cele două ţări, dar incidentul a pus capăt oricăror 
speranţe de cooperare diplomatică sau militară între ele. 

Falimentul Conferinţei de la Constantinopol a avut un efect decisiv şi 
asupra relaţiilor româno-ruse. I-a convins pe Domnitorul Carol şi pe Bră- 
tianu că, dacă doreau să dobîndească independenţa, nu aveau altă alegere 
decît să ajungă la o înţelegere cu Rusia şi să colaboreze cu ea în războiul 
ce se anunţa cu Turcia. In negocierile ulterioare, pînă în aprilie 1877, s-au 
menţinut totuşi pe poziţia adoptată încă de la începutul Crizei orientale 
în 1875, şi anume că nu putea fi încheiată o convenţie militară fără să fie 
însoţită de un tratat politic care să recunoască integritatea teritorială şi 
independenţa României. Negociatorii ruşi au cedat în cele din urmă aces¬ 
tor cerinţe, pentru că Marele Duce Nicolae şi alţi comandanţi insistaseră 
ca o înţelegere militară să fie încheiată cît mai curînd posibil. Chestiunea 
devenise urgentă. După ce guvernul otoman respinsese Protocolul de la 
Londra din 31 martie, care reprezentase o ultimă încercare a puterilor de 
rezolvare a crizei. Ţarul a decis să înceapă ostilităţile la 24 aprilie. 

La 14 aprilie, Carol a prezidat o şedinţă a Consiliului de Coroană, alcă¬ 
tuit din primul-ministru, membrii cabinetului şi foşti prim-miniştri. Ele¬ 
mentele concrete ale situaţiei erau clare majorităţii participanţilor şi aceş¬ 
tia au acceptat convenţia cu Rusia. Kogălniceanu, care a devenit ministru 
de Externe în ziua de 16 aprilie, a semnat convenţia în aceeaşi zi. Potrivit 
prevederilor acesteia, guvernul român acorda armatei ruse dreptul de a 
trece nestingherită prin teritoriul României, toate cheltuielile aferente 
urmînd să fie suportate de către aliatul rus, iar guvernul rus era de acord 
să respecte „drepturile politice 41 ale statului român, aşa cum erau stipu¬ 
late atît în legislaţia internă cît şi în tratatele internaţionale, garantînd deo¬ 
potrivă „integritatea existentă 11 a României. 

Cooperarea celor doi aliaţi a pornit prost de la bun început. Rusia a 
declarat război Turciei la 24 aprilie şi, în aceeaşi zi, trupele ei au început 
să treacă Prutul în Moldova. Guvernul român însă a protestat pe loc, 
întrucît Senatul şi Camera nu ratificaseră convenţia. A protestat de aseme¬ 
nea cu putere faţă de emiterea de proclamaţii către poporul român de către 
comandanţii militari ruşi, considerînd-o drept o uzurpare a autorităţii 
suverane. Dar, desigur, nu era cale de întoarcere. Domnitorul ordonase 
mobilizarea la 18 aprilie, dar a lăsat fără răspuns o invitaţie din partea 
guvernului otoman, din data de 24, de a i se alătura în vederea respin¬ 
gerii înaintării ruse. Camera a ratificat convenţia la data de 29 aprilie, 
iar Senatul, după ce au fost necesare noi alegeri pentru reducerea nume¬ 
rică a opoziţiei, a facut-o la rîndul său la 30 aprilie. La 12 mai Parlamentul 
a declarat război Imperiului Otoman pe motivul că starea de război exista 
de fapt ca urmare a bombardamentelor turceşti asupra oraşelor româneşti 
de la Dunăre. 

Opinia publică şi majoritatea liberală radicală din Cameră cereau ca 
guvernul să declare imediat independenţa. Ca răspuns la o interpelare făcută 
în Cameră, la 21 mai, Kogălniceanu a declarat că voturile Camerei şi ale 
Senatului, din 29 şi 30 aprilie, de ratificare a convenţiei cu Rusia, rupseseră 
automat ultimele legături ale României cu Imperiul Otoman şi că românii 
erau astfel o naţiune independentă. Camera a reacţionat prompt, adop- 
tînd o moţiune prin care lua act de „independenţa absolută 11 a ţării. Senatul 
a procedat la fel în aceeaşi zi. Insă iniţiativa românească nu a cîştigat 
simpatie în rîndul puterilor. Acestea au dezaprobat actul ca o încălcare 
a tratatelor existente şi o complicare şi mai mare a unei situaţii şi aşa primej¬ 
dioase. Doar Rusia a acceptat-o ca fapt împlinit, dar a amînat soluţiona¬ 
rea definitivă a problemei pînă după sfîrşitul războiului. 

* 

înaintea acestor evenimente, pe măsură ce creştea iminenţa războiului, 
guvernul român luase o serie de măsuri pentru a pune armata pe picior 

de război. La 11 aprilie a hotărît mobilizarea generală, care a început la 
18 aprilie şi s-a încheiat la 7 mai. Efectivul total a ajuns la 120 000 de 
militari, din care 58 700 erau luptători de linia întîi sau „armata de ope- 
raţiuni“. Dar, dintre aceştia, numai o cincime erau soldaţi în armata regu¬ 
lată, restul fiind din aşa-numitele „unităţi teritoriale 41 — dorobanţii (infan¬ 
teria) şi călăraşii (cavaleria) — care erau organizaţi în regimente, la fiecare 
patru sau cinci judeţe cîte unul. Aceşti ostaşi erau bine instruiţi, dar duceau 
lipsă de echipament potrivit. De exemplu, doar unul din patru infante¬ 
rişti avea o puşcă modernă, iar muniţia pentru toate tipurile de armament 
era în cantitate foarte mică. Nici guvernul nu avea bani suficienţi să 
cumpere cele necesare. Situaţia a devenit atît de critică încît, în septem¬ 
brie, la cinci luni de la începerea ostilităţilor, Kogălniceanu a fost nevoit 
să apeleze la o contribuţie publică pentru a strînge suma necesară 
cumpărării de puşti. Poate chiar mai gravă a fost incapacitatea Serviciului 
de Intendenţă al armatei de a aproviziona satisfăcător trupele. Pe front, 
se manifesta în mod regulat o serioasă lipsă de alimente şi de efecte, date 
fiind imposibilitatea de a le depozita şi absenţa unor mijloace de trans¬ 
port adecvate. Armata română nu era deci pregătită să ducă un război 
modem. Ea şi-a datorat succesele pe cîmpul de luptă, îndeosebi cu ocazia 
asediului Plevnei, în nordul Bulgariei, în toamna anului 1877, mai ales tena¬ 
cităţii şi rezistenţei ofiţerilor şi ostaşilor. 

în primele luni de război. Domnitorul Carol şi Brătianu au încercat să 
stabilească regulile de bază pentru colaborarea dintre armata română şi 
cea rusă. Obiectivul principal al Domnitorului a fost dobîndirea statutu¬ 
lui de cobeligerant pentru România, ceea ce îi asigura recunoaşterea inde¬ 
pendenţei. Drept care, el a oferit ruşilor participarea deplină a armatei 
române în apropiata campanie la sud de Dunăre, dar a insistat ca aceas¬ 
ta să rămînă sub controlul său. S-a întîlnit cu Marele Duce Nicolae, coman¬ 
dantul şef al forţelor ruseşti, la cartierul său general temporar de la Ploieşti, 
la nord de Bucureşti, la 14 şi 18 mai. Nicolae părea să fie interesat în 
a primi concursul militar al României şi a arătat că ajutorul armatei ro- 

A 

mâne la forţarea Dunării ar fi bine venit, dar s-a limitat la generalităţi. In 
schimb. Ţarul Alexandru se opunea categoric participării armatei române. 
El l-a informat pe agentul diplomatic român la Sankt Petersburg, gene¬ 
ralul Ion G. Ghica, asupra faptului că Rusia nu avea nevoie de trupele 
române. Cînd acesta şi Carol s-au întîlnit la Ploieşti, la 7 iunie, el a evitat 
orice discuţie cu privire la rolul armatei române în război, precum şi la 
independenţa României. O săptămînă mai tîrziu Carol i-a spus ministru¬ 
lui de Externe Gorceakov, care refuzase în mod constant să-i trateze pe 

români ca parteneri egali, că era hotărît să apere cu orice preţ integritatea 
teritorială a ţării sale şi că dorea controlul gurilor Dunării. In răspunsul 
său, Gorceakov cerea pentru Rusia braţul nordic, Chilia, ceea ce însem¬ 
na şi Sudul Basarabiei. 30 

A 

Intre timp, armatele române şi ruse se concentraseră de-a lungul Dunării. 

A 

Intre 19 şi 27 mai forţele ruseşti luaseră poziţii la nordul fluviului pe un 
front larg între Marea Neagră şi Olt. Două divizii româneşti, care fuseseră 
desfăşurate la sud de Bucureşti, vor fi transferate în sudul Olteniei pen¬ 
tru a se alătura celorlalte divizii aflate acolo. Misiunea lor era de a exerci¬ 
ta presiuni asupra trupelor turceşti aflate de-a lungul Dunării la Vidin, Ra- 
hova, Nicopole şi de a le împiedica să treacă fluviul. 

Campania rusă din Balcani a început cu forţarea Dunării în două punc¬ 
te — între Galaţi şi Brăila, la 22 iunie, şi apoi la Zimnicea (faţă-n faţă cu 
Sviştov), la 27 iunie. La vest de Sviştov, forţele ruse cuceresc Nicopole 
la 16 iulie şi înaintează spre sud către Plevna. Această înaintare rapidă pă¬ 
rea să confirme aşteptările Ţarului şi ale comandanţilor armatei sale că 
războiul va fi scurt şi glorios. Dar, tocmai atunci, rezistenţa turcească s-a 
înăsprit. Forţele generalului Gurko au fost nevoite să se retragă de la Stara 
Zagora, la sud de Munţii Balcani, iar atacurile generalului Kriidener îm¬ 
potriva Plevnei, la 20 şi 30 iulie, au fost respinse de către forţe turceşti 
superioare sub comanda lui Osman Paşa. Lipsiţi de întăriri, comandanţii 
ruşi erau confruntaţi cu o retragere temporară dintr-o mare parte a terito¬ 
riului pe care îl cuceriseră. 

în acest moment critic Ţarul şi sfetnicii săi au fost nevoiţi să recon¬ 
sidere valoarea armiilor române. Generalul Kriidener i-a cerut de urgenţă 
lui Carol să trimită unităţi române pentru a ocupa Nicopole şi pentru a-i 
prelua cei 7 000 de prizonieri turci aflaţi acolo, asigurînd astfel trupelor 
ruseşti libertatea de acţiune la Plevna. Domnitorul a refuzat categoric, 
întrucît nu se ajunsese la nici o înţelegere cu privire la colaborarea mili¬ 
tară la sud de Dunăre, dar, la cererea personală a Ţarului, a ordonat ca o 
parte a Diviziei 4 române să ocupe Nicopole. Armata română a trecut, ca 
urmare, pentru întîia oară Dunărea la 28 iulie. Carol şi-a asumat astfel un 
angajament militar decisiv, fără să fi obţinut nici una dintre garanţiile asupra 
cărora insistase anterior. 

Deteriorarea poziţiilor ruseşti la Plevna i-au adus totuşi curînd lui Carol 
satisfacţia dorită. După cea de-a doua bătălie pentru Plevna, de la 30 iulie, 
comandanţii ruşi şi-au dat seama că aveau nevoie disperată de întăriri pen- 


30 A us dem Leben Kortig Karls von Rumănien, 111, Stuttgart, 1897, pp. 179-180, 
185-186, 188-189. 

rru a-şi menţine poziţiile şi a-1 împiedica pe inamic să întreprindă o con¬ 
traofensivă majoră. Carol a acceptat cererea lor urgentă pentru trimiterea 
de trupe, dar a pus condiţia ca armata sa să-şi aibă propria bază de ope¬ 
raţiuni şi comandă separată. Au urmat tîrguieli istovitoare, fiecare parte 

A 

ţinînd cu înverşunare în esenţă la condiţiile propuse în primăvară. In cele 
din urmă, Ţarul, Marele Duce Nicolae şi Carol au ajuns la o înţelegere, 
respectînd în mare condiţiile româneşti. La 24 august trupele române au 
început trecerea Dunării în forţă, iar la 28 august ruşii i-au oferit lui Carol 
comanda supremă a trupelor aliate de la Plevna. 

Victoria de la Plevna a fost cîştigată cu greu. Cea de-a treia bătălie a 
avut loc la 11 septembrie. Atacul comun ruso-român asupra fortificaţi¬ 
ilor turceşti ce înconjurau oraşul nu şi-a atins obiectivele. Doar una din¬ 
tre cele paisprezece redute, Griviţa-I, pe care românii o cuceriseră cu preţul 
a 800 de morţi şi 1 200 de răniţi, a putut fi ocupată. Acesta a fost princi¬ 
palul succes din acea zi. Asediul a continuat pînă Ia 10 decembrie, cînd 
Osman Paşa a încercat să iasă din încercuire prin luptă. Cele două divizii 
române au contribuit decisiv la înfrîngerea sa, împiedicînd întăririle să 
ajungă la acea parte din armata sa care conducea ieşirea din încercuire. 
Cu forţele divizate şi supuse unui neîncetat atac. Osman Paşa s-a predat. 
Pierderile turceşti au fost de 5 000 de ostaşi, morţi şi răniţi, faţă de pierderi¬ 
le de 2 000 de oameni suferite de către ruşi şi de către români. 

După victoria de la Plevna, armata română a jucat un rol mai modest 
în război, în timp ce armatele ruseşti înaintau mai adînc în Balcani. Unei 
părţi din armata română i-a fost schimbată direcţia către est şi nord-est 
de Belogradjik şi Vidin, pentru a proteja flancul drept al armatei ruse care 
înainta spre sud-vest către Sofia, pe care a cucerit-o la 4 ianuarie 1878. Nici 
armata turcă nu a fost în stare să oprească înaintarea rusă spre sud-est către 
Constantinopol. Cu trupele ruseşti aflate aproape la porţile Capitalei, guver¬ 
nul otoman a acceptat condiţiile ruseşti de armistiţiu, la Adrianopol, la 
31 ianuarie. 


Atît termenii armistiţiului, cît şi modul în care a fost încheiat au provo¬ 
cat consternare şi amărăciune la Bucureşti. Nici un român nu fusese invi¬ 
tat să participe la negocieri, iar Domnitorul Carol sau Kogălniceanu nu 
fuseseră solicitaţi să înainteze o listă a condiţiilor româneşti. Aceştia au 
aflat de intenţiile ruşilor doar cu puţin înainte de semnarea armistiţiului. 
La Sankt Petersburg, Gorceakov l-a informat pe Ghica de intenţia Rusiei 
de a lua înapoi Sudul Basarabiei pînă la braţul Chilia, dar a promis că Ro¬ 
mânia va primi o parte din Dobrogea şi Delta Dunării. El a justificat re- 
dobîndirea judeţelor din Basarabia ca o chestiune de onoare naţională şi 
a argumentat, cu făţărnicie, că, oricum, acestea fuseseră cedate Moldovei, 

nu României, în virtutea unui tratat (Paris 1856) pe care nici o putere nu-1 
mai respecta. Cît priveşte garantarea integrităţii teritoriale a României de 
către Rusia în aprilie 1877, el a spus pur şi simplu că aceasta avusese în 
vedere Turcia. 31 Nu s-a arătat în nici un fel dispus să permită participarea 
României la negocierile ulterioare de pace, dat fiind că independenţa ei 
nu fusese încă recunoscută, şi a declarat că interesele îi vor fi reprezentate 
de Rusia. Nikolai Ignatiev, ambasadorul rus în Turcia, a trimis acelaşi mesaj 
Domnitorului Carol la Bucureşti, la 31 ianuarie. Kogălniceanu a dat glas 
mîniei oamenilor politici şi a opiniei publice în depeşele sale trimise lui 
Ghica la Sankt Petersburg, în care acuza oficialităţile ruse de înşelăciune 
şi de tratarea unui aliat ca pe o provincie cucerită. 32 

Relaţiile dintre Rusia şi România au devenit şi mai încordate în momen¬ 
tul în care Bucureştii au luat cunoştinţă de prevederile Tratatului de Ia 
San Stefano din 3 martie, care a pus formal capăt războiului dintre Rusia 
şi Imperiul Otoman. Desigur, el a recunoscut independenţa României, dar 
a stipulat şi retrocedarea Sudului Basarabiei către Rusia în schimbul Do- 
brogei şi al Deltei Dunării, compensaţie care nu a putut să aline cine ştie 
ce sentimentul de trădare al românilor. Kogălniceanu a mers atît de departe 
încît a alcătuit un memorandum cu privire la Basarabia menit să influ¬ 
enţeze guvernele şi opinia publică din Occident. Nu numai că a denunţat 
cedarea judeţelor ei sudice, dar a pus sub semnul întrebării şi legalitatea 
şi moralitatea achiziţionării de către Rusia a unei Jumătăţi din Moldova 
în 1812“. 33 Totuşi, pierderea acestui teritoriu nu putea să-i surprindă nici 
pe Domnitor nici pe miniştrii săi, întrucît Ţarul, Gorceakov şi Ignatiev 
se exprimaseră clar că retrocedarea teritoriului „desprins 41 din Imperiu în 
1856 nu era negociabilă. Articolul 8 era de natură să-i supere şi mai tare 
pe români, întrucît, permiţîndu-i Rusiei să ocupe noua Bulgarie autonomă, 
stipula menţinerea unui drum de aprovizionare prin România timp de doi 
ani. Domnitorul Carol şi Brădanu s-au alarmat, gîndind că o prezenţă ru¬ 
sească în ţara lor, pe o perioadă atît de îndelungată, s-ar putea transfor¬ 
ma într-un protectorat similar cu cel din anii ’30 şi ’40. 

31 Radu Rosetti, Corespondenţa Generalului Iancu Ghica, 2 aprilie 1877-8 aprilie 
1878, Bucureşti, 1930, p. 128: Ghica către Ministrul Afacerilor Străine, 14/26 ia¬ 
nuarie 1878. 

32 Ibidem, pp. 129, 133-135: Kogălniceanu către Ghica, 14/26 ianuarie, 18/30 
ianuarie şi 23 ianuarie/4 februarie 1878. 

33 Vasile Kogălniceanu, Ades ei documents extraits de la correspondance diplo- 
matique de Michel Kogălniceanu relatifs ă la guerre de l ’independance roumaine 
(1877-1878), I, Bucureşti, 1893, pp. 81-82. 

Diferendele dintre cei doi foşti aliaţi au atins punctul culminant la 1 aprilie, 
cind Gorceakov i-a spus lui Ghica la Sankt Petersburg că dacă guvernul 
român nu punea capăt opoziţiei sale faţă de prevederile teritoriale ale 
Tratatului de la San Stefano şi faţă de dreptul de trecere prin ţară a tru¬ 
pelor şi a proviziilor ruseşti destinate Bulgariei, Ţarul va trimite armata 
rusească să ocupe România şi să dezarmeze armata română. 34 Carol a repli¬ 
cat că o armată care a luptat sub privirile Ţarului la Plevna poate fi zdro¬ 
bită, dar nu va permite niciodată să fie dezarmată. Cu toate că efectivele 
trupelor ruseşti din ţară au crescut constant în prima jumătate a lunii aprilie, 
iar guvernul român se temea de o lovitură montată de Rusia, situaţia s-a 
calmat în mod perceptibil în special datorită presiunilor puternice exerci¬ 
tate asupra Rusiei de către celelalte puteri, în sensul ca aceasta să supună 
Tratatul de pace cu Turcia unei conferinţe internaţionale. 

Conducătorii români s-au alăturat cu toată inima cererii de revizuire a 
Tratatului de la San Stefano. De data aceasta românii au fost pe aceeaşi 
poziţie cu Austro-Ungaria şi cu puterile occidentale. Austro-Ungaria şi 
Marea Britanie în mod special obiectaseră cu vigoare faţă de termenii 
armistiţiului şi ai Tratatului, considerînd că acestea contraveneau acor¬ 
durilor internaţionale în vigoare şi principiului de acţiune colectivă a pu¬ 
terilor. Ele vedeau într-o Bulgarie autonomă mare, avînd pe teritoriul ei 
o forţă de ocupaţie rusă, o bază pentru o şi mai puternică expansiune rusă 
în Europa de Sud-Est şi pentru dominarea Strîmtorilor. Ferm opuse unei 
acţiuni unilaterale în regiune şi alăturîndu-şi Germania şi Franţa, acestea 
au obligat Rusia să supună înţelegerea negociată cu Turcia unui congres 
general-european, care a fost programat să se deschidă la Berlin, la 13 
iunie 1878, avîndu-1 pe Bismarck drept gazdă. 

Preocuparea imediată a guvernului român a fost obţinerea admiterii 
României la congres. A încercat să alcătuiască un front comun al statelor 
mici, inclusiv Serbia şi Grecia, şi a susţinut în mod repetat cazul în faţa 
puterilor, dar fără nici un folos. Doar Franţa s-a arătat dispusă să permită 
prezenţa României la congres. Rusia, desigur, s-a opus cu hotărîre, dar 
Austro-Ungaria, urmînd politica inaugurată de Andrâssy prin convenţia 
comercială din 1875 de atragere a României într-o strînsă relaţie politică 
şi economică, a manifestat o simpatie evidentă faţă de poziţia României 
împotriva Rusiei. Andrâssy a mers atît de departe încît a dat asigurări agen¬ 
tului român de la Viena că Monarhia Austro-Ungară va sprijini tacit admiterea 
României la Congres, recunoaşterea independenţei ei şi chiar scurtarea 

34 Aus dem Leben Kdnig Karls von Rumănien, IV, Stuttgart, 1900, pp. 19-23, 
25-27, 34-35. 

perioadei în care Rusia îşi putea reaproviziona forţele din Bulgaria. Dar 
el a cerut insistent guvernului român să cedeze în chestiunea Sudului Basa¬ 
rabiei, pentru că nu exista nici un dubiu asupra hotărîrii Ţarului de a îl 
relua şi a avertizat că nici una dintre puteri nu considera problema destul 
de importantă ca să rişte să intre în conflict cu Rusia. Brătianu, care fuse¬ 
se la Berlin şi la Viena în aprilie, în scopul de a obţine sprijin pentru cererile 
României, a ajuns cu părere de rău la aceeaşi concluzie şi a decis că marea 
speranţă a României se afla în apropiatul congres. Dar puterile au refuzat 
să admită România ca membru, sub pretextul că nu era independentă, şi 
au acceptat cu neplăcere să permită reprezentanţilor României să apară 
fie chiar şi foarte puţin în faţa Congresului pentru a-şi susţine cauza. Sîrbilor 
şi bulgarilor nu le-a mers mai bine, deoarece puterile erau hotărîte să 
rezolve problemele doar între ele. 


DE LA INDEPENDENŢA LA REGAT, 1878-1881 

Delegaţia României a sosit la Berlin la 10 iunie 1878, păstrîndu-şi încă 
speranţa că, într-un fel sau altul, hotărîrea cu privire la Sudul Basarabiei 
ar putea fi schimbată. Pe măsură ce făceau turul delegaţiilor Marilor Puteri, 
Brătianu şi Kogălniceanu, conducătorii delegaţiei, şi-au dat seama că o 
atitudine intransigentă în această privinţă ar fi zadarnică şi chiar primej¬ 
dioasă. Andrâssy, care a repetat asigurările sale anterioare de sprijin în 
cazul altor probleme, a ţinut să sublinieze cît de „ridicol" era pentru Româ¬ 
nia să se opună voinţei unite a congresului. 35 

Cînd Brătianu şi Kogălniceanu au prezentat puterilor cazul lor, la 1 iulie, 
au făcut-o în detaliu, dar cu tact şi moderaţie. Au cerut menţinerea „terito¬ 
riului existent" al României, posesia gurilor Dunării, interzicerea trecerii 
trupelor ruseşti prin teritoriul ei către Bulgaria, plata unei despăgubiri de 
război de către Turcia şi recunoaşterea independenţei şi neutralităţii ţării 
lor. După plecarea acestora, reprezentanţii Marilor Puteri au trecut la re¬ 
glementarea problemelor aşa cum conveniseră, cu excepţia unei graniţe 
mai generoase în Dobrogea, o favoare sugerată de către delegatul fran¬ 
cez, care considera că România fusese tratată „puţin cam dur". 

Tratatul final, ce a fost semnat la 13 iulie, recunoştea independenţa Ro¬ 
mâniei, dar punea două condiţii: eliminarea oricăror restricţii religioase în 
exercitarea drepturilor civile şi politice conţinute în articolul 7 al Consti- 

35 Ion C. Brătianu, Acte şi cuvântări, IV, Bucureşti, 1932, pp. 70-71: Brătianu 
către C. A. Rosetti, 19 iunie 1878. 

tuţiei din 1866 şi acceptarea retrocedării Sudului Basarabiei către Rusia. 

a 

In compensaţie. România urma să primească Delta Dunării, Insula Şer¬ 
pilor şi Dobrogea pînă la o linie de demarcaţie ce mergea de la est de Silis- 
tra pe Dunăre pînă la sud de Mangalia la Marea Neagră. Tratatul limita 
ocuparea Bulgariei de către Rusia la nouă luni şi prin aceasta reducea 
perioada în care proviziile şi întăririle puteau fi transportate prin terito¬ 
riul României. 

Spre extrema dezamăgire a Domnitorului Carol şi a miniştrilor săi, recu¬ 
noaşterea independenţei de către toate puterile şi, prin urmare, stabilirea 
de relaţii diplomatice normale cu toate acestea nu au urmat imediat după 
semnarea Tratatului. Rusia a recunoscut necondiţionat independenţa Ro¬ 
mâniei, probabil pentru a mai atenua cel puţin o parte din resentimentele 
apărute în timpul negocierilor de pace şi la Berlin. Austro-Ungaria a pro¬ 
cedat la fel, potrivit politicii sale generale de apropiere de România. Dar 
Franţa, Germania şi Marea Britanie au tergiversat recunoaşterea ei pînă 
în 1880, cînd revizuirea clauzelor discriminatorii din Constituţie fusese 
îndeplinită şi România acceptase unele înţelegeri economice, şi anume, 
reglementarea disputei cu investitorii germani cu privire la construirea 
de căi ferate în România. 

Cu toate că prevederile Tratatului de la Berlin au stîmit proteste vehe¬ 
mente la Bucureşti şi în alte oraşe, în octombrie, cînd a fost convocat 
Parlamentul, pierderea Sudului Basarabiei a fost acceptată în silă şi ambele 
Camere au aprobat legislaţia necesară ce da efect cedării acesteia către 
Rusia. Ruşii au ocupat imediat regiunea cu minimum de dezagremente 
din partea românilor ce o părăseau. 

Românii au luat formal în posesiune Dobrogea în noiembrie şi decem¬ 
brie 1878, în momentul în care administraţia civilă românească a înlocuit 
autorităţile militare ruse. 36 Misiunea integrării noului teritoriu în România 
s-a dovedit complicată. Dobrogea fusese sub dominaţie otomană de la 
încorporarea ei în Imperiu la 1417. în următoarele patru secole şi jumă¬ 
tate fusese deschisă unei imigrări masive, în special a musulmanilor turci 
şi tătari şi creştinilor bulgari, care au schimbat în mod semnificativ echi¬ 
librul etnic, iar economia îi fusese orientată spre Constantinopol. Dobrogea 
a suferit serioase pierderi economice şi de populaţie ca rezultat al războiului 

36 Pentru începuturile administraţiei române, vezi Nicolae Ciachir, Războiul pen¬ 
tru independenţa României în contextul european. Bucureşti, 1977, pp. 287-297; 
G. Dumitraşcu, „Aspecte ale situaţiei Dobrogei în perioada noiembrie 1878-mai 
1883; Activitatea primului prefect de Constanţa, Remus N. Opreanu“, în Anuarul 
Institutului de Istorie şi Arheologie, 18, 1981, pp. 293-304. 

din 1877-1878, iar noua administraţie românească a găsit acest terito¬ 
riu într-o stare de înapoiere culturală şi economică. Aceasta a înlocuit 
vechea structură administrativă otomană cu trei judeţe şi subdiviziunile 
lor şi a introdus practici de control centralizat de la Bucureşti. O altă măsură 
aplicată imediat a fost învăţămîntul obligatoriu pentru toţi copiii între 8 
şi 12 ani la oraşe, dar nu şi la sate, dată fiind lipsa cadrelor didactice şi a 
resurselor financiare. Chestiunea agrară în această provincie agricolă era 
acută, dar reformatorii trebuiau să ia în consideraţie probleme complexe 
ca de pildă legea rurală otomană din 1874 cu privire la drepturile de pro¬ 
prietate şi să înlocuiască cu băgare de seamă vechile instituţii pentru a 
evita haosul economic. Un început a fost făcut în 1880. Una peste alta, 
opinia publică românească a manifestat puţin entuziasm faţă de dobîn- 
direa acestei suprafeţe întinse (15 600 km 2 ) şi a considerat nedrept schim¬ 
bul cu Sudul Basarabiei. Totuşi, cu timpul, va aduce beneficii economice 
importante României întrucît agricultura a cunoscut o dezvoltare, iar por¬ 
tul Constanţa a devenit poarta comercială majoră pentru exporturile şi im¬ 
porturile româneşti. 

Dobîndirea Dobrogei de către România a stîmit două serioase dispute 
cu Rusia. Prima viza extinderea perioadei de nouă luni pentru trecerea 
trupelor şi proviziilor ruseşti prin teritoriul românesc către Bulgaria, care 
trebuia să expire în mai 1879. Rusia făcea presiuni pentru încheierea unui 
nou acord de prelungire a termenului, dar guvernul român, purtînd încă 
amărăciunea experienţelor cu ruşii din timpul războiului şi de la Berlin, 
s-a opus categoric. Mulţumită sprijinului Marii Britanii şi al Austro-Unga- 
riei, care încercau să limiteze influenţa rusească în Balcani, va prevala pune- 
tul de vedere românesc. In privinţa celei de a doua probleme în dispută 
- - demarcarea frontierei între România şi Bulgaria în Dobrogea — românii 
au pierdut. Aceştia doreau foarte mult Silistra, iar în ianuarie 1879 tru¬ 
pele române au ocupat Arab Tabia, o fortăreaţă ce domina oraşul. Ruşii, 
hotărîţi să obţină cît mai mult teritoriu posibil pentru statul protejat de ei 
şi, de data aceasta, sprijiniţi de către Marea Britanie şi Austro-Ungaria, 
i-au forţat pe români să se retragă. O comisie europeană, însărcinată cu 
delimitarea noii frontiere, a acordat românilor Arab Tabia, dar Silistra a 
fost dată bulgarilor. 

Guvernul român a îndeplinit cu cea mai mare reţinere o stipulaţie finală 
a Tratatului de la Berlin. In octombrie 1879 Parlamentul a aprobat o lege 
modificînd articolul 7 din Constituţie, care îi împiedicase în mod efectiv 
pe evrei să dobîndească cetăţenia şi deci să aibă depline drepturi civile 
şi politice. Opoziţia faţă de această măsură a venit ca întotdeauna din partea 
acelora din Parlament şi din afara lui care se temeau de concurenţa eco- 

nomică a evreilor şi erau iritaţi de „amestecul lor nepoftit" în „viaţa naţi¬ 
unii". Exista deopotrivă o largă opoziţie din partea celor care nu aveau 
resentimente cu privire la această problemă, dar pe care îi supăra inter¬ 
venţia Marilor Puteri în treburile interne ale ţării. 37 Legea în chestiune a 
scos la iveală aversiunea cu care s-au conformat românii dorinţelor Marilor 
Puteri. Potrivit acestei legi, o persoană ce dorea cetăţenia română trebuia 
să înainteze o petiţie Domnitorului. Apoi, după zece ani de şedere în ţară, 
cererea putea fi aprobată printr-un act special al Legislativului dacă pe¬ 
tiţionarul s-a arătat „folositor ţării". Acei străini care aduseseră servicii 
valoroase ţării, inclusiv cei care luptaseră în Războiul de Independenţă 
din 1877-1878, puteau fi scutiţi de perioada de verificare. Numărul evreilor 
care au obţinut cetăţenia în cadrul acestor proceduri complicate înainte 
de 1918 a fost extrem de mic. 38 

Cel mai important rezultat obţinut de România ca urmare a Congresului 
de la Berlin a fost, evident, recunoaşterea independenţei. S-a rupt astfel 
legătura juridică cu Imperiul Otoman, care durase aproape patru seco¬ 
le. Cu toate că suzeranitatea otomană devenise în mare măsură nomi¬ 
nală după 1829, încetarea ei oficială a dat un impuls puternic mîndriei 
naţionale. Dobîndirea independenţei a permis practic politicienilor şi inte¬ 
lectualilor români să-şi concentreze atenţia asupra construcţiei naţionale. 
Totuşi, în ciuda entuziasmului momentului, ei au rămas realişti. Recu- 
noscînd limitele independenţei, au înţeles că o ţară mică ce urmăreşte 
obiective politice oricît de limitate şi dezvoltarea unei economii naţio¬ 
nale prospere îşi poate permite doar cu riscuri proprii să ignore intere¬ 
sele Marilor Puteri. 

Criza orientală din 1875-1878 a provocat o mutaţie decisivă în politi- 

* _ 

ca externă românească. Intre 1866 şi 1877 Domnitorul Carol, oamenii 
politici, atît liberali cît şi conservatori, au urmat o politică de echilibru 
între Austro-Ungaria şi Rusia. Dar, după 1878, ei au înclinat spre Austro- 
Ungaria. Basarabia, care acum s-a alăturat Transilvaniei ca obiect al aspi¬ 
raţiilor iredentiste române, se afla la rădăcina înverşunării româneşti 
împotriva Rusiei, dar evaluarea de către români a ţelurilor globale ruseşti 
în Balcani, sugerate de sprijinirea de către aceştia a Bulgariei în dauna 


37 Argumentele celor ce se opuneau revizuirii sînt amplu prezentate în Gestiunea 
israelită înaintea Camerilor de Revisuire , Bucureşti, 1879; vezi şi Barbu B. Ber- 
ceanu, „Modificarea, din 1879, a articolului 7 din Constituţie 44 , în Studii şi materiale 
de istorie modernă , 6, 1979, pp. 67-89. 

38 Carol Iancu, Les Juifs en Roumanie (1866-1919): de Vexclusion ă Vemanci- 
pation, Aix-en-Provence, 1978, pp. 186-189. 

României, a întărit neîncrederea României în aliatul ei de odinioară. Osti¬ 
litatea faţă de Rusia a afectat şi contactele României cu vecina sa de la 
sud. Perceperea Bulgariei ca stat protejat de către Rusia, adăugată la neîn¬ 
trerupta dispută cu privire la Dobrogea de Sud, a înrăutăţit relaţiile din¬ 
tre cele două ţări pînă la izbucnirea Războaielor Balcanice. 

O consecinţă logică a independenţei a fost proclamarea României ca 
regat şi a lui Carol ca Rege la 26 martie 1881. Evenimentul pare să fi luat 
populaţia ţării prin surprindere. Sărbătoririle publice de la Bucureşti de 
după această proclamaţie au reflectat mai curînd priceperea organizatorică 

a oficialităţilor locale decît entuziasmul populaţiei, dat fiind că, după cinci- 

* 

sprezece ani, Carol a rămas aceeaşi personalitate rece, distantă. In străină¬ 
tate, Marile Puteri, poate din oboseală, nu au ridicat obiecţii serioase, iar 
recunoaşterea de către ele a urmat la timpul cuvenit. 



2 

MODELE DE DEZVOLTARE 


Venirea Hohenzollemilor, promulgarea Constituţiei în 1866 şi dobîndi- 
rea independenţei în 1878 i-a confruntat pe politicienii, economiştii şi socio¬ 
logii români cu noua problemă a dezvoltării naţionale. Chestiunile concre¬ 
te erau multe şi variate, dar s-au conturat două direcţii generale. Prima, 
inspirîndu-se din experienţa occidental europeană, ar fi dus la industria¬ 
lizare şi urbanizare şi ar fi operat schimbări radicale în fiecare segment 
al societăţii româneşti; cea de a doua se baza pe trecutul agrar al României 
şi punea accentul pe conservarea structurilor sociale tradiţionale şi a valo¬ 
rilor culturale. 

Această dihotomie începuse să fie vizibilă încă înainte de jumătatea vea¬ 
cului. în organizarea politică, emulaţia Apusului se vădea în receptarea 
teoriilor liberale de guvernare şi în elaborarea unor noi coduri de legi; în 
economie, în apelurile pentru realizarea unei industrii modeme şi a unui 
sistem de credit modem; iar în cultură, în receptarea pe scară largă a litera¬ 
turii franceze şi a unor astfel de proiecte precum Colegiul Francez de la 
laşi. în partea opusă, cercul din jurul revistei Dacia literară reprezenta 
în anii ’40 o reacţie faţă de îmbrăţişarea necritică a Occidentului. Ea rea¬ 
mintea confraţilor români de moştenirea lor naţională unică şi îi îndemna 
să-şi caute izvoarele de inspiraţie literară şi ţelurile sociale în experienţa 
autohtonă. Grupul paşoptiştilor nu aparţinea nici uneia din tabere în exclu¬ 
sivitate, dar în căutarea de soluţii pentru problemele politice şi economice 
urgente, aceştia au apelat din belşug la experienţa occidentală. Totuşi, doar 
după Revoluţia de la 1848, aceste idei şi tendinţe, adesea disparate, s-au 
transformat în curente ideologice distincte. Atunci s-au aliat „europeniştii 44 
pe de o parte şi „tradiţionaliştii 44 pe de altă parte şi a fost inaugurată o 
dezbatere naţională de largi proporţii ce va dura pînă la cel de-al Doilea 
Război Mondial. 

In cea de-a doua jumătate a secolului al XlX-lea, promotorii uneia sau 
alteia dintre cele două căi de dezvoltare, fie occidentală, fie autohtonă, au 
trecut la abordarea culturală sau filozofică a problemei ori s-au lăsat conduşi 

de teoriile şi datele economice. Divergenţele de opinii şi nu consensul erau 
la ordinea zilei. Totuşi, în centrul tuturor doctrinelor enunţate se afla rolul 
agriculturii în noua Românie, nu doar în economie, ci ca determinant al 
relaţiilor sociale şi al valorilor etice. Nici industria modernă nu putea fi 
ignorată, întrucît toţi, fie ei agrarieni neînduplecaţi sau occidentalizanţi 
convinşi, recunoşteau potenţialul acesteia de transformare a societăţii. 


FORMA FARA FOND 

Prima critică coerentă organizată a direcţiei în care se îndrepta soci¬ 
etatea românească modernă a fost formulată de către un grup de tineri 
din Iaşi, care studiaseră la universităţile din Europa Occidentală şi care 
doreau să ridice viaţa culturală şi intelectuală românească la nivel euro¬ 
pean. Ei argumentau că după Tratatul de la Adrianopol din 1829, care pu¬ 
sese capăt în mod formal monopolului comercial otoman, Principatele Ro¬ 
mâne pătrunseseră ameţitor de repede în lumea economică şi culturală 
europeană şi îşi „deschiseseră porţile prea larg“ inovaţiilor de toate felurile. 
Tinerii occidentalizanţi, se plîngeau ei, împrumutau şi imitau, neţinînd 
cont de criteriile de selecţie bazate pe experienţa şi obiceiurile locale. Re¬ 
zultatul inevitabil a fost, aşa suna rechizitoriul lor, că acel contact cu Europa 
nu a atins decît suprafaţa societăţii româneşti, căreia îi lipseau încă un 
fundament şi un conţinut propriu. Astfel de idei vor sta la baza curentelor 
tradiţionaliste de gîndire despre dezvoltarea românească timp de aproape 
trei sferturi de secol. Dar aceşti primi critici nu erau, de fapt, tradiţionalişti. 
Mai curînd, se hrăniseră cu ideile care îi vor aduce pe români într-o comu¬ 
niune mai strînsă cu Europa. 

Plini de optimism în legătură cu viitorul naţiunii lor în anii imediat urmă¬ 
tori Unirii Principatelor şi încrezători în propria lor capacitate de a o pune 
pe făgaşul cel bun, cîţiva dintre aceşti tineri intelectuali, şcoliţi în Apus, 
au înfiinţat o societate pentru propagarea ideilor şi atragerea opiniei pu¬ 
blice în favoarea acestora. Au denumit-o „Junimea“. Poate „comunitate 44 
ar fi un termen potrivit pentru descrierea acestui grup, întrucît nu s-a creat 
prin vreun act formal, iar membrii lui nu erau ţinuţi laolaltă de vreo serie 
de reguli. Mai curînd. Junimea îşi datora apariţia afinităţilor personale din¬ 
tre membrii ei fondatori şi s-a menţinut mulţumită ideilor comune despre 
societate, cultură şi literatură. 

Junimea îşi identifică începuturile în 1863, cînd cinci tineri, recent reve¬ 
niţi în ţară de la studii în străinătate, s-au întîlnit la Iaşi pentru a discuta 
modalităţile de prezentare a rezultatelor propriilor studii şi de stimulare 

a vieţii intelectuale în oraşul lor, care cunoscuse o oarecare scădere după 
plecarea Domnitorului la Bucureşti. Conferinţele publice, caracteristice 
pentru activitatea Junimii timp de şaptesprezece ani, au început în 1863, 
iar prima întrunire literară oficială a societăţii a avut loc în anul următor, 
cînd s-a audiat traducerea piesei Macbeth , făcută de către unul dintre mem¬ 
brii ei. Apoi, a intrat în obiceiul societăţii ca, după conferinţa publică de 
duminică, membrii ei să se întrunească în casa unuia dintre aceştia pen¬ 
tru a discuta chestiuni importante ale zilei sau pentru a supune dezbaterii 
critice opera literară sau ştiinţifică a unuia dintre colegi. Conferinţele, care 
începînd cu 1866 s-au transformat în cicluri anuale şi au abordat o tema¬ 
tică largă, ca de pildă „Cercetări psihologice" (1866 şi 1869), „Omul şi 
natura" (1873) şi „Germanii" (1875), au avut un larg răsunet printre cer¬ 
curile educate ieşene şi, cu timpul, au făcut din Societatea Junimea şi din 
junimism o forţă puternică în cadrul vieţii intelectuale şi politice din întrea¬ 
ga ţară. Auditoriul era compus în exclusivitate din intelectuali — profe¬ 
sori, jurişti, înalţi funcţionari guvernamentali şi studenţi - ~ un public pre¬ 
tenţios care impunea conferenţiarilor respectarea cu rigurozitate a unor 
standarde înalte. Aceste conferinţe, care au continuat pînă în 1881, au de¬ 
venit astfel o instituţie, respectată de mulţi, temută de unii. 

Membrii fondatori ai Junimii, cu o singură excepţie notabilă, prove¬ 
neau din cele mai înalte straturi ale societăţii moldovene. Theodor Rosetti 
era cumnatul Domnitorului Alexandru Ioan Cuza; Petre Carp şi Vasile 
Pogor erau fiii unor boieri avuţi, iar Iacob Negruzzi era fiul lui Costache 
Negruzzi, unul dintre maeştrii prozei moldovene. Doar Titu Maiorescu 
venea din „starea a treia". Tatăl său, Ioan Maiorescu, a fost profesor la 
Colegiul Naţional din Craiova şi reprezentase guvernul provizoriu din Ţara 
Românească la Parlamentul de la Frankfurt în 1848. Dar pe nici unul din¬ 
tre ei nu-1 preocupau clasele sociale. Ceea ce avea importanţă era noble¬ 
ţea spiritului şi desăvîrşirea intelectuală. Colaborarea şi prietenia lor nu 
au fost astfel rodul unui joc al întîmplării, ci se bazau pe convingeri şi as¬ 
piraţii comune. Studiaseră în Germania (cîţiva, printre care Pogor, în Fran¬ 
ţa) şi asimilaseră ideile postrevoluţionare predominante acolo şi au căzut 
de acord asupra direcţiei în care trebuia să se îndrepte viaţa socială şi poli¬ 
tică românească. Aveau vederi luminate şi conservatoare, iar metoda lor 
de analiză era iconoclastă. 

Titu Maiorescu (1840-1917) a fost figura dominantă a Junimii de la 
începuturile sale pînă la dispariţia ei efectivă la sfîrşitul secolului. Influenţa 
decisivă pe care a exercitat-o Junimea asupra vieţii culturale româneşti 
în această lungă perioadă de timp se datora în mare măsură conducerii sale 
intelectuale şi minunatelor sale calităţi de organizator şi conducător. Era 

de formaţie intelectuală germană, studiase mai întîi la Theresianum, un 
colegiu de elită din Viena, pe care l-a frecventat timp de şapte ani, şi apoi 
la universităţile din Berlin şi Giessen, unde şi-a luat doctoratul în filozo¬ 
fie în anul 1859, cu o teză despre Johann Herbart, filozof german din seco¬ 
lul al XlX-lea, cunoscut pentru aplicarea psihologiei şi moralei la peda¬ 
gogie. Gîndirea sa a fost cel mai mult influenţată de Schopenhauer — iar 
prin acesta de Kant - şi de Feuerbach, care era principala sursă a materi¬ 
alismului său şi a încercărilor sale de a stabili fundamentele unei moralităţi 
laice, una dintre preocupările de căpătîi ale epocii. In 1863, anul în care 
s-a născut Junimea, Titu Maiorescu a devenit rector al Universităţii din Iaşi, 
fondată în 1860. Din acest moment va fi adînc implicat în conturarea politi¬ 
cii culturale în calitate de profesor, scriitor şi personalitate publică. 

Oricît de semnificative au fost contribuţiile lui Maiorescu, Junimea n-ar 
fi fost ceea ce a devenit fără prezenţa altora, a unor personalităţi remar- 
cabile prin ele însele. înaintea tuturor era Petre Carp (1837-1919). Des¬ 
cendent al unei vechi familii boiereşti, acesta, ca şi Maiorescu, a studiat 
în Germania, la un liceu francez din Berlin şi apoi la Universitatea din 
Bonn, unde a urmat dreptul şi ştiinţele economice. Se simţea în largul său 
în cercurile studenţeşti aristocrate, unde a adoptat atitudini sociale care 
îl vor caracteriza toată viaţa. La întoarcerea acasă în 1862 şi-a făcut simţită 
imediat prezenţa în viaţa intelectuală a Iaşilor. A contribuit substanţial la 
crearea unui spirit junimist distinctiv, acea combinaţie de intensitate, eru¬ 
diţie şi ospitalitate, care a cimentat relaţiile într-un grup diversificat de 
oameni. Colegii lui Carp l-au respectat pentru cunoştinţele sale politice 
şi sociologice, pentru vastele sale lecturi din literatura europeană şi pen¬ 
tru talentul său de critic literar, şi adesea i se adresau ca autoritate supremă. 
Dar, întrucît cariera sa politică îi acapara energiile, apărea din ce în ce mai 
rar la adunările Junimii. Vasile Pogor (1833-1906) a jucat şi el un rol im¬ 
portant în conturarea crezului Junimii. Fiu de răzeş, ridicat la rangul de 
boier în 1821, a primit o educaţie franceză la un pension din Iaşi şi apoi 
la Paris, unde a studiat dreptul. Era copilul teribil al grupului, avînd veşnic 
la îndemînă o glumă sau vreun comentariu sarcastic. Avea o curiozitate 
inepuizabilă, care l-a făcut receptiv la tot ceea ce era nou. Dificultatea 
pentru el consta în faptul că era incapabil să aleagă. In afară de clasicii 
greci şi latini — l-a tradus pe Horaţiu şi simţea nevoia să-l recitească pe 
Homer în fiecare an —, l-a tradus pe Baudelaire, care la vremea aceea 
era total necunoscut cititorilor români, şi a ţinut conferinţe pe teme foarte 
diverse, ca de pildă influenţa Revoluţiei franceze asupra ideilor modeme; 
piesele lui Shakespeare; Schopenhauer. 

Au fost mulţi alţii care au contribuit la prestigiul şi influenţa Junimii. 
„Fondatorilor" li s-a adăugat o grupare de cărturari din toate disciplinele 
majore, printre care: Alexandru D. Xenopol, istorie; Alexandru Lambrior, 
lingvistică; Vasile Conta, filozofie; Gheorghe Panu, istorie şi, mai tîrziu, 
reformă socială. Valorile intelectuale şi spirituale promovate de către Ju¬ 
nimea au servit drept izvor de inspiraţie marilor creatori ai literaturii româ¬ 
ne din cea de-a doua jumătate a secolului al XlX-lea: Mihai Eminescu, 
un romantic şi cel mai mare poet de limbă română; Ion Creangă, creatorul 
unei viziuni autentice, realiste asupra satului; Ion Luca Caragiale, care 
şi-a concentrat atenţia asupra orăşenimii în capodoperele sale dramatice 
şi în proza scurtă, şi Ioan Slavici, romancier şi nuvelist care a excelat în 
analiza personajelor. 

Influenţa exercitată de junimişti asupra vieţii intelectuale şi literare s-a 
datorat în mare măsură gazetei Convorbiri literare , lunar editat de către ei. 
Ideea de a publica o revistă modelată după cea pariziană, Revue des deux 
mondes , i-a aparţinut lui Iacob Negruzzi, iar ca editor timp de douăzeci şi 
opt de ani a ridicat-o la rangul de primă revistă română a vremii sale. Dar 

A 

Maiorescu a fost acela care i-a dat tonul. In primul număr, din 1 martie 1867, 
acesta a anunţat că revista se va dedica „artei şi ştiinţei" şi că va evita „pati¬ 
mile politicii", pe care le găsea dăunătoare creativităţii şi erudiţiei. Convor¬ 
biri literare evita, de asemenea, specializarea. In schimb, reflecta interese¬ 
le largi şi înclinaţiile spre sinteză ale fondatorilor ei. Predominau ştiinţele 
umaniste — literatura şi critica literară, istoria, filozofia şi filologia. 

Politica, în ciuda declaraţiei lui Maiorescu, a devenit principala pre¬ 
ocupare a Junimii după 1870, cînd un număr dintre membrii ei şi-au for¬ 
mat propria grupare, „Juna dreaptă", sub egida Partidului Conservator. 
Au încercat, zadarnic, să împiedice căderea activităţilor literare şi cultu¬ 
rale în mrejele politicii. Aceasta monopoliza din ce în ce mai mult atenţia 
lui Maiorescu, a lui Carp şi a altora, iar duşmăniile născute din ambiţii 
rivale au întunecat voioşia şi camaraderia fondatorilor. Zilele de glorie 
ale Junimii şi ale Convorbirilor literare au durat pînă în jurul anului 1885, 
cînd societatea s-a mutat la Bucureşti. Dar chiar înainte de acea dată în¬ 
cetase să mai fie la Iaşi ceea ce fusese odinioară, întrucît membrii săi de 
frunte plecaseră sau muriseră, iar centrul său s-a deplasat încet-încet la 
Bucureşti, mai ales după strămutarea lui Maiorescu acolo în 1874. După 
1885, dominarea vieţii intelectuale şi literare de către Junimea era şi ea 
în declin, dat fiind că literatura şi cultura română intraseră într-o nouă fază, 
în care teoriile şi valorile îmbrăţişate de această societate deveneau din 
ce în ce mai distonante. Maiorescu însuşi a recunoscut acest lucru, în 1890, 
cînd a spus că vechea societate Junimea din Iaşi ar trebui menţionată ca 
aparţinînd trecutului, dar a respins ideea că junimismul ca doctrină murise. 

Pentru o vreme, de la catedra sa de la Universitatea din Bucureşti, a reu¬ 
şit să crească o nouă generaţie de junimişti din rîndurile unui grup de stu¬ 
denţi ai săi deosebit de talentaţi. Dar noii tineri nu puteau să domine viaţa 
intelectuală şi literatura aşa cum o făcuseră mai vîrstnicii lor. Un număr 
crescînd de intelectuali au fost atraşi de teoriile estetice şi de discursul 
filozofic adine influenţate de pozitivism şi de ştiinţă sau au fost preocu¬ 
paţi de două mari probleme ale timpului — chestiunea ţărănească în inte¬ 
rior şi chestiunea naţionalităţilor în Transilvania. Pe la sfîrşitul primului 
deceniu al noului secol. Junimea încetase, de fapt, să existe. Pînă şi în plan 
politic, ea nu mai reprezenta un curent separat, deoarece în 1907 s-a unit 
cu Partidul Conservator, condus acum de către Petre Carp. 

Cea mai durabilă influenţă exercitată de către junimişti pare să fi fost 
cea asupra modului în care românii gîndeau despre ei înşişi. Atitudinea 
critică pe care şi-au asumat-o faţă de cursul de dezvoltare în care se anga¬ 
jase ţara încă din primele decenii ale secolului al XlX-Iea a fost seînteia 
unei dezbateri în rîndurile intelectualilor şi ale politicienilor ce va dura 
pînă la cel de-al Doilea Război Mondial. 

Modul de abordare a problemei de către junimişti a constituit el însuşi 
un şoc pentru mulţi intelectuali. Hrănită şi dominată de Franţa, începînd 
cu anii ’30, cultura română era acum expusă unor masive influenţe ger¬ 
mane. 1 2 Filozofia şi sociologia germană se aflau în centrul ideologiei juni¬ 
miste şi nu s-au făcut simţite nicăieri mai puternic ca în concepţia junimistă 
despre lume. Construită în conformitate cu principiile dezvoltării sociale 
organice, ea s-a inspirat foarte mult din teoriile istoriciste ale filozofiei 
romantice germane. Ceva mai tîrziu, ideile evoluţioniste ale lui Herbert 
Spencer, care puneau accentul pe o dezvoltare lentă, gradată şi pe care ju¬ 
nimiştii le cunoscuseră în special prin intermediul comentariilor germane, 
au avut şi ele puterea lor de înrîurire. Maiorescu şi colegii săi au descope¬ 
rit şi în lucrarea lui Henry Buckle, History of Civilization in England, con¬ 
firmarea ştiinţifică a teoriilor lor despre schimbările sociale şi cursul de 
dezvoltare pe care ar trebui să le adopte propria lor ţară. îndatoraţi astfel 
teoriilor evoluţioniste, junimiştii au perceput în istoria românească recen¬ 
tă o deviere hotărîtoare de la principiile dezvoltării organice, care crease 
o „antinomie paralizantă" între formă şi fond. 


1 Vezi, de exemplu. Ştefan Zeletin, „Romantismul german şi cultura critică ro- 
mână“, în Minerva, 1/3, 1929, pp. 63-83; Tudor Vianu, Influenţa lui Hegel în cul¬ 
tura română , Bucureşti, 1933. 

2 Alexandru Zub, Junimea: Implicaţii istoriografice , Iaşi, 1976, pp. 254-262; 
Vasile Pogor, „H.T. Buckle: Istoria civilisaţiunei în Englitera“, în Convorbiri lite¬ 
rare , 1/6, 1867, pp. 80-87. 

Pentru a ajunge la astfel de concluzii, fondatorii Junimii au fost pu¬ 
ternic influenţaţi de studiile lor de drept. în acelaşi timp, şcoala istorică 
fusese precumpănitoare. Ea cerea respectarea tradiţiilor autohtone în le¬ 
gislaţie şi în structurile constituţionale şi, evitînd discontinuitatea provo¬ 
cată de revoluţie, proslăvea evoluţia ca normă pentru societăţile sănătoase. 
Acestea au fost ideile care au format coloana vertebrală a ideologiei 
junimiste. Astfel, Restauraţia europeană, care îşi urmase deja cursul în 
Occident, a ajuns pînă la urmă în România în gîndirea socială a lui Titu 
Maiorescu şi a colegilor săi. Ei au aplicat României ideea că revoluţia 
(punctul lor de referinţă era tot Franţa anului 1789) era un „act arbitrar 11 
care, în mod invariabil, destructura cursul neîntrerupt şi firesc al dezvoltării 
istorice şi abătea asupra societăţii cele mai cumplite consecinţe. Potrivit 
acestei linii de gîndire, revoluţionarii erau aceia care formulau şi aplicau 
principii abstracte ale dezvoltării sociale, fără a ţine seama de evoluţia 
„organică 11 a instituţiilor naţiunii. Maiorescu gîndea că evitarea revoluţiei 
este importantă mai ales pentru o ţară mică precum România, care, încon¬ 
jurată de mari puteri „prădalnice 11 , nu-şi putea îngădui răsturnări neaştep¬ 
tate. Revoluţionarii, avertiza el, ar putea să ştie de ce porneau o revoluţie, 
dar nu puteau fi niciodată siguri cine şi ce va cîştiga pînă la urmă. El şi 
confraţii săi junimişti susţineau că instituţiile sociale nu ar putea fi nicio¬ 
dată produsele ideologiei, precum şi că acestea trebuiau, în schimb, să-şi 
asume forma adecvată încetul cu încetul, în timp şi prin experienţă. Pentru 
ei, societatea, ca şi natura, nu a fost niciodată „creată 11 ; ea este întotdeauna 
într-un proces de „devenire 11 . 

Din perspectiva veneraţiei pentru tradiţie şi dezvoltare organică, juni¬ 
miştii au disecat instituţiile şi cultura României contemporane. Ei au cerut 
socoteală în special generaţiei de la 1848.1-au acuzat pe tinerii revoluţionari 
de a fi cedat complet în faţa culturii apusene modeme, de a-i fi atins doar 
formele exterioare şi, ca atare, de a nu fi văzut fundamentele istorice mai 
adînci, care au produs cu necesitate acele forme şi fără a căror preexis- 
tenţă ele nici nu ar fi putut exista. Maiorescu, în 1895, privind înapoi cu 
aproape o jumătate de secol, a crezut că importanţa paşoptiştilor consta 
în faptul că au trezit conştiinţa naţională a românilor şi că le-au ascuţit 
voinţa de a se dezvolta în armonie cu civilizaţia occidentală, dar găsea 
că sînt total lipsiţi de spirit practic. în mod special, el a denunţat progra¬ 
mul revoluţionar proclamat în iunie 1848 ca o „operă de fantezie 11 , „o naivă 
aşternere pe hîrtie a unui amalgam de idei nebuloase 11 . 3 Preocuparea 

3 Titu Maiorescu, Istoria contemporană a României (1866-1900), Bucureşti, 1925, 
pp. 40-41. 

imediată a lui Maiorescu a fost starea lamentabilă a culturii române. Prin¬ 
cipalul viciu de care suferea era „neadevărul 44 , neadevăr în aspiraţii, neadevăr 
în politică, neadevăr în poezie, neadevăr pînă şi în gramatică, neadevăr în 
toate formele de manifestare a spiritului public. în pamfletul „în contra 
direcţiunii de astăzi a culturei române 44 , pe care l-a publicat în Convorbiri 

A 

literare în 1868, scria: „înainte a avea partid politic, care să simtă tre¬ 
buinţă unui organ, şi public iubitor de ştiinţă, care să aibă nevoie de lec¬ 
tură, noi am fundat jurnale politice şi reviste literare şi am falsificat şi 

A 

dispreţuit jurnalistica. înainte de a avea o cultură crescută peste mar¬ 
ginile şcoalelor, am făcut atenee române şi asociaţiuni de cultură şi am 

A 

depreţiat spiritul de societăţi literare. înainte de a avea o umbră măcar de 
activitate ştiinţifică originală, am făcut Societatea Academică Română... 
şi am falsificat ideea academiei. înainte de a avea artişti trebuincioşi, am 
făcut Conservatorul de muzică; înainte de a avea un singur pictor de valoa¬ 
re, am făcut Şcoala de bele-arte; înainte de a avea o singură piesă drama¬ 
tică de merit, am fundat Teatrul naţional şi am depreţiat şi falsificat toate 
aceste forme de cultură. 44 4 Astfel, conchidea Maiorescu, în aparenţă românii 
posedau aproape întreaga civilizaţie apuseană, dar în realitate, avertiza 
el, politica, ştiinţa, academiile, ziarele, teatrul şi constituţia erau toate moar¬ 
te înainte de a se naşte, „fantome fără trup 44 , „forme fără fond 44 . 

Maiorescu descoperise un dezacord fundamental între instituţii şi struc¬ 
tura socială a României contemporane. Pentru el, existau doar două clase 
în societatea românească — moşierii şi ţăranii. El nega existenţa unei a 
treia clase — burghezia. 4 5 O astfel de opinie se potrivea cu propria sa con¬ 
cepţie şi cea general junimistă despre societatea românească pe care o con¬ 
sidera o formă fără fond. Maiorescu argumenta că formele culturale şi 
politice fuseseră importate şi puse pur şi simplu deasupra obiceiurilor 
ancestrale şi vieţii spirituale patriarhale ale marii mase a populaţiei. Aceste 
forme, introduse, potrivit junimiştilor, la întîmplare şi în grabă, nu cores¬ 
pundeau întru nimic cu condiţiile sociale din România; ele erau, mai curînd, 
potrivite acelor schimbări profunde din Occident care aduseseră burghezia 
la putere. Dar, insista Maiorescu, România nu avea burghezie şi iată de 
ce, după opinia sa, sistemul constituţional existent în România era inefi¬ 
cient — nu avea raţiunea de a exista. Petre Carp a mers şi mai departe. 
El a etichetat Partidul Naţional Liberal, înfiinţat în 1875, drept „artificial 44 , 

4 Titu Maiorescu „In contra direcţiunii de astăzi a culturei române", în Convorbiri 
literare , 2/19, 1868, pp. 305-306. 

5 Titu Maiorescu, Discursuri parlamentare, I, Bucureşti, 1897, p. 434: Discurs 
în Parlament, 22 ianuarie 1876. 

întrucît nu putea spera să reprezinte interesele unei clase — burghezia — 
care nu exista. Junimiştii perseverau în negarea existenţei unei clase mij¬ 
locii, cu toate că dezvoltarea economică a României în ultima treime de 
secol dovedea altceva. 

Deloc surprinzător, junimiştii găseau socialismul o anomalie şi mai mare 
decît burghezia şi negau existenţa unui proletariat român. Maiorescu a 
exprimat această idee a lor în termeni tranşanţi într-o conferinţă publică 
din 1892, intitulată „Condiţiunile progresului omenirii 44 . Argumentele sale 
erau destul de cunoscute. Gîndea că socialismul în Europa Occidentală 
avea funcţionalitate ca produs al unei societăţi mature, dar în societatea 
românească, aflată încă în faza propriei sale „copilării 44 , nu avea nici o 
noimă. Vedea în radicalismul avansat de socialişti o ameninţare pe ter¬ 
men lung la adresa structurilor sociale existente, dar nu sesiza cine ştie ce 
pericol imediat în de-abia născuta mişcare socialistă română şi o respin¬ 
gea ca pe o „plantă exotică 44 . 6 

Junimiştii nu puteau discerne nici un fel de incompatibilitate semni¬ 
ficativă între cele două clase ale societăţii româneşti recunoscute de către 
ei. Considerau că moşierii şi ţăranii formau un singur bloc, uniţi de dra- 

A 

gostea comună faţă de proprietate. In consecinţă, conform acestei linii de 
gîndire, ei erau, în mod inerent, conservatori, dar reprezentau şi un bas¬ 
tion împotriva unor schimbări structurale bruşte şi a unor inovaţii necu- 

A 

getate. In materie de convingere şi de politică publică, junimiştii au susţi¬ 
nut menţinerea proprietăţii private şi s-au opus tuturor măsurilor care o 
ameninţau cu fragmentarea sau confiscarea. Au fost de acord cu reforma 
agrară din 1864 întrucît a consolidat ataşamentul maselor de ţărani faţă 
de proprietate şi a eliberat capacităţile lor productive de poverile îndurate 
de secole. Au fost încîntaţi să constate că guvernul recunoscuse în sfîrşit 
că valoarea pămîntului depindea în ultimă instanţă de truda ţăranului. Cu 
toate acestea, ei găseau că legea era deficitară dat fiind că nu oprea noii 
proprietari să-şi fârîmiţeze loturile, periclitînd astfel viabilitatea econo¬ 
mică a micii proprietăţi ţărăneşti şi subminînd stabilitatea socială pe care 
aceasta o asigura. Ei căutau necontenit să protejeze micul producător inde¬ 
pendent, pe care îl recunoşteau ca stîlp al fiecărei ţări agricole — „sin¬ 
gura clasă reală 44 a societăţii româneşti, pretindea Maiorescu în 1868 — 
sprijinind legislaţia în măsură să facă mica proprietate rurală inalienabilă 

6 Z. Omea, Junimea şi junimismul , Bucureşti, 1975, pp. 607-609. Maiorescu a 
tradus şi publicat „From Freedom to Bondage 44 , prefaţa lui Herbert Spencer la 
Thomas Mackay, A Pleafor Liberty, New York, 1891, sub titlul în contra socia¬ 
lismului (din libertate spre asuprire), Bucureşti, 1893. 

şi indivizibilă. Dar în toate măsurile de îmbunătăţire a soartei ţărănimii, 
junimiştii s-au opus oricărei reforme agrare care ar fi micşorat proprietatea 
moşierească. In relaţiile de proprietate, ca şi în alte probleme sociale, ei 
promovau o tranziţie lentă, gradată, la noile forme. 

Junimiştii credeau în progres şi acceptau necesitatea ca România să 
evolueze către o civilizaţie modernă după model occidental, dar erau con¬ 
vinşi că acest proces ar putea avea loc doar prin mijloace morale şi cul¬ 
turale, în timp ce structurile sociale şi economice autohtone rămîneau 
neatinse. Astfel, ei nu prevedeau nici un fel de schimbare semnificativă 
în primatul agriculturii în cadrul economiei naţionale sau în rolurile tradi¬ 
ţionale ale moşierilor şi ţăranilor în cadrul relaţiilor sociale. La început 
ei au respins industria considerînd-o practic inexistentă şi gîndeau că, în 
acele puţine locuri în care exista, ea era lipsită de caracter naţional, fiind 
doar creaţia străinilor cu capital străin. 7 Totuşi, pe la sfîrşitul secolului, 
aceştia deveniseră mai puţin categorici. Unii dintre ei erau chiar înclinaţi 
să încurajeze industria, deşi doar acele ramuri care prelucrau produsele 
agricole. Petre Carp însă a mers mai departe. A sprijinit Legea Minelor din 
1895, un act legislativ important, care a pus bazele industriei extractive 
modeme române, iar el şi alţi junimişti au susţinut afluxul nestingherit 
de capital străin în ţară considerîndu-1 cel mai bun mijloc de dezvoltare 
a economiei naţionale, în lipsa unui capital autohton suficient. 

Teoriile de dezvoltare elaborate de către fondatorii Junimii au exerci¬ 
tat o influenţă puternică asupra generaţiei următoare, care le-a adaptat la 
noile cuceriri din ştiinţele sociale şi experimentale la sfîrşitul secolului 
al XlX-lea. Un membru de frunte al acestei generaţii, care avea să ducă 
mai departe tradiţia junimistă în perioada dintre cele două războaie, a fost 
Constantin Rădulescu-Motru (1868-1957). El a făcut parte din acea mînă 
de profesori, printre care s-a aflat şi Titu Maiorescu, cărora li s-a datorat 
remarcabila înflorire a filozofiei şi psihologiei în România între anii 9 70 
şi începutul deceniului al cincilea al secolului al XX-lea. Ca student al 
lui Maiorescu la Universitatea din Bucureşti, între 1885 şi 1888, el a fost 
influenţat atît de ideile cît şi de metoda dascălului său. Şi-a continuat studi¬ 
ile de psihologie şi filozofie la Paris, apoi la Leipzig cu Wilhelm Wundt. 
La întoarcerea sa la Bucureşti, în 1893, cu un doctorat în filozofie, a pu¬ 
blicat o serie de articole cu tematică filozofică în Convorbiri literare , iar 
în 1897 şi-a început lunga carieră profesorală la universitate. 


7 C. Gane, R R Carp şi locul său în istoria politică a Ţării , II, Bucureşti, 1936, 
pp. 119-120, 329; Theodor Rosetti, „Despre direcţiunea progresului nostru“, în 
Convorbiri literare , 8/1, 1874, pp. 10-11. 

Puternic influenţat de filozofia şi sociologia germană şi urmînd tradiţia 
junimistă, Rădulescu-Motru s-a preocupat de probleme ale filozofiei cul¬ 
turii. De la romanticii germani şi mai direct de la Houston Stewart Cham- 
berlain a învăţat să aprecieze superioritatea „culturii" asupra „civiliza¬ 
ţiei". El a definit cultura ca unica expresie „organică" a spiritului unei 
comunităţi sau naţiuni şi a identificat-o cu „înclinaţiile spirituale" ale unui 
popor. Astfel, componentele sale rezidau în creaţiile inimii şi ale minţii 
— credinţe religioase, valori morale şi instituţii, opere de artă şi adevă¬ 
rurile ştiinţifice. Civilizaţia, pe de altă parte, însemna cîştigul material 
şi progresul tehnologic, formele exterioare, „lucrurile" vieţii sociale. Pen¬ 
tru el, diferenţa esenţială între cultură şi civilizaţie era o diferenţă de pro¬ 
funzime, cea dintîi pătrunzînd esenţa unui popor, iar cea de-a doua ră- 
mînînd la suprafaţă; cultura „sălăşluia în suflet", în timp ce civilizaţia 
era doar un „veşmînt pentru trup"; civilizaţia putea fi împrumutată de 
către un popor de la altul, repede şi uşor, prin imitaţie, însă o cultură împru¬ 
mutată era de neconceput. 8 

A 

Intr-o carte de mici dimensiuni, Cultura română şi politicianismul (1904), 
Rădulescu-Motru a aplicat antinomia cultură - civilizaţie la dezvoltarea 

A 

modernă a României. îndatorarea sa faţă de concepţia lui Maiorescu privi¬ 
toare la forme fără fond este evidentă. El a pus semnul egalităţii între formă 
şi civilizaţie, pe de o parte, şi între fond şi cultură, pe de altă parte. A acuzat 
de asemenea generaţia de la 1848 de a fi rupt continuitatea dezvoltării cul¬ 
turale române prin importarea în pripă a formelor politice apusene, care 

A 

erau total străine spiritului naţiunii. împrumutul şi imitaţia au fost astfel 
principalele cauze ale anomaliilor care au lovit societatea românească de 
atunci încoace. Legile şi instituţiile occidentale, sublinia el, au fost create 
din belşug în România, dar ele nu au avut efect asupra vieţii de zi cu zi a 
masei poporului. Au fost doar idei, iar sub suprafaţa luminoasă a unei „civi¬ 
lizaţii externe", spiritul tradiţional al culturii române a rămas neatins. 

De la romanticii germani direct şi de la predecesorii săi junimişti indi¬ 
rect, Rădulescu-Motru a descoperit locul geometric al formelor organice 
de viaţă socială, al legăturilor „fireşti" dintre membrii comunităţii în- 
tr-un sat tradiţional românesc, dar nu a putut percepe decît relaţiile reci, 
„mecanice", dintre locuitorii centrelor urbane în dezvoltare. Nu avea nici 
un dubiu, de aceea, că viitorul naţiunii române depindea de consolidarea 
modului lor de viaţă rurală. Privirile sale erau îndreptate spre trecut, întrucît 

8 Constantin Rădulescu-Motru, Cultura română şi politicianismul. Bucureşti, 
1904, în C. Rădulescu-Motru, Personalismul energetic şi alte scrieri. Bucureşti, 
1984, pp. 7-20, 39-43. 

idealiza relaţiile dintre vechea clasă boierească şi ţărănime, considerîndu-le 
armonioase, şi nega poporului român orice aptitudine pentru industrie şi 
pentru comerţul pe scară largă. In plus, el îl considera structural incapabil 
de muncă disciplinată şi de planificare, acele „obiceiuri superioare 11 , care 
produseseră dinamica societate capitalistă, industrială, din Apusul Europei. 9 

Ideile lui Rădulescu-Motru au reprezentat astfel o continuare a junimis¬ 
mului cu accentul lor pe tradiţia intelectuală şi culturală autohtonă. Totuşi, 
el a mers mai departe decît mentorii săi, făcînd din sat centrul tradiţiei 
naţionale şi epicentrul dezvoltării sociale şi economice. Ca atare, el aparţine 
deopotrivă curentelor agrariene care apăruseră la cumpăna veacurilor, cît 
şi junimismului. 

Sămănătorismul a reprezentat o bucată de timp după începutul secolului 
cel mai dinamic dintre curentele agrariene în dezvoltare, ce îşi datora 
numele cuvîntului „sămănătorul“, simbolul ţelurilor didactice ale mişcării. 
Era un amalgam al curentului naţional al Daciei literare din anii ’40, al 
teoriei junimiste a „formei fără fond“ şi al unei preocupări crescînde pen¬ 
tru condiţia socială şi economică a ţărănimii. Noul curent a apărut, aşa 
cum s-a întîmplat atît de frecvent în viaţa intelectuală românească, atunci 
cînd o sumă de persoane, avînd acelaşi mod de gîndire, s-au grupat în 
jurul unei reviste, în cazul de faţă Sămănătorul, un săptămînal publicat 
la Bucureşti, începînd cu 2 decembrie 1901. Cu toate că editorii şi cola¬ 
boratorii revistei proveneau din medii diferite, îi unea nemulţumirea faţă 
de calea de dezvoltare pe care păşea ţara. Erau toţi de părere că se simţea 
nevoia imperioasă a unei reforme, dar măsurile propuse de ei erau morale 
şi culturale, pentru că priveau chestiunea ţărănească şi dezvoltarea naţio¬ 
nală în general ca probleme etice. Ca şi Rădulescu-Motru, priveau cu pre¬ 
cauţie „politica de dragul politicii" şi îi denunţau pe acei politicieni care, 
în opinia lor, se foloseau de anomaliile formelor constituţionale apusene 
„goale" pentru a cîştiga avantaje personale pe seama masei populaţiei. 
Credeau că ţăranilor nu le lipsea atît pămîntul cît „lumina". Ca atare, au 
elaborat un program larg de culturalizare, care să-i aducă pe dascăli la 
sate pentru a-i „lumina" pe locuitorii acestora şi care să promoveze o „lite¬ 
ratură sănătoasă" menită să le insufle tuturor pioşenie pentru trecutul glo¬ 
rios şi o hotărîre de a îmbunătăţi prezentul. 

Din anumite puncte de vedere, concepţia sămănătoriştilor cu privire la 
dezvoltarea românească se asemăna cu cea a junimiştilor. Se încadra în 
acel larg curent de idei care susţinea că România a fost deviată pe o cale 


9 Ibidem , pp. 52-56. 

greşită, total nepotrivită experienţei sale istorice. De aceea, sămănătoriştii 
au denunţat capitalismul cu nespusă vehemenţă, ca o „implantare nefi- 
rească“ într-o societate tradiţională supusă altor legi economice şi sociale. 
Întrucît capitalismul românesc era opera doar a unei mîini de oameni, care 
nu aveau o motivaţie mai înaltă decît a propriului cîştig, se argumenta, 
această ingerinţă nesănătoasă putea fi îndepărtată cu uşurinţă, permiţînd 
astfel României să evite „năpasta" dezvoltării capitaliste. 

Sămănătoriştii s-au lăsat antrenaţi în aceeaşi critică aspră a României 
secolului al XlX-lea, ca şi ceilalţi teoreticieni anticapitalişti, dar, spre deose¬ 
bire de aceştia, ei nu au oferit, în afară de educaţie, soluţii presantelor pro- 
bleme sociale şi economice ale României contemporane. In plus, erau 
lipsiţi de direcţie. Glorificau instituţiile trecutului, dar nu credeau că aces¬ 
tea puteau fi refăcute; se plîngeau de dispariţia vechii clase boiereşti, dar 
acceptau procesul ca inevitabil; subapreciau realizările generaţiei de la 
1848 şi sistemul politic creat în 1866, dar nu pledau pentru abolirea lor. 
In locul unor reforme economice şi sociale concrete, sămănătoriştii pro¬ 
movau îmbunătăţirea generală a vieţii publice printr-un fel de epurare mo¬ 
rală, ce urma să fie îndeplinită prin răspîndirea culturii în rîndurile popu¬ 
laţiei, o cultură îmbibată de „adevărate valori naţionale". Toate acestea 
urmau să aibă loc încetul cu încetul pentru că, precum junimiştii, sămănă¬ 
toriştii concepeau dezvoltarea socială drept un proces evolutiv, care preîn- 
tîmpina influenţele din afară şi schimbările bruşte de direcţie. 

Ca apărători ai idealurilor naţionale, sămănătoriştii promovau armonia 
socială. Curentele de idei şi mişcările politice, ca de pildă socialismul, 
care susţineau antagonismele de clasă erau, din punctul lor de vedere, un 
blestem. In lumea lor rurală idealizată nu discerneau nici o incompatibi¬ 
litate fundamentală între ţăran şi moşier. Astfel, ei puteau să manifeste o 
simpatie autentică pentru truditorul pămîntului şi în acelaşi timp să prea¬ 
mărească rolul istoric al boierului. 

Principalul animator al sămănătorismului a fost istoricul Nicolae Iorga 
(1871-1940). Voluminoasele sale scrieri au permis conturarea unei doctri¬ 
ne, care, într-o oarecare măsură, a compensat lipsa unei expuneri sistema- 

* 

tice, filozofice şi sociologice, a vederilor sămănătoriste. In 1904, anul în care 
a devenit director al Sămănătorului , la vîrsta de treizeci şi trei de ani, Iorga 
dobîndise un loc de frunte în viaţa culturală românească. Şi-a luat licenţa 
în istorie la Universitatea din Iaşi în 1889 şi a petrecut următorii patru ani 
în Europa, mai întîi la Paris, la Ecole Pratique des Hautes Etudes, pe care 
a absolvit-o cu o teză despre Philippe de Mezieres şi cruciada secolului 
al XlV-lea, apoi la Universitatea din Leipzig, unde şi-a luat doctoratul, 

_ A 

în 1893, cu o teză despre Thomas III, Marchiz de Saluces. In 1895 va fi 
numit profesor de istorie universală la Universitatea din Bucureşti, iar doi 
ani mai tîrziu va fi ales membru corespondent al Academiei Române. 
Aceasta este perioada în care îşi formează încetul cu încetul o atitudine 
critică faţă de cultura română. El a abordat problema de pe fondul solid 
al studiilor sale de istorie şi literatură vest-europeană, o perspectivă care 
a dat şi mai mult relief contradicţiilor percepute de el în toate aspectele 

A 

societăţii româneşti. Intr-un volum de studii publicat în 1899, intitulat La 
Vie intellectuelle des Roumains en 1899 , el a aplicat faimoasa teorie maio- 
resciană a formei fără fond la analiza sa dedicată instituţiilor existente, 
dar cu mai multă patimă şi mai vehement în critică decît confratele său 
mai în vîrstă. 

A 

In centrul teoriei lui lorga cu privire la dezvoltarea socială se afla cre¬ 
dinţa sa că o schimbare, pentru a fi benefică şi trainică, trebuie să fie trep¬ 
tată, evolutivă. Amplele sale studii de istorie universală l-au convins că 
omenirea, mai ales naţiunile, a urmat pe parcursul unei îndelungate pe- 

A 

rioade de timp o dezvoltare esenţialmente organică. In consecinţă, argu¬ 
menta el, orice despărţire de tradiţie nu s-ar putea face decît primejduind 
naţiunea, pentru că fiecare popor trebuie neapărat să urmeze calea de dez¬ 
voltare determinată de „spiritul naţional 11 , care s-a format cu încetul şi prin 

A 

experienţă de-a lungul mai multor veacuri. In nici un caz, un popor nu 
şi-ar putea abandona moştenirea prin imitarea modelelor străine sau corn- 

A 

plăcîndu-se în experimente sociale abstracte. In lucrările sale de istorie 
românească, lorga a subliniat virtuţile sistemului politic şi social care au 
predominat în Moldova şi Ţara Românească în Evul Mediu, în care a pre¬ 
ferat să observe nu dominaţia egoistă a unei restrînse clase de boieri şi 
de înalţi prelaţi asupra masei populaţiei rurale, ci mai curînd democraţia 
rudimentară a societăţii ţărăneşti, patriarhale. Contrastul stabilit de el în¬ 
tre Revoluţia americană şi Revoluţia franceză a reflectat acelaşi model 
evolutiv de gîndire. Pe cea dintîi a considerat-o ca o luptă de apărare a 
instituţiilor ce se dezvoltaseră din experienţa multor generaţii şi erau 
ameninţate de o forţă externă (Anglia) care se „aşezase împotriva cursu¬ 
lui istoriei 44 . El era de părere că Revoluţia franceză, pe de altă parte, fu¬ 
sese susţinută de către „intelectualii burghezi pentru burghezie 44 , care prin 
aceasta distruseseră un „organism 44 capabil încă să răspundă nevoilor în 
schimbare ale societăţii şi puseseră în locul său o „structură abstractă 44 
care s-a dovedit „de nelocuit 44 . 10 


10 Nicolae lorga. Originea şi sensul democraţiei. Vălenii de Munte, 1927, pp. 50-51. 

Iorga a arătat o simpatie fără margini faţă de ţărănime, întrucît gîndea 
că satul era locul unde legile transformărilor sociale operau în forma lor 
cea mai pură. Pentru el, satul era prin definiţie păstrătorul unei tradiţii 
formate şi cultivate timp de secole, unde schimbarea avea loc în „deplin 
respect 46 pentru structurile organice. Admira satul mai ales ca punct de 
convergenţă a valorilor morale şi făcea o distincţie clară între sat şi oraşul 
industrial modem, unde relaţiile impersonale „mecanice 44 au creat un mediu 
steril. Exista ceva în natura ţăranului, găsea el, care îi făcea imposibilă 
adaptarea la noile structuri politice şi economice create în secolul al XlX-lea. 
El caracteriza atitudinea ţăranului faţă de oraş ca una de neînţelegere, pen¬ 
tru că acesta nu-şi putea imagina de ce un număr atît de mare de persoane 
s-au adunat într-un cadru atît de urît, amărîndu-se în căutarea banilor. 11 

Oraşul era astfel pentru Iorga simbolul a tot ceea ce a mers rău în evoluţia 
secolului al XlX-lea în România. El îl identifica drept locul în care înflo¬ 
rea industria capitalistă şi unde se afla centrul noii orînduiri sociale şi econo- 

a 

mice care submina fundamentele morale ale societăţii tradiţionale. Intre- 
gul proces, atît politic, cît şi economic, al devenirii României modeme 
l-a izbit ca fiind artificial, „un exerciţiu de ideologie 44 impus în mod arbi¬ 
trar unui popor care pînă atunci urmase o „evoluţie organică, firească 44 . 
Total odioasă, în ochii lui, fusese încercarea generaţiei de la 1848 de a 
integra România în curentele generale ale civilizaţiei europene, act ce n-ar 
fi putut decît să compromită principiile morale ale societăţii patriarhale. 
I-a acuzat pe paşoptişti de a fi fost „romantici 44 şi „visători naivi 44 , care 
credeau că poporul ar fi destul de matur pentru a răbda orice fel de ino¬ 
vaţie socială. A fost şi mai aspru cu cei care elaboraseră Constituţia din 
1866. A numit-o „o calamitate 44 şi opera unor „ideologi 44 , ce urmau noţi¬ 
unile abstracte ale construcţiei de stat, care nu avea nimic de a face cu 
vechiul curs al dezvoltării politice româneşti. Ignorînd dezvoltarea constitu¬ 
ţională a ţării de la 1300 încoace, se plîngea el, aceştia creaseră un stat 
pe baza principiilor abstracte împrumutate din afară şi, ca atare, incapa¬ 
bil să aibă o „viaţă adevărată". 

In ciuda acestor tunete şi fulgere, Iorga recunoştea imposibilitatea reîn- 

A 

toarcerii la perioade anterioare. Intr-o conferinţă publică din 1907 cu privire 
la relaţia satului cu oraşul, el a acceptat ideea că acesta din urmă este ca¬ 
racteristic pentru timpurile modeme şi a admis chiar că va ajunge să domine 
satul. Ca istoric nu putea decît să recunoască inevitabilitatea schimbării; 

11 Z. Omea, Sămănătorismul, ediţia a 11-a, Bucureşti, 1971, pp. 154-155, în care 
se citează un articol semnat de Iorga şi publicat în Sămăndtorul la 5 decembrie 1904. 

tot ceea ce cerea el era ca formele de viaţă socială din trecut să fie înlocuite 
cu grijă cu altele care să nu fie nici „false“, nici „străine". 

Cu toate acestea, lorga preconiza o Românie în care agricultura va 
rămîne baza economică şi culturală a societăţii. Deşi era pregătit să accepte 
industriile angajate în prelucrarea produselor agricole sau care ar valori¬ 
fica alte resurse naturale, el nu putea să prevadă nici o schimbare sub¬ 
stanţială în condiţia României de ţară eminamente agricolă. Denunţa ca 
„eronată" politica de industrializare promovată cu vigoare de Partidul 
Liberal, dat fiind că liderii acestuia, ca şi generaţiile anterioare de occi- 
dentalizanţi, nu ţineau seama de caracterul fundamental agrar al dezvoltării 
României. Românii, considera el, ar trebui să se specializeze în ceea ce 
făceau ei mai bine, şi respingea ideea că o concentrare asupra îndeletni¬ 
cirilor agricole ar condamna o ţară la permanentă inferioritate. 

Iorga era spiritul sămănătorismului. Cînd a demisionat din funcţia de 
director al revistei în 1906, în urma unei dispute cu editorii, sămănă¬ 
torismul a început să se dezintegreze încetul cu încetul ca mişcare cui- 

/V 

turală. In 1910, încetase să mai fie o forţă semnificativă în viaţa inte¬ 
lectuală. 

Contemporan cu sămănătorismul a fost poporanismul. Poporaniştii 
împărtăşeau ca şi sămănătoriştii anumite ipoteze de bază cu privire la ca¬ 
racterul agrar al societăţii româneşti, la mutaţiile ivite în dezvoltarea ţării 
în secolul al XlX-lea şi la necesitatea întoarcerii la bazele anterioare ale 
creşterii organice. Dar, spre deosebire de sămănătorişti, ei nu se mulţu¬ 
meau cu simple speculaţii la adresa meritelor relative ale culturii şi ci¬ 
vilizaţiei şi cu chemări la renaştere morală. Ei militau, în schimb, pentru 
o profundă reformă a structurilor agrare şi încercau să realizeze obiec¬ 
tive politice şi economice imediate. 

Teoreticianul de frunte al poporanismului a fost Constantin Stere 
(1865-1936). Născut în Basarabia, împărtăşea preocupările sociale ale 
multor tineri intelectuali ruşi ai vremii, suferind şi consecinţele noncon- 
formismului lor politic. Ca elev de liceu, i-a citit pe marii critici ai ţaris¬ 
mului, printre care Cemîşevski, Dobroliubov şi Mihailovski, şi a aderat 
la partidul Narodnaia Volia, care cultiva sentimentul datoriei intelectu¬ 
alilor faţă de oamenii de rînd. Ca urmare a activităţii sale revoluţionare, 
a fost arestat în 1883 şi exilat în Siberia timp de opt ani. La întoarcerea 
acasă, în 1891, a decis să-şi reia studiile la Iaşi şi a trecut în secret graniţa 
în România împreună cu familia. S-a integrat repede în viaţa culturală şi 
politică a noii sale patrii; a obţinut licenţa în drept şi în 1901 a fost numit 
profesor de drept administrativ şi constituţional la Facultatea de Drept din 

Iaşi; a ajuns unul dintre liderii Partidului Naţional Liberal, iar în 1913 a 

fost ales rector al Universităţii din Iaşi. 

* 

In toată această perioadă, ţelul principal al lui Stere a fost îmbunătăţirea 
condiţiilor de viaţă ale majorităţii populaţiei — ţărănimea. Persistenţa pre- 
ocupărilor sale de tinereţe din Rusia este evidentă. In 1893 a înfiinţat o 
societate studenţească, „Datoria 44 , la Iaşi, al cărei scop era educarea claselor 
mai nevoiaşe de la periferia oraşelor şi din satele învecinate. In acelaşi 
an se afla la Bucureşti la congresul de constituire a Partidului Social-Demo- 
crat al Muncitorilor din România, la care a încercat să-i convingă pe con¬ 
ducătorii acestuia că eforturile lor de înfăptuire a socialismului erau în 
cel mai bun caz premature înainte de a se fi instalat un regim democratic 
şi înainte ca ţăranii să fi fost emancipaţi. Anul următor, la cel de-al doilea 
congres al partidului, a prezentat din nou revendicările ţăranilor, argumen- 
tînd că socialismul putea fi aplicat doar în ţările dezvoltate, industriale, 
începuse să publice articole pe aceleaşi teme, iar într-unul din ele, în 1894, 
a folosit pentru întîia oară termenul de „poporanism 44 , pe care l-a definit 
ca „dragoste sinceră faţă de popor, apărarea intereselor lui şi muncă cin¬ 
stită pentru a-1 ridica la nivelul unei forţe culturale şi sociale independente 

A 

şi conştiente 44 . In 1906, împreună cu cîţiva confraţi, Constantin Stere va 
fonda publicaţia lunară Viaţa Romînească', aceasta a devenit cea mai pres¬ 
tigioasă revistă culturală a perioadei respective şi principalul apărător al 
idealurilor poporaniste. Fondatorii revistei doreau ca aceasta să reflecte 
întreaga viaţă a naţiunii române şi să promoveze reforma agrară pentru 
ţărani, votul universal şi accesul tuturor la învăţătură. Ei căutau, de aseme¬ 
nea, să contracareze eforturile sămănătoriştilor de poleire a realităţilor dure 
ale vieţii ţăranilor din vremea aceea şi de idealizare a trecutului. 12 

Din scrierile lui Stere, ca şi din acelea ale lui Iorga şi ale sămănă¬ 
toriştilor, răzbate un puternic element de nostalgie după o lume rurală 
tradiţională care pierea; Stere a sesizat că locul acesteia era luat de o Ro¬ 
mânie compusă din două ţări separate, şi anume, un mic număr de persoa¬ 
ne în vîrf şi marea masă a populaţiei (ţărănimea) la bază. El atribuia aceas¬ 
tă nefericită întorsătură evenimentelor entuziasmului generaţiei de la 
1848, care abandonase cursul organic al dezvoltării -— prin care se înfap- 
tuiseră treptat şi solid instituţiile ţării — în favoarea atrăgătorului model 
oferit de către Europa de Apus. Principala cauză a necazurilor româneşti 
era identificată de către Stere în toate acele contradicţii astfel create între 
vechi şi nou. 


12 D. Micu, Poporanismul şi,, Viaţa Romînească ", Bucureşti, 1961, pp. 115-168; 
Z. Omea, Viaţa lui C. Stere, voi. I, Bucureşti, 1989, pp. 355-385. 

în ciuda condamnării comune a căilor pe care păşise România con¬ 
temporană, Stere (şi alţi poporanişti) şi sămănătoriştii s-au despărţit în pri¬ 
vinţa naturii relaţiilor României cu Europa. Cu toate că sublinia aspec¬ 
tele unice ale dezvoltării româneşti şi pleda pentru evoluţia organică, Stere 
s-a ferit de izbucniri xenofobe şi a insistat pentru legături mai strînse cu 
Europa. Poate că diferenţa esenţială dintre poporanişti şi sămănătorişti a 
fost convingerea fermă a celor dintîi (şi a lui Stere) că România aparţinea 
Europei. 

Stere nu a făcut distincţia dintre cultură şi civilizaţie care se afla la baza 
analizelor sămănătoriste şi junimiste ale relaţiilor României cu Europa 
Occidentală. Mai curînd, distincţia percepută de el era între două civili¬ 
zaţii contemporane, una rurală şi alta urbană. El o preamărea pe cea din¬ 
tîi, ca autentică şi ca parte organică a trecutului României, şi o respingea 
pe cea de-a doua, ca fiind de import şi, în consecinţă, artificială. Dar nu 
pleda pentru păstrarea civilizaţiei rurale aşa cum era sau reînviată într-o 
formă sau alta în conformitate cu un trecut idealizat. Recunoscînd că din 
multe puncte de vedere societatea rurală era rămasă în urmă sau învechită, 
el dorea cu înfrigurare să o ridice la un nivel modem, prin identificarea 
căilor de adaptare a tot ceea ce era mai folositor în experienţa europeană. 

A 

In ciuda pledoariei sale pentru reformă şi a recunoaşterii României ca 
parte a Europei, Stere se temea de industrialismul modem şi încerca să 
preîntîmpine copleşirea societăţii rurale de către acesta. El revenea în mod 
repetat la ideea că civilizaţia rurală era unica formă socială şi politică posi¬ 
bilă pentru România şi nu avea nici o îndoială că idealul uman trebuia 
găsit la sate şi că ţăranul — în noua civilizaţie rurală preconizată de el 
— era omul viitorului. Din această perspectivă, ţăranul era „omul întreg" 
opus omului fragmentat, specializat şi chiar abrutizat al societăţii indus¬ 
triale modeme. 

Stere a avut puţine lucruri bune de spus despre sistemul constituţional 
românesc care fusese inaugurat în 1866, dar, spre deosebire de alţi critici, 
nu a urmărit abolirea lui. El se plîngea că prevederile Constituţiei nu fuse¬ 
seră niciodată duse complet la îndeplinire în beneficiul masei populaţiei. 
Faptul cel mai supărător — după părerea sa — era extrema centralizare 
a puterii politice şi aproape totala neglijare a resurselor administraţiei locale. 
Pentru el, fundamentul unei administraţii benefice, eficiente, era satul, pe 

A 

care îl numea o entitate administrativă firească. In absenţa oricărei repre¬ 
zentări reale a miilor de „mici comunităţi", sistemul parlamentar existent 
i se părea „suspendat undeva în aer". 

Stere (şi poporaniştii în general) concepea dezvoltarea mai ales în ter¬ 
meni economici, spre deosebire de junimişti şi de sămănătorişti, care acor- 

dau întîietate culturii. La baza teoriei sale, pe care a expus-o amănunţit 
în faimoasa sa polemică cu socialiştii, „Social-democratism sau popora- 
nism?“, o serie de articole publicate în Viaţa Romînească în 1907 şi 1908, 
se afla respingerea ideii că flecare ţară era sortită să urmeze aceeaşi cale 
ca şi Europa Occidentală. El declara că România este o ţară de plugari şi 
concepea dezvoltarea ei economică şi socială ca fiind legată de mica gos¬ 
podărie ţărănească autonomă. 13 

Stere nu respingea industria în întregime, dar se străduia să scoată în 
evidenţă faptul că marea industrie, aşa cum se făcea în Occident, nu era 
nici inevitabilă, nici chiar posibilă într-o ţară ca România. Tipul de indus¬ 
trie pentru care pleda el era cel care trebuia să servească nevoile ţărăni¬ 
mii şi să fie în concordanţă cu structura economică şi socială preponde¬ 
rentă. în opinia sa, cel mai potrivit tip de industrie ar fi fost cel care ar fi 
dat de lucru ţăranilor în lunile de acalmie din timpul iernii şi care nu i-ar 
fi sustras de la ocupaţia lor de bază — agricultura. O asemenea industrie 
modestă nu ar fi depăşit astfel limitele unei industrii artizanale; ea s-ar fi 
dezvoltat pur şi simplu din gospodăria ţărănească, devenind o anexă a agri¬ 
culturii. Tot atît de important, după părerea lui Stere, era faptul că aceas¬ 
ta trebuia îndreptată spre satisfacerea nevoilor interne, evitîndu-se astfel 
dependenţa de piaţa străină, care, insista el, era cauza majoră a crizei stă¬ 
ruitoare din agricultura ţărănească. Pentru asigurarea succesului planu¬ 
lui său, el se bizuia pe organizarea ţăranilor în cooperative industriale rurale. 
Acest tip de industrie, care nu avea nimic în comun cu cea din Occident, 
era în deplin acord cu concepţia poporaniştilor cu privire la o economie 
dominată de micile gospodării independente. Nu putea fi o industrie capi¬ 
talistă, argumentau ei, pentru că era o simplă extensie a agriculturii pe sca¬ 
ră redusă, care funcţiona în conformitate cu propriile sale categorii şi 
valori din afara sferei capitalismului. 14 

Stere recunoştea necesitatea cîtorva mari industrii pentru prelucrarea 
materiilor prime de la ţară, care nu putea fî realizată de industria ţărănească, 
şi pentru valorificarea resurselor naturale ale ţării, precum petrolul şi lem¬ 
nul. Şi în cazul acesta, el avea reţineri faţă de formele occidentale şi pro¬ 
punea înfiinţarea unor monopoluri de stat pentru a proteja noile industrii 
de capitalul străin şi pentru a nu permite trimiterea în străinătate a veni¬ 
turilor lor. 


13 Constantin Stere, „Social-democratism sau poporanism?*', în Viaţa Romînească, 
2/8,1907, p. 328; 9,1907, pp. 327-334; 10,1907, pp. 17-18; 3/4,1908, pp. 59-60; 
Alexandra Ionescu, „Constantin Stere et la democraţie paysanne: pourune ethique 
de la nation**, Studia Politica, voi. I, nr. 1, (2001), pp. 139-162. 

14 Z. Omea, Poporanismul, Bucureşti, 1972, pp. 247-250. 

Stere şi poporaniştii păreau să se afle în pragul îndeplinirii a două din¬ 
tre obiectivele lor principale — reforma agrară şi votul universal — în 
momentul în care a izbucnit Primul Război Mondial, ce a determinat Partidul 
Liberal, susţinător al ambelor măsuri, să amîne acţiunea în acest sens. 
Poporanismul a ieşit din război mai puternic ca oricînd, sub forma ţărănis¬ 
mului. Acesta oferea viziunea unui „stat ţărănesc 44 , sprijinit de către o orga¬ 
nizaţie politică, democrată, populară, Partidul Naţional Ţărănesc. Stere 
avea să joace un rol crucial în ambele. 

Liderii tinerei mişcări socialiste concepeau o Românie fundamental 
diferită de cea preconizată de junimişti, sămănătorişti şi poporanişti. La 
baza teoriilor lor se afla convingerea că România nu putea fi izolată de 
curentele mai largi ale dezvoltării economice şi sociale europene. Ei erau 
astfel siguri că industria şi nu agricultura deţinea cheia viitorului României. 

Teoreticianul socialist de frunte al dezvoltării a fost Constantin Dobro- 
geanu-Gherea (1855-1920). Născut în Rusia, a studiat la Harkov, la Facul¬ 
tatea de Ştiinţe, unde s-a afirmat activ ca membru al cercurilor narodnici¬ 
lor. Datorită activităţii sale la sate de răspîndire a propagandei revoluţionare 
printre ţărani, a fost neîncetat urmărit de către poliţie. In 1875 a trecut 
graniţa în România, stabilindu-se la Iaşi, unde şi-a început cariera de propa¬ 
gandist al ideilor socialiste. A jucat un rol important în organizarea primelor 
cercuri socialiste în Moldova, dar contribuţia sa principală Ia dezvoltarea 
socialismului românesc a fost aceea de teoretician. A fost autor a numeroase 
articole şi cărţi ce analizau condiţiile economice şi sociale româneşti şi 
apărau necesitatea şi viabilitatea socialismului într-o ţară subdezvoltată. 
Incepînd cu anii ’80, şi-a ales marxismul drept cadru de referinţă, dar l-a 
înţeles mai curînd ca o metodă de investigare şi de analiză, decît ca un 
set rigid de legi de dezvoltare. 

Gherea, ca şi sămănătoriştii şi poporaniştii, recunoştea rămînerea în urmă 
a României din punct de vedere economic, dar respingea formulele lor 
de ieşire din starea de subdezvoltare. Ca marxist, s-a simţit dator să arate 
de ce România nu era sortită să rămînă agrară pe vecie şi dorea să justi¬ 
fice necesitatea industriei şi a unui proletariat. Nu nega în nici un caz impor¬ 
tanţa agriculturii şi nici nu minimaliza gravitatea problemei agrare, dar nu 
avea nici o îndoială că viitorul României, şi anume capacitatea ei de a 
depăşi subdezvoltarea economică, depindea în primul rînd de industrializare. 
Totuşi insista asupra faptului că progresul nu va avea loc în izolare, pen¬ 
tru că România era ineluctabil parte a Europei. în lucrări ca, de pildă. Ce 
vor socialiştii români? (1885-1886) şi Asupra socialismului în ţările îna¬ 
poiate (1911), Gherea argumenta că ţările înapoiate ajungeau în mod ine¬ 
vitabil sub influenţa ţărilor avansate din punct de vedere economic, care. 

intr-adevăr, le determinau întregul curs al dezvoltării. El sublinia de aseme¬ 
nea că forma predominantă de organizare economică în ţările puternic 
dezvoltate, la un moment dat, „se impunea" asupra vecinilor lor mai puţin 
avansaţi. El identifica această formă din lumea modernă drept capitalism 
burghez şi era sigur că va revoluţiona pînă la urmă relaţiile sociale şi eco¬ 
nomice şi climatul mental din Europa Răsăriteană, aşa cum făcuse deja 
în Apus. O astfel de serie inevitabilă de evenimente, conchidea Gherea, 
justifica, ba chiar făcea imperativă, crearea instituţiilor burghezo-liberale 
în ţările subdezvoltate. 15 

Acest întreg proces, i se părea lui, era exact ceea ce se întîmplase în 
România în secolul al XlX-lea. Aşa cum vedea el, evenimentul decisiv 
fusese Tratatul de la Adrianopol, pentru că, datorită acestuia, România 
intrase în relaţii din ce în ce mai strînse de schimburi cu Occidentul, ceea 
ce a marcat începutul transformării ţării. Din acest moment, argumenta 
Gherea, România începuse să fie parte integrantă a civilizaţiei capitaliste. 
El percepea în tot ceea ce se întîmpla o confirmare a tezei sale cu privire 
la legătura dintre naţiunile avansate şi subdezvoltate: relaţiile sociale, eco¬ 
nomice şi spirituale din România erau „revoluţionate" pe măsură ce i se 
impuneau instituţiile capitaliste occidentale. 

Spre deosebire de adversarii săi poporanişti, Gherea credea că împru¬ 
muturile din Europa Occidentală, care avuseseră şi mai aveau încă loc, erau 
un proces natural. în ţările subdezvoltate, sublinia el, suprastructura — 
instituţiile politice şi legislative burghezo-liberale — era cea care se dez¬ 
volta prima. Numai apoi se dezvolta substratul economic şi social, invers 

* 

decît se întîmplase în ţările capitaliste avansate. In ţările subdezvoltate, 
raţiona el, nu numai că substratul apărea mai tîrziu, dar era chiar afectat 
de noile forme politice şi legislative. într-un anumit sens, Gherea a dat cîştig 
de cauză dictonului lui Titu Maiorescu „formă fără fond", întrucît argu¬ 
menta că dezvoltarea în România avusese loc de la formă către fond. Mai 
mult decît atît, era optimist în legătură cu perspectivele de schimbare benefică 
în România. Dezvoltîndu-se în orbita Occidentului avansat, ea putea să 
înveţe din experienţele acestuia şi astfel să scurteze drumul spre capita¬ 
lism şi socialism. Detectase în România începutului de veac o accelerare 
a trecerii spre capitalism. Principala sarcină a socialiştilor în aceste condiţii 
era deci educativă: să pregătească mintea oamenilor pentru acceptarea 
introducerii noilor forme sociale. 


15 Constantin Dobtogeanu-Gherea, Neoiobăgia, Bucureşti, 1910, pp. 35,43. Pentru 
o evaluare critică a teoriei lui Dobrogeanu-Gherea privind dezvoltarea României, 
vezi Cristian Preda, „Staulul şi sirena. Dilemele unui marxist român", Studia Politica, 
voi. l,nr. 1 (2001), pp. 87-137. 

Gherea a legat dezvoltarea deplină a instituţiilor burghezo-liberale şi 
a formelor economice capitaliste din România de eliminarea structurilor 
economice şi sociale existente, pe care le-a intitulat „neoiobăgia“. Intr-o 
lucrare omonimă publicată în 1910, a analizat cu minuţiozitate dezvoltarea 
socială românească începînd cu mijlocul secolului al XlX-lea. El a cău¬ 
tat să-i descopere trăsăturile unice şi, procedînd astfel, să identifice prin¬ 
cipalele obstacole din calea progresului României. Nu este surprinzător 
că şi-a concentrat atenţia asupra agriculturii. 

Regimul agrar ce se conturează din investigaţia sa combină formele se¬ 
mifeudale de producţie cu relaţiile capitaliste în exploatarea muncii şi în 
repartiţia bunurilor. Potrivit constatărilor sale, clasa dominantă moştenea 
de la vechiul sistem al iobăgiei, prin intermediul învoielilor agricole, „dul¬ 
cele avantaj“ al muncii forţate, fără să fie silită să îndeplinească nici una 
din obligaţiile datorate mîinii de lucru sub vechiul regim agrar, bucurîn- 
du-se, în acelaşi timp, în cadrul sistemului capitalist înfloritor, de totala 
libertate de a exploata forţa de muncă, fără să fie nevoită să suporte dez¬ 
avantajul unei pieţe libere a muncii. Aceasta este esenţa regimului pe care 
Gherea l-a denumit neoiobăgia. El a atribuit funcţionării sale timp de mai 
bine de o jumătate de veac cauza principală a înapoierii economice a Ro¬ 
mâniei. Ca ieşire din acest impas în dezvoltare el a cerut abolirea neoiobă- 
giei. O astfel de acţiune, era convins el, ar produce o regenerare imediată 
a întregului organism social şi ar da posibilitatea României să dobîndească 
o structură burgheză modernă şi să intre pe un făgaş capitalist de dezvol¬ 
tare similar celui din Europa Apuseană. 

Abolirea marii proprietăţi funciare şi înlocuirea ei cu mici gospodării 
ţărăneşti nu era, totuşi, una din măsurile promovate de Gherea, aşa cum 
preconiza marea majoritate a reformatorilor agrarieni. Raţionamentul său 

A 

era dublu. In termeni economici practici, el considera marea proprietate 
superioară unei reţele de mici loturi de pămînt, fie ele şi autonome, care 
puteau oferi posibilităţi limitate dezvoltării agricole într-o ţară ca România, 
ce avea doar o industrie modestă. Dar teoria i-a influenţat şi judecata. Po¬ 
trivit raţionamentului său, atunci cînd va abandona în sfîrşit neoiobăgia 
şi va păşi pe calea capitalistă de dezvoltare, România îşi va asuma toate 

A 

caracteristicile acesteia din urmă. Intrucît marile întreprinderi agricole capi¬ 
taliste erau caracteristice pentru ţările avansate din Apus, el nu concepea 
ca România să poată evita relaţii similare de proprietate. 

Totuşi, Gherea s-a preocupat de agricultură numai în măsura în care do¬ 
rea să înţeleagă prezentul României. Era convins că viitorul ei aparţinea 
industriei, nu cooperativelor rurale şi urbane şi modestelor fabrici prelu¬ 
crătoare preconizate de către poporanişti, ci marilor întreprinderi moder- 

ne, organizate după modelul occidental. Industrializarea, argumenta el, era 
o „sarcină istorică 14 , pe care trebuiau să şi-o asume toţi socialiştii români, 
pentru că aceasta va deschide calea spre un nivel mai înalt de civilizaţie. 
Pentru România, conchidea el, era pur şi simplu o chestiune de „a fi sau 
a nu fi“. 16 


PRAGMATISMUL 

Gîndirea despre dezvoltarea naţională nu s-a limitat la filozofii culturii 
şi la sociologi. Economiştii români au abordat problema înarmaţi cu date 

A 

statistice şi rezultatele cercetării de teren. In anii ’60 şi ’70 majoritatea 
erau îndatoraţi principiilor liberalismului economic european clasic al seco¬ 
lului al XlX-lea. Ei credeau cu putere în întreprinderea privată şi, cu cîte- 
va excepţii, propovăduiau liberul schimb. Astfel, ei s-au opus reglemen¬ 
tării permanente de către stat a forţelor economice „naturale 44 . Erau de 
asemenea înclinaţi să accepte teoria că România era sortită să rămînă o 
„ţară eminamente agricolă 44 şi, ca atare, respingeau ideea existenţei posi¬ 
bilităţii unei mari industrii, extensive, după modelul vest-european. Totuşi, 
asupra acestei chestiuni vitale, care avea să agite cercurile intelectuale şi 
politicienii pînă la cel de-al Doilea Război Mondial, economiştii liberali 
erau departe de a avea o părere unanimă. Cîţiva, care susţineau că negoţul 
pe scară mare cu cereale şi vite va asigura prosperitatea economică a ţării, 
respingeau industria categoric, socotind-o dăunătoare „organismului eco¬ 
nomic naţional 44 . Mai numeroşi erau aceia care, recunoscînd caracterul 
esenţial agrar al României, considerau totuşi şi posibilă şi necesară dez¬ 
voltarea industrială într-o anumită formă, dar se opuneau măsurilor statu¬ 
lui de creare şi menţinere a industriilor „artificiale 44 . 

Nicolae Suţu (1798-1871), economist şi statistician, fusese ministru al 
Afacerilor Străine sub domnitorii Mihai Sturdza (1834-1849) şi Grigore 
Ghica (1849-1856) în Moldova. A fost unul dintre cei dintîi partizani ai 

A 

conceperii României ca o ţară predominant agrară. In Noţiuni statistice 
asupra Moldovei (1849), insista că agricultura era şi va rămîne activitatea 
economică fundamentală a ţării şi că alte ramuri ale economiei se puteau 
dezvolta doar în relaţie cu aceasta. Douăzeci de ani mai tîrziu, în Quelques 
observations sur la statistique de la Roumanie (1867), se va plasa, în esenţă, 
pe aceeaşi poziţie, argumentînd că era „de nedorit 44 să-i abaţi pe locuitorii 
unei ţări agricole de la acele îndeletniciri cu care i-a hărăzit „natura 44 . 


16 Ibidem , pp. 487-488. 

Potrivit lui, „capacităţile productive 44 ale ţării puteau da profituri optime 
doar dacă erau legate de agricultura făcută pe marile latifundii. 17 Nu nega 
importanţa industriei, deoarece considera diversitatea o condiţie necesară 
a progresului economic general, dar respingea orice rol al industriei ce 
ar fi depăşit serviciile pe care le putea aduce agriculturii. 

Vederile lui Suţu asupra importanţei relative a agriculturii şi a indus¬ 
triei pentru România erau condiţionate de ideile sale mai generale despre 
modul în care aveau loc schimbările economice. Fervent adept al libera¬ 
lismului în economie, credea în binefacerile activităţii economice neîn¬ 
cătuşate, deşi recunoştea că, pentru o vreme, o anumită formă de dirijare 
centralizată a economiei va fi necesară. Dar, după ce ţara ajungea la un 
anumit nivel de „maturitate economică 44 , recomanda luarea unor măsuri 
(nu se specifica de către cine) „pentru a înlătura obstacolele 44 din calea 
liberei dezvoltări a producţiei. Era un propovăduitor consecvent al libe¬ 
rului schimb, pe care îl credea necesar pentru menţinerea exporturilor de 
cereale la un nivel înalt, menite, ca atare, să asigure prosperitatea agricul¬ 
turii pe marile proprietăţi funciare ce constituiau, după părerea sa, baza 
economiei ţării. 

Alexandru D. Moruzi (1815-1878), nepotul unui domnitor al Moldovei 
şi al Ţării Româneşti, aparţinea aceleiaşi şcoli economice agrariene şi a 
liberului schimb ca şi Suţu. Chiar mai categoric în opoziţia sa faţă de indus¬ 
trie, el sublinia absenţa capitalului autohton şi vedea puţine probabilităţi 
ca investitorii străini să fie tentaţi să investească în România, dat fiind că 

A 

posibilităţile de a obţine profituri erau mult mai bune în alte părţi. In plus, 
afirma el în L ’Abolition des monopoles et l amelioration de l ’etat du paysan 
en Moldavie (1860), România nu va putea spera niciodată să creeze con¬ 
diţiile necesare pentru a atrage cantităţi substanţiale de capital internaţio¬ 
nal. Cu toate că nu vedea nici un sens în sprijinirea de către stat a industriei, 
credea că România, ca ţară agricolă, nu era în nici un caz sortită sărăciei 
şi înapoierii. întrevedea salvarea într-o politică de liber schimb absolut. 

A 

In afară de încurajarea exportului de cereale, care ar fi dus la o lărgire a 
producţiei agricole şi la o prosperitate sporită, o astfel de politică, scria 
el în Progres et liberte (1861), ar fi transformat România într-un antre¬ 
pozit comercial, o piaţă nu numai pentru Europa, dar şi pentru Orient. Ca 
mulţi dintre contemporanii săi, el concepea schimburile economice între 
naţiuni ca o competiţie neîncetată în care fiecare participant folosea 
„armele 44 cele mai potrivite „geniului 44 său. „Armele noastre 44 , proclama 


17 N. Suţu, Opere economice, Bucureşti, 1957, p. 261. 

el încrezător, „sînt plugurile; pieţele lumii sînt cîmpurile noastre de bă- 
tâlie“. 18 

Ideea că România era sortită să rămînă o ţară agricolă şi-a găsit un apără¬ 
tor tot atît de înflăcărat în Ion Strat (1836-1879), profesor de ştiinţe eco¬ 
nomice la Universitatea din Bucureşti şi ministru de Finanţe în 1865 şi 
1876. Adept convins al liber-schimbismului, considera că activitatea eco¬ 
nomică era guvernată de factori naturali ca populaţia şi clima şi că tre¬ 
buie, de aceea, să fie liberă de orice constrîngeri, inclusiv de cele impuse 
de către stat, chiar în interesul „producţiei 44 . Astfel, pentru moment, nu 
vedea nici o posibilitate de dezvoltare a industriei în România, întrucît 
lipseau cu desăvîrşire acele condiţii considerate de el drept esenţiale. O 
populaţie densă era, după părerea sa, principalul factor determinant al in¬ 
dustrializării, dar România avea o populaţie relativ rară. Totuşi, cu timpul, 
credea el, atunci cînd populaţia avea să sporească suficient, aşa cum s-a 
întîmplat în alte ţări europene, agricultura va înceta să mai fie ocupaţia 
exclusivă a locuitorilor ei, pentru simplul motiv că va fi prea puţin pămînt. 
In acest moment, prezicea el, în Tractat complet de economie politică 
(1870), „industria manufacturieră 44 , urmînd un proces natural de trans¬ 
formare, „se va crea de la sine 44 . în consecinţă, „mijloacele artificiale 44 de 
stimulare a industriei vor fi zadarnice şi ar putea de fapt să destabilizeze 
„echilibrul economic normal 44 . 19 

Exponentul cel mai influent al liberului schimb şi al doctrinelor eco¬ 
nomice liberale, în cea de-a doua jumătate a secolului al XlX-lea, a fost 
Ion Ghica, care a jucat un rol de frunte în revoluţia de la 1848 şi în Unirea 
Principatelor în a doua jumătate a deceniului al şaselea. Nici el nu avea 
vreo îndoială că agricultura va continua să fie baza economiei româneşti 
în viitorul previzibil şi, de-a lungul întregii sale cariere în viaţa publică, 
a susţinut că această cale economică „naturală 44 trebuie să fie urmată drept 
cel mai bun mijloc de asigurare a bunăstării naţionale. Dar el nu s-a opus 
industriei. în special în anii săi din urmă a ajuns să recunoască marea ei 
importanţă, deopotrivă socială şi economică. Pentru el, industria nu era doar 
un mijloc de progres material, ci, aşa cum scria el în 1884 în Convorbiri 
economice, era esenţială şi pentru dezvoltarea intelectuală şi politică: in¬ 
dustria era „incubatorul 44 artei şi ştiinţei şi „leagănul 44 în care se nutreau 
libertăţile şi drepturile omului. El recunoştea de asemenea binefacerile 


18 Alexandru D. Moruzi, L’AboIition des monopoles et l’amelioration de l’etat 
du paysan en Moldavie, Galaţi, 1860, în Victor Slăvescu, Vieaţa şi opera econo¬ 
mistului Alexandru D. Moruzi, 1815-1878, Bucureşti, 1941, p. 132. 

19 Ion Strat, Tractat complet de economie politică. Bucureşti, 1870, pp. 214-216, 
305-306. 

reciproce ale agriculturii şi industriei. în Bucureştiul industrial şi politic 
(1876), remarcînd dependenţa crescîndă a agriculturii faţă de industrie, 
conchidea că agricultura nu mai putea progresa fără o tehnologie moder¬ 
nă. 20 Avea în vedere, desigur, întreprinderea agricolă comercială pe scară 
largă, care constituia, în opinia sa, viitorul României, şi nu mica gospodărie 
ţărănească. Cu toate acestea, analizînd structura economiei româneşti, acor¬ 
da industriei un rol strict secundar, atribuindu-i sarcina de a prelucra pro¬ 
dusele agricole sau de a fabrica anumite articole mai ieftin decît s-ar face 
în străinătate. Dar nu putea sugera o altă cale de accelerare a dezvoltării 
industriei în afară de aceea a constituirii unor „asociaţii industriale 64 . 

Analiza pe care o face Ghica economiei româneşti şi speranţele sale 
legate de viitorul acesteia au fost influenţate decisiv de principiile liberu¬ 
lui schimb. Timp de o jumătate de secol, el a promovat ideea că totala li¬ 
bertate a comerţului este esenţială pentru dezvoltarea sănătoasă a economiei 
româneşti. El a subliniat faptul că, pentru a prospera, România trebuie 
să-şi vîndă produsele agricole pe piaţa internaţională şi, dată fiind pozi¬ 
ţia sa geografică favorabilă, poate servi în mod profitabil ca intermediar 
comercial între Est şi Vest. De aceea, el a salutat afluxul neîngrădit de 
produse manufacturate în ţară, ca o cale de stimulare a economiei naţionale 
şi chiar de atragere a investiţiilor străine. Dar a respins intervenţia statu¬ 
lui în procesele economice „naturale 44 , considerînd-o „nenecesară 44 şi „dă¬ 
unătoare 44 . „Laissez faire, laissez passer 44 era motoul său. 

Ion Ionescu de la Brad (1818-1891), pionier în studiul condiţiilor agri¬ 
cole din satul românesc şi un susţinător hotărît al reformei agrare, atît 
înainte cît şi după adoptarea legii din 1864, aparţinea în mod firesc acelui 
grup de economişti care credeau că viitorul României se afla în dezvoltarea 
agriculturii. Totuşi, a fost unul dintre puţinii care concepeau agricultura 
în termenii micilor gospodării şi nu ai marilor latifundii şi a fost intere¬ 
sat în primul rînd de bunăstarea ţăranului, proprietar independent. 21 

Tratarea de către el a industriei ca un auxiliar al agriculturii era tipică 
pentru majoritatea contemporanilor săi, dar, spre deosebire de aceştia, el 
sprijinea participarea activă a guvernului în treburile economice ori de 
cîte ori lipseau alte mijloace de îmbunătăţire. îl preocupau în special 
chestiunile practice, în măsura în care acestea afectau existenţa cotidiană 
a ţăranului. Nu putea înţelege, de pildă, de ce România trebuia să exporte 


20 Ion Ghica, „Bucureştiul industrial şi politic 44 , în I. Ghica, Scrieri economice , 
II, Bucureşti, 1937, p. 48. 

21 Simion I. Pop, „Concepţia social-politică a lui Ion Ionescu de la Brad 4 \ în 
Nicolae Ivanciu (ed.), Din gîndirea economică progresistă românească , Bucureşti, 
1968, pp. 477^183. 

lină la un preţ şi să o importe apoi sub formă de produse finite la un preţ 
de cinci sau de zece ori mai mare. Soluţia, recomanda el, era crearea unei 
industrii româneşti care să-i îmbrace pe români. 

Un grup foarte diferit de economişti respingea categoric ideea că Ro¬ 
mânia era sortită să rămînă o ţară agrară. Aceştia nu ignorau în nici un 
caz agricultura, dar nu aveau nici un fel de îndoială că industrializarea 
era cheia nu numai a progresului economic, dar şi a bunăstării generale 
a societăţii. Erau tot atît de siguri că România va urma în linii generale 
aceeaşi cale de dezvoltare ca şi Europa Occidentală şi, ca atare, se va indus¬ 
trializa pînă la urmă. Dar doreau să sprijine procesul şi nu aveau intenţia, 
aşa cum o făceau agrarienii, să lase „forţele economice naturale 44 să-şi ur¬ 
meze cursul. în schimb, ei au cerut planificare şi protecţie şi au atribuit 
statului un rol important, cel puţin la început, pînă cînd întreprinzătorii 
particulari erau capabili să fie pe propriile lor picioare. Sentimentele lor 
faţă de Occident erau ambivalenţe. Pe de o parte, se temeau că se va ajunge 
la o dependenţă foarte mare de capitalul străin şi, pe de altă parte, erau 
convinşi că trebuia însuşit modelul apusean. 

Enric Winterhalder (1808-1889), un austriac care obţinuse cetăţenie 
română şi principalul autor al articolelor pe probleme economice publicate 
de ziarul liberal radical al lui C. A. Rosetti, Românul , a fost un reprezentant 
al acelor economişti români care combinau principiile liberalismului eco¬ 
nomic cu o admiraţie pentru industrie drept cea mai avansată formă de 
producţie. Analizînd cursul istoriei europene, el a interpretat cuvîntul „pro¬ 
gres 44 în sensul unei evoluţii „naturale 44 a economiei, de la formele primi¬ 
tive către cele agricole şi apoi către cele agraro-industrialo-comerciale. 
Nu se îndoia defel că industria era produsul finit al acestui proces şi că era 
menită să aibă rolul principal în viaţa economică a naţiunilor modeme. 
Fiecare popor, raţiona el, va trăi experienţa aceleiaşi progresii, iar mode¬ 
lul său era Europa Occidentală. Era convins că liberul schimb constituie 
mecanismul-cheie care a făcut posibil progresul economic. Respingea în 
consecinţă atît argumentele propovăduitorilor unei Românii agrare, cît şi 
argumentele celor ce doreau să stimuleze industria indigenă prin metode 
protecţioniste şi prin alte forme de intervenţie a statului. Pleda pentru o 
industrie naţională care putea „sta pe propriile ei picioare 44 . 

Dionisie Pop Marţian (1829-1865), care şi-a luat licenţa în drept la Viena 
şi a fost director al nou înfiinţatului Birou Central de Statistică din Bucureşti 
din 1860 pînă în 1865, a avut ca obiectiv major edificarea unei puternice 
economii naţionale. Cu toate că rezerva un rol important întreprinzăto¬ 
rilor particulari, se îndoia că aceştia ar avea resurse suficiente şi o înţelege¬ 
re destul de largă a interesului naţional pentru a putea fi în măsură să 

urmărească, în mod sistematic, acest important obiectiv. Ca atare, şi-a în¬ 
dreptat privirile către stat ca principal „întreprinzător economic 11 , cel puţin 
în etapele de început ale dezvoltării economice modeme. Dar nu avea nici 
un fel de dorinţă să pericliteze participarea creatoare a clasei mijlocii şi 
recomanda ca, pe măsura maturizării acesteia şi a dezvoltării economiei, 
statul să-şi reducă treptat rolul său în viaţa economică. 

Pe parcursul întregii sale cariere. Marţian a pledat pentru o industrie 
naţională puternică şi s-a opus cu consecvenţă tuturor încercărilor de limi¬ 
tare a dezvoltării economice exclusiv la agricultură. Se temea că absenţa 
unei industrii modeme periclita însăşi existenţa ţării. Aceasta, avertiza el, 
va face ca România să fie dependentă din punct de vedere economic de 
ţările dezvoltate din Europa, care încercau să domine vecinii lor mai slabi 
prin expansiunea industriei şi a comerţului şi nu prin forţa armelor. 22 Con¬ 
cret vorbind. Marţian credea că o industrie puternică ar fi benefică tutu¬ 
ror celorlalte ramuri ale economiei, în special agriculturii. Ea ar contribui 
la extinderea pieţei interne pentru produsele agricole salvînd astfel deopo¬ 
trivă marii şi micii producători de capriciile pieţei internaţionale şi ar pune 
la îndemînă mari cantităţi de unelte şi de alte mărfuri la preţuri rezona¬ 
bile. Ţinînd seama de condiţiile economice precumpănitoare, a propus ca 
atenţia să se concentreze mai întîi asupra acelor industrii care puteau va¬ 
lorifica materiile prime disponibile, precum prelucrarea produselor alimen¬ 
tare, materialelor lemnoase şi a celor de construcţie, în special cărămi- 
dăria. Dar, spre deosebire de majoritatea economiştilor din zilele acelea, 
credea că perspectivele dezvoltării imediate a industriei grele erau bune, 
limitînd însă sfera sa de interes la extracţia sării şi a cărbunelui. 

Pentru Marţian, intervenţia statului în crearea unei industrii viabile era 
indispensabilă, întrucît statul era singurul capabil să pună în aplicare măsu¬ 
rile protecţioniste cerute de apărarea noilor întreprinderi împotriva con¬ 
curenţilor străini. Se bizuia pe stat în prevenirea influxului masiv atît de 
bunuri, cît şi de capital străin. Investitorii străini, avertiza el, erau intere¬ 
saţi în exploatarea materiilor prime pentru a le servi propriilor lor interese, 
adesea momentane, şi deci se gîndeau prea puţin la bunăstarea României. 
El prefera crearea unor condiţii favorabile pentru formarea unei pieţe in¬ 
terne de capital. 

Marţian recunoştea existenţa unei strînse interdependenţe între indus¬ 
trie şi agricultură. Dar, în loc să vadă industria ca un auxiliar al agricultu¬ 
rii, aşa cum făceau agrarienii, considera că deplina dezvoltare a indus- 


22 D. P. Marţian, Economia socială. Bucureşti, 1858, în Victor Slăvescu, Vieaţa 
şi opera economistului Dionisie Pop Marţian, 1829-1865, 1, Bucureşti, 1943, p. 441. 



MODELE DE DEZVOLTARE 


95 


triei depindea de o agricultură modernă, dinamică. Preţuind reforma rurală 
din 1864 ca un pas esenţial pentru crearea unor condiţii favorabile indus¬ 
trializării, considera că eliberarea ţăranilor de clacă şi împroprietărirea lor 

ar conduce la o reorganizare a economiei româneşti „în conformitate cu 

* 

legile muncii libere şi ale capitalului liber 11 . In mod concret, dorea să îm¬ 
bunătăţească starea materială a ţăranilor şi să le ofere stimulente pentru 
a-şi perfecţiona priceperea, astfel încît să asigure fabricilor preconizate 
de el o mînă de lucru calificată şi să se extindă piaţa internă de produse 
manufacturate în ţară. Printre componentele unei reforme cuprinzătoare 
a agriculturii preconiza introducerea unor noi soiuri de seminţe şi a unor 
metode modeme de cultivare, cercetarea calităţii solului şi diversificarea 
producţiei prin introducerea unor culturi noi, precum cele de mătase brută, 
in şi cînepă. Pentru îndeplinirea acestor „sarcini dificile şi costisitoare 11 , 
recomanda punerea în aplicare a iniţiativei private prin asociaţiile agri¬ 
cole, dar dacă acestea ar fi eşuat, nu avea nici o ezitare să apeleze la stat. 
Totuşi, în ciuda preocupărilor sale continue legate de problemele agricole, 
nu a încetat să acorde prioritate industriei în cadrul economiei naţionale. 

/K _ 

In ultimul pătrar al veacului al XlX-lea, Alexandru D. Xenopol 
(1847-1920), remarcabilul istoric şi membru al societăţii Junimea, a fost 
unul dintre cei mai influenţi apărători ai industrializării. Ca student la isto¬ 
rie, drept şi ştiinţe economice la Universitatea de la Berlin, între 1867 şi 
1871, a fost atras de teoriile protecţionismului prezentate de Friedrich List. 
Dar a studiat, de asemenea, şi lucrările lui Dionisie Pop Marţian şi i-a dez¬ 
voltat ideile în principala sa lucrare de economie Studii economice (1879). 
Cu toate că se definea drept liberal în materie de economie, Xenopol sus¬ 
ţinea protecţionismul şi intervenţia statului ca singurele mijloace de creare 

A 

a unei industrii naţionale şi, ca atare, de depăşire a subdezvoltării. Intr-un 
anumit sens, pentru el duşmanul era Occidentul, cu tehnologia lui avansată, 
incredibila sa capacitate productivă şi capitalul său aparent inepuizabil, 
care, toate la un loc, ameninţau să copleşească o ţară slabă din punct de 
vedere economic ca România, dar, în acelaşi timp, el lua Apusul drept 
unicul model demn de urmat. 

Asemenea lui Marţian, Xenopol era convins că industrializarea era impe¬ 
rativă dacă România dorea să scape de înapoierea ei economică şi cultu¬ 
rală. Principalul „viciu 11 al întregii ei dezvoltări, se plîngea el, era bizuirea 
exclusivă pe agricultură, mai ales pe cultivarea şi exportul grînelor, care 
o supuneau fluctuaţiilor pieţelor străine. Ca exemplu recent, cita „inva¬ 
darea 11 pieţelor tradiţionale ale României de către grînele americane, mai 
ieftine şi de calitate superioară, ceea ce provocase o gravă „criză de supra¬ 
producţie 11 în România, căreia era imposibil să i se găsească o soluţie uşoa- 

ră, întrucît nici o altă ramură a economiei, în speţă o industrie viabilă, nu 
era în stare să compenseze stagnarea. Dependentă de exporturi şi chiar de 
importul unei întregi game de mărfuri, România, după părerea sa, nu dis¬ 
punea de cele necesare pentru a se apăra în cea mai decisivă competiţie 
posibilă din lumea contemporană — concurenţa economică. 23 

Xenopol nu s-a îndoit nici o clipă că industrializarea României va avea 
loc şi deci a dedicat o mare parte a scrierilor sale respingerii argumentelor 
agrarienilor. El nu s-a lăsat descurajat, de exemplu, de absenţa „capita- 
liştilor“ în România. Era convins că, pentru înfiinţarea fabricilor, capi¬ 
talul necesar s-ar putea acumula pe bază de societăţi pe acţiuni şi cita, ca 
exemplu de succes, „Dacia 11 (1871) şi „România 11 (1873), primele două 
societăţi româneşti de asigurări, ambele din Bucureşti. Relativa lipsă de 
densitate a populaţiei româneşti, evocată de mai toţi adversarii industriei 
ca un obstacol în calea dezvoltării sale, nu a avut nici ea darul să-l decon¬ 
certeze. Dacă forţa de muncă se dovedea prea mică pentru a face faţă, în 
acelaşi timp, nevoilor agriculturii şi industriei, el recomanda angajarea 
unor muncitori calificaţi străini (dar numai din ţările „latine 11 ), pentru a 
nu îndepărta ţăranii de agricultură. Respingea drept specioase acele argu¬ 
mente potrivit cărora industria românească nu ar avea pieţe de desfacere 
pentru produsele ei. S-ar putea să nu existe pieţe străine pentru mărfurile 
româneşti, admitea el, dar afirma că scopul prioritar al momentului era satis¬ 
facerea cererilor pieţei interne. Era sigur că cererea internă de produse ro¬ 
mâneşti va fi corespunzătoare, mai ales dacă se reduceau importurile. 

In ciuda optimismului său, Xenopol era dureros de conştient că resurse¬ 
le materiale şi umane disponibile pentru crearea şi susţinerea unei pu¬ 
ternice industrii naţionale erau insuficiente în viitorul previzibil. De aceea, 
s-a bizuit pe stat, a cărui funcţie principală ar fi fost aceea de a servi ca 
protector al întreprinderilor nou constituite. El respingea liberul schimb 
ca un serios obstacol în calea dezvoltării industriei în ţările înapoiate. Atîta 
vreme cît România era obligată să concureze pe picior de egalitate cu pu¬ 
terile industriale avansate din Europa Occidentală, judeca el, ea nu putea 
spera niciodată să depăşească starea de subdezvoltare. Funcţia statului, 
ca atare, era să echilibreze această competiţie prin impunerea unor taxe 
vamale asupra importurilor, pînă în momentul în care industria autohtonă 
ar fi fost capabilă să concureze mărfurile străine atît din punctul de vedere 
al preţului, cît şi al calităţii şi să convingă astfel populaţia ţării să cumpere 


23 Alexandru D. Xenopol, Studii economice, ed. a Il-a, Craiova, 1882, în A. D. Xe¬ 
nopol, Opere economice. Bucureşti, 1967, pp. 84—89, 98-100, 116-122. Pentru o 
apreciere succintă a gîndirii sale economice, vezi G. Zâne, „A. D. Xenopol şi ideile 
sale economice", în G. Zâne, Studii, Bucureşti, 1980, pp. 462-473. 

doar produse româneşti. Dar Xenopol a înţeles protecţionismul în sensul 
larg al cuvîntului, şi anume în acela de a cuprinde toate măsurile pe care 
statul le-ar putea adopta în vederea promovării unei industrii sănătoase 
şi diversificate: cumpărarea de către stat a produselor realizate în ţară, chiar 
dacă la început s-ar putea să nu fie tot atît de bune sau tot atît de ieftine ca 
produsele străine; uşurarea de unele taxe; credite cu dobînzi mici de la bu¬ 
getul statului, care ar obţine fondurile necesare prin noi impozite asupra 
altor activităţi economice; construirea de drumuri şi de căi ferate pentru 
a face accesibile noi surse de materii prime şi pentru a transporta mărfu¬ 
rile prelucrate spre pieţele de desfacere. El şi-a dat seama că o parte din¬ 
tre aceste măsuri vor impune anumite greutăţi asupra unor pături largi ale 
populaţiei, prin mărirea impozitelor şi creşterea costului vieţii, şi era îngrijo¬ 
rat că ar putea izbucni un război vamal cu una sau mai multe dintre Ma¬ 
rile Puteri datorită acestor măsuri protecţioniste, dar nu vedea o altă soluţie. 
Ţara trebuia să-şi apere cu orice preţ dreptul de a fi o naţiune industrială. 

Sentimentul naţional era, evident, o componentă puternică a gîndirii 
economice a lui Xenopol, aşa cum o arată atitudinea sa faţă de capitalul 
străin. La început, în anii ’70 şi ’80, el îl saluta ca mijloc de realizare a 
unei rapide dezvoltări a industriei. Nu vedea nici un fel de pericol în încu¬ 
rajarea investiţiilor străine şi chiar a pledat pentru concesionări guver¬ 
namentale către întreprinzătorii străini pentru exploatarea resurselor miniere 
şi a altor materii prime. Dar, la începutul secolului următor, a ajuns să se 
opună influxului de capital străin, pentru că, pe măsură ce sumele inves¬ 
tite creşteau spectaculos şi oamenii de afaceri străini deveneau tot mai 
agresivi, el vedea cum pierea independenţa economică şi politică a ţării. 

Petre S. Aurelian (1833-1909), agronom prin formaţie şi economist ca 
vocaţie, a fost nu numai un teoretician al protecţionismului şi al indus¬ 
trializării, dar şi o personalitate în măsură să modifice orientarea econo¬ 
mică a ţării, în calitate de membru al unui guvern liberal şi de prim-minis- 
tru (1896-1897). Preocuparea pentru bunăstarea naţiunii române s-a aflat 
în centrul întregii sale opere, considerînd-o firească, dat fiind că societatea 
românească în totalitatea ei era pe atunci absorbită de autoanaliză şi de 
o „asimilare critică“ a culturii occidentale. El a făcut din modernizarea eco¬ 
nomiei româneşti principalul său ţel; urmărirea acestuia poate să explice 
mutaţiile semnificative din gîndirea sa economică pe parcursul îndelun¬ 
gatei sale cariere. 24 Pe vremea Unirii Principatelor, Aurelian a îmbrăţişat 


24 Radu-Dan Vlad, „L’industrialisation de la Roumanie dans la vision de Petre 
S. Aurelian 11 , în Revueroumaine d’histoire, 23/3, 1984, pp. 257-273; Idem, „Şcoala 
economică românească şi edificarea industriei naţionale (1887-1900)“, Studii şi 
materiale de istorie modernă, voi. XI (1997), pp. 77-98. 

doctrinele economiştilor liberali drept călăuza cea mai nimerită pentru dez¬ 
voltarea economică, dar, pe măsură ce ţara se supunea din ce în ce mai 
mult funcţionării pieţei internaţionale, el a ajuns la concluzia că înapoie¬ 
rea ei economică nu putea fi niciodată depăşită pe baza liberului schimb. 
Considera că dacă îşi deschidea total porţile mărfurilor străine. România 
risca să devină un simplu auxiliar al economiilor statelor industriale avan¬ 
sate şi să nu-şi asigure niciodată controlul asupra propriului său destin. 

A 

In Terra nostra, o analiză a economiei româneşti, publicată în 1875, argu¬ 
menta că politica economică trebuia să ţină seama de „condiţiile obiec¬ 
tive" şi atrăgea atenţia că progresul intem nu va fi posibil niciodată dacă 
se adoptau principii avantajoase altor ţări. De aceea, a devenit un apără¬ 
tor vajnic al protecţionismului, dar a prevăzut, cu toate acestea, un moment 
în care, o dată atins un anumit nivel de industrializare, reîntoarcerea la 
liberul schimb să fie în avantajul României. 

A acordat statului un rol major în dezvoltarea economiei naţionale. Func¬ 
ţia sa primordială era aceea de a crea cadrul instituţional şi legal necesar 
pentru o creştere sănătoasă a producţiei şi comerţului. Profesa încrederea 
sa în întreprinzătorul individual, dar îl îngrijora lipsa ordinii şi a conti¬ 
nuităţii în viaţa economică. Tocmai acesta era domeniul, gîndea el, în care 
intervenţia statului ar fi cea mai benefică: ar putea să elaboreze programe 
economice de perspectivă şi să asigure coordonarea, care, la rindul ei, ar 
crea condiţii optime pentru iniţiativa particulară. Insista asupra faptului 
că nu pleda pentru un plan economic rigid cu sarcini şi scopuri precise, 
ci mai curînd pentru o orientare generală atît a instituţiilor de stat, cît şi 
a întreprinzătorilor particulari, mijloc care i-ar da posibilitatea statului să 
accelereze dezvoltarea economică în beneficiul tuturor. 25 

în anii ’80, industrializarea rapidă a ţării devenise o problemă urgentă 
pentru Aurelian, aşa cum era şi pentru alţi lideri ai Partidului Liberal. El 
a perceput ascuţirea competiţiei economice internaţionale pentru pieţe şi 
goana febrilă de a produce din ce în ce mai multe bunuri manufacturate, 
produse alimentare şi materii prime, asemuind această competiţie cu un 
război. Pe de o parte, se aflau marile puteri industriale şi, pe de alta, ţările 
agrare. Aşa cum vedea el chestiunea, primele încercau să le domine pe ce¬ 
lelalte prin „metode modeme de cucerire", mai ales prin exportul de ca¬ 
pital şi promovarea unor politici ca aceea a liberului schimb. Aurelian, ca 
şi Xenopol, era sigur că România nu putea concura cu succes într-o astfel 
de lume economică dacă rămînea o ţară agrară. El atrăgea, de asemenea, 
atenţia că România nu se putea aştepta să-şi menţină existenţa ca stat inde- 

25 P. S. Aurelian, Opere economice , Bucureşti, 1967, L1II-LVII. 



MODELE DE DEZVOLTARE 


99 


pendent în situaţia în care cucerirea economică devenise o formă modernă 
de dominaţie. Singura apărare certă a independenţei României, conchidea 
el, era să urmeze aceeaşi cale de dezvoltare ca şi adversarii săi econo¬ 
mici, şi anume, industrializarea. 

Disputa dintre economişti — agrarienii şi industrialiştii — şi totodată 
dintre propovăduitorii diverselor filozofii rivale ale culturii nu era în nici 
un caz un simplu exerciţiu academic. Polemica s-a mutat din domeniul 
teoriei în cel al aplicării practice în momentul în care partidele politice 
au adoptat argumentele uneia sau alteia din părţi ca propriile lor argumen¬ 
te. Interesele economice agrariene şi valorile sociale tradiţionale îşi găseau 
reflectarea în politica guvernelor conservatoare, în timp ce Partidul Liberal, 
reprezentînd clasa mijlocie în ascensiune a comercianţilor şi industriaşilor, 
stăruia asupra realizării unei economii naţionale după modelul occiden¬ 
tal. Dar problemele în discuţie nu aveau să fie rezolvate; ele vor continua 
să genereze controverse mult timp în secolul al XX-lea. 

DOMNIA REGELUI CAROL 

VIAŢA POLITICĂ 

Structura politică a Regatului României între 1881 şi 1914 a rămas în 
esenţă cea a Principatului. Constituţia din 1866, modificată în 1884, mai 
ales în probleme referitoare la dreptul de vot, asigura cadrul general al 
activităţii politice. 

Relaţiile dintre diversele ramuri ale guvernării continuau să se bazeze, 
cel puţin în teorie, pe principiul separării puterilor şi pe mecanismul veri¬ 
ficării şi echilibrului. însă rolul justiţiei în guvernare era limitat prin sub¬ 
ordonarea sa în practică Executivului şi Legislativului. Inamovibilitatea 
judecătorilor fusese lăsată la discreţia Legislativului prin Constituţia din 
1866, dar încetul cu încetul principiul a devenit o realitate, în special ca 
rezultat al legislaţiei din 1890 şi 1909. Cu toate acestea, Regele şi Consiliul 
de Miniştri au influenţat în mod decisiv compoziţia magistraturii şi în con¬ 
secinţă — prin puterea lor de a numi — concepţia ei socială şi politică. 
Totuşi, puterea potenţială a justiţiei era imensă, mai ales dacă era recunos¬ 
cut dreptul ei de a declara neconstituţionalitatea legilor. Constituţia nu 
includea nici o menţiune precisă în acest domeniu. în ciuda unor încer¬ 
cări sporadice de a stabili principiul reexaminării judiciare a constituţio¬ 
nalităţii legislaţiei în deceniile ce au urmat promulgării Constituţiei din 
1866, doar în 1912, în celebrul proces al Societăţii de Tramvaie din Bucu¬ 
reşti, Curtea de Casaţie a recunoscut dreptul instanţelor judecătoreşti de a 
examina constituţionalitatea legilor. 1 Şi-a bazat decizia pe două conside¬ 
rente: în primul rînd, principiul separării puterilor şi necesitatea logică a 
unui număr de trei ramuri ale guvernării, care să se controleze permanent 
una pe alta, şi, în al doilea rînd, obligaţia constituţională a instanţelor jude¬ 
cătoreşti să aplice legile şi, ca atare, necesitatea să aleagă, în mod efectiv, 
între articolele Constituţiei şi legile adoptate de Legislativ. Totuşi, prac¬ 
tica revizuirii judiciare nu a devenit o trăsătură caracteristică a artei gu¬ 
vernării româneşti. Cu toate că independenţa justiţiei în raport cu ramura 


1 Paul Negulescu şi George Alexianu, Tratat de drept public, II, Bucureşti, 1943, 
pp. 73-74. 

executivă era frecvent declarată, instanţele judecătoreşti nu au contestat 
în mod serios niciodată sistemul politic în perioada dintre cele două răz¬ 
boaie mondiale. 

Biserica Ortodoxă a continuat să servească drept bastion al conştiinţei 
naţionale, dar nu a mai jucat un rol direct în treburile politice. Laicizarea 
instituţiilor politice, începută din secolul al XVlII-lea, a fost desăvîrşită, 
prin legislaţia adoptată în ultimii ani de domnie ai lui Cuza şi prin Con¬ 
stituţia din 1866. Totuşi, nu exista o separare a statului şi a Bisericii, deoarece 
Constituţia declara ortodoxismul ca religie dominantă. Termenul „domi- 
nant“ însemna că Biserica Ortodoxă fusese legată în mod inextricabil de 
dezvoltarea istorică a naţiunii române şi reprezenta credinţa marii majorităţi 
a populaţiei; în consecinţă, era îndrituită să aibă întîietate faţă de celelal¬ 
te culte din ţară. Dar nu exista nici o îndoială că interesele statului erau mai 
presus de orice, o situaţie consacrată prin legea cu privire la rînduielile 
bisericeşti, adoptată de către Parlament în 1872. Ea permitea ca interese¬ 
le politice să prevaleze în alegerea mitropoliţilor şi a episcopilor eparhioţi, 
acordînd locuri în colegiul electoral tuturor deputaţilor şi senatorilor orto¬ 
docşi din Parlament, care în felul acesta depăşeau clerul din punct de vedere 
numeric. Legea mai stabilea că Sfîntul Sinod era principalul organ de gu¬ 
vernare al „Bisericii naţionale române", dar reducea simţitor libertatea sa 
de acţiune. Sinodul nu putea să adopte nici o lege care ar fi contrazis legile 
statului şi nu putea aplica nici un fel de legislaţie bisericească pînă cînd 
nu era recunoscută de către şeful statului. Aceste stipulaţii au fost deter¬ 
minate firesc de faptul că legea română nu recunoscuse în mod tradiţio¬ 
nal separarea bisericii de stat. Predominarea statului se manifesta şi în Le¬ 
gea cu privire la clerul mirean şi la seminarii, adoptată de Parlament în 
1893. Legea promitea îmbunătăţirea condiţiilor materiale şi de educaţie 
ale clerului parohial prin instituirea plăţii regulate a salariilor preoţilor de 
către guvern şi de către comune, precum şi prin impunerea unei mai mari 
rigurozităţi Ia întocmirea planurilor de învăţămînt din seminarii. Dar sta¬ 
tul şi-a păstrat ultimul cuvînt în toate aceste probleme şi a slăbit astfel şi 
mai mult autonomia bisericii. 2 

Faptul că preocupările seculare privind locul bisericii erau de cea mai 
mare importanţă pentru politicienii români a fost pus în evidenţă de ho- 
tărîrea lor ca noul stat naţional să fie consolidat printr-o biserică naţio¬ 
nală. Ei şi-au făcut cunoscute intenţiile în Constituţia din 1866, care declara 


2 C. G. Dissescu, Cursul de drept public român, II: Dreptul constituţional. Bucu¬ 
reşti, 1890, pp. 440—442; Mircea Păcurariu, Istoria Bisericii Ortodoxe Române, III, 
Bucureşti, 1981, pp. 129-139. 

Biserica Ortodoxă Română „independentă de orice ierarhie străină“. Legis¬ 
laţia din 1872 a mers mai departe, proclamînd biserica „autocefală* 4 . Dar 
aceasta nu putea avea valabilitate canonică fără asentimentul Patriarhului 
de la Constantinopol. Problema a devenit subiect de îndelungate negoci¬ 
eri şi adesea de amare recriminări, însă pînă la urmă s-a ajuns la o înţelegere 
între guvernul român şi Patriarhie în 1885. Biserica Română era indepen¬ 
dentă în sensul că îşi putea administra propriile sale treburi în conformi¬ 
tate cu canoanele Bisericii Răsăritene fără vreun amestec din partea altor 
biserici, respectînd în acelaşi timp şi unitatea spirituală a ortodoxiei. 

A 

In viaţa politică a Regatului României, partidele au fost motoarele care 
au făcut să funcţioneze maşinăria complexă a guvernării, dar acestea nu 
au respectat întotdeauna spiritul legilor pe care ele însele le formulaseră. 

A 

Intre 1881 şi 1914 erau două partide importante — Conservator şi Liberal. 

A 

In general, conservatorii au continuat să reprezinte interesele marilor mo¬ 
şieri, iar liberalii pe cele ale clasei mijlocii, de comercianţi şi industriaşi, 
în plin avînt. Dar rolurile sociale şi economice erau în continuă schim¬ 
bare în ultimele decenii ale secolului al XlX-lea. Marea proprietate fun¬ 
ciară trecea din mîinile tradiţionalei clase moşiereşti, formată din descen¬ 
denţi ai vechilor familii boiereşti, în cele ale nou îmbogăţitei clase mijlocii. 
Multe dintre acele moşii care se mai aflau în posesia vechilor moşieri fu¬ 
seseră ipotecate la Creditul Funciar Rural, controlat de către liberali. Per¬ 
sistau diferenţe în politica economică. Marii moşieri (şi cei care luau în 
arendă pămînturile lor, arendaşii) sprijineau liberul schimb, aşa cum îl pro¬ 
movau conservatorii, pentru că le-ar fi dat posibilitatea să-şi exporte grine- 
le şi vitele mai uşor, în timp ce clasa mijlocie, reprezentată de către libe¬ 
rali, îşi vedea interesele mai bine servite de tarifele protecţioniste. Totuşi, 
şi în acest caz, graniţele dintre cele două clase erau departe de a fi rigide. 
Burghezia urbană — în special negustorii şi bancherii, care au părăsit ocu¬ 
paţiile comerciale şi financiare şi şi-au cumpărat pămînt — a adoptat con¬ 
cepţia vechilor moşieri conservatori, iar acei moşieri care îşi vînduseră 
sau pierduseră domeniile au intrat în rîndurile clasei mijlocii orăşeneşti 

A 

şi şi-au luat posturi în aparatul funcţionăresc. In consecinţă, un număr 
crescînd de moşieri şi foşti moşieri şi-au unit forţele cu cele ale liberalilor, 
în timp ce o seamă de bancheri şi negustori au găsit în conservatori parte¬ 
neri convenabili pentru promovarea intereselor lor economice. 

Largi segmente ale populaţiei erau practic excluse din viaţa politică şi 
astfel exercitau o influenţă redusă asupra cursului evenimentelor. Ţăranii, 
în cea mai mare parte, continuau să fie simpli spectatori. Capacitatea elec¬ 
torală a acestora era micşorată de prevederea participării la vot doar a celor 

cu venituri înalte; în ciuda cîtorva tentative nobile, un partid ţărănesc via¬ 
bil nu a reuşit să se dezvolte înainte de Primul Război Mondial. Clasa munci¬ 
toare de la oraşe era şi ea foarte slab reprezentată, dar se afla într-o situa¬ 
ţie ceva mai bună decît ţărănimea. După o perioadă de criză, în 1910a 
apărut un Partid Social-Democrat, care promitea o apărare viguroasă a 
intereselor economice şi politice ale muncitorilor. Dar micul lor electorat 
i-a împiedicat pe socialişti să constituie o ameninţare serioasă pentru mari¬ 
le partide, în preajma războiului aceştia neavînd nici un deputat în Cameră. 

A 

Doar o mică parte a populaţiei participa la viaţa politică. In afară de 
condiţii de venituri pentru vot, sistemul colegiilor electorale şi manipulările 
guvernului au limitat de asemenea participarea la procesul electoral. O 
revizuire a legii electorale în 1884 a sporit doar cu puţin numărul alegăto¬ 
rilor admişi de Constituţia din 1866. Existau acum trei colegii electorale 
pentru Camera Deputaţilor, în loc de patru. Primele două îi reprezentau pe 
cei înstăriţi de la sate şi, respectiv, din marile oraşe şi tîrguri, şi alegeau 
145 de deputaţi; cel de-al treilea îi reprezenta pe ţărani, marea majoritate 
a populaţiei, şi alegea doar 38 de deputaţi, cu opt mai mulţi decît în vechiul 
sistem structurat pe patru colegii. Numărul de alegători eligibili în fiecare 
colegiu a crescut continuu pe măsura dezvoltării economice şi a sporirii 
numărului de persoane capabile să satisfacă condiţiile de proprietate şi 

A 

venit pentru sufragiu. In 1888, de exemplu, numărul de alegători pentru 
cele trei colegii a fost de 9 151,24 750 şi, respectiv, 25 776, adică un total 
de 59 677; în 1905, cifrele corespunzătoare erau 15 973,34 742 şi 42 907, 
adică un total de 93 622. Corpul electoral pentru Senat era considerabil 

A 

mai mic, datorită exigenţelor mai mari privind proprietatea şi venitul. In 
1905, cele două colegii ale sale erau compuse din 10 659 şi, respectiv, 
13 912 alegători, adică un total de 24 571. 

O analiză a alegerilor din 1911 sugerează cît de reprezentative erau Ca¬ 
mera Deputaţilor şi Senatul pentru populaţie în general. Din 1 644 302 
bărbaţi adulţi, au fost înregistraţi 101 339 alegători care să voteze pen¬ 
tru Cameră (6,16 la sută) şi 24 921 pentru Senat (1,5 la sută). Dintre aceş¬ 
tia, la alegerile pentru Cameră au participat doar 73 633 (74,2 la sută din 
cetăţenii cu drept de vot) şi 18 003 pentru Senat (72,2 la sută). Astfel, un 
deputat reprezenta 402 alegători, iar un senator, 164. Marii proprietari au 
dominat alegerile. De exemplu, în Colegiul I al Camerei, 60 la sută din 
alegători aparţineau acestei categorii, în timp ce 10 la sută erau angajaţi 
în comerţ şi industrie; în Colegiul II, compus în special din burghezie, 
27 la sută erau funcţionari publici, 23 la sută negustori şi industriaşi, 14 la 
sută proprietari, 5 la sută avocaţi, iar procente mai mici erau formate din 

oameni cu alte profesiuni; în Colegiul III, 57 la sută erau proprietari de 
pămînt (în special ţărani), 10 la sută preoţi, 10 la sută învăţători şi 8 la sută 
mici comercianţi. Preponderenţa marilor moşieri în cele două colegii elec¬ 
torale pentru Senat era izbitoare — 60 şi, respectiv, 40 la sută — marea 
burghezie reprezentînd majoritatea în procentele rămase. 3 

Regele deţinea un rol-cheie în determinarea rezultatului alegerilor, în 
virtutea prerogativei sale constituţionale de a numi viitorul prim-ministru. 
Cam prin ultimele decenii ale secolului, procedurile de schimbare a guver¬ 
nelor fuseseră perfecţionate. Procesul începea cu demisia guvernului în 
funcţie, consultări între Rege şi politicienii de frunte şi alegerea unuia din¬ 
tre aceştia din urmă pentru formarea noului guvern. Prima îndatorire a 
noului prim-ministru desemnat, după ce îşi alegea cabinetul, era organi¬ 
zarea alegerilor pentru o nouă Cameră şi un nou Senat. Aceasta era respon¬ 
sabilitatea ministrului de Interne, care mobiliza prefecţii de judeţe şi restul 
aparatului administrativ de stat, a căror loialitate fusese verificată pentru 
a se asigura că opoziţia va fi copleşită în alegerile ce urmau. între 1881 
şi 1914, ca urmare a zelului lor, nici un guvern desemnat de către Rege 
nu a fost dezamăgit la urne. „Rotaţia“ partidelor a devenit şi ea regulă în 
această perioadă. S-a încetăţenit practica potrivit căreia Regele alterna la 
guvernare cele două principale partide — Liberal şi Conservator (inclu¬ 
siv junimiştii) — ca mijloc de rezolvare a serioaselor probleme econo¬ 
mice şi politice şi de menţinere a propriei sale puteri politice, plasînd în 
stare de echilibru un partid în raport cu celălalt şi cerîndu-le să concureze 
pentru favorurile sale. Practica era acceptată ca normală şi oportună, cu 
excepţia partidelor excluse din calcul, dat fiind că oferea o garanţie în plus 
de stabilitate politică. 

Fără a ţine seama de unele deficienţe, sistemul politic asigura o pro¬ 
tecţie substanţială a libertăţilor civile ale cetăţenilor. Garanţiile constitu¬ 
ţionale privind libertatea de asociere şi de întrunire erau respectate, iar 
presa se bucura de cea mai mare libertate posibilă. Cetăţenii puteau da 
statul în judecată, adică organele administrative, pentru încălcarea drep¬ 
turilor ce le erau garantate de Constituţie. Constituţia revizuită din 1884 
a întărit această protecţie, scoţînd de sub jurisdicţia curţilor administra¬ 
tive astfel de cazuri, dat fiind că sistemul existent permitea Executivului 
să dea sentinţe cu privire la propriile sale acte. Legislaţia din 1905 a con¬ 
solidat acest aspect al separării puterilor, înfiinţînd o a treia secţiune a 

3 Matei Dogan, Analiza statistică a „democraţiei parlamentare din România ( \ 
Bucureşti, 1946, pp. 10-14. 

Curţii de Casaţie, care să asculte plîngerile cetăţenilor împotriva abuzurilor 
comise de către aparatul de stat. Astfel de cazuri par să fi fost însă rare. 

Sistemul politic dădea majorităţii cetăţenilor prea puţină experienţă, dacă 
nu deloc, în conducerea propriilor lor treburi. în afară de drepturile elec¬ 
torale limitate, concentrarea puterii la centru, în Bucureşti, tindea să des- 

A 

curajeze participarea la viaţa publică. In virtutea legilor adoptate între 1892 

şi 1903, Ministerul de Interne exercita o putere imensă asupra treburilor 

* 

din judeţe şi comune. In calitatea sa de ministru răspunzător pentru admi¬ 
nistrarea generală a ţării şi menţinerea ordinii publice, conducătorul aces¬ 
tui minister avea în supraveghere generală activitatea consiliilor judeţene 
şi comunale şi examina şi supunea aprobării regale bugetele judeţelor şi 
ale celor mai importante comune. El era cel care, într-adevăr, numea pre¬ 
fecţii de judeţ, al căror rol dovedeşte, în mod pertinent, gradul de control 
exercitat de către aparatul birocratic central asupra administraţiei locale. 
Prefectul era înainte de toate reprezentantul guvernului şi era direct răs¬ 
punzător faţă de ministrul de Interne pentru îndeplinirea tuturor instruc- 

* 

ţiunilor acestuia. In afară de „conducerea 44 alegerilor parlamentare, el su¬ 
praveghea activitatea tuturor oficialităţilor administrative din judeţ, era 
împuternicitul guvernamental în consiliul judeţean şi putea participa la 
deliberările acestuia sau să-l dizolve, fiind în acelaşi timp răspunzător pen¬ 
tru ordinea publică. Astfel de puteri extinse sugerează că, practic, toate 
deciziile diverselor organe ale administraţiei săteşti şi judeţene, pentru a 
fi valabile, trebuiau supuse aprobării uneia sau alteia dintre oficialităţile 
guvernului. Faptul acesta plasa adeseori administraţia locală în impas, în- 
trucît deosebirile de păreri ale Bucureştilor cu privire la marea politică 
şi necunoaşterea condiţiilor locale făceau aproape imposibil să se acţioneze 
cu promptitudine. Criticii de la începutul secolului se plîngeau că cele două 
năpaste ale administraţiei existente — centralizarea şi „funcţionarismul 44 
— anulaseră nobilele principii înscrise în Constituţie. Ei cereau să le fie 
dată personalităţilor locale mai multă responsabilitate în conducerea tre¬ 
burilor locale, pentru a reînvia interesul pentru viaţa publică şi a stimula 
spiritul de iniţiativă la sate şi în judeţe. 4 

Liberalii au dominat viaţa politică timp de zece ani — fapt fără prece¬ 
dent — după Războiul de Independenţă, din anul 1878 pînă în anul 1888. 
Primul-ministru şi politicianul de frunte al epocii sale a fost Ion Brătianu. 
Posedînd o enormă experienţă politică începînd cu anul 1848, rezolvase 
cu mare iscusinţă problemele complexe decurgînd din lupta pentru inde- 


4 Paul Negulescu, Tratat de drept administrativ român, I, ed. a Il-a, Bucureşti, 
1906, pp. 229-230, 321-324. 

• 

pendenţă şi proclamarea Regatului. In felul acesta a devenit indispensabil 
atît Regelui, cit şi propriului său partid. Dar, după proclamarea Regatului 
şi mai ales în urma controversei cu privire la modificarea Constituţiei din 
1884, Brătianu a devenit din ce în ce mai autoritar în dubla sa calitate de 
prim-ministru şi şef de partid. A instituit un soi de conducere personală 
atît în guvern cît şi în partid. Metodele şi intenţiile sale s-au vădit în modul 
în care liberalii de la guvernare au condus alegerile parlamentare din noiem¬ 
brie 1884. Prefecţii şi restul aparatului administrativ de la toate nivelurile 
au recurs la toate mijloacele posibile pentru a asigura victoria guvernu¬ 
lui, iar după aceea mandatele numeroşilor deputaţi şi senatori din opo¬ 
ziţie au fost invalidate. 

9 

A 

In calitate de prim-ministru, Brătianu a continuat centralizarea apara¬ 
tului funcţionăresc, concentrînd din ce în ce mai mult puterea în propriile 
sale mîini. 5 în afară de funcţia de prim-ministru, a deţinut, într-un moment 
sau altul, un număr de alte portofolii, în special cel al Internelor între 1884 
şi 1887. Toate directivele importante proveneau de la el şi nici o decizie 
ministerială, parlamentară sau de administraţie locală importantă nu putea 
fi luată fără aprobarea sa. Schimba frecvent membrii cabinetului, nu pen¬ 
tru a îmbunătăţi eficienţa acestuia, ci pentru a rezolva nişte răfuieli mai 
vechi din cadrul partidului său. Toate aceste practici au ajuns să-l izoleze 
de colegii săi şi au descurajat o serie de oameni de talent să-şi asume pos¬ 
turi guvernamentale sau ministeriale. Acestea au dus la cea mai dureroasă 
ruptură personală posibilă, despărţirea, în 1884, de vechiul său prieten C.A. 
Rosetti. De cîţiva ani, facţiunea radicală liberală, condusă de Rosetti, fu¬ 
sese din ce în ce mai mult în dezacord cu liberalii de la guvernare în pri¬ 
vinţa unei întregi serii de probleme — extinderea sufragiului la mai mulţi 
membri ai clasei mijlocii şi ai celei de jos şi alegeri corecte, fără inter¬ 
venţie guvernamentală, descentralizarea administraţiei, altă reformă agrară 
şi respectarea procedeelor democratice în conducerea atît a treburilor par¬ 
lamentare, cît şi a celor de partid — contravenind toate comportamentu¬ 
lui şi obiectivelor majorităţii liberale conduse de către Brătianu. Gruparea 
liberală radicală nu a supravieţuit decesului lui Rosetti în 1885. Membrii 
ei s-au alăturat altor grupări sau, precum junimistul de odinioară Gheorghe 
Panu, au format propriile lor mici grupări. 

Brătianu nu se temea de membrii propriului său partid şi nici de opozi¬ 
ţia din interiorul şi din afara Parlamentului, întrucît se bucura de deplina 

5 Pentru o apreciere deosebit de critică a metodelor lui Brătianu, vezi Frederic Dame, 
J. C. Bratiano; L ’ere nouvelle—la dictature, ed. a Il-a, Bucureşti, 1886, pp. 6—42. 

încredere a Regelui Carol. O relaţie de simpatie promiţătoare se stabilise 
între ei, bazată pe similitudinea de idei cu privire la chestiunile majore de 
politică internă şi de politică externă. Brătianu acceptase orientarea pro- 
germană a lui Carol în materie de politică externă şi reorganizarea armatei 
după model prusac, în timp ce Carol îi dăduse prim-ministrului său mînă 
relativ liberă în aplicarea politicii interne, atîta vreme cît respecta prero- 

A 

gativele Coroanei. Intr-un anumit sens, Brătianu beneficia de lipsă de con¬ 
curenţă. Cu excepţia junimiştilor, care sprijineau într-adevăr orientarea 
progermană în politica externă, dar nu se bucurau de nici un fel de popu¬ 
laritate şi, ca atare, nu puteau forma majoritatea parlamentară şi aparatul 
administrativ necesar să-i menţină la putere, nu exista nici o altă grupare 
politică în stare de performanţe superioare liberalilor lui Brătianu. Totuşi, 
relaţia dintre Brătianu şi Rege nu se putea numi de prietenie. Carol îşi apre¬ 
cia prim-miniştrii doar în funcţie de utilitatea lor. Pentru el, această funcţie 
era de importanţă crucială: majoritatea în Cameră nu însemna nimic; omul 
de la „cîrmă“ era totul. 

Metodele de forţă ale lui Brătianu erau neîndoielnic inspirate, în parte, 
din facţionalismul spre care erau înclinaţi liberalii şi din necesitatea ce 
decurgea din aceasta de a întări disciplina de partid. Nucleul de sprijin 
în cadrul partidului lui Brătianu rămînea facţiunea sa de radicali, dar după 
despărţirea de Rosetti, el se va bizui din ce în ce mai mult pe persona¬ 
lităţile de frunte ale partidului, printre care Eugeniu Carada (1836-1910), 
director la Banca Naţională şi principal consilier al lui Brătianu în pro¬ 
bleme financiare; Dimitrie A. Sturdza (1833-1914), viitor preşedinte al 
Partidului Liberal (1892-1908) şi prim-ministru în patru rînduri, între 1895 
şi 1908, şi economistul Petre S. Aurelian. 

Brătianu a fost nevoit să se confrunte permanent cu membrii disidenţi 
ai partidului său. Neîndoielnic, unul dintre cele mai supărătoare incidente 
a fost defecţiunea unui grup de tineri jurişti, reprezentînd exact tipul de 
membru de partid pe care Brătianu se străduise întotdeauna să-l recrute¬ 
ze. Remarcabili printre aceştia erau Take Ionescu (1858-1922), care îşi 
luase licenţa în Drept la Paris în 1881 şi era editor al gazetei Românul, şi 
Nicolae Fleva (1840-1914), membru al „coaliţiei de la Mazar Paşa“, ora- 
tor emoţionant şi primar al Bucureştilor în 1884. împreună cu colegii lor 
au intrat în Parlament cu sprijin liberal, dar, la începutul anului 1885, au 
început să-şi manifeste independenţa, criticînd sistemul politic existent, 
în cele din urmă, un an mai tîrziu, s-au declarat oficial în opoziţie şi şi-au 
alcătuit propria lor grupare. Făceau o distincţie netă între ei ca liberali 
în toată puterea cuvîntului şi liberalii de la guvernare, iar în dezbaterea 

privitoare la răspunsul Parlamentului la mesajul Tronului ei au denunţat 
drept „corupt 44 genul de liberalism practicat de Brătianu. 6 

Partidul Conservator i-a dat lui Brătianu mai puţin de furcă decît au 

* 

fâcut-o disidenţii din propriul său partid. In anii imediat următori Războ¬ 
iului de Independenţă, conservatorii erau în derută. Unii se îndepărtaseră 
cu totul de partid, considerînd politica acestuia ca neavînd contingenţă 
cu realităţile vremii. Alţii l-au părăsit întrucît perspectivele partidului de 
a veni la putere în viitorul apropiat păreau sumbre. Poate că cel mai nota¬ 
bil defector a fost Vasile Boerescu, care, în calitate de ministru de Externe 
în guvernul Catargiu, susţinuse convenţia comercială cu Austro-Ungaria 

A 

şi care intrase în guvernul liberal în 1879. In anul 1880, cîţiva conserva¬ 
tori, conduşi de Lascăr Catargiu, au încercat să dea o infuzie de viaţă par¬ 
tidului, formînd un club politic la Bucureşti şi elaborînd un program al 
partidului şi un statut ca mijloc de a impune disciplina în rîndul mem¬ 
brilor acestuia. Dar noua organizare n-a propăşit, iar Catargiu a fost nevoit 
să recurgă la diverse combinaţii politice pentru a contracara atotputerni¬ 
ca maşină de partid liberală. Mai întîi, a unit în 1884 partidul său cu o 
grupare liberală disidentă, condusă de Gheorghe Vemescu, pentru a înfi¬ 
inţa aşa-numitul Partid Liberal Conservator. 7 Colaborarea lor avea puţin 
de a face cu principiile — ea era de ordin tactic, şi anume opoziţia faţă 
de guvernul Brătianu. Dar, pentru a realiza această fuziune, Catargiu a 
fost nevoit să adere la anumite principii liberale — descentralizarea admi¬ 
nistrativă şi libertatea presei — deşi conservatorii fuseseră în mod tradiţio¬ 
nal pentru centralizare şi pentru impunerea unor restricţii presei. Noul 
partid va constitui cel mai important element al aşa-numitei „Opoziţii 
Unite“ faţă de guvernul Brătianu, dar conservatorii s-au dovedit ineficienţi 
în Parlament între 1883 şi 1888. 

Junimiştii constituiau probabil cea mai strîns unită grupare politică con¬ 
servatoare din acea perioadă, dar s-au ţinut deoparte de aripa Catargiu a 
partidului în mai tot deceniul al nouălea. Titu Maiorescu şi Theodor Rosetti 
au fost membri ai comitetului executiv al partidului în 1880 şi 1881, dar 
erau în dezacord cu conducerea acestuia. Doreau un nou program „de acţi¬ 


uni şi idei practice 41 , însă Catargiu şi sprijinitorii săi continuau să se inspire 


din metodele unei epoci anterioare. Junimiştii şi-au urmărit propriul lor 


6 P. Cîncea, Viaţa politică din România în primul deceniu al independenţei de 
stat, Bucureşti, 1974, pp. 198-203; Take Ionescu, Discursuri politice, I, 
1886-1892, Bucureşti, 1987, pp. 69-81. 

7 Ion Bulei, Sistemul politic al României moderne: Partidul Conservator, Bu¬ 
cureşti, 1987, pp. 60-66. 

program şi propria lor agendă legislativă, pe care Petre Carp, liderul lor 
politic recunoscut, le-a făcut publice în 1881, vădind în aspectele cruciale 
o deviere de la obiectivele conservatoare tradiţionale. 8 intr-un discurs în 
faţa Camerei Deputaţilor, din 30 martie, care s-a făcut cunoscut sub titlul 
de Era Nouă , el accepta „democratizarea 44 societăţii româneşti ca un fapt 
împlinit, cu toate că procesul prin care se realizase era considerat de el 
ca „imperfect 44 . Aderînd la teoria lui Maiorescu a „formei fără fond 44 , el 
găsea că procesul era nefiresc: democratizarea fusese introdusă de sus în 
jos şi nu de jos în sus. Prin aceasta, înţelegea că instituţiile fuseseră cre¬ 
ate pe baza unor principii abstracte şi nu-şi regăseau originile în situaţia 
economică şi socială existentă. Dar, pentru el, trecutul era trecut şi a cerut 
colegilor săi să-şi canalizeze eforturile spre organizarea viitorului. Propunea 
crearea unei „democraţii a muncii 44 , în care cele trei clase ale societăţii 
— ţăranii, meşteşugarii şi guvernanţii — să fie deplin încurajaţi de către 
stat în realizarea sarcinilor lor specifice. Pentru ţărani, el cerea adoptarea 
unor legi care să-i protejeze din punct de vedere economic (mai cu seamă, 
o lege cu privire la primogenitură, care să preîntîmpine fragmentarea gos¬ 
podăriei ţărăneşti şi o alta care să reglementeze funcţionarea cîrciumilor 
de la sate pentru a reduce alcoolismul) şi să le dea posibilitatea să-şi admi¬ 
nistreze propriile lor treburi (o lege care să recunoască statul drept „celu¬ 
la 44 în jurul căreia se formase întregul „organism social 44 şi să abolească 
„artificiala 44 comună rurală, care se prinsese în plasa birocraţiei adminis¬ 
trative de stat). Pentru meşteşugari, el propunea garantarea muncii lor şi 
protejarea acestora împotriva concurenţei neloiale, prin organizarea aces¬ 
tora în corporaţii. în sfîrşit, pentru guvernanţi, propunea ca membrii admi¬ 
nistraţiei şi judecătorii să fie admişi în funcţie pe bază de merit şi să fie 
puşi la adăpost de influenţe politice, pentru a fi în măsură să-şi îndepli¬ 
nească nestingheriţi funcţia lor de bază — creşterea producţiei întregii 
societăţi. Cînd toate aceste sarcini vor fi fost îndeplinite, conchidea el, 
atunci va fi posibilă o guvernare naţională, cu adevărat reprezentativă pen¬ 
tru interesele ţării şi, ca atare, răspunzînd mai bine cerinţelor unui ade¬ 
vărat regim parlamentar. 9 

Programul lui Carp a asigurat o bază pentru o cooperare de scurtă durată 
între junimişti şi Brătianu. In 1883 şi 1884, ei au redactat termenii unei 
alianţe permanente, însă Brătianu a considerat exagerate pretenţiile juni¬ 
miştilor de împărţire a puterii şi, atunci cînd a reorganizat guvernul, în 


8 în privinţa politicii junimiştilor în anii ’80, vezi Z. Omea, Junimea şi junimis¬ 
mul , Bucureşti, 1975, pp. 239-269. 

9 P. P. Carp, Discursuri , I, Bucureşti, 1907, pp. 261-267. 

iunie şi noiembrie 1884, i-a lăsat pe junimişti pe din afară. In consecinţă, 
în decembrie, aceştia şi-au reafirmat propriul program şi s-au declarat a 

A 

fi aderenţi ai conservatorismului. In următorii trei ani, au încercat să re- 
întinerească Partidul Conservator potrivit propriilor lor principii politice 
şi economice. 

O altă grupare conservatoare, care a urmat o cale diferită de cea a Par¬ 
tidului Liberal-Conservator al lui Catargiu, era compusă din aşa-numiţii 
„tineri conservatori 44 , conduşi de către Nicolae Filipescu (1862-1916), edi¬ 
torul influentului ziar Epoca. Obiectivul lor imediat era refacerea unui 
Partid Conservator „pur 44 , pentru a se elibera de „tutela 44 liberalilor. Doar 
în felul acesta, judecau ei, conservatorii puteau fi ei înşişi şi puteau obţine 
mijloacele prin care să-şi materializeze ideile în legi şi instituţii. Cu toate 
acestea, în 1887, aceştia s-au alăturat diferitelor facţiuni liberale disidente 
din Parlament, ca singură cale eficientă de combatere a guvernului. 

In ciuda opoziţiei din interiorul şi exteriorul Partidului Liberal, guver¬ 
nul Brătianu a realizat schimbări politice şi economice semnificative, care 
au apropiat ţara de formele modeme. Revizuirea Constituţiei în 1884 şi 
reorganizarea administraţiei locale au constituit pietre de hotar în dezvol¬ 
tarea democraţiei clasei mijlocii şi centralizarea administraţiei publice, 
iar o politică comercială protecţionistă şi promovarea industriei au contri¬ 
buit la punerea bazelor unei economii naţionale diversificate. 

După Războiul de Independenţă şi proclamarea Regatului, cererile de 
revizuire a Constituţiei, ce s-au făcut auzite încă de la adoptarea ei în 1866, 
au devenit mai insistente. Atenţia reformatorilor se concentra mai ales 
asupra legii electorale, pe care o denunţau ca nedreaptă şi nedemocrati¬ 
că. Liberalii, în general, susţineau că schimbările în structura statului şi 
evoluţia rapidă a relaţiilor economice şi sociale făcuseră revizuirea impera¬ 
tivă, dar conservatorii erau tot atît de hotărîţi să zădărnicească orice încer¬ 
cări de slăbire a puterii lor politice prin extinderea sufragiului. Vorbind 
în numele liberalilor radicali, C. A. Rosetti a inaugurat, la 29 august 1882, 
o nouă fază, mai vehementă, în dezbaterea cu privire la revizuire, printr-un 
editorial nimicitor, publicat în Românul, în care ataca legea electorală exis¬ 
tentă, afirmînd că este „corupţie recomandată, impusă şi legalizată de Con- 

A 

stituţie 44 . împreună cu suporterii săi, el a condamnat cota de impozitare 
înaltă cerută pentru dreptul la vot şi inegala repartiţie a deputaţilor şi sena¬ 
torilor în colegiile electorale existente, dat fiind că acestea concentrau pu¬ 
terea în mîna cîtorva şi constituiau ca atare prima cauză a corupţiei şi 
nedreptăţii. Pe măsură ce campania pentru reformă se intensifica, radi¬ 
calii au îndreptat atenţia opiniei publice în special asupra Colegiului IV 
al Camerei Deputaţilor (în care îşi exercitau dreptul electoral ţăranii) pen- 

tru a arăta modul în care electorii acestuia erau împiedicaţi să se întrunească 
şi să-şi exprime liber voinţa, dar au descoperit de asemenea că presiunile 
guvernului aveau efecte similare în celelalte colegii, intimidarea fiind o 
chestiune relativ uşoară, dat fiind numărul redus de alegători. Pentru a eli¬ 
mina corupţia şi a consolida democraţia, ei cereau o creştere substanţială 
a numărului electorilor din fiecare colegiu. 10 

Brătianu era figura-cheie în procesul de reformă. Era favorabil revizuirii 
Constituţiei şi măririi electoratului, dar nu dorea să meargă atît de departe 
ca radicalii lui Rosetti. Raţiunile sale erau complexe. Nu există nici un 
dubiu că voia să ajungă la un compromis cu Rosetti, pentru a evita o rup¬ 
tură făţişă între radicali şi adepţii săi mai moderaţi şi riscul dezintegrării 
partidului. Dar şi mai important pentru el pe termen lung era calculul pe 
care şi-l făcuse că schimbările modeste din sistemul electoral vor întări 
puterea politică a industriaşilor şi financiarilor, pe care îi considera princi¬ 
palul sprijin al Partidului Liberal în viitor. Guvernul său luase nenumărate 
măsuri pentru a încuraja industria, a acorda credite şi a stimula exportul, 
măsuri care măriseră şansele clasei mijlocii şi ale acelor mari moşieri pe 
care îi interesa dezvoltarea industriei autohtone. Aceste categorii începuseră 
să pretindă un rol mai mare în viaţa politică, deoarece doreau cu ardoare 
să creeze un cadru legal corespunzător pentru dezvoltarea economiei naţio¬ 
nale, pe care intenţionau să o conducă ele însele. Aceste scopuri coincideau 
cu cele ale lui Brătianu. întărind burghezia prin reforma electorală, el 
intenţiona să dea încă o lovitură puterii marilor moşieri, care erau spriji¬ 
nitorii de bază ai principalului său adversar, Partidul Conservator. 

Regele a avut şi el un rol esenţial în procesul revizuirii Constituţiei. Pro¬ 
priile lui obiective erau nedisimulate. Nu era interesat în democratizare, 
dar dorea ca în Constituţie să se reflecte schimbările survenite în situaţia 
internaţională a României între 1878 şi 1881 şi urmărea sporirea listei civile 
şi a bugetului Casei Regale. Recunoştea că un anumit gen de reformă elec¬ 
torală era inevitabilă, dar era încrezător că Brătianu o va ţine în limitele 
„potrivite". 

Conservatorii erau practic unanimi în opoziţia lor faţă de revizuirea 
Constituţiei, în special faţă de extinderea dreptului de vot în favoarea cla¬ 
sei mijlocii şi a celei de jos, dar abordau în mod diferit problema. Principala 
lor organizaţie politică. Coaliţia Liberal-Conservatoare a lui Catargiu, se 
pronunţa deschis pentru menţinerea legii electorale aprobată în 1866. Marii 
moşieri, care sprijineau coaliţia, se temeau că, dacă segmente mai largi 


10 G. Chiriţă, „Modificarea Constituţiei în 1884“, în Studii: revista de istorie, 
23/4, 1970, pp. 150-162. 

ale populaţiei obţineau controlul asupra Legislativului, acestea vor adopta 
legi în detrimentul intereselor proprietăţii, şi anume, o reformă a relaţi¬ 
ilor agrare în favoarea ţăranilor şi poate chiar un impozit pe venituri. 
Junimiştii erau mai filozofi. Ei obiectau împotriva extinderii sufragiului, 
invocînd faptul că marea masă a populaţiei era analfabetă şi nu avea edu- 

A 

caţie civică. In consecinţă, argumentau ei, aceasta ar deveni un simplu 
instrument de fraudă electorală şi corupţie politică, întrucît principiile 
politice care îi călăuziseră pe paşoptişti în 1866 erau prea sofisticate pen¬ 
tru masele de ţărani români. în schimb, cereau aplicarea riguroasă a prevede¬ 
rilor existente ale Constituţiei cu privire la învăţămîntul obligatoriu şi la 
descentralizarea administraţiei publice, astfel încît ţărănimea să fie pregătită 
să-şi exercite datoriile cetăţeneşti. 

Alegerile parlamentare din aprilie 1883 au fost cruciale pentru succe¬ 
sul revizuirii constituţionale. Brătianu a folosit încă o dată toate pîrghi- 
ile administrative de care dispunea pentru a-i împiedica pe conservatori 
să cîştige o treime din locurile de deputaţi şi senatori, minimum necesar 
pentru a împiedica o modificare a Constituţiei. Mulţumită vigilenţei 
Ministerului de Interne şi a prefecţilor, liberalii au obţinut o victorie zdrobi¬ 
toare (132 de deputaţi guvernamentali şi radicali faţă de 13 ai opoziţiei în 
Camera Deputaţilor, şi 51 faţă de 11 în Senat). De aici înainte, caracterul 
autoritar al guvernării lui Brătianu avea să devină mai evident, iar opo¬ 
nenţii săi au început să-l numească „Dictatorul 44 sau „Vizirul 44 . 

Lupta din Parlament privitoare la revizuirea Constituţiei a ţinut din mai 
1883 pînă în iunie 1884. Liberalii au rămas aproape singurii care dezbăteau 
problemele, întrucît conservatorii absentau sub motivul că prezenţa lor 
nu servea la nimic în faţa comportamentului „arbitrar 44 şi „absolutist 44 al 
guvernului. Singura excepţie o constituiau cîţiva junimişti, inclusiv Titu 
Maiorescu, care continuau să se opună schimbărilor în legea electorală, 
dar nu aveau nici o influenţă asupra lucrărilor. Cele două Camere şi-au 
încheiat lucrările şi au adoptat la 8 iunie 1884 acele schimbări ale Con¬ 
stituţiei în favoarea cărora se manifestaseră liberalii lui Brătianu. Cu toate 
că a obţinut astfel o victorie remarcabilă, Brătianu a pierdut sprijinul şi 
prietenia lui Rosetti, care, împreună cu cîţiva adepţi ai săi, a demisionat 
din Parlament la 13 iunie. 

Cu toate că numărul alegătorilor a crescut întru cîtva, cel mai impor¬ 
tant rezultat al revizuirii Constituţiei a fost consolidarea influenţei politice 
a clasei mijlocii. Colegiile electorale I şi II pentru Camera Deputaţilor au 
fost contopite într-un singur colegiu mai mare, care oferea păturii de sus 
a clasei mijlocii o voce într-un organism ce fusese anterior dominat de 

către marii moşieri conservatori. In noile colegii II şi III, alte elemente 
ale clasei mijlocii, în special micii meşteşugari şi comercianţi de la oraşe 
şi învăţătorii şi preoţii de la sate, au cîştigat votul direct, drept rezultat al 
unui census mai mic, mărind în felul acesta influenţa generală a clasei 
mijlocii şi numărul reprezentanţilor ei în Parlament. Din cele 183 de locuri 
de deputaţi pentru Cameră, 75 în colegiul I şi 33 în colegiile II şi III — 
108 în total — erau rezervate clasei mijlocii. Senatul era şi el mai sensi¬ 
bil la influenţa clasei mijlocii, dar a rămas un bastion conservator. Con¬ 
solidarea industriaşilor şi financiarilor aparţinînd clasei mijlocii a dus la 
modificări importante în modul în care Parlamentul aborda chestiunile 
economice vitale. Această explică, de exemplu, de ce o serie de legi pen¬ 
tru stimularea industriei şi mărirea creditelor au fost adoptate după 1884 
şi de ce convenţia comercială din 1875 cu Austro-Ungaria nu a fost reîn¬ 
noită. Noua lege electorală, totuşi, a făcut prea puţin pentru marea masă 
a populaţiei. A lăsat ţărănimea fără o adevărată reprezentare în Parlament. 

Deşi Constituţia revizuită continua să limiteze exprimarea voinţei popu¬ 
lare în faţa urnelor de vot, ea a extins drepturile cuvîntului scris. Drept 

A 

rezultat, a avut loc o înflorire a ziarelor. In ce le priveşte, acestea au sti¬ 
mulat viaţa politică prin popularizarea ideilor în rîndurile unor largi seg¬ 
mente ale populaţiei şi prin contribuţia semnificativă adusă la modelarea 
opiniei publice. Principala limitare a libertăţii presei era interzicerea cri¬ 
ticilor directe la adresa dinastiei, dar nici chiar unele urmăriri în justiţie 
demne de reţinut nu au împiedicat tendinţa generală de largă discutare 
publică a chestiunilor importante. 11 

O dată încheiată cu succes lupta cu privire la revizuirea Constituţiei, 
guvernul liberal şi-a îndreptat atenţia spre economie. Preocuparea sa majoră 
era independenţa economică. Aceasta, fără îndoială, nu putea fi obţinută 
dacă ţara nu depăşea tradiţionala sprijinire pe agricultură. Susţinut de către 
clasa mijlocie şi apelînd la economiştii „industrializatori 14 pentru justifi¬ 
carea teoretică, guvernul s-a lansat într-un program multilateral pentru a 
crea o industrie naţională viabilă, oferindu-le întreprinzătorilor atît protec¬ 
ţie, cît şi încurajare. Pe de o parte, a adoptat o nouă lege generală a tari¬ 
felor vamale, în mai 1886, care a mărit simţitor taxele, impunînd o supra¬ 
taxă de 30 la sută la importurile din acele ţări care aplicau o suprataxă 
similară la produsele româneşti. Principalul scop era protejarea mânu- 

/V 

facturilor din interior împotriva concurenţei străine. In 1886 şi 1887 guver¬ 
nul a renegociat tratatele comerciale cu Marea Britanie, Franţa şi Germania 


11 C. Dissescu, Cursul de drept public român , II, pp. 461 —463; Nicolae Iorga, 
Istoria presei româneşti , Bucureşti, 1922, pp. 132-168. 

în spiritul noului protecţionism. Liberalii au încurajat de asemenea indus¬ 
tria în mod direct prin acordarea unei diversităţi de stimulente între¬ 
prinzătorilor particulari. Adoptarea la 12 mai 1887 a primei legi cuprinză¬ 
toare care să sprijine industria naţională, reflectînd ideile lui Petre 
S. Aurelian, a creat numeroase precedente pentru intervenţia de mai tîr- 

A 

ziu a statului în economie. In virtutea acesteia, persoanele care deţineau 
întreprinderi cu un capital de cel puţin 50 000 Iei şi foloseau un minim 
de 25 de muncitori sau care doreau să înfiinţeze o astfel de întreprindere 
urmau să capete cu titlu gratuit 1 pînă la 5 ha de pămînt, să beneficieze 
de scutire de orice impozite directe timp de 15 ani şi de taxe vamale la 
importul utilajelor necesare, precum şi de reduceri semnificative ale cos¬ 
tului transportului pe calea ferată pentru materiile prime şi produsele finite. 

în calculele liberalilor agricultura ocupa în mod clar un loc secundar, 

A 

dar aceştia nu-şi puteau permite să ignore bazele economiei ţării. In loc 
să formuleze o politică agrară cuprinzătoare, ei au tratat problemele specifi¬ 
ce ale acesteia pe măsură ce se iveau. Legislaţia adoptată a uşurat situ¬ 
aţia a diverse categorii de ţărani, dar interesul major al liberalilor era 
creşterea producţiei. Pentru acest motiv, aceştia nu au alterat structura do¬ 
minantă a agriculturii şi nici nu au încălcat drepturile de proprietate ale 
moşierilor. 

Liberalii au încercat să realizeze un echilibru între cele două ţeluri prin¬ 
cipale ale politicii lor agrare. Pe de o parte, au încercat să consolideze 
poziţia producătorilor rurali independenţi, ca bastion politic al monarhiei, 
o idee care se înţelege de la sine din legea rurală din 1864, dar, pe de altă 
parte, au impus norme de muncă stricte masei ţăranilor pentru a asigura 
un nivel înalt de producţie. Astfel, în 1878, au aprobat reglementările, în 
conformitate cu reforma din 1864, potrivit cărora li se acorda pămînt di¬ 
verselor categorii de ţărani, în special noilor căsătoriţi („însurăţeilor") 
care nu primiseră nimic. Apoi, au aprobat legi privind vînzarea unor loturi 
mici, din fondul funciar al statului, altor ţărani, precum şi legi pentru pro¬ 
tejarea micilor gospodării ţărăneşti împotriva achiziţionării pămîntului lor 
de către moşieri şi arendaşi. Liberalii au făcut şi o tentativă modestă de 
a acorda credite micilor producători rurali, adoptînd, în 1881, legea cu 
privire la birourile de credit agricol. Ei preconizau investirea unor fon¬ 
duri de stat pentru punerea în aplicare a programului, ca apoi acestea să 
fie înlocuite treptat cu capital provenind de la membrii fiecărei instituţii 
de credit. Proiectul, care ilustra metoda preferată a liberalilor de a com¬ 
bina întreprinderea particulară cu intervenţia statului, a lîncezit, dat fiind 
că ideea asocierii era prea nouă, cerinţele de garanţii îi excludeau pe cei 

mai nevoiaşi (deci, majoritatea ţăranilor), iar termenul împrumuturilor — 
maximum nouă luni — era prea scurt pentru a produce rezultatele dorite. 
Legea cu privire la contractele agricole din 1882, sprijinită de Rosetti şi 
de radicali, a adus o oarecare uşurare ţăranilor prin eliminarea pedepselor 
penale pentru neîndeplinirea obligaţiilor lor faţă de moşieri şi prin rezer¬ 
varea a două zile pe săptămînă pentru a-şi lucra propriul pămînt. 

Relaţia dintre Brătianu şi Rege, care fusese productivă şi reciproc avan¬ 
tajoasă, a fost supusă, după 1884, unui atac public crescînd. Opoziţia Unită 
continua să denunţe practicile „dictatoriale 44 ale primului-ministru şi abu¬ 
zurile administrative la care acesta închidea ochii. Acţiunile monarhului 
însuşi au fost supuse unei cercetări atente. Presa se afla în fruntea aces¬ 
tei campanii. în Lupta , Gheorghe Panu, liderul unei facţiuni radicale, îl 
acuza pe Rege că face abuz de prerogativele sale, că permite miniştrilor 
să ignore Constituţia şi sugera că acesta ar trebui să abdice. Rezultatul a 
fost că Panu, tradus în faţa instanţei în 1887, a fost găsit vinovat de calom¬ 
niere a Regelui într-un articol intitulat „Omul periculos 44 , dar, fugind la 
Paris, a scăpat de o condamnare la doi ani de închisoare. 12 Mai reţinute, 
dar nu mai puţin elocvente, au fost criticile tinerilor conservatori din Epoca ; 
acestea îl acuzau pe Rege că nu ţine seama de Constituţie şi că păstrează 
în funcţie guvernul Brătianu mult după ce încetase să mai reprezinte vo- 

A 

inţa ţării. In ciuda presiunilor insistente de a-1 înlocui pe primul-ministru, 
Carol ezita să acţioneze în acest sens, pentru că avea prea puţină încredere 
în capacitatea conservatorilor şi a altor membri ai opoziţiei de a guverna 

A 

în mod eficient. In acelaşi timp ezita să-i informeze despre alianţa cu Aus- 
tro-Ungaria şi cu Germania, pe care o încheiase în 1883 împreună cu Bră¬ 
tianu şi o ţinuse secretă. 

A 

Cărţile au fost date în sfîrşit pe faţă în martie 1888. In alegerile din fe¬ 
bruarie, liberalii obţinuseră o victorie remarcabilă. Cu toate că Brătianu 
ar fi putut domina în continuare opoziţia cea mai îndîijită, la 4 martie aces¬ 
ta, împreună cu întreg cabinetul său, a demisionat pe neaşteptate. Se pare 
că şi-a dat seama că pierduse încrederea Regelui. Carol, într-adevăr, con¬ 
sidera că Brătianu era „uzat 44 , că nu mai era capabil să guverneze ţara într-un 
„mod creator 44 şi că venise vremea să promoveze acele elemente care fu¬ 
seseră excluse de la putere timp de aproape doisprezece ani. Dar sem¬ 
nele de nemulţumire din partea Berlinului şi a Vienei în legătură cu ple¬ 
carea lui Brătianu, unde era considerat drept exponent de frunte, alături 
de Rege, al orientării germane în politica externă, l-au convins pe Carol 


12 Comeliu Mateescu, G. Panu şi radicalismul românesc la sfîrşitul secolului 
al XlX-lea , Bucureşti, 1987, pp. 66-71. 

să-l recheme pentru a forma un nou guvern. 13 Cu toate acestea. Regele 
considera acest nou guvem ca fiind de tranziţie, pînă cînd ar fi reuşit să-i 
calmeze pe aliaţii săi străini. Opoziţia a profitat de deruta partidului de 
guvemămînt pentru a-şi spori atacurile la adresa primului-ministru şi 
recurgea acum la adunări populare şi la demonstraţii de stradă pentru a-şi 
impune punctul de vedere. Întrucît, în general, se considera că Brătianu 
se menţinea la putere doar cu sprijinul Regelui, protestele publice s-au 
transformat într-o confruntare între Opoziţia Unită şi Carol. Cum opozi¬ 
ţia nu dădea semne că slăbeşte presiunea asupra guvernului, Carol a tras 
concluzia că Brătianu pierduse sprijinul clasei mijlocii şi al moşierilor, 
temîndu-se că menţinerea liberalilor la putere ar putea pune în pericol însăşi 
dinastia. A cerut de aceea demisia unui ministru care nu-i mai era de folos. 
La 22 martie, Brătianu a procedat în consecinţă. S-a retras din viaţa pu¬ 
blică, petrecîndu-şi ultimii ani ai vieţii la moşia sa de la Florica, de lîngă 
Piteşti, pînă la moartea sa survenită în 1891. 

Succesorii lui Brătianu, conservatori de diverse nuanţe, separat sau îm¬ 
preună, au format guvernele între anii 1888 şi 1895. După demisia lui 
Brătianu, Carol i-a adus la putere pe junimişti, o alegere surprinzătoare 
Ia prima vedere, întrucît acestora le lipsea o organizare politică puternică 
precum şi un sprijin larg din partea electoratului. S-a oprit la ei, în parte, 
întrucît programul lor intem coincidea cu propria sa poziţie în problemele 
majore, în special în ceea ce privea agricultura, in opinia sa, junimiştii 
aveau un plan acceptabil de rezolvare a „chestiunii ţărăneşti", prin alo¬ 
carea de pămînt din domeniile statului, care ar fi micşorat tensiunea din 

lumea rurală şi ar fi păstrat în acelaşi timp marea proprietate moşierească. 
* 

In plus, se putea conta pe ei că vor acţiona ferm faţă de răscoala ţărănească, 
abia izbucnită. Carol a fost condus deopotrivă şi de considerente de politică 
externă. Nimeni nu era mai potrivit pentru a asigura în continuare încre¬ 
derea în Germania şi Austro-Ungaria ca junimiştii, care erau bine cunoscuţi 
pentru simpatiile lor progermane şi care cooperaseră cu Brătianu la elabo¬ 
rarea acestei politici. Carol nu a cerut Opoziţiei Unite să formeze guver¬ 
nul, mai ales datorită faptului că îi considera pe membrii acesteia lipsiţi 
de coeziunea şi fermitatea cerute de împrejurări. 

Guvernul junimist, instalat în martie 1888, l-a avut ca prim-ministru 
pe Theodor Rosetti, dar adevăratul său conducător era principalul teo- 
retician politic al junimiştilor, Petre Carp. In ciuda extraordinarei sale abili¬ 
tăţi, lui Carp nu i s-a cerut să formeze guvernul, deoarece îl ofensase grav 

13 U. Bindreiter, Die diplomatischen und xvirtschaftlichen Beziehungen zwischen 
Osterreich-Ungarn und Rumănien 1875-1888 , Viena, 1976, pp. 249-250. 

pe Rege, prin critica făţişă la adresa celor mai dragi idei ale lui Carol şi 
pentru că nu se înţelegea cu Lascăr Catargiu, liderul conservatorilor, pe 
care Regele îl ţinea în rezervă şi nu dorea să şi-l înstrăineze. 

Cu toate că a înăbuşit prompt răscoala ţărănească în primăvara anului 
1888, noul guvern n-a fost capabil să treacă legile prin Parlamentul domi¬ 
nat de liberali. La 8 septembrie. Parlamentul a fost dizolvat, iar Regele 

* 

i-a cerut lui Rosetti să formeze un nou guvern. In campania electorală ce 

a urmat, junimiştii au enunţat un program moderat, de perspectivă, care 

promitea o administraţie cinstită şi eficientă, precum şi o preocupare plină 

de înţelegere pentru bunăstarea claselor dezavantajate din punct de vedere 
* 

economic. In speţă, ei propuneau descentralizarea administraţiei şi pro¬ 
tecţia populaţiei în general împotriva abuzurilor birocratice; protejarea 
judecătorilor împotriva presiunilor politice şi a îndepărtării lor arbitrare; 
alocarea unor loturi suplimentare micilor proprietari de pămînt ca mijloc 
de stabilire a unei mai mari echităţi între moşieri şi ţărani; protejarea mese¬ 
riaşilor împotriva „ignoranţei, accidentelor şi infirmităţilor bătrîneţii“. 
Alegerile, ca de obicei, l-au confirmat pe primul-ministru desemnat de 
către Rege, iar Parlamentul, care s-a deschis la 1 noiembrie, se bucura de 
o confortabilă majoritate conservatoare. Dar junimiştii şi aliaţii lor con¬ 
servatori erau departe de a fi uniţi. Neînţelegerile de ordin politic şi animo¬ 
zităţile personale au condus la căderea guvernului la 22 martie 1889, înainte 
ca să fi avut şansa de a acţiona în conformitate cu ambiţioasele sale pro¬ 
misiuni electorale. 

Au urmat într-o succesiune rapidă trei guverne conservatoare. Cel mai 
important şi cu existenţa cea mai îndelungată (martie 1889-februarie 1891) 
a fost guvernul conservator „concentrat”, numit astfel pentru că a fost for¬ 
mat din toate facţiunile principale ale partidului (liberal-conservatorii, con¬ 
servatorii „puri” sau grupul din jurul Epocii, condus de către Nicolae Fi- 
lipescu, şi junimiştii). Avîndu-1 în frunte pe generalul Gheorghe Mânu, 
comandant al Armatei 4 Române de la Plevna în 1877, acest guvern îşi 
fixase, printre principalele sale obiective, unificarea Partidului Conservator. 
Întrucît ideea rotaţiei între liberali şi conservatori era acum în general accep¬ 
tată, toate facţiunile conservatoare ajunseseră să privească partidul unit 
drept esenţial pentru succesul competiţiei lor cu liberalii. 

Avantajele coeziunii s-au vădit curînd. In noiembrie 1891, avea să fie 
instalat „marele guvern conservator” — avîndu-1 pe Lascăr Catargiu drept 
prim-ministru —, care, cel puţin în aparenţă, reprezenta un partid unifi¬ 
cat şi se va menţine în funcţie timp de patru ani. Deşi continuau să func¬ 
ţioneze două cluburi conservatoare separate — cel conservator propriu-zis 

şi junimiştii — şi deşi Catargiu şi Carp îşi disputau conducerea parti¬ 
dului, intrarea lui Carp în cabinet ca ministru al Agriculturii, Industriei şi 
Comerţului şi a colegului său junimist. Alexandru Marghiloman 
(1854—1925), ca ministru de Justiţie, a pus bazele colaborării tuturor gru¬ 
purilor conservatoare. 

Prezenţa lui Take Ionescu în cabinet spune multe despre evoluţia vieţii 
de partid în ultimele decenii ale secolului. După întoarcerea sa de la studii 
în Franţa şi Anglia, Take Ionescu s-a alăturat Partidului Liberal, dar, aşa 
cum am văzut, dezamăgit de stilul de conducere al lui Ion Brătianu, a tre¬ 
cut, în 1886, în opoziţia conservatoare. La vremea respectivă, multor obser¬ 
vatori li s-a părut neobişnuit ca cineva ale cărui origini şi înclinaţii erau 
burgheze să adere la partidul marilor moşieri. Cînd i s-a pus această între¬ 
bare în Camera Deputaţilor, Take Ionescu a replicat că a făcut acest pas 
din convingere, dezamăgit de întregul sistem de guvernare. 14 Aceeaşi cale 
a fost urmată şi de o serie de politicieni tineri şi ambiţioşi, în momentul 
în care conducerea Partidului Conservator încerca să-şi împrospăteze 
forţele. O caracteristică a ultimelor două decenii ale secolului a fost fap¬ 
tul că originea socială îşi pierduse mult din semnificaţia sa de criteriu al 
apartenenţei la un partid sau altul. După 1900, atît Partidul Liberal, cît şi 
cel Conservator aveau viguroase aripi burgheze şi moşiereşti. 

Noul guvern conservator a fost puternic influenţat de către junimişti. 
Programul său, elaborat în preajma alegerilor parlamentare din februarie 
1892, constituia o reformulare a programului junimiştilor, enunţat pentru 
prima oară de către Petre Carp, în 1881, sub titlul de Era Nouă şi revizuit 
apoi în 1888. Astfel, conservatorii au realizat cel puţin temporar unitatea 
în mare parte pe baza principiilor junimiste. Conducerea ideologică a juni¬ 
miştilor şi preponderenţa lor în cabinet sugera că adevăratul cap al guver¬ 
nului era Carp, nu Catargiu. 

Liderii guvernării s-au impus ca apărători ai ordinii şi preconizau unele 
schimbări. In 1892 au adoptat legi ce extindeau controlul administraţiei 
centrale asupra judeţelor şi subdiviziunilor lor, transferînd numeroase 
responsabilităţi de administraţie locală de la primari şi consiliile comu¬ 
nale la prefecţi şi subordonaţii acestora; în 1893, conservatorii au înfiin¬ 
ţat jandarmeria rurală, cu un post în fiecare comună, în scopul de a preîn- 
tîmpina dezordinile şi a le reprima îndată după izbucnirea lor. Costurile 
de întreţinere ale noii forţe poliţieneşti cădeau pe seama unei populaţii 
rurale şi aşa împovărată de impozite. Conservatorii s-au preocupat şi de 
dezvoltarea economică, în general în conformitate cu interesele lor agri- 


14 Take Ionescu, Discursuri politice, I, pp. 93—100. 

cole tradiţionale. O excepţie notabilă a constituit-o Legea Minelor din 1895, 
sprijinită de Petre Carp. Ţelul său era dezvoltarea cît mai rapidă a resurse¬ 
lor petroliere ale ţării prin încurajarea investiţiilor capitaliştilor din stră¬ 
inătate şi asigurarea cooperării lor cu marii moşieri. Aceasta era calea lui 
Carp de a adapta economia românească la nevoile şi condiţiile favorabi¬ 
le oferite de Europa Occidentală, fără să modifice serios structurile politice 
şi sociale interne. 

Dezbaterile din Parlament cu privire la Legea Minelor au scos la iveală 
antagonismele din cadrul Partidului Conservator şi i-au încurajat pe libe¬ 
rali să încerce să răstoarne guvernul. Ei au făcut mare caz de faptul că 
legea era neconstituţională, dat fiind că le permitea străinilor să deţină 
proprietăţi funciare, o încălcare a articolului 7, care stipula că doar cetăţenii 
români pot achiziţiona proprietăţi rurale. Liberalii nu căutau doar să-i pună 
în dificultate pe conservatori, ci aveau mare grijă să proclame în mod pu¬ 
blic unul dintre principiile de bază ale naţionalismului economic — că 
românilor, nu străinilor, le revine responsabilitatea dezvoltării resurselor 
naturale ale ţării şi trasarea direcţiei de dezvoltare economică. Această 
atitudine a prevestit politica economică liberală de după Primul Război 
Mondial, exprimată succint în formula „Prin noi înşine 41 . Cînd liberalii 
au pierdut, iar Legea Minelor a fost votată, ei s-au retras din Parlament 
pentru a obstrucţiona activitatea ulterioară a guvernului şi pentru a-1 obliga 
pe Rege să apeleze la ei pentru a-i înlocui pe conservatori. 

Acţiunea lor nu era în nici un caz pripită. Mai curînd, era culminarea 
unei campanii ce o duseseră fără întrerupere din 1892, cînd Dimitrie 
Sturdza şi-a asumat conducerea Partidului Liberal. El era a treia persoană 
care îndeplinea această funcţie, într-un interval cu puţin mai mare de un 
an. Cînd Ion Brătianu a murit, la 4 mai 1891, i-a succedat fratele său, Di¬ 
mitrie, care condusese un grup de liberali disidenţi. în timpul scurtului 
său mandat (a decedat la 8 iunie 1892), s-a dovedit incapabil să păstreze 
laolaltă diversele facţiuni. Sturdza s-a bucurat de largă popularitate pen¬ 
tru a-i succeda acestuia. Avusese o carieră politică îndelungată, fiind unul 
dintre membrii coaliţiei care îl răstumase pe Alexandru Ioan Cuza şi ai 
„coaliţiei de la Mazar Paşa 44 , în care s-a distins prin ostilitatea faţă de di¬ 
nastia Hohenzollem. Fusese şi ministru (Finanţe, Afaceri Străine, Justi¬ 
ţie, Culte şi Instrucţiune Publică) aproape neîntrerupt în îndelungatul man¬ 
dat liberal între 1876 şi 1888. 

Venirea lui Sturdza în fruntea Partidului Liberal, în 1892, a marcat în¬ 
ceputul unui efort susţinut al liberalilor de a răsturna guvernul conser¬ 
vator. Următorii trei ani au reprezentat din toate punctele de vedere una 

dintre cele mai frămîntate perioade din istoria partidelor politice între dobîn- 
direa Independenţei şi Primul Rrăzboi Mondial. 15 Lupta pentru putere s-a 
extins dincolo de graniţele Regatului, dat fiind că situaţia românilor din 
Transilvania, în deteriorare crescîndă, a fost folosită de către liberali pen¬ 
tru a dovedi caracterul „antinaţional 14 al conservatorilor. Nici Regele nu 
a fost scutit de critici. Cîţiva liberali au reluat vechile acuzaţii că acesta 
ţinea la putere un regim pe care îl impusese el însuşi ţării, neţinînd deloc 
seama de popularitatea liberalilor. Dar Sturdza a descurajat astfel de atacuri 
deschise la adresa Regelui, deoarece era sigur că mai devreme sau mai 
tîrziu, în conformitate cu sistemul rotaţiei, va veni rîndul său să formeze 
un guvern. 

Sturdza a avut dreptate. Criza politică generată în mare măsură de libe¬ 
rali a coincis cu sfîrşitul mandatului legislativ normal al conservatorilor, 
iar Regele a profitat de ocazie pentru a-i aduce la putere pe liberali. Faptul 
a părut politicienilor ambelor partide o consecinţă firească a sistemului 
rotaţiei şi, ca atare, nu a provocat cine ştie ce senzaţie. Carol s-a orien¬ 
tat spre Sturdza cel puţin pentru că spera să pună astfel capăt campaniei 
iniţiate de Sturdza împotriva Austro-Ungariei în numele românilor din 
Transilvania. Mult înainte de numirea sa ca prim-ministru, Sturdza înce¬ 
puse să-şi îndulcească tonul, pentru că şi-a dat seama că altfel ar fi avut 
şanse reduse să vină la putere, dată fiind angajarea Regelui faţă de Puterile 
Centrale şi influenţa semnificativă a acestora asupra vieţii politice interne 
din România. Astfel, Sturdza a afirmat răspicat că sprijinea menţinerea 
statu-quoului în Transilvania, ceea ce însemna o declaraţie de loialitate 
faţă de Tripla Alianţă. Alegerile din noiembrie 1895 au urmat tipicul obiş¬ 
nuit şi s-au încheiat cu o victorie copleşitoare a noului guvem. 

Liberalii au rămas la putere pînă în primăvara anului 1899 16 , dar rea¬ 
lizările lor nu au fost la înălţimea aşteptărilor. In nici una dintre cele două 
mari probleme care ajunseseră să acapareze opinia publică — problema 
agrară şi situaţia românilor din Transilvania — partidul nu s-a distins în 
general prin legislaţie (în cazul celei dintîi) sau conducere (în cazul celei 
de-a doua). Au fost, desigur, şi puncte luminoase. Posturile ministeriale 
erau ocupate de oameni talentaţi, ca, de pildă, Spiru Haret (1851-1912), 
la Instrucţiune Publică şi Culte, şi Ion I. C. (Ionel) Brătianu (1864-1927), 
fiul cel mai mare al lui Ion Brătianu, care-şi făcuse debutul politic în 1895 

15 Relatarea cea mai detaliată se găseşte în C. Gane, P. P. Carp şi locul său în 
istoria politică a Ţării, II, Bucureşti, 1936, pp. 20-159. 

16 Pentru o analiză critică a guvernului Sturdza, vezi Titu Maiorescu, Istoria con¬ 
temporană a României (1866-1900), Bucureşti, 1925, pp. 329—408. 

ca deputat de Gorj, iar în 1897 a ajuns ministru al Lucrărilor Publice. Au 
fost şi cîteva legi notabile: înfiinţarea, în 1896, a Casei Şcoalelor, al cărei 
scop era centralizarea tuturor fondurilor destinate construirii şi întreţine¬ 
rii şcolilor, primirea unor donaţii, inclusiv testamentare, pentru educaţie 
şi acordarea unor burse; Legea învăţămîntului secundar, adoptată în 1897, 
care, printre altele, reorganiza clasele superioare liceale în trei secţiuni 
— reală, clasică şi modernă — permiţînd prin aceasta o specializare mai 
timpurie decît sistemul anterior unitar. Dar a trebuit ca alte proiecte de 
legi să fie retrase din Parlament, din cauza lipsei de bani, iar revizuirea 
Legii Minelor din 1895, pe care liberalii o denunţaseră drept o gravă încăl¬ 
care a Constituţiei, a trebuit să fie abandonată cu totul în 1899, ca urmare 
a două crize care se agravau, financiară şi politică. Prima fusese provoca¬ 
tă de cheltuielile peste puteri ale guvernului; cea de-a doua, prin dezvă¬ 
luirea faptului că Sturdza subscrisese pînă la urmă politicii aspre a guver¬ 
nului ungar faţă de românii din Transilvania. Tactica obstrucţionistă 
adoptată în Parlament de conservatori şi de alţi deputaţi din opoziţie, care 
a dus guvernul în impas, precum şi demonstraţiile de stradă l-au convins 
pe Sturdza să demisioneze la 10 aprilie 1899. 

A 

In următorii opt ani, guvernele conservatoare şi liberale, cinci la număr, 
au alternat prin rotaţie fără dificultăţi. Mandatele relativ scurte ale guver¬ 
nelor conduse de către Gheorghe G. Cantacuzino, noul lider al Partidului 
Conservator (Lascăr Catargiu murise la 30 martie 1899), între aprilie 1899 
şi iulie 1900, şi de către Petre Carp (iulie 1900 pînă în februarie 1901) 
au fost torturate de o severă criză economică şi financiară. Principala cauză 
era enorma datorie care se acumulase, pe de o parte din cauza unor vaste 
proiecte guvernamentale de lucrări publice — căi ferate, şosele, dezvoltarea 
portului Constanţa şi mari clădiri publice, în special în Bucureşti — şi, 
pe de altă parte, din cauza unei creşteri rapide a numărului de funcţionari 
guvernamentali, în special în urma dorinţei ambelor partide de a-şi răs¬ 
plăti suporterii. Ambele guverne conservatoare au luat măsuri extraordinare 
pentru a face faţă simptomelor imediate şi cauzelor de lungă durată. Pentru 
a înlătura daunele provocate de o secetă îndelungată, cabinetul Cantacu¬ 
zino a disponibilizat credite speciale pentru cumpărarea de fin şi a adop¬ 
tat o lege ce acorda un moratoriu tuturor celor care au luat în arendă pămînt 
din domeniile statului şi nu erau în stare să-şi achite ratele. Pentru a depăşi 
situaţia financiară în deteriorare, guvernul a angajat un credit în Germa¬ 
nia şi a încercat să atragă investiţii străine, proclamînd o politică a uşilor 
deschise. Pînă şi liberalii au fost întru totul de acord, deşi insistau ca în 
tot ceea ce se întreprinde să fie inclus şi capital autohton. Nici una dintre 



aceste măsuri nu a fost, totuşi, de ajutor. Guvernul a aplicat pur şi sim¬ 
plu prost unele dintre propriile sale programe şi, în orice caz, nu a putut 
controla evenimentele economice din străinătate. Ca şi predecesorul său, 
Carp a negociat şi el unele împrumuturi străine şi a oferit condiţii favora¬ 
bile societăţilor străine, în principal concesionarea unei conducte de petrol 
societăţii Standard Oii, dar şi-a asumat şi riscuri mai mari decît Canta- 
cuzino, cerînd o micşorare cu 15 la sută a bugetului guvernamental prin 
reducerea numărului funcţionarilor publici şi simplificarea administraţi¬ 
ilor judeţene şi săteşti. Dar ceea ce a provocat căderea sa a fost o propu¬ 
nere de noi impozite, în special asupra producţiei de băuturi alcoolice, care 
lovea în masa de ţărani. Prilejul a fost folosit de rivalii din propriul său 
partid, în special Cantacuzino şi Take Ionescu, care erau siguri că Regele 
va numi pe unul dintre ei pentru a-i succeda lui Carp. 

Carol însă a gîndit altfel şi s-a îndreptat din nou către Dimitrie Sturdza. 
Fusese dezamăgit de neîntreruptele lupte intestine din tabăra conserva¬ 
torilor şi de incapacitatea acestora de a rezolva criza financiară, ceea ce 
ameninţa ţara cu instabilitate politică şi diminua atît prestigiul lui, cît şi 
pe cel al ţării, la Berlin şi Viena. A fost, totodată, impresionat de progra¬ 
mul liberal de dezvoltare economică şi a salutat bunăvoinţa neîntreruptă 
a lui Sturdza de a coopera cu Germania şi Austro-Ungaria. 

Liberalii au reuşit să depăşească dificultăţile financiare imediate ale ţării 
prin măsuri drastice, menite să asigure un buget echilibrat, măsuri care 
includeau micşorarea salariilor şi eliminarea unor posturi din administraţie. 
Guvernul putea acum proceda la îndeplinirea unui ambiţios program social 
şi economic. Sub conducerea generală a lui Spiru Haret, care a fost din 
nou ministru al Instrucţiunii Publice, au fost luate o serie de măsuri în 
vederea îmbunătăţirii situaţiei ţărănimii. Haret credea în folosirea propri¬ 
ilor forţe ca mijloc de rezolvare a problemei agrare şi de aceea a sprijinit 
legislaţia care apela la resursele umane şi materiale ale populaţiei rurale. 
Dintre acestea, cele mai importante au fost Legea din 1903, cu privire la 
băncile populare, care era menită să acorde ţăranilor împrumuturi cu do- 
bînzi rezonabile pentru a le mări productivitatea, şi Legea obştilor săteşti 
din 1904, care îi încuraja pe ţărani să-şi unească resursele pentru a lua în 
arendă mai mult pămînt. Ambele legi aveau în vedere în primul rînd acel 
ţăran care îşi demonstrase capacitatea de a-şi cîştiga existenţa într-un mod 
corespunzător şi chiar de a înregistra un profit din munca pămîntului şi 
nu ţineau seama de păturile cele mai sărace ale ţărănimii. Liberalii, deşi- 

A 

gur, şi-au îndreptat o mare parte din atenţie asupra industriei. In 1904, au 
introdus un nou tarif vamal menit să protejeze şi să încurajeze industria, 
dar poate tot atît de semnificativă a fost abolirea de către aceştia cu un 

an înainte a accizelor locale, sperînd că această măsură va contribui la spo¬ 
rirea schimbului de bunuri între oraş şi sat şi va lărgi astfel piaţa pentru 

manufacturile autohtone. 

* 

In ciuda unor realizări legislative apreciabile, guvernul Sturdza a căzut 
ca urmare a disensiunilor din propriile sale rînduri. Sub conducerea lui 
Ionel Brătianu, care fusese ministru al Lucrărilor Publice şi apoi ministru 
de Externe, elementele mai tinere din partid şi mai ales cele aparţinînd 
clasei mijlocii doreau să accelereze dezvoltarea economică şi socială a 
ţării. Succesul, după opinia lor, ar fi impus o soluţionare cuprinzătoare a 
problemei agrare şi o participare mai mare a masei populaţiei la viaţa 
politică sau, în termeni legislativi, o nouă reformă agrară şi un sufragiu 
mai extins, măsuri ce nu puteau fi duse la îndeplinire atîta vreme cît „bă- 
trînii liberali 44 , precum Sturdza, continuau să deţină controlul partidului. 
Tinerii liberali din Parlament au subminat atît de profund autoritatea lui 
Sturdza, încît acesta a fost nevoit să demisioneze la 3 ianuarie 1905. 

Forţa călăuzitoare a noului guvern conservator, instalat în ianuarie 1905, 
era Take Ionescu, ministrul Finanţelor. El a fost cel care a organizat ale¬ 
gerile din februarie, ce au condus la un Parlament ascultător, şi tot el a 

A 

elaborat strategia economică şi financiară a partidului. Insă programul 
legislativ viguros ascundea disensiunile interne din cadrul Partidului 
Conservator, disensiuni atît de grave, încît I-au convins pe Rege că acest 
partid nu putea scoate ţara din cea mai severă criză internă de la inde¬ 
pendenţă încoace — marea răscoală a ţăranilor din 1907. Confruntaţi cu 
agitaţia crescîndă a ţărănimii şi cu opoziţia tuturor acelor diverse grupuri 
care cereau cu voce tare îmbunătăţirea condiţiilor din lumea rurală, lide¬ 
rii conservatori au continuat să insiste că nu exista o „chestiune ţărănească 44 
şi că inviolabilitatea proprietăţii particulare trebuia menţinută cu orice preţ. 
Take Ionescu, care reprezenta aripa burgheză a partidului, a contribuit nu 
puţin la această derută şi, în ultimă instanţă, a contribuit la demisia guver¬ 
nului prin eforturile sale stăruitoare de a obţine conducerea partidului şi 
de a-şi aduce sprijinitorii — bancheri, arendaşi şi exportatori de grîne — 
pe primul plan. 

Regele s-a adresat din nou liberalilor, de data aceasta pentru a rezolva 
violenţele ţărăneşti. Avîndu-1 pe Sturdza din nou la cîrmă, guvernul a pro¬ 
cedat la reprimarea cu maximă brutalitate a ceea ce devenise o revoltă a 
satelor din întreaga ţară împotriva insuportabilelor relaţii economice şi 
sociale din lumea rurală. Făcînd aceasta, s-a bucurat de sprijinul aproape 
unanim al Parlamentului, deoarece ambele partide au simţit gravitatea acţi¬ 
unii ţăranilor şi pericolul pe care aceasta îl reprezenta pentru ordinea socială 
existentă. 

Liberalii îşi formaseră guvernul în martie 1907 în toiul răscoalei ţărăneşti. 
Ceea ce a început la 21 februarie ca o răzmeriţă pur locală, în satul Flă- 
mînzi, din nordul Moldovei, s-a întins în următoarele săptămîni în toată 
Moldova, iar apoi în Muntenia, către părţile de apus ale Olteniei. 17 Asi- 
gurîndu-şi sprijinul celor două principale partide politice, guvernul a mobi- 

A 

Uzat armata pentru a înăbuşi revolta. In momentul în care ţăranii au fost 
înfrînţi, la mijlocul lunii aprilie, circa 11 000 de persoane fuseseră omorîte, 
iar distrugerile aduse proprietăţii au fost atît de mari şi de răspîndite, încît 
pierderile nu vor putea fi niciodată calculate exact. Sub presiunea unei 
opinii publice şocate, guvernul liberal s-a angajat în „rezolvarea" problemei 
ţărăneşti printr-o varietate de legi. 

în toiul acestei ample activităţi legislative, în conducerea Partidului 
Liberal a intervenit o schimbare semnificativă. Devenise evident de un 
timp încoace că Sturdza, acum în vîrstă de 75 de ani şi cu sănătatea şubredă, 
nu mai era liderul de odinioară. Conducătorii partidului l-au obligat pînă 
la urmă să se retragă. A fost urmat în funcţia de prim-ministru, la 22 decem¬ 
brie 1908, şi în cea de preşedinte al partidului, la 11 ianuarie 1909, de 
către Ionel Brătianu. Aceste evenimente aveau să aibă efecte profunde 
asupra politicii româneşti. Ascendenţa în partid a lui Ionel Brătianu marca 
reîntoarcerea pe prima scenă politică a Brătienilor, care în următorii două¬ 
zeci de ani vor avea din nou un rol decisiv în viaţa publică a ţării. Aceasta 
mai însemna şi triumful definitiv al aripii clasei mijlocii din Partidul Liberal 
asupra elementelor sale moşiereşti, pe care le reprezentase Sturdza. Aceste 
schimbări la vîrf vor determina politica economică şi socială a partidu¬ 
lui pînă la dizolvarea sa în 1947. Se aflau acum la conducere cei care spri¬ 
jineau industrializarea rapidă dominată de capitalul indigen şi care cău¬ 
tau să modernizeze aparatul de partid pentru a-1 face mai sensibil la nevoile 
sociale în plină schimbare. 

Ţelul principal de politică internă al lui Ionel Brătianu era să continue 
transformarea economiei prin promovarea industriei şi prin păstrarea con¬ 
trolului asupra acesteia în mîini româneşti. Nu era un reformator politic 
convins, dar era gata să facă orice modificări ar fi fost necesare în siste¬ 
mul politic existent pentru a impune acceptarea viziunii sale asupra dez¬ 
voltării ţării. 18 în materie de politică externă, simpatiile sale erau îndrep¬ 
tate către Franţa, dar el era şi un om practic. Era conştient de preferinţele 


17 Cauzele şi desfăşurarea răscoalei sînt descrise în Cap. 4. 

18 Obiectivele politice şi economice ale Partidului Liberal de la începutul seco¬ 
lului sînt prezentate în Vintilă I. C. Brătianu, Scrieri şi cuvîntări, I: 1899-1906, 
Bucureşti, 1937, pp. 108-161, 313-335, 341-377. 

Regelui şi a înţeles importanţa Austro-Ungariei şi în special a Germaniei 
pentru dezvoltarea economică a României. Totuşi, realizările legislative 
din cei aproape doi ani de guvernare ai săi au fost modeste. Liberalii nu 
au reuşit să legifereze reforme agrare sau electorale semnificative. 

în conformitate cu practica rotaţiei partidelor, la sfîrşitul celor patru ani 
reglementari ai mandatului legislativ, Regele şi-a îndreptat atenţia către 

A 

conservatori. Intre cei doi candidaţi conservatori de frunte care-şi disputau 
succesiunea lui Brătianu, Regele nu a manifestat nici o ezitare, alegîn- 
du-1 pe Petre Carp şi nu pe Take Ionescu. Cu toate că nu-i plăceau intran¬ 
sigenţa şi asprimea lui Carp, Carol a salutat sprijinirea neclintită de către 
acesta a instituţiei monarhice, înclinaţiile sale progermane în politica ex¬ 
ternă şi programul său intern prudent, care urmărea stabilitatea socială şi 
păstrarea marii proprietăţi moşiereşti. Dar insistenţa lui Carp asupra unui 
principiu, aşa cum îl vedea el, aproape că l-a costat numirea. La o adunare 
a liderilor conservatori, din 20 decembrie 1910, în timp ce parlamentul 
liberal, în ultimele zile ale mandatului său, discuta proiectele legii pri¬ 
vitoare la poliţie şi la sistemul electoral, el a declarat că nu va accepta 
funcţia în cazul adoptării lor. Era tipic pentru el să-şi confrunte colegii 
cu o dilemă, şi anume fie să îi accepte ideile în dauna propriilor lor idei, 
fie să-l „oblige" să renunţe la funcţie şi să se retragă din viaţa politică. 
Titu Maiorescu a subliniat absurditatea poziţiei lui Carp. El i-a reamintit 
vechiului său coleg că legile nu însemnau nimic în România, doar oamenii 
care le aplicau. Cu această ocazie, colegii lui Carp au căzut de acord să 
nu participe la dezbaterile referitoare la legislaţia supărătoare. Criza a 
trecut, iar Carp a preluat funcţia la 29 decembrie. 

Carp avea în sprijinul său un Partid Conservator departe de a fi unit. 
Cea mai serioasă provocare la adresa conducerii sale venea din partea am¬ 
biţiosului Take Ionescu. La rădăcina diferendelor lor se aflau mai curînd 
o ciocnire de personalităţi şi competiţia pentru funcţie, decît ideologia. 
Ruptura dintre ei intervenise în 1907, atunci cînd Carp i-a exclus pe toţi 
suporterii lui Take Ionescu, în afară de doi, din principala organizaţie de 
partid. Clubul Conservator de la Bucureşti. Ionescu, aflat în vacanţă în Fran¬ 
ţa, s-a reîntors de îndată în ţară şi s-a grăbit să organizeze un nou partid. 

A 

încercările anterioare de acest gen făcute de alţii avuseseră drept rezul¬ 
tat doar crearea de mici facţiuni cu viaţă scurtă şi slabe posibilităţi. Dar 
partidul lui Ionescu a durat aproape un deceniu şi le-a creat mari dificultăţi 

A 

atît conservatorilor cît şi liberalilor. Intr-o scrisoare deschisă din 19 ia¬ 
nuarie 1908, către colegii săi conservatori, Take Ionescu îşi anunţa intenţia 
de a proceda la „modernizarea 64 partidului lor, facîndu-1 mai sensibil la 

marile probleme ale zilei şi mai adaptabil la curente viitoare şi păstrînd 
în acelaşi timp structurile sociale existente. A exprimat astfel clar ţelurile 
principalului său electorat — clasa mijlocie conservatoare. 

Congresul de constituire a noului Partid Conservator-Democrat s-a ţinut 
la Bucureşti la 3 februarie 1908. El şi-a atras sprijinul claselor mijlocii 
de la oraşe şi sate, în special al oamenilor de diverse profesiuni, al pro¬ 
prietarilor mici şi mijlocii şi al ţărănimii înstărite. Un număr de perso¬ 
nalităţi de frunte ale vieţii intelectuale şi culturale, precum istoricul Ale¬ 
xandru D. Xenopol şi dramaturgul Ion Luca Caragiale, i s-au alăturat. 
Programul partidului se axa pe reformele administrative; învăţămînt pri¬ 
mar gratuit, deşi nu obligatoriu; soluţii pentru problema ţărănească; asi¬ 
gurare în caz de accidente şi de vîrstă înaintată pentru muncitori. în 1910, 
Take Ionescu a oferit un program mai concret. 19 El a propus reducerea 
celor trei colegii electorale la două şi transformarea celui de-al doilea într-un 
organ mai reprezentativ pentru interesele ţărăneşti, prin extinderea su¬ 
fragiului şi garantarea independenţei sale împotriva presiunilor moşiereşti 
şi guvernamentale. Pentru a mări eficienţa aparatului administrativ şi pen¬ 
tru a spori receptivitatea acestuia faţă de populaţia locală, a propus definirea 
exactă a obligaţiilor prefecţilor, care urmau să fie mai curînd funcţionari 
în administraţia civilă decît agenţi ai unui partid la putere. El a schiţat de 
asemenea o serie de măsuri menite să îmbunătăţească situaţia la ţară. 
Principalul său ţel era consolidarea ţăranului mijlocaş prin punerea în vîn- 
zare a domeniilor publice, crearea unor ferme model şi închirierea maşinilor 
agricole. Dar s-a ferit de orice reformă agrară totală sau de vreo măsură 
similară care ar fi ameninţat proprietatea privată. în politica externă, pen¬ 
tru a-i face pe plac Regelui, noul partid şi-a declarat adeziunea la politi¬ 
ca tradiţională de cooperare cu Puterile Centrale, deşi, de fapt, Ionescu 
nu avea nici o intenţie să urmeze o asemenea politică. Era un apărător 
înfocat al aspiraţiilor naţionale româneşti în Ungaria şi nu facea nici un 
secret în legătură cu simpatia sa pentru Franţa. 

Partidul Conservator-Democrat a prosperat datorită programului său şi 
popularităţii lui Take Ionescu. A cîştigat neîncetat aderenţi, iar în alegerile 
parţiale pentru Parlament între 1908 şi 1910a învins în şapte din cele zece 
înfruntări prilejuite de acestea. Cu toate că a subapreciat aceste rezultate 
considerîndu-le nesemnificative, Carp a procedat totuşi la negocieri, în 
toamna anului 1910, pentru fuzionarea celor două partide. Intrucît nici 
una din părţi nu era dispusă să facă concesii serioase, convorbirile au eşuat. 

19 Mircea Iosa şi Traian Lungu, Viaţa politică în România, 1899-1910 , Bucu¬ 
reşti, 1977, pp. 243-245. 

In plus, zvonurile în legătură cu faptul că i se va cere lui Carp să forme¬ 
ze un guvern au provocat o reacţie violentă din partea Partidului Conser- 
vator-Democrat. Ionescu a organizat o serie de întruniri publice pentru 
a-1 impresiona pe Rege cu popularitatea sa, dar Carol, aşa cum am văzut, 
s-a decis pentru Carp. Cu toate că îi recunoştea aptitudinile lui Take Io¬ 
nescu, Regele a întîmpinat cu rezerve formarea noului partid, preferind 
să păstreze sistemul de alternare a celor două partide ca o garanţie de stabi¬ 
litate politică. 

Legislaţia adoptată sub guvernul Carp a fost bogată în consecinţe şi, 
în general, a abordat direct marile probleme ale dezvoltării economice şi 
sociale ale ţării. 20 Legile propuse de Carp nu s-au potrivit vechilor stereo¬ 
tipuri economice conservatoare; mai curînd, ele încurajau industria şi asi¬ 
gurau o intervenţie guvernamentală sistematică în economie. Una dintre 
primele sale măsuri a fost prelungirea Legii pentru sprijinirea industriei 

A 

pînă în 1912. Intre timp a fost elaborată o nouă lege care asigura ajutor 
şi protecţie pe bază proporţională atît marilor cît şi micilor întreprinderi 
şi dădea prioritate acelora care foloseau materii prime din agricultură şi 
exportau cel puţin o pătrime din producţia lor anuală. Motivul principal 
care stătea la baza acestor stipulaţii era recunoaşterea faptului că agricultura 
era baza nu numai a economiei ţării în general, dar, în ultimă instanţă, şi 
a industriei. Totuşi, în ciuda sprijinului dat marii industrii. Carp a încer¬ 
cat să revitalizeze meseriile la subminarea cărora contribuise industria în¬ 
săşi. Sub patronajul său a fost adoptată în 1911 o lege care prevedea or¬ 
ganizarea meseriaşilor în bresle, a căror menire era protejarea intereselor 
economice ale membrilor lor, şi în corporaţii cu bază mai largă, compuse 
din multe bresle şi avînd cel puţin 1 000 de membri fiecare, ce puteau oferi 
membrilor lor ajutor în caz de boală sau de incapacitate de muncă. Intenţi¬ 
ile lui Carp erau în parte economice şi în parte sociale. Pe de o parte, el 
dorea să ridice eficienţa tehnică şi productivitatea industriei meşteşugăreşti 
şi, pe de altă parte, să ofere o oarecare securitate meşteşugarilor, să evite 
conflicte de muncă serioase, care ar putea slăbi structura existentă a soci¬ 
etăţii. Menţinerea păcii sociale se afla şi la baza proiectului de lege, spriji¬ 
nit de el în 1912, care le permitea ţăranilor (inclusiv celor mai înstăriţi) să 
cumpere în loturi de cîte 5 ha cele aproximativ 250 000 de ha de pămînt 
aparţinînd statului. Ca de obicei, conservatorii, precum şi majoritatea libe¬ 
ralilor au căutat să evite orice reformă majoră, care ar fi necesitat expro¬ 
prierea pămîntului marilor proprietăţi. 

20 Gane, P P. Carp, II, pp. 409-457. 

în ciuda realizărilor legislative notabile, lipsa de măsură şi de tact în 
urmărirea ţelurilor sale, opoziţia lui înverşunată faţă de orice reforme 
politice şi sociale semnificative, iar în domeniul politicii externe, ataşa¬ 
mentul său faţă de Puterile Centrale, care venea în contradicţie cu 
simţămintele covîrşitor profranceze ale populaţiei, au creat instabilitate 
internă într-o vreme de tensiune internaţională crescîndă în Europa de Sud- 
Est. Regele era doritor să-i păstreze pe conservatori, dar căuta să aibă un 
guvern de „concentrare 11 , care să unească toate elementele partidului, inclu¬ 
siv pe Conservator-Democraţi. Atunci cînd cîţiva membri ai guvernului 
au sugerat o reconciliere cu Take Ionescu, în mod tipic, Carp s-a între¬ 
bat cu glas tare dacă nu cumva Regele înnebunise. După o scurtă guvernare 
interimară a lui Titu Maiorescu (28 martie-12 octombrie 1912), în cursul 
căreia cele cîteva facţiuni conservatoare au ajuns la o înţelegere, guver¬ 
nul conservator unit, dorit de Rege, a preluat funcţia la 14 octombrie. 

Noul guvern constituia o coaliţie, în care conservatorii propriu-zişi şi 

conservator-democraţii împărţeau puterea. Maiorescu era prim-ministru, 
_ ^ 

dar Take Ionescu exercita de asemenea o mare influenţă. In afară de porto¬ 
foliul Internelor, el împărţea cu Maiorescu, conform dorinţelor Regelui, 
conducerea Afacerilor Străine. Carol dorea să se folosească de capacităţile 
larg recunoscute de diplomat ale lui Take Ionescu, întrucît o nouă criză 
balcanică se adîncea, dar, ca şi în trecut, nu voia să-i dea lui Take Ionescu 
conducerea exclusivă în probleme de cea mai mare importanţă, datorită 
simpatiilor sale manifeste pentru puterile occidentale. Maiorescu, de ase¬ 
menea, îi respecta lui Take Ionescu capacitatea intelectuală, dar condamna, 
calificîndu-le drept „amorale", metodele folosite de el în lupta pentru pu¬ 
tere, şi era, în consecinţă, neînduplecat în opoziţia sa faţă de Ionescu ca 
şef al Partidului Conservator. Maiorescu a cooperat cu el în timpul Răz¬ 
boaielor Balcanice din 1912 şi 1913, pentru a prezenta un front unit în 
negocierile diplomatice critice, dar îndată ce aceste probleme s-au rezolvat, 
cei doi au luat-o pe căi diferite. Ionescu avea o opinie similară despre rela¬ 
ţia lor. Considera cooperarea lor accidentală, impusă de situaţia inter¬ 
naţională şi deşi putea să prevadă o unitate autentică în viitor, el era de 
părere că pentru moment cele două partide trebuie să rămînă separate. 

Declaraţiile de principiu elaborate de Maiorescu şi Ionescu în toamna 
anului 1913 au scos la iveală diferenţele de nuanţă între tipurile lor de con¬ 
servatorism. Asupra celor două probleme interne deosebit de critice ale 
zilei — reforma agrară şi votul universal — Maiorescu a reiterat esenţa 
doctrinei conservatoare. 21 Continua să se opună oricărei reforme care ame- 


21 Programul Partidului Conservator, Bucureşti, 1913, pp. 3-17. 

ninţa integritatea marilor domenii. Recunoscînd nepotrivirea dintre marea 
şi mica proprietate, el a declarat că partidul său este dispus să exploreze 
orice mijloc de realizare a „progresului 44 . Dar, avertiza el, progresul nu 
înseamnă încălcarea proprietăţii private, pe care partidul său o considera 
un drept constituţional fundamental şi o garanţie de stabilitate socială. 
Condamna drept „utopică 44 şi „periculoasă 44 ideea că fiecare ţăran ar trebui 
împroprietărit şi recomanda, în schimb, un proces de „selecţie naturală 44 , 
care i-ar separa pe ţăranii ambiţioşi şi inteligenţi, care meritau sprijinul 
statului şi gospodării mari, de masa ţărănimii, care nu avea capacitatea 
să supravieţuiască din punct de vedere economic. A da pămînt tuturor 
ţăranilor, prin împărţirea marilor moşii, gîndeau Maiorescu şi alţi conser¬ 
vatori, n-ar face decît să distrugă producţia agricolă. Maiorescu şi par¬ 
tidul său nu vedeau nici o nevoie presantă de reformă electorală întrucît, 
după părerea lor, sistemul existent nu era în opoziţie cu dezvoltarea ţării. 
Cînd va veni vremea pentru o schimbare, doreau ca aceasta să fie rezul¬ 
tatul unei înţelegeri între toate partidele politice, aşa cum a fost cazul cu 
Constituţia din 1866, şi nu un proiect impus ţării de către un singur partid 
(se refereau la liberali). 

Take Ionescu era într-o poziţie dificilă. Aflîndu-se între conservatori şi 
liberali, trebuia să facă în aşa fel încît poziţia sa cu privire la problemele 
majore ale zilei să se distingă clar de a acestora şi în acelaşi timp să evite 
să-i înstrăineze pe primii, întrucît mai aspira încă la conducerea unui par¬ 
tid conservator unit. Continua să sprijine unificarea celor trei colegii elec¬ 
torale în două, pentru a acorda o mai largă reprezentare ţăranilor, dar se 
opunea ideii unui singur colegiu electoral, dat fiind că elita societăţii ar 
fi fost copleşită de masa de alegători de rînd. A propus de asemenea să se 
disponibilizeze pămînt ţăranilor printr-o expropriere limitată a marilor moşii, 
dar insista ca proprietatea privată astfel dobîndită să fie plătită pe loc în nu¬ 
merar şi nu prin obligaţiuni pe termen lung, o cerinţă care ar fi anulat refor¬ 
ma, întrucît ţăranii nu dispuneau de banii necesari să plătească pămîntul. 22 

Guvernul conservator de coaliţie fusese format în primul rînd pentru a 
duce la bun sfîrşit anumite sarcini, îndeosebi în politica externă, şi şi-a în¬ 
deplinit, în general, cu succes responsabilităţile. Nu a iniţiat legi interne sem¬ 
nificative, în mare măsură datorită concentrării sale asupra crizei balcanice 
şi, în parte, datorită divergenţelor dintre cei doi parteneri de coaliţie. 

Partidele terţe nu puteau fi mulţumite cu sistemul de alternare a con¬ 
servatorilor şi liberalilor la putere, care a căpătat cu timpul atributele unui 


22 Anastasie lordache, Viaţa politică în România, 1910-1914 , Bucureşti, 1972, 
pp. 249-250. 

imperativ constituţional. Poate cel care a avut cel mai mult succes dintre 
acestea a fost Partidul Conservator-Democrat al lui Take Ionescu, dar, do¬ 
minat de către o singură persoană şi nedespărţit niciodată complet de Parti¬ 
dul Conservator, el a păstrat semnele caracteristice ale unei facţiuni. Două 
tentative notabile de constituire a unor terţe partide distincte, adică orga¬ 
nizaţii politice reprezentînd alte interese decît cele ale moşierimii şi ale 
clasei mijlocii, s-au concentrat asupra ţărănimii şi asupra muncitorimii 
urbane. 

Organizarea politică sistematică a ţărănimii a început o dată cu activi¬ 
tatea lui Constantin Dobrescu-Argeş (1859-1903), un tînăr învăţător din 
Argeş, din vestul Munteniei. El a fost astfel iniţiatorul ţărănismului poli¬ 
tic, care va deveni o forţă politică majoră în perioada dintre cele două răz- 
boaie. In anii ’70 ai veacului trecut, el a iniţiat un viguros program cultu¬ 
ral şi economic pentru îmbunătăţirea condiţiilor materiale ale ţăranilor şi 
i-a ridicat la acţiune în folosul lor. A ţinut numeroase conferinţe publice, 
a organizat cursuri serale pentru adulţi, a înfiinţat biblioteci şi a promo¬ 
vat cooperativele săteşti şi băncile populare. Dorea, de asemenea, să creeze 
o bază politică pentru activitatea sa în folosul ţăranilor, iar în 1880, spriji¬ 
nit de învăţătorii şi ţăranii înstăriţi din propriul său judeţ şi din cele înve¬ 
cinate, a înfiinţat un Comitet Ţărănesc, prima organizaţie ţărănistă româ¬ 
nească. Acesta a prezentat o serie de cereri economice şi politice menite 
să îmbunătăţească condiţiile de muncă şi de viaţă din circumscripţia sa 
electorală. A încercat să extindă dreptul de a vota direct candidaţii pen¬ 
tru toţi cei ce ştiau să scrie şi să citească, a căutat să obţină respectarea în 
practică a tuturor drepturilor civile acordate de Constituţie, să asigure ţăra¬ 
nilor pămînt arabil şi păşuni şi să reducă impozitele. Comitetul a început, 
de asemenea, editarea, în 1881, a unui săptămînal, Ţăranul , prima publica¬ 
ţie ţărănistă care încerca să deştepte conştiinţa ţăranilor cu privire la pro¬ 
pria lor putere şi importanţă. 

Mişcarea ţărănistă iniţiată de către Dobrescu-Argeş s-a răspîndit rapid, 
pe măsură ce au fost organizate comitete în toate judeţele din Muntenia. 
O măsură a succesului său a fost dată de alegerea în Parlament a patru 
deputaţi, sprijiniţi de către Comitetul Ţărănesc din judeţele Argeş, Gorj, 
Dîmboviţa şi Brăila. Dobrescu-Argeş însuşi a fost ales deputat de şapte 
ori între 1883 şi 1895. Activităţile sale organizatorice au ajuns într-o fază 
nouă, în 1892, cînd, sprijinit de episcopul de Argeş, a înfiinţat Societatea 
pentru Cultura Ţăranilor, ale cărei ţeluri majore erau încurajarea educaţiei 
şi, prin aceasta, creşterea respectului pentru sine al ţăranilor, precum şi 
impulsionarea intelectualilor şi politicienilor să studieze nemijlocit situ¬ 
aţia ţărănimii, ca o premisă obligatorie pentru reformă. Societatea îşi avea 

propriul său organ de presă, Gazeta ţăranilor, un săptămînal pe care Do- 
brescu-Argeş l-a publicat începînd cu anul 1892, împreună cu cumnatul 
său, Alexandru Vălescu, dascăl şi el. 

Pe aceste baze, Dobrescu-Argeş a înfiinţat, în octombrie 1895, primul 
partid oficial din România care avea ca principală preocupare bunăstarea 
ţăranilor — Partida Ţărănească. Delegaţi din douăzeci şi patru de judeţe, 
întruniţi în congresul de constituire de la Bucureşti, au adoptat un pro¬ 
gram cuprinzător. Ei au plasat, în fruntea agendei lor, dreptatea economi¬ 
că pentru ţărani. Priveau, după cît se pare înapoi, către un trecut mai sim¬ 
plu, întrucît cereau restabilirea „drepturilor străvechi 44 ale satelor la „două 
treimi din pămîntul ţării 44 , o referire evidentă la stipulaţiile unei legislaţii 
anterioare care rezerva două treimi din pămîntul unui moşier pentru uzul 
ţăranilor şi repunerea în drepturi a ţăranilor de a-şi paşte vitele pe pămîn¬ 
tul moşierilor şi de a lua lemne de foc din păduri. 23 Liderii noului partid 
au cerut, de asemenea, o micşorare a poverilor impuse ţărănimii prin Legea 
învoielilor agricole în vigoare şi o strictă evidenţă a dărilor plătite şi a 
muncii prestate de către ţărani. Dar ei recunoşteau în acelaşi timp impe¬ 
rativele economice ale noii epoci, astfel că au propus înfiinţarea unei bănci 
agricole de credit, sprijinită de stat, pentru cumpărarea moşiilor scoase 
în vînzare de către proprietarii lor şi revînzarea parcelelor din aceste moşii 
ţăranilor, învăţătorilor şi preoţilor care deţineau mai puţin de 5 ha. Ei insis¬ 
tau de asemenea ca moşiile să fie arendate doar comunelor şi nu arendaşi¬ 
lor şi cereau ca ţăranilor să le fie puse la dispoziţie credite avantajoase 
şi să fie încurajat exportul de grîne şi de vite. Este clar că nu erau revolu¬ 
ţionari, după cum evidentă este şi absenţa oricărui interes pentru expropri¬ 
erea marilor moşii. Păreau mai curînd înclinaţi spre adaptarea agriculturii 
ţărăneşti la cerinţele agriculturii comerciale, consolidînd, în acelaşi timp, 
pe micul producător independent. Dobrescu-Argeş şi colegii săi au înţeles 
că dacă ţăranul urma să-şi îmbunătăţească situaţia el trebuia să devină o 
forţă activă în procesul politic. De aceea, au repetat cerinţele anterioare 
cu privire la lărgirea sufragiului şi au propus să i se asigure ţăranului expe¬ 
rienţa necesară în gospodărirea propriilor sale treburi prin garantarea 
autonomiei administrative a comunelor săteşti. La sfîrşitul congresului, 
Dobrescu-Argeş şi Ioan Rădoi, avocat, au fost aleşi preşedinţi ai unui 
comitet de acţiune. Cu toate că au depus eforturi mari să recruteze mem¬ 
bri pentru partidul lor, au preferat, pentru moment, să se bizuie pe par¬ 
tidele politice tradiţionale în vederea adoptării reformelor enunţate de ei. 


23 Romus Dima, Constantin Dobrescu-Argeş, întemeietorul Ţărănismului, Bucu¬ 
reşti, 2001, pp. 175-223. 

Dobrescu-Argeş şi partizanii săi au fost nevoiţi să ducă o luptă neîn¬ 
treruptă atît împotriva liberalilor cît şi a conservatorilor, care priveau cu 
adîncă suspiciune mişcarea ţărănistă. Dobrescu-Argeş însuşi a fost ares¬ 
tat pe baza unor acuzaţii ticluite şi întemniţat timp de trei luni în 1898. 
Nu şi-a revenit niciodată emoţional după această experienţă. Locotenenţii 
săi au încercat să-i continue opera şi au prezentat o listă electorală de can¬ 
didaţi pentru alegerile parlamentare din 1899, însă datorită presiunilor 
guvernamentale nu a putut fi ales nici măcar un singur deputat dintre aceş¬ 
tia. Dobrescu-Argeş a hotărît să se retragă din politică şi i-a transferat edi¬ 
tarea Gazetei ţăranilor lui Vălescu. Aceste acte au marcat sfîrşitul Partidei 
Ţărăneşti şi eşecul primei tentative de înfiinţare a unui partid ţărănist. 
Majoritatea membrilor săi s-au retras din politică. Cîţiva au aderat la Parti¬ 
dul Liberal, întărindu-i acestuia aripa stîngă, în timp ce alţii, ca Vălescu, 
au continuat să activeze prin presă pentru cauza ţărănistă. 

Mişcarea ţărănistă de după 1900, în ciuda desfiinţării partidului ei, nu 
şi-a pierdut suflul. Dimpotrivă, ea a luat avînt. Una din principalele cauze 
a fost conştiinţa crescîndă a opiniei publice, încurajată atît de către politi¬ 
cieni cît şi de către intelectuali, că „problema ţărănească 46 era o chestiune 
de maximă importanţă naţională. Persoane influente — politicieni, socio¬ 
logi, istorici, economişti şi romancieri — şi mişcări puternice ca sămănă¬ 
torismul şi poporanismul au ţinut-o permanent în atenţia opiniei publice 
şi a celor două principale partide politice. Dar baza esenţială de sprijin a 
mişcării se regăsea tot la ţară. Aici, conducerea a fost luată de clasa mijlocie. 
Aceasta era alcătuită din diverse grupuri de ţărani mijlocaşi cu propri¬ 
etăţi mijlocii (de la 10 la 50 ha), negustori de ţară şi majoritatea preoţilor 
şi învăţătorilor de la sate, dintre care o parte fuseseră atraşi de Partida Ţă¬ 
rănească a lui Dobrescu. Afirmarea lor s-a datorat, cel puţin în parte, dez¬ 
voltării treptate a noilor relaţii economice şi sociale la sate. Cu toate că 
împărtăşeau cu masa de ţărani aceleaşi interese ale opunerii faţă de marii 
moşieri, ei au urmărit obiective politice şi economice care difereau mult 
de aspiraţiile majorităţii ţăranilor. Clasa mijlocie de la sate era clar în ascen¬ 
siune ca urmare a condiţiilor create prin introducerea treptată a relaţiilor 
capitaliste în economia rurală. Dar nu se împotrivea nici să profite de pe 
urma greutăţilor celor săraci, pentru a achiziţiona şi mai mult pămînt, să 
folosească mînă de lucru plătită şi să se angajeze în cămătărie. Deloc sur¬ 
prinzător, clasa mijlocie de la sate se plasa pe poziţia menţinerii ordinii 
economice existente considerată un cadru potrivit, ce-i putea permite să 
prospere şi să obţină influenţă politică. Conducătorii acesteia doreau să 
evite revoluţia şi de aceea se pronunţau în favoarea sporirii drepturilor 

politice şi a avantajelor economice pentru masa ţărănimii ca un mijloc 
de direcţionare a activităţilor lor pe făgaşe legale. 

Clasa mijlocie rurală nu era însă total absorbită de preocupări econo- 

A 

mice. învăţătorii şi preoţii, adesea numiţi intelectualitatea satelor, au contri¬ 
buit mult la ridicarea nivelului de instruire şi de educaţie morală a maselor 
şi chiar la emanciparea lor economică şi dobîndirea drepturilor politice. 24 
Au înfiinţat diverse organizaţii culturale şi cooperatiste, care au îmbunătăţit 

A 

situaţia pentru cel puţin o parte a ţărănimii. învăţătorii au fondat şi publi¬ 
cat ziare, care au contribuit mult la ridicarea conştiinţei politice a tuturor 
ţăranilor, în special a celor înstăriţi. Aceste publicaţii abordau probleme 
de interes nemijlocit pentru ţărani. Unele se ocupau de probleme economice 
stringente, în timp ce altele îi îndemnau pe ţărani să-şi înfiinţeze propriile 
lor organizaţii politice. 

Intelectualitatea satelor a primit un puternic sprijin din partea lui Spira 
Haret, lider al Partidului Liberal şi ministru al Instrucţiunii Publice în 
1897-1899, 1901-1904 şi 1907-1910. El considera problema agrară ca 
fiind în primul rînd culturală şi afirma că ştiinţa de carte va asigura ţăranilor 
o viaţă materială mai bună. De aceea a promovat răspîndirea informaţi¬ 
ilor utile la sate, folosind cuvîntul scris şi pe învăţători ca principalele sale 
instrumente. A patronat un număr de publicaţii şi a avut o contribuţie esen¬ 
ţială la fondarea Sămănătorului în 1901 şi la alegerea primilor doi edi¬ 
tori ai revistei, renumiţii scriitori Alexandra Vlahuţă şi George Coşbuc; 
în plus, a mobilizat învăţătorii să continue activitatea lor didactică după 
orele de clasă, organizînd cursuri serale pentru adulţi. Dar a recunoscut 
deopotrivă şi aspectul economic al problemei ţărăneşti şi a căutat să aducă 
îmbunătăţiri imediate în condiţiile de trai ale satelor, promovînd micile 
bănci populare şi cooperativele agricole. 25 

Activităţile lui Haret nu au constituit un fenomen izolat. Sprijinul venea 
şi din partea aripii stîngi a partidului său, care folosea mişcarea ţărănească 
pentru a extinde influenţa liberală în zonele rurale, în special în rîndurile 
din ce în ce mai dese ale clasei mijlocii de la sate. Foştii membri ai de¬ 
functei Partide Ţărăneşti şi aşa-numita facţiune a „generoşilor" din Partidul 
Social-Democrat, care aderaseră la Partidul Liberal în 1900, au consoli¬ 
dat eforturile stîngii liberale. Stăruinţa cu care se urmărea cîştigarea sim¬ 
patiei ţăranilor era vădită şi în legislaţia cu privire la organizarea unor 
bănci de credit rural şi la dreptul comunelor săteşti de a obţine împrumu¬ 
turi de la Creditul Funciar Rural. 


24 Remus Dima face referire la aceste activităţi în Organizarea politică a ţără¬ 
nimii (sfîrşitul sec. XlX-începutul sec. XX), Bucureşti, 1985, pp. 162-193. 

25 Şerban Orăscu, Spirit Haret, Bucureşti, 1976, pp. 86-112. 

Conducătorii ţărănimii, încurajaţi de sprijinul liberal, aveau totuşi reţineri 
faţă de toate încercările partidelor politice „tradiţionale 14 de a le prelua miş¬ 
carea. Alexandru Vălescu a continuat să promoveze în coloanele Gazetei 
ţăranilor ideea unui partid ţărănesc separat, iar în Moldova, Vasile M. 
Kogălniceanu (1863-1941), fiul lui Mihail Kogălniceanu, a fost activ încă 
de la începutul secolului, prin îndemnul adresat ţăranilor de a se organi- 

A 

za. In septembrie 1906, Kogălniceanu şi Vălescu şi-au unit forţele în ve¬ 
derea înfiinţării Partidului Ţărănesc. Ajunseseră amîndoi la concluzia că 
ţăranii nu se puteau aştepta la nici o îmbunătăţire a stării lor din partea 
conservatorilor sau a liberalilor. 

Programul economic şi politic al noului partid era asemănător cu cel 
al fostei Partide Ţărăneşti. Ca soluţie a problemei agrare, acesta propunea 
împărţirea pămîntului tuturor ţăranilor care aveau nevoie de el, uşurarea 
condiţiilor impuse ţăranilor de către moşieri şi arendaşi prin învoielile agri¬ 
cole, extinderea creditelor cu dobînzi moderate şi implicarea influenţei 
ţărăneşti direct în procesul legislativ, adoptarea sufragiului universal. 
Kogălniceanu şi Vălescu au făcut programului lor cea mai mare publi¬ 
citate posibilă, distribuindu-1 în mii de exemplare sub formă de broşură, 
intitulată Către săteni , care a provocat o mare agitaţie la sate şi a dus la 
o creştere rapidă a numărului de membri ai acestui partid. 26 Marea răs¬ 
coală ţărănească, izbucnită în martie 1907, a pus capăt brusc acestui expe- 

A 

riment promiţător de organizare politică a ţărănimii. Inăbuşind-o, gu¬ 
vernul liberal a procedat la arestarea multor învăţători, preoţi şi a altor 
„intelectuali^ pe care i-a considerat instigatori ai revoltei, printre aceştia 
numărîndu-se Kogălniceanu şi Vălescu. Cu toate că cei doi vor fi curînd 
eliberaţi, ei nu vor mai fi în stare să revitalizeze mişcarea lor şi, pentru 
un timp, efortul de organizare a unui partid ţărănesc va lîncezi. 

Cei mai puternici şi mai consecvenţi apărători ai ţăranilor în acea pe¬ 
rioadă au fost învăţătorii de la sate. Majoritatea erau fie poporanişti, fie 
adepţi ai tipului de activism social-liberal promovat de către Spiru Haret. 
In momentul izbucnirii răscoalei ţărăneşti din 1907, aceştia îşi creaseră 
propriile lor organizaţii profesionale largi şi doreau să-şi folosească forţa 

A 

numerică şi influenţa pentru a-şi ridica statutul economic şi social. In 1909 
şi 1910 s-au angajat discuţii publice largi despre cel mai potrivit tip de 
organizare politică pentru nevoile lor. Unii considerau că dascălii trebuie 
să-şi constituie propriul lor partid, în timp ce alţii argumentau că aceştia 
trebuie să încerce să-şi atingă ţelurile activînd prin intermediul partide- 

26 Philip G. Eidelberg, The Great Rumanian Peasant Revolt of 1907 , Leiden. 
1974, pp. 140-144. 

lor existente. Un alt grup sprijinea o reformă structurală radicală a satu¬ 
lui drept cel mai bun mijloc de promovare a dreptăţii sociale la ţară. 

La Congresul Naţional al învăţătorilor, organizat la Bucureşti, în decem¬ 
brie 1913, grupul celor ce sprijineau reforma structurală a repurtat o vic¬ 
torie substanţială, candidatul său, Ion Mihalache, fiind ales preşedinte al 
Asociaţiei învăţătorilor. Situîndu-se pe o poziţie critică la adresa politicii 
agrare şi a legislaţiei economice şi sociale promovate atît de către libe¬ 
rali, cît şi de către conservatori, Ion Mihalache a cerut micşorarea suprafeţei 
marilor moşii, împărţirea pămîntului celor ce-1 munceau şi acordarea unor 
drepturi politice depline ţăranilor consideraţi drept o clasă. Pentru a se 
asigura că aceste reforme vor fi duse la îndeplinire, s-a lansat în organi¬ 
zarea unui partid ţărănesc avînd caracter de masă. 27 Izbucnirea Primului 
Război Mondial i-a amînat însă planurile. Dar Partidul Ţărănesc, la a cărui 
fondare în 1918 şi-a adus contribuţia şi pe care l-a servit în calitate de 
preşedinte, a devenit cel mai important partid ţărănesc şi cel mai demo¬ 
crat dintre toate partidele politice ale perioadei interbelice. 

La sfîrşitul secolului al XlX-lea, clasa muncitoare de la oraşe a păşit 
în viaţa politică organizată prin înfiinţarea Partidului Social-Democrat al 
Muncitorilor din România. Apariţia sa a fost rezultatul atît al dezvoltării 
industriei şi al schimbărilor economice şi sociale ce o însoţeau, cît şi al 
maturizării gîndirii socialiste, în special a marxismului, şi al aplicării aces¬ 
tei gîndiri la condiţiile din România de către un mic număr de intelectu¬ 
ali angajaţi. Dar socialismul ca direcţie de dezvoltare şi social-democraţia 
ca forţă politică au exercitat doar o influenţă redusă asupra vieţii publice 
de la acea vreme. 28 

Originile socialismului în România se regăsesc în deceniul anterior Re¬ 
voluţiei de la 1848, cînd Theodor Diamant (1810-1841), care se trăgea 
dintr-o familie de'mici boiernaşi, şi alţi intelectuali au fost fascinaţi de 
ideile socialistului utopic francez Charles Fourier. Diamant l-a cunoscut 
pe Fourier şi a devenit un adept devotat al acestuia în timpul studiilor sale 
la Paris în anii ’30. A fost atras în special de ideea că oamenii puteau să-şi 
îmbunătăţească viaţa materială şi spirituală, punîndu-şi la un loc talen¬ 
tele şi munca în cadrul unor asociaţii. La întoarcerea în patrie, în 1834, 
a înfiinţat la Scăieni, la nord de Bucureşti, un falanster, cuprinzînd circa 

27 Ioan Scurtu, „Contribuţii privind mişcarea ţărănistă din România în perioada 
1907-1914“, în Studii: revistă de istorie , 21/3, 1968, p. 507. 

28 Pentru o analiză a mişcării socialiste şi sindicale din acea perioadă, vezi Keith 
Hitchins, „Rumania“, în Marcel van der Linden şi Jiirgen Rojahn (editori), The 
Formation of Labour Movements, 1870-1914 , I, Leiden, 1990, pp. 369-392. 

60 de persoane, organizat după principiile lui Fourier, dar experimentu¬ 
lui său privitor la o comunitate agrar-industrială model i s-a pus capăt de 
către autorităţi în 1836. Cu toate acestea, un mic număr de intelectuali au 
rămas credincioşi ideii de asociere. Aceasta a reapărut în 1848, sub diverse 
forme. Ion Heliade Rădulescu, care-1 aşeza pe Fourier alături de Socrate 
şi Martin Luther, considerîndu-1 un mare reformator social, a încercat să 
folosească principiul asocierii pentru a armoniza interesele moşierilor şi 
ţăranilor. Dintr-o altă perspectivă, C. A. Rosetti, care îi admira pe Proudhon 
şi pe Louis Blanc, preconiza să pună capăt inegalităţii sociale prin elimi¬ 
narea marilor moşii şi prin reorganizarea muncii pe baza asociaţiilor şi a 
atelierelor obşteşti. Socialismul de acest tip a avut efecte reduse în afara 
unor cercuri restrînse de intelectuali, pe de o parte deoarece societatea 
românească nu era pregătită pentru a-1 adopta şi, pe de altă parte, deoarece 
susţinătorii săi nu au reuşit să sistematizeze şi să transmită şi altora convin¬ 
gerile lor. 

Influenţa socialismului marxist printre intelectualii români a fost la 
început chiar mai modestă decît cea a altor forme de socialism. Informaţiile 
cu privire la circulaţia operelor lui Marx în România sînt imprecise, dar 
se pare că lucrarea Deutsch-franzosische Jahrbucher (1844) şi Manifestul 
Partidului Comunist (1848) (în germană) au ajuns la Bucureşti curînd după 
publicare, ceea ce s-a întîmplat şi cu Die Lage der arbeitenden Klasse in 
England (1845) a lui Engels. Internaţionala I, fondată în 1864, şi Comuna 
din Paris, din 1870-1871, par să fi stimulat un interes pentru ideile lui Marx, 
dar mărturiile sînt sporadice. Cîţiva români, printre care Zamfir Arbore, 
ziarist, şi Vasile Conta, filozof materialist din Iaşi, erau membri ai Inter¬ 
naţionalei, iar cîteva ziare bucureştene au acordat spaţii ample ridicării 
şi căderii Comunei. Dar receptarea sistematică a marxismului va avea de 
aşteptat înfiinţarea primelor cercuri socialiste şi apariţia presei muncitoreşti 
şi socialiste la sfîrşitul anilor ’70 şi în anii ’80 ai secolului trecut. 

Caracterul eclectic al socialismului a început să se schimbe şi a devenit 
un ansamblu coerent de idei şi o mişcare politică raportată direct la reali¬ 
tăţile sociale şi economice din România în momentul în care socialiştii 
au stabilit relaţii regulate între ei şi au făcut din crearea unei organizaţii 
oficiale una dintre principalele lor preocupări. Primii reprezentanţi ai ideilor 
socialiste au fost studenţii de la facultăţile de medicină şi de drept din 
Iaşi şi din Bucureşti, care au înfiinţat mici grupuri de discuţie între 1875 
şi 1877. 

Cele mai dinamice elemente ale tinerei mişcări socialiste au fost emi¬ 
granţii din Rusia. Trei dintre aceştia, care şi-au pus în mod deosebit o am- 

prentă puternică asupra socialismului românesc timpuriu, au sosit în Ro¬ 
mânia în 1874-1875: Nicolae Zubcu Codreanu (1852-1878), dr. Russel 
(Nicolae K. Sudzilovski) (1850-1930) şi Constantin Dobrogeanu-Ghe- 
rea (1855-1920). Toţi fuseseră membri activi ai mişcărilor revoluţionare 
din Rusia şi, obligaţi să emigreze, veniseră iniţial în România pentru a 
organiza trimiterea de publicaţii ilegale din Apus în Rusia. Curînd ei au 
stabilit contactul cu grupurile radicale locale şi au început să organizeze 
cercuri socialiste. 29 

Aceste prime organizaţii socialiste erau departe de a fi omogene. Mem¬ 
brii lor reprezentau o diversitate de ocupaţii şi ideologii. Ele includeau anar¬ 
hişti şi nihilişti din Rusia şi Basarabia, precum şi studenţi români care 
fuseseră influenţaţi de diferiţi gînditori radicali, îndeosebi de Vasile Conta. 

A 

Insă puţini dintre aceştia aveau cunoştinţe de teorie socialistă şi încă şi 
mai puţini erau la curent cu scrierile lui Marx. Erau socialişti mai curînd 
sufleteşte decît raţional. Dar curentul dominant era categoric cel populist, 
în sensul cuvîntului rusesc narodnicestvo, deoarece Gherea şi colegii săi 
crescuseră în acea tradiţie revoluţionară. Ei considerau ţărănimea princi¬ 
pala forţă socială într-o ţară eminamente agrară precum România şi, ca 
atare, principala bază a mişcării revoluţionare. Analizînd condiţiile agrare 
de pe poziţia antagonismelor de clasă, aceştia erau siguri că ţăranii pot fi 
ridicaţi la acţiune printr-o campanie sistematică de propagandă la sate, 

A 

condusă de nou înfiinţatele cercuri socialiste. împreună cu cercurile lor, 
ei erau alimentaţi cu un flux neîntrerupt de cărţi şi ziare narodnice din Rusia. 
Lucrările revoluţionarului rus Nikolai G. Cemîşevski au avut o deosebită 
influenţă asupra lor. Dar cunoşteau şi mişcările socialiste din Europa 
Occidentală. Gherea, de pildă, citise lucrările lui Jules Guesde şi Paul La- 
fargue şi avea o mare admiraţie pentru Ferdinand Lassalle, ale cărui scrieri, 
în plus, se bucurau de o popularitate imensă printre studenţi şi cărora li 
se datorează atragerea multora dintre ei către socialism. 

Cercurile socialiste, active în Bucureşti, Iaşi şi în porturile dunărene, 
au început curînd să caute căi de coordonare a activităţilor lor. Semn că 
ajunseseră la un anumit grad de coeziune a fost înfiinţarea la Bucureşti, 
în 1877, a primului ziar socialist românesc, Socialistul. Dispariţia sa după 
numai patru numere relevă o altă caracteristică a mişcării socialiste — 


29 Gheorghe Haupt, Din istoricul legăturilor revoluţionare româno-ruse , 1849-1881 , 
Bucureşti, 1955, pp. 139-166, 226-247. Această lucrare reflectă atmosfera ideo¬ 
logică de la mijlocul deceniului al şaselea al secolului al XX-Iea şi exagerează ast¬ 
fel influenţa rusă asupra dezvoltării socialismului românesc. Pentru rectificare, vezi 
Z. Omea, Viaţa lui C. Dobrogeanu-Gherea , Bucureşti, 1982, pp. 81-93, 179-223. 

lipsa sa cronică de fonduri. Conducătorii cercurilor ajunseseră acum la 
concluzia că un partid organizat, independent în raport cu toate celelalte 
partide politice, era esenţial pentru atingerea obiectivelor lor pe termen 
lung. în decembrie 1877 Codreanu, Russel şi Gherea erau pregătiţi să ela¬ 
boreze statutul şi programul pentru „Societatea Social-Democrată Româ¬ 
nă". Dar munca lor avansa cu greutate, aparent din cauza unor neînţele¬ 
geri cu privire la tactică. Gherea, de pildă, considera că socialiştii şi sim¬ 
patizanţii lor erau prea puţini la număr ca să poată întreprinde o campanie 
de organizare şi propagandă la nivel naţional şi recomandau în schimb 
ca eforturile să fie concentrate la Bucureşti, unde puteau fi siguri de o 
audienţă largă şi binevoitoare. In sfîrşit, cincisprezece delegaţi ai cercurilor 
socialiste din Bucureşti, Ploieşti şi Iaşi s-au întrunit la Iaşi, în octombrie 
1879, pentru a discuta dezvoltarea viitoare a socialismului în România. 
La acest prim congres socialist român au dezbătut problema fundamentală, 
şi anume dacă în România existau condiţiile necesare pentru organizarea 
şi succesul unui partid socialist revoluţionar. In cele din urmă, majori¬ 
tatea delegaţilor au răspuns afirmativ şi au hotărît să-şi extindă activitatea 
atît printre studenţi, cît şi printre muncitori. Cînd se refereau la propria lor 
organizaţie, o denumeau Partida Muncitorilor sau Partida Socialistă, dar 
acesteia i-au lipsit atît coeziunea unui partid adevărat, cît şi un program, 
cu siguranţă din pricina neîncetatelor dispute ideologice din rîndurile sale. 

Către sfîrşitul anilor ’70 şi începutul anilor ’80, marxismul era doar unul 
din multele „socialisme" care se întreceau pentru adeziunea cercurilor 
socialiste. Natura eclectică a gîndirii lor este evidentă în lucrarea dr. Russel, 
Un studiu psihiatric urmat de cîteva comentarii asupra ideilor sănătoase 
(1880). Pe de o parte, el încerca să pună sub semnul egalităţii socialismul 
şi altruismul, plasîndu-i la acelaşi nivel pe Marx, Lassalle, Robert Owen 
şi Aleksandr Herzen, dar, pe de altă parte, îi îndemna pe tovarăşii săi so¬ 
cialişti să nu precupeţească nici un efort pentru a organiza masele şi pen¬ 
tru a le pregăti în vederea luării puterii de la „minoritatea capitalistă", totuşi 
fără vărsare de sînge. 30 Cu toate acestea, prin 1883-1884, devenise evident 
că marxismul cîştigase adeziunea unui număr mare de socialişti români. 

A 

In 1883, Gherea şi-a publicat articolul „Răspuns domnului Prim-ministru 
I. C. Brătianu", în care îşi dezvolta ideile despre importanţa proprietăţii 
colective, ca factor esenţial în realizarea schimbării în societatea tradi¬ 
ţională, iar Anton Bacalbaşa, prolific ziarist socialist, publica articolul său 
„Capitalul", prima încercare sistematică din România de explicare a conţi- 

30 Dr. Russel, Un studiu psihiatric , Iaşi, 1880, pp. 17, 20, 31-32. 

nutului cărţii Das Kapital. Apariţia Revistei sociale în 1884, ca organ al 
cercului socialist din Iaşi, confirma că socialismul românesc se situase 
mai ferm pe baze marxiste. Editorul ei, Ioan Nădejde (1854-1928), a sta¬ 
bilit ca principal ţel al acestei reviste răspîndirea marxismului, iar în cei 
trei ani de apariţie, revista a publicat un număr de lucrări fundamentale, 
printre care şi articolul lui Gherea „Karl Marx şi economiştii noştri 44 (1884), 
cea mai importantă lucrare a acelei perioade cu privire la principiile eco¬ 
nomice marxiste. 

Ce vor socialiştii români? (1885-1886) avînd drept autor pe Gherea 
— primul program sistematic al socialismului românesc — arăta influ¬ 
enţa crescîndă a marxismului printre socialiştii români. Această analiză 
critică a societăţii româneşti, subintitulată „O expunere a socialismului 
ştiinţific 44 , a marcat trecerea lui Gherea de la teoriile narodnice la mar¬ 
xism, proces început cu un deceniu înainte, cînd a cunoscut pentru întîia 
oară scrierile lui Marx. In 1885, încrezător în propria-i cunoaştere a condiţi¬ 
ilor sociale şi economice din România şi înarmat cu uneltele marxiste de 
analiză, a prevăzut fără nici o ezitare că dezvoltarea industrială şi dez¬ 
voltarea proletariatului vor avea loc în România în mod similar evoluţiilor 
din ţările avansate din punct de vedere economic ale Europei Occidentale. 
Funcţia principală a partidului socialist român, aşa cum o vedea el, era 
să grăbească acest proces o dată cu ridicarea conştiinţei politice a maselor 
muncitoare şi cu democratizarea vieţii publice. Sarcinile imediate ale 
socialiştilor, îndemna el, erau, în primul rînd, intensificarea răspîndirii 
socialismului ştiinţific în vederea pregătirii gîndirii umane pentru trans¬ 
formarea socială ce avea să vină, şi, în al doilea rînd, schimbarea situa¬ 
ţiei oamenilor prin modificarea condiţiilor materiale ale existenţei lor. 31 
Pentru îndeplinirea acestor sarcini, sublinia el, era nevoie să fie introduse 
reforme politice democratice generale, precum sufragiul universal, liber¬ 
tatea deplină a presei, de întrunire şi asociere, învăţămînt obligatoriu gra¬ 
tuit, alegerea judecătorilor de către popor, justiţie pentru toată lumea cu 
titlu gratuit şi egalitate pentru femei. El propunea, de asemenea, grăbirea 
trecerii de la economia feudală „neoiobăgistă“ la formele capitaliste 
modeme prin transferarea proprietăţilor statului şi ale marilor moşieri 
comunelor ţărăneşti şi prin acordarea de credite atît ţăranilor, cît şi munci¬ 
torilor din cooperative sau din alte asociaţii pentru a-şi desfăşura mai 
profitabil activitatea economică. Această formulare de ţeluri practice, pe 
termen scurt, i-a influenţat pe socialiştii români din ultimul deceniu al seco¬ 
lului al XlX-Iea şi a stat în centrul programului adoptat de către Partidul 


31 Constantin Dobrogeanu-Gherea, Opere complete, II, Bucureşti, 1976, pp. 60-71. 

Socialist în 1893. Analiza realizată de Gherea privind direcţia în care se 
îndrepta societatea românească este semnificativă şi datorită faptului că 
pentru întîia oară în România se lansa ideea dictaturii proletariatului ca 
mijloc necesar pentru instaurarea societăţii socialiste. Dar, evident, potri¬ 
vit socotelilor sale, nici una dintre acestea nu era iminentă. 

Socialiştii şi-au intensificat activitatea politică la sfîrşitul anilor ’80 şi 
începutul anilor ’90, întrucît se străduiau să realizeze o mai mare coezi¬ 
une organizatorică şi să asigure ideilor lor o audienţă mai largă. Erau deo¬ 
sebit de interesaţi să se apropie de clasa muncitoare, iar în 1890 au înfi¬ 
inţat la Iaşi Clubul Muncitorilor, cu sprijinul membrilor de sindicat din 
căile ferate, metalurgie şi tipografii. Ei intenţionau ca acesta să servească 
drept nucleu în jurul căruia să se poată închega pînă la urmă un puternic 
partid muncitoresc, care să constituie centrul socialismului în România 
şi un mijloc de stabilire a unor relaţii permanente cu partidele muncitoreşti 
din alte ţări. O măsură a succesului lor a fost alegerea primilor doi mem¬ 
bri socialişti ai Parlamentului, Ioan Nădejde şi Vasile G. Morţun, în 1888. 

Activitatea organizatorică a socialiştilor a culminat cu înfiinţarea Par¬ 
tidului Social-Democrat la Bucureşti în 1893. Delegaţii la acest prim con¬ 
gres al partidului, aderînd la tezele din studiile de început ale lui Gherea 
privind teoria marxistă, acceptau rolul crucial al proletariatului în trans¬ 
formarea societăţii româneşti şi insistau ca industrializarea ţării să se rea¬ 
lizeze cît mai rapid posibil. Recunoşteau, de asemenea, importanţa agri¬ 
culturii şi propuneau o soluţionare a problemei agrare prin împărţirea 
între ţărani a marilor proprietăţi funciare, prin ajutorarea cooperativelor 
ţărăneşti; dar, în centrul preocupării lor, se afla ţărănimea săracă sau, cum 
o numeau ei, proletariatul agricol, şi nu producătorul ţăran independent. 32 
Mai mult decît atît, considerau agricultura şi ţărănimea ca avînd o im- 
portanţă secundară în realizarea schimbărilor sociale. In ceea ce priveşte 
celelalte partide politice, aveau în vedere o cooperare limitată. Cu toate că 
înfierau toate partidele „burgheze 11 ca ostile clasei muncitoare, făceau o 
distincţie între partidele „reacţionare 41 şi cele care erau „mai mult sau mai 
puţin progresiste 11 . 

în ciuda unui început promiţător, partidul nu s-a afirmat. Cu toate că 
efectivul său total a ajuns la 6 000 de membri în 1897, iar cel al Clubului 
Muncitorilor din Bucureşti a crescut de la 575 de membri în 1895 la 1 315 
membri în 1897, numărul noilor cluburi şi creşterea efectivelor lor, în spe- 
cial în afara Bucureştilor, au rămas sub aşteptări. In alegerile parlamentare 


32 Documente din istoria mişcării muncitoreşti din România, 1893-1900 , Bucu¬ 
reşti, 1969, pp. 59-60. 



DOMNIA REGELUI CAROL, 1881-1914 


141 


din 1891, 1892 şi 1895, partidul a avut un singur deputat ales, Morţun, 
din Roman, un orăşel din Moldova, iar în 1899 nu a mai reuşit să aibă 
vreunul. Situaţia în care se afla partidul a dus la o criză de încredere în 
cadrul conducerii sale. Majoritatea ajunsese la concluzia că perspectivele 


realizării socialismului în România într-un viitor previzibil erau nule din 


cauza subdezvoltării economice şi sociale, în special a ritmului lent al 


industrializării şi a forţei reduse a proletariatului. Această majoritate era 


formată din intelectuali aparţinînd clasei mijlocii, care preferau o abor¬ 


dare treptată a schimbării sociale. Ioan Nădejde, unul dintre fruntaşii par¬ 
tidului încă de la aderarea sa la cercul socialist de la Universitatea din 


Iaşi, la sfîrşitul anilor ’70, şi respectat editor al ziarului partidului Lumea 
nouă , începînd din 1894, le cerea colegilor săi să rămînă în limitele lega¬ 
lităţii şi să evite violenţa. Recurgerea la revoluţie, argumenta el, ar face 
un mare rău cauzei socialismului în momentul în care acesta ar avea nevo¬ 


ie să atragă cît de mulţi adepţi posibil şi să creeze o atmosferă propice 
pentru instalarea unui regim „burghezo-capitalist 44 în România, pe care 
îl credea esenţial pentru înaintarea spre socialism. In opinia sa, sarcina 
acestora era accelerarea apariţiei statului burghez capitalist prin promo¬ 
varea de depline drepturi civile şi politice pentru toţi cetăţenii şi nu printr-o 
revoluţie prematură. Nădejde şi colegii săi luau în considerare chiar o 
alianţă temporară cu Partidul Liberal. 

O minoritate din cadrul partidului pretindea că vorbeşte în numele 
muncitorilor. Aceasta punea accentul pe lupta de clasă şi se opunea coope¬ 
rării cu Partidul Naţional Liberal şi cu celelalte partide burgheze, cerînd 
în schimb greve, demonstraţii de stradă şi alte mijloace de forţă pentru 
atingerea scopurilor sale. Cu toate acestea, nu a reuşit niciodată să obţină 
mai multe voturi decît moderaţii. 

Disensiunile s-au înmulţit şi au dus, în 1899, la plecarea din partid a 
lui Ioan Nădejde şi a unui număr de alţi intelectuali aparţinînd clasei mij¬ 
locii. Aceştia erau „generoşii 44 , care, în 1900, au aderat la Partidul Liberal, 
unde intenţionau să activeze în vederea democratizării ţării ca o premisă 
necesară pentru crearea unui partid socialist viabil. Cîţiva lideri, împre¬ 
ună cu suporterii lor, în special de la Clubul Muncitorilor din Bucureşti, 
au decis să activeze în continuare ca socialişti, sub numele de Partidul 
Muncitorilor. Gherea, care evitase să fie amestecat în controversă, a rămas 
principalul teoretician al socialismului românesc. 

în cursul deceniului următor, refacerea socialiştilor şi a unui mic număr 
de sindicate asociate lor a fost lentă şi cîteodată descurajantă. In 1905, 
Partidul Muncitorilor a revitalizat organul naţional al socialiştilor, România 
muncitoare , iar în 1907 a contribuit la înfiinţarea Comisiei Generale a 

Sindicatelor, prima organizaţie sindicală la nivel naţional. Dar eforturile 
de unire a partidului şi sindicatelor într-o singură organizaţie, Uniunea 
Socialistă, au eşuat. Mulţi socialişti şi muncitori doreau un sindicat aparte, 
care să-i protejeze pe muncitorii implicaţi în activităţi politice faţă de repre¬ 
siunile guvernului. 

Deplin angajat în lupta pentru formarea unei puternice mişcări socia¬ 
liste şi muncitoreşti a fost un militant de origine bulgară, Cristian Racovski 
(1873-1941), care, între 1907 şi Revoluţia rusă din 1917, a deţinut funcţii 
înalte în Uniunea Socialistă şi în Partidul Social-Democrat. Era un polemist 
abil, foarte adînc implicat în dezbaterea cu privire la viitorul curs de dez¬ 
voltare a României. Cu toate că Gherea era recunoscut drept cel mai de 
seamă teoretician al socialismului românesc, analizele lui Racovski cu 
privire la problemele critice ce confruntau social-democraţia românească, 
de la agrarianism la autodeterminare naţională, nu au fost cu nimic mai 
prejos sub raportul originalităţii şi al complexităţii decît lucrările colegu¬ 
lui său mai în vîrstă. Călătorit prin multe locuri şi cu contacte largi în 
Europa, Racovski nu era doar legătura principală între socialiştii români 
şi mişcarea socialistă internaţională, ci şi autorul unor contribuţii semni¬ 
ficative la teoria marxistă, în special în scrierile sale cu privire la eman¬ 
ciparea naţională a popoarelor balcanice în condiţiile înapoierii econo¬ 
mice şi ale dependenţei de Marile Puteri. 

Doar în 1910a reapărut un partid socialist unit. Un congres al partidului, 
convocat sub pretextul dezbaterii efectelor aşa-numitei Legi Orleanu, pe 
care guvernul liberal o adoptase în 1909 şi care interzicea muncito¬ 
rilor din întreprinderile guvernamentale, inclusiv de la căile ferate, să 
aparţină sindicatelor, a hotărît să înfiinţeze un nou partid, sub numele de 
Partidul Social Democrat, şi a reafirmat caracterul său revoluţionar. Parti¬ 
cipanţii au adoptat un program minimal, al cărui obiectiv principal era 
obţinerea sufragiului universal şi a altor reforme necesare pentru a rea¬ 
liza „transformarea burghezo-democratică“ a ţării. Nu prea au avut suc¬ 
ces. Mişcarea sindicală a rămas slabă, iar conştiinţa muncitorească era 
fragilă. Cu toate că numărul muncitorilor organizaţi a ajuns la 9 700 în 
1912, aceştia reprezentau doar o mică fracţiune a celor angajaţi în indus¬ 
trie şi transporturi. în domeniul politic, partidul a continuat să fie sîcîit 
de lipsă de fonduri şi de o apatie la nivelul multor cluburi politice locale, 
ai căror membri se urneau doar cu ocazia alegerilor. „Lupta parlamen- 
tară“ a adus puţine succese. între 1899 şi Primul Război Mondial, socialiştii 
nu au fost reprezentaţi în Parlament. în alegerile din 1911, de exemplu, 
partidul a avut opt candidaţi pentru Camera Deputaţilor, cu o platformă 
în care se cerea votul universal, impozit progresiv pe venituri, asigurări 
sociale pentru muncitori. El încerca să obţină nu numai voturile muncito- 

rilor, ci şi ale tuturor nemulţumiţilor de sistemul economic şi politic exis¬ 
tent. Totuşi, partidul a atras puţini alegători şi nici unul dintre candidaţii 
săi nu a fost ales, obţinînd doar 1 459 de voturi din cele 73 633 exprimate. 

Influenţa exercitată de către socialişti asupra vieţii politice româneşti 
înainte de Primul Război Mondial a fost neîndoielnic modestă. In cadrul 
sistemului existent, care favoriza averea, ei nu puteau concura cu libera¬ 
lii şi conservatorii. Nu aveau nici organizarea, nici resursele sau alegă¬ 
torii necesari pentru a constitui o provocare pentru aceste partide bine 
înrădăcinate. Nereprezentarea socialiştilor şi a sindicatelor în Parlament 
este o dovadă izbitoare a eşecului lor. Dar au fost victorioşi în alte domenii. 
Socialiştii i-au obligat pe politicienii liberali şi conservatori şi o parte mai 
largă a opiniei publice să accepte că, pe lîngă criza agrară, ţara se confrun¬ 
ta şi cu probleme crescînde industriale şi ale forţei de muncă, întrucît adop¬ 
tase forme economice şi sociale modeme. Neîndoielnic, dezvăluirilor de 
către aceştia a mizeriei în rîndul clasei muncitoare şi campaniei pentru re¬ 
formă desfăşurate prin presă şi prin greve şi demonstraţii li se datorează, 
cel puţin într-un anumit grad, legislaţia în beneficiul muncitorilor. Totuşi, 
adoptarea acestor proiecte de legi şi stipulaţiile lor au depins în primul 
rînd de calculele liberalilor şi ale conservatorilor, care controlau Parla¬ 
mentul. Interesul lor major pentru reformă se regăsea în dorinţa de a face 
ca sistemul politic şi economic existent să funcţioneze fără piedici. 

Poate că principalul obstacol în calea succesului mişcărilor socialiste 
şi sindicale era tradiţia. Majoritatea românilor considera socialismul dău¬ 
nător sau în cel mai bun caz nepotrivit condiţiilor lor. Concepînd Româ¬ 
nia ca o ţară „eminamente agricolă 44 , ei respingeau capitalismul ca model 
de dezvoltare. Chiar şi cei ce acceptau inevitabilitatea trecerii României 
prin faza capitalistă de dezvoltare preferau tradiţia liberală occidentală 
colectivismului socialist. Deşi mulţi intelectuali şi alţii ca ei ar fi putut 
astfel crede că socialismul este o „plantă exotică 44 , aceştia erau totuşi 
nevoiţi, în polemicile lor cu socialiştii, să se confrunte cu problemele aspre 
ale dezvoltării economice şi cu evidentele consecinţe sociale ale indus¬ 
trializării. Persistenţa tradiţiei limita atracţia socialismului în rîndul celor¬ 
lalte clase sociale. Ţărănimea îl asocia cu proprietatea colectivă şi cu ate¬ 
ismul, ceea ce ameninţa valorile comunităţii. Suspiciunile stîmite astfel 
dăinuiau printre ţăranii care migrau la oraş, facînd astfel dificilă recruta¬ 
rea lor în sindicate 323 . Totuşi, în ciuda tuturor acestor impedimente şi eşecuri, 


32a Despre eforturile socialiştilor de a organiza ţărănimea, vezi Keith Hitchins, 
„Social-democraţia şi ţărănimea din România, 1870-1914“, în Idem, Mit şi reali¬ 
tate în istoriografia românească , Bucureşti, 1997, pp. 145-183. 

socialiştii şi aliaţii lor din mişcarea sindicală au realizat o organizaţie care 
era singura dintre toate partidele politice total dedicată intereselor munci¬ 
torimii de la oraşe. 

Guvernul conservator de coaliţie, format în toamna anului 1912, s-a 
retras la sfîrşitul anului 1913. Succesele militare şi diplomatice ale Ro¬ 
mâniei în războaiele balcanice, confirmate prin Tratatul de la Bucureşti 33 , 
i-au făcut pe Titu Maiorescu şi pe Take Ionescu să ajungă la concluzia 
că sarcinile pentru care fusese format guvernul lor fuseseră îndeplinite şi 
că venise vremea să plece de la guvernare. Conştienţi de adîncile disen¬ 
siuni dintre colegii lor conservatori, erau convinşi că guvernul pe care îl 
conduceau nu putea face faţă efectiv celor două probleme interne presan¬ 
te, pe care liberalii le aduseseră în prim-plan — sufragiul universal şi refor¬ 
ma agrară. Maiorescu a demisionat la 31 decembrie 1913, iar Regele l-a 
ales pe Ionel Brătianu ca şef al unui nou guvern, liberal, la 4 ianuarie 1914. 
Alegerile de la începutul lunii februarie s-au terminat, ca de obicei, cu o 
victorie a partidului de guvemămînt. 

Liberalii n-au pierdut vremea, aducîndu-şi reformele în faţa noului Par¬ 
lament, şi, în ciuda asprelor denunţări din partea unor conservatori con¬ 
vinşi, precum Petre Carp, pînă în aprilie ambele Camere au aprobat 
revizuirea Constituţiei, premisă necesară a exproprierii pămînturilor aflate 
în proprietate particulară şi a împărţirii lor către ţărani, precum şi a aprobării 
sufragiului universal. Alegerile din mai pentru Adunarea Constituantă au 
condus la obţinerea unei largi majorităţi în favoarea ambelor reforme. Dar 
izbucnirea Primului Război Mondial, în iulie, a obligat Constituanta să amî- 
ne acţiunea pe care nu avea să o reia pînă în 1917, cînd soarta ţării era 
în cumpănă. 


POLITICA EXTERNA 

Experienţele din timpul Războiului de Independenţă şi de la Congresul 
de la Berlin l-au făcut pe Regele Carol, precum şi pe politicieni să înţe¬ 
leagă pericolele urmăririi unor obiective de politică externă ce nu se 
bucurau de sprijinul uneia sau mai multora dintre Marile Puteri. Ei erau 
convinşi că doar aderarea la un sistem de alianţe putea să promoveze intere¬ 
sele de politică externă ale ţării şi să ofere protecţie împotriva periculoaselor 
presiuni din afară. Au ajuns însă treptat la hotărîrea de a lega ţara de una 
dintre Marile Puteri. Crearea Ligii celor Trei împăraţi la Berlin, la 18 iu- 


33 Vezi mai jos, p. 172. 

nie 1881, a avut un rol important în calculele lor, întrucît semnala sfîrşi- 
tul politicii externe relativ independente pe care fuseseră în măsură să o 
urmărească de la domnia lui Alexandru Ioan Cuza încoace. Potrivit ter¬ 
menilor acesteia, Austro-Ungaria şi Rusia au căzut de acord să-şi 
reglementeze rivalităţile în Europa de Sud-Est şi să desfăşoare o aseme¬ 
nea politică încît să evite tulburarea statu-quoului. Cu toate că nu cunoşteau 
stipulaţiile tratatului, oficialităţile române şi-au dat seama că nu va mai 
fi posibil să profite de neînţelegerile dintre Austria şi Rusia şi că venise 
momentul pentru angajamente care obligă. 

Examinînd posibilităţile unei alianţe durabile, puternice, Regele şi Bră- 
tianu respingeau un partener după altul ca nesatisfacători. Vecinii mici ai 
României ofereau posibilitatea unei alianţe regionale, întrucît interesele 
lor erau, în general, similare. Dar Bulgaria era slabă şi nu putea oferi un 

A 

ajutor efectiv într-o confruntare internaţională. In plus, ea intrase în sfera 
de influenţă rusă. Serbia, cu care România avusese îndelungate relaţii de 
prietenie, era de asemenea slabă şi, în orice caz, se legase de Austro-Un¬ 
garia printr-un tratat la 1881. Printre Marile Puteri, Franţa era în mod sigur, 
sub raport sentimental, preferata opiniei publice. Literatura şi cultura fran¬ 
ceză se bucurau de un prestigiu enorm, iar mulţi lideri politici studiaseră 
în Franţa. Dar atitudinea guvernului francez faţă de România la Congre¬ 
sul de la Berlin şi în anii imediat următori micşorase entuziasmul faţă de 
ea. Franţa fusese una dintre ultimele puteri care au recunoscut indepen¬ 
denţa României, iar relaţiile ei comerciale cu România erau relativ mo¬ 
deste. Pînă şi pieţele ei financiare rămăseseră închise României, investi¬ 
torii francezi preferind să acorde împrumuturi prin intermediul băncilor 
germane. Poate că decisivă pentru români a fost perceperea faptului că 
Franţa era izolată din punct de vedere diplomatic şi, ca atare, incapabilă 
să aducă avantaje importante unei alianţe. Politicienii români, în special 
liberalii, şi populaţia în general considerau Rusia un duşman şi, ca atare, 
nu putea fi un candidat prea serios pentru o alianţă. Dar ei au găsit în Tripla 
Alianţă (Germania, Austro-Ungaria şi Italia) avantajele economice pe care 
le căutau. Principala atracţie pentru ei o constituia, fără îndoială, Germania. 
In ciuda amărăciunii păstrate de la Congresul de la Berlin, cînd Germania 
insistase ca independenţa să fie condiţionată de acordarea egalităţii civile 
evreilor, atît liberalii, cît şi conservatorii s-au pronunţat în favoarea unei 
alianţe dată fiind puterea ei militară şi economia ei dinamică. 

România era deja strîns legată din punct de vedere economic de Tripla 
Alianţă. Trimitea mari cantităţi de grîne şi vite în Europa Centrală şi de¬ 
venise un valoros client al bunurilor manufacturate, în special din Austro- 
Ungaria, în timp ce piaţa financiară germană devenise o sursă importantă 

de împrumuturi pentru România. Grupuri comerciale şi industriale libe¬ 
rale, doritoare să dezvolte şi să diversifice economia ţării, şi mari produ¬ 
cători agricoli conservatori, care căutau să-şi extindă pieţele, sprijineau 
strîngerea legăturilor cu Germania şi Austro-Ungaria. Sprijinul Regelui 

A 

cîntărea de asemenea greu. In afară de o legătură sentimentală cu Germa¬ 
nia, acesta era convins că alianţa va îmbunătăţi poziţia internaţională a 
României şi îi va permite să-şi îndeplinească mai uşor obiectivele de po¬ 
litică externă în Europa de Sud-Est. 

Posibilitatea unei alianţe cu Austro-Ungaria a stîmit îndoieli conside¬ 
rabile. Relaţiile dintre cele două ţări după Congresul de la Berlin au fost 
puse greu la încercare de adînci diferende economice şi politice. Efectele 
convenţiei comerciale din 1875 se făceau pe deplin simţite acum în Ro¬ 
mânia. Concesiile în domeniul tarifelor au avut drept rezultat o triplare 
a exporturilor austro-ungare între 1876 şi 1880 şi o invadare a pieţelor 
româneşti cu produse manufacturate de tot soiul, în special textile şi pro- 

A 

duse din metal. In acelaşi timp, Austro-Ungaria îşi menţinea locul întîi ca 
importator de bunuri româneşti, în special de grîne şi de vite. Cu toate 
că marii moşieri şi comercianţii găseau aranjamentul satisfăcător în cel 
mai înalt grad, politicienii liberali şi industriaşii doritori să construiască 
o economie naţională independentă, precum şi meşteşugarii, care pînă în 
momentul acela produseseră grosul bunurilor de larg consum pentru masa 
populaţiei şi care sufereau acum serios din cauza lipsei de lucru, au cerut 
protecţie împotriva fluxului crescînd al importurilor. Guvernul român însuşi 
se plîngea că partenerul său comercial nu respectase toate stipulaţiile con¬ 
venţiei comerciale, pentru că, exceptînd importul de grîne, scutit de taxe 
vamale, Austro-Ungaria limitase în mod arbitrar intrarea cornutelor mari 
şi a porcilor provenind din România şi mărise tarifele la aproape toate 
celelalte produse. 34 

Controlul navigaţiei pe Dunărea de Jos a adus şi el cele două ţări în 
stare conflictuală. 35 Prin recunoaşterea independenţei României şi a Serbiei 
şi a autonomiei Bulgariei, Congresul de la Berlin pusese capăt autorităţii 
otomane asupra acestei porţiuni a fluviului, care curgea de-a lungul gra¬ 
niţelor celor trei ţări şi, cel puţin oficial, l-a transformat într-un curs de 
apă internaţional. România a căpătat astfel drepturi suverane de navigaţie 
şi comerţ pe fluviu şi a devenit membră a Comisiei Europene a Dunării. 

34 Hilde Mureşan, „Date cu privire la restricţiile comerciale faţă de România, 
impuse de guvernul austro-ungar în anii 1878-1879“, în Anuarul Institutului de 
Istorie din Cluj , XI, 1968, pp. 291-305. 

35 G.N. Căzan, „La question du Danube et Ies relations roumano-austro-hongroises 
dans Ies annees 1878-1883“, în Revue roumaine d ' histoire , 18/1, 1979, pp. 43-61. 

organism cu sediul la Galaţi, înfiinţat în 1856 pentru a reglementa folosirea 
* 

apelor ei. In primăvara şi vara anului 1880, Austro-Ungaria a elaborat noi 
norme de navigaţie pe Dunărea de Jos, care i-ar fi dat intr-adevăr un vot 
decisiv în această chestiune şi ar fi forţat statele riverane mici să-şi ori¬ 
enteze comerţul în direcţia ei. Instrumentul acestei predominanţe urma 
să fie Comisia Mixtă, prezidată de către delegatul austro-ungar, avînd 
autoritate asupra navigaţiei de la Porţile de Fier pînă la Galaţi. Guvernul 
român s-a simţit obligat să accepte în principiu acest aranjament, dar a 
insistat ca toate deciziile noii comisii să se ia în unanimitate, un mijloc 
de a proteja statele mici împotriva predominării Marilor Puteri. 

Tocmai în momentul acela relaţiile dintre cele două state ajunseseră la 
un nivel foarte scăzut. Amărăciunea resimţită de partea română ca urmare 
a prohibiţiei impuse de Austria asupra importului de vite şi ca urmare a 
politicii ei danubiene agresive s-a făcut simţită în mesajul tronului adresat 
de Regele Carol la deschiderea Parlamentului la 27 noiembrie 1881. Noul 
ministru de Externe austro-ungar, contele Gustav Kâlnoky, s-a simţit ofen¬ 
sat de aceste remarci şi, la 2 decembrie, a dat instrucţiuni ministrului său 
de la Bucureşti să evite orice contacte personale cu guvernul român şi 
să-şi limiteze activitatea la chestiuni de rutină, la probleme curente. După 
cîteva săptămîni de aşteptare tensionată, guvernul român, convins că Gus¬ 
tav Kâlnoky nu era dispus la un compromis, a dat instrucţiuni ministru¬ 
lui de la Viena să prezinte scuze. Se pare că pe Kâlnoky nu-1 preocupau 
doar declaraţiile ofensatoare făcute de Rege şi că dorea să profite de ocazie 
pentru a avertiza că Austro-Ungaria nu va tolera manifestări de înfumu¬ 
rare din partea unui stat mic. 

Situaţia românilor din Ungaria nu ajunsese încă o problemă critică în 
relaţiile româno-austro-ungare, dar îi preocupa pe oamenii de stat din am¬ 
bele ţări. Prin ziare, în mod special, „problema românească din Transil- 
vania“ pătrundea încet-încet în conştiinţa publică din România şi devenea 
o armă în luptele politice interne, fiind folosită de către un partid împotriva 
altuia pentru a-1 pune în dificultate. De exemplu, în 1881 şi 1882, organul 
conservator Timpul a publicat numeroase articole cu privire la măsurile 
luate de către guvernul ungar pentru a limita activitatea politică şi cultu¬ 
rală a românilor, cu implicaţia clară că guvernul Brătianu ignora soarta 
nefericită a confraţilor români. 

Conferinţa de la Londra asupra Dunării, din februarie şi martie 1883, 
nu a făcut nimic pentru a domoli temerile româneşti cu privire la intenţi¬ 
ile agresive ale Austro-Ungariei. Tratatul de la Londra din 10 martie, în- 
tr-adevăr, a confirmat proiectul austriac anterior, care îi va permite Comisiei 
Mixte să ia decizii cu privire la navigaţia şi comerţul în apele teritoriale 




148 


ROMÂNIA, 1866-1947 


ale României, fără consimţămîntul acesteia. Aceste prevederi nu au fost 
puse niciodată în aplicare, întrucît, la 15 septembrie, Austro-Ungaria a 
renunţat la pretenţiile ei cu scopul de a netezi calea încheierii unui tratat 
de alianţă cu România. Oficialităţile austro-ungare erau dispuse să renunţe 
la proiectul ofensator, deoarece erau sigure că această alianţă va garanta 
menţinerea poziţiei monarhiei la Dunărea de Jos. Semnarea tratatului, în 
1883, a pus efectiv capăt chestiunii, iar încercările ulterioare ale Austro- 
Ungariei de a revitaliza Comisia Mixtă au fost lipsite de succes. 

Aderarea României la Tripla Alianţă s-a datorat în mare măsură iniţia¬ 
tivei lui Bismarck. Cu toate că relaţiile germano-române în urma Con¬ 
gresului de la Berlin nu erau tocmai calde, Bismarck a recunoscut că o 
Românie independentă ar putea deveni o forţă folositoare în problemele 
sud-est europene. Bismarck i-a spus ministrului român de Finanţe, Dimitrie 
Sturdza, în timpul vizitei pe care acesta a făcut-o la Berlin, în iulie 1879, 
că dorea ca România să fie un factor activ în politica externă germană şi 
că, după părerea lui, ea avea toate motivele să caute să stabilească legă¬ 
turi strînse cu Germania pentru a evita o expansiune rusă în acea regiune. 
Obiectivul major urmărit de către Bismarck prin atragerea României de 
partea sistemului său politic pare să fi fost întărirea poziţiei Austro-Ungariei 
în Balcani şi, pe această cale, uşurarea unei părţi a obligaţiilor asumate 
de Germania în cadrul Dublei Alianţe. 36 Dar Austro-Ungaria nu i-a făcut 
lui Bismarck misiunea uşoară şi, în octombrie 1880, acesta s-a plîns că 
politica austro-ungară ducea de la o dispută la alta cu ţările mici din regiune, 
zădămicindu-i astfel eforturile de a le scoate de sub influenţa rusească. 

Aderarea României la Dubla Alianţă a fost discutată de asemenea de 

* 

Bismarck şi Brătianu la Berlin, în martie 1880. Prim-ministrul român şi-a 
exprimat interesul pentru un tratat cu Germania, dar Bismarck a preferat 
să nu intre în amănunte. Acesta a sugerat, în schimb, că dacă România 
ar putea ajunge mai întîi la un acord cu Austro-Ungaria, ea ar putea apoi 
să realizeze şi legătura dorită cu Germania. Cam în acelaşi timp, ministrul 
de Externe austro-ungar, Heinrich von Haymerle, îl încuraja pe Regele 
Carol să caute un aranjament în cadrul Dublei Alianţe. El credea că intere¬ 
sele celor două ţări sînt „identice 44 , înţelegînd prin aceasta nevoia lor de 
a ridica o barieră în calea „slavizării 44 Europei de Răsărit sub egida Rusiei. 
Cu toate acestea, relaţiile încordate cu privire la comerţ şi la Dunăre stăteau 
în calea unei apropieri. 

Bismarck a luat iniţiativa reluării negocierilor cu România în august 1883, 
cînd, profitînd de o vizită la Viena, a formulat întrebări în legătură cu uti- 


36 Emst Ebel, Rumănien und die Mittelmăchte, Berlin, 1939, pp. 25-28. 

litatea şi posibilitatea extinderii „ligii păcii“ cu Italia la Europa de Est, pen¬ 
tru a „îndruma“ politica României şi, în cele din urmă, a Serbiei într-o 
„direcţie dezirabilă“. (Italia aderase la alianţa germano-austro-ungară în 
1882, transformînd-o într-o Triplă Alianţă.) Bismarck a ales acest moment 
din pricina îngrijorării determinate de creşterea tensiunii între Rusia şi 
Austro-Ungaria în Balcani în privinţa Bulgariei. Kâlnoky era dispus la 
negocieri şi a fost de acord cu propunerea lui Bismarck ca acesta din urmă 
să pregătească terenul politic general cu românii, în timp ce el însuşi îşi 
asuma responsabilitatea pentru rezolvarea chestiunii dunărene şi pentru 
elaborarea unui tratat de alianţă. 

S-a ajuns la un acord final în toamnă. La 7 septembrie, Bismarck şi Bră- 
tianu s-au întîlnit la Gastein. 37 Deşi Bismarck nu-şi putea înfrînge neîncre¬ 
derea în Brătianu, din cauza trecutului radical şi a sentimentelor naţiona¬ 
liste ale acestuia din urmă, cu această ocazie el a sprijinit călduros alianţa 

României cu Puterile Centrale. El privea problema dintr-o perspectivă ge- 

* 

neral europeană. întărind poziţia Austriei în Răsărit şi prin aceasta micşo- 
rînd probabilitatea unui război cu Rusia, un tratat cu România, socotea 
el, ar mări perspectivele de pace şi stabilitate în Europa. La următoarele 
negocieri de la Viena, desfăşurate între 23 şi 27 septembrie, Kâlnoky şi 
Brătianu au prezentat cu rapiditate proiectul unui tratat. Brătianu, care cu¬ 
noştea dorinţa lui Bismarck de a ajunge la o înţelegere cu Rusia, era ne¬ 
răbdător să rezolve problemele înainte ca Puterile Centrale să aibă timpul 
să încheie o nouă înţelegere cu Ţarul. Pentru el (şi pentru alţi lideri români), 
obiectivul major al tratatului era apărarea împotriva Rusiei, dar Bismarck 
se exprimase clar că alianţa va fi pur defensivă şi nu putea fi folosită ca 
acoperire pentru o acţiune agresivă împotriva Rusiei. 

Aderarea României la Tripla Alianţă a luat forma unui tratat bilateral cu 
Austro-Ungaria, semnat la 30 octombrie 1883. Noii aliaţi au fost de acord 
să-şi vină reciproc în ajutor în cazul în care unul dintre ei era atacat de 
Rusia, cu toate că aceasta din urmă nu era menţionată, şi au promis că nu 
vor adera la nici o alianţă îndreptată împotriva unuia dintre ei. Germania 
a aderat la această înţelegere în aceeaşi zi printr-un act separat. Regele 
Carol şi Brătianu au insistat ca aranjamentul să rămînă secret, pentru că 
ştiau că va stîmi o furtună de proteste din partea politicienilor şi a opiniei 
publice, care aveau, în covîrşitoarea lor majoritate, sentimente profranceze. 


37 G. I. Brătianu, „Bismarck şi Ion C. Brătianu 4 *, în Revista istorică română, 5-6, 
1935-1936, pp. 95 101; Die Gros se Politik der Europăischen Kabinette, 1871-1914, 
III, Berlin, 1922, pp. 265-269: Bismarck către Reuss, ambasadorul german la Viena, 
8 şi 15 septembrie 1883. 

Astfel, pe bună dreptate, tratatul nu a fost niciodată supus Parlamentului 
pentru dezbatere şi ratificare şi, ca atare, aplicarea prevederilor sale depin¬ 
dea doar de Rege. 

Ambele părţi au avut de cîştigat de pe urma tratatului. Pentru Austro- 
Ungaria avantajele constau în primul rînd în securitatea sporită pe care 
acesta i-o oferea la frontierele sale de sud şi de răsărit. Kâlnoky era încreză¬ 
tor că un front unit cu Germania şi România va face ca Rusia să caute să 
evite o confruntare între interesele conflictuale ale celor două ţări în Bal¬ 
cani. El se aştepta ca noua relaţie cu România să micşoreze tensiunea din 
Transilvania între guvernul ungar şi români. Cu toate că Brătianu refuzase 
să condamne prin tratat „agitaţia iredentistă", Kâlnoky era sigur că guver¬ 
nul român nu-şi va permite să se lase atras în activităţi care ar periclita 
sistemul politic existent în Ungaria. Penetraţia economică viitoare a Austriei 
în România părea şi ea asigurată printr-o cooperare mai strînsă între cele 
două ţări în domeniul politicii externe. Avantajele obţinute de România 
prin tratat erau chiar mai substanţiale. Ea şi-a atins obiectivul său prin¬ 
cipal — o alianţă cu Germania, chiar dacă indirectă, şi o micşorare a peri¬ 
colului de război cu Rusia — şi a soluţionat cîteva dintre divergenţele ce 
subzistau cu Austro-Ungaria, în speţă în chestiunea dunăreană. 

Există mărturii din abundenţă că atît Austro-Ungaria cît şi România 
preţuiau aranjamentul, în ciuda lipsei de căldură din relaţiile lor. Guvernul 
român a căzut de acord ca tratatul să fie reînnoit în mod regulat, iar Austro- 
Ungaria era reprezentată la Bucureşti de diplomaţi de prim rang, printre 
care Agenor Goluchowski (ministru în România, 1887-1894, şi ulterior 
ministru de Externe al Austro-Ungariei, 1895-1906), Alois Aehrenthal 
(ministru în România, 1895-1898, şi ministru de Externe, 1906-1912) şi 
Ottokar Czemin (ministru în România, 1913-1916, şi ministru de Exter¬ 
ne 1916-1918). Veriga slabă din alianţă era România. Diplomaţii austro- 
ungari recunoşteau că în România nu exista o simpatie autentică pentru 
ţara lor. Kâlnoky nu-şi făcea iluzii în această privinţă, întrucît Regele Carol 
însuşi exprimase clar acest simţămînt, atunci cînd declarase că nu va apro¬ 
ba tratatul dacă Germania nu va fi parte semnatară a lui. O altă slăbiciu¬ 
ne semnificativă a tratatului era caracterul lui secret pe care fiecare parte 
s-a angajat să-l respecte. In felul acesta, nu-şi putea atinge scopul său princi¬ 
pal, şi anume, să servească drept descurajare a unui atac rusesc împotriva 
Puterilor Centrale şi a României. 

Alianţa cu Puterile Centrale a format, cu toate acestea, piatra de hotar 
a politicii externe a României timp de treizeci de ani, deoarece Regele şi 
o mînă de politicieni liberali şi conservatori percepeau Puterile Centrale 
drept forţa militară şi economică cea mai puternică din Europa. Dar ei 

urmăreau îndeaproape schimbările din atmosfera politică a Europei şi din 
echilibrul între sistemele de alianţe aflate în competiţie şi erau deosebit 
de sensibili la orice schimbări survenite în relaţiile dintre Germania şi Aus- 
tro-Ungaria. Cu Germania simţeau că aveau o strînsă comunitate de intere¬ 
se şi erau permanent îngrijoraţi de perspectiva ca nu cumva Austro-Un- 
garia să-i smulgă Germaniei conducerea Triplei Alianţe. Românii urmă¬ 
reau îndeaproape, de asemenea, evoluţia alianţei franco-ruse după 1891 
şi apropierea dintre Marea Britanie şi Franţa anunţată de Antanta Cordială 
din 1904. 

Relaţiile dintre Austro-Ungaria şi România, între 1883 şi 1914, dau mă¬ 
sura exactă a stării de sănătate a Triplei Alianţe în Europa de Sud-Est. 
Aceste relaţii numai bune nu erau. In decursul celor doi ani de la semnarea 
tratatului, au început negocierile pentru reînnoirea convenţiei comercia¬ 
le din 1875. S-a dovedit imposibil să fie împăcate aspiraţiile României 
de a realiza o oarecare independenţă economică şi de a-şi apăra tînăra 
industrie împotriva concurenţei externe, pe de o parte, cu dorinţa Austro- 
Ungariei de a-şi menţine poziţiile deja cîştigate şi de a-şi apăra producă¬ 
torii agricoli de concurenţa grînelor şi vitelor româneşti, pe de altă parte. 
Rezultatul a fost un război vamal crîncen, declanşat la 1 iunie 1886, ziua 
în care expira convenţia comercială pe zece ani. 38 România a introdus un 
nou tarif vamal menit să protejeze industria şi agricultura indigene (au 
fost eliminate aproape toate taxele vamale vizînd exportul produselor agri¬ 
cole) şi să servească drept bază pentru reînnoirea negocierilor cu Austro- 
Ungaria. Aceasta din urmă a răspuns cu restricţii împotriva importurilor 
româneşti (toate mărfurile erau supuse unei taxări vamale obişnuite şi unei 
suprataxe de 30 la sută; taxe şi mai mari au fost impuse principalelor pro¬ 
duse de export româneşti, grînele şi vitele, iar importul de legume şi fructe, 
precum şi tranzitul animalelor au fost interzise). Scopul acestor măsuri 
drastice era să-i provoace economiei româneşti daune economice atît de 
mari, încît să oblige România să accepte condiţiile austriece pentru un 
nou tratat comercial. Cu toate că exporturile de grîne şi animale în Austro- 
Ungaria au fost serios reduse (la grîne, de la o medie anuală de 3 563 000 
lei în 1876-1886 la 93 000 lei în 1887-1891, la porci, de la 7 334 000 
lei la 629 000 lei) şi cu toate că acest fapt a provocat greutăţi temporare, 
adevăratul perdant era Austro-Ungaria. Pierduse astfel preţioase pieţe şi 
importante surse de materii prime. Agricultura românească a găsit noi pieţe 
(Marea Britanie a înlocuit Austro-Ungaria ca principal importator de grîne 


38 Gheorghe Cristea, „Antecedente şi consecinţe ale războiului vamal cu Austro- 
Ungaria", în Studii şi materiale de istorie modernă, 6, 1979, pp. 91-137. 

româneşti), iar industria românească, sprijinită de o nouă lege ce încura- 
ja o varietate de întreprinderi, a cunoscut o dezvoltare accelerată. In 1891 
a avut loc, în sfîrşit, o întrerupere în războiul vamal. Aproape toate tratatele 
comerciale ale României cu ţări străine expirau în acel an şi ea s-a văzut 
obligată să introducă taxe vamale mai scăzute la toate bunurile impor¬ 
tate, inclusiv la cele provenite din Austro-Ungaria. Aceasta din urmă a 
răspuns cu tarife vamale mai scăzute la mărfurile româneşti, iar comerţul 

a 

dintre cele două ţări a crescut treptat. In sfîrşit, în decembrie 1893, cele 
două ţări au semnat un nou acord comercial, care i-a permis Austro-Un- 
gariei să-şi redobîndească majoritatea vechilor pieţe şi i-a îngăduit Româ¬ 
niei să reia exporturile de grîne şi vite către vecina sa, cu toate că în condi¬ 
ţii mai puţin favorabile decît înainte de 1886. Poate că rezultatul cel mai 
durabil al războiului vamal a fost de natură politică: a întărit ostilitatea 
resimţită de majoritatea românilor faţă de Austro-Ungaria şi în felul aces¬ 
ta a redus perspectivele viitoare de cooperare în probleme externe. 

Aderarea României la Tripla Alianţă trebuia să fie reînnoită într-un mo¬ 
ment în care resentimentele provocate de războiul vamal erau încă vii. 
Mai existau şi alte dificultăţi. în 1891, la putere se aflau conservatorii şi 
nici unul dintre conducătorii acestora nu fusese informat despre tratat. 
Carol nu se aştepta la vreo cooperare din partea primului-ministru Lascăr 
Catargiu şi a ministrului de Externe Alexandru Lahovary, cunoscuţi spri¬ 
jinitori ai politicii de nealiniere. Decît să-i iniţieze pe aceştia în secretul 
tratatului, Regele a preferat să aştepte pînă cînd vor putea fi readuşi la 
putere liberalii. Un alt impediment pentru o reînnoire grabnică a tratatu¬ 
lui îl constituia situaţia din ce în ce mai grea a românilor din Transilvania. 
Politica de maghiarizare dusă de guvernul ungar îl pusese pe Carol într-o 
situaţie dificilă, întrucît ostilitatea faţă de Austro-Ungaria, provocată de 
„problema naţională 4 ', era în creştere în rîndul opiniei publice şi devenise 
un subiect frecvent de dezbatere în Parlament. Ea provocase îndoieli în 
legătură cu viitorul alianţei atît la Viena, cît şi la Berlin. Kâlnoky începu¬ 
se să aibă dubii că România va acorda vreodată sprijin militar Puterilor 
Centrale şi credea că tot ceea ce se putea spera va fi o neutralitate a Ro¬ 
mâniei în cazul izbucnirii unui război în Europa Răsăriteană. Cancelarul 
german Leo von Caprivi se întreba dacă şi aceasta va fi posibilă, dată fiind 
larg răspîndita ostilitate românească faţă de politica Ungariei în privinţa 
naţionalităţilor. O altă problemă pentru alianţă o constituia convenţia fran- 
co-rusă din august 1891. Aceasta îi încuraja pe francofilii români să spere 
într-o implicare franceză mai activă în afacerile est-europene şi să vadă 
în apropierea de Rusia o alternativă la Tripla Alianţă. Dar astfel de spe¬ 
ranţe erau premature. Franţa continua să manifeste un interes redus pen- 

tru chestiunile româneşti, iar sprijinitorii acesteia de la Bucureşti nu puteau 
să-şi depăşească temerile adînc înrădăcinate faţă de Rusia, fapt care făcea 
Tripla Alianţă foarte atractivă atît pentru factorii de decizie politică libe¬ 
rali, cît şi pentru cei conservatori. Un număr de lideri români credeau chiar 
că Franţa sacrificase interesele României şi că va abandona întreaga Pen¬ 
insulă Balcanică în mîinile Rusiei pentru a dobîndi sprijinul acesteia în- 
tr-un război de revanşă împotriva Germaniei. 39 

O deschidere în impasul în care intrase reînnoirea tratatului cu Tripla 
Alianţă s-a produs în octombrie 1891. Carol a dobîndit pînă la urmă spri¬ 
jinul pentru alianţă din partea unor conservatori influenţi, printre care Ca- 
targiu şi Lahovary, şi a putut astfel duce grabnic la bun sfîrşit negocieri¬ 
le pentru reînnoirea tratatului. Cu toate că era forţa motrice a părţii române 
pentru menţinerea unei alianţe cu Puterile Centrale, în cursul negocieri¬ 
lor el a spus răspicat că nu considera tratatul ca o înţelegere bilaterală între 
România şi Austro-Ungaria, la care Germania se alătura ca un simplu pri¬ 
vitor binevoitor. Carol a subliniat că tratatul avea valoare pentru Româ¬ 
nia doar datorită participării active a Germaniei la alianţă şi a avertizat 
că nici un om de stat român nu putea sprijini un astfel de tratat în orice 
alte condiţii. 40 

Legăturile României cu Tripla Alianţă vor fi întărite în mod neaştep- 

A 

tat de evenimentele survenite în Balcani cîţiva ani mai tîrziu. In 1895 a 
expirat tratatul dintre Austro-Ungaria şi Serbia, iar aceasta din urmă s-a 
orientat către Rusia, spre supărarea liderilor români. Ambiţiile Bulgariei 
în Macedonia de a realiza visurile veşnic vii ale Sofiei în legătură cu o 
Bulgarie Mare şi încălzirea relaţiilor cu Rusia constituiau o permanentă 

A 

sursă de nelinişte la Bucureşti. In aceste împrejurări Carol şi acei politi¬ 
cieni care aveau cunoştinţă despre tratat au fost mulţumiţi că aleseseră calea 
cea bună. Alianţa cu România a căpătat o importanţă în plus pentru Austro- 
Ungaria, o dată cu părăsirea ei de către Serbia. Ambele părţi erau astfel 
dispuse să-şi întărească angajamentele reciproce şi, în 1896, au decis să pre¬ 
lungească tratatul pînă în 1903. 

O dată cu apropierea termenului de reînnoire a tratatului, prim-ministrul 
liberal Dimitrie Sturdza a propus în aprilie 1901 să fie schimbată meto¬ 
da de aderare a României la Tripla Alianţă. împreună cu alţi sprijinitori 
români ai alianţei, acesta dorea încheierea unor tratate directe cu fiecare 
dintre semnatari, transformînd, de fapt, Tripla Alianţă într-una Cvadruplă. 
Au căutat, mai întîi, să obţină un statut de egalitate pentru România şi. 


39 Die Gmsse Politik, VII, Berlin, 1923, p. 167; Biilow către Caprivi, 11 august 1891. 

40 Ibidem , pp. 179-180: Biilow către Caprivi, 8 iunie 1892. 



154 


ROMÂNIA. 1866-1947 


în al doilea rînd, să se asigure de sprijinul deplin al Germaniei împotri¬ 
va Rusiei şi, dacă va fi necesar, împotriva expansiunii bulgare la sud de 
Dunăre, deoarece aveau dubii serioase cu privire la capacitatea militară a 
Austro-Ungariei. Aceasta din urmă s-a arătat dispusă să primească pro¬ 
punerea românească, deoarece la Viena plana îngrijorarea că românii ar putea 
decide că ar avea mai mult de cîştigat de pe urma unei apropieri de Rusia. 
Oficialităţile germane însă au respins propunerea românească pentru a evita 
să ofenseze Rusia şi să se implice în iniţiativele româneşti sau austro-ungare 
în Balcani. Mai ales datorită fermităţii lor, tratatul a fost reînnoit, la 17 aprilie 
1902, pe o durată de cinci ani, fără modificări semnificative. 

Un nou element se va interpune acum între România şi Puterile Centrale 

— o Bulgarie agresivă, ale cărei ambiţii teritoriale ameninţau, în ochii 
românilor, să răstoarne echilibrul de forţe între statele din Europa de Sud- 
Est. Neliniştea românească a ieşit la suprafaţă în 1908, cînd Bulgaria şi-a 
declarat independenţa şi un război cu Turcia părea probabil. Guvernul 
român cerea o compensaţie, întrucît se aştepta la mari extinderi teritori¬ 
ale în favoarea Bulgariei ca rezultat al războiului. Carol şi consilierii săi 

— conştienţi cît de puternică putea fi Bulgaria din punct de vedere mili¬ 
tar şi ce deficienţe avea propria lor armată sub raportul echipamentelor 
şi efectivelor — nu erau dornici de război, dar erau hotărîţi să păstreze 
statu-quoul în Balcani ca singura speranţă de menţinere a predominării 
regionale a României. Cu acest scop în minte, Carol a respins atît iniţia¬ 
tivele Turciei, cît şi cele ale Bulgariei cu privire la o alianţă, întrucît era 
sigur că sprijinul românesc n-ar face decît să încurajeze noul aliat să lanseze 
un atac. Cu toate acestea, dacă războiul ar fl izbucnit şi expansiunea Bul¬ 
gariei n-ar fi putut fi preîntîmpinată, era hotărît să obţină în compensaţie 
teritoriu în Dobrogea, şi anume, o nouă frontieră între Silistra şi Vama 
sau Rusciuc şi Vama. 

Carol şi politicienii de frunte erau exasperaţi de manevrele diplomatice 

A 

ale Austro-Ungariei în Balcani. Ii supăra mai ales refuzul aliatului lor de 
a sprijini pretenţiile teritoriale ale României în privinţa Dobrogei, ceea ce 
interpretau drept o înclinare către Bulgaria. Diplomaţii austro-ungari erau 
într-adevăr dornici să dobîndească aderarea Bulgariei la Tripla Alianţă, ca 
o contrapondere faţă de o Serbie ostilă în Balcani, şi au încercat să convingă 
conducătorii români că era în interesul lor să ţină Bulgaria în afara ţarcu¬ 
lui rusesc. Dar explicaţiile lor n-au avut cine ştie ce efect la Bucureşti. 

Alegerea lui Ionel Brătianu ca prim-ministru în fruntea unui guvern libe¬ 
ral, în ianuarie 1909, a fost privită cu oarecare îndoială la Viena şi la Ber¬ 
lin. Acesta era mai puţin ataşat de Puterile Centrale decît liberalii aparţinînd 
vechii generaţii, precum Dimitrie Sturdza. Nici pericolul rusesc nu i se 

părea atît de mare, probabil pentru că nu trăise criza din 1877-1878. Nu 
făcuse nici un secret în legătură cu simpatia sa pentru Franţa, care, mai 
mult decît atît, îl determinase să supraestimeze puterea armatei franceze 
şi să se îndoiască de larg recunoscuta superioritate militară a Germaniei. 
Totuşi, era impresionat de strînsa cooperare dintre Austro-Ungaria şi 
Germania şi de uşurinţa cu care se mobilizase cea dintîi în timpul crizei 
provocate de anexarea Bosniei în 1908. 41 în ciuda înclinaţiilor sale către 
Occident, el nu avea nici o intenţie să abandoneze Tripla Alianţă, dar, în 
schimb, a căutat sprijin din partea partenerilor de tratat ai României pen¬ 
tru o soluţionare favorabilă a „problemei bulgare 14 . 

A 

In cursul unei vizite în Austria şi Germania, în vara anului 1909, Brătianu 
a ridicat problema compensaţiei în cazul în care Bulgaria obţinea cîşti- 
guri teritoriale într-un război împotriva Turciei. La Viena, ministrul de Ex¬ 
terne, Aehrenthal, i-a cerut să încerce să încheie un acord direct cu Bulga¬ 
ria şi, dacă acest demers ar fi eşuat, să aştepte conferinţa generală de pace 
pentru rezolvarea revendicărilor româneşti. I-a reamintit lui Brătianu că 
un sprijin în obţinerea unor compensaţii teritoriale pe seama Bulgariei se 
situa în afara cadrului alianţei cu România, dar a promis că Austro-Un¬ 
garia va reprezenta interesele României în toate etapele Chestiunii ori¬ 
entale şi că îşi va îndeplini cu loialitate toate obligaţiile asumate prin tratat. 
La Berlin, cancelarul Bethmann-Hollweg I-a informat pe Brătianu că era 
prematur să se discute despre o compensaţie, dar şi-a exprimat simpatia 
faţă de poziţia României. Brătianu s-a reîntors astfel acasă încrezător că 
atît Austro-Ungaria, cît şi Germania vor sprijini România prin mijloace 
diplomatice, dar acum nu-şi mai făcea iluzii că acestea i se vor alătura în 
ostilităţile împotriva Bulgariei. 

Situaţia românilor din Transilvania constituia cauza unei tensiuni cres- 
cînde între România şi Austro-Ungaria. Cu toate că Brătianu credea că 
problemele balcanice erau pentru moment cele mai urgente, voia să aducă 
chestiunea românească din Transilvania în atenţia Marilor Puteri pentru 

A 

momentul cînd aceasta va deveni un instrument util de negociere. In 
timpul vizitei sale la Viena şi la Berlin, în vederea obţinerii unui sprijin 
pentru politica sa de compensaţie în Balcani, el a făcut aluzie la faptul 
că Rusia oferea Transilvania pentru a o ispiti să se alăture înţelegerii fran- 
co-ruse. Nici gazda sa germană, nici cea austriacă nu au luat acţiunea sa 
în serios, dar erau stînjenite de efectele evidente ale politicii Ungariei în 
domeniul naţionalităţilor asupra angajamentului lui Carol faţă de Alianţă. 


41 Osterreich-Ungams Aussenpolitik von der Bosnischen Krise 1908 bis zum Kriegs- 
ausbruch 1914 , II, Viena, 1930, p. 345: Raport de la Bucureşti, 28 mai 1909. 

Carol avertizase în mod repetat oficialităţile de la Berlin şi Viena că poli¬ 
tica de asimilare dusă de guvernul ungar submina oricît de modestul spri¬ 
jin existent în România pentru Tripla Alianţă. Un timp, după semnarea 
tratatului în 1883, el crezuse că politicienii unguri vor înţelege că este în¬ 
ţelept să-şi modereze politica, dar după judecarea şi întemniţarea lideri¬ 
lor Partidului Naţional Român la începutul anilor ’90, el pare să fi renunţat 
la orice speranţă de acţiune de bunăvoie din partea lor. Cu toate că nu a 
sprijinit niciodată iredentismul, Regele nu a putut evita influenţa mişcă¬ 
rii naţionale. Le-a cerut în mod repetat acelor conducători români de din¬ 
colo de Carpaţi care s-au prezentat la el să aibă răbdare şi să se menţină 
în limitele legalităţii, dar, dacă ar fi să dăm crezare lui Take Ionescu şi altor 
oameni politici, el pare să fi ajuns la concluzia că monarhia austro-ungară 
se va prăbuşi pînă la urmă şi că unirea Transilvaniei cu România se va pro¬ 
duce în mod „inevitabil 41 . 42 Pînă şi Petre Carp, care îşi manifestase la în¬ 
ceput deschis sprijinul faţă de Puterile Centrale, găsea că este prudent ca, 
în calitatea sa de şef al guvernului conservator între 1911 şi 1912, să se 
abţină de la comentarii publice referitoare la situaţia din Transilvania, 
datorită caracterului delicat al acestei probleme. 

A 

Înainte de izbucnirea primului război balcanic, în toamna anului 1912, 
Franţa şi Rusia au făcut doar încercări modeste de a profita de faptul că 
România se trezea din ce în ce mai mult la realitate în privinţa Austro- 
Ungariei. După ce a ajuns ministru de Externe în Rusia, în 1910, Serghei 
Sazonov a dat instrucţiuni ministrului său de la Bucureşti să cultive relaţii 
prieteneşti, dar discrete, cu politicienii influenţi români şi cu guvernul 
român, dar el a evitat cu înţelepciune iniţiativele publice, întrucît şi-a dat 
seama că majoritatea românilor nu uitaseră evenimentele de la 1877-1878 
şi erau tot timpul în gardă împotriva „panslavismului". Strategia rusă, de 
aceea, consta în a lăsa mai ales pe seama francezilor sarcina de a încerca 
să cîştige simpatia românilor. Totuşi, dincolo de un ataşament sentimen¬ 
tal faţă de Franţa din partea multor români, sentiment care nu era însă re¬ 
ciproc, nu exista o bază politică puternică pentru relaţii strînse. Guvernele 
franceze succesive făcuseră prea puţin pentru a dobîndi sprijinul româ¬ 
nesc faţă de sistemul lor de alianţe, deoarece presupuseseră chiar şi în 1911 
că România era „înfeudată" Puterilor Centrale. Nici relaţiile economice 
nu ofereau un stimulent pentru legături politice mai strînse. în deceniul 
anterior Primului Război Mondial, Franţa a rămas pe locul al şaptelea atît 
în privinţa exporturilor în România, cît şi în cea a importurilor din România, 

42 Documents diplomatiques frangais, seria a Il-a, 3, Paris, 1931, pp. 494-495: 
Henry către Delcasse, 29 iulie 1903, p. 563; Henry către Delcasse, 4 septembrie 1903. 

iar guvernul român a descoperit că era imposibil să împrumute fonduri 
din Franţa, unde băncile preferau, chiar şi în 1913, să dea împrumuturi prin 
intermediul instituţiilor de credit germane. Venirea la putere, la începutul 
anului 1911, a guvernului conservator, avîndu-1 pe Petre Carp drept prim- 
ministru, pe Titu Maiorescu ca ministru de Externe şi pe Alexandru Mar¬ 
ghiloman ca ministru de Interne, toţi germanofili, a îndepărtat posibilita¬ 
tea oricărei iniţiative serioase din partea română de a îmbunătăţi relaţiile 
oficiale cu Franţa. 

Cele două războaie balcanice au pus cel mai greu la încercare alianţa 
României cu Austro-Ungaria şi au oferit o posibilitate Franţei de a atrage 
România mai aproape de Antantă. 43 Deplasarea României spre o atitu¬ 
dine de neutralitate între cele două sisteme de alianţe s-a datorat tot atît 
de mult incapacităţii diplomaţilor austrieci, cît şi persuasiunilor franceze 
(şi ruse), dar înstrăinarea României de Puterile Centrale a fost în special 
o consecinţă a forţei inerente a strădaniilor românilor înşişi de a-şi împli¬ 
ni aspiraţiile naţionale. 

Conducătorii români au preferat să nu fie implicaţi în primul război bal¬ 
canic. La 16 octombrie 1912, în timp ce aliaţii balcanici (Bulgaria, Serbia, 
Grecia şi Muntenegru) se îndreptau către un război cu Turcia, guvernul 
conservator de coaliţie nou instalat, condus de către Titu Maiorescu şi Take 
Ionescu, şi Regele au hotărît să nu ordone mobilizarea, dar să negocieze 
direct cu Bulgaria o reglementare a chestiunii frontierei în Dobrogea şi, 
dacă acest demers eşua, să caute ajutor atît din partea Austriei, cît şi a 
Rusiei. Ca de obicei în politica externă, părerile Regelui au avut cîştig de 
cauză. El a preferat să rămînă neutru, în ciuda sfaturilor unor politicieni 
că s-ar fi putut cîştiga mai mult de pe urma unei intervenţii imediate, întrucît 
se îndoia că aliaţii balcanici puteau dobîndi o victorie uşoară asupra armatei 
turceşti. Mai curînd, el prevedea o lungă perioadă de schimbare a şanselor 
militare, care va necesita pînă la urmă intervenţia puterilor pentru a rea¬ 
duce pacea şi stabilitatea. El aprecia că la conferinţa de pace, unde puteri¬ 
le vor decide din nou soarta popoarelor din Balcani, România, datorită 
neutralităţii ei, va fi privită ca un factor de ordine în regiune şi va fi invi¬ 
tată să participe ca partener cu drepturi depline. Carol şi mulţi politicieni 
români preconizau astfel o politică externă elevată, care avea să distingă 
România de vecinii ei mai mici şi să-i dea întîietate în Balcani. 

43 Deteriorarea relaţiilor româno-austro-ungare este prezentată în Ebel, Rumănien 
und die Mittelmăchte, pp. 136-207. Cu privire la încercările franceze şi ruseşti de 
cîştigare a simpatiei României, vezi Vasile Vesa, România şi Franţa la începutul seco¬ 
lului al XX-lea, 1900-1916, Cluj-Napoca, 1975, pp. 27-60. 

Victoriile rapide, ameţitoare, obţinute de bulgari şi de sîrbi la sfîrşitul 
lunii octombrie şi începutul lui noiembrie 1912, au constituit o surpriză 
neplăcută pentru Regele Carol şi sfetnicii săi. La început, Carol a intenţio¬ 
nat să ocupe o linie strategică în Dobrogea bulgară, ca o garanţie pentru 
compensaţii, dar atît Germania cît şi Austro-Ungaria l-au avertizat împotri¬ 
va unor acţiuni pripite, promiţînd că se vor îngriji de interesele României 
la timpul cuvenit. Cu toate că a amînat intervenţia, Carol nu avea nici o 
intenţie să stea în expectativă în timp ce evenimentele îşi urmau cursul. 
S-a orientat pentru ajutor spre Rusia, ca să convingă o Bulgarie care opunea 
rezistenţă să devină mai receptivă la propunerile româneşti. Sazonov a 
răspuns favorabil la 2 noiembrie, dar nu şi-a asumat nici un fel de anga¬ 
jamente concrete. Vorbind în numele majorităţii liberalilor. Ionel Brătianu 
a insistat pentru o politică activă în Balcani. A cerut mobilizarea imedi¬ 
ată şi participarea în război ca mijlocul cel mai sigur prin care România 
îşi putea păstra poziţia în regiune. 

A 

Intre toamna anului 1912 şi primăvara următoare, a sporit exasperarea 
liberalilor şi conservatorilor, precum şi a Regelui faţă de politica bulgară 
a Austriei. Principalul arhitect al acestei politici, ministrul de Externe 
Leopold von Berchthold, era dornic să cîştige Bulgaria de partea Triplei 
Alianţe, ca o contrapondere faţă de Serbia. Astfel, în loc să acorde spri¬ 
jin fără rezerve cererilor României în privinţa Bulgariei, el a încercat să 
realizeze un compromis paşnic între diferendele lor. Dar românii credeau 
că el îşi renega pur şi simplu promisiunile anterioare de sprijin şi au prefe¬ 
rat să ignore repetatele declaraţii solemne de bunăvoinţă din partea Vienei. 

Vizita la Bucureşti a lui Franz Conrad von Hotzendorf, şef al Marelui 
Stat Major austriac, la sfîrşitul lunii noiembrie 1912, nu a reuşit să liniş¬ 
tească cine ştie ce pe Rege şi guvernul conservator de deplinul sprijin al 
Austriei în chestiunea bulgară, în ciuda promisiunilor lui Conrad că va 
reprezenta „cu vigoare 11 interesele României în criza în curs. Cu toate aces¬ 
tea, el a primit asigurări din partea lui Carol că, în cazul unui război euro¬ 
pean, România îşi va îndeplini obligaţiile de „aliat credincios 11 al Austriei 
şi că el şi generalul Alexandru Averescu, şef al Marelui Stat Major român, 
au aprobat planurile pentru o desfăşurare comună de trupe împotriva Rusiei 
şi a Serbiei. Conrad a părăsit Bucureştii avînd certitudinea că Austria se 
putea bizui pe actualul guvern, dar avea îndoieli serioase cu privire la ati¬ 
tudinea lui Brătianu şi a lui Take Ionescu faţă de Austria şi Tripla Alianţă. 

Succesul misiunii Iui Conrad de întărire a legăturilor între România şi 
Puterile Centrale nu depindea de propriile sale promisiuni, ci de tăria cu 
care Austria sprijinea revendicările teritoriale ale României împotriva 
Bulgariei. Negocierile de la Londra din decembrie 1912 şi ianuarie 1913 

între reprezentanţii bulgari şi români, care se desfăşurau paralel cu nego¬ 
cierile de pace dintre aliaţii balcanici şi Turcia, au eşuat. Cererea românilor 
cu privire la o graniţă în Dobrogea, pe linia Silistra-Balcic, ca formulă 
minimală, şi pe linia Turtucaia-Balcic, ca formulă maximală, era total inac- 

A 

ceptabilă pentru bulgari. Intrucît devenea clar că bulgarii erau hotărîţi să 
temporizeze negocierile pînă la încheierea unei păci generale în Balcani 
(cînd, era de presupus. Bulgaria va fi în măsură să trateze cu românii de 
pe poziţii de forţă), Regele Carol ameninţa cu o acţiune militară. Berchthold 
s-a trezit Ia mijloc. Pe de o parte, căuta să demonstreze fidelitatea Austriei 
faţă de România, cerîndu-le bulgarilor să accelereze ritmul negocierilor, 
dar, pe de altă parte, încerca să obţină aderarea Bulgariei la Tripla Alianţă 
şi, ca atare, îi avertiza pe români împotriva unei soluţii militare în privin¬ 
ţa frontierei din Dobrogea. Argumentul său că un atac împotriva Bulgariei 
ar întări alianţa balcanică şi prin aceasta ar face ca balanţa să încline în 
defavoarea României n-a făcut decît să mărească neîncrederea Bucureştilor 
faţă de Austria. 

A # 

In această conjunctură critică, România şi Austro-Ungaria au reînnoit, 
la 5 februarie 1913, alianţa lor pe o perioadă de şapte ani. Viteza cu care 
a fost realizată a contrazis precaritatea relaţiilor dintre cele două ţări. Regele 
Carol ştia că tratatul nu se bucura de sprijinul opiniei publice şi al unui 
mare număr de politicieni din ambele partide, fiind astfel nevoit să depună 
mai multe eforturi ca de obicei pentru a apăra caracterul lui secret. El se 
afla sub imensa presiune a partizanilor războiului de la Bucureşti, care 
cereau o intervenţie imediată împotriva Bulgariei, şi a apelat la partenerul 
său austriac cerindu-i să facă o declaraţie publică fermă de sprijinire a 
României, ca mijloc de contracarare a sentimentelor antiaustriece. Totuşi, 
fragilitatea alianţei era clară pentru ambele părţi, deoarece curînd avea 
să vină rîndul liberalilor să formeze un guvern, iar Brătianu îşi exprimase 
clar preferinţa pentru Antantă. 

Impasul intervenit între România şi Bulgaria, care ameninţa să se trans¬ 
forme în conflict armat şi să implice Marile Puteri pe poziţii diferite, a con- 

A 

dus la întrunirea unei conferinţe a ambasadorilor la Sankt Petersburg. In 
luna mai, aceştia au aprobat un compromis, prin care se acorda României 
Silistra şi o zonă de 3 km în jurul oraşului, dar care nu aducea alte modi¬ 
ficări în privinţa frontierei. Confruntate cu o astfel de rară unanimitate din 
partea Marilor Puteri, guvernul român şi cel bulgar au cedat, dar nici unul 

A 

nu a renunţat la pretenţiile sale iniţiale. Intrucît negocierile bilaterale nu 
au reuşit să le rezolve diferendele, probabilitatea implicării României în 
conflictul din Balcani a crescut. Relaţiile dintre România şi Austro-Un¬ 
garia s-au înăsprit, de asemenea, întrucît politicienii români îi blamau pe 

reprezentanţii austrieci la conferinţa de la Sankt Petersburg pentru a fi 
arătat prea multă solicitudine faţă de Bulgaria. 44 

La sfîrşitul lunii mai şi în cursul lunii iunie, România şi Austro-Unga- 
ria s-au îndepărtat şi mai mult una de alta, întrucît interesele lor conflictu- 

A 

ale în Balcani au scos la iveală toate sursele de ostilitate subiacente. înstră¬ 
inarea aliaţilor balcanici, ca urmare a împărţirii prăzii după înfringerea de 
către aceştia a Turciei, a oferit guvernului român o ocazie să-şi sporească 
presiunile asupra Bulgariei. Dar propunerile sîrbeşti şi greceşti cu privire 
la o alianţă împotriva Bulgariei au determinat un avertisment din partea 
lui Berchthold, potrivit căruia, în cazul unui război între Bulgaria şi Serbia, 
Austro-Ungaria se va vedea nevoită să acţioneze împotriva Serbiei, dacă 
va fi necesar, chiar cu forţa armelor. Acesta a pus în gardă guvernul român 
să evite orice alianţă cu Serbia sau cu Grecia, pentru că astfel de angaja¬ 
mente ar fi pus România în dezacord cu politica Triplei Alianţe în regiune. 
Aceste ameninţări, în loc să-i intimideze pe români, i-au convins pe Rege 
şi pe conducătorii ambelor partide să ducă o politică independentă faţă de 
Bulgaria, o decizie care a slăbit şi mai mult legăturile cu Tripla Alianţă. 

Către sfîrşitul lui iunie, liderii români ajunseseră astfel la o remarcabilă 
unanimitate de păreri cu privire la necesitatea unei intervenţii militare, 
dacă Bulgaria îi ataca pe foştii ei aliaţi. Aceasta era poziţia Regelui, iar 
Titu Maiorescu a informat guvernul bulgar că România „va acţiona 44 în 
caz de război. Ionel Brătianu i-a cerut şi el Regelui să ia măsuri energi¬ 
ce pentru a preîntîmpina o modificare a „echilibrului balcanic 44 . La 3 iulie, 
trei zile după ce armatele bulgare atacaseră poziţiile sîrbeşti şi greceşti. 
Carol a ordonat mobilizarea, întîmpinată cu entuziasm patriotic şi demon¬ 
straţii împotriva Austro-Ungariei. O săptămînă mai tîrziu, România va de¬ 
clara război Bulgariei. Armata ei nu a întîmpinat o rezistenţă serioasă, dat 
fiind că forţele bulgare erau angajate împotriva celor sîrbeşti, greceşti şi 
turceşti de la sud. La 22 iulie, în timp ce rezistenţa bulgară se dezintegra 
pe toate fronturile, guvernul român a acceptat un armistiţiu, pentru că Regele 
Carol şi politicienii liberali şi conservatori nu porniseră la război pentru a 
distruge Bulgaria. Obiectivul lor fusese mai curînd să menţină echilibrul 
de forţe în Balcani şi să impună rolul României ca garant al acestuia. 

Realizarea unei păci generale în Balcani n-a luat mult timp, pentru că Bul¬ 
garia fusese total învinsă. în virtutea prevederilor Tratatului de la Bucureşti, 
semnat la 10 august, Bulgaria a fost obligată să renunţe la majoritatea te- 


44 Die Grosse Politik, XXXIV, partea a Il-a, Berlin, 1926, pp. 690-691; Tschir- 
schky, ambasadorul german la Viena către Ministerul de Externe, 13 aprilie 1913: 
Osterreich-Ungarns Aussenpolitik. VI, Viena, 1930, pp. 320-321: Raport al minis¬ 
trului austriac la Bucureşti, 2 mai 1913. 

ritoriului pe care îl dobîndise în primul război balcanic şi a cedat Dobrogea 
de Sud României, recunoscînd linia Turtucaia-Balcic drept noua frontieră 
între cele două ţări. România a ieşit din conferinţa de pace nu numai cu 
mai mult teritoriu, ci şi cu un prestigiu sporit şi un nou simţămînt de 
încredere în sine, ceea ce făcea şi mai puţin probabil decît înainte ca politi¬ 
cienii şi opinia publică să consimtă la o tutelă austriacă. 

Criza balcanică din 1912-1913 a desăvîrşit înstrăinarea României de 
Austro-Ungaria şi de Tripla Alianţă. Ottokar Czemin, ministrul austro-un- 
gar în România, a făcut în decembrie 1913 o evaluare deprimantă a situa¬ 
ţiei. Acesta avertiza că o refacere a vechilor relaţii cu România era extrem 
de îndepărtată şi insista pentru o schimbare drastică a politicii guvernu¬ 
lui ungar în privinţa naţionalităţilor ca fiind unicul mijloc prin care Româ¬ 
nia ar putea fi împiedicată să se alieze Antantei. 45 Czemin a descifrat corect 
atmosfera de la Bucureşti. Liberalii şi mulţi conservatori erau acum hotă- 
rîţi să realizeze aspiraţiile naţionale îndelung nutrite şi să-şi orienteze 
politica externă în acest sens. Atenţia lor s-a concentrat fireşte asupra Transil¬ 
vaniei şi a Bucovinei. Venirea lui Ionel Brătianu şi a liberalilor Ia putere, 
în ianuarie 1914, a vestit reorientarea politicii externe româneşti. Cu toate 
că Regele Carol, care fusese profund dezamăgit de politica austro-ungară 
în Balcani, nu s-a opus noului curs, el a continuat să creadă că o politică 
germanofilă era cea mai potrivită pentru România, pe termen lung. 

Apropierea de Antantă era în plină desfăşurare în primăvara anului 1914. 
Relaţiile oficiale dintre Franţa şi România s-au încălzit vizibil, dat fiind 
că diplomaţii francezi acordaseră sprijin deplin României în timpul celui 
de-al doilea război balcanic şi aprobaseră prevederile Tratatului de la 
Bucureşti. Aceştia au coordonat politica lor cu acţiunea Rusiei, de curtare 
asiduă a României desfăşurată sub conducerea lui Sazonov. Vizita ţaru¬ 
lui la Constanţa la 14 iunie 1914 a marcat începutul unei noi ere în relaţi¬ 
ile dintre cele două ţări. Ele au convenit să menţină Tratatul de la Bucureşti 
şi să conlucreze în vederea apărării intereselor lor comerciale la Marea 
Neagră, dar Brătianu a refuzat să angajeze ţara sa faţă de Tripla Alianţă. 
Era dornic să continue apropierea de Rusia, dar nu avea nici o dorinţă să 
sporească tensiunile cu Austro-Ungaria şi a respectat puterea militară şi 
economică a Germaniei. Intenţiona să urmeze aceeaşi poziţie precaută, 
croindu-şi drum printre Marile Puteri aflate în competiţie, urmată de tatăl 
său la începutul Crizei orientale din 1875-1878. Politica sa era să nu rişte 
nimic din ceea ce fusese cîştigat şi astfel să se apropie de Franţa şi Rusia 
fără să grăbească o ruptură deschisă cu Austro-Ungaria şi Germania. 


45 Osterreich-Ungarns Aussenpolitik, VIII, Viena, 1930, pp. 609-614: Raportul 
din 5 decembrie 1913. 

Cea de-a doua jumătate a secolului al XlX-lea şi cei cîţiva ani pînă la 
izbucnirea Primului Război Mondial au avut un rol decisiv pentru dezvol¬ 
tarea socială şi economică a României. în multe domenii, ea s-a îndrep¬ 
tat către formele modeme. Populaţia a crescut neîntrerupt şi a căpătat un 
caracter mai urban, industrializarea a luat avînt, iar infrastructura unei 
economii avansate a început să se articuleze. Partidul Liberal şi Partidul 
Conservator încurajau întreprinderea particulară, dar rolul statului de între¬ 
prinzător şi regulator s-a dovedit indispensabil pentru progresul econo- 

A 

mic. In acelaşi timp, persistau multe dintre caracteristicile unei ţări sub¬ 
dezvoltate. Agricultura rămînea baza economiei, iar marea majoritate a 
populaţiei continua să trăiască la ţară. în ciuda unei creşteri a producţiei 
şi a legislaţiei reformei agrare, în 1914 agricultura a rămas în esenţă ceea 
ce fusese structural pe la mijlocul secolului, iar locuitorii rurali nu se bucu¬ 
rau în general de binefacerile progresului economic. Sărăcia era larg răspîn- 
dită, iar rata mortalităţii se menţinea înaltă, din cauza alimentaţiei, igienei 
şi asistenţei medicale proaste. Industrializarea, în ciuda unor creşteri im¬ 
presionante, era inegală, întrucît industriile-cheie şi o relaţie reciproc avan¬ 
tajoasă cu agricultura se dezvoltau anevoios. Legăturile economice ale 
României cu Europa au devenit mai complexe, dar relaţiile nu erau acelea 
dintre parteneri egali. Pieţele străine pentru produsele agricole, furnizorii 
străini de bunuri manufacturate, atît pentru industrie, cît şi pentru pieţele 
de bunuri de larg consum, precum şi capitalul străin au devenit indispensa¬ 
bile pentm sănătatea economică a României, crescîndu-i astfel dependenţa 
de Marile Puteri ale Europei Occidentale. 


STRUCTURA DEMOGRAFICĂ ŞI SOCIALĂ 
Populaţia României a sporit constant în cea de-a doua jumătate a seco- 

A 

lului al XlX-lea. In 1861, cele două Principate luate la un loc aveau 

3 969 675 locuitori. Dintre aceştia, 2 400 921 de „suflete“, potrivit sta¬ 
tisticilor întocmite de Dionisie Pop Marţian în 1859 şi 1860, trăiau în Mun¬ 
tenia. Alt recensămînt, de data aceasta realizat de Ion Ionescu de la Brad 
pentru Moldova în 1859, stabilea numărul locuitorilor acestui principat 
la 1 403 927. în 1899, totalul populaţiei ţării crescuse la 5 956 690. Creş¬ 
terea nu fusese neîntreruptă. O perioadă de vreme, la începutul anilor ’70, 
sensul a fost invers, în special din cauza unei secete puternice şi a unor 
recolte slabe în 1873 şi 1874. Zonele rurale au suferit mai mult decît cele 
urbane de pe urma acestor calamităţi naturale, însă epidemiile de holeră 
şi de vărsat din acest deceniu au secerat multe vieţi în mediul urban. Apoi, 
în anii ’80 a survenit o creştere rapidă, urmată de o stagnare în anii ’90 
şi după aceea de o creştere constantă, chiar dacă nu spectaculoasă, în cele 
două decenii care au precedat izbucnirea Primului Război Mondial. 1 

Creşterea populaţiei nu a fost uniformă peste tot. De pildă, populaţia 
Moldovei a crescut doar cu 40 la sută între 1859 şi 1899, în timp ce popu¬ 
laţia totală a ţării a crescut cu 54 la sută. Această încetinire la nivel regio¬ 
nal, care a inversat tendinţa primei jumătăţi a secolului, a fost provocată 
de migrarea moldovenilor către alte părţi ale ţării, în special spre Bucureşti, 
după Unirea Principatelor, de descreşterea numărului de imigranţi din 
Galiţia şi Bucovina şi de o rată mai înaltă a mortalităţii decît în Muntenia. 
Centrele urbane au înregistrat fluctuaţii spectaculoase de populaţie pînă 

A 

la sfârşitul secolului. Intre 1870 şi 1874, populaţia totală a oraşelor a des¬ 
crescut cu 28 000 locuitori, îndeosebi din cauza epidemiilor. Apoi, între 1886 
şi 1899, aceasta a crescut în ritmuri anuale care variau între 4,2 şi 18,6 la 
sută, după care s-a realizat o oarecare stabilitate a ratelor de creştere. In 
zonele rurale în general, spre deosebire de cele urbane, nu au avut loc schim¬ 
bări bruşte, ci mai curînd o creştere permanentă a populaţiei, cu toate că 
ratele au diferit de la o jumătate de deceniu la alta. De exemplu, între 1870 
şi 1874, ca şi la oraşe, creşterea medie anuală a populaţiei a încetinit con¬ 
siderabil, de la 40 015 la 3 893, pentru ca apoi, între 1896 şi 1899, să 
ajungă de la 60 318 la 78 024 locuitori pe an. 

Creşterea populaţiei între 1859 şi 1914 s-a datorat unei rate înalte a nata¬ 
lităţii combinată cu o descreştere modestă a ratei mortalităţii. Menţinerea 

/V 

creşterii populaţiei s-a datorat în primul rînd zonelor rurale. Intre 1859 
şi 1889, naşterile au depăşit decesele cu puţin peste un milion, dar la oraşe, 

1 Pentru dezvoltarea demografică în ultima parte a veacului al XlX-lea, vezi Radu 
Vasile, „L’Evolution demographique en Roumanie au cours des trois demieres decen- 
nies du XIX e siecle“, în Revue roumaine d’histoire, 19/2-3, 1980, pp. 333-352; 
20/1, 1981, pp. 65-89. 

în aceeaşi perioadă, naşterile au depăşit decesele doar cu 6 228. Astfel, 
sporul natural al populaţiei la ţară a fost de aproape 100 la sută, în schimb 
la oraşe a fost de numai 0,56 la sută în acelaşi interval de timp. 2 

Rata înaltă a mortalităţii a continuat să fie o frînă serioasă în creşterea popu¬ 
laţiei pînă la Primul Război Mondial, în special în rîndul copiilor. De pildă, 
în 1892, dintr-un total de 96 062 decese în întreaga ţară, între ianuarie şi iunie, 
44 092 au fost copii sub vîrsta de cinci ani, reprezentînd aproape jumătate 
din numărul total al deceselor. Cauza principală era lipsa de îngrijire cores¬ 
punzătoare (alimentaţie, igienă şi condiţii de asistenţă medicală inadecvate). 3 

După cum sugerează cifrele menţionate mai sus, majoritatea românilor 

A 

locuiau la ţară. In 1859, 85 la sută din populaţie era rurală, iar în preajma 
Primului Război Mondial, în 1912, procentul respectiv era de 82 la sută. 

A 

Aceste cifre reflectă de asemenea dezvoltarea oraşelor şi a tîrgurilor. Intre 
1859 şi 1899, populaţia urbană a crescut de la 552 000 la 1 050 000, sau cu 
90 la sută, şi a continuat să crească aproximativ în acelaşi ritm pînă la 
Primul Război Mondial. Poziţia Bucureştilor ca principal centru demogra¬ 
fic al ţării s-a consolidat, populaţia sa crescînd de la 122 000 de locuitori 
în 1859 la 381 000 în 1916. 

Creşterea populaţiei urbane s-a datorat în mare parte imigrărilor de la 

A 

sate, pentru că, după cum am văzut, sporul natural era practic nul. In 1859 
şi 1889, de pildă, circa 300 000 persoane s-au mutat din zonele rurale la 

A 

oraşe. In deceniul anterior Primului Război Mondial, această migraţie s-a 
orientat în special către oraşele cu cel mai dinamic ritm de dezvoltare eco¬ 
nomică — Bucureşti, centrul industrial de frunte; două mari porturi pe 
Dunăre, Galaţi şi Brăila; Ploieşti, centrul noii industrii petroliere, şi Craiova, 
principalul centru economic şi financiar al Olteniei. 4 

Structura socială la cumpăna dintre veacuri îşi păstra în mare contu¬ 
rurile vizibile în 1850, dar aveau loc, aşa cum o sugerează dezvoltarea 
oraşelor, schimbări importante. Izbitoare de la prima vedere a fost dispa¬ 
riţia formală a fostei clase boiereşti, la începutul acestei perioade. Statutul 
lui Alexandru Ioan Cuza din 1864 a abolit toate privilegiile de clasă şi. 
prin extensie, a eliminat rangul de boier, acţiune confirmată de Constituţia 
din 1866. Dar nu se putea spune că această legislaţie era revoluţionară. 
Ea recunoştea pur şi simplu o stare de lucruri care exista deja, dat fiind 
că ierarhia boierească fusese constant subminată de schimbările economi¬ 
ce şi de ridicarea noii şi dinamicei clase mijlocii. Totuşi, marea moşieri- 


2 Buletinul statistic general al României, I, 1892, Bucureşti, 1893, p. 150. 

3 Ibidem, pp. 304-310. 

4 Ibidem, 12/36-37, 1915, Bucureşti, 1915, pp. 431-433. 

me a rămas o puternică forţă economică la ţară şi şi-a păstrat un loc-cheie 
în economia generală a ţării. Aproximativ 2 000 de mari moşieri (posedînd 
peste 500 ha) deţineau o suprafaţă totală de trei milioane ha sau cam 38 
la sută din întregul pămînt arabil. 5 

Majoritatea marilor moşieri duceau acelaşi mod de viaţă cunoscut în 
prima jumătate a secolului al XIX-lea. 6 Ei nu luau parte direct la admi- 

A 

nistrarea domeniilor lor şi nu se preocupau de progresul tehnologic. In 
schimb, preferau să trăiască la Bucureşti sau în alt mare oraş, sau petre- 

A 

ceau mult din timpul lor în străinătate, în Franţa, Italia ori Elveţia. îşi dă¬ 
deau moşiile în arendă pentru o sumă fixă, pe care o cheltuiau pe orice 
altceva decît agricultura. Au pierdut astfel contactul cu satul şi locuitorii 
lui. Neglijarea, chiar abandonarea de către ei a agriculturii, sursa lor tradi¬ 
ţională de venituri şi baza poziţiei lor politice şi sociale, a accelerat dez¬ 
integrarea clasei lor. Majoritatea se confruntau cu severe dificultăţi finan¬ 
ciare. La 1900, multe moşii erau ipotecate la Creditul Funciar Rural, iar 
alte surse de credit au fost drastic limitate. Moşierii nu aveau acces la 
Banca Naţională, o fortăreaţă liberală folosită pentru promovarea politicii 
sociale şi economice a Partidului Liberal, în timp ce Banca Agricolă, în¬ 
fiinţată în 1894, cu scopul expres de a sprijini marile proprietăţi, nu a reuşit 
să-şi ducă la îndeplinire responsabilităţile. 

La ţară, locul marilor moşieri nu a fost luat de către burghezia urbană, 
ci de către arendaşi, care formau o pătură subţire între marii moşieri şi ţă¬ 
rănime. Arendaşul tipic era de origine rurală, dar avea puţin de a face direct 
cu agricultura. La origine fusese cămătar, proprietar de mică prăvălie sau 
negustor de grîne, care acumulase capital şi îl investise în pămînt. Prin 
ocupaţiile sale iniţiale, temperamentul şi lipsa sa de respect pentru tradiţi¬ 
ile rurale, era principalul aliat al burgheziei la ţară. 7 


5 Radu Rosetti, Pentru ce s-au răsculat ţăranii , Bucureşti, 1908, pp. 577-580. 
Pentru proprietatea funciară în general, după sfîrşitul secolului, vezi Mircea losa, 
„Relaţiile agrare din România în deceniul premergător primului război mondial“, 
în Revista de istorie , 35/2, 1982, pp. 205-227. 

6 Evoluţia clasei marilor proprietari de pămînt este văzută din perspective diferite 
în Paraschiva Câncea, „Situaţia moşierimii din secolul al XIX-lea reflectată în lite¬ 
ratura epocii“, în Revista de istorie , 39/6, 1986, pp. 542-556, şi Vasile Liveanu şi 
lrina Gavrilă, „Calculator electronic şi informaţii nenumerice: Despre evoluţia cla¬ 
sei marilor proprietari funciari în România (1857-1918)“, în Revista de istorie , 40/2, 
1987, pp. 134-136. 

7 G. Maior, România agricolă , Bucureşti, 1911, p. 156. Pentru o discuţie mai amplă 
cu privire la rolul arendaşilor în societatea rurală, vezi P. G. Eidelberg, The Great 
Rumanian Peasant Revolt of1907 , Leiden, 1974. Cu privire la arendă, vezi G. D. Crean¬ 
gă, Grundbesitzverteilung und Bauemfrage in Rumânien, Leipzig, 1907, pp. 136-155. 



166 


ROMÂNIA, 1866-1947 


Pe măsură ce scădea rolul moşierului, creştea importanţa arendaşului, 
datorită expansiunii rapide a sistemului arendei în ultimele decenii ale seco¬ 
lului al XlX-lea. La 1900, peste jumătate din pămîntul moşiilor de peste 
500 ha şi trei sferturi din pămîntul moşiilor de peste 3 000 ha erau date 
în arendă. Suprafaţa medie de pămînt arabil luat în arendă de către un aren¬ 
daş era de 700 ha. Dar în unele părţi ale ţării, arendarea pe scară largă, 
cu caracter comercial, era un lucru obişnuit, în special în Moldova de nord, 
unde Trustul Fischer, format în anii ’90, arenda terenuri în trei judeţe, ce 
ajungeau la o suprafaţă de 237 863 ha. Un număr de arendaşi erau evrei 
austrieci, precum familia Fischer, care aveau uşor acces la capitalul ban¬ 
car austriac şi erau nu numai capabili să controleze pămîntul, ci şi să orga¬ 
nizeze depozitarea şi transportul grînelor la pieţele de desfacere. Aceştia 
dominau astfel întregul proces de producţie şi de distribuţie şi îi puneau 
pe cultivatorii ţărani faţă în faţă cu practicile şi mentalitatea capitalismului 
pe scară largă. Mulţi arendaşi sprijineau Partidul Conservator, în special 
aripa sa junimistă, pentru că apăra marile trusturi de arendă, socotindu-le 
eficiente din punct de vedere economic. 

Ţărănimea nu forma doar cel mai larg segment al populaţiei rurale, ci 
rămînea şi clasa cea mai numeroasă a societăţii româneşti în întregul ei. 
Era departe însă de a fi omogenă. 8 Se evidenţiau cîteva straturi, ce se dis¬ 
tingeau între ele prin ocupaţii şi nivel de trai. Printre cei mai săraci, erau 
ţăranii fără pămînt, care lucrau ca argaţi. în 1913, aceştia numărau vreo 
200 000, adică circa 14 la sută din totalul persoanelor active în agricul¬ 
tură. Aceştia formau proletariatul agricol. Dacă se iau în calcul cele 100 000 
de capete de familie care nu aveau propriul lor pămînt şi erau nevoite să 
închirieze cîte o bucată de teren pentru care plăteau dijmă, proletariatul 
agricol ajungea la aproximativ 300 000 de persoane. Cu toate că cifra a 
rămas în mare constantă în timpul deceniului de dinaintea Primului Război 
Mondial, asta nu înseamnă că se realizase un anumit grad de stabilitate 
economică la ţară. Mulţi ţărani continuau să facă parte din rîndurile celor 
lipsiţi de pămînt, dar nu mai erau incluşi în statisticile agricole, pentru 
că fuseseră atraşi în industrie şi transporturi. 

Mai erau şi alte categorii de ţărani care o duceau greu. De remarcat, 
printre aceştia, erau cei ce stăpîneau mai puţin de cinci hectare, minimum 
necesar pentru a asigura întreţinerea unei familii de cinci persoane. Nu- 
mărînd circa 750 000 de persoane şi reprezentînd jumătate din gospodări¬ 
ile ţărăneşti de sub 50 ha, aceştia erau nevoiţi să-şi suplimenteze venitu- 


8 Relaţii agrare şi mişcări ţărăneşti în România, 1908-1921, Bucureşti, 1967. 
pp. 48-74; G.D. Creangă, Grundbesitzverteilung, pp. 97-122. 

rile, mai mult decît modeste, lucrînd pentru moşieri, pentru arendaşi şi pen¬ 
tru vecinii mai înstăriţi. Pînă şi aşa-numiţii ţărani mijlocaşi, care de obi¬ 
cei aveau destul pămînt, trebuiau să se angajeze cîteodată la vreo moşie 
învecinată ca să o scoată la capăt. Avînd fiecare cîte 5 pînă la 10 ha, for¬ 
mau o pătură subţire de vreo 176 000 de gospodării, sau 14 la sută din 
totalul gospodăriilor ţărăneşti. O recoltă slabă sau o creştere a impozitelor 
erau suficiente să-i arunce în rîndurile sărăcimii agricole. 

Mai erau şi ţăranii înstăriţi, cei care posedau 10 pînă la 50 ha şi ale 
căror gospodării le ofereau un trai relativ confortabil. Cu toate că nu de¬ 
păşeau numărul de 36 000, aceştia erau puternici din punct de vedere 
economic, stăpînind 696 000 ha, adică 18 la sută din întreaga proprietate 
ţărănească. Ei formau nucleul clasei mijlocii agricole de la sate, ale cărei 
rînduri erau îngroşate de alte grupuri sociale, şi anume micii negustori, 
preoţii şi învăţătorii. Cu toate că aceştia rar deţineau mai mult de 10 ha 
de pămînt, salariile şi alte venituri le asigurau un nivel de trai asemănă¬ 
tor cu cel al ţăranilor înstăriţi. Ei împărtăşeau de asemenea aspiraţii sociale 
şi politice similare cu aceştia. 

Clasa mijlocie urbană s-a afirmat din punct de vedere economic şi politic 
în cei cincizeci de ani de dinaintea Primului Război Mondial. Compusă 
din negustori şi industriaşi, funcţionari publici, specialişti, în special avo¬ 
caţi şi profesori, aceasta era în primul rînd o burghezie românească şi a 
înlocuit clasa eterogenă, în mare parte de origine străină, a comercianţilor 
şi cămătarilor din secolul al XVlII-lea şi de la începutul secolului al XlX-lea. 
Expansiunea sistemului administrativ şi creşterea în consecinţă a perso¬ 
nalului acestuia, precum şi afirmarea unei politici economice naţionale după 
Unirea Principatelor în 1859 au încurajat dezvoltarea burgheziei române. 
O importanţă deosebită a avut-o înfiinţarea Băncii Naţionale a României, 
de către guvernul Brătianu, în 1880. Aceasta a impulsionat dezvoltarea 
burgheziei, în special a straturilor ei superioare, întrucît a pus bazele între¬ 
gului sistem bancar, pe care cercurile financiare liberale l-au folosit pentru 
a dobîndi o poziţie dominantă în economia naţională. Dornică să dezvolte 
toate ramurile acesteia, ea şi-a folosit influenţa politică pentru a asigura 
adoptarea acelor legi ce accelerau modernizarea economiei şi, nu în ulti¬ 
mul rînd, a acelora ce le consolidau propria lor poziţie în sistemul ban¬ 
car, în industrie şi comerţ. Burghezia liberală gîndea în mod invariabil în 
termenii naţiunii şi identifica interesele acesteia cu propriile ei interese. 
Aşa cum am văzut, burghezia promova protecţionismul, o politică pe care 
o considera esenţială pentru crearea unei industrii naţionale, şi se opunea 
fluxului liber de capital străin în ţară, pentru a preîntîmpina subordonarea 
intereselor ei economice şi politice „capriciilor 44 marilor puteri (şi, nu mai 
puţin important, pentru a-şi asigura propria ei preponderenţă). 

Marea burghezie s-a afirmat în ultimele două decenii ale secolului al 
XlX-lea. Tariful protecţionist din 1886 şi Legea pentru încurajarea indus¬ 
triei naţionale din 1887, care acorda avantaje speciale întreprinzătorilor 
români, au marcat apariţia unei burghezii industriale agresive. Acesteia 
i s-au alăturat un număr de mari moşieri care au investit considerabil în 
industrie. Unele mari familii de bancheri aparţineau şi ele marii burghezii 
şi erau asociate îndeaproape cu industriaşii. Erau grupate în jurul Băncii 
Naţionale, pe care Brătienii şi ceilalţi liberali o foloseau pentru a promova 
propriile lor interese. Numărul marilor bancheri, cu toate că era redus, 
creştea constant; numai în ultimul deceniu al secolului al XlX-lea au fost 
înfiinţate noi bănci cu un capital total de 74 milioane lei. 9 

Burghezia mijlocie era considerabil mai numeroasă decît categoria ma¬ 
rilor bancheri şi industriaşi. Membrii ei erau proprietari ai unor modeste 

A 

întreprinderi „industriale 11 , precum mici mori sau fabrici alimentare. In 
ancheta industrială din 1901-1902, acestea erau numite „industrii speciale" 
şi reprezentau aproximativ 7 000 de unităţi din totalul celor 54 000 de 
„întreprinderi mijlocii şi mici". 10 în aceeaşi categorie socială intrau negus¬ 
torii angajaţi în comerţul local sau regional, funcţionarii din industrie şi 
bănci şi majoritatea persoanelor ce exercitau o profesiune. Numărul pre¬ 
cis al persoanelor din fiecare categorie este greu de determinat din cauza 
absenţei unor statistici detaliate. Cu toate acestea, statistica persoanelor 
supuse plăţii unui impozit de patentă (începînd din 1896, un impozit de 4 
la sută din cifra de afaceri) pentru anul 1903-1904 indică existenţa a 
10 364 „întreprinzători", 1 325 avocaţi, 151 ingineri şi 42 bancheri. 

A 

In ultimele decenii ale secolului al XlX-lea, un alt segment al popu¬ 
laţiei urbane — funcţionarii din administraţia civilă — s-a extins constant, 
pe măsură ce guvernul şi administraţia judeţeană îşi asumau noi respon- 

A 

sabilităţi. In 1901 erau 102 560 funcţionari publici sau cam 2 Ia sută din 
totalul populaţiei ţării. Funcţionarii publici nu formau un strat omogen, 
dar majoritatea aveau în comun o viaţă plină de privaţiuni. Aproape jumă¬ 
tate dintre ei aveau salarii sub 50 de lei pe lună, ceea ce-i plasa cam la 
nivelul muncitorilor salariaţi, în timp ce sub 1 la sută primeau un salariu 
suficient pentru a-şi duce traiul la nivelul clasei mijlocii. 11 

9 N. I. Păianu, Industria mare, 1866-1906 , Bucureşti, 1906, pp. 80-95; Victor 
Slăvescu, Istoricul Băncii Naţionale a României (1880-1924'), Bucureşti, 1925, 
pp. 108-110, 142-144, 204-206. 

10 Ancheta industrială din 1901-1902 ,1, Bucureşti, 1904, p. 6; Statistica profesiunilor 
supuse impozitului de patentă în anul 1903-1904 , Bucureşti, 1905, pp. 197-204. 

11 Anuarul statistic al României, 1904, Bucureşti, 1904, p. 137. 

Meseriaşii oraşelor şi tîrgurilor continuau să reprezinte un segment dis¬ 
tinct şi important al societăţii. La cumpăna dintre veacuri existau aproxi¬ 
mativ 166 000 de meseriaşi potrivit unor statistici, sau 98 000, potrivit 
altora. Numărul lor mare sugerează continua dependenţă a maselor de con¬ 
sumatori de micile ateliere particulare. Totuşi, industria meşteşugărească 
a cunoscut spasmele unei crize economice, după care nu avea să se mai 
refacă niciodată. Numărul meşteşugarilor scăzuse de la mijlocul anilor 
’70. Producţia meşteşugărească tradiţională nu suferea în primul rînd din 
cauza industriei locale, care era încă relativ puţin dezvoltată, ci din pricina 
presiunii importului continuu de bunuri manufacturate ieftine destinate 
pieţei largi, în special din Austro-Ungaria, în virtutea convenţiei comerciale 
din 1875. Mai tîrziu, pe măsură ce comerţul internaţional al României s-a 
diversificat şi industria autohtonă s-a extins, meşteşugarii au fost confruntaţi 
cu o concurenţă de neînfrînt. Criza generală economică şi financiară din 
1899-1903 le-a grăbit decăderea. Legea pentru organizarea meseriilor, 
adoptată în 1902 de către liberali, şi care promitea ajutor guvernamental, 
nu a reuşit să pună capăt declinului, întrucît, după 1900, industria ma¬ 
nufacturieră autohtonă a năvălit pe pieţele care îl susţinuseră înainte pe 
meşteşugar. Mulţi meşteri au încetat să mai fie independenţi, iar calfele 
şi-au pierdut speranţa de a mai ajunge vreodată meşteri şi au intrat în rîn- 
durile muncitorilor salariaţi. 


Muncitorii salariaţi deveniseră într-adevăr o componentă semnificativă 
a societăţii urbane la începutul secolului. Erau angajaţi în fabrici de ali¬ 
mente sau în alte industrii de producere a bunurilor de larg consum, în in¬ 
dustria minieră, petrolieră sau în transporturi. Numărul lor se afla în creştere 
constantă în momentul în care Dionisie Pop Marţian estima că erau 28 000 
de „muncitori 14 angajaţi, mai ales în mori şi distilerii sau în alte mici între¬ 
prinderi, atît de la sate, cît şi de la oraşe. La izbucnirea Primului Război Mon¬ 
dial, clasa muncitoare număra circa 200 000 de persoane sau 10 la sută din 
populaţia activă. Concentrarea sa în mari întreprinderi era în plină desfă¬ 
şurare, deoarece, potrivit unui studiu din 1901-1902, peste jumătate din 
muncitorii industriali erau angajaţi în întreprinderi cu cel puţin 100 de 
muncitori. Procesul era mai avansat la Bucureşti şi în împrejurimile sale, 
în Valea Prahovei, cu rafinăriile sale, şi în porturile Galaţi şi Brăila, unde 
industria alimentară şi transportul grînelor atrăseseră mulţi muncitori. 12 


12 Cu privire la dezvoltarea şi compoziţia clasei muncitoare între anii ’70 şi 1914, 
vezi N. N. Constantinescu (ed.), Din istoricul formării şi dezvoltării clasei munci¬ 
toare din România, Bucureşti, 1959, pp. 204-232, 330-365. 

Noua clasă muncitoare urbană s-a format din diverse elemente. Majori¬ 
tatea proveneau de la ţară, unde suprapopulata începuse să devină o pro¬ 
blemă economică şi socială acută. Noii veniţi au găsit de lucru în fabrici, 
în transporturi şi comerţ, dar se aflau întotdeauna pe treapta cea mai de 
jos, ca mînă de lucru necalificată. De obicei îşi păstrau legăturile cu satul 
şi continuau să obţină o parte a veniturilor lor din agricultură. Alţii veneau 
din rezervorul din ce în ce mai mare de meşteşugari sărăciţi, ale căror pri¬ 
ceperi erau nemaipomenit de căutate în industrie. Totuşi, în ciuda expan¬ 
siunii constante din ultimele decenii ale secolului, industria şi alte între¬ 
prinderi urbane erau încă prea puţin dezvoltate pentru a-i cuprinde pe toţi 
cei ce căutau de lucru. Consecinţa a fost o supraofertă neîncetată, în spe¬ 
cial de mînă de lucru necalificată, care, la rîndul ei, făcea ca salariile să 
se menţină joase şi condiţiile de trai, pentru mulţi, de nesuportat. 

Condiţiile de muncă în atelierele şi fabricile urbane erau, după cum se 
ştie, îngrozitoare. 13 Acestea erau aglomerate şi nesănătoase, iar munci¬ 
torii nu aveau nici o protecţie împotriva exploatării de către patroni. Orele 
de muncă nu erau reglementate de către nici o lege cuprinzătoare. Ziua 
medie de muncă era de 12 pînă la 14 ore, iar în unele ramuri industriale 
era de 16 ore. Salariul mediu pentru un muncitor era de 1,50 lei pe zi. 
dar pentru muncitorii de înaltă calificare în anumite industrii putea să fie 
chiar de 3-4 lei. Pînă şi salariile relativ bune se dovedeau a fi neîndestulă¬ 
toare pentru a acoperi nevoile de bază, de hrană şi locuit. Preţurile alimen¬ 
telor în Bucureşti, la sfîrşitul secolului al XlX-lea şi începutul secolului 
al XX-lea, arată că nivelul de trai al muncitorului mediu trebuie să fi fost 
scăzut, întrucît preţurile la produsele de bază, pîinea, de pildă, erau în creş¬ 
tere, în timp ce salariile rămîneau, mai mult sau mai puţin, constante. Indus¬ 
triile de toate felurile erau interesate să angajeze femei şi copii deoarece 
le puteau plăti salarii mai scăzute (cu 20 pînă la 50 la sută mai puţin decit 
bărbaţilor) pentru acelaşi număr de ore ca bărbaţii şi fiindcă ridicau mai 
puţine probleme de disciplină. Disponibilitatea femeilor şi copiilor tin¬ 
dea să menţină salariile joase şi orele de muncă numeroase. Acelaşi lucru 

A 

îl făcea suprapopularea oraşelor şi a tîrgurilor. In jurul anului 1900, pen¬ 
tru prima oară în România, apărea o supraabundenţă de mînă de lucru, în 
special datorită permanentei migrări de la sate. Un aflux inepuizabil de 
forţă de muncă însemna adesea şomaj larg răspîndit, în special în perioade¬ 
le de criză economică, aşa cum s-a întîmplat în 1899-1903. 


13 M. Iosa, „Despre dezvoltarea industriei în România la sfîrşitul secolului al XlX-lea 
şi începutul secolului al XX-lea (1880-1914)“, în Studii şi materiale de istorie moder¬ 
nă , III, Bucureşti, 1963, pp. 412—425; G. Zâne, L'Industrie roumaine au cours de 
la seconde moitie du XIX e siecle. Bucureşti, 1973, pp. 249-257. 

Din punct de vedere etnic şi religios, între jumătatea secolului al XlX-lea 

a 

şi 1914 populaţia României a fost remarcabil de omogenă. In 1899, dintr-o 
populaţie totală de 5 956 690 de locuitori, 5 489 296 erau români, adică 
92,1 la sută. Din punctul de vedere al religiei, ortodocşii reprezentau 91,5 
la sută, majoritatea covîrşitoare fiind români (mai era un număr mic de 
greci, bulgari, ruşi şi sîrbi). 

Evreii formau singura minoritate semnificativă din România în aceas¬ 
tă perioadă. 14 Numărul lor a crescut constant în a doua jumătate a seco¬ 
lului, în special ca urmare a imigrării din Rusia şi din Imperiul Habsburgic. 
în 1912 erau 240 000 sau 3,3 la sută din întreaga populaţie. Locuiau mai 
ales în oraşe şi tîrguri şi în acelaşi an constituiau 14,6 la sută din totali¬ 
tatea populaţiei urbane. Această concentraţie era izbitoare în Moldova, 
unde evreii formau aproape 32 la sută din populaţia urbană. La Iaşi, 42 
la sută din locuitori erau evrei, iar în treisprezece alte oraşe ei constitu- 
iau peste 30 la sută din populaţie. In afara Moldovei, doar în două oraşe 
evreii treceau de 10 la sută din populaţie: Brăila (14 la sută) şi Bucureşti 
(13 la sută). 

Creşterea populaţiei evreieşti şi concentrarea ei în oraşe şi tîrguri şi con¬ 
curenţa economică şi socială pe care aceasta o reprezenta, în consecinţă, 
în ochii românilor băştinaşi au dus la o serie de restricţii în privinţa acti- 
vităţii lor. In a doua jumătate a secolului al XlX-lea, evreii au fost con¬ 
sideraţi tot timpul străini, dar, în cursul domniei lui Alexandru Ioan 
Cuza, au fost adoptate cîteva măsuri care sugerau începerea procesului 
lor de emancipare. 

Măsurile erau, desigur, modeste: noul Cod civil din 1862 permitea na¬ 
turalizarea individuală de către Consiliul de Stat la zece ani după înaintarea 
unei petiţii adresate Domnitorului; s-a propus chiar să li se acorde drep¬ 
turi civile în localităţile în care trăiau, dacă îşi puteau dovedi „sentimentele 
româneşti 66 . în 1865, Cuza a mers atît de departe încît a anunţat un proiect 
de „emancipare treptată a locuitorilor de cult mozaic 66 . 

După răsturnarea lui Cuza în 1866, a avut loc o schimbare decisivă de 
atitudine faţă de evrei. Aceasta s-a evidenţiat imediat în articolul 7 al noii 
Constituţii, care nu recunoştea cetăţenia celor care nu erau creştini. Proba¬ 
bil că această schimbare de atitudine poate fi atribuită slăbirii liberalis¬ 
mului romantic după 1848 şi înlocuirii abordării cosmopolite a problemelor 

14 Buletinul statistic al României , 12/40, 1915, Bucureşti, 1915, pp. 703-704, 
710-713, 728-730; Anastase N. Hâciu, Evreii în Ţările Româneşti , Bucureşti, 1943, 
pp. 286-304; Carol Iancu, LesJuifs en Roumanie, 1866-1919, deVexclusion â Ve- 
mancipation, Aix-en-Provence, 1978, pp. 142-143. 

sociale cu un naţionalism îngust, care cerea o Românie exclusiv pentru 
etnicii români. Problema fusese pusă în termeni clari la Iaşi în 1862 de 
către un comitet însărcinat cu înfrumuseţarea oraşului şi care cerea să se 
pună imediat capăt „colonizării 44 Iaşilor de către evrei, deoarece oraşul fu¬ 
sese inundat de „aceşti străini, care nu aveau nici un fel de legătură cu 
ţara 44 . După 1866, liberalii s-au aşezat în fruntea acţiunii de înăsprire a 
restricţiilor impuse evreilor. în 1867, de exemplu, Ion Brătianu, ministru 
de Interne, a dat instrucţiuni prefecţilor să pună cu stricteţe în aplicare 
reglementările privitoare la „vagabonzii evrei 44 , prin care el intenţiona să 
limiteze imigrarea şi stabilirea lor, în special la sate. Cînd au ajuns la pu- 

A 

tere, conservatorii au dus o politică similară. In 1873, de pildă, guvernul 
Catargiu a introdus o nouă lege cu privire la comercializarea băuturilor 
spirtoase, care încerca să distrugă monopolul pe care evreii îl stabiliseră 
de fapt. Evreii din România au protestat şi au cîştigat sprijinul organiza¬ 
ţiilor evreieşti din străinătate, în special al organizaţiei Alliance Israelite 
Universelle, de la Paris, care, prin intermediul unor politicieni vest-eu- 
ropeni plini de înţelegere, au exercitat presiuni asupra guvernului român 
pentru a obţine modificarea legislaţiei. Această presiune a culminat cu ce¬ 
rinţele impuse României la Congresul de la Berlin din 1878 de a revizui 
articolul 7 din Constituţie, pentru a le da posibilitatea evreilor să obţină 
drepturi civile şi politice. 

Din 1879 pînă la Primul Război Mondial, tratamentul evreilor ca stră¬ 
ini nu s-a schimbat în mod semnificativ. Doar un număr mic, poate nu 
mai mult de 1 000, au reuşit să obţină cetăţenia potrivit noilor proceduri 
stabilite prin Constituţie. Legislaţia română, în special cea referitoare la 
probleme economice, adoptată în timpul guvernelor liberale, era discrimi¬ 
natorie în privinţa străinilor şi, ca atare, împotriva evreilor, fiind favora¬ 
bilă românilor băştinaşi. De exemplu, Legea cu privire la Camerele de 
comerţ din 1881 şi Codul comercial din 1887 stipulau că anumite funcţii 

A 

puteau fi deţinute doar de către cetăţenii români. In mijlocul a ceea ce 
criticii denumesc „era persecuţiei legale 44 a avut loc o emigraţie substanţială 
de evrei. Cam 52 000 au părăsit ţara între 1899 şi 1907. Principala cauză 
pare să fi fost economică şi legată de criza din 1899-1903 şi în special de 
declinul industriei meşteşugăreşti, întrucît mulţi dintre emigranţi erau mici 
meşteşugari. 15 în 1908 şi 1909 valul de emigrări a mai scăzut, pare-se da- 

A 

tontă refacerii economice a ţării. In pragul Primului Război Mondial, statu¬ 
tul juridic al evreilor era, în esenţă, acelaşi cu cel din 1879. 

15 Carol Iancu, Les Juifs en Roumanie, pp. 256-264. 

AGRICULTURA 

în a doua jumătate a secolului al XlX-lea şi în anii de pînă la Primul 
Război Mondial, agricultura a continuat să fie baza economiei româneşti. 
Marea majoritate a populaţiei locuia la sate şi depindea de agricultură ca 
să-şi ducă traiul. Chiar şi în anul 1900, agricultura contribuia cu două tre¬ 
imi la produsul naţional brut şi asigura trei sferturi din exporturile ţării. 
Totuşi, în ciuda progreselor înregistrate de industrie şi de sistemul ban¬ 
car, a consolidării infrastructurii şi a creşterii producţiei agricole, nu au 
avut loc schimbări semnificative în organizarea agriculturii. Responsa¬ 
bilitatea directă pentru producţie rămînea pe seama ţăranilor, care deţineau 
majoritatea uneltelor şi animalelor şi urmau căile tradiţionale de cultivare 

A 

a pămîntului. Relaţiile agrare s-au schimbat şi ele, dar nu prea mult. In 
ciuda unor notabile tentative de reformă, majoritatea ţăranilor rămînea 
supusă voinţei moşierilor sau a intermediarilor lor, adică arendaşii. 

Efectele reformei agrare din 1864 au fost mult sub aşteptări. Cu toate 
că ţăranilor li se dăduse dreptul de proprietate asupra pămîntului pe care 
îl lucraseră pentru moşieri şi cu toate că obţinuseră libertatea individu¬ 
ală, nu s-a dezvoltat o clasă prosperă de mici proprietari de pămînt, de 
ţărani independenţi, acea coloană vertebrală economică şi socială a unei 

A 

monarhii constituţionale. In schimb, un număr mare de ţărani au rămas 
dependenţi de foştii lor moşieri. După reformă, marii proprietari de pămînt, 
împreună cu statul, au reţinut cam 70 la sută din pămîntul arabil al ţării, 
în timp ce proprietatea ţărănească (cea a foştilor clăcaşi şi a ţăranilor li¬ 
beri, răzeşii şi moşnenii) reprezenta restul. Cei mai mulţi ţărani aveau prea 
puţin pămînt arabil şi păşuni ca să poată fi independenţi din punct de vedere 
economic. Ei erau astfel nevoiţi să revină la foştii lor stăpîni, care erau 
mai mult decît dornici să-şi arendeze pămîntul în schimbul unor prestaţii 
în muncă. Drept rezultat, s-a înfiripat treptat un nou sistem de dependen¬ 
ţă, numit, pe bună dreptate, „neoiobăgie", de către Constantin Dobrogea- 
nu-Gherea. 

în cele două decenii de după reforma agrară, ţăranii împroprietăriţi, în 
majoritatea lor, au suferit o diminuare a gospodăriilor lor sau le-au pier¬ 
dut cu totul. 16 în 1864, din 445 000 de clăcaşi, 406 000 primiseră pămînt, 
fie din al statului, fie din al moşierilor. Dar, cel puţin 100 000 de clăcaşi 
nu au primit deloc pămînt arabil, ci doar un teren de casă şi grădină, iar 

16 O analiză cuprinzătoare a situaţiei din agricultură în această perioadă a fost 
făcută de Gheorghe Cristea, „Probleme ale modernizării agriculturii României 
(1864-1877)“, în Studii şi materiale de istorie modernă, 7, 1983, pp. 147-203. 

alţi 150 000 au primit loturi prea mici pentru a putea întreţine o familie 
de patru persoane. Aceste grupuri formau segmentul cel mai sărac al ţără¬ 
nimii. Totuşi, către sfîrşitul anilor ’80, se vedea clar că pînă şi cele mai 
largi părţi ale ţărănimii nu puteau supravieţui ca producători independenţi. 
Mulţi îşi pierduseră pămîntul care li se acordase prin reformă. Ei au fost 
nevoiţi să vîndă o parte sau întregul pămînt moşierilor sau vecinilor lor 
mai prosperi, împotriva stipulaţiilor legii agrare, deoarece nu aveau destul 
pămînt sau de bună calitate, pentru ca gospodăriile lor să fie viabile din 
punct de vedere economic. Chiar cei care aveau terenuri corespunzătoare 
nu deţineau cunoştinţele necesare şi nici mijloacele (unelte, îngrăşăminte, 
credite) pentru rentabilizarea agriculturii. Toţi ţăranii au fost supuşi efectelor 
pernicioase ale permanentei fragmentări a gospodăriilor, pentru că, în ab¬ 
senţa unei legi a primogeniturii, taţii respectau tradiţia împărţind chiar 
gospodăriile minuscule între fiii lor. Aceştia, la rîndul lor, în disperare de 
cauză, le vindeau sau ipotecau pe mai nimic. Principalii beneficiari erau 
moşierii şi ţăranii mai înstăriţi, precum şi negustorii de la sate. Nu este 
o coincidenţă că, în această perioadă (1864-1888), arendaşii s-au impus 
ca element important al societăţii rurale. 

Reforma agrară şi permanenta nevoie de pămînt a ţăranilor au creat o 
situaţie complexă la sate, care va determina evoluţia relaţiilor agrare în 
următorii patruzeci de ani. Moşierii continuau să deţină controlul asupra 
a aproape şase milioane de hectare de pămînt arabil, fineţe, păşuni şi păduri, 
dar lor le lipseau animalele, uneltele şi mîna de lucru necesare pentru a-şi 
cultiva pămînturile. Ei aveau astfel toate motivele să satisfacă nevoia de 
pămînt a ţăranilor. Datorită unor secete mari, care s-au abătut asupra ţării 
în 1865 şi 1866, au fost în măsură să impună dări şi alte condiţii deosebit 

A 

de avantajoase pentru ei. învoiala dintre cele două părţi se realiza sub forma 
unui contract scris, prin care ţăranul era de acord să îndeplinească un anu¬ 
mit volum de muncă sau, în unele cazuri, să dea o parte a recoltei în schim¬ 
bul folosirii unei suprafeţe anume de teren. Dar moşierii nu erau mulţu¬ 
miţi cu acest tip de învoială tradiţională. Ei cereau garanţii că ţăranii vor 
presta întregul volum de muncă pe care au promis să-l facă. 

Guvernul a răspuns preocupărilor moşierilor (şi ale arendaşilor) cu o Lege 
privitoare la învoielile agricole în 1866. 17 Aceasta cerea ţăranilor care au 
primit pămînt sau păşune să plătească o dare în bani, produse sau muncă 

A 

sau o combinaţie între acestea. In plus, ei trebuiau să muncească o anu- 


17 Gheorghe Cristea, Contribuţii la istoria problemei agrare în România: învoielile 
agricole (1866-1882 ), Bucureşti, 1977, pp. 47-103. 

mită suprafaţă de teren pentru moşier sau arendaş şi să dea acestora şi 
unele plocoane în produse. Aceste obligaţii nu au fost la început exage¬ 
rat de împovărătoare, întrucît moşierii şi arendaşii erau extrem de intere¬ 
saţi să beneficieze de munca ţăranilor şi nu îşi permiteau să îndepărteze 
potenţiala mînă de lucru prin impunerea unor condiţii aspre. Dar aplicarea 
contractelor s-a dovedit deosebit de oneroasă pentru ţărani. Autorităţile 
comunale, care se aflau adesea sub influenţa moşierilor, aveau puterea 
să-i oblige pe ţărani să se conformeze termenilor contractuali şi să aplice 
pedepse severe în cazul în care aceştia nu reuşeau să-i îndeplinească, inclu¬ 
siv să cheme forţa armată, dorobanţii, şi să procedeze la vînzarea ime¬ 
diată a animalelor şi a altor bunuri ale celui ce a încălcat învoiala. Apelurile 
ţăranilor la instanţele judecătoreşti sau la organele administraţiei centrale 
erau rareori încununate de succes, întrucît aceste organe erau mulţumite 
să lase problemele în seama oficialităţilor locale. Oneroasă, de aseme¬ 
nea, pentru ţărani a fost şi răspunderea colectivă. Majoritatea contractelor, 
care erau încheiate cu întreg satul, stipulau că toţi cetăţenii acestuia erau 
răspunzători pentru neîndeplinirea de către unul dintre ei a obligaţiilor 
faţă de moşieri sau de arendaşi, indiferent din ce cauză. 

Deteriorarea situaţiei economice a ţăranilor şi folosirea forţei împotri¬ 
va celor care nu duceau la îndeplinire prevederile învoielilor au dus la 
creşterea violenţelor la ţară. Liberalii, promotori ai continuării reformei 
agrare, şi alţi oameni politici care recunoşteau neajunsurile economice ale 
sistemului existent au trecut pînă la urmă, în 1882, prin Parlament o mo¬ 
dificare generală a Legii învoielilor agricole. Aceasta reechilibra uşor 
balanţa în favoarea ţăranilor, interzicînd folosirea forţei împotriva lor şi 
abolind responsabilitatea colectivă pentru neîndeplinirea învoielilor. De 
asemenea, stabilea cu mai multă precizie muncile ce trebuiau îndeplini¬ 
te, cum să fie îndeplinite şi în cît timp, şi cerea moşierului să strîngă dijma 
în decurs de zece zile de la recoltare, pentru a nu-i permite să ceară mai 
mult, mai tîrziu, sub pretextul că recolta a fost mai mare decît fusese în 
realitate. Cu toate acestea, ţăranul rămînea victima unor sancţiuni severe 
în cazul nerespectării clauzelor învoielii, în timp ce moşierii şi arendaşii 
puteau să nu ţină seama de obligaţiile lor şi să scape nepedepsiţi. 

Moşierii şi arendaşii nu erau în nici un caz singurii care încercau să 
obţină avantaje economice de pe urma unei ţărănimi aproape lipsite de 
apărare. Perceptorii tratau adesea populaţia rurală nu ca o sursă de veni¬ 
turi publice, ci ca o sursă de venituri personale. Agenţii fiscali ai comunei, 
judeţului sau guvernului strîngeau adesea mai mult decît stipula legea sau 
confiscau şi vindeau pe neaşteptate avutul celor care rămăseseră în urmă 

cu plăţile. Astfel de practici erau de fapt încurajate de o nouă lege cu privire 
la strîngerea impozitelor, adoptată în 1882, care le acorda perceptorilor 
3-9 la sută din sumele percepute în loc de salariu. 

Oficialităţile de la toate nivelurile puteau în general să încalce drep¬ 
turile ţăranilor în condiţii de impunitate, întrucît aceştia din urmă, din cauza 
sufragiului limitat, rămîneau în afara procesului politic şi erau, în orice 
caz, neobişnuiţi să-şi exercite drepturile cetăţeneşti. Ei erau izolaţi din punct 
de vedere politic, pentru că nici un partid nu le reprezenta cu adevărat 
interesele. 

Suferinţele ţăranilor s-au agravat într-un moment cînd agricultura cu¬ 
noştea o expansiune fără precedent. Producţia agricolă a crescut constant 
în cei douăzeci şi cinci de ani ce au urmat reformei agrare, întrucît supra¬ 
faţa cultivată cu grîne s-a extins neîncetat. Totuşi volumul producţiei creştea 
într-un ritm mai lent decît ar fi presupus sporirea suprafeţei de pămînt 
cultivate, pentru că tehnica agricolă şi uneltele în majoritatea locurilor 
aparţineau unei epoci anterioare. 18 Recoltele erau pretutindeni reduse deoa¬ 
rece, cu excepţia unui număr mic de ţărani, ceilalţi nu îngrăşau pămîntul 
în mod regulat, nu îşi lăsau loturile să se odihnească pentru un timp şi nici 
nu le semănau cu alte culturi în afară de grîu sau porumb pentru a le reda 
fertilitatea. Ţăranii, în majoritatea lor, foloseau încă plugul primitiv, cu care 
nu se lucra pămîntul în mod corespunzător. Mulţi nu aveau un plug pro¬ 
priu şi foloseau cîte un plug în devălmăşie cu cîţiva vecini. Plugurile mai 
grele şi mai modeme erau folosite aproape în exclusivitate pe marile moşii 
şi, cîteodată, în gospodăriile ţăranilor mai înstăriţi. Numărul maşinilor agri¬ 
cole era absolut insuficient pentru suprafaţa de teren cultivată. Multor ţărani 
le lipseau animalele. în 1900, singurul an pentru care sînt disponibile sta¬ 
tistici detaliate cu privire la deţinerea de animale, 472 000 de gospodării 
ţărăneşti (circa 40 la sută din totalul lor) nu aveau nici un fel de animale 
de povară. Sărăcia multor ţărani îi obliga să se descurce fără unelte noi 
şi alte îmbunătăţiri şi nu le permitea să crească animale, indispensabile 
pentru reuşita muncii agricole. 

Productivitatea pămîntului era afectată în mod nefavorabil şi din cauza 
modului de viaţă al ţăranilor. Un studiu privind mai multe sate din Cîmpia 
Munteană, efectuat chiar la începutul secolului, consemnează condiţiile 


18 Pentru o vedere de ansamblu, în special cu referire la secolul al XlX-lea, vezi 
Vaier Butură, Etnografia poporului român , Cluj-Napoca, 1978, pp. 130-163. Un 
amplu studiu sociologic semnat de Henri H. Stahl, Contribuţii la studiul satelor 
devălmaşe româneşti , I, Bucureşti, 1958, pp. 223-332, plasează secolele al XlX-lea 
şi al XX-lea în perspectivă istorică. 

nepotrivite de locuinţă, îmbrăcăminte şi alimentaţie. 19 Deosebit de dăună¬ 
toare pentru sănătatea ţăranului era alimentaţia uniformă, fără came şi pro¬ 
duse lactate, şi bazată pe mămăligă. Drept rezultat, rezistenţa ţăranilor la 
boli era mult slăbită, iar capacitatea lor de muncă era redusă. Situaţia nu 
s-a îmbunătăţit. De exemplu, frecvenţa pelagrei, provocată de consumul 
porumbului alterat, a crescut din 1888 pînă în 1906 de la 10 626 de cazuri 
raportate la 100 000. Cea mai izbitoare dovadă de proastă alimentaţie şi 
de lipsă a unei ocrotiri corespunzătoare a sănătăţii era rata înaltă a mor¬ 
talităţii infantile. 

Un obstacol serios în calea progresului economic în rîndul ţăranilor era 
analfabetismul larg răspîndit, care îi ţinea legaţi de tradiţie şi le făcea greu 
accesul la progresele tehnologice şi dificilă participarea la viaţa socială 
şi politică din afara satului. 20 îmbunătăţiri semnificative au avut loc doar 
după ce guvernul a hotărît să acorde o atenţie mai mare şi să aloce mai 

a 

mulţi bani educaţiei la sate. In 1893 a fost reorganizată substanţial instruc¬ 
ţiunea publică, frecvenţa a început să fie impusă în mod sistematic, iar 
recrutarea şi instruirea dascălilor au fost îmbunătăţite prin înfiinţarea 

A 

şcolilor normale. Intre 1890 şi 1913 numărul şcolilor şi al învăţătorilor 
a crescut substanţial, iar cel al şcolarilor înscrişi a sporit de la 144 000 
la 532 000. Rezultatele s-au reflectat în creşterea ratei ştiinţei de carte a 
populaţiei rurale în vîrstă de peste 8 ani, de la 15 la sută în 1899 la 33 la 
sută în 1912. Prin comparaţie, rata ştiinţei de carte în zonele urbane o 
depăşea considerabil pe cea din zonele rurale, cel puţin în parte datorită 
unor posibilităţi mai mari de instruire la oraşe, precum şi datorită impune- 

A 

rii mai stricte a obligativităţii frecventării şcolii. In 1912 două treimi din 
populaţia urbană de peste 8 ani puteau scrie şi citi (75 la sută bărbaţi, 55 
la sută femei). 

îmbunătăţirea învăţămîntului nu a servit doar nevoilor economice prac¬ 
tice ale ţăranilor. Ea a avut un rol esenţial în insuflarea conştiinţei lor că 
aparţineau unei comunităţi naţionale ce depăşea limitele satului, bucurîn- 
du-se de binefacerile cetăţeneşti şi punînd umărul în acelaşi timp la în¬ 
deplinirea obligaţiilor civice. 

Un astfel de simţămînt de responsabilitate reciprocă, sau ceea ce s-ar putea 
numi sentiment naţional, era adesea slab, sau chiar inexistent, deoarece, 


19 Constantin Corbu, Ţărănimea din România între 1864 şi 1888 , Bucureşti, 1970, 
pp. 64-73. 

20 Cu privire la rata ştiinţei de carte în zonele rurale şi la oraşe, vezi Buletinul 
statistic general al României, 1,1892,p. 178; 12/40,1914, pp. 669-675. Pentru în- 
văţămîntul elementar, Ibidem , 1, pp. 252-254; 12, pp. 686-698. 

pentru mulţi ţărani, statul reprezentat prin administraţie şi prin locuitorii 
citadini, în general, era acaparator şi tiranic. Procesul transformării ţăranilor 
în adevăraţi cetăţeni români era astfel departe de a fi desăvîrşit. 

Agricultura a căpătat în această perioadă din ce în ce mai mult un ca¬ 
racter comercial, întrucît producţia de cereale a devenit tot mai legată de 
cererile pieţelor internaţionale. 21 Terminarea primelor căi ferate între 1869 
şi 1875 a influenţat în mod decisiv comerţul, dat fiind că s-au redus cos¬ 
turile transportului cerealelor spre porturile dunărene, şi a devenit posibil 
exportul lor pe uscat, direct către centrele industriale ale Europei Cen¬ 
trale. Nici o altă ramură a economiei naţionale nu a cunoscut o creştere 
atît de rapidă, într-un interval atît de scurt, ca exportul de cereale. La sfîr- 
şitul secolului, producţia de grîne reprezenta aproape 85 la sută din valoa¬ 
rea totală a exporturilor româneşti. In anumiţi ani, era exportată aproape 
întreaga producţie de cereale, aşa cum s-a întîmplat în 1890, cînd a fost 

exportată în proporţie de 92 la sută. Griul era principala componentă a 

* 

exportului de cereale, urmat de porumb. In al doilea deceniu al secolu¬ 
lui al XX-lea, România se afla pe locul al patrulea în lume printre ţările 
exportatoare de grîu şi pe locul al treilea ca exportatoare de porumb. Nu 
numai că marele moşier era inextricabil legat de piaţa internaţională, dar. 
datorită organizării agriculturii româneşti, ţăranul mic producător era direci 
afectat de fluctuaţiile preţurilor şi cererii în lume. Astfel, ori de cîte ori 
slăbea cererea de grîne româneşti, cum s-a întîmplat în anii ’80, cînd cali¬ 
tatea era suspectă sau cînd concurenţa americană a devenit acută, la ţară 
apărea o criză care făcea şi mai precară viaţa unui mare număr de ţărani 

A 

împovăraţi de datoriile faţă de moşieri şi arendaşi şi întotdeauna în pra¬ 
gul sărăciei, supuşi abuzurilor oficialităţilor şi ignoraţi de către politicieni, 
care îi considerau mai jos decît cetăţenii cu drepturi depline, ţăranii dir 
ultima parte a anilor ’80 au recurs la violenţă pentru a obţine o reparaţii 
a nedreptăţilor la care erau supuşi. Ei puneau mîna pe pămînt şi din dna 
în cînd omorau cîte un moşier sau un arendaş, ori fugeau peste Dunăre 
pentru a se stabili în Bulgaria. Disperarea lor a ajuns la culme în vara anu¬ 
lui 1887 şi în iama următoare. Seceta cumplită din acea vară a distrus re¬ 
coltele de grîu şi a pîrjolit păşunile. Mulţi ţărani au fost nevoiţi să-şi ama¬ 
neteze sau să-şi vîndă vitele, pentru a putea plăti dobînzile la datoriile 
făcute, sau pur şi simplu le-au pierdut pe cele amanetate înainte. în mukc 
judeţe, în special din Moldova, ţăranii au fost aduşi în pragul foametei 

21 Ibidem, 12, pp. 750-751; Mircea Iosa, „Comerţul cerealier şi piaţa de cereai, 
din România la sfîrşitul secolului al XlX-lea şi începutul secolului al XX-lea“. b 
Revista de istorie, 42/3, 1989, pp. 247-259. 

Guvernul liberal a alocat o substanţială sumă de bani pentru achiziţionarea 
de porumb care să fie distribuit ţăranilor, dar cantităţile disponibilizate 
n-au putut satisface necesităţile. 

Disperarea provocată de teama că nu vor primi porumb de la guvern 
i-a făcut pe ţăranii din cîteva sate din judeţul Ialomiţa, la est de Bucureşti, 
să atace autorităţile locale la 20 martie 1888. 22 Exemplul lor a fost repede 
urmat de judeţele învecinate, şi în decurs de două luni, ciocniri de pro¬ 
porţii mai mici sau mai mari între ţărani şi autorităţile locale, moşieri şi 
arendaşi au izbucnit în douăzeci şi şapte din cele treizeci şi două de judeţe 
ale ţării. Violenţa s-a concentrat mai ales în cinci judeţe din jurul Bucu¬ 
reştilor, unde revolta a cuprins rînd pe rînd vreo trei sute de sate. Abia în 
septembrie a putut fi înăbuşită ultima dintre răscoalele locale. Pînă atunci 
fuseseră ucişi 1 000 de ţărani şi alţi 3 000 au fost arestaţi. Ţăranii săraci 
şi mijlocaşi au constituit forţa motrice a mişcării. Cauzele nemulţumirii 
lor au fost evidente pretutindeni: cereau hrană şi pămînt, o uşurare a învo¬ 
ielilor agricole şi încetarea tratamentului arbitrar la care erau supuşi de 
către oficialităţile locale, de către moşieri şi arendaşi. Pînă la urmă, nu au 
reuşit să-şi îndeplinească obiectivele, deoarece răscoalele fuseseră spon¬ 
tane. Erau izolate unele de altele, iar acţiunile lor au fost necoordonate, 
neputînd să facă astfel faţă forţelor mobilizate împotriva lor de către guver¬ 
nul junimist. 

Răscoala a avut totuşi un rezultat pozitiv: a adus cu putere soarta neferi¬ 
cită a ţăranului în atenţia atît a politicienilor liberali, cît şi a celor conser¬ 
vatori. Convinsă, cel puţin temporar, că era necesară o acţiune decisivă, 
o amplă coaliţie a sprijinit proiectul de lege propus de către guvernul 
junimist de a se vinde ţăranilor pămînt în loturi de cîte 5, 10 şi 25 ha, din 
domeniile statului. Sprijinitorii lui au obţinut aprobarea Parlamentului la 
6 aprilie 1889, ca mijloc de a se pune capăt fierberii de la sate, dar, aşa 
cum a recunoscut deschis Petre Carp, mulţi dintre ei erau deopotrivă dor¬ 
nici să-şi păstreze marile moşii. Majoritatea conservatorilor insistau, de 
aceea, că punerea în vînzare a domeniilor statului era „un caz de excepţie 44 , 
care nu va trebui să fie folosit ca precedent pentru a face astfel de cedări 
de pămînt în viitor. Ei au respins ideea că ţăranii aveau dreptul firesc la 
pămînt şi insistau că aceştia trebuie convinşi că singura cale de a-1 obţine 
era prin muncă grea, prin economii, prin planuri de viitor şi prin vînzări 
şi cumpărări între ei sau de la alţi proprietari particulari de terenuri. Aceşti 
conservatori erau hotărîţi să respingă orice tentativă a reformatorilor de 


22 Cauzele imediate ale răscoalei sînt discutate de N. Adăniloaie, Răscoala 
ţăranilor din 1888, Bucureşti, 1988, pp. 111-137. 

a rezolva problema agrară prin exproprierea proprietăţii private. Totuşi, 
au încercat, în acelaşi timp, să consolideze burghezia sătească — de unde 
stipularea de către lege a vînzării unor loturi relativ mari de pămînt pe 
care doar elementele mai înstărite din rîndul ţărănimii îşi puteau permite 
să le cumpere — ca sprijin al ordinii politice şi sociale existente. 

Guvernele conservatoare şi liberale ulterioare au continuat să caute so¬ 
luţii pentru problema agrară în acelaşi spirit. Au înfiinţat la ţară o serie 
de noi instituţii în ajutorul ţăranului producător independent, dar s-au ferit 
să modifice structurile economice şi sociale existente. 

Reformatorii agrari şi-au concentrat atenţia asupra acordării de credite 
ţăranilor cu dobînzi rezonabile. Ion Ionescu de la Brad a fost unul dintre 
sprijinitorii cei mai entuziaşti ai „băncilor rurale“, menite să slujească în 

A 

primul rînd ţăranii. In 1868 a subliniat una dintre deficienţele principale 
ale legii agrare din 1864: i-a dat ţăranului pămînt, dar i-a refuzat banii 
fără de care nu-şi putea realiza emanciparea deplină. Ionescu de la Brad 
a conceput o reţea naţională de mici bănci de credit, după modelul ger¬ 
man al cooperativelor de credit. S-a ferit însă să lase iniţiativa pe seama 
ţăranilor considerînd că aceştia manifestau o lipsă adînc înrădăcinată de 
simţ întreprinzător, şi şi-a pus speranţele de succes în intervenţia statu¬ 
lui. Era sigur că rezistenţa claselor avute locale, care se temeau de orice 
slăbire a dominaţiei lor asupra populaţiei rurale, precum şi lipsa de capi¬ 
tal particular nu puteau fi depăşite fără sprijinul guvernului. Atît el, cît şi 
alţi promotori ai creditului rural n-au avut succes înaintea încheierii 
Războiului de Independenţă, cînd au venit liberalii la putere şi cînd aceş¬ 
tia au fost în sfîrşit în măsură să-şi ducă la îndeplinire proiectele de moder- 


A 

nizare economică. In 1876, în faimoasa sa broşură, Creditul rural , Ionescu 
de la Brad a readus cazul în atenţie, în termeni mişcători. 23 El sublinia că 
după ce se eliberaseră de „sclavia faţă de pămînt", ţăranii căzuseră în 
sclavia faţă de bani şi că o duceau mai greu decît înainte de 1864. 

Pentru a îmbunătăţi productivitatea agriculturii, guvernul liberal a înfi¬ 
inţat în 1881 Creditul Agricol acordînd credite ieftine ţăranilor. Capitalul 
provenea de la stat şi din surse particulare, prin vînzarea de acţiuni. îc 
fiecare judeţ fiinţa cîte o ramură a societăţii, autorizată să acorde împru¬ 
muturi pe termene de pînă la nouă luni, cu o dobîndă ce nu depăşea 7 h 
sută. Totuşi, curînd avea să se vadă că intenţia originală a legii nu era 
respectată. Desemnată să sprijine micul proprietar de pămînt, instituţia a 


23 C. I. Băicoianu, Istoria politicii noastre monetare şi a Băncii Naţionale 
1880-1914 , II, partea I, Bucureşti, 1932, pp. 170-181; Ion Ionescu de la Brad, Opere 
II, Bucureşti, 1943, pp. 255-262. 

fost preluată treptat de către moşieri şi arendaşi, care obţineau partea leu¬ 
lui din împrumuturi. Cerinţa ca ţăranul să pună chezăşie o parte din recoltă 
şi unelte şi să aibă alţi doi garanţi pentru împrumut reprezenta o condiţie 
pe care puţini ţărani erau în stare să o îndeplinească. Cu toate acestea, 
guvernele ulterioare au recunoscut valoarea programului şi, în 1892, con¬ 
servatorii au reorganizat Creditul Agricol pentru a asigura o participare 
mai mare a ţăranilor. Cu toate că acorda împrumuturi în medie de 50 mi¬ 
lioane de lei anual, cei mai mulţi ţărani erau prea săraci pentru a înde¬ 
plini condiţiile de primire a ajutorului. 

De importanţă crucială pentru sporirea posibilităţilor de credit în zonele 
rurale au fost „băncile populare". Apariţia lor a fost spontană, iar dez¬ 
voltarea lor nereglementată de lege. Prima a luat fiinţă în 1891, iar în 1902 
numărul lor ajunsese la 700, avînd aproape 60 000 de membri. Şi-au dato¬ 
rat succesul în special apropierii lor fizice şi psihologice de cei pe care 
îi serveau. Erau conduse de către localnici ce cunoşteau bine atît condiţi¬ 
ile economice locale, cît şi pe cei care solicitau împrumuturile, putînd să 
ia decizii mai prompte şi mai corecte asupra oportunităţii unui credit decît 
oficialităţile mai îndepărtate de locurile respective care administrau Creditul 
Agricol. 

Succesul băncilor populare se datora în mare măsură lui Spiru Haret, 
care, în calitatea sa de ministru liberal la Instrucţiunii Publice, în 1897-1899 
şi 1901-1904, le-a promovat neobosit la sate. Nu este o coincidenţă faptul 

A 

că numărul lor a crescut rapid în acea vreme. In 1902, Haret a decis că era 
timpul să reglementeze aceste bănci şi să le coordoneze activităţile cu pla¬ 
nurile generale ale liberalilor cu privire la dezvoltarea unei economii naţio- 
nale modeme. In 1903, el a înaintat Parlamentului un proiect de lege, 
redactat de Constantin Stere şi Emil Costinescu, ministrul Finanţelor, care 
acorda băncilor personalitate juridică, le supunea Codului comercial şi sta¬ 
bilea criteriile de înfiinţare a lor. în acelaşi timp, însă, le-a luat indepen¬ 
denţa şi le-a subordonat Creditului Agricol. 

Băncile populare şi-au continuat impresionanta dezvoltare pînă la Primul 
Război Mondial. In 1913 fiinţau 2 900 de astfel de bănci, aproape toate 
funcţionînd după modelul sistemului german Schulze-Delitzsche. Astfel, 
ele urmăreau obţinerea de profituri, plăteau dividende şi reuşeau să atragă 
capital, dar, în mod evident, prezentau interes mai curînd pentru ţăranul 
înstărit decît pentru majoritatea săracă a locuitorilor de la sate. Grosul ca¬ 
pitalului acumulat de aceste bănci era controlat de înfloritoarea clasă 
mijlocie sătească — ţăranii prosperi, învăţătorii, preoţii şi micii negus¬ 
tori. Băncile populare nu au reuşit să-şi îndeplinească menirea iniţială de 



182 


ROMÂNIA, 1866-1947 


a ridica productivitatea micilor proprietari de pămînt şi de a transforma 
organizarea agriculturii. Cu toate că au acordat numeroase credite, majori¬ 
tatea acestora (80 pînă la 90 la sută) au fost neproductive, adică se ridi¬ 
cau la mai puţin de 300 de lei, şi ca atare au fost investite nu în animale 
şi utilaje, ci pentru acoperirea unor cheltuieli de trai curente. 24 

Liberalii au încercat să aducă ordinea şi prosperitatea la sate prin încă 
o lege rurală cuprinzătoare. în 1904 au trecut prin Parlament legea care 
dădea un statut legal obştilor săteşti şi specifica procedurile de înfiinţare 
a acestora. Principalul scop al acestei legi era de a le permite ţăranilor să 
formeze o asociaţie în vederea închirierii unei moşii sau a altui pămînt, 
dar, aşa cum a fost cazul Legii cu privire la băncile populare, adoptată cu 
un an înainte, liberalii aveau în vedere în primul rînd ţăranul înstărit, pro¬ 
ductiv, şi nu pe vecinii săi mai săraci şi mai lipsiţi de succes. Mişcarea 
cooperatistă care s-a pus astfel în mişcare a continuat să se dezvolte pînă 
la Primul Război Mondial. în 1913 erau 495 de obşti săteşti cu aproape 
77 000 de membri, dar toate la un loc nu luaseră în arendă decît o supra¬ 
faţă modestă de pămînt, reprezentînd o şesime din ceea ce era preluat de 
către arendaşi. 

Băncile populare, obştile săteşti şi vînzarea domeniilor statului afec¬ 
tau doar o mică parte a ţărănimii. Ineficienţa acestor măsuri a fost pusă 
în evidenţă în mod dramatic de marea răscoală ţărănească care a zguduit 
ţara în primăvara anului 1907. Cauzele acestei mişcări violente, fără pre¬ 
cedent, au fost condiţiile aspre în care trăiau majoritatea ţăranilor, în nici 

A 

un caz nu doar cei mai săraci. In ajunul răscoalei, 424 000 de ţărani deţi¬ 
neau prea puţin pămînt ca să-şi poată duce traiul (mai puţin de 3 ha), iar 
300 000 nu aveau pămînt deloc. Un număr mare dintre aceştia, precum 
şi alţi ţărani erau lipsiţi de apărare din punct de vedere economic în faţa 
moşierilor şi a arendaşilor, care puteau să impună aproape după bunul lor 
plac condiţiile de arendare a unor mici suprafeţe de teren. Tot atît de ruină¬ 
toare erau şi sumele pretinse de cămătari. Ţăranii erau adesea nevoiţi să-şi 
ipotecheze toate bunurile sau recoltele viitoare pentru a plăti împrumu¬ 
turile cu dobînzi foarte mari. Din cauza sărăciei, s-au văzut, de asemenea, 
obligaţi să-şi vîndă produsele unor speculanţi, sub valoarea pieţei, ime¬ 
diat după recoltare, ca apoi iama şi primăvara să fie nevoiţi să le cumpere 
la preţuri mult mărite. în afara acestor poveri personale, mai erau şi impo¬ 
zitele către stat, care în unele părţi ale ţării ajungeau la 80 la sută din va¬ 
loarea producţiei totale anuale a ţăranilor. în aceste condiţii, calamităţile 

24 Buletinul statistic al României , 12/32-33, 1914, pp. 211-232. 

naturale, cum au fost crîncenele secete din 1899 şi 1904, au adus un număr 
imens de ţărani în pragul foametei. 

Răscoala s-a dezlănţuit pornind de la o dispută minoră, apărută la 21 
februarie 1907 între ţăranii din Flămînzi, un sat din judeţul Botoşani, din 
nordul Moldovei, şi administratorul unei moşii arendate marelui trust 
Fischer. Vestea tulburărilor s-a extins cu repeziciune în satele şi judeţele 
învecinate, unde s-au ţinut adunări obşteşti şi s-au întocmit petiţii prin care 
se cerea reducerea dijmelor pentru pămîntul luat în arendă. La început, 
ţăranii au demonstrat paşnic, dar la 13 martie au început să ocupe moşi¬ 
ile, au intrat în tîrguri, distrugînd casele moşierilor şi arendaşilor şi depo¬ 
zitele negustorilor. La 16 martie au avut loc primele înfruntări între ţărani 

A - _ 

şi armată. In acel moment răscoala cuprinsese întreg nordul Moldovei. 25 

A 

In cursul violenţelor au fost atacaţi mulţi arendaşi şi cămătari evrei, dar 
răscoala nu a avut un caracter antisemit. Cauzele sale erau în linii mari 


sociale şi economice şi nu s-a făcut nici o distincţie între „opresorii 11 creş¬ 
tini şi cei evrei. Dacă au fost atacaţi mulţi evrei, acest lucru s-a datorat 
faptului că în nordul Moldovei aceştia controlau majoritatea proprietăţilor 

A 

arendate. In acelaşi timp, violenţa aceasta nu a fost doar un act de dis¬ 
perare al celor loviţi de sărăcie. Ţăranii mai săraci au fost într-adevăr pri¬ 
mii care s-au revoltat, dar li s-au alăturat curînd vecinii lor mai înstăriţi. 
In măsura în care acţiunile ţăranilor au avut o conducere, aceasta a fost 
asigurată de către intelectualitatea satelor şi, în special în Muntenia şi Ol¬ 
tenia, de către subofiţerii aflaţi în rezervă. 

A 

In a doua parte a lunii martie, răscoala s-a întins şi în Muntenia şi Olte¬ 
nia, unde a căpătat o mai mare intensitate decît în Moldova. Şi aici vio¬ 
lenţele ţăranilor au reprezentat o reacţie la lipsa de pămînt şi la condiţi¬ 
ile aspre impuse de către moşieri şi arendaşi prin tocmelile de arendare. 
Răscoala a avut un caracter mai puţin spontan decît cea din provincia ve¬ 
cină. Activitatea lui Vasile Kogălniceanu şi a intelectualităţii satelor — 
preoţii şi învăţătorii — crease o atmosferă de speranţă şi pregătise ţăranii 

A 

pentru acţiune. Incepînd cu 1906, prin broşuri şi prin ziarul Gazeta ţăra¬ 
nilor , parveneau în lumea satelor dezbaterile ample despre chestiunea 
ţărănească, cerîndu-li-se sătenilor să se unească, aceasta fiind unica modali¬ 
tate de a-şi îmbunătăţi situaţia. Broşura lui Kogălniceanu Către săteni , 
distribuită în 1906 şi la începutul anului 1907, a avut un efect puternic 


25 Ampla literatură dedicată răscoalei este menţionată în Eseul bibliografic. O ana¬ 
liză originală a amplitudinii violenţei a fost efectuată de către Vasile Liveanu, Irina 
Gavrilă şi Constanţa Moţei, „Statistica matematică şi istoria: Despre ordinea declanşării 
mişcărilor ţărăneşti în 1907“, în Revista de istorie , 33/9, 1980, pp. 1697-1736. 

asupra ţăranilor. Ea începea şi se sfîrşea cu chemarea „Vrem pămînt“ şi 
le dădea ţăranilor să înţeleagă că dreptul lor de a se ridica împotriva nedrep¬ 
tăţii fusese aprobat de către Regină. Un alt imbold la acţiune l-au con¬ 
stituit relatările inflamante, apărute în Gazeta ţăranilor şi în alte ziare, 
referitoare la răscoalele din Moldova. 


Răscoala a avut o intensitate mai mare în Muntenia şi Oltenia decît în 
Moldova. Faptul care i-a stîmit pe ţărani la acţiune în multe judeţe a fost 
chemarea sub arme a rezerviştilor, la 21 martie, pentru a înăbuşi violenţele 
din Moldova. Tulburările au izbucnit tocmai în acele judeţe în care rezer¬ 
viştii au refuzat să se ducă la regimentele lor şi, curînd, răscoala s-a întins 
pe tot cuprinsul ţării. Ea a atins intensitatea maximă între 25 şi 28 mar¬ 
tie în Oltenia, unde au avut loc încleştări masive între ţărani şi armată şi 
unde pierderile de vieţi omeneşti au fost, în consecinţă, mari. 

Conservatorii, sub primul-ministru Cantacuzino, au reacţionat lent, dar 
liberalii, care i-au înlocuit la putere la sfîrşitul lunii martie, au procedai 
la o viguroasă campanie de reprimare. Armata, sub comanda generalului 
Alexandru Averescu, a recurs la metodele cele mai nemiloase, mergîna 
pînă la bombardarea satelor de către artilerie, pentru a redobîndi contro¬ 
lul asupra acestora. După pierderi imense de vieţi omeneşti — circa 11 000 
de morţi — şi distrugeri masive de bunuri, pe la mijlocul lui aprilie s-a 
reinstalat o linişte relativă. 

Răscoala a provocat o impresie puternică asupra tuturor partidelor 
politice. Atît dreapta, cît şi stînga au privit evenimentul ca o tragedie naţio¬ 
nală, grăbindu-se să avanseze propuneri pentru înlăturarea a ceea ce pu¬ 
ţini dintre ei au început să considere drept o nedreptate morală, iar majori¬ 
tatea drept o frînă în calea dezvoltării economice şi politice. 

Conservatorii, în majoritatea lor, erau hotărîţi să apere, cu orice preţ 
integritatea proprietăţii private, dar şi-au dat seama că era inevitabilă c 
expropriere de pămînt pentru menţinerea păcii sociale la sate. Cei ma 
înţelepţi dintre aceştia erau chiar convinşi că o expropriere parţială a ma¬ 
rilor moşii ar putea fi în avantajul lor. Credeau că folosirea mîinii de lucru 
plătite ar fi mai eficientă decît exploatarea ei de pînă atunci pe bază ck 
învoială. Unul dintre aceştia, Constantin Garoflid, recomanda exproprierea 
a 500 000 ha din moşiile particulare (circa 15 la sută din total) şi o suprafaiz 


egală din pămînturile aparţinînd instituţiilor şi statului. Dar insista ca mc 


o moşie să nu fie redusă sub 500 ha, suprafaţă considerată de el minimuri 


necesară pentru ca să rămînă viabilă din punct de vedere economic. D 


mulţi dintre contemporanii săi, liberali sau conservatori, Garoflid credea 


că modernizarea şi propăşirea agriculturii depindeau de menţinerea marr 

proprietăţi. 26 Dar liderii Partidului Conservator nu voiau să cedeze în ches¬ 
tiunea exproprierii şi au proclamat din nou „caracterul sacru 44 al pro¬ 
prietăţii private. Liberalii, aflaţi acum la putere, au dat şi ei înapoi de la 
exproprierea marilor moşii. Majoritatea lor împărtăşeau ideile conţinute 
în influenta lucrare a lui Spiru Haret Chestia ţărănească , publicată în 1905 
şi republicată în 1907, după răscoala ţărănească. El chema prin aceasta 
la o îmbunătăţire a situaţiei ţăranilor prin băncile şi obştile săteşti, care la 
rîndul lor i-ar sprijini pe ţărani să cumpere şi să ia în arendă pămînt direct 
de la proprietarii acestora. In sfîrşit, la stînga spectrului politic, poporaniş- 
tii denunţau împărţirea „nedreaptă 44 a pămîntului şi consecinţele ei „nefaste 44 
şi cereau o imediată împroprietărire a ţăranilor. Constantin Stere, deşi 
condamna răscoalele ţărăneşti, sprijinea exproprierea marilor moşii (cu 
o compensare cel puţin parţială), ca unica modalitate practică de obţinere 
a pămîntului necesar împroprietăririi. 27 

Noul guvern liberal, condus de Dimitrie Sturdza, avîndu-1 pe Ionel 
Brătianu ca ministru de Interne şi pe generalul Alexandru Averescu ca mi¬ 
nistru de Război, a fost instalat la 25 martie 1907, în toiul răscoalei. Cu 
toate că s-a ferit să susţină exproprierea proprietăţii private, era pregătit 
să aplice o serie de reforme care să aducă o alinare cel puţin unei părţi a 
ţărănimii. în ziua instalării lui, a adresat un manifest către naţiune, pro- 
miţînd să reducă impozitele funciare plătite de către ţărani statului, să fa¬ 
ciliteze arendarea terenurilor publice direct către ţărani, să uşureze con¬ 
diţiile tocmelilor agricole, să înfiinţeze o bancă de credit rurală — Casa 
Rurală — pentru a le da posibilitatea ţăranilor să ia cu arendă sau să cum¬ 
pere mai uşor pămînt, şi să desfiinţeze trusturile de arendare. 

A 

Incepînd cu sesiunea parlamentară din toamna anului 1907, Partidul 
Liberal a trecut prin Parlament o serie impresionantă de măsuri menite 
să ducă la îndeplinire promisiunile conţinute în manifestul din 25 martie 
şi, după cum s-a exprimat Ionel Brătianu, să menţină „creditul social 44 al 
partidelor guvernante în masa populaţiei. 28 Cea mai importantă dintre legile 
reformei privea trei probleme fundamentale: învoielile agricole, creditele 
şi arendarea. Legea privind învoielile agricole din 23 decembrie 1907 încer¬ 
ca să limiteze gradul în care moşierii şi arendaşii puteau exploata ţăranii 

26 C. Garoflid, Problema agrară şi deslegarea ei. Bucureşti, 1908, p. 96. 

27 Ioan Căpreanu, Eseul unei restituiri: Constantin Stere , Iaşi, 1988, pp. 182-184; 
C. Stere, Scrieri , Bucureşti, 1979, pp. 469^494, 526-540. 

28 Cu privire la legile agrare aprobate şi dezbaterile parlamentare respective, vezi 
Istoria Parlamentului şi a vieţii parlamentare din România pînă în 1918 , Bucureşti, 
1983, pp. 386—421. 

care închiriau sau luau în arendă pămînt de la ei. Fixa arenda maximă pen¬ 
tru pămîntul arabil şi păşuni şi salariul minim pentru muncitorii agricoli 
care lucrau pămîntul moşierilor cu propriul lor inventar agricol. Legea 
privind înfiinţarea Casei Rurale, din 5 martie 1908, prevedea crearea unui 
fond de 10 milioane de lei, jumătate din fondurile statului şi jumătate din 
fonduri private, pentru a le permite ţăranilor individuali să cumpere loturi 
de 5 ha (pînă la un total de 25 ha) din moşiile puse în vînzare în mod vo¬ 
luntar de către proprietarii lor. Această reglementare a fost suplimentată 
prin alte acte legislative din 1908 şi 1909, autorizînd banca populară cen¬ 
trală să acorde împrumuturi obştilor săteşti pentru a le da posibilitatea să 
ia în arendă moşii întregi şi să le subarendeze apoi în loturi mici ţăranilor 

A 

individuali. In cele din urmă, Parlamentul a adoptat o lege, la 12 aprilie 
1908, ce interzicea oricărei persoane sau organizaţii să arendeze mai mult 
de 4 000 ha de teren arabil dintr-o dată. 

Acest corpus de legi a avut un efect redus sau chiar nul asupra majorităţii 
ţăranilor, pe de o parte pentru că multe dintre prevederile acestora nu au 
fost puse în aplicare, iar pe de altă parte pentru că au fost menite în primul 
rînd să ajute ţăranul înstărit. Pentru o vreme, moşierii s-au supus regle¬ 
mentărilor privind dijmele şi salariile. Totuşi, întrucît numărul funcţiona¬ 
rilor destinaţi să apere legea era redus, vechile abuzuri au reapărut. Mulţi 
ţărani, care îndeplineau condiţiile de obţinere a împrumutului de la băn¬ 
cile populare şi care nu-şi puteau permite să intre în obştea sătească, aveau 
o nevoie disperată de pămînt şi nu aveau nici o altă posibilitate decît să 
accepte condiţiile impuse de către moşieri. Doar o suprafaţă mică de pămînt 
a fost disponibilizată pentru ţărani sub auspiciile Casei Rurale. Nici legis¬ 
laţia reformei nu a afectat fundamental caracterul producţiei agricole. Li¬ 
beralii nu au făcut nici o încercare serioasă de a schimba orientarea agri¬ 
culturii, lăsînd să prevaleze producţia de cereale, care în 1914 reprezenta 
cam 84 la sută din totalul producţiei agricole. Dependenţa agriculturii de 
producţia de grîne a fost accentuată de o piaţă internaţională favorabilă. 

A 

Intre 1901 şi 1915, se exporta anual, în medie, 45 la sută din totalul pro¬ 
ducţiei de grîne, o cantitate care plasa România pe locul întîi printre expor¬ 
tatorii de porumb şi pe locul secund printre exportatorii de grîu din Europa. 

Relaţiile agrare au rămas în mare măsură aşa cum fuseseră înainte de 
1907. Un număr mare de ţărani, poate chiar 725 000, erau lipsiţi de cele 
5 ha considerate minimum necesar pentru întreţinerea unei familii de cinci 
persoane. Deosebit de gravă era lipsa unor păşuni corespunzătoare. Cu toate 
că în 1910 deţineau 90 la sută din totalul vitelor, ţăranii posedau doar 30 
la sută din suprafaţa păşunilor. Vînzarea unui număr de circa 178 000 ha 
de păşuni de către marii moşieri, cu scopul creării unor islazuri comunale. 

în conformitate cu Legea învoielilor agricole din 1907, nu a reuşit să satis¬ 
facă cererea şi, ca atare, ţăranii erau în continuare nevoiţi să se adreseze 
moşierilor şi arendaşilor. 

Nu e mai puţin adevărat că erau totuşi sesizabile unele schimbări în 
organizarea producţiei pe marile proprietăţi. Reformele din 1907 au redus 

A 

numărul de dijmaşi care au fost înlocuiţi treptat cu muncitori agricoli. Intre 
1906 şi 1913, suprafaţa moşiilor lucrată cu muncitori agricoli angajaţi a 
crescut de la 25 la 35 la sută. Maşinile agricole înlocuiau şi ele încet tra¬ 
diţionala muncă manuală a ţăranului. Totuşi, folosirea lor era neunifor¬ 
mă. Maşinile cu abur aveau un rol nesemnificativ în munca cîmpului. De 
exemplu, în 1915, funcţionau doar 300 de pluguri acţionate mecanic. Sin¬ 
gura operaţie în care predominau maşinile era treieratul, unde tradiţionalii 
boi au fost practic eliminaţi. Astfel, în ajunul Primului Război Mondial, 
erau puţine moşii bine utilate cu maşini agricole, iar proprietarii lor sau 
arendaşii erau arareori capabili să se dispenseze de animalele şi uneltele 
ţăranilor. Inutil să spunem că folosirea maşinilor în gospodăriile ţărăneşti 
era extrem de rară. 

Despărţirea ţăranului de agricultură şi-a continuat cursul constant, chiar 
dacă nu spectaculos. Mulţi ţărani, care fuseseră nevoiţi să părăsească 
pămînturile, şi-au găsit de lucru în ocupaţii neagricole la ţară, precum şi 
în minerit, silvicultură, în industria petrolului şi la căile ferate. Alţii, în 
special femeile, s-au orientat către o nouă formă de industrie casnică — 
cusutul şi ţesutul — pusă în mişcare de mici întreprinzători din oraşele 
din apropiere sau de ţărani înstăriţi de la sate. Mulţi ţărani, cu sau fără 
calificare, s-au mutat la oraş în căutare de lucru, în atelierele meşteşugă¬ 
reşti, în transporturi sau fabrici. Aceste procese sînt greu cuantificabile, 
deoarece statisticile arată că numărul ţăranilor săraci, fără pămînt, de la 
ţară a rămas staţionar la cifra de 300 000 între 1905 şi 1913. Cu toate aces¬ 
tea, dat fiind că populaţia rurală a crescut semnificativ în aceşti ani, e clar 
că proletarizarea ţărănimii a fost drastică. 

Ritmul lent al industrializării şi urbanizării a avut efecte profunde asupra 
agriculturii şi a nivelului de trai al ţăranului. Subdezvoltarea a avut şi ea 
un rol în împiedicarea dezvoltării pieţei autohtone de produse agricole şi 
nu a constituit un stimulent pentru diversificarea culturilor. Chiar dacă 
nivelul de trai la oraşe era mai ridicat decît cel de la ţară, cererea de pro¬ 
duse agricole la oraşe rămînea scăzută, întrucît populaţia urbană însăşi 
nu reprezenta decît 17 la sută din cea totală în anul 1910. Cererea de pro¬ 
duse din partea ţăranilor care nu-şi asigurau singuri hrana şi cererea din 
partea morilor, care în 1913 preluau cam 30 la sută din griul recoltat, nu 
erau destul de mari ca să modifice organizarea agriculturii. 

Unul dintre cele mai încurajatoare semne de schimbare fundamentală 
în organizarea agriculturii l-a constituit creşterea rapidă a obştilor de aren¬ 
dare după 1907. 29 Ca rezultat al legislaţiei liberale din 1908 şi 1909, o 
suprafaţă semnificativă de pămînt a trecut din mîinile moşierilor în cele 
ale ţăranilor. Cei din urmă erau atraşi de obşti pentru că în felul acesta 
erau în stare să scape de dominaţia acelor nesuferiţi intermediari care erau 
arendaşii. între 1907 şi 1914, numărul obştilor a crescut de la 103 la 605, 
iar suprafaţa de pămînt arendată de acestea de la 73 000 ha la 475 000 ha. 
Majoritatea membrilor lor erau ţărani prosperi şi, în consecinţă, păturile 
mai sărace nu au fost direct afectate de acest proces. Observatori plini de 
înţelegere remarcau eficienţa generală şi receptivitatea la nou, caracte¬ 
ristice acestor obşti, şi erau siguri că, dacă n-ar fi izbucnit Primul Război 
Mondial, care să întrerupă transferul treptat pe această cale al marii pro¬ 
prietăţi în mîna celor care o lucrau, s-ar fi putut asigura o soluţie „natu- 
rală“ problemei agrare. 

Stăruitoarele probleme rurale şi incapacitatea economiei agrare de a pro¬ 
gresa, în ciuda legislaţiei de după 1907, i-au convins pe mulţi liberali că 
era necesară o nouă reformă agrară mai cuprinzătoare. Imediat după cel 
de-al doilea război balcanic, la sfîrşitul anului 1913, Ionel Brătianu a pro¬ 
pus o expropriere parţială a marilor moşii particulare, pentru a li se asigu¬ 
ra pămînt în plus ţăranilor. într-o serie de articole publicate în 1914, Vintilă 
Brătianu, principalul teoretician al partidului în probleme de economie 
şi frate al primului-ministru, a subliniat cît de mult corespundeau noile 
reforme amplelor ţeluri economice şi sociale ale liberalilor. 30 El argumenta 
că măsurile propuse le-ar permite moşierilor să adopte forme intensive 
de agricultură, mai eficiente şi mai productive decît agricultura extensivă 
pe care o practicau în mod curent, şi cerea ca sumele de bani primite în 
compensaţie să fie folosite pentru modernizarea moşiilor lor. Brătianu şi 
liberalii şi-au concentrat atenţia asupra consolidării ţăranului prosper, pe 
care îl considerau stîlpul sistemului economic şi social al acelor vremuri. 
Mărind prosperitatea celui mai dinamic element al ţărănimii, sperau să 
extindă piaţa autohtonă pentru bunuri manufacturate şi să contribuie astfel 
la dezvoltarea industriei româneşti şi a comerţului. Acest segment „meri- 
tuos“ al ţărănimii a fost, ca atare, favorizat prin proiectele lor de reformă. 
Acestui segment i se rezerva grosul pămîntului ce urma să fie expropriat. 

29 Gheorghe Cristea, „Amploarea mişcării cooperative în România după răscoala 
din 1907“, în Revista de istorie , 38/9, 1983, pp. 865-878. 

30 Vintilă I. C. Brătianu, Scrieri şi cuvîntări , III, Bucureşti, 1940, pp. 403^404, 
411 —415. 

Liberalii au dat puţină atenţie ţărănimii sărace. Ei îşi exprimau doar con¬ 
vingerea că industria în dezvoltare va absorbi surplusul de populaţie de 
la ţară la oraş, uşurînd astfel problemele provocate de suprapopulaţie. 
Izbucnirea Primului Război Mondial a pus capăt preocupărilor pentru 
aceste probleme. 


INDUSTRIA 

Structura industriei a trecut prin modificări semnificative, chiar dacă 
neregulate, în această perioadă. Dezintegrarea vechiului sistem al bres¬ 
lelor a avut loc în sfirşit, iar subminarea industriei meşteşugăreşti şi-a ur¬ 
mat cursul inexorabil, atît la sate, cît şi la oraşe. Cauzele trebuie căutate 
în dezvoltarea constantă a procesului de prelucrare pe scară largă şi de 
fabricare în ţară, precum şi în integrarea României într-o mai mare măsură 
în sistemul economic vest-european, deschizînd larg porţile produselor 
manufacturate şi capitalului din exterior. Prin intermediul legislaţiei şi al 
agenţiilor regulatoare, statul s-a plasat de partea industriei modeme în dauna 
metodelor tradiţionale de producţie. Cu toate că, în 1914, industria româ¬ 
nească în întregime înregistrase progrese remarcabile, mai rămîneau încă 
lacune serioase. Elementele-cheie ale unei baze industriale modeme, pre¬ 
cum metalurgia şi construcţia de maşini, erau încă practic inexistente, iar 
industria rămînea strîns legată de agricultură, întrucît predomină prelu¬ 
crarea materiilor prime — alimente, produse lemnoase şi petrol. 

/\ 

In 1850, industria artizanală ţărănească era principalul, iar adeseori sin¬ 
gurul mijloc prin care ţăranul îşi putea procura produsele finite de care 
avea nevoie. Gama de articole produse în felul acesta era aproape infinită, 
de la cărămizile pentru construcţia caselor şi uneltele agricole, pînă la 
îmbrăcăminte şi tot felul de obiecte de uz casnic. Gospodăriile ţărăneşti 
tindeau să se specializeze într-un tip sau două de articole, iar, în unele re¬ 
giuni, sate întregi au devenit renumite pentru un anume produs, fie în do¬ 
meniul prelucrării lemnului, fie în acela al ţesăturilor. Dar, către sfîrşitul 
secolului, aceste industrii înfloritoare deveniseră doar o sursă secundară 
de bunuri de larg consum şi, în multe părţi ale ţării, în special la cîmpie, 
au dispărut cu totul. 

Cauzele declinului acestei componente tradiţionale a economiei săteşti 
rezidă în schimbările fundamentale ce aveau loc în agricultură şi în eco¬ 
nomie în ansamblu, în a doua jumătate a secolului al XlX-lea. Diferen¬ 
ţierea socială în cadrul ţărănimii, accelerată după reforma agrară din 1864, 
tindea să submineze industria artizanală familială. Tradiţia se mai păstra 

doar în gospodăria ţăranului mijlocaş. Aceasta era modestă, suficientă să 
satisfacă nevoile de bază, dar nu permitea membrilor familiei să-şi cumpere 
bunurile de consum de pe piaţă. în schimb, erau nevoiţi să-şi confecţioneze 
o mulţime de articole de care aveau nevoie şi, în orice caz, considerau că 
este mai avantajos să-şi prelucreze ei înşişi produsele pe care le cultivau 
decît să le vîndă. Doar ţăranii înstăriţi şi cei săraci nu mai produceau acasă 
bunurile de care aveau nevoie. Primii îşi puteau permite să le cumpere 
de la meşteşugari specializaţi sau din producţia de serie a noilor fabrici. 
Ei au fost primii care au renunţat la meşteşugurile familiale. Săracii cum¬ 
părau şi ei bunuri manufacturate, dar din cu totul alte motive. Ei nu aveau 
pămînt, animale şi nici măcar uneltele rudimentare necesare practicării 
meşteşugurilor şi, ca atare, trebuiau să se bizuie pe bunurile de larg con¬ 
sum, ieftine, produse în altă parte, pentru a-şi satisface modestele lor nevoi, 
în locurile în care gospodăriile ţărăneşti deveniseră minuscule sau în care 
predominau marile proprietăţi, meşteşugurile aveau de suferit, întrucît 
ţăranii fuseseră integraţi forţei de muncă ce lucra moşiile, nemaiavînd timp 
să onoreze tradiţiile casnice. 

Acei ţărani care îşi mai practicau meşteşugurile se confruntau cu două 
probleme critice. în primul rînd, le era din ce în ce mai greu să-şi pro¬ 
cure materiile prime în cantităţi corespunzătoare — lemne, animale şi 
plante textile. Pe măsură ce agricultura românească se concentra din ce 
în ce mai mult asupra cultivării grînelor, pădurile se împuţinau, iar preţul 
lemnului creştea; numărul animalelor care furnizau lînă, piei şi blănuri a 
descrescut între 1860 şi 1900 sau a crescut prea încet pentru a satisface 
nevoile masei de ţărani; suprafeţele de teren cultivate cu in şi cînepă, 
folosite tradiţional la ţesutul în casă, au descrescut într-atît, încît pe la 1900 
ţesutul practicat de către femei dispăruse aproape complet în unele locuri. 
Pentru a obţine materiile prime necesare, ţăranii care-şi permiteau aceas¬ 
ta se orientau către pieţe, în special pentru pînză. Puteau să profite de can¬ 
titatea mare de importuri, în special de pînză ieftină de bumbac, care inun¬ 
dase ţara în ultimele trei decenii ale secolului al XlX-lea. A doua şi cea 
mai mare ameninţare la adresa meşteşugurilor casnice a fost concurenţa 
bunurilor manufacturate, în special îmbrăcăminte, încălţăminte, produse 
din piele şi unelte agricole. în afară de valul mare de importuri, cantita¬ 
tea de mărfuri produse de marea industrie autohtonă a devenit copleşitoa¬ 
re în ultimul deceniu al secolului al XlX-lea. în consecinţă, contribuţia 
meşteşugarului la producţie scăzuse în mod spectaculos. Pînă şi în locurile 
în care se mai practicau meşteşugurile tradiţionale, caracterul lor vechi, 
patriarhal fusese subminat de noile condiţii de piaţă. Mulţi politicieni şi 
economişti români se plîngeau de dispariţia meşteşugurilor tradiţionale. 

iar unii, ca Petre Aurelian, căutau (în zadar, după cum s-a dovedit) să le re¬ 
învie ca mijloc de îmbunătăţire a nivelului de trai la sate. 

Meşteşugurile casnice din mediul rural au contribuit în mod semnificativ 
la dezvoltarea industriei modeme, prin crearea unei forţe de muncă a cărei 
calificare să-i permită să intre direct în fabrică. Nu a fost o simplă coin¬ 
cidenţă că întreprinderile industriale tindeau să se înfiinţeze în acele regiu¬ 
ni care aveau puternice tradiţii în materie de meşteşuguri ţărăneşti, ca de 
pildă judeţele Prahova şi Dîmboviţa în Muntenia, Bacău şi Neamţ în 
Moldova. 

Producţia artizanală, organizată, din tîrguri şi oraşe, a suferit un declin 
asemănător meşteşugurilor ţărăneşti. La mijlocul secolului al XlX-lea, pro¬ 
ducţia artizanală era cea mai importantă ramură a industriei româneşti. 
Cu excepţia textilelor şi a unor produse lemnoase, aceasta satisfăcea majori¬ 
tatea nevoilor populaţiei din centrele urbane şi din zonele rurale încon¬ 
jurătoare (cei bogaţi recurgeau la importuri). Organizarea acestei producţii 
nu diferea, în esenţă, de ceea ce fusese cu o jumătate de secol în urmă. 
Ierarhia meşter-calfă-ucenic şi-a păstrat trăsăturile ei definitorii, cu toate 
că, în atelierul tradiţional, proprietarul lucra alături de angajaţii săi. Un 
atelier obişnuit avea unul pînă la trei lucrători, cu toate că existau şi unele 
mai mari. Meşterul ajungea arareori atît de bogat ca un bancher sau un 
negustor, dar în general îşi putea asigura un trai confortabil. Poziţia calfelor 
părea şi ea sigură pe atunci, pentru că erau foarte căutaţi de meşteri. 

Meseriile erau organizate pe bresle sau corporaţii, aşa cum erau ele 
numite acum, foarte asemănătoare cu cele de la 1800 şi avînd acelaşi scop, 
şi anume, de a asigura bunăstarea membrilor lor. Dar ele nu mai exerci¬ 
tau acelaşi grad de control asupra propriilor lor membri, cum o făcuseră 
altădată. Legislaţia bazată pe mult proclamatul principiu al liberului schimb 
a slăbit treptat în faţa practicilor monopoliste. Pasul final în destructurare 
a fost făcut în 1873, cînd guvernul a desfiinţat ultimele corporaţii. Actul 
nu a atras cine ştie ce proteste, pentru că pur şi simplu recunoştea o stare 
de fapt. 

A 

In ultimele patru decenii ale secolului, meşteşugurile au suferit modifi¬ 
cări drastice pe măsură ce mentalitatea capitalistă şi practicile capitaliste 
pătrundeau în economie. Cea mai izbitoare trăsătură a noului regim a fost 
lipsa generală de reglementări în toate aceste aspecte ale producţiei, acolo 
unde ele existaseră altădată. Restricţiile cu privire la practicarea unei me¬ 
serii, la numărul de calfe şi de ucenici, la achiziţionarea de materii prime 
şi la calitatea şi preţurile mărfurilor erau lucruri aparţinînd trecutului, întru- 
cît meşteşugarii au fost aruncaţi în vîrtejul concurenţei. Lupta era departe 
de a fi egală. în mod inexorabil, micii meşteşugari, care formau majoritatea 

covîrşitoare şi duceau o existenţă precară, au fost împinşi încet-încet în 
rîndurile muncitorilor din fabrici sau şi-au părăsit total meseriile, în timp 
ce cîţiva meşteşugari mai mari nu numai că au supravieţuit, dar au reuşit 
să restabilească un cvasimonopol în acele ramuri care prezentau un interes 
redus pentru întreprinzătorul capitalist pe scară mare. 

Către sfîrşitul secolului, concurenţa economică şi nepăsarea guverna¬ 
mentală, la care s-a adăugat criza economică generală din 1899-1903, au 
adus meşteşugarii la disperare. Agitaţia lor publică în întreaga ţară a obli- 
gat guvernul liberal, care conta pe sprijinul lor politic, să acţioneze. In 1902, 
a adoptat Legea Missir, botezată după numele ministrului care a promo- 
vat-o, prin care erau reorganizate corporaţiile, hrănind astfel speranţele 
meşteşugarilor că puteau reveni cumva la condiţiile anterioare ale unei 
ere mai prospere. Cu toate că reînvia unele vechi privilegii restrictive ale 
breslelor, legea nu a făcut nimic ca să le protejeze împotriva concurenţei 
distrugătoare a sistemului înfloritor al fabricilor. Legea nu a putut nici să 
întoarcă cursul unei transformări economice şi sociale de o jumătate de 
secol şi, pînă la urmă, s-a dovedit total ineficientă. In 1908-1911, numărul 
micilor ateliere a scăzut cu 11 la sută, iar mîna de lucru a acestora cu 30 
la sută. Din cei 36 678 de „meşteşugari înregistraţi oficial în 1911, cam 
30 000 erau simpli salariaţi cu munca la domiciliu, plătiţi cu bucata de 
către întreprinzătorii comerciali care le furnizau materiile prime şi des¬ 
făceau pe piaţă produsele finite. 31 

Perspectivele dezvoltării unei mari industrii modeme păreau neclare 

A 

la mijlocul secolului. Ii lipseau elementele esenţiale: investiţia cores¬ 
punzătoare de capital, mîna de lucru calificată şi o piaţă indigenă largă 
pentru bunurile manufacturate, lipsuri cauzate în parte de subdezvoltarea 
agriculturii şi de nivelul scăzut de trai al grosului populaţiei. Remediile 
pentru aceste deficienţe — instituţiile şi mentalitatea capitalismului mo¬ 
dem — de-abia îşi făcuseră apariţia. 

Un formidabil obstacol în calea dezvoltării marii industrii pe scară largă 
era fluxul crescînd de mărfuri străine şi lipsa unor tarife protecţioniste. 
înainte de Unirea Principatelor, volumul importurilor fusese moderat, dar, 
în următorul sfert de veac, în special după convenţia comercială din 1875 
cu Austro-Ungaria, acestea au ameninţat să înghită piaţa românească, 
înainte de 1860, importurile constau doar în articole de „lux“ — mătă¬ 
suri şi ţesături fine, îmbrăcăminte, trăsuri, sticlărie şi mirodenii —, iar prin¬ 
cipalii lor cumpărători erau clasele de sus. Erau prea scumpe pentru restul 


31 Virgil Madgearu, Ocrotirea muncitorilor în România, Bucureşti, 1915, p. 6; Virgil 
Madgearu, Zur industriellen Entwickelung Rumăniens, Weida, 1911, pp. 102-112. 

populaţiei şi, ca atare, nu au influenţat în mod serios pieţele industriei locale 
şi ale meşteşugurilor. Ţăranii nu cumpărau aproape nimic din import, cu 
excepţia lucrurilor din bumbac. După 1860, importurile au căpătat un ca¬ 
racter total diferit. Mari cantităţi de mărfuri ieftine, de larg consum, chiar 
şi pentru cei săraci, au invadat ţara. Această schimbare reflecta imensa 
capacitate a industriei vest-europene de a satisface nevoile şi gusturile unor 
consumatori străini. Ea arăta, de asemenea, atît capacitatea pieţei româneşti 
de a absorbi aceste mărfuri, datorită producţiei agricole accelerate, cît şi 
lipsa de apărare a pieţei româneşti. Funcţionarea în continuare a normelor 
comerciale otomane a fost neîndoielnic decisivă pentru menţinerea unei 
pieţe româneşti deschisă mărfurilor străine. Chiar şi după Unirea Princi¬ 
patelor, concesiile economice acordate de Turcia diverselor puteri europe¬ 
ne continuau să fie aplicate României. în România însăşi, teoriile liberu¬ 
lui schimb ale economiştilor şi politicienilor, care prevalau în anii ’60 şi 
’70, se pronunţau împotriva impunerii unor tarife protecţioniste. Potrivit 

A. 

acestora, unicul scop servit de taxele vamale era creşterea venitului. In 
1874, guvernul a decis în sfîrşit să introducă, de la sine putere, o nouă struc¬ 
tură a tarifelor vamale, protecţionistă ca natură, dar a abandonat proiectul, 
cînd s-a semnat, în anul următor, convenţia comercială cu Austro-Ungaria. 

Schimbări semnificative au avut loc în anii ’70 şi ’80, care au încura¬ 
jat dezvoltarea marii industrii. Abolirea suzeranităţii otomane a înlăturat 
ultimele impedimente politice din calea comerţului internaţional şi a dat 
guvernului român posibilitatea de a duce o politică comercială menită să 
promoveze dezvoltarea economică. O consecinţă imediată a fost creşterea 
rapidă a comerţului exterior, care, la rîndul său, a stimulat activitatea eco¬ 
nomică şi a atras investiţii străine. In aceleaşi două decenii, a început să 
se înfiripe o infrastructură modernă: au fost înfiinţate bănci comerciale 
particulare şi o bancă naţională pentru a asigura creditul necesar şi a oferi 
o oarecare coordonare si stabilitate financiară; a fost introdus sistemul mo- 
netar naţional; s-au adoptat greutăţi şi măsuri uniforme bazate pe sistemul 
zecimal; au fost înfiinţate burse comerciale unde se puteau stabili preţurile 
mărfurilor şi dobînzile în condiţiile de piaţă liberă; a fost adoptată o cu¬ 
prinzătoare legislaţie comercială şi civilă, care oferea atît oamenilor de 
afaceri români, cît şi celor străini cadrul legal necesar pentru desfăşurarea 
activităţilor lor; au fost îmbunătăţite şi extinse mijloacele de transport, 
mai cu seamă căile ferate. 

Două alte elemente au fost, de asemenea, esenţiale pentru realizarea 
transformării economice: un nou spirit în afaceri bazat pe credit, precum 

/V 

şi investiţia corespunzătoare de capital. Intre anii ’40 şi ’60, un număr de 

economişti, mai cu seamă Ion Ghica şi Dionisie Pop Marţian, au preamărit 
virtuţile sistemului de credit modem. Cu toate că transformarea ideilor 
în instituţii s-a dovedit dificilă, aşa cum atestă nereuşita Domnitorului 
Grigore Ghica de a înfiinţa o Bancă Naţională a Moldovei în 1856, aceş¬ 
tia, împreună cu numeroşi adepţi ai lor, au contribuit la netezirea drumului 
către o transformare generală a mentalităţii în afaceri. Cam în acelaşi timp. 
capitalul destinat investiţiilor a început să se acumuleze din varii surse 
interne: exploatarea mai intensivă a terenurilor agricole, sumele strînse 
din plata compensaţiilor pentru pămînturile expropriate în 1864, arendarea 
pe scară mai largă a moşiilor, comerţul exterior şi interior, aprovizionarea 
contra cost a armatei şi a instituţiilor publice. Posibilităţile de înavuţire 
individuală s-au înmulţit aşadar, iar un număr din ce în ce mai mare de 
persoane a început să investească în industrie, mai întîi în industria alimen¬ 
tară, apoi în diverse alte întreprinderi. în anii ’60, acestea au format nu¬ 
cleul noii burghezii industriale, care în anii ’80 avea să exercite o influen¬ 
ţă decisivă asupra politicii economice a statului. 

Capitalul străin a avut un rol crucial în dezvoltarea industriei grele şi 
a economiei în general. 32 Acesta a început să pătrundă în cantităţi sub¬ 
stanţiale în România după Războiul de Independenţă şi, în afara indus- 

A 

triei, a fost investit în bănci, comerţ şi asigurări. In industrie, înainte de 
Primul Război Mondial, capitalul străin devenise predominant în gaz şi elec¬ 
tricitate (95,5 la sută), petrol (94 la sută), zahăr (94 la sută), metalurgie 
(74 la sută), chimicale (72,3 la sută), industria lemnului (69 la sută). Cea 
mai mare concentrare era în producţia de materii prime. Capitalul anglo- 
olandez şi cel franco-belgian deţineau împreună circa 57 la sută din totalul 
capitalului investit în industrie. Capitalul străin reprezenta, de asemenea, 
o prezenţă masivă în sistemul bancar după anul 1880, cînd a devenit total 

A 

funcţional sistemul naţional de instituţii de credit. In ajunul Primului Răz¬ 
boi Mondial, cele mai mari cinci bănci controlate de capitalul străin dispuneau 
de resurse însumînd 500 000 000 lei, în comparaţie cu cele 325 000 000 

A 

lei ce reveneau celor mai mari patru bănci româneşti. împrumuturile acor¬ 
date guvernului român erau o altă cale prin care pătrundea în ţară capi- 

A 

talul străin. Intre 1866 şi 1914, acestea însumau 4 miliarde lei, ce au 
fost folosite pentru un program ambiţios de lucrări publice, în special pen¬ 
tru construirea de căi ferate şi de clădiri guvernamentale. România a 
atras capital străin datorită profitului relativ ridicat, de obicei între 4,25 
şi 5,6 la sută. Astfel de investiţii au fost esenţiale pentru dezvoltarea unei 


32 Victor Axenciuc, „Penetraţia capitalului străin în România pînă la primul război 
mondial 44 , în Revista de istorie , 34/5, 1981, pp. 821-851. 

economii modeme, dar ele au slujit şi ca mijloc prin care persoane şi 
guverne străine puteau influenţa politica guvernului român. 

Prelucrarea produselor agricole reprezenta industria de bază a acelei 
perioade. Morăritul în mod special era în continuă dezvoltare şi a fost una 
dintre primele industrii care a suferit transformări tehnologice. Apariţia 
din belşug a grînelor ieftine americane pe piaţa europeană a provocat un 
declin dramatic al exporturilor româneşti în numeroase ţări (în 1860, 16 
la sută din exporturile de grîne româneşti erau destinate Marii Britanii şi 
Franţei; în 1874, ele ajungeau doar la 1,4 la sută), dar o astfel de con¬ 
curenţă a stimulat prelucrarea indigenă a produselor alimentare, forţîn- 
du-i pe moşierii români să extindă instalaţiile existente şi să înfiinţeze noi 
ramuri ale acestei industrii. Una dintre cele mai profitabile era aceea a 
rafinării zahărului, care a început să fie modest încurajată de către stat în 
1873. Tutunul, de asemenea, era una dintre culturile care se bucurau de 
atenţie; în 1872 au fost înfiinţate două fabrici, una la Bucureşti şi alta la 
Iaşi, care împreună foloseau o mie de lucrători. Devenise un lucru normal 
acum pentru marii moşieri şi pentru arendaşi să se alăture industriaşilor 
în căutarea de subsidii şi de alte avantaje, atît de la guvernele liberale, cît 
şi de la cele conservatoare, pentru industriile care foloseau produsele lor 
agricole şi lemnoase. 

Industria a beneficiat enorm de pe urma sprijinului Partidului Liberal, 
începînd cu anii ’60. Aşa cum am văzut, liberalii priveau cu simpatie ideile 
protecţioniste, dar au fost împiedicaţi să le aplice de către tratatele exis¬ 
tente, mai ales Convenţia comercială cu Austro-Ungaria. Tipul lor de pro- 
tecţionism s-a conturat însă treptat. La început, aceştia erau lipsiţi de o 
strategie economică cuprinzătoare şi, astfel, legislaţia viza doar anumite 
ramuri industriale, fiind menită în primul rînd să stimuleze folosirea mate¬ 
riilor prime indigene (de pildă, legea din 1881 pentru promovarea indus- 

A 

triei hîrtiei prin asigurarea unor achiziţii regulate de către stat). In ace¬ 
laşi timp însă, liberalii nu au înţeles imediat importanţa industriei grele. 
Mare parte a legislaţiei adoptate de către aceştia înainte de 1887 pentru 
stimularea industriei se concentra asupra dezvoltării meşteşugurilor. Pînă 
şi cuprinzătoarea lege prezentată Parlamentului în 1882 de către Petre Aure- 
lian se baza pe premisa că dezvoltarea unei industrii modeme trebuia să 
înceapă cu încurajarea meşteşugurilor şi cu îmbunătăţirea învăţămîntu- 
lui tehnic şi profesional. Nu făcea nici un fel de referire la sprijinirea pro¬ 
ducţiei industriale pe marile întreprinderi. Un deceniu mai tîrziu, în 1895, 
punctele de vedere ale lui Aurelian nu se schimbaseră în mod substanţial. 

A 

In timp ce argumenta că tarifele protecţioniste erau esenţiale pentru crea¬ 
rea industriei şi, ca atare, a unei economii înfloritoare, el insista că atenţia 

trebuie acordată în primul rînd industriilor casnice şi meşteşugăreşti, ca 
o premisă necesară înfiinţării unui sistem de fabrică. 33 El a recunoscut 
valoarea marii industrii, dar pentru o vreme i-a rezervat doar un statut 
„accesoriul Cu toate acestea, încurajarea marii industrii devenea o com¬ 
ponentă însemnată a teoriei economice liberale, iar pe la mijlocul anilor 
’80 a început să fie adoptată principala legislaţie aferentă. 

A 

Incepînd cu 1886, liberalii au pus bazele unei politici industriale fun¬ 
damentate pe tarifele protecţioniste şi pe sprijinul direct al statului pentru 
întreprinderile mari şi mijlocii. Pe termen lung, scopul acestor măsuri şi 
al tuturor celor ce au urmat a fost crearea unei industrii capitaliste mo¬ 
deme, după modelul Europei occidentale, o politică ceTnsemna mai multă 
concurenţă pentru formele meşteşugăreşti şi artizanale de industrie. Pri¬ 
mul act important al noii politici industriale a fost Legea generală a tarife¬ 
lor din 1886, care, aşa cum am văzut, a fost adoptată după expirarea Con¬ 
venţiei comerciale cu Austro-Ungaria. Taxele de import erau aplicate unui 
număr de circa 600 de articole şi reprezentau cam 10-15 la sută din valoa- 
rea lor. In comparaţie cu practicile altor ţări, aceste tarife ofereau doar un 
grad modest de protecţie. Ele erau menite să apere de concurenţa străină, 
în primul rînd, acele industrii ce fiinţau deja, mai ales industria alimen¬ 
tară şi alte ramuri ale industriei uşoare, producătoare de bunuri de larc 
consum. Astfel, aceste tarife au reprezentat faza iniţială de protecţionism 
îndreptată către folosirea materiilor prime provenite din agricultura şi sil¬ 
vicultura românească. Dar actul respectiv privea şi în perspectivă şi ofe¬ 
rea un sprijin modest altor tipuri de industrii, care — autorii acestuia eraw 
siguri — aveau să fie înfiinţate pînă la urmă. Legea asupra tarifelor a fosi 
substanţial revizuită în 1904 şi 1906, pentru a ţine seama de progresul in¬ 
dustrial al ţării şi de presiunea crescîndă a bunurilor manufacturate străine 
Noile taxe vamale se înscriau între 10 şi 25 la sută din valoarea mărfurilor 
fiind ridicate la acele articole care concurau produsele industriei indigen 
şi scăzute la utilaje şi la articolele necesare dezvoltării acestei industrii 

Mulţi oameni de afaceri şi bancheri au socotit legile cu privire la tan 
fele vamale un mijloc prea ocolit de promovare a industriei. Se pronunţa- 
în schimb, pentru extinderea ajutorului direct al statului, iar în 1887 ? 
adus o contribuţie utilă la obţinerea aprobării din partea Parlamentului 
unui program cuprinzător de susţinere a dezvoltării industriale. Noua leirv 


33 P. S. Aurelian, „Industria zahărului 44 , în Economia naţională , 19/9, 18^ 
pp. 193-198. Pentru elaborarea anterioară a ideilor sale, vezi P. S. Aurelian, Cum 
poate fonda industria în România şi industria română faţă cu libertatea comerc - 
lui de importaţium , în P. S. Aurelian, Opere economice , Bucureşti, 1967, pp. 185-2 î 

de încurajare a industriei prevedea scutiri de taxe şi tarife vamale pentru 
toate utilajele şi materiile importate pe o perioadă de 15 ani, o reducere 
a costurilor transportului pe calea ferată şi acordarea cu titlu gratuit de 
către stat a unor terenuri de construcţie pe timp de 90 de ani tuturor cetăţe¬ 
nilor români sau străini care vor înfiinţa întreprinderi industriale cu un 
capital de cel puţin 50 000 de lei sau care foloseau minimum 25 de mun¬ 
citori. Legea permitea de asemenea o investiţie nelimitată de capital străin 
în noile industrii, o recunoaştere de către liberali, în ciuda retoricii lor de¬ 
spre iniţiativa autohtonă, că nu posedau resurse financiare suficiente pen¬ 
tru a-şi duce la îndeplinire ambiţioasele lor planuri economice. 

Legea din 1887 a rămas în vigoare timp de un sfert de secol. Sprijinul 
pe care îl oferea marii industrii a fost extins pînă în 1912, pentru a include 
şi meşteşugarii care foloseau cel puţin 4 muncitori sau cooperativele 
meşteşugăreşti cu cel puţin 20 de membri. Noua lege prevedea, de aseme¬ 
nea, că mărfurile furnizate statului de toate aceste întreprinderi puteau avea 
preţuri cu pînă la 5 la sută mai mari decît produsele similare disponibile 
din alte ţări. Ambele legi contribuiau în mod substanţial la progresul marii 
industrii pe scară largă. Dacă între 1866 şi 1886, erau înfiinţate anual în 
medie 8 întreprinderi, acestea ajunseseră la 63 anual între 1906 şi 1911 (după 
intrarea în vigoare a tarifelor din 1906). Din cele aproximativ 1 150 de 
întreprinderi ce funcţionau în 1915, 837 primeau sprijin din partea sta¬ 
tului; capitalul investit în industria mare a crescut substanţial de la 247 
milioane lei în 1901, la 329 milioane lei în 1915 (ultima cifră include doar 
industriile încurajate de stat). 

A, 

In preajma Primului Război Mondial, industriile dominante erau indus¬ 
tria petrolieră şi cea de cherestea, care împreună reprezentau 36,2 la sută 
din producţia industrială, precum şi cea alimentară — 32,3 la sută. Celelalte 
industrii reprezentau ultima treime, printre acestea numărîndu-se indus¬ 
tria textilă (8,3 la sută) şi metalurgia (7,8 la sută). Lacunele din structura 
industriei româneşti sînt evidente. Absenţa unei industrii siderurgice şi a 
capacităţilor constructoare de maşini, precum şi caracterul rudimentar al 
industriei chimice erau indicii că nivelul industrializării se afla mult în 

A 

urma celui vest-european. In plus, industria contribuia doar cu 17 la sută 
la venitul naţional. 

Dezvoltarea accelerată a industriei româneşti începînd cu anii ’90 a fost 
însoţită de o concentrare a capitalului şi a producţiei într-un număr rela¬ 
tiv mic de întreprinderi. La începutul secolului al XX-lea, 4 la sută din 
marile întreprinderi (cele cu un capital fix de peste 2 milioane) deţineau 
46 la sută din întreg capitalul investit în industrie. In 1913, 6 societăţi pe 

acţiuni deţineau 40 la sută din capitalul total al unor asemenea societăţi. 
Băncile au contribuit şi ele la acest proces. Şi în acest domeniu avea loc 
o concentrare de capital; în 1913, 7 bănci, adică 4 la sută din totalul băn¬ 
cilor comerciale, controlau 58 la sută din capitalul bancar. Băncile şi-au 
sporit constant numărul de acţiuni în industrie, dobîndind controlul asupra 
unor fabrici şi luînd iniţiativa înfiinţării altora. 34 

Cea mai dinamică ramură a industriei româneşti era cea petrolieră. Dar 

A 

aceasta s-a întîmplat doar după 1895. In jumătatea de secol anterioară, 
explorarea şi producţia au progresat încet şi cu metode şi echipament rudi¬ 
mentare. Prima societate, Wallachian Petroleum Company, a fost înfiinţată 
în 1864, cu un capital de 4 milioane de franci, de către un englez, Jackson 
Brown. Trei ani mai tîrziu, un grup de economişti şi politicieni români a 
înfiinţat Compania Anonimă Română pentru Explorări şi Comerţul cu 

A 

Păcură. In cazul acesta şi al altor întreprinderi modeste ce au apărut ulte¬ 
rior, predomina capitalul românesc, dar atît liberalii, cît şi conservatorii 
recunoşteau că resursele indigene erau insuficiente pentru dezvoltarea in¬ 
dustriei. Legea minelor din 1895, care a marcat o schimbare spectaculoasă 
în amploarea şi caracterul industriei petroliere româneşti, a fost o încer¬ 
care de remediere a situaţiei. în curînd, capitalul străin va începe să se scurgă 
în cantităţi din ce în ce mai mari spre activitatea de explorare şi de ex¬ 
ploatare a petrolului. între 1903 şi 1914 au fost înfiinţate multe dintre prin¬ 
cipalele trusturi ce aveau să domine industria petrolieră românească pînă 
la cel de-al Doilea Război Mondial: Steaua Română, achiziţionată de ca¬ 
pitalul german în 1903, Româno-Americană (Standard Oii, 1904) şi Astra 
Română (Royal Dutch-Shell, 1910). în 1914, industria petrolieră română 
era marcat internaţionalizată: capitalul german controla 35 la sută, urmat 
de cel britanic (25 la sută), olandez (13 la sută), francez (10 la sută) şi 
american (5,5 la sută). 35 Capitalul românesc reprezenta doar 5,5 la sută. 
Efectele masivelor investiţii străine pot fi măsurate printr-o creştere spec¬ 
taculoasă a producţiei, stimulată, desigur, de rapida creştere a cererii de 
petrol pe plan mondial: 250 0001 în 1900 şi 1 885 0001 în 1913. în această 
perioadă, luată în întregime, peste 50 la sută din producţie era exportată, 
în timp ce consumul intern nu depăşea în general 40 la sută, mare parte 
din acesta sub formă de petrol lampant şi de lubrifianţi. Statul a devenit 


34 G. M. Dobrovici, Istoricul dezvoltării economice şi financiare a României şi 
împrumuturile contractate, 1823-1933 , Bucureşti, 1934, pp. 263-271. 

35 Gheorghe Buzatu, România şi trusturile petroliere internaţionale pînă la 1929 , 
Iaşi, 1981, pp. 34-35; Maurice Pearton, Oii and the Romanian State , Oxford, 1971, 
pp. 22-34. 

unul dintre cei mai mari consumatori, în special după înlocuirea cărbunelui 
cu petrol la locomotivele de cale ferată, la sfîrşitul secolului al XlX-lea. 

în ciuda creşterii impresionante înregistrate în rafinarea petrolului, în 
industria alimentară şi cea a lemnului, care împreună reprezentau 74 la 
sută din valoarea producţiei obţinute de marile întreprinderi în preajma 
Primului Război Mondial, cîteva ramuri de bază ale unei industrii moder¬ 
ne erau aproape inexistente. Cel mai grav se resimţea eşecul înregistrat 
în dezvoltarea metalurgiei. O anchetă industrială din 1901-1902 releva 
existenţa doar a unui număr de şaptezeci şi cinci de asemenea întreprinderi, 
unele dintre acestea fiind doar simple ateliere. Industria constructoare de 
maşini era inexistentă. Astfel, industria românească, în general, rămînea 
dependentă de importuri în aceste sectoare vitale. Acelaşi lucru se întîm- 
pla în privinţa cărbunelui. Consumul era de 610 993 t în 1913-1914, dar 
producţia se ridica doar la 230 431 t, prea scăzută ca să satisfacă nece¬ 
sităţile unei industrii în dezvoltare. 

Comerţul exterior a avut un efect decisiv asupra dezvoltării industriei 
şi economiei româneşti în ansamblu. Acesta s-a extins foarte mult înjumă¬ 
tăţea de secol premergătoare Primului Război Mondial. Pentru o vreme, a 
urmat formele şi căile tradiţionale. România exporta grîne, în special grîu 
şi porumb şi alte produse agricole, şi importa bunuri manufacturate, în 
primul rînd bunuri de larg consum. în această perioadă, atît guvernele con¬ 
servatoare, cît şi cele liberale au menţinut la un nivel scăzut taxele vamale 
la cereale, pentru a încuraja vînzările în străinătate şi, prin aceasta, pen¬ 
tru a spori veniturile statului şi pentru a stimula dezvoltarea economică. 
In afară de Austro-Ungaria, România a semnat acorduri comerciale cu alte 
mari puteri. Un tratat de comerţ şi navigaţie cu Rusia, încheiat în martie 
1876, se baza pe principiul naţiunii celei mai favorizate. Statele vest-eu- 
ropene au refuzat la început să încheie convenţii tarifare cu România, pen¬ 
tru a nu ofensa guvernul otoman. Dar, în noiembrie 1876, după modelul 
convenţiei cu Austro-Ungaria, au fost semnate acorduri cu Franţa, Marea 
Britanie şi Italia, iar în 1877, cu Germania. 

Efectele acestor tratate asupra dezvoltării economice româneşti au fost 
amestecate. Pe de o parte, comerţul a cunoscut o creştere spectaculoasă. 

A 

Intre 1872 şi 1911, valoarea totală a exporturilor a sporit de la aproape 
840 de milioane la 2 700 de milioane lei, iar importurile au crescut de la 
600 de milioane la 2 200 de milioane lei. în acelaşi interval. România a 
avut o balanţă comercială pozitivă, cu excepţia perioadei 1877-1899 şi a 
anilor 1904 şi 1908. Excedentul comercial se datora în primul rînd unei creş¬ 
teri a exportului de cereale, în special de grîu, iar după 1900, a exportului 

de petrol şi de produse lemnoase. Deficitele s-au datorat, între 1876 şi 
1885, prevederilor nefavorabile ale convenţiei comerciale cu Austro-Un- 
garia, iar după 1887, politicii de investiţii substanţiale în industrie. Creşterea 
pieţei interne, într-o vreme cînd industria autohtonă nu era suficient dez¬ 
voltată pentru satisfacerea cererii, iar meşteşugurile erau pe cale de dispariţie, 
s-a dovedit şi ea importantă. Astfel, importul de bunuri de consum a cunos¬ 
cut o creştere substanţială. De pildă, în 1882, textilele reprezentau 33 la 
sută din volumul total al importurilor, iar în 1902 ajunseseră să constituie 
48 la sută. 

Deschiderea relativă a pieţei româneşti pentru importuri în deceniul 
1876-1885 a dat lovituri grele tuturor ramurilor industriei indigene. Măr¬ 
furile străine au înlocuit fără greutate produsele interne, în special datorită 
faptului că erau mai ieftine. Fabricanţii străini reduseseră costurile pnn 
producţia de serie, folosirea unor materii prime de calitate inferioară, mai 
ales în cazul textilelor şi al obiectelor de uz gospodăresc, şi promovau 
tehnicile de marketing, toţi aceşti factori la un loc copleşindu-i pe producă¬ 
torii autohtoni. Concurenţa pentru pieţele româneşti între întreprinzătorii 
din diverse ţări a contribuit şi ea la menţinerea preţurilor la un nivel scăzut 
Cei care beneficiau de aceasta erau neîndoielnic consumatorii din ţară. 
în schimb avea de suferit industria indigenă, în special cea textilă. Vechile 
forme de producţie practicate de către meşteşugari şi ţărani, care şi-au pier¬ 
dut poziţia de principali furnizori de mărfuri industriale pentru populaţie, 
au suferit o transformare radicală. In unele regiuni, acestea au supravieţui' 
la scară redusă, dar în altele, astfel de meserii, precum ţesutul, au dispărui 

A 

în întregime. In aproape toate ramurile industriei meşteşugăreşti, impor¬ 
turile au redus nivelul de trai al meşteşugarilor, facîndu-i pe mulţi sâ-ş 
abandoneze meseria. Intr-un anumit sens, aceste importuri au lăsat un go 
în economia naţională. Nu s-a creat nici un fel de nouă formă de organi¬ 
zare industrială care să ia locul tradiţionalelor structuri meşteşugăreşti 
Cîteva industrii artizanale au supravieţuit folosind materii prime şi semi¬ 
fabricate din import, dar ele au rămas un fel de anexă a industriei occi¬ 
dentale şi au dus o existenţă precară, de dependenţă faţă de tehnologia ş 
strategiile de marketing ale întreprinzătorilor occidentali. 

Au apărut cîteva schimbări semnificative în orientarea comerţului româ- 

a 

nesc de după Războiul de Independenţă. In ceea ce priveşte exporturile. 
Imperiul Otoman fusese cel mai bun client al României în anii ’60, dai 
după aceea, pe măsură ce comerţul românesc se îndepărta de pieţele tradi¬ 
ţionale răsăritene, îndreptîndu-se către Vest, Austro-Ungaria a preluat locu 
întîi între 1876 şi 1880. Apoi, ca principal rezultat al războiului vama* 
aceasta din urmă a cedat locul Marii Britanii, care a fost cel mai bun clicr. 

al României pentru produse agricole pînă la începutul anilor ’90. Dintre 
furnizorii de mărfuri ai României, Germania s-a plasat pe locul întîi la 

A 

începutul anilor ’90, urmată de Austro-Ungaria. In preajma Primului Răz¬ 
boi Mondial (1912), aceste două ţări asigurau României 60 la sută din 
totalul de mărfuri importate. 36 In acelaşi an, Austro-Ungaria a fost şi ea 
un cumpărător important de produse româneşti (a preluat 14,8 la sută din 
totalul exporturilor româneşti, iar Germania 6,6 la sută). Puterile occi¬ 
dentale rămîneau mult în urma acestora. Marea Britanie şi Franţa la un 
loc furnizau cam 20 la sută din importurile României şi preluau circa 15 
la sută din exporturile ei. Comerţul cu Răsăritul (Imperiul Otoman şi Rusia) 
era neglijabil. 


SISTEMUL BANCAR ŞI TRANSPORTURILE 

Expansiunea industriei şi afacerilor în general, precum şi volumul din 
ce în ce mai mare al comerţului exterior în cea de-a doua jumătate a seco¬ 
lului al XlX-lea au sporit brusc cererea de capital şi au adus schimbări 
fundamentale în sistemul financiar românesc. Bănci mari, modeme, atît 
de stat, cît şi particulare, au înlocuit cămătarii şi casele de comerţ care 
înfloriseră înainte de mijlocul secolului. Băncile române s-au asociat acum 
cu principalele instituţii financiare europene şi, prin intermediul acestora, 
capitalul străin intra în ţară în cantităţi record. Noile bănci au fost moto- 
mi unor acţiuni economice importante — înfiinţarea unor industrii mo¬ 
deme, exploatarea resurselor naturale şi construirea căilor ferate şi a altor 
mijloace de transport. La începutul secolului a crescut rapid numărul unor 
instituţii financiare mai modeste, precum cooperativele de credit şi băncile 
populare, menite să satisfacă nevoile celor ce solicitau mici împmmuturi. 

De importanţă crucială în crearea economiei naţionale a fost adoptarea 
unui sistem monetar naţional. Chiar şi în anii ’60, în Principatele Unite 
continua să circule o varietate uimitoare de valute, uneori cîte 75 în acelaşi 
timp, împiedicînd dezvoltarea economiei în general şi a comerţului în par¬ 
ticular. Domnitoml Alexandru Ioan Cuza încercase să rezolve problema 
în 1860, cînd a propus adoptarea unei monede naţionale, romanatul, cu 
aceeaşi valoare ca francul francez. Dar, din cauza opoziţiei guvernului 
otoman şi a lipsei de resurse financiare, proiectul a trebuit să fie abandonat. 

36 O analiză detaliată a comerţului exterior al României după 1900 se găseşte 
în Mircea Iosa, „Comerţul exterior al României în primul deceniu al secolului al 
XX-lea“, în Revista de istorie , 41/2, 1988, pp. 171-190; 41/3, pp. 299-312. 



202 


ROMÂNIA, 1866-1947 


A fost reactualizat şi legiferat în 1867 sub impulsul unei noi conştiinţe 
naţionale. Unitatea monetară s-a numit leu, după Lowenthaler, monedă 
bătută în Ţările de Jos, în a doua jumătate a secolului al XVI-lea, şi care 
circulase în Principatele Române pînă în a doua jumătate a secolului al 
XVIII-lea. In acelaşi timp, România a adoptat sistemul monetar, zecimal 
şi metric al Uniunii Monetare Latine, din care făceau parte Franţa, Italia, 
Belgia, Elveţia, şi acum România. Primele monezi româneşti, din cupru, 
au fost bătute în Marea Britanie în 1867, iar primele monezi de argint în 
1870, la monetăria înfiinţată în acelaşi an la Bucureşti. Prima emisiune de 
hîrtie-monedă — biletele ipotecare garantate prin domeniile statului şi alte 
bunuri imobiliare ale acestuia — au fost realizate în iunie 1877, pentru 
a acoperi cheltuielile Războiului de Independenţă. Noua monedă unică a 
impus ordinea monetară în ţară şi a contribuit, nu puţin, la încurajarea 
investiţiilor interne. 

Intre ultimii ani de domnie ai lui Alexandru Ioan Cuza şi Războiul de 
Independenţă a apărut o varietate de instituţii financiare. Vechile case de 
schimb, care dădeau împrumuturi pe termen scurt, cu ipotecă asupra pro¬ 
prietăţilor, au suferit o eclipsă după introducerea noului sistem monetar. 
Locul le-a fost luat de băncile particulare, ca de pildă Marmorosch, Blank 
& Co. şi Chrissoveloni, specializate în tranzacţii comerciale. Dar, cea din 
urmă nu a putut satisface nevoia crescîndă de capital sigur şi stabil. Cuza 
a luat iniţiativa de a asigura o astfel de sursă în 1864, prin înfiinţarea Casei 
de Depuneri şi Consemnaţiuni, care primea depuneri din partea diverselor 
instituţii, locale şi centrale, precum şi a persoanelor particulare. Acorda 
împrumuturi statului, dînd posibilitatea guvernelor ce se succedau la pu¬ 
tere să acopere deficitele, o caracteristică obişnuită a finanţelor publice pînă 
la Războiul de Independenţă. Pentru a consolida capacitatea financiară a 
statului, Cuza a acordat unui consorţiu al unor oameni de finanţe englezi, 
francezi şi austrieci dreptul de a înfiinţa o bancă de scont. Banca României, 
la Bucureşti, în 1865. Ca bancă comercială, aceasta a alimentat cu capi¬ 
tal străin piaţa românească şi a influenţat operaţiunile de export şi import, 
în 1873, moşierii, împovăraţi de enorme datorii, în ciuda compensaţiilor 
primite în 1864, au creat cu ajutor de stat Creditul Funciar Rural. Scopul 
principal al acestuia era de a acorda credite membrilor lui cu rate ale dobînzii 
considerabil mai scăzute decît cele pretinse de tradiţionalii cămătari sau 
de noile bănci comerciale. Creditul Funciar Rural s-a dovedit a fi un mijloc 
reuşit de uşurare a datoriilor moşierilor şi a încurajat deţinătorii de mari 
proprietăţi urbane să-şi înfiinţeze Creditul Urban Bucureşti, în 1874. 

Nici una dintre aceste instituţii, singură sau toate la un loc, nu putea 
să satisfacă cerinţa crescîndă de credite după Războiul de Independenţă. 

Banca României, ce continua să reprezinte în 1879 cea mai importantă insti¬ 
tuţie financiară a ţării, nu era capabilă să asigure întreprinzătorilor indus¬ 
triali şi comerciali finanţarea de care aveau nevoie pentru a putea fructi¬ 
fica posibilităţile de dezvoltare. Bănci particulare, precum Marmorosch, 
Blank & Co., aveau resurse suficiente pentru a credita realizarea sistemului 
de canalizare din Bucureşti şi a participa la construcţia căilor ferate, dar 
nu au putut îndeplini funcţiile unei instituţii de credit a statului. Existau 
de asemenea presiuni pentru extinderea creditelor cu dobînzi mici, din partea 
persoanelor cu resurse modeste, în special din zonele rurale, unde ratele 
dobînzii pretinse de cămătari ajungeau la 50 la sută între 1878 şi 1880 (credi¬ 
tele obţinîndu-se mai uşor la oraş decît la sat, ratele dobînzilor erau mai 
scăzute, fiind de obicei de 10-12 la sută). Oamenii de afaceri şi marii 
moşieri, liberali şi conservatori, se pronunţau pentru creşterea accesibilităţii 
creditului, considerîndu-1 hotărîtor pentru succesul întreprinderilor lor. 

Pentru satisfacerea acestor necesităţi şi asigurarea stabilităţii financia¬ 
re, în 1880 a fost înfiinţată Banca Naţională a României. Iniţiativa a aparţi¬ 
nut lui Ion Brătianu şi liberalilor, care au conceput un plan prin care-şi puteau 
asigura propriul lor control asupra acestei instituţii-cheie. In conformi¬ 
tate cu principiul controlului intern al economiei naţionale, pe care îl 
enunţaseră, proiectul lor de lege prevedea că pentru înfiinţarea băncii nu 
putea fi folosit decît capital românesc, din care două treimi urmau să pro¬ 
vină din surse particulare, iar o treime de la stat. Liberalii nu au făcut nici 
un secret din intenţia lor de a subordona activităţile Băncii Naţionale intere¬ 
selor partidului lor, iar cînd s-au pus în vînzare acţiunile alocate investito¬ 
rilor particulari, ele au fost înşfăcate, în cîteva ore, de către lideri de par¬ 
tid. Parteneriatul dintre stat şi acţionarii particulari a durat pînă în 1901. 
După acea dată, Banca Naţională şi-a continuat operaţiunile ca instituţie 
particulară sub acelaşi nume, bucurîndu-se de privilegii speciale din partea 
statului, în special de dreptul exclusiv de a emite bancnote. A funcţionat 
şi ca bancă centrală comercială şi, în această calitate, a avut un rol decisiv 
în crearea sistemului bancar român modem. Pînă la Primul Război Mon¬ 
dial, Banca Naţională a fost principala sursă autohtonă de credit românesc 
şi a contribuit la mobilizarea capitalului financiar inactiv şi la canalizarea 
sa spre întreprinderile industriale şi comerciale productive. Valoarea împru¬ 
muturilor acordate s-a ridicat de la 66 de milioane lei în 1891 la 1 073 
de milioane lei în 1914, cifre ce reflectă extinderea creditelor şi a activităţii 
economice în general. 


37 Mircea Iosa, „Aspecte ale politicii economice liberale după cucerirea inde- 
pendenţei“, în Revista de istorie , 39/1, 1986, pp. 34-37. 

în ajunul Primului Război Mondial, sistemul bancar românesc fusese 
deplin format şi era capabil să satisfacă necesităţile de credit ale indus¬ 
triei, comerţului şi ale marilor moşieri. Numărul total al băncilor a cres¬ 
cut cu repeziciune, de la 30 în 1901 la 215 în 1914. Majoritatea erau insti¬ 
tuţii de dimensiuni modeste, care serveau micilor comercianţi şi industriaşi, 
ţăranilor înstăriţi şi mijlocaşi. întregul sistem financiar ajunsese să fie domi¬ 
nat acum de 9 bănci mari, dintre care 4 erau controlate de capital străin. 

a 

In 1913, ele deţineau 70 la sută din totalul resurselor tuturor băncilor co¬ 
merciale, în timp ce 188 de bănci mici şi mijlocii aveau doar 30 la sută. 

Reţeaua de transporturi s-a extins şi ea pentru a face faţă activităţii indus¬ 
triale crescute şi dezvoltării comerţului exterior. Problema cea mai urgen¬ 
tă era transportarea cît mai rapidă şi cît mai ieftină către pieţe a produselor 
agricole şi a petrolului. Transportul feroviar părea să ofere cea mai bună 

soluţie. 

* 

Construirea căilor ferate în România a început în 1865, cînd Alexandru 
Ioan Cuza a acordat unei societăţi engleze conduse de John Trevor-Barkley 
concesiunea pentru realizarea căii ferate Bucureşti-Giurgiu, pe o distanţă 
de 70 de kilometri. Concesiunea a fost confirmată de către Principele Carol 
în 1867, iar linia a fost deschisă în octombrie 1869, permiţînd ca produsele 
cîmpiilor româneşti să fie aduse lesne şi în mari cantităţi în porturile 
dunărene şi, de acolo, la Marea Neagră şi pe pieţele occidentale. Acest în¬ 
ceput promiţător a fost urmat de construirea în nordul Moldovei, între 1869 
şi 1871, a cîtorva căi ferate de către un consorţiu anglo-austriac, condus 
de industriaşul austriac Victor von Ofenheim. Făcîndu-se conexiunea cu 
linia Lemberg-Cemăuţi-Suceava, noua reţea a mărit accesul industriaşilor 
şi comercianţilor austrieci pe piaţa românească. 

Un program şi mai ambiţios de construcţii feroviare, menit să lege Bucu- 

a 

reştii de toate zonele ţării, fusese inaugurat de către Principele Carol. In 
1868, el a convins guvernul să acorde o concesiune pe 90 de ani unui con¬ 
sorţiu prusac, condus de omul de finanţe Henri Bethel Strussberg, pen- 

* 

tru construirea şi exploatarea a 915 kilometri de cale ferată. In 1871, în 
timp ce construcţia se afla în plină desfăşurare, consorţiul a dat faliment, 
iar drepturile şi obligaţiile acestuia au fost preluate de un consorţiu ban¬ 
car prusac, condus de Gerson Bleichroder şi sprijinit de Bismarck. 38 între 
1872, cînd a fost deschisă linia Roman-Galaţi-Bucureşti-Piteşti, şi 1880. 
cînd a fost terminată linia Ploieşti-Predeal, reţeaua feroviară de bază a 


38 Complicaţiile construirii căilor ferate în acea perioadă au fost desluşite de Lothar 
Maier, Rumănien aufdem Wegzur Unabhăngigkeitserklărung, 1866-1877 , Mun- 
chen, 1989, pp. 170-262. 

României a devenit funcţională şi a fost conectată la Predeal cu sistemul 

A 

feroviar ungar. In 1874, ea fusese legată deja cu sistemul feroviar rus, cînd 
un antreprenor român a construit o linie scurtă între Iaşi şi Ungheni, la 
graniţa rusă. Aceasta s-a dovedit a fi de o enormă importanţă strategică 
în 1877, cînd a folosit la transportul trupelor ruseşti către Dunăre. Astfel, 
de la 173 kilometri de cale ferată în 1869, reţeaua feroviară română a cres¬ 
cut la 1 300 kilometri în 1880. De atunci, pînă în 1914, s-au mai con¬ 
struit alţi 2 250 kilometri. 

•t 

Ca şi în atîtea alte domenii ale dezvoltării economice, statul român şi-a 
asumat responsabilitatea pentru administrarea întregului sistem feroviar. 

A 

In 1889, devenise monopol de stat prin achiziţionarea liniilor construite 
de consorţiile Strussberg şi Ofenheim, precum şi a altor linii mai mici, 
inclusiv pe aceea care lega Cernavodă, pe Dunăre, cu Constanţa, construită 
de Barkley în 1860, cînd Dobrogea făcea parte din Imperiul Otoman. 

A 

întregul sistem era administrat de o agenţie de stat autonomă. Direcţiunea 
Generală a Căilor Ferate Române, înfiinţată în 1880, care avea şi respon¬ 
sabilitatea proiectării şi construirii de noi linii. 

Căile ferate au stimulat economia. Mai întîi, ele au facilitat exporturile 

A. 

şi importurile. Intre 1880 şi 1914, cantitatea de mărfuri transportate s-a triplat 
de la aproape trei milioane la aproape nouă milioane de tone pe an. Căile 
ferate au contribuit direct la dezvoltarea industriei, pentru că erau princi¬ 
palele consumatoare de cărbune indigen — aproape 90 la sută din producţia 
anuală — şi de cărbune de import, fiind deopotrivă principalele cumpără¬ 
toare de locomotive, vagoane de marfă şi de pasageri, precum şi de şine 
de cale ferată. Chiar de la începuturile ei, industria metalurgică a ţării a fost 
strîns legată de construirea şi întreţinerea căilor ferate, a podurilor şi a mate¬ 
rialului rulant. Datorită activităţilor sale diverse şi vaste, Direcţiunea Generală 
a Căilor Ferate Române a fost cea mai mare întreprindere industrială a ţării, 
cu o investiţie de peste un miliard de lei şi 23 000 de angajaţi. 

Extinderea reţelei de drumuri şi şosele a ţinut pasul cu cea a căilor fera- 

a 

te. In 1861, nu erau decît 309 kilometri de drumuri pavate sau întreţinute 
în întreaga ţară. Un deceniu mai tîrziu, reţeaua a crescut la modesta cifră 
de 1 800 de kilometri. Marea eră a construcţiei de drumuri a început în ulti¬ 
ma parte a anilor ’70 şi s-a încheiat în jurul anului 1900, cînd erau 24 800 
de kilometri de drumuri pavate sau altfel îmbunătăţite. Succesul acesta 
se datorează în special administrării eficiente şi sacrificiilor populaţiei, 
sub formă de impozite şi de prestare de muncă. Legislaţia din 1868, prima 
lege care a abordat în mod cuprinzător problema, a pus bazele unei reţele 
modeme de drumuri naţionale şi locale. Amendată de cîteva ori, legea preve¬ 
dea finanţarea de către stat a principalelor şosele, dar lăsa responsabilitatea 



construirii şi întreţinerii drumurilor comunale şi judeţene pe seama populaţiei 
locale. O agenţie de stat, Direcţiunea Generală de Poduri şi Şosele, înfiinţată 
prin decizie parlamentară în 1906, şi-a asumat principala responsabilitate 
pentru întreţinerea şoselelor şi podurilor din fiecare judeţ. Reţeaua lăr¬ 
gită de drumuri completa serviciile economice ale căilor ferate. Nu erau 
folosite pentru transporturile de mărfuri în vrac, pe distanţe lungi, dar uşurau 
drumul între sate şi tîrgurile şi oraşele din apropiere, stimulînd astfel schim¬ 
bul de produse agricole de la sate şi mărfurile prelucrate de la oraşe. 

A 

îmbunătăţirile transportului de mărfuri pe apă au decurs mai încet decît 
cele care au privit căile ferate şi drumurile. Doar după Războiul de In¬ 
dependenţă s-a acordat o atenţie reală creării unei flote româneşti mari¬ 
time şi fluviale. Printre sprijinitorii ei cei mai înfocaţi a fost Petre Aurelian. 
care, într-o serie de articole de la sfîrşitul anilor ’80, a făcut reclamă zgo¬ 
motoasă realelor avantaje economice ale unei flote maritime comerciale 
naţionale. Parlamentul a votat crearea unei flote fluviale în 1888 şi a alo¬ 
cat o sumă modestă în anul următor, pentru cumpărarea unui remorcher 
şi a unui număr de patru barje. In 1890, guvernul a înfiinţat Serviciul de 
Navigaţie Fluvială Română. Mica flotă s-a extins încet şi a fost folosită 
pentru transportul grînelor, petrolului, sării şi cherestelei pe Dunăre pînă 
la Budapesta, Viena şi Regensburg. întreprinderea s-a dovedit a avea suc¬ 
ces, întrucît volumul încărcăturii şi numărul de pasageri au fost în con¬ 
tinuă creştere pînă la Primul Război Mondial. Transportul maritim inter¬ 
naţional a fost inaugurat în 1895, cînd guvernul a înfiinţat Serviciul Maritim 
Român şi primele vase făceau curse regulate între Constanţa sau Brăila 
şi Constantinopol. In 1897 s-a deschis o linie între Brăila şi Rotterdam. 
servită de cinci cargouri româneşti, de cîte 3 5001 fiecare. Transportul in- 
temaţional a atras şi capital privat. In 1913, opt bănci au format Societatea 
Română, care a început să funcţioneze cu patru cargouri de cîte 6 500 tone 
fiecare. Cu toate acestea, companiile maritime române, de stat şi particu¬ 
lare, s-au dovedit prea mici pentru a putea concura cu marile firme de trans- 

/\ 

port maritim internaţional. In 1911, de pildă, vasele româneşti au transportat 
doar 11 la sută din totalul mărfurilor importate pe mare şi mai puţin de 3 la 
sută din exporturile ţării. Participarea României la Primul Război Mondial 
a avut drept efect distrugerea atît a flotei fluviale, cît şi a celei maritime. 

Structurile existente înainte de 1914 au oferit politicienilor, economiştilor 
şi sociologilor de cele mai diverse opinii şi urmărind varii scopuri spe¬ 
ranţa unor progrese continue economice şi sociale. Primul Război Mondial 
avea să-i supună atît pe aceştia, cît şi pe concetăţenii lor testului suprem 
de rezistenţă şi coeziune naţională şi, o dată trecut, crearea României Man 
în 1918 şi 1919a hrănit speranţe de dezvoltare şi bunăstare fără precedent. 

In cea de-a doua jumătate a secolului al XlX-lea, mulţi români conti¬ 
nuau să trăiască în afara graniţelor Principatelor Unite şi ale Regatului 
României. în 1900, aproximativ 2 800 000 se aflau sub stăpînire ungară 
(în principatul istoric al Transilvaniei şi regiunile limitrofe: Banat, Crişana 
şi Maramureş), 230 000 în Bucovina şi 1 092 000 în Basarabia. Din anu¬ 
mite puncte de vedere, cursul dezvoltării lor sub administraţie ungară, aus¬ 
triacă şi, respectiv, msă era asemănător. Nu puteau participa la viaţa politică, 
în calitate de comunităţi etnice distincte, iar viaţa lor culturală se afla sub 
presiunea constantă a unei administraţii ostile. Dintre cele trei comunităţi, 
românii din Transilvania şi-au apărat cel mai puternic fiinţa lor naţiona¬ 
lă. Erau conştienţi de drepturile istorice ale naţiunii lor în Transilvania şi 
aveau în urmă o perioadă lungă de luptă comună care i-a ţinut strîns uniţi. 
Au beneficiat, de asemenea, de două instituţii naţionale viguroase — Biserica 
Ortodoxă şi Biserica Unită, cu centre puternice politice şi culturale la Sibiu 
şi, respectiv, la Blaj — şi de relaţii din ce în ce mai strînse cu oamenii 
politici din Regatul României, începînd cu ultimele decenii ale secolului 
al XlX-lea. Românii din Bucovina şi din Basarabia au fost mai puţin noro¬ 
coşi. Despărţiţi brusc de matca lor moldavă în 1774 şi, respectiv, 1812, 
şi supuşi imediat tendinţelor centralizatoare ale celor două imperii abso¬ 
lutiste, aceştia au suferit de pe urma lipsei unor puternice instituţii auto¬ 


htone şi a unei identităţi politice şi sociale distincte în cadrul statelor din 


care făceau acum parte. 


TRANSILVANIA 

Principalul ţel al liderilor români din Transilvania în cea de-a doua jumă¬ 
tate a secolului al XlX-lea a fost autonomia politică. Acesta fusese strigă¬ 
tul lor de adunare în timpul Revoluţiei de la 1848, cînd au cerut tuturor 
românilor din Monarhia Habsburgică să se unească într-un „ducat“ româ- 

nesc, avîndu-1 în frunte pe împăratul de la Viena ca Mare Duce. înăbuşirea 
revoluţiei în 1849 şi impunerea unui regim centralizat în următorul dece¬ 
niu au spulberat aceste speranţe, însă ideea autonomiei a rămas forţa de 
coeziune vitală în cercurile politice româneşti. La începutul anilor ’60, 
succesul părea să fie în sfîrşit aproape, întrucît Curtea de la Viena căuta 
ajutorul românilor şi al slavilor pentru a contracara „tendinţele centrifuge 44 
ale maghiarilor şi a experimenta forme constituţionale. In Transilvania, 
Curtea de la Viena a permis convocarea Dietei cu o largă reprezentare 
românească. împreună cu deputaţii saşi şi profitînd de boicotarea Dietei 
de către maghiari, au adoptat o legislaţie ce recunoştea egalitatea politică 
a românilor cu celelalte populaţii din Transilvania şi acorda limbii române 
un statut oficial, alături de maghiară şi germană. Majoritatea conducătorilor 
români ezitau să se atingă de structurile politice fundamentale, convinşi 
fiind că o Transilvanie autonomă oferea cadrul constituţional indispens¬ 
abil în care nou cucerita egalitate naţională putea fi transformată în 

* 

autonomie naţională. Dar ei nu erau stăpîni pe propriile lor destine. In 1865. 
curentele politice de la Viena înregistraseră o altă orientare. Ţelul Curţii 
era acum consolidarea Imperiului pe calea unei înţelegeri cu maghiarii 
prin negocieri directe. 

Compromisul din 1867, rezultat al acestor negocieri, împărţea cîrmu- 
irea Monarhiei Habsburgice între Austria şi Ungaria şi spulbera speranţele 
de autonomie ale românilor din Transilvania. Ei făcuseră din păstrarea 
unui domeniu de coroană transilvănean principala lor apărare împotriva 
presiunilor crescînde ale naţionalismului maghiar, dar acum, ca rezultat 
al acordului de creare a Dublei Monarhii, Transilvania încetase să mai 
existe ca entitate politică separată, iar românii înşişi fuseseră transformaţi 
din populaţie majoritară a fostului Principat într-una din cele cîteva mino¬ 
rităţi din Ungaria Mare. 

Lipsiţi de organizare politică şi slăbiţi de conflictul dintre aşa-numiţn 
pasivişti, care se împotriveau participării la noua ordine politică, şi activişti, 
care cereau apărarea intereselor naţionale pe toate fronturile, românii nu 
puteau face mare lucru, în afară de înaintarea unor proteste. Cel mai impor¬ 
tant dintre acestea a fost Pronunciamentul , o succintă declaraţie de prin- 

* 

cipii redactată în 1868. In acest act, intelectualii români îşi reafirmau cre¬ 
dinţa faţă de cauza autonomiei Transilvaniei. Ei cereau, de asemenea, 
aplicarea legilor adoptate de Dieta Transilvaniei în 1863 şi 1864, în virtu¬ 
tea cărora românii erau recunoscuţi ca naţiune constitutivă a Transilvanie 
şi era garantată egalitatea limbii şi a bisericilor lor, contestînd în acelaşi 
timp Parlamentului ungar puterea de a adopta legi pentru Transilvania 
Astfel de idei reflectau cu fidelitate opinia publică românească, dar nu 

erau noi. Nouă era reacţia guvernului ungar, care îl a pe autorul şi edi¬ 
torul publicaţiei Gazeta Transilvaniei , un ziar românesc de frunte din 
Transilvania, în care fusese publicat Pronunciamentul, de tulburarea ordinii 
publice. Problema nu a luat amploare, dar a vestit multe alte causes celebres 
ce aveau să învenineze relaţiile dintre guvern şi români. 

Aşa-numita Lege a Naţionalităţilor, adoptată de Parlamentul ungar la 

5 decembrie 1868, a găsit puţină simpatie din partea majorităţii frunta¬ 
şilor politici români. Cu toate că specifica un număr de drepturi de care 
se vor bucura naţionalităţile nemaghiare, nu conţinea nici o prevedere refe¬ 
ritoare la organizarea lor politică separată. Mai degrabă reflecta ideile acelor 
conducători unguri care sprijineau statul naţional maghiar centralizat. La 

6 decembrie, Franz Joseph le-a oferit o dublă victorie, consfinţind Legea 
XLIV (Legea Naţionalităţilor) şi Legea XLIII, care stabilea condiţiile de 
reglementare a unirii Transilvaniei cu Ungaria. 

Românii şi-au luat locul în sistemul dualist împotriva voinţei lor. Ei 
credeau că acest sistem este vremelnic, fiind siguri că un compromis între 
germani şi unguri era sortit eşecului şi că Viena se va orienta din nou către 
celelalte naţionalităţi, aşa cum făcuse în 1848 şi 1860, în căutare de aju¬ 
tor la cîrmuirea Imperiului. 

în cei douăzeci de ani ce au urmat unirii Transilvaniei cu Ungaria, pa- 
siviştii români au făcut din restaurarea autonomiei Principatului obiecti¬ 
vul lor principal. Erau convinşi că doar autonomia putea asigura naţiunii 
lor protecţia constituţională necesară pentru o dezvoltare politică şi cul¬ 
turală liberă. Autonomia Transilvaniei a reprezentat astfel problema cen¬ 
trală la toate adunările politice româneşti între 1869 şi 1890. Legătura pe 
care o făceau între autonomie şi drepturile naţionale reprezenta un punct 
de vedere esenţialmente istoricist asupra problemei, care a consolidat ati¬ 
tudinile româneşti tradiţionale faţă de unguri. 

Mai întîi, românilor le lipsea o unitate de ţeluri şi o organizare capabilă 

a 

să mobilizeze opinia publică. In plus, ceilalţi romani din Maramureş, 
Crişana, Banat îşi aveau propria lor agendă politică şi, respingînd pasivis¬ 
mul, trimiteau în mod regulat deputaţi în Parlamentul ungar. Fruntaşii ro¬ 
mâni, atît din Transilvania, cît şi din Ungaria, au încercat să îndrepte 
situaţia în 1881 prin constituirea Partidului Naţional Român, ca unic 
reprezentant politic al tuturor românilor din Ungaria, o poziţie necontes¬ 
tată în mod serios pînă la sfîrşitul Monarhiei. Fruntaşii săi au votat pen¬ 
tru menţinerea pasivismului — cu excepţia celor din Banat, Maramureş 
şi Crişana, care gîndeau că participarea la lucrările Parlamentului ungar 
putea fi folositoare cauzei naţionale — şi au pus la loc de frunte, în pro¬ 
gramul lor, redobîndirea autonomiei Transilvaniei. 

Ei îşi justificau revendicarea, aşa cum au făcut-o şi generaţiile ante- 

A 

rioare de fruntaşi naţionali, evocînd raţiuni istorice şi constituţionale. In 
diversele lor declaraţii de poziţie, publicate, îşi dădeau toată osteneala să 
arate că românii se formaseră ca naţiune egală cu cea a maghiarilor încă 
de la începutul existenţei politice a Transilvaniei şi, ca atare, ar trebui să 
se bucure de aceleaşi drepturi în secolul al XlX-lea. Pentru a-şi dovedi punc¬ 
tul de vedere, ei citau pasaje din lucrările cronicarilor unguri medievali, 
precum Notarul Anonim al Regelui Bela al III-lea şi Diplomele acordate 
de Regele Andrei al II-lea Cavalerilor teutoni în 1211 şi 1222. Explicau, 
de asemenea — aşa cum făcuseră istoricii români de la sfîrşitul secolului 
al XVIII-lea şi începutul secolului al XlX-lea —, că datorită dezvoltării 
unor noi relaţii politice şi sociale şi luptelor religioase din secolele al XV-lea 
şi al XVI-lea, românii fuseseră excluşi din viaţa politică. Arătau că noua 
stare de lucruri fusese consfinţită prin Diploma Leopoldină din 1691, prin 
care Habsburgii recunoşteau existenţa Principatului şi privilegiile 
ungurilor, secuilor şi saşilor; prezentau, în continuare, unirea Transilvaniei 
cu Ungaria din 1848, negîndu-i valabilitatea — pe motivul că românii nu 
fuseseră reprezentaţi în procesul de luare a deciziilor. Denunţau atît Legea 
Naţionalităţilor, cît şi Legea XLIII din 1868, ce reglementa unirea Tran¬ 
silvaniei cu Ungaria, pentru că nici unul din aceste acte, după părerea lor, 
nu oferea protecţia necesară naţionalităţilor nemaghiare. 

în ciuda înrăutăţirii relaţiilor cu guvernul ungar, mulţi fruntaşi români 
continuau să creadă că maghiarii şi românii trebuie să ajungă pînă la urmă 
la o oarecare înţelegere. Ideea unei apropieri a rămas un aspect impor¬ 
tant al gîndirii politice româneşti pînă în anii ’80. Aceasta îşi regăsea 
rădăcinile în istorie. Români de vază, care priveau înapoi la dezvoltarea 
Transilvaniei, începînd din vremurile medievale, erau convinşi că soar¬ 
ta legase cele două popoare şi că ele trebuie să împartă responsabilitatea 
pentru viitorul Principatului. Acest simţămînt al comunităţii era întărit 
aceloraşi români de certitudinea că cele două popoare erau „aliaţi natu- 
rali“ în lupta pentru supravieţuire împotriva slavilor. Apelînd la harta etno¬ 
grafică a Europei Răsăritene, ei comparau românii şi maghiarii cu „două 
insule într-o mare slavă“, care ameninţa „să-i înece“. Dacă lucrurile stăteau 
aşa, conchideau românii, atunci era în primejdie propria lor existenţă şi, 
întrucît nici ei, nici maghiarii nu aveau posibilitatea să se adreseze unui 
imperiu străin puternic, considerau neîndoielnic faptul că, pentru a se apăra, 
vor fi nevoiţi să se bizuie unii pe alţii. Unii români au ajuns chiar să remarce 
că ei nu fuseseră niciodată inamicii Ungariei sau ai maghiarilor, întrucît 
recunoscuseră Ungaria ca o barieră indispensabilă în faţa „slavismului 
şi de aceea considerau că bunăstarea ei ar fi de importanţă primordială 
pentru propria lor dezvoltare. 

Un apărător tipic şi perseverent al apropierii româno-maghiare în anii 
’70 şi ’80 a fost Vincenţiu Babeş, deputat în Parlamentul ungar din partea 
Banatului timp de mulţi ani şi fruntaş al Partidului Naţional Român. El 
recomanda insistent colegilor lui, delegaţi la conferinţa naţională a par¬ 
tidului din 1881, un fel de dualism româno-maghiar în Transilvania. Chiar 
cînd a recomandat o continuare a pasivismului, el a făcut apel la solida¬ 
ritate cu maghiarii, „cu acei de a căror soartă propriile noastre destine sînt 
atît de strîns legate 46 . Ca răspuns la aplauzele entuziaste, a exclamat: „ca 
fraţi... ce progres, ce fericire am putea dobîndi pentru toate naţionalităţile 44 . 
Insă, cu alte ocazii, i-a criticat pe liderii politici maghiari pentru că nu 
reuşeau să înţeleagă „pericolul mortal 11 pe care îl reprezenta panslavis¬ 
mul întreţinut de ruşi atît pentru maghiari, cît şi pentru români şi pentru 
nebunia lor de a duce o politică ce lărgea pur şi simplu ruptura dintre doi 
aliaţi fireşti. La conferinţa naţională din 1884, Babeş a repetat dictonul 
său preferat că românii şi maghiarii fuseseră sortiţi să stea între cei „doi 
mari rivali 11 în Europa de Sud-Est — Germania şi Rusia — şi a adăugat 
că, dacă n-ar fi fost aceste două popoare, ruşii ar fi dobîndit cu siguranţă 
controlul asupra Balcanilor. Misiunea istorică a românilor şi maghiarilor, 
atunci, era menţinerea independenţei Europei Centrale, iar dacă nu erau 
în stare să înţeleagă acest lucru, n-avea nici o îndoială că vor pieri. 1 

Legislaţia şi actele administrative ale guvernelor ungare ce s-au suc¬ 
cedat la putere au distrus treptat speranţele chiar şi ale celor mai optimişti 
fruntaşi politici români, care credeau că este posibilă o cooperare între 

maghiari şi români. 1879 a marcat un moment de răscruce în relaţiile lor. 
* 

In acel an, Parlamentul ungar a adoptat legea potrivit căreia predarea lim¬ 
bii maghiare devenea obligatorie în şcolile elementare confesionale ro¬ 
mâneşti ortodoxe şi unite. A fost prima dintr-o serie de legi menite să pună 
de acord educaţia românilor (şi a altor naţionalităţi) cu ideea Ungariei ca 
stat naţional maghiar. Ea a fost urmată în 1883 de o lege similară ce afec¬ 
ta şcolile medii cu predare în altă limbă decît cea maghiară şi în 1891 de 
o lege ce impunea folosirea limbii maghiare în grădiniţele nemaghiare. 
Exista şi o legislaţie care intenţiona să submineze autonomia bisericilor 
române Ortodoxă şi Unită, în special legea din 1893, care stipula plata de 
către stat a salariilor profesorilor din şcolile confesionale române şi legea 
din 1899, care oferea indemnizaţii de stat completînd salariile preoţilor 
români. Obiectivul ambelor legi era extinderea controlului guvemamen- 


1 Teodor V. Păcăţian, Cartea de aur, sau luptelepolitice-naţionale ale Românilor 
de sub coroana ungară , IV, Sibiu, 1906, p. 355. 

tal asupra profesorilor şi preoţilor români, pe care guvernul îi considera 
instigatori ai rezistenţei faţă de politica sa de asimilare. 

Guvernul ungar a folosit, de asemenea, considerabilele sale puteri admi¬ 
nistrative pentru a reduce activitatea politică românească. De exemplu, în 
1894, a adus în fata tribunalului Comitetul Executiv al Partidului National 
Român, sub acuzaţia de a fi făcut agitaţie împotriva siguranţei statului, prin 
publicarea şi răspîndirea Memorandumului , un protest împotriva politicii 
guvernului în privinţa naţionalităţilor. Rezultatul procesului a fost con¬ 
damnarea şi întemniţarea pînă la un an a majorităţii membrilor Comitetului. 


în 1894, de asemenea, ministrul de Interne a dizolvat Partidul Naţional, dar 
acesta a continuat să funcţioneze ca un comitet electoral. Astfel de acte au 
distrus aproape ultimele speranţe de realizare a unei apropieri româno- 
maghiare, de tipul celei preconizate în anii ’70 şi ’80. Drept rezultat, politi¬ 
cienii români au căutat în altă parte soluţii pentru problemele naţionale. 

Întrucît situaţia lor se deteriora, politicienii şi intelectualii români au 
hotărît să facă mai larg cunoscută marelui public situaţia lor şi să trans¬ 
forme „chestiunea românească 46 , aşa cum o numeau ei acum, într-o pro¬ 
blemă de interes general european. Au realizat acest lucru prin două mani¬ 
feste publice amănunţite. Primul a fost intitulat Replică . Fusese redactat 
în 1891 de către un grup de studenţi români, pentru a respinge o apărare 
a politicii ungare în privinţa naţionalităţilor, publicată în acel an de către 
studenţii de la Universitatea din Budapesta, care pretindeau că drepturile 
naţiunii politice — maghiarii — anulau drepturile revendicate de mino¬ 
rităţile etnice — românii şi slavii. Principalul autor al Replicii a fost Aurel 
C. Popovici (1863-1917), student în medicină la Graz, care mai tîrziu îsi 
va cîştiga un renume ca autor al lucrării Die Vereinigten Staaten von Gross- 
Osterreich (1906), carte de mare popularitate consacrată federalizăm 
Monarhiei Habsburgice. în Replică , automl aborda două probleme — 
autonomia naţională şi federalismul — care, după părerea sa, nu puteau 
fi separate. El rezerva un spaţiu larg rechizitoriului adresat tratamentului 
aplicat românilor de către guvernul ungar, care îi transformase în „proscrişi*' 
în propria lor ţară şi conchidea că românii pot deveni o naţie liberă, egală 
cu cea a maghiarilor, numai dacă cele două popoare erau separate din punci 
de vedere politic şi dacă românii îşi dobîndeau propriul lor teritoriu naţio¬ 
nal în cadrul Monarhiei Habsburgice. 2 Nu spunea nimic despre autono- 


2 Cestiunea română în Transilvania şi Ungaria; Replica junimii academice ro¬ 
mâne din Transilvania şi Ungaria la „ Răspunsul “ dat de junimea academică ma¬ 
ghiară „Memoriului" studenţilor universitari din România, Sibiu, 1892, pp. 144, 151 

mia Transilvaniei. In plus, nici argumentele sale istorice şi constituţionale 
nu apar cu pregnanţă în pledoaria sa pentru drepturi naţionale. 

Cealaltă declaraţie românească importantă a epocii a fost Memoran- 

A 

dumul, un protest adresat împăratului Franz Joseph de către Partidul Na¬ 
ţional Român împotriva tratamentului suferit de români din partea guver¬ 
nului ungar în vremea regimului dualist. El reprezenta vederile conducerii 
politice româneşti tradiţionale şi, spre deosebire de Replică, încerca să 

A 

găsească o soluţie pentru problema românească prin intervenţia împăra¬ 
tului. Dar Memorandumul nu a fost mai puţin viguros în apărarea drep¬ 
turilor naţionale, care, după cum pretindeau autorii lui, fuseseră încălcate 
atît de sistematic, încît românii ajunseseră „străini" în propria lor ţară. 
Consecinţa unei astfel de politici, argumentau ei, a fost o lipsă de armonie 
mai mare ca oricînd între popoarele din Ungaria, o dovadă limpede, după 
părerea lor, că încercarea de guvernare a Ungariei de către un singur popor 

A 

— ungurii — eşuase. In locul existentei structuri centralizate, ei cereau 

A 

împăratului să realizeze federalizarea Imperiului prin crearea unei „aso¬ 
ciaţii interne a popoarelor strînse în jurul tronului". 3 Se gîndeau, evident, 

A _ 

la autonomia naţională. In scurte referiri la istoria anterioară a Transilvani¬ 
ei, ei subliniau că, încă din secolul al XVIII-lea, românii şi-au afirmat neîn¬ 
cetat „individualitatea naţională". Citau, ca o culme a acestor eforturi, auto¬ 
nomia în forma în care a fost concepută de Dieta Transilvaniei în 1863 şi 
1864, şi declarau că o astfel de autonomie este singura garanţie certă a 
existenţei lor ca naţiune. Ca şi Popovici în Replică, ei nu menţionau nimic 
despre redobîndirea autonomiei Transilvaniei. Ideea de naţiune, deşi ali¬ 
mentată de istorie, depăşise limitele înguste impuse de tradiţia istorică. 

Replica şi Memorandumul au reprezentat o schimbare semnificativă în 
atitudinea politică românească. Conţinutul acestora arată limpede că frun¬ 
taşii români ajunseseră să vadă relaţia dintre români şi maghiari într-o nouă 
lumină. Aveau o nouă perspectivă asupra Ungariei viitoare, care contra¬ 
venea puternic ideii de stat naţional maghiar şi chiar mult îndrăgitului lor 
vis de refacere a unui principat al Transilvaniei. 

Noua atitudine a românilor faţă de slavi se manifesta prin insistenţa lor 
cu privire la autonomia naţională, opusă autonomiei Transilvaniei. Ei îi 
percepeau acum pe slovaci, sîrbi şi croaţi ca aliaţi politici împotriva guver¬ 
nului ungar, a cărui politică în privinţa naţionalităţilor estompase distincţi¬ 
ile istorice dintre aceştia şi îi apropiase unii de alţii în acţiunea de auto¬ 
apărare. Aurel Popovici, printre alţii, credea că slavii erau sortiţi să aibă 


3 Memorandumul Românilor din Transilvania şi Ungaria către Maiestatea Sa 
Imperială şi Regală Apostolică Francisc Iosif I, Sibiu, 1892, pp. 22-23. 

un rol major în rezolvarea problemei naţionalităţilor în Ungaria. El res¬ 
pingea vechea idee a unui compromis româno-maghiar, care nu ţinuse 
seama de slavi. Cu toate că îl îngrijora pericolul panslavismului rus pen¬ 
tru popoarele din Europa Centrală, el considera că o Ungarie federalizată, 
după modelul elveţian, ar mări sentimentul de „individualitate naţională 44 
al fiecărui popor slav în parte şi, despărţindu-i astfel de ruşi, ar crea un 
simţămînt al comuniunii cu românii şi chiar cu maghiarii. 4 5 

Popovici şi membrii mai tineri ai Partidului Naţional Român, grupaţi 
în jurul organului acestui partid, Tribuna , promovau realizarea unei înţe¬ 
legeri oficiale cu slavii. Sub presiunea „tribuniştilor 44 , fruntaşii partidu¬ 
lui au fost nevoiţi în cele din urmă să ia iniţiativa formării unei alianţe 
cu slovacii şi sîrbii (croaţii nu prezentau interes), care a culminat cu aşa- 
numitul Congres al Naţionalităţilor, convocat la Budapesta, la 10 august 
1895. Reprezentanţii lor au exprimat clar în cadrul lucrărilor că scopul 
primordial era autonomia naţională, pe care au justificat-o nu facînd apel 
la istorie sau la diplome imperiale, ci la „legea naturală 44 şi la contribuţi¬ 
ile materiale pe care le aduceau bunăstării generale a Ungariei. Delegaţii 
români la o adunare pregătitoare, desfăşurată la Novi Sad, la 21 iulie, 
expuseseră succint problema: „Noi nu întrebăm de cînd am fost aici sau 
dacă maghiarii au fost aici înaintea noastră. Acţionăm aşa pentru că sîn- 
tem cetăţeni ai Ungariei, pentru că o sprijinim cu sîngele nostru şi cu bu¬ 
nurile noastre şi pentru că formăm majoritatea cetăţenilor ei. Şi aşa fiind, avem 
dreptul să dăm acestei ţări forma de guvernare pe care o dorim. 445 

La Congresul propriu-zis, cele trei naţionalităţi au cerut o restructurare 

A 

politică a Ungariei pe „baze naturale 11 . înţelegeau prin aceasta o autonomie 
naţională şi preconizau realizarea ei prin stabilirea graniţelor politice lo- 

A 

cale în conformitate cu graniţele lingvistice. In consecinţă, în judeţele, 
municipiile şi zonele rurale în care, de pildă, majoritatea populaţiei era 
românească, oficialităţile vor fi române, precum şi limba administraţiei 

A 

şi a justiţiei. Intrucît românii formau mase compacte de populaţie în multe 
părţi ale Transilvaniei, un întins teritoriu românesc separat, cu, poate, cîte- 
va mici enclave maghiare, ici şi colo, era ţelul evident, chiar dacă neex¬ 
primat, al reîmpărţirii administrative „naturale 44 a Ungariei. 

„Alianţa 44 celor trei naţionalităţi a fost de scurtă durată şi ineficientă. 
Totuşi, ea constituia o dovadă în plus a schimbării fundamentale de ati¬ 
tudine din partea românilor faţă de Transilvania istorică. 


4 Aurel C. Popovici, Cestiunea naţionalităţilor şi modurile soluţiunii sale în Un¬ 
garia ,, Sibiu, 1894, pp. 44—45. 

5 Tribuna , Sibiu, 18/30 iulie 1895. 

Cauzele acestei schimbări au fost complexe. De importanţă capitală a 
fost o nouă concepţie cu privire la naţiune care făcea ca ideea autonomiei 
Transilvaniei să fie perimată, ca mijloc de realizare a aspiraţiilor naţionale. 
Aurel Popovici a dat cea mai elocventă explicaţie a acestei idei într-o serie 
de broşuri pe care le-a publicat la începutul anilor ’90. S-a inspirat din 
varii izvoare vest-europene şi a fost primul român care a aplicat teoriile evo¬ 
luţioniste ale darwinismului social la analiza mişcării naţionale. Demersul 
său era determinist: el considera triumful „principiului naţionalităţii 11 drept 
rezultatul inevitabil al funcţionării „legii naturale 14 . Pentru el, forţa cre¬ 
atoare dominantă în Europa modernă era ideea de naţionalitate, care, în 
interpretarea lui, era străduinţa fiecărui popor de a se dezvolta în con¬ 
formitate cu propriul său caracter distinct. El o trata drept „fază mai 
avansată 11 a „evoluţiei naturale a ideilor de libertate şi egalitate 11 care se 
născuseră în ultima parte a secolului al XVIII-lea. 

Popovici credea că forţa determinantă care lega membrii unui grup social 
şi-i distingea de toţi ceilalţi era conştiinţa naţională. Pentru a ajunge la 
această concluzie, el a eliminat unul cîte unul acele atribute citate frecvent 
ca trăsături distinctive ale unei naţionalităţi. Limba, recunoştea el, era 
importantă, dar nu decisivă: la urma urmelor, irlandezii nu au încetat să 
fie o naţionalitate, cu toate că adoptaseră engleza, limba opresorilor lor. 
Unitatea politică, în opinia sa, nu era nici ea hotărîtoare, şi îi evoca pe 
evrei ca exemplu de naţionalitate viabilă, care nu-şi aveau un stat al lor 
propriu. Formula obiecţii similare faţă de uniformitatea rasială, de religie 
şi obiceiuri. Acestea fiind zise, credea că trăsătura specifică a unui popor 
era determinată în primul rînd de înţelegerea faptului că unele sau toate 
aceste atribute la un loc formau baza existentei lui ca entitate distinctă. 6 

A 

înţelegerea acestui fapt reprezenta pentru el conştiinţa naţională. Acest 
factor intangibil ridica un popor la înălţimea aspiraţiilor sale; fără el, aver¬ 
tiza Popovici, nici naţionalitatea, nici drepturile naţionale nu ar putea exista. 

Popovici argumenta că, îndată ce un popor devenea conştient de sine, 
aşa cum erau românii, acesta îşi asuma toate atributele unui organism viu 
şi era dotat de la natură cu dreptul inalienabil de a supravieţui şi cu liber¬ 
tatea de a se dezvolta. Dar pentru ca o naţiune să crească şi să prospere, 
sugera el, trebuia ca, asemenea oricărui organism, să aibă un mediu propi¬ 
ce. Avea nevoie de spaţiu vital şi, pînă la urmă, toate părţile sale compo¬ 
nente trebuiau să funcţioneze ca o unitate. Un popor ce avea conştiinţa 
de sine trebuia, conchidea el, să-şi constituie în mod inevitabil propriul 
său stat autonom şi independent şi, dacă dorea, să se unească cu alte state 


6 Aurel C. Popovici, Principiul de naţionalitate , Bucureşti, 1894, p. 12. 

pe baza naţionalităţii. El caracteriza aceste două tendinţe — formarea sta¬ 
telor naţionale şi unirea politică a naţiunilor „dezmembrate 4 ' — drept legi 
naturale şi, ca atare, vedea aplicarea lor ca inevitabilă. 

Popovici nu credea că principiul naţionalităţii era în mod necesar cen¬ 
trifug şi evoca exemplul Elveţiei, unde germanii, francezii şi italienii tră¬ 
iau în armonie împreună, cu toate că erau înconjuraţi de trei puternice state 
naţionale, care ar fi putut exercita o mare forţă de atracţie asupra lor. In 
Elveţia, argumenta el, aceste trei naţionalităţi erau egale în faţa legii şi se 
bucurau de libertate deplină de a se dezvolta aşa cum doreau. Dar în Un¬ 
garia, se plîngea el, situaţia popoarelor nemaghiare, în special a românilor, 
era izbitor de diferită. Acolo, din cauza politicii guvernului ungar, princi¬ 
piul naţionalităţii acţiona intr-adevăr ca o forţă centrifugă. Dînd glas înstrăinării 
resimţite de un număr mare de politicieni şi intelectuali români, el îi acuza 
pe unguri că au declarat război populaţiilor nemaghiare din Ungaria şi că 
au mobilizat parlamentul, ministerele, instanţele judecătoreşti şi organele 
de administraţie locală pentru a distruge conştiinţa lor naţională şi pentru 
a le sugruma dezvoltarea politică, culturală şi spirituală. Cu toate că nu 
întrevedea cine ştie ce speranţe de reconciliere între români şi maghiari, 
s-a abţinut să pledeze pentru distrugerea completă a Ungariei şi împărţirea 
ei în mici state independente. A propus, în schimb, o reorganizare a Monarhiei 
Habsburgice în întregime într-o federaţie bazată mai curînd pe principii etnice 
decît pe principii istorico-politice. O astfel de restructurare, era el sigur, ar 
fi permis tuturor popoarelor din cadrul Monarhiei să se dezvolte liber şi în 
acelaşi timp le-ar fi apărat împotriva a ceea ce credea el a fi cel mai mare 
pericol posibil — expansiunea rusă în Europa Centrală. 

Teoria lui Popovici şi-a găsit expresie practică în revendicarea auto¬ 
nomiei naţionale. Formulată anterior în Replică şi în Memorandum , ea a 
devenit elementul principal al tuturor planurilor ulterioare de dezvoltare 
politică pînă la Primul Război Mondial. 

Regatul României a ocupat un loc important în planurile politice ale ro¬ 
mânilor transilvăneni. Afinităţile etnice şi culturale între românii de pe 
ambele versante ale Carpaţilor nu erau desigur noi, dar, în anii ’90, românii 
din Transilvania îşi îndreptau privirile din ce în ce mai mult către Bucureşti, 
căutînd sprijin în lupta lor pentru drepturi naţionale. Ei încercau să folo¬ 
sească strînsele legături ale guvernului român cu Tripla Alianţă (neputînd 
decît să bănuiască natura exactă a acestor legături, întrucît tratatul din 1883 
fusese păstrat secret) ca mijloc de a forţa guvernul ungar să-şi modifice 
politica naţionalităţilor. 

în ceea ce-1 priveşte, guvernul român a asigurat un generos sprijin finan¬ 
ciar bisericilor şi şcolilor româneşti din Ungaria. Plăţile regulate se pare 

că au început în 1860, cînd Domnitorul Alexandru Ioan Cuza a fost de acord 
să dea şcolilor bisericii ortodoxe din Braşov cîte 58 500 lei anual. Sumele 
puse la dispoziţia tuturor scopurilor culturale au crescut după aceea con¬ 
stant, iar, în perioada 1892-1895, guvernul a plătit 723 900 lei bisericilor 
şi şcolilor româneşti din Ungaria, din cele două milioane rezervate insti¬ 
tuţiilor româneşti din străinătate. Fonduri suplimentare, nemenţionate în buge¬ 
tul de stat, au fost acordate, printre alţii, de către Take Ionescu, ministrul 
conservator al Cultelor şi Instrucţiunii Publice (1891-1895). Neîndoielnic, 
o parte din aceşti bani a fost folosită în scopuri politice. Sprijinul moral era 
şi el pe cale de a veni. în Parlament şi în adunări publice, politicieni de diverse 
convingeri se pronunţau călduros în apărarea drepturilor naţionale 7 , iar in¬ 
telectualii au fondat societăţi culturale pentru promovarea solidarităţii cu fraţii 
lor „oprimaţi 44 de dincolo de Carpaţi. Cea mai renumită dintre aceste orga¬ 
nizaţii a fost Liga pentru Unitatea Culturală a Tuturor Românilor, înfiinţată 
la Bucureşti în 1891. Liga Culturală, cum era îndeobşte cunoscută aceas¬ 
ta, s-a bucurat de sprijinul multor personalităţi politice de frunte şi al inte¬ 
lectualilor, fiind activă în special în Europa Occidentală. 

Contactele politice între Partidul Naţional şi oficialităţile guverna¬ 
mentale de la Bucureşti s-au intensificat în perioada redactării Memoran¬ 
dumului . Fruntaşii români din Ungaria erau absorbiţi de preocuparea de 
a aduce la cunoştinţa publică a Europei Occidentale doleanţele lor împo- 
triva guvernului ungar şi faceau vizite frecvente la Bucureşti. In mai 1890, 
Iuliu Coroianu, autorul principal al Memorandumului, a dus manuscrisul 
la Bucureşti, unde s-a întîlnit printre alţii cu Dimitrie Sturdza, lider al Par- 

A 

tidului Liberal, şi cu Regele Carol. In ianuarie 1892, Ioan Raţiu, preşedin¬ 
tele Partidului Naţional Român, şi Coroianu, care se aflau la Bucureşti 
pentru a discuta textul final al petiţiei, au primit sfaturi cu privire la momen¬ 
tul cel mai oportun de prezentare a acestuia şi informaţii cu privire la cli¬ 
matul politic de la Viena şi din Europa în general. Ca rezultat al acestor 
contacte, textul Memorandumului pare să fi fost modificat serios prin elimi¬ 
narea unei lungi introduceri istorice, în favoarea unor acuzaţii deschise 
la adresa politicii curente în privinţa naţionalităţilor şi a abuzurilor admi¬ 
nistrative ale guvernului ungar. 

Oricît de benefică ar fi fost intervenţia Bucureştilor în numele cauzei 
românilor din Ungaria, acţiunile guvernului român reprezentau în acelaşi 
timp o serioasă punere sub semnul întrebării a autonomiei mişcării naţio- 


7 Aurelia Bunea, „Parlamentul României pentru o politică externă favorabilă 
unirii Transilvaniei cu România (1892-1899)“, în Acta Musei Napocensis , 7, 1970, 
pp. 329-353. 

nale. Sprijinul puternic acordat de România la Viena şi la Berlin trebuie 
să fi fost o perspectivă tentantă pentru fruntaşii Partidului Naţional, a căror 
situaţie devenise disperată după procesul memorandiştilor. Totuşi, era evi¬ 
dent pentru ei că, în schimbul acestui sprijin, cauza lor se va subordona 
atît capriciilor relaţiilor internaţionale, cît şi politicii interne a altor state. 
Hotărirea la care a ajuns majoritatea fruntaşilor români de a se evita ast¬ 
fel de complicaţii este în mare măsură revelatorie pentru natura mişcării 
naţionale şi pentru angajarea lor în aceasta. 

Nu există aproape nici un dubiu că atît conducătorii Partidului Con¬ 
servator, cît şi cei ai Partidului Liberal considerau problema naţionalităţilor 
din Ungaria drept o armă tactică de politică internă, utilă pentru obţinerea 
sprijinului popular şi punerea în dificultate a opoziţiei. Preocuparea lor prin¬ 
cipală era cîştigarea şi menţinerea puterii şi realizarea obiectivelor de politică 
externă ale ţării; ca atare, nu aveau nici o intenţie să permită ca problema 
naţionalităţilor să intervină în menţinerea unor relaţii prieteneşti cu Austro- 
Ungaria, care, în anii ’90, constituiau pivotul politicii externe româneşti. 
Regele Carol şi politicienii conservatori le-au spus clar diplomaţilor aus- 
tro-ungari că doreau să rezolve problema naţionalităţilor în aşa fel încît să 
evite „dificultăţile 11 cu Austro-Ungaria şi preferau negocierile liniştite în 
locul petiţiilor publice precum Memorandumul sau demonstraţiile. 8 

Cazul cel mai izbitor de folosire a problemei naţionalităţilor pentru atin¬ 
gerea altor scopuri l-a oferit Dimitrie Sturdza, care, aşa cum s-a văzut, a 
devenit şeful Partidului Liberal în 1892. Anul următor, acesta a lansat o 
campanie extraordinară pentru a-i dărîma pe conservatori de la putere, 
într-o serie de cuvîntări în Parlament şi în adunări publice, el i-a denunţat 
pe conservatori că stătuseră în expectativă în speranţa de a dobîndi con¬ 
cesii tarifare din partea Dublei Monarhii, în timp ce „tiranicul 11 guvern 

A 

ungar maghiariza trei milioane de fraţi români. Intr-o cuvîntare deosebit 
de pătimaşă, din 7 octombrie 1894, el dezvăluia pentru întîia oară sumele 
date de guvernul conservator bisericilor şi şcolilor româneşti din Unga¬ 
ria şi numea persoanele care le-au primit, printre care şi fruntaşi ai Parti- 

A 

dului Naţional Român. Intrucît guvernul ungar avusese cunoştinţă de 
aceste plăţi (deşi nu în amănunţime), Sturdza a continuat să-i acuze pe 
conservatori că au lucrat mînă în mînă cu ungurii pentru a folosi banii ca 
să manipuleze mişcarea naţională în propriile lor scopuri. 

8 Keith Hitchins, „Austria-Hungary, Rumania and the Memorandum, 1894“, ir. 
Rumanian Studies, 3, 1976, pp. 108-148, şi „Austria-Hungary, Rumania and the 
Nationality Problem în Transylvania, 1894-1897“, în Rumanian Studies, 4, 1979. 
pp. 75—126. 

Cînd Sturdza a venit în sfîrşit la putere, în octombrie 1895, a făcut o 
întorsătură de 180°: a declarat problema naţionalităţilor de peste Carpaţi a 
fi o chestiune strict internă a Austro-Ungariei. Cu toate că părea să aban¬ 
doneze cauza românilor din Ungaria, acţiunile sale au fost consecvente cu 
evaluarea sa generală a relaţiilor internaţionale în Europa Centrală şi în 
Europa de Sud-Est. Ani în şir fusese convins că aderarea la Tripla Alianţă 
şi bunele relaţii cu Austro-Ungaria erau esenţiale dacă România voia să-şi 
păstreze independenţa faţă de Rusia. La fel ca mulţi lideri ai Partidului 
Naţional Român din Ungaria, el privea Dubla Monarhie ca un protector indis¬ 
pensabil al naţiunilor mici din Europa de Sud-Est împotriva panslavismului 
rus. în ciuda apelurilor sale demagogice la sentimentele populare el devenise 
cu adevărat alarmat datorită virulenţei conflictului în problema naţionalităţilor 
din Ungaria după Memorandumul din 1892. Se temea că o continuare a 
acestei stări de lucruri n-ar putea decît să dăuneze României, subminîndu-i 
relaţiile cu Dubla Monarhie şi aderarea sa la Tripla Alianţă. 

Sturdza era hotărît acum să folosească problema naţionalităţilor din 
Ungaria pentru a-şi realiza obiectivele sale de politică externă. In 1895 
a încercat să preia controlul asupra Partidului Naţional Român. înlăturînd 
astfel cauzele fricţiunii dintre România şi Austro-Ungaria, spera să conso¬ 
lideze legăturile ţării sale cu Tripla Alianţă. în cele din urmă, a eşuat întmcît 
fruntaşii Partidului Naţional Român au refuzat să devină uneltele politi¬ 
cienilor de la Bucureşti sau pioni în relaţiile internaţionale. Sturdza (şi 
mulţi alţii din România) nu au reuşit să înţeleagă natura mişcării naţionale 
sau să aprecieze dăruirea conducătorilor ei. 

Agitaţia românilor din Transilvania şi preocuparea crescîndă a Guver¬ 
nului român şi în special a Regelui Carol în legătură cu soarta acestora 
nu au fost fără efect în rîndul oamenilor de stat de la Viena. Ministrul de 
Externe al Austro-Ungariei, Gustav Kâlnoky (1881-1895), şi ministrul 
acesteia în România, Agenor Goluchowski (1887-1894), care va fi suc¬ 
cesorul lui Kâlnoky, se temeau că tratamentul forte aplicat românilor din 
Transilvania de către guvernul ungar va înstrăina România de Tripla Alian¬ 
ţă. Ei i-au avertizat în repetate rinduri pe conducătorii ungari despre conse¬ 
cinţele militare şi diplomatice „fatale 11 ale acţiunilor lor şi le-au cerut 
moderaţie, dar fără nici un folos. 

Toate presiunile venind din partea românilor din Transilvania (şi a altor 
naţionalităţi nemaghiare), din partea Bucureştilor şi a Vienei nu au avut 
nici un efect semnificativ asupra guvernului ungar. Miniştrii-prezidenţi 
Sândor Wekerle (1892-1895) şi Dezso Bânffy (1895-1899) au dovedit o 
înţelegere limitată a implicaţiilor internaţionale comportate de politica lor 
de maghiarizare. Insistau că mişcarea românească din Transilvania era opera 

„agitatorilor" şi a „nemulţumiţilor" sprijiniţi din „străinătate" (prin care 
înţelegea România). Bânffy, un apărător al statului naţional unitar maghiar 
şi al asimilării forţate a minorităţilor, respingea întru totul ideea egalităţii 
naţionale, socotind-o pur şi simplu un prim pas către dezmembrarea 
Ungariei istorice. 9 

Către sfîrşitul secolului, noile idei despre natura şi destinul naţiunii etnice, 
politica agresivă a guvernului ungar în privinţa naţionalităţilor şi schim¬ 
bările semnificative în situaţia internaţională, care au sporit rolul Regatului 
României, i-au determinat pe fruntaşii politici români să reconsidere pasi¬ 
vismul. 10 Chemările la activism veneau din multe direcţii. Tribuniştii, care 
fuseseră forţa motrice atît a Memorandumului din 1892, cît şi a Congresului 
Naţionalităţilor din 1895, s-au plasat în fruntea campaniei de abandonare 
a pasivismului şi de reluare a unei participări depline la viaţa politică a 
Ungariei. Eugen Brote (1850-1912), care a deţinut un rol proeminent în 
toate activităţile acestora, a dat expresie clară ideilor lor. Pasivismul, argu¬ 
menta el, nu realizase nimic. Mai curînd, după Memorandum , acesta a 
condus la „stagnare" şi „dezorientare". Singura cale de ieşire din impas 
şi singurul mod prin care românii puteau spera să-şi atingă obiectivele, 
insista el, era „lupta constituţională", care însemna crearea unui partid pu¬ 
ternic, capabil să trimită în Parlament cît mai mulţi deputaţi posibil. 

Promotorii activismului, într-adevăr, au abandonat ţelul redobîndirii 
autonomiei Transilvaniei, care fusese scopul central al pasivismului 
Suporterii caracteristici ai noii tendinţe erau avocaţii şi alţi tineri intelectuali 
din micul oraş Orăştie, care înfiinţaseră ziarul Libertatea , pentru a-şi pro¬ 
mova ideile. Au stîmit senzaţie în 1902, publicînd o scrisoare deschisă 
din partea lui Ioan Mihu, avocat şi mare moşier român, care a solicitat, 
direct, revizuirea programului naţional adoptat în 1881. El a cerut Partidului 
Naţional Român să renunţe la pasivism ca tactică politică şi să dezavueze 
primul articol al programului, care obliga partidul să nu facă nimic ce ar 
putea compromite autonomia Transilvaniei. Aceste schimbări erau nece¬ 
sare, argumenta el, întrucît împrejurările politice şi gîndirea oamenilor se 
schimbaseră drastic faţă de primii ani ai dualismului. 11 împreună cu tri¬ 
buniştii, acesta pleda pentru „realism". La scurt timp după aceea, în 1903. 


9 Dezso Bânffy, Magyar nemzetisegipolitika , Budapesta, 1903, pp. 29-31, 62. 
69-70, 117, 121, 124. 

10 Lucian Boia, „Contribuţii privind criza Partidului Naţional Român şi trecerea 
de la pasivism la activism (1893-1905)“, în Studii: revistă de istorie , 24/5, 1971. 
pp. 963-984. 

11 Libertatea , 23 februarie/8 martie 1902. 

activiştii au dobîndit un succes cînd Aurel Vlad, un avocat din Orăştie, a 
fost ales în Parlament, candidînd cu o platformă care renunţa la pasivism 
şi la refacerea autonomiei Transilvaniei. 

Sfîrşitul formal al pasivismului în viaţa politică românească a avut loc 
la Conferinţa Partidului Naţional din 1905. Delegaţii în majoritatea lor 
au votat pentru participarea la apropiatele alegeri în Parlamentul ungar 
şi pentru folosirea tuturor mijloacelor constituţionale disponibile pentru 
atingerea ţelurilor lor. Le-au formulat în cereri de recunoaştere a românilor 
ca „individualitate politică 46 şi de acordare a unor garanţii legale pentru 
„dezvoltarea lor etnică şi constituţională 44 . Astfel, ei au înlocuit ideea prin¬ 
cipatului istoric al Transilvaniei cu autonomia naţională pentru toate zonele 
locuite de români, în care cereau să fie administraţi, judecaţi şi educaţi 
de către români în limba română. 

Promotorii autonomiei naţionale au căzut de acord că federalismul era 
cadrul constituţional potrivit pentru dezvoltarea acesteia. Cel mai cunos¬ 
cut plan românesc a fost cuprins în cartea lui Aurel Popovici, Die Vereining- 
ten Staaten von Gross-Osterreich , publicată în 1906. La acea dată, fede¬ 
ralizarea Monarhiei Habsburgice devenise un loc comun pentru politicienii 
români. Iuliu Maniu, unul dintre fruntaşii Partidului Naţional şi deputat 
în Parlament, vorbind în numele conducerii partidului, a declarat în Par¬ 
lament în 1906 că fiecare naţionalitate avea dreptul să se dezvolte în con¬ 
formitate cu propriile sale calităţi înnăscute. El a cerut o restructurare 
politică a Austro-Ungariei pentru a asigura cadrul necesar de dreptate şi 
libertate, dar a făcut aluzie şi la ceea ce ar putea conduce în cele din urmă 
ideea de autonomie naţională. El a propus ca românii din Ungaria să-şi 
coordoneze luptele politice cu cele duse de românii de pretutindeni, întrucît 
slujeau cu toţii o singură idee — românismul. Această idee, era el sigur, 
nu va putea fi niciodată alterată de graniţele politice şi geografice. In mod 
semnificativ, el nu a făcut nici o referire la autonomia Transilvaniei. 

La acea vreme, românii formau cea mai cuprinzătoare minoritate etnică 
din Ungaria. Potrivit recensămîntului din 1900, ei numărau 2 784 726 de 
persoane, sau 16,7 la sută din totalul populaţiei Ungariei, fără Croaţia, 
iar în 1910 cifra ajunsese la 2 932 773, sau 16,2 la sută. în unele comi¬ 
tate din Transilvania, românii constituiau mase compacte: în 1900, 90,2 
la sută din populaţia Făgăraşului şi 84,7 la sută din numărul total de locui¬ 
tori ai comitatului Hunedoara erau români. 


12 Iuliu Maniu, Discursuri parlamentare (29 maiu-31 iulie 1906), Blaj, 1906, 
pp. 76-77; Revista politică şi literară, 1/1, septembrie, 1906, pp. 3—4. 

Societatea românească de la mijlocul secolului al XlX-lea pînă la izbuc- 
nirea Primului Război Mondial a rămas covîrşitor rurală. In 1900, 87,4 
la sută, iar în 1910, 85,9 la sută, din numărul românilor din Ungaria îşi 
obţineau veniturile în special din agricultură. Dintre aceştia, micii pro¬ 
prietari de pămînt formau marea majoritate: 55 la sută posedau între 5 şi 
20 de iugăre, iar 23,1 la sută aveau mai puţin de 5 iugăre (1 iugăr = aproxi¬ 
mativ 1/2 hectar). în general, productivitatea lor era slabă, iar nivelul de 
trai era în consecinţă scăzut, din cauza terenurilor necorespunzătoare, 
metodelor agricole depăşite şi lipsei de credite. Suprapopulaţia a repre¬ 
zentat, de asemenea, o problemă serioasă, dat fiind că industrializarea şi 
urbanizarea erau prea puţin dezvoltate pentru a da de lucru forţei de muncă 
excedentare de la sate. O soluţie pentru mulţi agricultori era emigrarea, la 
care au recurs pe scară largă după 1904. între 1908 şi 1913,87 000 de români, 
sau 19 la sută din numărul total de emigranţi din Ungaria, au părăsit ţara. 
Majoritatea erau muncitori agricoli, iar principala lor destinaţie a fost Statele 
Unite, cu toate că un număr important dintre ei se duceau în România. 
Emigraţia, totuşi, a avut un efect redus în privinţa suprapopulaţiei şi a dez¬ 
voltării agriculturii. La cealaltă extremitate a scării sociale, numărul pro¬ 
prietarilor de pămînt cu peste 50 de ha era mic — nedepăşind 1 200 la 
începutul secolului. Un studiu statistic în optsprezece judeţe din Transilvania 
şi Ungaria, avînd o populaţie românească considerabilă, consemnează 876 
de moşii de peste 50 de ha, în comparaţie cu 4 854 moşii din aceeaşi ca¬ 
tegorie, aparţinînd altor naţionalităţi decît cea română. Acestea din urmă. 
în plus, erau în general mult mai mari decît gospodăriile românilor. 13 Cu 
toate că suprafeţele de teren aflate în posesia ţăranilor şi a proprietarilor 
mijlocii de pămînt români au crescut, în primul rînd pe seama proprieta¬ 
rilor mijlocii de pămînt maghiari, care au fost nevoiţi să-şi vîndă pămîn- 
turile din cauza datoriilor, structura fundamentală a proprietăţii funciare din 
Transilvania nu s-a schimbat. Nu exista o clasă de mari moşieri români. 

Populaţia urbană românească era redusă. Cu toate că a crescut de la 
82 000 (3,4 la sută din numărul total al românilor din Ungaria) în 188 1 
la 134 000 (4,5 la sută) în 1910, este evident că deplasarea populaţiei de 
la sat la oraş în acest interval de treizeci de ani a fost modestă. Puţini ţărani 
erau atraşi de oraş, în parte ca urmare a faptului că nu aveau calificările 
cerute de piaţă şi, pe de altă parte, pentru că industria era puţin dezvoltau 
în zonele locuite de români. în 1910, populaţia românească a principalelor 


13 Acaţiu Egyed, „Structura proprietăţii funciare în Transilvania la sfîrşitul \ea- 
cului al XIX-lea“, în Anuarul Institutului de Istorie şi Arheologie Cluj-Napoca . î * 
1974, pp. 136-153. 

oraşe din Transilvania era încă mică: Braşov (28,7 la sută), Sibiu (26,3 
la sută) şi Cluj (12,4 la sută). 14 

Clasa mijlocie românească forma o pătură socială subţire. Doar 3,6 la 
sută din românii din Ungaria erau angajaţi în industrie, transporturi şi co¬ 
merţ în 1910. Majoritatea erau mici întreprinzători sau meşteşugari şi pro¬ 
prietari individuali de prăvălii, ce depindeau de piaţa locală. Nu exista o 
burghezie industrială românească, demnă de acest nume. De pildă, în 
Ungaria, în 1904, erau 6 411 întreprinzători mari şi mijlocii şi industri¬ 
aşi germani şi unguri, cu mai mult de cinci angajaţi, şi 338 de alte naţiona¬ 
lităţi, dar, printre aceştia din urmă doar treizeci şi opt erau români. Românii 
cu pregătire superioară sau angajaţi în serviciul public, numiţi adesea „in¬ 
telectuali", deşi puţini, formau pătura de frunte a societăţii româneşti. 
Numărul lor total a crescut lent de la 9 972 în 1890 la 11 538 în 1910. în 


acest din urmă an, cele mai cuprinzătoare categorii le formau preoţii 
(3 979), învăţătorii (3 117) şi cele 1 394 de persoane din administraţia 
locală. în plus, erau 370 de avocaţi şi 314 medici. Toţi la un loc reprezen¬ 
tau circa 3 la sută din populaţia românească din Ungaria, iar fruntaşii 
Partidului Naţional Român se recrutau dintre aceştia. 

Dezvoltarea economică accelerată, cunoscută de Ungaria începînd cu 
anii ’70 a avut un efect relativ redus asupra zonelor locuite de către români. 
Dezvoltarea industrială şi agricolă din Transilvania rămînea în urma celei 
din părţile occidentale ale Ungariei. Zonele româneşti se menţineau în tipa¬ 
rele unei economii tradiţionale. Doar o dată cu începutul secolului s-a obser¬ 
vat o mutaţie semnificativă către formele modeme de producţie, marcată 
de dezvoltarea industriei metalurgice şi a industriei carbonifere în Hune¬ 
doara şi de o mare infuzie de capital austro-ungar, german sau din alte 
ţări europene. Dar timpul a fost prea scurt pînă la declanşarea războiului 
mondial pentru ca efectele acestor schimbări să se facă simţite în struc¬ 
tura societăţii româneşti. 

Absenţa unei mari burghezii şi ponderea nesemnificativă a marilor mo¬ 
şieri ca o categorie socială a făcut ca societatea românească să cunoască 
doar un număr relativ redus de antagonisme de clasă. Mai curînd, princi¬ 


palii adversari ai ţărănimii şi micii burghezii româneşti erau burghezia şi 


moşierimea maghiară. Clasa mijlocie românească se afla relativ aproape 


de ţăranul român, pentru că mulţi dintre membrii săi părăsiseră satul doar 
cu o generaţie sau două în urmă. Intr-un anumit sens, toţi românii puteau 


rămîne, astfel, strîns uniţi împotriva „străinului". 


14 Magyar statisztikai kdzlemenyek, NS 27 ,1909, pp. 121,129; 64,1924, pp. 130-133. 

în afară de viaţa politică, fruntaşii români acordau o mare atenţie dez- 

* 

voltării economice. Ii mîhnea înapoierea pe care o observau în fiecare sec¬ 
tor al activităţii economice româneşti, pentru că nu aveau nici o îndoială 
că nereuşita realizării unui progres economic va sugruma dezvoltarea po¬ 
litică şi culturală şi va arunca pe români într-o condiţie de perpetuă infe¬ 
rioritate faţă de maghiari şi germani. Convinşi că o economie viabilă putea 
fi organizată doar pe o bază naţională, românii au încercat să creeze o 
agricultură românească, o industrie românească şi bănci româneşti. 

Majoritatea conducătorilor români recunoşteau agricultura drept fun¬ 
dament al vieţii lor economice naţionale. Cîţiva credeau chiar că românii 
erau un popor eminamente agrar şi erau sortiţi să rămînă ca atare. Dar 
toţi erau de acord cu privire la situaţia în general deplorabilă a agricul¬ 
turii româneşti. Considerau că aceasta avea cauze multiple: suprapopu¬ 
larea zonelor rurale, fragmentarea gospodăriilor ţărăneşti, lipsa de credite 
avantajoase, analfabetismul larg răspîndit şi absenţa oricărei organizări în 
rîndurile ţărănimii. Soluţiile propuse de ei concordau cu respectul lor de 
clasă mijlocie pentru lege şi pentru proprietatea privată. Cereau îmbu¬ 
nătăţirea învăţămîntului rural cu accent pe instruirea agricolă practică şi sus¬ 
ţineau cooperativele de credit şi asociaţiile agricole de întrajutorare. Dar 
se fereau să pledeze pentru o reformă radicală, precum împărţirea ma¬ 
rilor moşii, chiar a celor aparţinînd maghiarilor, şi împărţirea terenurilor 
celor ce aveau puţin pămînt sau chiar deloc. Se temeau de o distrugere a 
producţiei şi a ordinii sociale şi, în afară de aceasta, idealul lor era pro¬ 
ducătorul mijlociu independent, care ar forma coloana vertebrală a mişcării 
naţionale. Totuşi, nu putea să le scape faptul că problema pămîntului era 
o problemă naţională, deoarece majoritatea proprietăţilor mari şi mijlocii 
se afla în mîinile maghiarilor. 

Recunoscînd primatul agriculturii ca o problemă vitală şi urgentă, cea 
mai mare parte a conducătorilor români erau convinşi că în cele din urmă 


industrializarea şi urbanizarea vor constitui cheia dezvoltării naţiunii ro¬ 


mâne. Ei au perceput drept cauză fundamentală a înapoierii economice 
româneşti absenţa industriei în zonele locuite de români şi vedeau din ce 
în ce mai mult industrializarea drept o soluţie a problemei agrare şi bază 
a unei puternice mişcări naţionale. Pentru moment, ei şi-au stabilit ţeluri 
modeste. Au hotărît să se bazeze pe forţele româneşti şi de aceea şi-au 


concentrat energiile asupra dezvoltării meşteşugurilor. La începutul seco¬ 
lului, respingînd ideile sămănătoriste venite din România, referitoare la 
influenţa nefericită a capitalismului şi a oraşului, şi-au stabilit, drept cele 
mai urgente sarcini economice, crearea unei puternice clase mijlocii româ¬ 
neşti, „cea mai dinamică clasă a societăţii modeme 44 , şi românizarea 


oraşelor din Transilvania. 

Pînă la izbucnirea Primului Război Mondial, conducătorii români au făcut 
doar progrese moderate în mobilizarea resurselor economice ale conaţio¬ 
nalilor lor. Cele mai mari reuşite le-au repurtat în domeniul bancar şi al 
creditelor. între înfiinţarea, în 1872, a primei bănci importante româneşti, 
„Albina", şi Primul Război Mondial, au fost deschise 274 de bănci. Majo¬ 
ritatea erau mici şi-şi limitau activitatea la agricultură: cumpărarea şi 
vînzarea de pămînt şi acordarea de credite ţăranilor şi proprietarilor de 
gospodării mijlocii. Ele i-au ajutat pe români să achiziţioneze pămînt din 
moşiile maghiare, atunci cînd erau scoase în vînzare şi au contribuit la 
multe acţiuni culturale româneşti; în acelaşi timp, directorii acestora insis¬ 
tau că băncile lor trebuiau să facă afaceri şi nu puteau, ca atare, să-şi dedice 
resursele doar operelor de binefacere şi sprijinirii cauzei naţionale, o po¬ 
ziţie care îi nemulţumea profund pe oamenii politici şi pe intelectualii 

Ai 

români. In orice caz, rolul băncilor româneşti în viaţa financiară gene- 

a 

rală a Ungariei era deosebit de modest. In 1900, din cele 1 030 de bănci 
aflate în zonele locuite de români, doar 81 erau deţinute de români, iar 
tranzacţiile financiare ale băncilor româneşti reprezentau numai 1,2 la sută 
din cele realizate de către toate băncile din Ungaria. 15 

Efortul de a aşeza agricultura românească pe o bază instituţională pu¬ 
ternică a fost în cea mai mare parte lipsit de succes. Mai mulţi intelectu¬ 
ali au înfiinţat asociaţii pentru ameliorarea agriculturii şi au încercat să-i 
implice pe ţărani în activitatea lor. O primă organizaţie importantă de acest 
fel a fost Reuniunea Română de Agricultură, creată la Sibiu în 1888. De 
la 84 de membri, cît a avut iniţial, a ajuns la 1 119 în 1914. Ea răspîndea 
publicaţii cu privire la noile metode agricole, furniza seminţe de foarte 
bună calitate şi animale de reproducere, patrona conferinţe şi cursuri spe¬ 
ciale pe teme agricole şi ajuta la organizarea unor cooperative de credit. 
Principalii beneficiari ai tuturor acestor acţiuni au fost ţăranii mai înstăriţi. 
Majoritatea covîrşitoare a ţăranilor nu avea nici instruirea şi nici resurse¬ 
le materiale necesare pentru a lua parte la acestea. Mulţi intelectuali şi-au 
pus şi ei speranţele în cooperative ca soluţie practică, imediată, a problemei 

A. 

agrare. In afara cooperativelor de credit, au fost încercate, după 1900, şi 
alte forme de asociere, în special cooperativele de consum şi de producţie. 
Dar numărul lor a rămas nesemnificativ, mai ales pentru că promotorii 
lor nu aveau cunoştinţe antreprenori ale şi nu puteau insufla altora spiri¬ 
tul cooperatist. 


15 Nicolae N. Petra, Băncile româneşti din Ardeal şi Banat , Sibiu, 1936, pp. 26-59, 
98-100. 




226 


ROMÂNIA, 1866 -1947 


Biserica Ortodoxă şi Biserica Unită au rămas bastioane importante ale 
mişcării naţionale, în ciuda asumării conducerii acesteia de către clasa 
mijlocie şi de către intelectuali. Ele erau, într-un anumit sens, singurele 
instituţii naţionale pe care românii le aveau şi, potrivit prevederilor Legii 
Naţionalităţilor din 1868 şi ale altor legi adoptate la începutul perioadei 
dualismului, acestea şi-au păstrat în mare măsură autonomia administra¬ 
tivă şi controlul asupra învăţămîntului românesc, prin intermediul şco¬ 
lilor confesionale elementare şi secundare. Dar epoca episcopului Andrei 
Şaguna, puternicul conducător naţional între Revoluţia de la 1848 şi Com¬ 
promisul de la 1867, era de domeniul trecutului. Intensificarea politicilor 
de asimilare duse de guvernul ungar în anii ’80 şi ’90 au plasat în defen¬ 
sivă clerul ambelor biserici. Acesta nu mai putea conta pe intervenţia Vienei 
în favoarea lor, iar legile privitoare la şcoli şi indemnizarea suplimentată 
a preoţilor de către guvern, în special, i-au făcut din ce în ce mai depen¬ 
denţi de administraţia de stat. Totuşi, influenţa bisericilor a rămas puterni¬ 
că la sate, iar mulţi preoţi erau tot atît de devotaţi mişcării naţionale, pe cit 
erau vocaţiei lor religioase. In 1910, credincioşii se ridicau la 1 798 669 
ortodocşi şi la 1 333 512 uniţi. 

Politica naţionalităţilor dusă de guvernele ungare ce s-au succedat între 
1880 şi 1914 nu a reuşit să-şi atingă scopul — asimilarea românilor. Aceştia 
au opus o rezistenţă extraordinară integrării în straturile mai largi ale soci¬ 
etăţii ungare. Religia era unul dintre obstacole. Românii erau ortodocşi 
sau uniţi, tradiţiile lor istorice şi culturale fiind astfel diferite de acelea 
ale maghiarilor. Erau într-o măsură covîrşitoare agricultori şi îşi păstraseră 
aproape intacte obiceiurile şi credinţele lor tradiţionale săteşti. Erau ast¬ 
fel apăraţi împotriva forţei de asimilare a oraşelor din regiunile industri¬ 
ale centrale, care serviseră drept „topitorii de maghiarizare 44 pentru cei 
veniţi din regiuni mai puţin dezvoltate. Rata înaltă a analfabetismului prin¬ 
tre ţăranii români se dovedea şi ea un impediment în calea asimilării, întru- 
cît contactele lor cu o cultură mai cosmopolită erau mult reduse. Aceste 
bariere „naturale 44 , într-un sens, îi izolau pe români de comunitatea ungară 
mai numeroasă. Burghezia şi muncitorimea industrială românească, păturile 
sociale cele mai susceptibile asimilării, erau puţin numeroase şi nu aveau 
contacte largi cu clasele maghiare corespunzătoare. Cercurile bancare şi 
intelectuale, care aveau de a face în mod regulat cu lumea afacerilor şi auto¬ 
rităţile administrative ungare, foloseau în majoritatea lor limba maghiară 
în rezolvarea treburilor lor, dar rămăseseră ataşate mişcării naţionale. De 
o importanţă enormă în capacitatea românilor de a rezista maghiarizăm 
a fost faptul că au reuşit să-şi păstreze relativ intactă autonomia biseri¬ 
cilor şi a şcolilor lor. Astfel ei îşi aveau propriile lor şcoli elementare si 

medii, institute pedagogice şi seminarii, toate dispunînd de un corp pro¬ 
fesoral românesc şi folosind ca unică sau principală limbă de predare româ¬ 
na. Cu toate acestea, limba maghiară îşi făcea drum încet-încet printre 
români. De exemplu, numărul românilor care o cunoşteau a crescut de la 
5,7 la sută în 1880, la 12,7 la sută în 1910. Politica oficială de maghiarizare 
trebuie însă considerată un eşec. 

în ciuda deceniilor de suspiciune şi ostilitate provocate de politica naţio¬ 
nalităţilor dusă de guvern, existau încă români şi maghiari care credeau 
că era nu numai posibil, ci şi de dorit un fel de înţelegere între Partidul 
Naţional şi guvernul ungar. Venirea la putere a unui nou guvern în 1910 a 
oferit ocazia unor negocieri. Istvân Tisza (1861-1918), şeful Partidului 
Naţional al Muncii, care repurtase o victorie impresionantă în alegerile 
din iunie, şi prim-ministru din 1913 pînă în 1917, a considerat că a venit 
momentul pentru o rezolvare cuprinzătoare a chestiunii româneşti (şi a 
problemei naţionalităţilor din Ungaria, în general). Ţelul său principal, 

totuşi, era consolidarea stalului ungar, şi nu acela de a da satisfacţie mino- 
* 

rităţilor. In opinia sa, viitorul Ungariei ca stat suveran depindea de via¬ 
bilitatea neîntreruptă a sistemului dualist şi de menţinerea Austro-Ungariei 
ca putere europeană de mare importanţă. I se părea indiscutabil că un modus 
vivendi între Guvernul ungar, pe de o parte, şi români şi slavi, pe de altă 
parte, ar promova aceste scopuri prin asigurarea liniştii interne şi conso- 

a 

lidarea structurilor constituţionale existente. In consecinţă, o astfel de de¬ 
monstraţie a forţei interioare şi a coeziunii statului ar descuraja tendinţele 
iredentiste din rîndurile minorităţilor română şi sîrbă şi ar convinge cele 
două regate vecine, român şi sîrb, cît de iluzorii puteau fi speranţele lor de 
a-şi satisface ambiţiile teritoriale pe seama Ungariei. In sfîrşit, aşa cum 
vedea el desfăşurarea procesului, o Austro-Ungarie puternică ar spori pres¬ 
tigiul Triplei Alianţe şi ar scoate o dată pentru totdeauna România şi Serbia 
din orbita Rusiei pentru a le transfera în cea a Austriei. 

Cu toate că scopul lui Tisza era o pace generală cu toate naţionalităţile, 
el a hotărît să-şi concentreze eforturile asupra românilor, întrucît îi con¬ 
sidera cheia oricărei rezolvări trainice. Ei l-au impresionat prin mai buna 
organizare politică în raport cu cea a sîrbilor şi prin mai marea rezistenţă 
la asimilare decît a slovacilor. Erau, în plus, minoritatea cea mai numeroasă 
din Ungaria. Astfel, dacă puteau fi atraşi în curentul principal al vieţii pu¬ 
blice, el era convins că ar putea avea un rol crucial în dezvoltarea Ungariei. 
Dar dacă rămîneau înstrăinaţi, atunci, se temea el, rolul lor n-ar putea avea 
decît „consecinţe negative 11 . Ceea ce îl deranja cel mai mult era tocmai 
faptul că românii nu participau deplin la viaţa politică şi socială a Ungariei. 
După părerea sa, ei reprezentau principalele obstacole în calea asimilării: 



228 


ROMÂNIA, 1866-1947 


credinţele lor ortodoxă şi unită îi ţineau deoparte şi împiedicau romano- 
catolicismul ungar să-şi exercite influenţele „normale 44 , aşa cum o făcuse 
asupra slovacilor; marea masă a populaţiei era agricolă şi rurală, în timp 
ce clasa mijlocie comercială şi industrială — orăşenii cei mai expuşi influ¬ 
enţelor cosmopolite — era puţin numeroasă şi provincială. Tisza era stîn- 
jenit deopotrivă de relaţiile Partidului Naţional cu oamenii politici de la 
Bucureşti, precum şi de puternicul sentiment de solidaritate naţională care-i 
unea pe românii dintr-o parte şi alta a graniţelor; toate acestea la un loc, 
gîndea el, reprezentau ameninţări potenţiale la adresa integrităţii teritori¬ 
ale a Ungariei. Totuşi, el sesiza o legătură specială între maghiari şi români. 
Privea cele două popoare ca aliaţi fireşti, care timp de veacuri se regăsi¬ 
seră alături în apărarea reciprocă împotriva „ameninţării slave 44 , în special 
împotriva „planurilor panslavismului 44 rusesc. Cu toate că pretinsa ameninţare 
rusească la adresa Europei Răsăritene era o tactică convenabilă pe care 
ambele părţi urmau să o folosească pentru a obţine concesii, ideea maghia¬ 
rilor şi românilor ca „o insulă într-o mare slavă 44 , aşa cum am văzut, avu¬ 
sese o lungă şi nu lipsită de importanţă istorie în secolul al XlX-lea. 

Ca atare, pentru Tisza, principalele sarcini imediate erau stăvilirea ten¬ 
dinţelor de înstrăinare şi integrarea elementelor de frunte din societatea 
românească în structura vieţii politice şi sociale ungare. El şi-a îndreptat 
atenţia către cercurile de afaceri şi intelectuale, precum şi către clerul înalt, 
socotind că acestea erau mult mai susceptibile să cedeze atracţiilor soci¬ 
etăţii modeme decît compactele mase rurale patriarhale. Era sigur că o 
dată cîştigate păturile educate, ţărănimea se va alinia şi ea cu repeziciu¬ 
ne, întrucît, dată fiind natura în mare măsură nediferenţiată a societăţii 
româneşti, antagonismele de clasă de-abia dacă existau. El nu era mai puţin 
conştient decît conducătorii români de faptul că, atunci cînd se manifestau 
antagonismele de clasă, ele asmuţeau de obicei ţărănimea şi mica bur¬ 
ghezie românească împotriva moşierimii şi marii burghezii maghiare, con- 
solidînd prin aceasta antagonismul naţional. 

Pentru a-şi atinge scopurile, Tisza intenţiona să asculte doleanţele 
românilor şi să acorde concesii modeste. Dar nu a şovăit niciodată în adezi¬ 
unea sa la principiile fundamentale care îi călăuziseră pe toţi predecesorii 
săi. Devoţiunea sa faţă de ideea Ungariei ca stat naţional şi hotărîrea sa 
de a menţine supremaţia politică ungară ca garanţie a unităţii acelui stat 
reprezintă cheia pentru înţelegerea modului în care a abordat problema 
românească (şi problema naţionalităţilor în general). 

Conducătorii români erau dornici să intre în dialog cu Tisza, dar erau 
extrem de sceptici cu privire la posibilitatea unei apropieri autentice, întrucît 
propriile lor obiective erau diametral opuse eforturilor lui Tisza de con- 

solidare a caracterului maghiar al Ungariei. Principalul purtător de cuvînt 
al românilor era Iuliu Maniu (1873-1953), care îşi datora poziţia de frunte 
în Partidul Naţional apărării neobosite a aspiraţiilor româneşti Ia autono¬ 
mie şi devotamentului său faţă de democraţia politică. Propriul său ţel (şi 
acela al majorităţii colegilor săi din Comitetul Executiv al Partidului Na¬ 
ţional) era autonomia naţională. După părerea lui, federalizarea Monarhi¬ 
ei Habsburgice era cea mai bună cale de a o realiza. Dar el a mers dinco¬ 
lo de chestiunile de organizare politică pentru a cere schimbări în chiar 
structura politică şi socială a Ungariei, considerînd că aceasta avea nevoie 
de o reformă drastică. El credea, în primul rînd, că introducerea votului 
universal era esenţială. Dreptul tuturor cetăţenilor la vot, în mod liber, i se 
părea cheia soluţiei chestiunii naţionalităţilor în general, deoarece aces¬ 
ta ar fi asigurat fiecărui grup etnic reprezentarea proporţională în parla¬ 
ment şi i-ar fi dat posibilitatea fiecăruia dintre ele să se organizeze pe o 
bază autonomă în acele zone în care constituia majoritatea populaţiei. 16 

a 

In septembrie 1910, conducătorii Partidului Naţional au prezentat po¬ 
ziţia lor favorabilă negocierilor într-un memorandum adresat primului- 
ministru Kâroly Khuen-Hedervâry şi lui Tisza. Făcîndu-se ecoul ideilor 
lui Maniu, ei s-au concentrat asupra unui singur ţel — autonomia naţio¬ 
nală. Memorandumul nu mai avea un lung preambul cu privire la justi¬ 
ficările istorice şi juridice ale revendicărilor lor ce însoţea documentele 

A 

anterioare de acest fel. In schimb, autorii lui au mers direct în miezul pro¬ 
blemei. Ei cereau: (1) autonomie politică — dreptul de a organiza şi con¬ 
duce un partid politic pe aceeaşi bază ca toate celelalte partide din ţară; 
introducerea sufragiului universal sau, dacă acest lucru nu era posibil ime¬ 
diat, să se pună capăt abuzurilor electorale şi să se lărgească categoriile 
celor cu drept la vot; crearea unui număr de 50 de circumscripţii elec¬ 
torale româneşti; (2) autonomie administrativă— numirea de funcţionari 
români în zonele locuite de români şi folosirea limbii române în toate 
organele administrative şi judecătoreşti ce aveau contact direct cu cetăţenii; 
(3) autonomie pentru Biserica Ortodoxă şi pentru Biserica Unită — admi¬ 
nistrarea treburilor interne în conformitate cu normele garantate de legea 
civilă şi ecleziastică, precum şi sprijinul financiar al statului în aceeaşi 
proporţie în care era acordat bisericilor protestante; (4) autonomia învă- 
ţămîntului — dreptul bisericilor şi al comunităţilor de a înfiinţa şi întreţine 
şcolile elementare; folosirea limbii române ca limbă de predare în toate 
şcolile urmate de către elevi români; construirea pe spezele statului a unui 

16 „Declaraţiuni asupra chestiunilor actuale politice: un interviev cu dl. Dr. Iuliu 
Maniu“, în Revista politică şi literară, 3/4-6, 1910, p. 112. 

număr de trei şcoli medii în zonele locuite de români, avînd româna ca 
limbă de predare; înfiinţarea unei secţii româneşti la Ministerul Invăţă- 
mîntului şi al Cultelor; şi (5) autonomie economică — asigurarea unor 
subsidii regulate din partea statului pentru dezvoltarea zonelor locuite de 
români. 17 

Această rundă de negocieri nu a mers mai departe. Cu toate că Tisza 
a fost de acord cu sprijinul de stat pentru bisericile, şcolile şi întreprinde¬ 
rile economice româneşti, el a refuzat să recunoască românii ca entitate 
politică distinctă, cu drept de reprezentare proporţională la toate niveluri¬ 
le administraţiei. Tisza a respins şi votul universal şi a insistat ca limba 
administraţiei şi a instanţelor judecătoreşti să fie cea maghiară, cu toate 
că a fost de acord ca româna să poată fi folosită, ca înlocuitor, la nivel 
local. El părea chiar dornic, în principiu, să le permită românilor să aibă 
propria lor organizaţie politică, dar nu a făcut nici o referire la vreun ro 
al Partidului Naţional. Românii au considerat ca nesatisfacător răspun¬ 
sul lui Tisza. Adoptînd poziţia lui Maniu, ei au hotărît în noiembrie 191C 
să suspende negocierile, pînă cînd se va ivi o „schimbare substanţială - 
în atitudinea guvernului faţă de români şi pînă cînd acesta le va acord 
„garanţiile instituţionale 44 pentru existenţa lor naţională. 

O nouă rundă de negocieri a început în ianuarie 1913 şi a ţinut, cu între¬ 
ruperi, pînă în februarie 1914. La prima întîlnire între fruntaşii Partiduli 
Naţional Român şi Tisza, la 21 ianuarie, au fost trecute în revistă ideik 
lui Tisza cu privire la viitorul relaţiilor ungaro-române. Tisza a susţinu 
din nou ideea că cele două popoare erau aliaţi fireşti şi că ele trebuie £ 
se afle alături de germani pentru a preîntîmpina expansiunea Rusiei. C 
urmare, argumenta el, un puternic stat naţional maghiar era cea mai bun 
garanţie nu numai pentru o dezvoltare culturală şi economică liberă a româ¬ 
nilor din Ungaria, dar şi pentru independenţa Regatului României. Cu toarr 
că modul său de exprimare era conciliant, el le-a oferit interlocutorii a 
săi puţine elemente concrete care să-i facă să renunţe la rezervele pe cart 
le aveau. A respins drept nefondată acuzaţia că guvernul urmărea o politic: 
de maghiarizare, recunoscînd doar că fuseseră comise cîteva abuzuri aca 
dentale, care urmau să fie îndreptate. Cu toate că şi-a exprimat bunăvomn 
de a conlucra cu Partidul Naţional în îndeplinirea unor scopuri recipro. 
avantajoase, el a lăsat să se înţeleagă că îndată ce vor fi satisfăcute dolea. • 
ţele românilor, raţiunea existenţei partidului va înceta. La despărţire, r 
le-a cerut românilor să-i dea în scris o nouă listă a dezideratelor lor. 


1 ' Ioan Mihu, Spicuiri din gîndurile mele> Sibiu, 1938, pp. 159-164. 

Două zile mai tîrziu, la 23 ianuarie, Maniu şi Vasile Goldiş (1862-1934), 
respectat sociolog, cu contacte largi printre intelectualii maghiari, i-au 
prezentat lui Tisza un memorandum în unsprezece puncte. Se plasa pe 
acelaşi teren ca şi demersurile anterioare, dar accentua ideea autonomiei: 
limba de instruire pentru elevii români, atît în şcolile de stat, cît şi în cele 
confesionale, la toate nivelurile, să fie româna; în zonele locuite de „mase 
compacte" de români, limba folosită în administraţie să fie româna, iar 
administratorii să fie români; influenţa politică a românilor să fie garan¬ 
tată prin vot universal, secret şi direct şi prin asigurarea pentru români a 
unei şesimi din locurile din camera inferioară a parlamentului, core¬ 
spunzător procentajului de români în totalul populaţiei Ungariei. 18 

Tisza a răspuns la 7 februarie. El a respins fără ezitare ideea împărţirii 
administrative a ţării pe criterii de naţionalitate şi aceea că românii tre¬ 
buie să fie administraţi şi judecaţi de către români. Poziţia sa faţă de limba 
administraţiei a fost similară. Diminuarea rolului limbii maghiare în viaţa 
de stat i se părea a fi „incompatibilă" cu evoluţia Ungariei în cursul celor 

A 

patruzeci de ani anteriori. In ceea ce priveşte reforma electorală, el a insi¬ 
nuat că o „rotunjire" a circumscripţiilor electorale în favoarea românilor 
ar fi posibilă, dar numai în contextul unei înţelegeri cu caracter general. 
Lucrurile au ajuns astfel într-un impas şi prin consimţămînt reciproc dis¬ 
cuţiile au fost suspendate la 16 februarie. 

a 

In toamna anului 1913, în procesul de pace au intervenit noi elemente, 
întrucît chestiunea românească din Ungaria căpătase o importanţă crescîndă 

A 

în relaţiile internaţionale. In primul rînd, s-au făcut presiuni din partea 
Vienei şi a Bucureştilor asupra lui Tisza şi asupra Partidului Naţional 
Român, cerîndu-li-se să-şi rezolve diferendele, în interesul păcii şi stabi¬ 
lităţii regionale. De partea austriacă, arhiducele Franz Ferdinand, moşte¬ 
nitorul tronului, şi colaboratorii săi, în special ministrul austro-ungar în 
România, contele Ottokar Czemin, au folosit toată influenţa de care dis¬ 
puneau pentru a păstra legăturile României cu Dubla Monarhie şi cu Tripla 
Alianţă. Ambii erau convinşi că unul dintre principalele obstacole în calea 
bunelor relaţii dintre cele două ţări era nemulţumirea îndelungată a naţio¬ 
nalităţii române din Ungaria. Czemin a slujit cu multă îndemînare cauza 
unei apropieri între guvernul român şi cel ungar. La sosirea sa la Bucureşti, 
a fost şocat să descopere măsura ostilităţii manifestate de opinia publică 
faţă de Dubla Monarhie. Efectul pe care l-a avut asupra politicii guver¬ 
nului român larg-răspîndita indignare publică faţă de presupusa maltratare 
a românilor din Ungaria nu fusese, după părerea sa, departe de a ajunge 


18 Biblioteca Academiei Române, Bucureşti, Arhiva Valeriu Branişte, III, 2 a-c. 

dezastruos pentru Austria. Pînă şi Regele Carol, care rămăsese ferm în 
ataşamentul său faţă de alianţa cu Puterile Centrale, şi un număr de politi¬ 
cieni de frunte progermani nu-şi mai puteau permite să ducă în mod deschis 
o politică de prietenie cu Austro-Ungaria. Pentru a dezamorsa starea de 
ostilitate şi suspiciune şi a reface relaţiile de prietenie între Dubla Monarhie 
şi România, el a cerut să nu fie cruţat nici un efort în vederea pacificării 
românilor din Ungaria. Problema era urgentă. Se temea că o întîrziere ar 
încuraja pur şi simplu amplificarea mişcării iredentiste pe ambele versante 
ale Carpaţilor, ceea ce ar fi făcut ca orice discuţie cu privire la o apropiere 
să fie pur teoretică. Aşa cum stăteau lucrurile, raporta el în decembrie 1913, 
alianţa între România şi Austro-Ungaria „nu facea nici cît hîrtia pe care 
era scrisă 44 , iar în cazul unei crize, monarhia nu putea conta pe sprijinul 
militar al României. 19 

Czemin l-a informat în mod regulat pe Franz Ferdinand despre situ¬ 
aţia de la Bucureşti şi a pledat pentru intervenţia sa personală atît la Viena, 
pentru a contracara opoziţia faţă de un acord ungaro-român, cît şi la Bu¬ 
cureşti, unde se bucura de o oarecare influenţă, pentru a convinge guver¬ 
nul să descurajeze intransigenţa manifestată de Partidul Naţional. Efor¬ 
turile lui Franz Ferdinand par să fi avut un oarecare efect la Bucureşti, 
întrucît un acord între Tisza şi Partidul Naţional coincidea cu obiectivele 
de politică externă urmărite atît de Rege, cît şi (pentru moment) de către 
opoziţia liberală. Arhiducele pare chiar să fi influenţat şi politica Buda¬ 
pestei, convingîndu-1 pe Tisza (prin intermediul lui Berchthold, ministrul 
de Externe al Imperiului) să sporească de la douăzeci şi patru la douăzeci 
şi şapte numărul de circumscripţii electorale ce urmau să le fie acordate 
românilor. 

Negocierile dintre Tisza şi Partidul Naţional s-au încheiat în februarie 
1914. Sarcina de a explica respingerea propunerilor lui Tisza de către par¬ 
tidul său i-a revenit lui Iuliu Maniu. Aşa cum vedea el lucrurile, cauza 

imediată a eşecului negocierilor fusese insistenţa lui Tisza de a se menţine 

* 

caracterul naţional maghiar al statului ungar. In ultimă analiză, se plîngea 
Maniu, acesta nu a reuşit să reconcilieze interesele legitime ale unui stat 
unitar cu tot atît de legitimele strădanii ale diverselor grupuri etnice de 
a-şi păstra caracterul naţional şi de a-şi continua dezvoltarea politică, eco¬ 
nomică şi culturală. Refuzul său de a admite că Ungaria era un stat multi¬ 
naţional şi afirmarea de către acesta că ungurii erau singurii creatori şi 
susţinători ai statului, care nu puteau fi „degradaţi" la nivelul celorlalte 

A 

naţionalităţi, goliseră de orice substanţă reală concesiile sale. Intr-un stat 


19 Usterreich-Ungarns Aussenpolitik, VII, Viena, 1930, pp. 611-612, 628. 

în care Constituţia plasa un popor deasupra tuturor celorlalte nu putea exista 
egalitate autentică între naţionalităţi; nu puteau fi decît concesii acordate 
persoanelor şi grupurilor, precum drepturi lingvistice, în situaţii excepţio- 

A, 

nale şi după bunul plac al guvernului la putere. In consecinţă, argumenta 
Maniu, de-a lungul întregilor negocieri, Tisza nu făcuse nici o încercare 
de a modifica structura constituţională existentă şi de a asigura instituţiile 
politice şi juridice necesare pentru garantarea pe vecie a drepturilor mino- 

A 

rităţilor. In aceste condiţii, conchidea el, Partidul Naţional nu putea accep¬ 
ta oferta lui Tisza, nu-şi putea schimba programul şi nu putea consimţi 
la rolul pasiv ce i se rezervase. 20 

Negocierile dintre Tisza şi Partidul Naţional Român au fost simptoma¬ 
tice pentru impasul în care se aflau „naţiunile stăpînitoare“ şi naţionalităţile 

* 

din Austro-Ungaria după 1890. In ambele jumătăţi ale Dublei Monarhii, 
fie în Cisleithania, în cazul relaţiilor austro-italiene sau austro-cehe, fie 
în Transleithania, în cazul relaţiilor ungaro-croate sau ungaro-române, se 
putea discerne o incompatibilitate similară între eforturile unei părţi de 
a spori puterile autorităţii centrale şi ale celeilalte de a extinde această 
autoritate pînă la limită în interesul autodeterminării naţionale. 

Problema între Tisza şi români, într-un anumit plan, era centralism con¬ 
tra federalism. Dacă această dispută ar fi rămas strict constituţională, s-ar 
fi putut găsi o soluţie viabilă. Maniu şi colegii săi, la urma urmei, nu erau 
revoluţionari care să caute răsturnarea ordinii sociale şi politice din Ungaria. 
Mai curînd, aşa cum arătau tratativele lor cu Tisza, se pronunţau pentru 
o schimbare treptată, prin lărgirea instituţiilor politice şi economice demo¬ 
cratice. Ei nu pot fi caracterizaţi nici ca iredentişti. Atîta vreme cît exista 
speranţa federalizării monarhiei, Maniu şi aderenţii săi erau pregătiţi să 
accepte o rezolvare a aspiraţiilor lor în cadrul frontierelor existente. Tisza 
însuşi nu era potrivnic unui compromis; a mers mai departe decît prede¬ 
cesorii săi prin realizarea unei serii de concesii care ar fi putut să-i inte¬ 
greze pe români (şi mai tîrziu pe celelalte minorităţi) în textura generală 
a societăţii ungare. 

în ultimă analiză, negocierile dintre Tisza şi fruntaşii români au eşuat 
pentru că ambele părţi începuseră să se convingă că nu era vorba de con¬ 
cesii politice obişnuite sau de un retuş constituţional, ci că era în joc însăşi 
supravieţuirea naţională. Pentru Tisza, ţelul suprem era desăvîrşirea pro¬ 
cesului de edificare a statului naţional ungar; pentru români, era asigura¬ 
rea exprimării libere a spiritului naţional. La acest nivel, compromisul era 

20 Românul, 6/19 februarie 1914. 

de neconceput. Nici o parte nu-şi putea subordona „fiinţa“ celeilalte şi, cu 
atît mai puţin, preocupărilor „mai simple“ ale Vienei şi ale Bucureştilor, 
în consecinţă, întrucît Tisza şi românii urmăreau idealul statului naţio¬ 
nal, terenul intermediar între asimilarea naţionalităţilor şi dezintegrarea 
Ungariei istorice a dispărut treptat. 


BUCOVINA 

Structura socială şi preocupările economice ale românilor din Bucovina, 
pe care Austria o răpise Moldovei în 1774, erau asemănătoare cu cele ale 
românilor din Transilvania. Agricultura stătea la baza amîndurora. Dar 
meşteşugurile, comerţul şi activitatea bancară s-au dovedit comparativ puţin 
dezvoltate, iar clasa mijlocie şi intelectualii erau mai puţin numeroşi şi 
mai puţin uniţi decît corespondenţii lor din Transilvania. 

între 1880 şi Primul Război Mondial, populaţia românească a crescut 
cu o rată medie de 10 la sută pe deceniu. In 1880, ea număra 190 005 
persoane sau 33 la sută din totalul provinciei, în 1910 fiind de 273 254 
persoane (34 la sută). în aceste trei decenii, românii au încetat să fie cea 
mai numeroasă populaţie a provinciei, fiind depăşiţi de către ruteni. 
Majoritatea copleşitoare a românilor (88 la sută în 1910) erau dependenţi 
de agricultură pentru a-şi cîştiga existenţa. Practic, toţi erau mici gospo¬ 
dari, posedînd mai puţin de 5 ha. Deşi primiseră în 1848 titluri pentru 
pămîntul pe care-1 lucrau şi, ca atare, nu mai erau obligaţi să plătească 
dijmă sau să presteze zile-muncă pentru moşier, erau nepregătiţi pentru 
o viaţă economică independentă şi la sfîrşitul secolului multe gospodării 
au fost pierdute sau erau împovărate de datorii. Majoritatea gospodării¬ 
lor o scoteau cu greu la capăt pe loturi de mai puţin de 5 ha, considerate 
suprafaţa minimă necesară pentru satisfacerea modestelor necesităţi ale 
unei familii de cinci persoane. Metodele tradiţionale şi, în general, ne¬ 
productive folosite în agricultură le ofereau doar o mică speranţă de îm¬ 
bunătăţire a situaţiei lor. Bucovina era, de asemenea, teritoriul unor mari 
proprietăţi: 63 de mari moşieri (3 la sută din total) aveau moşii de peste 
2 000 ha (30,2 la sută din întreaga suprafaţă agricolă). 21 Dar numai o fracţi¬ 
une din acestea se mai afla în mîinile descendenţilor boierilor moldoveni. 

Populaţia urbană românească era puţin numeroasă, iar clasa mijlocie, 
ca atare, slabă. Doar aproximativ 12 la sută din români trăiau în oraşe şi 


21 I. E. Torouţiu, Poporaţia şi clasele sociale din Bucovina , Bucureşti, 1916, 
pp. 414—416; V. M. Botuşanski, Stanovişce i klasova borotba selianstva Pivnici- 
noi Bukovinî vperiod imperializmu , Kiev, 1975, pp. 52-73. 

tîrguri importante, dar după 1900 acest procent a sporit treptat. Cifrele 
disponibile pentru Cernăuţi, capitala provinciei, sînt edificatoare: în 1900, 
românii reprezentau 14,3 la sută din populaţie (9 400 din 65 767), iar în 1910, 
15,7 la sută (13 440 din 85 458). 22 Dar atît la Cernăuţi, cît şi în provincie 
în ansamblul ei, românii constituiau doar o foarte mică parte a celor anga¬ 
jaţi în ocupaţii tipic urbane. în 1910, doar 3,82 la sută erau activi în indus¬ 
trie şi afaceri (din 10,41 la sută la nivelul întregii populaţii), 2,23 la sută 
în comerţ şi transporturi (9,38 la sută în total) şi 2,86 la sută în serviciile 

a 

publice şi diverse profesiuni (4,29 la sută în total). In toate aceste cate¬ 
gorii, românii ocupau în general poziţiile mai joase. Ca număr erau depăşiţi 
de germani şi evrei. în provincie, luată ca întreg, în 1910, de exemplu, erau 
444 negustori români faţă de 8 642 evrei şi 1 226 de alte naţionalităţi şi 
737 meşteşugari români (faţă de 5 091 evrei şi 3 494 de alte naţionalităţi). 

A 

In Cernăuţi, erau doar 12 negustori români (faţă de 1 269 evrei şi 121 de 
alte naţionalităţi) şi 44 meşteşugari (faţă de 1 481 evrei şi 615 de alte na- 

A 

ţionalităţi). Cifrele pentru aproape toate celelalte oraşe sînt similare. In pro¬ 
fesiunile intelectuale, românii erau numeroşi în învăţămîntul elementar şi 
secundar: 850 români erau învăţători şi profesori, dintr-un total de 2 248. 
Dar erau numai 11 avocaţi români (faţă de 136 evrei şi 14 de alte naţiona¬ 
lităţi) şi 14 medici români (faţă de 136 evrei şi 28 de alte naţionalităţi). 23 

Politicienii şi intelectualii români erau doritori să pună capăt la ceea 
ce ei considerau a fi stagnarea economică a propriului popor. Erau mînaţi 
în parte de nevoia resimţită de a crea o clasă mijlocie care, în calitatea sa 
de cea mai dinamică forţă a societăţii, putea conduce, potrivit lor, pe români 
spre o lume modernă. Ei au înfiinţat cîteva bănci, asociaţii meşteşugăreşti 
şi magazine de vînzare cu amănuntul, dar asemenea întreprinderi au avut 
puţin succes, în principal din cauza lipsei de experienţă a personalului 
românesc şi a concurenţei copleşitoare din partea unor întreprinderi cu 
tradiţie, conduse de indivizi aparţinînd altor naţionalităţi. Numărul coope¬ 
rativelor de credit a sporit după 1900, dar acestea aveau puţini membri şi 
doar o sumă modestă de bani destinată împrumuturilor. Societatea Mese¬ 
riaşilor Români din Cernăuţi şi Suburbii, înfiinţată în 1907, cu scopul de 
a-i încuraja pe tinerii români să se apuce de meserii, pare să fi contribuit 
doar cu puţin la creşterea numărului meseriaşilor români. Cooperativa de 
desfacere cu amănuntul, Prăvălia Română, creată în 1905 pentru ca banii 

22 Osterreichische Statistik , 63/1, 1902, p. 124; Torouţiu, Poporaţia şi clasele 
sociale din Bucovina , p. 61. 

23 Osterreichische Statistik , 3/1, 1916, pp. 160-162; 3/10, 1916, pp. 223-227: 
Torouţiu, Poporaţia şi clasele sociale din Bucovina , pp. 142-168, 190-193, 237, 
302, 311-316, 393. 

cheltuiţi de români să rămînă în mîini româneşti şi fabricile de cherestea 
înfiinţate de politicienii români pentru a permite românilor să profite de 
înfloritoarea industrie bucovineană a lemnului au eşuat din lipsă de admi¬ 
nistrare eficientă. 


Activitatea politică printre românii din Bucovina nu a dobîndit nici¬ 
odată aceeaşi coeziune şi aceeaşi intensitate ca în Transilvania. 24 Nu a exis¬ 
tat un echivalent, cu excepţia numelui, al Partidului Naţional din această 
din urmă provincie. Se puteau distinge două principale curente politice 
în anii 5 60 şi 5 70. Primul, reprezentat de aşa-numiţii Centralişti, se pronun¬ 
ţa în favoarea amalgamării teritoriilor disparate ale monarhiei habsbur- 
gice într-un stat unificat, bazat în esenţă pe principiile iluminismului, 
îmbrăţişate de Iosif al II-lea. Condus de fraţii Hurmuzaki, care au jucat 
un rol proeminent în mişcarea românilor de la 1848, Centraliştii includeau 
majoritatea boierilor români şi mulţi intelectuali, dar, întrucît ei se pro¬ 
nunţau pentru egalitatea românilor, rutenilor şi germanilor în administraţia 
civilă, în treburile bisericeşti, în învăţămînt, ei erau nepopulari printre 
naţionaliştii români. Cel de-al doilea curent, Federaliştii, sau Autonomiştii, 
pe de altă parte, era compus din acei nobili şi intelectuali care subliniau 
caracterul istoric românesc al Bucovinei şi doreau să menţină identitatea 
separată a acesteia. Un timp, aceştia au prevalat în viaţa politică locală, dar 
după ce liberalii germani au venit la putere în Austria, la sfîrşitul anilor ’60, 
Centraliştii, aliaţi cu liberalii germani din Bucovina, cîştigau de obicei 
alegerile locale şi provinciale. Nici Centraliştii, nici Federaliştii nu au for¬ 
mat un partid politic. Neîncrezători în masa ţărănimii şi în clasa mijlocie 
ce se năştea şi manifestînd doar un mic interes faţă de problemele acesto¬ 
ra, ambele grupuri preferau să trateze direct cu autorităţile provinciale. Spre 
deosebire de Transilvania, unde autorităţile ungare descurajau participarea 
românească în administraţie, în Bucovina serviciile publice erau deschise 
românilor la cel mai înalt nivel. De exemplu, Eudoxiu Hurmuzaki. un spri¬ 
jinitor al ideii statului austriac, a fost Landeshauptmann de la 1864 la 1874, 
iar Alexandru Petrino, un mare moşier şi conducător al Centraliştilor, a fost 
ministru al Agriculturii în guvernul provincial în anii 1870-1871. 

Ultimele două decenii ale secolului au fost martorele a diverse încer¬ 


cări de stabilire a unei organizări politice viabile. Un progres semnificativ 
l-a reprezentat fondarea „Concordiei 44 , în 1885, de către Ioan Bumbac, 
profesor de limba şi literatura română la un gimnaziu din Cernăuţi. Ne- 


24 Teodor Bălan, Procesul Arboroasei, 1875-1878 , Cernăuţi, 1937; Constantin 
Loghin, Istoria literaturii române din Bucovina, 1775-1918 , Cernăuţi, 1926, 
pp. 144-163; 205-211; Erich Prokopowitsch, Die rumănische Nationalbewegung 
in der Bukowina und der Dako-Romanismus, Graz, 1965, pp. 59-75. 

mulţumit de dominarea treburilor româneşti de către „aristocraţi 4 ', aşa cum 
îi numea pe fraţii Hurmuzaki, acesta şi cîţiva suporteri căutau să realizeze 
o nouă asociere a clasei mijlocii, în scopul de a trezi interesul în rîndul 
marii mase a populaţiei pentru viaţa politică naţională şi de a-i insufla o 
preocupare pentru binele comun. Scopul lor era armonia naţională, care 
urma să fie dobîndită prin reconcilierea între boieri şi ţărani, între preoţi 
şi intelectuali. Se bucurau de sprijinul Revistei politice , apărută bilunar, 
la Suceava, între anii 1886 şi 1891, şi care a fost prima publicaţie politică 
românească după interzicerea de către autorităţi a gazetei Bucovina în urma 
Revoluţiei de la 1848. Editorii ei reprezentau o nouă forţă în viaţa politică 
a României, intelectualii, care aparţineau clasei mijlocii rurale şi urbane. 
Cu toate că nu s-au alăturat nici unui partid, neliniştea lor privind apatia 
politică a românilor, combinată cu opoziţia lor faţă de centralismul aus¬ 
triac, i-a pus în legătură strînsă cu fondatorii „Concordiei". în 1892, ele¬ 
mente politice disparate — membri ai „Concordiei", Centralişti şi puţinii 
Federalişti care mai rămăseseră — au proclamat solidaritatea naţională 
a tuturor românilor din Bucovina şi s-au organizat într-un Partid Naţional. 
Noua organizaţie s-a pronunţat pentru menţinerea autonomiei Bucovinei 
şi pentru „individualitatea istorică şi politică" şi a cerut consolidarea ele¬ 
mentului românesc prin rapida extindere a şcolilor româneşti şi prin intro¬ 
ducerea limbii române în administraţia civilă şi în instanţele judecătoreşti. 
Gazeta Bucovinei , pe care „Concordia" o înfiinţase la Cernăuţi în 1891, 
a devenit organul noului partid. Dar reconcilierea şi unitatea au fost de 
scurtă durată. Oameni mai tineri, fervenţi naţionalişti, în frunte cu Iancu 
Flondor (1865-1924), un mare moşier, au preluat conducerea partidului. 
Au plasat partidul pe un nou fagaş, acordînd mai multă atenţie nevoilor 
ţăranilor şi vorbindu-le într-o limbă pe care o puteau înţelege. Această 
încercare de a ralia toate elementele societăţii la cauza naţională a fost 
urmărită prin noul organ al partidului, Patria (1897-1900), care a fost 
editat de către transilvăneanul Valeriu Branişte. Un alt element s-a adău¬ 
gat vieţii politice în 1900, atunci cînd Aurel Onciul, un avocat şi înalt func¬ 
ţionar în serviciile publice austriece, a fondat Partidul Democrat. Deşi a 
insistat asupra apărării puternice a intereselor naţionale ale românilor, el 
s-a arătat în principal preocupat de chestiunile sociale. El însuşi cercetase 
condiţiile de trai ale ţăranilor, iar acum îi încuraja să formuleze reven¬ 
dicări sociale şi economice şi încerca să organizeze învăţătorii. Colabora¬ 
rea cu alte naţionalităţi i se părea esenţială, dacă urma să se producă o 
adevărată reformă socială şi, ca atare, s-a aliat el însuşi cu rutenii şi evreii 
într-un soi de coaliţie ţărănisto-liberală. Cultivarea de către acesta a unor 
relaţii bune cu toate grupurile etnice şi loialitatea sa faţă de Austria l-au 
adus inevitabil în conflict cu Partidul Naţional. Alte cîteva formaţiuni 

politice şi-au făcut apariţia o dată cu începutul secolului. Partidul Social- 
Democrat Român din Bucovina, constituit în 1906 şi condus de George 
Grigorovici (1871-1950), deputat în parlamentul austriac în anii 1907-1918 
şi editor al organului de partid Lupta (1906-1910), s-a bucurat de un elec¬ 
torat restrîns şi a urmărit o acţiune politică şi socială moderată. Iancu Flon- 
dor, continuu în căutarea unor noi mijloace de transmitere a puternicelor 
sale sentimente naţionaliste, a prezidat Partidul Creştin Social Român între 
1908 şi 1910. Prima raţiune a existenţei sale a fost coordonarea activităţilor 
acelor naţionalişti care priveau pe evrei drept principala ameninţare la 
adresa caracterului românesc al provinciei. 

Biserica Ortodoxă, ridicată la rangul de Mitropolie în 1873, a avut o 
contribuţie importantă la viaţa culturală românească, prin sprijinul pe care 
l-a acordat şcolilor şi învăţătorilor şi prin Facultatea de Teologie de la 
Universitatea din Cernăuţi, fondată în 1875. Din cauza caracterului său 
multinaţional, Biserica nu a putut servi mişcarea naţională românească 
cu tot atîta devoţiune cum a făcut-o în Transilvania. Rutenii cereau posturi 
în administraţia bisericească şi o împărţire a veniturilor bisericii potrivit 
numărului lor. Românii, pe de altă parte, se străduiau să păstreze ca¬ 
racterul naţional românesc al Bisericii, dar cu succes din ce în ce mai mic 
în faţa schimbărilor demografice şi a înclinaţiei Curţii de la Viena de a rea¬ 
liza un compromis. 25 Intenţiile Curţii au devenit clare în 1912, cînd a impus 
numirea unui vicar episcopal rutean, în mod tradiţional succesorul Mitro¬ 
politului. Primul Război Mondial a pus capăt procesului de înţelegere. 

A 

Invăţămîntul românesc a făcut progrese constante, deşi lente, începînd 
cu anii ’60. Numărul şcolilor româneşti, cel puţin la nivel elementar, şi nu¬ 
mărul elevilor români în toate tipurile de şcoli au crescut, iar procentul 
ştiutorilor de carte s-a mărit. Dar în Bucovina şcoala nu era bastionul na¬ 
ţionalităţii, aşa cum a fost în Transilvania. în primul rînd, Biserica Orto¬ 
doxă a avut mult mai mică influenţă asupra învăţămîntului decît Biserica 
Ortodoxă şi Biserica Unită în Transilvania. Cu toate că Biserica Orto¬ 
doxă din Bucovina a obţinut în 1850 dreptul de a supraveghea învăţămîntul 
românesc, atunci cînd Galiţia şi Bucovina au fost separate din punct de 
vedere administrativ, guvernul Bucovinei a preluat în 1869 conducerea 
învăţămîntului primar. Limba a lucrat, de asemenea, împotriva menţinerii 
unui sistem şcolar exclusiv românesc. Puterea de pătrundere a limbii ger¬ 
mane la toate nivelurile învăţămîntului, în mod special în învăţămîntul 
secundar, în Universitate, şi marele număr de şcoli „mixte“ (germano-ro- 
mâne şi ruteano-române) au diluat în mod semnificativ conţinutul naţional 


25 Ion Nistor, Istoria Bisericii din Bucovina , Bucureşti, 1916, pp. 161-197. 

al instruirii primite de către elevii şi studenţii români. Germana îşi dato¬ 
ra preponderenţa în învăţămînt şi în viaţa culturală statutului său de limbă 
oficială a provinciei, iar spectaculoasa creştere a populaţiei germane de 
la 8 la 22 la sută din total, între 1857 şi 1900, a asigurat o bază demografică 
solidă pentru folosirea ei pe scară largă. 

A 

Invăţămîntul românesc era cel mai promiţător la nivelul elementar. In 
1900, din 312 şcoli primare, 115, adică 37 la sută, erau româneşti (137 
erau rutene, 28 germano-române, 6 germano-rutene şi 23 germane). în 
1908, numărul unor asemenea şcoli crescuse la 492, din care 169 (34 la 
sută) româneşti, 199 rutene, 82 germane şi restul mixte. Situaţia la nivelul 
învăţămîntului secundar şi universitar era mult mai puţin încurajatoare 
pentru români. Din cele patru gimnazii în funcţiune în 1899, nici unul nu 
era românesc. Doar gimnaziul din Suceava, care fusese fondat în 1860, 
cu sprijinul financiar al Fondului Bisericii Ortodoxe, avea secţii paralele, 
română şi germană. Din totalul de 2 152 de elevi de gimnaziu, 576 (27 
la sută) erau români. Aceştia nu reuşeau să ţină pasul cu dezvoltarea 

A 

învăţămîntului secundar de după sfîrşitul secolului. In 1908, cei 844 de 
elevi de gimnaziu români reprezentau doar 22 la sută din totalul elevilor 
de gimnaziu (3 853), cu toate că, în 1906, se înfiinţase un gimnaziu româ- 

A 

nesc la Cernăuţi. In două dintre cele mai importante şcoli profesionale 

A 

din provincie, prezenţa românească era neglijabilă. In 1908, nu exista nici 
un elev român printre cei 123 înscrişi la Kaufmănnische Fortbildungschule 
din Cernăuţi, iar dintre cei 111 elevi de la Staatsgewerbeschule din ace¬ 
laşi oraş, doar unul era român. Dar, în cea de-a treia, Fachschule fur Holzar- 
beitung, condusă în cea mai mare parte de către români, 58 din cei 66 de 
elevi erau români. Cea mai importantă instituţie românească de învăţămînt 
superior continua să fie Seminarul Teologic Ortodox, care, în anul 1875, 
fusese încorporat în nou înfiinţata Universitate din Cernăuţi, ca Facultate 
de Teologie, dar limba de predare era germana, cu excepţia cursurilor de 
practică teologică, la care puteau fi folosite româna şi ruteana. Mai tîr- 
ziu a fost înfiinţată o catedră de istoria limbii române şi au fost introduse 
cursuri facultative de istoria românilor. în 1903, 125 de români, adică 23 
la sută din corpul studenţesc şi majoritatea celor înscrişi la Facultatea de 
Teologie, frecventau universitatea. 26 Toate aceste date nu erau prea linişti¬ 
toare pentru acei conducători români care încercau să trezească şi să 
întărească conştiinţa naţională în rîndurile mai largi ale populaţiei şi să 
creeze o viguroasă clasă mijlocie. Ei se plîngeau amarnic de germanizare, 

26 Osterreichische Statistik , 3/2, 1884, p. XXI; 62/1, 1902, pp. 38-39 şi partea 
all-a, 1903, pp. XXII-XLVI, pp. 38-40; 91/2, 1910, pp. 44-45, 110-111, 122-123, 
148-149,214-227. 

dar, de fapt, şcoala românească din Bucovina era mai puţin ameninţată de 
acţiunile guvernului decît în Transilvania. 

Politicienii şi intelectualii se străduiau să mobilizeze resursele literare şi 
culturale pentru a încuraja dezvoltarea unei naţiuni avînd conştiinţa de sine. 27 
Cea mai importantă organizaţie a lor a fost Societatea pentru Literatura şi 
Cultura Română în Bucovina. Incepîndu-şi activitatea în 1865, aceasta a 
urmărit diverse scopuri: a publicat propriile ei organe de presă, Foaia 
(1865-1869) şi Aurora Română (1881-1884), pentru a încuraja crearea unei 
literaturi modeme şi pentru a promova o limbă naţională literară, „eternul 
simbol al individualităţii poporului român“; a acordat burse pentru elevii 
şi studenţii români la gimnaziile din Cernăuţi şi Suceava şi la universităţile 
din Viena şi Lemberg; a sprijinit înfiinţarea unei catedre de limba şi lite¬ 
ratura română la Universitatea din Cernăuţi; a folosit tipografia achiziţio¬ 
nată în 1897 pentru a publica cărţi în limba română în toate domeniile 

a 

cunoaşterii, inclusiv manuale şcolare, ziare şi reviste. In afara acestor ac¬ 
ţiuni specifice, societatea a slujit drept loc de întrunire pentru intelectualii 
români, adunările sale anuale devenind un forum naţional în care se puteau 
expune public toate problemele ce afectau românii din Bucovina. 28 Acti¬ 
vitatea Societăţii a fost secondată de organizaţiile studenţeşti, cea mai impor¬ 
tantă dintre acestea fiind Arboroasa, asociaţia studenţilor români de la Uni¬ 
versitatea din Cernăuţi. Asociaţia avea un caracter naţionalist şi, din momen¬ 
tul în care membrii ei au luat parte la activităţi politice, a fost dizolvată în 
1877, la numai doi ani de la înfiinţare. Succesoarea acesteia, Junimea, care 
şi-a luat numele după prestigioasa societate de la Iaşi, angajîndu-se în acti¬ 
vităţi similare, a avut o viaţă mai lungă, din 1878 pînă în 1914. Din 1903 
pînă la Primul Război Mondial, membrii săi au publicat influenta revistă 

A 

Junimea literară , care urma programul Sămănătorului din Bucureşti. In afară 
de apărarea moştenirii culturale tradiţionale a românilor, ei au considerat 
ţăranul drept păstrător al individualităţii româneşti, iar în proză şi poezie 
ei au făcut din aceasta obiectul special al simpatiei lor 29 

Două probleme i-au neliniştit, în mod special, pe naţionaliştii români 
între anii ’90 şi Primul Război Mondial. Cea mai urgentă era chestiunea 


27 Există un material bogat referitor la activitatea culturală a românilor din 
Bucovina, însoţit de referinţe bibliografice utile în: Ionel Dîrdală, „Relaţiile cul¬ 
turale ale Bucovinei cu celelalte provincii româneşti 44 , în Anuarul Institutului de 
Istorie şi Arheologie, 18, 1981, pp. 281-291. 

28 Vasile Curticăpeanu, Die rumănische Kulturbewegung in der Osterreichisch- 
Ungarischen Monarchie , Bucureşti, 1966, pp. 40—46. 

29 Teodor Bălan, Suprimarea mişcărilor naţionale din Bucovina pe timpul războiu¬ 
lui mondial, 1914-1918 , Cernăuţi, 1923, pp. 168-169; Loghin, Istoria literaturii 
române , pp. 216-221. 

ruteană, care îi facea să le fie teamă de o „submersiune 44 a românilor în 
„propria lor provincie 44 . Pericolul apărea mai mult decît evident în sta¬ 
tisticile demografice. Pînă în anii ’70, românii fuseseră mai numeroşi decît 
rutenii, dar recensămîntul din 1880 constata un număr relativ mai mic de 
români, raportul fiind de 239 690 la 190 005 în favoarea rutenilor, situa¬ 
ţie care s-a menţinut pînă la Primul Război Mondial. Numărul rutenilor 
a crescut în primul rînd datorită imigrărilor constante din Galiţia austriacă. 
Naţionaliştii români susţineau că românii erau singurii locuitori autohtoni 
din Bucovina şi acuzau autorităţile austriece că îi încurajau pe ruteni să 
emigreze şi că îi favorizau în dauna românilor, pentru a slăbi legăturile 
dintre provincie şi România. 30 

A 

Cealaltă problemă majoră era iredentismul. încă din anii ’90, românii 
s-au simţit în defensivă — în cadrul bisericii faţă de ruteni, în învăţămînt 
şi serviciile publice faţă de germani, iar în viaţa economică faţă de evrei 
— şi făceau guvernul austriac răspunzător pentru situaţia lor precară. îl 
acuzau că asmuţea o naţionalitate împotriva alteia, pentru a menţine domi¬ 
naţia politică a germanilor. Totuşi, dovada unei politici conform princi¬ 
piului divide et impera este neconcludentă. Poate mai aproape de adevăr 
ar fi să considerăm oficialităţile austriece drept mediatori între naţio- 

/A 

nalităţile rivale. In preajma Primului Război Mondial, erau, de fapt, puţini 
români iredentişti, în pofida activităţii Ligii Culturale şi a diverselor per¬ 
sonalităţi din România, precum Nicolae Iorga, care susţineau cu entuzi¬ 
asm unitatea politică a tuturor românilor. Absenţa unei puternice mişcări 
iredentiste trebuie atribuită în mare măsură relativei eficienţe şi integri¬ 
tăţi a aparatului administrativ, în special la alegeri, şi recunoaşterii de către 
acesta, indiferent cît de lipsit de entuziasm şi de inegal, a individualităţii 
şi aspiraţiilor diverselor naţionalităţi. Importantă, de asemenea, era do¬ 
rinţa acestora din urmă, în ciuda marilor neînţelegeri dintre ele, să ajungă 
la un compromis. Această stare de lucruri contrastează puternic cu trata¬ 
mentul aplicat naţionalităţilor în Ungaria în aceeaşi perioadă de timp. 31 


BASARABIA 

In urma anexării Moldovei dintre Prut şi Nistru, adică a Basarabiei, în 
1812, autorităţile ruseşti şi-au stabilit ca obiectiv pe termen lung integrarea 

30 Rutenisarea Bucovinei şi căuşele desnaţionalisării poporului român , de un 
Bucovinean, Bucureşti, 1904, pp. 330-373. 

31 Prokopowitsch, Die rumănische Nationalbewegung , pp. 130-153. 

provinciei în structura administrativă generală a imperiului. Cu toate că 
pentru o bucată de vreme au lăsat neatinse instituţiile şi legile acesteia şi 
au permis boierilor moldoveni să participe la cîrmuirea treburilor ei, guver¬ 
natorul, ca reprezentant al Ţarului, se bucura de puteri cu adevărat discreţio¬ 
nare. Perioada de „autonomie 11 a luat sfîrşit în 1828, cînd Basarabia a fost 
alipită Guvemămîntului general Novorossiisk şi au fost introduse insti¬ 
tuţiile civile şi judecătoreşti, precum şi sistemul fiscal specifice administra¬ 
ţiei guberniilor ruseşti, rusa devenind limba oficială. Această administraţie, 
bazată pe modelele ruseşti, nu a luat în seamă tradiţiile autohtone şi a des¬ 
curajat iniţiativa locală, românească, pînă în 1917. Periodicele tentative 
de reformă administrativă, ca acelea din timpul domniei lui Alexandru al 
II-lea (1855-1881), nu au schimbat trăsăturile de bază ale regimului. 
Introducerea zemstvelor în anii ’60, de pildă, nu făcea decît să accentueze 
şi mai mult integrarea Basarabiei în structura administrativă generală a 
imperiului. Menite să sporească participarea locală la treburile civile în 
Basarabia, acestea erau conduse practic de către funcţionari ruşi şi de altă 
naţionalitate decît românii, aduşi din diverse părţi ale imperiului. 

Rezistenţa românilor faţă de dominaţia rusă a fost sporadică şi inefici¬ 
entă. Conducerea ar fi trebuit să se facă de către boieri, însă în momentul 
anexării şi în perioada autonomiei aceştia erau proruşi. în cele din urmă 
însă au început să se simtă stînjeniţi de faptul că „vechile obiceiuri şi legi 11 
erau nesocotite şi că ei înşişi erau excluşi din administraţie sau trataţi ca 
simpli funcţionari. Au protestat, dar erau prea puţini la număr şi prea dez¬ 
organizaţi pentru a impresiona birocraţia rusă. Pe măsură ce se consoli¬ 
da stăpînirea rusească, vechea comunitate boierească se destrăma încet-în- 
cet întrucît erau făcuţi noi nobili, iar pămînturile din Basarabia erau date 
nobililor din afara provinciei. în 1911, din 468 de familii nobiliare din 

A, 

Basarabia, doar 138 erau româneşti. In orice caz, în a doua jumătate a se¬ 
colului al XlX-lea, aceştia din urmă fuseseră în mare măsură integraţi 
în societatea rusă, iar în ceea ce priveşte obiceiurile, atitudinile şi chiar 
limba, majoritatea acestora nu diferea, în esenţă, de nobilimea imperiu¬ 
lui în general. 

Masa populaţiei rurale a avut un contact direct mult mai mic cu func¬ 
ţionarii guvernamentali decît nobilimea şi orăşenii. Satul tindea să-şi ad¬ 
ministreze treburile după legile şi practicile tradiţionale. Bătrînii satului 
îşi menţinuseră răspunderea pentru stabilirea şi strîngerea impozitelor şi 
decideau chiar cum trebuiau duse la îndeplinire celelalte instrucţiuni din 

A 

partea autorităţilor guvernamentale. In administrarea justiţiei, sătenii evi¬ 
tau de obicei instanţele obişnuite de judecată, prezidate în calitate de judecă¬ 
tori de către nebăştinaşi şi în care erau aplicate norme procedurale apar- 

ţinînd legislaţiei ruseşti şi nu celei moldoveneşti. Ei rezolvau neoficial 
moştenirile şi alte cazuri civile, în conformitate cu obiceiul străvechi şi în 
propria lor limbă. 

Anexarea Basarabiei a afectat profund compoziţia populaţiei. Cea mai 
izbitoare de-a lungul veacului de domnie rusească a fost descreşterea con¬ 
stantă a procentajului de români. Potrivit recensămîntului din 1817, 86 
la sută din locuitori (419 420 din 482 630) erau români, în timp ce 6,5 la 
sută (30 000) erau ucraineni şi 4,2 la sută (19 130) evrei. în 1856, românii 
scăzuseră la 74 la sută (736 000 din 990 000), în timp ce ucrainenii şi evreii 
sporiseră la 12 şi, respectiv, 8 la sută. în 1897, 56 la sută (1 092 000 din 
1 935412) erau români, 18,9 la sută ucraineni şi ruşi, iar 11,7 la sută evrei. 
Aceste schimbări se datorau în primul rînd imigrării din provinciile vecine, 
promovată de către autorităţile ruseşti. Românii formau o majoritate co- 
vîrşitoare în centrul provinciei, dar în judeţele din nordul şi sudul îndepăr¬ 
tat al acesteia, erau depăşiţi ca număr de celelalte grupuri etnice. 32 De exem¬ 
plu, în nord, în uezdul Hotin, 53,5 la sută din populaţie era ucraineană şi 
numai 23,8 la sută românească, iar în sud, în uezdul Akkerman, 26,7 la 

A 

sută erau ucraineni, 9,7 la sută ruşi şi 16,4 la sută români. In centru, zonele 
rurale aparţineau românilor, în timp ce oraşele căpătau un caracter din ce 
în ce mai cosmopolit. 

Marea majoritate a românilor (şi a populaţiei în general) era rurală şi 
depindea de agricultură pentru a-şi cîştiga existenţa. Ţăranii reprezentau 
clasa cea mai numeroasă a societăţii basarabene, iar dintre aceştia, cei mai 
mulţi erau, precum confraţii lor din Principatele Române, dependenţi din 
punct de vedere economic de moşieri înainte de emanciparea lor din anii 
’60. Nu posedau propriul lor pămînt, ci mai curînd lucrau unele loturi 
obţinute pe baza unui soi de arendă ereditară de la mînăstiri şi de la moşierii 
laici, în schimbul plăţii unui obroc şi al prestării barscinei. Spre deose¬ 
bire de şerbii ruşi, totuşi, ei erau liberi, iar dreptul de a se deplasa a fost 
întărit în mod repetat de legislaţia din prima jumătate a secolului al XlX-lea. 
Cu toate acestea, puterea şi influenţa moşierilor au limitat adesea exerci¬ 
tarea acestui drept, precum şi a altor drepturi. Răzeşii formau o altă cate¬ 
gorie semnificativă a ţărănimii române din această provincie. în preajma 
emancipării iobagilor din 1861, aceştia reprezentau în centrul Basarabiei 
circa 12 la sută din populaţia rurală. Majoritatea mai erau încă mici gospo¬ 
dari independenţi, dar proprietatea lor constituise timp de jumătate de secol 


32 Ion Nistor, Istoria Basarabiei, Cernăuţi, 1923, pp. 288-289,299-300,303-304; 
Iakim S. Grosul şi Ilya G. Budak, Ocerki istorii narodnovo hoziaistva Bessarabii 
(1861-1905 gg.), Chişinău, 1972, pp. 42-51. 

A 

obiectul atacului din partea boierilor şi a negustorilor. In 1861, boierii şi 
clasa mijlocie aduseseră sub controlul lor 90 000 de deseatine de pămînt 
(1 deseatină = 1,09 ha), sau 40 la sută din totalul proprietăţii răzeşeşti. 
Astfel, aproximativ o treime dintre răzeşi îşi pierduseră pămîntul şi de- 
căzuseră la nivelul ţăranilor dependenţi, iar gospodăria medie a unui răzeş 
se restrînsese de la 10 la mai puţin de 3 deseatine. 

Reforma agrară din anii ’60 a cunoscut în Basarabia un curs oarecum 
diferit faţă de cel din Rusia. Decretul de emancipare din 19 februarie 1861 
a avut efecte minore în Basarabia, pentru că existau doar 12 000 de io¬ 
bagi, majoritatea acestora fiind aduşi din Rusia şi angajaţi în ocupaţii nea¬ 
gricole. Mult mai important a fost Statutul din 14 iulie 1868, principalul 
act de reformă agrară pentru Basarabia, care viza structura proprietăţii fun¬ 
ciare şi răscumpărarea pămîntului obţinut prin împroprietărire. Spre deo¬ 
sebire de procedura urmată în Rusia, pămîntul era acordat familiilor 
individuale şi nu comunelor, iar ţăranilor li se permitea să-şi transfere alto¬ 
ra pămîntul alocat. Drept rezultat, ţăranii mai înstăriţi au devenit princi¬ 
palii beneficiari ai legii. 33 

Consecinţele pe termen lung ale acestor relaţii de proprietate privată 
au fost o stratificare socială mai mare la sate şi o dezvoltare mai rapidă 
a relaţiilor comerciale din agricultură decît în Rusia, unde comuna a rămas 
intactă. In Basarabia, micile gospodării ţărăneşti au devenit mai reduse 
şi mai puţin numeroase, în timp ce au crescut marile gospodării ţărăneşti. 
De exemplu, în 1877, gospodăriile de sub 5 deseatine reprezentau 37,6 
la sută din total, însă în 1905 acestea vor ajunge la 56,9 la sută, un indiciu 
că ţăranii, în număr mare, îşi pierdeau cel puţin o parte din pămînt. In 
aceeaşi perioadă, a crescut numărul gospodăriilor ţărăneşti de 15-20 de 
deseatine, de la 5 395 la 11 493, iar în 1905, existau 7 101 gospodării între 
20 şi 300 de deseatine, în timp ce în 1877 nu fusese nici una. Diferenţele 
între suprafeţele de pămînt ale diverselor gospodării erau cîteodată izbi¬ 
toare. La o extremă se aflau moşiile nobililor, care mai reprezentau încă 
jumătate din întregul pămînt deţinut în proprietate particulară la sfîrşitul 
secolului. Suprafaţa medie a unei moşii era de 600 de deseatine, dar cele 
mai mari, ca de pildă cea aparţinînd familiei Sturdza în uezdul Beltskii din 
centrul Basarabiei, se întindeau pe 20 000 de deseatine. La celălalt capăt, 
în 1905, 23 la sută din ţăranii Basarabiei nu aveau pămînt deloc. Accen¬ 
tuarea continuă a caracterului comercial al agriculturii şi legile agrare intro- 

33 Istoria narodnovo hoziaistva Moldavskoi SSR (1812-1917 gg.), Chişinău, 1977, 
pp. 107-114. 

duse de către prim-ministrul Piotr Stolîpin între 1906 şi 1911 au accele¬ 
rat aceste tendinţe. 34 

Populaţia urbană a Basarabiei a rămas redusă pe tot parcursul secolu¬ 
lui al XlX-lea pînă la Primul Război Mondial. în 1912, doar 14,7 la sută 
din populaţie locuia la oraşe. Cel mai mare oraş era Chişinăul, principalul 
centru administrativ şi industrial, a cărui populaţie a crescut de la 87 000 
în 1861 la 128 000 în 1915. Alte oraşe, ca de pildă Akkerman, Bender şi 
Izmail, îşi datorau creşterea din această perioadă în primul rînd comerţului 
şi funcţiilor lor de centre administrative locale, mai curînd decît indus- 

A 

triei. Populaţia urbană era în mare măsură neromânească. In 1912, 37,2 
la sută erau evrei, 24,4 la sută ruşi, 15,8 la sută ucraineni şi doar 14,2 la 
sută români. La Chişinău (100 500 locuitori în 1897), românii constitu¬ 
iau doar 17 la sută din populaţie, iar în următoarele două oraşe ca mărime, 
Bender (31 800) şi Akkerman (28 200), ei reprezentau 8 şi, respectiv, 0,8 
la sută din populaţie. 35 Prezenţa modestă a românilor în meşteşugurile 
urbane, în comerţ, în rîndurile specialiştilor şi ale funcţionărimii explică 
acest procentaj scăzut. Cauza generală a acestei situaţii se regăsea în rit¬ 
mul lent al industrializării şi în persistenţa caracterului neromânesc al 
oraşelor, ambele tinzînd să descurajeze migraţia în număr mare a ţăranilor 
români către zonele urbane. 

în 1914, industria rămînea încă în cea mai mare parte închistată în limi¬ 
tele tradiţionale. Mecanizarea şi consolidarea întreprinderilor făcuseră pro¬ 
grese modeste, iar majoritatea muncitorilor erau angajaţi în mici fabrici 
şi ateliere. Producţia meşteşugărească pe scară mică îşi păstra vitalitatea 
datorită aprovizionării bogate cu materii prime agricole şi unei numeroase 
mîini de lucru ieftine, precum şi datorită slabelor mijloace de transport, 
care tindeau să descurajeze concurenţa din partea unor industrii ruseşti 
mai îndepărtate (şi mai dezvoltate). Prelucrarea alimentelor constituia cea 
mai mare ramură industrială. în 1897, aceasta utiliza 73 la sută din numărul 
total al muncitorilor şi reprezenta 86,8 la sută din valoarea întregii pro¬ 
ducţii industriale. Industria vinului şi a berii se situau pe locul al doilea. 
Numărul total al muncitorilor angajaţi în industrie la sfîrşitul secolului 
era înjur de 30 000. Mulţi erau ţărani localnici care aveau prea puţin pămînt 
sau chiar deloc pentru a-şi cîştiga existenţa. Mai erau şi meşteşugarii, dar 
un număr surprinzător de mare dintre aceştia, în special muncitorii cali- 


34 îstoriia Moldavskoi SSR , I, Chişinău, 1965, pp. 475^176, 486-497; Dmitrii 
E. Şemiakov, Ocerki ekonomiceskii istorii Bessarabii epohi imperializma, 
Chişinău, 1980, pp. 56-78. 

35 Viktor I. Jukov, Goroda Bessarabii (1861-1900% Chişinău, 1975, pp. 32-53. 

ficaţi, erau din afara Basarabiei. In 1902, 49,3 la sută din muncitorii ujt 
întreprinderile cu 6 pînă la 50 de angajaţi şi 74,8 la sută din întreprinde¬ 
rile cu 50-500 de angajaţi proveneau din regiunile ruseşti şi ucrainene. 

Biserica Ortodoxă a rămas singura instituţie autohtonă a românilor or 
Basarabia după anexarea acesteia de către ruşi. Dar, întrucît administrjn- 
politică rusească se consolida şi întrucît integrarea noii provincii în a 
navaua generală a imperiului deveneau ţelul ei, Biserica nu putea dever 
centrul sentimentului naţional românesc. Anexarea a întrerupt legătura 
Bisericii cu Mitropolia Moldovei. Ea a fost pusă sub jurisdicţia Sfîntiu- 
Sinod de la Sankt Petersburg, care în 1813 a inclus cea mai mare pane _ 
Basarabiei în Eparhia Chişinăului. Cu toate că Biserica din Basarabia ^ 
a îndeplinit acelaşi rol naţional ca Biserica din Transilvania, ea a fost 
centru de focalizare a activităţilor religioase şi culturale moldoveneşu - 
nivel parohial de-a lungul întregului secol al XlX-lea, care a pregătit arv 
mul pentru mişcări sociale mai largi în perioada de criză de după 1 ^ ' 

Aproape timp de un secol, pînă la PrimulRăzboi Mondial, Biserica 
Basarabia a fost supusă unei neîncetate centralizări şi rusificări. După 181 
toţi arhiepiscopii s-au străduit să pună administrarea Eparhiei în con^* 
danţă cu regulamentele şi practicile Bisericii Ruse. Caracteristice în scr?-^ 
acesta au fost acţiunile arhiepiscopului Irinarh Popov (1844-1858), 
a dus la îndeplinire cu fidelitate programul lui Nicolae I de promovan 
conservatorismului ortodox, a loialităţii faţă de monarhul absolut şi a *«.- 
ţionalismului rus. Nu a ţinut seama de români ca naţionalitate separa 
dar a aşteptat de la ei să se conformeze modelului rusesc la fel ca v*s> 
celelalte popoare ortodoxe din imperiu şi şi-a rezervat deciziile în t 
chestiunile bisericeşti, ca principal reprezentant al Sfîntului Sinod dr - 
Sankt Petersburg. Sub oblăduirea sa, s-au depus eforturi mai mari 
oricînd în vederea introducerii clerului rusesc în Biserica din Basan=ct_ 
Candidaţii pentru toate posturile mai înalte din administraţie, rectori » 
profesori de seminar, protopopi şi preoţi în parohiile mai mari, urbane ^ 
ales, au fost aduşi din Rusia, întrucît cunoşteau mai bine normele Bis^rv? 
Ruse şi limba rusă, fiind ca atare mai nimeriţi decît românii să duci a 

A _ 

îndeplinire politica oficială. In parohiile rurale, unde trăiau majorii-*^ 
credincioşilor români, continuau să slujească preoţii locali, iar viaţa 
gioasă îşi urma tradiţia. Popov ar fi introdus absolvenţi ai seminarelor r 
seşti şi aici, dar a recunoscut inutilitatea numirii unor preoţi vorbitor + 
limbă rusă în parohiile în care singura limbă cunoscută era româna. D • - 
confruntat astfel cu una dintre marile contradicţii ale politicii oficia 1 : • 
Basarabia: rusa era promovată în scopul legării sigure a provinciei - 
imperiu, dar acest zel atrăgea după sine neglijarea limbii autohtone, s 

ra ce putea servi drept instrument al acestei politici în rîndurile masei largi 
a populaţiei. Epoca de reforme de sub domnia lui Alexandru al II-lea nu 
a adus schimbări esenţiale. Arhiepiscopul Pavel Lebedev (1871-1882) a 
continuat politica predecesorilor săi. A introdus numeroşi membri ai cleru¬ 
lui şi ai administraţiei din afara Basarabiei, a declarat cunoaşterea limbii 
ruse condiţie pentru candidatura la preoţie şi a instruit preoţii să ţină regis¬ 
trele bisericeşti, inclusiv statisticile demografice, în limba rusă. Singura 
concesie importantă pe care autorităţile bisericeşti au facut-o spiritului 
reformei din acea perioadă a fost inaugurarea, în 1868, a congreselor epar¬ 
hiale ale clerului. Cu toate că aveau un caracter pur consultativ, ele au 
servit ca un forum în care preoţii din întreaga Basarabie puteau discuta 
probleme de interes comun şi de pe urma cărora s-a dezvoltat încet un 
sentiment de solidaritate. Efectele acţiunilor lui Popov şi Lebedev erau 
amestecate. Era mai multă ordine ca înainte în administraţie, dar majori¬ 
tatea clerului şi a credincioşilor de la ţară a devenit din ce în ce mai izo¬ 
lată de conducerea Bisericii şi a fost în mică măsură afectată de eforturile 
de reformă depuse de aceasta. 

Centralizarea şi rusificarea, atît de evidente în practicile administrative 
ale Bisericii, au guvernat deopotrivă şi politica ei în domeniul învăţămîn- 
tului şi culturii. Începînd cu anul 1840, Ia seminarul teologic de la Chişinău, 
toate cursurile erau predate în limba rusă. In mod nesurprinzător, semi¬ 
narul nu s-a dezvoltat. Preoţii din parohii nu trimiteau decît puţini stu¬ 
denţi, în parte pentru că o considerau o instituţie străină şi, pe de altă parte, 
pur şi simplu, pentru că puţini români cunoşteau limba rusă. 

Învăţămîntul primar oblăduit de Biserică la sate a dat greş din aceleaşi 
motive. Aducîndu-şi contribuţia la reformele din timpul domniei lui Ale¬ 
xandru al 11-lea, Biserica Ortodoxă rusă s-a angajat într-un program ambi¬ 
ţios de înfiinţare de şcoli în fiecare parohie. La mijlocul anilor ’60, în Ba¬ 
sarabia funcţionau în parohiile rurale circa 400 de şcoli cu 7 000 de elevi, 
dar în 1880 mai rămăseseră doar 23. Principala cauză a acestei catastrofe 
pare să fi fost insistenţa autorităţilor bisericeşti ca predarea să se facă în 
limba rusă, o cerinţă fără rost, în măsura în care nici preoţii, care în majori¬ 
tatea satelor erau şi învăţători, nici elevii nu cunoşteau limba aceasta. Un 
efort de revitalizare a programului în 1884 a eşuat din aceleaşi raţiuni şi 
datorită lipsei de fonduri necesare. 36 Congresul eparhial al clerului din 
1894 a adus prima soluţie viabilă problemei învăţămîntului primar. A cerut 
consiliului şcolar eparhial să se ocupe de tipărirea unor manuale potri- 

36 Nicolae Popovschi, Istoria Bisericii din Basarabia in veacul al XlX-lea subt 
ruşi, Chişinău, 1931, pp. 174-175. 

vite, în ediţii bilingve, ruso-române. Cu toate că nu s-a luat nici o măsură 
imediată, dezbaterea din cadrul congresului a fost semnificativă în sine. 
întrucît, pentru întîia oară de la începutul secolului, româna era conside¬ 
rată în mod serios limbă de predare în şcoli. Această idee a fost pînă la 
urmă preluată de către autorităţile bisericeşti, care au recunoscut cu ne¬ 
plăcere că nu-şi puteau extinde influenţa în rîndurile masei populaţiei rurale 
decît prin folosirea limbii vorbite în parohiile respective. 

Alte iniţiative culturale ale celor ce administrau Biserica în această 
perioadă au vădit o desconsiderare aparte a nevoilor locale. Tiparniţa 
eparhială, înfiinţată în 1814, în vederea asigurării cărţilor bisericeşti şi a 
altor publicaţii în folosul românilor, în propria lor limbă, funcţiona cu inter- 

A 

mitenţe. In anii ’60, numărul de cărţi bisericeşti publicate de aceasta scăzuse 
drastic. în 1861 a apărut un Antologhion, iar în 1862, un Octoih , ambele 
după texte tipărite anterior la Mînăstirea Neamţ din Moldova, aprobarea 
de imprimare dîndu-se numai după ce acestea au fost comparate cu tex- 


tele ruseşti pentru a se vedea dacă nu conţineau erori doctrinare. In orice 
caz, publicarea cărţilor în limba română era împotriva intereselor politicii 
oficiale cu privire la naţionalităţi, iar în 1862, arhiepiscopul Serghei Lia- 
pidevski (1882-1891) a închis tipografia şi i-a vîndut maşinile. 37 

Autorităţile ecleziastice au recunoscut că o folosire mai intensă a lim¬ 
bii române ar fi slujit cel mai bine interesele Bisericii şi pentru aceasta 


ele au stimulat viaţa culturală a provinciei. In 1867, acestea au fondat 
Kişinevskie eparhialnîie vedomosti pentru a transmite populaţiei largi 
informaţiile oficiale şi pentru a răspîndi sfaturi practice referitoare la datori¬ 
ile pastorale şi interpretările Sfintei Scripturi în rîndurile clerului parohial, 
atît în româneşte, cît şi în ruseşte. Dar această publicaţie a rezervat de 
asemenea un spaţiu considerabil istoriei bisericii locale, monografiilor să¬ 
teşti şi folclorului. Către sfîrşitul secolului, au început să publice articole 
cu privire la probleme contemporane, în special în legătură cu mişcările 
schismatice din sînul Bisericii. Autorităţile ecleziastice şi-au manifestat 
preocuparea pentru educaţia morală şi religioasă a maselor populaţiei, înfî- 
inţînd o societate misionară, Frăţimea „Naşterea lui Hristos", în 1899. 
Aceasta a primit permisiunea de a publica broşuri cu conţinut religios şi 
cultural în limba română, cu sau fără texte paralele în limba rusă, şi, în 
1903, tirajul anual total al acestora ajunsese la 195 000 exemplare. Eparhia 


37 Cu privire la reducerea drastică a numărului şi importanţei publicaţiilor 
româneşti, între 1862 şi 1905, vezi Paul Mihailovici, Tipărituri româneşti în Ba¬ 
sarabia de la 1812 pînă la 1918 , Bucureşti, 1941, pp. 119-178. Autorul nu furnizează 
nici o listă a publicaţiilor între 1879 şi 1894. 

a patronat de asemenea Societatea Istorico-Arheologică Bisericească din 
Basarabia, care a început să funcţioneze în 1904 şi a cărei misiune prin¬ 
cipală a fost cercetarea istoriei Bisericii din Basarabia. 

Revoluţia din 1905 şi concesiile politice care au urmat au afectat Biserica 
Ortodoxă din întreaga Rusie. In Basarabia, autorităţile bisericeşti au cedat 
spiritului vremii, acceptînd descentralizarea administrativă, ceea ce a per¬ 
mis sporirea rolului clerului şi a promis transformarea congresului con¬ 
sultativ al preoţilor într-un organ administrativ permanent. Conducerea 
Bisericii a acordat, de asemenea, o mai mare libertate de folosire a lim¬ 
bii române în viaţa religioasă de toate zilele, iar clerul, acum că majorita¬ 
tea românească avea posibilitatea să acţioneze, a hotărît, la congresul său 
din 1905, ca preoţii de la sate să predice în limba română, iar aceasta să 
fie adăugată ca obiect de studiu în seminar, şi tipografia eparhială să fie 
reorganizată pentru a publica literatură religioasă, precum şi un ziar pen¬ 
tru masa de credincioşi. 38 Autorităţile bisericeşti au aprobat aceste pro¬ 
puneri, deoarece au recunoscut valoarea limbii române în îndeplinirea mi¬ 
siunii lor spirituale şi, în special, în combaterea propagandei revoluţionare 
în zonele rurale. 

Aceste tendinţe de liberalizare nu au avut viaţă lungă. La fel ca şi în 
viaţa politică de după avîntul iniţial al vieţii parlamentare, Biserica Ru¬ 
să a cunoscut o reacţiune. Aceasta s-a reflectat în Eparhia Chişinăului prin- 
tr-o reafirmare a autorităţii episcopale. Arhiepiscopul Serafim Ciceagov 
(1908-1914) s-a alarmat de ceea ce el considera a fi tendinţe naţionaliste 
în sînul Bisericii din Basarabia şi a hotărît să concentreze în propriile sale 
mîini conducerea treburilor acesteia. El a încercat în special să reducă rolul 
congresului clerului la acela de organ pur consultativ, dar a descoperit că 
medierea acestuia devenise indispensabilă în raporturile cu clerul şi cre¬ 
dincioşii din parohii. 

Una dintre cele mai serioase ameninţări la adresa bisericii oficiale a 
venit din partea unei mişcări religioase fundamentaliste, cunoscută sub 
numele de inochentism, care a trecut graniţa Basarabiei venind de la 
Mînăstirea Balta din Podolia. Acolo, între 1909 şi 1911, un tînăr călugăr 
român, Inochentie, şi-a cîştigat renumele prin predicile sale în limba 

A 

română şi prin alinarea suferinţelor bolnavilor. In scurt timp, Balta a devenit 
un loc de pelerinaj pentru mii de români din întreaga Basarabie, iar dis¬ 
cipolii lui Inochentie i-au continuat misiunea la alte mînăstiri. Mesajul 
lui Inochentie era simplu şi clar: venise era Antichristului, iar sfîrşitul lumii 
şi Ziua Judecăţii de Apoi erau aproape şi era de datoria tuturor acelora 


38 Popcvschi, Istoria Bisericii din Basarabia , pp. 369-370. 

care doreau să evite osînda veşnică să se reîntoarcă la stricta moralitate 
a începuturilor creştinismului. 39 Autorităţile bisericeşti, îngrijorate de agi¬ 
taţia stîmită de Inochentie în rîndurile credincioşilor de la ţară, l-au exi¬ 
lat într-o insulă din Marea Albă. La vremea morţii sale, în 1917, mişcarea 
lui se stinsese, dar vîlva provocată de aceasta este foarte semnificativă 
pentru mentalitatea lumii rurale. Reacţia manifestată de ţăranii români faţă 
de Inochentie a fost o expresie spontană a înstrăinării acestora de Biserica 
oficială, care nu reuşise să le satisfacă nevoile spirituale. 

Viaţa intelectuală şi culturală românească în cea mai mare parte a 

A 

perioadei de dominaţie rusă nu a cunoscut înflorirea. In afara absenţei unui 
patronaj puternic din partea Bisericii, cauza trebuie căutată în neglijarea 
deliberată a tuturor aspectelor culturii româneşti de către birocraţia rusă. 
Predarea limbii române în şcolile elementare şi secundare de stat a înce¬ 
tat în anii ’60 şi ’70, iar ultima carte şcolară de gramatică română. Curs 

a, 

primitiv de limba română , de Ioan Doncev, a fost publicată în 1865. In cei 
cincizeci de ani de dinaintea Primului Război Mondial, rusa era limba de 
predare în toate şcolile de stat. Caracterul străin al învăţămîntului public 
explică rata înaltă a analfabetismului în rîndurile românilor din provincie, 
în 1897, doar 10,5 la sută dintre bărbaţi şi 1,7 la sută dintre femei aveau 
ştiinţă de carte, cifre care nu s-au schimbat semnificativ pînă după 1918. 

în aceste condiţii, literatura română din provincie a stagnat. La început, 
în deceniul imediat următor anexării de către Rusia, intelectualii din Ba¬ 
sarabia menţineau contacte regulate cu Iaşii şi Bucureştii, continuînd ast¬ 
fel să participe la viaţa culturală românească. S-au remarcat cîteva perso¬ 
nalităţi: Alexandru Hăşdeu (1811-1872), un spirit enciclopedic, care a fost 
atras de poezia populară moldovenească şi a scris nuvele cu subiecte isto¬ 
rice, şi Constantin Stamati (1786-1869), poet şi traducător care a îmbinat 
gusturile literare clasice cu spiritul patriotic al Daciei literare din Iaşi. Teo¬ 
dor Vîmav (1801-1860), boiernaş, a scris o încîntătoare autobiografie, 
Istoria vieţii mele , primul volum de memorii din literatura română. Ter¬ 
minat în 1845, acesta era compus într-o proză simplă, directă, abundînd 
în expresii arhaice şi cuvinte ruseşti, care punctau scrierile boierilor basa- 

A 

rabeni ai vremii. In a doua jumătate a secolului, pînă la Primul Război 
Mondial, s-au înregistrat puţine lucrări în domeniul beletristicii. Legăturile 
literare cu România erau ca şi întrerupte, iar în Basarabia nu se poate vorbi 
de curente literare sau de şcoli de critică. 

O mişcare politică naţională românească sau chiar un partid politic nu 
au existat înainte de 1905, dar, în anul revoluţiei din Rusia, cîteva grupuri 


39 Ibidem , pp. 441—456. 

disparate de boieri şi de intelectuali au fost îndemnate la acţiune. Au apărut 
două curente principale. Moderaţii, conduşi de către Pavel Dicescu, mare 
moşier, au înfiinţat Societatea pentru Cultura Naţională. Aceştia au ple¬ 
dat pentru introducerea limbii române ca limbă de predare şi ca obiect de 
studiu în şcolile de stat, dar se opuneau cu hotărîre reformelor care ar fi 
putut răsturna relaţiile sociale existente şi le-ar fi diminuat propria lor avere 
şi influenţă. Singurul lor succes a fost faptul că au reuşit să convingă 
zemstva guberniei, din care făcea parte Dicescu, să adopte o rezoluţie prin 
care se cerea predarea limbii române în şcolile primare. 

Radicalii doreau să meargă mult mai departe. Aceştia erau mai ales stu¬ 
denţi, care organizaseră grupuri de discuţii în diversele universităţi mseşti, 
pentru promovarea limbii române şi, în general, pentru consolidarea conşti¬ 
inţei naţionale în rîndurile colegilor lor români. în 1905, s-au reîntors în 
Basarabia pentru ca, profitînd de noile împrejurări, să-şi promoveze cauza 
prin acţiune politică. Influenţaţi de diverse curente radicale ruse, mai ales 
de revoluţionarii socialişti şi de social-democraţi, au căutat nu numai drep¬ 
turi naţionale, ci şi dreptate socială. Au profitat de noile legi de liberalizare 
a presei pentru a înfiinţa Basarabia , care şi-a început apariţia la 24 mai 
1906, sub conducerea unui comitet editorial, în frunte cu Constantin Stere, 
care se grăbise să vină la Chişinău în sprijinul acţiunii reformatorilor 
împotriva ţarismului. In paginile acestei publicaţii revendicau recunoaşterea 
unui statut special pentru români, ca naţionalitate predominantă, şi acor¬ 
darea autonomiei Basarabiei, în conformitate cu „caracterul său istoric 
tradiţional 44 . în mod special, militau pentru introducerea limbii române 
în administraţia de stat şi în şcoli şi insistau ca românilor să li se permită 
să înfiinţeze asociaţii pentru promovarea nestingherită de către autorităţi 
a limbii şi culturii lor. Dar în acelaşi timp, spuneau limpede că nu cău¬ 
tau separarea de Imperiul Rus, dar că erau, de fapt, pregătiţi să acţioneze 
în comun cu toate popoarele lui pentru a stabili un regim democratic şi 
pentru a obţine depline drepturi politice şi civile pentru toţi cetăţenii, 
indiferent de naţionalitate sau de religie. Astfel uniţi, gîndeau ei, locuitorii 
Basarabiei puteau trece la abordarea importantelor probleme sociale şi 
economice, mai cu seamă a chestiunii agrare, pe care au plasat-o în frun¬ 
tea programului lor de acţiune. 40 

Naţional-democraţii, cum au început să-şi spună intelectualii de frunte 
grupaţi în jurul revistei Basarabia , au realizat puţin, din cauza reacţiunii 
instalate în 1906 şi 1907. Alegerile pentru cea de-a doua Dumă în februarie 


40 P. Cazacu, Moldova dintre Prut şi Nistru , 1812-1918 , Iaşi [f.a.], pp. 165-174; 
Nistor, Istoria Basarabiei , pp. 392^100. 

1907 au consacrat o victorie categorică a candidaţilor de extremă dreap¬ 
tă, care se opuneau atît reformei sociale, cît şi concesiilor pentru minorităţile 
naţionale. Noua administraţie conservatoare a supus Basarabia , ce avea 
un caracter naţional şi democratic fără echivoc, unor repetate confiscări, 
pînă cînd, în cele din urmă, aceasta şi-a închis porţile după nouă luni de 
apariţie. Acest eveniment a anunţat sfîrşitul acţiunii politice româneşti orga¬ 
nizate în provincie. Din acest moment, pînă la 1917, mişcarea naţională 
a lîncezit. îi lipseau mijloacele financiare, organizarea şi un număr sem¬ 
nificativ de persoane dispuse să facă sacrificii pentru o cauză care părea 
ca şi pierdută. 

Modul în care se reflectă în operele literare evoluţia instituţiilor politice 
şi a structurilor economico-sociale, schimbările intervenite în climatul inte¬ 
lectual şi în sensibilităţile oamenilor constituie repere de nepreţuit pen¬ 
tru munca istoricului. Aşa cum s-a sugerat în capitolele precedente, Ro¬ 
mânia anilor dintre înscăunarea lui Carol I şi declanşarea Primului Război 


Mondial a cunoscut un proces neîntrerupt de industrializare şi urbanizare 
ce a zdruncinat în profunzime instituţiile cu vechi tradiţii şi modul de 
gîndire din societate. în controversele ce au apărut între apărătorii tradiţiei 
şi propovăduitorii inovaţiei, între apologeţii satului şi ai agriculturii şi cei 
ce pledau pentru o integrare şi mai accentuată în Europa, scriitorii nu erau 
simpli observatori, ci se regăseau adesea profund angajaţi de o parte sau 
de cealaltă a baricadei. Cu toate că mai presus de orice erau artişti, proza 
şi poezia lor sînt indicii clare ale direcţiei în care evolua viaţa socială şi 
intelectuală. 


Literatura română a dobîndit contururile sale modeme în a doua jumă¬ 
tate a secolului al XlX-lea. Semnele schimbării erau multiple: limba 
literară a devenit mai suplă şi mai expresivă, pe măsură ce au apărut 
noi genuri, ca de pildă romanul, şi s-au impus noi curente, precum 
romantismul şi realismul. Creaţia literară a cunoscut — asemenea insti¬ 
tuţiilor politice şi organizării economice — o sincronizare cu Europa 
apuseană. Cu toate acestea, scriitorii români nu au acceptat cu nici un 
preţ să renunţe la izvoarele autohtone de inspiraţie. Literatura popu¬ 
lară, în special poezia, a constituit un ferment permanent, iar progre¬ 
sul neîntrerupt al realismului a stimulat atît prozatorii, cît şi poeţii să 
privească satul cu ochi mai critici decît înainte şi să-şi îndrepte privirea 
către oraş în căutarea unor noi şi mai complexe provocări artistice. 
Astfel, în mod paradoxal, cu cît scriitorii români realizau o mai strîn- 
să comuniune cu Europa, arta lor se înrădăcina din ce în ce mai adînc 
în experienţa locală. 

MOŞTENIREA ROMANTISMULUI 

Spiritul paşoptismului — promovarea prin cultură a ţelurilor naţionale — 
a supravieţuit Revoluţiei de la 1848 pînă tîrziu în anii ’60 ai secolului al 
XlX-lea. Revista Română (1861-1863), cea mai importantă gazetă a acelei 
perioade, a surprins perfect spiritul vremii 1 . Era naţională ca sentimente 
şi enciclopedică ca preocupări, iar editorii ei se străduiau să „grăbească 
progresul naţiunii române în toate domeniile importante ale efortului li¬ 
terar şi intelectual". Ca o complinire a aspectului său didactic, revista pro¬ 
mova un romantism neostoit, ce reţinuse o mare parte din idealismul patri¬ 
otic şi din conştiinţa paşoptiştilor. Cu toate acestea, alte curente literare 
şi puncte de atracţie intelectuală ce-şi făcuseră apariţia şi se impuseseră 
pe scena culturală treceau totuşi neobservate de către editorii revistei. Deo¬ 
sebit de pregnante printre acestea erau acele aspecte ale romantismului 
ce aveau să domine mai tîrziu viaţa intelectuală românească, şi anume, 
cultul satului neprihănit şi desfătarea oferită de misterele Orientului. 

Un reprezentant tipic al paşoptismului post-1848 a fost poetul Dimitrie 
Bolintineanu (1819-1872). înainte de Revoluţia de la 1848, ca şi mulţi alţi 
reprezentanţi ai generaţiei sale, Bolintineanu a studiat la Paris, la College 
de France, şi s-a alăturat asociaţiilor naţionale şi liberale, precum societatea 
„Frăţia", iar în primăvara anului 1848 s-a reîntors în ţară pentru a partici¬ 
pa la revoluţie ca propagator al ideilor noi şi al instituţiilor democratice. 
Ca poet, s-a inspirat de la cele mai diverse izvoare. Era în egală măsură 
îndatorat elegiilor şi cîntecelor de dragoste ale predecesorilor lui, dar a sub¬ 
scris şi ideii că literatura trebuie să slujească ţelurile politice şi sociale. S-a 
aplecat astfel asupra poeziei epice, alegîndu-şi tematica din istoria naţio¬ 
nală. Legendele istorice, ce evocau perioadele eroice ale veacului al XV-lea, 
se îngemănau perfect cu programul de mobilizare patriotică, promovat de 
Dacia literară , asigurîndu-i, în acelaşi timp, o mare popularitate. 

După căderea guvernului provizoriu din Ţara Românească, în septembrie 
1848, Bolintineanu a fost nevoit să-şi petreacă următorii zece ani în exil. 
Se retrage la Constatinopol şi întreprinde lungi călătorii în Orientul 
Mijlociu, vizitînd Palestina şi Egiptul. 2 De-abia acum îşi va găsi el ade¬ 
vărata vocaţie de poet al plăcerilor vizuale şi acustice. Florile Bosforului 
(1866), ce sugerează natura luxuriantă şi lîncezeala exotică, exprimă per- 

1 Stancu Ilin, „Revista Română“, în Paul Comea (ed.), Reviste literare româneşti 
din secolul al XlX-lea, Bucureşti, 1970, pp. 105-159. 

2 Teodor Vârgolici, Dimitrie Bolintineanu şi opera sa. Bucureşti, 1971, pp. 131-178. 

fect temperamentul său moral. Prin muzicalitatea şi sensibilitatea cu care 
sînt surprinse splendorile luminii şi ale peisajului, versurile sale au între¬ 
cut ceea ce creaseră toţi predecesorii săi. Bolintineanu a fost cel care a 
adus marea şi peisajul exotic în literatura română, iar versurile sale molco¬ 
me, de legănare domoală, şi stările de spirit languroase anticipează creaţi¬ 
ile poetice ale unui Alexandru Macedonski şi ale simboliştilor timpurii. 

Alexandru Odobescu (1834-1895) desfide orice clasificare lesnicioasă. 
Clasicist prin formaţie şi arheolog prin vocaţie, Odobescu ţine cumpăna 
între romantismul civic al paşoptiştilor şi estetica clasicismului propovă¬ 
duit de Junimea. El realizează astfel puntea de legătură între Mihail Kogăl- 
niceanu şi Titu Maiorescu, opera sa fiind de aceea adesea percepută ca o 
sinteză a celor două curente reprezentate de aceştia. 3 Propriul lui scris îm¬ 
prumută o varietate de forme. Numeroasele sale nuvele şi-au găsit izvorul 
de inspiraţie în istorie, iar întîile lui reuşite literare rămîn „scenele istorice", 
Mihnea-Vodă cel Rău (1857) şi Doamna Chiajna (1860), plasate în seco¬ 
lul al XVI-lea. Odobescu a fost puternic influenţat de maniera romantică 
a lui Walter Scott şi a lui Victor Hugo, dar şi-a ales ca model nuvela istorică 
creată de Constantin Negruzzi. 4 A ştiut să păstreze culoarea locală şi limba 
cronicilor medievale, însă scrierile sale depăşesc cu mult limitele imitaţiei, 
autorul lor dovedind un remarcabil talent narativ şi simţ dramatic în recon¬ 
stituirea personajelor şi a mediului social. 

Odobescu a împărtăşit cu numeroşi contemporani ai săi admiraţia pen¬ 
tru folclor, pe care l-a socotit plin de „prospeţimea" şi „parfumul tinereţii", 
în stare să facă spiritul uman să renască. Precum mulţi dintre paşoptişti, 
a considerat producţiile folclorice anonime drept documente istorice şi 
psihologice capabile să scoată la lumină caracterul unei naţiuni şi a fost 
primul român care a cercetat moştenirea folclorului prin analiza textelor 
şi urmărirea paralelelor istorice între popoarele balcanice. Tot Odobescu 
a fost cel dintîi care a procedat la o interpretare originală a folclorului 
românesc, iar studierea Mioriţei , balada pastorală a morţii şi a vieţii de 
apoi, întreprinsă în 1861, a inaugurat discuţia cu privire la sensul aces¬ 
tei capodopere, ce nu a încetat să preocupe cărturarii şi scriitorii pînă în 
zilele noastre. 5 


3 Şerban Cioculescu, Vladimir Streinu, Tudor Vianu, Istoria literaturii române 
moderne , voi. 1, Bucureşti, 1944, pp. 130-140. 

4 Tudor Vianu, „Alexandru Odobescu", în idem, Opere , voi 2, Bucureşti, 1972, 
pp. 54—63. 

5 D. Caracostea, „Un diptic folcloric: Alecsandri-Odobescu", Revista Fundaţiilor 
Regale , voi. IX, nr. 6 (1942), pp. 622-642. 

Temperamental, Odobescu s-a simţit atras de arheologie. Datora intere¬ 
sul său marcat pentru acest domeniu unei însărcinări primite din partea 
guvernului de a alcătui un inventar al bunurilor de preţ aflate în lăcaşurile 
bisericeşti abandonate. Rezultatul raportului său, Cîteva ore la Snagov 
(1862), îngemănează literatura şi arheologia cu dorinţa sa de a amuza şi 
instrui în egală măsură. Rătăcind cu imaginaţia pe urmele trecutului, Odo¬ 
bescu alătură informaţiei evocarea unor scene dramatice, în care dă frîu 
liber reveriei şi simţului său de fantazare, pentru ca misiunea pe care o 
avea de îndeplinit să-l readucă la realitatea prezentului. Călător rafinat şi 
entuziast, Odobescu a trăit măreţia şi farmecul naturii cu mai multă pasiu¬ 
ne decît oricare alt scriitor român dinaintea lui. Capodopera sa, Pseudo- 
cynegeticos (1874), destinată a servi drept „Precuvîntare“ la un manual 
al vînătorului scris de un prieten, a reprezentat o sinteză originală a artei 
lui literare. Excursul în istorie şi peregrinarea printre peisaje străine îmbină 
echilibrul clasic cu un abur de uşoară melancolie ce ţine de sentimentul 
vremelniciei. 

Contururile clasic-romantice ale literaturii modeme pe cale de a se naşte 
şi-au găsit o strălucită expresie în scrierile lui Vasile Alecsandri (1821-1890). 
Intr-o carieră literară care s-a întins de-a lungul a patru decenii, Alecsandri 
a contribuit ca nimeni altul înaintea lui la crearea literaturii naţionale. A 
dăruit poeziei supleţe şi armonie, vădind şi o profundă apreciere a poeziei 
populare ca izvor vital pentru versul cultivat. Ca dramaturg, a experimentat 
numeroase forme, de la comedie şi farsă pînă la piese dramatice majore, 
dăruind limbii scenei fluenţă şi firesc. Deşi a împărtăşit romantismul şi 
simţul datoriei naţionale ale confraţilor săi paşoptişti, şi-a stăpînit creati¬ 
vitatea între limitele clasicismului lucid, care nu dispăruseră niciodată din 
literele româneşti. 

Născut într-o familie înstărită din Moldova, Alecsandri a fost trimis la 
Paris ca să-şi desăvîrşească studiile. La reîntoarcerea acasă, în 1840, a fost 
chemat la conducerea Teatrului Naţional din Iaşi, pe care o va gira împre¬ 
ună cu Mihail Kogălniceanu şi Costache Negruzzi. La Paris, devine un 
apărător împătimit al libertăţii şi egalităţii şi, în lipsa libertăţii de expre¬ 
sie de pe vremea domniei lui Mihai Sturdza, a hotărît să folosească scena 
pentru a combate prejudecăţile „absurde 44 şi privilegiile „monstruoase 44 , ce 
corupseseră societatea. Pentru a-şi face cunoscute ideile, a preferat dramei 
comedia, dat fiind că se potrivea mai bine gustului frust al spectatorilor 
lui şi că se preta criticii indirecte, lipsită de riscurile pe care le implica 
punerea sub lupă a moravurilor sociale precumpănitoare. A scris nume¬ 
roase piese uşoare, recunoscînd el însuşi neajunsurile lor artistice, in ciuda 
lor, Alecsandri rămîne părintele dramaturgiei româneşti originale. lorgu 

de la Sadagura (1844), o satiră la adresa aspiraţiilor cosmopolite ale înal¬ 
tei societăţi şi a dispreţului acesteia faţă de tot ceea ce este românesc, este 
prima piesă cu adevărat românească, atît ca subiect, cît şi ca atmosferă. 6 
Dacă lorgu de la Sadagura şi alte piese ale vremii ni se par facile acum, 
faptul trebuie pus pe seama preocupării lui Alecsandri de a-şi adapta arta 
la nivelul cultural al publicului său. Adept al doctrinelor culturale paşop¬ 
tiste, înţelegea scrisul ca mijloc de comunicare la nivelul cititorului (sau 
al spectatorului de teatru), nu ca mijloc personal de exprimare în divorţ 
total cu mediul înconjurător. Deşi pot să nu constituie mari realizări artis¬ 
tice, aceste piese sînt documente usturătoare ale vremii, graţie observării 
atente a moravurilor, vioiciunii şi autenticităţii dialogurilor. 

Aceştia au fost şi anii în care Alecsandri a cunoscut poezia populară. 
Au fost şi alţi poeţi înaintea lui care îi găsiseră loc în opera lor, dar nu 
reuşiseră să-i priceapă profunzimea estetică sau să-i înţeleagă implicaţi¬ 
ile pentru propria lor creaţie. Spre deosebire de aceştia, Alecsandri a pri¬ 
vit poezia populară nu ca pe un simplu material etnografic, ci ca literatură 
naţională autentică, ca izvor de inspiraţie şi ca model pentru toţi cei care 
doreau să creeze o poezie cu adevărat românească. în preumblările sale 
prin plaiurile moldovene, a fost sedus de această poezie, pe care a adunat-o 
cu nesaţ şi a prelucrat-o cu deosebită sensibilitate. Adaptările sale i-au 
dăruit concizie şi ritm corect, au înfrumuseţat-o prin imagini şi epitete, 
dar a păstrat nealterate tematica şi spiritul baladelor populare. 7 Articolul 
său, Românii şi poezia lor (1849), în care explica unui public mai larg 
frumuseţile şi semnificaţia poeziei populare, a reprezentat o piatră de hotar 
în dezvoltarea studiilor de folclor în România şi a sporit atenţia acordată 
ţăranului român în literatura cultă. 8 Prima sa culegere de balade, Poezii 
poporale (1852), a stîmit un entuziasm larg împărtăşit faţă de poezia popu¬ 
lară ca „bogăţie naţională 44 . 

Forţa poeziei populare se face simţită în însăşi creaţia lui Alecsandri. 
în Doine , ciclu de poezii scrise între 1842 şi 1852, poetul a îngemănat 
balada populară cu sentimentul naţional, creînd o sinteză ce avea să se 
regăsească în toată dezvoltarea ulterioară a literaturii româneşti. Alecsan¬ 
dri a introdus în poezie şi omul obişnuit, nu ca un element de decor, ci 
ca o persoană reală surprinsă în rutina vieţii rurale de fiecare zi. Această 
poezie robustă a înlăturat meditaţia intimistă şi odele clasice desprinse 
de realitatea înconjurătoare, ce inundaseră versurile predecesorilor săi. 


6 Ioan Masoff, Teatrul românesc. Privire istorică , Bucureşti, 1961, pp. 250-273. 

7 Gheorghe Vrabie, „Studiu introductiv 44 , în Vasile Alecsandri, Opere , voi. 3 (Poezii 
populare), Bucureşti, 1978, pp. 35 -77. 

8 Ibidem , pp. 77-92. 

Alecsandri a fost stăpînit de un acut simţ al responsabilităţii sale de artist 
faţă de societate şi a participat activ la evenimentele de la 1848 şi la lupta 
pentru unire din anii ’50 ai veacului său. Poeziile sale, Către Români 
(1848), intitulată mai tîrziu Deşteptarea României , şi Hora Unirei (1857), 
ce s-au bucurat de o uriaşă popularitate, i-au legat numele pe vecie de 
aceste evenimente. 

A continuat să scrie pentru teatru. 9 în anii ’50 şi ’60, a compus numeroase 
comedii de moravuri contemporane: Chiriţa în provincie (1852), ce-i sa¬ 
tiriza pe noii îmbogăţiţi şi pe noii ciocoi, ahtiaţi să urce pe scara socială, 
însă caracterizaţi de o mare sărăcie culturală şi spirituală, este absolut 
remarcabilă datorită portretului realist pe care îl face societăţii moldo¬ 
veneşti; Rusaliile în satul lui Cremine (1863) face să răzbată spiritul Juni¬ 
mii, punînd în contrast promisiunile bombastice de libertate şi progres cu 
arbitrarele practici administrative. Două piese de succes, de mare popu¬ 
laritate, marchează maturizarea sa ca dramaturg: Despot Vodă (1879) — 
scrisă în versuri — este o compunere romantică prin înclinarea către antiteză 
şi pitorescul personajelor şi Fîntîna Blanduziei (1884). Ambele piese eta¬ 
lează acele virtuţi ale clasicismului ce i-au caracterizat opera — măsura 
şi echilibrul construcţiei, precum şi măiestria limbajului şi a versificaţiei. 

Principalele creaţii poetice din anii săi de maturitate se grupează în două 
cicluri: Pasteluri (1867-1869) şi Legende (1864-1875). Pastelurile se aplea¬ 
că asupra ţăranului şi a vieţii lui zilnice, ridicînd în totalitatea lor o odă 
la adresa sănătăţii morale a satului şi locuitorilor lui, ca reprezentanţi a 
tot ceea ce poate fi mai pur şi mai nobil. în legende, Alecsandri a dus pînâ 
în pragul perfecţiunii arta adaptării legendelor naţionale la canoanele 
poeziei rafinate, ca de pildă Dumbrava roşie (1872), o împletire măias¬ 
tră de folclor şi istorie, plasată în epoca eroică a domnului Ştefan cel Mare 
din secolul al XV-lea. O dată cu aceste opere, poezia românească a tre¬ 
cut pragul către modernitate. 


NAŞTEREA ROMANULUI 

Romanul românesc îşi datorează apariţia atît amplelor schimbări sociale 
petrecute în ţară, cît şi contactului mai strîns cu Europa apuseană. Originile 
lui nu trebuie căutate în izvoare autohtone, pentru că nici unul din genurile 

9 V. Mîndra, Istoria literaturii dramatice româneşti , voi. 1, Bucureşti, 1985 
pp. 120-149. 

literare existente înainte de 1830 nu ar fi putut da naştere romanului. Nici 
folclorul, nici cronicile medievale sau „cărţile populare 11 nu pot explica 
eforturile unui Ion Ghica sau ale unui Mihail Kogălniceanu de a com¬ 
pune un roman. Ei au fost mai curînd îndatoraţi traducerilor şi astfel au 
contrazis într-o oarecare măsură ideologia paşoptistă susţinută în Dacia 
literară , ce afirma că traducerile nu pot crea o literatură. 10 

Romanul a întîmpinat rezistenţa îndîrjită a generaţiei mai vechi de arbi¬ 
tri literari, precum Gheorghe Asachi, şi chiar a multora dintre paşoptişti, 
care doreau o literatură educativă şi considerau romanul un gen „frivol 14 . 
Paşoptiştii obiectau împotriva romanului şi pentru că îl asociau mental 
cu traducerile din limba franceză şi, ca atare, cu dorinţa de a imita mo¬ 
dele străine, ceea ce, cu siguranţă, gîndeau ei, va îngropa fragila literatură 
autohtonă. 11 Cu toate acestea, retorica unor critici nu era mai deloc în con¬ 
cordanţă cu acţiunile lor, dat fiind că se numărau şi ei printre nu puţinii 
care traduceau şi adaptau romane. 

Romanul a prosperat datorită enormei popularităţi de care s-a bucurat 
în rîndurile noului public cititor. Respins de o generaţie mai vîrstnică, cres¬ 
cută în respect pentru formele literare clasice şi îndatorată idealurilor cul¬ 
turale ale Iluminismului, „vulgarul 11 roman şi-a găsit aderenţi în sînul cla¬ 
selor în ascensiune — nobilimea „de rangul al doilea 11 şi burghezia de mijloc 
— ce formau grosul cititorilor după 1848. Creşterea rapidă a numărului 
de traduceri publicate în Principate dă adevărata măsură a popularităţii 
romanului. Intre 1830 şi 1860 s-au publicat 128 de romane, toate tradu¬ 
ceri, numărul acestora fiind de 18 între 1830 şi 1840,29 în deceniul urmă- 

A 

tor şi 73 în anii ’50. înainte de Revoluţia de la 1848, autorii traduşi au 
fost în marea lor majoritate personalităţi asociate cu Iluminismul francez; 
după aceea au fost romantici şi romancieri francezi. 12 

Romanul se potrivea de minune noilor gusturi şi nevoii de noi posibi¬ 
lităţi de distracţie. Ca urmare a deziluziilor politice şi sociale de după 1848, 
învechitele povestiri menite să stîmească înflăcărarea patriotică şi să 
trezească conştiinţa socială nu mai erau văzute cu ochi buni. Arbitrii pre- 
revoluţionari ai gustului şi formatorii de opinie, precum Ion Heliade Ră- 
dulescu şi Kogălniceanu, au pierdut controlul asupra publicului, dat fiind 
că literatura devenise o marfă şi ca atare ceea ce se publica constituia înainte 
de toate o decizie economică. Ca urmare, vechea relaţie între scriitor (şi 


10 Teodor Vîrgolici, începuturile romanului românesc , Bucureşti, 1962, pp. 12-41; 
Şt. Cazimir (ed.), Pionierii romanului românesc , Bucureşti, 1972, pp. V-XXXII. 

11 Nicolae Manolescu, Arca lui Noe: Eseu despre romanul românesc , voi. 1, 
Bucureşti, 1980, pp. 67-68. 

12 Ibidem , p. 69. 

editor) şi public a suferit o schimbare; cel din urmă — cumpărătorul de 
carte — hotăra ce avea să se tipărească. 

Primele încercări româneşti de a scrie un roman au constat în simple 
adaptări ale unor modele oferite de Occident, în special Franţa, iar autorii 
lor nu treceau adesea de primele 100 de pagini. Motivele par să fi fost 
atît estetice, cît şi sociale. Ghica şi Kogălniceanu, de pildă, care nu şi-au 
terminat romanele, aparţineau lumii culturale a clasicismului şi Iluminis¬ 
mului şi nu au fost în stare să facă pasul estetic necesar pentru a stăpîni 
noua formă. Romanul a prosperat pe măsură ce autorii, proveniţi din rîn- 
durile burgheziei (fii de negustori sau de funcţionari), îi înlocuiau pe cei 
din clasa boierească. Aceştia au fost primii scriitori de profesie, dat fiind 
că, spre deosebire de poezie şi memorialistică, scrierea unui roman se 
dovedea a fi ceva mai mult decît o activitate pentru petrecerea timpului 
liber. Aceşti primi romancieri au fost în mare măsură îndatoraţi traduce¬ 
rilor, dat fiind că acestea le ofereau modelele şi le stimulau creativitatea, 
ceea ce cu timpul a dus la apariţia unui gen ce nu existase anterior în lite¬ 
ratura română. Astfel, tradiţia nu a avut un rol determinant în acest pro¬ 
ces, ba chiar, mai mult decît atît, romanul reprezenta o ruptură cu tradiţia. 

Primul roman românesc autentic, Ciocoii vechi şi noi , a fost publicat în 
1863. Autorul lui,Nicolae Filimon (1819-1865), fiu de protopop bucureş- 
tean, a fost în mare măsură autodidact. A călătorit în Germania şi Italia şi 
în anii ’50 şi-a cîştigat faima de competent critic muzical. Receptiv la noile 
curente culturale şi literare, a hotărît să-şi încerce condeiul în beletristică 
şi, într-o serie de nuvele, ca şi alţi prozatori români ai vremii, a oferit un 
amalgam de subiecte şi personaje romantice şi realiste. Nota dominantă 
din Ciocoii vechi şi noi o dă realismul — observarea moravurilor şi a obice¬ 
iurilor— însă abundă şi procedeele romantice, pe care Filimon le-a deprins 
din romanele de aventuri franţuzeşti. A urmărit în egală măsură critica 
socială şi divertismentul, iar în conceperea subiectului a ţinut seama de 
gustul cititorilor săi. A dorit să demaşte o categorie socială pe care atît 
el, cît şi cei ce îl citeau o făceau răspunzătoare de multe dintre relele vremn 
— ciocoii, parveniţii al căror unic ţel era să se ridice cu orice preţ în vîr- 
ful ierarhiei sociale. 13 Filimon plănuise să scrie două romane — unul care 
să-l contureze pe vechiul ciocoi de la sfîrşitul epocii fanariote şi altul care 
să descrie noul tip de parvenit de pe vremea Regulamentelor Organice —. 
dar nu a reuşit să-l termine decît pe primul. 

13 Aurel Martin, Introducere în opera lui Nicolae Filimon , Bucureşti, 1973. 
pp. 149-176. 

Roman cu intrigi întunecate şi confruntări melodramatice, Ciocoii vechi 
şi noi prezintă o serie de slăbiciuni într-un gen ce nu se statornicise încă. 
Filimon excelează ca portretist şi se dovedeşte un fin observator al scenei 
sociale contemporane, dar nu reuşeşte să pătrundă în psihologia perso¬ 
najelor sale, găsind în schimb în gesturi şi fizionomii cheia către descifrarea 
stării lor morale. în plus, considera literatura drept un exerciţiu de judeca¬ 
tă morală şi, astfel, condamnă fără drept de apel răul şi recompensează 
virtutea. Cu toate acestea, romanul său rămîne operă majoră. El deschide 
seria şi reprezintă sursa de inspiraţie a tuturor romanelor sociale ce aveau 
să trateze declinul claselor tradiţionale şi naşterea celor noi. 14 Ca docu¬ 
ment, oferă o neîntrecută iniţiere în moravurile unei societăţi aflate pe pra¬ 
gul epocii modeme. 


MIHAI EMINESCU 


în literatura română, romantismul şi-a găsit cea mai perfectă expresie 
în opera lui Mihai Eminescu (1850-1889), recunoscut, fără excepţie, drept 
cel mai mare poet al României. într-o perioadă scurtă de creativitate, redusă 
din cauza unei boli ce-i diminuase forţa creatoare în ultimii şase ani de 
viaţă, a îmbogăţit poezia românească graţie unei aprecieri excepţionale 
a tradiţiei literare autohtone şi a folclorului, unei ample cunoaşteri a cla¬ 
sicilor literaturii occidentale din Antichitate pînă în zilele lui şi filozofiei 
apusene, mai ales cea de la sfîrşitul secolului al XVIII-lea şi din secolul 
al XlX-lea, unei stăpîniri a limbii aşa cum nici un alt poet român dinain¬ 
tea lui nu o avea şi unei conştiinţe fără pereche a propriei sale vocaţii cre¬ 
atoare. 

Eminescu s-a născut lîngă Botoşani, în nordul Moldovei, într-o fami¬ 
lie ce fusese admisă doar de curînd în rîndurile micii boierimi. Urmează 
cursurile şcolii primare şi secundare cînd la Botoşani, cînd la Cernăuţi, 

a, 

în Bucovina. In tot acest timp a citit cu nesaţ, urmărind propriile sale pre¬ 
ocupări, fiind astfel, într-un anume sens un soi de autodidact. După cîţi- 
va ani în care însoţeşte în turneele lor prin Principate şi prin Transilvania 
nişte trupe teatrale, va studia la universităţile din Viena (1869-1972) şi 
Berlin (1872-1874). A fost atras îndeosebi de filozofie, dar a explorat cu 
aceeaşi lăcomie şi ştiinţele umane şi sociale. Pe la începutul anilor ’70 
se afla deja în atenţia Junimii. A publicat poezii în Convorbiri literare în 
1870 şi, într-una din revenirile sale în ţară, în 1872, a participat pentru 


14 N. Mihăescu, Valori literare în opera lui N. Filimon , Bucureşti, 1943, pp. 103-125. 

întîia oară la o şedinţă a Junimii, unde a citit din opera sa, primită cu entuzi¬ 
asm de către Titu Maiorescu. 15 La reîntoarcerea de la Berlin, este pentru 
un timp revizor şcolar şi, apoi, în 1877, se mută la Bucureşti, unde avea 
să lucreze, timp de aproape şapte ani, în redacţia ziarului Timpul , un coti¬ 
dian conservator. Toată această perioadă, pînă la declanşarea bolii sale în 
1883, s-a dovedit marcată de o intensă creativitate poetică. 

Eminescu a fost un poet al naturii şi al dragostei. Titu Maiorescu şi alţi 
critici l-au considerat iniţial un poet de idei şi i-au atribuit măreţia strălu¬ 
cirii şi orizontului lor de gîndire. O astfel de concepţie se potrivea de mi¬ 
nune cu estetica idealistă a vremii ce măsura poezia în termenii gîndului 
exprimat. La început, Eminescu s-a simţit atras în această direcţie şi a încer¬ 
cat să rivalizeze cu filozofii şi poeţii-filozofi a căror operă o devora. Un 
exemplu strălucit al poeziei sale filozofice este Scrisoarea / (publicată în 
1881, deşi variantele anterioare datează din 1874), în care poetul cugeta 
la soarta artistului creator într-o lume neînţelegătoare şi asociază destinele 
individuale cu ascensiunea şi decăderea marilor culturi. 

Viziunea despre sine a lui Eminescu intra în tiparele eroului romantic, 
al cărui portret l-a conturat în romanul filozofic (şi autobiografic) Geniu 
pustiu (scris în 1868-1869 şi publicat postum). Romanul este scris sub forma 
confesiunii lui Toma Nour, erou byronian, suflet dezamăgit şi rebel ascuns 
în spatele unei frumoase aparenţe. Este în acelaşi timp naţionalist şi res¬ 
pinge societatea contemporană românească. Condamnînd făţărnicia unei 
civilizaţii de împrumut şi existenţa trîndavă a claselor conducătoare corupte. 
Toma Nour tînjeşte după o revoluţie morală răsunătoare, ce va ridica ideea 

A 

de român la înălţimi semeţe. In viziunea eminesciană, romanticul Nour 
este produsul a trei mişcări: perioada destructivă a Revoluţiei Franceze, 
care a tăiat toate legăturile cu trecutul, marile sinteze speculative ale ide¬ 
alismului post-kantian, care au dat întîietate gîndirii umane ca forţă cre¬ 
atoare în lume, şi, în al treilea rînd, lupta de împlinire naţională, ce a adus 
după sine preamărirea trecutului şi a omului de rînd. 16 

Eminescu a fost profund influenţat de filozofia germană. Fascinat de 
ea în anii de studenţie la Viena şi la Berlin, i-a citit pe Kant, Fichte § 
Schelling, dar Schopenhauer şi filozofia Restauraţiei au fost cele care i-au 
stîmit energiile creatoare şi au constituit izvorul principal al ideilor sale 
etice şi sociale. 17 Prin Schopenhauer s-a lăsat atras către gîndirea Asiei. 


15 Z. Omea, Junimea şi Junimismul , Bucureşti, 1975, p. 479. 

16 G. Călinescu, Opera lui Mihai Eminescu , 2 voi., Bucureşti, 1976 : voi. I. 
pp. 252-256, voi. 2, pp. 457^164. 

17 O lucrare fundamentală cu privire la influenţa lui Schopenhauer asupra lui 
Eminescu este Liviu Rusu, Eminescu şi Schopenhauer, Bucureşti, 1966. 

în special a Indiei. Această devoţiune faţă de Schopenhauer nu a fost cîtuşi 
de puţin accidentală. Pentru că acesta, şi nu Kant sau Hegel, a exercitat 
o influenţă covîrşitoare asupra gîndirii şi culturii româneşti între 1860 şi 
1890. Schopenhauer era filozoful favorit al Societăţii Junimea, al cărui 
prestigiu enorm i-a lărgit audienţa în rîndurile intelectualităţii din întrea¬ 
ga ţară. Atracţia exercitată de Schopenhauer asupra lui Eminescu a fost 
complexă. Pesimismul acestuia se potrivea cu deziluzia ce i-o inspira pră¬ 
pastia dintre lumea aşa cum era şi cea despre care credea că avea să vie. 
Acest sentiment de pesimism filozofic era întreţinut de propria sa scrutare 
a societăţii româneşti contemporane, pe care o găsea lipsită de valori morale 
şi de ţeluri înalte. 

Eminescu nu împărtăşea doar aprecierea dată de junimişti lui Schopen¬ 
hauer şi literaturii populare, ci accepta şi opiniile lor cu privire la dezvol¬ 
tarea politică şi economică. Ca şi Maiorescu, Eminescu se împotrivea „sta¬ 
tului contractual 44 , prin care înţelegea sistemul politic liberal ce se dez- 
voltase după 1866, preferindu-i statul „natural 44 sau „organic 44 . II condamna 
pe cel dintîi ca produs al capitalismului străin şi îi dezavua suprastruc¬ 
tura parlamentară pe care o considera nepotrivită condiţiilor româneşti. 18 
Şi-a asumat deplin teoria lui Maiorescu despre „formele fără fond 44 . Accepta 
schimbarea socotind-o deplin adecvată naturii organice a societăţii, sen¬ 
timental însă susţinea caracterul rural al statului şi societăţii medievale 
româneşti. Idealiza rămăşiţele structurilor arhaice din statul contempo¬ 
ran şi, cu timpul, a ajuns să respingă orice ar fi însemnat urban şi burghez. 
Profund tulburat de direcţia de dezvoltare a naţiunii române, a avut o ati¬ 
tudine critică faţă de ceea ce a descris drept „anarhia individualistă 44 a tre¬ 
cutului apropiat şi a prezentului, în care doar clasele consumatoare, nu 

* 

cele producătoare, au reuşit să prospere. In această anarhie dominantă, 
Eminescu a descifrat doar un singur element stabil şi creator — ţărănimea 
— care producea toate bunurile necesare vieţii naţiunii şi a cerut îmbună¬ 
tăţirea soartei acesteia şi dreptul de a-şi spune cuvîntul în crearea propriu¬ 
lui destin. Pledoaria sa nu era o configurare a statului-ţărănesc, dat fiind 
că nu oferea nici o sugestie cu privire la schimbarea ordinii existente. Nu 
agrea nici ideea de a li se da ţăranilor drepturi egale de exprimare cu cele 
ale claselor educate în privinţa administrării treburilor publice, prin extin¬ 
derea drepturilor electorale, de pildă, întrucît nutrea o neîncredere adînc 
înrădăcinată în sistemul parlamentar. 19 Geniul său creator, asocierea cu 

18 Z. Omea, Junimea şi junimismul , pp. 479-514. 

19 M. Ciurdariu, „Eminescu şi problema ţărănească 41 , Revista de filozofie , voi. 
19, nr. 3 (1972), pp. 377-393. 

societatea Junimea, precum şi numeroasele editoriale publicate în Timpul 
au dat ideilor sale o largă circulaţie, ceea ce a avut darul să influenţeze 
decisiv formarea doctrinei naţionaliste. 

Eminescu îşi datorează locul ocupat în conştiinţa naţională staturii sale 
de mare poet. Poezia anilor săi de maturitate nu a încetat să emoţioneze 
sensibilitatea românească, şi aceasta, înainte de toate, datorită modului 
în care a ştiut să folosească limba. Niciodată româna nu a sunat atît de fru¬ 
mos înainte de el. Reuşea să transmită o senzaţie de prospeţime şi firesc 
prin cuvinte şi figuri de stil preluate din limbajul oamenilor de rînd şi prin 
asocierea cuvintelor, toate cu o uşoară culoare moldovenească, ceea ce 
nici unul înaintea lui nu îndrăznise să facă. S-a inspirat din folclor, asimi- 
lîndu-i deplin spiritualitatea. Ca şi Maiorescu, a crezut că progresul lite¬ 
raturii culte va depinde de „subsistenţa" pe care i-ar putea-o asigura „iz¬ 
voarele naturale", cum numea el creaţiile anonime ale lumii rurale. 

Dintr-un anumit punct de vedere, poezia lui Eminescu a marcat un 
moment de răscruce pentru sensibilitatea românească: coborînd în pro¬ 
funzimile eului şi descoperind complexitatea vieţii interioare, le-a reve¬ 
lat cititorilor săi adîncimi ale simţirii nedezvăluite de nici unul din pre¬ 
decesorii lui. în comparaţie cu Eminescu, Bolintineanu şi Alecsandri păreau 
convenţionali, ca şi cum ar fi oferit doar un contact superficial cu tainele 
sufletului românesc. Eminescu, dimpotrivă, şi-a exprimat sentimentele 
direct, cu o muzicalitate neîntrecută nici pînă în zilele noastre. Poemul 
Luceafărul (1883), inspirat dintr-un basm popular, este o sinteză a întregii 
sale măiestrii lirice, a aspiraţiilor filozofice şi a capacităţii sale de a-şi 
proiecta drama personală într-un plan cosmic. Luceafărul este simbolul 
conflictului dintre aspiraţia către eternitate şi natura efemeră a tuturor celor 
pămînteşti. 


VIZIUNEA REALISTĂ 

In ultimele trei decenii ale secolului al XlX-lea, trei scriitori — Ion Crean¬ 
gă, Ion Luca Caragiale şi Ioan Slavici — fiecare dintre ei un maestru în 
genul abordat, au ancorat mai profund proza şi dramaturgia în realităţile 
vieţii cotidiene. Fără să fi fost părinţii realismului, lor le revine meritul 
de a-i fi statornicit preponderenţa în proza românească pînă la izbucnirea 
Primului Război Mondial. Toţi trei au tratat satul şi ţăranul aşa cum erau, 
nu cum i-ar fi voit ideologia sau imaginaţia, iar doi dintre ei — Caragiale 
şi Slavici — au adăugat oraşul în peisajul prozei româneşti. 

Ion Creangă (1839-1889) a îmbogăţit literatura română cu o nouă vi¬ 
ziune asupra lumii rurale. Fiu de ţărani, crescut şi educat în mediul rural 
moldovenesc. Creangă s-a aplecat asupra satului şi locuitorilor lui din 
interior, spre deosebire de intelectuali care priveau ţăranul de la distanţă 
culturală. Autenticitatea celebrelor sale povestiri contrasta puternic cu 
peisajul şi personajele adesea idealizate şi romantice şi cu formulările 
abstracte ale altor scriitori dinaintea lui, unii chiar observatori atenţi pre¬ 
cum Vasile Alecsandri. 

Cariera literară a lui Ion Creangă este în mare măsură îndatorată încu¬ 
rajărilor primite din partea lui Eminescu. Primii săi ani ca învăţător şi 
diacon au fost grei. Dascăl capabil, s-a dovedit totuşi o faţă bisericească 
neconformistă, iar sfidarea canoanelor bisericeşti — obişnuinţa de a merge 
la teatru şi separarea de soţia lui — i-au adus suspendarea din funcţia de 
diacon şi destituirea din învăţămînt în 1871. Şi-a înrăutăţit şi mai mult starea 
de ostracizare socială la care fusese supus după divorţul de soţia lui, mutîn- 
du-se apoi cu o femeie pe care nu a luat-o de nevastă. Au trăit în sărăcie, 
dar fericiţi, iar această nouă tovarăşă de viaţă, ea însăşi de la ţară, i-a inspi¬ 
rat o seamă din poveştile lui. Cînd, în 1874, Titu Maiorescu a fost numit 
ministru al Instrucţiunii Publice, una din primele măsuri luate a fost reîn¬ 
cadrarea lui Creangă în învăţămînt. Un an mai tîrziu. Creangă îl va întîl- 
ni pe Eminescu, reîntors de puţin timp de la studii din Germania şi numit 
inspector şcolar în urbea lui Creangă. Eminescu a recunoscut geniul naiv 
al lui Creangă şi a descoperit în opera acestuia acea lume rurală ce păstra¬ 
se mici insule de puritate spirituală într-o Românie modernă, în opinia lui 
coruptă în egală măsură de viciile Orientului otoman şi de cele ale Occi¬ 
dentului capitalist. 20 Creangă, la rîndul său, a găsit în Eminescu nu doar 
un prieten devotat, ci şi şansa de a-şi compara propriile sale creaţii cu cele 
ale unui intelectual care cunoscuse tot ceea ce cultura aleasă putea oferi. 
Pe cei doi i-a apropiat şi admiraţia comună pentru geniul creator al satu¬ 
lui. Se pare că Eminescu a fost cel care l-a convins pe prietenul său să-şi 
aştearnă poveştile pe hîrtie, iar în toamna anului 1875 au participat amîn- 
doi la un cenaclu al Junimii, în cadrul căruia Creangă a citit Soacra cu 
trei nurori. După aceea, Creangă va apărea frecvent la întrunirile Junimii, 
iar poveştile sale şi Amintirile din copilărie aveau să fie publicate în pa¬ 
ginile revistei Convorbiri literare, în răstimpul scurtei sale cariere litera¬ 
re desfăşurate între 1875 şi 1883. 


_ ^ _ _ _ _ 

20 In legătură cu prietenia dintre Eminescu şi Creangă, vezi G. Călinescu, Viaţa 

lui Ion Creangă , Bucureşti, 1938, pp. 185-191, 196. 

Creangă s-a bucurat de o primire călduroasă la Junimea. Poate că Iacob 
Negruzzi a rezumat cel mai bine atitudinea junimiştilor faţă de opera lui 
Creangă, definind-o drept produsul unui „talent primitiv şi necizelat 66 . Ne¬ 
gruzzi nu a încercat în nici un caz să diminueze valoarea creaţiilor lui 
Creangă; pur şi simplu a dorit să sublinieze caracterul rustic, autentic, al 
poveştilor sale. Maiorescu a împărtăşit ideea „firescului 46 sau spontaneităţii 
creaţiei lui Creangă şi i-a plasat opera alături de poezia lui Eminescu şi 
de Pastelurile lui Alecsandri, considerîndu-le reprezentative pentru „epoca 
de renaştere literară 66 , inagurată, potrivit lui, de către Junimea. Cu toate 
acestea, l-a diferenţiat cu grijă pe Creangă de Eminescu şi Alecsandri. I-a 
rezervat lui Creangă un loc de onoare ca geniu popular, naiv, a cărui operă 
era însă lipsită de rafinamentele artistice ale creativităţii conştiente ale 
unui Eminescu sau unui Alecsandri. Totuşi, Maiorescu era sigur că Amin¬ 
tirile din copilărie erau în deplină concordanţă cu noul curent estetic ce-şi 
croia drum în Europa şi i-a preţuit proza, definind-o drept una din acele 
expresii pure ale spiritualităţii româneşti ce avea să impresioneze Europa. 21 

Creangă a fost, fără doar şi poate, un tip autentic rural, lipsit de roman¬ 
tismul intelectualilor care observau satul de departe şi care, în mod nos¬ 
talgic, încercau să se reîntoarcă la origini sau la o lume pe care o simţeau 
mai pură decît cea în care trăiau. Nimic din toate acestea nu se regăseşte 
la Creangă. El făcea prea adînc parte din propria sa lume pentru a-şi face 
iluzii sau a cădea în sentimentalism. Accesele sale ocazionale de nostal¬ 
gie, precum acelea din momentele cînd îşi aminteşte de copilărie, sînt per¬ 
sonale, un soi de călătorie în trecut, în primii ani ai vieţii, nu în lumea unei 
alte clase sociale. 

Nu se poate spune nici că ar fi fost un „talent necizelat 66 . Era dăruit cu 
sensibilitate şi cu iscusinţa unui artist rafinat, cu toate că aceste calităţi 
nu sar în ochi din prima clipă, dat fiind că a ştiut să păstreze în toate poves¬ 
tirile sale modelele folclorice. Creangă a tratat basmul popular ca o enti¬ 
tate estetică pe care nu avea dreptul să o modifice. Şi-a lăsat personajele 
să-şi depene singure povestea în propriul grai, cu propriul ritm şi propriile 
metafore. Aici a intrat în joc originalitatea lui Creangă. El se distanţează 
de autorii populari prin cîteva procedee importante. Descrierea oamenilor 
şi a evenimentelor este mai precisă şi mai bogată, reuşind în acelaşi timp 
să umanizeze fabulosul. în cadrul exotic al basmului popular. Creangă a 
transformat fiinţele supranaturale în ţărani şi în felul acesta a evocat per- 


21 Mihai Apostolescu, Ion Creangă între mari povestitori ai lumii , Bucureşti, 
1978, p. 133. Cu privire la relaţiile dintre Creangă şi Maiorescu, vezi Călinescu, 
Viaţa lui Ion Creangă , pp. 201-203. 

sonaje, atitudini şi obiceiuri ale lumii ţărăneşti, nealterate de curentele civi¬ 
lizaţiei moderne. Nu a idealizat însă această lume şi pe locuitorii ei, aşa 
cum aveau să procedeze intelectualii urbani la cumpăna dintre veacuri. 
Deşi a regretat dispariţia satului patriarhal şi a privit cu neîncredere noile 
structuri ridicate în grabă de politicieni şi intelectuali zeloşi, nu s-a lăsat 
pradă sentimentalismului. Ţăranii lui sînt autentici, nu creaţii artificiale 
ale unor ideologi păşunişti. 

Prin opera lui Ion Luca Caragiale (1852-1912), dramaturgia şi proza 
narativă românească au atins acelaşi nivel de perfecţiune ca şi poezia lui 
Eminescu. Ambii au fost pe deplin conştienţi de misiunea lor de artişti şi 
nutreau acelaşi profund respect pentru limba română, pe care au înzes¬ 
trat-o, fiecare în felul său, cu o nouă putere de expresie. Aveau tempera¬ 
mente total diferite. Eminescu era geniul romantic, pătimaş şi solitar, un 
filozof fascinat de metafizică şi de formele religioase esoterice. Caragiale, 
în schimb, era clasicist şi realist, o fiinţă eminamente socială, care se în¬ 
ţelegea cu oricine şi oriunde i-ar fi ieşit în cale. Creştin din convingere, 
îl mişcau dramele obişnuite provocate de boală sau nenoroc. 

în căutările sale artistice, Caragiale a vădit o sete neostoită pentru noi 
experienţe şi trăiri şi a întîlnit toate tipurile sociale imaginabile. Această 
„educaţie 44 , numită de el „şcoala vieţii 44 , i-a oferit substanţa pieselor şi a 
schiţelor sale. Sceptic în privinţa celuilalt tip de educaţie, cea din cărţi, 
şi privind cu dispreţ speculaţia filozofică, a cunoscut, totuşi, marii clasici 
ai literaturii universale. Nu a încetat însă să fie iritat de atitudinile teo- 
retice faţă de viaţă şi de ideologiile de toate felurile. In viaţă, ca şi în artă, 
a urmărit simplitatea şi armonia firească cu mediul înconjurător. 

Caragiale s-a alăturat Junimii pentru mai bine de un deceniu. 22 Eminescu 
a fost probabil cel care l-a prezentat Societăţii, în 1878, pe vremea cînd 
lucrau împreună la Timpul. Caragiale s-a simţit atras de atmosfera care 
domnea la Junimea şi a găsit foarte plăcută compania membrilor ei. Ironia 
blîndă şi vioiciunea spirituală a acestora se armoniza cu propriul său simţ 
satiric. Mai importante decît toate acestea erau convingerile împărtăşite 
în legătură cu dezvoltarea României modeme. Ca şi pe Maiorescu şi pe 
ceilalţi fruntaşi ai Junimii, pe Caragiale îl izbea incompatibilitatea din¬ 
tre aspectul prezentabil de suprafaţă al vieţii publice şi al instituţiilor şi 
realitatea sumbră de dedesubt. La fel ca aceştia, Caragiale considera libe¬ 
ralismul drept prim vinovat pentru prăpastia ce se căscase în societatea 
românească între formă şi fond. 23 Caragiale nu se opunea liberalismului 


22 Şerban Cioculescu, Viaţa lui I.L. Caragiale , Bucureşti, 1940, pp. 82-102. 

23 Omea, Junimea şi junimismul , pp. 515-540. 

de la 1848, pentru că, deşi gîndea că aceasta deviase de la cursul normal, 
a fost totuşi sincer în scopuri şi cinstit în procedee. Mai curînd, el blama 

a 

„degradarea 44 acestui liberalism după 1866. In piesele sale a ridicat vor¬ 
băria goală a reprezentanţilor liberalismului la nivel de simbol al falsităţii 
şi găunoşeniei politicii liberale şi al moravurilor vremii sale. A rezervat sati¬ 
ra cea mai usturătoare extremelor liberalismului, ai căror protagonişti erau 
pentru el C.A. Rosetti şi cei de la Românul Ca şi Maiorescu, care com- 
bătea „formele fără fond”, Caragiale nu a obosit niciodată să prezinte nepo¬ 
trivirea dintre fondul oriental al culturii „autentice 44 a românilor şi formele 
exterioare ale civilizaţiei occidentale pe care societatea timpului său o imita. 
Oraşul era pentru el dovada cea mai izbitoare a acestor nepotriviri. 

Aşa cum Creangă a schiţat imaginea estetică a satului, Caragiale a intro¬ 
dus în literatura română spiritul oraşului. Aceste două lumi, reprezentînd 
stadii diferite în dezvoltarea instituţională a societăţii româneşti, porniseră 
pe căi total divergente în cea de-a doua jumătate a secolului al XlX-lea. 
Pe de-o parte se afla lumea patriarhală a satului cu obiceiurile şi moravurile 
nealterate, iar pe de alta se găseau structurile fragile, create în grabă, ale 
societăţii urbane, unde totul era în schimbare şi depindea de necesităţile 
momentului. Aceasta era lumea vremelniciei frenetice pe care Caragiale 
a supus-o unei observaţii clinice şi unei analize satirice. Disecţia variilor 
grupuri sociale a fost pentru el, dintr-un anumit punct de vedere, asemeni 
chinurilor iubirii, întrucît în realitate se simţea în largul lui la oraş. După 
cum a mărturisit unui prieten, peisajul lui preferat era tabloul obişnuiţilor 
unui local burghez adunaţi mereu la aceeaşi masă ( Stammtisch ) şi că îl 
încînta mai mult o plimbare pe peronul gării decît hoinăreala prin pădure. 

Oraşul lui Caragiale era populat de mica burghezie — funcţionari, avo¬ 
caţi şi profesori cu situaţie modestă, care nu dobîndiseră decît de curînd 
vreo proprietate şi ceva avere. Aceştia formau o societate pestriţă, care 
păstrase moravurile de altădată. Caragiale s-a oprit asupra defectelor esen¬ 
ţiale ale burgheziei în devenire împletind observaţia socială cu comedia 
de caracter şi situaţie şi, uneori, cu farsa. Ţintele lui preferate erau locuitorii 
Bucureştilor. Descrierea metehnelor lor în prozele de dimensiuni mici, scri¬ 
se pe parcursul întregii sale cariere artistice şi adunate sub titlul Momente 
şi schiţe , proiectează un tip urban specific. 24 Acesta era reprezentat de 
obicei de micul funcţionar, pe care îl întîlnim fie în exercitarea obligaţi¬ 
ilor sale, fie la cafenea ori în cîrciumă, la vreo petrecere sau în familie, 
iar atributele sale invariabile sînt permanenta vioiciune, isteţimea şi opo- 


24 Mircea Tomuş, Opera lui LL. Caragiale , Bucureşti, 1977, pp. 301-335. 

ziţia faţă de toate şi toţi, vulgaritatea mieroasă şi o neîncetată goană după 
succese mărunte. 

In spatele acestei faţade de frivolitate şi grosolănie, Caragiale scoate 
la iveală o nouă societate în formare. Piesa sa O noapte furtunoasă (1879), 
primul său succes important, este un exemplu bun în acest sens. Intriga aces¬ 
tei comedii se desfăşoară în jurul unui negustor gelos, Jupîn Dumitrache, 
încornorat de soţia lui, dar care se amăgeşte singur, acuzînd un nevino¬ 
vat că i-ar fi pătat „onoarea de familist 44 . Se vede limpede de la bun început 
că Jupîn Dumitrache nu este un bufon şi că noua societate reprezentată 
de el se sprijină pe o bază socială solidă. El dobîndeşte putere şi nutreşte 
ambiţii politice într-o vreme în care vechiul caracter patriarhal al lumii 
sale făcea loc încetul cu încetul capitalismului. In ascensiune economică 
şi socială, Jupîn Dumitrache a trecut de etapa purei satisfacţii personale 
în acumularea de bunuri şi etalează acum un soi de mîndrie de clasă, conşti¬ 
inţa de a fi burghez. Gelozia lui nu este o simplă reacţie emoţională faţă 
de infidelitate; el a devenit acum apărătorul respectabilităţii şi familiei 
burgheze. 

Nuvelistul şi romancierul loan Slavici (1848-1925) aparţine aceluiaşi 
curent realist ilustrat de Creangă şi Caragiale şi, la fel ca ei, a ridicat în 
slăvi Junimea. Transilvănean, a înfăţişat în cele mai reuşite opere ale sale 
mediul şi tipurile umane specifice zonei. A fost unul dintre promotorii de 
frunte ai mişcării naţionale române în calitate de politician şi publicist 
mai ales ca editor al gazetei Tribuna , şi, din cauza acestor activităţi, a fost 
nevoit să emigreze în România în anul 1890. Beletristica sa reflectă pre¬ 
ocupările tradiţionale ale intelectualilor transilvăneni pentru problemele 
etice. Şi-a concentrat atenţia asupra satului şi, chiar înaintea lui Creangă, 
a crezut că trebuie să permită locuitorilor acestuia să se prezinte aşa cum 
sînt prin propria lor limbă şi propriul lor stil. Dacă nu a fost un scriitor 
de altitudinea unui Creangă sau a unui Caragiale — i-a lipsit forţa verbală 
şi imaginativă a acestora — el a excelat însă prin sensibilitatea faţă de 
progresul moral şi intelectual al personajelor sale, iar opera sa conţine unele 
din primele încercări de analiză psihologică din literatura română. Toate 
aceste virtuţi i-au permis să creeze un stil specific, „realismul poporal 44 , 
pe care Maiorescu îl recomanda drept cea mai valoroasă formulă pentru 
proza românească. 

Vederile lui Slavici cu privire la dezvoltarea României modeme s-au 
încadrat în curentul junimist de gîndire asupra acestui subiect. 25 Admiraţia 
pentru lumea rurală, elogiul virtuţilor ei ca fundament al unei civilizaţii 


25 Z. Omea. Junimea şi junimismul, pp. 554—556. 

autentic româneşti şi groaza sa de capitalismul occidental pe care îl con¬ 
sidera un agent „dezintegrator" k au fost, aşa cum am văzut, moneda curen¬ 
tă în rîndul intelectualilor vremii. A susţinut de asemenea că imitarea fără 
rezerve a stilurilor şi instituţiilor străine dăunează structurilor sociale autoh- 
tone. Intr-o scrisoare trimisă unui prieten în 1876, Slavici condamna inte¬ 
lectualii români, care, susţinea el, se duceau în străinătate la studii şi apoi, 
cînd se reîntorceau acasă, impuneau cu forţa masei ţărăneşti instituţii „ne¬ 
potrivite 44 . in numeroase din scrierile sale ulterioare, Slavici îşi va expri¬ 
ma neliniştea cu privire la prăpastia ce se căsca din ce în ce mai mult între 
clasele educate şi ţărănime. Cea din urmă, se plîngea el, era înregimentată 
în instituţii total străine şi neînţelese pentru ea, în timp ce clasele educate 
continuau să clădească o cultură pe fundamente imaginare şi „aeriene 44 în 
locul unei culturi create din trăsăturile specifice şi experienţa poporului 
român. Se regăsesc aici temele principale ale gîndirii junimiste, care ar fi 
putut foarte bine ieşi de sub pana lui Titu Maiorescu sau a lui Petre Carp. 

Slavici a portretizat lumea rurală într-o manieră realistă, aproape natu¬ 
ralistă. Volumul său Novele din popor (1881) şi scrierile ce i-au urmat 
sînt ilustrative pentru viziunea şi metodele sale. 26 Un foarte bun cunoscă¬ 
tor al satului, Slavici i-a descris locuitorii şi modul lor de viaţă cu o atenţie 
neîntrecută pentru detaliu. Fiecare familie, fiecare sătean apare cu pro- 
pria-i personalitate distinctă, total deosebită de generalizările vagi schiţate 
de predecesorii lui. Slavici prezintă satul ca o societate închisă ce se auto¬ 
guvernează nu cu ajutorul unor legi formale ci pe baza obiceiurilor moşte¬ 
nite de la o generaţie la alta şi păstrate cu sfinţenie. Autorul demonstrează 
cît de greu îi este unui străin să intre în această comunitate închisă şi că 
acesta va fi acceptat doar acolo unde a fost absorbit de ea, după ce a dat 
dovada că nu intenţionează să tulbure vechile datini pe baza cărora acea 
comunitate este guvernată. Slavici a descris şi situaţia inversă, a ţăranului 
care a părăsit satul şi s-a trezit copleşit de lumea străină a oraşului. O temă 
centrală a unei mari părţi a prozei sale ulterioare a fost înstrăinarea, precum 
şi consecinţele nefaste asupra moralităţii individului şi coeziunii familiei 
provocate de abandonarea de către ţăran a structurilor tradiţionale rurale. 

De la Măgurele, pe malul Dunării, unde a locuit între 1894 şi 1908, Sla¬ 
vici a examinat în adîncime mecanismele ce subminau satul tradiţional, 
descoperind o societate aflată în chinurile unei crize morale. A revelat ast¬ 
fel modul în care dezintegrarea era accelerată de înflorirea oraşelor în- 

a 

vecinate. In La răscruci (1906), de pildă, satul cade sub controlul unor 
venetici, care, prin infuzie de bani şi de „civilizaţie 11 , transformă complet 

26 Pompiliu Mareea, loan Slavici, ediţia a IlI-a, Timişoara, 1978, pp. 212-274. 

relaţiile sociale. Vechile obiceiuri şi practici sînt abandonate sau dispar 
pur şi simplu, suveran devenind „spiritul de iniţiativă 44 , pe măsură ce 
exploatarea nemiloasă a resurselor satului, simbolizată de tăierea pădurii, 
continuă neîndurătoare. 

Venit în Bucureşti în 1908, Slavici a continuat să înregistreze încer¬ 
cările ţăranilor de a se adapta noului, dar necunoscutului mod de viaţă. 
Mahalalele Bucureştilor, acea zonă situată la graniţa dintre sat şi oraşul 
propriu-zis, au constituit subiectul predilect al nuvelelor sale, în care por¬ 
tretizează cu o fidelitate uimitoare transformarea demografică rapidă ce 
a avut loc la început de veac. îl interesează în special acei locuitori ai maha¬ 
lalelor care au părăsit satul pentru a deveni vînzători ambulaţi şi mici mese¬ 
riaşi. 27 Slavici consideră că, în ciuda schimbării de mediu şi de ocupaţie, 
aceştia nu au fost asimilaţi de oraş. Concepţiile lor nu s-au schimbat: rămîn 
ţărani şi împrumută mahalalelor un aer rural. Copiii lor sînt cei care vor 
frînge bariera dintre suburbii şi centru, formînd o punte de legătură între 
cele două zone. Părinţii grăbesc procesul de adaptare „cizelîndu-şi 44 şi „rafi- 
nîndu-şi 44 odraslele prin educaţie pentru a le permite să intre în lumea bună . 
Slavici a descris aceste drame familiale adesea tragice în numeroase din 
nuvelele sale şi în romanul Din două lumi (1908-1909), fără nici un fel 
de sentimentalisme sau aversiuni. El portretizează însă mahalaua ca o lume 
lipsită de stabilitatea „regulilor de comportament ale lumii rurale 44 şi, ca 
atare, o lume într-o stare de continuă dezintegrare. 

Toate aceste teme apar în primul roman al lui Slavici, Mara (1894), 
poate cel mai bun roman ce s-a scris în literatura română înainte de Ion 
(1920) al lui Rebreanu. Cu toate că scena s-a deplasat din satul transil¬ 
vănean la oraş, Slavici se concentrează asupra aceleiaşi lumi descrise în 
nuvele. în cadrul celor cîtorva familii de meşteşugari legate între ele de 
copiii Marei, eroina romanului, lumea este condusă de aceleaşi nescrise 
legi implacabile, ce guvernează viaţa satului. Astfel, chiar atunci cînd struc¬ 
tura socială devine mai complexă şi mai variată, iar viaţa mai conforta¬ 
bilă, lumea închisă a satului supravieţuieşte printre nou-veniţii de la ţară. 


TEORIA LITERATURII 

A 

In cele două decenii dinaintea Primului Război Mondial, pe măsură ce 
în operele autorilor mai tineri apăreau semnele modernismului, literatura 
a început să se îndepărteze de direcţia luată la mijlocul secolului al XlX-lea. 


27 D. Vatamaniuc, loan Slavici. Opera literară , Bucureşti, 1970, pp. 173-177. 

Cu toate acestea, proza şi poezia continuau să oglindească disoluţiile şi 
aspiraţiile ivite într-o societate aflată sub imperiul unor schimbări eco¬ 
nomice rapide şi supusă mai puternic decît înainte atracţiilor intelectuale 
şi culturale ale Europei de Apus. Poate că tocmai în acest climat mental 
în schimbare, aşa cum este el reflectat în proză şi poezie, putem găsi începu¬ 
turile secolului XX românesc. 

Dezbaterile însufleţite cu privire la natura şi funcţiile literaturii sugerea¬ 
ză vitalitatea culturii sfîrşitului de veac. Astfel s-a reaprins vechea dispută 
dintre Titu Maiorescu şi scriitorii grupaţi în jurul revistei Convorbiri 
literare , care rămăseseră credincioşi principiului „artă pentru artă“, pe de-o 
parte, şi Constantin Dobrogeanu-Gherea, sămănătorişti şi poporanişti, care 
insistau asupra unei literaturi angajate social, pe de altă parte. Problema 
ţărănească în Vechiul Regat şi chestiunea naţională din Transilvania au 
trezit conştiinţa unui mare număr de scriitori, care nu luaseră partea nici 
uneia dintre cele două grupări. Aceştia au simţit că este de datoria lor să-şi 
pună talentul în slujba îmbunătăţirii vieţii omului de rînd şi să contribuie 
la realizarea unităţii naţionale. Atît ei cît şi alţi scriitori susţinători ai rolu¬ 
lui social şi didactic al literaturii erau convinşi că literatura nu-şi poate 
îndeplini adevăratele funcţiuni decît dacă avea un caracter naţional. S-au 
opus astfel „subordonării“ ei unor „modele străine 44 şi au cerut în schimb, 
cu insistenţă, ca autorii să se inspire de la „izvoarele autohtone 44 , şi anume 
ţăranul şi satul. Toţi aceşti scriitori aveau tendinţa să excludă oraşul din operele 
lor, considerind societatea urbană drept „amestecată 44 şi „neromânească 44 . 
Deloc surprinzător, ei recomandau formele şi tehnicile convenţionale în 

a, 

descrierea lumii rurale. In dorinţa lor arzătoare de a păstra caracterul spe¬ 
cific al literaturii române, au evitat experimentele moderniste în folosirea 
limbii, insistînd că formele lingvistice arhaice şi regionale erau singurele 
capabile să transmită esenţa existenţei autentice româneşti. 

La polul opus se aflau scriitorii şi criticii literari care credeau în autono¬ 
mia artei. Literatura, argumentau ei, avea o viaţă proprie, independentă 
de timp şi de loc: valoarea ei nu putea fi judecată potrivit unor criterii 
sociale sau politice. Nu negau importanţa literaturii naţionale, însă insis¬ 
tau că ea nu se putea dezvolta decît într-un larg context european şi cereau 
creatorilor să se „adape“ neîngrădit de la toate izvoarele posibile de idei 

A 

şi de inspiraţie. In acelaşi sens, ei nu trebuiau să-şi limiteze tematica la lu¬ 
mea rurală şi modalităţile de expresie la tehnicile tradiţionale romantice 
sau realiste. Erau dornici să urbanizeze proza şi poezia românească şi să 
sincronizeze limba cu cererile vieţii modeme. Receptivi la inovaţie şi dor¬ 
nici de experiment, moderniştii erau convinşi că schimbarea socială şi eco- 

nomică crease o nouă sensibilitate românească pe care „graiul rural" nu 
putea spera să o exprime. 

Proza a fost relativ puţin afectată de noile teorii estetice şi a rămas pînă 
la sfîrşitul Primului Război Mondial esenţialmente rurală în materie de inspi¬ 
raţie. Romanul era populat cu moşieri mai mici sau mai mari, care, copleşiţi 
de scepticism şi de disperare, îşi găseau mîngîiere doar în trecut. Apăreau 
şi ţărani, sub diverse chipuri, de la răzeşul tradiţionalist pînă la argatul 
proletarizat al noilor realişti. Cadrul de desfăşurare a acţiunii continua să 
fie satul. Atunci cînd apărea, oraşul era prevestitor de rău şi sugera iminen¬ 
ţa prăbuşirii sociale, iar cei care părăseau satul pentru a se muta la oraş 
nu reuşeau să se adapteze noului mediu şi întîmpinau nu doar greutăţi eco¬ 
nomice, ci sufereau şi o degradare morală. Oraşul de provincie, nici sat, 
nici oraş, şi-a găsit şi el loc în literatură. Era „locul în care nu se întîm- 
pla nimic“, unde viaţa înainta monoton şi mohorît. Autorii care se con¬ 
centrau asupra unor astfel de existenţe nu procedau la o analiză profundă. 
Atraşi doar de stilul descriptiv, se mulţumeau să creeze atmosfera distinctă 
în care eroii lor îşi duceau traiul de-o tristeţe pitorească. 

Poezia, spre deosebire de proză, avea un caracter experimental mai pro¬ 
nunţat. Chiar şi poeţii care continuau să-şi găsească inspiraţia în sat sau 
în balada populară au adus un suflu nou, mai proaspăt, tehnicii şi limba¬ 
jului poetic. Simbolismul a devenit curentul dominant în rîndurile poeţilor 
mai tineri, care l-au socotit deosebit de potrivit ritmurilor urbane ale lumii 
modeme. Influenţaţi de modelele apusene, simboliştii au descoperit o 
modalitate distinct românească de a da expresie gîndurilor lor, iar avan¬ 
garda şi-a făcut pentru întîia oară apariţia în paginile unor reviste minore. 

Revistele au continuat să joace rol călăuzitor în dezbaterile cu privire 
la natura şi funcţiile literaturii. Ele au acţionat ca un factor de apropiere 
între cercurile unor scriitori şi critici cu vederi similare, care promovau 
aceleaşi principii estetice. Convorbiri literare îşi pierduse întîietatea în 
viaţa literară şi încetase să mai reflecte cu acuitate situaţia ei de la sfîrşi¬ 
tul secolului al XlX-lea. Locul i-a fost luat de o armată întreagă de reviste 
ce reprezentau cele mai diverse tendinţe — tradiţionalistul Sămănătorul, 
modernistele Convorbiri critice şi Vieaţa Nouă şi, între acestea, menţi- 
nînd un echilibru izbitor. Viaţa românească. 

Cercurile literare — dominate de personalităţi unice, precum Nicolae 
Iorga, Ovid Densuşianu, un promotor al simbolismului, esteticianul Mihail 
Dragomirescu — au fost supuse din ce în ce mai mult concurenţei unei 
instituţii relativ noi, cafeneaua literară. Atmosfera boemă era în primul rînd 
pe placul tinerei generaţii, încîntată să adopte poziţii extreme şi să pro¬ 
clame prăbuşirea autorităţilor demult împămîntenite. în ciuda extravaganţei 



lor, membrii ei se dovedeau purtători ai noilor preferinţe ce îşi croiau drum 
pe scena literară la începutul veacului. Poetul Ion Minulescu (1881-1944) 
se afla în primele rînduri ale acestora. Fascinat de problemele esteticii 
modeme, el cerea libertate deplină şi exprimarea individualităţii în artă. 
Minulescu şi alţii au adus poezia într-o comuniune perfectă cu filozofia 
şi ştiinţa, pentru a putea explora şi mai profund conştiinţa umană şi a „ilu¬ 
mina necunoscutul 44 . Ei au căutat un limbaj mai fluid, capabil să exprime 
prin metaforă şi simbol subtila empatie a omului cu natura. 

Dintre curentele tradiţionaliste care au susţinut rolul social şi didactic 
al literaturii, cel mai important a fost, desigur, sămănătorismul. El a repre¬ 
zentat, aşa cum am văzut, un amalgam de curente naţionale şi rurale, a 
căror sorginte se regăseşte în paginile Daciei literare , de idei sociale şi 
politice promovate de Eminescu, alăturat crezului junimist al formei fără 
fond. Sămănătorismul a militat astfel pentru realizarea pricipalelor aspi¬ 
raţii sociale şi politice româneşti de la începutul secolului XX, pentru 
îmbunătăţirea vieţii spirituale a populaţiei rurale şi desăvîrşirea unităţii 

naţionale. 

* 

Literatura sămănătorismului nu a adus însă aproape nimic nou. A reîn¬ 
sufleţit, mai curînd, idei mai vechi. Printre precursorii săi direcţi se numără 
Bogdan Petriceicu Haşdeu (1838-1907), o personalitate proteică şi un spi¬ 
rit enciclopedic al culturii române, care a dus o campanie de promovare 
a interesului pentru istoria naţională şi folclor şi de creare a unei litera- 
turi cu o identitate naţională distinctă. In anii ’70 ai secolului al XlX-lea 
Haşdeu scria despre incompatibilitatea dintre două ideologii, cea a „româ¬ 
nismului", definit de el prin „umanitate, libertate şi adevăr", şi cea a „cosmo¬ 
politismului", care, după opinia lui, reprezenta „egoism, înrobire şi amăgire", 
în deceniile următoare, opoziţia lui faţă de cosmopolitism a devenit din 
ce în ce mai răsunătoare, Haşdeu condamnînd, împreună cu susţinătorii 

A 

săi, „împrumuturile 44 pe care le socoteau „nepatriotice 44 . In publicaţia lui 
Revista nouă (1887-1895), Haşdeu a abordat „străinismul 44 în raport cu 
culturalizarea maselor, exprimînd teama ca nu cumva influenţele occi¬ 
dentale neîngrădite să mărească prăpastia dintre clasele de sus şi intelec¬ 
tuali, pe de-o parte, şi ţărănime, pe de altă parte, spre dezavantajul evident 
al celei din urmă. 28 

O seamă de alte reviste au preluat, în anii ’90, cauza populaţiei ţărăneşti 
majoritare. Editorii acestor reviste se întîlneau în ideea că soluţia pentru 

28 Ovidiu Papadima (ed.), Reviste literare româneşti din ultimele decenii ale seco¬ 
lului al XlX-lea, Bucureşti, 1974, pp. 130-157. 



relele societăţii rurale se găsea în îmbunătăţirea bazelor ei culturale şi 
morale prin reîntoarcerea la „izvoarele vieţii naţionale". Prozatorul Ale¬ 
xandru Vlahuţâ. editor al revistei Vieaţa (1893-1896), săptămînal de cul¬ 
tură publicat la Bucureşti, propunea „manifestarea spiritului românesc în 
ştiinţă, în artă, în reforme, în tot ce poate da un caracter mai deosebit forţei 
şi activităţii noastre naţionale", în timp ce Slavici, Caragiale şi poetul Geor- 
ge Coşbuc, de la Vatra (1894-1896), „Foaie ilustrată pentru familie", ce 
apărea „de două ori pe lună" la Bucureşti, cereau reîntoarcerea la „obîrşia 
culturală" românească în vederea realizării unităţii şi stabilităţii naţionale. 29 
Toţi aceştia au subordonat criteriile estetice împlinirii idealurilor naţio¬ 
nale, socotind literatura un mijloc de propagare a unor gusturi şi moduri 
de gîndire şi de simţire în rîndurile întregii populaţii. Pe aceeaşi linie, 
Constantin Rădulescu-Motru a dat glas îngrijorării faţă de „oboseala" lite- 

A 

raturii române şi a accentuat nevoia regenerării ei. In revista sa Noua revistă 
română (prima serie, 1900-1902), s-a împotrivit literaturii devenite atît 
de sofisticată încît se izolase de aspiraţiile publicului larg şi a cărei exis¬ 
tenţă depindea doar de o elită socială cu gusturi cosmopolite. 30 

Bisăptămînalul Sămănătorul (1901-1910) a devenit cel mai impor¬ 
tant vector al acestor idei. Primii săi editori au fost Vlahuţă şi Coşbuc, 
care au adunat în jurul lor numeroşi scriitori şi activişti pe tărîm social, 
profund dezamăgiţi de direcţia culturală în care se îndrepta România 
modernă. Erau preocupaţi de problemele sociale şi şi-au concentrat 
atenţia asupra satului, unde, erau siguri, se afla viitorul naţiunii. Vedeau 
rezolvarea problemei ţărăneşti mai curînd în regenerarea morală decît 
în reforme economice anume şi, de aceea, au subscris cu entuziasm unei 
literaturi capabile să promoveze la sate valorile tradiţionale şi solida¬ 
ritatea socială. 

Sămănătorul nu a fost o revistă eminamente literară, dar a atras în 
paginile sale scrierile unor prozatori şi poeţi de seamă ai timpului. Literatura 
încurajată de editorii revistei era o literatură ce aborda probleme etice. In 
locul unei literaturi intimiste de confesiuni, ei promovau o literatură vigu¬ 
roasă, activistă, care să vădească respectul faţă de trecutul glorios, 
dragostea de ţară şi dorinţa de a contribui la propăşirea naţiunii române. 
Semănătoriştii s-au opus acelor curente ce-1 înstrăinau pe scriitor de oamenii 


29 Adriana Iliescu, Reviste literare la sfîrşitul secolului al XlX-lea, Bucureşti, 
1972, pp. 149-167, 174-182. 

30 Corina Hrişcă, Constantin Rădulescu-Motru, filosof al culturii , Cluj-Napoca, 
1987, pp. 197-203. 



de rînd şi deplîngeau „coruperea'* limbii prin introducerea neologismelor 
şi a cuvintelor străine; dar şi-au îndreptat oprobriul în special împotriva 
„literaturii decadente" cu toate „ideile ei bolnave". Erau convinşi că leacul 
tuturor acestor rele consta în reîntoarcerea la „filoanele tradiţiei". 31 

Momentul de glorie al sămănătorismului a fost atins în 1904 prin pre¬ 
luarea conducerii revistei de către Nicolae Iorga, care, în vîrstă de doar 
35 de ani, se distinsese deja ca savant istoric şi intrase în atenţia marelui 
public ca susţinător al unificării naţionale şi regenerării societăţii rurale. 
Iorga s-a remarcat încă din tinereţe ca un rafinat critic literar cu o pro¬ 
fundă cunoaştere nu numai a literaturii române, dar şi a celei universale. 
A dovedit puţină înţelegere faţă de modernism, pledînd în schimb pen¬ 
tru o literatură capabilă să lumineze minţile oamenilor şi să-i înnobileze 
sufleteşte. în sensul acesta, vedea în scriitori, înainte de toate, nişte edu¬ 
catori care să le transmită cititorilor idealuri nobile şi să dea un sens vieţii 
acestora. Dorea o literatură patriotică, dinamică, capabilă să reliefeze vir¬ 
tuţile caracterului românesc şi repudia pesimismul filozofic al lui Eminescu, 
precum şi cinismul şi zeflemeaua unor modernişti ca Ion Minulescu. 32 

Ideile lui Iorga cu privire la literatură şi evaluările făcute fiecărui scri¬ 
itor în parte se circumscriu teoriilor sale despre dezvoltarea socială orga¬ 
nică. S-a opus creativităţii ce părea să devieze de la normele tradiţiei şi 
caracterului naţional. Atunci cînd, de pildă, a apărut revista simbolistă a 
lui Densuşianu, Vieaţa nouă , Iorga a condamnat-o ca un exemplu al de¬ 
gradării la care putea coborî sensibilitatea umană. A tunat şi a fulgerat 
împotriva literaturii franceze, ca izvor de false sentimente cu care Apusul 
otrăvea ţările mai puţin dezvoltate. Reacţia sa faţă de literatură avea mai 
curînd un caracter moral decît unul estetic. îl admira pe Ibsen pentru pro¬ 
funda analiză a naturii umane şi pe Walt Whitman pentru contactul per¬ 
manent cu realităţile sociale. Printre scriitorii preţuiţi de Iorga s-au numărat 
Slavici şi Caragiale, dacă alegeau subiecte ce intrau în vederile sale, şi 
credea că Sadoveanu era cel mai bun prozator al generaţiei post-1900. 33 

Prin urmare, Iorga dorea o literatură aptă să contribuie la crearea unei 
culturi naţionale, care, la rîndul ei, să stimuleze simţul solidarităţii istorice 
şi al armoniei sociale între clase. El nu a reuşit însă să-şi atingă nici unul 

31 Z. Omea, Sămănătorismul , ediţia a Il-a, Bucureşti, 1971, pp. 227-270. 

32 Cu privire la insistenţa lui Iorga asupra priorităţii ce trebuia acordată carac¬ 
terului naţional în faţa esteticului în literatură, vezi eseul introductiv al lui Valeriu 
Râpeanu, în Nicolae Iorga, O luptă literară , voi. 1, Bucureşti, 1979, pp. V-XLI. 

33 Ibidem, pp. 166-167, 263-265, 292-295. 

din ţelurile sale. Adevăraţii adepţi ai sămănătorismului literar, puţini la 
număr şi lipsiţi de talent, nu au creat prin scrierile lor o literatură viguroasă, 
dinamică, ci au propagat un soi de neoromantism sentimental, liric, întors 
către trecut. Idealizau ţărănimea, pe care au tratat-o ca pe o entitate ne- 

A 

diferenţiată, ca unic izvor autentic al culturii româneşti. In sistemul lor 
de idei le-au găsit loc şi boierilor, simbolizînd pentru ei relaţiile patriarhale 
dintr-o lume rurală pe cale de dispariţie sub presiunea capitalismului. 34 
Sămănătorismul, deci, a constituit nu atît o doctrină, cît o stare de spirit, 
dominată de mirajul purităţii rurale. 

Iorga a părăsit conducerea Sămănătorului în 1906, în special din cauza 
nemulţumirilor manifestate de către corpul redacţional şi de colaboratori 
faţă de metodele sale autoritare. Gazeta a intrat în declin, în ciuda încer¬ 
cărilor de a o reorganiza ale lui Alexandru G. Popovici, politician con¬ 
servator naţionalist care a dobîndit o faimă internaţională cu planurile sale 
de reorganizare a monarhiei habsburgice pe principii federaliste. Sămă- 
nătorul şi-a încetat în cele din urmă apariţia în 1910. Iorga şi-a continu¬ 
at campania culturală într-o serie de alte publicaţii, fondate toate de el. 
In Floarea darurilor (1907), nume ales de el, după titlul unei colecţii vechi 
şi populare de povestiri didactice, reprezentînd tipul de literatură care, 

a 

după opinia sa, era cel mai benefic. In paginile acestei reviste, Iorga ataca 
cu regularitate „imitatorii stilurilor străine 14 şi pe toţi „simboliştii şi ma- 

A 

nieriştii". In acelaşi timp, recunoştea că tradiţia românească nu era sufi¬ 
cientă în sine pentru a susţine o literatură naţională sănătoasă. Recomanda 
traducerile din franceză şi din alte limbi (atîta vreme cît se potriveau pro¬ 
priilor sale idei despre ceea ce ar trebui să fie literatura) pentru a impul¬ 
siona dezvoltarea vieţii culturale şi literare româneşti, arătînd modul în 
care îşi manifestau originalitatea şi conştiinţa alte popoare. A început de 
asemenea să dedice mai mult timp altor forme de mobilizare culturală. 
A întreprins ambiţioase turnee de conferinţe în provincie şi a organizat 
Liga Bunilor Români, a cărei sarcină principală era încurajarea cultura¬ 
lizării masei ţărăneşti. în 1910, şi-a unit forţele cu A.C. Cuza (1857-1947), 
profesor de sociologie la Universitatea din Iaşi, în vederea formării Parti¬ 
dului Naţionalist-Democrat. Noul partid a marcat intrarea oficială a lui 
Iorga în politică. La vremea aceea, sămănătorismul se dezintegrase ca miş¬ 
care coerentă. 

Ideile literare ale tradiţionaliştilor, concentrate în sămănătorism, nu s-au 
bucurat de un interes prea mare din partea tinerei generaţii de scriitori. 


34 Z. Omea, Sămănătorismul , pp. 292-295. 

Aceştia îşi exprimau revolta în paginile revistelor minore. In Linia dreap¬ 
tă (cinci numere în 1904), poetul Tudor Arghezi a subliniat diferenţa din¬ 
tre poezie şi simplă versificaţie. Era de părere că existau prea mulţi ver¬ 
sificatori, prea mulţi „saltimbanci şi imitatori 44 dornici să facă pe placul 
unui public lipsit de rafinament. Poezia autentică, insista el, însemna con¬ 
densare şi esenţă, chiar concentrarea unor volume întregi într-un singur 
vers. 35 In Revista celorlalţi (3 numere în 1908), Ion Minulescu pretindea 
totală libertate de creaţie pentru a împiedica sufocarea tinerei generaţii cu 
vechile formule artistice, iar în Simbolul (4 numere în 1912), Tristan Tzara 
şi Ion Vinea, fruntaşii avangardei, pledau în favoarea simbolismului. 

Critici de vază, recunoscuţi, au încercat să dea o direcţie hotărîtă aces¬ 
tei noi efervescenţe. Henric Sanielevici (1875-1951), sociolog şi biolog, 
deopotrivă şi critic literar, cerea scriitorilor să nu caute izvoarele de inspi¬ 
raţie în obiceiurile ancestrale şi limba arhaică, pentru că, în calitate de 
oameni moderni, trebuiau să facă parte din lumea contemporană şi să asimi¬ 
leze cultura spirituală a Occidentului, sub forma ei cea mai înaltă de ex¬ 
presie. Sanielevici a tratat cultura naţională ca formă a culturii generale 
europene, iar în revista sa Curentul nou (1905-1906), a acordat priori¬ 
tate valorilor civilizaţiei europene. 36 Mihail Dragomirescu (1868-1942), 
student al lui Titu Maiorescu şi profesor de estetică la Universitatea din 
Bucureşti, a împărtăşit antipatia lui Sanielevici faţă de tradiţie şi sămănă¬ 
torism, respingînd însă interpretările sociologice ale literaturii date de 
acesta. In revista sa Convorbiri critice (1907-1910), s-a postat pe o pozi¬ 
ţie extremistă în apărarea autonomiei esteticului, insistînd că pentru a înţelege 
o operă de artă trebuiau lăsate deoparte toate considerentele sociale şi ştiin¬ 
ţifice. 37 Pentru a-şi verifica propriile idei, Mihail Dragomirescu a deschis 
un atelier literar, aşa-numitele „sîmbete literare 44 , unde participanţii îşi 
revedeau lucrările sub îndrumarea lui, fără să li se impună nici un fel de 
constrîngeri în privinţa creativităţii lor. Printre scriitorii importanţi care au 
participat la acest atelier, s-au numărat Minulescu şi romancierul Rebreanu. 

Cel mai tenace susţinător al modernismului a fost filologul, poetul şi 

A 

criticul literar Ovid Densuşianu (1873-1938). In paginile revistei sale 

35 Tudor Arghezi, „Vers şi poezie 44 , Linia dreaptă , voi. 1, nr. 2 şi 3, 1 şi 15 mai, 

1904, în I. Hangiu (ed.), Presa literară românească , voi. 2, Bucureşti, 1968, pp. 80-88. 

36 Henric Sanielevici, „Curentul nou 44 , Curentul nou, voi. 1, nr. 1, 15 noiembrie 

1905, în Hangiu, Presa literară românească , voi. 2, pp. 107-115. 

37 Mihail Dragomirescu, Critica , voi. 1 ( Directive , 1896-1910), Bucureşti, 1927, 
pp. 75-83, 181-201. 

Vîeaţa nouă (1905-1925), a militat în favoarea poeziei simboliste şi a 
nevoii de a sincroniza literatura română cu realităţile citadine contem¬ 
porane. A fost un promotor entuziast al spiritului european, tot aşa cum 
Iorga a susţinut autohtonismul, şi i-a denunţat energic pe cei care, ca şi 
sămănătoriştii, surghiuneau literatura română „la stînă şi la colibă 44 . 38 

Procedînd astfel, cu siguranţă că dezvoltarea spiritului românesc ar fi 
fost sugrumată. Deşi era un eminent folclorist, respingea folclorul ca bază 
a literaturii modeme, considerînd că „era lipsit de vlagă 44 . Ca atare, laitmo¬ 
tivul revistei sale era urbanizarea poeziei prin asimilarea modelelor litera¬ 
turii romanice, mai ales ale celor franceze. Cu toată angajarea şi cu toată 
reputaţia lui de mare literat, nici revista, nici critica lui nu au atras atenţia 
unui public prea larg. Rolul de a înzestra simbolismul românesc cu trăsă¬ 
turile sale distinctive a revenit, mai curînd, tinerilor poeţi talentaţi. 

Pe undeva, pe la mijlocul drumului dintre modernişti şi tradiţionalişti, 
s-a situat Garabet Ibrăileanu (1871-1836). A fondat împreună cu Constantin 
Stere, în 1906, revista Viaţa românească , al cărei secretar de redacţie va fi 
pînă în 1933. Din 1908, pînă la sfîrşitul vieţii sale, a fost profesor de isto¬ 
ria literaturii române şi estetică literară la Universitatea din Iaşi. A contribuit 
astfel în mod semnificativ la formarea intelectuală şi spirituală a noilor ge¬ 
neraţii de scriitori şi la promovarea propriului său ideal estetic — realismul. 
A abordat literatura prin prisma sociologului şi a filozofului culturii, aşa 
cum o dovedeşte cea mai influentă operă teoretică a sa, Spiritul critic în 

A 

cultura românească (1909). In acest eseu, el analizează geneza formelor 
culturii în România, aşa cum sînt oglindite în operele celor mai importanţi 
scriitori din perioada 1840-1880. Socoteşte că anul 1840 ar fi data apariţiei 
spiritului critic în cultura românească, dată ce coincide cu fondarea revis¬ 
tei Dacia literară şi accentul pus de aceasta pe tradiţiile şi realităţile sociale 
contemporane, ca bază pentru o literatură şi cultură viguroase. Acestea sînt 
criteriile folosite de el în analizarea curentelor literare şi evaluarea fiecărui 
scriitor în parte, cărora le-a adăugat simpatia faţă de ţăran, acesta reprezen- 
tînd, în opinia sa, realitatea dominantă în România modernă. 

Deşi a fost un teoretician de frunte al poporanismului şi ideile lui politice 
se asemănau cu cele ale lui Constantin Stere, Ibrăileanu nega posibilitatea 
armonizării literaturii cu ideologia. Respingînd formula sămănătoristă a 
unei vieţi rustice idealizate, Ibrăileanu pretindea originalitate şi realism 
în înfăţişarea vieţii ţăranului. Modelele sale erau Slavici şi Creangă, care. 


38 Ovidiu Densuşianu, „Rătăciri literare 44 (1905), pp. 86-91, şi „Stilul nostru 44 , 
în Idem, Opere , voi. 4, Bucureşti, 1981. 

gîndea el, îşi bazaseră reconstituirea vieţii satului pe viaţa cotidiană a 
locuitorilor săi. în articolul Ţăranul în literatura românească (1907), consi¬ 
deră că Pastelurile lui Alecsandri au marcat începutul idealizării vieţii 
rustice, perpetuată de sămănătorişti. A denunţat caracterul înşelător al 
prezentării ţăranului drept o fiinţă fericită, ce ducea o viaţă demnă de invidi¬ 
at, socotind în acelaşi timp drept respingător naturalismul lui Zola, atît 
din punct de vedere estetic cît şi uman. Ibrăileanu dorea ca ţăranul să fie 
descris în toată condiţia inferiorităţii lui sociale şi a lipsei de educaţie, dacă 
aşa era într-adevăr, dar cerea ca portretul să fie complet şi să fie explicate 
cauzele acestor stări de lucruri, precum în volumul de povestiri al lui Mihail 
Sadoveanu Crîşma lui moş Precu (1904). 39 

A 

In calitate de secretar de redacţie şi principal critic literar al revistei Via¬ 
ţa românească , Ibrăileanu s-a impus ca forţă literară călăuzitoare a aces¬ 
teia, impunîndu-i propriul său spirit combativ şi rafinament intelectual. 
Cu toate acestea, a evitat sectarismul literar şi s-a mîndrit cu publicarea 
tuturor scriitorilor români şi, ca atare, în buna tradiţie a Daciei literare , a 
transformat revista într-un promotor al literaturii naţionale. Deşi ostil, în 
general, simbolismului, Ibrăileanu a publicat operele adepţilor acestui 
curent, pentru că îi considera, alături de romantici şi de realişti, creatori 
de literatură naţională. Se va delimita definitiv de simbolişti de-abia atunci 
cînd aceştia vor respinge total realismul şi se vor lăsa în voia unor „aso¬ 
cieri bizare 44 . Sub îndrumarea sa, Viaţa românească a dovedit o uriaşă vita¬ 
litate creatoare şi a adunat în jurul ei scriitori şi cărturari de seamă. 40 Revista 
a adus în prim-plan noi valori literare şi spirituale, fâcînd, dintr-un anu¬ 
mit punct de vedere, ceea ce făcuse, în epoca ei de aur, revista Convorbiri 
literare. Promovînd o literatură de largă respiraţie umanistă şi democra¬ 
tă, Viaţa românească a asigurat un echilibru între spiritul citadin şi mo¬ 
dernist al revistei Vieaţa nouă şi exclusivismul ruralist al Sămănătorului. 


POEZIA 

Inovaţia şi experimentul au caracterizat opera celor mai buni poeţi din 
deceniile de dinaintea izbucnirii Primului Război Mondial. Aceştia desfid 

39 Garabet Ibrăileanu, „Ţăranul în literatura românească" (1907), în Idem, Studii 
literare, voi. 2, Bucureşti, 1979, pp. 152-159, şi „Mihail Sadoveanu: Morala d-lui 
Sadoveanu" (1909), în Studii literare , voi. 1, Bucureşti, 1979, pp. 208-221. 

40 Z. Omea, Poporanismul , Bucureşti, 1972, pp. 350-394. 



ROMANTISM Şl REALITATE 


281 


orice tentativă, oricît de modestă, de încadrare într-o categorie anume. 
Alexandru Macedonski şi simboliştii pe care i-a inspirat, precum şi pre¬ 
cursorii avangardei, ataşaţi ideii de autonomie a esteticului, au experimentat 
cu îndrăzneală atît în materie de formă, cît şi de tematică. Au căutat izvoare 
de inspiraţie lăuntrice şi au ţinut prea puţin seama de marile probleme 
sociale şi politice ale zilei. Alţi poeţi, nu mai puţin talentaţi, şi-au găsit 
inspiraţia în teme ceva mai tradiţionale. George Coşbuc şi Octavian Goga, 
amîndoi ardeleni, au scris despre sat şi şi-au asumat o parte de respon¬ 
sabilitate în vederea promovării bunăstării generale. 

Operele cele mai valoroase ale lui Alexandru Macedonski (1854-1920) 
s-au distins prin originalitatea şi îndrăzneala ideilor sale poetice şi prin 
farmecul versului său, uneori suav şi melancolic, alteori exuberant şi fre¬ 


netic. Mai presus de orice, poet al percepţiei vizuale, Macedonski a avut 
o afinitate pentru formele şi culorile din natură, dar arareori a căutat înţe¬ 
lesuri mai profunde. în acelaşi timp, nu a reuşit prea curînd să-şi găsească 
un glas poetic propriu. Atras iniţial către poezia socială, în prefaţa primu¬ 
lui său volum. Poezii (1882), autorul enunţă misiunea poetului: „aceea 
de a înnobila simţurile şi de a biciui viciurile“. Rezervă însă poeziei o mi¬ 
siune mai amplă decît simpla exprimare a unor valori morale şi, în Curs 
de analiză critică (1880), dă glas observaţiilor sale cu privire la natura 
poeziei, observaţii de o noutate absolută în gîndirea estetică românească. 
Subliniind că poezia urmărea o logică, iar proza alta, Macedonski argu¬ 
menta că o asociere de idei ce era evident ilogică în proză putea fi o lovi¬ 
tură de geniu în poezie. Poezia, insista el, însemna ceva mai mult decît 
versuri frumoase, imagini precise şi o construcţie ideatică, pentru că, dacă 
acestea ar fi eliminate, n-ar mai rămîne decît proză. Poezia, era, astfel, 
inerent diferită de proză: era sugestie, nu descriere. 41 

Opera lui Macedonski a dăruit poeziei româneşti sunete noi. După o 
perioadă de criză personală la sfîrşitul anilor ’80, melancolia va ceda locul 
armoniei şi seninătăţii într-una dintre cele mai frumoase poezii, Noaptea 
de mai (1887). Apoi, prin revista înfiinţată de el, Literatorul , se vor face 
auzite primele versuri simbolist-instrumentaliste scrise în limba română. 
Dornic să introducă simbolismul, el explica într-un eseu, Poesia viitoru¬ 
lui (1892), că poezia era în esenţă arta cuvîntului şi, ca atare, forţa ei de 
expresie provenea din calitatea sunetelor ei. Astfel de idei erau atît de noi. 


încît au stîmit comentarii sarcastice din partea majorităţii criticilor. 


41 Alexandru Macedonski, Opere , voi. 4, Bucureşti, 1946, pp. 76-99. 

în anii ce vor urma, Macedonski va da deplin glas sensibilităţii sale 
poetice. Volumul său Excelsior (1895), în care şi-a adunat poeziile deschi¬ 
zătoare de drumuri, publicate în Literatorul, a reprezentat o piatră de hotar 
în dezvoltarea poeziei româneşti modeme. Cu toate acestea, volumul a 
fost ignorat de criticii de frunte ai zilei. Neobosit, va înfiinţa în 1901 o altă 
revistă. Forţa morală, care a ocupat un loc-cheie în viaţa literară de la 
început de veac, dat fiind că în paginile ei şi-a publicat unele din cele mai 
strălucite piese — Lewski, Mănăstirea şi Noaptea de decemvrie , 42 Dar, 
în 1904, aproape că a pus capăt activităţii sale în limba română, dat fiind 
că s-a concentrat mai ales asupra stabilirii reputaţiei sale ca scriitor de 
limbă franceză. 


Opera lui Macedonski a constituit una dintre cele mai originale contribuţii 
din deceniile premergătoare Primului Război Mondial la dezvoltarea lim¬ 
bajului poetic românesc, fapt recunoscut şi primit cu căldură de contem¬ 
poranii săi mai tineri. Cercul de scriitori adunat în jurul revistei Convorbiri 
critice, editată de Mihail Dragomirescu, a inaugurat reconsiderarea operei 
macedonskiene, organizînd entuziaste lecturi publice ale poeziilor lui Mace¬ 
donski. Cînd s-a reîntors în ţară, în 1912, după o şedere prelungită în Franţa, 
tînăra generaţie l-a întîmpinat ca pe un mare poet. 

George Coşbuc (1866-1918), originar din Transilvania, a fost unul din¬ 
tre cei mai originali poeţi lirici români. După cîţiva ani de activitate la 
revista Tribuna din Sibiu, ca unul dintre editori, Coşbuc va trece munţii 
în 1889 şi se va stabili în Bucureşti, unde Titu Maiorescu îi oferă un post 
la Ministerul Educaţiei. Subiectul preferat al lui Coşbuc era satul, iar pro¬ 
zodia sa a fost profund influenţată de baladele populare. 43 Publicarea poe¬ 
ziei sale Nunta Zamfirei (1889) a constituit un eveniment de marcă în dez- 
voltarea liricii româneşti. In descrierea nunţii, Coşbuc a combinat realul 
cu fantasticul. Spectacolul, cu toată exuberanţa şi bogăţia lui, era de fapt 
o nuntă ţărănească, cel mai de seamă eveniment din viaţa satului, aducînd 
toate formulele rituale şi detaliile etnografice. Primul său volum de ver¬ 
suri lirice, Balade şi idile (1893), a fost un luminos buchet de mare poezie, 

/V 

inspirată din aceleaşi surse rurale. In numeroase din poeziile sale, Coşbuc 
a abordat şi temele sociale curente. Asemenea majorităţii contemporanilor 
lui, s-a înrolat în dubla luptă de dobîndire a drepturilor naţionale pentru 
românii din Transilvania şi a dreptăţii sociale pentru ţăranii din Regat. 


42 Cu privire la arta poetică a lui Macedonski, vezi Adrian Marino, Opera lui 
Alexandru Macedonski , Bucureşti, 1967, pp. 427-530. 

43 Petru Poantă, Poezia lui George Coşbuc , Cluj-Napoca, 1976, pp. 29-51. 

In Decebal către popor (1896), căpetenia dacilor îşi cheamă poporul la 
luptă pentru apărarea gliei lor împotriva invadatorilor romani, un apel pe 
care, în urma Procesului Memorandumului, cititorii lui Coşbuc l-au inter¬ 
pretat cu uşurinţă ca o chemare adresată tuturor românilor la apărarea drep¬ 
turilor lor istorice în Transilvania. Noi vrem pămînt! (1894) a denunţat 
oprimarea ţărănimii din România cu o vehemenţă rar auzită înainte în 
poezia românească. Doina (1895) sa a fost un poem-sinteză, în care se 
regăsesc unite toate direcţiile poeziei sale. După 1900, s-a dedicat mai 
ales traducerii Divinei Comedii a lui Dante şi a scris puţină poezie ori¬ 
ginală. 

Coşbuc s-a aplecat cu mare simpatie asupra ţăranului, aşa cum sugerează 
activitatea sa editorială la Sămănătorul , ca artist nu a fost însă un sămănă¬ 
torist. A insistat asupra descrierii realiste a satului şi a locuitorilor lui, tot 
aşa cum a abordat tematica naturii. A văzut natura doar ca un simplu mijloc 
prin care omul îşi asigura cele necesare traiului şi, astfel, pentru el, exis¬ 
tenţa ţăranului în natură părea un lucru firesc, nu un pretext de reverii ro¬ 
mantice. Cu înţelegerea unui ţăran faţă de mediul şi destinul uman, Coşbuc 
a compus versuri neasemuite din punct de vedere al prozodiei şi muzi¬ 
calităţii. A adus o contribuţie remarcabilă la evoluţia poeziei româneşti, 
întrucît a pregătit terenul pentru acceptarea versului alb. 

Un alt transilvănean, Octavian Goga (1881-1938), a crezut şi el în obli¬ 
gaţia artistului de a descrie viaţa satului aşa cum era ea cu adevărat. Un 
fin observator al ţăranilor din satul său de lîngă Sibiu, a urmărit viaţa aces¬ 
tuia cu toate amănuntele, agitaţia şi neliniştile lui. Era convins că vieţile 
celor de la ţară erau de o imensă complexitate şi că printre ele putea afla 
„toate tipurile de mari simboluri ale suferinţei: Hamlet, Polonius, Ophe- 
lia“. 44 Satul, în primul şi cel mai important volum al său, Poezii (1905), 
a reprezentat o sinteză a lumii rurale transilvănene de la început de veac. 
El constituia în contemporaneitate spaţiul în care istoria conserva formele 
vieţii rurale şi căruia valorile etice tradiţionale îi confereau soliditate. Cu 
toate că s-a identificat deplin cu cei „sortiţi să plîngă şi să tacă“ şi că a 
descris natura cu sublimă delicateţe, Goga a ocolit sentimentalismul să¬ 
mănătoriştilor. Poezia lui are o simplitate şi sobrietate clasice, datorate 

A 

probabil contactului său strîns cu folclorul. In multe din versurile sale răz¬ 
bate o notă profetică, religioasă, ce sublimează suferinţa şi-i transformă 
pe cei ce suferă în protagonişti de epopee clasică. Primul său volum a 

44 Cu privire la Goga ca poet social şi naţional, vezi Constantin Ciopraga, 
Literatura română între 1900 şi 1918 , Iaşi, 1970, pp. 218-230. 



adunat tot ceea ce a fost mai bun din poezia sa. Cel de al doilea. Ne cheamă 
pămîntul (1909), nu înseamnă un pas înainte în materie de tehnică a ver¬ 
sificaţiei şi repetă idei mai vechi, poate din cauza implicării sale din ce 
în ce mai mari în mişcarea naţională din Transilvania. La sfîrşitul Primului 
Război Mondial a ales calea politicii în dauna poeziei, iar cariera sa de 
poet a fost esenţialmente încheiată. 

Cel mai dinamic şi cel mai novator curent din poezia românească a 
acestei perioade a fost simbolismul. S-a infiltrat de afară în România şi, 
asemenea romantismului, a fost asimilat treptat sensibilităţilor şi reali¬ 
tăţilor sociale româneşti. Macedonski a ajutat la introducerea lui, dar pro¬ 
priile lui metode au rămas mai aproape de cele ale romanticilor, vitali¬ 
tatea lui fiind în contradicţie cu discreţia simbolistă. Contribuţia lui Ovid 
Densuşianu a fost mai substanţială. Acesta a etichetat simbolismul ca 
expresie a „sufletului latin 44 , care, credea el, era mai înclinat către obser¬ 
vare şi avea o mobilitate mai mare a emoţiilor şi impresiilor decît „sufle¬ 
tul german 14 , ce i se părea că tinde să se piardă în abstracţiuni. A dorit 
să îndrepte simbolismul românesc către viaţa cotidiană şi să-i confere o 
funcţie socială, întrucît îl considera nu doar o revoluţie în estetică, ci şi 
un model spiritual capabil să transforme ideile şi sentimentele în gene¬ 
ral. In acelaşi timp, a vrut să înlocuiască sursele rurale de inspiraţie poe¬ 
tică şi natura rustică cu peisajul orăşenesc. Ca teoretician al poeziei cita¬ 
dine, a urmărit să scoată poezia românească din melancolia şi resemnarea 
pe care le găsea în folclor pentru a o îndrepta spre tehnologia şi dinamis¬ 
mul lumii modeme, pe care o asocia cu oraşul, „centrul vieţii trăite cu 
intensitate 44 . 45 

Simbolismul a fost instrumentul ales al multor poeţi care şi-au făcut debu¬ 
tul la sfîrşitul secolului al XlX-lea. El a luat diverse forme — varietatea 
exterioară, decorativă, reprezentată de Ion Minulescu, inovatoare mai curînd 
în formă decît în conţinut, şi cea interiorizată, sugestivă, practicată de George 
Bacovia. Ucenicia simbolismului românesc se face simţită în primul volum 
de poezii, Fecioara în alb (1902), al lui Ştefan Petică (1877-1904), sim¬ 
bolist de la un capăt la celălalt. Petică era convins că frumuseţea autentică 
a lumii era distrusă de capitalism şi căuta, ca o compensaţie, în simbolism 
frumuseţea ideală a visului. 46 Admirator al lui Hugo von Hofmannstahl şi 


45 Ovid Densuşianu, „Sufletul latin şi literatura nouă“ (1922), în Idem, Opere , 
Voi. 5, Bucureşti, 1981, pp. 50-199. 

46 Ştefan Petică, „Estetismul lui Ruskin“ (1900), în Idem, Opere , Bucureşti, 1938, 
pp. 351-359. 

Ştefan George, pentru măiestria lor în a crea iluzia, Ştefan Petică a căutat 
un refugiu poetic din urîţenia societăţii contemporane, aplicînd tehnicile 
intimiste ale picturii cu linii fine şi subtile degradeuri de sens. 

Simbolismul românesc a dobîndit o personalitate proprie în operele lui 
George Bacovia şi Ion Minulescu. George Bacovia (1881-1957), retras 
şi izolat, avea conştiinţa acută a descompunerii lente a tuturor lucrurilor. 
A dat expresie simţirii tragediei vieţii cotidiene, motivul dominant al 
aproape întregii sale opere poetice, într-o manieră simplă şi în culori sum¬ 
bre. 47 în primul său volum de poezii. Plumb (1916), profunda deşertăciu¬ 
nea a lumii aşa cum apare în viziunea lui este de-a dreptul zguduitoare. 
Incapabil să găsească un refugiu în ireal sau să accepte posibilitatea auto- 
amăgirii, Bacovia s-a lăsat copleşit de absurditatea lumii înconjurătoare 

a 

şi a sfîrşit prin a o abandona. înaintea lui Bacovia, nici un literat român 
nu a stăruit cu atîta îndîrjire să facă apel la culorile şi imaginile sumbre 
ale unor cimitire părăsite şi ale unor străzi pustii dintr-un tărîm al nimănui. 
In vidul moral terifiant pe care îl evocă aceste imagini, Bacovia a antici¬ 
pat anxietatea europeană a secolului XX. 

Cu greu s-ar putea imagina un contrast mai izbitor faţă de melancolia 
lui Bacovia decît jovialitatea lui Ion Minulescu (1881-1941). Sociabil pînă 
la extrem, Minulescu era un temperament neinhibat şi în veşnică mişcare. 
Zgomotos şi maimuţărind orice şi pe oricine, părea extras din paginile 

a 

lui Caragiale. înclinat spre grandilocvenţă şi muzicalitate stridentă, s-a 
distanţat vizibil de tiparele obişnuite ale poetului simbolist. 48 în primul 
său volum, Romanţe pentru mai tîrziu (1908), în locul simbolurilor, poe¬ 
tul face apel la alegorii, ce adesea nu au sensuri ascunse, adînci, ci sînt 
folosite ca simple elemente decorative. Uneori s-a dovedit un simbolist 
comic, tratînd marile teme lirice cu umor sentimental, frizînd burlescul. 

A 

In cel de-al doilea volum de poezii, De vorbă cu mine însumi (1913), părea 
aproape că parodiază simbolismul cu imagini surprinzătoare, efecte ono¬ 
matopeice neobişnuite, repetiţii obsesive şi peisaje exotice. Principala sa 
contribuţie la poezia românească se regăseşte nu atît în inovaţiile temati¬ 
ce, cît în acelea de limbaj. Minulescu s-a exprimat în limba de fiecare zi, 
cea citadină cu precădere, creînd neologisme şi introducînd cuvinte străine 
(„Boston", „Pullman", „cakewalk"), nemaiauzite pînă atunci în poezia 
românească. 


47 V. Fanache, Bacovia: Ruptura de utopia romantică , Cluj, 1994, pp. 26-140. 

48 Emil Mânu, Ion Minulescu şi conştiinţa simbolismului românesc , Bucureşti, 
1981, pp. 47-133. 

A 

In deceniile premergătoare Primului Război Mondial, realismul a cîşti- 
gat constant teren în proză, cu toate că mai persistau diverse forme ale 
neoromantismului, mai ales în rîndurile scriitorilor influenţaţi de sămănă¬ 
torism. Romancierii şi nuveliştii şi-au concentrat atenţia asupra unor clase 
sociale ce nu apăruseră în proză înainte, mai ales locuitorii oraşelor şi marii 
boieri. Satul nu a fost nicidecum neglijat, dar scriitorii s-au apropiat acum 
de tragediile vieţii ţărăneşti, oferind documente sociale întunecate. 
Chestiunile morale i-au preocupat pe numeroşi autori, alienarea individului 
în societate ocupînd un loc aparte. 

Intr-o vreme în care romanul românesc se afla abia la începuturi, cînd 
melodrama romantică şi foiletoanele sentimentale se bucurau de mare audi¬ 
enţă, Duiliu Zamfirescu (1858-1922) a adus naraţiunea de mare întindere 
la un nou nivel de rafinament artistic şi i-a amplificat conţinutul social 
adăugind tipologiei ţăranului şi a parvenitului, şi figura moşierilor. Alături 
de Ciocoii vechi şi noi al lui Nicolae Filimon şi de Mara lui Ion Slavici, 
Viaţa la ţară (1898) a pus bazele romanului românesc modem. 

Influenţat de viziunea lui Zola despre generaţii şi ereditate, Zamfirescu 
a conceput primul roman ciclic din literatura română. Cronica familiei 
Comăneştenilor se concentrează asupra vechii clase de boieri pămînteni, 
ce ieşise din perioada fanariotă la începutul secolului al XlX-lea secătu¬ 
ită de vlaga ei morală. Mai tîrziu, boierimea avea să îndure noi lovituri 
din partea burgheziei industriale şi bancare în formare, din partea aren¬ 
daşilor şi a variilor tipuri de parveniţi pe scara socială, oameni lipsiţi de 
ataşament atît faţă de pămînt, cît şi faţă de tradiţie şi motivaţi doar de per¬ 
spectivele unor cîştiguri materiale. Familia Comăneştenilor încerca să se 
revigoreze prin alianţe matrimoniale cu ţărani în timpul Războiului de Inde¬ 
pendenţă şi mai apoi cu o familie ardeleană. Lucrarea ce s-a bucurat de cel 
mai mult succes din întreg ciclul a fost Viaţa la ţară, saga unei gospodării 
boiereşti, primul roman de seamă din literatura română. Acest roman este 
în acelaşi timp un delicat poem închinat vieţii de la ţară, o poveste de 
dragoste gingaşă şi de contemplare senină. In ciuda scenelor idilice şi a 
atmosferei romantice, el reprezintă unul dintre primele romane realiste ro¬ 
mâneşti. Puterea sa de observaţie, rafinată de-a lungul unei ucenicii îndelun¬ 
gate în calitate de jurnalist şi de autor de nuvele, capacitatea de a plasa 
personajele în timp şi spaţiu, precum şi fineţea nuanţării limbii îl definesc 
pe Zamfirescu drept un maestru al genului. Un alt roman însemnat din 
acest ciclu este Tănase Scatiu (1907), povestea unui parvenit, scriere nota- 



bilă prin analiza unui tip uman ce va apărea frecvent în beletristica româ¬ 
nească şi prin observarea atentă a burghezului provincial, a cărui unică 
ocupaţie şi preocupare era aceea de a face bani. In război (1902), cel de-al 
treilea volum al ciclului, este istoria regenerării clanului Comăneştenilor 
şi povesteşte despre boierii care au pornit la război în 1877 şi s-au ală¬ 
turat ţăranilor în măreaţa luptă pentru Independenţă. Graţie acelui amalgam 
de patriotism sincer şi de dezinteresare materială, eroii reamintesc per¬ 
sonajele din Război şi pace al lui Tolstoi. 

Concentrîndu-se asupra claselor de sus şi a oraşului, Zamfirescu a ur¬ 
mărit intelectualizarea şi urbanizarea, pe scurt, europenizarea romanu¬ 
lui românesc. El s-a opus astfel unor critici ca Maiorescu, care preţuiau 
poezia populară şi lumea rurală ca izvoare de inspiraţie pentru literatu¬ 
ra cultă. Duiliu Zamfirescu a dorit să deplaseze punctul central al prozei 
către oraş, pentru că acolo scriitorul putea întîlni individualităţi mai com¬ 
plexe şi mai rafinate decît la sate. Deşi nu a negat ţăranului un loc este¬ 
tic în literatură, Duiliu Zamfirescu a insistat că autorii moderni trebuie 
să se îndrepte către persoane mai complexe, singurele capabile să ofere 
materialul necesar unei „creativităţi superioare 44 . îşi expune cu putere 
tezele în 1909, în discursul de recepţie la Academia Română. Intitulat 
Poporanismul în literatură , discursul declara că o literatură dominată de 
lumea rurală este o piedică primejdioasă în calea apariţiei unei literaturi 
modeme în materie de idei şi mijloace de expresie şi îndrepta un atac făţiş 
la adresa unor contemporani preţuiţi precum Coşbuc şi Goga. 49 Ieşirea 
violentă a lui Zamfirescu reflecta o reacţie mai generală faţă de poporanism 
în viaţa culturală, care, graţie succesului Vieţii româneşti , atinsese atunci 
culmea popularităţii. Pe plan personal, critica aspră adresată realismului 
ţărănesc şi culturii populare ce îl alimenta a dus la o răcire treptată a prie¬ 
teniei lui cu Titu Maiorescu, care recunoscuse în amîndouă fundamentele 
unei literaturi autentice. 

Zamfirescu a dezvoltat tema urbanizării într-un mod cu totul special, dat 
fiind că, în fond, nu-i putea suferi pe orăşeni, iar dintre aceştia arendaşul 
Tănase Scatiu era tipic pentru burghezia acaparatoare. Orăşeanul ideal era, 
după opinia lui, persoana care dobîndise rafinamentele intelectuale oferite 
de oraş şi, apoi, dispreţuind moralitatea citadină generală, se retrăgea în locul 
său de origine de la ţară. Lui Zamfirescu i se părea că oraşul dezintegra 
calităţile etnice specifice ale unui individ şi că salvarea naţională, în sensul 

49 Duiliu Zamfirescu, „Poporanismul în literatură", în Idem, Opere , voi. 6, partea 
I, Bucureşti, 1987, pp. 34-39. 

acesta, se putea găsi doar la sat. Dar, în acelaşi timp, condamna sămănătoriştii 
şi pe alţii care glorificau ţăranul şi falsificau lumea rurală. Insista ca atît 

a 

ţăranul, cît şi lumea rurală să fie descrise realist. întreaga proză a lui Zamfi- 
rescu a fost, practic vorbind, o reafirmare a acestei ideologii. 

Barbu Delavrancea (1858-1918) nu se lasă încadrat într-un curent 
anume. A fost un admirator înfocat al folclorului şi, prin temperament, 
un romantic, dar, în acelaşi timp, unul dintre primii susţinători ai natu¬ 
ralismului, un scriitor care a încercat să-şi disciplineze exuberanta roman¬ 
tică înnăscută adoptînd o abordare pozitivistă a propriei sale activităţi 
creatoare. A dorit să fie un scriitor al timpului său şi, ca atare, să-l urmeze 
pe Flaubert şi pe Zola, admirîndu-i totodată pe Balzac şi pe Shakespeare 
pe care i-a asociat curentelor literare contemporane. Deşi profund intere¬ 
sat de legile eredităţii şi ale determinismului, nu a reuşit să creeze o operă 
naturalistă. Mai curînd, amestecînd formule şi influenţe, Delavrancea a 
fost un autor de opere hibride, în care nota romantică era de obicei pre¬ 
dominantă. 50 

Cele mai reuşite creaţii ale lui au fost nuvelele, cele mai potrivite tem¬ 
peramentului său romantic. A fost în stare să scrie despre sat cu multă 
tandreţe, ca de pildă în Sultănica (1885), în care a înfăţişat, nu fără regret 
pentru dispariţia ei treptată, gospodăria ţărănească patriarhală, plasînd-o 
într-un peisaj plin de culori şi de umbre ce amintesc de pictura impre¬ 
sionistă. Curînd, interesul scriitorului s-a îndreptat totuşi către oraş şi către 
subiecte considerate mai potrivite spiritului vremii. Trubadurul (1887) este 
o lucrare tipică pentru noua sa proză şi a fost nuvela ce a suscitat cele 

A 

mai multe discuţii. In acest amalgam de romantism şi naturalism, starea 
de spirit dominantă era acel mal de siecle , alături de unele accente de deter¬ 
minism pozitivist. Eroul nuvelei este un tînăr ce nu se poate adapta la nor¬ 
mele morale ale societăţii şi care încearcă să-şi înţeleagă propria existenţă 
aplicîndu-i cele mai contradictorii teorii, de la Rousseau şi Schopenhauer 
la darwinism social şi pozitivism. Dispreţuieşte civilizaţia şi tînjeşte după 
vremurile primitive; obsedat de „robia speciilor“, încearcă să se elibereze 
de legea de fier a eredităţii. Cu lancu Moroi (1885), drama unui mic func¬ 
ţionar tiranizat de superiorul său, Delavrancea a încercat să realizeze o 
bucată cu adevărat naturalistă. A exagerat anormalitatea şi aspectele respin¬ 
gătoare, dar nu a reuşit să rămînă un observator rece, impersonal, fiind 
funciarmente un romantic. 


50 Pentru analiza operei sale, vezi Emilia Şt. Milicescu, Delavrancea , Cluj-Napoca, 
1975, pp. 65-152. 

Caracterul romantic al artei lui Delavrancea este izbitor în trei piese seri- 

a 

se către apusul carierei sale. Intre 1894 şi 1909, aproape abandonase acti¬ 
vitatea literară serioasă pentru a se dedica treburilor publice. Deputat în 
Parlament în numeroase rînduri şi primar conservator al Bucureştilor în 
1899, se va angaja cu ardoare în sprijinirea cauzei româneşti în Transil¬ 
vania. Apariţia dramei Apus de soare în 1909 va constitui astfel o reve¬ 
laţie şi nu va întîrzia să fie salutată drept o capodoperă. Criticii au socotit-o 
de atunci o piatră de hotar în istoria dramaturgiei româneşti modeme. 

A _ 

înaintea Iui Delavrancea, trei piese formaseră nucleul repertoriului naţio¬ 
nal: Răzvan şi Vidra (1867) a lui Haşdeu, Despot Vodă (1879) a lui 
Alecsandri şi Vlaicu-Vodă (1902) a lui Alexandru Davila. Toate trei s-au 

A 

bazat pe antagonismul dintre două persoane sau grupuri. In Apus de soare , 
Delavrancea s-a concentrat asupra conflictului lăuntric dintre domnitorul 
Moldovei secolului al XV-lea ajuns la bătrîneţe, Ştefan cel Mare — omul, 
împovărat de o întreagă viaţă de experienţe —, şi Domnul, care şi-a păs¬ 
trat intactă tinereţea firii, a îndemnurilor nobile, spre binele ţării şi al obştei. 
Celelalte două piese ale lui Delvrancea, Viforul (1910) şi Luceafărul (1910), 
au fost inspirate din aceeaşi perioadă a declinului inexorabil al Moldovei 
medievale. 

Din cauza romantismului şi retoricii sale exagerate, o mare parte din 
opera lui Delavrancea nu s-a potrivit gustului contemporan. Cu toate aces¬ 
tea, el a adus o contribuţie vitală la dezvoltarea prozei româneşti. Povestirile 
despre viaţa citadină şi eroii săi, care nu puteau să accepte cerinţele societă¬ 
ţii modeme, aveau să devină subiecte centrale ale beletristicii româneşti 
din secolul XX. 

Un scriitor fără nici un fel de pretenţii moderniste a fost Alexandru 
Vlahuţă (1858-1919). Partizan statornic al literaturii cu misiune socială 
şi conţinut naţional, Vlahuţă a fost primul editor al revistei Sămănătorul 
Ca sămănătorist, Vlahuţă era sigur că decăderea materială şi morală a satu¬ 
lui se datora unor forţe exterioare, mai ales celor venite din partea oraşului. 
A găsit antidotul într-o culturalizare intensă a ţăranului, şi şi-a populat 
scrierile cu indivizi ce înfaptuiau lucruri bune la sate. S-a întors spre tre¬ 
cut pentru a găsi viaţa rurală ideală, ignorînd astfel reforma economică 
şi socială ca o cale de progres. Tipic pentru generaţia lui, care s-a hrănit 
cu ideile paşoptiştilor, Vlahuţă a apărat spiritul naţional şi conţinutul în 
literatură, lansînd un strigăt de alarmă împotriva pătrunderii neîntrerupte 
a modelelor şi valorilor străine. împreună cu confraţii săi sămănătorişti 
era înclinat să vadă orice inovaţie în literatură ca o expresie a „străinis- 
mului“, iar respingerea simbolismului şi a altor curente moderniste de către 

ei a fost motivată de teama că acestea îl vor despărţi pe scriitor de popor 
şi deci de izvoarele autohtone de inspiraţie. 

Ca scriitor, Vlahuţă consemna ceea ce vedea în jurul său. Personajele 
lui erau trasate cu precizie, fără retuşuri artistice, ca şi cum le-ar fi copi¬ 
at după un model ce îi stătea drept în faţă. Sentimentul dominant era com¬ 
pasiunea faţă de suferinţa umană, în special a celor umili. Caracteristice 
pentru arta sa sînt povestirea Din durerile lumii (1886) — ce descrie umi¬ 
linţa socială şi moartea din cauza tuberculozei a unui tînăr de la ţară — 
precum şi romanul autobiografic Dan (1894), care a introdus în literatu¬ 
ra romînă eroul inadaptabil, veşnic certat cu societatea, un tip care a devenit 
unul dintre „dezrădăcinaţii 14 atît de des întîlniţi în literatura sămănătoristă. 51 

Trei maeştri ai prozei scurte din această perioadă s-au preocupat, fiecare 
în felul său, de problematica morală. Inventivitatea lor artistică a fost limi¬ 
tată, însă subiectele abordate de ei au conferit profunzime nuvelei şi roma¬ 
nului scurt. 

Povestirile lui Ioan A. Brătescu-Voineşti (1868-1946) se aseamănă cu 
nişte documente de proză moralizatoare de genul celor compuse de Charles 
Dickens, pentru ale cărui romane nutrea o profundă admiraţie. Scrierile 
sale nu acoperă întreg diapazonul şi nici n-au originalitatea lui Dickens, 
excepţie fâcînd, poate, explorarea inadaptabilităţii eroilor la epoca mo- 
demă. Intr-un stil limpede, linear, ce se baza pe observarea precisă a rea¬ 
lităţii cotidiene, Brătescu-Voineşti a dat glas sensibilităţii sale şi căldurii 
umane faţă de toţi cei ce sufereau. De o blîndeţe aparte din partea lui bene¬ 
ficiază de pildă figura unui boier scăpătat din în lumea dreptăţii (1906), 
pe care autorul îl prezintă ca pe un ins retras dintr-o lume înconjurătoare 
străină lui şi absorbit de cultul pentru trecut. Brătescu-Voineşti nu a mani¬ 
festat însă nici un fel de simpatie pentru burghezie, a cărei rapacitate şi 
lipsă de respect faţă de rangul social provocase, se plîngea el, ruina morali¬ 
tăţii. 52 Ideologic, Brătescu-Voineşti se plasează undeva între junimism şi 
sămănătorism. Boierii lui reprezintă într-adevăr o apologie discretă a sis¬ 
temului patriarhal, dar autorul este interesat, la urma urmelor, mai curînd 
de motivaţiile etice şi psihologice al indivizilor decît de cauzele sociale. 

Gala Galaction (1879-1961) s-a preocupat şi el de chestiuni morale. 
Propria sa viaţă a fost un joc continuu al contrastelor, pe care a încercat 
să le topească într-o singură existenţă, coerentă, un efort care a mers cît 
se poate de departe, explicînd originalitatea lui ca artist. A fost atras de 

51 Istoria literaturii române, voi. 3, Bucureşti, 1973, pp. 746-753. 

52 D. Caracostea, Poetul Brătescu-Voineşti, Bucureşti, 1921, pp. 110-176. 



iiieratură atît ca un mijloc de trăire a vieţii, cît şi ca o vocaţie creatoare, 
deşi la universitate a abandonat studierea ei formală în favoarea teolo¬ 
gie;, pe măsură ce se adîncea propria-i criză spirituală. Arta lui a reflec¬ 
tat aceste incertitudini timpurii. Deşi şi-a găsit o sursă de inspiraţie în fol¬ 
clor şi s-a lăsat influenţat de literatura hagiografică, Gala Galaction nu a 
fost mai puţin receptiv la inovaţie, fiind atras în mod special de simbolism, 
într-una din capodoperele sale, De la noi, la Cladova (1910) şi în Gloria 
Constantini (1910), Gala Galaction descrie, din punctul de vedere al mora¬ 
listului. patimile violente şi luptele de conştiinţă ce-i sfîşie pe oameni. 53 
Unii critici l-au socotit pe Galaction sămănătorist; alţii l-au numit cel mai 
creştin dintre scriitorii români. A fost, cîte puţin, şi una şi alta. A scăpat 
de artificialitatea sămănătorismului, reinterpretînd conţinutul folcloric al 
lucrărilor reprezentative ale acestuia în lumina unei unice experienţe spi¬ 
rituale de viaţă. 

Ion Agârbiceanu (1882-1962), scriitor transilvănean, examinează, la rîn- 
dul său, cazuri de conştiinţă, din perspectiva moralistului cu studii supe¬ 
rioare de teologie. A considerat literatura un mijloc de cunoaştere ce ar 
permite indivizilor să combată viciile sociale şi morale şi să devină con¬ 
ştienţi de forţa propriilor personalităţi. Decorul şi eroii nuvelelor sale sînt 
tipic rurali şi, cu toată simpatia lui pentru ţărani, îi tratează realist, netrans- 
formîndu-i niciodată în personaje de operetă. Subiectul său predilect este 
viaţa cotidiană, iar stilul prozei Iui, lipsit de elementele fantastice şi eretice 
ale lui Galaction, nu depăşeşte limitele simple, directe ale realismului. 54 
Agârbiceanu nu şi-a construit nuvelele potrivit vreunei formule, ci a narat 
cu spontaneitate, atent mai curînd la ceea ce spunea decît la cum spunea, 
ca de pildă în Fefeleaga (1908) şi Luminiţa (1908), splendide realizări 
ale artei sale. Acestea prezintă viaţa grea a ţăranului — de data aceasta, 
femei — într-o limbă sobră, succintă. Prima este povestea unei văduve, 
nevoită să-şi vîndă calul cu care cîştiga pîinea zilnică pentru copii şi tot¬ 
odată unicul ei tovarăş de suferinţă; cea de-a doua descrie moartea unei 
bătrîne, care atunci cînd a simţit că i se apropie sfîrşitul, a întins mîna 
către lumînarea de la căpătîi, gestul ei simbolizînd lupta de-o viaţă pen¬ 
tru puţină lumină. 

Cea mai importantă lucrare a lui Agârbiceanu înainte de Primul Război 
Mondial a fost romanul Arhanghelii (1914), ce a introdus o temă nouă 


53 Teodor Vîrgolici, Gala Galaction , Bucureşti, 1967, pp. 124—196. 

54 Mircea Popa, Introducere în opera lui Ion Agârbiceanu , Bucureşti, 1982, 
pp. 36-134. 

în literatura română, industria, într-o vreme cînd atenţia literară se con¬ 
centra aproape exclusiv asupra agriculturii şi a ţăranului. Este povestea 
unei mine, personaj principal, dat fiind că existenţa economică, socială 
şi etică a întregii comunităţi depinde de ea. Prin tensiunea dramatică susţi¬ 
nută, figuraţia umană, constituită din portrete de mare profunzime, şi o 
problematică socială complexă, Arhanghelii îşi află locul alături de Mara 
lui Slavici şi Ion al lui Rebreanu în evoluţia realismului românesc. 



7 

PRIMUL RĂZBOI MONDIAL 


NEUTRALITATEA, 1914-1916 

A 

In săptămînile ce au urmat asasinării, la 28 iunie 1914, a arhiducelui 
Franz Ferdinand, Regele Carol şi politicienii liberali şi conservatori au 
privit cu îngrijorare crescîndă deteriorarea situaţiei internaţionale. Aveau 
motive întemeiate să se teamă de război, pentru că poziţia geografică a 
României făcea inevitabil ca această ţară să se găsească în mijlocul unui 
conflict european în expansiune. Ţara era departe de a fi unită cînd s-a 
confruntat cu această criză. Exista o breşă politică serioasă între Rege şi 
un mic grup de germanofili, pe de o parte, şi majoritatea politicienilor şi 
opinia publică, pe de altă parte, care se pronunţau în favoarea Antantei. 
Totuşi, ambele părţi au putut cădea de acord asupra necesităţii urgente de 
a se evita războiul. Lipsa de pregătire a armatei române şi comportamentul 
agresiv al Austro-Ungariei faţă de Serbia i-au pus pe toţi pe gînduri. 
Convinşi că Serbia dorea să rezolve criza în mod paşnic şi temîndu-se 
că, în caz contrar, Rusia va da sprijin militar Serbiei şi astfel va izbucni un 
război general, Regele şi primul-ministru Brătianu au cerut ambelor părţi 
să-şi rezolve diferendele prin negocieri. S-au alarmat profund în momen¬ 
tul în care Austro-Ungaria a adresat Serbiei, la 24 iulie, un drastic ulti¬ 
matum. Războiul li se părea acum inevitabil, dat fiind că Serbia, în opinia 
lor, nu putea nicicum să accepte toţi termenii ultimatumului. 

O dată cu trecerea lunii iulie, a devenit evident că guvernul român va 
rămîne neutru. Carol ar fi preferat să onoreze angajamentele luate pe bază 
de tratat de către România faţă de Puterile Centrale, dar, aşa cum i-a măr¬ 
turisit lui Czemin, la 24 iulie, se întîmplaseră atîtea lucruri în anul anterior, 
încît existau puţine şanse să se poată adopta un asemenea curs. L-a asigurat 
în schimb pe Czemin că va face tot posibilul să onoreze angajamentele 
României faţă de Puterile Centrale. A subliniat, de asemenea, că, în situaţia 
în care condiţiile interne ar face un astfel de curs de acţiune imposibil, 
România va adera la o politică de strictă neutralitate. Majoritatea oficia¬ 
lităţilor austro-ungare nu aşteptau nimic mai mult. Feldmareşalul Conrad 
von Hotzendorf, şeful Statului Major General al armatei austro-ungare, 

vorbea în numele multora dintre ei, cînd a mărturisit că nu-şi face nici un 
fel de iluzii cu privire la orientarea României. Aceasta, cugeta el, fusese 
„pierdută 41 , pentru că românii doreau să-şi întemeieze statul naţional uni¬ 
tar prin alipirea Transilvaniei şi Bucovinei, iar în împrejurările date vor 
acţiona într-o manieră anume, gîndită pentru atingerea acestui ţel. 

Dată fiind agravarea crizei, conducătorii români au devenit tot atît de 
preocupaţi de Balcani, ca şi de Europa Centrală. Tratatul de la Bucureşti 
nu pusese capăt rivalităţii dintre România şi Bulgaria. La 27 iulie, cu o 
zi înaintea declaraţiei de război austro-ungare împotriva Serbiei, Czemin 
s-a întîlnit cu Brătianu pentru a obţine de la acesta o declaraţie clară cu 
privire la intenţiile sale. Brătianu l-a informat că România va duce o politică 
de aşteptare, dar dacă Bulgaria va fi implicată în conflict şi dacă se vor 
produce schimbări semnificative în echilibrul de forţe dintre statele din 
Europa de Sud-Est, situaţia României va deveni „critică 44 . Cu toate că nu 
se îndoia că Austro-Ungaria va înfrînge Serbia, Brătianu s-a opus oricăror 
schimbări ale frontierelor Serbiei. Dar dacă acest lucru avea să se întîm- 
ple şi Bulgaria ar fi fost beneficiara acestei situaţii, Brătianu şi-a declarat 
intenţia de a căuta o sporire corespunzătoare a teritoriului României. 1 

a 

In cadrul unei şedinţe a Consiliului de Coroană din 3 august, guvernul 
român a decis în mod formal să adopte o politică de neutralitate. Prezidată 
de Rege, această şedinţă, la care au participat membrii guvernului, foşti 
prim-miniştri şi şefii principalelor partide politice, a pus în balanţă două 
opţiuni. Prima — intrarea imediată în război de partea Puterilor Centrale 
— a fost susţinută de către Carol, care şi-a exprimat certitudinea cu privire 
la victoria germană şi a apelat la onoarea celor prezenţi să respecte anga¬ 
jamentele luate prin tratate faţă de Germania şi Austro-Ungaria. Dar ceilalţi 
nu i s-au alăturat, cu excepţia lui Petre Carp, liderul conservator, care a 
respins drept nerelevant sentimentul public covîrşitor favorabil Antantei 
şi a exprimat lipsă de interes faţă de situaţia românilor din Transilvania. 
Acestea erau exact problemele care frămîntau în cel mai înalt grad gîn- 
durile tuturor celorlalţi. Hotărîrea Italiei de a rămîne neutră le-a influenţat 
şi ea gîndirea. Consideraţiile de ordin moral ale lui Brătianu au fost şi ele 
bine venite: acesta a argumentat că România fusese descărcată de obligaţia 
de a veni în ajutorul Austro-Ungariei, stabilită prin tratat, întrucît aceasta 
din urmă nu consultase guvernul român înainte de a adresa Serbiei ultima¬ 
tumul ei şi datorită caracterului ultimatumului însuşi, care, după părerea 

1 Documents diplomaîiques concern an t Ies rapports entre VAutriche-Hongrie 
et la Roumanie (22 juillet 1914-aout 1916), Viena, 1916, p. 3: Berchtold către 
Czemin, 26 iulie 1914. 



lui Brătianu. fusese formulat în aşa fel încît să forţeze Serbia să aleagă 
calea războiului. Confruntat cu atitudinea cvasiunanimă a conducătorilor 
partidelor politice în favoarea neutralităţii, care au declarat că nu-şi pot 
asuma responsabilitatea pentru un guvern care se angaja în război de partea 
Puterilor Centrale, Regele, subliniind rolul său de monarh constituţional, 
a acceptat hotărîrea lor. 

Puterile Centrale au primit cu amărăciune refuzul României de a se ală¬ 
tura efortului lor de război, dar au decis să interpreteze acţiunea ei în cea 
mai bună lumină posibilă. La 5 august, miniştrii acestora la Bucureşti l-au 
informat pe Brătianu că ei apreciau atitudinea Consiliului de Coroană ca 
fiind în deplină concordanţă cu relaţiile lor tradiţionale de prietenie şi că 
puteau continua să privească România drept aliat. Dar, ambele ţări şi-au 
menţinut presiunile asupra României pentru a o determina să intre în război 
de partea lor. Germania a avut o atitudine diferită de cea a aliatului ei, ple- 
dînd pentru acordarea de concesii României, în special în problema naţio¬ 
nalităţii din Transilvania. Ambele ţări au supraapreciat influenţa lui Carol 
şi, cînd acesta a decedat la 10 octombrie, au început să se teamă de o schim¬ 
bare bruscă a politicii României în sensul distanţării ei de Puterile Centrale, 
sub domnia lui Ferdinand, succesorul şi nepotul acestuia. Czemin în mod 
special avea gîndurile cele mai negre. Era sigur că, dacă Puterile Centrale 
aveau să fie oprite pe cîmpul de luptă, nici o forţă din lume n-ar putea îm¬ 
piedica România să atace Austro-Ungaria. Totuşi, aşa cum vor dovedi eve¬ 
nimentele, nici Ferdinand, nici Brătianu nu aveau vreo intenţie să abando¬ 
neze neutralitatea pînă în momentul în care cursul războiului ar fi devenit 
clar. Pe moment, cea mai evidentă schimbare în politica lor a fost dată de 
faptul că au pus capăt accesului neîngrădit pe care reprezentanţii Puteri¬ 
lor Centrale îl avuseseră la Carol, precum şi caracterului deschis al dis¬ 
cuţiilor lor. 

în primele luni de război, guvernul Brătianu a încercat să-şi consolideze 
poziţia internaţională, printr-o activitate diplomatică intensă. A încheiat în¬ 
ţelegeri avantajoase cu Italia şi cu Rusia. Aceea dintre România şi Italia, sem¬ 
nată la Bucureşti, la 23 septembrie, reflecta interesele lor comune în privin¬ 
ţa Austro-Ungariei. Cu toate că erau aliate cu aceasta, ambele rîvneau la 
teritorii locuite de conaţionalii lor. Au căzut de acord, de această dată, să se 
informeze reciproc în legătură cu orice schimbări preconizate în politica 
lor şi au promis să nu renunţe la neutralitate fără consultări prealabile. 2 

2 Glenn E. Torrey, „The Rumanian-Italian Agreement of 23 September 1914“, 
în Slavonie and East European Review , 44/103, 1966, pp. 403^120. 

Acordul cu Rusia a avut o istorie mai lungă. Chiar înainte de declara¬ 
ţia de neutralitate a României, se angajaseră negocieri între cele două părţi. 
La 5 august, ministrul de Externe rus, Sazonov, a prezentat proiectul de 
convenţie ministrului român la Petrograd. Principala sa prevedere se refe¬ 
rea la cooperarea militară împotriva Austro-Ungariei îndată după intrarea 
în vigoare a tratatului. Rusia era de acord să continue lupta pînă cînd întreg 

teritoriul Austro-Ungariei locuit de români avea să se unească cu România, 

_ ^ 

iar România se angaja să nu facă pace fără consimţământul Rusiei. In plus, 
Rusia se oferea să garanteze frontierele României împotriva unui atac din 
partea Bulgariei. Oricît de atrăgătoare puteau fi aranjamentele cu carac¬ 
ter teritorial, Brătianu nu avea nici cea mai mică intenţie ca România să 
fie atrasă în conflict în această fază timpurie. Pe de altă parte, nu fusese 
liniştită în mod vizibil neîncrederea românilor faţă de intenţiile Rusiei în 
Europa de Sud-Est. In plus, Franţa şi Marea Britanie, spre care România 
îşi îndreptase simpatia, fuseseră sceptice în legătură cu iniţiativa Rusiei, 
date fiind bine cunoscutele sentimente germanofile ale Regelui Carol şi 
strînsele legături economice şi politice ale României cu Puterile Centrale. 
Acestea considerau, de asemenea, că o înţelegere bilaterală între Rusia şi 
România ar putea modifica fragilul echilibru din Balcani incitînd Bulgaria 
şi Turcia să atace Serbia şi Grecia. Sazonov s-a arătat sensibil la rezervele 
României şi, la 26 septembrie, a făcut o nouă propunere, cerînd doar o 
neutralitate binevoitoare din partea României, în schimbul recunoaşterii 
de către Rusia a pretenţiilor teritoriale ale României faţă de Austro-Ungaria. 
Procedînd astfel, el nu a ţinut seama de îngrijorarea unora dintre colegii 
săi potrivit cărora o extindere a României pe baza principiilor etnice ar 
putea prea bine să ridice problema Basarabiei. Cînd întrebarea i-a fost pusă 
ministrului român, Constantin Diamandi, acesta a evitat un răspuns direct. 
I-a spus lui Sazonov că motivul diferendelor care despărţiseră ţările lor 
în 1877-1878 a fost tratamentul arbitrar aplicat României de către Gorcea- 
kov şi şi-a exprimat speranţa că politica lui Sazonov va duce la „încredere 
reciprocă 14 . 3 Acordul a fost încheiat la 1 octombrie, o dată cu schimbul 
de scrisori între Sazonov şi Diamandi. Brătianu făcuse tratatul cu auto¬ 
rizarea Regelui. Se pare că Regele Carol mai credea încă în victoria Germa¬ 
niei, dar după Bătălia de pe Mama, care a oprit înaintarea germană în 
Franţa, acesta a considerat că un acord care să asigure neutralitatea Rusiei 
ar fi de mare valoare strategică pentru România. 

* A 

3 Cu privire la negocierile pentru tratat, vezi Anastasie Iordache, „încheierea acor¬ 
dului româno-rus din 18 septembrie /1 octombrie 1914: însemnătatea şi consecinţele 
sale“, în Revista de istorie , 29/1, 1976, pp. 49-62. 

Negocierile între Rusia şi România pentru un tratat de alianţă mai anga- 
jant au continuat cu intermitenţe în întreg anul 1915 şi la începutul celui 
următor. Brătianu, care îşi asumase în mod clar, după moartea Regelui 
Carol, răspunderea pentru politica externă, a formulat pretenţii suplimentare 
pentru intrarea României în război. El avea un mare respect pentru pu¬ 
terea militară şi economică a Germaniei şi era hotărît să nu intre prematur 
in război. Cea mai importantă dintre condiţiile sale era obţinerea unei 
garanţii scrise că România va primi Transilvania, Bucovina şi Banatul ca 
răsplată pentru serviciile aduse. Atît el, cît şi majoritatea politicienilor ro¬ 
mâni considerau că această cerinţă era perfect justificată de istorie şi de 
caracterul etnic al acestor teritorii. Avînd neîndoielnic în minte campania 
din 1877-1878, Brătianu a insistat, de asemenea, pentru încheierea unei 
convenţii militare separate cu Rusia, care să specifice condiţiile de coope¬ 
rare între cele două armate şi să limiteze libertatea de mişcare a armatei 
ruse pe teritoriul românesc. Era, de asemenea, deosebit de conştient de 
izolarea geografică a ţării sale în raport cu Aliaţii occidentali şi a căutat 
să obţină garanţii din partea acestora în legătură cu un flux continuu de 
armament şi provizii, care ar fi putut parveni doar prin Rusia. Nefericita 
campanie a Dardanelelor din aprilie-decembrie 1915 şi faptul că forţele 
expediţionare britanice şi franceze de la Salonic n-au reuşit să realizeze 

A, 

nimic în toamna acelui an cu greu ar fi putut să-l liniştească. In acelaşi 
ump, Sazonov se ferea să-şi asume angajamente politice prea mari, iar 
conducătorii militari ruşi nu se puteau hotărî dacă deschiderea unui front 
românesc ar ajuta sau ar dăuna cauzei lor. 

Marea Britanie şi Franţa se pronunţau pentru intrarea imediată a Ro¬ 
mâniei în război, dar aveau dubii serioase cu privire la capacitatea armatei 
române de a duce un război susţinut împotriva Puterilor Centrale. Liderii 
ontanici aveau la rîndul lor rezerve în privinţa pretenţiilor teritoriale ale 
României faţă de Austro-Ungaria. Nu se deciseseră încă în legătură cu deş¬ 
ii uitarea Dublei Monarhii, întrucît doreau să menţină un stat puternic în 
"ăsăritul Europei Centrale, pentru a contrabalansa puterea Rusiei. Mai mult 
ăecît atît, nu aveau intenţia să sacrifice interesele Serbiei în Banat pentru 
i satisface cererile „exagerate” ale României. în ceea ce priveşte acţiunile 
ailitare, de care Brătianu a condiţionat alierea cu Antanta, factorii de decizie 
-«olitică britanici au arătat puţin interes pentru organizarea unei ofensive 
jiate pe frontul de la Salonic, pe motivul că preţioasele resurse ar putea 
3 mai bine folosite în altă parte. Totuşi, în ciuda rezervelor lor, aceştia au 
pnjinit în general iniţiativa franceză de atragere a României în război. 

In primul an de război, relaţiile politice ale României cu Puterile Centrale 
j devenit din ce în ce mai încordate din cauza refuzului lui Brătianu de 

a renunţa la neutralitate. Pentru a-1 cîştiga de partea lor, Viena şi Berlinul 
au încercat tot felul de metode de persuasiune. Au făcut mari presiuni 
asupra lui Istvân Tisza, prim-ministrul ungar, pentru a-1 determina să acorde 
concesii românilor din Transilvania sau chiar să permită armatei române 
să ocupe o parte din această provincie sub pretextul apărării ei împotri¬ 
va unei invazii ruseşti. Dar Tisza nici n-a vrut să audă. Tuturor acestor 
stăruinţe, Ie-a replicat că dacă li se va da mai mult, românii vor cere şi 
mai mult. In loc de concesii, el recomanda adoptarea unei atitudini dure 
faţă de România drept o politică mult mai eficace. 4 

Puterile Centrale au încercat din nou să joace „cartea bulgară 44 . Repre¬ 
zentanţii lor evocau neîncetat pe lingă Brătianu posibilitatea aderării Bul¬ 
gariei la Tripla Alianţă şi disponibilitatea acesteia din urmă de a-i satis- 

* 

face ambiţiile teritoriale, inclusiv recuperarea Sudului Dobrogei. In ceea 
ce-1 priveşte, Czemin, convins că Brătianu era prea puternic angajat faţă 
de Antantă pentru a-1 putea cîştiga de partea lui, fie prin linguşeli, fie prin 
ameninţări, a acţionat pentru instalarea unui guvern conservator, condus 
de Alexandru Marghiloman sau de alt politician progerman, în locul libe¬ 
ralilor. Dar nu i-a reuşit nimic. Brătianu a refuzat să se clintească, evocînd 
incapacitatea sa de a guverna „împotriva ţării 44 , care, toate părţile o re¬ 
cunoşteau, avea sentimente deosebite de simpatie pentru Franţa şi Marea 
Britanie. Nici Regele, care nu aproba pe deplin acţiunile lui Brătianu, nu 
a putut fi convins să-l schimbe din funcţia de prim-ministru. Ferdinand, 
evident influenţat de Brătianu, şi-a exprimat îndoiala că Puterile Centrale 

A 

ar putea cîştiga războiul. In orice caz, Brătianu, şi nu el, deţinea controlul 
deplin asupra guvernului. Conservatorii — singura alternativă în raport 
cu liberalii — nu mai erau acum decît o rămăşiţă palidă a puternicului 
partid de odinioară, care, sub Carol, şi-ar fi înlocuit rivalii într-un moment 
atît de critic. 

Viaţa politică internă în timpul celor doi ani de neutralitate a fost domi- 

A 

nată de ideea războiului. In sînul ambelor partide politice majore, au apărut 
semnificative diferenţe de opinii cu privire la neutralitate sau intervenţie. 
Conservatorii n-au reuşit să-şi păstreze măcar o aparenţă de coeziune. Un 
grup, condus de Alexandru Marghiloman şi Titu Maiorescu, ce era în mod 
tradiţional progerman, se exprima în favoarea neutralităţii, dar dorea să 
fie menţinute bunele relaţii cu Puterile Centrale. Celălalt, un grup mai mic, 
strîns în jurul lui Nicolae Filipescu, cerea intrarea imediată a României 
în război de partea Antantei şi se situa astfel aproape de conservatorii 

4 Istvân Tisza, Osszes munkăi , II, Budapesta, 1924, p. 126: Tisza către Czemin, 
7 septembrie 1914. 

democraţi ai lui Take Ionescu, care, la rîndul lor, doreau să se treacă la 
acţiune imediată împotriva Austro-Ungariei. Cu toate că ambele grupuri 
recunoşteau primejdiile unei acţiuni precipitate, ele erau impulsionate de 
nevoia de „eliberare" a Transilvaniei şi de realizare a unităţii naţionale. 
La polul opus se afla Petre Carp cu o mină de suporteri. Aceştia insistau 
în continuare asupra necesităţii ca guvernul să-şi onoreze angajamen¬ 
tele asumate prin tratatele cu Puterile Centrale, dar nu au fost luaţi în seamă. 
Ruptura finală între aripile Marghiloman şi Filipescu a avut loc la con¬ 
gresul partidului din 18 mai 1915. Cauzele erau adînc înrădăcinate: riva¬ 
litatea pentru conducerea partidului şi acutele divergenţe cu privire la 
politica externă. 5 Eforturile ulterioare de a remedia ruptura şi de a recon¬ 
stitui un Partid Conservator unit şi puternic au eşuat. Iniţiativa cea mai 
promiţătoare — „fuziunea" din 1916a aripii Filipescu cu partidul lui Take 
Ionescu — a fost lipsită de substanţă şi nu a reuşit să ofere conservato¬ 
rilor nici o şansă de revitalizare. 

Partidul Liberal rămăsese mai mult sau mai puţin unit. Majoritatea spri¬ 
jinea politica guvernului de „neutralitate". Brătianu evita să facă decla¬ 
raţii publice cu privire la politica externă, dar în timp ce nu-i oprea pe ceilalţi 
să-şi exprime în parlament propriile lor opinii, adesea patetice, el refuza 
să ia vreo poziţie. Situaţia europeană generală părea să-i justifice prudenţa. 
Incapacitatea Puterilor Centrale de a obţine o victorie rapidă pe frontul 
de Vest şi necesitatea de a obţine angajamente ferme din partea Aliaţilor 
de sprijinire a pretenţiilor teritoriale ale României înainte de a se pomi 
la o acţiune decisivă au consolidat politica sa de neimplicare şi l-au pro¬ 
tejat împotriva criticilor. 

La congresul său extraordinar din 23 august 1914, micul Partid Social - 
Democrat a votat împotriva intrării în război, dar a aprobat mobilizarea 


a 


în vederea apărării integrităţii teritoriale a ţării. In cursul celor doi ani ce 
au urmat, majoritatea socialiştilor a continuat să se pronunţe în favoarea 
strictei neutralităţi, dar cîţiva au cerut o mai mare înţelegere pentru aspi¬ 
raţiile naţionale. Constantin Dobrogeanu-Gherea a oferit justificarea teo¬ 
retică pentru poziţia socialiştilor cu privire la neutralitate. El s-a pronunţat 
pentru o soluţionare paşnică a diferendelor internaţionale ca regulă gene¬ 
rală, dar a făcut o excepţie în cazul războaielor de eliberare naţională, care 
reprezentau culminarea unei lungi perioade de luptă. De aceea, el a con¬ 
siderat primul război balcanic ca justificat, cel puţin în parte, pentru că 
originile lui se regăseau în trecut, în „tragicele evenimente petrecute cu 


5 I. Căpreanu, „Criza din anul 1915 a Partidului Conservator 4 *, în Anuarul 
Institutului de Istorie şi Arheologie, 10, 1973, pp. 255-265. 

500 de ani înainte", dar a condamnat cel de-al doilea război balcanic, ca 
simplă expresie a rivalităţilor dintre „clasele exploatatoare" din cîteva ţări 
balcanice. El a plasat în aceeaşi categorie şi noul conflict european, 
denunţîndu-1 drept un război imperialist clasic, dus pentru dobîndirea domi¬ 
naţiei economice asupra lumii. Singura politică pe care o avea de urmat 
România era, de aceea, stricta neutralitate, întrucît naţiunile mici puteau 
participa la o astfel de conflagraţie doar ca pioni ai Marilor Puteri sau ca 
obiecte de compensaţie între ele. 6 

Neutralitatea nu putea proteja economia românească împotriva războiu¬ 
lui. Toate ramurile au fost afectate. Industria a fost încet-încet orientată 
spre satisfacerea necesităţilor militare, întrucît guvernul Brătianu se stră¬ 
duia să pregătească armata de luptă. Dar nivelul scăzut al industrializării, 
în special în metalurgie şi în ramurile conexe, precum şi lipsa de mînă 
de lucru calificată se faceau acut simţite. Ca atare, liberalii au fost nevoiţi 
să comande urgent echipamentul militar necesar din străinătate. 

Agricultura a fost afectată negativ de distrugerea pieţelor tradiţionale 
din străinătate şi de pregătirile de război pe plan intern. Mobilizarea, care 
s-a accelerat după aprilie 1915, a provocat greutăţi mai ales gospodări¬ 
ilor mici, deoarece le-a lipsit de principala lor sursă de mînă de lucru, în- 
tr-un moment în care povara suplimentară reprezentată de rechiziţiile de 
stat în animale şi hrană cădea în special pe umerii lor. Drept rezultat, mulţi 
ţărani nu şi-au putut plăti impozitele faţă de stat sau datoriile personale 
şi şi-au pierdut astfel pămîntul. 

Pentru a rezolva criza economică din ce în ce mai serioasă, guvernul 
şi-a intensificat intervenţia în domeniul economiei. 7 Preocuparea sa ime¬ 
diată a fost asigurarea unor cantităţi suficiente de alimente pentru consu¬ 
mul intern, acoperirea nevoilor armatei şi furnizarea necesarului de materii 
prime pentru industrie. O serie de decrete din 1914 şi 1915 au restrîns 
exportul unei lungi liste de articole şi au impus noi şi grele taxe de export, 
plătibile în unele cazuri în aur, dar, din cauza presiunilor exercitate de marii 
producători şi exportatori, porumbul, alimentul de bază al majorităţii popu¬ 
laţiei, nu a fost protejat, iar în 1915 au fost ridicate şi interdicţiile ante¬ 
rioare cu privire la exportul altor grîne. Întrucît rezervele de alimente se 
diminuau, au fost reimpuse, la începutul anului 1916, restricţiile asupra 

6 Pentru o discuţie cu privire la atitudinea lui Dobrogeanu-Gherea faţă de război, 
vezi D. Hurezeanu, C. Dobrogeanu-Gherea: studiu social-istoric. Bucureşti, 1973, 
pp. 314—330. 

7 Ema Nastovici, „Măsuri de reglementare a situaţiei economice interne în anii 
1914-1916 şi urmările lor kt , în Revista de istorie, 31/8, 1978, pp. 1373-1390. 

exporturilor. Guvernul a fost confruntat de asemenea cu efectele finan¬ 
ciare ale războiului, care s-au făcut resimţite aproape imediat. Disponi¬ 
bilitatea de credite s-a limitat serios, dat fiind că băncile străine şi-au retras 
sume mari de capital, iar noile investiţii străine încetaseră aproape cu totul. 
Sursele interne de credit s-au dovedit insuficiente pentru acoperirea ne¬ 
voilor economice normale şi a costurilor suplimentare ale armamentelor. 
Guvernul, în disperare de cauză şi în secret, s-a orientat pentru împrumu¬ 
turi către Italia şi Marea Britanie. Cea din urmă a acordat două împru¬ 
muturi de cinci şi respectiv de şapte milioane de lire în 1915, în vederea 
cumpărării de echipament militar de la firme britanice, împrumuturi ce 
erau evident menite să atragă România mai aproape de Antantă. Guvernul 

a 

a luat de asemenea măsuri de creştere a livrărilor de arme şi muniţii. In 
1915 a înfiinţat Comisia Tehnică Industrială, menită să supravegheze pro¬ 
ducţia de echipament militar, şi Direcţia Generală a Muniţiilor pentru a 
obţine materiile prime necesare pentru realizarea obuzelor, cartuşelor şi 
grenadelor. Rezultatele au fost încurajatoare, dar, aşa cum o vor dovedi 
evenimentele, producţia nu reuşea să satisfacă necesităţile unei campanii 
modeme de mare anvergură. 

Războiul a cauzat şi o reorientare generală a comerţului exterior al Ro¬ 
mâniei. Pînă în vara anului 1914, 80 la sută din exporturile României tre¬ 
cuseră prin gurile Dunării, Marea Neagră şi Strîmtori, dar închiderea 
Strîmtorilor de către Turcia a deteriorat serios orientările tradiţionale ale co¬ 
merţului. Relaţiile comerciale ale României cu Marea Britanie, Franţa, Belgia 
şi Olanda, în special, au fost restrînse serios, o situaţie ce a dus la creşterea 
comerţului cu Puterile Centrale. 8 Germania şi Austro-Ungaria, care livrau 
deja României 60 la sută din importurile sale şi preluau 20 la sută din 
exporturile acesteia, şi-au reîntărit poziţia pe piaţa românească. între 1914 
şi 1916, participarea Germaniei la comerţul exterior românesc a crescut 
de la 23 la 29,4 la sută, iar a Austro-Ungariei de la 18,5 la 47,9 la sută. 
România exporta mari cantităţi de grîne şi de petrol ambelor ţări şi este 
evident că se afla pe un loc de frunte în planurile de război ale Puterilor 

A 

Centrale, ca furnizor de alimente şi materii prime. In schimb, guvernul 
român a căutat să cumpere echipament militar deopotrivă din Germania 
şi Austro-Ungaria, dar ambele, conştiente de direcţia în care erau îndrep¬ 
tate sentimentele României, nu-i dădeau decît o mică parte din articolele 
cerute şi insistau să se facă plata imediat pentru toate bunurile trimise. 

8 Ema Nastovici, România şi Puterile Centrale în anii 1914-1916 , Bucureşti, 
1979, pp. 162-187. 

Pe măsura desfăşurării războiului, s-au intensificat şi presiunile diplo¬ 
matice asupra lui Brătianu, pentru a-1 convinge să renunţe la neutralitate. 

^ _ _ 

In primăvara anului 1916, Franţa şi Rusia au folosit toate mijloacele pen¬ 
tru a cîştiga adeziunea României la Antantă în timp util, astfel ca ea să 
coincidă cu ofensiva generală a Aliaţilor, planificată atît pe frontul de Est, 
cît şi pe frontul de Vest. La 16 iunie, ministrul Franţei la Bucureşti, Camille 
Blondei, l-a informat sec pe Brătianu că sosise vremea pentru o decizie. 
Brătianu a cerut un răgaz, dar şi-a dat seama acum că nu va mai putea fi 
menţinută politica de neutralitate. Totuşi, a o abandona ar fi însemnat să-şi 
expună ţara unui pericol incalculabil, întrucît nimic din ceea ce se întîm- 
plase din vara anului 1914 pînă atunci nu-1 convinsese că Aliaţii puteau 
asigura un ajutor potrivit ţării sale. Era, de asemenea, dureros de conştient 
cît de expusă era graniţa de sud a României, o dată cu intrarea Bulgariei 
în război de partea Puterilor Centrale în octombrie 1915. Tocmai de aceea, 
el a cerut îndeplinirea unei serii de condiţii menite să protejeze ţara sa 
din punct de vedere militar şi să garanteze înfăptuirea pretenţiilor sale te¬ 
ritoriale. El dorea: un angajament comun din partea Rusiei şi a Italiei de 
aprovizionare cu 300 de tone de muniţii zilnic pe întreaga durată a războiu¬ 
lui; o ofensivă generală aliată pe toate fronturile pentru a coincide cu ata¬ 
cul României împotriva Austro-Ungariei; o ofensivă rusească în Bucovina 
şi Galiţia pentru a apăra flancul de nord al României; trimiterea de trupe 
ruseşti în Dobrogea pentru a proteja sudul României împotriva unui atac 
bulgar sau, dacă acest lucru nu era posibil, o ofensivă comună franco-bri- 
tanică împotriva Bulgariei, pornită de la Salonic. Brătianu a insistat de 
asemenea asupra încheierii unui tratat politic cu Aliaţii, care să garanteze 
unirea Transilvaniei şi Bucovinei cu România, în concordanţă cu fron¬ 
tierele pe care le indicase în negocierile purtate cu Rusia în 1915. Cînd 
i-a prezentat aceste condiţii lui Blondei, la 4 iulie, el i-a asigurat pe Aliaţi 
că, dacă acceptă aceste condiţii, România ar putea începe operaţiunile mi¬ 
litare la puţin timp după 1 august. 9 

Deşi negocierile aveau să mai dureze alte şase săptămîni, propunerile 
lui Brătianu au pus efectiv capăt unei perioade de incertitudine de doi ani. 
N-a făcut acest pas cu uşurinţă. Aşa că, la sfîrşitul lunii iunie, el ezita încă 
să ia un angajament final faţă de Aliaţi. Principalul motiv era acum, aşa 
cum fusese şi în 1914 şi în 1915, folosirea războiului pentru a realiza uni¬ 
tatea naţională, prin dobîndirea Transilvaniei şi Bucovinei de la Austro- 

9 Glenn E. Torrey, „Rumania’s Decision to Intervene: Brătianu and the Entente, 
June-July 1916“, în Rumanian Studies , 2, 1973, pp. 3-29. 

Ungaria. Hotărîrea sa de a acţiona fusese influenţată de intensificarea lup¬ 
telor şi, paradoxal, de ceea ce percepea el a fi perspectivele sporite de pace. 
Ofensiva rusă din Galiţia, începută în primele zile ale lunii iunie de către 
generalul Brusilov, constituise un factor hotărîtor în calculele lui Brătia- 
nu, întrucît arătase slăbiciunea militară a Austro-Ungariei şi, combinată 
cu zvonurile despre sondajele de pace din partea Puterilor Centrale, su¬ 
gerase că o pace generală ar putea fi aproape. Brătianu se temea că dacă 
beligeranţii vor ajunge la o reglementare înainte ca România să intre în 
război, „cîştigîndu-şi“ astfel dreptul de a participa la împărţeală, ocazia 
de a crea România Mare va fi pierdută. Ştia de asemenea că dacă era să 
obţină teritoriu din partea Austro-Ungariei, avea nevoie de sprijinul Franţei 
şi al Marii Britanii la Conferinţa de Pace şi că nu putea, tocmai de aceea, 
să-şi permită să le dezamăgească în acest moment critic, aşa cum făcuse 
în 1915, cînd şovăise să se alăture Antantei. 

Toate aceste considerente au coincis cu o hotărîtă ofensivă diploma¬ 
tică aliată la sfîrşitul lunii iunie. Franţa şi Rusia şi-au folosit toate mijloacele 
de convingere pentru a-1 constrînge pe Brătianu să intre imediat în război, 
formulînd, într-adevăr, un ultimatum, în sensul că, dacă nu răspunde cere¬ 
rilor lor, acesta nu se poate aştepta să-şi vadă îndeplinite obiectivele te¬ 
ritoriale. Totuşi, Rusia ezita să satisfacă toate cererile lui Brătianu, împre¬ 
jurare care a blocat o înţelegere pînă la începutul lui august. Atunci, marii 
comandanţi ruşi ajunseseră la convingerea că sprijinul armatei române 
împotriva Austro-Ungariei ar fi avantajos, dar politicienii ruşi continuau 
să considere condiţiile lui Brătianu drept „exagerate". Intervenţia Fran¬ 
ţei, sprijinită de Marea Britanie şi Italia, a înfrînt în cele din urmă reţinerea 
Rusiei. Franţa a oferit o formulă flexibilă, potrivit căreia Rusia acorda, 
deocamdată pe hîrtie, tot ceea ce dorea Brătianu, chiar egalitate cu ceilalţi 
aliaţi la Conferinţa de Pace, dar dacă, la sfîrşitul războiului, se dovedea 
că toate condiţiile României nu puteau fi îndeplinite. Franţa propunea ca, 
în cazul acesta, principalii Aliaţi să forţeze pur şi simplu România să accep¬ 
te mai puţin decît i se promisese. în cele din urmă, Ia 17 august 1916, 
Brătianu şi reprezentanţii diplomatici ai Franţei, Marii Britanii, Rusiei şi 
Italiei la Bucureşti au semnat convenţii politice şi militare, stipulînd condiţi¬ 
ile intrării României în război. De importanţă imediată au fost prevede¬ 
rile referitoare la un atac împotriva Austro-Ungariei, care să înceapă nu 
mai tîrziu de 28 august, şi recunoaşterea dreptului românilor din Austro- 
Ungaria la autodeterminare şi la unire cu Regatul României. 

Consiliul de Coroană al României a aprobat formal tratatele şi a de- 

A 

clarat război Austro-Ungariei la 27 august. In ziua următoare, Germania 

a declarat război României. I-au urmat Turcia, la 30 august, şi Bulgaria, 
la 1 septembrie. 


RĂZBOIUL, 1916 1918 

A 

In ajunul celei mai importante campanii pe care o dusese din anii 
1877-1878, armata română îşi dublase aproape rîndurile faţă de ceea ce 
fusese cu trei ani mai înainte. Efectivele sale crescuseră de la 10 600 ofiţeri, 
460 000 soldaţi şi 150 000 cai în 1913 la 19 843 ofiţeri, 813 758 soldaţi 
şi 281 210 cai în 1916. Dar mobilizarea agravase vechile deficienţe sub 
raportul echipamentului şi aprovizionării. Industria românească putea 
satisface doar o mică parte a necesităţilor armatei. De exemplu, putea asi¬ 
gura zilnic doar două obuze pentru fiecare tun şi un singur cartuş pentru 
fiecare puşcă. în ciuda eforturilor lui Brătianu de a spori producţia de arma¬ 
ment, armata trebuia să se bazeze pe cumpărările de arme şi muniţii de 
toate felurile din exterior. In anii antebelici, Germania şi Austro-Ungaria 
fuseseră principalii furnizori de echipament militar, dar după declanşarea 
războiului şi după ce guvernul său s-a apropiat tot mai mult de Antantă, 
Brătianu a încercat să reducă dependenţa armatei de Puterile Centrale. 
Prima serie de noi înţelegeri pentru cumpărarea de armament se făcuse 
cu Franţa la 21 martie 1915. Dar transportul achiziţiilor din Vest spre Ro¬ 
mânia s-a dovedit dificil. Singura rută utilizabilă a fost aceea prin Salo¬ 
nic către Tumu Severin. Dar această linie de aprovizionare a fost tăiată 
de atacul bulgar asupra Serbiei în octombrie 1915. După aceea, pînă în 
noiembrie 1917, aprovizionările aveau să parvină pe o rută lungă, ocoli¬ 
tă, trecînd prin porturile ruseşti Arhanghelsk de la Marea Albă şi Vladi- 
vostok de la Pacific. 

Armata română a intrat astfel în război inadecvat echipată şi nesigură 
în privinţa surselor de aprovizionare. Cele mai serioase deficienţe priveau 
artileria grea, mitralierele şi avioanele. în timp ce o divizie românească 
dispunea în medie de trei pînă la patru piese de artilerie de cîmp, 1-2 mi¬ 
traliere grele la fiecare batalion, o divizie germană sau austro-ungară avea 
şase pînă la şapte piese de artilerie de cîmp şi şase pînă la opt mitraliere 
grele, precum şi douăsprezece mitraliere uşoare, de care forţele româneşti 
erau lipsite în totalitate. Forţa aeriană a României era alcătuită din două¬ 
zeci şi opt de avioane, toate vechi şi incapabile să depăşească o viteză de 
80 km/h. Existau de asemenea şi alte lipsuri. Reţeaua feroviară,era prost 
concepută pentru a asigura mişcarea trupelor şi a proviziilor către front, 
iar numărul de locomotive şi vagoane era prea mic pentru a asigura trafi- 

cui militarilor şi al civililor în acelaşi timp. Concentrarea rapidă a armatei 
făcea ca mulţi ofiţeri şi soldaţi să fi rămas la nivelul unei instrucţii rudi¬ 
mentare. Se resimţea foarte mult lipsa unor ofiţeri experimentaţi şi bine 
instruiţi. Erau probleme vechi, răspunderea revenind atît guvernelor con¬ 
servatoare, cît şi celor liberale, întrucît acordaseră o prea mică atenţie unor 
asemenea chestiuni după dobîndirea independenţei. Acum, pe cîmpul de 
luptă, aceste deficienţe se manifestau cu toate consecinţele lor inevitabile. 
Obiectivele iniţiale încredinţate armatei române erau ambiţioase şi, aşa 

a 

cum au arătat evenimentele, nerealiste. înaltul Comandament a căutat, la 
început, să cureţe Transilvania de forţele inamice şi apoi şi-a propus să 
înainteze pe valea Tisei şi pe valea Dunării pentru a lipsi armata austro- 
ungară de principalele surse de alimente. A pus la dispoziţia acestor ope- 

A 

raţii trei pătrimi din forţele sale, adică în jur de 420 000 de oameni. In 
sud, staţiona o armată de 142 000 de oameni, pentru a apăra frontiera împo¬ 
triva unui atac bulgaro-german şi pentru a asigura acoperire debarcării 
trupelor ruseşti în Dobrogea. O dată ce acestea din urmă s-au instalat pe 
poziţie, armatele române şi ruse urmau să pornească la ofensivă în nord- 
estul Bulgariei şi să stabilească o linie defensivă permanentă, mergînd de 
la Rusciuc pînă la Vama. 

Prima fază a acestui mare plan a început în noaptea de 27/28 august, 

_ A 

cînd trupele române au trecut frontiera în Transilvania. Intîlnind doar o 
slabă rezistenţă, ele au ocupat Braşovul la 30 august, şi la 2 septembrie 

A, 

au preluat sub control principalele trecători ale Carpaţilor. In următoarele 
cîteva zile, acestea au intrat în Făgăraş, Miercurea Ciuc şi Odorhei şi au 
avansat pînă în apropierea oraşelor Sibiu şi Sighişoara. Apoi, la 8 septem- 

A 

brie, înaltul Comandament a ordonat pe neaşteptate o oprire a ofensivei. 

A 

In ciuda succeselor iniţiale, campania nu s-a desfăşurat cu suficientă vigoa¬ 
re, pentru a fructifica la maximum avantajul dat de lipsa de pregătire a ina- 

A 

micului. înaintarea medie zilnică fusese doar de doi sau trei km, un ritm 
care a permis armatelor germană şi austro-ungară să primească întăriri şi 
să se regrupeze pentru o contraofensivă. 

Principala raţiune a opririi ofensivei în Transilvania a fost alarmanta 
întorsătură a evenimentelor în sud. Armata bulgară, sprijinită de forţele 
germane, toate comandate de către feldmareşalul August von Mackensen, 
pornise la ofensivă la 31 august şi capturase Turtucaia la 6 septembrie, 
precum şi Silistra la 8 septembrie. Confruntat cu înaintarea constantă a 
inamicului, înaltul Comandament român a hotărît să întărească frontul din 
Dobrogea prin transferarea rezervelor din Transilvania. Tactica a funcţio¬ 
nat, iar rezistenţa românilor a devenit mai îndîrjită. Deşi forţele bulgare 

şi germane au continuat să înainteze spre nord în Dobrogea, ele au fost 
oprite în cele din urmă Ia sud de Constanţa, la 19 septembrie. Generalul 
Alexandru Averescu, noul comandant al Armatei 3 din sud, a elaborat un 
plan cutezător de contraatac în spatele liniei bulgaro-germane venind de 
peste Dunăre, combinat cu un asalt frontal în Dobrogea. Aceasta a fost 
aşa-zisa operaţiune Flămînda, după numele micului port aflat la răsărit 
de Giurgiu, unde a început campania. Atît opinia publică românească, cît 
şi trupele de pe front îşi puneau mari speranţe într-o victorie decisivă a 
lui Averescu, care comandase una din loviturile din Transilvania şi al cărui 
nume era extraordinar de popular. Forţele româneşti au trecut fluviul la 
1 octombrie şi şi-au atins obiectivele iniţiale. Dar operaţia a fost abrupt 
oprită şi trupele au fost retrase peste Dunăre, la 4 şi 5 octombrie, pentru 
a face posibilă consolidarea frontului din Transilvania, unde o periculoasă 
contraofensivă austro-germană era în plin avînt. 

în Transilvania, armata română a rezistat pe toate fronturile între sfîrşi- 
tul lui septembrie şi sfîrşitul lui octombrie, o dată ce s-a retras spre linia 
Carpaţilor şi a stabilit poziţii defensive puternice în trecători. Dar con¬ 
traofensiva inamică a recucerit aproape întreg teritoriul pierdut în favoarea 
românilor în primele două săptămîni de campanie. In extremitatea ves¬ 
tică a frontului, după bătălia de la Sibiu, din 26-28 septembrie, românii 
au fost obligaţi să se retragă spre sud de-a lungul Oltului, iar în est, aceş¬ 
tia au evacuat Braşovul la 8 octombrie. Dar pînă la sfîrşitul lunii, arma¬ 
ta română, aflată acum sub comanda lui Averescu, a păstrat controlul asupra 
trecătorilor, care barau drumul spre Bucureşti şi cîmpia Munteniei. 

Principalul obiectiv al lui Erich von Falkenhayn, care îşi asumase la 
30 septembrie comanda armatelor germane şi austro-ungare din Transil¬ 
vania, era acela de a forţa trecătorile Bran şi Predeal, la sud de Braşov, 
pentru o rapidă înaintare spre Bucureşti, ceea ce, sconta el, va despărţi 
armatele române din Moldova de acelea din Muntenia şi va obliga Româ¬ 
nia să capituleze. Spre nord, trupele lui Falkenhayn au încercat să invadeze 
Moldova prin larga vale a Oituzului, dar ele au fost respinse dincolo de 
graniţă, ca urmare a unor bătălii grele desfăşurate între 18 şi 27 octombrie. 
La capătul de vest al frontului de pe Carpaţi, eforturile germane de străpun¬ 
gere a munţilor de-a lungul Jiului, între 23 şi 28 octombrie, au fost zădăr¬ 
nicite de înverşunata rezistenţă românească. 

Falkenhayn a reunit rapid o forţă nouă, mai puternică, pe rîul Jiu, com¬ 
pusă din patru divizii de infanterie şi două divizii de cavalerie, lansînd 
la 11 noiembrie o viguroasă ofensivă care s-a dovedit a fi începutul unei 
catastrofe militare pentru România. Întîmpinînd rezistenţa unei singure 
divizii române, germanii au realizat o pătrundere, cucerind oraşele Tîrgu 

Jiu şi Craiova la 17 noiembrie şi, respectiv, 21 noiembrie. Trupele române 
s-au retras către Olt, dar linia de apărare de aici nu a putut fi menţinută, 
din cauza superiorităţii inamice în efective şi sub raportul puterii de foc. 
Lupta decisivă a avut loc mai către est, pe Argeş şi pe Neajlov, între 30 
noiembrie şi 3 decembrie. Înfrîngerea armatei române de aici a dus la o 
retragere generală către est, iar la 6 decembrie, trupele germane au intrat 
în Bucureşti. Armata română a stabilit o serie de linii de apărare tempo¬ 
rare mai spre est, pînă cînd frontul s-a stabilizat în sfîrşit la 10 ianuarie 
de-a lungul Dunării şi al Şiretului în sudul Moldovei şi către nord, la vest 
de Şiret. Campania care începuse sub auspicii favorabile, cu aproxima¬ 
tiv patru luni înainte, prin pătrunderea românească în Transilvania, se ter¬ 
minase astfel într-un mod dezastruos. Românii suferiseră pierderi grele 
în efective — circa 250 000 de soldaţi, morţi, răniţi sau luaţi prizonieri, 
adică aproape o treime din forţele mobilizate în august 1916 — şi în echi¬ 
pament, reprezentînd două treimi din armele din dotarea individuală, ju¬ 
mătate din mitralierele armatei şi o pătrime din tunuri. Peste jumătate din 
teritoriul ţării, în care se aflau cele mai importante regiuni agricole şi cen¬ 
tre industriale, a fost ocupat de către inamic. 

Principalele cauze ale înfrîngerii armatei române au fost subdezvoltarea 
industrială a ţării şi lipsa de echipament adecvat pentru armată. Marele 
Stat Major român nu pregătise un plan de operaţii suficient de cuprinză¬ 
tor şi de detaliat, care ar fi fost esenţial pentru coordonarea forţelor dis¬ 
persate pe un front de luptă atît de întins. Aşa cum au dovedit-o eveni¬ 
mentele, transferarea improvizată a unităţilor de pe un front pe altul a slăbit 
capacitatea ofensivă şi defensivă a armatei în întregul ei. Lipsa de ofiţeri 

şi insuficienta instruire a majorităţii trupelor de pe linia frontului au făcut 

* 

ca aceste probleme să fie şi mai serioase. In sfîrşit, armata română a fost 
nevoită să se confrunte cu o concentrare de forţe inamice mult mai puter¬ 
nică decît cea aşteptată, ca urmare a eşecului ofensivei ruseşti în Galiţia şi 
inexistenţei unui susţinut atac aliat pe frontul de la Salonic şi pe cel italian. 

Una dintre primele măsuri ale lui Brătianu, după evacuarea Regelui şi a 
miniştrilor acestuia de la Bucureşti la Iaşi, a fost să formeze un guvern de 
unitate naţională la 24 decembrie 1916. Take Ionescu şi un număr de con¬ 
servatori democraţi au strîns rîndurile cu liberalii, însă conservatorii au ră¬ 
mas deoparte. Deplin conştient de moralul scăzut în rîndul soldaţilor din 
cauza înfrîngerii suferite şi temîndu-se de tulburări sociale de amploare, 
provocate de greutăţile extreme prin care treceau toate păturile populaţiei, 
Brătianu a făcut din reformele agrară şi electorală principalul obiectiv de 
politică internă al guvernului de coaliţie. 

Revoluţia rusă din martie 1917 a dat un imbold reformei. Posibilele 
repercusiuni ale revoluţiei asupra soldaţilor şi ţăranilor români au provo¬ 
cat o adevărată alarmă în cercurile guvernamentale. Mulţi politicieni se 
temeau că această „contagiune" se va răspîndi cu repeziciune din Rusia, 
peste Prut, în Moldova. Sub presiunea acestor evenimente. Regele a dat 
o proclamaţie către trupele sale, la 5 aprilie 1917, promiţîndu-le pămînt 
şi drept de vot de îndată ce războiul avea să ia sfîrşit. Acest gest a fost 
sprijinit atît de liberali, cît şi de conservatori şi părea să aibă efectul dorit 
asupra moralului armatei. 

La 6 mai, Brătianu a propus în Camera Deputaţilor adoptarea unor noi 
legi, agrară şi electorală. Proiectele pe care le-a introdus guvernul erau 
destinate să modifice articolele Constituţiei, care interziceau exproprierea 
proprietăţii private, indiferent de motiv, cu excepţia utilităţii publice (apă¬ 
rarea naţională sau drumuri şi căi ferate) şi care restrîngeau dreptul la vot 
în asemenea măsură încît majoritatea ţărănimii era în fapt privată de aces¬ 
ta. Nou propusa reformă agrară lărgea noţiunea de utilitate publică, pen¬ 
tru a include creşterea suprafeţelor gospodăriilor ţărăneşti, şi a permis 
exproprierea pămînturilor deţinute de Coroană, instituţiile publice şi pri¬ 
vate, străini, moşierii absenţi din ţară şi a două milioane de hectare în plus 
aparţinînd moşierilor. în sfîrşit, aceasta menţiona că, în răstimp de şase 
luni de la sfîrşitul războiului, Legislativul va aproba o lege materializînd 
aceste principii generale şi stabilind în detaliu mijloacele prin care aces¬ 
tea pot fi duse la îndeplinire. Cît priveşte reforma electorală, guvernul a 
propus introducerea imediat după război a votului universal pentru toţi 
bărbaţii de peste 21 de ani. 

Cea mai semnificativă opoziţie faţă de coaliţia guvernamentală a venit 
din partea nou formatului Partid al Muncii, care fusese constituit la 1 mai 
de cîţiva deputaţi conduşi de George Diamandi şi dr. Nicolae Lupu, pre¬ 
cum şi de un număr de intelectuali, aparţinînd cu toţii aripii stîngi a Par¬ 
tidului Liberal. Aceştia doreau să meargă mai departe şi mai rapid decît 
Brătianu în privinţa reformelor electorală şi agrară. Nu numai că cereau 
adoptarea imediată a votului universal şi acordarea unui lot de cîte 5 ha 
de teren tuturor ţăranilor care nu posedau pămînt (în schimbul unei com¬ 
pensaţii acordate moşierilor), ci şi susţineau un amplu program de refor¬ 
mă socială, care includea naţionalizarea bogăţiilor minerale şi a Băncii 
Naţionale, un impozit progresiv pe venituri şi o legislaţie a muncii permi- 
ţînd grevele şi autorizînd contractele colective între muncitori şi patroni. 10 


10 Eufrosina Popescu, „Crearea Partidului Muncii şi activitatea sa în parlamen¬ 
tul din Iaşi (mai-iunie 1917)“, în Studii: revistă de istorie , 25/5,1972, pp. 1017-1033. 

Brătianu i-a refuzat acestui partid publicarea programului, pe motivul că 
situaţia gravă în care se afla ţara făcea de neacceptat orice fel de chemare 
la conflict social. Partidul Muncii n-a avut succes în dobîndirea de spri¬ 
jin pentru programul său şi s-a destrămat în decembrie 1918. Conducătorii 
lui s-au alăturat altor partide, în special nou constituitului Partid Ţărănesc. 

Majoritatea liberală şi-a trecut cu repeziciune legile prin cele două 
Camere ale Parlamentului, o grabă care sugerează cît de urgentă devenise 
nevoia de a pacifica masele populare. La 14 iunie, Camera Deputaţilor a 
adoptat proiectul guvernamental de revizuire a Constituţiei cu 130 voturi 
pentru şi 14 contra, iar Senatul a urmat-o la 20 iunie, cu 79 de voturi pen¬ 
tru şi 5 voturi contra. La 19 iulie, Regele a sancţionat cele două hotărîri 

printr-un decret amendînd articolele 19, 57 şi 67 ale Constituţiei. 

* 

In domeniul relaţiilor externe, Brătianu a acţionat între timp cu fervoare 
pentru a stabili strînse relaţii cu guvernul provizoriu de la Petrograd, pen¬ 
tru a întări cooperarea militară româno-rusă pe frontul din Moldova şi 
pentru a menţine fluxul de livrări provenind de la aliaţii occidentali prin 
porturile ruseşti. El a petrecut o săptămînă (5-12 mai) la Petrograd pen¬ 
tru a-i cunoaşte pe noii conducători ruşi. A ieşit satisfăcut de la întîlnirile 
cu ministrul de Război, Aleksandr Gucikov, şi ministrul de Externe, Pavel 
Miliukov, primind asigurări că livrările vor continua să parvină armatei 
române. A recunoscut însă situaţia precară în care se găsea guvernul provi¬ 
zoriu şi era evident îngrijorat de lipsa de cooperare între acesta şi „comitet 14 , 
aşa cum îi spunea el Sovietului Muncitorilor şi Ţăranilor din Petrograd, 
care, observa el, dobîndea putere şi influenţă. 11 

Reorganizarea armatei române a fost încheiată pînă în iunie 1917, în 
cele mai dificile condiţii. Efectele unei ierni aspre şi ale unei epidemii de 
tifos exantematic, pierderile grele de cai, care au afectat atît transportul 
de provizii, cît şi efectivele cavaleriei, precum şi lipsa de armament de 
toate felurile trebuiau depăşite înainte ca armata să poată spera din nou 
să pornească la luptă. Din fericire, iama şi epuizarea de ambele părţi au 
limitat luptele în această perioadă la ciocniri locale neconcludente. Mi¬ 
siunea militară franceză, condusă de generalul Henri Berthelot, care a sosit 
în România în octombrie 1916, a contribuit în mod semnificativ la această 
muncă de reorganizare. Compusă din aproximativ 1 500 persoane, inclu- 
zînd aproape 300 ofiţeri, aceasta a furnizat o instruire specializată pen¬ 
tru folosirea noilor arme şi aplicarea noilor tactici, în special în ducerea 
unui război de poziţie. Berthelot însuşi a cîştigat încrederea Regelui şi a 

11 România în primul război mondial. Bucureşti, 1979, p. 309. 

oficialităţilor române şi a exercitat o influenţă considerabilă asupra politicii 
militare. Prin chemarea sub arme a unui număr de noi recruţi, armata a 
ajuns la 700 000 de soldaţi, aproximativ 460 000 dintre aceştia fiind orga¬ 
nizaţi în unităţi combatante regulate. 

Mari cantităţi de arme — mitraliere, artilerie grea, artilerie uşoară şi 
grenade — au sosit în principal din Franţa, ceea ce a sporit în mod semni¬ 
ficativ puterea de foc a armatei. Fiecare pluton a fost asigurat cu două 
mitraliere uşoare şi fiecare batalion avea acum opt mitraliere grele. S-au 
îmbunătăţit, de asemenea, comunicaţiile, prin stabilirea legăturilor tele¬ 
grafice între punctele de comandă şi unităţile de pe front, o reţea care lip¬ 
sise aproape cu totul în 1916. 

In iulie şi august 1917, ostilităţile s-au reluat pe frontul din Moldova. 
Armata română, sub comanda lui Averescu, a trecut la ofensivă la 22 iulie 
împotriva forţelor austro-ungare, lîngă Mărăşti. Atacul a fost gîndit ca o 
parte a unui efort general aliat, atît pe frontul de Vest, cît şi pe frontul de 
Est, cu scopul de a scoate Puterile Centrale din război. Obiectivul urmărit 
în Moldova era acela de a ţine blocate trupele germane şi austro-ungare 
şi de a împiedica afluirea lor către alte fronturi. Scopul imediat al atacu¬ 
lui românesc de la Mărăşti a fost acela de a ocupa Valea Putnei la 10 km 
către vest, pentru a preîntîmpina o preconizată ofensivă inamică. Cu toate 
că Armata română a atins valea, comandantul acesteia, generalul Averes¬ 
cu, a dat ordin de oprire a înaintării, din cauza degradării situaţiei din Ga- 
liţia, unde trupele germane şi austro-ungare luaseră Tamopolul din mîna 
ruşilor la 25 iulie. Transferarea întăririlor ruse din Moldova spre nord şi 
prăbuşirea moralului şi a disciplinei în rîndurile multor unităţi ruseşti i-au 
convins pe comandanţii români că era nevoie de prudenţă. Cu toate aces¬ 
tea, operaţiunea de la Mărăşti l-a făcut pe mareşalul Mackensen, care co¬ 
manda Armata 9 germană la sud, să amîne propria sa ofensivă şi să-şi foca¬ 
lizeze operaţiile asupra unui teren mai puţin favorabil, pentru a contracara 
ameninţarea pe care o reprezenta înaintarea română. 

Mackensen a hotărît o ofensivă pe două direcţii, prima de la sud spre 
nord, de-a lungul Văii Şiretului, iar a doua de la vest spre est, centrată 
pe Valea Oituzului. Cele două armate urmau să se întîlnească în apropierea 
Adjudului. Obiectivul operaţiei era să dea o lovitură decisivă forţelor 
române şi ruseşti, care ar fi dus la scoaterea României din război şi ar 
fi deschis drumul spre Odessa. Comandanţii germani contau pe menţine¬ 
rea deficienţelor armatei române pe care le cunoscuseră în 1917 şi pe 
demoralizarea armatei ruseşti, pentru a realiza o victorie cu cel mai mic 
preţ posibil. 

Atacul a început la 6 august în apropiere de Mărăşeşti. Bătălia, care 
nu s-a comparat cu nimic ca ferocitate cu luptele de uzură de pe Frontul 
de Vest, a atins apogeul la 19 august, cînd forţele române au oprit efec¬ 
tiv înaintarea germană. Din acel moment, pînă la 3 septembrie, cînd Mac- 
kensen a ordonat să se pună capăt ofensivei, acţiunea s-a limitat la ciocniri 
cu caracter local. Armata germană fusese capabilă să avanseze 6-7 km, 
de-a lungul unui front de 30 km, dar cu pierderi grele şi fără să-şi atingă 
vreun obiectiv major. Pierderile sale în morţi, răniţi şi dispăruţi s-au ridicat 
la circa 60 000 oameni, faţă de 27 000 oameni înregistrate de armata 
română. Românii puteau astfel să-şi clameze victoria în cea mai impor¬ 
tantă bătălie pe care o duseseră în 1917. Cea de a doua, ofensiva de la 
Oituz, care a început la 8 august, le-a adus germanilor doar neînsemnate 
cîştiguri teritoriale. Mackensen a oprit atacul la 3 septembrie, pentru a 
transfera trupele pe frontul italian. Acţiunea sa a pus în mod efectiv capăt 
marilor bătălii din 1917 pe frontul din Moldova. Bătăliile ce-au urmat, 
la scară mai mică, au avut drept efect doar puţine schimbări pe linia fron¬ 
tului. Românii supravieţuiseră astfel efortului total al Puterilor Centrale 
de a obţine capitularea lor. 

A apărut un nou pericol. La sfîrşitul verii anului 1917, evenimentele 
revoluţionare din Rusia creaseră o situaţie instabilă de-a lungul liniei fron¬ 
tului şi ameninţau să distrugă stabilitatea politică şi socială din Moldova. 
Abdicarea Ţarului în martie anterior şi declaraţiile oficiale liberale ale 
noului guvern provizoriu treziseră un entuziasm extraordinar în rîndul sol¬ 
daţilor ruşi din Moldova. Sătui de război, ei au interpretat aceste eveni¬ 
mente ca un semn că pacea şi o viaţă mai bună nu erau departe. în aprilie, 
soldaţii ruşi au început să ţină masive adunări publice şi să organizeze 
demonstraţii de stradă în multe locuri din apropierea taberelor lor, cerînd 
soldaţilor şi civililor români să li se alăture. Sînt tipice în acest sens eveni¬ 
mentele de la Bacău şi Tg. Ocna, două localităţi situate în apropierea fron¬ 
tului. La adunările de masă, ofiţerii şi soldaţii ruşi au adoptat rezoluţii 
cerînd încheierea imediată a păcii şi şi-au proclamat sprijinul în favoarea 
democraţilor şi liberalilor din ţară. Aici, şi în întreaga Moldovă, au apărut 
soviete ale deputaţilor soldaţilor, după modelul Sovietului din Petrograd. 

Sentimentul de speranţă a provocat o renaştere a activităţii politice în 
rîndul social-democraţilor din România. Mici grupuri de socialişti urmări¬ 
seră de aproape cursul evenimentelor din Rusia şi dezbătuseră însemnătatea 
lor pentru România cu un marcat simţ al anticipaţiei. La Iaşi, principa¬ 
lul lor centru de activitate, aceştia şi-au redeschis în 1917 sediile partidului 
şi au început să publice un ziar, Social-democraţia. Militanţii şi-au făcut 

apariţia imediat şi au încercat să profite de faptul că oamenii obişnuiţi se 

săturaseră de război şi-şi puseseră speranţe în încheierea păcii pentru a-şi 

promova cauza. La mijlocul lunii aprilie, ei au organizat, la Iaşi, prima lor 

demonstraţie antirăzboinică importantă. Vorbitorii au denunţat războiul 

* 

drept o acţiune capitalistă, total străină intereselor clasei muncitoare. In 
schimb, nu au avut decît vorbe de laudă pentru revoluţia din Rusia, con¬ 
siderat un eveniment de importanţă mondială, şi au cerut celor de faţă să 
extindă influenţele ei „binefăcătoare" asupra României. 

Un important punct de cotitură în dezvoltarea social-democraţiei româ¬ 
neşti radicale a fost fuga la Odessa, în mai şi iunie 1917, a unui număr de 
militanţi, pentru a scăpa arestării de către guvernul român. Aici ei au ajuns 
sub influenţa directă a revoluţiei din Rusia. Cristian Racovski, un con¬ 
ducător de origine bulgară al Partidului Social-Democrat din România, 
şi cîţiva adepţi ai lui au înfiinţat Comitetul român de acţiune social-demo- 
crată, în scopul revitalizării partidului şi al organizării unei revoluţii în 
România după modelul rus. Au desfăşurat o susţinută campanie de propa¬ 
gandă, cerînd răsturnarea „ţarismului românesc" ca o premisă necesară 
pentru instalarea unui guvern democratic şi înfăptuirea reformei agrare. 
Totuşi, revoluţia preconizată de către aceştia era burghezo-democrată. Nu 
spuneau nici un cuvînt despre o revoluţie socialistă, întrucît considerau 
condiţiile economice şi sociale din România prea puţin maturizate pen¬ 
tru a asigura succesul acesteia. Dar luarea puterii de către bolşevici în no¬ 
iembrie a produs o schimbare radicală. Un număr de militanţi se aşteptau 
acum ca revoluţia socialistă să izbucnească şi să triumfe mult mai devreme 
în interior decît îndrăzniseră să spere şi şi-au dublat eforturile propagan¬ 
distice printre muncitorii şi soldaţii din Moldova. 12 

Situaţia de peste Prut, în Basarabia, a complicat şi mai mult relaţiile 
guvernului român cu guvernul provizoriu rus. Revoluţia din martie a pus 

a 

în mişcare români-basarabeni din toate clasele sociale. In aprilie, aceştia 
au organizat adunări publice în fiecare parte a provinciei, pentru a-şi expri¬ 
ma insatisfacţia faţă de vechea orînduire. Obştile săteşti se aflau în frun¬ 
tea mişcării de protest. Reprezentanţii acestora, întruniţi la 19 şi 20 aprilie, 
au cerut autonomia administrativă, culturală şi economică a Basarabiei 
şi convocarea unei adunări naţionale pentru adoptarea legislaţiei necesare. 
O adunare, mult mai numeroasă, reunind circa 10 000 de ofiţeri şi soldaţi 
români, organizată la Odessa, la 1 mai, a cerut şi autonomia politică a 

12 în legătură cu activităţile socialiştilor militanţi din România, vezi Keith Hitchins, 
„The Russian Revolution and the Rumanian Socialist Movement, 1917-1918“, în 
Slavic Review , 27/2, 1968, pp. 271-275. 

Basarabiei şi a anunţat în plus formarea unor unităţi separate ale armatei 
ruseşti — cohortele moldoveneşti — pentru a menţine ordinea publică. 
Un comitet ales de către adunare i-a cerut generalului Dmitri Şcerbacev, 
comandantul forţelor ruseşti de pe frontul românesc, să crească numărul 
unităţilor moldoveneşti şi să retragă toate trupele ruseşti din Basarabia. 
Cîteva zile mai tîrziu, la 2 şi 3 mai, un congres al clerului basarabean s-a 
reunit la Chişinău pentru a da glas unor preocupări naţionale similare. In 
afară de autonomia politică şi de înfiinţarea unui înalt Sfat, avînd puteri 
executive şi legislative, majoritatea a cerut un mitropolit român drept şef 
al bisericii basarabene. Aproape în acelaşi moment, reprezentanţii pro¬ 
fesorilor români din Basarabia îşi ţineau propriul lor congres la Chişinău 
pentru a cere „românizarea 44 învăţămîntului şi înlocuirea alfabetului 
chirilic cu cel latin în manualele şcolare. Probabil că cea mai importan¬ 
tă dintre toate aceste adunări din aprilie şi din mai i-a adunat laolaltă pe 
conducătorii intelectualităţii liberale şi ai boierimii conservatoare. Lăsînd 
deoparte diferendele trecute, aceştia au fondat Partidul Naţional Moldo¬ 
venesc, care a proclamat drept principalul său scop constituirea unei Basa¬ 
rabii româneşti autonome. în plus, faţă de aceste adunări urbane, formale, 
în mediul rural se desfăşurau puternice mişcări sociale. în aprilie, ţăranii 
au început să ocupe pămînturi aparţinînd marilor moşii şi să formeze co¬ 
mitete care să supravegheze împărţirea şi distribuirea unor asemenea pă¬ 
mînturi. în mediul rural s-au înregistrat serioase dezordini şi o prăbuşire 

a administraţiei. 

^ _ 

In vara anului 1917, Basarabia era astfel în fierbere. Partidul National 

7 5 

şi diferite organizaţii profesionale şi economice româneşti din provincie 
se străduiau să dea coerenţă mişcării pentru autonomie şi să-şi apere cauza 
împotriva naţionaliştilor ucraineni, care cereau integrarea Basarabiei în- 
tr-o Ucraină independentă, pe de o parte, şi, pe de altă parte, împotriva 
bolşevicilor, care au denunţat naţionalismul de orice fel şi încercau să cîş- 
tige provincia de partea revoluţiei proletare. Ofiţerii armatei moldoveneşti 
au preluat acţiunea în mîinile lor. La 29 iulie, cîţiva membri ai Comitetului 
Central Militar, care se formase în aprilie, au decis să convoace o adunare 
generală a provinciei, un sfat al ţării, în vederea elaborării unui plan pen- 

A 

tru realizarea „autonomiei naţionale şi teritoriale" a Basarabiei. In pregătire, 
ei au ţinut un „congres militar" la Chişinău, la 5-9 noiembrie, în momen¬ 
tul în care bolşevicii puneau mîna pe putere la Petrograd. Cei aproape 900 
de delegaţi, reprezentînd ofiţerii şi soldaţii români basarabeni din unităţi 
ale fostei armate ruse, au proclamat cu o majoritate covîrşitoare autono¬ 
mia provinciei şi au hotărît să convoace Sfatul Ţării cît mai curînd posibil 



pentru a obţine ratificarea acţiunii lor. Datorită tulburării generale, alege¬ 
rea delegaţilor a trebuit să se facă indirect, prin intermediul comitetelor 
de muncitori şi ţărani, al diferitelor corporaţii profesionale şi al organelor 
administrative locale. A rezultat o adunare de 138 membri, reprezentînd 
un larg spectru de interese economice şi sociale şi de grupuri etnice (70 
la sută erau români, iar restul erau ruşi, bulgari, germani şi evrei). 

Sfatul Ţării s-a întrunit la 4 decembrie şi, de la bun început, majori¬ 
tatea moldovenească a dominat lucrările. L-a ales drept preşedinte pe Ion 
Inculeţ, liberal şi naţionalist şi membru al unei vechi familii moldoveneşti, 
care fusese profesor la Universitatea din Petrograd cînd izbucnise revo¬ 
luţia din martie. La 15 decembrie, după dezbateri îndelungate şi aprinse, 
Sfatul Ţării a proclamat „Republica Federativă Democratică Moldove¬ 
nească 44 între Prut şi Nistru, alegînd pe Ion Inculeţ ca preşedinte şi un con¬ 
siliu director compus din naţionalişti români cu rol de comitet executiv. 

Pentru a supravieţui, tînăra republică avea nevoie de sprijin din afară. 
Consiliul director a recunoscut precaritatea situaţiei sale şi, la 21 decem¬ 
brie, a trimis o delegaţie la laşi pentru a cere guvernului român să-l spri¬ 
jine în „restabilirea ordinii' 4 . Datorită situaţiei critice pe propriul său front 
de luptă, guvernul român a refuzat la început trimiterea de trupe. Situaţia 
noii republici de peste Prut devenea din ce în ce mai disperată şi, la 17 
ianuarie 1918, forţele bolşevice au ocupat Chişinăul şi au dizolvat Sfatul 
Ţării. Românii ce făcuseră parte din acesta s-au întîlnit în secret în aceeaşi 
zi şi au hotărît să trimită un nou apel la Iaşi pentru obţinerea de ajutor. 
De această dată, guvernul român a răspuns prin trimiterea unei divizii de 
infanterie, care i-a alungat pe bolşevici din Chişinău, la 26 ianuarie, şi a 
readus Sfatul Ţării la putere. Cînd, la 6 februarie, Sfatul Ţării a declarat 
independenţa Republicii Moldoveneşti, majoritatea membrilor săi au con¬ 
siderat acest act doar un preludiu al unirii cu România. 13 

Ideea unei iminente dobîndiri a Basarabiei n-a fost de natură să liniş¬ 
tească imediat guvernul român. Răsturnarea guvernului provizoriu rus şi 
luarea puterii de către bolşevici la 7 noiembrie, precum şi intenţia aces¬ 
tora de a căuta pace cu Puterile Centrale periclitau însăşi existenţa statului 
român. Retragerea Rusiei din război ar fi lăsat armata română singură împo¬ 
triva unui inamic de departe mai puternic pe frontul moldovenesc şi ar fi 
tăiat efectiv întreaga aprovizionare militară din Vest. Consiliul de Coroană 
a votat la 2 decembrie continuarea războiului, chiar dacă armata rusă ar fi 
încheiat un armistiţiu cu inamicul. Dar atunci cînd, a doua zi, generalul 


13 Ştefan Ciobanu, Unirea Basarabiei: Studiu şi documente , Bucureşti, 1929, 
pp. 148-151. 



Scerbacev l-a informat pe Mackensen despre dorinţa sa de a negocia un 
armistiţiu, cabinetul român a hotărit câ nu are altă alegere decît să-l accepte. 
.Armistiţiul între Rusia şi Puterile Centrale, semnat la 5 decembrie, la Brest- 
Litovsk, a pecetluit soarta României. 

Pacea, cu toate acestea, se instala greu în ceea ce rămăsese din acea 
parte a Regatului României care scăpase ocupaţiei germane. Negocierile 
dintre România şi Puterile Centrale, de la Focşani, desfăşurate între 7 şi 
9 decembrie, au condus la o încetare a focului, care cerea armatelor ina¬ 
mice să-şi păstreze poziţiile. Dar guvernul Brătianu nu se grăbea să se ajungă 
la o reglementare definitivă de pace, iar tergiversările sale l-au condus în 
cele din urmă pe exasperatul Mackensen să dea un ultimatum la începutul 
lui februarie 1918, cerînd să se ia o decizie în privinţa războiului sau a 
păcii în termen de patru zile. Cabinetul era departe de a avea o poziţie 
unitară cu privire la ceea ce urma exact să facă, cu toate că toţi membrii 
săi erau pentru continuarea războiului. Cei patru miniştri democrat-con- 
servatori au cerut denunţarea imediată a armistiţiului şi reluarea războiu¬ 
lui, în timp ce Brătianu şi colegii săi liberali se pronunţau pentru o con¬ 
tinuare a armistiţiului şi a unor convorbiri de pace cu germanii pentru a 
cîştiga timp în vederea unei retrageri a armatei către Ucraina. Cînd demo- 
crat-conservatorii au hotărît să iasă din cabinet, destrămînd prin aceasta 
guvernul de coaliţie, Brătianu şi liberalii au demisionat. Nici un partid 
nu era dornic să facă pace cu inamicul. Ca atare. Regele a încredinţat for¬ 
marea unui nou guvern generalului Averescu, care nu putea vedea o alter¬ 
nativă la o pace separată cu Puterile Centrale. El a început negocierile de 
îndată şi a aranjat o întîlnire între Rege şi Czemin, noul ministru de Externe 
austro-ungar, în apropiere de linia frontului, la 27 februarie. Termenii de 
pace propuşi de către Czemin erau duri: mari cedări de teritorii, incluzînd 
Dobrogea şi trecătorile Carpaţilor; controlul german şi austro-ungar al Du¬ 
nării; demobilizarea armatei române; dreptul de trecere al trupelor ger¬ 
mane prin teritoriul românesc, spre Rusia; un control efectiv al producţiei 
petroliere româneşti pînă la sfîrşitul secolului. Sub presiunea unui nou ulti¬ 
matum din partea Puterilor Centrale, guvernul român a semnat la 5 mar¬ 
tie o pace preliminară, la Buftea, în afara Bucureştilor, pe baza condiţiilor 
prezentate de Czemin. Pacea de la Brest-Litovsk dintre Rusia şi Puterile 
Centrale, semnată la 3 martie, care lipsise România de întreg sprijinul 
Rusiei şi care o despărţise efectiv de Vest, a cîntărit greu în hotărîrea de 
a semna pacea de la Buftea. Dar Brătianu şi liberalii s-au opus cu îndîrji- 
re încheierii unei păci finale cu Puterile Centrale. Dat fiind acest impas, 
Averescu a demisionat la 12 martie. A fost înlocuit de către conservatorul 

Alexandru Marghiloman, rămas la Bucureşti după mutarea guvernului la 
Iaşi, care-şi datora numirea în primul rînd speranţei că, progerman fiind, 
ar fi fost capabil să îndulcească termenii păcii. 

Cu toate acestea, Marghiloman nu a obţinut nici un fel de concesii din 
partea Puterilor Centrale, care erau hotărîte să pedepsească România şi 
să subordoneze economia acesteia propriului lor efort de război. Terme¬ 
nii păcii finale, consacraţi prin Tratatul de la Bucureşti din 7 mai, au plasat 
România într-o stare de dependenţă politică şi economică faţă de Germa¬ 
nia şi Austro-Ungaria. România a pierdut teritorii de-a lungul vechii fron¬ 
tiere cu Austro-Ungaria, care includeau trecătorile strategice din munţi 
şi 130 de sate cu o populaţie de circa 725 000 de locuitori. Grosul armatei 
trebuia demobilizat, iar echipamentul acesteia predat învingătorilor. Germa¬ 
nia a preluat controlul economiei româneşti. Ea urma să primească imense 
cantităţi de grîne la preţuri avantajoase, a dobîndit monopolul industriei 
petroliere româneşti pe timp de 90 de ani şi şi-a asumat controlul naviga¬ 
ţiei pe Dunăre, al porturilor fluviale româneşti şi al şantierelor navale. Pînă 
la urmă. România a fost împărţită. Dobrogea şi Muntenia, pînă la Şiret, 
rămîneau sub ocupaţia duşmanului, o suprafaţă de aproximativ 100 000 
km 2 dintr-un teritoriu de 131 000 km 2 înainte de război, care cuprindea 
72 la sută din populaţia sa antebelică. Moldova, care a rămas mai mult 
sau mai puţin independentă, avînd propria sa administraţie, a fost despărţită 
aproape total de zona ocupată. 

Marghiloman, care îşi preluase funcţia la 18 martie, a pornit de îndată 
la pregătirea noilor alegeri parlamentare, pentru a conferi legitimitate guver¬ 
nului său şi pentru a-şi asigura o majoritate. 14 El a decis să conducă ale¬ 
gerile în concordanţă cu vechiul sistem al colegiilor şi un drept de vot 
restrîns în funcţie de nivelul impozitelor şi mărimea proprietăţii, care, ca şi 
în trecut, îi favoriza pe conservatori. Perspectivele de succes s-au mărit 
prin hotărîrea conducătorilor liberali de a nu intra în competiţie. Ei şi-au 
declarat intenţia de a rămîne credincioşi politicii urmate începînd cu august 
1916 şi de a nu lua nici o măsură care ar fi însemnat o aprobare a guver¬ 
nului Marghiloman. Erau de asemenea foarte preocupaţi ca nu cumva, 
printr-o campanie electorală animată, care, se temeau ei, ar fi putut duce 
la dezordini, să ofere Puterilor Centrale un pretext pentru înăsprirea 
măsurilor împotriva ţării. Alte grupări politice, cu toate acestea, n-au avut 
astfel de reţineri. Liga Poporului, formată în aprilie de către generalul 
Averescu şi din cîţiva foşti membri ai Partidului Conservator, a hotărît 


14 Despre guvernul Marghiloman, vezi Ion Bulei, Conservatori şi conservatism 
in România , Bucureşti, 2000, pp. 504-529. 

să participe cu propriii săi candidaţi. Cu toate că au avansat planuri de 
reformă politică şi agrară, aceasta nu a fost în măsură să fructifice populari¬ 
tatea personală a lui Averescu. N-a fost nici o surpriză că guvernul a cîşti- 
gat alegerile, însă Liga Poporului şi Partidul Muncii au dobîndit şi ele repre¬ 
zentare în noul parlament, deschis la 17 iunie. 

Sigur pe majoritatea sa. Marghiloman a încercat să promoveze un pro¬ 
gram, care nu i-a adus decît o popularitate redusă în ţară. A obţinut rati¬ 
ficarea tratatului de pace cu Puterile Centrale cu o largă majoritate, dar 
n-a putut să-l convingă pe Rege să-l semneze. Obstinaţia lui Ferdinand, 
date fiind condiţiile existente, n-a avut nici un efect practic, dar a simbo¬ 
lizat un sentiment larg răspîndit de revoltă faţă de condiţiile umilitoare de 
pace şi o hotărîre de a opune rezistenţă, fie ea şi pasivă. 

Principala problemă internă care a preocupat guvernul a fost reforma 
agrară. De-a lungul campaniei electorale. Marghiloman a făcut cunoscut 
în mod clar că se opunea exproprierii marilor moşii ca principală cale de 
sporire a loturilor ţărăneşti. Nici nu se gîndea ca toţi ţăranii să primească 
pămînt. Asemenea multor politicieni, care acceptaseră inevitabilitatea 
reformei agrare, fie liberali, fie conservatori, el dorea să creeze o clasă 
de proprietari rurali mijlocii, formată din ţărani „harnici 14 şi „merituoşi 44 , 
care să-şi asume răspunderea producţiei agricole şi să formeze coloana 
vertebrală a unui sistem politic constituţional moderat. Ministrul Agricul¬ 
turii din guvernul său, Constantin Garoflid, a încercat, dînd dovadă de 
cutezanţă, să pună în practică aceste idei. A introdus obligativitatea dării 
în arendă către comune şi grupuri de ţărani a moşiilor de peste 100 ha, 
o măsură temporară, care potrivit lui avea să pregătească terenul pentru o 
reformă agrară sistematică, o dată cu sfîrşitul războiului şi revenirea la 
cursul normal al vieţii. Dar evenimentele aveau să-l depăşească atît pe 
el, cît şi pe Marghiloman. 

In privinţa problemei Basarabiei, guvernul Marghiloman a continuat 
politica liberalilor. Situaţia de acolo, în ciuda prezenţei trupelor româneşti, 
rămînea instabilă, întrucît diverse grupuri etnice şi sociale se străduiau 
să-şi îndeplinească ambiţiile ce intrau în conflict. Republica Moldovenească 
era ameninţată şi din partea Republicii Ucrainene, care fusese proclamată 
la 20 noiembrie 1917 şi care ridicase problema viitorului Basarabiei pe 
lîngă Puterile Centrale în martie 1918. Subliniind faptul că mari grupuri 
compacte de populaţie ucraineană locuiau în partea de nord şi de sud a 
provinciei şi că aceasta în întregimea ei era legată din punct de vedere 
economic de Odessa, ucrainenii au cerut să fie reprezentaţi la negocie¬ 
rile de pace între România şi Puterile Centrale şi să aibă un cuvînt de spus 
cu privire la orice schimbări ale graniţelor între Rusia şi România. Românii 

basarabeni s-au orientat bineînţeles către România, acolo unde sprijinul 
pentru unire era puternic, atît din partea liberalilor, cît şi a conservatori¬ 
lor, inclusiv din partea lui Marghiloman şi a membrilor guvernului său. 
Astfel, atunci cînd Inculeţ şi primul său ministru, Daniil Ciugureanu, au 
sosit la Iaşi, la 20 martie, cu intenţia de a se îndrepta spre Bucureşti pen¬ 
tru a participa la negocierile de pace, Marghiloman le-a cerut să supună 
problema unirii mai întîi Sfatului Ţării. La 23 martie, Inculeţ şi Ciugureanu 
s-au reîntors la Chişinău, însoţiţi de Constantin Stere, care reprezenta guver¬ 
nul român. Dezbaterile din Sfatul Ţării au fost animate, însă blocul româ¬ 
nesc, care se pronunţa pentru unire şi forma majoritatea, a fost cel care 
şi-a impus punctul de vedere. La 27 martie, Sfatul Ţării a aprobat rezoluţia 
cu privire la unire, în conformitate cu „dreptul istoric şi dreptul etnic şi 
cu principiul că popoarele trebuie să-şi hotărască propria lor soartă' 4 . Votul 
final a fost de 86 pentru, 3 împotrivă şi 36 abţineri, în special în rîndurile 
deputaţilor germani, bulgari şi ucraineni. Majoritatea românească a pus 
însă şi un număr de condiţii pentru realizarea unirii, care ar fi permis 
basarabenilor să păstreze autonomia provinciei. Cele mai importante erau 
prevederea potrivit căreia Basarabia va continua să aibă propriul său par¬ 
lament (Sfatul Ţării), cu puterea de a aproba bugetele locale şi de a numi 
toate organele administraţiei locale, şi aceea că provincia va fi reprezentată 
proporţional cu populaţia ei în Parlamentul României. Sfatul Ţării a insis¬ 
tat, de asemenea, asupra realizării unor reforme politice şi sociale: alegerile 
din Basarabia, la toate nivelurile administraţiei, ca şi pentru Sfatul Ţării 
şi Parlamentul României, să se ţină pe baza votului universal; libertăţile 
civile, inclusiv libertatea cuvîntului, de asociere şi a presei, să fie garan¬ 
tate prin Constituţie; să fie respectate drepturile minorităţilor. 15 Aceste ce¬ 
rinţe însemnau o respingere a sistemului politic ţarist şi a politicii cultu¬ 
rale de rusificare, precum şi o hotărîre de aşezare a provinciei pe un curs 
nou, democratic, de dezvoltare. Ele reflectau, de asemenea, o anumită 
nemulţumire faţă de practicile politice din Regatul României. Noua relaţie 
cu România, aşa cum o vedeau românii-basarabeni, trebuia să fie bazată 
pe principii federaliste. 

Românii din provincie au procedat cu repeziciune la organizarea guver¬ 
nării lor. La 3 aprilie, Sfatul Ţării l-a ales pe Stere drept preşedinte al său 
şi i-a desemnat pe Inculeţ şi Ciugureanu ca miniştri fără portofoliu în ca¬ 
binetul Marghiloman. A ales, de asemenea, Consiliul de directori gene¬ 
rali care urma să ducă la îndeplinire un cuprinzător program economic 
şi social ce preconiza restabilirea ordinii publice pe baza respectării legii 


15 P. Cazacu, Moldova dintre Prut şi Nistru, 1812-1918 , laşi, [f.a.], pp. 319-321. 

şi a drepturilor cetăţenilor, reforma fiscală, reintegrarea eparhiei basarabene 
în Biserica Ortodoxă Română, „derusificarea" învăţămîntului, în confor¬ 
mitate cu spiritul şi istoria popoarelor din această provincie, precum şi 
sprijin deplin pentru agricultură, ca bază a economiei Basarabiei, pînă la 
îndeplinirea reformei agrare. Totuşi, în ciuda eforturilor Consiliului de 
directori, acesta nu putea controla cursul evenimentelor din provincie. In 
primăvară şi vară, economia s-a deteriorat constant, iar procesul de unire 

cu România s-a dovedit greoi. 

* 

In domeniul afacerilor externe, guvernul Marghiloman a urmărit o po- 
litică de neutralitate. înconjurat din toate părţile de forţe ostile, nu a avut 
altă alegere decît să încerce să stabilească relaţii mai strînse cu Puterile 
Centrale. Procedînd astfel, spera să obţină pînă la urmă o îndulcire a pre¬ 
vederilor Tratatului de la Bucureşti. Guvernul a menţinut, totuşi, relaţii diplo¬ 
matice cu ţările Antantei şi a respins cererile Puterilor Centrale de a se alătura 
războiului purtat de acestea împotriva Aliaţilor occidentali. Marghiloman 
avea numeroase dovezi pentru cît de nepopulară putea să fie o astfel de măsu¬ 
ră, dată fiind atitudinea ostilă cu care administraţia şi populaţia în general 
duceau la îndeplinire prevederile Tratatului de la Bucureşti. 

Confruntări decisive pe cîmpul de luptă au schimbat cu rapiditate sorţii 
României. Eşecul ofensivei germane din iulie 1918 pe Frontul de Vest şi 
înaintarea ulterioară constantă a Aliaţilor spre Germania, asociate cu o 
reuşită ofensivă italiană împotriva forţelor austro-ungare în Nordul Italiei 
au anunţat prăbuşirea Puterilor Centrale. In Balcani, o mişcare a Aliaţilor 
spre nord, care avea să înceapă la 15 septembrie, de la Salonic, a obligat 
Bulgaria şi Turcia să semneze un armistiţiu la 30 septembrie şi, respec¬ 
tiv, 30 octombrie. Aşa-numita Armată de la Dunăre, compusă din trei divizii 
aliate, puse sub comanda generalului Berthelot, care părăsise România 
cu statul său major în martie, după încheierea Păcii de la Buftea, era pre¬ 
gătită să treacă fluviul la Giurgiu. La 3 noiembrie, Austro-Ungaria a accep¬ 
tat condiţiile Aliaţilor pentru o încetare a focului. 

Sub impresia acestor evenimente, Brătianu şi liberalii, precum şi alţi 
politicieni proantantişti s-au grăbit să reintre în război de partea Aliaţilor. 
Guvernul Marghiloman, o piedică în calea unui asemenea act, a fost obli¬ 
gat să demisioneze la 6 noiembrie, iar Regele, cu sprijinul liberalilor, l-a 
numit pe generalul Constantin Coandă, care reprezentase înaltul Coman¬ 
dament Român pe lîngă Marele Stat Major al armatei ruse în 1916 şi 1917, 
să conducă un guvern de tranziţie. Acesta a anulat toate actele guvernu¬ 
lui Marghiloman, a luat măsuri în vederea realizării reformei electorale 
şi a celei agrare, care fuseseră înscrise în Constituţie în vara anului 1917, 
şi a pregătit armata pentru reluarea ostilităţilor. 

Regele Ferdinand a ordonat armatei reintrarea în război la 10 noiembrie 
şi în aceeaşi zi trupele aliate au trecut Dunărea la Giurgiu. Mobilizarea 
armatei s-a dovedit deosebit de dificilă, din cauza lipsei cailor şi a echipa¬ 
mentului, ca şi a dispersării ofiţerilor şi soldaţilor ce fuseseră demobili¬ 
zaţi la începutul anului, dar la mijlocul lunii noiembrie o forţă de 90 000 

A 

de oameni era gata de acţiune. In acel moment, unităţile armatei române 
începuseră să înainteze în Muntenia, Dobrogea şi Transilvania. Incepînd 
cu 10 şi 11 noiembrie, armata germană a procedat la retragerea din Româ¬ 
nia ocupată, pentru ca, la 1 decembrie, ultimele detaşamente germane să 

A 

treacă Munţii Carpaţi. In aceeaşi zi, Regele Ferdinand intra în Bucureşti 
în fruntea armatei sale. 


ROMÂNIA MARE 


România Mare a luat fiinţă cu repeziciune. Intrucît monarhia austro- 
ungară se dezintegrase, la început românii din Bucovina, la 28 noiem¬ 
brie, şi apoi aceia din Transilvania, la 1 decembrie, s-au pronunţat pentru 
unirea cu „Ţara‘\ Zece zile mai tîrziu, Sfatul Ţării din Basarabia a renunţat 
la toate condiţiile formulate în martie pentru unire. 

A 

In Bucovina, în decursul celor patru ani de război, activitatea naţiona¬ 
listă românească fusese modestă. Pînă în 1916, majoritatea soldaţilor 
români, precum şi populaţia civilă, inclusiv ţărănimea, rămăseseră loiale 
Austriei. Cazurile de colaborare cu autorităţile de ocupaţie ruseşti erau 
rare şi doar cîţiva intelectuali au emigrat în România pentru a continua 

A 

activităţi antiaustriece. In Bucovina, propaganda lor avusese o oarecare 
influenţă printre intelectuali, care deveniseră, după intrarea României în 
război, mai sensibili la ideea unei Românii Mari. Măsurile aspre adop¬ 
tate de autorităţile militare austro-ungare împotriva populaţiei civile ro¬ 
mâneşti, suspectată de activităţi subversive, au contribuit în mare măsură 
la promovarea iredentismului. Cu toate acestea, deputaţii români din Par¬ 
lamentul austriac au rămas loiali pînă în sesiunea din 22 octombrie 1918, 
ultima oară cînd reprezentanţii Bucovinei s-au adresat acestui for. După 
aceea, dat fiind că vechile instituţii imperiale se dezintegraseră, românii 
şi celelalte naţionalităţi ale Bucovinei şi-au asumat responsabilitatea pro¬ 
priilor lor treburi prin intermediul nou formatelor consilii naţionale. 

Fruntaşii politici români din Bucovina au trecut la acţiune decisivă, pen¬ 
tru a face ca această provincie să devină parte a României, convocînd o 
adunare constituantă la Cernăuţi, la 27 octombrie. Compusă din deputaţi 
ai Parlamentului austriac şi ai Dietei provinciale din Bucovina, din politi- 

cieni locali şi proeminente figuri ale vieţii economice şi intelectuale, adu¬ 
narea a aprobat o rezoluţie exprimînd intenţia sa de unire a provinciei cu 
România şi de creare a unui consiliu naţional format din 50 de membri, 
care să se ocupe de administrarea treburilor ei pînă la realizarea unirii pro- 
priu-zise. Consiliul, avîndu-1 drept preşedinte pe Iancu Flondor, fost de¬ 
putat în Parlamentul austriac, nu a lăsat să planeze nici un dubiu asupra 
faptului că se va opune oricărei împărţiri a ţării după considerente etnice. 
Această poziţie l-a adus într-un conflict acut cu Consiliul Naţional Ucrai¬ 
nean, care, la sfîrşitul lui octombrie, preluase controlul asupra districtelor 

a 

locuite de ucraineni (ruteni) şi asupra oraşului Cernăuţi. In acest moment, 
la 4 noiembrie, Aurel Onciul, un alt fost deputat în Parlamentul austriac, 
care acţiona pentru păstrarea Bucovinei în cadrul unui stat austriac fede¬ 
ral, a încheiat o înţelegere cu Consiliul Naţional Ucrainean pentru împăr¬ 
ţirea provinciilor în districte separate româneşti şi rutene şi, împreună, 
au forţat guvernatorul austriac să cedeze puterea guvernului provizoriu 
româno-ucrainean de la Cernăuţi. Consiliul Naţional Român a denunţat 
de îndată înţelegerea şi, la 7 noiembrie, a apelat la guvernul român de la 
Iaşi să trimită trupe. Răspunsul a fost imediat. La 11 noiembrie, trupele 
române au intrat în Cernăuţi şi forţele ucrainene s-au retras către Galiţia, 
fără să opună rezistenţă. Consiliul Naţional Român a creat ulterior pro¬ 
priul său guvern provizoriu, avîndu-1 pe Flondor preşedinte al Consiliului 
de Miniştri. Dar independenţa sa a durat doar două săptămîni, întrucît sen¬ 
timentul favorabil unirii cu România era covîrşitor. La 28 noiembrie, Con¬ 
siliul Naţional a convocat un congres românesc, care a votat în unanimitate 
pentru unire. Guvernul român a aprobat acest act, la 19 decembrie, prin decret. 

A 

In Transilvania, evenimentele au avut un curs similar. După eşecul nego¬ 
cierilor formale între primul-ministru Istvân Tisza şi Partidul Naţional Ro¬ 
mân, desfăşurate în 1914, nici o soluţie de compromis în problema naţională 
n-a mai fost posibilă. Partidul Naţional şi-a încetat activitatea în august 
1914. Ca şi în Bucovina, majoritatea soldaţilor şi civililor români şi-au 
îndeplinit obligaţiile în mod loial, deşi un mic, dar constant, val de inte¬ 
lectuali şi de alte categorii continua să treacă graniţa în România, îngroşînd 
rindurile celor ce activau pentru unirea provinciei cu România. După intra¬ 
rea României în război şi pătrunderea trupelor române în Transilvania, 
guvernul ungar a luat măsuri severe pentru limitarea activităţilor politice 
şi culturale ale românilor. Cea mai notabilă a fost crearea de către aces¬ 
ta a unei „zone culturale 14 de-a lungul frontierei cu România, care era menită 
să înăbuşe, o dată pentru totdeauna, sentimentul naţional românesc. In anii 
1917 şi 1918 guvernul ungar a introdus o serie de măsuri plasînd şcolile 
elementare şi secundare, ortodoxe şi unite, sub controlul statului, acţiune 

care a semnificat maghiarizarea şi care, într-adevăr, era concepută să ducă 
la bun sfîrşit campania care începuse în 1879 cu adoptarea primei legi 
cuprinzătoare de restrîngere sau de interzicere a activităţilor şcolilor con¬ 
fesionale nemaghiare. 16 

Cu toate că Partidul Naţional decisese să-şi reia activitatea în decem¬ 
brie 1917, aceasta a rămas discretă pînă în toamna anului 1918. La 12 
octombrie, fruntaşii partidului s-au pronunţat în favoarea autodeterminării 
pentru „naţiunea română din Ungaria şi Transilvania 44 şi au făcut cunos¬ 
cută intenţia lor de a convoca o adunare naţională pentru a hotărî soarta 
Transilvaniei. Alexandru Vaida, un deputat din Parlamentul ungar, a dat 
citire unei declaraţii în acest sens în Camera Deputaţilor, cu ocazia unei 
memorabile sesiuni din 18 octombrie. Intrucît aparatul administrativ exis¬ 
tent în Transilvania se dezagregase, Partidul Naţional şi micul Partid 
Social-Democrat Român au creat un Consiliu Naţional Român la 31 oc¬ 
tombrie. Consiliul, alcătuit din şase membri pentru fiecare partid, şi-a 
asumat atribuţiile unui guvern provizoriu român, iar la 9 noiembrie a infor¬ 
mat Guvernul ungar că preia controlul asupra tuturor zonelor din Ungaria 
şi Transilvania locuite de români. Negocierile acestuia de la Arad, din 
12-14 noiembrie, cu Oszkâr Jâszi, ministrul Naţionalităţilor în noul guvern 
ungar condus de Mihâly Kârolyi, care îşi preluase funcţia la 31 octombrie, 
nu au dus la nimic. Jâszi a propus un sistem de autonomie cantonală, 
bazat pe modelul elveţian, dar românii au insistat asupra dreptului deplin 
la autodeterminare. 17 Ca urmare, Partidul Naţional a convocat Marea 
Adunare Naţională, care s-a întrunit la Alba Iulia, la 1 decembrie. Cu o 
participare de circa 100 000 de delegaţi, veniţi din toate colţurile Transil¬ 
vaniei, aceasta a aprobat cu o majoritate zdrobitoare unirea cu România. 
Dar a pus unele condiţii: Transilvania să rămînă autonomă pînă se va 
putea alege o adunare constituantă pentru România unită şi se va orga¬ 
niza noul stat naţional în conformitate cu principiile liberale şi democra¬ 
tice. Adunarea a pus puterea executivă în mîinile unui Consiliu Dirigent, 
cu sediul la Sibiu. Guvernul român a recunoscut unirea, prin decret, la 
11 decembrie. 

a 

In timp ce se reuneau astfel părţile constitutive ale statului naţional român 
lărgit, Brătianu făcea pregătiri febrile pentru lupta ce era sigur că se va 


16 Lazăr Triteanu, Şcoala noastră 1850-1916: „ Zona Culturală ", Sibiu, 1919, 
pp. 61-156. 

17 Oszkâr Jâszi, Visszaemlekezes a roman nemzeti komiteval folytatott Aradi tar- 
gyalăsaimra , Cluj, 1921. 

da la conferinţa generală de pace. 17a Dar a rămas, totuşi, înmărmurit de 
ostilitatea pe care a avut-o de înfruntat din partea Aliaţilor occidentali. 
Politicienii francezi şi britanici au interpretat pacea separată a României 
cu Puterile Centrale ca o abrogare a Tratatului din 1916 şi s-au conside¬ 
rat ca atare exoneraţi de orice responsabilitate de a-şi ţine promisiunile 
pe care le făcuseră pentru a dobîndi intrarea României în război. 

Brătianu a sosit la Paris, la 13 ianuarie 1919, avînd o concepţie proprie 
privind locul pe care România ar trebui să-l aibă la Conferinţa de Pace. 
Toate activităţile sale au fost bazate pe insistenţa că tratatul din 1916 cu 
Antanta rămăsese valabil şi că, în consecinţă, România era îndreptăţită 
să primească tot ceea ce i s-a promis şi să fie tratată ca partener aliat cu 
drepturi depline. El a respins cu fermitate contraargumentele potrivit căro¬ 
ra România abrogase ea însăşi tratatul prin încheierea unei păci separate 
cu inamicul. El era hotărît, de asemenea, să obţină recunoaşterea de către 
Aliaţi a dobîndirii Basarabiei, care, desigur, nu figurase în tratatul iniţial. 

Tratamentul acordat României la conferinţă s-a dovedit a fi un puter¬ 


nic şoc pentru Brătianu. în primul rînd, Cei Patru Mari, care împreună 
cu Japonia constituiseră Consiliul Suprem, deciseseră că România trebuia 
să fie pedepsită pentru capitularea ei din 1918. Întrucît îşi rezervaseră ori¬ 
cum dreptul de a lua deciziile finale, nu au avut nici o intenţie de a per¬ 
mite României să ia parte ca egal la procesul de pace. Consiliul Suprem 
şi-a exprimat clar poziţia faţă de România, permiţîndu-i să participe la 
conferinţă doar cu cei doi reprezentanţi ai ei, în timp ce Serbiei, care nu 
capitulase niciodată, i-a acceptat trei reprezentanţi. Dar chiar şi aşa, Con¬ 
siliul îi consulta pe aceşti reprezentanţi (şi pe cei ai altor aliaţi mai mici) 
doar atunci cînd erau luate în consideraţie probleme de interes direct pen¬ 
tru ţările lor şi cîteodată nici măcar atunci. Marile Puteri i-au dat României 
locuri în 7 dintre numeroasele comisii însărcinate cu investigarea diverselor 
probleme concrete şi cu pregătirea rapoartelor asupra acestora pentru uzul 
factorilor de decizie, dar, poate pentru a evita vreo obstrucţie nedorită, ei 
i-au exclus pe reprezentanţii României din două comisii, şi anume din ace¬ 
lea care se ocupau de graniţele teritoriale şi de minorităţi, probleme pe care 
Brătianu şi majoritatea românilor le considerau cruciale pentru viitorul ţării. 

A, 

In faţa acestor lovituri, Brătianu a pledat cu şi mai multă forţă cauza Ro¬ 
mâniei şi, procedînd astfel, s-a făcut nesuferit celor mai importanţi dintre 


17a Pentru o succintă trecere în revistă a scopurilor şi frustrărilor lui Brătianu în 
timpul conferinţei de pace, vezi Atanasie Iordache, „Ion l.C. Brătianu la conferin¬ 
ţa păcii de la Paris din 1919“, Revista Istorică , serie nouă, voi. 4, nr. 9-10 (1993), 
pp. 817-839. 

Aliaţi. Două apariţii în faţa Consiliului Suprem, în timpul analizării pro¬ 
blemelor teritoriale, au scos în evidenţă profunzimea angajării sale faţă 
de ideea României Mari. La 31 ianuarie 1919, el a respins net orice com¬ 
promis cu privire la revendicările teritoriale ale României. A cerut cedarea 
întregului Banat, în conformitate cu termenii tratatului din 1916, evocînd 
istoria (strămoşii românilor au fost primii care s-au aşezat în această regiu¬ 
ne) şi statistici etnice (românii constituiau cea mai numeroasă naţiona¬ 
litate din întreaga regiune) pentru a-şi justifica revendicarea. S-a opus 
împărţirii, chiar dacă treimea estică a Banatului cuprindea o majoritate sîrbă, 
pe motivul că o astfel de măsură ar distruge „integritatea economică şi 
politică 46 a regiunii. 18 Cei prezenţi nu s-au lăsat impresionaţi, chiar dacă 
Brătianu a invocat faptul că moartea a 335 000 de soldaţi români în război 
ar justifica prin ea însăşi pretenţia României. La 1 februarie, el şi-a con¬ 
tinuat expunerea, argumentînd de data aceasta că România trebuie să pri¬ 
mească întreg teritoriul ce i s-a promis în 1916, ca recompensă dreaptă 
pentru sprijinul dat Antantei. El a respins cu indignare sugestiile Consiliului 
Suprem potrivit cărora plebiscite imparţiale în teritoriile disputate (Buco¬ 
vina, Transilvania şi Basarabia) ar oferi o evaluare mai corectă a opiniei 
publice decît adunările populare care votaseră unirea în toamna preceden- 
tă. In Transilvania, admitea Brătianu, maghiarii nu au votat pentru unire 
şi nici nu ar face-o, pentru că nu doreau să accepte statutul de minoritate 
în raport cu un popor pe care l-au dominat o mie de ani. El a evidenţiat 
că, în orice caz, războiul rezolvase problema, dar a promis că statul român 
va acorda minorităţilor libertăţi politice cît mai depline posibil. Dacă aspi¬ 
raţiile teritoriale ale României vor fi satisfăcute şi dacă Aliaţii vor acor¬ 
da permisiunea de a se înainta mai departe către apus în Ungaria, atunci, 
a promis Brătianu, armata sa va distruge bolşevismul, „o boală gravă şi 
contagioasă 41 , care se răspîndea cu repeziciune din Rusia spre Ungaria şi 
Europa Centrală. Răspunsul Consiliului a fost foarte departe de speranţele 
lui Brătianu. El a votat pur şi simplu pentru înfiinţarea unei Comisii Teri¬ 
toriale Româneşti, a cărei sarcină era să judece legitimitatea revendicărilor 
teritoriale ale României. 

Brătianu a recunoscut că de unul singur ar avea puţine şanse de reuşită 

A 

în confruntarea cu autoritatea Marilor Puteri. In luna mai, exasperat de 
statutul de categoria a doua acordat României şi lui însuşi, a încercat să 
constituie un front unit al micilor „învingători 44 est-europeni (Polonia, 
Cehoslovacia, Serbia, Grecia şi România) cu scopul de a obţine o audi- 


18 Papers relating to the Foreigrt Relations of the United States: The Paris Peace 
Conference, 1919, III, Washington, 1943, pp. 830-834. 



PRIMUL RĂZBOI MONDIAL 


325 


enţă mai favorabilă doleanţelor lor. Problema pe care a ales-o ca test de 
putere a fost tratatul de pace cu Austria. El şi colegii săi erau nemulţu¬ 
miţi întrucît nu urmau să vadă textul tratatului înainte de a fi supus Austriei 
şi, ca atare, n-ar fi avut prilejul să propună schimbări. Cu toate că Brătianu 
şi colegii săi au reuşit, pînă la urmă, să vadă tratatul, ei nu au avut nici 
o influenţă asupra formei lui finale. 

Pentru Brătianu (şi pentru toţi românii) problema teritorială cea mai 
importantă era Transilvania. Brătianu era hotărît să primească fiecare cen¬ 
timetru pătrat din această provincie şi, dacă era posibil, să extindă fron¬ 
tiera cu Ungaria spre apus pînă la Tisa. Dar preocuparea teritorială s-a 
amestecat printre alte probleme: hotărîrea celor Patru Mari să realizeze 
o pace pentru Europa care să convină propriilor lor interese; interesul lor 
pentru drepturile minorităţilor în statele succesoare în general şi în România 
în special; ameninţarea vădită a bolşevismului în Europa Centrală. 

Linia de demarcaţie dintre forţele ungare şi româneşti, stabilită la 13 
noiembrie 1918 de către generalul Louis Franchet d’Esperey, comandantul- 
şef al Forţelor Aliate în Europa de Sud-Est, de-a lungul Mureşului în 
Transilvania centrală nu s-a menţinut. Trupele române au continuat să îna¬ 
inteze, în ciuda interdicţiei formulate de Consiliul Suprem la 25 ianuarie 
1919 în privinţa cuceririi de teritoriu fără aprobarea acestuia. La momen¬ 
tul respectiv, armata română înaintase deja de-a lungul unui front larg către 
poziţii aflate cam la jumătatea drumului dintre Cluj şi Oradea. Consiliul 
Inter-Aliat de Război de la Versailles a încercat să pună în sfîrşit capăt 
ostilităţilor din Transilvania la 25 februarie prin stabilirea unei noi linii de 
demarcaţie de-a lungul căii ferate ce ducea de la Satu Mare, prin Oradea, 
la Arad, pe care Consiliul Suprem a recunoscut-o, la 26 februarie, ca li¬ 
mită absolută a ocupaţiei române. Cele trei oraşe au rămas în afara zonei 
româneşti şi continuau să fie ocupate de către trupele franceze. Pentru a 
preîntîmpina alte ostilităţi, Consiliul a creat o zonă neutră între armata 
română şi cea ungară la vest de linia de demarcaţie. Cînd, la 20 martie, 
locotenent-colonelul Femand Vix, de la Misiunea Militară Aliată din 
Budapesta, a informat guvernul ungar despre această hotărîre, Kârolyi a 
obiectat cu înverşunare, susţinînd că această zonă ar deposeda Ungaria 
de o suprafaţă întinsă locuită în special de maghiari. A urmat o criză poli¬ 
tică. Kârolyi a demisionat şi un nou guvern format din comunişti şi so¬ 
cialişti de stînga a proclamat Republica Sovietică la 21 martie. 

Brătianu era deplin conştient de îngrijorarea Aliaţilor cu privire la 
răspîndirea bolşevismului din Rusia în Europa Centrală şi a căutat să pro¬ 
fite de întorsătura evenimentelor pentru a-şi promova propria cauză. La 

un prînz cu Lloyd George, la 25 martie, el a solicitat solidaritate din partea 
tuturor Aliaţilor în faţa „pericolului bolşevic" şi a propus trimiterea ime¬ 
diată a unui ajutor militar aliat polonezilor şi românilor pentru a le per¬ 
mite să se opună puhoiului. 19 Brătianu era încrezător că incertitudinea po¬ 
litică din Ungaria va întări poziţia sa la Conferinţa de Pace, întrucît numai 
România avea forţele imediat disponibile pentru a trece la acţiune împotri¬ 
va Republicii Sovietice. El se angajase deja într-o campanie înverşunată 
de cîştigare a sprijinului împotriva Ungariei şi a bolşevismului şi era dor¬ 
nic să purceadă la o campanie militară cu autorizarea Aliaţilor, în scopul 
de a pătrunde mai adînc în Ungaria, de a răsturna regimul blestemat, această 
acţiune accentuînd pretenţiile teritoriale ale României. Dar speranţele sale 
s-au năruit, cînd, la 1 aprilie, Consiliul Suprem a hotărît să trimită pe gene¬ 
ralul Jan Christian Smuts la Budapesta pentru a încerca să ajungă la o în¬ 
ţelegere cu Bela Kun, şeful noului guvern ungar. Brătianu se temea că, 
dacă Bela Kun avea să fie conciliant, Consiliul Suprem va recunoaşte 
regimul acestuia şi-l va invita să trimită o delegaţie la Paris, situaţie care 
ar fi putut costa scump România sub raport teritorial. Dar temerile sale 
s-au dovedit nefondate. Kun numai conciliant nu a fost la întîlnirea sa cu 
Smuts. El a respins autoritatea Consiliului Suprem de a impune propria 
sa graniţă Ungariei şi a cerut ca linia de demarcaţie de-a lungul Mureşului, 
din 13 noiembrie 1918, să fie restabilită şi, drept rezultat, armata română 
să fie obligată să se retragă la estul rîului. Smuts n-a avut altă alegere decît 

să se reîntoarcă la Paris, la 12 aprilie, lăsînd conflictul româno-ungar nere- 
* 

zolvat. Intre timp, Brătianu şi Consiliul de Miniştri de la Bucureşti hotărî- 
seră să ia lucrurile în propriile lor mîini, trimiţînd armata română mai adînc 
spre vest. Ei plănuiau să înceapă ofensiva la data de 16 aprilie. Un atac 
ungar, declanşat în regiunea Munţilor Apuseni, în noaptea de 15 spre 16 
aprilie, a dat campaniei române aparenţele unui contraatac şi a folosit pen¬ 
tru a-i calma pe Aliaţi, a căror nemulţumire faţă de comportarea lui Brătianu 
ajunsese la un punct critic. 

Ofensiva română s-a desfăşurat cu succes şi a împins constant inami¬ 
cul înapoi în estul Ungariei. Brătianu a urmărit cu înfrigurare înaintarea 
armatei române, întrucît era convins că viitoarele fruntarii ale României 
depindeau de rezultatul acestei campanii. La 25 aprilie, el şi-a informat 
colegii de la Bucureşti că era pregătit să exercite în continuare presiuni 
pentru o graniţă pe Tisa şi că nu va accepta „ca dificultăţi politice" — 
referire la aşteptatele obiecţii din partea Aliaţilor — să-i stea în cale. Era 


19 Gheorghe I. Brătianu, Acţiunea politică şi militară a României în 1919 , 
Bucureşti, 1940, pp. 59-60. 

de asemenea dornic să coordoneze o ocupaţie militară comună a Ruteniei 
şi a sudului Galiţiei, împreună cu armata poloneză, cu scopul de a pre¬ 
veni o joncţiune a „bolşevicilor ruşi şi unguri 44 . 

La începutul lunii mai, armata română avansase mult în estul Ungariei 
şi nu exista nici un obstacol serios în calea unui marş asupra Budapestei. 
Dar în acest moment, la Paris, Aliaţii au intervenit ferm cerînd oprirea 
înaintării românilor spre Tisa. Brătianu însuşi a început să reflecteze mai 
bine în legătură cu înţelepciunea înaintării mai adînci în teritoriul Ungariei, 
întrucît nu dorea să realizeze răsturnarea Republicii Sovietice şi înlocu¬ 
irea acesteia cu un guvern ungar conservator şi naţionalist, care, cu spri¬ 
jinul Aliaţilor, ar fi rezistat cu siguranţă cererilor teritoriale ale României. 

A 

In consecinţă, la începutul lunii mai, înaintarea română s-a oprit la Tisa. 

In iunie, relaţiile dintre Consiliul Suprem şi Brătianu s-au degradat din 
nou. La 10 iunie, Consiliul l-a admonestat pe Brătianu pentru faptul că nu 
ţinuse seama de linia de demarcaţie Franchet d’Esperey şi, ca atare, pre¬ 
cipitase criza care a dus la demisia guvernului Kârolyi şi la venirea la pu¬ 
tere a bolşevicilor. Mînia Consiliului fusese aţîţată de campania armatei 
ungare de pe frontul cehoslovac, care începuse la 30 mai şi care avusese 
succese notabile. Dar Bela Kun răspunsese într-un mod conciliant ulti¬ 
matumului adresat de Consiliu pentru a opri înaintarea Armatei Roşii, iar 
Consiliul spera să folosească această ocazie pentru a realiza şi o regle¬ 
mentare paşnică a disputei teritoriale ungaro-române. Aliaţii au cerut acum 
ca Brătianu să-şi retragă trupele de la Tisa pe linia de demarcaţie trasată 
în februarie de către Consiliul lnter-Aliat de Război. Brătianu a refuzat. 
Atunci cînd a subliniat că nu el era responsabil pentru condiţiile sociale 
din Ungaria şi cînd a insistat că Tisa era singura linie de apărare concretă 
pentru armata sa, Consiliul a ameninţat că îi va tăia orice aprovizionări 
militare şi orice alt ajutor acordat României dacă nu se va conforma ime¬ 
diat condiţiilor sale. Impasul ivit între Aliaţi şi Brătianu în privinţa fron¬ 
tierelor a fost accentuat de o dispută acerbă referitoare la politica României 
faţă de minorităţi. Convins că nu putea obţine nimic mai mult la Paris, 
cel puţin pentru moment, Brătianu a plecat spre casă la 2 iulie. 

In decurs de o lună, trupele române aveau să ajungă la Budapesta. Rămă¬ 
seseră pur şi simplu pe poziţiile lor pe Tisa, un act care arătase încă o da¬ 
tă că Aliaţii nu vor lua nici o măsură serioasă pentru a duce la îndeplinire 
ameninţările împotriva României. Armata ungară, care profitase de acalmia 
luptelor pentru a se regrupa, a lansat un atac dincolo de Tisa, la 20 iulie. 
Dar după o înaintare iniţială, aceasta a fost respinsă de o puternică contra¬ 
ofensivă română, începută la 24 iulie. La 29 iulie, românii au trecut Tisa 
şi s-au îndreptat rapid spre Budapesta. La 1 august, Kun şi guvernul său au 



328 


ROMÂNIA, 1866-1947 


demisionat, iar la 4 august armata română a intrat în capitala Ungariei. 
Principalul obiectiv urmărit de Brătianu prin ocuparea oraşului a fost acela 
de a instala un guvern doritor să facă pace pe baza unor condiţii favora¬ 
bile României. Pentru moment, românii au impus severe condiţii de armis¬ 
tiţiu noului guvern ungar: reducerea armatei ungare la 15 000 de oameni, 
aceasta putînd fi folosită doar pentru apărarea ordinii publice; confiscarea 
întregului echipament militar care depăşea necesităţile acestei forţe; plata 
tuturor cheltuielilor implicate de întreţinerea forţei româneşti de ocupaţie 
la vest de Tisa. Autorităţile de ocupaţie româneşti au confiscat, de asemenea, 
mari cantităţi de echipament industrial, locomotive şi alte bunuri mobile, 
acţiune pe care au justificat-o ca reprezentînd reparaţii pentru pierderile 
pe care România le suferise de-a lungul ocupaţiei germane şi austro-ungare 
din 1917-1918. 

în timp ce se consuma disputa româno-ungară cu privire la frontieră, 
Brătianu fusese implicat într-o dispută cu Aliaţii privind drepturile mino¬ 
rităţilor. Problema în dispută era în esenţă similară aceleia care cauzase 
atîta ostilitate între România şi puterile occidentale la Congresul de la Ber¬ 
lin din 1878: statutul civil al evreilor din România. Metoda aplicată de 
către Marile Puteri în abordarea acestei probleme a fost, de asemenea, o 
reminiscenţă a conferinţei de pace anterioare. Acestea au introdus în pro¬ 
iectul tratatului de pace cu Austria garanţii privind drepturi egale, precum 
şi angajamentul de a lua ulterior alte măsuri pe care le-ar fi putut consi¬ 
dera drept necesare în favoarea evreilor. Toate aceste drepturi urmau să 
fie stabilite în detaliu într-un tratat separat al minorităţilor, pe care Aliaţii 
aveau să-l redacteze, iar România ar fi fost obligată să-l semneze. Influ¬ 
entele organizaţii evreieşti din Europa Occidentală au adus această ches¬ 
tiune în faţa Marilor Puteri şi au făcut presiuni pentru o soluţie care să 
asigure garanţii internaţionale cu privire la orice fel de angajamente pe 
care şi le-ar putea asuma guvernul României. 

Brătianu s-a simţit nu numai profund jignit, dar şi îngrijorat că grupurile 
evreieşti care aveau strînse legături cu cercurile financiare şi politicienii 
liberali din Europa Occidentală şi America puteau crea enorme dificultăţi 
României chiar în momentul în care aceasta avea nevoie disperată de aju- 
torul Aliaţilor pentru a-şi împlini aspiraţiile sale naţionale. In consecinţă, 
el a promis Aliaţilor, la 31 mai, că România va asigura „egalitatea abso- 
lută“ şi libertăţi politice largi tuturor minorităţilor etnice, dar a refuzat să 
accepte o micşorare a suveranităţii ţării sale permiţînd altor state să dicteze 
politica guvernamentală. Refuzul său hotărît de a accepta mai mult a con- 

dus la noi tensiuni cu Aliaţii, ceea ce a precipitat plecarea lui de la Paris 
la 2 iulie. 20 

De la Bucureşti, Brătianu a continuat să se opună Tratatului cu Austria. 
O misiune a Consiliului Suprem, condusă de Sir George Clerk, venită la 
Bucureşti la începutul lunii septembrie, a sporit tensiunea, întrucît aducea 
o notă a Consiliului, ce îl acuza pe Brătianu de sfidare flagrantă a voinţei 

A 

acestuia, prin urmărirea propriilor sale obiective în Ungaria. In aseme¬ 
nea împrejurări, nu este surprinzător că Aliaţii au respins propunerea lui 
Brătianu ca România să adere la tratat, dar să nu fie obligată să îndepli¬ 
nească prevederile ce-i lezau interesele. Lucrurile ajungînd într-un astfel 
de impas, nici un delegat român nu a fost prezent la semnarea Tratatului 
cu Austria de la Saint Germain la 10 septembrie. Două zile mai tîrziu, 
Brătianu şi guvernul său au demisionat, invocînd drept motive neluarea 
în seamă a Tratatului de pace din 1916 de către Consiliul Suprem şi im¬ 
punerea de către acesta a unor condiţii incompatibile cu suveranitatea ţării. 
Brătianu a fost urmat în funcţie, la 29 septembrie, de fostul său ministru 
de Război, generalul Arthur Văitoianu, dar nu exista nici o îndoială că el 
deţinea puterea reală în guvern. 

Consiliul Suprem a rezolvat în cele din urmă problemele cu România 
la 15 noiembrie, cînd a adresat guvernului Văitoianu un ultimatum, cerîn- 
du-i ca în interval de 8 zile să retragă armata română din Ungaria pe linia 
de frontieră stabilită de Conferinţa de Pace; să primească o comisie inter¬ 
aliată care să aprecieze valoarea bunurilor rechiziţionate în Ungaria de 
forţele de ocupaţie române; să oprească orice viitoare rechiziţie; să sem¬ 
neze tratatul cu Austria şi Tratatul Minorităţilor. Consiliul a ameninţat cu 
severe sancţiuni în cazul în care guvernul nu se va conforma. Guvernul 
Văitoianu a refuzat, cu toate acestea, şi a demisionat la 30 noiembrie. 
Succesorul său, aşa-numitul guvern al Blocului Parlamentar, condus de 
Alexandru Vaida, a hotărît să accepte condiţiile Consiliului, pentru a nu 
periclita cîştigurile deja obţinute şi pentru a restabili bunele relaţii cu Occi¬ 
dentul, pe care majoritatea politicienilor români le considerau esenţiale 
pentru dezvoltarea postbelică a ţării. Vaida a fost de acord în principiu să 
rezolve diferendele privind Ungaria şi l-a trimis pe generalul Coandă la 
Paris, unde acesta a semnat Tratatul cu Austria şi Tratatul Minorităţilor 
la 9 decembrie. 

Situaţia Banatului a fost rezolvată relativ uşor. Brătianu căutase să 
încorporeze întreaga regiune în România pe baza criteriului populaţiei 
(600 000 români faţă de 400 000 şvabi şi 300 000 sîrbi) şi a unităţii 


20 Ibidem , pp. 55-56, 78-86. 

economice şi geografice a regiunii, dar Consiliul Suprem a trasat fron¬ 
tiera între România şi noua Iugoslavie de-a lungul unor graniţe aproxi¬ 
mativ etnice: românii au primit circa două treimi din regiune, iar sîrbii o 
treime. Armata sîrbă, care ocupase cea mai mare parte a Banatului, a aban¬ 
donat acea porţiune care avea să revină României în mîinile francezilor, 
aceştia predînd-o apoi armatei române în iulie 1920. 

Aprobarea formală de către Aliaţi a dobîndirii de către România a 
Basarabiei a fost o altă chestiune. Ea a fost dată încet şi fără tragere de 
inimă şi a pus forţa de convingere a lui Brătianu la grea încercare. El a 
subliniat că 70 la sută din populaţie era românească şi a insistat că unirea 
cu România fusese realizată liber de către o adunare legal constituită, Sfatul 
Ţării. într-una din apariţiile sale în faţa Comisiei Teritoriale Româneşti, 
la 22 februarie 1919, el a atras atenţia că naţiunea română nu putea exista 
fără Nistru ca graniţă răsăriteană: „Basarabia este uşa casei noastre; în 
mîna altora ar primejdui însăşi vatra.“ Dar Aliaţii nu au fost lesne influ¬ 
enţaţi. Americanii par să fi fost cei mai încăpăţînaţi. Secretarul de Stat 
Robert Lansing, afişînd un scepticism arogant cu privire la modul în care 
România dobîndise teritoriul, a întrebat dacă Brătianu ar fi de acord cu 
un plebiscit în Basarabia. Brătianu a răspuns că nu crede că ar fi de acord. 
El a susţinut că nu are nici un fel de dubii în privinţa rezultatului, dar că 
nu va fi de acord cu o retragere a armatei, ceea ce, în mod sigur, ar expune 
populaţia la „anarhie bolşevică 44 . 

întreaga chestiune, care a fost amestecată cu alte probleme în suspen¬ 
sie între Aliaţi şi România, s-a prelungit aproape tot anul 1920. La începutul 
acelui an, Alexandru Vaida, prim-ministrul României, s-a dus la Paris şi 
a ajuns la o înţelegere cu Aliaţii în privinţa evacuării Ungariei. Spre sfîrşi- 
tul lui martie, evacuarea fusese încheiată, dar Consiliul Ambasadorilor, 
care se constituise în cadrul Conferinţei de Pace, a declarat că nu va semna 
tratatul pe care îl elaborase cu privire la Basarabia pînă cînd România nu 
va semna pacea definitivă cu Ungaria. Această condiţie a fost pînă la urmă 
îndeplinită, atunci cînd România a semnat Tratatul de la Trianon, la 4 iunie 
1920, prin care i s-a acordat întreaga Transilvanie inclusiv oraşele Oradea 
şi Arad. Totuşi, abia la 28 octombrie, i-a prezentat Consiliul Ambasadorilor 
lui Take Ionescu, ministru de Externe în noul guvern condus de către gene¬ 
ralul Averescu, tratatul cu privire la unirea Basarabiei cu România. Acesta 
recunoştea suveranitatea României asupra teritoriului respectiv şi speci¬ 
fica Nistrul drept graniţă între România şi Rusia, dar prevedea, de aseme¬ 
nea, că Rusia va adera la tratat atunci cînd va veni la putere un guvern cu 
care Aliaţii vor putea trata şi că toate aceste probleme în dispută în privin- 

ţa detaliilor tratatului vor fi rezolvate atunci prin arbitrarea de către Con¬ 
siliul Societăţii Naţiunilor. Dar negocierile propriu-zise pentru o reglemen¬ 
tare aveau să fie lăsate pe seama României şi a Rusiei. Refuzul acesteia 
din urmă de a recunoaşte suveranitatea României asupra teritoriului s-a 
dovedit un obstacol major în calea normalizării relaţiilor între cele două 
ţări de-a lungul întregii perioade interbelice. 

Conferinţa de pace a rezolvat cu relativă uşurinţă problema graniţelor în 
Dobrogea între România şi Bulgaria. Tratatul de la Neuilly din 27 noiem¬ 
brie 1919a lăsat intactă frontiera stabilită prin Pacea de la Bucureşti din 1913. 

a 

In toamna anului 1920 toate noile cîştiguri teritoriale ale României pri¬ 
miseră sancţionarea pe plan internaţional. Se adăugaseră astfel 156 000 
km 2 (în 1919, România cuprindea astfel 296 000 km 2 ) şi 8,5 milioane de 
locuitori (în 1919, România avea 16 250 000 locuitori) faţă de Regatul 
dinainte de război. Numărul românilor trăind în afara frontierelor noului 
stat naţional mărit se redusese în consecinţă la aproximativ 600 000: 
250 000 în Uniunea Sovietică, 230 000 în Iugoslavia, 60 000 în Bulgaria 
şi doar 24 000 în Ungaria. Dar în procesul de împlinire a aspiraţiilor naţio- 

A 

nale îndelung nutrite, românii s-au ales şi cu substanţiale minorităţi. In 
1920, înjur de 30 Ia sută din populaţie era formată din neromâni, faţă de 
8 la sută înainte de război, potrivit recensămîntului realizat în 1912. 
Minorităţile cele mai importante în noua Românie erau maghiarii (9,3 la 
sută din totalul populaţiei), evreii (5,3 la sută), ucrainenii (4,7 la sută) şi 
germanii (4,3 la sută). Noile provincii au sporit de asemenea substanţial 
capacitatea productivă a României. De exemplu, potenţialul industrial al 
ţării era în 1919 de 235 la sută faţă de ceea ce fusese în 1916, o creştere 
datorată în principal Transilvaniei şi Banatului. 

Aceste cîştiguri de teritoriu, populaţie şi capacităţi economice trebuie totuşi 
cîntărite în raport cu enormele pierderi umane şi materiale cauzate de răz¬ 
boi. Dacă se adaugă numărul soldaţilor ucişi — aproximativ 300 000 — 
la numărul de morţi din rîndul populaţiei civile, se apreciază că România 
a pierdut o zecime din populaţia ei de dinainte de război. Totalul distruge¬ 
rilor suferite de industrie, agricultură şi alte ramuri ale economiei şi de 
proprietatea particulară au fost apreciate la 72 000 milioane lei aur. Industria 
a suferit cel mai mult. Din 845 de întreprinderi ce primeau sprijin guver¬ 
namental în 1915, numai 217 se aflau în funcţiune în 1917-1918, iar pro¬ 
ducţia din 1918 scăzuse drastic în toate ramurile faţă de ceea ce fusese 
în 1913-1914: petrol — la 47 la sută; cărbune — la 41 la sută; metalurgie 
— la 19,4 la sută. Reţeaua de transport fusese aproape în întregime dis¬ 
trusă: din 910 locomotive în 1914, în 1919 se mai aflau în funcţiune doar 
265, iar numărul vagoanelor de marfă se redusese de la 53 576 la 3 511. 

Agricultura se afla într-o situaţie similară. Din cauza lipsei mîinii de lucru, 
a animalelor de povară, a maşinilor şi uneltelor, producţia scăzuse la ase¬ 
menea niveluri încît în 1919 România — un exportator de cereale tradi¬ 
ţional — a trebuit să importe grîne şi alte alimente pentru a face faţă 
necesităţilor urgente ale populaţiei. In 1919-1920 fuseseră însămînţate 
doar 8 300 000 ha, faţă de 13 700 000 ha în 1911-1915, iar producţia de 
grîu a scăzut la 35 la sută. 21 

România se confrunta cu sarcini înspăimîntătoare. Mai întîi trebuiau 
înlăturate pagubele de război, apoi trebuia să se asigure integrarea în struc¬ 
turile existente a noilor provincii şi a noilor cetăţeni şi redefinirea insti¬ 
tuţiilor unui stat naţional modem. Ca şi în secolul anterior, intelectualii 
au fost cei ce au oferit proiectele. 


21 Emil Râcilă, Contribuţii privind lupta românilor pentru apărarea patriei în 
primul război mondial, 1916-1918, Bucureşti, 1981, pp. 288-294; Muşat şi 
Ardeleanu, Viaţa politică 1918-1921, pp. 26-30. 

în perioada dintre cele două războaie mondiale, intelectualii români de 
cele mai diverse convingeri ideologice s-au angajat într-o polemică aprin¬ 
să în privinţa cursului pe care trebuia să-l ia dezvoltarea ţării. Lăsînd în 
urmă marea conflagraţie şi lupta pentru unificarea politică şi avînd ime¬ 
diat în faţă sarcina organizării noii Românii, ei au fost nevoiţi să recon¬ 
sidere vechile valori şi să găsească noi definiţii ale specificului naţional. 
Prilejurile sporite de integrare politică şi culturală în Europa Occidentală 
au accentuat urgenţa lor. 

Răspunsurile pe care le-au dat acestor chestiuni fundamentale au sfidat 
consensul. Totuşi, oricît de diverse ar fi fost problemele pe care le ridicau, 
se pot discerne două grupări largi de intelectuali — europeniştii şi tra¬ 
diţionaliştii. Cei dintîi considerau România ca parte a Europei şi insistau 
că ea nu avea altă alegere decît să urmeze calea de dezvoltare economi¬ 
că şi socială urmată de Occidentul urbanizat şi industrializat. Tradiţiona¬ 
liştii, pe de altă parte, scoteau în evidenţă caracterul agrar al României 
şi căutau modele de dezvoltare bazate pe propria ei moştenire socială şi 
culturală unică. Afinităţile ambelor grupări la curentele de gîndire ante¬ 
belice sînt izbitoare, dar acest lucru nu este surprinzător, deoarece ei se 
inspirau copios din viziunile agrare şi industriale anterioare privind viitorul 
României. Totuşi, în materie de originalitate, gîndirea acestora nu a plătit 
tribut predecesorilor lor intelectuali, întrucît ei au reinterpretat locul 
României în Europa, în lumina propriei experienţe şi a propriilor speran¬ 
ţe privind noul veac. 


EUROPENIŞTII 

Europeniştii, deşi abordau dezvoltarea din unghiuri diferite, împărtăşeau 
aceeaşi opinie despre istoria modernă a României şi locul ei în această 
parte a Europei. Două personalităţi se impun cu deosebire: criticul literar 

Eugen Lovinescu şi economistul şi sociologul Ştefan Zeletin. Pentru prima 
oară în literatura cultă, ei au procedat la o investigare cuprinzătoare a 
cauzelor care s-au aflat la baza dezvoltării României modeme. Ambii legau 
acest proces de introducerea capitalismului de tip occidental în Princi¬ 
patele Române şi considerau Revoluţia de la 1848 şi Constituţia de la 
1866 drept pietre de hotar în asigurarea supravieţuirii ţării. Dar Lovinescu 
găsea forţa motrice a schimbării în idei, în timp ce Zeletin punea accen¬ 
tul pe cauzele economice şi sociale. Cu toate acestea, ambii erau de acord 
că „occidentalizarea“ era o etapă istorică necesară, prin care era sortită 
să treacă fiecare ţară, şi nu aveau nici un dubiu că forţele externe, adică 
influenţele europene, mai curînd decît cele interne, reprezentaseră catali¬ 
zatorul principal al dezvoltării României modeme. 

Eugen Lovinescu (1881-1943) a fost cel mai influent critic literar al 
vremii. în afară de gîndirea şi literatura română, literatura şi gîndirea fran¬ 
ceză au exercitat o influenţă majoră asupra dezvoltării sale intelectuale 
(şi-a luat doctoratul la Sorbona în 1909). Adoptînd o perspectivă europea¬ 
nă chiar de la primele sale scrieri critice, el s-a opus acelor concepte ideo¬ 
logice şi estetice, ca de pildă ale sămănătoriştilor, care căutau inspiraţia 
creatoare într-o lume rurală idealizată şi insistau asupra funcţiei sociale 
primordiale a artei. 

Critica sa cea mai susţinută împotriva curentului agrarian şi a celui tra¬ 
diţionalist s-a exprimat în analizele sale cuprinzătoare consacrate formării 
României modeme — Istoria civilizaţiei române moderne (3 volume, 
1924-1926). El a trasat originile României modeme, fixîndu-le în prima 
jumătate a secolului al XlX-lea, la începuturile amplelor contacte inte¬ 
lectuale şi culturale cu Europa Occidentală, şi le-a tratat ca o confruntare 
între sistemul occidental şi cel autohton de idei. Primul a triumfat, argu¬ 
menta el, întrucît elitele din Moldova şi Muntenia au considerat Europa 
ca fiind superioară Estului. Aceste elite au purces la ştergerea enormelor 
diferenţe pe care le percepeau între ei înşişi şi Occident, prin adoptarea 
instituţiilor, moravurilor şi metodelor acestuia din urmă, în conformitate 
cu ceea ce Lovinescu a numit „sincronism". 

Această „lege“ era în opinia sa cheia înţelegerii relaţiei dintre România 
agricolă şi patriarhală, pe de o parte, şi Occidentul industrializat şi urbani- 
zat, pe de altă parte. In consecinţă, inferiorii au imitat superiorii, adică 
popoarele subdezvoltate le-au imitat pe cele avansate, iar satul a imitat 
oraşul. La început, imitaţia era deplină, superficială şi neselectivă, dar pe 
măsură ce avea loc un proces de maturizare, ea s-a transformat într-o adap¬ 
tare a ceea ce în mod conştient era considerat a fi necesar şi superior, sta¬ 
diu pe care România l-a atins, în opinia lui Lovinescu, în anii ’20 ai seco- 

lului nostru. Dar, insista el, sincronismul nu a fost doar simplă imitaţie; a 
fost deopotrivă integrare. Era convins că întreaga Europă devenea mai unită 
drept rezultat al extinderii mijloacelor modeme de comunicaţie şi a sub¬ 
liniat că cele mai diverse societăţi se „omogenizau 11 mai rapid decît oricînd 
înainte. Drept exemplu, el cita viteza cu care se internaţionalizase o nouă 
formă de artă, cît de rapid s-au răspîndit în Europa impresionismul, cubis¬ 
mul, expresionismul şi dadaismul. Era evident, considera el, că România 
nu putea să nu devină parte a acestei civilizaţii integrale şi cosmopolite. 1 

Civilizaţia, deci, înseamnă pentru Lovinescu Occidentul cu industria 
sa, cu centrele sale urbane, cu instituţiile politice şi economice liberale. 
El remarca rapiditatea cu care România începea să semene, din ce în ce 
mai mult, cu Occidentul din toate punctele de vedere. Considera evoluţia 
istorică a Europei modeme ca o competiţie între ideile inovatoare şi demo¬ 
cratice promovate de clasele sale urbane, pe de o parte, şi ideile patri¬ 
arhale, reacţionare, susţinute de clasele rurale, pe de altă parte. Partizan 
de neclintit al ideii de progres, el nu avea nici o îndoială în privinţa celor 
care vor cîştiga. A denunţat drept „romantice 44 şi „reacţionare 44 eforturile 
sămănătoriştilor şi ale altor curente similare agrariene de a găsi în trecu¬ 
tul feudal românesc elementele necesare unei civilizaţii autohtone. A susţine, 
aşa cum au făcut aceştia, că ideile Revoluţiei franceze, care avuseseră o 
atît de mare influenţă asupra românilor de la 1848, au zădărnicit întrucît- 
va dezvoltarea organică, naturală a societăţii româneşti, a slăvi primitivis¬ 
mul rural şi a idealiza Evul Mediu ca temelii ale unei civilizaţii creatoare, 
pline de vitalitate în epoca modernă, l-au şocat ca pură absurditate. Întrucît 
admira oraşul occidental, ca reprezentînd cel mai înalt stadiu al dezvoltării 
sociale şi întrucît legea sincronismului presupunea o aliniere a românilor 
cu aceste mari centre, el a încredinţat claselor urbane româneşti respon¬ 
sabilitatea primordială pentru crearea civilizaţiei modeme româneşti. A 
apreciat clasele urbane, prin care înţelegea burghezia şi intelectualitatea, 
drept purtătoare ale celor mai înalte daruri de civilizaţie, singurele în măsură 
să introducă toate elemenetele civilizaţiei lumii în rîndurile românilor şi 
să înfrîngă rezistenţa maselor ţărăneşti „pasive 44 şi „inerte 44 . 2 

Ştefan Zeletin (1882-1934) studiase în Germania (1909-1912) şi îşi 
luase un doctorat la Universitatea din Erlangen cu o disertaţie asupra 


1 Eugen Lovinescu, Istoria civilizaţiei române moderne , III, Bucureşti, 1926, 
pp. 43-51,63-103, 187-191. 

2 Poziţia sa reiese clar din critica pe care a facut-o curentelor agrariene şi tradiţio¬ 
naliste în literatură: Eugen Lovinescu, Istoria literaturii române contemporane, 
1900-1937 , Bucureşti 1937, pp. 18-21, 29-32, 51-54. 

originilor hegeliene ale pragmatismului englez. European şi materialist, 
el a insistat asupra faptului că destinul României era inextricabil legat de 
sorţii capitalismului occidental. 3 Cea mai influentă lucrare a sa. Burghezia 
română: Origina şi rolul ei istoric (1925), a oferit o interpretare econo¬ 
mică a „occidentalizării“ României, completînd şi echilibrînd analiza lui 
Lovinescu privind fazele intelectuale şi culturale ale procesului. A încer¬ 
cat să arate că România modernă era produsul unor schimbări economi¬ 
ce fundamentale, determinate de introducerea capitalului european occi¬ 
dental după Tratatul de la Adrianopol (1829), care a eliberat Principatele 
Române de efectele sufocante ale monopolului comercial otoman. Procesul 
de europenizare, în viziunea sa, fusese rapid şi era convins că România 
intrase definitiv în sfera economică vest-europeană după Războiul Crimeii, 
un eveniment care determinase o revoluţie economică în Principate. Astfel, 
în următoarea jumătate de secol, vechiul stat agrar a dispărut încetul cu 
încetul, pe măsură ce ţara s-a adaptat ea însăşi proceselor şi exigenţelor ca¬ 
pitalismului. 4 Transformarea economică, sublinia el, a determinat o inova¬ 
ţie politică, întrucît vechile instituţii feudale cedaseră locul celor aparţinînd 
democraţiei occidentale a clasei mijlocii. El arăta cum acest proces a dat 
naştere unei burghezii naţionale, clasa care avea să conducă ţara prin toate 
etapele succesive de modernizare. 

Asemenea lui Lovinescu, Zeletin era un determinist, care vedea viitorul 
ca aparţinînd claselor industriale urbane. I-a atribuit ţărănimii „înapoiate 44 
şi „apatice 44 un rol minor în transformarea ţării şi, deşi se aştepta ca situ¬ 
aţia acesteia să se îmbunătăţească pe măsura dezvoltării capitalismului, 
el considera suferinţa drept o consecinţă naturală, chiar dacă nefericită, 
a procesului de modernizare. Concepţia potrivit căreia România era des¬ 
tinată să rămînă predominant agrară, atît de dragă agrarienilor, l-a izbit 
ca fiind contrară legilor evoluţiei sociale. Nu putea concepe pentru România 
un alt curs decît acela al industrializării şi al unei adaptări neîntrerupte 
la progresele tehnologice ale Apusului, dacă aceasta spera să se elibereze 
de permanenta condiţie de inferioritate. 

Majoritatea scriitorilor grupaţi în jurul revistei Viaţa Romînească pot 
fi, de asemenea, categorisiţi ca europenişti, dar aceştia au dat mult mai 

A 

mare atenţie realităţilor autohtone decît Lovinescu şi Zeletin. In primul 
rînd, au păstrat ceva din concepţia lor poporanistă de dinainte de război, 


3 Referitor la cariera lui Zeletin, vezi Cezar Papacostea, Ştefan Zeletin: însem¬ 
nări privitoare la viaţa şi opera lui , în Revista de filozofie^ 20/3, 1935, pp. 201-262. 

4 Ştefan Zeletin, Burghezia română: Origina şi rolul ei istoric , Bucureşti, 1925, 
pp. 34-166, 252-255. 

care este evidentă mai ales în opoziţia lor faţă de industrializarea pe scară 
largă. Erau convinşi, chiar şi în 1935, că o industrie modernă, de tip occi¬ 
dental, avea puţine şanse de succes şi ar fi continuat să fie „parazitară", 
întrucît, în viziunea lor, ar fi fost necesare cel puţin două secole pentru a 
se putea acumula capitalul autohton necesar susţinerii industrializării. Opo¬ 
ziţia faţă de industria capitalistă s-a manifestat şi în vederile lor despre 
organizarea politică; ei pledau pentru o „democraţie rurală", care ar fi acor¬ 
dat prioritate nevoilor şi aspiraţiilor ţărănimii. 

Totuşi, figurile de frunte ale cercului celor de la Viaţa Romînească, pre¬ 
cum criticul literar Garabet Ibrăileanu (1871-1936) şi sociologul Mihai 
Ralea (1896-1964), directorul revistei după 1930, aveau grijă să se delimi¬ 
teze de agrarienii radicali, în special de acele curente tradiţionaliste care 
idealizau modul de viaţă al ţăranului şi se mulţumeau să-l lase într-o stare 
de înapoiere economică şi culturală. S-au pronunţat pentru triumful în 
România al marilor principii ale liberalismului european — libertate şi 
dreptate, aceeaşi pentru toţi — şi pentru răspîndirea învăţăturii umaniste 
şi a tehnologiei venind din ţările mai avansate din Occident. Astfel, ei au 
pledat pentru reformele electorală şi agrară şi pentru „europenizare", pe 
care o înţelegeau ca o ridicare a nivelului de trai şi o democratizare a insti¬ 
tuţiilor. Considerau contactul cu Occidentul ca esenţial pentru dezvoltarea 
civilizaţiei româneşti şi, ca atare, au respins exclusivismul cultural îngust 
al multor tradiţionalişti. Dar, în acelaşi timp, ei au dezaprobat cosmopo¬ 
litismul sfidător al lui Lovinescu şi au preferat să fundamenteze creati¬ 
vitatea românească pe sursele autohtone şi nu pe „imitarea integrală" a 
formelor occidentale. 5 


Mihail Manoilescu (1891-1950) poate fi clasificat printre europenişti 
în ciuda respingerii de către acesta a liberalismului „de tip vechi" şi a 
îmbrăţişării corporatismului în anii ’30. In privinţa dezvoltării României, 
nu avea nici o îndoială că aceasta trebuie să urmeze calea occidentală de 


industrializare, pe care o aprecia drept soluţia pentru înapoierea economi¬ 
că în general şi pentru problema agrară în particular şi ca mijlocul prin 
care se putea pune capăt dependenţei României de ţările economic avansate 
ale Europei. A respins drept fantezist scopul poporaniştilor şi al altor agra¬ 
rieni de a construi o economie prosperă şi modernă bazată pe agricultură. 
In principala sa lucrare privind relaţiile economice internaţionale, Theo- 
rie du protectionnisme et de l ’echange internaţional (1929), el argumenta 


5 Ovid S. Crohmălniceanu, Literatura română între cele două războaie mondi¬ 
ale, I, Bucureşti, 1972, pp. 114—136; Klaus Heitman, Das „rumănische Phănomen “, 
în Siidost-Forschungen, 29, 1970, pp. 203-214. 

că industria se bucură de o superioritate intrinsecă asupra agriculturii. Bazat 
pe propriile sale analize, conchidea că productivitatea muncii în indus¬ 
trie era mai mare decît aceea din agricultură. Arăta cum disparitatea valo¬ 
rică astfel obţinută explica imensul avantaj în materie de comerţ şi sub 
raportul dominaţiei economice şi politice obţinut de Europa Occidentală 
asupra Europei Răsăritene agricole. 6 

Asemenea lui Zeletin, Manoilescu a acordat un rol-cheie burgheziei în 
dezvoltarea capitalismului în România, în secolul al XlX-lea. Dar a iden¬ 
tificat o criză crescîndă a burgheziei româneşti şi a pledat cu putere pen¬ 
tru schimbări fundamentale în structura acesteia, condiţie a îndeplinirii 
sarcinilor sale în secolul al XX-lea. A considerat ca încheiată perioada 
creatoare a vechii burghezii, care îşi asumase conducerea dezvoltării capi¬ 
taliste a României după 1829 (analiza sa privind originile acesteia este în 
esenţă aceeaşi ca a lui Zeletin) şi prorocea că va fi confruntată cu o revoltă 
de proporţii din partea masei populaţiei, pe care o exploatase fără milă. 

A 

In Rostul şi destinul burgheziei româneşti (1942), Manoilescu a argumentat 
că burghezia trebuie „purificată 44 printr-o completă reconstrucţie a orga¬ 
nizării sale politice, economice şi sociale, un proces pe care îl percepea 
ca fiind în deplină desfăşurare în Germania nazistă şi în Italia fascistă. In 
România, de asemenea, el anticipa că burghezia va continua să organizeze 
şi să conducă economia, dar nu va mai fi împovărată de „daraua 44 capita- 

A 

lismului şi liberalismului. In loc de a rămîne dominantă, va fi integrată 
în stat prin intermediul unui unic partid politic atotcuprinzător, iar motiva¬ 
ţia sa economică va fi „dematerializată 44 prin corporatism. Drept rezultat, 
burghezia română va fi alcătuită din persoane dornice să producă şi să 
slujească societatea în ansamblul ei, dar ea va rămîne o burghezie, întrucît 
proprietatea individuală asupra mijloacelor de producţie va fi menţinută. 7 

TRADIŢIONALIŞTII 

La polul opus europeniştilor, grupuri şi indivizi căutau modele pentru 
dezvoltarea României în trecutul autohton, real sau imaginar. Termenul 


6 Mihail Manoilescu, Le Triangle economique et social des pays agricoles: la 
viile, le village, Fetranger, în Internationale Agrarrundschau, 6, 1940, pp. 16-26; 
Mihail Manoilescu, Forţele naţionale productive şi comerţul exterior , Bucureşti, 
1986, Introducere, pp. 26-28. Vezi şi Joseph Love, Făurirea lumii a treia , Bucureşti, 
2002, pp. 107-140. 

7 Mihail Manoilescu, Rostul şi destinul burgheziei româneşti , Bucureşti, 1942, 
pp. 322-348, 380-398; I. Didilescu, Burghezia văzută de un economist român, în 
Ethos, 1/1, 1944, pp. 107-125. 

„tradiţionalişti 44 îi defineşte cu exactitate, dar ei nu erau în nici un fel una- 

a 

nimi în legătură cu ceea ce reprezintă tradiţia românească. In general, 
împărtăşeau credinţa în caracterul predominant rural al dezvoltării istorice 
a României şi se opuneau cu fermitate „importurilor“ culturale şi insti¬ 
tuţionale din Occident, pe care le considerau „neorganice“. Toţi se inspi¬ 
rau din curentele de idei, care se afirmaseră în viaţa intelectuală europeană, 
în a doua jumătate a secolului al XlX-lea şi la începutul secolului al XX-lea. 
Este poate paradoxală îndatorarea lor faţă de gîndirea europeană occi¬ 
dentală, dată fiind tendinţa lor de a respinge instituţiile politice şi economi¬ 
ce apusene. Influenţa Germaniei a fost copleşitoare. Romanticii germani 
i-au învăţat pe tradiţionaliştii români să aprecieze superioritatea „culturii“ 
(definită drept o expresie „organică", unică a spiritului comunităţii sau 
naţiunii) asupra „civilizaţiei" (concepută în principal ca progres material 
sau tehnologic). Mai tîrziu, sociologii germani au reîntărit credinţa tra¬ 
diţionaliştilor în sat ca principal modelator şi protector al specificului na¬ 
ţional. De importanţă deosebită a fost lucrarea lui Ferdinand Tonnies, 
Gemeinschaft und Gesellschaft { 1887), care preamărea „comunitatea", aşa 
cum era ea bazată pe tradiţie şi legături „naturale" între membrii săi, drept 
o formă primară, organică, de viaţă socială, şi respingea „societatea", care 
era văzută ca fiind compusă din indivizi ce se alătură unul altuia prin sim¬ 
ple relaţii „exterioare" şi „mecanice". Pentru Tonnies (şi admiratorii săi ro¬ 
mâni), întruchiparea comunităţii era satul, în timp ce „societatea" se mani¬ 
festa în marile centre urbane. Asemenea idei, aşa cum am văzut, au hrănit 
în grade diferite autohtonismul junimiştilor, sămănătoriştilor şi poporaniştilor. 

In anii imediat următori Primului Război Mondial, insistenţa asupra ca¬ 
racterului agrar unic al României şi căutarea valorilor româneşti auten¬ 
tice în lumea rurală s-au întrepătruns cu curente europene de gîndire mai 
generale, opuse raţionalismului şi pozitivismului ştiinţific din a doua jumă¬ 
tate a secolului al XlX-lea. Criza conştiinţei europene a anilor ’90 ai se¬ 
colului trecut, care a indicat o dislocare de proporţii geologice în modelele 
de gîndire şi în expresia artistică ce avea să fie cunoscută drept „moder¬ 
nism", a fost pe deplin împărtăşită de intelectualii români în anii ’20 ai 
secolului nostru. Mulţi au respins valorile care dominaseră mare parte a 
secolului al XlX-lea. în parte, lucrurile pot fi puse pe seama războiului. 
Cruzimea lui şi distrugerile pe care le-a produs au discreditat raţiunea şi 
au subminat prestigiul civilizaţiei occidentale. Marcaţi de aceste experienţe, 
intelectualii români au respins raţionalismul, reprezentat de Kant şi suc¬ 
cesorii săi, care îi şocaseră prin disperanta lor neaderenţă la lumea reală. 
Aceştia s-au orientat pentru îndrumare către alte modele: spre Nietzsche, al 
cărui antiraţionalism i-a fascinat; spre Dilthey şi Einstein, al căror relativism 

i-a abătut de la determinismul darwinist; spre Spengler, ale cărui teorii privind 
declinul inevitabil al civilizaţiilor, în special al celei occidentale, le-au pus 
la îndemînă noi instrumente de analiză; spre Ludwig Klages, care a dat în 
vileag opoziţia dintre suflet şi gîndire; spre Heidegger şi slăvirea de către 
acesta a „nimicniciei" drept unica realitate; spre Freud, care le-a revelat vas¬ 
tul domeniu creator al subconştientului. Astfel, totul le-a apărut acestor inte¬ 
lectuali români a fi în curgere, a fi vremelnic şi schimbător. 

în căutarea de noi valori, aceştia au îmbrăţişat cu patimă toate lucrurile 
venite din Orient. Un veritabil val de idei iraţionaliste şi mistice părea să 
străbată viaţa intelectuală românească. Veneau din Asia, în special din India, 
dar şi din Europa. Alături de budism şi yoga, de filozofia creştină şi mis¬ 
tică, aşa cum au fost înfăţişate de Părinţii Bisericii, Kierkegaard şi Berdiaev 
au exercitat o profundă influenţă asupra gîndirii româneşti. 

în cazul multor intelectuali, fascinaţia filozofiei Orientului le-a reîn- 
tărit admiraţia pentru satul românesc. Ei au descoperit analogii izbitoare 
între sensibilităţile religioase şi structurile mentale ale acestor două lumi 
aparent deosebite. Imersiunea lor în ambele culturi nu s-a deosebit de o 
revenire la viziunea rousseauistă a omului sănătos al naturii, necorupt de 
viciile civilizaţiei cosmopolite şi raţionaliste. In ţară, au descoperit în orto¬ 
doxia răsăriteană principalul sprijin al acestui mod de viaţă simplu, neal¬ 
terat. Prin intermediul acestei originale fuziuni de spiritualitate creştină 
răsăriteană şi de lume rurală românească, ei au pus bazele unei expresii 
caracteristice a identităţii româneşti a anilor ’20 — ortodoxismul. 

Dintre toate curentele tradiţionaliste ale perioadei interbelice, nici unul 
nu a avut o mai mare influenţă asupra vieţii intelectuale şi culturale şi nu 
a contribuit mai mult la dezbaterea problemei dezvoltării naţionale a Ro¬ 
mâniei decît cel cultivat de fondatorii revistei literare Gîndirea. Aceştia se 
aflau în viitoarea vieţii intelectuale româneşti din epoca de după război şi 
au conceput Gîndirea ca un vehicul pentru propriile lor idei privind „feno¬ 
menul" românesc. Erau tradiţionalişti în sensul larg, dornici să înţeleagă 
adîncimile spiritului românesc şi să exploreze acele zone care pînă atunci 
fuseseră neglijate. Asemenea majorităţii intelectualilor români ai timpu¬ 
lui, erau preocupaţi să păstreze valorile româneşti specifice în literatură 
şi artă, care, li se părea lor, fuseseră periclitate de facilele concesii faţă de 
„spiritul cosmopolit" predominant al vremii. „Gîndiriştii", aşa cum aveau 
să fie cunoscuţi, erau atraşi de gîndirea speculativă, de trăirile mistice şi 
religioase şi de spiritualitatea primitivă a folclorului, fiind preocupaţi să 
comunice propriile lor idei într-un limbaj pe de-a-ntregul modem. Aceste 
preocupări mai curînd decît o ideologie specifică au asigurat cercului 
Gîndirea coeziunea sa. 

Două principale curente, sau aripi, pot fi identificate în cercul Gîndirea, 
de-a lungul perioadei sale celei mai fertile din anii ’20 şi de la începutul 
anilor ’30. Reprezentativ pentru aripa de dreapta a fost Nichifor Crainic 
(1889-1972), editorul revistei, din 1926 pînă la dispariţia ei în 1944, şi 
principalul teoretician al ortodoxismului. Alarmat de ceea ce el şi mulţi 
alţii percepeau drept o decădere morală şi spirituală constantă a societăţii 
româneşti, începînd din secolul al XlX-lea, a căutat să reorienteze această 
tendinţă prin revenirea la „valorile autentice 44 ale spiritului românesc, adică 
spre învăţăturile ortodoxiei răsăritene. Accentul pus de către el asupra spiri¬ 
tualităţii ortodoxe l-a ajutat să deosebească tipul său de autohtonism de 
sămănătorism şi poporanism, care accentuaseră mijloacele culturale şi, 
respectiv, economice de regenerare naţională. Teoriile lui Crainic erau sufle¬ 
tul „gîndirismului 44 . Dar o altă tendinţă în cadrul cercului, aceea de stînga, 
a creat „stilul Gîndirea 44 căruia i s-a datorat enormul prestigiu literar al 
revistei. Acei poeţi şi romancieri au căutat dincolo de ortodoxismul răsă¬ 
ritean surse mai profunde de tradiţie autohtonă şi calea potrivită de dez¬ 
voltare naţională. Recunoscînd contribuţia pe care ortodoxia a avut-o în 
trecut în viaţa culturală şi spirituală românească, aceştia şi-au extins inves¬ 
tigaţiile asupra psihologiei populare, aşa cum se releva în folclor şi în mi¬ 
tologie, asupra religiilor orientale şi asupra curentelor filozofice şi sociale 
contemporane din Europa Occidentală. Reprezentantul lor de frunte a fost 
poetul şi filozoful Lucian Blaga. 

Nichifor Crainic s-a pregătit iniţial pentru preoţie, dar a fost atras trep- 

A 

tat spre literatură şi ziaristică. In momentul în care s-a alăturat Gîndirii , 
în 1921, era deja autorul a două volume de poezie patriotică şi bucolică 
şi dobîndise o experienţă editorială considerabilă. Şi-a păstrat un adînc 
interes pentru teologie şi a acordat religiei un rol decisiv în dezvoltarea 
spirituală şi culturală naţională. A elaborat propria sa filozofie a culturii, 
precum şi teoriile estetice care au condus la fundamentarea ortodoxismului 
într-o serie de articole publicate în Gîndirea între 1922 şi 1929. Dar tenta¬ 
tivele sale de a traduce teoria în practică, după ce a devenit editor al 
Gîndirii , nu s-au bucurat de un succes notabil. în ciuda dogmatismului său. 
Crainic a fost tolerant — cel puţin pînă la sfîrşitul anilor ’30 — cu acei 
colegi care îi ignorau preceptele. Prietenia sa cu Lucian Blaga şi respec¬ 
tul pentru lucrările filozofice ale acestuia, care se îndepărtau mult de ide¬ 
alul ortodoxismului, sînt revelatorii în acest sens. 

Tema centrală a articolelor lui Crainic era lipsa spiritualităţii originale 
şi autentice în cultura contemporană românească. Artiştii şi scriitorii, inte¬ 
lectualii în genere, afirma el, în loc să se inspire din bogata moştenire a 
culturii populare româneşti, se întorseseră spre modelele străine, în special 

cele franceze, ca sursă de inspiraţie. Rezultatul nefericit fusese izolarea 
elitei culte de ţărănime, adică de izvorul spiritualităţii naţionale. Aici se 
afla, îşi asigura Crainic cititorii, principala cauză a superficialităţii cul¬ 
turii româneşti contemporane şi a absenţei „fermentului gîndirii religioase", 
pe care îl considera esenţial pentru o muncă intelectuală rodnică. 8 

Aprecierile lui Crainic privind cultura română şi speranţele sale în ceea 
ce priveşte dezvoltarea ei viitoare se bizuiau pe filozofia creştină a isto¬ 
riei. Inspirîndu-se din Părinţii Bisericii şi din asemenea teologi moderni 
precum Vladimir Soloviov, Serghei Bulgakov şi Nikolai Berdiaev, Crainic 
a văzut istoria ca desfăşurarea unui plan divin de a-i restitui omului locul 
de origine în creaţie prin intermediul lui Isus Cristos, un proces care ar 
lua sfîrşit o dată cu instalarea împărăţiei Domnului pe pămînt. Pentru Crai¬ 
nic, naşterea lui Cristos a marcat marele punct de cotitură în istoria uma¬ 
nităţii, iar cultura creştină, în mod corespunzător, a reprezentat cea mai 
înaltă dezvoltare a spiritului uman. Stilul bizantin, o sinteză între splendoa¬ 
rea Antichităţii şi bogăţia spiritualităţii creştine, însemna pentru el apogeul 
tradiţiei culturale creştine. 

Urmărind analiza realităţilor româneşti din această perspectivă. Crainic 
a plasat lumea rurală în centrul atenţiei sale. A considerat masele ţărăneşti 
din România (asemenea tuturor populaţiilor agricole) ca eminamente reli¬ 
gioase şi cita producţiile literaturii foclorice pentru a-şi susţine punctul 
de vedere. Intuia că bocetele şi colindele erau dovada faptului că poporu¬ 
lui român i se potrivea în mod special creştinismul răsăritean, care avea întru 
cîtva un caracter local şi era intim legat de obiceiurile şi credinţele popu¬ 
lare. Crainic a mers atît de departe încît a afirmat că toată cultura istorică 
românească îşi găseşte sorgintea în Biserică şi este pătrunsă de „forţa 
creatoare 41 a religiei ortodoxe şi de concepţia bizantină privind lumea trans¬ 
cendentală şi cea fenomenală. El a văzut Răsăritul drept un simbol a nu¬ 
meroase secole de izolare a societăţii româneşti de burghezia apuseană, 
de lumea urbanizată. Potrivit acestei idei, ortodoxia bizantină fusese indis¬ 
pensabilă pentru diferenţierea mentalităţii patriarhale („un bloc de stîncă în 
faţa istoriei") de curentele civilizaţiei europene şi protejase geniul autohton 
împotriva asimilării de către mai sofisticatul Occident. 9 Cu toate acestea, 
lui Crainic i se părea că dezvoltarea intelectuală şi culturală românească 
modernă apucase pe un drum foarte diferit de cel pe care ar fi trebuit să-l 
urmeze dacă ar fi rămas credincioasă moştenirii sale răsăritene primordi¬ 
ale. El credea că această deviere era rezultatul unei occidentalizări masive. 


8 Nichifor Crainic, „Isus în ţara mea“, în Gîndirea, 2/11-12, 1923, p. 119. 

9 Nichifor Crainic, „Parsifal", în Gîndirea, 3/8-10, 1924, pp. 184-186. 

fără discemămînt. Aceasta începuse cu intelectualii de la 1848, pe care Crainic 
îi acuza de a fi îndepărtat poporul român de la „cursul de dezvoltare pre- 
destinat“, înlocuind instituţiile care evoluaseră de-a lungul veacurilor, ca 
răspuns la condiţiile româneşti concrete, cu importuri haotice din Occident. 
El asemăna lucrarea lor cu europenizarea impusă Rusiei de Petru cel Mare. 
in România (la fel ca şi în Rusia), spiritul Apusului, exemplificat de o ci¬ 
vilizaţie cosmopolită, urbană, a subminat spiritul organic al satului patriar¬ 
hal. Atît paşoptiştii români cît şi Petru cel Mare se făceau astfel vinovaţi 
de „denaturarea 44 conţinutului spiritual, aproape magic, al culturii autoh¬ 
tone, prin transformarea religiei într-o problemă etică şi socială. 

Crainic îi considera pe paşoptişti şi pe descendenţii acestora răspun¬ 
zători pentru subminarea Bisericii Ortodoxe Române şi, în consecinţă, îi 
blama pentru faptul că Biserica nu reuşise să inculce culturii româneşti 

A 

contemporane un spirit religios autentic. In zelul lor de a modela societa¬ 
tea românească după tipicul Europei Occidentale, aceşti intelectuali laici 
subjugaseră treptat statului Biserica Ortodoxă. Ei confundaseră ortodoxia 
cu catolicismul, chiar dacă ea nu fusese „vinovată de crimele catolicis¬ 
mului 44 . De exemplu, Biserica Ortodoxă nu pusese sub semnul întrebării 
autoritatea statului şi nici nu crease o Inchiziţie pentru a înăbuşi cunoaş¬ 
terea şi progresul. Totuşi, intelectualii laici reduseseră Biserica la nepu¬ 
tinţă. Pe vremuri, „creatoare de valori spirituale 44 , ea devenise o simplă 
creaţie a statului, bună doar să se ocupe cu probleme minore, precum salari¬ 
ile clericilor şi recăsătoria. în asemenea împrejurări, era cît se poate de 
firesc pentru Biserică să devină excesiv de preocupată de formele exteri¬ 
oare şi (asemenea intelectualilor) să se despartă de sufletul poporului, abdi- 
cînd de la răspunderea de a îndruma viaţa spirituală şi culturală. Cum alt¬ 
fel, se întreba Crainic, s-ar putea explica „împrumuturile haotice 44 dintr-o 
civilizaţie străină? Ceremonialurile Bisericii, după părerea lui, lăsau mult 
de dorit. El argumenta că ritualul religios diferă în esenţă puţin de cere¬ 
monialul vrăjitoresc: şi unul, şi celălalt promovau pasivitatea spirituală 
şi nu făceau nimic pentru a ridica poporul din condiţia lui prezentă. 

Nefericitele efecte ale laicizării societăţii româneşti pot fi găsite în acele 
manifestări ale spiritului naţional românesc pe care, de altfel, Crainic le 
aproba. De exemplu, a vorbit admirativ despre scriitorii care se grupaseră 
în jurul Sămănătorului şi, în special, despre conducătorul acestora, Nicolae 
Iorga. Crainic preţuia „tendinţa naţională 44 pe care o reprezentau aceştia 
şi, în mod special, aproba rolul lor în mobilizarea naţiunii în sprijinul realiză¬ 
rii ţelului de unificare politică în deceniul anterior Primului Război Mondial. 
Totuşi, în ultimă instanţă, considera mişcarea sămănătoristă ca deficitară. Ea 
făcea eroarea de a plasa omul în centrul lumii rurale şi de-al portretiza 

doar ca o simplă „erupţie a forţelor naturale 11 ; sămănătorismul ignora în 
întregime ceea ce era pentru Crainic cel mai important aspect al vieţii 
rurale: profunda conştiinţă religioasă a ţărănimii. Sămănătorismul, 
potrivit lui Crainic, oferea doar un erou stereotip, de baladă populară, adap¬ 
tat cerinţelor actuale — „o apologie a instinctelor primitive" — ce-şi juca 
rolul pe un fundal de „culori strălucitoare", considerat ca decor potrivit 
pentru acele instincte. Sămănătoriştii erau prea absorbiţi de latura mate¬ 
rială a existenţei umane, iar Crainic era dornic să arunce o lumină metafi¬ 
zică asupra tradiţionalismului lor. Aşa cum se exprima el, sămănătorismul 
avea o viziune grandioasă a pămîntului românesc, dar ignora cerul limpede 
al spiritualităţii româneşti; peste pămîntul românesc, pe care toţi îl iubeau, 
se afla „bolta" spiritualităţii răsăritene. 10 

Crainic a găsit o justificare pentru ostilitatea sa faţă de Occident în scrie¬ 
rile filozofilor germani contemporani ai culturii, în special pe cele ale lui 
Oswald Spengler, al cărui Declin al Occidentului fusese primit cu entuzi¬ 
asm de către gîndirişti. Teoriile lui Crainic se citesc ca un comentariu asupra 
lui Spengler. Asemenea lui Spengler, el vedea Occidentul în termenii unei 
antinomii între civilizaţie şi cultură şi îl considera o civilizaţie într-un 
avansat stadiu de declin. Trăsătura sa caracteristică era „oraşul mondial" 
— de exemplu Berlinul şi New Yorkul — care reprezenta locul „unui 
materialism plat" şi al unui „internaţionalism lipsit de culoare", unde 
toate aspiraţiile intelectuale înalte ale omului fuseseră sufocate. Civili¬ 
zaţia, argumenta Crainic, era bătrîneţea unei culturi, acea perioadă în care 
Occidentul intrase în secolul al XlX-lea, îmbrăţişînd din toată inima mate¬ 
rialismul şi scientismul. Civilizaţiei îi opunea cultura, pe care o definea 
drept expresia valorilor spirituale organice, primare, ale poporului. Potrivit 
definiţiei sale, cultura era exact acel tradiţionalism spiritualizat al lumii 
rurale româneşti, care trebuie să fie apărat cu orice preţ de contaminarea 
Occidentului. 

Asemenea lui Spengler, Crainic nu vedea nici o speranţă pentru Occi¬ 
dent, dar România putea să evite ruina dacă voia să se dedice cultivării 
unor valori spirituale mai înalte, şi anume celor înscrise în Sfinta Scriptură, 
aşa cum sînt ele interpretate de către Biserica Ortodoxă de Răsărit şi celor 
aflate în straturile mai adînci ale culturii populare. Cu alte cuvinte. România 
ar trebui să rămînă credincioasă tradiţiei şi să evite nivelarea şi unifor¬ 
mitatea civilizaţiei, impusă noii generaţii de către occidentalizanţi, pre¬ 
cum Eugen Lovinescu, cu a sa teorie a sincronismului. Folosind teoria 
stilului cultural. Crainic a încercat să demonstreze natura organică a cul- 


10 Nichifor Crainic, „Sensul tradiţiei", în Gîndirea, 9/1-2, 1929, pp. 6-7, 9-10. 

turii şi sterilitatea imitaţiei. Intr-un eseu intitulată doua neatîmare, el a 
folosit exemplul stilului gotic din arhitectură în Europa Occidentală medie¬ 
vală pentru a demonstra că graniţele culturale nu erau determinate de „imi¬ 
taţia integrală”, aşa cum pretindea Lovinescu, ci de o sensibilitate religioasă 
specifică, „disciplinată de un comandament central: dogma”. Stilul gotic 
nu era nici mai mult, nici mai puţin decît expresia în piatră a dogmei roma- 
no-catolice. Dincolo de graniţele sale, se afla o lume guvernată de dogma 
ortodoxă şi stilul bizantin. Peste secole, stilul gotic şi cel bizantin s-au dez¬ 
voltat diferit ca răspuns la caracterul distinctiv şi la sensibilitatea naţiu¬ 
nilor care le-au adoptat şi modelat. Crainic a denumit îndelungatul proces 
de formare drept „disciplina tradiţiei”. Era sigur că dacă ar fi aderat la aceas¬ 
ta, românii ar fi putut dobîndi o a doua independenţă — aceea a spiritu¬ 
lui — care să împlinească independenţa politică dobîndită în 1877. 

Crainic avea grijă să sublinieze că tradiţia nu însemna o stagnare a dez¬ 
voltării culturale. Din contră, tradiţia la care se referea el era o forţă vie, 
dinamică, operînd în concordanţă cu „specificul naţional”; acesta era ele¬ 
mentul care deosebea popoarele unul de altul şi care a salvat personalitatea 
colectivă a unei naţiuni de disoluţia civilizaţiei: a fost „disciplina interioară” 
care a însoţit dezvoltarea organică a oricărei culturi. „Disciplina interioară” 
pentru români, insista Crainic, înseamnă ortodoxismul şi a ignora acest lucru, 
avertiza el, ar echivala cu abandonarea oricărui sens mai înalt al istoriei şi 
ar conduce la izolarea de sursele originare ale spiritului creator. 

După 1930, Crainic a fost tot mai mult absorbit de activităţile jurnalis¬ 
tice. Principala sa ambiţie a fost instituirea unui sistem politic care să 
reflecte şi să promoveze punctul său de vedere privind tradiţia. Aşa cum 
era de aşteptat, el nu considera democraţia ca filozofie politică potrivită 
României, întrucît o asocia cu civilizaţia burgheză occidentală. 

Atunci cînd folosea termenul „democraţie” în sens pozitiv, îl concepea 
ca un sinonim al iubirii de oameni în sensul evanghelic. Respingea ideea 
unei Românii împărţite în clase sociale care se exclud reciproc, susţinînd 
că privilegiile de clasă erau complet străine mentalităţii ortodoxe. Afirma 
că nu vede nici un fel de diferenţe semnificative între capitalism, socia¬ 
lism şi comunism şi le condamna pe toate acestea ca emanaţii ale raţio¬ 
nalismului Renaşterii şi ale Revoluţiei franceze, care introduseseră pro¬ 
cesul distructiv de laicizare în cultura europeană prin înlocuirea Cetăţii 
lui Dumnezeu cu Cetatea Mondială. 11 


11 Nichifor Crainic, „Pacifism”, în Gîndirea, 10/4,1930, pp. 105-106, şi „George 
Coşbuc, poetul rasei noastre”, în N. Crainic, Puncte cardinale în haos, Bucureşti, 
1936, pp. 187-188. 

Lucian Blaga (1895-1961) a realizat o abordare mai largă, mai euro¬ 
peană, a problemei specificului naţional şi a căilor de dezvoltare decît 
Crainic, colegul său de la Gîndirea timp de aproape douăzeci de ani. Blaga 
este o figură singulară în istoria liricii şi filozofiei româneşti. în nici unul 
dintre aceste domenii nu poate fi încorporat cu uşurinţă într-o anume şcoală. 
Pare să nu fi inspirat discipoli în filozofie, cu toate că a avut parte de mulţi 
admiratori; în poezie, pe de altă parte, influenţa sa a fost mai fertilă, aşa 
cum se poate vedea din activităţile tinerilor săi ciraci din Cercul Literar 
de la Sibiu, în timpul şi imediat după cel de-al Doilea Război Mondial. 
Ca poet, Blaga a experimentat o multitudine de forme, iar sub raport tema¬ 
tic, s-a inspirat din cele mai variate surse, de la folclorul românesc şi aminti¬ 
rile sale din copilărie privind viaţa la ţară pînă la expresionismul german 

A 

şi propria sa concepţie, foarte personală, despre viaţă. In filozofie a creat 
propriul său sistem, care avea în centrul său ideea de „mister“. A propovă¬ 
duit iraţionalul, ilogicul şi inconştientul, fâcînd din acestea instrumente 
ale pătrunderii esenţelor ascunse ale Universului. Considera raţiunea ca 
un factor ce izolează şi nu un punct de contact între om şi „Marele Ano- 
nim u , aşa cum numea el principiul universal primordial. Datora cel mai 
mult filozofiei germane, în special lui Kant, Schopenhauer şi Nietzsche, 
şi psihologiei germane, lucrările sale în ansamblul lor reprezentînd al doilea 
val al intensei influenţe germane asupra gîndirii româneşti, urmînd celui 
promovat de junimism în ultima jumătate a secolului al XlX-lea. Blaga 
avea o enormă admiraţie pentru cultura germană, atribuindu-i un rol major 
în dezvoltarea literaturii române începînd cu 1800. Aprecia influenţa germa¬ 
nă drept „catalizatoare", întrucît stimula creativitatea autohtonă, dar nu i 
se impune cu tot dinadinsul, spre deosebire de influenţa culturală france¬ 
ză, pe care o numea „modelatoare", întrucît căuta să refacă cultura unui 
străin după propriul său chip. 12 Mai mult decît atît, el a pătruns cu patimă 
într-un tărîm al speculaţiei şi al sintezei, foarte la modă pe vremea aceea 
în Germania, dar neexperimentat decît puţin pînă atunci în România — 
filozofia culturii. 

Blaga s-a simţit atras de cercul Gîndirea prin preocuparea comună faţă 
de marile probleme filozofice şi faţă de căutarea izvoarelor specificului 
naţional românesc. El împărtăşea, de asemenea, cu colegii săi un simţămînt 
de stagnare spirituală generală, atît în România, cît şi în Europa. Ca şi 
acestora, îi repugna societatea modernă, mecanizată, şi principalul ei sim¬ 
bol — oraşul cosmopolit —, şi ca o reacţie faţă de acestea, s-a agăţat 

12 Spaţiul mioritic , 1936, în Lucian Blaga, Trilogia culturii , Bucureşti, 1944, 
pp. 319-320. 

aproape cu disperare de viaţa rurală, ca suprem loc de refugiu pentru spiri- 
tul uman oprimat. împărtăşea deziluzia resimţită de intelectualii secolului 
al XX-lea faţă de pozitivismul din istorie şi relativismul şi scepticismul 
din etică şi estetică; căuta „valori permanente* 4 nu într-o acumulare de 
„fapte pozitive" sau în explicarea raţională a condiţiei umane, ci în per¬ 
cepţia intuitivă a structurilor spirituale absolute. Blaga a găsit în interio¬ 
rul cercului Gîndirea o atmosferă propice acestei căutări şi propriei sale 

_ A 

creativităţi. Totuşi el nu s-a integrat deplin în tiparul Gîndirii. In ciuda 
unor similitudini de idei, se deosebea de Crainic şi de alţi reprezentanţi 
ai aripii de dreapta prin orientarea sa teoretică mai profundă. Blaga nu s-a 
interesat de politică, nici n-a căutat căile de aplicare a ideilor sale pentru 
soluţionarea problemelor sociale. A abordat asemenea chestiuni precum 
autohtonismul şi satul românesc dintr-o perspectivă ontologică şi a fost 
preocupat mai puţin de aspectul exterior al lucrurilor şi mai mult de reali¬ 
tăţile care se aflau în spatele acestora. 

Chiar de la începutul carierei sale ca poet şi dramaturg, Blaga a fost 
implicat în controversa istorică privitoare la originea poporului român. 
S-a situat împotriva concepţiei latiniste dominante, împingînd înapoi ori¬ 
ginile evoluţiei etnice româneşti pînă la îndepărtata lume tracică de dinainte 
de cucerirea Daciei de către romani. Acest absolut biologic găsea rezo¬ 
nanţă în modul său de gîndire metafizic, în timp ce poetul din el era ire¬ 
zistibil atras de vitalitatea debordantă şi viziunea cosmică a lumii traci¬ 
ce, pe care a descris-o cu atîta forţă şi originalitate în „drama sa păgînă" 
Zamolxe (1921). Blaga argumenta că românii erau mult mai mult decît 
latini prin raţionalitatea şi echilibrul lor. Ei posedau de asemenea o moşte¬ 
nire slavo-tracică vitală, care, din timp în timp, izbucnea asemenea unei 
„violente furtuni stîmite din adîncurile metafizice ale sufletului românesc", 
tulburînd sensul latin al simetriei şi armoniei, o furtună pe care o carac¬ 
teriza ca fiind „revolta originilor noastre nelatine". Ca totdeauna în pro¬ 
bleme de etnicitate, Blaga a păstrat un simţ al proporţiilor şi s-a ferit de 
limitările artificiale ce încătuşau creativitatea. Tracismul nu s-a impus asu¬ 
pra operei sale, iar cînd „tracomania" agresivă şi îngustă cîştiga teren, la 
sfîrşitul anilor ’20 şi în anii ’30, el s-a disociat de aceasta. 

Fundamental pentru înţelegerea autohtonismului lui Blaga este concep¬ 
tul său de „stil", pe care l-a elaborat într-o formă mai mult sau mai puţin 
definitivă în Orizont şi stil (1935). Prin stil el înţelegea suma totală a cate¬ 
goriilor care deosebeau una de cealaltă perioadele istorice, lucrările de 
artă şi comunităţile etnice. A descoperit sursele stilului în categoriile 
inconştiente ale gîndirii, pe care le-a propus drept determinări primordiale 
ale originalităţii culturilor. Inconştientul, în plus, oferă cheia întregii sale 

filozofii a culturii, căci, după părerea sa, stilul a izvorît din psihologia etnică 
colectivă. Spre deosebire de Freud şi de Şcoala psihanalitică, Blaga nu a 
privit inconştientul drept un „haos“, doar ca o simplă sursă a instinctelor 
animalice, ci l-a învestit cu numeroase categorii primare şi secundare, pe 
care, grupate laolaltă, le-a numit „matricea stilistică" şi care, într-o imen¬ 
sitate de combinaţii, determinau în ultimă instanţă stilul. Atribuia incon- 
ştientului asemenea categorii primare precum „orizonturile" spaţial şi 
temporal, un „accent" axiologic, „atitudini" de înaintare sau repliere şi „aspi¬ 
raţii" către formă şi ordine, ca şi categorii secundare precum înclinaţiile 
către mişcare sau calm, sobrietate sau pitoresc, masiv sau delicat. Incon¬ 
ştientul în cazul acesta era zona impulsurilor creatoare autentice. Blaga 
nu a negat contribuţia raţiunii şi voinţei umane, deşi a subliniat ideea că 

direcţia stilistică fundamentală este determinată de forţe aflate dincolo de 

^ _ 

controlul conştientului. In ciuda criticii făcute lui Freud, este evident ceea 
ce datorează Blaga psihanalizei şi aceasta ne ajută să explicăm de ce a 
acordat atît de puţină încredere raţionalismului şi de ce „misterul" (sau 
necunoscutul) devine „unghiul suprem" din care contempla lumea. Datora 
de asemenea mult teoriilor lui Jung despre inconştientul colectiv, întrucît 
matricea stilistică reprezenta sinteza a mii de ani din viaţa unui grup, o 
fuziune complexă a tot ceea ce a fost caracteristic colectivităţii şi indi¬ 
vizilor ce o compun. 13 In opinia lui Blaga, în consecinţă, matricea stilis¬ 
tică se află în continuă evoluţie pe măsură ce noi elemente sînt încet-încet 
încorporate; în acest sens, ea este un produs al istoriei, iar evoluţia ei ajută 
la explicarea diferenţelor de stil de la regiune la regiune şi în perioade 

A 

diferite. In elaboarea teoriei sale privind stilul, Blaga a încercat deci să 
aşeze tradiţionalismul pe o nouă bază, avînd rădăcinile în adîncimi obscure, 
arhaice şi biologice ale rasei. 

Teoria lui Blaga privind stilul a fost, de asemenea, puternic influenţată 
de către exponenţii germani ai morfologiei culturii, în special de către Leo 
Frobenius, un etnolog şi o autoritate în arta preistorică, şi de către Spengler. 
Admirator timpuriu al Declinului Occidentului, Blaga l-a numit pe autorul 
lucrării un „Copemic al istoriei", datorită înlocuirii de către acesta a 
cronologiei cu morfologia în abordarea dezvoltării umane şi datorită 
căutării de către acesta a „fenomenului arhetipal" în spatele faptelor istorice. 
Blaga l-a plasat alături de Kant şi de Einstein ca spirite care au revoluţio¬ 
nat gîndirea. Printre altele, Blaga a împrumutat de la el tehnica studiului 
comparativ al civilizaţiilor şi antinomia între cultură şi civilizaţie, dar a 


13 Lucian Blaga, Orizont şi stil, 1935, în L. Blaga, Trilogia culturii, pp. 21-40, 
141-155. 

considerat abordarea lui Spengler esenţialmente deficitară. Aceasta reduse¬ 
se fenomenele culturii la formă, în ciuda faptului că ele cuprindeau multe 
alte elemente; ea se limitase la descriere, cînd de fapt fenomenele cul¬ 
turii cereau o explicare; a făcut din intuirea spaţiului factorul determinant 
al stilului şi l-a tratat drept un act creator al sensibilităţii conştiente şi nu 
un produs al categoriilor inconştiente, aşa cum propusese Blaga. 13a 

Blaga a trecut de la abstract la o aplicare a teoriilor sale privind stilul 
în lucrarea Spaţiul mioritic (1936), cea mai importantă investigaţie filo¬ 
zofică a tradiţionalismului românesc realizată în perioada interbelică. Prin 
„spaţiu mioritic 11 , Blaga se referea la plaiul baladelor populare româneşti, 
în special Mioriţa. Plaiul însă a reprezentat pentru Blaga mai mult decît 
o formă de relief. El a fost orizontul spaţial specific pentru cultura româ¬ 
nească, „orizont ondulatoriu infinit“ de deal şi vale, care a constituit „sub¬ 
stratul spiritual 44 al creaţiilor anonime ale culturii populare româneşti. Din 
acest orizont inconştient al matricei stilistice, Blaga considera că derivă 
„masiva 44 preferinţă a poeţilor populari români pentru alternanţa silabe¬ 
lor accentuate şi neaccentuate şi dispunerea unică a caselor ţăranilor ro¬ 
mâni, despărţite una de alta prin spaţii înverzite, „silabe neaccentuate între 
case 44 . Pentru a demonstra efectul acestui orizont spaţial inconştient, el a 
atras atenţia asupra faptului că saşii din Transilvania, care trăiseră alături 
de români timp de şapte secole, şi-au construit casele foarte diferit, într-un 
mod corespunzător orizontului spaţial inconştient german. Blaga a sub¬ 
liniat că peisajul nu a determinat starea fizică a individului sau a colec¬ 
tivităţii etnice. Această relaţie a fost mai profundă şi merge înapoi la o 
epocă mult mai veche. Românul, de exemplu, avusese sensul locuirii în 
spaţiul mioritic, chiar dacă putea locui de fapt pe marea cîmpie a Bără¬ 
ganului din Muntenia, unde cîntul popular lua locul plaiului, în timp ce 
sasul, care a locuit acelaşi spaţiu ca şi românul, era încă dominat de spiri¬ 
tul „spaţiului gotic 44 , moştenit de la strămoşii săi îndepărtaţi din Germania. 

In căutarea .coordonatelor stilului cultural românesc, Blaga şi-a con¬ 
centrat atenţia asupra lumii rurale, unde, considera el, se găseau elementele 
constitutive ale spiritualităţii româneşti. La o primă privire, prin aprecierea 
sa caldă a ortodoxiei, căreia îi acorda un loc „organic 44 în psihologia naţio¬ 
nală, Blaga părea să adopte modul lui Crainic de abordare a problemei. 
Totuşi, nu a fost interesat de dogma religioasă. Atunci cînd vorbea despre 
ortodoxie, înţelegea mai curînd o arie etnico-geografică, separată de ro- 

A 

mano-catolicismul şi protestantismul european. In plus, pentru el, elementele 


13a Keith Hitchins, „Blaga, Spengler and Cultural Style“, în Idem, The Identity 
of Romanici, Bucureşti, 2003, pp. 177-199. 

care distingeau cele trei ramuri ale creştinismului una de cealaltă prove¬ 
neau din „infiltraţiile spirituale" timpurii ale „geniului autohton" în doc¬ 
trina creştină universală aşa cum se răspîndise ea pe diverse tărîmuri. 
Această fuziune a învestit romano-catolicismul cu categoriile de „autori¬ 
tate" („dorinţa de putere"; un „spirit juridic subtil"), protestantismul cu 
aceea de „libertate" („independenţa judecăţii"; „conceptualizarea pro¬ 
blemelor"; „datorie"), iar ortodoxismul cu aceea de „organic" („viaţă"; 
„pămînt", „natură"). Aceste diferenţe au fost, ca atare, rezultatul stilului 
mai curînd decît al doctrinei, un punct de vedere pe care Blaga l-a ilus¬ 
trat cu exemple privind felul în care fiecare a privit Biserica, naţiunea şi 
cultura. Catolicismul a conceput Biserica ca un stat universal, protestan¬ 
tismul, ca o comunitate care întruchipează libertatea, iar ortodoxismul, 
ca un organism, o unitate a întregului, în care fiecare membru era răspun¬ 
zător pentru faptele celorlalţi. 

Faţă de naţiune catolicismul era aproape dispreţuitor, întrucît urmărea 
ţeluri universale; protestantismul considera apartenenţa la naţiune drept 
rezultatul unei alegeri deliberate a individului, un individ mînat de simţul 
datoriei; ortodoxismul vedea naţiunea ca destin, îmbrăţişînd-o cu entuzi- 

A 

asm. In fine, în privinţa culturii, catolicismul a promovat mişcări multi¬ 
dimensionale, precum romanticul, goticul, barocul, care au servit o idee; 
protestantismul a favorizat creaţiile individuale de mare originalitate; 
ortodoxismul a inspirat lucrări care au fost „spontane, anonime şi popu¬ 
lare". Catolicismul şi protestantismul, considera Blaga, au favorizat creşterea 
oraşelor, în timp ce ortodoxismul se potrivea de minune dezvoltării satu¬ 
lui. Satele din Occident, ca atare, îi păreau a fi oraşe în miniatură, care îşi 
pierduseră caracterul rural şi originalitatea creatoare. Dimpotrivă, oraşul 
din Europa Răsăriteană se aseamănă unui sat supradimensionat, în timp 
ce satul însuşi şi-a păstrat puterea creatoare ancestrală, chiar acolo unde 
fusese atins de influenţe culturale din afară. 14 

Blaga a folosit termenul ortodox mai curînd în sens cultural decît în 
sens religios. A precizat cu claritate că originalitatea spiritului românesc 
nu trebuie căutată deloc în dogma ortodoxă, ci în „derogările" de la aceas¬ 
ta, determinate de „spiritul de erezie", adică de folclorul semipăgîn păs¬ 
trat în legendele sacre, în bocete şi în colinde. I se părea că doctrina orto¬ 
doxă însăşi avusese un efect nivelator asupra popoarelor din Europa de 
Sud-Est. în consecinţă, elementele stilistice, care i-au deosebit pe români 
de coreligionarii lor bulgari şi sîrbi, s-au manifestat cel mai puternic în 

14 Lucian Blaga, Spaţiul mioritic, în L. Blaga, Trilogia culturii, pp. 184-190, 
194-197. 

operele poeţilor şi artiştilor populari. Sub „masca“ ortodoxismului, românii 
şi-au păstrat vechile lor credinţe şi obiceiurile precreştine, în special în 
modul lor specific de a înţelege şi simţi existenţa, care, în opinia lui Blaga, 
îşi găseau sorgintea în timpurile tracice păgîne. Specifică românilor era 
viziunea despre lume în care natura fuziona cu transcendentalul, ori, aşa 
cum s-a exprimat Blaga, care vedea natura ca un receptacol al nevăzu¬ 
tului. Această „perspectivă sofianică“ făcea ca pămîntul să fie scăldat de 
o lumină celestă în acelaşi fel în care, de pildă, în balada Mioriţa, întrea¬ 
ga natură este transformată într-o biserică. Acest mod de a privi tran¬ 
scendentalul era, după cum gîndea el, determinantul stilistic cel mai impor¬ 
tant al ortodoxismului. 

Pentru Blaga, spiritualitatea românească, care determina în primul rînd 
specificul naţional, fusese cel mai bine păstrată în lumea rurală. El însuşi 
se născuse într-un sătuc din Transilvania, iar amintirile copilăriei au exerci¬ 
tat o puternică influenţă asupra gîndirii sale de-a lungul întregii vieţi. Con¬ 
cepea satul românesc ca spaţiul de desfăşurare al modului de existenţă 
organic, eminamente uman. Viaţa creatoare a satului era ceea ce înţelegea 
el prin „cultură", iar această cultură o punea în opoziţie cu „civilizaţia". 
Oraşul era întruchiparea civilizaţiei, a lumii burgheze, mecanizate, a cărei 
prăbuşire iminentă o prevedeau atît Blaga, cît şi mulţi dintre contempo¬ 
ranii săi români şi vest-europeni. Poezia sa de început, în special, este plină 
de teama expresionistă că omul european trăia sfîrşitul unei epoci, un 
simţămînt pe care l-a exprimat în viziunile sale apocaliptice, dezolante, 
asupra oraşului modem şi „maşinismului". Oraşul (civilizaţia), potrivit 
lui Blaga, era caracterizat de preocupări „necreatoare", precum acumu¬ 
larea de cunoştinţe concrete şi formularea de concepţii raţionaliste; era 
locul în care omul şi-a pierdut „sentimentul cosmic", ataşamentul său la 
modul său de existenţă eminamente uman. Spiritul ştiinţific, care era una 
dintre însuşirile caracteristice ale civilizaţiei europene modeme, îi părea 
lui Blaga că dizolvă „fenomenele concrete" ale existenţei şi că izolează 
lumea de om. Un asemenea punct de vedere provenea firesc din concepţia 
lui Blaga asupra lumii, drept esenţialmente antiraţională şi ca atare refrac¬ 
tară la structurile ştiinţei raţionale. Satul, pe de altă parte, o zonă emina¬ 
mente a mitului şi a gîndirii magice, a asimilat aparenţele concrete şi a 
plasat omul într-o relaţie creatoare cu existenţa. Proslăvirea de către Blaga 
a gîndirii magice evidenţiază tendinţa sa generală de a exalta mentalitatea 
ancestrală în detrimentul celei civilizate. Gîndirea magică, sublinia el, nu 
avea drept scop stabilirea unei relaţii universal valabile, ci mai curînd căuta 
să organizeze experienţa umană individuală în strînsă legătură cu specifi¬ 
cul temporal şi spaţial. Acest tip de gîndire, argumenta el, este cu adevărat 

creator, întrucît stabileşte relaţii puternice între lucruri foarte diferite. Graţie 
„perspectivei sale magice 44 , ţăranul este blagoslovit cu un dar special de 
a-şi organiza experienţa în concordanţă cu interesele sale vitale. 15 

Dragostea pentru sat l-a convins pe Blaga, în Geneza metaforei şi sen¬ 
sul culturii (1937), la extinderea antinomiei între lumea rurală şi cea urbană, 
într-o teorie a „culturilor minore 44 şi a „culturilor majore 44 . Prima categorie, 
reprezentată de sat, nu era cu nimic inferioară în structurile sale celei de 
a doua, deci civilizaţiei. Culturile minore nu reprezentau un simplu sta¬ 
diu întîrziat în evoluţia istorică a civilizaţiei; erau realităţi independente, 
care exprimau un mod de existenţă aparte, definit de Blaga ca „naiv 44 şi 
„copilăros". Intr-un articol ulterior, a mers şi mai departe, asemuind cul¬ 
turile minore preistoriei, care, pentru el, erau o formă de „viaţă permanen¬ 
tă" care nu evolua, ci mai curînd se menţinea paralelă cu istoria. 16 Această 
idee reprezenta concepţia lui Blaga cu privire la evoluţia istoriei româneşti. 
Luînd evacuarea romană a provinciei Dacia din secolul al III-lea ca punct 
de pornire, a demonstrat că începuturile poporului român coincideau cu 
„retragerea din istorie" într-o lume anistorică. Aici, acesta a dus o exis¬ 
tenţă organică, într-un ritm propriu, cu una sau două scurte întreruperi, 


pînă la mijlocul secolului al XlX-lea. In timpul acestui lung „boicot" al 
istoriei, arta ţărănească, arhitectura satului, poezia şi muzica populară au 
cunoscut o puternică dezvoltare cu totul deosebită de mai largile curente 
culturale europene. Blaga a oferit astfel o explicaţie metafizică a unici¬ 
tăţii româneşti, atît de dragă tradiţionaliştilor. 

Relaţia lui Blaga cu Gîndirea a fost ambiguă, iar pentru gîndirişti adesea 
inconfortabilă. Pe de o parte, au existat similitudini de idei şi de tendinţe 
intelectuale. Principala legătură între Blaga şi teoreticienii ortodoxismului 
a fost, fără doar şi poate, autohtonismul. Aceştia au nutrit o nemulţumire 
profundă faţă de starea existentă a vieţii spirituale româneşti. Se simţeau 
atraşi de lumea rurală şi de folclorul acesteia, ca izvor de spiritualitate 
autohtonă, şi dimpotrivă, aveau un sentiment de repulsie faţă de spiritul 
mecanic, „anorganic" al societăţii urbane. In ultima analiză, acestea sînt 
mai ales asemănări de suprafaţă. Tradiţionalismul lui Blaga este mai corn- 

A 

plex şi se sprijină pe o fundamentare teoretică superioară. In timp ce, de 
pildă, ostilitatea lui Crainic faţă de oraş şi preţuirea de către acesta a satu- 


_ ^ 

lui erau naţionaliste, atitudinea lui Blaga a fost filozofică. In timp ce 
Crainic desconsidera producţiile intelectuale occidentale, orientarea lui 
Blaga era larg europeană. Blaga era netulburat de împrumuturile cultu- 


15 Lucian Blaga, Despre gîndirea magică , Bucureşti, 1941, pp. 135-137. 

16 Lucian Blaga, „Despre permanenţa preistoriei 44 , în Saeculum , 1/5,1943, pp. 3-17. 



MAREA DEZBATERE 


353 


rale din străinătate, pentru că era convins că matricea stilistică va asigu¬ 
ra în ultimă instanţă specificul naţional al literaturii şi al artei şi chiar al 
teoriilor filozofice şi ştiinţifice. Analizîndu-şi propria operă, el a declarat 
etnicitatea ca fiind destinul său, pe care nu avea puterea să-l controleze; 
nu era un program elaborat raţional, pentru că se simţea legat în mod ire¬ 
vocabil de etnic, prin toate categoriile modelatoare ale matricei stilistice. 
Cu toate că era de fapt foarte naţional în spirit şi în sursele de inspiraţie, 
nu a permis niciodată ca propria sa operă să fie dominată de formule artis¬ 
tice înguste. Respingînd ortodoxismul propovăduit de către Crainic, el a 
negat ideea că o operă de artă devine naţională prin adăugiri facile de fol¬ 
clor şi de peisaj naţional. El însuşi a fost atras de folclor, nu ca folclorist, 
ci ca filozof, preocupat de explorarea impulsurilor stilistice interioare ale 
acestuia. Şi-a considerat propria sa poezie, recunoscut modernistă, ca fiind, 
în anumite privinţe, mai tradiţionalistă decît cea aparţinînd tradiţiei comune, 

A 

pentru că restabilea contactul cu sursele spirituale ancestrale ale rasei. In 
poezia sa, natura nu a fost niciodată un obiect estetic, un element deco¬ 
rativ, ci mai curînd un text ce trebuia citit în încercarea de a descifra „mis- 
terul“. O poezie sau o sculptură era românească pentru el în virtutea pro¬ 
priului său ritm interior sau mod de interpretare a realităţii. Preferinţa sa 
în materie de artă „naţională 44 era cel mai bine reprezentată de sculptura 
lui Constantin Brâncuşi, care îmbina cele mai arhaice izvoare autohtone 
cu structurile artistice modeme şi care se conforma idealului „tradiţiona¬ 
lismului metafizic 44 , exprimat de către Blaga. 

Datorită folosirii miturilor folclorului românesc şi datorită dragostei pen¬ 
tru satul românesc, tradiţionalismul lui Blaga era adesea confundat cu 
gîndirismul. Totuşi, spre deosebire de Crainic şi de alţi cîţiva tradiţion¬ 
alişti, Blaga nu a vrut să permanentizeze trecutul. El a căutat o legătură 
cu trecutul pentru a descoperi „fenomenele originale 44 ale existenţei umane, 
o înţelegere care, credea el, va sparge modelele învechite de comportament 
şi va inaugura o nouă epocă a spiritualităţii. Căuta în lumea ancestrală 
a satului secretele uitate ale vîrstei inocenţei, înainte ca păcatul cunoaş¬ 
terii să-l fi înstrăinat pe om de natură şi de sine. 

Poziţia adoptată de cercul Gîndirea şi în special de către Crainic şi ade¬ 
renţii săi, în problema specificului naţional şi a dezvoltării naţionale, a pro¬ 
vocat un răspuns aprig din partea europeniştilor. Eugen Lovinescu numea 
ortodoxismul o religie obscurantistă, închistată în formule rigide, care im¬ 
pusese românilor limbajul liturgic străin şi i-a aruncat în marea masă a 
slavilor, care aproape îi înghiţise. Acesta şi-a reiterat convingerea că „eman¬ 
ciparea 44 spiritului naţional românesc intervenise la începutul secolului al 
XlX-lea, cînd tinerii români au venit în contact direct cu lumea intelectuală 

şi materială a Occidentului, ce i-a eliberat de „sclavia' 4 formelor culturale 
răsăritene. Mihai Ralea s-a alăturat lui Lovinescu în condamnarea acelora 
care puneau accentul asupra instinctului românilor şi pe misticismul care 
nu putea decît să le anihileze orice posibilitate de luminare şi civilizaţie. 
El considera că ortodoxismul era pur şi simplu un impediment în definirea 
specificului naţional şi în crearea unei spiritualităţi autohtone din cauza 
„obscurantismului 44 său şi caracterului său esenţialmente bizantino-slav. Alţi 
europenişti, precum criticul literar Pompiliu Constantinescu (1901-1946), 
au mers atît de departe încît să nege în întregime sensibilitatea religioasă 
a poporului român. Constantinescu susţinea că religia fusese întotdeauna 
pentru români legea, adică un contract între credincioşi şi Dumnezeu. El 
argumenta, de asemenea, că larga răspîndire a superstiţiilor în rîndul ma¬ 
selor demonstra o absenţă a „aptitudinii 44 mistice, religioase, dat fiind carac¬ 
terul pragmatic şi frust al acestor credinţe populare. 

Crainic şi gîndiriştii şi-au avut şi ei apărătorii lor. Cel mai important a 
fost filozoful Nae Ionescu (1888-1940), teoreticianul trăirismului, o vari¬ 
antă românească a existenţialismului. Ideile exprimate de el în ziarul Cu- 
vîntul, începînd cu 1926, s-au topit într-o coerentă filozofie a culturii în 
următorul deceniu, care i-a adus un extraordinar de mare număr de adepţi 
printre intelectualii din generaţia mai tînără, inclusiv Mircea Eliade şi 
Emil Cioran. 

Asemenea lui Crainic (şi Blaga), Ionescu a simţit venirea unei noi ere 
de spiritualitate, care, după el, îşi avea originile în revolta împotriva po¬ 
zitivismului din anii 4 90 ai secolului trecut şi s-a apropiat de maturitate 
în Europa de după Primul Război Mondial. Pretutindeni Ionescu vedea omul 
luptîndu-se pentru dobîndirea unui nou „echilibru spiritual 44 , pentru „reîn¬ 
toarcerea la Dumnezeu 44 , pentru a scăpa de „înfricoşătorul vid 44 al scientis¬ 
mului şi tehnologiei şi de îndepărtata fiinţă supremă a raţionaliştilor. Timp 
de un deceniu, observase cu un ochi critic acest mare ferment al sufletu¬ 
lui uman, după cum îl numea el, pînă cînd, în cele din urmă, în 1931, s-a 
convins că în Europa era în curs de desfăşurare o revoluţie spirituală ade¬ 
vărată; aceasta se manifesta în toate domeniile de activitate umană, dar 
îşi exercita forţa în mod special în opoziţia sa faţă de concepţia mentală 
definită de raţionalismul cartezian, faţă de spiritul democraţiei sociale şi 
politice, faţă de sistemul economic capitalist burghez şi protestantism. Toate 
aceste însuşiri caracteristice ale epocii modeme treceau, spre satisfacţia 
evidentă a lui Ionescu, printr-o criză acută. El a indicat protestantismul 
ca principalul rău în subminarea gîndirii religioase europene de la Renaştere 
încoace. Pentru el, protestantismul însemna: raţionalizarea religiei, adică 

necesitatea de a înţelege şi explica hotărîrile lui Dumnezeu; aşezarea lui 
Dumnezeu în categoriile logicii umane ca şi cum ar fi fost un plan al reali¬ 
tăţii — acela al raţiunii — în care om şi Dumnezeu erau doar cantitativ 
diferiţi; „individualismul rătăcitor“ în interpretarea lumii lui Dumnezeu. 

A 

lonescu a găsit toate acestea ca fiind total străine spiritului ortodox. In 
ortodoxie, adică în adevăratul creştinism, credinciosul a recunoscut opo¬ 
ziţia dintre gîndire şi credinţă şi a acceptat „sacrificiul dureros“ al inte¬ 
lectului cînd a proclamat „cred pentru că este absurd“. 17 

lonescu a identificat aspectul românesc al crizei sufletului european ca 
o căutare a adevăratelor surse de spiritualitate autohtonă. Ca filozof, prin¬ 
cipala sa preocupare fusese problema fiinţei, la început în sens general 
uman, dar din ce în ce mai puternic apoi ca o explorare a naturii speci¬ 
fice a sufletului românesc. Definiţia românismului pentru el, ca şi pen¬ 
tru Blaga, era mai curînd ontologică decît istorică şi depindea mai curînd 

A 

de elementele spirituale decît de cele materiale. In viziunea lui lonescu, 
ortodoxia şi spiritualitatea românească erau concepte ce se puteau substi¬ 
tui între ele. Scrierile sale voluminoase despre acest subiect abundă în pro¬ 
poziţii de genul „a fi român înseamnă a fi ortodox 41 sau „sîntem ortodocşi 
pentru că sîntem români, şi sîntem români pentru că sîntem ortodocşi". 
El argumenta că influenţa ortodoxiei se făcuse simţită în întregul proces 
de formare a naţiunii române. Asocierea intimă a religiei cu etnicitatea 
explica natura marcat populară a ortodoxiei româneşti. în versiunea lui 
lonescu, ortodoxia coborîse la nivelul vieţii de fiecare zi, contribuind la 
crearea unei religii româneşti specifice, care s-a manifestat nu în doctrine 
abstracte, ci în creaţii unice de folclor românesc. Asemenea lui Blaga şi 
Crainic, a identificat spiritualitatea românească autentică cu lumea rurală 
şi a discutat în termeni aprobatori despre „ortodoxismul ţărănesc". 

Legătura dintre românism şi ortodoxie a fost într-adevăr atît de puter¬ 
nică, încît nici un act de voinţă nu ar fi putut, în opinia lui lonescu, s-o des¬ 
facă. Argumentul lui lonescu nu este asemănător cu acela al lui Blaga, deşi, 

A 

lucru de înţeles, el a ocolit autoritatea lui Freud şi Jung. Intr-o serie de 
articole despre prozelitismul catolic în România, el argumenta că ortodo¬ 
xismul şi catolicismul nu erau numai două confesiuni diferite, cu doctrine 
şi culturi diferite, dar, mai important încă, ele erau două moduri de exis¬ 
tenţă fundamental diferite. Cu alte cuvinte, fiecare dintre acestea fusese 
condiţonat în cursul dezvoltării sale de împrejurările locale dominante; 
catolicismul, ca atare, a reflectat structura spirituală şi dezvoltarea istorică 

17 Nae lonescu, Roza viaturilor , Bucureşti, 1937, pp. 7,9,24—27,67,74,257-258. 

specifice Europei de Sud-Vest, în timp ce ortodoxismul se adaptase condiţi¬ 
ilor predominante în Europa de Sud-Est. Ionescu conchidea, subliniind 
lipsa de speranţă a catolicismului de a pătrunde în lumea ortodoxă, ca şi 
incapacitatea ortodoxismului de a face cu succes prozelitism în afara 
propriei sale zone spirituale. Catolicismul şi ortodoxismul nu se puteau 
întrepătrunde. Ca forme organice ale vieţii spirituale, ele nu puteau fi trans¬ 
mise sau impuse; un român nu putea deveni catolic, chiar dacă învăţa cate¬ 
hismul pe dinafară şi se declara el însuşi catolic cu toată fervoarea unui 
convertit, întrucît, pur şi simplu, nu era produsul acelor condiţii care făcu¬ 
seră să apară catolicismul. 

Ineluctabilitatea, am putea spune, spiritului ortodox pentru români dă 
o explicaţie mai adîncă opiniilor lui Nae Ionescu privind formele cultu¬ 
rale şi politice româneşti contemporane. Aşa cum vedea el lucrurile, cul¬ 
tura mai înaltă a celor o sută de ani precedenţi fusese orice altceva, dar 
nu autentică. De vină erau intelectualii occidentalizaţi, începînd cu gene¬ 
raţia de la 1848. Ignorînd diferenţele structurale fundamentale între Răsă¬ 
ritul ortodox şi Apusul catolic-protestant, ei s-au străduit să transpună 
cultura occidentală în realităţile româneşti, acţiune care a creat condiţi¬ 
ile pentru o „crasă falsitate 66 şi pentru „artificialitate 66 . Aceiaşi indivizi erau 
răspunzători pentru a fi pus bazele statului român modern, o formă poli¬ 
tică, în opinia lui Ionescu, total străină caracterului societăţii româneşti, 
aşa cum evoluase timp de secole înainte de 1848. Aparatul formal al sta¬ 
tului român modem, cu parlamentarismul său, cu democraţia egalitaristă 
şi viaţa socială şi politică urbană au reprezentat, în opinia sa, o spoială, 
mai ales franţuzească, acoperind viaţa autentică, cuprinzătoare, a naţiu¬ 
nii ce se desfăşură sub aceasta. 

Nae Ionescu a perceput, astfel, incompatibilitatea fundamentală dintre 
România şi Europa Occidentală. Ideea că România ar putea fi vreodată 
integrată în Europa l-a şocat ca absurdă în lumina dihotomiei dintre lumile 
ortodoxă şi catolic-protestantă, pe care s-a străduit atît de mult să o scoată 
la iveală. Ca urmare, viitoarea dezvoltare a României avea să se sprijine 
pe „realităţile organice 6 * predominante, prin care el înţelegea categoriile 
sociale şi economice ale satului şi agriculturii şi liantul spiritual repre¬ 
zentat de ortodoxie. El a respins oraşul ca „prea abstract 66 şi industria mo¬ 
dernă ca „prea raţională 66 , prea puţin potrivite pentru un popor contem¬ 
plativ şi neobişnuit cu disciplina capitalismului. Mai curînd, a identificat 
o fuziune perfectă între ţăran şi ortodoxie şi a făcut din spiritualitatea orto¬ 
doxă baza unei „comuniuni [româneşti] armonioase de gîndire şi faptă 66 . 18 

18 Nae Ionescu, „Naţionalism şi ortodoxie 41 , în Predania, 8-9, 1937, p. 3. 

La sfîrşitul anilor ’20, un număr de intelectuali, care şi-au spus „tînăra 
generaţie" şi care erau profund influenţaţi de Nae Ionescu, au căutat să 
scape de „goliciunea înspăimîntătoare" a pozitivismului şi a tehnologiei 
modeme şi să realizeze un nou „echilibru spiritual". Nichifor Crainic a 
identificat în febrilitatea lor confirmarea unei „noi orientări" în viaţa inte¬ 
lectuală românească şi o „reîntoarcere la religie" şi le-a deschis acestora 
paginile revistei Gîndirea. Dar această generaţie avea propriul său pro¬ 
gram. Hotărîţi să descopere adevăratele coordonate ale spiritualităţii româ¬ 
neşti şi dornici să aşeze cultura română pe un nou făgaş, reprezentanţii 
ei nu s-au alăturat cercului Gîndirea , formînd în schimb o asociaţie lip¬ 
sită de coeziune, numită Criterion. Printre membrii acesteia s-au aflat Mir- 
cea Eliade (1907-1986), care avea să devină un renumit istoric al religi¬ 
ilor; Emil Cioran (1911-1995), filozoful de mai tîrziu al destinului tra¬ 
gic al omului; Mircea Vulcănescu (1904-1952), filozof şi sociolog. 19 

Membrii asociaţiei Criterion au îmbrăţişat cu entuziasm îndemnurile 
lui Ionescu de a trăi viaţa şi de a nu o reduce la formule abstracte. Mircea 
Eliade, Emil Cioran şi alţii nu aveau nici un fel de dubii că ei erau astfel 

A 

misionarii unei noi spiritualităţi şi fondatorii unor noi legi şi obiceiuri. Ii 
citeau pe Swedenborg, Kierkegaard, Şestov, Heidegger, Unamuno şi Ber- 
diaev; îi interesau orfismul, teosofia, misticismul oriental şi religiile arhaice; 
vorbeau despre providenţiala misiune a generaţiei lor; criticau făţiş medi¬ 
ocritatea existenţei burgheze şi denunţau materialismul în toate formele 
sale de manifestare. Misiunea lor, aşa cum a fost definită de către Mircea 
Vulcănescu, a fost aceea „de a asigura unitatea sufletului românesc", adică 
să aducă cu sine reconstrucţia spirituală a României, aşa cum generaţia 
precedentă îşi îndeplinise sarcina realizării unităţii politice. 20 

Asemenea lui Crainic şi Ionescu, membrii asociaţiei Criterion se simţeau 
atraşi de sat ca leagăn al spiritualităţii româneşti şi se pronunţau aproba¬ 
tor cu privire la rolul pe care ortodoxia îl avusese în modelarea experienţei 

A 

naţionale. Dar ei nu erau ortodoxişti. In repulsia lor faţă de pozitivism şi 
materialism moştenită din secolul al XlX-lea, ei s-au întors spre misti¬ 
cism, dar nu spre doctrina ortodoxă. Li se părea axiomatic că exaltarea 
mistică, mai curînd decît credinţa, a fost temeiul sensibilităţii umane. 

A 

Experienţa lui Mircea Eliade era caracteristică. Intr-un mic volum de eseuri 
privind căutările spirituale ale generaţiei sale, publicat în 1927 şi intitulat 


19 Prezentarea cea mai completă a obiectivelor şi activităţii acesteia o realizează 
Liviu Antonesi, „Le Moment Criterion - un modele d’action culturelle 44 , în Alexandru 
Zub (ed.), Culture and Society y Iaşi, 1985, pp. 189-206. 

20 Mircea Vulcănescu, „Generaţie 44 , în Criterion , 1/3-4, 1934, p. 6. 

Itinerariu spiritual, a pornit de la ideea că ortodoxia putea oferi tinerei 
generaţii o concepţie cuprinzătoare asupra existenţei şi ar putea deveni 
„un nou fenomen în istoria culturii române modeme 4 *. 21 Dar recunoştea 
că înţelegerea sa în privinţa ortodoxiei era superficială, iar mai tîrziu, 
întrucît orizonturile sale intelectuale şi experienţa sa de viaţă s-au lărgit, 
în mod special în timpul şederii sale în India, unde a început să fie fas¬ 
cinat de hinduism, ortodoxia va ocupa doar un loc modest în amplele sale 
studii comparatiste asupra religiei. Cioran s-a îndepărtat şi mai mult de 
la subiect. A devenit preocupat de tragedia existenţei individuale şi şi-a 
pus speranţa în misticismul protestant de tipul Kierkegaard. Cînd a scris 
despre criza spirituală din România interbelică, a adus într-adevăr un oma¬ 
giu ortodoxiei, pentru a fi apărat specificul românesc de-a lungul secolelor 
împotriva asimilării de către societăţile mai dinamice, dar a văzut salvarea 
supremă doar în integrarea României într-o Europă urbană, cosmopolită. 22 
Mircea Vulcănescu a recunoscut, de asemenea, influenţa formativă a or¬ 
todoxiei asupra vieţii spirituale româneşti, dar, spre deosebire de Eliade 
şi Cioran, a căutat salvarea sa şi a generaţiilor viitoare în sat. Doar aici, 
gîndea el, supravieţuia un stil organic al vieţii româneşti şi doar aici su¬ 
fletul românesc va trebui să înfrunte provocarea „invaziei masive 44 a Occi¬ 
dentului. 23 Totuşi, aceşti discipoli ai lui Nae Ionescu au alcătuit gene¬ 
raţia cosmopolită, despre care Eugen Lovinescu a prezis că va înceta să 
se constituie în imitatori şi va începe să creeze valorile spirituale româneşti 
originale. 


A TREIA CALE 

A 

Intre cele două războaie mondiale, ţărăniştii au fost cei mai consecvenţi 
şi cei mai eficienţi propovăduitori ai unei Românii în armonie cu „carac¬ 
terul ei eminamente agrar 44 . Ei s-au pronunţat pentru elaborarea unor politici 
economice şi sociale şi pentru crearea unui stat care să corespundă intere¬ 
selor şi necesităţilor ţărănimii, care constituia majoritatea covîrşitoare a 
populaţiei. Aceştia erau convinşi de unicitatea evoluţiei istorice româneşti, 
pe care o atribuiau unui sistem agricol avînd rădăcinile în gospodăria indi- 

21 Mac Linscott Ricketts, Mircea Eliade; The Romanian Roots, 1907-1945, 1, 
Boulder, Colorado, 1988, pp. 245-279. 

22 Emil Cioran, Schimbarea la faţă a României, Bucureşti, 1936, pp. 75-77, 
106-109. 

23 Mircea Vulcănescu, Tendinţele tinerei generaţii. Bucureşti, 1934, pp. 15-16. 



MAREA DEZBATERE 


359 


viduală independentă. Scopul lor, în întreaga perioadă interbelică, a fost, 
ca atare, întărirea acestui nucleu de producţie agricolă, din care aceştia 
făceau baza viitoarei dezvoltări sociale şi politice a României. Nu au negat 
că în România capitalismul ar fi posibil şi chiar au recunoscut că indus¬ 
tria modernă ajunsese să sprijine agricultura şi putea chiar să aducă bene¬ 
ficii. Dar ei doreau să excludă capitalismul din organizarea agriculturii, 
întrucît îl considerau incompatibil cu caracterul agriculturii româneşti aşa 
cum se dezvoltase aceasta de-a lungul secolelor. Erau convinşi că tot ceea 
ce era deosebit şi autentic în modul de viaţă românesc va fi distrus de 
capitalism şi de tot ceea ce decurgea din acesta. Nu aveau nici o îndoială 
că pledoaria lor va fi încununată de succes, întrucît agricultura ţărănească, 
în opinia lor, era puternică şi, prin însăşi natura ei, necapitalistă. Ca dovadă, 
ei menţionau analizele economice cu privire la gospodăria ţărănească luată 
ca unitate de producţie distinctă, precum şi „incompatibilitatea psiholo- 
gică“ între căile ţărăneşti şi cele capitaliste. 

Elaborîndu-şi propria lor teorie privind dezvoltarea, ţărăniştii s-au inspi¬ 
rat copios atît din literatura de specialitate occidentală, cît şi din cea ră¬ 
săriteană, în special din scrierile economiştilor şi sociologilor germani şi 
economiştilor agrarieni ruşi. Dar românii nu erau în nici un fel simpli imi¬ 
tatori ai modelelor străine şi nu se rezumau la abstracţiuni. Mai curînd 
se preocupau de cele mai stringente realităţi economice şi sociale ce con¬ 
fruntau România Mare după Primul Război Mondial — stagnarea agri¬ 
colă şi sărăcia ţăranilor. Remediile pe care le-au propus se potriveau acelor 
curente indigene de gîndire care, de la mijlocul secolului al XlX-lea, sub¬ 
limaseră caracterul agrar al societăţii româneşti şi elaboraseră strategii de 
dezvoltare care promiteau să alimenteze „tradiţia sănătoasă 44 şi „geniul 
naţional 44 . 

Dintre toate aceste curente, ţărăniştii s-au aflat cel mai aproape de po- 
poranişti şi, într-un anume sens, erau urmaşii lor. Atît unii cît şi ceilalţi 
propovăduiau o ordine economică şi socială agrară ale cărei baze căutau 
să le împlînte în tradiţiile şi instituţiile autohtone, erau neîncrezători în 
societatea burgheză industrială şi în oraş. Totuşi, ţărănismul nu a fost doar 
o prelungire a poporanismului. Cu toate că sprijinitorii săi s-au inspirat 
generos de la predecesorii lor intelectuali, ei au fost, de asemenea, profund 
influenţaţi de progresele înregistrate în gîndirea sociologică şi economică 
din perioada interbelică. Cea mai originală contribuţie adusă de aceştia 
gîndirii sociale româneşti a fost probabil elaborarea sistematică a doctrinei 
României agrare, ca o a treia lume situată între individualismul capita¬ 
list al Vestului şi colectivismul socialist al Estului. Această doctrină, la 

rîndul ei, se întemeia pe două premise fundamentale: prima — gospodăria 
ţărănească era un mod aparte de producţie şi forma însăşi baza economi¬ 
ei naţionale; a doua — „statul ţărănesc**, o entitate politică administrată 
de majoritatea populaţiei şi răspunzătoare faţă de ea trebuia să înlocuiască 
ordinea existentă. 

Elaborarea principiilor economice ale ţărănismului a fost în principal 
opera lui Virgil Madgearu (1887-1940) care, în anii ’20 şi ’30, a publi¬ 
cat un şuvoi constant de cărţi şi articole privind problemele agriculturii 
şi în general problemele economice. In acestea el a definit caracterul spe¬ 
cial al dezvoltării economice şi sociale a României în trecut şi a oferit o 
evaluare a perspectivelor sale de viitor. 233 Ideile sale au fost puternic influ¬ 
enţate de studiile efectuate în domeniul teoriei economice în Germania, 
unde şi-a luat doctoratul în 1911, la Universitatea din Leipzig, şi apoi de 
studiile sale privind economiştii clasici englezi şi experienţa practică dobîn- 
dită în managementul financiar la Londra. După Primul Război Mondial 
a devenit principalul teoretician al Partidului Naţional Ţărănesc şi ministru 
în cîteva guverne naţional-ţărăniste între 1929 şi 1933. După 1933 şi-a de- 
dicat majoritatea timpului învăţămîntului şi cercetării. In noiembrie 1940, 
a fost asasinat de Garda de Fier, organizaţie fascistă românească. 

La început, Madgearu a fost preocupat de industrie, pe care o conside¬ 
ra esenţială pentru dezvoltarea sănătoasă a fiecărei ţări. Propriile sale 
cercetări privind dezvoltarea economică a României în secolul al XlX-lea, 
care au constituit baza tezei sale de doctorat din 1911, Zur industriellen 
Entwicklung Rumăniens, l-au convins că România nu era nicidecum des¬ 
tinată să rămînă o ţară exclusiv agrară. Dar era deja preocupat ca formele 
pe care industria le îmbrăca în România să fie potrivite caracterului şi nece¬ 
sităţilor ţării. într-un eseu consacrat meşteşugurilor, scris în 1912, a iden¬ 
tificat cauza care s-a aflat la baza declinului lor în „procesul de occiden- 
talizare**, care introdusese instituţii străine în textura socială românească, 
fără să aibă în vedere compatibilitatea lor cu „fiinţa noastră naţională**. 
Atribuia acestei „ruperi abrupte** cu trecutul rolul de cauză a numeroase 
„contradicţii** între „temeiurile spirituale** ale României şi „formele străine** 
care stau în miezul „tuturor problemelor noastre**. 

Spre sfîrşitul Primului Război Mondial, Madgearu conchisese că sarci¬ 
na fundamentală a intelectualilor români era aceea de a face să concorde 
instituţiile politice ale ţării cu condiţiile economice şi sociale predomi¬ 
nante. El considera că întemeietorii României modeme din secolul al XlX-lea 


23a Despre concepţia lui Madgearu, vezi Keith Hitchins, „A Rural Utopia: Virgil 
Madgearu and Peasantism**, în Idem, The Identity of Romania, pp. 119-144. 

comiseseră o teribilă eroare ignorînd fondul de dragul formei. Madgearu 
şi colegii săi ţărănişti propuneau acum inversarea procedeului. Intenţionau 
să facă din ţărănime şi din agricultură principalul obiect al guvernării. 

Efortul lui Madgearu de a explica adevărata natură a dezvoltării econo¬ 
mice şi sociale a României s-a concentrat asupra calităţilor unice ale micii 
gospodării ţărăneşti. în formularea teoriei sale s-a inspirat din tezele po- 
poraniştilor, în special ale lui Constantin Stere, în privinţa ideilor funda¬ 
mentale ale agriculturii ţărăneşti. S-a inspirat de asemenea, în mare măsură, 
şi din scrierile economistului agrarian rus Aleksandr Ceaianov, în special 
din lucrarea acestuia Die Lehre von der băuerlichen Wirtschaft (1923), 
care a oferit bazele teoretice pentm analiza făcută de Madgearu asupra 
gospodăriei familiale româneşti. S-a simţit atras în mod special de argu¬ 
mentele lui Ceaianov cu privire la diferenţele calitative dintre agricultura 
ţărănească, pe de o parte, şi marea întreprindere agricolă capitalistă, pe 
de altă parte. 

Madgearu şi-a dat osteneala să demonstreze viabilitatea micii gospo¬ 
dării ţărăneşti, întrucît pe aceasta se baza nu doar valabilitatea teoriei eco¬ 
nomice şi sociale ţărăniste, dar şi doctrina politică a statului ţărănesc. A 
admis, ca şi Ceaianov, că marea întreprindere are anumite avantaje faţă 
de mica gospodărie, dar acestea, insista el, erau tehnologice şi aveau să 
atingă pînă la urmă limita lor economică naturală, punct în care marea 
întreprindere va deveni „iraţională 44 şi, în consecinţă, se va dezintegra. 
Argumenta că gospodăriile ţărăneşti, în ciuda inferiorităţii lor tehnolo¬ 
gice faţă de ferma capitalistă, nu numai că nu au dispărut, dar au devenit 
de fapt şi mai puternice. Cheia acestei forţe o identifica într-o calitate aparte 
a gospodăriei ţărăneşti — producţia realizată de către familie. Această acti¬ 
vitate, insista el, era guvernată de propriile sale legi, în special de o con¬ 
cepţie diferită privind cîştigul şi de o psihologie economică diferită de 
aceea a întreprinderii capitaliste. 24 Fusese nevoit să accepte că economia 
mondială contemporană era dominată de capitalism, dar dincolo de aceas¬ 
ta, afirma el, exista o agricultură cu modul său de producţie distinct şi cu 
propria sa idee de cîştig, o concepţie care ne reaminteşte de teoria lui Blaga 
despre culturile majore şi minore. 

In analiza sa dedicată activităţii economice a gospodăriei ţărăneşti 
Madgearu arăta că dimensiunea şi nivelul de producţie ale acesteia erau 
determinate, în special, de „forţe organice naturale 44 , de modul în care, 
de exemplu, numărul membrilor de familie, vîrsta acestora şi capacitatea 

24 Virgil Madgearu, „Teoria economiei ţărăneşti 44 , în V. Madgearu, Agrarianism. 
Capitalism. Imperialism , Bucureşti, 1936, p. 60. 

de a lucra o anumită suprafaţă de teren stabileau limitele fizice ale gospo¬ 
dăriei înseşi. A subliniat, de asemenea, că volumul total de produse depin¬ 
dea la rîndul lui de numărul celor ce lucrau şi al celor ce consumau într-o 
gospodărie, întrucît principalul stimulent al activităţii ei economice era 
satisfacerea nevoilor membrilor săi, nu profitul. 

A 

întrucît a analizat situaţia agriculturii româneşti în urma reformelor 
agrare de după Primul Război Mondial, Madgearu era sigur că ţărănimea 
se afla în pragul unei noi ere. El considera că venise, în sfîrşit, momen¬ 
tul pentru crearea unei a treia căi ţărăneşti între capitalism şi socialism. 
După el, agricultura românească fusese „ţărănizată“, termen prin care în¬ 
ţelegea că cea mai mare parte a pămîntului arabil era acum formată din 
mici gospodării. Statisticile veneau în sprijinul acestei opinii. Ca rezultat 
al acestor reforme, circa 6 milioane ha, aparţinînd marilor proprietăţi, fuse¬ 
seră expropriate, iar în 1924,3,5 milioane ha intraseră în proprietate ţără¬ 
nească, circa 1,5 milioane de persoane primind pămînt. Incepînd cu acel 
an, mica proprietate reprezenta aproape 90 la sută din întregul pamînt ara¬ 
bil faţă de circa 52 la sută cît reprezentase aceasta înainte de reforme. 25 
Ca rezultat al acestor schimbări „revoluţionare 44 în sistemul de proprietate 
asupra pămîntului, Madgearu era sigur în anii ’20 că gospodăria ţărănească 
va rezista. Înainte de orice, a identificat în caracterul unic al acesteia o 
sursă importantă de putere. El a făcut o distincţie netă între agricultură 
şi producţia industrială. Prima, declara el, nu-şi va putea asuma niciodată 
caracteristicile celei de-a doua. Cu toate că agricultura, asemenea industri¬ 
ei, presupunea folosirea forţei de muncă şi a capitalului, prima rămînea 
legată de natură, de capriciile vremii şi de calitatea solului. Nici concen¬ 
trarea forţelor productive în mari întreprinderi nu era, în opinia sa, reali¬ 
zabilă în agricultură. Un asemenea proces, considera el, era aplicabil doar 
industriei capitaliste, date fiind inerentele diferenţe între agricultură şi 
producţia industrială. Numind-o pe prima „organică 44 şi pe cea de-a doua 
„mecanică 44 , el a acceptat, într-adevăr, dihotomia filozofico-culturală în¬ 
tre „cultură 44 şi „civilizaţie 44 drept cauza incompatibilităţii între teoria eco¬ 
nomică occidentală şi realitatea economică românească. Această incom¬ 
patibilitate fundamentală l-a convins că agricultura românească nu va 
putea fi niciodată orientată spre sistemul capitalist, după cum, în consecinţă, 
nici dezvoltarea economică românească, în general, nu va urma modelul 
vest-european. 


25 Virgil Madgearu, „Revoluţia agrară şi evoluţia clasei ţărăneşti 44 , în V. Madgearu, 
Agrarianism. Capitalism. Imperialism, pp. 40 41; D. Şandru, „Considerations sur 
la structure de la propriete fonciere rurale de Roumanie entre Ies deux guerres mon- 
diales“, în Revue roumaine d’histoire , 15/4, 1976. pp. 585-604. 

Madgearu îşi întemeia afirmaţia sa despre superioritatea micii gospo¬ 
dării ţărăneşti faţă de întreprinderea agricolă mare pe demonstrarea pro¬ 
fitabilităţii mai ridicate a celei dintîi. Cita, spre exemplificare, cheltuielile 
reduse de producţie pe unitatea de suprafaţă, posibile datorită capacităţii 
familiei de a îndeplini o multitudine de sarcini fără ajutorul unui perso¬ 
nal specializat sau fără forţă de muncă angajată şi fără mari investiţii de 
capital. Un asemenea grad de independenţă economică avea un merit în 
plus, în opinia sa, acela de a proteja micul proprietar de complicaţiile siste- 

A 

mului capitalist. In consecinţă. Madgearu argumenta că gospodăria ţără¬ 
nească demonstrase din plin superioritatea agriculturii mici, necapitaliste, 
în timpul crizei economice mondiale din anii 1929-1933. Sublinia că micul 
gospodar a putut rezista mai bine crizei decît marele fermier capitalist, 
întrucît a fost capabil să reducă cheltuielile la minimum minimorum, să 
trăiască din propria sa producţie fără să cumpere hrană şi a putut să nu-şi 
desfacă marfa pe piaţă pînă la creşterea preţurilor. 

Madgearu era de asemenea optimist în legătură cu trăinicia micii gospo¬ 
dării familiale. Era atît de sigur că viitorul agriculturii româneşti depin¬ 
dea de producătorul ţăran, încît a refuzat să considere altceva decît nişte 
simple aberaţii temporare asemenea contradicţii evidente precum accen¬ 
tuarea diferenţierii sociale în rîndurile ţărănimii. A prezis, încrezător, în 
1924, că micul proprietar, lucrîndu-şi pămîntul cu ajutorul familiei sale şi 
bucurîndu-se de autonomie economică, era sortit să devină categoria ţă¬ 
rănească dominantă. 26 

în anii ’20, Madgearu s-a opus în mod ferm expansiunii sistemului capi¬ 
talist şi marii industrii în România. Le considera pe amîndouă ca fiind 
fundamental în contradicţie cu caracterul agrar al acesteia. într-o cuvîn- 
tare ţinută în faţa Camerei Deputaţilor în 1927, a mers atît de departe încît 
a afirmat că România nu va deveni niciodată un stat industrial şi a cerut 
ca o asemenea „iluzie", pe care Partidul Liberal şi sprijinitorii săi din clasa 
mijlocie o promovau, să fie abandonată o dată pentru totdeauna. 

Opoziţia lui Madgearu faţă de capitalism se sprijinea pe analiza sa cu 
privire la dezvoltarea acestuia în România secolului al XlX-lea, dezvoltare 
considerată „anormală". El argumenta că acesta n-a evoluat în mod firesc 
în condiţiile economice şi sociale existente în România, ci îşi datora dez¬ 
voltarea în primul rînd interesului străin pentru alimentele româneşti şi 
pentru materiile prime după 1829, cînd aceste bunuri au ajuns pe piaţa 
internaţională din abundenţă. Madgearu recunoştea că, din acel moment, 


26 Virgil Madgearu, „Doctrina ţărănistă", în Doctrinele partidelor politice. 
Bucureşti, 1924, p. 72. 

mari cantităţi de capital occidental au intrat în România, dar el a negat 
că acest capital a determinat schimbări fundamentale în structura economi¬ 
că a ţării, esenţialmente „agrar feudală", sau că ar fi revoluţionat modul 
de producţie, întrucît investitorii europeni nu aveau interes să facă aşa ceva; 
aceştia aveau doar o singură preocupare şi anume aceea de a-şi asigura 
materiile prime pentru propriile lor necesităţi. La rîndul său, capitalul autoh¬ 
ton nu a exercitat o influenţă mai mare asupra organizării economiei 
României; acesta a servit doar ca o „anexă" a capitalului străin. Ca atare, 
conchidea el, o adevărată burghezie, în sensul vest-european al cuvîntului, 
nu s-a dezvoltat în România. Mai curînd, clasa conducătoare a fost o oli¬ 
garhie politică şi economică; aceasta, în loc să procedeze la abolirea feu¬ 
dalismului din agricultură şi, astfel, să elibereze forţele productive ale aces¬ 
teia, a preferat să menţină structurile economice şi sociale existente şi să 
creeze, alături de agricultură, o nouă sursă de venit — industria naţiona¬ 
lă. Acea industrie, considera el, era artificială, întrucît oligarhia o „forţase" 
prin asigurarea unor tarife protecţioniste şi prin alte stimulente, şi fusese 
sprijinită de Occident prin exportul de tehnologie şi capital. Cu toate aces¬ 
tea, oligarhia a trecut la crearea unui cadru politic şi legal pe care îl con¬ 
sidera nimerit pentru statul modem, dar care, de fapt, avea puţin de a face 
cu realitatea economică şi socială. 

Madgearu i-a atribuit teoreticianului român social-democrat Constantin 
Dobrogeanu-Gherea faptul că a observat contradicţia fundamentală din 
organizarea societăţii româneşti la începutul secolului al XX-lea — insti¬ 
tuţii politice şi juridice potrivite societăţii burgheze occidentale, care sînt 
suprapuse unei structuri economice agrare înapoiate, caracteristice tim¬ 
purilor premoderne — un sistem numit de el neoiobăgia. Pentru Madgea¬ 
ru, aceasta reprezenta contradicţia supremă dintre formă şi fond. 

Alţi ţărănişti aveau şi ei puncte de vedere similare cu cele susţinute 
de Madgearu cu privire la proprietatea ţărănească. Ion Mihalache 
(1882-1963), unul dintre fondatorii Partidului Ţărănesc, în 1918, şi o figu¬ 
ră politică de frunte a perioadei interbelice, a încercat să pună în con¬ 
cordanţă teoria ţărănistă cu problemele curente ale vieţii economice şi ale 
competiţiei politice. Scriind în 1925, el a procedat la o abordare mai radi¬ 
cală a chestiunii pămîntului decît colegul său mai erudit, Madgearu. Sub 
„noul regim agrar" pe care îl prevedea Mihalache în România, nu va mai 
exista marea proprietate, cu excepţia unor ferme model şi a altor forme 
de sprijin necesare pentru agricultura pe scară mică. In orice caz, aceas¬ 
ta nu va mai constitui baza unei clase sociale care exploata alţi munci¬ 
tori în agricultură. Ideile lui Mihalache cu privire la lipsa unei semnificative 
diferenţieri sociale în rîndurile ţărănimii se asemănau şi ele cu cele ale 

lui Madgearu, dar şi în acest caz era mai categoric, chiar dacă mai puţin 
profund: nu va exista nici ţărănime mijlocaşă (întrucît pămîntul ei va fi 
expropriat în beneficiul micii gospodării familiale), nici proletariat agri¬ 
col (întrucît nu vor rămîne decît persoanele necesare să îndeplinească 
muncile agricole). Ca şi alţi ţărănişti, el a redus rolul industriei la acela 
de suport pentru agricultură. 

Baza noului regim agrar al lui Mihalache era mica proprietate indepen¬ 
dentă. El definea mica proprietate drept cantitatea de pămînt arabil pe care 
un ţăran şi familia sa o puteau lucra eficient cu ajutorul ocazional al seme¬ 
nilor, fără a exploata forţa de muncă a altor categorii sociale. Acest tip 
de proprietate, argumenta el, ar asigura un maximum de producţie, dacă 
noua ordine agrară ar putea garanta ţăranului proprietar toate beneficiile 
muncii sale. 27 Nu avea nici o îndoială că aceasta era direcţia pe care era 
destinată să o ia dezvoltarea economică modernă românească. 

Acesta era idealul economic şi social al ţărăniştilor. Dar starea micii 
agriculturi ţărăneşti, existentă în anii ’20 şi în mod special în anii ’30, a 
deviat în mod izbitor de la viziunea lui Madgearu şi Mihalache. Condiţiile 
predominante în lumea rurală erau de asemenea natură încît puneau sub 
semnul întrebării întreaga teorie despre forţa şi trăinicia micii gospodării 


ţărăneşti. Un mare număr de mici gospodării ţărăneşti, poate o treime, avea 
venituri insuficiente pentru a-şi asigura strictul necesar. Consecinţele unei 
asemenea sărăcii erau condiţii de locuit, alimentaţie şi igienă mult sub 
standardele minime, care, la rîndul lor, contribuiau la o rată înaltă a mor¬ 
talităţii şi diminuau serios capacitatea de muncă a unui larg segment al 
populaţiei rurale. Ieşirea din sărăcie era blocată de suprapopulaţia ende¬ 
mică, de proprietăţile prea mici şi prea risipite pentru a fi viabile din punct 
de vedere economic, ca şi de metodele înapoiate de cultivare a pămîntu- 
lui, toate la un loc contribuind la accentuarea nivelului scăzut cronic al 
productivităţii. 

Madgearu era dureros de conştient de sărăcia din rîndurile ţărănimii şi 

de neajunsurile din producţia agricolă şi era hotărît să facă schimbări fim- 

/\ 

damentale în modul în care era organizată agricultura. In căutare de soluţii, 
el a rămas în mare încrezător în doctrina ţărănistă şi a conchis că sistemul 
cooperatist era cel mai bun mijloc de modernizare a agriculturii româ¬ 
neşti, fără să pericliteze structura sa economică şi socială necapitalistă. 
A conceput cooperativa ca o asociaţie bazată pe ajutor reciproc şi venit 
din muncă, excluzînd ideea profitului. A caracterizat-o drept necapitalistă 
şi deosebit de potrivită naturii agriculturii ţărăneşti, idealul său căpătînd 


27 Ion Mihalache, Noul regim agrar [f.l.], pp. 6—8. 

formă într-o nouă lege privind cooperativele, adoptată de guvernul naţio- 
nal-ţărănesc în 1929. 

Madgearu considera cooperativele capabile să servească multe scopuri, 
dar nici unul mai important decît protejarea gospodăriei familiale de „con- 
taminarea“ cu formele capitaliste şi chiar destrămarea ei prin aceste forme. 
Cu toate că era astfel sigur că metodele de producţie ale gospodăriei famili¬ 
ale ar putea să o facă imună în faţa capitalismului, el a recunoscut că, în 
timp, structurile capitaliste ar putea ajunge să domine agricultura prin in¬ 
termediul controlului asupra creditului şi prin distribuirea bunurilor. A aver¬ 
tizat că prin intermediul relaţiilor sale cu piaţa, fiecare mică gospodărie 
ţărănească devine o parte a economiei mondiale şi un obiect al dictatu¬ 
lui acesteia în ceea ce priveşte gama produselor şi nivelul preţurilor. Deşi 
nu identifica nici o dovadă potrivit căreia capitalismul ca sistem econo¬ 
mic mondial cuprinsese masa gospodăriilor ţărăneşti, prin restructurarea 
producţiei pe baze capitaliste, el era realmente alarmat de controlul pe 
care piaţa capitalistă îl exercita deja asupra producţiei ţărăneşti prin inter¬ 
mediul „aparatului comercial 44 . Principalul scop al cooperativelor, aşa cum 
îl vedea el, era acela de a permite ţăranilor să obţină controlul tuturor veri¬ 
gilor — în special în materie de comerţ şi credit — între ei înşişi şi piaţa 

A 

mondială. In acest mod, preconiza el, mecanismele de exploatare capi¬ 
talistă ar fi constituit simple instrumente tehnice, prin care gospodăria 
familială ţărănească ar fi devenit mai puternică. Prin urmare, a acordat 
întregul său sprijin cooperativelor de toate felurile - de credit, de produc¬ 
ţie şi de consum — considerînd că acesta este cel mai bun mijloc de salva¬ 
re de la dispariţie a gospodăriei ţărăneşti şi de aşezare a întregii organi¬ 
zări a producţiei agricole pe baze raţionale şi totuşi naturale. 

Madgearu era profund nemulţumit de stadiul existent al mişcării coope- 


ratiste. In ciuda impresionantei creşteri statistice, a realizat că aceasta nu 
reuşise să-şi fructifice potenţialul. Situaţia în cooperativele de credit era 
absolut dezamăgitoare. Cu toate că erau prospere şi cu toate că numărul 
lor creştea constant, ele nu erau guvernate — după cum se plîngea Mad¬ 
gearu — de un spirit autentic de cooperare; ele erau, mai curînd, întreprin¬ 
deri capitaliste dominate de burghezia sătească şi, uneori, de moşieri, a 
căror principală preocupare era aceea de a obţine dividende cît mai mari 
cu putinţă pentru ei înşişi şi alţi acţionari. Cooperativele de producţie nu 
reuşiseră să-şi realizeze scopurile. Fondatorii lor le încredinţaseră o va¬ 
rietate de sarcini considerate esenţiale pentru raţionalizarea şi intensifica¬ 
rea producţiei agricole — achiziţionarea de unelte, maşini şi seminţe, orga¬ 
nizarea muncii în comun şi comercializarea produselor —, dar ele pur şi 

simplu nu prosperaseră. In faţa unor asemenea rezultate descurajante, 
Madgearu a cerut în mod repetat revizuirea întregului sistem cooperatist; 
de altfel, avea prea puţină speranţă ca obstacolele aflate în calea unei agri¬ 
culturi sănătoase să poată fi depăşite. 

Totuşi, existau anumite limite sub raportul gradului de cooperativizare 
peste care Madgearu nu permitea să se treacă. De exemplu, s-a opus cu 
fermitate unui proiect de lege, introdus în 1931 de către Gheorghe Ionescu- 
Şişeşti, ministrul Agriculturii, în vremelnicul guvern condus de Nicolae 
Iorga, ce prevedea organizarea unui nou tip de cooperative de producţie, 
care ar fi combinat toate gospodăriile diverselor categorii de ţărani într-o 
singură unitate economică. Ionescu-Şişeşti, specialist în problemele agrare, 
era convins că asemenea complexe mari vor fi în avantajul tuturor celor 
interesaţi, întrucît vor reduce cheltuielile şi vor spori atît cantitatea, cît şi 
calitatea producţiei. Dar Madgearu avea o opinie diferită. 1 se părea că 
este deosebit de riscant să se atingă de mica proprietate şi de sistemul de 
producţie bazat pe aceasta şi, oricum, se temea că asemenea asociaţii de 
producători nu ar fi operaţionale din cauza psihologiei individualiste înnăs- 

A 

cute a ţăranului. In mod evident, se gîndea la ataşamentul dovedit al ţăranu¬ 
lui faţă de propria sa bucăţică de pămînt, dar angajamentul ideologic al 
lui Madgearu faţă de gospodăria familială, ca bază a organizării agricul¬ 
turii, îl făcea, de asemenea, să se îngrijoreze de orice plan care aducea a 
colectivizare. Oricum, Madgearu pare să fi fost corect în evaluarea sa pri¬ 
vind reacţia ţărănească faţă de acest plan. Deşi li s-au oferit diverse sti¬ 
mulente financiare, precum creditele cu dobînzi scăzute, s-au creat doar 
înjur de o sută de asemenea cooperative, majoritatea acestora avînd o exis¬ 
tenţă scurtă. 

Madgearu nu vedea decît slabe posibilităţi, cel puţin în anii ’20, de 
dezvoltare a unei industrii puternice în România. în afară de argumentele 
obişnuite despre caracterul predominant agrar al ţării, el invoca absenţa 
unei pieţe interne puternice pentru industriaşii români, determinată de 
nivelul scăzut de viaţă şi de lipsa puterii de cumpărare a majorităţii ţără¬ 
nimii. Madgearu a continuat să se opună industriilor „artificiale 11 , întrucît, 
pe termen lung, asemenea întreprinderi ar fi afectat în mod negativ econo¬ 
mia naţională prin devierea resurselor, şi aşa puţine, de la dezvoltarea „fac¬ 
torilor naturali“ ai economiei, adică de la agricultură. 28 Totuşi, a antici¬ 
pat momentul cînd se va naşte o „industrie sănătoasă 4 *, servind nevoile 


ţărănimii. Considera că iniţiativa trebuia să vină din lumea rurală însăşi, 


întrucît succesul gospodăriei familiale ridica productivitatea şi îmbunătăţea 


28 Virgil Madgearu, Ţărănismul, Bucureşti, 1921, pp. 24, 57-58. 

nivelul de trai. Prosperitatea crescîndă în lumea rurală ar fi creat, la rîn- 
dul ei, noi nevoi şi ar fi lărgit piaţa internă pentru bunurile manufacturate. 
Madgearu era sigur că populaţia urbană va avea mult de profitat şi, pe 
măsură ce nivelul ei de trai va creşte, vor spori în mod firesc achiziţiile 
acesteia de produse din lumea rurală. Aceasta era, după părerea sa, baza 

„reală“ a industriei naţionale. 

* 

In căutarea unei baze politice pentru ţărănism, Madgearu a preconizat 
crearea unui nou tip de stat, care să satisfacă o dată pentru totdeauna nece¬ 
sităţile şi aspiraţiile marii mase a populaţiei şi care, în acelaşi timp, să 
admită că dezvoltarea socială şi economică a României era destinată să 
rămînă diferită de cea a Occidentului capitalist. Din aceasta decurgea im¬ 
plicit presupunerea sa că ţărănimea forma o clasă separată, distinctă, atît 
din punct de vedere economic, cît şi din punct de vedere psihologic, de 
burghezie şi de proletariatul urban şi că, în consecinţă, statul care reprezenta 
ţărănimea ar trebui să se deosebească de structurile politice burgheze şi 
socialiste. A denumit noua entitate statul ţărănesc. 

A 

In centrul doctrinei sale cu privire la statul ţărănesc se afla convingerea 
sa că ţărănimea devenise forţa hotărîtoare în dezvoltarea politică româ¬ 
nească, drept rezultat al reformelor adoptate după Primul Război Mondial. 
Credea că venise în sfîrşit vremea pentru crearea unei puternice organi¬ 
zaţii politice ţărăneşti, ca mijloc de materializare a obiectivelor econo¬ 
mice şi sociale ţărăniste. El a respins, considerînd-o un nonsens, afirmaţia 
fruntaşilor liberali şi social-democraţi că ţărănimea era incapabilă să-şi 
aibă propriul ei partid şi chiar să-şi formuleze un program distinct, ea fiind 
lipsită întru cîtva de conştiinţă de clasă şi de „instinct politic". Madgearu 
nu a văzut nici o raţiune pentru care ţărănimea trebuie să fie întotdeau¬ 
na la remorca unuia sau altuia dintre partidele politice constituite şi a de¬ 
clarat ţărănismul drept începutul unei „renaşteri politice", care va trans¬ 
forma complet structura socială şi politică a ţării. 

A 

In privinţa formelor politice care ar fi fost cele mai avantajoase pen¬ 
tru electoratul său Madgearu a optat fără ezitare pentru democraţia par¬ 
lamentară. Pe tot parcursul perioadei interbelice, în special în anii ’30, 
cînd dreapta se afla în plin avînt, el s-a afirmat ca apărător al guvernării 
pentru şi de către popor. Spre deosebire de mulţi intelectuali sprijinitori 
ai cauzei ţărăneşti, care respingeau nu numai societatea industrială bur¬ 
gheză, ci şi formele ei politice, ca importuri nepotrivite condiţiilor Româ¬ 
niei, el n-a ezitat în angajarea sa faţă de „democraţia autentică". Prin acest 
termen înţelegea un sistem de guvernare bazat pe voinţa liber exprimată 
a majorităţii şi pe un legislativ cu adevărat reprezentativ, capabil să împiedice 

„oligarhia industrială şi financiară" să folosească procesele democratice 
în scopurile sale egoiste. 

Madgearu era suficient de realist ca să-şi dea seama că funcţionarea 
tipului său de democraţie impunea ca masa de ţărani să dobîndească expe¬ 
rienţă politică. Era sigur că acest lucru s-ar putea întîmpla doar dacă sis¬ 
temul administrativ era suficient de deschis să permită o participare cetăţe¬ 
nească largă la treburile publice. Ca prim pas, a propus o reformă a admi¬ 
nistraţiei săteşti şi judeţene, care ar fi înlocuit administratorii numiţi de 
autorităţile centrale şi răspunzători faţă de ele cu oficiali şi reprezentanţi 
aleşi pe plan local care să conducă treburile locale. In orice caz, a respins 
schimbarea bruscă sau violentă considerînd-o un preludiu al „catastrofei 
sociale". Schimbarea, pentru a fi benefică şi durabilă, trebuia să fie „orga¬ 
nică", avertiza el, un proces treptat, avîndu-şi rădăcinile în experienţa naţio¬ 
nală. 29 Ideea de schimbare a lui Madgearu ne ajută să înţelegem rezerva 
sa faţă de instituţiile politice vest-europene. In viaţa politică, la fel ca şi 
în dezvoltarea economică, el făcea o distincţie netă între experienţa 
răsăriteană şi cea occidentală. Această abordare comparativă l-a convins 
că tipul său de democraţie ţărănească se va dovedi, pe termen lung, supe¬ 
rior formei „burgheze 66 care evoluase în Europa Occidentală. Criza eco¬ 
nomică de la începutul anilor ’30 cristalizase gîndirea sa în materie. 
Convins fiind că „ordinea socială burghezo-liberală 66 era în declin, a intu¬ 
it, drept principala cauză a acestui fenomen, o contradicţie extraordinară 
în societatea occidentală, care fusese exacerbată de recenta depresiune. 
A remarcat o infrastructură bazată pe inegalitatea economică şi socială, 
pe de o parte, şi o suprastructură democratică, bazată pe egalitatea în faţa 
legii şi votul universal, pe de altă parte. Această contradicţie era, în opinia 
lui Madgearu, inerentă democraţiei burgheze individualiste şi, ca atare, 
n-ar fi putut să fie niciodată rezolvată. Dar nu-şi pierdea, în nici un caz, 
speranţa în democraţia în sine. N-a căutat alternativa în vreo formă oare¬ 
care de autoritarism, aşa cum o arată asprele sale condamnări atît la adresa 
dictaturii naziste, cît şi a celei comuniste. 

Cu toate acestea, era hotărît să ocolească „capcanele 66 democraţiei occi¬ 
dentale, care ajunseseră, după părerea sa, la o accentuare exagerată a 
drepturilor individuale şi la o aproape completă desconsiderare a răspunde¬ 
rilor individuale faţă de societate. Acest tip de democraţie, care procla¬ 
ma libertatea ca un drept inalienabil, dar ignora principiile şansei egale 
şi justiţiei sociale, se baza, conchidea Madgearu, pe abstracţiuni legale 
şi nu reuşise să ţină pasul cu evoluţia generală a societăţii. 


29 Virgil Madgearu, „Tendinţele de renovare ale democraţiei", în Viaţa romă - 
nească , 28/5-6, 1935, p. 13. 

Spre deosebire de aceasta, democraţia rurală, pe care o recomanda cu 
atîta entuziasm, apăruse din condiţiile specifice româneşti şi, ca atare, ar 
fi putut răspunde mai eficient decît democraţia burgheză nevoilor pre¬ 
cumpănitoare ale societăţii româneşti. Combinînd democraţia parlamen¬ 
tară cu responsabilitatea socială, democraţia rurală românească s-ar fi 
dovedit — el nu avea nici o îndoială în acest sens — superioară democraţiei 
occidentale. 

Şi alţi ţărănişti, în afară de Madgearu, făceau speculaţii privind natu¬ 
ra statului ţărănesc şi rolul acestuia în dezvoltarea naţională. Constantin 
Rădulescu-Motru a abordat ideea statului ţărănesc de pe o poziţie filo- 
zofico-culturală. Spre deosebire de Madgearu, care punea accentul pe o 
restructurare a instituţiilor economice şi politice, Rădulescu-Motru con¬ 
cepea statul ţărănesc ca fundament al renaşterii spirituale a poporului 
român. El nu ignora în nici un caz importanţa reformelor economice şi 
politice, dar, încă de la sfirşitul veacului, el tratase problemele sociale în 
primul rînd ca probleme morale şi, ca atare, susceptibile de soluţii morale. 
Ostilitatea sa faţă de „statul burghez“, evidentă în Cultura română şi politi¬ 
cianismul (1904), nu s-a atenuat în perioada interbelică. El dispreţuia sis¬ 
temul politic „sancţionat 44 de Constituţia din 1923, ca fiind „contractual 44 
şi „neorganic 44 , întrucît plasase statul pe temeliile burgheze şi ignorase 
contribuţia ţărănimii la dezvoltarea naţiunii. Pentru a lua locul vechiului 
stat burghez liberal, a propus un tip de organizare politică ce ar fi resta¬ 
bilit relaţia „naturală 44 între interesele celor mulţi, ale căror destine erau 
legate de pămînt, şi interesele celor puţini, care erau angajaţi în industrie 
şi comerţ. Rădulescu-Motru a numit o asemenea formulă — o politică a 
„realităţilor 44 , întrucît ea lua în considerare contribuţiile aduse naţiunii şi 
aspiraţiile majorităţii covîrşitoare a populaţiei. Deşi a atribuit numeroase 
sarcini specifice, sociale şi economice, statului ţărănesc, el a considerat 
că misiunea sa primordială trebuie să fie de natură spirituală. Avea în vedere 
nici mai mult, nici mai puţin decît o regenerare naţională, care trebuia 

A 

realizată prin restabilirea continuităţii cu instituţiile tradiţionale. In opinia 
sa, întregul proces trebuia să înceapă cu satul. Deplîngînd dispariţia vechilor 
structuri politice şi sociale rurale, el se pronunţa pentru o „reîntoarcere 
la sat“ drept o soluţie durabilă a „contradicţiilor 44 României modeme. 30 

Criza economică mondială de la începutul anilor ’30, care a provocat 
ravagii în ţările cu economii agrare precum România, a influenţat pro¬ 
fund gîndirea ţărănească. Madgearu a fost obligat să-şi modifice poziţia 


30 Constantin Rădulescu-Motru, Românismul: catehismul unei noi spiritualităţi , 
ed. a 11-a, Bucureşti, 1939, pp. 169-177. 

privind industrializarea. El fusese influenţat în mod deosebit de incapaci¬ 
tatea României şi a altor ţări est-europene de a obţine concesiuni tarifare 
pentru produsele lor agricole din partea statelor industrializate ale Europei 
Occidentale. Eşecurile în serie ale conferinţelor economice internaţionale 
de a ajunge la o înţelegere l-au condus pe Madgearu la concluzia că sin¬ 
gura soluţie pentru ţările agrare era aceea de a-şi diversifica economiile. 
Se alarmase în mod special din cauza tendinţei statelor industrializate ale 
Europei Occidentale de a-şi dobîndi independenţa economică prin inten¬ 
sificarea propriei lor producţii agricole, acţiune care putea reduce per¬ 
manent — se temea el — achiziţiile lor din Europa Răsăriteană. Manifesta 
îngrijorare faţă de ceea ce i se părea a fi, prin anul ’38, planurile expan¬ 
sioniste germane ce-şi propuneau să atragă economiile agrare ale Europei 
de Sud-Est în zona lor economică autarhică. 

La început, Madgearu a crezut că ar fi suficientă o politică de indus¬ 
trializare orientată spre prelucrarea produselor agricole şi a principalelor 
materii prime ale ţării, care ar micşora suprapopulaţia rurală şi ar spori 
venitul ţăranului. Se opunea în continuare industriilor „parazitare 44 , adică 
acelora care nu se puteau susţine prin ele însele, „drenînd 44 bugetul de stat 
şi, jefuindu-1 44 pe consumator. Dar „reagrarizarea 44 Vestului industrializat, 
în special a Germaniei, îl convinsese în cele din urmă că industrializarea 
forţată, chiar dacă era contrară „condiţiilor naturale 44 , predominante în Ro¬ 
mânia, era singura cale de lărgire a pieţei interne pentru produsele agri¬ 
cole şi de micşorare a dependenţei ţării faţă de piaţa internaţională. 

Pe la mijlocul anilor ’30, în timp ce România cunoştea o refacere eco¬ 
nomică treptată, Madgearu lăuda industrializarea ca „fenomen natural 44 
şi ca un aspect al „procesului general 44 de evoluţie economică a popoarelor. 
Recunoscînd legătura strînsă între agricultură şi industrie, el a identifi¬ 
cat variatele avantaje ale industrializării pentru ţările subdezvoltate, pre¬ 
cum introducerea unor noi metode de producţie, mai eficiente, reducerea 
costurilor şi preţurilor, creşterea generală a puterii de cumpărare, lărgirea 
pieţelor. Madgearu socotea, de asemenea, că industrializarea ţărilor agri¬ 
cole nu numai că nu va leza, dar va întări schimburile economice cu Occi¬ 
dentul, întrucît prosperitatea şi puterea de cumpărare crescîndă a celor din- 
tîi vor crea o cerere pentru noi produse de la celelalte. El a evocat ca dovadă 
comerţul german cu Cehoslovacia, care era mai extins decît cu statele 
agrare subdezvoltate din Europa de Răsărit. Reevaluarea de către Madgearu 
a industrializării s-a bucurat de larg sprijin printre ţărănişti, iar în 1935 
Partidul Naţional Ţărănesc i-a aprobat pe deplin punctul de vedere. 

Întrucît studia multiplele faţete ale reformei agrare şi ale industrializării 
şi se concentra deopotrivă asupra unei sarcini tot atît de îndrăzneţe privind 

conducerea unei economii complexe, Madgearu a atribuit statului rolul-che- 
ie de coordonator. Nu era pentru el o idee nouă. La începutul carierei 
sale, preconizase rolul activ al statului în economia naţională, dar criza 
economică generală din anii ’30 îl convinsese că epoca liberalismului eco¬ 
nomic în Europa trecuse o dată pentru totdeauna. Cu toate că nu împărtă¬ 
şea presupunerile unora dintre colegii săi în legătură cu dispariţia iminentă 
a capitalismului occidental, el nu dorea să lase iniţiativa economică doar 
în mîini particulare. A propus în schimb planificarea şi coordonarea de 
stat, pe care a denumit-o dirijism. Primele succese ale Noii Orientări (New 
Deal) — sau „revoluţia Roosevelt“, cum îi spunea el -în revitalizarea 
şi refacerea economiei americane l-au încurajat să creadă că intervenţia 
statului ar putea avea rezultate benefice similare în propria sa ţară. 31 

Madgearu a considerat că dirijismul va funcţiona cel mai bine într-un 
cadru socialist, dar nu a ajuns să susţină o transformare socialistă a econo¬ 
miei româneşti, în parte, cel puţin, datorită angajării sale faţă de gospodă¬ 
riile ţărăneşti particulare şi concepţiei sale despre individualismul ţărănesc. 
Cu toate acestea credea că România, datorită structurii sale agrare unice, 
ar putea fi capabilă să adapteze principiile dirijismului la nevoile ei par¬ 
ticulare. Nu-şi făcea nici un fel de iluzii, dată fiind complexitatea sarcinii. 
Apărea, în primul rînd, acea dificultate în raţionalizarea organizării şi pro¬ 
ducţiei agricole a mii de gospodării mici, risipite. Un obstacol tot atît de 
greu era şi mentalitatea ţăranului care, susţinea Madgearu, îşi lucra pămîn- 
tul conform propriilor sale nevoi şi propriului temperament şi puţin îi păsa 
de piaţă sau de obiectivele economice naţionale. 

In ultima sa lucrare importantă. Evoluţia economiei româneşti după 
războiul mondial, publicată în 1940, Madgearu a analizat evenimentele 
economice şi sociale din perioada interbelică. Nu a putut discerne nici o 
schimbare fundamentală în structura economiei româneşti: sectorul ca¬ 
pitalist în general era încă redus, întrucît capitalismul, ca mod de producţie, 
pătrunsese în mod semnificativ doar în cîteva ramuri industriale, iar agri¬ 
cultura continua să fie predominantă. A conchis că nu exista încă posibi¬ 
litatea ca economia românească să fie integrată în sistemul capitalist 
mondial, deoarece structura sa continua să fie determinată de cîteva mili¬ 
oane de gospodării ţărăneşti, care formau o reţea economică guvernată de 
valori calitativ diferite de cele ale economiei capitaliste. Cu toate acestea, 
el nu putea ignora faptul că asupra agriculturii româneşti capitalismul 

31 Virgil Madgearu, „Revoluţia Roosevelt“, în Viaţa romînească 26/9, 1934, 
pp. 3-20. 

exercita o influenţă puternică. Deşi continua să nege că acesta transfor¬ 
mase modul de producţie al gospodăriilor ţărăneşti, el a fost nevoit să 
admită că pătrunsese în mecanismul repartiţiei şi că, drept consecinţă, sub¬ 
ordonase pieţei capitaliste „întreaga esenţă 44 a gospodăriei ţărăneşti. 32 

Toţi participanţii la dezbaterea cu privire la caracterul naţional şi la căile 
de dezvoltare au căzut de acord cel puţin asupra unui aspect: că România 
cunoscuse o rapidă şi semnificativă schimbare în secolul anterior. Dincolo 
de retorică, recunoşteau că ţara lor începuse să semene mai mult cu Europa 
Occidentală. Dar nu erau unanimi în a aprecia dacă procesul de euro¬ 
penizare fusese bun sau rău, nici în privinţa gradului în care această euro¬ 
penizare afectase strucura societăţii româneşti şi dacă procesul trebuia să 
continue. Europeniştii accentuau schimbările structurale fundamentale şi 
insistau că nu exista alternativă la continuarea integrării culturale şi eco¬ 
nomice în Europa, în timp ce tradiţionaliştii tratau europenizarea ca o sim¬ 
plă spoială de civilizaţie, care nu afectase resursele spirituale interne ale 
comunităţii şi care putea fi înlăturată. Ţărăniştii căutau o a treia cale de 
dezvoltare, care să împace democraţia politică şi tehnologia Occidentului 
cu structurile agrariene indigene unice. Crizele interne economice şi politice 
şi dezechilibrarea relaţiilor internaţionale în perioada interbelică au pus 
însă la grea încercare aceste previziuni în legătură cu viitorul României. 


32 Virgil Madgearu, Evoluţia economiei româneşti după războiul mondial , 
Bucureşti, 1940, p. 358. 

Intre cele două războaie mondiale. România a prezentat contrastul izbitor 
dintre o înapoiere adînc înrădăcinată, pe de o parte, şi înflorirea, chiar dacă 
inegală, a industrializării şi urbanizării, pe de altă parte. Stuctura sa eco¬ 
nomică şi socială a păstrat în linii mari configuraţia de dinainte de război. 
Agricultura a rămas baza economiei ţării şi organizarea acesteia s-a schim¬ 
bat prea puţin în ciuda unei reforme agrare cuprinzătoare. Marea majori¬ 
tate a populaţiei a continuat să trăiască la ţară şi să-şi obţină venitul în 
primul rînd din agricultură. In relaţiile internaţionale. România a rămas 
dependentă de Apus, o piaţă pentru produsele sale agricole şi materiile 
sale prime şi sursă pentru multe feluri de bunuri manufacturate şi de inves¬ 
tiţii de capital. Totuşi, semnele de schimbare erau evidente. 

Industria se dezvolta şi devenea tot mai capabilă să satisfacă necesităţile 
consumatorilor, iar importurile de materii prime şi de semifabricate creşteau 
mai repede decît acelea de produse manufacturate. Populaţia urbană s-a 
mărit, întrucît oraşele şi-au sporit rolul în organizarea şi conducerea eco¬ 
nomiei. Chiar şi agricultura punea în evidenţă o schimbare, întrucît bizuirea 
tradiţională pe producţia de cereale a suferit o uşoară mutaţie în favoarea 
cultivării legumelor şi a plantelor industriale. In toate ramurile economiei, 
statul şi-a asumat un rol de conducere sporit. Deşi respecta proprietatea 
privată asupra pămîntului şi a mijloacelor de producţie şi deşi acorda ca¬ 
pitalului privat, autohton şi străin, numeroase avantaje, statul şi-a arogat 
pentru sine planificarea şi administrarea a ceea ce avea să fie în mod obiş¬ 
nuit numit „economia naţională 41 . 


POPULAŢIA 

* 

în 1930, anul în care s-a realizat singurul recensămînt complet din perioa¬ 
da interbelică, populaţia României a fost de 18 052 896 de persoane, cifră 
care reprezenta o creştere de circa 2,5 milioane faţă de populaţia estimată 



SOCIETATE ŞI ECONOMIE, 1919-1940 


375 


a anului 1920. In 1939, populaţia ajunsese la 19 933 802 de persoane. Astfel, 
populaţia a crescut cu aproape patru milioane de persoane în perioada inter¬ 
belică. A sporit, de asemenea, densitatea populaţiei, de la 55,2 locuitori 
pe km 1 2 , după cum se estima în ajunul Primului Război Mondial, pentru 
teritoriile care vor alcătui mai tîrziu România Mare, la 67,6 locuitori pe 
km 2 în 1939. Rata de creştere a fost mai mare decît media europeană. între 
1930 şi 1933, densitatea medie în Europa a crescut cu 1,1 locuitori, iar 
în România cu 2,5 locuitori. 1 

Populaţia a rămas covîrşitor rurală, iar procentul populaţiei rurale în raport 
cu populaţia urbană a crescut constant de-a lungul întregii perioade interbe- 

A 

lice. In 1920, populaţia rurală înregistra 12 087 612 de persoane (77,8 la sută), 
iar cea urbană 3 453 812 de persoane (22,2 la sută). în 1939 cifrele erau 
de 16 312 136 (81,8 la sută) şi, respectiv, 3 621 666 (18,2 la sută). Astfel, 
creşterea totală a populaţiei rurale în această perioadă a fost de 4 234 524 
de persoane, în timp ce populaţia urbană a crescut doar cu 167 854 de per¬ 
soane. în 1930 erau diferenţe semnificative de la provincie la provincie sub 
raportul existenţei populaţiei urbane. Muntenia era cea mai urbanizată (27,1 
la sută din populaţie), iar Basarabia era cea mai puţin urbanizată (12,9 la 
sută). Dar în cea din urmă, satele-tîrguri, care nu erau incluse în statisti¬ 
cile urbane, erau numeroase. Acestea au servit ca centre economice locale 
indispensabile şi într-o măsură limitată au preluat locul marilor oraşe. 

Creşterea populaţiei a fost rezultatul unei rate înalte a natalităţii, aproape 
dublă faţă de vestul şi nordul Europei, şi al unui uşor declin în rata mor¬ 
talităţii. Totuşi, în perioada interbelică, rata natalităţii a fost semnificativ 
mai joasă decît a fost în anii imediat de dinaintea Primului Război Mondial 
şi a continuat să scadă de la 39,4 naşteri la mia de locuitori în 1921 la 
28,3 în 1939. Declinul a fost cel mai pronunţat în lumea rurală, de la 44,2 
naşteri la mia de locuitori în 1921, la 29,9 în 1939. în centrele urbane, 
rata a rămas constantă, deşi a fost mult mai mică decît în zonele rurale 
(22,7 în 1921; 20,9 în 1939). Erau semnificative variaţii de la regiune la 

A 

regiune. In Vechiul Regat şi Basarabia rata natalităţii a rămas înaltă, mult 
deasupra mediei europene, dar în Transilvania şi Banat aceasta a înregistrat 
un declin marcat, în Banat atingînd doar jumătate din nivelul înregistrat 
în Vechiul Regat. 2 


1 D. C. Georgescu, „Populaţia satelor româneşti 44 , în Sociologie românească, 
2/2-3, 1937, p. 68; Sabin Manuilă şi D. C. Georgescu, Populaţia României , 
Bucureşti, 1937, p. 9. 

2 S. Manuilă şi D. C. Georgescu, Populaţia României, pp. 79-88; S. Manuilă, 
Structure et evolution de la population rurale , Bucureşti, 1940, pp. 39-54. 

Alte aspecte ale proceselor demografice ale României interbelice pre¬ 
zintă un tablou general întunecat. Statisticianul român Sabin Manuilă, într-un 
studiu nepublicat. Spre 20 milioane de locuitori , comparînd situaţia din 
propria sa ţară cu aceea din statele industrializate ale Europei, observa 
că în nici unul dintre acestea speranţa de viaţă nu era atît de coborîtă, că 
şansele de supravieţuire ale unui nou-născut nu erau atît de sumbre pre¬ 
cum în România. Mortalitatea rămînea alarmant de ridicată, în special în 

* 

privinţa copiilor de sub un an. In această perioadă s-a realizat un mic pro- 

a 

greş în scăderea mortalităţii infantile. Intre 1871 şi 1891, media a fost 19,2 
morţi la sută, continuînd să fie, în 1930, tot de 19,2 la sută, cea mai înaltă 
rată din Europa. în medie, în perioada interbelică, 120 000 de copii mureau 
în fiecare an, înainte de a-şi sărbători prima aniversare. Principalele cauze 
erau alimentaţia proastă şi lipsa de grijă faţă de mamă, care suferea în 
special din cauza muncii excesive din timpul sarcinii. Rata mortalităţii 
la copiii între 1 şi 4 ani era de asemenea ridicată, fiind provocată în primul 
rînd de afecţiuni ale bronhiilor, de pneumonie şi variate boli de stomac, 
rezultînd de asemenea dintr-o alimentaţie proastă. Studiile privind sănă¬ 
tatea copilului preşcolar, în vîrstă de 3-7 ani, arătau că aproape jumătate 
din aceştia erau sub greutatea şi înălţimea normale, situaţie atribuită în 
special malnutriţiei. La nivelul populaţiei, în general, rata mortalităţii rămî¬ 
nea, de asemenea, cea mai mare din Europa. Alimentaţiei inadecvate, proas¬ 
tei igiene şi condiţiilor de locuit adesea sub cele normale, li se adăugau 
serviciile medicale vrednice de plîns, în special la ţară. Medicii erau pu¬ 
ţini aici, iar medicamentele, chiar atunci cînd se găseau, erau scumpe. Potri¬ 
vit diferitelor estimări, cel puţin o treime din cei care au murit în zonele 
rurale nu au fost niciodată la un doctor şi nu au luat niciodată vreun medica¬ 
ment. Chiar în 1935 mortalitatea la nivelul general al populaţiei era de 21,1 
la mie, înainte de a scădea la 18,6 la mie în 1939. Oricît de tulburătoare 
pot fi aceste cifre, ele reprezintă totuşi un declin semnificativ faţă de anii 
imediat de dinaintea Primului Război Mondial, cînd, de exemplu, în 1910, 
se înregistrau 25,1 morţi la mie. Speranţa de viaţă s-a mărit la rîndul ei. în 
1912-1913, aceasta era înjur de 40,8 ani, iar în anul 1940, de 48-50 ani. 3 

Intrările şi ieşirile din ţară au avut doar un mic efect asupra creşterii 
populaţiei. Cea mai masivă emigraţie a avut loc în anii imediat de după 
Primul Război Mondial, cînd aproximativ 200 000 de maghiari au părăsit 
Transilvania plecînd în Ungaria. Mulţi fuseseră angajaţi în administraţia 
publică sau fuseseră oameni de afaceri şi specialişti, locul lor fiind luat 


3 D. Şandru, Populaţia rurală a României între cele două războaie mondiale, 
laşi, 1980, pp. 18-27. 

acum de români. Cel de-al doilea contingent de emigranţi ca mărime a 
fost cel de 42 000 de turci care au plecat din Dobrogea în Turcia. Emigraţia 
spre Statele Unite a fost relativ modestă: 67 646 de persoane între 1921 
şi 1930 şi doar 3 871 în următorul deceniu. Dintre aceştia, peste jumă¬ 
tate erau evrei. Imigraţia în România a fost neînsemnată. Cele mai sem¬ 
nificative două mişcări de populaţie au avut loc între 1918 şi 1921, din Rusia 
Sovietică, cînd 22 000 de evrei au trecut în Basarabia, şi în anii ’20, cînd 
aproximativ 20 000 de români au revenit în Transilvania şi Bucovina din 
Statele Unite, în general pentru a cumpăra pămînt şi a se stabili în satele 
pe care le părăsiseră înainte de Primul Război Mondial. 

Din punct de vedere etnic, românii formau majoritatea substanţială a 
populaţiei. în 1930 ei reprezentau 71,9 la sută din total (12 981 324), în timp 
ce minoritatea cea mai numeroasă, maghiarii, reprezentau 7,2 la sută 
(1 415 507), urmaţi de germani, 4,1 la sută (745 421), evrei, 4 la sută 
(728 115) şi ucraineni, 3,2 la sută (582 115). Dar aceste proporţii au 
variat în mod semnificativ de la regiune la regiune. De exemplu, maghiarii 
alcătuiesc 29 la sută din populaţia Transilvaniei şi 23 la sută în Crişana 
şi Maramureş, în timp ce germanii reprezentau 24 la sută din locuitorii 
Banatului şi 8 la sută din cei ai Transilvaniei. Evreii constituiau 30 la sută 
din populaţia urbană în Bucovina, 27 la sută în Basarabia şi 23 la sută în 
Moldova. în Transilvania, între 1910 şi 1930, în ciuda schimbărilor de fron¬ 
tieră, proporţia neromânilor locuind în oraşe a crescut, chiar dacă sporul 
populaţiei urbane româneşti a fost mai mult decît dublu. în 1930, 27 la 
sută din maghiari, 23 la sută din saşi şi 10,1 la sută din români (compa¬ 
rativ cu 10,6 la sută în 1910) locuiau în oraşe. 4 


LUMEA RURALA 

Agricultura a rămas principala ocupaţie a locuitorilor din mediul rural 
al României, iar proprietatea funciară a continuat în mare măsură să deter¬ 
mine relaţiile lor sociale. Potrivit recensămîntului din 1930, 90,4 la sută 
din populaţia rurală activă identifica în agricultură — cultivarea pămîn- 
tului, creşterea vitelor, viticultura şi pomicultura — sursa principală de 
venituri. Deosebiri economice şi sociale semnificative împărţeau această 
populaţie în pături distincte. 5 Vorbind în mare, cei ce aveau mai puţin de 


4 S. Manuilă şi D. C. Georgescu, Populaţia României , pp. 50-59. 

5 Pentru o analiză a structurii sociale rurale, vezi Anton Golopenţia, „Starea cul¬ 
turală şi economică a populaţiei rurale din România 41 , în Revista de igienă socială, 
10/1-6, 1940, pp. 240-246. 

5 ha erau trecuţi în categoria „gospodăriilor ţărăneşti 44 , iar cei ce deţineau 
peste 500 ha, erau trecuţi în cea a „fabricilor 44 , întrucît produceau de obi¬ 
cei grîne pentru piaţa externă şi aparţineau marii burghezii sau fostei clase 
boiereşti. între acestea se aflau moşiile, care erau parcelate şi închiriate 
ţăranilor în schimbul dijmei, şi fermele, deţinute de orăşeni. Deosebirile 
sociale între proprietarii de moşii şi cei de ferme nu erau mari; ele nu ţineau 
de dimensiunea exactă a proprietăţii, indiferent care era aceasta, întrucît, 
de obicei, aveau şi alte surse de venituri şi, în orice caz, duceau acelaşi 
mod de viată urban. 

7 

Printre ţăranii deţinători de pămînt, diferenţele sociale erau mult mai 
precis definite. Cîteva hectare în plus sau în minus puteau plasa un indi¬ 
vid într-o categorie diferită. In vîrful acestei ierarhii sociale se aflau chia¬ 
burii, cu proprietăţi de la 50 la 500 ha, care foloseau mînă de lucru plătită 
şi aveau un mod de viaţă asemănător aceluia al intelectualităţii satelor. 
Aceştia aveau suficient pămînt, animale, maşini şi unelte pentru a-şi satis¬ 
face din agricultură toate nevoile lor. Imediat după aceştia, veneau ţăranii 
cu stare, care deţineau între 10 şi 50 ha şi care aveau un mod de viaţă tipic 
ţărănesc, limitat, lucrînd alături de angajaţii lor plătiţi. Ei fuseseră ade¬ 
sea descrişi drept „masa dinamică" a ţărănimii române şi reprezentau 5-20 
la sută din locuitorii fiecărui sat. Dispuneau de suficient pămînt pentru a 
face faţă nevoilor lor limitate, dar, în mod obişnuit, îşi sporeau veniturile 
prin angajarea în activităţi neagricole. Totuşi, pentru aceştia, asemenea 
venituri suplimentare erau de importanţă relativ mică. Micii gospodari, 
posedînd între 3 şi 10 ha, şi-au menţinut independenţa şi, de obicei, aveau 
suficiente animale de povară şi unelte, dar rar erau capabili să angajeze 
mînă de lucru plătită. Gospodarii dependenţi, avînd între 1 şi 3 ha, nu dis¬ 
puneau de suficiente animale şi unelte agricole şi, într-o măsură mult mai 
mare decît micii gospodari, erau nevoiţi să-şi caute de lucru în afara agri¬ 
culturii pentru a o scoate la capăt. Asemenea surse de venit erau vitale 
pentru acei muncitori agricoli cu pămînt care posedau mai puţin de 1 ha. 
Nu aveau ce face altceva decît să lucreze pentru ţăranii bogaţi şi înstăriţi 
şi chiar să migreze spre alte regiuni sau spre oraşe în căutare de lucru, 
lăsîndu-şi micul lot de pămînt în grija nevestelor. Producţia unor astfel 
de gospodării mici nu era în măsură să întreţină o familie în mod cores¬ 
punzător. La treapta de jos a scării sociale erau muncitorii agricoli fără 
pămînt. Este dificil să se aprecieze numărul lor, dată fiind varietatea de 
termeni folosită în statisticile oficiale pentru a-i defini, deşi recensămîn- 
tul din 1930 arată că erau peste 500 000. Pătura mijlocie a lumii rurale, 
arendaşii, era încă activă, dar pierduse importanţa sa de dinainte de război 
în viaţa satului, în mare măsură ca urmare a reformei agrare. Cu toate aces¬ 
tea, persoane de tot felul continuau să fie angajate în activitatea de aren- 

dare a pămîntului de toate categoriile, dar puţine dintre ele îşi realizau 

* 

veniturile exclusiv din aceasta. In orice caz, marile trusturi de arendare 
de dinainte de război dispăruseră. 

Ţăranii care aveau mai puţin de 10 ha de pămînt şi care au fost nevoiţi 
să găsească alte surse de venit pentru a-şi menţine nivelul de trai, închiri¬ 
au adesea pămînt în plus, în schimbul unei dijme sau al unei plăţi în nume¬ 
rar. Alţi ţărani, în special cei săraci, se angajau ca zilieri, de obicei în toiul 

campaniei de recoltare, deplasîndu-se din loc în loc potrivit cererii de mînă 

* 

de lucru. Şansele erau mai bune în unele regiuni decît în altele. In Muntenia 
şi Moldova, de exemplu, unde moşiile erau numeroase, unde mîna de lucru 
se găsea din belşug, iar concurenţa pentru terenuri suplimentare era strîn- 
să, moşierii puteau adesea impune condiţii deosebit de grele. Situaţia mul¬ 
tor ţărani de aici nu se deosebea astfel foarte mult de aceea de dinainte 
de reforma agrară. Alţi ţărani, în special în Muntenia şi Transilvania, îşi 
completau veniturile practicînd o meserie acasă sau făcînd un negoţ mo¬ 
dest între propriul lor sat sau judeţ şi un oraş mai mare. O parte dintre ei 
practicau meşteşugurile tradiţionale săteşti, ca dulgheria şi fierăria, pen¬ 
tru a satisface nevoile locale, dar astfel de prilejuri erau mai puţine decît 
înainte de război. în unele zone, în special în Banat, micii gospodari, care 
o scoteau cu greu la capăt, nu aveau altă soluţie decît să-şi limiteze numărul 
membrilor de familie. Cînd toate astea nu le reuşeau, mulţi capi de fa¬ 
milie erau obligaţi să ia calea pribegiei, în căutare de lucru în alt oraş, alt 
judeţ sau chiar altă provincie. Dacă erau meşteşugari, puteau lipsi de acasă 
cea mai mare parte a anului. Căutarea de surse suplimentare de venituri 
a făcut ca o mare parte a populaţiei rurale să rămînă în mod constant mo¬ 
bilă. De multe ori, o simplă carte poştală, anunţînd găsirea de lucru, era 
suficientă pentru a pune oamenii în mişcare. Dar o asemenea mobilitate, 
deşi reprezenta o necesitate economică, a avut consecinţe nefaste pentru 
societatea rurală: viaţa familială s-a destrămat şi sănătatea tuturor mem¬ 
brilor săi a fost pusă în primejdie. 

Circa 10 la sută din populaţia rurală activă era dependentă, ca primă 
sursă de venit, de alte activităţi decît agricultura. Cei din acest segment 
erau angajaţi în diverse activităţi industriale ca meşteşugari, mineri sau 
muncitori necalificaţi, sau erau angajaţi în comerţ, adesea ca negustori 
ambulanţi, sau în transporturi, mai ales ca muncitori la calea ferată. 

Marea majoritate a ţăranilor duceau o existenţă precară. Un studiu efec¬ 
tuat pe 303 de gospodării ţărăneşti, realizat în 1935, arăta că 35 la sută 
din venitul brut provenea din cultivarea cerealelor, legumelor şi plantelor 
industriale, 22 la sută din creşterea animalelor şi 42 la sută din activităţi 
neagricole. Alt studiu efectuat pe un eşantion de 424 de gospodării ţărăneşti. 

între 2,5 şi 15 ha, referitor la perioada 1930-1934, arată că acestea nu 
erau economic viabile, întrucît venitul lor brut acoperea doar cheltuielile 
curente de cultivare a terenului, munca acelora din afara familiei şi amor¬ 
tizarea de capital investit în gospodărie. Nu mai rămînea nimic pentru altce¬ 
va; consecinţa era un nivel de viaţă sub normal. Agricultura, prima sursă 
de venit a ţăranilor, nu acoperea nici măcar costul hranei. Un studiu reali¬ 
zat în 1933-1934 asupra bugetelor unui număr de 159 de gospodării, între 
2,5 şi 15 ha, arată că pentru acei ţărani care aveau mai puţin de 10 ha, chel¬ 
tuielile pentru hrană depăşeau veniturile realizate din agricultură. Dacă se 
ţine seama de venitul obţinut din angajarea în munci neagricole, atunci 
venitul total al gospodăriilor de 3-5 şi 5-10 ha era suficient pentru a asigu¬ 
ra hrana unei familii. Dar acest lucru nu era valabil pentru gospodăriile 

A 

sub 3 ha. In plus, pentru nici una din aceste categorii, nivelul venitului 
nu era suficient pentru a acoperi costul hranei, al îmbrăcămintei şi al unor 
astfel de cheltuieli, precum cele pentru biserică, şcoală, sănătate, ca să 
nu mai menţionăm şi impozitele. Pentru a supravieţui, ţăranii trebuiau să-şi 
restrîngă consumul de hrană şi să se mulţumească cu îmbrăcăminte 
necorespunzătoare, cu condiţii de locuit sub normal, ceea ce ducea ade¬ 
sea la îmbolnăviri grave şi chiar la moarte; puteau împrumuta bani sau 
să-şi vîndă pămîntul şi animalele, acte de disperare care pe termen lung 
reduceau şi mai mult venitul gospodăriei. Starea economică proastă în care 
se găseau aceste familii nu a fost provocată de risipă. Hrana reprezenta 
articolul cel mai important în bugetul familiei: în gospodăriile sub 3 ha, 
ea reprezenta 6/7 din totalul cheltuielilor; în cele de 3-10 ha, 3/4; în cele 
de 10 ha, 2/3. Mai rămînea foarte puţin ca să „risipeşti 66 pe îmbrăcăminte 
şi alte „obiecte de lux 66 . 6 

Alimentaţia majorităţii ţăranilor era, din toate punctele de vedere, nepo¬ 
trivită pentru asigurarea sănătăţii şi a unui înalt nivel de productivitate. 

A 

Lipsea varietatea. In aproape toate părţile României, porumbul era aii- 

A 

mentul de bază. In Vechiul Regat, acesta constituia 70-95 la sută din totalul 
cerealelor consumate, în timp ce în alte locuri — Bucovina şi Transilvania, 
de pildă — proporţia era întru cîtva mai mică, probabil 50 la sută, fiind 
parţial înlocuit cu grîu sau secară. Porumbul se consuma în special sub 
formă de mămăligă. O hrană dependentă de un singur aliment este nesă¬ 
nătoasă, mai ales în cazul porumbului, întrucît el constituie un aliment 
deficitar şi nu asigură complexul de substanţe nutritive necesare creşterii 
şi protecţiei împotriva îmbolnăvirilor. Consumul ţărănesc de alte alimente 
decît cereale era în general scăzut. Laptele era unul dintre acestea şi absenţa 


6 Ibidem , pp. 235-240. 

sa din alimentaţie avea un efect debilitant asupra dezvoltării intelectuale 
şi fizice a copiilor. Principala cauză a consumului scăzut de lapte era pur 
şi simplu lipsa vacilor. Din 3,5 milioane familii rurale, în 1935, aproape 
2 milioane nu aveau vaci. Carnea reprezenta, de asemenea, o raritate pen¬ 
tru majoritatea gospodăriilor ţărăneşti. Numărul relativ mic al vacilor afec¬ 
ta fireşte consumul de came, dar erau, de asemenea, 1,5 milioane de familii 
care nu aveau porci. Studii efectuate între 1930 şi 1939, în unele părţi ale 
Moldovei, de exemplu, arată că în privinţa consumului de came acesta 
era doar de 4-8 kg anual de persoană. Deşi în alte locuri cifrele difereau 
foarte mult, concluzia care reiese la nivelul întregii ţâri era aceea că ţăranii 
români consumau mult mai puţină came decît ţăranii din alte ţări europene. 
Cartoful era leguma cea mai larg folosită, în special în Transilvania şi 
Bucovina şi în regiunile muntoase ale altor provincii. 7 

Nivelul de consum al populaţiei rurale depindea în mod firesc de situ¬ 
aţia materială a fiecărei familii, dar hrana de care dispunea sărăcimea rurală 
a fost întotdeauna insuficientă. Aceasta era cea din urmă capabilă să se 
adapteze proastelor recolte sau altor crize. Intrucît ţăranul sărac consuma 
de obicei mai mult de jumătate din ceea ce producea, în timpuri grele, el 
şi familia sa mîncau pur şi simplu mai puţin pentru a avea suficiente cereale 
şi legume la vînzare şi a face astfel faţă obligaţiilor fiscale ale familiei şi 
altor cheltuieli fixe. Alimentaţia ţăranului era de asemenea limitată prin 
obiceiuri, întrucît majoritatea familiilor ţărăneşti tindeau să consume doar 
ceea ce cultivau ele însele şi, în consecinţă, nu cumpărau mai nimic de 

A 

pe piaţă. îmbunătăţirea alimentaţiei populaţiei rurale putea să înceapă doar 
o dată cu sporirea şi diversificarea producţiei agricole şi cu un cîştig mai 
substanţial al ţăranului de pe urma muncii sale. Aceste îmbunătăţiri, la 
rîndul lor, aveau să depindă de măsura în care statul era pregătit să se anga¬ 
jeze în dezvoltarea agriculturii. 

Starea de sănătate proastă a populaţiei rurale devenise un fenomen cro¬ 
nic, dată fiind alimentaţia inadecvată, condiţiile de locuit rudimentare şi 
necunoaşterea unor norme elementare de igienă. Măsurile guvernului au 
adus doar o palidă îmbunătăţire a acestor condiţii. Deşi bolile infecţioase, 
precum scarlatina şi pojarul, au fost puse sub control în anii ’30, bolile 
sociale s-au extins în aceeaşi perioadă. Cele mai serioase erau sifilisul, 
tuberculoza şi pelagra. Numărul cazurilor înregistrate între 1930 şi 1937 
aproape s-a dublat, ajungînd de la 341 000 la 609 000. Boală caracteris¬ 
tică sărăciei, pelagra a avut o incidenţă deosebit de gravă, fiind, după tu¬ 
berculoză şi cancer, cauza principală a deceselor. Pelagra a avut o largă 


7 D. Şandru, Populaţia rurală , pp. 137-159. 

răspîndire în regiunile unde cultivarea porumbului era deosebit de inten¬ 
să şi unde mari cantităţi de mămăligă formau baza alimentaţiei. Există o 
relaţie izbitoare între extinderea suprafeţelor cultivate cu porumb şi creş- 

a 

terea cazurilor de pelagră. Intrucît totalul suprafeţelor cultivate cu porumb 
în perioada interbelică a crescut de la 3 295 000 ha la aproape 5 000 000 
ha şi întrucît consumul a sporit de la 15 700 000 chintale la 35 800 000 
chintale între 1927 şi 1937, cazurile de pelagră s-au dublat aproape, 
ajungînd la 68 500 (din motive necunoscute, numărul cazurilor raportate 
în 1937 a scăzut drastic, fiind de 8 894). 

De-a lungul întregii perioade interbelice, împotriva schimbării la sate au 
acţionat forţe puternice. Cultura tradiţională şi-a păstrat dominaţia în sec¬ 
toare importante ale vieţii rurale, precum hrana, igiena şi îngrijirea sănătăţii. 
Era terenul de acţiune al femeilor şi bătrînilor, care rar părăseau satul şi care 
citeau mai puţin decît alte grupuri. Dar nici în îmbunătăţirea metodelor agri¬ 
cole, nici în creşterea animalelor sau în comercializarea produselor agricole 
nu s-au înregistrat cine ştie ce progrese. Experienţa dobîndită de bărbaţi în 
armată sau de cei angajaţi în munci sezoniere, departe de casă, nu pare să 
fi avut prea mare efect asupra vieţii din satul lor de baştină. 

Învăţămîntul rural, în care promotorii reformei agrare îşi puseseră mari 
speranţe de schimbare, a avut un impact mai mic decît cel aşteptat. 8 Deşi 
numărul ştiutorilor de carte crescuse constant de la începutul secolului, 
în 1930, 48,5 la sută din populaţia rurală avînd vîrsta de peste şapte ani 
era încă analfabetă. Cel mai larg grup îl constituiau în continuare femeile, 
care reprezentau 61 la sută din totalul analfabeţilor de la sate, o situaţie 
ce se datora, cel puţin în parte, ideii persistente că fetele nu aveau nevoie 
de şcoală. Majoritatea copleşitoare a copiilor din mediul rural, 94 la sută, 
beneficia ca educaţie organizată doar de şcoala primară. In 1930, doar 2 
la sută din copii urmaseră şcoala secundară, 0,7 la sută avuseseră parte 
de o şcoală profesională, iar 0,2 la sută, adică circa 20 000, urmaseră o 
universitate. 

Şcoala primară juca astfel un rol-cheie în deschiderea satului spre lumea 
exterioară, dar, din numeroase cauze, ea n-a reuşit să-şi îndeplinească ros¬ 
tul cum trebuie. Deşi învăţămîntul primar era obligatoriu şi gratuit pen¬ 
tru toţi copiii între şapte şi paisprezece ani, mulţi dintre aceştia (400 000 
din 2 800 000) nici nu erau înscrişi, iar alţii, în număr mare, nu frecven- 

A 

tau cursurile. In anul şcolar 1931-1932, de exemplu, doar 70 la sută din 

8 Anton Golopenţia, „Gradul de modernizare al regiunilor rurale ale României 44 , 
în Sociologie românească , 4/4-6, 1939, pp. 209-217. 

cei înscrişi frecventau într-adevăr şcoala. într-un număr de zone rurale 
se resimţea lipsa învăţătorilor, iar şcolile, situate în sate sau oraşe, erau 
greu accesibile multor familii izolate. Dar principalele motive pentru slaba 
frecvenţă erau adesea pur şi simplu lipsa de haine potrivite pentru iarnă, 
precum şi, mai ales, faptul că în timpul lucrărilor de primăvară şi al secerişului 
de toamnă copiii erau nevoiţi să lucreze pămîntul familiei. Evident, ştiinţa 
de carte nu era un panaceu pentru durerile societăţii rurale. O cuprinzătoare 
anchetă asupra a 60 de sate, realizată de sociologi români, în anii ’30, a 
stabilit că existau biblioteci publice în 29 de sate, cu un total de 50 000 
de locuitori. Intre 2 300 şi 4 200 de cititori frecventau în fiecare an aces¬ 
te biblioteci, citind în medie două sau trei volume pe an. Majoritatea 
acestora erau cărţi de beletristică sau de literatură religioasă, puţini fiind 
preocupaţi de probleme tehnice, economice sau de sănătate. Numărul 
abonaţilor la ziare şi reviste — mijloace prin care populaţia rurală se putea 
informa despre ce se întîmpla în lumea largă — era mic, mai ales din cauza 
sărăciei larg răspîndite; ţăranii, aşa cum am văzut, aveau nevoi mai urgente 
decît să citească. 

In ciuda conservării tradiţiei în lumea rurală, în multe zone prevala ceea 
ce s-ar putea numi un interregn cultural. Ca urmare a amplelor schimbări 
sociale ce aveau loc, valorile tradiţionale erau subminate. Bătrînii şi fe¬ 
meile, în special, mai ţineau la ele, dar majoritatea bărbaţilor şi a tineri¬ 
lor le priveau cu sentimente contradictorii. Tinerii erau reticenţi şi chiar 
le era ruşine să urmeze vechile obiceiuri şi credinţe, dar ei nu asimilaseră 
încă elementele noii civilizaţii esenţial urbane. Doar în puţine locuri, la 
sfîrşitul anilor ’30, se restabilise un echilibru între cultura rurală tradiţio¬ 
nală şi valorile clasei mijlocii de la oraş. 


DEZVOLTAREA URBANA 

Orăşenii reprezentau în 1930 circa 20 la sută din totalul populaţiei. 
Concentrarea lor într-un mic număr de oraşe este izbitoare. Din 172 de 
localităţi clasificate drept oraşe, 20 dintre cele mai mari găzduiau mai mult 
de jumătate din populaţia urbană. Explicaţia se regăseşte în faptul că 53 
la sută din întreprinderile comerciale, industriale şi de transport se găseau 
în aceleaşi oraşe. Marea majoritate a celorlalte oraşe erau simple aglo¬ 
merări urbane, care serveau necesităţilor sociale şi culturale şi care erau 
centre administrative locale şi pieţe de desfacere pentru schimburi de bunuri 
agricole şi meşteşugăreşti. Toate aceste elemente sugerează că urbanizarea 

nu făcuse încă decît progrese modeste. Insă, în anii ’30, ritmul acesteia 
s-a intensificat. Intre 1930 şi 1941, populaţia oraşelor a sporit cu peste 14 
Ia sută. Creşterea s-a datorat aproape în exclusivitate imigrării din zonele 
rurale, care, aşa cum am văzut, fusese principala sursă a populaţiei urbane 
înainte de Primul Război Mondial. 9 Atît de mare fusese acest influx în cei 
60 sau 70 de ani anteriori, încît populaţia oraşelor se schimbase aproape 
în întregime. Doar un procent de 2 sau 3 la sută aparţinea unei a treia sau 
a patra generaţii urbane. Bucureştii reprezintă un exemplu izbitor: în 1930, 
numai 15 la sută din locuitorii lor se născuseră în acest oraş; restul îl alcă¬ 
tuiau oameni născuţi la ţară sau în alte oraşe. O mare parte a celor nou- 
veniţi pare să fi fost atrasă de posibilităţile de angajare şi de salariile mai 
bune oferite în industrie, dar datele precise lipsesc. Mulţi ţărani erau, de 
asemenea, atraşi spre oraşe de comerţ, transporturi şi chiar de meşteşuguri. 
Legătura între creşterea industrială şi migrarea spre oraşe a fost eviden¬ 
tă în special de-a lungul crizei economice de la începutul anilor ’30, cînd 
ambele procese au încetinit simultan. Intr-o anumită măsură, autorităţile 
locale au împiedicat de-a lungul tuturor acestor ani scurgerea de popu¬ 
laţie de la ţară, la ordinul Ministerului Muncii, Sănătăţii şi Asigurărilor 
Sociale, care căuta cu disperare căi de atenuare a şomajului urban şi a pro¬ 
blemelor ce derivau din acesta. Cînd industria şi-a revenit şi au fost ridi¬ 
cate piedicile din calea migraţiei, în 1937, influxul spre oraşe s-a reluat, 
chiar cu o mai mare intensitate decît înainte. 

Bucureştii aveau un loc aparte în procesul de urbanizare. Fiind un cen¬ 
tru administrativ, economic şi cultural complex, oraşul a crescut într-un 
ritm mai intens şi a exercitat în treburile publice o influenţă categoric mai 
mare decît oricare alt oraş. Populaţia s-a mărit de la 382 000 de locuitori în 
1918 la 631 000 în 1930 şi la aproximativ 870 000 în 1939, cea mai susţi¬ 
nută creştere în istoria oraşului. In schimb, cel de-al doilea oraş ca mărime 
al ţării (în 1930), Chişinăul, avea doar 117 000 de locuitori. Bucureştii 
îşi datorează creşterea spectaculoasă rolului de Capitală a României Mari, 
care cerea instituţii administrative noi şi mai mari şi o birocraţie lărgită. 
Dar principala raţiune a fost de ordin economic. Nicăieri în ţară indus¬ 
tria nu s-a dezvoltat atît de rapid. 10 Numeroase noi întreprinderi au luat 
fiinţă, iar cele vechi s-au lărgit. Nici un alt loc nu oferea antreprenorului 
atîtea avantaje: mînă de lucru numeroasă şi ieftină, o piaţă de consum mare. 


9 D. Şandru, „The Growth of Romania’s Urban Population between the Two 
World Wars through Peasant Immigration“, în Nouvelles etudes d'histoire , 6/1, 
1980, pp. 167-177. 

10 Constantin C. Giurescu, Istoria Bucureştilor , Bucureşti, 1966. pp. 181-185. 

apropierea de principalele instituţii de credit şi mai important decît toate, 
de birourile guvernamentale, care acordau substanţiale favoruri economi- 
ce. In perioada interbelică, Bucureştii au devenit un adevărat centru indus¬ 
trial, producînd aproape orice tip de bunuri manufacturate. Aici erau 
plasate cîteva din marile conglomerate industriale, precum Uzinele Ma¬ 
laxa, care produceau, printre altele, motoare Diesel, locomotive şi oţel. 
In 1938 producţia industrială a oraşului reprezenta 17 Ia sută din totalul 
producţiei industriale a ţării (22 la sută dacă se iau în considerare şi 
împrejurimile pe o rază de aproximativ 30 km). Viaţa financiară, econo¬ 
mică şi socială a întregii ţări era influenţată în mod decisiv de indus¬ 
tria acestui oraş. 

Dezvoltarea economică a Bucureştilor a influenţat aşezările din 
apropiere şi a dus la dezvoltarea unui număr mare de suburbii industri¬ 
ale. Evoluţia comunei suburbane Colentina-Fundeni, în 1899 un sat cu 
aproximativ 1 000 de locuitori, este tipică. 11 Ceea ce surprinde imediat 
este creşterea puternică a populaţiei, de la 1 970 de persoane în 1912, la 
5 950 în 1930 şi la 14 128 în 1939. Mişcarea de populaţie spre Colentina- 
Fundeni se realiza în principal dinspre Bucureşti mai curînd decît din 
satele înconjurătoare şi a fost determinată în special de extraordinara 
creştere a chiriilor şi de lipsa unor locuinţe ieftine în Capitală în perioa- 

A 

da interbelică. In 1939 majoritatea locuitorilor erau meşteşugari şi mun¬ 
citori calificaţi; puţini dintre ei aparţineau clasei mijlocii a specialiştilor. 
A apărut o mare varietate de mici întreprinderi industriale (abatoare, 
tăbăcării, ateliere mecanice) şi magazine cu vînzare cu amănuntul pen¬ 
tru a satisface necesităţile unei populaţii locale în creştere şi chiar ale 
locuitorilor oraşului Bucureşti, care se duceau să cumpere acolo. O linie 
de tramvai a asigurat o legătură regulată între oraş şi comuna suburbană. 
In ciuda creşterii populaţiei şi a intensificării activităţii economice, 
Colentina-Fundeni a păstrat multe caracteristici ale satului, în special sub 
raportul locuinţelor, care tindeau să fie mici, cel mult cu un etaj, cu struc¬ 
turi de rezistenţă modeste. Dar în anii ’30 au început să fie introduse 
comodităţile vieţii urbane, în special electricitatea şi apa potabilă adusă 
prin conducte din Bucureşti, iar construcţia de case (amplasamentul, 
mărimea şi materialele folosite) a devenit obiect al aceloraşi reglemen¬ 
tări care se aplicau şi în Bucureşti. 


11 Petre Onică, „Evoluţia comunei suburbane Colentina-Fundeni 1 *, în Analele 
Institutului Statistic al României, 1, 1942, pp. 165-210. Luana-lrina Stoica, „La 
Banlieue bucarestoise de l'entre deux-guerres. Mahalaua — topos et realite sociale**, 
New Europe College Yearbook 1997-1998, Bucureşti, 2000, pp. 369 435. 

AGRICULTURA 

Reformele agrare, promise în 1917, au fost introduse între 1918 şi 1921. 12 
Ele au diferit de la provincie la provincie, reflectînd specificul condiţi¬ 
ilor economice şi sociale în care evoluase fiecare din aceste provincii. De 
exemplu, legislaţia din Transilvania şi Basarabia a fost mai radicală decît 
aceea din Vechiul Regat şi Bucovina, probabil din cauză că în primele 
două starea de spirit revoluţionară în 1917 şi 1918 fusese mai intensă, iar 
stăpînirea pămîntului şi diferenţele naţionale nu puteau fi separate. Toate 
aceste legi aveau drept scop primordial împărţirea pămîntului către ţărani şi 
erau motivate mai mult sub raport social decît sub raport strict economic. 

în Vechiul Regat, guvernul Brătianu a acţionat cu repeziciune pentru 
a realiza reforma agrară. La 15 decembrie 1918 un decret-lege a procla¬ 
mat deplina expropriere a tuturor pămînturilor deţinute de Coroană, de 
instituţiile publice şi private, de proprietarii absenţi şi de către străini, ca 
şi a domeniilor particulare depăşind 500 ha. Dar proprietarii ce deţineau 
mai multe moşii erau protejaţi prin prevederea potrivit căreia exproprierea 
avea în vedere fiecare proprietate şi nu totalitatea proprietăţilor deţinute 
de către un individ. Foştii proprietari urmau să fie compensaţi cu bonuri 
de tezaur cu 5 la sută dobîndă, răscumpărabile în cincizeci de ani. Ţăranii 
care au primit pămînt trebuiau să achite două treimi din compensaţie, iar 
statul o treime. 

Schimbările politice au împiedicat aplicarea legii. Demisia lui Brătianu, 
la 27 septembrie 1919, în semn de protest faţă de tratamentul aplicat 
României la Conferinţa de Pace de la Paris, a dus la o înfrîngere a libera¬ 
lilor în alegeri şi la înlocuirea acestora de către aşa-numitul Bloc Parla¬ 
mentar, care a patronat o lege agrară mai radicală, elaborată de către noul 
ministru al Agriculturii, Ion Mihalache, unul dintre conducătorii recent 
formatului Partid Ţărănesc. Spre deosebire de propunerile din 1917 şi 1918, 
care în esenţă erau acte politice, concepute de moşieri pentru a preîntîm- 
pina o temută răscoală ţărănească de proporţii, proiectul de lege al lui Mi¬ 
halache a exprimat un punct de vedere ţărănesc şi a fost clar influenţat 
de reforma agrară mai radicală aplicată în Basarabia. Acesta prevedea 
exproprierea tuturor terenurilor arabile particulare de peste 100 ha, urma 
să aibă în vedere totalul proprietăţilor moşierului, exceptînd fermele de 


12 Pentru legislaţia reformei agrare în Vechiul Regat, Transilvania şi Bucovina, 
vezi D. Şandru, Reforma agrară din 1921 în România, Bucureşti, 1975, pp. 42-79; 
pentru Basarabia, vezi Ion Nistor, Istoria Basarabiei, Cernăuţi, 1923, pp. 315-319, 
şi Mitiţă Constantinescu, L’evolution de lapropriete rurale et la reforme agraire 
en Roumanie, Bucureşti, 1925, pp. 418-422. 

250-500 ha, şi limita folosinţa pămînturilor rămase proprietarilor prin 
interzicerea dării lor în arendă altcuiva decît cooperativelor ţărăneşti. 
Mihalache nu a reuşit să treacă un asemenea proiect de lege prin parla¬ 
ment. Puternica presiune a moşierilor, susţinută de interesele politice şi 
economice liberale, l-a convins pe Regele Ferdinand să demită guvernul 
Blocului Parlamentar, cu toate că acesta dispunea de o substanţială majori¬ 
tate în Camera Deputaţilor. 

Un guvern mai conservator, condus de către generalul Averescu, care 
şi-a preluat funcţia în martie 1920, şi-a asumat responsabilitatea reformei 
agrare. Ministrul Agriculturii în guvernul Averescu, Constantin Garoflid, 
se opusese anterior unor măsuri reformatoare, în special prevederilor prin 
care ar fi fost înlocuite marile moşii cu mici gospodării, întrucît, consi¬ 
dera el, o asemenea acţiune ar dezorganiza complet producţia agricolă. 
O nouă lege a reformei agrare elaborată de el însuşi a fost promulgată la 
17 iulie 1921. Aceasta nu se deosebea în punctele esenţiale de legea ante- 
rioară, în ciuda obiecţiilor lui Garoflid faţă de aceasta. Intr-adevăr, cei care 
au beneficiat au fost acum ţăranii, întrucît împărţirea pămîntului ţinea cont 
în mai mare măsură decît legea anterioară de configuraţia terenului (deal 
sau cîmpie) şi de nevoile individuale. Garoflid a pornit de la presupunerea 
că un teren de 5 ha era suprafaţa potrivită pentru o gospodărie ţărănească 
viabilă şi, în consecinţă, a propus ca pămîntul expropriat să fie distribuit 
în loturi de cîte 5 ha sau în „suplimente" mai mici, pentru a aduce gospo¬ 
dăriile existente la limita de 5 ha. El a încercat, de asemenea, să rezolve 
două probleme fundamentale ale agriculturii româneşti: fîşiile ţărăneşti 


risipite şi continua fragmentare a micilor gospodării. In ceea ce priveşte 
cea dintîi, el a promis că va introduce o legislaţie specială pentru raţio¬ 
nalizarea împărţirii terenurilor cultivate, dar n-a luat nici o măsură, în spe¬ 
cial din cauza faptului că cei care deţineau puterea n-au manifestat nici 
un fel de interes pentru această idee şi pentru că majoritatea ţăranilor se 
opuneau cu îndîrjire modificării practicilor din vechime. Legea agrară însăşi 
a încercat să curme fragmentarea loturilor ţărăneşti prin interzicerea 
împărţirii gospodăriilor, obţinute în virtutea prevederilor sale, în loturi de 
mai puţin de 2 ha la cîmpie şi de 1 ha în zona de dealuri. Interdicţia nu 
a avut decît un efect minor. 

In ultimă analiză, reforma agrară a fost adoptată întrucît toate clasele, 
chiar şi moşierii, ajunseseră să recunoască în cele din urmă inutilitatea şi 
pericolul încercării de a menţine vechiul sistem agrar. Mulţi conservatori, 
acceptînd inevitabilul, sperau să folosească ocazia pentru a impune agri¬ 
culturii o nouă organizare, care să-i sporească eficienţa şi productivitatea, 
în ce-i priveşte, liberalii se pronunţau pentru reforma agrară în principiu, 

dar mulţi doreau sa fie siguri că agricultura va continua să slujească nece¬ 
sităţile industriei. Agrarienii, pe de altă parte, au văzut în reformă un pas 
gigantic spre „ţărănizarea“ agriculturii şi crearea unui stat ţărănesc, o părere 
care în timp s-a dovedit prea optimistă. Neîndoielnic, toate aceste grupuri 
au fost impulsionate să acţioneze în anii imediat postbelici de spectrul 
unor mişcări sociale ale maselor de jos şi de necesitatea de a menţine so¬ 
lidaritatea naţională pentru a apăra noile teritorii dobîndite de la vecinii 

nemulţumiţi. 

* > 

Legile reformei agrare în noile provincii, care avuseseră drept principal 
scop împărţirea de pămînt ţăranilor care nu aveau sau aveau prea puţin 
pămînt, au urmat nişte principii similare celor aplicate în Vechiul Regat: 
au propus realizarea reformei prin exproprierea pămîntului domeniilor pu¬ 
blice, al instituţiilor şi particularilor, pe temeiul necesităţii publice; au ofe¬ 
rit compensaţii proprietarilor de pămînt, respectînd astfel dreptul la pro¬ 
prietate privată; au fost în primă instanţă piese ale legislaţiei sociale vizînd 
satisfacerea cererilor ţăranilor pentru pămînt, mai curînd decît măsuri eco¬ 
nomice menite să reorganizeze agricultura. 

Legile reformei agrare pentru noile provincii nu au fost elaborate nea¬ 
părat în vederea subminării statutului minorităţilor, dar din cauza naturii 
condiţiilor sociale şi economice din Transilvania, de pildă, schimbările în 
structura proprietăţii pămîntului nu puteau să-i afecteze decît în sens ne¬ 
gativ pe maghiari şi într-o mai mică măsură pe saşi. 

în Transilvania, românii erau aproape toţi ţărani, mici gospodari sau 
oameni lipsiţi de pămînt, în timp ce marile proprietăţi se aflau în special 
în mîinile maghiarilor. Cu toate că statisticile privitoare la proprietatea 
funciară a grupurilor etnice sînt incomplete, se pare că moşierii maghiari 
deţineau circa 90 la sută din totalul proprietăţilor ce depăşeau 100 de iugăre 
cadastrale (1 iugăr = 0,58 ha), în timp ce românii dacă aveau 20 la sută 
din totalul pămîntului arabil şi al păşunilor, în primul rînd sub forma unor 
mici proprietăţi. Consiliul Dirigent a aprobat o lege a reformei agrare la 
12 septembrie 1919, ce prevedea exproprierea în întregime a moşiilor 
străinilor, a unor instituţii publice şi particulare anume şi a tuturor pro¬ 
prietăţilor depăşind 500 de iugăre cadastrale. Atunci cînd era vorba de 
expropriere, legea considera toate proprietăţile unui singur proprietar drept 
o unitate. Proprietăţile între 200 şi 500 de iugăre făceau obiectul unei expro¬ 
prieri parţiale, iar proprietăţile sub 200 de iugăre puteau fi expropriate 
dacă terenul respectiv era necesar pentru aplicarea reformei în judeţul 
respectiv. Ţăranii care serviseră în război se aflau în fruntea lungii liste 
a celor îndrituiţi să fie împroprietăriţi, în timp ce ţăranii cu mai mult de 
5 ha puteau primi pămînt doar după ce erau satisfăcute necesităţile tutu- 

ror acelora care deţineau o suprafaţă mai mică de 5 ha. Spre deosebire 
de reformele din celelalte provincii şi din Vechiul Regat, dinainte de 1924, 
reforma din Transilvania a prevăzut exproprierea de păduri cu scopul de 
a crea păşuni comunale. Din 5 258 000 iugăre de pămînt de tot felul în 
Transilvania (Banat, Crişana şi Maramureş), 2 746 000 iugăre au fost ex¬ 
propriate pînă în 1924. Aproximativ 177 000 de ţărani români (sau apro¬ 
ximativ 73 la sută din toţi beneficiarii) au primit pămînt, în timp ce 26 la 
sută din aceşti beneficiari au fost maghiari, saşi şi şvabi. Marea clasă mo¬ 
şierească maghiară şi numeroase instituţii maghiare, mai ales bisericile, 
au suferit o reducere drastică a domeniilor lor şi, în consecinţă, a puterii 
lor economice şi a activităţii lor sociale şi culturale. 

Basarabia a cunoscut şi ea o reformă agrară radicală. A fost realizată 
de ţăranii înşişi în timpul primului an de după revoluţia din martie 1917. 
La 27 martie 1918, cînd Sfatul Ţării a votat Unirea cu România, aproape 
două treimi din suprafeţele marilor moşii ajunseseră în mîinile ţăranilor. 
Cu toate că Sfatul Ţării a hotărît ca reforma agrară din Basarabia să fie 
respectată, legislaţia adoptată ulterior de Parlamentul Român, în 1920, şi 
actele administrative emise de către guvernul român i-au favorizat pe mo¬ 
şieri în dauna ţăranilor. Printre modificările de reţinut au fost creşterea 
suprafeţei maxime a proprietăţii scutite de expropriere, de la 50 la 100 ha, 
şi stabilirea răscumpărării la 800 lei/ha, o sumă ce a trezit vehemente proteste 
din partea ţăranilor, care susţineau că obţinuseră pămîntul prin revoluţie 
şi că, în consecinţă, nu datorau nimic. Cu toate acestea, micile gospodării 
reprezentau acum circa 90 la sută din întregul pămînt arabil al provinciei. 

Reforma agrară din Bucovina nu s-a deosebit în general de aceea din 
Vechiul Regat. Au fost expropriate aproximativ 75 000 ha. Micile gospo¬ 
dării au sporit cu 28 la sută pe seama marilor moşii, pe care reforma agrară 
le-a redus pînă la limita a 250 ha de pămînt arabil. Dar, ca şi în celelalte 
locuri, reforma nu a putut rezolva problemele fundamentale ale agricul¬ 
turii. Cea mai izbitoare a fost persistenţa puţinătăţii terenului arabil în raport 
cu densitatea populaţiei şi deţinerea de către marii moşieri, care au supra¬ 
vieţuit reformei, a unor largi suprafeţe de pădure, ceea ce a redus astfel 
posibilitatea ţăranilor de a dispune atît de această resursă economică vitală, 
cît şi de păşunile ce s-ar fi putut crea prin defrişări. 

Oricare ar fi fost deficienţele lor, legile reformei agrare au realizat un 
masiv transfer de pămînt de la marii moşieri la micii proprietari. Aproape 
6 milioane de hectare de pămînt au fost expropriate pentru a fi împărţite 
ţăranilor, iar circa 1 400 000 de ţărani au primit pămînt. Cel mai izbitor 
rezultat a fost astfel o descreştere a numărului şi suprafeţei marilor pro¬ 
prietăţi în favoarea gospodăriilor mici şi mijlocii. Tendinţa a continuat să 

se manifeste între 1930 şi 1941, întrucît suprafaţa terenului arabil din gos¬ 
podăriile cu peste 100 ha s-a redus de la 25 la sută din totalul pămîntu- 
lui arabil la 13 la sută, în timp ce suprafaţa de pămînt deţinută de micii 
proprietari ţărani, cu terenuri între 1 şi 5 ha, a crescut de la 48 la 62 la sută. 
Dar schimbarea nu a dus la prosperitatea agriculturii, întrucît numeroase 
proprietăţi erau prea mici pentru a fi economic viabile şi au continuat să 
fie reîmpărţite prin moştenire. La celălalt capăt al scării continuau să existe 
marile proprietăţi. Deşi moşiile de mii de hectare erau rare în perioada 
interbelică, mulţi moşieri au reuşit să-şi păstreze proprietăţi considerabile. 
Nu numai că au profitat de acea prevedere a reformei care rezerva pro¬ 
prietarului un maxim de 500 ha, dar au putut să-şi menţină o cotă sub¬ 
stanţial mai mare din păşunile şi pădurile lor în raport cu cea fixată pentru 
terenurile agricole. Întrucît acestea jucaseră un rol vital în economia 
ţărănească, neincluderea lor în totalitate în procesul de expropriere a avut 
un efect negativ asupra a numeroase gospodării ţărăneşti. Cu toate că arti¬ 
colele din legile reformei agrare din 1921 prevedeau constituirea unor 
islazuri comunale, ca mijloc de satisfacere a necesităţilor presante ale majo- 

A 

rităţii ţăranilor, rezultatele s-au dovedit dezamăgitoare. In anul 1927, tota¬ 
litatea pămîntului distribuit pentru a fi folosit ca păşuni comunale repre¬ 
zenta doar 23 la sută din suprafaţa totală a fîneţelor şi păşunilor naturale 
ale ţării. In ceea ce priveşte pădurile, exproprierea lor şi constituirea de 
păduri comunale au fost iniţial permise doar de legea pentru reforma agrară 
din Transilvania, dar în 1924 această prevedere a fost extinsă la întreaga 
ţară. Totuşi, nici un guvern nu şi-a asumat responsabilitatea aplicării ei şi, 
ca urmare, doar aproximativ 12 la sută din totalul suprafeţelor împădurite 
au fost distribuite ţăranilor. 

Aplicarea reformei agrare a lăsat mulţi ţărani nemulţumiţi. Un mare 
număr dintre aceştia, între 30 şi 35 la sută dintre cei 2 300 000 de ţărani în¬ 
dreptăţiţi să fie împroprietăriţi în 1921, nu au primit nimic, în principal 
datorită faptului că nu era suficient pămînt pentru a satisface pe toată lumea. 
Aceşti ţărani ori au îngroşat rîndurile proletariatului rural, ori au fost forţaţi 
să închirieze pămînt de la moşieri în schimbul unei plăţi în bani sau al 
unei dijme în produse. Dar chiar acei ţărani care au beneficiat de refor¬ 
mă au fost nevoiţi să suporte întîrzieri prelungite şi adeseori costisitoare 
pînă şi-au obţinut terenurile alocate. Lucrările tehnice ale reformei — măsu¬ 
rarea pămîntului care făcea obiectul exproprierii şi marcarea parcelelor 
care urmau să fie date individual ţăranilor — se desfăşurau cu o îngrozitoa- 

A 

re încetineală. In 1927, doar aproximativ jumătate din moşiile care făceau 
obiectul exproprierii fuseseră măsurate şi doar o parte relativ mică din 
acestea, înjur de 1 100 000 ha, fusese parcelată pentru a fi distribuită. 

Adesea, pentru a atenua frustrarea ţăranilor, s-a procedat la acordarea provi¬ 
zorie de pămînt, dar asemenea practici au avut consecinţe economice 
nefericite. Producţia a suferit, întrucît ţăranii nu se simţeau stimulaţi să 
realizeze lucrări de ameliorare a suprafeţelor pe care le lucrau atîta timp 
cît existau dubii privind atribuirea lor definitivă. Pentru aceleaşi raţiuni 
— posesia nesigură — ţăranii obţineau cu greu împrumuturi. Aceştia erau, 
de asemenea, obiectul aşa-numitei arende forţate, o sumă pe care trebuiau 
să o plătească guvernului pînă obţineau titlul deplin de proprietate şi care, 
pînă în 1931, nu a contat ca plată pentru răscumpărare. 

Pămîntul a continuat să treacă dintr-o mînă în alta în anii ’30, în parte 
ca urmare a faptului că alocarea către ţărani a pămîntului expropriat nu 
se încheiase. Dar operaţiunile pieţei, activitatea asociaţiilor ţărăneşti şi 
criza economică mondială au avut o şi mai mare influenţă asupra struc¬ 
turii proprietăţii funciare în deceniul de dinaintea celui de-al Doilea Război 
Mondial. Asociaţiile rurale de cumpărare a terenurilor, dominate de obi¬ 
cei de ţărani prosperi, au cumpărat suprafeţe considerabile de pămînt de 
la marii moşieri care mai rămăseseră. La celălalt capăt al scării sociale, 
ţăranii săraci şi alţi mici gospodari, care nu erau în stare s-o scoată la capăt, 
mai ales din cauza crizei economice, îşi vindeau proprietatea vecinilor lor 


mai avuţi. Mare parte din acest pămînt ajunsese iniţial în mîinile ţăranilor 
prin reformele agrare. O anchetă efectuată în 1938 în cîteva sate a con¬ 
statat că, la cîmpie, ţăranii care primiseră astfel de terenuri în anii ’20 au 
pierdut, în general, între 30 şi 40 la sută din pămînturile lor. Reforma agrară 

şi legislaţia suplimentară nu au întrerupt astfel procesul de stratificare so- 

* 

cială de la ţară. In perioada 1930-1941 numărul gospodăriilor între 10 şi 
100 ha a scăzut de la 7,6 la 6,4 la sută din totalul gospodăriilor, însă 
suprafaţa de pămînt pe care se întindeau acestea a crescut de la 14 la 24 
la sută din întreg pămîntul arabil. 

Sînt greu de cîntărit efectele legilor de reformă agrară asupra organizării 
agriculturii, dar ele nu par să fi schimbat în mod semnificativ structurile 
existente. Marii moşieri care mai rămăseseră foloseau în mai mare măsură 
maşinile agricole şi forţa de muncă angajată, pentru a compensa pierderea 
mîinii de lucru ţărăneşti şi, cel puţin în primii cîţiva ani de după legife¬ 
rarea reformei, mulţi ţărani ezitau să încheie contracte cu moşierii, iar cei 
care o făceau preferau să plătească o sumă în numerar decît să dea dijmă 
pentru pămîntul muncit de către ei. Cu timpul însă, s-a observat o reîntoar¬ 
cere parţială la situaţia anterioară reformei — numită de unii critici „neo- 
iobăgistă“ — întrucît din ce în ce mai mulţi ţărani au fost nevoiţi să închirieze 
pămînt de la moşieri pentru a completa ceea ce primiseră ca urmare a ex¬ 
proprierii moşiilor şi, în felul acesta, au revenit la o stare de dependenţă 

economică. Vina pentru perpetuarea neajunsurilor din agricultură nu poate 
fi pusă doar pe seama reformei agrare. La determinarea dezvoltării eco¬ 
nomice şi sociale a României Mari concurau forţe care aveau prea puţin 
de a face cu legislaţia din anii 1918-1921, în special un spor rapid de popu¬ 
laţie, o neîntreruptă fârîmiţare a gospodăriilor ţărăneşti prin moştenire şi 
prin vînzări parţiale, capriciile pieţei internaţionale, dezvoltarea lentă a 
industriei şi priorităţile economice ale guvernului român. Legile reformei 
nu au afectat nici ele în mod drastic axarea agriculturii româneşti pe pro¬ 
ducţia de cereale, deşi era evidentă tendinţa diferitelor categorii de ţărani 
de a diversifica culturile. Cu toate acestea, în 1939 cerealele acopereau 83,5 
la sută din totalul pămîntului arabil, în comparaţie cu 84,7 la sută în 1927. 

Reforma agrară nu a îmbunătăţit nivelul de trai al majorităţii ţăranilor. 

A 

In primul rînd, aceasta nu a satisfăcut nevoia lor de pămînt. Mulţi au rămas 
fără pămînt, de fapt, dar chiar acei care au fost împroprietăriţi adesea nu 
au primit suficient pămînt pentru a-şi aduce gospodăria la nivelul promis 
de 5 ha. In plus, legile reformei prevedeau doar împărţirea de pămînt. Ele 
nu asigurau ţăranilor animale, unelte şi credite, toate acestea fiind esenţiale 
ca ţăranul să-şi lucreze terenul cu oarecare perspectivă de succes. Aşa-numi- 
ta clasă mijlocie sătească, formată din ţărani ce deţineau între 10 şi 50 ha, 
s-a consolidat, dat fiind că membrii ei şi-au mărit suprafaţa de teren arabil 
deţinută şi au devenit mai activi şi mai influenţi din punct de vedere politic. 
Dar, în general, ţăranul cu o gospodărie sub 3 ha nu reuşea să se descurce 
în cazul în care lucratul pămîntului era singura sa sursă de venituri. 13 

Incapacitatea diverselor categorii de ţărani de a-şi îmbunătăţi nivelul 
de trai s-a datorat în parte politicilor fiscale şi economice guvernamen¬ 
tale, care l-au împovărat greu pe ţăranul obişnuit. Acesta trebuia să 
plătească numeroase taxe şi impozite la nivel local şi naţional, care-i dimi¬ 
nuau venitul net. Potrivit unei cercetări desfăşurate în anul 1938 asupra 
unui număr de şaizeci de sate, impozitele pe proprietăţile sub 3 ha s-au 
ridicat la 2 la sută din cheltuielile anuale pentru administrarea şi întreţinerea 
unei gospodării în Bucovina, la 9 la sută în Muntenia, la 10 la sută în Mol¬ 
dova şi la 17 la sută în Basarabia. Cu cît era mai mare proprietatea, cu 
atît devenea mai grea povara impozitelor. Restricţiile la exportul de pro¬ 
duse agricole şi taxele înalte la export (acestea au fost desfiinţate în 1931) 
au afectat în mod negativ gospodăria ţărănească. Acestea au făcut ca pre¬ 
ţurile pentru asemenea produse să rămînă joase pe piaţa internă şi au con¬ 
tribuit la creşterea diferenţei dintre preţurile produselor agricole şi cele 

13 Vasile Bozga, Criza agrară în România dintre cele două războaie mondiale, 
Bucureşti, 1975, pp. 72-74. 

ale bunurilor manufacturate necesare ţăranului. Potrivit unor estimări di¬ 
verse, preţurile reale ale bunurilor industriale au crescut de trei ori faţă 
de preţul produselor agricole în intervalul 1913-1940. Pentru ca să fie în 
măsură să cumpere 26 de articole industriale esenţiale, în 1913, ţăranul 
trebuia să producă 264 kg de grîu sau 407 kg de porumb, dar, în 1939, 
aceste cifre erau de 689 kg şi, respectiv, 918 kg. Consecinţele au fost atît 
în detrimentul ţăranului, cît şi al industriei. Cel dintîi se lipsea de aceste 
articole şi înregistra un declin în nivelul său de trai, în timp ce numeroase 
întreprinderi pierdeau o parte a pieţei lor. 

Reformele agrare au fost în avantajul anumitor segmente ale ţărănimii 
şi astfel au avut consecinţe favorabile pentru viaţa economică şi socială 
a satului şi a ţării în general. Se poate stabili o legătură între aceste reforme 
şi sporirea consumului pe cap de locuitor la anumite alimente, o îmbună¬ 
tăţire în construcţia caselor ţărăneşti, ca şi a altor clădiri, creşterea ştiinţei 
de carte. Este de-a dreptul izbitoare transformarea treptată a satului patri¬ 
arhal de dinainte de reformă, care se străduise să-şi asigure autoaprovi- 
zionarea, într-un consumator regulat al bunurilor manufacturate. Industria 
şi-a găsit astfel o piaţă în creştere la ţară pentru bunurile sale, pe care ora¬ 
şele, din cauza populaţiei lor relativ mici, nu i-o puteau oferi. Producătorii 
de bunuri de larg consum au beneficiat în mod deosebit de această stare 

de lucruri şi s-au dezvoltat anumite industrii, ca aceea de unelte agricole. 
* 

In 1937, potrivit unor estimări, agricultura consuma 20-25 la sută din pro¬ 
ducţia industrială a ţării. 

Reformele agrare au avut un efect favorabil asupra activităţii economi¬ 
ce în general, chiar dacă ele nu au schimbat structura economică a ţării. 
De exemplu, ţăranul care dobîndise suficient pămînt şi era astfel în măsură 
să-şi sporească nivelul de trai tindea să devină un cumpărător constant al 
bunurilor manufacturate, o practică ce a încurajat unele industrii să-şi dez¬ 
volte producţia, să angajeze un plus de muncitori de la ţară. Cîteva indus¬ 
trii, aşa cum am văzut, produceau chiar în mod special pentru sectorul 
agricol. Totuşi, rămîne un fapt că ţărănimea în general cumpăra încă rela¬ 
tiv puţine bunuri manufacturate. După criza economică din 1929-1933, 
de pildă, consumul ţărănesc de bunuri desfăcute pe piaţă a fost în declin, 
cel puţin temporar, întrucît multe gospodării erau nevoite să recurgă din 
nou la propria lor producţie. 

După reforme, agricultura românească a cunoscut trei etape. Cea dintîi, 
de pînă la 1928, a fost o perioadă de refacere lentă, după pustiirea provo¬ 
cată de război şi de ocupaţie. Situaţia a fost absolut disperată între 1919 
şi 1921, exact momentul cînd se pregătea o vastă reformă agrară. Suprafaţa 
de pămînt cultivată (ţinînd seama de schimbările de frontieră postbelice) 

a scăzut cu circa 40 la sută, de la 13 700 000 ha, media între 1911 şi 1915, 
la 8 300 000 ha în 1919-1920, fiind urmată de o scădere drastică a produc¬ 
ţiei. La cele cinci cereale principale (grîu, porumb, secară, orz şi ovăz), pro¬ 
ducţia din anul 1922 a fost de doar circa două treimi din media anilor 
1911-1915.0 severă descreştere a avut loc şi în privinţa numărului animalelor, 
în 1919, erau 1 860 000 capete de comute mari, faţă de 2 940 000 în 1916. 
Cu toate că în 1921 numărul lor a fost în creştere, lipsa de animale de povară 
a rămas critică şi a încetinit refacerea agriculturii. Economia în întregul ei 
a avut de suferit, dat fiind că agricultura nu a putut contribui precumpăni¬ 
tor, aşa cum o făcuse înainte, la exporturile ţării. Spre deosebire de situaţia 
de dinainte de război, în 1919 a fost necesar importul unei cantităţi de 
220 000 tone de cereale. Chiar în 1921, la trei ani după încheierea războiu¬ 
lui, exporturile ţării ajunseseră doar la trei cincimi din nivelul antebelic. 

Refacerea agriculturii a rămas inegală pe întreg parcursul anilor ’20. 
Suprafaţa de pămînt cultivată a crescut de la 10 400 000 ha la 12 750 000 
ha, dar producţia de cereale la hectar a rămas sub cantităţile antebelice: 
8 chintale la hectar în 1928, în comparaţie cu aproape 14 chintale în 1914. 
Totalul animalelor de povară a scăzut chiar cu peste un milion de capete 
în această perioadă. Numărul mare de boi folosiţi este un indiciu al ca¬ 
racterului extensiv al agriculturii, în timp ce sporirea numărului de cai, 
în cazul gospodăriilor mici, în care veniturile agricole erau scăzute, arată 
tendinţa proprietarilor acestora de a se angaja în activităţi neagricole, în 
special în cărăuşie, pentru a-şi suplimenta veniturile. Cantitatea de maşini 
şi unelte agricole a crescut, dar repartiţia lor era inegală. Masa de ţărani 
săraci era nevoită, ca de obicei, să se descurce cu unelte învechite sau 

chiar fără acestea. Dar şi pe proprietăţile mai mari, numărul maşinilor mo- 

* 

deme, precum tractoarele, era mult sub necesar. In 1927, în gospodăriile 
de peste 50 ha revenea doar un singur tractor la fiecare 863 ha de pămînt 
arabil. Mulţi ţărani pur şi simplu au abandonat agricultura, dat fiind că ne¬ 
încetata fragmentare a gospodăriilor, lipsa de credite şi ratele înalte ale do- 
bînzilor distruseseră viabilitatea economică a gospodăriilor. 

Refacerea agriculturii la sfirşitul anilor ’20 a fost întreruptă brusc de criza 
economică mondială, ce a început să afecteze România în 1929, provocînd 
o cădere constantă a preţurilor la cereale, pînă la punctul lor cel mai scăzut 
în 1934. După aceea, preţurile agricole au crescut, întrecînd chiar nivelul 
anului 1930, dar ele nu au mai reprezentat acelaşi nivel al puterii de cum¬ 
părare. Totuşi, în timpul crizei agrare, suprafaţa totală de teren cultivat a 
întrecut media anuală a perioadei 1925-1929. 14 Principala excepţie o con- 


14 Ibidem, pp. 99-109. 

stituia griul. Suprafaţa cultivată cu grîu a cunoscut un declin important, 
pentru că acesta era cereala principală la export şi, ca atare, deosebit de 

A 

sensibilă la condiţiile pieţei internaţionale. In schimb, s-a extins cultivarea 
porumbului, pentru că acesta era cultivat de micii gospodari, care încer¬ 
cau cu disperare să compenseze căderea preţurilor de pe piaţa indigenă 
prin creşterea producţiei principalului articol din alimentaţia lor. Acestor 
ţărani li s-a datorat uşoara creştere a suprafeţei cultivate cu in şi cînepă, 
întrucît se reîntorseseră la meşteşugurile casnice, pentm a-şi asigura îmbră¬ 
cămintea şi alte articole pe care nu-şi puteau permite să le cumpere. 

Lovind în industria românească şi, prin aceasta, reducînd folosirea ma¬ 
teriilor prime, depresiunea a accentuat criza din agricultură. Efectele aces¬ 
teia arată că satul şi oraşul deveniseră din ce în ce mai dependente unul 
de altul. Micşorarea cererii de materii prime din partea filaturilor, a fabri¬ 
cilor de alcool, de zahăr, de ulei vegetal, textile şi pielărie a provocat o 
reducere drastică a venitului ţăranilor. Căderea producţiei industriale şi 
închiderea fabricilor s-a dovedit în timp dezastruoasă pentru miile de gos¬ 
podării ţărăneşti ce depinseseră de lucrul în fabrică pentru a-şi suplimenta 
modestele venituri agricole. Şomajul de la oraşe i-a afectat pe cei de la 
ţară prin reducerea cererii de alimente. 

Adevărata natură a structurii agrare a României — agricultura ţărănească, 
ceea ce înseamnă agricultură făcută de familiile ţărăneşti pe proprietăţile 
lor — a fost cauza fundamentală a crizei agrare. Această agricultură era 
neeconomică sub raportul organizării, primitivă ca metode şi împovărată 
de suprapopulare şi datorii. Mai devreme sau mai tîrziu, toţi reformatorii 
au descoperit că aceste deficienţe erau atît de strîns interconectate, încît 
nu puteau să separe cauzele de efecte. 

Agricultura ţărănească era extensivă şi se baza pe cultivarea cerealelor, 
în special a porumbului şi a griului. Producţia de grîne pentru piaţă, obţi¬ 
nută în gospodăriile ţărăneşti, caracteristică pentru agricultura românească 
începînd cu prima jumătate a secolului al XlX-lea, fusese consolidată de 
reformele agrare de după război. Dar multor observatori li s-a părut că 
această concentrare asupra cerealelor era nepotrivită pentru mica gos¬ 
podărie ţărănească. In primul rînd, dat fiind că a descurajat creşterea ani¬ 
malelor, principala sursă de îngrăşăminte în agricultura ţărănească, cul¬ 
tura cerealelor a îngrădit şi dezvoltarea grădinăritului şi cultivarea plantelor 
industriale, mari consumatoare de substanţe nutritive din sol. Aceasta a 
împiedicat, de asemenea, diversificarea culturilor, care ar fi dus la o folosire 
mai intensivă a mîinii de lucru şi ar fi uşurat astfel povara suprapopu- 
laţiei la ţară. 



396 


ROMÂNIA, 1866-1947 


O problemă aparent insolubilă în agricultură era subfolosirea forţei 
de muncă disponibile. 15 De pildă, populaţia activă în agricultură între 1927 şi 
1932, care număra 9,9 milioane de persoane, era capabilă de 1 865 100 000 
de zile muncă, dar de fapt nu executa decît 814 400 000, sau 44 la sută 
din potenţialul său. Dacă se au în vedere zilele folosite pentru îndeplinirea 
altor obligaţii în gospodăria ţărănească, de exemplu cărăuşia şi mersul pe 
jos la şi de la cîmp, energia totală cheltuită nu depăşea probabil 55 la sută 
din disponibil. Relaţia dintre populaţia agricolă şi suprafaţa de teren ara¬ 
bil oferă un alt exemplu concludent al neîncetatei presiuni demografice: 
în 1930, densitatea populaţiei era de 112 locuitori per km 2 , foarte înaltă 
după standardele europene, dar tipică pentru zonele mai puţin dezvoltate 
ale Europei Răsăritene. Situaţia s-a înrăutăţit în anii ’30, ajungîndu-se 
la 116 locuitori per km 2 . Fragmentarea continuă a proprietăţilor ţărăneşti 
a exacerbat problemele suprapopulaţiei, reducînd capacitatea acestor 
loturi, din ce în ce mai mici, de a asigura cele necesare gospodăriilor res¬ 
pective. 

Productivitatea agriculturii ţărăneşti a rămas scăzută. Producţia de grîu 
între 1928 şi 1932 a fost de 9,5 chintale la hectar, cea mai joasă din toate 
ţările din Europa de Sud-Est, cu excepţia Greciei. Producţia de porumb 
a fost întru cîtva mai bună, dar de asemenea joasă, dacă este să o com¬ 
parăm cu a altor ţări din regiune. Situaţia nu s-a îmbunătăţit în anii ’30, 
întrucît producţia de grîu, porumb, orz şi ovăz la hectar a fost mai mică 
în 1934 şi 1938 decît fusese în 1906-1910. Cauzele erau multiple. Proba¬ 
bil cea mai importantă ţinea de metodele primitive de cultivare a pămîn- 
tului: semănatul cu mîna, aratul superficial, lipsa de îngrăşăminte, proasta 
rotaţie a culturilor — ceea ce ducea la secătuirea solului — şi nereali- 
zarea grăpatului şi plivitului. Maşinile necorespunzătoare de care dispuneau 
micii cultivatori erau doar o parte a problemei. O altă parte o reprezenta 
calitatea animalelor de povară, ce s-a deteriorat în perioada interbelică, 
date fiind hrana proastă, grajdurile necorespunzătoare şi folosirea lor în 
exces. Agricultura pe fîşii, pe care reformele au ignorat-o, s-a dovedit 
deosebit de dăunătoare, atît în privinţa risipirii pămîntului, cît şi a ener¬ 
giei umane. Recensămîntul agricol din 1941 a arătat că mărimea medie 
a gospodăriilor era de 4,5 ha şi că media numărului loturilor separate pe 
gospodărie era de cinci. Loturile erau uneori lungi de 125-150 m şi doar 
de 3-6 m lăţime. O asemenea configuraţie împiedica ţăranul să folosească 


15 D. Şandru, „Consideraţii privitoare la problema suprapopulaţiei agricole din 
România între cele două războaie mondiale 44 , în Anuarul Institutului de Istorie şz 
Arheologie, 15, 1978, pp. 79-91. 

maşini modeme, chiar dacă şi-ar fi putut permite acest lucru, şi-l obliga 
să parcurgă distanţe mari între loturi şi să menţină necesarele, dar risipi¬ 
toarele, poteci între numeroasele fîşii de pămînt. 

Avantajele agriculturii intensive faţă de cea extensivă sar în ochi de 
îndată ce se compară producţia din Ţara Bîrsei, o regiune din jurul 
Braşovului, cu aceea din Dobrogea şi din Basarabia. 16 în acestea din urmă, 
producţia de grîne era predominantă şi în 1936 acoperea 83 la sută din 
terenul arabil în Dobrogea şi 86 la sută din acelaşi teren în Basarabia. 
Producţia la hectar era în general sub nivelul pe ţară. Ţara Bîrsei, în schimb, 
era spaţiul în care se realiza cea mai variată agricultură din România, 
incluzînd creşterea plantelor industriale, a sfeclei de zahăr, culturile de 
seră şi zootehnia, dar rezerva suprafeţe relativ mici cerealelor. Agricultura 
era aici cea mai productivă. In 1935, producţiile crescuseră la 17,9 chin¬ 
tale de grîu şi 16,6 chintale de porumb la hectar, faţă de 7,6 chintale şi, 
respectiv, 10,4 chintale la nivelul ţării în general. Asemenea producţii 
reflectau înaltul nivel al investiţiei de capital. Cel puţin în parte datorită 
naturii intensive a agriculturii, suprapopulaţia şi problemele ce decurgeau 
din aceasta în mediul rural erau minime. 


INDUSTRIA 

Războiul provocase distmgeri enorme în industrie şi dezorganizase 
aproape totalmente producţia, cu toate acestea, refacerea în anii ’20 a fost 
rapidă şi substanţială. Ea se datorează în mare măsură liberalilor, care s-au 
aflat la guvernare cea mai mare parte a deceniului şi care şi-au pus con¬ 
siderabila putere politică şi economică în slujba industrializării. Alipirea 
noilor provincii, în special a Transilvaniei şi a Banatului, a sporit sem¬ 
nificativ capacitatea productivă a Vechiului Regat, cea dintîi provincie în 
domeniul ceramicii, industriei lemnului, energiei electrice şi metalurgiei, 
cea de a doua provincie, în industriile metalurgică şi textilă. Dinamismul 
anilor ’20 este sugerat de creşterea numărului de întreprinderi de tot felul, 
de la 86 000 în 1918 la 273 000 în 1930, şi de creşterea producţiei între 
1924 şi 1928, în minerit cu 189 la sută şi în producţia bunurilor manu¬ 
facturate cu 188 la sută. Dezvoltarea industriei petroliere, care a fost stimu¬ 
lată de investiţiile substanţiale de capital, în special străin, a fost spec¬ 
taculoasă. Producţia a crescut de la 968 000 tone în 1918 la 5 800 000 


16 V. Madgearu, Evoluţia economiei româneşti după războiul mondial. Bucu¬ 
reşti, 1940, pp. 54-58. 

tone în 1930, plasînd România pe locul al şaselea printre producătorii mon¬ 
diali. Industria metalurgică a cunoscut o creştere impresionantă, întrucît 
producţia de oţel a sporit de la 38 000 tone în 1925 la 144 000 tone în 
1928. Au intrat în funcţiune mari conglomerate industriale, dotate cu o 
tehnologie avansată, capabile să producă o enormă varietate de bunuri. 
Uzinele Malaxa din Bucureşti, specializate în producţia de oţel, muniţii, 
motoare, instrumente de precizie, numeroase alte produse, şi Industria Ae¬ 
ronautică Română de la Braşov, care producea toate componentele de 
avion, sînt exemple ale tipului de complexe industriale care se născuseră 
de la război încoace. Statul, adică liberalii, dădea o atenţie specială indus¬ 
triei metalurgice, asigurîndu-i o masivă finanţare şi o protecţie continuă 
împotriva concurenţei străine. 

Criza economică de la începutul anilor ’30 a stopat temporar această 
creştere promiţătoare a industriei. In anii 1929 şi 1932 numărul marilor 
întreprinderi industriale, volumul capitalului investit în acestea şi 
numărul muncitorilor pe care îl foloseau au scăzut, iar producţia în aproape 
fiecare ramură industrială a suferit o scădere drastică. 

O dată ce industria a depăşit efectele depresiunii, ea a atins noi niveluri 
de productivitate între 1934 şi 1938. 17 Valoarea globală a producţiei indus¬ 
triale aproape s-a dublat, ajungînd de la 34 900 milioane lei la 64 600 
milioane lei. Industria metalurgică s-a extins, întrucît a sporit constant can¬ 
titatea de minereu de fier extras şi cea de oţel produs. A crescut, de aseme¬ 
nea, producţia de cărbune, ca răspuns la cererile industriei grele şi ale căilor 
ferate, dar ea nu a reuşit să pună în valoare întregul său potenţial, deoarece 
mari sume de bani erau îndreptate spre industria petrolieră, ce oferea be¬ 
neficii mai mari. Producţia petrolieră a înregistrat un record în 1936 — 
8,7 milioane tone — înainte de a cădea la 6,6 milioane tone în 1938. Des¬ 
creşterea a fost determinată de treptata epuizare a rezervelor cunoscute 
şi, între 1934 şi 1937, şi de o diminuare a consumului intem. 

Creşterea industrială a fost însoţită de o concentrare a controlului în 
mîini din ce în ce mai puţine, întrucît cartelurile şi holdingurile s-au în- 
mulţit. In 1937, 57 la sută din totalul capitalului societăţilor anonime din 

A 

industrie era deţinut de 3 la sută dintre acestea. In acelaşi an, cîteva carteluri, 
care repartizau companiilor membre pieţele de desfacere şi stabileau pre¬ 
ţurile, dobîndiseră controlul asupra a cel puţin 90 la sută din capitalul in¬ 
vestit şi din producţie în industriile metalurgică, de ciment, de hîrtie, de 


17 I. Puia, Le Developpement de l ’industrie roumaine dans Ies annees qui ont 
precede la Seconde Guerre Mondiale, în Revue roumaine d’histoire, 10/3, 1971, 
pp. 483-504. 

rafinare a zahărului şi 50 la sută din controlul asupra industriilor petrolieră, 
chimică şi de sticlărie. Rolul acestora şi al altor monopoluri în viaţa eco¬ 
nomică şi politică a ţării, în anii 1934-1938, a marcat o semnificativă 
schimbare cantitativă şi calitativă faţă de situaţia de la începutul secolu¬ 
lui. Concentrarea capitalului, a capacităţilor productive şi a desfacerii s-a 
realizat cu sprijinul liberalilor, care au acceptat argumentul că monopolul 
înseamnă raţionalizarea industriei, reducerea costurilor şi, în consecinţă, 
a preţului impus consumatorului, precum şi o încetare a concurenţei inutile 
într-o vreme în care industria românească se lupta să-şi confirme rolul 
de ramură independentă şi profitabilă a economiei naţionale. Dezvoltarea 
monopolurilor în industrie, în anii ’30, a fost însoţită de o participare mai 
intensă a băncilor în întreprinderile industriale, proces care a accelerat con¬ 
centrarea capitalului atît în industrie, cît şi în sistemul bancar. 

Sub patronajul liberalilor şi beneficiind de intervenţia crescîndă a sta¬ 
tului în viaţa economică, burghezia financiară românească era angajată 
într-o luptă pentru cîştigarea controlului asupra comerţului intern (cu ridi¬ 
cata şi cu amănuntul), a investiţiilor de capital şi a exploatării resurselor 

naturale ale ţării şi, ca atare, pentru eliberarea de tutela capitalului străin. 

* 

A avut succes cel puţin în parte. In 1938, circa 60 la sută din capitalul între¬ 
prinderilor industriale se afla în mîinile sale (în special în transporturi, în 
comerţul exterior şi interior, în agricultură şi în diverse sectoare ale indus¬ 
triei mici), dar capitalul străin a continuat să fie predominant în indus¬ 
triile petrolieră, minieră, de rafinare a zahărului şi şi-a păstrat o poziţie 
puternică în industria lemnului şi în industria chimică. De-a lungul întregii 
perioade interbelice, România a continuat să fie un importator de capi¬ 
tal, rămînînd, astfel, dependentă de investiţiile Europei Occidentale pen¬ 
tru a asigura progresul economiei. 18 

Multe ramuri ale industriei progresaseră suficient la sfîrşitul anilor ’30 
pentru a fi în măsură să satisfacă aproape toate necesităţile interne în ma¬ 
terie de alimente, textile şi chimicale. Dar industria românească nu era 
în măsură să asigure suficiente maşini şi alte utilaje necesare pentru pro¬ 
pria sa dezvoltare. Acestea trebuiau să fie încă importate, situaţie care indică 


18 Pentru o analiză a participării capitalului străin în diversele ramuri ale indus¬ 
triei româneşti, vezi Constanţa Bogdan şi Adrian Platon, Capitalul străin în soci¬ 
etăţile anonime din România în perioada interbelică , Bucureşti, 1981, pp. 39-100; 
în economie în general, Ilie Puia, „Capitalul străin în economia României în dece¬ 
niul premergător celui de-al doilea război mondial", în Revista de istorie, 34/8,1981, 
pp. 1405-1421; în agricultură, D. Şandru, „Capitalul străin în agricultura Româ¬ 
niei în anii crizei economice", în Anuarul Institutului de Istorie şi Arheologie, 19, 
1982, pp. 431-445. 

perpetuarea subdezvoltării industriale. Sub raport tehnologic, majoritatea 
uzinelor româneşti erau în urma celor din Occident. în industria grea doar 
Uzinele Malaxa şi Oţelăriile Reşiţa se aflau la nivelul celor mai bune din 
Europa Occidentală; fabricile textile erau, de asemenea, echipate, în ge¬ 
neral, cu utilaje modeme. 

Efectele industrializării s-au făcut simţite în întreaga economie. Trans¬ 
porturile s-au îmbunătăţit simţitor. Reţeaua de căi ferate, de exemplu, a 
fost modernizată, fapt datorat în mare măsură dezvoltării industriei me¬ 
talurgice. Puteau fi acum realizate pe plan intern locomotive de înaltă ca¬ 
litate, vagoane şi şine de cale ferată. Industrializarea a accelerat, de aseme¬ 
nea, procesul de urbanizare prin atragerea oamenilor către oraşe, pentru 
a lucra în întreprinderile noi sau extinse. Nou-veniţii nu erau numai munci¬ 
tori, ci şi funcţionari. Au apărut noi posibilităţi de angajare în sectorul ser¬ 
viciilor publice şi în administraţia de stat, ambele fiind extinse pentru a 
face faţă unei populaţii în continuă creştere. 

în ciuda dezvoltării impresionante în multe ramuri ale industriei, struc¬ 
tura economică de bază a ţării nu s-a schimbat în mod semnificativ. în 
1939, 78 la sută din populaţia activă continua să-şi găsească în agricul¬ 
tură principala sursă de venit, în timp ce doar 10 la sută era angajată în 
industrie. România era încă dependentă de importuri pentru a-şi echipa 
industria şi a asigura consumatorilor o gamă largă de bunuri. 

Mai persista încă o slăbiciune gravă a industriei româneşti: incapacitatea 
pieţei interne de a-i absorbi produsele. Dezvoltarea industriei nu a fost 
deci determinată în primul rînd de creşterea cererii consumatorilor, ci mai 
curînd de intervenţia statului sub forma unor tarife protecţioniste şi a altor 

a 

restricţii impuse importurilor. In ceea ce-o priveşte, piaţa indigenă se extin¬ 
dea lent, din cauza nivelului scăzut de trai al masei populaţiei — ţără¬ 
nimea în primul rînd —, căreia îi lipseau mijloacele să cumpere bunuri 
manufacturate în ţară. în 1937, de pildă, agricultura prelua doar 25 la sută 
din producţia industrială a ţării, cu toate că aproape 80 la sută din popu¬ 
laţia ţării, aşa cum am văzut, era agricolă. Preţurile înalte ale bunurilor pre¬ 
lucrate în ţară descurajau şi ele achiziţiile. Drept rezultat, consumul de 
fier, ciment, hîrtie, sticlă, textile, petrol şi zahăr în România era în anii ’30 
cel mai scăzut din Europa. Bugetul unei gospodării ţărăneşti tipice este 
revelator. Aceasta aloca doar o mică parte din venitul ei pentru achiziţio¬ 
narea de articole care nu puteau fi produse în gospodărie, precum sare, 
tutun şi chibrituri. Rata consumului la oraşe era mai încurajatoare decît la 
sate, însă majoritatea potenţialilor consumatori continua să se identifice 
în zonele rurale. Unii cercetători sugerează că această situaţie era cu ade¬ 
vărat un impediment pentru tranzacţiile comerciale între oraş şi sat şi, ca 

atare, atît pentru dezvoltarea industriei, cît şi pentru cea a agriculturii. Ei 
au arătat că în multe sate persista mentalitatea ţărănească de a privi schim¬ 
bul de bunuri între locuitorii aceleiaşi aşezări nu ca o sursă de venit sau 
ca o şansă de a urca în ierarhia economică, ci ca o furnizare reciprocă de 
lucruri necesare şi ca un act de solidaritate socială. Atîta timp cît prevala 
o asemenea atitudine faţă de comerţ, argumentau ei, schimburile între 
centrele urbane şi localităţile rurale nu puteau avea loc pe o bază egală, 
reciproc profitabilă. 19 

Au avut loc, desigur, schimburi comerciale între zonele urbane şi zonele 
rurale, dar, în comparaţie cu ţările Europei Occidentale, ele s-au desfăşurat 
la o scară modestă. Surprinzător, ansamblul schimburilor între industrie 
şi agricultură nu avea loc direct, ci mai curînd prin intermediul altor ţări. 
Agricultura românească avea o prea mică varietate de bunuri pe care să 
le ofere oraşului şi era astfel incapabilă să păstreze o înfloritoare piaţă 
internă pentru produsele sale. Lumea satelor a fost forţată să trimită sur¬ 
plusurile sale mari de grîne în exterior, cu scopul de a obţine bunuri manu¬ 
facturate necesare, folosind venitul astfel obţinut pentru a cumpăra produse 
ale industriei româneşti. Dar, întrucît majoritatea ţăranilor putea cumpăra 
doar puţine asemenea produse, aşa cum am văzut, industria românească 
a fost obligată să se bazeze şi ea pe exporturi pentru a-şi menţine capacita¬ 
tea productivă. Industriile petrolieră şi forestieră din România, de exemplu, 
nu ar fi putut dobîndi altfel nivelul lor de dezvoltare existent. Consumatorii 
străini preluau 82 la sută din producţia de petrol şi 70 la sută din producţia 
industriei forestiere. 

Comerţul exterior al României de-a lungul perioadei interbelice a urmat 
orientările de dinainte de război. Exporturile tindeau să rămînă acelea ale 
unei ţări predominant agrare, întrucît grînele, animalele, lemnul, împre¬ 
ună cu petrolul reprezentau peste 90 la sută din exporturile României. O 
dată cu trecerea timpului, s-au înregistrat însă notabile schimbări sub rapor¬ 
tul importanţei deţinute de fiecare dintre aceste articole. Cerealele, de exem¬ 
plu, care reprezentau peste 50 la sută din totalul exporturilor pînă în anul 
1927, au înregistrat după criza economică mondială o medie anuală de 
25 la sută în perioada 1934-1938. Locul lor a fost luat de petrol, care în 
aceeaşi perioadă constituia 46 la sută din exporturile anuale. De-a lungul 
crizei economice, guvernul român a încurajat exportul produselor petroliere, 
pentru a compensa pierderea pieţelor de cereale, provocată de impunerea 

19 Paul Sterian, „Problema debuşeelor interioare 44 , în Sociologie românească, 
3/10-12, 1938, pp. 464-465 şi „Comerţul interior în România 44 , în Sociologie 
românească , 3/4-6, 1938, pp. 158-169. 

a 

mijloc de a-şi proteja propriile lor interese agricole. In ceea ce priveşte 
importurile, după 1933 a intervenit o mutaţie, articolele manufacturate 
lăsînd locul semifabricatelor şi materiilor prime. In 1930, aproximativ 10 
la sută din importurile României erau materii prime, dar în 1939, aces¬ 
tea crescuseră la 34 la sută, în timp ce importurile de bunuri manufac¬ 
turate au scăzut în aceeaşi perioadă de la 65 la sută la 33 la sută. Aceste 
cifre reflectă progresul industrializării şi capacitatea industriei de a satis¬ 
face nevoile consumatorilor. Totuşi, ca şi în cazul capitalului, România 
a continuat să fie dependentă de statele industrializate ale Occidentului 
în privinţa unui număr de bunuri industriale. Ca stat agricol, ea se afla în 
dezavantaj net, întrucît era nevoită să exporte materii prime la preţuri rela¬ 
tiv joase şi să importe bunuri industriale la preţuri înalte. Drept rezultat, 
în 1928, de pildă, pentru o tonă de bunuri importate, România trebuia să 
exporte 6,5 tone. Importul unor mari cantităţi de capital a contribuit la 
rîndul său la această dependenţă. Pînă în 1939, România acumulase o 
enormă datorie publică externă, în valoare de 69 de miliarde lei. Doar ser¬ 
viciul asupra acestei datorii impunea exportul unor imense cantităţi de 
materii prime. Poate că dovada cea mai izbitoare a acestei dependenţe se 
regăseşte în relaţia economică dezvoltată între România şi Germania în 
anii ’30. în 1939, Germania devenise cel mai bun client al României, pre- 
luînd 32 la sută din exporturile ei şi era principalul ei furnizor, deţinînd 
39 la sută din totalul importurilor României. Preponderenţa Germaniei 
apare cu atît mai impresionantă, din perspectiva constatării că operaţiile 
de export-import cu România reprezentau mai puţin de 1 la sută din totalul 
comerţului său exterior. 20 


POLITICA ECONOMICĂ 

în anii ’20, destinele economice ale României se aflau în mîinile libe¬ 
ralilor. Ideile politicienilor cu privire la problemele fundamentale ale dez¬ 
voltării erau puternic influenţate de marele teoretician al liberalismului 
românesc, Ştefan Zeletin. Asemenea lui, aceştia au atribuit burgheziei, adică 
lor înşile, rolul conducător în transformarea României într-o modernă naţi¬ 
une europeană. Vintilă Brătianu, ministru de Finanţe în guvernele liberale 
din anii 1922-1928, a fost principalul interpret al teoriilor lui Zeletin. A 


20 I. Puia, Relaţiile economice externe ale României în perioada interbelică, 
Bucureşti, 1982, pp. 123-135. 

urmărit nu numai scopuri economice, dar s-a concentrat şi asupra con¬ 
solidării statului naţional român. Era încrezător că sub conducerea bur¬ 
gheziei (şi a liberalilor) diferenţele de clasă vor dispărea treptat, pe măsura 
creşterii economiei şi a modernizării ei, şi prevedea că pînă la urmă se 
va naşte o societate a unei clase mijlocii numeroase, fără conflicte sociale. 21 
Atît el, cît şi colegii săi se bizuiau în mod serios pe intervenţia statului, 
pentru a realiza aceste ambiţioase obiective economice şi sociale. Lor le-a 
aparţinut aşa-numita doctrină a neoliberalismului, precum a formulat-o 
Zeletin, care susţinea că era libertăţii economice, ce servise scopuri salutare 
în secolul al XlX-lea, îşi trăise traiul şi trebuia să facă loc unei organizări 
şi conduceri sistematice şi urmăririi unor obiective bine definite. Ei au 
considerat drept punct de pornire Constituţia din 1923; au interpretat pre¬ 
vederile sale ca o justificare pentru intervenţia statului în economie şi au 
atribuit o funcţie socială libertăţilor individuale, supunîndu-le prin aceas¬ 
ta reglementării de către stat. Astfel de idei au asigurat baza teoretică a 
legislaţiei economice liberale din întreaga perioadă interbelică. 

Liberalii, ca naţionalişti în materie de economie, erau hotărîţi să împartă 
cît mai puţin puterea cu străinii. Cu toate că recunoşteau nevoia de a men¬ 
ţine bune relaţii cu statele industrializate ale Europei, pentru simplul motiv 
că acestea dominau comerţul internaţional şi pieţele financiare, liberalii 
doreau să evite subordonarea economică faţă de Apus. Ei insistau ca infra¬ 
structura şi principalele industrii să fie în mîini româneşti, adică în propri¬ 
ile lor mîini. Sub deviza „prin noi înşine“, ei s-au jucat chiar cu ideea finan¬ 
ţării ambiţiosului lor program economic doar cu capital autohton. 22 

Liberalii erau convinşi că industria oferea cea mai bună speranţă de adu¬ 
cere a României în lumea modernă şi de a-i da posibilitatea să devină o 
putere regională, a cărei cooperare să fie indispensabilă Marilor Puteri în 
urmărirea propriilor lor interese în Europa Răsăriteană. Ei şi-au consa¬ 
crat limitatele investiţii de capital dezvoltării industriei grele, amelioră¬ 
rii transporturilor şi extinderii producţiei de materii prime. 23 Aşa cum fă¬ 
cuseră şi predecesorii lor, înainte de Primul Război Mondial, ei au permis 
unor întreprinderi favorizate să cumpere pămînt — în scopul dezvoltării 
— la preţuri joase de la stat; le-au exonerat de taxe pentru echipamentul 
de import şi le-au fixat preţuri reduse pentru transport şi combustibil. 


21 Vintilă I. Brătianu, „Burghezimea de ieri şi de mîine“, în Democraţia, 1922, 
nr. 1-2, pp. 1-6. 

22 Ioan Saizu, „Dimensiunile, caracterul şi structura concepţiei «prin noi înşine» 
în perioada 1922-1928“, în Revista de istorie, 32/12, 1979, pp. 2319-2339. 

23 Ion I. C. Brătianu, Activitatea corpurilor legiuitoare şi a guvernului de la ia¬ 
nuarie 1922 pînă la 27 martie 1926, Bucureşti, 1926, pp. 217-235. 

Pentru a asigura controlul românesc asupra industriei şi minelor, libe¬ 
ralii au adoptat, în 1924, o serie de legi limitînd participarea străină în 
întreprinderile-cheie; Legea minelor a confirmat drepturile de proprietate 
ale statului asupra tuturor resurselor minerale ale ţării şi a dat acestuia 
dreptul de a le exploata direct sau indirect prin concesiuni acordate unor 
societăţi private. Legea specifica însă că trei cincimi din capital şi două 
treimi din membrii consiliilor de administraţie, ca şi anumiţi funcţionari, 
să fie români. După 1925, dată fiind puternica presiune din partea guver¬ 
nelor şi cercurilor financiare străine, controlul românesc obligatoriu a fost 
redus la 50 la sută. în schimb, Legea privind comercializarea şi controlul 
întreprinderilor economice de stat, printre care se numărase serviciul ma¬ 
ritim şi societăţile de electricitate, pe care liberalii au votat-o în 1924, mai 
cerea ca două treimi din membrii consiliilor de administraţie să fie români. 
Legea nu făcea nici un fel de concesii capitalului străin. Mai curînd, ea 
reprezenta o încercare a Partidului Liberal de a dobîndi controlul asupra 
ramurilor principale ale economiei prin intermediul naţionalizării. Proce¬ 
dura pe care intenţionau să o urmeze era, mai întîi, să naţionalizeze sur¬ 
sele de materii prime şi diferitele întreprinderi şi, apoi, o dată ajunse sub 
controlul statului, să le concesioneze oamenilor de afaceri pe care se putea 
conta că vor sprijini guvernul. Liberalii justificau concesionarea noilor 
întreprinderi de stat pe temeiul că nu puteau fi altfel administrate eficient 
şi că, dacă nu s-ar fi procedat în felul acesta, s-ar fi adăugat deficite imense 
la bugetul de stat, aşa cum se întîmplase în cazul monopolurilor în dome¬ 
niul căilor ferate şi al serviciilor poştale. Tipică pentru abordarea liberală 
a problemei a fost o lege specială cu privire la energie, ce oferea nume¬ 
roase stimulente investitorilor potenţiali în societăţile producătoare de elec¬ 
tricitate, dar lăsa statului un sfert din energia produsă. 24 

Liberalii şi-au justificat restricţiile în privinţa capitalului străin prin sub¬ 
linierea, corectă, că pătrunderea economică era frecvent însoţită de o pre¬ 
siune politică din partea guvernelor străine, pentru a obţine avantaje şi mai 
mari. Comparată cu alte legi similare, adoptate de către alte state euro¬ 
pene, legislaţia românească a fost, de fapt, moderată. Totuşi a întîrziat dez¬ 
voltarea economică, întrucît a redus afluxul de investiţii de peste hotare, 
care erau indispensabile dată fiind lipsa de capital autohton. După cîţiva 
ani, liberalii au recunoscut necesitatea unei flexibilităţi şi au slăbit con¬ 
trolul în privinţa investiţiilor de capital străin în vederea accelerării dez¬ 
voltării economice. 


24 I. Saizu, „Rolul statului în economia naţională (1922-1928)“, în Anuarul 
Institutului de Istorie şi Arheologie , 14, 1977, pp. 211-224. 

Intr-o anumită măsură, guvernul liberal a suplinit lipsa de investiţii de 
capital privat în interior prin finanţarea directă de către stat a industriei. 

A 

In 1923 a fost creată Societatea Naţională de Credit Industrial, care avea 
să joace un rol important în accelerarea ritmului de dezvoltare industri- 

A 

ală. In 1924 noua societate a finanţat cu un modest procent de 6 la sută 
marile întreprinderi industriale, dar în 1928 această cifră a crescut la 12 
la sută, ceea ce reprezenta 31 la sută din valoarea producţiei tuturor aces¬ 
tor întreprinderi. Banca Naţională a fost la fel de activă. 

Liberalii au promovat, de asemenea, industria autohtonă printr-o serie 
de înalte tarife protecţioniste, stabilite în anii 1924-1927. Guvernul naţio- 
nal-ţărănesc din anii 1928-1930 şi cele ce i-au succedat imediat au menţi¬ 
nut politica protecţionistă liberală. între anii 1929 şi 1938 taxele vamale 
la importuri au crescut cu 845 la sută, dar pentru materii prime, maşini 
şi alte articole necesare industriei româneşti taxele erau, în general, joase. 
Protecţionismul a avut rezultate amestecate. Pe de o parte, a permis unor 
mari întreprinderi industriale autohtone să creeze aproape un monopol 
asupra multor tipuri de bunuri industriale, menţinînd astfel la un nivel ridi¬ 
cat preţurile de consum. Pe de altă parte, nu poate exista nici un dubiu că 
protecţionismul a stimulat producţia. Liberalii au impus, de asemenea, taxe 
mari la exporturi, în special în privinţa produselor agricole. Principala ra¬ 
ţiune pentru asemenea măsuri a fost aceea de a asigura aprovizionarea 
cu materii prime ieftine a industriei autohtone şi de a menţine costul vieţii 
scăzut, în special la oraşe. Dar guvernele liberale şi de opoziţie au avut 
şi alte motive: ele le-au considerat surse indispensabile de venit şi mijloace 
de a reorienta comerţul Transilvaniei şi Basarabiei cu Austria, Ungaria şi, 
respectiv. Rusia spre piaţa internă. Cu toate că, la mijlocul anilor ’20, ta¬ 
xele vamale la exporturi au adus mai multe venituri decît tarifele la impor¬ 
turi, acestea au stînjenit dezvoltarea agriculturii şi au adăugat noi poveri 
ţărănimii, prin menţinerea produselor agricole la preţuri scăzute pe piaţa 
internă şi descurajarea exporturilor agricole, care erau o sursă indispen¬ 
sabilă de valută forte. 

Eforturile liberalilor de a menţine în mîini româneşti segmentele-cheie 

A 

ale economiei au fost doar parţial încununate de succes. înainte de Primul 
Război Mondial, capitalul străin a reprezentat aproape 80 la sută din totalul 
capitalului investit în industria românească (o treime din acesta era aus¬ 
triac şi german). Capitalul autohton avea tendinţa să se îndrepte spre do¬ 
meniile care promiteau beneficii rapide — pămînt, transporturi şi bănci. 
Drept rezultat al politicilor guvernului liberal, în anii ’20 investiţiile autoh¬ 
tone au devenit mult mai diversificate, dar, în acest deceniu, n-a apă¬ 
rut nici o schimbare spectaculoasă în relaţia dintre capitalul străin şi cel 

autohton. Capitalul austriac şi german de dinainte de război a fost pur şi 
simplu înlocuit de capitalul englez, francez şi belgian, cele mai importante 
poziţii în economie rămînînd în mîinile străinilor. Cu toate că investi¬ 
ţiile autohtone au continuat să crească în perioada 1925-1928, 65 la sută 
din capitalul societăţilor industriale pe acţiuni şi 25 la sută din acela al 
băncilor era străin. 

Liberalii au tratat agricultura ca pe un copil vitreg şi au preferat să cana¬ 
lizeze puţinul capital indigen spre industrie, lăsînd prin aceasta mica ţără¬ 
nime la cheremul tradiţiei şi al cămătarilor de la sate. Legislaţia adoptată 
de către liberali în privinţa agriculturii viza suferinţele ei specifice, conţi- 
nînd măsuri de apărare a gospodăriilor ţărăneşti, care în felul acesta puteau 
fi vîndute mai greu, şi de înfiinţare a unor camere de agricultură, alcătu¬ 
ite după modelul camerelor de industrie şi comerţ şi menite să coordoneze 
eforturile de reformă şi să reprezinte interesele agricole la toate nivelurile 
administraţiei. Liberalii au încercat, de asemenea, să asigure ţăranilor o 
instruire specifică, prin sporirea numărului de agronomi profesionişti în 
fiecare judeţ şi prin crearea de ferme model, în măsură să demonstreze 
practic avantajele noilor metode de cultivare a pămîntului şi ale tehnolo¬ 
giei modeme. Nici una dintre aceste măsuri nu a avut rezultatele dorite, 
întrucît le lipsea suportul financiar şi sprijinul moral. Liberalii au contat 
pe industrializare pentru a atenua criza din agricultură. Convinşi că nu 
va fi niciodată suficient pămînt pentru a satisface pe toţi ţăranii care aveau 
nevoie de pămînt, ei sperau să reducă suprapopulaţia rurală prin atragerea 
surplusului de forţă de muncă spre noile centre industriale. Dar, şi în acest 
caz, succesul i-a ocolit. 

Naţional-ţărăniştii, aduşi la guvernare de o victorie electorală zdrobitoare 
în 1928, au urmărit obiective economice în aparenţă marcat diferite de ace¬ 
lea ale liberalilor. Aveau speranţe mari. Prima lor preocupare a fost, de¬ 
sigur, agricultura, dar ei au recunoscut, de asemenea, importanţa unei infra¬ 
structuri modeme şi a unor finanţe sănătoase. Pentru a-şi duce la îndeplinire 
planurile lor ambiţioase, naţional-ţărăniştii au încurajat investiţiile străine, 
în concordanţă cu o politică ce avea să fie cunoscută sub numele de „porţi 

A 

deschise capitalului străin“. In parte, ei au procedat astfel deoarece reali¬ 
zau că sursele interne de capital erau insuficiente, dar, în acelaşi timp, nu 
doreau să lase să le scape prilejul de a da o lovitură imensei puteri eco¬ 
nomice pe care o acumulase oligarhia industrială şi financiară liberală. 

Naţional-ţărăniştii au introdus foarte multe măsuri destinate să îmbu- 
nătăţească agricultura. In 1929 au sporit cuantumul creditului disponibil 
în zonele rurale şi au înfiinţat noi instituţii pentru acordarea de împrumu¬ 
turi. Dar legea s-a dovedit ineficientă, întrucît criza economică a epuizat 

rapid mijloacele financiare destinate proiectului. Totuşi, chiar dacă ar fi 
fost continuat, este îndoielnic că ţăranul obişnuit ar fi beneficiat, întrucît 
el nu dispunea de garanţiile prevăzute de lege pentru obţinerea unui împru¬ 
mut. Naţional-ţărăniştii au căutat, de asemenea, să sprijine agricultura prin 
noua lege a tarifelor vamale, din 1 august 1929, menită să încurajeze comer¬ 
ţul exterior şi, în mod special, să reducă taxele vamale la importul de maşini 
agricole şi la unele bunuri de consum. Modificările aduse astfel legislaţiei 
protecţioniste liberale au venit în sprijinul anumitor elemente ale ţărăni¬ 
mii. încă o dată, principalii beneficiari ai unei asemenea legislaţii au fost 
ţăranii mai înstăriţi, care aveau mijloacele necesare pentru a obţine avan¬ 
taje din asemenea concesii, mai curînd decît ţăranul obişnuit, care trăia 
la un nivel de subzistenţă. Pentru a proteja industria românească, naţio¬ 
nal-ţărăniştii au menţinut taxele vamale la importul a numeroase bunuri 
manufacturate. Măsurile lor urmau să fie verificate de perspectivele de 
dezvoltare ale industriei protejate şi de costul de producţie pe plan intern 
al bunurilor în discuţie, raportat la costurile generale suportate de econo¬ 
mia naţională pentru importul aceloraşi produse. 

O mare parte a legislaţiei agrare naţional-ţărăniste a avut în vedere con¬ 
solidarea „ţăranului merituos 14 , adică a aceluia care îşi demonstrase deja 
capacitatea de a lucra eficient în gospodăria sa. Legea din 20 august 1929 
privind înstrăinarea gospodăriilor obţinute prin reformele agrare, de exem¬ 
plu, a înlăturat anumite restricţii impuse vînzării şi transferului unor aseme¬ 
nea terenuri, în scopul de a permite ţăranilor mai productivi să-şi extindă 
gospodăriile pe seama celor care păreau incapabili să se adapteze exigen¬ 
ţelor unei agriculturi modeme. Totuşi, legea a păstrat prevederile prece¬ 
dentei legislaţii liberale ce restrîngeau vînzarea pămîntului la persoanele 
care l-ar fi cultivat în mod real şi la cetăţenii români care aveau mai puţin 
de 25 ha. în ciuda unor asemenea măsuri de apărare, în practică, legea a 
făcut posibil ca ţăranii mai înstăriţi să dobîndească mai mult pămînt şi 
a făcut ca vecinii lor mai săraci să fie reduşi la statutul de proletariat 
agricol. Legea din 28 martie 1929 privind organizarea cooperativelor a ofe¬ 
rit, de asemenea, avantaje reduse maselor de ţărani. Cu toate că era des¬ 
tinată să încurajeze libera asociere a ţăranilor şi să limiteze controlul exerci¬ 
tat asupra cooperativelor de către guvern, în practică ea a tins ca aceste 
cooperative să-i cuprindă doar pe ţăranii avuţi, întrucît numai aceştia puteau 
să asigure contribuţiile cerute de calitatea de membru. Nu au avut succes 
nici cooperativele de arendare a pămîntului, nici cele menite să încura¬ 
jeze ţăranii să-şi grupeze gospodăriile într-o singură unitate economică şi 
să-şi lucreze pămîntul împreună. Lipsită de mijloace financiare corespun¬ 
zătoare şi facînd apel în special la straturile de sus ale ţărănimii, mişcarea 

cooperatistă nu a reuşit să-şi atingă obiectivele stabilite de promotorii ei, 
întrucît nici aceştia, nici statul nu îi pregătiseră pe ţărani în acest scop. 
Drept rezultat, ţăranii, în rîndul cărora spiritul de cooperare era în orice 
caz slab, au avut tendinţa să privească cu suspiciune iniţiativele statului, 
socotindu-le drept încercări de a-i înregimenta şi chiar de a-i deposeda 
de pămînturile pe care le obţinuseră ca urmare a reformelor agrare. 25 

Programul agrar al naţional-ţărăniştilor nu a reuşit, în cele din urmă, 
să corecteze neajunsurile fundamentale ale agriculturii româneşti. Criza 
economică mondială, ce a lovit statele agricole cu o severitate neobişnuită, 
a fost într-o oarecare măsură răspunzătoare pentru eşecul lor, lipsindu-i 
de fondurile necesare pentru realizarea proiectelor lor ambiţioase. Dar, o 
parte din vină este a lor, pentru că au neglijat aspectele importante ale 
problemei agrare. De pildă, programul partidului lor din 1926 cerea expro¬ 
prierea tuturor gospodăriilor de peste 100 ha, dar, o dată ajunşi la putere, 
ei n-au făcut nici un efort pentru aplicarea sa. Criza i-a convins că 
fârîmiţarea marilor proprietăţi ce mai rămăseseră ar exacerba condiţiile 
economice, oricum disperate, prin dezorganizarea producţiei. Nu au luat 
nici măsuri pentru contopirea loturilor ţărăneşti, o acţiune care ar fi însemnat 
mari paşi înainte spre raţionalizarea agriculturii. Ei au ajuns la concluzia 
că şi o asemenea măsură ar putea fi nocivă, întrucît îi lipsea sprijinul în 
rîndurile ţărănimii. 

Naţional-ţărăniştii au acordat o atenţie relativ mică industriei. Limitînd 
largul sprijin al statului, acordat de către liberali, ei au încurajat printr-o 
legislaţie corespunzătoare acele industrii pe care le considerau viabile, pre¬ 
cum construcţia de locomotive şi de vagoane. Dar nu au ezitat să retragă 
sprijinul acelor industrii pe care le considerau a fi „artificiale 14 . De exem¬ 
plu, îndoindu-se de capacitatea industriei autohtone de armament de a 
asigura armatei arme şi muniţii de bună calitate, aceştia s-au orientat spre 
firmele cehoslovace şi franceze. Ei au recunoscut, de asemenea, necesi¬ 
tatea îmbunătăţirii reţelei de transporturi şi telecomunicaţii. De aceea, în 
1929, au finanţat un ambiţios program de reparaţii feroviare şi de con¬ 
strucţii de şosele, iar în 1930 au autorizat compania International Telephone 
and Telegraph să creeze un sistem naţional de legături telefonice. 

Criza economică mondială a pus capăt tuturor calculelor economice ale 
naţional-ţărăniştilor. La începutul anului 1928, semnele crizei erau evi¬ 
dente în agricultura românească, iar în anul următor avîntul economic înre- 


25 A. G. Galan, Patruzeci de ani de experienţe cooperative în România, 1893-1934, 
Bucureşti, 1935, pp. 21-67; Ion Mihalache, M. Gormsen şi Ion Răducanu, Problema 
cooperaţiei române. Bucureşti, 1940, pp. 39—205. 

gistrat în cei şase ani anteriori încetinise pînă la a se opri. Unul dintre 
primele indicii ale agravării situaţiei a fost severa cădere a preţurilor la 
bursa de valori din Bucureşti în perioada octombrie 1928-octombrie 1929. 
Economia românească era astfel deja slăbită atunci cînd efectele crizei 
mondiale au început să fie resimţite. De la începutul lui 1930, cînd toate 
ramurile economiei româneşti au fost afectate de către aceasta, şi pînă în 
1932, criza şi-a urmat cursul în mare măsură necontrolată. 26 Preţurile 
agricole au căzut la circa două cincimi faţă de nivelul anului 1929: între 
1929 şi 1931, preţul porumbului a căzut în diferite părţi ale ţării de la 
10,40 lei/kg la 1,30 lei/kg, iar al fasolei de la 32 lei/kg la 2,40 lei/kg. Drept 
răspuns, ţăranii proprietari de mici gospodării şi-au redus în mod semni¬ 
ficativ achiziţionarea de bunuri de pe piaţă. Producţia fabricilor şi minelor, 
aşa cum am văzut, a suferit o cădere abruptă. Singura excepţie importantă 
a constituit-o producţia de petrol, care a crescut de la 4 200 000 tone în 
1928 la 7 400 000 tone în 1933. Principalul motiv al unei asemenea creş¬ 
teri mari a fost dorinţa companiilor străine, care dominau industria 
petrolieră românească, să asigure un nivel înalt al veniturilor, în ciuda 
declinului puternic al preţului petrolului în această perioadă. Respectivele 
companii au adoptat, de asemenea, măsuri drastice pentru a reduce cos¬ 
turile lor de producţie, concediind un mare număr de muncitori. Ca rezul¬ 
tat, în 1933, costul de producţie al unei tone de ţiţei a căzut doar la o 
cincime din ceea ce fusese în 1929. Alte industrii nu au fost la fel de noro¬ 
coase. Falimentele suferite de marile şi mai ales de micile societăţi s-au 
triplat în anii 1929-1931. Şi alte companii, printre care şi unele dintre 
cele mai importante din ţară, şi-au redus programele de lucru la două sau 
trei zile pe săptămînă. Rezultatul a fost un şomaj masiv. N-au fost scu¬ 
tite nici societăţile de stat, precum monopolul căilor ferate, una dintre socie¬ 
tăţile cu cel mai mare număr de angajaţi din ţară, care şi-a redus perso¬ 
nalul cu o treime. Salariile muncitorilor calificaţi şi ale funcţionarilor din 
toate industriile au scăzut cu 37 la sută între 1929 şi 1933. O descreştere 
corespunzătoare în puterea de cumpărare a adîncit criza din industrie. 

Datorită economiei sale predominant agrare, criza a lovit astfel România 
cu o forţă aparte. Lipsa de diversificare a diminuat capacitatea ţării de a 
răspunde crizei. Dependentă de exportul de cereale, ea a fost la discreţia 
pieţei internaţionale. Nu doar căderea preţurilor în Occident, ci şi noile 
tarife vamale mari, impuse produselor agriculturii româneşti de statele 
industrializate, pentru a-şi proteja propriii lor agricultori, au periclitat sta¬ 
bilitatea economică şi financiară a României. Guvernul român a putut face 


26 Asupra consecinţelor crizei, vezi I. Puia, Relaţiile economice , pp. 93-101. 

prea puţin pentru a influenţa Marile Puteri. Represalii împotriva bunu¬ 
rilor manufacturate ale respectivelor ţări erau în afara oricărei discuţii, 
întrucît acestea erau indispensabile şi, în orice caz, guvernul trebuia să 
evite o confruntare cu Occidentul, care era singura lui sursă de împrumu¬ 
turi şi de alte ajutoare financiare. Chiar această dependenţă de capitalul 
străin a exacerbat criza. Investitorii străini şi-au retras largi părţi de ca¬ 
pital, în căutarea unor profituri mai sigure şi mai înalte altundeva, un exod 
care nu a făcut decît să mărească numărul întreprinderilor comerciale şi 
industriale şi al băncilor care au dat faliment. Colapsul lui Kredit Anstalt 
de la Viena, în mai 1931, a tăiat practic României sursele de capital străin, 
o lovitură ce a subminat eforturile guvernului de a face faţă propriei sale 

A 

crize financiare. In dorinţa de a obţine noi împrumuturi, a subordonat şi 
mai mult economia ţării capitalului străin, o situaţie ce s-a reflectat în taxe¬ 
le mai moderate impuse importurilor decît acelea percepute de liberali în 
anii ’20. 

Guvernul naţional-ţărănist pînă în 1931 şi cele ce i-au succedat pe ter¬ 
mene scurte au încercat varii măsuri pentru a combate efectele crizei. 
Preocuparea imediată a fost datoria ţărănească. De la începutul crizei, 
guvernul urmărise o politică de-a dreptul draconică de percepere a tutu¬ 
ror taxelor care îi erau datorate de către ţărani, mergînd atît de departe 
încît a ajuns să scoată la licitaţie proprietăţile celor ce nu-şi plătiseră impo¬ 
zitele. Principalul motiv al unei asemenea acţiuni drastice a fost lipsa dis¬ 
perată de bani a guvernului, care, luni de-a rîndul, în anii 1929-1933, a fost 
obligat să oprească plata salariilor pentru mulţi dintre funcţionarii publici. 
Criza din ce în ce mai adîncă din agricultură, precum şi tensiunea socială 
ce-a însoţit-o au forţat guvernul în cele din urmă să reducă impozitele, 
dar legea din 21 octombrie 1932 i-a uşurat pe ţărani doar de o mică parte 
din greaua povară financiară. 

Datoria particulară s-a dovedit a duce la ruinarea unui număr mult mai 
mare de ţărani decît au facut-o impozitele către stat. Majoritatea dator¬ 
nicilor contractaseră împrumuturi atunci cînd preţurile agricole erau înalte, 
iar perspectivele de rambursare luminoase. Totuşi, chiar atunci, în anii ’20, 
ţăranii avuseseră mari dificultăţi în obţinerea de împrumuturi avantajoase. 

A 

Intr-o epocă de extindere a creditelor, ce a caracterizat anii ’20, investiţi¬ 
ile au curs spre industrie şi comerţ, domenii ce promiteau mari beneficii, 

mai curînd decît spre mai puţin profitabila şi mai riscanta agricultură. 
* 

întrucît societăţile oficiale de credit, precum băncile populare, aveau doar 
resurse limitate, mulţi ţărani s-au îndreptat spre cămătari, care, de obicei, 
le acordau împrumuturi pe termen scurt şi cu dobînzi mari. Totalul datori¬ 
ilor agricole a atins repede proporţii cutremurătoare. Povara a fost resimţită 

cel mai greu de ţăranii mai săraci; în 1932, două treimi dintre aceştia, po- 
sedînd mai puţin de 10 ha, nu-şi achitaseră împrumuturile. La început, 
guvernul a încercat să rezolve problema pe felii, dar, în cele din urmă, la 
18 decembrie 1931, acesta a suspendat strîngerea forţată a datoriilor pro¬ 
prietarilor rurali şi a adoptat un masiv program de conversie a datoriilor. 
In anii 1932-1934, au fost aprobate patru legi privind datoriile agricole, 
ce nu au lăsat nici o îndoială în privinţa gravităţii situaţiei şi a dorinţei 
multora dintre cei de sus de a pune capăt agitaţiei ţărăneşti, care, se temeau 
ei, ameninţa ordinea socială existentă. Pentru a pune capăt crizei datori¬ 
ilor, aceştia au găsit însă o soluţie ce a adus beneficii oligarhiei finan¬ 
ciare, pe seama maselor de contribuabili, care trebuiau pînă la urmă să 
suporte povara costului conversiunii datoriilor. 27 

In vederea redeschiderii pieţelor pentru produsele agricole în Europa 
Occidentală, guvernul român s-a situat în fruntea mobilizării statelor agrare 
din Europa Răsăriteană Ia o acţiune colectivă. Scopul lor imediat a fost 
acela de a ridica restricţiile impuse importurilor agricole de către statele 
industrializate şi de a cîştiga concurenţa pentru pieţele de dincolo de 
Atlantic. Prima Conferinţă a statelor agrare est-europene s-a ţinut la Varşo¬ 
via la 28-30 august 1930, dar aici, şi la întîlnirile ulterioare, desfăşurate 
pe parcursul următorilor doi ani, s-a realizat puţin. Marile Puteri nu erau 
doritoare să-şi modifice politicile lor economice faţă de Europa Răsări¬ 
teană şi-şi puteau permite, la adăpostul impunităţii, să ignore statele agrare. 

Criza a avut o influenţă profundă şi de durată asupra gîndirii econo¬ 
mice a politicienilor români, atît din Partidul Naţional Liberal, cît şi din 
Partidul Naţional-Ţărănesc. Dependenţa ţării lor de Marile Puteri indus¬ 
triale, pusă puternic în evidenţă în timpul crizei, prin restricţiile impuse 
de acestea importurilor de produse agricole din România şi prin refuzul 
lor de a lua în considerare problemele deosebite ale statelor agrare, i-au 
convins pe liderii ambelor partide să sprijine o politică de industrializare 
accelerată. Reacţia lui Virgil Madgearu a fost tipică. Opus anterior unei 
industrializări pe scară largă, el cerea acum dezvoltarea unei industrii puter¬ 
nice, pentru a asigura atît independenţa economică, cît şi independenţa 
politică a ţării. 

Liberalii, aflaţi la putere între 1934 şi 1937, au făcut din industrializare 
elementul central al programului lor intern. Au pus accentul pe industria 
grea, din care se gîndeau să facă baza unei economii naţionale modeme. 
Toate activităţile lor pun în evidenţă un model de intervenţie sporită şi 
de control din partea statului în economie. Erau convinşi că încurajarea 


27 V. Bozga, Criza agrară, pp. 145-170. 

şi protejarea industriei de către stat erau indispensabile, întrucît mijloacele 
particulare se dovediseră nepotrivite. Dar ei nu erau singuri. Devenise evi¬ 
dent politicienilor din alte partide şi de alte convingeri ideologice că proble¬ 
mele industriei şi ale economiei în general puteau fi rezolvate doar printr-o 
conducere fermă de sus în jos. 

Sprijinirea industriei de către stat a îmbrăcat multe forme. Acesta i-a 
furnizat capital direct prin intermediul propriului său buget, o politică ce 
a avut drept rezultat, printre altele, o sporire de aproape trei ori a impor¬ 
turilor de maşini între 1927 şi 1937. A disponibilizat, de asemenea, mari 
cantităţi de capital prin intermediul noilor societăţi oficiale de credit şi 
Banca Naţională şi a adăugat noi industrii acelora cărora le cumpăra în 
mod obişnuit produsele, în special furnituri militare, inclusiv uniforme, şi 

A 

beton armat pentru fortificaţii. Sumele implicate erau substanţiale. In anul 
fiscal 1938-1939, de exemplu, ministerelor Apărării Naţionale, Aerului 
şi Marinei li s-au alocat 21 la sută din bugetul de stat şi acestea, precum 
şi alte organisme de stat, absorbeau, în preajma celui de-al Doilea Război 
Mondial, 70 la sută din producţia industriei metalurgice şi 80 la sută din 
producţia de cărbune. Guvernul a oferit, de asemenea, stimulente speciale 
societăţilor pentru a produce bunuri ce nu se făceau încă în ţară, în special 
pentru acelea încorporînd tehnologie avansată sau capabile să promoveze 

A 

industrializarea ţării. In vederea asigurării supravieţuirii unor industrii, 
la 10 mai 1937 guvernul a legalizat cartelurile. Noua legislaţie a conti¬ 
nuat-o pe cea anterioară, facînd un pas înainte în încurajarea industriei, 
prin acordarea monopolului permanent sau cvasimonopolului în privinţa 
anumitor bunuri, sub supravegherea ministerelor de resort. 

Consfinţirea monopolurilor era menită să protejeze „interesele de stat“, 
prin sprijinirea acelor industrii considerate a fi vitale economiei naţionale 
şi prea importante spre a fi lăsate „capriciilor* 1 întreprinderii particulare. 
La fel ca şi în perioada anterioară, politica economică liberală a anilor 
’30 s-a axat pe protecţionism, ceea ce a făcut ca, între 1932 şi 1938, tarife¬ 
le vamale pentru un mare număr de produse industriale importate să crească 
de patru ori. Principalele excepţii au continuat să fie produse precum ma¬ 
şinile şi motoarele electrice, care nu se produceau în România şi care erau 
considerate indispensabile pentru industrializarea pe mai departe. 28 

Capitalul străin a continuat să fie o importantă sursă de finanţare pen¬ 
tru industrie în anii ’30. în unele ramuri — minieră, petrolieră şi chimică — 
acesta deţinea un loc dominant. Totuşi, deceniul 1929 şi 1939 a înregistrat 


28 Marcela Felicia Iovanelli, Industria românească , 1934-1938, Bucureşti, 1975, 
pp. 50-86. 

un declin al participării străine în industria grea, de la 70 la sută la 40 la 
sută şi, în economie în general, de la 65 la sută la 38 la sută. Capitalul fran¬ 
cez şi capitalul englez erau predominante. Germania a căutat să redobîn- 
dească ceva din poziţia sa de dinainte de război, în special în petrol şi 
minerit (bauxită şi crom), date fiind utilizările lor militare, dar a avut puţin 
succes în pătrunderea în aceste ramuri ale economiei româneşti pînă după 
septembrie 1940. 

Ca şi în anii ’20, liberalii n-au avut o politică agrară coerentă şi au urmărit 
industrializarea pe seama agriculturii, orientînd grosul investiţiilor de capi- 
tal în industriile favorizate. In consecinţă, ei au lăsat intactă organizarea exis¬ 
tentă a agriculturii şi au făcut puţin pentru a spori productivitatea sau pen¬ 
tru a ridica nivelul de trai al majorităţii ţărănimii. Mai curînd, au continu¬ 
at să încurajeze cultivarea griului pentru export, cu scopul de a obţine devizele 
necesare dezvoltării industriei. O asemenea politică a făcut să se perpetueze 
agricultura extensivă, fapt ce a constituit cauza fundamentală a crizei agrare 
neîntrerupte. Cu toate acestea, liberalii au luat măsuri modeste în direcţia 
diversificării producţiei, prin introducerea a noi culturi, în special de soia. 
Pentru importul seminţelor de soia, distribuirea lor către producători şi, apoi, 
cumpărarea întregii recolte şi exportarea ei în Germania, s-a format o nouă 
companie cu ajutorul lui I. G. Farben Industrie. Plantările înainte de 1935 
au fost nesemnificative, dar, în decurs de doi ani, suprafaţa de pămînt cul¬ 
tivată cu soia a crescut de la 20 000 la 90 000 ha. 

Dictatura regală a lui Carol al H-lea, din anii 1938-1940, a urmat aceleaşi 
politici economice ca şi liberalii. Intervenţia statului a devenit şi mai pro¬ 
nunţată, întrucît proiectele de industrializare au fost accelerate, acordîndu-se 
o importanţă deosebită necesităţilor apărării naţionale. In agricultură, ţăranii 
mijlocaşi şi înstăriţi au fost favorizaţi de majoritatea celorlalţi, care deţineau 
mai puţin de 5 ha. Guvernul a disponibilizat noi credite pentru ţăranii meri¬ 
tuoşi şi a început să raţionalizeze şi să intensifice producţia agricolă în 
concordanţă cu prevederile planului unic pe cinci ani, elaborat în martie 
1940. El oferea soluţii acelor probleme ale agriculturii româneşti ce fuse¬ 
seră eludate de către guvernele anterioare: o eliberare a ţăranilor de depen¬ 
denţa lor de producţia de grîne, prin reducerea cu 800 000 ha a suprafeţelor 
de pămînt cultivate cu grîu, iar a celor plantate cu porumb cu 500 000 ha; 
diversificarea culturilor, prin acordarea de stimulente cultivatorilor de 
legume şi plante industriale; micşorarea diferenţei de preţ între produse¬ 
le agricole şi cele industriale. Pentru atingerea acestor scopuri ambiţioase, 
o alocaţie de 600 de milioane de lei avea să fie inclusă în bugetul de stat, 
dar criza politică şi pierderea de teritorii, în vara şi toamna anului 1940, 
au pus capăt brusc tuturor acestor iniţiative. 

Principala problemă a vieţii politice româneşti în perioada interbelică 
a fost confruntarea între democraţie şi autoritarism. Perspectivele con¬ 
solidării sistemului parlamentar bazat pe practica Europei Occidentale 
păreau luminoase la începutul anilor ’20. Introducerea votului universal 
pentru bărbaţii adulţi a întreţinut speranţa că guvernarea oligarhică va 
deveni curînd o relicvă a trecutului. Fruntaşii Partidului Naţional Român 
din Transilvania şi ai Partidului Ţărănesc din Vechiul Regat, care se bucu¬ 
rau de un larg sprijin, se pronunţau pentru deplina participare a tuturor 
cetăţenilor în procesul politic şi pentru consultări autentice ale electora¬ 
tului prin alegeri corecte. Atît ţărăniştii, care altfel se fereau de preluarea 
modelelor occidentale, cît şi europeniştii, care erau siguri că România era 
sortită să urmeze calea de dezvoltare occidentală, se pronunţau pentru o 

A 

guvernare parlamentară. In rîndurile întregii populaţii, de asemenea, exista 
cel puţin un sprijin latent pentru un experiment politic democratic. Cînd 
i s-a dat ocazia să-şi exprime preferinţele în mod liber, precum în alegerile 
din anul 1928, aceasta s-a pronunţat în majoritate covîrşitoare pentru acele 
partide care erau angajate în slujba democraţiei. 

A A 

In calea schimbărilor politice se ridicau obstacole formidabile. înainte 
de toate erau obiceiurile de peste o jumătate de secol. Apatia şi lipsa de 
experienţă a maselor de ţărani, determinate în principal de excluderea lor 
aproape totală din viaţa politică, nu au fost niciodată depăşite în întregime 
şi, drept rezultat, impactul votului universal s-a diminuat. Se resimţea 
nevoia de schimbări în spiritul în care se făcea politică. Dar politica de 
dragul politicii, pentru avantaje tactice pe termen scurt, în locul unor prin¬ 
cipii înalte, pe care Constantin Rădulescu-Motru şi mulţi alţii o blama¬ 
seră, nu numai că nu fusese eradicată, dar se şi intensificase. Partidul Li¬ 
beral, cea mai puternică organizaţie politică a anilor ’20, avea prea puţin 
de a face cu obiceiurile. In teorie, angajat faţă de sistemul parlamentar, 
acesta a preferat „să conducă 11 alegerile după moda veche şi să guverneze 
într-o manieră autoritară, prin intermediul unei mici oligarhii financiare 

şi industriale. In afara politicii partidelor tradiţionale se aflau multe grupări 
şi indivizi care se opuneau la tot ceea ce reprezenta Europa modernă — 
urbanism, industrie, raţionalism şi nu în cele din urmă instituţii politice 
democratice. Astfel, adepţii lui Nichifor Crainic şi ai lui Nae Ionescu, 
printre alţii, au promovat un climat de opinie favorabil mişcărilor naţiona- 
list-extremiste şi politicii autoritare. 

Anii ’30 au fost deceniul crizei democraţiei româneşti. Criza economi¬ 
că mondială a exacerbat problemele economice existente şi tensiunile 
sociale şi a stimulat astfel toate acele forţe care căutau să submineze gu¬ 
vernarea parlamentară. Criza care se cocea a sporit atracţia antisemitis¬ 
mului în rîndurile anumitor elemente ale societăţii, care au recurs la acesta 

A 

pentru a dobîndi sprijin pentru tipurile lor particulare de naţionalism. In frun¬ 
tea cîtorva organizaţii care făceau din antisemitismul lor nucleul ideologic 
al noii Românii se afla Garda de Fier, care a atins apogeul popularităţii 
sale la mijlocul anilor ’30. Venirea lui Carol al 11-lea pe tron, în 1930, a 
fost de rău augur pentru democraţie, întrucît acesta n-a făcut nici un secret 
în legătură cu dispreţul său faţă de instituţiile parlamentare şi în legătură 
cu intenţia sa de a se impune ca factor indiscutabil al puterii în stat. Nu 
pot fi ignorate nici mutaţiile din echilibrul de forţe european. Ascensiunea 
Germaniei naziste şi comportamentul agresiv al Italiei fasciste, alături de 
politica conciliatoristă adoptată de către democraţiile occidentale, i-a încu¬ 
rajat — atît pe adversarii democraţiei, cît şi pe cei ce şovăiau în Româ¬ 
nia— să ajungă la concluzia că viitorul aparţinea autoritarismului. Partidele 
democratice de frunte păreau să-şi fi pierdut o mare parte din elanul dece¬ 
niului anterior. Ele s-au dovedit incapabile să reziste atacului venit atît 
din interiorul, cît şi din exteriorul ţării şi au acceptat pînă la urmă institu¬ 
irea dictaturii lui Carol în 1938, eveniment ce a marcat sfîrşitul experi¬ 
mentului democratic în România. 


FORMA ŞI FOND 

Ca şi pe timpul lui Carol I, Regele era elementul-cheie al vieţii politice. 
Potrivit noi Constituţii din 1923, el păstra puteri considerabile. Putea să-şi 
aleagă miniştrii chiar şi din afara Parlamentului şi putea să-i demită după 
bunul plac, dar tradiţia îl obliga să ia în considerare dorinţele partidului 
majoritar din Parlament. Primul-ministru şi ceilalţi membri ai cabinetu¬ 
lui trebuiau, în principiu, să coopereze cu Parlamentul şi, dacă nu puteau 

A 

să-şi asigure încrederea acestuia, tradiţia le cerea să demisioneze. Intr-o 
asemenea situaţie. Regele le numea succesorii. Vechiul sistem al rotaţiei 

la guvernare a continuat şi el să funcţioneze. Deşi maşinăria nu era la fel 
de bine unsă ca şi în perioada de dinainte de război, nici un guvern nu a 
fost vreodată răsturnat de către Parlament. Constituţia asigura de asemenea 
Regelui puteri legislative lărgite. Avea autoritatea de a sancţiona toate legile, 
dar acesta nu şi-a exercitat niciodată dreptul de veto faţă de o lege trecută 
prin Parlament. Astfel, în practică, legiferarea reprezenta o prerogativă 
exclusivă a Parlamentului. Dar Regele exercita largi puteri discreţionare 
în interpretarea legilor prin intermediul dreptului său de a emite „regu- 
lamente“. Aceste regulamente erau menite, în primul rînd, să detalieze 
legile deja în funcţie, dînd oficialităţilor instrucţiuni amănunţite cu privire 
la aplicarea lor. Acestea nu puteau schimba sau suspenda legile, iar miniştrii, 
care de obicei le elaborau, erau teoretic împiedicaţi să facă abuz de putere 
de către instanţele judecătoreşti, împuternicite să judece toate abaterile 
de la legalitate ale regulamentelor în discuţie. Dar asemenea abateri erau 
rare, întrucît erau strict definite situaţiile prevăzute de lege, în care ofi¬ 
cialităţile administrative, printre care se numărau şi miniştrii, erau forţate 
să-şi asume responsabilitatea actelor lor. Regele putea, de asemenea, să 
emită regulamente nelegate de o lege anume, o putere limitată doar de 
prevederea constituţională că asemenea acte nu puteau restrînge libertăţile 
individuale sau impune o îngrădire, precum un nou impozit cetăţenilor. 
Regele avea autoritatea de a negocia şi de a încheia tratate de alianţă, dar 
ele nu erau valabile pînă cînd nu erau ratificate de Parlament, numai aces¬ 
ta din urmă avînd dreptul de a declara război şi de a face pace. Toate limi¬ 
tările puterilor regale au fost respectate de către un monarh constituţional 
aşa cum a fost Ferdinand. Ele s-au dovedit ineficiente în privinţa limitării 
poftei de putere a lui Carol al II-lea. 

Sistemul politic din România din perioada interbelică a fost o democra¬ 
ţie parlamentară în formă, dar acesta a funcţionat într-un mod ce reflec¬ 
ta condiţiile sociale şi economice existente în ţară şi evoluţia sa politică 
de-a lungul secolului anterior. Ca şi înainte de Primul Război Mondial, 
deşi alegerile se ţineau în mod obişnuit atunci cînd un guvern părăsea scena 
politică şi campaniile erau animate, partidul ales de către Rege pentru a 
forma un nou guvern avea un avantaj enorm asupra tuturor celorlalte, 
întrucît „organiza 44 alegerile. Uzînd de metode de îndelungată tradiţie, aces¬ 
ta îşi asigura pentru sine o puternică majoritate în Parlament. Astfel, spre 
deosebire de parlamentarismul din Europa Occidentală, unde guvernul era 
o creaţie a Legislativului, în România Parlamentul a continuat să fie o 
prelungire a Executivului. O examinare a rezultatelor alegerilor arată cît 
de importantă a fost pentru partidul la putere organizarea alegerilor. Sorţii 
Partidului Liberal în alegerile din 1922, 1926 şi 1927 sînt ilustrativi: în 



VIAŢA POLITICA, 1919-1940 


417 


1922, liberalii, care au organizat alegerile, au cîştigat 222 locuri în Camera 
Deputaţilor, faţă de 147 obţinute de către toate celelalte partide; în 1926, 
cînd nu se aflau la putere, ei au trimis în Parlament doar 16 deputaţi, bu- 
curîndu-se doar de 7,34 la sută din voturile exprimate. Reveniţi la putere 
în anul următor, ei au cîştigat 318 locuri, întrunind 61,7 la sută din vo¬ 
turile exprimate. 

Alegerile, care au condus la majorităţi copleşitoare pentru partidul de 
guvemămînt şi-au lăsat opoziţia lipsită de putere, au tins să transforme 
activitatea Parlamentului într-o pură activitate guvernamentală. Iniţiativa 
legislativă aparţinea astfel guvernului. Din 4 574 proiecte de legi intro¬ 
duse în Camera Deputaţilor în perioada 1919-1940, 711a sută emanau de 
la guvern. Celelalte 29 la sută, aflîndu-şi originea în interiorul Parlamen¬ 
tului, se ocupau cu probleme de importanţă minoră. Puterea majorităţii 
guvernamentale poate fi judecată şi prin faptul că, din cele 3 225 proiecte 
de lege prezentate Camerei de către guvern într-o perioadă de 21 de ani, 
doar unul a fost respins. Imensele majorităţi explică, de asemenea, lipsa 
generală de control exercitată de către Parlament asupra guvernului. Nu¬ 
mărul de interpelări adresate miniştrilor în Cameră a fost relativ mic. De-a 
lungul perioadei interbelice au fost aproximativ 2 500 de interpelări, dar numai 
220 dintre acestea au fost de fond, majoritatea lor fiind adresate de către 

A 

un mic număr al deputaţilor din opoziţie. In orice caz, nici un guvern nu 
a căzut şi nici un ministru nu a fost obligat să demisioneze din cauza unei 
interpelări. Majoritatea guvernamentală a acordat, fără excepţie, vot de 
încredere cabinetului sau miniştrilor în mod individual. 1 Sistemul jude¬ 
cătoresc, care, potrivit Constituţiei din 1923, era o ramură coordonată de 
guvern, dar separată de acesta, a continuat să acţioneze doar ca un mo¬ 
dest factor de control al ramurilor executivă şi legislativă. Deşi judecă¬ 
torii nu puteau fi schimbaţi din funcţie decît pe baza deciziilor adoptate 
de o comisie disciplinară corespunzător constituită, ei erau, într-un grad 
mai mic sau mai mare, dependenţi de partidul la putere, întrucît promovarea 
în sistem era dificilă fără sprijinul acestuia. Constituţia oferea judecăto¬ 
rilor o mare putere potenţială, întrucît permitea revizuirea judecătorească 
a actelor Executivului — în special ale aparatului administrativ —, ca şi 
ale Legislativului. Un cetăţean care credea că drepturile sale constituţionale 
fuseseră încălcate putea să înainteze plîngerea sa Curţii de Apel din judeţul 
său, iar Curtea putea să găsească reclamaţia justificată şi să declare actul 
în discuţie ilegal. Dar asemenea cazuri erau rare, pentru că o provocare 


Matei Dogan, Analiza statistică a „democraţieiparlamentare" din România, 
Bucureşti, 1946, pp. 65-68, 101-108. 

a autorităţii în numele drepturilor individuale, în afară de faptul că era 
o acţiune dificilă şi costisitoare, ar fi contravenit unui obicei de multă 
vreme stabilit. Constituţia din 1923 dădea Curţii de Casaţie — cea mai 
înaltă instanţă a ţării — autoritatea exclusivă de a constata constituţio¬ 
nalitatea legilor. Dar ea limita decizia Curţii doar la cazul în speţă şi, 
ca atare, o lipsea de puterea de a legifera prin hotărîri judecătoreşti. In 
plus, Curtea de Casaţie a folosit doar cu parcimonie puterile de revizuire: 
între anii 1923 şi 1932 a declarat contrare Constituţiei doar nouă acte 
legislative. 2 

Metodele şi spiritul administraţiei guvernamentale au tins spre descu¬ 
rajarea unei largi participări în treburile publice şi spre blocarea oricărei 
schimbări semnificative în tradiţionala relaţie slujitor-stăpîn, stabilită în¬ 
tre majoritatea cetăţenilor şi funcţionărime. De mare importanţă pentru 
menţinerea statu-quoului s-a dovedit păstrarea în continuare a centraliză¬ 
rii autorităţii la Bucureşti. Prima lege postbelică cuprinzătoare privind orga¬ 
nizarea administraţiei locale, votată în 1925, a fost în deplină concordanţă 
cu Constituţia din 1923. Ea statua principiul statului naţional unitar şi dă¬ 
dea astfel organelor administraţiei centrale şi reprezentanţilor acesteia 
enormă putere şi influenţă în treburile locale. Aceste oficialităţi puteau, 
de exemplu, să dizolve consiliile comunale şi judeţene şi să suspende sau 
să demită primarii comunelor. Legea a consolidat poziţia prefectului de 
judeţ ca figură-cheie în administraţia locală. Ca şi înainte de Primul Război 
Mondial, acesta era numit de către ministrul de Interne şi exercita puterile 
administraţiei centrale, ca reprezentant desemnat al acesteia în judeţul 
respectiv. Deşi conducea administraţia judeţului, el era răspunzător faţă 
de Bucureşti şi nu faţă de cetăţenii din partea locului. Cînd a venit la pute¬ 
re în 1928, Partidul Naţional-Ţărănesc a experimentat o parţială descen¬ 
tralizare, facînd administraţiile comunale şi judeţene mai receptive faţă 
de nevoile locale şi acordînd acestor autorităţi o semnificativă putere în 
luarea de decizii. Dar legea votată în 1929 nu a avut rezultatele dorite, în 
principal ca urmare a faptului că autorităţile şi organizaţiile locale erau 
lipsite de experienţă şi mijloace materiale pentru a face ca un sistem admi¬ 
nistrativ complicat şi greoi să opereze eficient. După revenirea liberalilor 
la putere, în 1933, aceştia au înlocuit legea naţional-ţărăniştilor cu pro¬ 
pria lor lege, care a redus sever autonomia locală şi a plasat încă o dată 
deciziile finale în mîinile administraţiei centrale şi ale reprezentanţilor aces- 


2 H. Levy-Ullman şi B. Mirkine-Guetzevitch (ed.). Roumanie (La vie juridique 
des peuples, 4), Paris, 1933, pp. 19-21. 

teia. Instalarea dictaturii regale în 1938 pur şi simplu a consolidat cen¬ 
tralizarea în dauna administraţiei locale, 3 

Viaţa politică de după Primul Război Mondial promitea, în multe pri¬ 
vinţe, să fie diferită de ceea ce atît politicienii, cît şi populaţia cunoscu¬ 
seră înainte de 1914. Schimbările constituţionale fundamentale din anii 
1918-1921 au lărgit perspectiva unei mai mari diversităţi a expresiei 
politice şi a unui activism sporit din partea populaţiei în general. Formarea 
statului naţional unitar a adus noi partide politice româneşti şi tradiţii din 
Transilvania, Bucovina şi Basarabia şi semnificative partide minoritare, 
maghiar şi german, din Transilvania. Introducerea sufragiului universal 
în noiembrie 1918a deschis porţile vieţii politice unui număr mai mare 
de cetăţeni decît oricînd înainte. O astfel de creştere substanţială a elec¬ 
toratului activ sugera că viaţa politică nu se va putea desfăşura mai departe 
pe căi tradiţionale, de către cei puţini în dauna celor mulţi. S-au deschis 
astfel noi posibilităţi pentru asemenea grupuri, precum ţărănimea mijlo¬ 
caşă şi muncitorimea de la oraşe. 

Cu toate acestea, au existat semnificative limitări ale participării la viaţa 
politică. Majoritatea ţărănimii, în principal straturile ei cele mai de jos, 
a rămas apatică. Cauzele nu erau de ieri, de azi. Viaţa economică şi socială 
a ţăranilor era cantonată de obicei la nivelul satului şi astfel aceştia erau 
lipsiţi de experienţa necesară pentru utilizarea tuturor mecanismelor sis¬ 
temului politic, fapt ce i-ar fi făcut capabili să uzeze cît mai eficient de 
numărul lor. Partidelor politice le revenea şi lor o parte de răspundere pen¬ 
tru pasivitatea lumii rurale. Chiar şi acelea care îşi ziceau ţărăneşti nu au 
reuşit să atragă masele populaţiei rurale în activitatea politică. Compoziţia 
socială a Camerei şi a Senatului reflectă lipsa lor de interes. în legisla¬ 
turile alese între anii 1922 şi 1937, circa 40 la sută din totalul membrilor 
celor două Camere erau jurişti, 15-18 la sută mari proprietari de pămînt, 
11,2 la sută învăţători şi profesori, 8,7 la sută clerici, 6,5 la sută profe¬ 
sori universitari şi 3,7 la sută medici. Deşi în această perioadă reprezen¬ 
tau aproximativ 80 la sută din populaţie, ţăranii au obţinut doar 1 la sută 
din locuri. 4 

In anii imediat de după război s-a realizat o semnificativă regrupare a 
forţelor politice. Tradiţionala rivalitate dintre cele două partide — dintre 
liberali, reprezentînd, în general, clasa mijlocie, şi conservatori, partidul 
marilor moşieri — a dispărut, întrucît Partidul Conservator, aflat în serios 


3 Erast Diti Tarangul, Tratat de drept administrativ român , Cernăuţi, 1944, 
pp. 146-153. 

4 Matei Dogan, Analiza statistică , pp. 55-61. 

declin încă înainte de război, s-a prăbuşit ca urmare a reformelor agrare 
din anii 1918-1921, ce au subminat puterea economică a marilor propri¬ 
etari de pămînt. Ca urmare, şansele marii burghezii, grupate în principal 
în reîntineritul Partid Liberal, păreau mai luminoase ca oricînd. Intrucît 
puterea economică şi politică a acesteia creştea constant, ea s-a instalat 
drept clasă dominantă. Dar preponderenţa sa a fost de scurtă durată, întrucît 
a fost confruntată cu provocarea hotărîtă pe care o reprezenta alianţa din¬ 
tre Partidul Ţărănesc, creat în 1918, şi venerabilul Partid Naţional Român 
din Transilvania. Fuziunea lor din 1926, sub forma Partidului Naţional- 
Ţărănesc, a restabilit, într-o oarecare măsură, vechiul echilibru bipartit 
în viaţa politică a României, întrucît noul partid reunea în jurul său largi 
segmente ale centrului pentru a se opune liberalilor. In orice caz, ideea 
reîntoarcerii la sistemul rotaţiei celor două partide, aşa cum fusese în 
deceniile anterioare războiului, se bucura de un larg sprijin. Regele Ferdi- 
nand şi un număr de oameni politici, printre care şi Nicolae Iorga, doreau 
să creeze o contrapondere atotputernicilor liberali şi chiar unii liberali 
preferau o singură ţintă, mare, pentru atacurile lor, decît un talmeş-balmeş 

A 

de partide mici. Intr-o eră de schimbări sociale şi de criză economică, 
numeroase persoane din interiorul şi din afara sferei politice vedeau în 
sistemul bipartit o promisiune de stabilitate politică. 

Noul sistem de rotaţie nu a funcţionat totuşi fără piedici, în principal 
din cauza marii diversităţi a partidelor şi a lipsei de coeziune în interi- 
orul Partidului Naţional Liberal şi al Partidului Naţional-Ţărănesc. In 
primul deceniu de după război, a existat tendinţa de împuţinare a partidelor, 
aşa cum sugerează dispariţia Partidului Conservator şi fuziunea Partidului 
Ţărănesc cu Partidul Naţional, dar această tendinţă şi-a schimbat sensul 
în anii ’30, o dată cu apariţia unei multitudini de partide mici, în primul 
rînd ca răspuns la situaţia economică instabilă şi la dorinţa diverselor 
grupări de a utiliza viaţa politică în folosul propriilor lor scopuri, adesea 
limitate. Numeroase partide constituite în această perioadă erau doar cu 
puţin mai mult decît nişte facţiuni grupate în jurul unor puternice per¬ 
sonalităţi, care se desprinseseră de partidul originar. Partidul Naţional-Ţă¬ 
rănesc este un bun exemplu pentru ilustrarea lipsei coeziunii interne de-a 
lungul perioadei interbelice. Hibrid fiind, n-a reuşit niciodată să-şi adu¬ 
ne cele două aripi principale într-un parteneriat care să funcţioneze bine. 
Numeroase grupuri mici din cadrul său şi-au păstrat identitatea: la dreap¬ 
ta se aflau foştii conservatori, care îl urmaseră pe Take Ionescu şi care erau 
conduşi acum de către George Mironescu, care, în 1930, se pronunţase în 
favoarea dictaturii regale, şi un grup condus de Alexandru Vaida, favora¬ 
bil, de asemenea, unei guvernări autoritare; la stînga se aflau partizanii 

dr. Nicolae Lupu, care pleda pentru continuarea reformei agrare şi pen¬ 
tru o legislaţie socială în beneficiul muncitorimii urbane; un centru larg 
era ocupat de adepţii lui Iuliu Maniu, care reprezenta poziţia oficială a 
partidului în problemele sociale şi economice şi se opunea tuturor încer¬ 
cărilor de a limita sau de a submina democraţia parlamentară. Partidul 
Naţional Liberal prezenta un tablou similar. Existau aşa-numiţii bătrîni 
liberali, care, în anii ’30, constituiau partidul oficial şi se opuneau încer¬ 
cărilor lui Carol al 11-lea de impunere a unei guvernări autoritare şi di¬ 
verselor curente fasciste; tinerii liberali, conduşi de Gheorghe Tătărescu, 
care sprijinea proiectele lui Carol de instalare a dictaturii; disidenţii gru¬ 
paţi în jurul lui Gheorghe Brătianu, care erau favorabili menţinerii sis¬ 
temului parlamentar şi se opuneau ambiţiilor politice ale lui Carol, dar 
în politica externă se pronunţau pentru o strînsă cooperare cu Germania, 
drept calea cea mai eficientă de asigurare a integrităţii teritoriale a Ro¬ 
mâniei. Micile partide, pur şi simplu pentru că erau mici sau reprezentau 
interese înguste, se bucurau în general de mai mult succes în menţinerea 
unităţii lor. 

Liberalii au căutat să rezolve incertitudinile politice prilejuite de mul¬ 
titudinea partidelor şi grupurilor prin introducerea, în 1926, a unei noi legi 
electorale, care răsplătea partidul ce obţinuse cel puţin 40 la sută din voturi 
în alegerile parlamentare cu o „primă" sub forma a 50 la sută din locurile 
în Camera Deputaţilor. Dar partidul cîştigător nu obţinea doar jumătate 
din locuri; în plus, el împărţea proporţional şi cealaltă jumătate şi, astfel, 
putea, în cele din urmă, să dispună de 70 la sută sau chiar mai mult din 
totalul locurilor în Camera Deputaţilor. Liberalii, încrezători în capaci¬ 
tatea lor de a controla viaţa politică, păreau acum preocupaţi să-şi asigure 
pentru sine o dominare tot atît de deplină a Legislativului, precum o aveau 
asupra administraţiei. 

Participarea sporită a cetăţenilor la alegeri, diversitatea partidelor şi spi¬ 
ritul de activism politic au schimbat caracterul alegerilor parlamentare de 
după război. Acestea au devenit adevărate campanii electorale, ce au pus 
în mişcare milioane de alegători. Chiar dacă îi era încă dificil să depăşească 
avantajele celor aflaţi la putere, mai ales să cîştige 60 la sută din voturi, 
opoziţia nu a intrat niciodată în campanie împovărată de gîndul că pier¬ 
duse de la bun început. Opoziţia unită s-a descurcat bine în numeroase 
alegeri, obţinînd, de exemplu, 52,5 la sută din voturi în 1931,59,7 la sută 
în 1932 şi, spre surpriza tuturor celor interesaţi, 63,6 la sută în 1937. 

în anii ’20, partidele politice şi-au păstrat rolul-cheie în formarea noilor 
guverne. Ca şi înainte de război, după demisia guvernului. Regele intra 

în consultări cu liderii diferitelor partide, după care încredinţa formarea 
cabinetului unuia dintre aceştia. Sarcina imediată a noului guvern era 
aceea de a organiza alegeri pentru Cameră şi Senat. Procesul de desemnare 
a noului prim-ministru se desfăşura de obicei lin, întrucît Regele îl ale¬ 
gea pe acesta doar dintr-un număr limitat de partide. Erau excluse par¬ 
tidele de stînga, partidele minorităţilor naţionale şi, aproape întotdeauna, 
partidele mici. Liderii celor mai mari partide — Naţional Liberal şi Na- 
ţional-Ţărănesc — aveau de aceea cea mai mare influenţă asupra hotărîrii 
regale. 

Totuşi, această metodă de formare a noilor guverne a schimbat treptat 

A 

rolul partidelor în viaţa politică. In anii ’20, naţional-liberalii şi, mai tîr- 
ziu, naţional-ţărăniştii exercitaseră o puternică influenţă asupra Palatului, 
influenţă care adesea a limitat în mod sever puterea de decizie a suve¬ 
ranului. Dar, în anii ’30, Carol a reuşit să se elibereze de aceste constrîngeri, 
aţîţînd marile partide unul împotriva celuilalt. înainte de urcarea pe tron 
a acestuia, era obiceiul ca partidele să vină la putere nu prin forţa lor 
potenţială la urne, ci ca rezultat al influenţei exercitate la Palat. In com¬ 
petiţia pentru dobîndirea favorurilor regale, acestea se slăbeau într-ade- 
văr unul pe celălalt. Sub Carol, rivalitatea între partidele politice a luat 
forme acute, întrucît mulţi dintre conducătorii partidelor au pus la dispo¬ 
ziţia acestuia întreg capitalul lor politic, iar fiecare partid avea grijă să 
aibă printre conducătorii lui una sau mai multe legături bune la Palat, pe 
care se putea conta pentru protejarea intereselor propriului partid. 

In anii ’30 s-au evidenţiat şi alte forţe politice în afara partidelor. 
Camarila — favoriţii Palatului — a dobîndit o situaţie extraordinară în 
timpul domniei lui Carol. Acesta a folosit-o efectiv în campania sa neîn¬ 
treruptă de subminare a partidelor politice, considerate de el drept prin¬ 
cipalul sprijin al sistemului parlamentar pe care era hotărît să-l distrugă. 
Astfel, spre deosebire de Regele Carol I, care a căutat să consolideze pu¬ 
terea Tronului prin alternarea celor două partide importante, ce acţionau 
unul împotriva celuilalt, şi, spre deosebire de Regele Ferdinand, care lega¬ 
se soarta dinastiei de puterea Partidului Liberal, Carol al II-lea a trans¬ 
format Coroana într-un instrument de distrugere a partidelor politice. Un 
alt element pe care se bizuia erau marii industriaşi şi bancheri, atît din 
interiorul, cît şi din afara camarilei, printre marii favoriţi aflîndu-se Nico- 
lae Malaxa, proprietarul unui mare combinat metalurgic, Max Auschnitt, 
director a numeroase întreprinderi industriale şi o personalitate de frunte 
în diverse organizaţii de industriaşi, şi Aristide Blank, conducătorul unei 
bănci particulare de frunte. Nu erau legaţi de nici un partid politic, deşi 

menţineau strînse contacte cu diverşi politicieni şi se aflau într-o acerbă 
competiţie cu liderii liberali şi naţional-ţărânişti pentru influenţă la Palat. 


PARTIDE 

Partidul Conservator nu a supravieţuit sfîrşitului războiului. Două facţi¬ 
uni s-au luptat pentru a duce mai departe principiile conservatoare, dar 
acestea, amîndouă, au dispărut de pe scena politică. Liderii conservato¬ 
rilor tradiţionali s-au străduit cu disperare să se adapteze împrejurărilor 
politice şi economice în schimbare. Alexandru Marghiloman a anunţat 
formarea Partidului Conservator-Progresist în decembrie 1918 şi a pro¬ 
mis să înfăptuiască reformele agrară şi electorală, dar propunerile sale nu 
au răspuns aşteptărilor populaţiei în general şi erau sub ceea ce alte par¬ 
tide erau pregătite să facă. S-au năruit, de asemenea, şi eforturile lui Mar¬ 
ghiloman de a realiza alianţe cu alte partide. Nu exista interes pentru un 
partid al cărui număr total de voturi pentru alegeri în Camera Deputaţilor 
a scăzut de la 3,98 la sută în 1919 la 2,82 la sută în 1920. După alegerile 
din 1922, în care partidul său nu a obţinut nici un mandat, Marghiloman 
s-a retras din calitatea de şef al partidului, dat fiind că încetase să mai 
aibă vreo pondere în viaţa politică. După decesul acestuia, în 1925, cei 
care mai rămăseseră în Partidul Conservator-Progresist s-au alăturat Parti¬ 
dului Poporului al generalului Alexandru Averescu. Celălalt partid conser¬ 
vator a fost Partidul Conservator-Democrat al lui Take Ionescu, care se 
consolidase în 1916 prin fuziunea cu aripa lui Nicolae Filipescu din Partidul 
Conservator. A încercat să adune laolaltă puţinii mari moşieri care mai 
rămăseseră şi acele elemente ale burgheziei care erau legate de capitalul 
străin. Take Ionescu se întorsese de la Conferinţa de Pace de la Paris în 
vara anului 1919 cu mari speranţe de dobîndire a puterii politice, pe care 
căuta să o obţină de mult timp, dar Ionel Brătianu era omul pe care Regele 
continua să se bizuie, în timp ce Averescu era eroul popular. Take Ionescu 
a căutat să se adapteze noilor împrejurări de după război. A schimbat 
numele partidului său în Partidul Conservator Democrat-Unionist şi a 
revizuit programul, pentru a se adresa unui spectru mai larg al populaţiei, 
dar în zadar. Cînd a fost numit prim-ministru, ca urmare a demisiei primu¬ 
lui guvern Averescu, în decembrie 1921, n-a reuşit să realizeze o coaliţie 
viabilă şi, neobţinînd votul de încredere al Parlamentului, în ianuarie 1922 
şi-a înaintat demisia. Acest eveniment însemna sfîrşitul carierei sale politice 
şi dispariţia o dată pentru totdeauna a conservatorilor ca forţă politică. 



424 


ROMÂNIA, 1866-1947 


După moartea lui Take Ionescu, în iunie 1922, foştii săi aderenţi, cîţi mai 
rămăseseră, s-au alăturat Partidului Naţional Român. 5 

Sorţii Partidului Liberal nu au părut niciodată mai luminoşi decît în anii 
interbelici, întrucît acesta a devenit una din cele două mari formaţiuni 
politice ale vremii, aflîndu-se la guvernare lungi perioade de timp, în spe¬ 
cial în anii 1922-1926. Elementul dominant în cadrul Partidului Liberal 
a fost „oligarhia financiară“ grupată în jurul Băncii Româneşti, în care 
un mic grup de mari bancheri şi de industriaşi, conduşi de familia Brătianu, 
deţinea controlul. în anii imediat următori Primului Război Mondial, oli¬ 
garhia şi Partidul Liberal au format o singură entitate, asupra căreia prezi¬ 
da Ionel Brătianu, ca un „temut rege neîncoronat al ţării“, pentru a folosi 
caracterizarea lui Nicolae Iorga. In acest timp, oligarhia era relativ 
omogenă, iar potenţialul său economic nu avea rival în interiorul capi¬ 
talismului românesc. Liberalii îşi întemeiaseră puterea lor economică pro- 
fitînd de semnificativele schimbări în sistemul bancar românesc de dinainte 
de război, în special de concentrarea capitalului bancar şi de investiţiile 
acestuia în industrie. Din 556 de bănci funcţionînd în 1912, 21 de bănci 
mari (3 la sută din total) deţineau 44,6 la sută din întregul capital bancar. 

a 

Băncile deveniseră, de asemenea, principalii finanţatori ai industriei. înainte 
de război, acestea îşi investiseră de obicei capitalul lor în comerţ şi agri¬ 
cultură, dar în perioada interbelică se găsea cu greu o bancă, mare sau 
mică, care să nu aibă cel puţin o întreprindere industrială proprie. Astfel, 
prin multiplele sale legături cu principalele bastioane ale finanţei româneşti, 
grupul Brătianu din cadrul partidului controla numeroase fabrici şi alte 
unităţi industriale. De exemplu, Vintilă Brătianu, care a fost ministru de 
Finanţe în guvernul fratelui său, în anii 1922-1926, şi prim-ministru, în 
anii 1927-1928, a controlat Banca Românească. Aceasta, la rîndul ei, în 
1919, domina 28 de alte bănci şi întreprinderi industriale cu numeroase¬ 
le lor anexe şi ramuri. El şi fratele său, Constantin (Dinu), au influenţat 
politicile a numeroase alte bănci şi concerne industriale, prin faptul că 
erau membri în consiliile de administraţie ale acestora. 

Interdependenţa sistemului bancar, industriei şi puterii politice pe o 
asemenea scară largă era pur şi simplu o consecinţă a faptului că statul 
îşi asumase rolul principal în promovarea dezvoltării economice. Astfel, 
exista o întrepătrundere a intereselor comerciale şi financiare cu cele ale 
clasei conducătoare şi ale birocraţiei de stat, iar controlul industriei, băn- 


5 O relatare succintă a dispariţiei partidelor conservatoare se află în Mihail 
Rusenescu şi Ioan Saizu, Viaţa politică în România , 1922-1928 , Bucureşti, 1979, 
pp. 40^17. 

cilor şi guvernului a căzut inevitabil în mîna aceloraşi persoane. Întrucît 
industria depindea în foarte mare măsură de sprijinul financiar de stat, 
această relaţie tindea să elimine concurenţa şi să micşoreze eficienţa, dat 
fiind că alianţele politice şi prieteniile, mai curînd decît meritul şi expe¬ 
rienţa, erau cele ce hotărau acordarea de subsidii şi contracte. 6 

Oligarhia financiară şi industrială şi-a menţinut poziţiile dominante în 
Partidul Liberal de-a lungul întregii perioade interbelice. Totuşi, compo¬ 
ziţia generală a partidului era în continuă schimbare, ca răspuns la dez¬ 
voltarea economică şi politică a ţării. La începutul perioadei, acele grupuri 
sociale care sprijiniseră tradiţional partidul, aşa cum erau conducătorii băn¬ 
cilor populare şi ai cooperativelor rurale, în principal învăţători şi preoţi, 
i-au părăsit pe liberali, pentru a înfiinţa Partidul Ţărănesc, luînd cu ei un 
mare număr de ţărani. Dar liberalii au găsit noi surse de sprijin. Pentru 
a-şi atinge scopul, şi anume acela de a deveni un partid cu adevărat naţio¬ 
nal, ei au curtat diverse grupuri, care au alterat treptat compoziţia partidului 
şi au diluat puterea grupului Brătianu. După 1918, partidul a făcut un efort 
hotărît de a atrage interesele comercial-fmanciare ale noilor provincii, dar 
oligarhia nu a putut întotdeauna să controleze pe nou-veniţii. Noii între¬ 
prinzători au umflat rîndurile partidului şi, astfel, au mărit elita economică 
liberală, dar, în acest proces, partidul a pierdut o parte din omogenitatea 
sa. Confruntaţi cu incertitudinile implicate de sufragiul universal, liberalii 
au încercat, de asemenea, să-şi sporească puterea în alegeri, atrăgînd întregi 
partide şi grupări politice, precum rămăşiţele vechiului Partid Conservator 
şi elementele disidente din partidele naţionale române din Transilvania, 
Bucovina şi Basarabia. Astfel, un număr crescînd de indivizi, care aveau 
doar legături firave cu oligarhia, au intrat în aparatul liberal, în special la 
nivel provincial. 


în anii ’20, unii teoreticieni liberali, în special Ştefan Zeletin şi Dimitrie 
Drâghicescu, au încercat să cîştige acceptarea generală a ideii că Partidul 
Liberal, dat fiind locul său dominant în viaţa economică şi politică, re¬ 
prezenta întreaga naţiune. Liderii liberali înşişi îşi prezentau propriul 
partid ca aflîndu-se deasupra claselor şi ca promotor al unor măsuri în 
beneficiul tuturor elementelor societăţii. îşi argumentau aceste pretenţii, 
subliniind faptul că partidul lor iniţiase reformele agrară şi electorală şi 
că realizase unitatea naţională, prin crearea României Mari. In 1923, Ion 
Gh. Duca (1879-1933), la vremea aceea ministru al Afacerilor Străine în 


u Mircea Muşat şi Ion Ardeleanu, România după Marea Unire, II, partea 1, 
19]8-1933, Bucureşti, 1986, pp. 55-70. 

guvernul Brătianu şi, mai tîrziu, prim-ministru, afirma că partidul se călă¬ 
uzea după ideea de progres, pe care îl promova nu prin violenţă şi salturi 
bruşte înainte, ci printr-o activitate organizată, treptată, în limitele pro¬ 
prietăţii private, armoniei sociale, democraţiei şi conştiinţei naţionale. Io¬ 
nel Brătianu era de acord. El argumenta că liberalii ţineau seama de nevoile 
şi interesele tuturor grupurilor sociale şi se străduiau să le armonizeze. 
Intrucît partidul lor era un „partid al naţiunii 44 , Brătianu şi colegii săi au 

A 

denunţat partidele bazate pe clasă ca „străine spiritului românesc 44 . In opinia 
lor, atît Partidul Ţărănesc, cît şi Partidul Socialist reprezentau un pericol 
pentru România Mare, întrucît, prin promovarea unor interese înguste de 
clasă, ameninţau să distrugă înseşi fundamentele statului naţional. 

La începutul anilor ’20, Partidul Liberal părea să-şi fi asigurat un lung 
mandat. Pînă în 1926 nu apăruse nici un rival politic puternic, situaţie ce 
a ferit partidul de presiuni externe şi a făcut astfel ca tensiunile interne 

A _ 

să pară mai puţin acute. In plus, Brătianu şi Regele Ferdinand realizaseră 
o relaţie în general armonioasă, funcţională. Dar aceste întîmplări favo¬ 
rabile s-au schimbat în mod brusc; formarea Partidului Naţional-Ţărănesc 
în 1926 i-a confruntat pe liberali, în sfîrşit, cu un adversar formidabil; 
moartea neaşteptată a lui Ionel Brătianu în 1927 a lipsit partidul de o con¬ 
ducere dinamică, chiar dacă autoritară; înfrîngerea în alegerile din 1928 
a dus la conflicte puternice, separatiste, în interiorul partidului, dar, mai 
mult decît orice, poate, urcarea pe tron a lui Carol al II-lea în 1930 şi osti¬ 
litatea evidentă faţă de partidele importante, în special încurajarea de că¬ 
tre acesta a mişcărilor disidente, au slăbit Partidul Liberal şi l-au făcut tot 
mai dependent de palat. Un exemplu concludent a fost sprijinul lui Carol 
pentru „tinerii 44 liberali, care au devenit cei mai vehemenţi oponenţi ai 
„bătrînilor 44 , ai conducerii brătieniste a partidului. Conflictul nu era între 
generaţii, ci între oligarhie, pe de o parte, şi între specialişti, micii întreprin¬ 
zători din provincie şi chiar mari capitalişti, care fuseseră vremelnic atraşi 
spre Partidul Liberal prin speranţele de putere şi profit, dar nu se angaja¬ 
seră cu nimic faţă de tipul de liberalism brătienist, pe de altă parte. Lupta 
între cele două puternice aripi ale partidului a luat încetul cu încetul un 
curs favorabil tinerilor liberali. Graţie sprijinului Regelui, şi dincolo de obiec¬ 
ţiile conducerii oficiale a partidului, ei au ajuns în cele mai înalte funcţii 
în stat. Cu timpul, diferendele între cele două facţiuni au devenit insurmon¬ 
tabile; erau ca două partide separate, ce nu se separaseră încă. 

Liberalismul practicat de Partidul Liberal se deosebea substanţial de 
varianta vest-europeană. în politică, liberalii recurgeau la orice mijloace 
disponibile cu scopul de a-şi asigura victoria la ume: mobilizau poliţia. 

serviciile publice şi atotputernicii prefecţi, pentru a-şi promova propriile 
lor scopuri şi pentru a descuraja opoziţia. Conduceau economia în ace¬ 
laşi mod autoritar. Fără nici un fel de ezitare, ei au organizat carteluri, au 
stabilit tarife, au distribuit subsidii şi au acordat alte favoruri financiare, 
pentru a-şi realiza scopurile lor principale — industrializarea şi crearea 
unei infrastructuri modeme bazate pe modelele occidentale. Asemenea 
politici erau aducătoare de beneficii pentru oligarhia financiară şi industria¬ 
lă, dar nu satisfăceau celelalte grupuri şi clase. 

Contradicţiile evidente între teorie şi practica liberalismului în Româ¬ 
nia interbelică erau mai profunde decît ambiţiile politice şi economice ale 
familiei Brătianu şi ale sprijinitorilor ei. Sursele acestor contradicţii se 
identifică cu mult timp în urmă, chiar la începuturile liberalismului româ¬ 
nesc. în deceniul premergător Revoluţiei de la 1848 şi, în special, în tim¬ 
pul revoluţiei înseşi, scopurile liberale şi naţionale erau inseparabile. Pa¬ 
şoptiştii şi succesorii lor liberali, pînă în anii interbelici, s-au străduit să 
creeze un suficient de puternic stat modem, pentru a apăra naţiunea română 
şi pentru a păstra identitatea sa etnică. Statele avansate ale Europei Occi¬ 
dentale reprezentau modelul lor, iar întrucît în Franţa şi Anglia liberalis¬ 
mul prospera, liberalii români erau siguri că acesta ar putea servi drept 
temelie ideologică propriului lor stat naţional. Dar României îi lipsea acea 
burghezie urbană, liberală, care realizase transformările economice şi so¬ 
ciale din Europa Occidentală. Chiar dacă o burghezie românească a apă¬ 
rut în a doua jumătate a secolului al XlX-lea, ea era prea slabă pentru a 
îndeplini o sarcină asemănătoare. In schimb, statul i-a luat locul de promo¬ 
tor al dezvoltării economice şi politice. 7 

Partidul Naţional-Ţărănesc, celălalt partid important al perioadei inter¬ 
belice, s-a constituit în 1926, cînd Partidul Ţărănesc din Vechiul Regat s-a 
unit cu Partidul Naţional din Transilvania. Deşi ambele partide împărtăşeau 
cîteva idealuri fundamentale — fiecare se pronunţa pentru dezvoltarea 
instituţiilor politice democratice şi pentru libertăţi civile pentru toate clase¬ 
le populaţiei — liderii acestora apreciaseră iniţial programele lor respec¬ 
tive drept incompatibile şi, ca atare, un obstacol insurmontabil în calea 
fuziunii. în anii imediat postbelici. Partidul Ţărănesc viza o reformă agrară 
radicală, în timp ce Partidul Naţional, deşi se bucura de un sprijin substan¬ 
ţial din partea ţăranilor români din Transilvania, dădea expresie concepţiei 
clasei mijlocii, fiind mai curînd naţionalist decît ţărănesc în ideologia sa. 
Unirea celor două partide a surprins, ca atare, pe contemporani. 


7 Henry L. Roberts, Rumania: Political Problems of an Agrarian State, New 
Haven, Conn., 1951, pp. 108-109. 

Partidul Ţărănesc s-a creat la Bucureşti la 18 decembrie 1918, la o adu¬ 
nare a circa 160 de învăţători, preoţi şi ţărani înstăriţi. 8 Acţiunea lor încu¬ 
nuna luni de discuţii la nivel local în legătură cu importanţa unui partid 
aparte, care să apere interesele ţăranilor. Iniţiativa constituirii noului par¬ 
tid i-a aparţinut lui Ion Mihalache (1882-1963), preşedintele Asociaţiei 
Generale a învăţătorilor. Ca învăţător în zona rurală, el cunoscuse direct 
mentalitatea şi aspiraţiile ţăranilor şi rămăsese de-a lungul întregii sale 
cariere angajat ideii de a servi bunăstarea lor şi democraţia. 

Sprijinul de masă pentru noul partid venea în primul rînd din partea 
tuturor păturilor ţărănimii din Vechiul Regat, nu doar din partea celor 
înstăriţi. Dar Mihalache şi alţi lideri, în ciuda devotamentului lor, pus în 
slujba intereselor ţărănimii, pretindeau că nu au nici o intenţie să excludă 
negustorii, fabricanţii şi meşteşugarii din noua organizaţie. La cel de-al 
doilea congres al partidului, desfăşurat în 1922, a fost adoptat un nou statut, 
ce deschidea rîndurile partidului oricărui cetăţean, indiferent de apartenenţa 
sa de partid anterioară; în anii următori, partidul a trăit cea mai specta¬ 
culoasă creştere în raport cu toate partidele politice ale acelei perioade. Dar, 
în calea deschiderii rîndurilor partidului, a apărut curînd o piedică serioasă: 
partidul a devenit mai eterogen şi, în consecinţă, au crescut disensiunile 

A 

interne. Majoritatea noilor membri ţărani proveneau din Muntenia. In afara 

A 

Vechiului Regat, partidul s-a bucurat de mai puţin succes în recrutări. In 
Transilvania, de exemplu, ţăranii continuau să sprijine Partidul Naţional, 
în ceea ce priveşte conducerea Partidului Ţărănesc, aceasta provenea iniţial 
din conducătorii băncilor populare şi ai cooperativelor săteşti, dar, din ce 
în ce mai mult, intelectualii, care fuseseră atraşi spre noul partid de anga¬ 
jamentul acestuia faţă de democraţia politică şi reformele sociale, şi-au 
asumat poziţii de conducere. Printre aceştia se remarcau în mod deosebit 
Dimitrie Guşti, bine cunoscutul antropolog social, şi membrii Institutului 
Social Român, pe care acesta îl fondase la Bucureşti în 1921; Virgil 
Madgearu, un economist care avea să devină un teoretician de frunte al 
ţărănismului, şi romancierul Cezar Petrescu, care a devenit colaborator 
la organele oficiale ale partidului. Ţara Nouă (1919-1921) şi Aurora 
(1921-1926). 

Partidul Ţărănesc nu s-a sfiit să formuleze obiectivele şi mijloacele pe 
care intenţiona să le folosească pentru realizarea acestora. 9 La primul său 

8 Ioan Scurtu, Din viaţa politică a României, 1918-1926 , Bucureşti, 1975, 

pp. 11-18. 

9 Proiectul de program al Partidului Ţărănesc din România aprobat de Congresul 
general din 20-21 noiembrie 192 7, Bucureşti, 1921, pp. 4—25. 

congres general, în noiembrie 1921, delegaţii au adoptat un program ce 
a declarat că lupta de clasă este forţa decisivă în evoluţia societăţii, a con¬ 
firmat că partidul este reprezentantul clasei ţărăneşti şi şi-a declarat opo¬ 
ziţia faţă de toate celelalte partide. Totuşi a negat orice intenţie de a dis¬ 
truge aceste partide şi a propus cooperarea cu toate clasele avînd un rol 
productiv în societate. Evident, partidul a înţeles lupta de clasă ca o miş¬ 
care pentru reformă mai curînd decît o răsturnare revoluţionară a ordinii 
sociale existente, întrucît şi-a proclamat devotamentul faţă de principiile 
democratice. Problema agrară avea un rol de prim-plan în preocupările 
sale, iar soluţiile pe care le propunea reflectau ideile lui Constantin Stere 
şi principiile ţărănismului elaborate în anii ’20 de către Virgil Madgearu: 
ţărănimea care lucrează pămîntul trebuie să deţină controlul asupra mij¬ 
loacelor de producţie; organizarea agriculturii trebuie să se bazeze pe mica 
gospodărie independentă, iar mişcarea cooperatistă trebuie să asigure cadrul 
de producţie. Programul partidului lăsa loc de asemenea „industriei ţără- 
neşti“, ca mijloc de ridicare a productivităţii agriculturii şi de îmbunătăţire 
a nivelului de trai al ţăranului. Ţelul politic suprem al partidului era trans¬ 
formarea ţăranului în cetăţean, prin angrenarea sa deplină în viaţa politică, 
îşi propunea să realizeze acest lucru asigurîndu-i ţăranului egalitate în faţa 
legii şi descentraiizînd administraţia centrală, o reformă care ar fi pus res¬ 
ponsabilitatea treburilor locale în mîna localnicilor. Pe măsură ce trecea 
timpul, în special după fuziunea cu Partidul Naţional şi influxul de inte¬ 
lectuali şi de specialişti, Partidul Ţărănesc a pierdut ceva din entuzias¬ 
mul său radical — ideea luptei de clasă a trecut în plan secundar —, dar 
acesta nu a abandonat niciodată angajarea sa faţă de ideea guvernării par¬ 
lamentare democratice. 

Partidul Naţional din Transilvania reprezenta toate elementele popu¬ 
laţiei româneşti a Transilvaniei, aşa cum făcuse şi înainte de Primul Război 
Mondial. Deşi conducerea sa aparţinea clasei mijlocii, el continua să aibă 
aceeaşi bază socială largă, ca şi partidul care apărase drepturile naţionale 
ale românilor în Ungaria de dinainte de război. Evident, masele de ţărani 
îl sprijineau. La fel se întîmpla şi cu intelectualii şi cu pătura micilor profe¬ 
sionişti de la oraşe. El reprezenta, de asemenea, burghezia financiară şi 
industrială, care, după 1918, se simţise ameninţată de oligarhia financiară 
liberală din Vechiul Regat. Intr-adevăr, partidul devenise duşmanul declarat 
al liberalilor. Aceştia din urmă n-au întîrziat să ridice mănuşa, întrucît pri¬ 
veau această nouă forţă din viaţa politică a României Mari ca o gravă ame¬ 
ninţare adusă predominanţei lor. 

A 

In disperata lor acţiune de apărare a drepturilor naţionale, fruntaşii Par¬ 
tidului Naţional reuşiseră, înainte de război, să ţină sub control divergenţele 

ce-i opuneau în probleme sociale şi politice. Dar, după realizarea Unirii 
din 1918, diversitatea vieţii de partid şi posibilităţile unor noi combinaţii 
politice au supus vechea coaliţie unei grave tensiuni. Două puternice tendin¬ 
ţe au început acum să se manifeste. Prima, care-1 includea pe Vasile Goldiş, 
unul dintre principalii teoreticieni ai partidului, insista pentru menţinerea 
caracterului regional al partidului. Acesta era sigur că, pe această cale, 
partidul îşi putea cîştiga o voce în orice fel de guvern s-ar fi format, întrucît 
— considera el — România n-ar fi putut fi guvernată fără participarea 
politică a Transilvaniei. în consecinţă, el şi colegii săi se opuneau net 
alianţelor cu alte partide. A doua, avîndu-1 drept exponent pe Iuliu Maniu, 
pleda pentru o strategie de-a dreptul opusă — abandonarea regionalis¬ 
mului. Maniu, principalul purtător de cuvînt al democraţiei româneşti din 
perioada interbelică, şi aderenţii săi erau convinşi că, dacă partidul lor 
urma să crească şi să prospere, era necesar să fie extinsă propria-i bază 
de sprijin, o sarcină care, socoteau ei, putea fi îndeplinită doar prin fu¬ 
ziuni şi alianţe cu alte partide. Aceştia erau convinşi, de asemenea, că nu 
puteau înfrînge singuri puterea economică şi politică a liberalilor. Maniu 
a primit încurajarea Regelui Ferdinand de a strînge la un loc „forţe politice 
suficiente 46 care să-i dea posibilitatea să formeze un guvern atunci cînd 
va veni timpul să fie înlocuiţi liberalii. Regele avea în mod clar în minte 
revenirea la vechiul sistem de rotaţie, ca un mijloc de dobîndire a unui 

A 

punct de sprijin în propriile sale relaţii cu liberalii. In anii imediat de după 
război, elementele clasei mijlocii din Partidul Naţional au încercat să rea¬ 
lizeze strînse legături cu elemente care gîndeau la fel, aparţinînd partidelor 
din celelalte provincii, dar la Bucureşti programul lor politic şi economic 
a stîmit doar un interes modest. Astfel, pentru moment, partidul şi-a men¬ 
ţinut caracterul său regional. 

Aripa Maniu a partidului a dus negocieri îndelungate şi, cîteodată, pline 
de acrimonie cu Partidul Ţărănesc, pînă în primăvara anului 1926. 10 Venirea 
la putere a lui Alexandru Averescu, şeful Partidului Poporului, în martie, 
a şocat ambele părţi. I-a convins în sfîrşit că separat nu vor putea să fie 
niciodată suficient de puternici pentru a-i înlocui pe liberali. Acordul lor, 
elaborat de către Maniu şi Mihalache, chema la realizarea unui partid unic 
şi unit, mai curînd decît la o alianţă, în care fiecare partener şi-ar fi păstrat 
propria identitate. Acceptau sistemul constituţional existent, dar se anga¬ 
jau să adauge Constituţiei garanţii explicite privind libertăţile civile şi drep- 


10 1. Ciupercă, „Formarea Partidului Naţional-Ţărănesc“, în Anuarul Institutului 
de Istorie şi Arheologie, 14, 1977, pp. 245-260; 16, 1979, pp. 385—403; 17, 1980, 
pp. 513-531. 



VIAŢA POLITICĂ, 1919-1940 


431 


turile politice, să asigure corectitudinea alegerilor, să realizeze o descen¬ 
tralizare a administraţiei de stat şi să extindă puterile administraţiei locale. 
De asemenea, ambele părţi erau dornice să promoveze dezvoltarea eco¬ 
nomică. Ei subliniau importanţa vitală a agriculturii pentru bunăstarea 
ţării şi erau de acord că industria ar trebui să fie încurajată, dar nu în 
dauna agriculturii. Cei doi parteneri au subscris călduros eforturilor 
Partidului Ţărănesc de promovare a mişcării cooperatiste şi de întărire 
a micii proprietăţi ţărăneşti şi politicii Partidului Naţional de dezvoltare 
industrială, prin acordarea de tratament egal capitalului străin şi capi¬ 
talului autohton şi prin renunţarea la împovărătoarele tarife protecţio- 
niste. Un congres comun al celor două partide a ratificat înţelegerea în 
octombrie 1926. Maniu a devenit preşedinte, Mihalache, Alexandru Vaida, 
un lider al aripii naţionaliste a partidului, şi rebelul dr. Nicolae Lupu — 
vicepreşedinţi, iar Virgil Madgearu — secretar general şi şef al organi¬ 
zaţiei Bucureşti a partidului. 

Fuziunea nu a fost nicidecum lină. Ea a dus la defecţiuni din partea 
ambilor parteneri. Cea mai importantă s-a produs în Partidul Ţărănesc, 
în 1927, cînd dr. Lupu şi sprijinitorii săi s-au despărţit de partid şi au for¬ 
mat propriul lor Partid Ţărănesc. Lupu şi facţiunea sa erau convinşi că 
partidul unit, creat în 1926, va fi mai puţin devotat intereselor ţărăneşti 
decît vechiul Partid Ţărănesc şi erau nemulţumiţi că ţărăniştii primiseră 
mai puţine posturi în noul partid. Dar programul lui Lupu nu se deose¬ 
bea în punctele sale esenţiale de acela al Partidului Naţional-Ţărănesc şi, 
cu toate că nu există nici un motiv să se pună sub semnul îndoielii since¬ 
ritatea grijii sale pentru soarta ţăranilor, propunerea de cooperare venită din 
partea lui Brătianu şi a liberalilor a fost o cauză importantă a defecţiunii 
sale la vremea aceea. Lupu n-a avut prea mare succes în promovarea tipu¬ 
lui său de ţărănism şi a revenit în rîndurile Partidului Naţional-Ţărănesc 
în 1934. 11 

O altă organizaţie care a reprezentat interesele ţăranilor a fost Frontul 
Plugarilor. Creat în 1933, în judeţul Hunedoara, şi condus de Petru Groza, 
un moşier şi avocat bogat din Deva, noul partid prezenta atracţie în spe¬ 
cial pentru ţărănimea mai săracă. Lui Groza şi celorlalţi fondatori li se 
părea că Partidul Naţional-Ţărănesc şi guvernul ignoraseră în mod deli¬ 
berat interesele acestor ţărani în timpul crizei agricole şi, ca atare, cereau 
o drastică reducere a datoriilor ţăranilor, impozitarea sporită a marilor averi, 
scutirea de impozite şi asigurarea asistenţei medicale şi juridice gratuite 

11 Ioan Scurtu, „întemeierea şi activitatea Partidului Ţărănesc — dr. N. Lupu 
(1927-1934)“, Revista de istorie , 29/5, 1976, pp. 697-711. 

pentru ţăranii cu mai puţin de 5 ha de pămînt. In ciuda unui program 
atît de atractiv, Frontul a rămas un partid pur regional. A avut puţin suc¬ 
ces în alegerile parlamentare din decembrie 1933, cîştigînd doar 0,27 la 
sută din voturi. Groza, care fusese membru al conservatorului Partid al 
Poporului, condus de Averescu, dar care fusese dezamăgit în ambiţiile sale 
politice, a încercat să asigure o poziţie mai înaltă partidului său prin în¬ 
cheierea în 1935 a unor înţelegeri de acţiune comună cu Uniunea Munci¬ 
torilor Maghiari din România (Româniai Magyar Dolgozok Szovetsege) 
şi cu o mică facţiune a Partidului Socialist Român, dar în zadar. Partidul 
său n-a cîştigat decît 0,23 la sută din voturi în alegerile din 1937, iar după 
aceea s-a bucurat doar de mică influenţă, pînă cînd s-a aliat cu Partidul 
Comunist după cel de-al Doilea Război Mondial. 

O bucată de vreme, în anii ’20, Partidul Poporului părea destinat să de¬ 
vină principalul concurent al liberalilor la obţinerea supremaţiei politice. 
Dar acesta era mai mult o uniune de grupuri şi indivizi cu aceeaşi gîndire 
decît un partid unit, stare sugerată prin numele său iniţial — Liga Poporului. 
Membrii săi proveneau din defunctul Partid Conservator, din rîndurile mari¬ 
lor moşieri, ale ofiţerimii, adică din rîndurile acelora care se temeau de 
o schimbare socială violentă sau rapidă şi doreau să păstreze „ordinea 14 , 
dar recunoşteau cu toate acestea necesitatea unei reforme agrare mode¬ 
rate şi a unei extinderi a dreptului de vot. Voiau ca toate aceste chestiuni 
să fie plasate în „mîini puternice 44 şi erau siguri că generalul Alexandru 
Averescu era omul lor. Doreau, de asemenea, să-l folosească pe Averes¬ 
cu, care se bucura de o largă popularitate ca erou de război, pentru a-i 
combate pe liberali şi a-i împiedica să-şi reimpună dominaţia de dinainte 
de război. Conservator din punct de vedere politic, avînd strînse legături 
cu Take Ionescu, Averescu a fost inima şi sufletul partidului. 

Partidul Poporului s-a născut oficial la 14 aprilie 1918. El şi-a procla¬ 
mat drept deviză o guvernare cinstită şi eficientă, realizabilă prin stricta 
respectare a Constituţiei şi a stabilit ca obiectiv imediat reforma agrară, 
care să se înfăptuiască prin transferarea pămîntului marilor moşii către 
obştile săteşti, precum şi reforma electorală, care să se îndeplinească prin 

A 

introducerea sufragiului universal. In propriile sale declaraţii, Averescu 
s-a limitat la principii generale, largi, care nu-1 angajau faţă de nici o direcţie 
de acţiune anume, o stratagemă care, după cum credea el, avea să fie efi¬ 
cientă în acţiunea de creare a unui partid cu adevărat naţional. Era însă 
clar că dispreţuia procesul politic democratic, în special sistemul parla- 


12 Vasile Puşcaş, Dr Petru Groza: Pentru o „lume nouă‘\ Cluj-Napoca, 1985, 
pp. 5-62; G. Micle, Răscoala pămîntului , Bucureşti, 1945, pp. 330-351. 



VIAŢA POLITICĂ, 1919-1940 


433 


mentar, pe care-1 considera „nepotrivit 11 României; prefera să fie adus la 
putere pe valul entuziasmului popular. Asemenea idei s-au aflat în spatele 
boicotării de către partid a alegerilor parlamentare din octombrie 1919. 
Averescu se afla în acel moment în culmea popularităţii sale, speranţa sa 
fiind că un asemenea boicot va discredita întregul proces şi că, drept reacţie, 
ţara îşi va întoarce faţa spre el şi partidul său, ca spre propriii salvatori. 
Dar speranţele sale s-au năruit; alţii — aşa-numitul Bloc Parlamentar — 
au primit învestitura. 

Averescu şi aderenţii săi s-au convins curînd că drumul spre putere stă 
într-o înţelegere cu liberalii. 13 Un asemenea aranjament se potrivea cu pla¬ 
nurile pe termen scurt ale lui Ionel Brătianu, care dorea să folosească 
Partidul Poporului, în primul rînd, pentru a distruge guvernarea Blocului 
Parlamentar şi, mai apoi, o dată cu venirea la putere, să dea liberalilor timp 
să se regrupeze. Prin urmare, atunci cînd Blocul Parlamentar a fost obli¬ 
gat să se retragă de la guvernare, Brătianu a cerut Regelui să numească 
un guvern Averescu, care a rămas în funcţie din martie 1920 pînă în decem¬ 
brie 1921. Chiar după ce a părăsit guvernarea. Partidul Poporului a rămas 
o forţă politică importantă, dar popularitatea sa a scăzut constant şi o parte 
a electoratului său — ţărănimea şi segmentul de jos al clasei mijlocii — 
s-a alăturat Partidului Ţărănesc. Dar o cauză mult mai importantă a decli¬ 
nului său a fost lipsa de organizare, întrucît Averescu însuşi era principala 
forţă de coeziune. Din ce în ce mai puternic, partidul a devenit subordonat 
liberalilor, ceea ce a făcut posibilă scurta sa revenire la putere în anii 
1926-1927. După alegerile din 1926, cînd a primit 53 la sută din voturi şi 
după plecarea sa de la putere în anul următor, el a slăbit datorită numeroa¬ 
selor defecţiuni şi a încetat să mai fie o forţă semnificativă în viaţa politică. 

Un partid — sau mai curînd o grupare — care s-a bucurat de un pres¬ 
tigiu ce întrecea cu mult importanţa sa politică, a fost Partidul Naţional- 
Democrat. Era partidul lui Nicolae Iorga, pe care acesta şi Alexandru C. 
Cuza îl constituiseră în 1910. După ce Iorga şi Cuza s-au despărţit în 1920, 
cel dintîi a rămas lider al partidului, care a funcţionat sub diverse nume 
pînă la dizolvarea sa în 1938. Partizanii lui Iorga proveneau în principal 
din rîndurile intelectualilor, atraşi de reputaţia sa de savant, şi din stra¬ 
turile mai de jos ale clasei mijlocii, care găseau pe gustul lor tipul său de 
naţionalism şi programul său social şi economic. Iorga s-a pronunţat pen¬ 
tru aplicarea deplină a reformelor agrară şi electorală de după război şi 
pentru alegeri libere şi deschise. Cu toate acestea, principiul care a stat 


13 G. I. Florescu, „Evoluţia Partidului Poporului în anii 1920-1921“, în Cercetări 
istorice, 8, 1977, pp. 427—441. 

la baza activităţilor partidului trimitea statornic la asocierea lui Iorga cu 
Sămănătorul, şi anume la ideea că forţele morale şi spirituale, nu cele mate¬ 
riale, erau cele ce determinau cursul dezvoltării societăţii. 

Obiectivul politic al lui Iorga a fost acela de a crea un alt partid guver¬ 
namental, unul care să poată alterna la guvernare cu liberalii. Timp de un 
an, în 1925-1926, el a contopit partidul său cu Partidul Naţional, dar unirea 
nu a fost fericită, întrucît atît el cît şi Maniu doreau să conducă. Atunci 
cînd Partidul Naţional a realizat înţelegerea sa istorică cu Partidul Ţărănesc, 
Iorga, evocînd caracterul „radical" al acestuia din urmă, şi-a reluat acti¬ 
vitatea politică independentă. A devenit prim-ministru în 1931-1932, în 
principal datorită sprijinului lui Carol, dar partidul său, cunoscut acum 
sub numele de Partidul Naţional, era mic şi lipsit de importanţă şi a rămas 
aşa pentru tot restul existenţei sale. 

Partidele de stînga, care-şi aveau suportul în muncitorimea urbană şi 
căutau să reprezinte interesele acesteia, au avut doar puţină influenţă direc¬ 
tă asupra vieţii politice din perioada interbelică. Ineficienţa lor s-a datorat 
electoratului subţire de care dispuneau — proletariatul reprezentînd doar 
un mic procent al populaţiei active —, neglijării de către ele a tradiţiilor 
naţionale şi religioase şi, cel puţin în cazul comuniştilor, viguroasei per¬ 
secuţii din partea guvernului. Nici socialiştii, nici comuniştii nu au fost 
în măsură să obţină un sprijin de masă sau să dobîndească mai mult decît 
o reprezentare simbolică în Parlament. 

Partidul Social-Democrat a ieşit din război puternic divizat între mo¬ 
deraţi, care urmau tradiţia socialistă occidentală, şi radicali, care-şi luaseră 
drept model bolşevicii din Rusia. Succesul Revoluţiei din octombrie 1917 
condusese la crearea a numeroase mici organizaţii revoluţionare româneşti 
în Rusia, în special la Odessa şi la Moscova, care au servit drept legături 
între Partidul Bolşevic Rus şi aşa-numiţii maximalişti din România. In Bu¬ 
cureşti, în vara anului 1918, militanţi nerăbdători se organizaseră în „Fe¬ 
deraţia Maximalistâ a României", prin care intenţionau să obţină controlul 
asupra Partidului Social-Democrat şi să-l folosească pentru a transforma 
România într-un stat şi o societate comuniste. Dar nu aveau pondere în 
propriul lor partid şi nu se bucurau de sprijin în rîndurile clasei munci¬ 
toare; ca atare, erau incapabili să tragă foloase din situaţia revoluţionară 
ce apăruse pentru scurt timp în Bucureşti şi în alte părţi ale ţării, după re¬ 
tragerea trupelor de ocupaţie germane, în noiembrie şi decembrie 1918. 

Formarea Internaţionalei Comuniste, în martie 1919, a schimbat decisiv 
cursul socialismului în România. Maximaliştii, care acum îşi spuneau co¬ 
munişti, au cerut afilierea imediată la Comintem. Erau conduşi de Alexandru 
Dobrogeanu-Gherea, fiul lui Constantin, şi de Boris Ştefanov, un bulgar 

din Dobrogea, şi includeau printre noii membri cîţiva intelectuali, pre¬ 
cum Lucreţiu Pătrăşcanu (1900-1954), jurist şi sociolog, care a devenit 
un exeget marxist de frunte al dezvoltării sociale şi economice a României. 
Dar la congresul partidului din mai, moderaţii şi-au impus punctele de 
vedere şi au asigurat adoptarea unui program al partidului ce reflecta gradu- 
alismul caracteristic socialismului occidental. Deşi a declarat că scopurile 
sale erau desfiinţarea tuturor formelor de exploatare şi transferul tuturor 
mijloacelor de producţie de la întreprinzătorii particulari către societate, 
în ansamblul ei, partidul şi-a propus să acţioneze în cadrul sistemului politic 
şi economic existent, pentru a grăbi crearea condiţiilor necesare pentru 
trecerea la socialism. Acest program, un compromis, nu a realizat concilie¬ 
rea comuniştilor cu acest curs de evoluţie. Nici o încercare de acţiune 
directă din partea lor nu a reuşit, greva generală pentru care s-au pronun¬ 
ţat în octombrie 1920 fiind înăbuşită de către guvern. Ruptura permanentă 
între comunişti şi socialişti, aşa cum îşi spuneau elementele mai mode¬ 
rate din partid, a fost precipitată de rezultatul Congresului Comintemului, 
de la Moscova, din noiembrie. O delegaţie română, formată din şase mem¬ 
bri, atît maximalişti, cît şi moderaţi, a fost aspru criticată de către Buharin 
şi Zinoviev pentru incapacitatea partidului lor de a fi mai revoluţionar. 
Răspunsul delegaţiei române la o serie de întrebări puse de către ruşi, care 
acceptaseră poziţia Comintemului, pare să fi fost semnat doar de către 
Dobrogeanu-Gherea şi David Fabian, editorul organului partidului. Socia¬ 
lismul. Aceştia şi alţi comunişti au promis, de asemenea, să aducă între¬ 
gul partid în cadrul Comintemului şi să impună organizarea şi disciplina 
proprii Partidului Bolşevic. 

Afilierea la Comintem şi transformarea Partidului Social-Democrat 
într-un partid comunist a fost principala problemă la Congresul general 
al Partidului Socialist desfăşurat la Bucureşti în perioada 8-12 mai 1921. 
Dezbaterile şi manevrele diverselor facţiuni, adesea neclare şi creatoare 
de confuzii, s-au întrerupt brusc la 12 mai, cînd poliţia a oprit lucrările 
congresului şi a arestat numeroşi delegaţi. Cei care au scăpat arestării, în 
principal comunişti aflaţi sub conducerea intelectualilor mai tineri, inclu¬ 
siv Marcel Pauker, un activist al Comintemului, responsabil pentru pro¬ 
blemele de partid româneşti în anii ’20 şi la începutul deceniului urmă- 

A 

tor, şi-au asumat controlul organizării partidului şi al publicaţiilor sale. In 
consecinţă, congresul avea să fie cunoscut ca primul congres al Partidului 
Comunist Român. Dar abia la cel de-al doilea congres, desfăşurat la Plo¬ 
ieşti, la 3-4 octombrie 1922, au fost puse bazele noului partid. Dele¬ 
gaţii au adoptat un nou nume, „Partidul Comunist din România, Secţie a 

Internaţionalei Comuniste 66 , a ales un Comitet Central, a aprobat Statutul, 
a autorizat o organizare ilegală. 14 

Pentru diverse motive, partidul nu s-a dezvoltat. Guvernul l-a declarat 
ilegal la 11 aprilie 1924 şi, pînă la sfîrşitul celui de-al Doilea Război Mon¬ 
dial, a fost nevoit să-şi ducă activitatea în ilegalitate sau prin intermediul 
organizaţiilor legale. Nici una din situaţii nu a fost de natură să ducă la 
recrutarea unei aderenţe de masă sau la conducerea treburilor partidului 
pe căi democratice. Persecuţiile din partea guvernului au consolidat ten¬ 
dinţele autoritariste existente în partid încă de la începuturile sale. Congresele 
trebuiau tinute în secret sau în afara României — cel de-al III-lea la Viena 
(1924); al IV-lea la Harkov (1928); al V-lea şi ultimul congres de dinainte 
de război, la Moscova (1931) — iar participarea era limitată la cîţiva con¬ 
ducători şi activişti aleşi pe sprinceană. 

Caracterul clandestin al activităţii partidului a sporit dependenţa aces¬ 
tuia de Partidul Comunist Sovietic care, prin intermediul Comintemului, 
şi-a arogat dreptul de a alege conducătorii partidului şi de a hotărî politi¬ 
ca acestora. Subordonarea faţă de PC(b)US i-a forţat pe comuniştii români 
ca, în problemele naţionale importante, să adopte poziţii ce veneau în con¬ 
tradicţie cu sentimentele majorităţii covîrşitoare a populaţiei, inclusiv ale 
clasei muncitoare. Astfel, la congresele din 1924 şi 1928, partidul român 
a fost obligat să accepte principiul autodeterminării pentru minorităţile 
naţionale din România şi să aprobe despărţirea Bucovinei şi a Dobrogei 
de România Mare. Fireşte, partidul român nu a îndrăznit să recunoască 
unirea Basarabiei cu România. Ambele congrese au instalat ca secretari 
generali ai partidului nişte ne-români — în 1924, pe Elek Koblos, un 
muncitor ungur din Transilvania, iar în 1928, pe Vitali Holostenko, un 
membru al Partidului Comunist Ucrainean — consolidînd prin aceasta 
părerea larg răspîndită în România că acest partid era o organizaţie străină, 
care punea interesele Uniunii Sovietice înaintea acelora ale României. 
Dominaţia sovietică asupra partidului a fost întărită de prezenţa la Moscova, 
în anii ’30, a numeroşi români, care au format „Biroul 66 Comunist Român, 
de fapt o simplă ramură a Partidului Comunist Sovietic. Numărul mem¬ 
brilor de partid a rămas mic, înregistrînd, probabil, maximum în 1936, şi 
anume circa 5 000 de persoane. Dar partidul a exercitat o influenţă mai 
mare decît ar putea sugera această cifră, prin intermediul diferitelor sale 
organizaţii legale. Cea mai importantă dintre acestea a fost Blocul Mun- 


14 Vasile Liveanu, „Date privind pregătirea şi desfăşurarea Congresului I al 
Partidului Comunist din România 44 , în Studii şi materiale de istorie contemporană , 
2, 1962, pp. 163-197. 

citoresc-Ţărănesc, pe care Partidul Comunist l-a creat în 1925, ca o orga¬ 
nizaţie de masă legală. 15 Blocul a cîştigat între 32 000-39 000 de voturi 
în alegerile parlamentare din 1926, 1927 şi 1928 şi un record de 74 000 
de voturi şi 5 locuri în Parlament în 1931. Dar după aceea sorţii săi la urne 
s-au micşorat şi, în 1933, guvernul a ordonat dizolvarea sa şi a altor orga¬ 
nizaţii legale ale Partidului Comunist. Partidul Comunist nu a devenit o 
forţă importantă în viaţa politică pînă în 1944, cînd Armata Sovietică a 
ocupat România. 153 

Mulţi dintre acei socialişti care, la congresul din mai 1921, respinseseră 
afilierea la Internaţionala Comunistă s-au întrunit în iunie pentru a înfi¬ 
inţa o nouă organizaţie socialistă. Federaţia Partidelor Socialiste din Ro¬ 
mânia era o asociere lipsită de coeziune între Partidul Social-Democrat 
din Vechiul Regat (după 1922, Partidul Socialist din România) şi partidele 
socialiste din Transilvania, Banat şi Bucovina. Toate se pronunţau pentru 
transformarea României dintr-o ţară „semifeudală 44 într-una capitalistă şi 
apoi socialistă, în concordanţă cu ideile elaborate de Constantin Dobro- 
geanu-Gherea în lucrarea Socialismul în ţările înapoiate. Inima şi sufle¬ 
tul federaţiei a fost Partidul Socialist din România, constituit din centrişti 
conduşi de Constantin-Titel Petrescu (1888-1957), figură de frunte a socia¬ 
lismului democratic românesc din perioada interbelică, şi apropiatul său 
colaborator, Ilie Moscovici (1885-1943). Ei s-au opus revoluţiei sociale pe 
temeiul că nu existau condiţiile pentru aceasta, date fiind înapoierea eco¬ 
nomică a ţării şi nivelul scăzut al conştiinţei de clasă a muncitorilor. Ca atare, 
ei au subliniat necesitatea dezvoltării pe mai departe a capitalismului şi a 
unei activităţi organizatorice susţinute în rîndurile muncitorilor. 

Un nou Partid Social-Democrat, reunind toate partidele regionale într-o 
singură organizaţie politică, a fost constituit în 1927, de către Titel Petrescu 
şi alţii, pentru a înlocui Federaţia, ce s-a dovedit prea greoaie pentru a 
servi drept nucleu al unei puternice mişcări socialiste şi muncitoreşti. Acesta 
s-a angajat să înlocuiască oligarhia financiară şi politică existentă cu o 
societate democratică bazată pe principiul egalităţii civile a tuturor cetăţe¬ 
nilor şi pe socializarea mijloacelor de producţie. Noul partid s-a străduit 
să se delimiteze de comunişti, insistînd că reformele pe care le cerea tre¬ 
buie să fie puse în practică prin procedurile democraţiei parlamentare şi 
nu prin preluarea pe cale revoluţionară a puterii. Acest program a rămas 

15 Florea Dragne, „Blocul Muncitoresc-Ţărănesc 44 , în Organizaţii de masă legale 
şi ilegale, conduse sau influenţate de PCR, I, Bucureşti, 1970, pp. 258-310. 

I5a O privire de ansamblu asupra activităţilor Partidului Comunist în perioada inter¬ 
belică vezi Keith Hitchins, „Mişcarea comunistă din România, 1917-1944“, în Idem, 
Mit şi realitate în istoriografia românească, Bucureşti, 1997, pp. 215-257. 

documentul de bază al social-democraţiei româneşti pînă după cel de-al 
Doilea Război Mondial. 

Succesele social-democraţilor în talmeş-balmeşul politicilor electorale 
interbelice nu au reuşit nici pe departe să satisfacă aşteptările liderilor lor. 
In 1928, partidul s-a aliat cu Partidul Naţional-Ţărănesc în scopul de a-i 
înfrînge pe liberali şi, prin aceasta, de a întări instituţiile politice demo¬ 
cratice. Efortul a fost încununat de succes, întrucît naţional-ţărăniştii au 
obţinut o victorie răsunătoare, cîştigînd 329 de locuri în Camera Deputa¬ 
ţilor. Social-democraţii au cîştigat 9 locuri, dar au fost dezamăgiţi de 
faptul că naţional-ţărăniştii n-au reuşit să procedeze rapid la realizarea 
reformelor sociale şi politice. In alegerile ulterioare, Partidul Social-De- 
mocrat a prezentat liste separate de candidaţi, dar avea să constate un 
declin în voturile primite, de la un record de 101 068 de voturi (3,4 la sută) 
şi 7 deputaţi în 1932, la numai 37 672 voturi (1,3 la sută) şi nici un depu¬ 
tat în 1933. Partidul nu avea să mai fie reprezentat în Parlament pînă în 
1946. Declinul şanselor politice socialiste, marcat şi de o scădere a număru¬ 
lui membrilor acestui partid, a fost determinat în principal de dezamăgirea 
generată de nereuşita partidului în a obţine vreo îmbunătăţire semnifica¬ 
tivă a situaţiei clasei muncitoare. 

* 

Formaţiunile politice de dreapta erau relativ lipsite de importanţă în anii 
’20. Diferitele încercări din primii ani ai deceniului de a constitui o miş¬ 
care fascistă românească, după modelul aceleia din Italia lui Mussolini, 
n-au reuşit să atragă mai mult decît o mînă de membri. Nici experimentele 
cu naţional-socialismul nu au avut o soartă mai bună. 16 Pînă la sfîrşitul 
deceniului, sloganurile lor în legătură cu schimbarea economică şi socială 
radicală au avut doar un slab ecou, mai ales pentru că economia era rela¬ 
tiv stabilă, iar majoritatea populaţiei era încă încrezătoare că democraţia 
politică va reuşi să rezolve problemele economice şi sociale presante. 

Una dintre acestea continua să alimenteze mişcările de dreapta — anti- 
semitismul. In nici un caz fenomen postbelic, antisemitismul putea în forma 
sa modernă să-şi regăsească originile cel puţin în primele decenii ale seco¬ 
lului al XlX-lea, cînd imigraţia evreiască în Principate dobîndise proporţii 
masive. La început, mulţi români priveau concurenţa economică evreiască 
ca principala ameninţare la adresa dezvoltării naţionale, dar, în a doua jumă- 
tate a secolului, antisemitismul a luat o tentă culturală şi rasială. In perioa¬ 
da interbelică, expresii tipice ale formelor sale mai virulente se regăsesc 
la Nicolae C. Paulescu (1869-1931), profesor de fiziologie la Universitatea 


16 Armin Heinen, Die Legion „ ErzengelMichael 44 in Rumănien, Munchen, 1986, 
pp. 115-118. 

din Bucureşti, şi Alexandru C. Cuza (1857-1947), profesor de economie 
politică la Universitatea din Iaşi. Primul era convins că evreii din România 
— care, insista el, dominau deja comerţul şi industria — nu vor fi mulţu¬ 
miţi pînă ce nu vor fi subjugat complet populaţia autohtonă şi nu vor fi 
transformat ţara într-o nouă Palestină. Asemenea lui Paulescu, Cuza gîn- 
dea că evreii nu vor putea fi niciodată asimilaţi şi că trebuie, din cauza 
modului lor de viaţă „parazitar 41 , a religiei lor şi a „amestecului rasial dege- 
nerat“, să fie expulzaţi din ţară. 

După Primul Război Mondial, Cuza şi Paulescu au încercat să dea o formă 
organizată antisemitismului în creştere din universităţi, prin formarea 
Uniunii Naţional-Creştine, al cărei ţel era apărarea „intereselor economice, 
politice şi culturale ale românilor împotriva evreilor prin toate mijloacele 
legale“. în acelaşi an, 1922, un grup de studenţi de la Universitatea din 
Iaşi, condus de Comeliu Zelea-Codreanu (1899-1938), a format, cu binecu- 
vîntarea lui Cuza, Asociaţia Studenţilor Creştini, care a căutat să limiteze 
numărul evreilor admişi în Universitate. Dar nici una dintre aceste orga¬ 
nizaţii nu a avut structura coerentă pe care Codreanu şi adepţii săi înfocaţi 
din rîndurile studenţilor o considerau necesară pentru a-şi atinge scopurile. 
Aceştia l-au convins pe Cuza să constituie un partid oficial capabil să 
mobilizeze opinia publică şi să exercite influenţă în cercurile înalte. în 
1923, Cuza a creat Liga Apărării Naţional-Creştine, care şi-a propus în 
primul rînd excluderea evreilor din toate domeniile vieţii economice şi 
culturale şi educarea tineretului în spirit creştin şi naţionalist. Totuşi, 
deosebiri fundamentale între aripile Cuza şi Codreanu din partid au con¬ 
tinuat să existe. Primul concepea Liga nu ca un partid, ci ca un focar al 
unei largi mişcări naţionale, aşezată deasupra partidelor politice, şi pleda 
pentru metode legale de luptă şi pentru o schimbare în conştiinţa populară 
prin intermediul educaţiei ca mijloc de atingere a scopurilor. Cel de-al 
doilea dorea cu tot dinadinsul să aibă la dispoziţia sa un partid bine orga¬ 
nizat, care să se dedice unei agresive campanii antisemite şi care să fie 
gata să uzeze de toate mijloacele necesare pentru a-şi atinge scopul. Aceste 
deosebiri au condus în cele din urmă la o ruptură deschisă între cei doi 
bărbaţi, Codreanu şi adepţii săi formînd propria lor organizaţie. Legiunea 
Arhanghelului Mihail, în 1927. 

Cuza a continuat să urmărească tipul său de antisemitism şi de naţio¬ 
nalism prin intermediul presei, adunărilor publice şi Parlamentului. Liga 
a avut un succes modest în alegerile din 1931 (3,89 la sută din voturi şi 
8 locuri), 1932 (5,32 la sută din voturi şi 11 locuri) şi 1933 (4,47 la sută 
din voturi şi 9 locuri). Pentru a mări şansele partidului său, Cuza a fost 
de acord să fuzioneze cu Partidul Naţional-Agrar, pe care poetul Octavian 

Goga îl constituise în 1932, după o masivă defecţiune din Partidul Po¬ 
porului al lui Averescu. Noul partid, ce a luat fiinţă în 1935 şi a fost cunoscut 
ca Partidul Naţional-Creştin, se baza pe micii comercianţi din Moldo¬ 
va, Basarabia şi Transilvania, care se simţeau copleşiţi de concurenţa oli¬ 
garhiei financiare şi industriale liberale, şi pe mica burghezie a oraşelor 
şi satelor, care se simţea abandonată de alte partide. Goga şi Cuza erau 
de acord cu necesitatea unei monarhii puternice şi cu un sistem politic 
autoritar, cu numerus clausus pentru minorităţi în toate instituţiile şi între¬ 
prinderile şi cu limitări în privinţa drepturilor cetăţeneşti acordate evreilor 
după 1918. 17 

In anii ’30, organizaţia condusă de Codreanu a dobîndit ascendent în cadrul 
dreptei. El însuşi avea un puternic sens al misiunii şi, convins că Dumnezeu 
îl alesese să conducă poporul român în „direcţia însănătoşirii sale“, părea 
să nu fi avut niciodată dubii în legătură cu judiciozitatea drumului pe care 
îl alesese. El nu a adoptat nici o poziţie în problemele politice şi sociale 
concrete, s-a limitat doar la vagi generalizări în legătură cu datoria şi nece¬ 
sitatea unei regenerări morale a societăţii. Evident, în toate luările sale de 
cuvînt, manifesta dispreţ pentru „programe 1 * şi insista asupra necesităţii unui 
„om nou“, a unui om de acţiune care să preia conducerea treburilor ţării. 
Dar forţa motrice a mesianismului său era antisemitismul. El nu a fost influ¬ 
enţat de naţional-socialismul german, ci s-a dezvoltat în condiţiile speci¬ 
fice româneşti. Aşa cum Codreanu însuşi a explicat, el fusese împotriva 
evreilor înainte să fi auzit măcar de Hitler, întrucît era convins că aceştia 
erau cauza crizei care se resimţea în toate domeniile vieţii româneşti.' 8 

Codreanu a creat în 1930 o aripă militară a Legiunii, pe care a numit-o 
Garda de Fier şi care a ajuns să desemneze întreaga organizaţie. întrucît 
şi-a asumat o formă caracteristică, Garda se asemăna fascismului german 
şi italian cu uniformele şi saluturile sale şi cu glorificarea conducătoru¬ 
lui — Căpitanul —, dar toate acestea erau pur formale. Substanţa fas¬ 
cismului românesc — antisemitismul, creştinismul ortodox (într-o formă 
distorsionată) şi cultul ţăranului ca personificare a omului neprihănit — 
venea din surse autohtone. Ostilitatea tradiţională faţă de cosmopolitism, 
raţionalism şi industrializare şi-a găsit o expresie primitivă. Lipsea însă 
o ideologie. Liderii Gărzii au ignorat propunerile lui Mihail Manoilescu 
privind un stat corporatist românesc, afirmînd că apariţia unui om nou 
trebuia să preceadă adoptarea de programe, întrucît, altfel, instituţiile ar 
fi consolidat pur şi simplu societatea „coruptă" existentă. 


17 Gheorghe T. Pop, Caracterul antinaţional şi antipopular al activităţii Partidului 
Naţional-Creştin, Cluj-Napoca, 1978, pp. 121-166. 

18 C. Zelea-Codreanu, Pentru legionari , Madrid, 1968, pp. 412-424. 

Intre alegerile din 1931 şi 1937, Garda de Fier a devenit o mişcare de 
masă, care, de la 1 la sută, a ajuns să dobîndească 15,58 la sută din voturi. 
Partea cea mai importantă a electoratului său se recruta din rîndurile tine¬ 
retului şi din mediul urban, dar mişcarea trecea dincolo de limitele de clasă, 
prezentînd în acelaşi timp atracţie pentru ţărani şi clerul rural, elemente 
ale muncitorimii urbane şi ale burgheziei, precum şi pentru cei aflaţi la pe¬ 
riferia societăţii. Conducerea Gărzii în acest moment de vîrf al ei era alcă¬ 
tuită din indivizi aparţinînd clasei mijlocii, cu studii universitare, dar naţio¬ 
nalismul său îi atrăgea pe toţi care se simţeau înstrăinaţi de un sistem politic 
şi social ce le părea creat în afara şi în dauna „realităţilor româneşti". 


EXPERIMENTUL DEMOCRATIC, 

1919-1930 

Instabilitatea politică a marcat cei trei ani ce au urmat sfîrşitului Primului 
Război Mondial, întrucît guvernele care s-au succedat s-au confruntat cu 
probleme economice şi politice grave, determinate sau amînate de război 
şi de integrarea noilor provincii în statul naţional lărgit. După reîntoarcerea 
Regelui şi a administraţiei la Bucureşti, ca urmare a retragerii forţelor ger¬ 
mane, un guvern liberal, condus de Ionel Brătianu, a fost instalat la sfîrşi- 
tul lunii noiembrie 1918. Alegerea liberalilor pentru a conduce România 
postbelică a reflectat imensa lor putere economică şi influenţa lor la Palat. 
A fost, în mare, o alegere populară. Toate acele elemente ale populaţiei 
care erau doritoare să menţină „ordinea" l-au salutat, întrucît în acel 
moment liberalii erau cea mai stabilă şi cea mai puternică forţă politică 
din ţară şi, ca atare, cea mai capabilă să rezolve ceea ce era larg percepută 
ca o situaţie revoluţionară în creştere. Politicienii liberali împărtăşeau 
această opinie în privinţa misiunii lor şi, aproape imediat după asumarea 
funcţiei, partidul a procedat la aprobarea reformelor electorală şi agrară 
promise în timpul războiului. 

în ciuda hotărîrii lor aparente de a acţiona urgent în vederea unei schim¬ 
bări fundamentale, liderii liberali priveau cu sentimente amestecate refor¬ 
ma electorală şi cea agrară. Pe de o parte, se bucurau că extinderea sufra¬ 
giului va submina sprijinul dat rivalilor lor conservatori, dar, pe de altă 
parte, erau îngrijoraţi că reforma electorală va consolida vechile partide 
şi va încuraja constituirea altora noi, care, după toate aparenţele, aveau 
să slăbească influenţa Partidului Liberal în Vechiul Regat şi să-i împiedice 
activitatea organizatorică în noile provincii. Astfel de considerente pot expli- 
ca de ce aceştia au continuat să amîne alegerile. In ceea ce priveşte reforma 

agrară, ei s-au exprimat clar, declarînd că vor proceda cu prudenţă la expro¬ 
prierea şi la împărţirea pămîntului în favoarea ţăranilor, pentru că, deşi 
salutau ocazia ivită de a distruge forţa economică a moşierilor conser¬ 
vatori, erau hotărîţi să apere proprietatea particulară. 

în vara anului 1919, Brătianu şi aderenţii săi îşi dăduseră seama că ale¬ 
gerile parlamentare nu mai puteau fi amînate, întrucît neliniştea populaţiei 
şi presiunea exercitată de alte partide politice erau în continuă creştere. 
Credeau, de asemenea, că o victorie puternică a guvernului în alegeri i-ar 
putea impresiona pe Aliaţi la Conferinţa de Pace şi i-ar putea convinge 
să accelereze recunoaşterea statului român unitar. Planul lor era să cedeze 
temporar guvernarea unui cabinet fantomă, care să organizeze alegerile 
în manieră tradiţională, dar în beneficiul liberalilor, în timp ce ei înşişi 
şi-ar fi menţinut neschimbat întregul aparat politic liberal. Apoi, o dată 
cu victoria liberalilor în alegeri, guvernul urma să le restituie puterea, creîn- 
du-se astfel aparenţa că partidul liberal a fost instalat în funcţie prin apro¬ 
bare publică. Cu un astfel de mandat, Brătianu şi adepţii săi erau siguri 
că vor putea să dărîme orice opoziţie şi să treacă fără obstacole la înde¬ 
plinirea programelor lor. 

Liberalii au făcut o eroare de calcul. Ei nu au luat în considerare forţa 

% 

partidelor regionale şi ţărăneşti. Partidul Naţional Român, care controla 
Consiliul Dirigent — administraţia interimară a Transilvaniei — era atot¬ 
puternic în acea provincie. Partidul Ţărănesc a fost deosebit de activ în 
constituirea organizaţiilor sale în Vechiul Regat şi a răpit mult din spri¬ 
jinul ţărănesc al liberalilor. Alegerile din noiembrie 1919 au fost astfel 
un şoc dur pentru liberali. Partidul lor a primit numai 22 la sută din voturi 

A 

şi a obţinut 103 locuri de deputaţi, din totalul de 568. In plus, toate locurile 
lor erau asigurate prin voturile din Vechiul Regat. Era pentru prima dată 
cînd aparatul administrativ al guvernului nu reuşise să asigure o majori¬ 
tate absolută partidului care organiza alegerile. Partidul Naţional Român 
a cîştigat cel mai mare număr de locuri, 169, în timp ce Partidul Ţărănesc 
a obţinut 61. Alegerile au pus în evidenţă efectele votului universal asupra 
echilibrului tradiţional de forţe politice şi au reprezentat un semnal pen¬ 
tru toate partidele, în special pentru liberali, că trebuie să aibă puternice 
organizaţii în toate provinciile. Alegătorii au folosit, de asemenea, prile¬ 
jul pentru a exprima atît insatisfacţia faţă de vechile partide, cît şi spe¬ 
ranţa că noile partide, Naţional şi Ţărănesc, vor găsi într-un fel soluţiile 
corecte pentru problemele economice şi sociale presante. 

O coaliţie de partide, condusă de Partidul Naţional Român, Partidul Ţă¬ 
rănesc şi Partidul Ţărănesc Basarabean, a format un guvern al aşa-numi- 
tului „Bloc Parlamentar" în decembrie 1919, avîndu-1 pe Alexandru Vaida- 

Voevod, din Partidul Naţional, drept prim-ministru. Programul politic şi 
economic al blocului era democratic şi reprezenta o ruptură clară cu tre¬ 
cutul. 19 Legislaţia propusă de Ion Mihalache, ministrul Agriculturii, care 
urma să împlinească promisiunea referitoare la o reformă agrară, era supe¬ 
rioară decretului liberal din 1918. Nicolae Lupu, la rîndul său, a introdus 
un proiect de lege care limita rolul jandarmeriei în zonele rurale şi, apoi, 
un altul care modifica, în favoarea chiriaşilor, legea cu privire la casele 
cu chirie din centrele urbane, ambele, aşa cum s-a exprimat el însuşi, în 
conformitate cu „spiritul democratic al timpului”. Alte proiecte de legi 
plănuite de Bloc ar fi eliminat accizele la produsele de primă necesitate, 
ar fi introdus impozitul progresiv pe venituri, ar fi instituit un salariu minim 
şi ziua de muncă de 8 ore. Toate aceste măsuri, în mod special proiectul 
privind reforma agrară, au stîmit un val de proteste în afara Blocului şi 
chiar în interiorul său, din partea acelor elemente care se opuneau 
reformelor „exagerate”. Blocul, o coaliţie ce nu avea nici un corp unic 
de principii şi nici o organizaţie unită, era lipsit de disciplina necesară 
pentru îndeplinirea unui astfel de program ambiţios şi controversat. 
Opoziţia unită a Palatului, a Regelui şi a lui Averescu, care se afla la 
apogeul popularităţii sale şi care dorea din tot sufletul să-şi asume pu¬ 
terea, a paralizat guvernul, care a demisionat în cele din urmă, în martie 
1920. Brătianu, acţionînd în culise, l-a convins pe Rege să constituie un 
guvern „puternic”, adică unul capabil să preîntîmpine adoptarea unor 
reforme radicale, ca acelea propuse de Partidul Ţărănesc. Intrucît acesta 
şi liberalii nu erau pregătiţi să formeze un guvern. Regele i-a încredinţat 
mandatul lui Averescu. 

Averescu a preluat funcţia promiţînd „ordine” şi „armonie socială”. Dornic 
să formeze un guvern cu adevărat naţional, el şi-a recrutat membrii cabi¬ 
netului din toate provinciile şi din rîndul acelor persoane care reprezen¬ 
tau clasa mijlocie şi a celor puţini care priveau cu simpatie ţărănimea. 
Pentru a se asigura de victorie în alegerile următoare, el a realizat un pact 
electoral cu Partidul Conservator al lui Take Ionescu şi cu Partidul Liberal 
şi a reuşit astfel să creeze o aliniere a forţelor care se opuneau unei schim¬ 
bări semnificative în plan social şi politic. Alegerile din mai, în care guver¬ 
nul s-a angajat în forţă, pentru a-şi asigura victoria, au adus Partidului 

A 

Poporului 206 locuri în Camera Deputaţilor. In ordine, cel mai mare număr 
de locuri revenea Partidului Naţional (27) şi Partidului Ţărănesc (25). 


19 Gh. Buzatu, „Un capitol de istorie politică — constituirea, guvernarea şi dis¬ 
pariţia «Blocului Parlamentar» (1919-1920)“, în Anuarul Institutului de Istorie şi 
Arheologie , 13, 1976, pp. 133-146. 

Cea mai dificilă problemă cu care se confrunta noul guvern era refor¬ 
ma agrară. Averescu însuşi se afla în dilemă. Pe de o parte el recunoştea 
necesitatea de a-şi mări popularitatea în rîndurile ţăranilor, printr-o împărţire 
generoasă a pămîntului, dar, pe de altă parte, trebuia să demonstreze faţă 
de liberali şi conservatori, care erau principalii săi sprijinitori, angajarea 
sa în slujba „ordinii“. De aceea, la început a acţionat lent, dar agitaţia 
crescîndă a unei ţărănimi nerăbdătoare a obligat guvernul, în martie 1921, 
să supună Parlamentului o primă serie de legi, care să realizeze o reformă 
agrară definitivă. Proiectul de lege al guvernului a întîmpinat o puternică 
opoziţie din partea deputaţilor Partidului Ţărănesc, întrucît era mai mo¬ 
dest sub raportul prevederilor decît propriile lor proiecte de legi, dar, în 
cele din urmă, a fost adoptat, în iulie, în forma dorită de către guvern. 

Averescu s-a confruntat şi cu alte probleme economice presante. Pentru 
a sprijini refacerea de după război, guvernul său a înfiinţat prin decret o 
societate pe acţiuni, „Reconstrucţia 44 , avînd 40 la sută capital de stat. 
Averescu a făcut astfel cunoscută intenţia sa de a urma politica liberală 
a iniţiativei de stat în dezvoltarea economică. O altă piatră de hotar a politicii 
economice a guvernului a fost stabilitatea financiară, pe care politicienii, 
atît cei din interiorul guvernului, cît şi cei din afara lui o recunoşteau a fi 

A 

baza dezvoltării industriale şi agricole. In scopul de a depăşi efectele dezas¬ 
truoase ale deficitelor imense din bugetul anual, creşterea datoriei externe 
şi asemenea paliative precum sporirea masei monetare în circulaţie, minis¬ 
trul de Finanţe, Nicolae Titulescu, a propus cea mai cuprinzătoare refor¬ 
mă fiscală din România de pînă atunci. Proiectul său, ce se baza pe o mare 
creştere a impozitelor, a fost aprobat de către Parlament în iunie 1921. Dar 
legea nu a avut efectele dorite. Liberalii i s-au opus, întrucît cerea sacrifi¬ 
cii financiare din partea simpatizanţilor lor aparţinînd clasei mijlocii, iar 
crizele economice şi financiare internaţionale ale anilor ’20 au dat peste 
cap premisele acestei legi. 

Cu toate că venise la putere cu acordul Partidului Liberal, Averescu s-a 
arătat puţin preocupat de interesele economice liberale, aşa cum se arăta¬ 
seră măsurile fiscale ale lui Titulescu, şi plănuia, în mod evident, să rămînă 
mult timp la putere. Liberalii au replicat prin orchestrarea unui asalt pu¬ 
blic frontal împotriva politicii lui Averescu şi prin organizarea unei cam¬ 
panii subtile de culise pentru a submina credibilitatea acestuia la Palat. 
Manevrele respective, la care s-a adăugat disensiunea din cadrul propriu¬ 
lui partid, l-au convins pe Averescu să demisioneze în decembrie 1921. 20 


20 1. Ciupercă, „împrejurările venirii liberalilor la putere în ianuarie 1922 44 , în 
Anuarul Institutului de Istorie şi Arheologie , 9, 1972, pp. 349-379. 

Următorii şapte ani au fost o perioadă de relativă stabilitate politică. 
Ei au fost dominaţi de liberali, care s-au aflat la putere pînă în noiembrie 
1928, exceptînd intervalul martie 1926-iunie 1927, cînd Averescu s-a reîn¬ 
tors pentru scurt timp. Ionel Brătianu, care a devenit prim-ministru în 
ianuarie 1922, controla Partidul Liberal şi, prin intermediul acestuia, întrea¬ 
ga ţară, şi exercita o influenţă enormă asupra Palatului. Dar partidul său, 
din cauza căilor autoritare de guvernare şi datorită disponibilităţii sale 
pentru industrie şi comerţ exterior, era lipsit de un larg sprijin popular. A 
păstrat puterea manipulînd alegerile şi profitînd de lipsa de unitate a opo¬ 
ziţiei. Alegerile parlamentare din martie 1922 oferă un exemplu tipic al 
comportamentului său. Liberalii au repurtat o victorie decisivă — 222 de 
locuri (din 369) faţă de 40 de locuri ale Partidului Ţărănesc, 26 ale Parti¬ 
dului Naţional şi numai 13 ale Partidului Poporului. Discrepanţa izbitoa¬ 
re între numărul total al voturilor obţinute la aceste alegeri şi cel al voturilor 
obţinute cu doi ani înainte, cînd Partidul Poporului dobîndise 206 locuri, 
iar liberalii numai 16, sugerează că liberalii conduseseră alegerile cu toa¬ 
tă eficienţa tradiţională a unui partid aflat la putere. Dar alegerile din 1922 
au fost diferite cel puţin dintr-un punct de vedere faţă de cele precedente, 
dat fiind că Partidul Liberal anunţase că va considera noul parlament drept 
o adunare constituantă, a cărei principală sarcină va fi aceea de a redac¬ 
ta o nouă constituţie. Campania electorală, în consecinţă, a fost mai anima¬ 
tă ca de obicei, întrucît toate partidele doreau să aibă o contribuţie cît mai 
mare în elaborarea noii legi fundamentale. Atît liberalii, cît şi aliaţii lor 
au obţinut destule locuri — mai mult de două treimi — pentru a asigura 
adoptarea unei constituţii pe placul lor. 

Guvernul Brătianu a prezentat proiectul său de constituţie Camerei Depu- 
taţilor la 5 martie 1923. In următoarele 16 zile, a avut loc o dezbatere apri¬ 
gă asupra prevederilor-cheie. Liberalii şi sprijinitorii lor erau hotărîţi să 
menţină şi să consolideze statul centralizat unitar şi să limiteze posibili¬ 
tatea indivizilor şi a asociaţiilor de a-i contesta autoritatea. Partidul Naţional 
şi, în mod special, Partidul Ţărănesc se luptau să extindă drepturile şi liber¬ 
tăţile individuale şi să asigure accesul la viaţa politică a tuturor cetăţe¬ 
nilor, pe baze egale. 21 

Liberalii au avut cîştig de cauză. Proiectul lor, neschimbat în punctele 
esenţiale, a fost aprobat de către Camera Deputaţilor la 26 mai, iar a doua 
zi de către Senat, şi a fost promulgat prin Decret Regal la 28 mai. Noua 


21 Disputele cu privire la prevederile noii constituţii sînt analizate de 1. Ciupercă, 
„Relaţiile între partidele politice burgheze în timpul elaborării Constituţiei din 1923“, 
în Anuarul Institutului de Istorie şi Arheologie, 10, 1973, pp. 335-359. 

Constituţie, într-un anumit sens, extindea prevederile Constituţiei din 1866 
la noile provincii. Principiile fundamentale ce stăteau la baza ambelor con¬ 
stituţii erau asemănătoare. Constituţia din 1923 asigura libertăţi civile largi 
şi drepturi politice tuturor cetăţenilor, dar lăsa pe seama legislativului sta¬ 
bilirea detaliilor cu privire la modalitatea în care aceste libertăţi şi drepturi 
urmau să fie exercitate. A fost reafirmată ideea centralizării administrative, 
puterile administraţiei locale au fost strict circumscrise, iar Coroana şi 
birocraţia au păstrat puteri discreţionare în interpretarea şi aplicarea preve¬ 
derilor Constituţiei. 22 

De-a lungul celor patru ani de guvernare, liberalii şi-au îndreptat atenţia 
spre dezvoltarea economiei, în special a industriei. Cea mai mare parte 
a legislaţiei lor a vizat perspectiva, aşa cum a fost legea aprobată în 1924, 
prevăzînd dezvoltarea puterii hidraulice, în scopul de a asigura sporirea 
energiei disponibile pentru dezvoltarea industriei. Continuînd politicile 
de dinainte de război, ei au introdus măsuri numeroase de încurajare direc¬ 
tă a industriei şi de îmbunătăţire a sistemului de transporturi. S-au asigu¬ 
rat că atît ei, cît şi prietenii lor vor avea de cîştigat din toate aceste măsuri 
şi că îşi vor menţine controlul asupra economiei, după ce vor fi fost 
obligaţi să se retragă de la guvernare. Două măsuri au reflectat îndeosebi 

A 

atitudinea şi scopurile lor. In 1924, guvernul şi-a anunţat intenţia de a naţio¬ 
naliza bogăţiile minerale ale ţării, în mod special petrolul. Liberalii erau 
împinşi de dorinţa de a asigura controlul capitalului autohton asupra uneia 
din resursele naturale cele mai importante ale ţării şi de a reduce pârtiei- 

A 

parea societăţilor străine, deja dominante, în industria petrolieră. In ace¬ 
laşi an, ei au iniţiat legislaţia pentru „comercializarea" întreprinderilor 

A A 

economice administrate de stat. In acest caz, scopul a fost dublu. In primul 
rînd, să oblige aceste societăţi să devină rentabile prin preluarea adminis¬ 
trării din mîinile funcţionarilor guvernamentali şi prin încredinţarea aces¬ 
teia specialiştilor financiari şi economici şi, în al doilea rînd, să permită 
capitalului privat să participe la exploatarea proprietăţilor de stat, o măsură 
care ar fi deschis larg porţile liberalilor şi sprijinitorilor acestora. 

Spre sfîrşitul mandatului lor, liberalii au fost confruntaţi cu o chestiune 

A 

delicată: „problema Carol". Intrucît prinţul moştenitor a refuzat să se des¬ 
partă de metresa sa, Elena Lupescu, şi să se reîntoarcă acasă de la Paris, 
în decembrie 1925 Brătianu, cu sprijinul Regelui Ferdinand, l-a forţat pe 
Carol să renunţe la prerogativele sale de membru al familiei regale, inclu¬ 
siv la dreptul său la tron. Dar viaţa morală particulară a lui Carol a părut 


22 Angela Banciu, Rolul Constituţiei din 1923 in consolidarea unităţii naţionale. 
Bucureşti, 1988, pp. 76-102. 

a fi doar un pretext pentru eliminarea sa de la succesiune. El refuzase cu 
încăpâţînare să accepte tutela liberalilor, iar Brâtianu era sigur că acesta, 
Carol, va încerca să-i ţină în ffîu pe liberali şi să se impună ca factorul 
hotărîtor în viaţa politică, atunci cînd Ferdinand, care era bolnav, va muri. 
Aşa că Brătianu s-a decis să facă prima mişcare. Majoritatea liderilor poli¬ 
tici considerau acum chestiunea rezolvată şi erau doritori, după cum s-a 
exprimat luliu Maniu, să se ocupe de treburi mai importante. Dar pro¬ 
blema nu va dispărea, parţial datorită ambiţiei lui Carol, care nu putea fi 
uşor înfrînată, şi parţial datorită adversarilor liberalilor, care nu doreau 
să renunţe la o asemenea armă politică avantajoasă. 

La începutul anului 1926 începuse să fie clar că popularitatea liderilor 
liberali scăzuse în întreaga ţară. La alegerile comunale şi judeţene din fe¬ 
bruarie, în ciuda obişnuitei lor vigilenţe, ei n-au obţinut decît o treime din 
voturi. Aceasta, împreună cu alte semne, i-a convins că erau „epuizaţi 44 
şi că venise vremea să renunţe temporar la putere. 

Regele i-a încredinţat generalului Averescu mandatul de a forma un nou 
guvern în martie 1926. Alegerea lui Averescu a venit din partea lui Brătianu, 
pentru că Partidul Poporului era slab şi, după părerea sa, ar fi fost un instru¬ 
ment docil în mîinile liberalilor, iar angajamentul lui Averescu de a con¬ 
tinua politica liberală i-ar fi permis unui viitor guvem liberal să preia din 
mers puterea. Regele prefera o guvernare Maniu-Mihalache-Averescu, care 
ar fi consolidat opoziţia, ce se coalizase în timpul recentelor alegeri locale, 
şi ar fi constituit o contrapondere puternică a liberalilor, dar Brătianu atră¬ 
sese atenţia în legătură cu „tendinţele revoluţionare 44 ale Partidului Naţional 
şi ale celui Ţărănesc şi în ce priveşte posibilitatea reîntoarcerii lui Carol, 
în absenţa unui guvem puternic şi unit. 

Alegerile din mai au avut loc sub regimul stării de asediu, ce dădea ar¬ 
matei şi jandarmeriei mînă aproape liberă să se amestece în activităţile 
desfăşurate de partidele de opoziţie. N-a fost o surpriză pentru nimeni că 
Partidul Poporului a luat 53 la sută din voturi. Cu „prima 44 instituită o dată 
cu intrarea în vigoare a noii legi electorale, în martie 1926, acesta a cîşti- 
gat un covîrşitor procent de 75 la sută din mandate (292 din 387) în Camera 
Deputaţilor. Partidul Naţional şi Partidul Ţărănesc, care se uniseră într-un 
„cartel 44 electoral pentru a combate Partidul Liberal, au obţinut 27,7 la 
sută din voturi şi 69 de locuri, o performanţă remarcabilă date fiind împre¬ 
jurările neprielnice, ceea ce indica o solidă bază de sprijin. 

Liberalii au continuat să rămînă forţa conducătoare în noua guvernare, 
cu toate că aveau doar 16 locuri în Cameră. Controlul acestora asupra fi¬ 
nanţelor şi asupra economiei în general a rămas intact, dar Averescu era 
hotărît să-şi afirme independenţa prin realizarea unui ambiţios program 

legislativ, ce ar fi subminat poziţiile economice ale liberalilor. Neînţele¬ 
gerile privind în special politica tarifară au făcut ca antagonismele între 
cele două partide să se manifeste deschis. Curentul agrarian din Partidul 
Poporului, condus de către economistul Constantin Garoflid, cerea cu insis¬ 
tenţă reducerea impozitelor la importuri şi la exporturile agricole, în timp 
ce liberalii se concentrau spre promovarea industriei şi protejarea aces¬ 
teia împotriva concurenţei străine. 

Dat fiind că relaţiile lui Averescu cu liberalii se deteriorau, el căuta cu 
disperare o formulă care să-i permită rămînerea în funcţie. A luat contact 
cu Carol în străinătate, cerîndu-i să se întoarcă cu condiţia ca el, Averescu, 

A 

să rămînă şef al guvernului, dar Carol a refuzat. In atare situaţie, Averescu 
s-a gîndit să instituie un regim de dictatură personală. Aceste manevre l-au 
alarmat pe Brătianu, care, într-adevăr, l-a obligat pe Averescu să demisio¬ 
neze la 4 iunie 1927. Averescu nu reuşise să facă cine ştie ce în timpul 
scurtului său mandat. Simptomatică pentru paralizia guvernului său a fost 
lipsa de iniţiativă a acestuia în abordarea celor mai serioase probleme ale 
ţării — agricultura şi soarta nefericită a ţărănimii. Disputa cu liberalii şi 
demisia sa au pus capăt rolului lui de forţă însemnată în viaţa politică. 

Brătianu a format un nou guvern la sfîrşitul lui iunie. în cincisprezece 
zile trebuia creată o majoritate parlamentară. In alegerile din 7 iulie. Parti¬ 
dul Liberal a cîştigat aproape 62 la sută din totalul voturilor şi 318 locuri 

din cele 387 ale Camerei. Noul Partid National-Tărănesc a obtinut 22 la 

•* * * 

sută din voturi şi 54 de locuri, iar Partidul Poporului 1,9 la sută din voturi 
şi nici un loc. Aceste alegeri au fost semnificative din mai multe puncte 
de vedere. Atît extrema dreaptă, cît şi cea stîngă şi-au vădit slăbiciunea. 
Din partea dreptei. Liga Apărării Naţional-Creştine a lui Cuza a cîştigat 
doar 1,9 la sută, iar Legiunea Arhanghelului Mihail a lui Codreanu doar 
0,4 la sută din voturi, în timp ce pentru stînga, Partidul Social-Democrat 
s-a bucurat de 1,9 la sută, iar Blocul Muncitoresc-Ţărănesc de 1,2 la sută. 
Nici unul dintre acestea, dată fiind condiţia de 2 la sută, impusă de legea 
electorală din 1926, nu a obţinut vreun loc în Cameră. Demn de remarcat 
a fost şi numărul relativ mic de alegători care s-au prezentat la urne. Din cei 
3 586 086 alegători înregistraţi, doar 823 307 (22,6 la sută) şi-au exprimat 
votul, o cifră care sugerează că votul universal a avut un impact mai mic 
asupra vieţii politice decît gîndiseră atît sprijinitorii, cît şi adversarii săi. 

Reveniţi la putere, liberalii au preluat lucrurile de unde le lăsaseră în 
1926, dar nu totul a mers bine pentru ei, în ciuda majorităţii copleşitoare 
pe care o aveau în Parlament. Moartea Regelui Ferdinand, la 20 iulie 1927, 
i-a lipsit de o solidă sursă de sprijin pentru politica liberală. Deşi Brătianu 
îi alesese pe membrii Regenţei (prinţul Nicolae, fratele lui Carol; Miron 

Cristea, patriarhul Bisericii Ortodoxe Române şi Gheorghe Buzdugan, 
preşedintele Curţii de Casaţie), care acţiona în numele noului Rege Mihai, 
fiul minor al lui Carol, ascensiunea lui Carol la tron devenea o problemă 
politică serioasă. Un al doilea deces — acela al lui Ionel Brătianu, interve¬ 
nit la 24 noiembrie 1927, la vîrsta de 63 de ani — a fost chiar mai devas¬ 
tator pentru liberali, întrucît i-a lipsit de un lider indispensabil care ţinuse 
partidul unit şi îi asigurase conducerea. A fost urmat la conducerea par¬ 
tidului, inclusiv ca prim-ministru, de fratele său, Vintilă. Ca arhitect al 
politicii economice a partidului, încă din primii ani ai secolului acesta 
jucase un rol-cheie în politicile liberale, dar era lipsit de autoritatea fratelui 
său şi de discemămîntul politic al acestuia. Dar, nici unul dintre succe¬ 
sorii săi nu a putut să păstreze unite diversele facţiuni ale partidului şi să 
domine viaţa politică a ţării, aşa cum o făcuse Ionel Brătianu. 

Sub presiunea neîntreruptă a Partidului Naţional-Ţărănesc, care acuza 
guvernul liberal de practici neconstituţionale şi organiza mitinguri de masă 
pe teritoriul întregii ţări, pentru a trage un folos din larg răspîndita insa¬ 
tisfacţie faţă de guvernarea autoritară şi de politicile economice sectare 
ale liberalilor, Vintilă Brătianu a demisionat în noiembrie 1928. Cauza 
imediată pare să fi fost nereuşita guvernului de a obţine un împrumut extern 
imperios necesar, dar cauza reală era mult mai adîncă. Liberalii eşuaseră 
în cîştigarea încrederii ţărănimii — masa alegătorilor — şi, de asemenea, 
în punerea economiei ţării pe o bază solidă, cu toate că responsabilitatea 
nu era doar a lor. După cîteva încercări infructuoase ale liderilor altor par¬ 
tide de a forma guvernul, în cele din urmă Regenţa i-a încredinţat această 
sarcină lui Iuliu Maniu. 

Alegerile din decembrie 1928 au fost cele mai democratice din întreaga 
istorie a României; pentru prima dată, hotărîrea monarhiei (Regenţa) şi 
alegerea electoratului au coincis. Pentru a fi sigur, Maniu a luat obiş¬ 
nuitele măsuri preelectorale. A numit noi prefecţi în judeţe din rîndurile 
liderilor organizaţiilor locale ale partidului şi a înlocuit multe consilii 
comunale cu organisme interimare, alcătuite din susţinători ai naţional- 
ţărăniştilor. Dar, în acelaşi timp, la 19 noiembrie, el a desfiinţat cenzura 
tuturor publicaţiilor şi a limitat amestecul personalului administrativ şi 
al poliţiei în operaţiunile de votare. Naţional-ţărăniştii au fost aduşi la pu¬ 
tere de un electorat entuziast, convins că începea o eră nouă în istoria ţării 
lor şi că drepturile şi libertăţile îndelung promise vor deveni în cele din 
urmă o realitate. Nici un partid nu se bucurase de asemenea popularitate 
de la crearea regatului. Naţional-ţărăniştii au obţinut 77,7 la sută din voturi 
şi 348 de locuri (din 387); liberalii s-au plasat pe locul al doilea, cu 6,55 
la sută din voturi şi 13 locuri. 

Plini de entuziasm, naţional-ţărăniştii erau hotărîţi să schimbe modul 
în care fusese guvernată ţara şi fuseseră trataţi cetăţenii săi. Ei înţelegeau 
să descentralizeze administraţia şi să asigure drepturi civile şi politice tutu¬ 
ror cetăţenilor. Erau preocupaţi, de asemenea, de adoptarea unei politici 
economice în concordanţă cu realităţile economice, un scop pe care cău¬ 
tau să-l realizeze prin încurajarea liberei întreprinderi şi prin dezvoltarea 
întregului potenţial al agriculturii. 

Naţional-ţărăniştii erau convinşi că o guvernare democratică putea avea 
succes dacă li se permitea cetăţenilor să ia parte în mod normal la viaţa 
politică şi să dobîndească astfel experienţă în administrarea propriilor lor 
afaceri. Legislaţia, elaborată în principal de Constantin Stere, a fost votată 
în iulie 1929, dînd localnicilor un cuvînt mai greu în propriile lor treburi 
şi limitînd intervenţia birocraţiei centrale în administraţia locală. Scopul 
lui Stere şi al lui Maniu era acela de a schimba mentalitatea predominantă, 
potrivit căreia cetăţeanul era servitorul funcţionarului mai curînd decît 
invers. 

Naţional-ţărăniştii au plasat agricultura în centrul politicii lor econo¬ 
mice, deşi au remarcat, de asemenea, valoarea încurajării industriilor „nece- 

A 

sare“. In perioada relativ scurtă cît s-au aflat la guvernare, ei nu s-au dove¬ 
dit în măsură să rezolve problema agrară sau să adopte alte îmbunătăţiri 
de durată în economie, pe care aceştia şi sprijinitorii lor le aşteptau cu 
încredere. Insuccesele lor erau cauzate în parte de împrejurări asupra căro¬ 
ra nu aveau control, în special criza economică mondială. Dar naţional- 
ţărăniştii înşişi trebuie făcuţi şi ei răspunzători pentru continua suferinţă 
de la sate. Deşi preocuparea lor pentru ţărănime era autentică, ei tindeau 
să pună ţelurile politice înaintea celor economice. Erau dornici îndeosebi 
să întărească instituţiile politice democratice, ca o premisă esenţială pen¬ 
tru o economie liberă şi prosperă şi erau siguri că pînă la urmă cel ce va 
avea de cîştigat va fi ţăranul. Totuşi, ei nu au făcut din necesităţile ime¬ 
diate ale ţărănimii piatra unghiulară a politicii lor economice. Această situ¬ 
aţie derivă din dublul caracter al partidului lor: Ion Mihalache şi aripa sa 
aveau un program ţărănesc şi se străduiau să creeze un stat ţărănesc, în 
timp ce aripa Maniu (sau Partidul Naţional), ale cărei politici prevalau, 
în general, era legată prin scopuri şi concepţii de clasa mijlocie. 

Guvernul naţional-ţărănist a plecat de la putere pentru alte raţiuni decît 
cele economice. Atitudinea faţă de Carol a precipitat criza politică. Senti¬ 
mentul favorabil reîntoarcerii sale se dezvoltase în multe cercuri şi chiar 
Maniu accepta ideea cu anumite condiţii. Cînd Carol s-a reîntors specta¬ 
culos la Bucureşti, pe calea aerului, la 6 iunie 1930, Maniu s-a pronunţat 
împotriva proclamării sale imediate ca rege şi a insistat ca Elenei Lupescu 

să nu i se permită să revină în România. Atunci cînd Carol a respins aces¬ 
te condiţii, Maniu şi-a dat demisia, la 7 iunie. 23 George Mironescu i-a suc¬ 
cedat în fruntea guvernului naţional-ţărănesc, a cărui sarcină iniţială a fost 
să aranjeze restauraţia lui Carol. Obstacolele legale au fost repede înlă¬ 
turate şi, la 8 iunie, Parlamentul l-a repus pe Carol în toate drepturile şi 
privilegiile ca membru al familiei regale şi l-a proclamat Rege cu 485 de 
voturi pentru şi un vot împotrivă. După o oarecare ezitare, Maniu a fost 
de acord să conducă un nou guvern, dar neînţelegerile personale şi politice 
dintre el şi noul Rege erau ireconciliabile şi au făcut imposibilă o cola¬ 
borare de lungă durată. Cauza imediată a rupturii lor deschise a fost reîn¬ 
toarcerea doamnei Lupescu în România în august. Maniu l-a acuzat pe 
Carol nu numai că şi-a încălcat promisiunea de a se reconcilia cu soţia 
sa, dar şi că a încercat să-şi impună voinţa sa guvernului, un act pe care 
Maniu l-a caracterizat drept o încălcare a Constituţiei. Fiind exclusă o re¬ 
conciliere, Maniu a demisionat la 8 octombrie. Retragerea sa a însemnat 
o reafirmare a propriei sale integrităţi, dar nu moralitatea personală a 
Regelui a fost chestiunea prin care să se pună la încercare angajarea lui 
Carol faţă de o guvernare constituţională. 

Demisia lui Maniu a coincis cu începutul declinului Partidului Naţio- 
nal-Ţărănesc şi slăbirea instituţiilor parlamentare. Dar acest act a fost 
un simbol şi nu o cauză a năruirii speranţelor de democraţie politică 
autentică. 


DECLINUL DEMOCRAŢIEI, 
1930-1940 


Viaţa politică în anii ’30 a fost umbrită de un declin general al insti¬ 
tuţiilor democratice. Liberalii şi naţional-ţărăniştii, care asiguraseră supra¬ 
structura guvernării parlamentare, şi-au pierdut mult din elanul pe care-1 
arătaseră în deceniul precedent. Sfâşiaţi de facţionalism, ei păreau inca¬ 
pabili de o acţiune decisivă. Efectele crizei economice mondiale au con¬ 
tinuat să se facă simţite în decursul întregului deceniu, în special în rîndurile 
ţărănimii şi ale păturilor mai umile ale oraşelor, chiar dacă refacerea era 
în curs de desfăşurare în 1934. Greutăţi economice persistente au slăbit 
la rîndul lor sprijinul acordat partidelor tradiţionale şi i-au determinat pe 
mulţi să pună sub semnul întrebării eficienţa democraţiei parlamentare. 


23 Ioan Scurtu, Din viaţa politică a României, 1926-1947, Bucureşti, 1983, 
pp. 165-172. 



452 


ROMÂNIA, 1866-1947 


Regele Carol a încurajat aceste tendinţe, prin manifestarea deschisă a dis¬ 
preţului său pentru sistemul partidelor şi pentru democraţie, ca şi prin inten¬ 
sificarea eforturilor sale de a stabili un regim personal. Ceilalţi principali 
beneficiari ai larg răspînditei nemulţumiri faţă de instituţiile politice exis¬ 
tente nu erau partidele de stînga şi organizaţiile sindicale, slabe ambele, 
ci extrema dreaptă şi, în special. Garda de Fier. 

Demisia lui Maniu a fost urmată de o perioadă de instabilitate guver¬ 
namentală. Guvernul naţional-ţărănesc, condus de către Mironescu, de 
scurtă durată, a lăsat locul, în aprilie 1931, unui aşa-numit guvern de uni¬ 
une naţională, alcătuit de Partidul Liberal şi un număr de partide mai mici, 
avîndu-1 drept prim-ministru pe Nicolae Iorga, liderul unei puţin impor¬ 
tante grupări de aderenţi personali, numită Partidul Naţional ist-Democrat. 
Liberalii sprijiniseră cu puterea lor electorală această uniune, ca mod de 
restabilire a bunelor relaţii cu Palatul. Acest tip de guvern, format din 
tehnocraţi, servea admirabil scopurile Regelui. Acesta putea astfel să nu 
se mai bizuie pe partidele tradiţionale şi să promoveze noi talente, care 
nu mai erau condiţionate de loialitatea faţă de un partid şi care îi erau de¬ 
votate lui. în alegerile din iunie, uniunea naţională a cîştigat 47,5 la sută 
din voturi (Partidul Liberal singur a furnizat 32,5 la sută) şi, beneficiind 
de primă, a obţinut 289 de locuri în Cameră, faţă de cele doar 30 ale Par¬ 
tidului Naţional-Ţărănesc, al doilea partid ca mărime. Pentru prima dată 
de la scoaterea sa în afara legii, Partidul Comunist era reprezentat în Parla¬ 
ment prin Blocul Muncitoresc-Ţărănesc, ce a cîştigat 5 locuri (Parlamentul 
avea să invalideze ulterior mandatul acestor deputaţi). Un asemenea gu¬ 
vern eterogen s-a dovedit incapabil să se ocupe de problemele economice 
din ce în ce mai mari provocate de criză şi a fost forţat de Rege să demi¬ 
sioneze în iunie 1932. 

Carol a rechemat pe naţional-ţărănişti la guvernare, desemnîndu-1 pe 
Alexandru Vaida ca prim-ministru. Dar acesta a demisionat în octombrie, 
în primul rînd din cauza disputei cu Nicolae Titulescu — care conducea 
delegaţia română la negocierile privind încheierea unui pact de neagre¬ 
siune cu Uniunea Sovietică — pe tema politicii de urmat faţă de Uniunea 
Sovietică, şi, în al doilea rînd, din cauza disputei cu Maniu în legătură 
cu controlul politicii guvernamentale. Maniu i-a succedat ca prim-ministru, 
rămînînd în această funcţie pînă în ianuarie 1933, cînd a demisionat ca 
urmare a diferendelor cu Carol. Vaida a revenit, dar în acel moment Partidul 
Naţional-Ţărănesc era adînc scindat. Vaida şi sprijinitorii săi, care formau 
aripa dreaptă a partidului, acţionau mai mult ca liberali decît ca ţărănişti. 
Ei au înăbuşit grevele petroliştilor de la Ploieşti şi ale ceferiştilor de la 
Bucureşti în februarie 1933, au dizolvat organizaţiile legale ale Partidului 

Comunist şi toate celelalte organizaţii „antistatale" şi au proclamat legea 
marţială în cîteva oraşe. Vaida a simpatizat şi cu ţelurile naţionaliste ale 
Gărzii de Fier şi a încercat să o angreneze în lupta împotriva comuniştilor 
şi a partizanilor acestora. Asemenea acţiuni au înstrăinat majoritatea demo¬ 
cratică a partidului şi Vaida nu a reuşit astfel să obţină aprobare pentru 
introducerea unui numerus Valachicus, prin care intenţiona să limiteze 
numărul evreilor şi al altor minorităţi în administraţie, în diverse profe¬ 
siuni şi în universităţi. A demisionat în cele din urmă din funcţia de prim- 
ministru în noiembrie 1933, în special, după cum se pare, din pricina fap¬ 
tului că Regele Carol a fost nemulţumit de lipsa lui de fermitate faţă de 
Garda de Fier. 

Carol s-a orientat către liberali. Aflat acum sub conducerea fermă a lui 
Ion Gh. Duca, care-i devenise şef în 1930, la moartea lui Vintilă Brătianu, 

A 

Partidul Liberal se prezenta ca un partid al experienţei şi ordinii. In alegerile 
din decembrie, partidul a obţinut 51 la sută din voturi, pe care le datora 
în special eficientei sale maşini electorale. Programul său economic şi po¬ 
ziţia luată împotriva Gărzii de Fier au făcut să dobîndească sprijinul în 
rîndul multora dintre aceia care, de obicei, votau pentru candidaţii de cen¬ 
tru. Duca era hotărît să ia măsuri drastice împotriva „forţelor subversive" 
şi, în timpul campaniei electorale, una dintre cele mai violente din istoria 
României, guvernul a dizolvat Garda de Fier. Membrii Gărzii s-au răzbunat, 
asasinîndu-1 pe Duca la 29 decembrie. Gheorghe Tătărescu (1886-1957), 
subsecretar de stat la Ministerul de Interne în cîteva guverne liberale, în 
anii ’20, şi lider al tinerilor liberali, i-a succedat ca prim-ministru. 

In ciuda aparenţelor, Partidul Liberal nu va mai fi tăvălugul politic 
care fusese în anii ’20. Acum era grav scindat. Guvernul Tătărescu din 
anii 1934-1937 diferea foarte mult de vederile şi obiectivele conducerii 
tradiţionale a partidului, întrucît ministerele erau conduse de tinerii libe¬ 
rali, în timp ce aparatul de partid era dominat de bătrînii liberali. Cei din 
urmă au rămas credincioşi principiilor care călăuziseră partidul în anii ’20. 
Aceştia se opuneau extremei drepte şi au rămas ostili capitalului străin, 
în timp ce Tătărescu şi adepţii săi au tolerat, în anumite limite, Garda de 
Fier şi au deschis larg porţile conglomeratelor apusene. 

Mijlocul deceniului al patrulea a fost marcat de o mişcare constantă 
către dreapta. Deşi continua să ţină în afara legii Garda de Fier, guver¬ 
nul i-a permis totuşi să funcţioneze sub un nou nume — Totul pentru Ţară. 
Nici Carol, care se opunea Gărzii, nu a dorit de data asta să o elimine. 
Amîndoi, atît Carol cît şi Tătărescu, au căutat mai curînd să o folosească 
în propriile lor scopuri, ca un mijloc de a cîştiga sprijin din partea seg¬ 
mentelor naţionaliste în continuă creştere ale electoratului. Ei înşişi erau. 

la urma urmei, înclinaţi spre o guvernare autoritară. Tătărescu căuta pu¬ 
terea de a legifera prin decrete, atunci cînd Parlamentul nu era în sesiune, 
iar Carol, încetul cu încetul, a adunat elementele unui regim personal, pre¬ 
cum mişcarea de tineret regalistă, Straja Ţării, pe care a constituit-o în 
1934. Amîndoi erau sensibili la schimbările în situaţia internaţională. Au 
observat cu nelinişte ascensiunea statelor autoritare, în special a Germa¬ 
niei, în dauna Marii Britanii şi a Franţei. Nu a ignorat nici implicaţiile 
influenţei economice germane crescînde în România, ce încuraja dezvol- 
tarea şi îndrăzneala extremei drepte. In acelaşi timp, elementele demo¬ 
cratice, în special Partidul Naţional-Ţărănesc, se aflau în derută şi nu puteau 
să se opună în mod eficient aspiraţiilor regale de autoritarism sau venind 
din altă parte. 

Alegerile din 1937 au oferit ocazia unei puternice încercări de forţe între 
democraţie şi autoritarism. 24 Cînd a ajuns la capătul mandatului, în noiem¬ 
brie, guvernul liberal a demisionat; Carol i-a cerut lui Ion Mihalache să 
formeze un guvern naţional-ţărănesc, dar Mihalache s-a opus introducerii 
lui Vaida în guvern şi a refuzat mandatul, Carol întorcîndu-se din nou spre 
Tătărescu. In plină campanie electorală, Maniu şi-a asumat conducerea 
opoziţiei. Scopul său principal era răsturnarea guvernului Tătărescu şi, 
în acest scop, el a semnat un pact electoral cu Codreanu, liderul Gărzii 
de Fier, şi cu Gheorghe Brătianu, şeful unei grupări liberale disidente. De¬ 
sigur, Maniu nu avea nici o simpatie pentru Garda de Fier sau pentru dicta¬ 
tură, dar credea că Garda ar putea fi de folos pentru a descuraja guvernul 
să recurgă la tradiţionala folosire a tacticilor de mînă forte în timpul ale¬ 
gerilor. Partidul Naţional-Ţărănesc şi Garda nu au prezentat liste comune 
de candidaţi; ele au căzut pur şi simplu de acord să sprijine alegeri libere. 
Cu toate acestea, pactul a dat Gărzii o oarecare respectabilitate, ce i-a per¬ 
mis să-şi lărgească audienţa în rîndul electoratului. 25 Rezultatele votului 
au fost şocante: Partidul Liberal a cîştigat într-adevăr majoritatea (35,9 
la sută) şi cele mai multe locuri în Cameră (152), dar nu a obţinut cele 
40 la sută din voturi, necesare pentru a căpăta prima şi, o dată cu aceasta, 
majoritatea în Cameră. Pentru întîia oară în istoria parlamentarismului 
românesc, un guvern pierduse alegerile. Extrema dreaptă obţinuse cîşti- 
guri importante. Garda de Fier, prin intermediul partidului său. Totul pen¬ 
tru Ţară, şi-a asigurat 15,58 la sută din voturi şi a obţinut 66 de locuri, 
devenind cel de-al treilea partid din Parlament, după naţional-ţărănişti, 

24 C. Enescu, „Semnificaţia alegerilor din decemvrie 1937 în evoluţia politică 
a neamului românesc", în Sociologie românească, 2/11-12, 1937, pp. 512-526. 

25 Armin Heinen, Die Legion, pp. 346-352. 

care au obţinut 20,4 la sută din voturi şi 86 de locuri. Recent formatul 
Partid Naţional Creştin s-a descurcat de asemenea bine. Naţionalist şi anti¬ 
semit, el a obţinut 9,2 la sută din voturi şi 39 de locuri. Partidele de dreap¬ 
ta şi-au datorat în mare măsură succesul concentrării asupra problemelor 
sociale şi economice imediate, ceea ce le-a atras importante elemente ale 
electoratului. Ele s-au străduit să creeze impresia că erau partide tinere 
şi novatoare şi că vor găsi soluţii problemelor pe care liberalii şi naţio- 
nal-ţărăniştii le eludaseră. Dacă nu altceva, alegerile i-au trezit la realitate 
pe liderii partidelor Naţional-Ţărănesc şi Liberal, ca şi pe Carol, făcîndu-i 
să-şi dea seama de iminentul pericol al dictaturii gardiste. 

Tătărescu a demisionat la 28 decembrie 1937 şi, în aceeaşi zi, Carol 
i-a cerut lui Octavian Goga, şeful Partidului Naţional Creştin, să formeze 
un guvern. Coaliţia pe care a reuşit s-o realizeze părea sortită să se destrame 
de la început, întrucît a inclus în aceasta membri ai Partidului Naţional- 
Ţărănesc. Membrii partidului lui Goga urmăreau distrugerea sistemului 
parlamentar şi transformarea ţării într-un stat corporatist, iar în politica 
externă se pronunţau în favoarea unor strînse relaţii cu Germania şi cu 
Italia. Dar cei patru centrişti, provenind din Partidul Naţional-Ţărănesc, 
s-au opus cu fermitate acestor obiective. Conducătorul lor, Armând Căli- 
nescu (1893-1939), numit ministru de Interne, ataca pe plan intern gru¬ 
pările fasciste, iar pe plan extern promova legături mai strînse cu Marea 
Britanie şi Franţa şi nu cu Germania şi Italia, a căror prezenţă în creştere 
în Europa de Sud-Est o considera o ameninţare Ia adresa integrităţii teri¬ 
toriale şi a independenţei României. Cu toate că miniştrii naţional-ţărănişti 
se aflau în minoritate în cabinet, ei deţineau portofoliile-cheie ale Internelor, 
Justiţiei şi Afacerilor Străine, ceea ce le-a permis să împiedice aplicarea 
politicii interne şi externe a guvernului. Carol a salutat ocazia de a-şi urmări 
propriile sale ţeluri. Aducînd la putere un partid care obţinuse mai puţin 
de 10 la sută din voturi şi aprobînd un guvern slab şi divizat, el intenţiona 
să arate că alegerile, ce fuseseră deopotrivă o înffîngere pentru el şi pen¬ 
tru liberali, nu aduseseră nici o schimbare reală, dar că, în ultimă instanţă, 

A 

voinţa sa era aceea care conta. In orice caz, nu avea nici o dorinţă să insta¬ 
leze un guvern puternic, întrucît considera că venise vremea să instaleze 
o dictatură regală. 26 

Manevre politice intense aveau să aibă loc în ianuarie 1938. Goga se 
pregătise pentru o lungă guvernare şi, înainte de a ţine alegerile, a cău¬ 
tat să-şi lărgească bazele guvernării sale dincolo de propriul său partid şi 

26 Ioan Scurtu, Istoria Românilor în timpul celor patru regi (1866-1947), voi. 
III, Carol al II-lea , Bucureşti, 2001, pp. 210-224. 

de naţional-ţărăniştii centrişti. Folosindu-1 drept intermediar pe generalul 
Ion Antonescu, ministrul Apărării Naţionale, el a încercat să realizeze o 
înţelegere de colaborare cu Codreanu. In acelaşi timp, Carol era preocu¬ 
pat de crearea unei alianţe proprii. Atît el, cît şi liderii liberali şi naţio- 
nal-ţărănişti erau dornici să preîntîmpine instaurarea unei dictaturi fasciste, 
pe care Goga, în mod evident, o preconiza. Constantin Brătianu, liderul 
bătrînilor liberali, a cerut, şi Carol a acceptat, crearea unui guvem for¬ 
mat din personalităţi politice de frunte şi din tehnicieni numiţi de Rege, 
care să suspende temporar drepturile constituţionale şi să guverneze prin 

A 

decrete, pînă cînd viaţa politică ar fi revenit la normal. In ceea ce-1 priveşte, 
Maniu, care a refuzat să participe la un asemenea guvem, a fost de acord 
„să nu creeze dificultăţi", atunci cînd naţional-ţărăniştii nu au fost chemaţi 
să formeze un guvem. Toţi trei doreau să prevină o lovitură de stat fas¬ 
cistă, care, erau siguri, va subordona ţara Germaniei. Dar Carol avea pro¬ 
priile sale ambiţii şi s-a dovedit curînd că intenţiona să permanentizeze 

A 

suspendarea garanţiilor constituţionale. In acest mod, el a reuşit să-şi intro¬ 
ducă regimul autoritar sub o acoperire constituţională. Dictatura regală 
s-a născut repede şi liniştit, la 10 şi 11 februarie 1938, cînd Carol a înlocuit 
pur şi simplu guvernul Goga cu un „guvem consultativ 14 , condus de Pa¬ 
triarhul Miron Cristea, incluzînd şapte foşti prim-miniştri, precum şi pe 
Ion Antonescu, ca ministru al Apărării Naţionale. 

Carol a acţionat cu rapiditate pentru a-şi consolida puterea, eliminînd 
instituţiile sistemului parlamentar. La 20 februarie 1938, a abolit Consti¬ 
tuţia din 1923, înlocuind-o cu o alta nouă, bazată pe principii corporatiste 
şi concentrînd puterea în mîinile Regelui. Constituţia a stabilit că funcţi¬ 
ile îndeplinite de partidele politice în vechiul regim parlamentar erau 
incompatibile cu noua ordine. 27 în consecinţă, la 30 martie, Carol va de¬ 
creta dizolvarea tuturor partidelor şi grupărilor politice, dar va promite 
că, după o perioadă de „calm" şi de „adaptare la noile împrejurări", va fi 
elaborată o lege stabilind condiţiile în care se puteau constitui şi puteau 
funcţiona „asociaţiile" politice. Dar o serie de decrete-legi emise între 
aprilie şi septembrie, ce impuneau pedepse severe oricărei opoziţii faţă 
de noua ordine, au dovedit că Regele Carol nu avea nici o intenţie să restau¬ 
reze vechiul sistem al partidelor. 

Carol a luat măsuri drastice împotriva Gărzii de Fier, pe care o privea 
drept principalul său adversar. A dat instrucţiuni lui Armând Călinescu, 
ministrul de Interne şi omul forte din noul cabinet, să o distrugă prin orice 
mijloace, legale sau ilegale, pe care le considera necesare. Campania a 


27 Alexandru G. Savu, Dictatura regală. Bucureşti, 1970, pp. 171-196. 

început prin promulgarea, la 15 aprilie 1938, a unei legi cu privire la „men¬ 
ţinerea ordinii 44 . Pe data de 18 aprilie, conducătorii Gărzii de Fier au fost 
arestaţi şi aruncaţi în închisoare pe termene îndelungate, iar Codreanu a 
fost condamnat la zece ani de muncă silnică pentru înaltă trădare. Un mare 
număr dintre membrii şi simpatizanţii Gărzii de Fier au fost ridicaţi şi inter¬ 
naţi în lagăre de concentrare înfiinţate în acest scop. Severitatea repre¬ 
siunii este surprinzătoare, întrucît Codreanu şi alţi conducători ai Gărzii 
făcuseră tot posibilul să evite o ciocnire cu Regele. Totuşi, inacţiunea lor 
nu a însemnat o acceptare a noului regim, ci mai curînd o înţelegere a 
faptului că, pentru moment, erau prea slabi să pună mîna pe putere. Co¬ 
dreanu a recunoscut că era nevoie de timp pentru ca Garda să se pregăteas¬ 
că în vederea unei lovituri şi, pentru acest motiv, a cerut adepţilor săi să 
nu facă nimic ce ar putea provoca represiuni din partea regimului. Se pare, 
de asemenea, că acesta a sperat că Germania va exercita presiuni asupra 
Regelui, determinîndu-1 să accepte un cabinet Codreanu. De fapt, vigoarea 
şi brutalitatea măsurilor luate de Carol împotriva Gărzii în 1938 şi mai 
tîrziu par să nu fi fost motivate în primă instanţă de opoziţia deschisă a 
lui Carol sau de supraestimarea de către acesta a forţei Gărzii, ci de fap¬ 
tul că el a perceput-o ca un agent al Germaniei. Dovada unei astfel de 
păreri este convingătoare. Guvernul a procedat la arestarea masivă a gar¬ 
diştilor curînd după Anschluss-\i\ între Germania şi Austria, în martie 1938, 
iar uciderea lui Codreanu şi a altor 13 gardişti, „făcuţi scăpaţi de sub 
escortă 44 , în noiembrie, a avut loc imediat după vizita lui Carol în Germania, 
în cursul căreia Hitler ceruse eliberarea gardiştilor şi formarea unui cabi- 
net Codreanu. In orice caz, campania Regelui a distrus Garda ca mişcare 
politică, dat fiind că audienţa sa de masă a dispărut. A rămas doar un nu¬ 
cleu, care opera ca organizaţie clandestină, angajată în acte disparate de 
sabotaj şi asasinate, notabilă fiind uciderea lui Armând Călinescu în sep¬ 
tembrie 1939. 

Partidele Liberal şi Naţional-Ţărănesc o duceau mai bine. Imediat după 
promulgarea decretului din 30 martie, Iuliu Maniu şi Constantin Brătianu 
au declarat că partidele lor îşi vor desfăşura activităţile la fel ca înainte 
şi au sugerat ca toate partidele şi grupările să elaboreze un memoriu de 
protest, punînd sub seninul întrebării constituţionalitatea măsurii. Protestul 
nu a mers mai departe, însă răspunsul ferm al lui Maniu şi al lui Brătianu 
faţă de Carol a avut rezultate. Carol a luat în serios avertismentul lor şi 
a tratat cu mare grijă cele două partide. Liderii partidelor aveau legături 
nestingherite cu organizaţiile lor din provincie, iar ziarele lor continuau 
să apară, numai arareori fiindu-le impusă cenzura. Relaţia dintre cele două 
mari partide şi Carol semăna cu un armistiţiu, întrucît fiecare parte îşi 

consolida poziţia pentru momentul în care vor fi reluate ostilităţile şi va 
avea loc confruntarea decisivă. 

Aproape toate celelalte partide mai mici şi-au încetat existenţa. Cele 
care sprijineau dictatura regală, precum liberalii lui Tătărescu şi naţio- 
nal-ţărăniştii de centru, care salutaseră eliminarea din viaţa politică a 
organizaţiilor de partid obişnuite, nu au avut nimic de pierdut de pe urma 
decretului de dizolvare din 30 martie, întrucît le erau deschise cele mai 
mari funcţii în stat. In mod paradoxal, partidele de extremă dreaptă nu 
au prosperat. Fricţiunea între aripa Goga şi aripa Cuza din Partidul Naţional 
Creştin a dus la dezintegrarea acestuia, iar Liga Corporatistă a lui Mihail 
Manoilescu a rămas un partid pe hîrtie. La stînga. Partidul Socialist şi 
organizaţiile muncitoreşti au fost interzise, iar comuniştii şi partizanii lor 
au fost urmăriţi fără încetare, temniţele fiind umplute cu aceştia, în spe¬ 
cial în 1940. Micile partide minoritare, german şi maghiar, pe de altă parte, 
au fost tratate cu cea mai mare grijă, pentru că Regele Carol era preocu¬ 
pat să nu exacerbeze sentimente revizioniste în Germania şi Ungaria. 

Carol şi sfetnicii săi au perceput necesitatea unei noi organizaţii politice, 
care să ia locul vechilor partide şi să întărească dictatura regală. Tătărescu 
şi Vaida i-au supus propuneri în acest sens, însă Carol le-a respins în fa¬ 
voarea unui proiect elaborat de către Armând Călinescu în octombrie 1938, 
ce preconiza crearea unui partid unic, ca instrument de mobilizare şi 
canalizare a sprijinului maselor pentru noul regim. Călinescu argumenta 
că dictatura regală nu va putea supravieţui dacă rămînea un simplu cabi¬ 
net de funcţionari. Acesta trebuia să devină un instrument prin care marea 
masă a populaţiei să poată fi implicată în guvernare. Altfel, dictatura ar 
deveni izolată şi ar permite altor forţe politice să canalizeze interesele popu¬ 
laţiei în direcţii favorabile propriilor interese. Venise timpul să se iniţieze 
o mişcare populară, conchidea Călinescu, dar el dorea să evite partidul 
politic de tip vechi. Mai curînd avea în vedere o mişcare intelectuală sau 
spirituală, care să ofere ţeluri înalte poporului, ce urmau să fie realizate 
printr-o acţiune comună generoasă, ceva de felul Junimii. 28 

Frontul Renaşterii Naţionale, aşa cum a fost cunoscută noua organi¬ 
zaţie, a fost constituit la 16 decembrie 1938. Principiul care a stat la baza 
activităţilor sale era centralismul birocratic. Deciziile privind politica şi 
cadrele erau luate la nivel înalt şi transmise unităţilor locale ale Frontului. 
Nu exista nici un fel de prilej, la nivelurile de mai jos, de aprobare sau chiar 
de discuţie. Membrii Frontului nu aveau nici dreptul de a alege, nici acela 


28 Alexandru G. Savu, Sistemul partidelor politice din România, 1919-1940, 
Bucureşti, 1976, pp. 154-158. 

de a fi aleşi în funcţii de conducere la orice nivel. Cu toate că Frontul era 
singurul care avea dreptul să prezinte candidaţi la alegerile parlamentare 
sau de alt fel, acestuia îi lipsea un program oficial sau o doctrină, dar aseme¬ 
nea noţiuni generale precum „armonia socială“ şi „solidaritatea naţională 44 

* 

s-au bucurat de o mare atenţie în campaniile sale propagandistice. In aces¬ 
te sloganuri, în mod surprinzător, naţionalismul tradiţional şi cîteodată agre¬ 
siv era subordonat ideii de coexistenţă paşnică cu minorităţile creştine 
şi eforturilor de a limita manifestările deschise de antisemitism. Frontul 
a dat atenţie deosebită solidarităţii interne, ca mijloc de întărire a ţării 
împotriva ameninţării crescînde a revizionismului din partea vecinilor săi 
şi împotriva aservirii politice şi economice faţă de Germania. Poate cel 
mai izbitor lucru în legătură cu organizarea şi funcţionarea Frontului a 
fost nereuşita lui Carol şi a sfetnicilor săi de a formula un concept gene¬ 
ral privind tipul de regim pe care-1 doreau. Astfel, întregul experiment a 
fost caracterizat de improvizaţie şi grabă. 

La sfirşitul anului 1939, Carol însuşi a admis în mod tacit că încercarea 

sa de a obţine un sprijin de masa pentru dictatura regală, prin intermediul 

_ ^ 

Frontului, eşuase. In mesajul său de Anul Nou, el a cerut vechilor par¬ 
tide politice să lase deoparte diferendele din trecut şi să se unească în jurul 
Regelui, cu scopul de a apăra naţiunea împotriva pericolelor internaţionale 
crescînde. Alte declaraţii publice ale sale dovedesc că dorea în mod spe¬ 
cial să ajungă la o reconciliere cu liberalii şi naţional-ţărăniştii şi să-i ală¬ 
ture pe aceştia sprijinitorilor nefascişti ai dictaturii. Noul strigăt de adunare 
privind „gravul pericol naţional 44 nu a rămas fără ecou. Liderii vechilor 
partide erau preocupaţi să apere integritatea teritorială a ţării. Aceştia aveau 
conştiinţa acută a ameninţării pe care Germania o reprezenta pentru regle¬ 
mentările de la Versailles, ca şi a intenţiilor Uniunii Sovietice privind Basa¬ 
rabia, în special după Pactul germano-sovietic din august 1939, ale cărui 
prevederi, în linii generale, erau cunoscute la Bucureşti. Carol a făcut pri¬ 
mul pas în crearea unui front cu adevărat naţional cînd l-a numit pe Tă- 
tărescu drept prim-ministru în noiembrie 1939. Spera în mod evident să 
folosească largile relaţii ale lui Tătărescu în rîndul tuturor partidelor politice 
de dreapta şi de centru, pentru a realiza o nouă alianţă politică. Dar Tă¬ 
tărescu n-a avut decît un succes parţial. Maniu şi Brătianu au refuzat să 
intre în noul guvern, dar s-au angajat să nu încerce să provoace căderea aces¬ 
tuia profitînd de dificultăţile sale momentane pe plan intern şi extern. Nici 
unul dintre aceştia n-avea cum să ştie că mişcarea pentru reconciliere na¬ 
ţională va duce la o alunecare şi mai mare a dictaturii regale spre dreapta. 

Garda de Fier s-a bucurat de o renaştere. Atît grupul condus de Horia 
Sima, care se refugiase în Germania la începutul lui 1939, pentru a scăpa 

de persecuţia lui Carol, cît şi cei din conducere, care mai rămăseseră în Ro¬ 
mânia, majoritatea lor aflîndu-se în lagăre de concentrare, au căzut de acord 
să renunţe la orice activităţi subversive şi să conclucreze cu guvernul. Dar 
ambele grupări mai încercau să ajungă la putere, prima prin intervenţia 
directă a Germaniei, iar cea de a doua prin infiltrarea structurii politice şi 
preluarea din interior a acesteia la timpul potrivit. La 18 aprilie 1940, Carol 
a dus la bun sfîrşit reconcilierea cu Garda de Fier, primindu-i pe liderii 
acesteia într-o audienţă specială. Garda îşi va relua acum activitatea politică 
deplină, nestînjenită de autorităţi, dar nu mai era organizaţia de dinainte 
de 1938. Ca urmare a persecuţiilor lui Carol, aceasta fusese redusă de la 
o mişcare de masă la o mişcare compusă din lideri şi birocraţi. 

Schimbări dramatice în situaţia internaţională au redus eficienţa efor¬ 
turilor lui Carol de a menţine controlul asupra forţelor politice din ţară. 
Incapacitatea sa de a forma o largă coaliţie de partide, sub conducerea Fron¬ 
tului Renaşterii Naţionale, l-a forţat să conlucreze cu liberalii lui Tătărescu 
şi cu naţional-ţărăniştii lui Călinescu, pe de o parte, şi cu adversarul lor 
neîmpăcat, Garda de Fier, pe de altă parte. în acelaşi timp, el a încercat 
cu disperare să păstreze politica externă în mîinile politicienilor proocci- 
dentali, satisfăcînd în acelaşi timp interesele economice şi politice germa¬ 
ne în România. Căderea Franţei în iunie 1940 i-a năruit în cele din urmă 
toate calculele: l-a forţat să meargă şi mai departe către dreapta. A decre¬ 
tat constituirea Partidului Naţiunii, un partid unic „totalitarist 44 , a cărui 
sarcină, sub suprema conducere a Regelui, era „să conducă întreaga viaţă 
morală şi materială a naţiunii 44 . Noul partid a fost de importanţă minoră, 
întrucît evenimentele internaţionale, mai curînd decît voinţa lui Carol, 
aveau să hotărască evoluţia politică a ţării. 



11 

SINCRONISM ŞI TRADIŢIE 


Literatura română interbelică a reflectat schimbările intervenite în viaţa 
intelectuală şi socială de la începutul secolului până în pragul celui de-al 
Doilea Război Mondial. Aproape că nu a existat poet sau romancier care 
să nu reacţioneze într-un fel sau altul la progresul capitalismului, ca şi 
faţă de subminarea satului patriarhal, urbanizare şi continua diferenţiere 
socială ce şi-a făcut loc atît la sat, cît şi la oraş. Au fost şi mai mulţi scri¬ 
itorii care au deplîns efectele negative ale acestor procese asupra vieţii 
cotidiene şi a mentalităţii oamenilor. Scriitorii români dintre cele două 
războaie au împărtăşit într-o măsură şi mai mare decît predecesorii lor 
din secolul al XlX-lea elanul şi angoasa contemporanilor lor din Europa 
Occidentală. S-au apropiat de aceştia şi din alte puncte de vedere. Au par¬ 
ticipat la cele mai recente mişcări literare şi au experimentat cele mai noi 

A 

forme şi modalităţi de expresie. îndrăzneala şi devoţiunea scriitorilor faţă 
de propria lor artă au schimbat fundamental poezia şi romanul şi au dat 
naştere unei varietăţi extraordinare de capodopere. Acestea nu erau semne 
ale imitaţiei, ci ale unei integrări în Europa şi, cu atât mai mult, ale unei 
creativităţi individuale remarcabile. 


SCENA LITERARA 

Criticii literari au îndeplinit un rol de seamă în atragerea publicului larg 
de partea noii literaturi, deoarece, cu puţine excepţii, au manifestat des¬ 
chidere faţă de multitudinea de curente inovatoare postbelice, chiar dacă 
acestea erau şocant de noi. Totuşi, din mai multe puncte semnificative de 
vedere, ei se diferenţiau de confraţii lor antebelici. Nu mai erau acei teo- 
reticieni-sociologi, care încercau să toarne literatura într-un tipar anume, 
precum Iorga, Ibrăileanu, Dragomirescu şi Densuşianu, în urmărirea unor 
ţeluri literare şi ideologice specifice. Pe de altă parte, criticii postbelici 
erau conştienţi de statutul lor de profesionişti. Ei şi-au asumat misiunea 

de a examina sistematic operele şi de a le judeca în funcţie de calităţile 
lor estetice şi nu atît în funcţie de măsura în care contribuiau la vreo cauză 
socială. 

Dintre toţi cei care au îndrumat literatura şi au încercat să influenţeze 
gustul public în perioada interbelică, E. Lovinescu s-a afirmat drept cea 
mai importantă autoritate în materie de critică. Adept hotărît al moder¬ 
nismului, Lovinescu a deschis drumul către acceptarea noii literaturi cita¬ 
dine, a „noii poezii“ şi a romanului psihologic. A încurajat modernismul 
ca o urmare firească a progresului civilizaţiei. In memoriile sale a expli¬ 
cat că ataşamentul său faţă de modernism a fost mai curînd un proces ra¬ 
ţional decît o reacţie spontană, întrucît, declara el, era conservator din fire, 
iar prin educaţie un clasicizant şi un junimist. 1 Opera lui critică îi con¬ 
firmă aceasta confesiune. Istoria civilizaţiei române moderne, apărută în 
trei volume în 1924-1925, a oferit fundamentul sociologic al teoriei sale 
cu privire la sincronism şi a explicat modul în care românii au asimilat 
împlinirile literare şi culturale ale Europei. Cu toate acestea, Lovinescu 
nu a permis ideologiei să-i denatureze procesul de evaluare a unei opere 
literare. în ciuda aversiunii sale faţă de sămănătorism, „cimitirul poeziei 
române“, a recunoscut în Octavian Goga un poet înzestrat şi s-a arătat 
receptiv la formele de expresie poetice pe care nu le susţinea neapărat, 
la duritatea verbală din unele texte ale lui Tudor Arghezi, la expresionis¬ 
mul lui Lucian Blaga şi ermetismul lui Ion Barbu. A primit cu braţele 
deschise diverse talente în paginile revistei Sburătorul şi prin cenaclul 
cu acelaşi nume patronat de el au trecut aproape toţi scriitorii importanţi 
ai vremii. Dintr-un anumit punct de vedere, cenaclul său a dus mai departe 
tradiţiile Junimii, cu toate că a fost mai democrat şi mai deschis curentelor 
adverse. 2 

Lovinescu a avut un rol decisiv în acceptarea noilor forme de expre¬ 
sie poetică într-o vreme în care gîndirea literară românească de-abia făcuse 
cunoştinţă cu ele. S-a angajat în numeroase dispute literare cu adversari 
redutabili de talia lui Nicolae Iorga sau Nichifor Crainic şi s-a dovedit 
un polemist pe cît de iscusit, pe atît de elegant. 3 A fost în acelaşi timp 
creatorul unui nou limbaj în critică, descurajînd orice încercare ulterioară 
de a se mai scrie după vechile tipare. 

George Călinescu (1899-1965) a practicat propriul său gen de critică 
literară. Un gen „complet" şi intuitiv. Mergea pînă în esenţa unei lucrări, 

1 Florin Mihăilescu, E. Lovinescu şi antinomiile criticii. Bucureşti, 1972, pp. 363-366. 

2 G. Gheorghiţă, Sburătorul, Bucureşti, 1976, pp. 308-318. 

3 Eugen Simion, E. Lovinescu. Scepticul mîntuit. Bucureşti, 1971, pp. 605-639. 

apelînd din plin în exegezele sale la estetică, sociologie şi psihologie. Con¬ 
vins că adevărata critică trebuie să fie creatoare, nu vedea nici un fel de 
incompatibilitate între artist şi critic, el însuşi trecînd liber barierele din¬ 
tre aceste discipline. Credea că un critic trebuie să fie dotat cu simţul con¬ 
tinuităţii istorice, să se apropie cu empatie de evoluţia literaturii române 
din trecut şi să priceapă încotro se îndreaptă ea în viitor pentru a da per¬ 
spectivă judecăţilor sale despre creativitatea contemporană. A gîndit dez¬ 
voltarea socială ca un proces treptat, organic şi a socotit că literatura a 

A 

marcat aceste etape evolutive. In consecinţă a considerat că literatura 
română va trebui un timp să se preocupe de lumea „obiectivă" a mediu¬ 
lui rural şi a ţăranului, manifestîndu-şi scepticismul faţă de tentativele unor 
scriitori de a crea o literatură urbană, în care să predomine analiticul şi 
psihologicul 4 . 

Studiul biografic dedicat de critic lui Eminescu a constituit o întreprin¬ 
dere deosebit de îndrăzneaţă, dacă nu chiar riscantă, întrucît a urmărit cu 
tenacitate să înlăture miturile ce se ţesuseră în jurul celui mai ilustru scri¬ 
itor al României. Prin strădania sa, mai ales graţie exegezei operei postu¬ 
me, a textelor necunoscute şi a ineditelor eminesciene, a fost revelată o 
viaţă mai dramatică decît şi-ar fi putut închipui cineva şi un poet mai mare 
decît Eminescu însuşi ar fi îndrăznit să se dovedească în scrierile pe care 
intenţionase să le încredinţeze tiparului. 5 Concepând istoria literară ca o 
istorie a valorilor, Călinescu şi-a scris monumentala Istorie a literaturii 
române de la origini pînă în prezent (1941) în conformitate nu cu cri¬ 
teriile culturale sau sociale, ci cu cele estetice. Nu a luat în seamă lucrările 
ce i s-au părut lipsite de merite literare şi, ca atare, a acordat foarte puţin 
spaţiu scrierilor anterioare secolului al XlX-lea. Organizată în jurul etapelor 
semnificative de dezvoltare a literaturii şi scoţînd în evidenţă individu¬ 
alitatea literaturii române printr-o analiză perspicace a unei mari diver¬ 
sităţi de talente. Istoria sa a deschis noi căi de înţelegere a spiritualităţii 
româneşti. Acuitatea şi siguranţa judecăţilor lui l-au plasat pe Călinescu 
alături Maiorescu şi Lovinescu, în rîndul principalilor creatori de opinie 
în critica literară românească. 

Prin gustul şi discemămîntul lor s-au mai distins o seamă de alţi critici, 
care au sprijinit creativitatea literară neîncătuşată. 6 Pompiliu Constantinescu 


4 Mircea Martin, G. Călinescu şi complexele literaturii române. Bucureşti, 1979, 
pp. 356-370. 

5 D. Micu, G. Călinescu între Apollo şi Dionysos, Bucureşti, 1979, pp. 356-370. 

. A 

6 In privinţa criticilor favorabili modernismului, vezi Henri Zalis, Valori de refe¬ 
rinţă în critica şi istoria literară românească , Bucureşti, 1991, pp. 153-210. 

(1901-1946), care a aparţinut cenaclului Sburătorul şi a împărtăşit o 
mulţime din ideile lui Lovinescu, respingînd aprecierea unei opere de artă 
pe baza criteriilor sociale sau morale. Perpessicius ((1891-1971), a ini¬ 
ţiat ca savant o ediţie critică a operelor lui Eminescu, iar în calitate de 
critic profesionist, şi-a asumat misiunea de a urmări îndeaproape şi cît 
mai complet evoluţia literaturii contemporane. Privea cu simpatie mo¬ 
dernismul, însă respingea capriciile literare cu aceeaşi fermitate cu care 
se opunea intervenţiei în opera de creaţie a cenzurii politice şi morale. 
Şerban Cioculescu (1902-1988) pleda pentru o critică literară bazată pe 
valori „obiective 44 , bine stabilite. A fost un adversar declarat al gîndiriştilor, 
trăiriştilor şi etniciştilor, dar a avut obiecţii şi la judecăţile „impresioniste 44 
din Istoria literaturii române a lui Călinescu. Rezervat în privinţa ten¬ 
dinţelor moderniste, a sărit în apărarea autorilor al căror talent îl recunoş¬ 
tea, precum Ion Biberi, care a folosit monologul joycean în romanul său 
Proces (1935). Vladimir Streinu (1902-1970) s-a alăturat lui Lovinescu 
în pledoaria pentru autonomia esteticului şi europenizarea literaturii româ¬ 
ne. Ca unul dintre întemeietorii revistei Kalende (1928-1929; 1943-1944) 
a combătut constrîngerile ideologice impuse expresiei artistice şi critice. 
Receptiv la tot ceea ce era modem şi inovator, s-a afirmat mai ales ca un 
elegant exeget al poeziei. Mihai Ralea (1896-1964) a abordat literatura 
din perspective diverse, ca sociolog, filozof şi eseist, practicînd astfel ceea 
ce s-ar numi „critica totală 44 . La conducerea revistei Viaţa românească, 
începînd cu 1933, a deschis această publicaţie către modernism şi euro¬ 
penizare şi a încercat să o transforme într-un for de noi experimente este¬ 
tice, punînd astfel la încercare doctrina ei iniţială, poporanistă. A respins 
însă principiul artei pentru artă, insistînd asupra obligaţiilor sociale şi mo¬ 
rale ale scriitomlui. Dintre specii, romanul i se pare genul ce ar scoate din 
impas literatura română. 

Izolat cumva de aceşti critici era Eugen lonescu (1909-1994), adînc 
implicat în controversele literare bucureştene, înainte de a se stabili defi¬ 
nitiv la Paris la sfîrşitul anilor ’30. Volumul lui de critică Nu( 1934) a provo¬ 
cat scandal, fapt ce i-a convenit de minune, căci dorea în primul rînd să 
răstoarne toţi idolii interbelici ai literaturii române. Nu punea totuşi sub 
semnul întrebării talentul scriitorilor pe care i-a criticat. Semnificativă pen¬ 
tru felul în care scria este atitudinea lui critică faţă de romanul Maitreyi 
al lui Mircea Eliade. lonescu a scris două recenzii; într-una a ridicat roma¬ 
nul în slăvi, iar în cealaltă a procedat la desfiinţarea lui. Adevărata ţintă 
a atacurilor lui nu era nici pe departe opera litarară, ci actul critic în sine. 7 


7 Gelu lonescu, Anatomia unei negaţii. Bucureşti, 1991, pp. 57-74. 

Prin toate acrobaţiile sale verbale şi estetice, Ionescu a dorit pur şi sim¬ 
plu să arate cît de fragilă putea fi arta exegezei. A dezvăluit, în acelaşi 
timp, cît de favorabilă era atmosfera intelectuală a timpului chiar şi pen¬ 
tru cele mai extravagante modalităţi de critică. 

Perioada interbelică a fost martora aplicării novatoare a unor formule 
estetice mai vechi şi a acceptării entuziaste a celor noi. Realismul, de pildă, 
continua să etaleze o vitalitate uriaşă. Procedeele acestuia permiteau ro¬ 
mancierilor să spulbere mitul oraşului şi, în egală măsură, al satului. Liviu 
Rebreanu a demitizat idilica lume rurală creată de sămănătorişti şi de po- 
poranişti, în timp ce Camil Petrescu nu i-a mai permis intelectualului să 
se sustragă responsabilităţii pentru ceea ce se întîmpla în societatea bur¬ 
gheză. Naturalismul începea să se impună. Scriitorii îşi introduceau citi¬ 
torii în lumi puţin explorate pînă la acea dată — periferia marilor oraşe, 
închisorile şi mahalalele. Uneori renunţau la interpretări, chiar la artă, pen¬ 
tru a reconstitui evenimentele cu precizie, scotocind brutalul, respingă¬ 
torul, din realităţile ascunse pînă atunci. Spre deosebire de naturalismul 
afirmat anterior în Europa Occidentală, cu portretele lui cenuşii şi eveni¬ 
mente banale, scriitorii români s-au concentrat asupra stridentului şi extra¬ 
ordinarului. Au încercat, de asememena, să explice comportamentul uman 
printr-un determinism fiziologic sau ereditar fiind deosebit de receptivi 
la influenţele teoriilor freudiene ale subconştientului. 

Expresionismul german a exercitat o influenţă profundă asupra poe¬ 
ziei româneşti din anii ’20, mai ales printre membrii cercului Gândirea, 
care au devenit principalii lui exponenţi. 8 Aceştia au încercat atît euforia 
vitalismului nietzschean, cît şi disperarea spirituală cuprinsă în declaraţia 
de aceeaşi sorginte că Dumnezeu a murit, împărtăşind temerile confraţilor 
lor germani sau central-europeni cu privire la direcţia în care se îndrep¬ 
ta viaţa spirituală modernă. Ostilitatea lor faţă de pozitivismul ştiinţific, 
industrie şi marile aglomerări urbane devenea din ce în ce mai puternică 
pe măsură ce căutau cu asiduitate un nou Eden în lumea rurală. Deşi tra¬ 
diţionalişti din multe puncte de vedere în alegerea temelor, expresioniştii 
nu s-au sfiit să dea glas anxietăţilor şi dorinţelor lor chinuitoare într-un 
nou limbaj poetic. Exponentul desăvîrşit al spiritualităţii şi esteticii expre¬ 
sioniste în România a fost Lucian Blaga, care a atribuit sentimentul de 
înstrăinare a intelectualului faţă de lume naturii lui exagerat „cerebrale 11 
ce obnubila comportamentul normal şi simţirea, de unde şi îndemnul lui 
ca viaţa să fie trăită din plin şi „iresponsabil”. 


8 Ovid S. Crohmălniceanu, Literatura română şi expresionismul. Bucureşti, 1971, 
pp. 53-107. 

Avangarda românească, pe de altă parte, nu avea nici un fel de îndoieli 
în privinţa conceptului de aici şi de acum. Era în perfectă armonie cu 
urbanizarea şi tehnologia secolului XX şi a tins că creeze o literatură capa¬ 
bilă să capteze atât bucuria, cît şi tragedia omului contemporan. Poate că 
nici o altă strădanie literară din acea perioadă nu a vădit o sincronizare atît 
de intimă cu mişcările Europei Occidentale. Cutezanţa avangardiştilor 
români a fost egalată doar de varietatea mijloacelor lor de expresie. 

Primele manifestări importante ale avangardismului au fost poeziile tim¬ 
purii pre-dadaiste publicate de Tristan Tzara în 1914 şi 1915 în revistele 
literare româneşti. O dată cu ele, Tristan Tzara s-a rupt de influenţele sim¬ 
boliste într-un efort de eliberare a expresiei poetice de prozodia tradiţio¬ 
nală şi de logica sintaxei obişnuite. Tristan Tzara a plecat din România 
Ia Ziirich, în 1916, unde a iniţiat Dadaismul, însă revolta sa împotriva con¬ 
formismului şi a filistinismului a fost dusă mai departe în ţară de alţii. 
Deosebit de şocante au fost scrierile dadaiste în proză ale lui Urmuz 
(Demetru Demetrescu-Buzău, 1883-1923), care a parodiat mecanismul 
gîndirii pentru a anihila procesele logice din mintea umană şi a da astfel 
frîu liber intuiţiei creatoare. Dadaismul în România a avut totuşi o viaţă 
efemeră. 9 

Cea mai semnificativă mişcare avangardistă românească, plasată între 
dadaism şi suprarealism, a fost constructivismul. 10 Ca şi alţi avangardişti, 
constructiviştii au fost iconoclaşti; ei respingeau ca inert sau academic 
orice fapt literar ce dobîndise recunoaşterea. Insă, spre deosebire de dadaişti, 
se pretindeau „constructori" şi predicau o nouă estetică, capabilă să ge¬ 
nereze forme novatoare de expresie. Şi-au promovat teoriile în diverse 
„reviste minore" — Contimporanul (1922-1932), 75 H.R (1924), Punct 
(1924—1925) şi Integral (1925-1928) — în jurul cărora s-au format primele 
cercuri de avangardă. Contimporanul , condusă de Ion Vinea, un prieten 
de-al lui Tristan Tzara, s-a situat în fruntea atacurilor împotriva culturii 
„oficiale". Deconstructivă în felul ei, revista a acordat mult mai multă 
atenţie la ceea ce trebuia să fie literatura şi arta şi la ceea ce „noul" însem¬ 
na cu adevărat. Vinea şi confraţii săi credeau că găsiseră răspunsul în teh¬ 
nologia secolului XX. Potrivit lor, maşinile impuseseră un ritm rapid, 
sincopat, activităţii umane, care nu putea decît să creeze o sensibilitate 
originală. Funcţia literaturii, deci, era aceea de captare a „simultaneităţii" 
acestui nou mod de viaţă, de reducere a expresiei artistice la simplitatea 
raţională şi abstracţiunea maşinilor şi a părţilor lor componente. Din anu- 

9 Nicolae Balotă, Urmuz , Timişoara, 1997, pp. 33-123. 

10 Ion Pop, Avangarda în literatura română , Bucureşti, 1990, pp. 82-103. 

mite puncte de vedere, această idee era înrudită cu teoria sincronismului 
lovinescian, însă constructiviştii au dus-o pînă la extrem. 

Constructiviştii au susţinut creativitatea „pură“, adică a produselor minţii 
în divorţ total de tradiţiile istorice şi etnice. Funcţia literaturii — potrivit 
lor — era de a da expresie caracteristicilor distinctive ale noii epoci — 
viteză şi simultaneitate — şi nu de a reconstitui lumea înconjurătoare a 
naturii. Se simţeau atraşi de oraş ca topos exponent al noii ere. Au respins 
acuzaţiile că ignorau mediul rural unde locuiau majoritatea românilor, 
insistînd că societatea era dominată de civilizaţia urbană modernă, ca rea¬ 
litate universală ce transcende toate sistemele şi clasele sociale. 

Editorii Contimporanului nu erau nici pe departe nişte ideologi înguşti 

A 

şi au ţinut deschise paginile revistei scriitorilor aflaţi în dezacord cu ei. In 
cele din urmă, s-au despărţit de elementele mai radicale, ce-şi făcuseră 
apariţia la sfîrşitul anilor ’20, în perioada adîncirii crizei economice şi politice. 
Aceştia din urmă au înfiinţat noi gazete, precum Unu (1928-1932), Urmuz 
(1928) şi Alge (1930-1931), care s-au distins nu atît prin noi talente, cît 
printr-o agresivitate sporită. Printr-un limbaj violent şi o conduită şocantă 
aceştia au încercat să-şi manifeste dezgustul faţă de societatea burgheză. 

Suprarealismul 11 a atras un număr însemnat de aderenţi entuziaşti, mai 
ales poeţii Stephan Roii (1903-1974) şi Geo Bogza (1908-1993). Ei au 
dat frîu liber subconştientului, elaborînd o tehnică ce a avut ca rezultat o 
poezie bizară constînd din asociaţii mentale, tehnica dicteului automat şi 
o consemnare rapidă de fraze disjuncte, cantonîndu-se din ce în ce mai 
mult într-o lume a visului. Suprarealismul a devenit, astfel, expresia indi¬ 
vidualismului extrem. 

Estetica tradiţională s-a caracterizat printr-o varietate şi o vigoare tot 
atît de mari. Critici influenţi au încercat să revitalizeze spiritul clasic. Tudor 
Vianu (1898-1964) a promovat în artă un universalism aflat în evidentă 
contradicţie cu conştiinţa etnică ce străbătea o mare parte din literatura 
contemporană. Vianu a respins ideea unei umanităţi limitate la particu¬ 
larităţi locale şi s-a temut ca nu cumva literatura şi cultura română să alu¬ 
nece în provincialism dacă acele preocupări etnice ar deveni predominante. 

A 

A respins deopotrivă manifestările extreme ale modernismului. In Idealul 
clasic al omului (1934), a îndemnat scriitorii să se lase conduşi de clari¬ 
tate, ordine şi construcţie raţională. Forma era pentru el mai importantă 
ca orice, semnificînd subordonarea materiei faţă de conştiinţa creatoare. 

Idealurile sămănătoriste au continuat, uneori inconştient, să-i inspire 
atît pe romancieri, cît şi pe poeţi. Un curent literar înrudit, ortodoxismul, 

11 Ibidem, pp. 292-373. 

promovat de Nichifor Crainic şi de alţi teoreticieni ai Gîndirii, a consti¬ 
tuit o formulă estetică atractivă pentru scriitorii care puneau pe picior de 
egalitate convingerile religioase cu tăria morală şi bunăstarea naţională. 

Criticii şi scriitorii români ai perioadei erau preocupaţi nu doar de formă 
şi tehnică, ci se angajau în polemici, uneori destul de sarcastice, despre 
rolul literaturii în societate. Opiniile erau clar departajate. E. Lovinescu 
cu cenaclul Sburătorul şi marea majoritate a avangardiştilor apărau prin¬ 
cipiul autonomiei esteticului, în timp ce grupările din jurul revistelor Viaţa 
românescă şi Gîndirea, precum şi gazetele socialiste şi muncitoreşti rea¬ 
lizează un neobişnuit consens în susţinerea responsabilităţii sociale a artei. 

în scrierile sale critice, Lovinescu nu a manifestat nici un fel de interes 
faţă de atitudinile sociale exprimate în operele literare, pe care le numea 
„extraestetice“ şi, ca atare, absolut secundare în judecarea calităţii unei 
poezii sau a unui roman, ridiculizînd acele idei, ca de pildă cele susţinute 
de Ibrăileanu, că intelectualii erau datori să slujească poporul înainte de 
toate. 12 Se poate spune că Lovinescu apăra în felul acesta poziţia lui Titu 
Maiorescu, care susţinea că tendinţele sociale şi morale, oricît de nobile 
ar fi ele, nu au nimic de a face cu arta. 

Principala preocupare a lui Lovinescu şi a colaboratorilor Sburătorului 
era încurajarea creativităţii artistice. Lovinescu susţinea că a impune artis¬ 
tului criterii etice şi etnice ar înăbuşi orice inovaţie în literatură. Pentru 
a-şi susţine teoria, a pus în antiteză poezia sămănătoristă şi simbolistă. 13 
Pe cea dintîi o clasifica drept „decadentă", întrucît, încorsetată de criterii 
sociale mărginite, era incapabilă să producă noi modalităţi de expresie, 
trăind pur şi simplu pe seama operei lui Eminescu şi a lui Coşbuc, în schimb 
preţuia simbolismul ca o reacţie la formule artistice caduce. Pentru el, sim¬ 
bolismul însemna „noua poezie", care dusese expresia lirică dincolo de 
conştient către „adîncimile muzicale" ale sufletului omenesc; poliritmică, 
spărsese monotonia versului clasic şi îngăduise cuvintelor nu doar să sem¬ 
nifice, ci să şi sugereze ceva. Lovinescu a manifestat simpatie şi faţă de 
cercurile avangardiste, salutînd venirea în cercul Sburătorului a lui Barbu 
Fundoianu şi a lui Uarie Voronca, promotori ai modernismului dus pînă 
la ultimele consecinţe. 

Apărarea autonomiei esteticului l-a condus pe Lovinescu la concluzia 
că nu exista nici o legătură necesară între valoarea unei opere şi accesi¬ 
bilitatea ei. Adera la mişcări de tipul ermetismului, care eliberaseră poezia 


12 E. Lovinescu, Istoria literaturii române contemporane, voi. 2: Evoluţia cri¬ 
ticii literare. Bucureşti, 1926, pp. 72-108. 

13 Ibidem, voi. 4: Evoluţia poeziei lirice. Bucureşti, 1927, pp. 11-14, 41-57, 
266-277. 

de reacţiile umane imediate, dat fiind că permiteau artistului să sondeze 
şi mai adînc viaţa interioară, să-şi lărgească cu mai multă cutezanţă facul¬ 
tăţile asociative şi să-şi şlefuiască cu şi mai multă rigoare limbajul. 

Lovinescu a atribuit înflorirea romanului românesc principiilor auto¬ 
nomiei esteticului şi sincronismului. Susţinea că romanul modem din 
Europa Occidentală s-a dezvoltat ca răspuns la problemele numeroase şi 
complexe ridicate de propăşirea noilor centre urbane. Dat fiind că România 
îşi crease structuri sociale şi economice similare celor din Apus şi-şi pier¬ 
duse caracterul precumpănitor agrar, Lovinescu socotea că ar fi nepotrivit 
ca romancierii români să se preocupe de „lumea hoţilor de cai“, repro- 
ducînd stereotipiile unei epoci revolute. 14 Şi-a folosit întreaga influenţă 
pentru „urbanizarea" romanului românesc. Insista că literatura unei ţări 
civilizate nu-şi putea trage seva de la sat, caracterizat doar de instincte 
primare şi de pragmatism, cu oameni însufleţiţi doar de dragoste şi ava- 
riţie. In schimb, romancierii trebuiau să abordeze dileme morale auten¬ 
tice, posibile, credea el, doar în rîndurile intelectualităţii şi ale oamenilor 
înstăriţi de la oraş, scutiţi de grijile luptei zilnice pentru supravieţuire. 
Strădaniile lui Lovinescu şi cele ale cercului său au contribuit în mod sem¬ 
nificativ la înflorirea romanului citadin, reprezentat de Hortensia Papa- 
dat-Bengescu, Camil Petrescu şi o seamă de scriitori mai tineri. 

Promotorul cel mai influent al literaturii de angajare socială a fost Viaţa 
românească. Garabet Ibrăileanu şi Mihai Ralea vedeau scriitorul în primul 
rînd ca un membru al societăţii, aparţinînd vrînd-nevrînd unei perioade anume 
din evoluţia acesteia, reflectînd ca atare mentalitatea comunităţii şi a vre¬ 
murilor sale. Astfel, argumentau ei, tendinţa era o calitate inerentă a oricărei 
creativităţi. Deşi respingeau ideea artei pentru artă, recunoşteau importanţa 
temperamentului individual şi a capacităţii creatoare în producerea operei 
de artă, evitînd astfel interpretările ultrasociologizante ale literaturii. 

Criticii care au scris la Viaţa românească s-au opus cu tărie principi¬ 
ilor estetice promovate de Lovinescu şi confraţii săi. Aceştia au condamnat 
înlăturarea considerentelor politice, sociale şi morale din procesul de 
creaţie, considerând-o un semn de decadenţă spirituală şi credeau că „rafi¬ 
namentul" încurajat de Sburătorul va avea în cele din urmă consecinţe 
nefaste constînd în izolarea scriitoriilor de experienţele de viaţă, dimi¬ 
nuarea puterii lor de înţelegere a umanului şi, inevitabil, înstrăinare pu¬ 
blicului cititor de literatură. 15 In schimb, împreună cu confraţii săi, Ralea 

14 Ibidem., voi. 4: Evoluţia „prozei literare", Bucureşti, 1928, pp. 5-12,288-291. 

15 Mihai Ralea, „Militantismul artistic" (1926), în Idem, Opere, voi. 2, Bucureşti, 
1977, pp. 45-50. 

a încurajat scriitorii care vădeau responsabilitate morală în operele lor şi 
care tratau cu spirit critic clasele sociale înfăţişate. Ralea şi prietenii săi 
priveau astfel cu mai puţină simpatie societatea urbană modernă decît 
lumea satului, o atitudine ce trăda perenitatea ideilor poporaniste. Perspec¬ 
tiva lor era departe de peisajul idilic al sămănătoriştilor, manifestându-şi 
neîndoielnic o preferinţă pentru realism. 

Gazetele socialiste şi altele cu o orientare de stînga, avînd în general 
o existenţă efemeră în perioada interbelică, au militat pe faţă în favoarea 
unei literaturi care să slujească interesele clasei muncitoare. Bluze albas¬ 
tre (1932), editată de nuvelistul şi gazetarul Alexandru Sahia, promovau 
o literatură de un realism strident care să se concentreze asupra problemelor 
sociale critice şi să mobilizeze intelectualitatea în sprijinul clasei munci¬ 
toare. Era nouă (1936), editată de jurnalistul N.D. Cocea, a salutat apariţia 
romanului social şi a lăudat importanţa dată de acesta muncitorului ca tip 
uman. Cuvîntul liber ( 1933-1936), care a adunat în jurul lui diverşi scri¬ 
itori de stînga, a impus intelectualului responsabilitatea îmbunătăţirii vieţii 
maselor. în paginile sale, neutralitatea estetică era considerată o „ipocrizie 44 
şi corifeii ei au reuşit să atragă cîţiva convertiţi din rîndurile avangardei 
pentru o poezie de angajare socială accesibilă publicului larg. 16 Dintre toate 
revistele de stînga ale acestei perioade, Cuvîntul liber s-a dovedit cea mai 
influentă, dar nu a putut concura cu Viaţa românească , Sburătorul şi Gîndirea 
în ceea ce priveşte atenţia de care s-au bucurat în rîndurile intelectuali¬ 
tăţii sau ale publicului cititor. 

Aşa cum am văzut, teoreticienii gîndirismului sprijineau literatura cu 
mesaj, iar în cazul în speţă, cu mesaj spiritual. Nichifor Crainic a fost prin¬ 
cipalul iniţiator al teoriei lor estetice, cunoscută mai apoi ca ortodoxism 
literar. Vederile sale despre natura frumosului şi funcţia artei s-au născut 
dintr-o interpretare religioasă a istoriei. Teoriile sale estetice se centrau 
pe o doctrină sofistă potrivit căreia divinul se pogoară asupra lumii mate¬ 
riale, intrînd într-o relaţie intimă cu ea şi iluminînd-o. De la această pre¬ 
misă, Nichifor Crainic a ajuns la conceptul de „frumuseţe obiectivă 44 , şi 
anume, frumuseţea ca proprietate inerentă a naturii independente de privi¬ 
tor. 17 Ideea i se părea cît se poate de evidentă, dat fiind că natura fusese 
creată de Dumnezeu, care era frumuseţea absolută. Funcţia frumosului 
artistic, creat de mîna omului, era identică, aşadar, cu cea a frumuseţii din 
natură: orientarea sufletului omenesc către divinitate şi dezvăluirea, oricît 


16 Reviste progresiste româneşti interbelice , Bucureşti, 1972, pp. 10-82, 121-131. 

17 Nichifor Crainic, „Sensul teologic al frumosului 44 , în Idem, Nostalgia pa¬ 
radisului , ediţia a Il-a, Bucureşti, 1942, pp. 143-159. 

de imperfect, a absolutului. Creştinii, susţinea Crainic, nu admirau na¬ 
tura sau arta în sine, ci căutau în amîndouă o reflectare a frumosului trans¬ 
cendent. La întrebarea de ce, dacă sofianicul era deja prezent în natură, 
mai era necesară opera de artă, Crainic a răspuns că, din cauza păcatului 
originar, atît natura cît şi omul nu erau perfecte; păcatul originar săpase o 
prăpastie între Creator şi creaţia sa, pe care Biserica şi arta, fiecare în felul 
ei, încercau să o umple. El atribuia nevoia creatoare proprie omului unei 
„nostalgii a paradisului 11 , o încercare de redobîndire a inocenţei Edenului. 


POEZIA 

Poezia românească interbelică s-a caracterizat printr-o diversitate fasci¬ 
nantă de teme şi de modalităţi de expresie. Era deopotrivă tradiţională, 
religioasă, metafizică şi avangardistă. 18 Ca şi în trecut, satul şi peisajul rural, 
au rămas un izvor fertil de inspiraţie, dar acum erau supuse ca niciodată 
înainte unor experimente curajoase în materie de limbaj şi formă. Poeţii 
puteau fi tradiţionali în tematică, dar izbitor de moderni în tratarea satu¬ 
lui şi locuitorilor lui. Oraşul apărea cu mai mare frecvenţă decît în trecut. 

Fie modernistă, fie tradiţională, poezia românească a micşorat în foarte 
mare măsură decalajul faţă de curentele poetice occidentale. Perfect ar¬ 
monizată cu ceea ce se întîmpla în Europa, poezia românească realizase 
sincronismul. împlinise astfel o altă profeţie a lui E. Lovinescu: prin avan¬ 
gardă devenise internaţională şi începuse să adauge propriile sale contribuţii 
originale la valorile estetice europene. O astfel de diversitate de idei şi de 
mijloace de expresie nu este uşor de sistematizat. Opera marilor poeţi — 
Arghezi, Blaga, Pillat — sugerează nevoia de precauţie în acest demers. 

La prima vedere, Tudor Arghezi (1880-1967) este un modernist. El a 
adus în forma şi limbajul poeziei româneşti schimbări esenţiale, neîntîl- 
nite de la Eminescu încoace. A constrîns-o mai mult decît oricine altcineva 
să participe la revoluţia postsimbolistă a poeziei europene şi să se adap¬ 
teze spiritului noului veac. în preajma Primului Război Mondial, Arghezi 
realizase deja o revoluţie în limbajul poetic românesc. Stilul său s-a ca¬ 
racterizat printr-o extremă concizie, o sintaxă novatoare şi o extraordi¬ 
nară inventivitate verbală. Nu a lăsat nevalorificată nici o sursă lingvistică, 

18 Studii cuprinzătoare se găsesc în Mircea Scarlat, Istoria poeziei româneşti, voi. 
3, Bucureşti, 1986, pp. 5-116; I. Negoiţescu, Istoria literaturii române (1800-1945), 
ediţia a Il-a, Cluj-Napoca, 2002, pp. 321-413. 



472 


ROMÂNIA, 1866 1947 


îmbinînd termenii arhaici cu cei rurali, argoul orăşenesc şi neologismele 
într-o pe cît de nouă, pe atît de firească limbă poetică. 

A 

In tinereţe fusese atras de biserică, călugărindu-se în anul 1899, dar a 
scris în acelaşi timp poezie simbolistă sub influenţa lui Alexandru 
Macedonski. După ce a leapădat în 1905 rasa monahală, s-a dedicat în 
întregime scrisului. Şi-a creat o reputaţie de ziarist radical şi de pamfle¬ 
tar, care ataca orice componentă sacrosanctă a sistemului politic şi social, 
chiar şi monarhia. A devenit din ce în ce mai cunoscut în cercurile lite¬ 
rare graţie versului său novator, dar, neconformist prin definiţie, nu s-a 
alăturat nici unei grupări. La apariţia primului său volum, Cuvinte potri¬ 
vite, publicat în 1927, mulţi critici l-au salutat drept cel mai mare poet 
român în viaţă. Alţii, dimpotrivă, au contestat o astfel de apreciere pri¬ 
pită, iar locul lui Arghezi în poezia românească va fi mult timp un subiect 
de controversă. La sfirşitul anilor ’20, a revenit la pamflet în Bilete de 
papagal ( 1928-1929), o gazetă efemeră editată de el, ce exprima idei pre¬ 
concepute despre condiţia morală a societăţii româneşti. 19 Asemenea altor 
poeţi ai zilei, nutrea sentimente împărţite faţă de mersul şi direcţia civi¬ 
lizaţiei modeme. Tehnologia acesteia, capabilă să facă viaţa oamenilor 
mai uşoară, dar ameninţînd să devină o nouă formă de sclavie, îl oripila 
prin caracterul ei demoniac. 

Arghezi a fost omul mai multor universuri. 20 S-a îndreptat către uni¬ 
versul ţăranului dintr-o chemare lăuntrică profundă de a ridica glasul în 
numele unei lumi dispreţuite, dar datorită căreia pămîntul dădea roade şi 
care pusese bazele civilizaţiei umane. A descris munca cîmpului ca umilă 
şi abrutizantă şi totuşi, în unele clipe, oricît de trecătoare, binecuvîntată, 
iar pe ţăran l-a portretizat ca pe o fiinţă necioplită, dar dăruit cu o vitalita¬ 
te debordantă şi un bun-simţ înnăscut. Unele dintre poeziile sale de început 
par eminamente tradiţionale. Belşug, care descria ţăranul vrednic în lumea 
lui rurală închisă, şi Arheologie, vibrînd de veneraţie pentru strămoşi şi 
pentru trecut, ar putea fi incluse într-o antologie de poezie sămănătoristă. 
Dar, neîndoielnic, Arghezi nu a aparţinut sămănătorismului. Idilicul, buco¬ 
licul şi armonia socială nu-şi găseau locul în universul său liric; în viziu- 

A 

nea lui lumea e neîndurătoare şi respingătoare. In Flori de mucigai (1931), 
Arghezi a îmbinat un naturalism al detaliului lipsit de orice dulcegărie 
cu viziunea fantastică asupra unor fiinţe apocaliptice populînd lumea de 
jos, dar şi-a dezvăluit totodată profunda sensibilitate religioasă, înregistrînd 
clipa cînd spaţiul acestei degradări umane de neînchipuit este atins de dum- 

19 Dumitru Micu, Opera lui Tudor Arghezi, Bucureşti, 1965, pp. 62-79,247-280. 

20 Scarlat, Istoria poeziei româneşti, voi. 3, pp. 125-187. 

nezeire. Un alt univers arghezian este microcosmosul, habitatul micilor 
creaturi. Poetul observă micile miracole ce se întîmplă în grădini şi pajişti 
şi, din mici stropi de viaţă, reflectînd nemărginirea universului creat, făureşte 
o poezie a microcosmosului pe cît de profundă, pe atît de încîntătoare. 

Două atitudini au caracterizat, în mod special, poezia lui Tudor Arghezi: 
revolta socială şi căutarea disperată a unei autorităţi supreme în dincolo 
de lumea sensibilă. 

Absenta lui Dumnezeu nu a încetat niciodată să-l chinuiască. Această 
absenţă îl mînia şi îl determina să nege existenţa divinităţii pentru ca apoi, 
împotriva propriei voinţe, speranţa într-un semn al prezenţei divine să-i 
revină în mod misterios. 21 In ciuda propriilor sale îndoieli şi a unor izbuc¬ 
niri sporadice de frustrare datorate unei aparente indiferenţe a lui Dumnezeu 
faţă de cruzimea şi suferinţa umană, o mare parte din poezia sa este scăl¬ 
dată într-un profund sentiment religios. Chiar şi în cele mai scandaloase 
descrieri ale degradării, se simte prezenţa lui Dumnezeu. Neputinţa sa de 
a cunoaşte Absolutul nu l-a determinat să se resemneze cu gîndul că aces¬ 
ta ar fi, la urma urmelor, doar un gol transcendent. Acolo unde alţi poeţi 
vedeau neantul, Arghezi întrezărea eternitatea. 

Lucian Blaga, atît de diferit de Arghezi sub raport temperamental şi prin 
modul de abordare a creaţiei, împărtăşea, cu toate acestea, numeroase din 
preocupările lui. După părerea unor critici, Blaga este al doilea mare poet 
al limbii române după Eminescu. Profunzimea metafizică, vitalitatea li¬ 
rică şi inventivitatea versului său justifică neîndoielnic această com¬ 
paraţie. 22 La Blaga poezia nu poate fi despărţită de filozofie, deoarece 
ambele reflectă aceeaşi preocupare pentru principiile fundamentale şi 
aceeaşi nevoie de cunoaştere şi înţelegere a lumii şi a locului pe care omul 
îl deţine în ea. Cu toate acestea, poezia lui nu este o simplă expunere lirică 
proprie filozofiei. Este, aşa cum el însuşi n-a încetat să o afirme insis¬ 
tent, o reacţie la sensibilitatea lui profundă şi la impulsul său creator. 

Blaga a făcut parte din mişcarea modernistă a poeziei europene şi, în filo¬ 
zofia sa, a fost în mod hotărîtor influenţat de evenimentele din Germania. 
A împărtăşit cu întreaga generaţie postbelică de intelectuali aceeaşi neli¬ 
nişte datorată absenţei unei ordini universale inteligibile şi a unei voinţe 
divine ce s-ar dezvălui şi ar da sens existenţei umane. Ca şi altor confraţi 
ai săi, îi repugnă mecanizarea şi standardizarea vieţii modeme care amputau 
sufleteşte fiinţa umană, reducînd-o la o totală insignifianţă în univers. 


21 Nichifor Crainic, „Tudor Arghezi“, în Idem, Spiritualitatea poeziei româneşti, 
Bucureşti, 1998, pp. 121-124 

22 Melania Livadă, Iniţiere în poezia lui L. Blaga, Bucureşti, 1974, pp. 26-34. 



474 


ROMÂNIA, 1866-1947 


Respingea şi el „scientismul 1 *, „maşinismuP* şi dominanta „cerebrală a 
modernităţii**, care, fiecare în parte şi toate la un loc, se plîngea el, îl înde¬ 
părtaseră pe om de natura lui spontană şi firească. 23 Pe Blaga îl nemul¬ 
ţumea, totodată, limbajul poetic românesc şi, ca atare, a experimentat cu 
curaj forme noi. In primul său volum. Poemele luminii (1919), a folosit 
cu precădere versul liber şi a îmbogăţit poezia română cu noi viziuni şi 
tehnici destul de diferite de simbolismul francez, care dominase poezia 
românească înainte de război. 24 A împrospătat poezia introducînd folclorul 
şi mitul în propriul său vers sofisticat. 

Cea mai izbitoare mărturie a integrării lui Blaga în amplele curente ale 
poeziei europene a fost, poate, îndatorarea sa faţă de elanul vital al lui 
Bergson, de vitalismul dionisiac al lui Nietzsche, precum şi influenţa atot- 
cuprizătoare a expresionismului. 25 in Paşii profetului { 1921) versurile sale 
dobîndesc o structură expresionistă, poetul aspirînd să se piardă în indife¬ 
renţa oarbă, senină, a naturii şi să se reîntoarcă la o existenţă simplă în 
care nici ideile, nici conştiinţa morală nu tulburau impulsurile instinctive, 
elementare. Ca şi confraţii săi din Apus, Blaga a văzut omul modem sfîşi- 
at inevitabil între o existenţă naturală, elementară, pe de o parte, şi un 
impuls paralizant introspectiv, pe de altă parte. Aidoma lor, a avut ace¬ 
laşi sentiment acut al pierderii Paradisului, dar, în timp ce expresioniştii 
germani găseau modele pentru o adevărată existenţă spirituală în civilizaţii 
exotice din trecut sau din tărîmuri îndepărtate, Blaga şi-a întors privirea 
către arhaicul şi eternul sat românesc. Expresionismul devine dominant 

A A 

în două din următoarele lui volume de poeme. In In marea trecere (1924) 
şi La cumpăna apelor (1933), poetul este obsedat de ciclul naşterii, matu¬ 
rităţii şi morţii, căruia îi este supus fiecare individ, şi de vidul aparent al 
existenţei. El a transformat peisajul rural şi motivele folclorice, ce încep 
să ocupe un loc important în poezia sa, într-o lume halucinantă, expresio¬ 
nistă. De data aceasta el opune atmosferei magice şi mundane a vieţii satu¬ 
lui exteriorităţii mecanice şi stridente a societăţii urbane, totul şi toate fiind 
străbătute de un vag sentiment al destinului inexorabil. 

în volumele de mai tîrziu, anxietatea metafizică a lui Blaga s-a mai 
estompat graţie unor trăiri umane mai comune şi prin descoperirea satu¬ 
lui ca loc de refugiu sufletesc din malaxorul civilizaţiei modeme. O nouă 
seninătate şi interesul pentru folclor l-au determinat să acorde mai multă 


23 Lugian Blaga, Trilogia culturii , Bucureşti, 1944, pp. 345-347. 

24 Ladislas Gâldi, Contribution ăVhistoire de la versification roumaine, Lapro- 
sodie de Lucian Blaga , Budapesta, 1972, pp. 31-50. 

25 Keith Hitchins, „Nietzsche în România: Cazul lui Lucian Blaga 44 , în Idem, 
Mit şi realitate în istoriografia românească , Bucureşti, 1997, pp. 295-315. 

atenţie metrului clasic şi disciplinării formei. Cu toate acestea, setea de 
absolut şi simţul tragic al existenţei nu i se vor stinge niciodată. 

Ion Pillat (1891—1945) a fost unul din promotorii de frunte ai tradiţio¬ 
nalismului, curent important şi popular în poezia interbelică. Asemenea altor 
confraţi care-i împărtăşeau ideile, Pillat şi-a găsit izvoarele de inspiraţie 
în peisajul rural românesc şi a descris lumea satului ca patriarhală şi nemu¬ 
ritoare. Oraşul şi locuitorii lui nu şi-au aflat loc într-o astfel de poezie. 

Descendent al unei vechi familii boiereşti cu stare, Pillat şi-a desăvîrşit 
educaţia la Paris, unde i-a descoperit pe Baudelaire, Mallarme şi Poe. 
Poezia sa de început nu a dovedit prea mult ataşament faţă de tradiţiile 
locurilor de origine şi peisajele rustice; înainte de 1918, poetul, prin exce¬ 
lenţă livresc, a fost parnasian şi simbolist. Versurile sale parnasiene, prin 
care s-a reîntors către civilizaţii dispărute evocînd viaţa nomadă a lui 
Ginghis Han, sînt, poate, cele mai strălucite exemple ale acestui tip de 
poezie în limba română. Poeziile sale simboliste sînt mai curînd plastice 

a 

decît muzicale. In Turla (1917), de pildă, poetul descoperă valoarea su¬ 
gestivă a luminii, sub jocul căreia natura este în veşnică schimbare. 

Pillat şi-a găsit propria voce poetică — prin întoarcerea la „matca 
firească 11 — în volumul Pe Argeş în sus ( 1923), una dintre cele mai pure 
expresii ale poeziei tradiţionaliste şi una dintre cele mai frumoase cărţi 
de poezii ale limbii române. Poetul, evocator nostalgic şi senin al lumii 
rurale şi patriarhale, cîntă peisajul specific românesc. Se poate afirma că 
el exemplifică programul tradiţionalist, dar nu se regăseşte în versurile 
sale nici o urmă de preocupare faţă de social, deşi nu tratează satul şi pe 
locuitorii lui ca abstracţiuni. Mai curînd, cîntă firesc şi spontan locurile 
unde a crescut şi bucuriile simple ale strînsului recoltei şi ale vieţii de fami¬ 
lie. Nu lipseşte nici nota de nostalgie faţă de vremurile de odinioară, nos- 
talgia unui om care a pierdut Paradisul copilăriei. In Satul meu (1926), 
tradiţionalul continuă să fie predominant, Pillat punînd accentul pe arha¬ 
ic şi primitiv şi dînd frîu liber ostilităţii sale faţă de schimbările interveni¬ 
te în modul ancestral de viaţă al satului. Poemele adunate în Biserica de 
altădată (1926) oferă viziuni ce intră în rezonanţă cu ortodoxismul lite¬ 
rar al lui Nichifor Crainic, Ion Pillat autohtonizînd legenda creştină prin 
plasarea temelor biblice într-un decor rural românesc. în ciuda văditelor 
sale afinităţi cu tradiţionalismul, el este un tradiţionalist aparte. Nefiind nici 
teoretician social, nici romantic, Pillat este un clasicizant, în poezia lui 
expresia peisajului rural şi a plăcerilor bucolice revelîndu-se blîndă, melo¬ 
dioasă şi senină. 26 


26 Ovidiu Papadima, Ion Pillat , Bucureşti, 1974, pp. 95-123. 

Poezia de mai tîrziu a lui Pillat, ca de pildă cea din Scutul Minervei (1934), 
devine clasică prin preferinţa pentru formele stabilite, mai ales în sonet, 

A 

unde se distinge calmul său olimpian şi referinţele la lumea elenistică. In 
împlinire (1942), reia toate temele anterioare, sacrificînd de data aceas¬ 
ta spontaneitatea pe altarul graţiei şi concentrării. 

Adrian Maniu (1891 -1968) a început printr-un nonconformism ce ridi¬ 
culiza poezia tradiţionalistă şi chiar după ce s-a afirmat ca poet al peisajelor 

A 

autohtone, versul său scapă oricărei clasificări lesnicioase. In Din paharul 
cu otravă (1919), un volum de poeme în proză, pe care le-a calificat el 
însuşi drept „poveşti lipsite de respect“, compuse în stil avangardist, Maniu 
a introdus riturile autentice şi magia satului. In ele, poetul a exploatat fon¬ 
dul magic şi fantasticul folcloric îngemănat cu plastica primitivă în stilul 
sofisticat al versului modernist pentru a produce misterioase peisaje expre¬ 
sioniste. Temele tradiţionaliste predomină în volumele de mai tîrziu — 
Lingăpămînt (1924) şi Drumul spre stele — în care atinge un soi de primi¬ 
tivism rafinat, îmbinînd tehnicile moderniste cu realismul naiv şi fantezia 
folclorului românesc. Chiar şi scenele laice preponderent picturale suge¬ 
rează maniera meşterilor populari de icoane. Dar nu vom regăsi în ele nimic 
din sentimentalismul şi din ideologia tradiţionalistă a sămănătorismului. 27 
Maniu a cultivat valorile tradiţionale, concentrîndu-şi privirea asupra 
lucrurilor prozaice, banale ale vieţii de fiecare zi. 

Dintre toţi poeţii perioadei interbelice, Vasile Voiculescu (1884-1963) 
a fost însufleţit de cel mai puternic şi mai consecvent sentiment religios. 
Inspirat din fragedă copilărie de o nestrămutată credinţă în Dumnezeu şi 
crescut într-un sătuc de munte, de pe lîngă Buzău, a participat la toate 
ceremoniile religioase ale familiei şi comunităţii. Studiul medicinei nu a 
reuşit să-i slăbească credinţa şi şi-a îndeplinit cu evlavie şi abnegaţie dato¬ 
riile sale de medic de ţară. Profesia de medic i-a dat prilejul să cunoască 
îndeaproape cultura populară, care a reprezentat substanţa multora din 
poeziile sale. A fost, ca atare, reprezentativ pentru o anumită categorie 
de intelectuali ai vremii care s-au lăsat atraşi de primitivismul rural nu 
prin intermediul lecturii, ci prin contactul direct cu mediul înconjurător. 

Destinul de poet al lui Voiculescu a început sub steaua lui Vlahuţă, iar 
primul său volum. Poezii (1916), un „portret 11 al satului său de baştină, 
era străbătut de la un cap la altul de teme sămănătoriste. Voiculescu a ide¬ 
alizat satul şi peisajul rural, deplîngînd dispariţia lumii copilăriei sale. Volu¬ 
mul Din Ţara Zimbrului şi alte poezii (1918), un imn închinat vitejiei 
ostaşilor români în Primul Război Mondial, constituie o altă mărturie a puter- 


27 Mihail Iordache, Adrian Maniu, Iaşi, 1979, pp. 114-142. 

nicelor sale convingeri religioase. îngerii intervin în bătălii şi slujesc drept 
simboluri ale unui idealism ferice propovăduit de Vlahuţă şi de sămănă¬ 
torişti, susţinînd că problemele omului pot fi rezolvate prin mobilizarea 
energiilor spirituale. în Pîrga (1921), Voiculescu recurge la alegorie şi sim- 

A 

bol pentru a da frîu liber sentimentelor sale religioase. In lumea rustică 
şi rudimentară descrisă de el, toate frămîntările omeneşti sînt spiritualizate, 
ca şi cum ar fi o căutare a vreunei împliniri ascunse, poetul însuşi tînjind 
să treacă dincolo de lumea materială pentru a primi confirmea propriilor 

A 

sentimente religioase. întreaga operă a lui Voiculescu din deceniul urmă- 

A 

tor a dezvoltat aceste teme şi tehnici. Cu volumele Urcuş (1937) şi între¬ 
zăriri (1939), poezia lui a traversat un proces uimitor de purificare. A atins 
un plus de armonie şi claritate, rezultat al decantării lirismului pur din te¬ 
mele poeziei sale religioase anterioare. 28 

La polul opus concepţiei creatoare şi practicii tradiţionaliştilor s-au plasat 
poeţii avangardişti, reprezentativi pentru fenomenul de sincronism între 
literatura română şi cea vest-europeană. Unul dintre primii poeţi care s-au 
opus dominaţiei simbolismului a fost Tristan Tzara (1896-1963). înainte 
de a dobîndi renumele internaţional de părinte al dadaismului, Tristan Tzara 
se afla deja în primele rînduri ale radicalilor hotărîţi să răstoarne struc¬ 
turile logice ale poeziei. în opera publicată înainte de 1915, Tristan Tzara 
a împins pînă la limitele extreme noile tehnici, creînd o poezie cu o retorică 
dezmembrată şi imagini disociate. 29 Influenţa lui în România nu s-a sfîrşit 
o dată cu plecarea lui în Occident în 1916. Mult timp după stabilirea lui 
acolo, poeziile sale în limba franceză aveau să constituie un ferment con¬ 
stant pentru avangarda românească. 

Ion Vinea (1895-1964), vechi prieten al lui Tristan Tzara, a fost una din 
figurile centrale ale modernismului extrem românesc. Ca editor al revis¬ 
tei Contimporanul, publicaţia de frunte a avangardei româneşti, a avut con¬ 
tacte largi cu mişcările de avangardă din întreaga Europă şi a devenit cel 
mai important promotor al „noii arte“. Cu toate că a fost şi unul dintre 
promotorii constructivismului, Vinea pare să fi avut îndoieli serioase cu 
privire la durabilitatea experimentelor avangardiste. Propria sa poezie, 
publicată într-un volum, Orafintînilor, doar în 1964, dovedea o mare varie¬ 
tate de tendinţe şi stiluri. 30 

28 Ion Apetroaie, V Voiculescu, Bucureşti, 1975, pp. 95-123. 

29 Ovid S. Crohmălniceanu, Evreii în mişcarea de avangardă românească. 
Bucureşti, 2001, pp. 44-50. 

30 Ion Pop, Avangardismul poetic românesc. Bucureşti, 1969, pp. 160-171. 

Ca şi Tzara, Vinea debutase ca autor de versuri simboliste, atingînd o 
eleganţă şi austeriate a expresiei ce a continuat să-i influenţeze opera chiar 
şi după ce s-a avîntat în cele mai radicale experimente avangardiste. Apoi, 
pe neaşteptate, precum Tzara, a început să scrie într-o manieră total dife¬ 
rită. Declarîndu-se plictisit de atmosfera lîncedă a simbolismului, a recurs 
la asocieri de termeni ce au sfidat orice logică obişnuită şi a produs diso¬ 
nanţe sfidînd muzicalitatea limbii normale. O seamă dintre poeziile sale 
(precum Lamento) sînt rodul unei tehnici rapide, telegrafice, realizată de 

A 

constructivişti prin asocierea simultană a unor imagini disparate. In felul 
acesta Vinea a descris experienţele diverse şi contradictorii pe care viaţa 
din oraşul modem i le impusese omului. Poemele au devenit astfel o în¬ 
şiruire de impresii nemediate, asemănătoare unui colaj modem, iar limba 
a fost forţată să imite stilul sacadat al telegrafului şi succesiunea rapidă de 
imagini din filme. Cu toate acestea, era nemulţumit de ceea ce i se părea 
a fi simple gesturi superficiale de nonconformism. Pentru el, adevărata 
revoluţie a sensibilităţii însemna înlăturarea din poezie a tuturor mijloacelor 
vechi. 31 In concepţia lui poezia se putea lipsi de prozodie, de simbol şi de 
metaforă. Un stil specific prozei, uneori simpla înşirare de cuvinte cu sens 
comun, a caracterizat o mare parte din opera sa poetică din acea perioadă. 
Limba şi stilul îi reflectau starea de spirit. Simţul copleşitor al intangi- 
bilităţii şi al nestatorniciei realului transpare într-o serie de poezii, semni¬ 
ficativ intitulată Prund (1926), compuse din fragmente disparate, în care 
atît obiectele materiale cît şi acţiunile umane pierd orice consistenţă. 

B. Fundoianu şi llarie Voronca au menţinut relaţii strînse cu cercurile 
avangardiste de la Paris. Influenţa franceză este evidentă în evoluţia sti¬ 
lurilor lor, deşi tematica le era inspirată cu precădere de peisajele urbane 
şi rurale româneşti. Au împărtăşit aceeaşi atitudine ambivalenţă faţă de 
oraş. Pe de o parte, ritmurile lui ameţitoare le stimulau creativitatea, dar, 
pe de altă parte, anonimatul şi înstrăinarea îi respingea. 

Fundoianu (1898-1944) a fost unul din promotorii de frunte ai avan- 
gardei, care a formulat proiecte ambiţioase de inovare a poeziei. Şi-a descris 
cîndva propria-i poezie drept constructivistă, şi anume, o poezie rezultînd 
nu din imagini sau emoţii coerente, ci prin suprafeţe, volume şi greutăţi, 

A 

toate potrivite cu precizie unele lîngă altele. In unele din poeziile sale, a 
pus accentul pe tehnicile simultaneiste pentru a capta ritmurile autentice 
ale vieţii contemporane. A fost unul dintre colaboratorii permanenţi ai revis¬ 
tei Contimporanul, chiar şi după plecarea la Paris în 1923, unde a suferit 
puternic influenţa rusului Leo Şestov şi a nihilismului existenţial al aces- 


31 Simion Mioc, Opera lui Ion Vinea, Bucureşti, 1972, pp. 230-278. 

tuia. A rămas totuşi în contact cu revistele de avangardă româneşti şi a 
publicat, la Bucureşti, în 1930, un volum de poezii, Privelişti , care conţinea 
majoritatea poeziilor scrise de el înainte de plecarea. Întîlnim aici unele 
din teoriile şi tehnicile expresioniştilor, mai ales în textele în care natura 
se ridică deasupra tehnologiei distructive a lumii modeme şi a dominaţiei 
maşinilor. Peisajul este aparent bucolic, însă poetul creează o atmosferă 
de profundă nelinişte, înfâţişînd o natură care se revarsă, ţîşneşte, de o 
vitalitate primitivă, spre deosebire de oraş, descris ca o „excrescenţă" în 
verdele cîmpiilor şi în întinderea pajiştilor. 32 Pe poet peisajele nu-1 intere¬ 
sează în sine, ci doar ca mijloc de comuniune cu esenţele vii ale lucrurilor. 
Nu cîntă natura însăşi, ci mai curînd sufletul ei demoniac şi nevăzut. 

Ilarie Voronca (1903-1946), stabilit definitiv în Franţa în 1933, nu a 
fost doar un poet al avangardei, ci şi un prolific teoretician al poeziei mo¬ 
derniste. A inventat numeroase formule pentru a explica ce ar trebui să 
* 

fie poezia. In revista Integral, propunea un constructivism integral, ce avea 
să devină integralismul; în Punct, pleda pentru sinteză ( Sintetism ); iar în 
75 H.P., definea pictopoezia: „Pictopoezia nu e poezie. Pictopoezia nu e 
pictură. Pictopoezia e pictopoezie.“ Pentru el, scrierea poeziei era un act 
de maximă seriozitate; cerea voinţă creatoare şi luciditate. Astfel, nu ma¬ 
nifesta nici un fel de simpatie pentru suprarealism, negîndu-i „dezagregarea 
bolnavă, romantică", respingînd în acelaşi timp dadaismul considerînd 
creaţiile acestuia produse ale întîmplării. A fost un sprijintor al integra- 
lismului, prin care înţelegea adaptarea artei şi literaturii la ritmul tehno¬ 
logic neîntrerupt al vieţii secolului XX. Poeziile scrise în 1924-1925, 
adunate mai apoi în Invitaţie la bal (1931), se asemănau cu lucrările dadaiste 
şi constructiviste, poetul asaltînd cititorul cu impresii rapide, simultane, 
provenind din zeci de mii de surse. Amplul său volum Ulise (1928), care 
i-a adus faima, oferă aceeaşi multitudine de imagini stîmite de impresii 
de viaţă citadină modernă. Oraşul îl incită, dar socoteşte că este cu neputinţă 
să-şi regăsească propria fiinţă în atmosfera lui anonimizantă şi, în cele din 
urmă, pare să prefere peisajul rural românesc. 33 Cele mai reprezentative 
pentru metodele sale poetice rămîn Plante şi animale (1929) şi Zodiac 
(1930). în acestea se dovedeşte a fi un artist descriptiv şi vizual, care reduce 
adesea peisajele la pure abstracţiuni, evitînd să dea poemelor sale un nucleu 
vital, împingîndu-le, în schimb, spre o dezintegrare aproape completă. 

Multe din elementele principale ale poeziei româneşti dintre cele două 
războaie s-au împletit în scrierile lui Ion Barbu (1896-1961), unul din marii 


32 Victor Stoleru, B. Fundoianu/Benjamin Fondane, Bucureşti, 2000, pp. 32-58. 

33 Cu privire la evoluţia poeziei lui Voronca, vezi Ion Pop, Avangarda în lite¬ 
ratura română, pp. 113-119, 132-141, 219-244. 

poeţi români ai secolului XX. Barbu a fost matematician, o profesie care 
i-a influenţat poezia în multiple feluri şi care, în cele din urmă, avea să tri¬ 
umfe asupra ei. Pe vremea cînd studia matematicile la liceu şi la Universitatea 
din Bucureşti, a fost sedus de operele lui Baudelaire, Rimbaud şi Poe. In 
1919, i-a arătat lui Lovinescu poeziile scrise în timpul războiului; profund 

A 

impresionat, Lovinescu le publică aproape pe toate în Sburătonil In dece¬ 
niul următor, Barbu se va dedica poeziei, producînd o operă neîntrecută de 
atunci în privinţa forţei de pătrundere spirituală şi a rigorii intelectuale. 

Dintre toţi poeţii români ai perioadei interbelice, Barbu s-a dovedit cel 
mai consecvent promotor şi creator de „poezie pură“ Dorea cu patimă 
să înzestreze poezia cu o serie de reguli care să-i confere caracteristicile 
necesare pentru a o diferenţia de proză şi de orice altă activitate umană 
creatoare. Poezia, argumenta el, trebuie să-şi impună existenţa unică şi 
să devină o creaţie liberă a minţii, într-o sferă neafectată de viaţa cotidiană 
şi de sentimentele personale. Pentru ca poezia să atingă puritatea absolută, 
insista el, cuvintele — materia primă a poeziei — trebuie să fie eliberate 
de orice conţinut ideatic şi conexiuni sintactice logice, asumîndu-şi, în 
schimb, misiunea sugestiei. A descoperit modelul pentru o poezie a sunetelor, 
ritmurilor si tensiunilor în matematica teoretică, în care erau învinse toate 
constrîngerile practice şi păstrate doar rigorile acestei discipline. 34 

Poezia de maturitate a lui Barbu este mai ermetică, mai greu de înţe¬ 
les, poetul renunţînd la sensurile şi la punctele de referinţă obişnuite şi 
fâurindu-şi propria mitopoetică, deosebit de subiectivă şi matematizată. 
Gîndea poezia ca muzică, departe de contingenţele existenţei cotidiene; 
cu toate că îşi avea sorgintea în viaţă, poezia nu putea fi identificată cu 
aceasta. Poeziile ciclului Joc secund, din volumul cu acelaşi nume (1930), 
nu sînt ermetice, ci, mai curînd, experimente cu cuvinte. Ele descriu inefa¬ 
bilul — amurgul, răsăritul şi rouă dimineţii de pe poteci — iar scopul poe¬ 
tului este acela de a reînnoi procedeele poeziei. îşi exprimă fascinaţia faţă 
de perfecţiunile geometriei, pentru el, tot atîtea semne ale existenţei unei 
forţe divine dominînd universul; frumuseţea şi rigoarea gîndirii matema¬ 
tice l-au adus în pragul extazului mistic în preajma adevărului absolut. 
Dar, în cele din urmă, asemenea lui Arghezi şi Blaga, poetul va conchide 
că mintea umană nu va putea niciodată pătrunde sensul suprem al lucrurilor. 

Pe Barbu îl emoţiona şi fragilitatea existenţei, adăstînd asupra fiinţelor 
umile ale lumii. Dar şi în cazul acesta perspectiva barbiană este metafi¬ 
zică. în După melci (1921), un copil povesteşte cum a convins un melc 


34 Basarab Nicolescu. Ion Barbu: Cosmologia „Joculuisecund ", Bucureşti, 1968, 
pp. 9-28. 

să iasă din cochilie în plină iarnă, minţindu-1 că venise primăvara, şi cum 
melcul a murit. Plînsul copilului proiectează tragedia micii fiinţe în filo¬ 
zofic, trimiţînd la fragilitatea condiţiei umane înseşi. 

Pe vremea cînd experimenta poezia pură, Barbu a produs primul său 
ciclu balcanic, Isarlîkţ 1922-1926). Titlul acestui ciclu este numele unui 
sat din Asia Mică, unde Schliemann descoperise ruinele vechii Troia, dar 
poetul a mutat cetatea la Dunărea de Jos. In imaginaţia lui, Isarlîk a deve¬ 
nit simbolul unui Orient ideal, care, mulţumit în propria stagnare, dobîndi- 
se eternitatea. In ciuda somnolenţei şi a neparticipării la progres, locuitorii 
Isarlîkului au dobîndit, în compensaţie, o adevărată desăvîrşire interioară, 
împlinindu-şi aspiraţia către o existenţă autosuficientă. S-a susţinut că, 
în aceste poeme, Barbu şi-ar fi exprimat deziluzia faţă de civilizaţia occi¬ 
dentală modernă şi ar fi căutat mîngîiere în tradiţiile autohtone. Dar Isarlî- 
kul său, situat între Rău şi Bine, nu este un loc real, iar poetul omagiază 
valorile estetice, fără să pună în operă un program ideologic. 35 Nastratin 
Hogea, reprezentantul acestei ultime Grecii, trimite la condiţia poeziei care 
îi e suficientă sieşi: „trup sfînt şi hrană sieşi, Hagi rupea din el“. 


ROMANUL 

în perioada interbelică, proza româneasacă a fost dominată de construcţii 
epice ample, iar romanul s-a afirmat pe deplin. Aşa cum am văzut, roma¬ 
nul s-a dezvoltat relativ tîrziu în România. Garabet Ibrăileanu a explicat 
fenomenul prin nediferenţierea societăţii româneşti şi, pe cale de con¬ 
secinţă, prin absenţa unor relaţii sociale „complicate 44 . Mihai Ralea plasa 
originea romanului departe în trecut în epopee, în acele vechi poeme epice 
franceze, chansons de geste, şi a insistat că genul era străin literaturii româ¬ 
ne. In locul epopeii, românii au avut doar balada, o poezie de proporţii 
modeste, ca Mioriţa, de pildă, nefiind suficient pregătiţi psihologic pen¬ 
tru roman. Romanul, afirma el, putea apărea doar într-o societate în care 
fiecare persoană reuşea să se individualizeze. Societatea românească atin¬ 
sese, în opinia lui, un astfel de stadiu de diferenţiere după Primul Război 
Mondial, aducînd ca dovadă înflorirea în consecinţă a romanului. 36 

Mai mult, el a reuşit chiar să domine proza românească. 37 Scriitorii, 
din ce în ce mai puţini Ia număr, aveau să se lase atraşi de nuvelă şi schiţă. 


35 Marin Mincu, Opera literară a lui Ion Barbu, Bucureşti, 1990, pp. 275-302. 

36 Mihai Ralea, „De ce nu avem roman? 44 , în Idem, Opere, voi. 2, pp. 64—75. 

37 Dominaţia romanului este de netăgăduit, de exemplu, în Negoiţescu, Istoria 
literaturii române (1800-1945), pp. 236-320. 

genurile predominante înainte de război. Neîndoielnic, o seamă de scri¬ 
itori au scris nuvele excelente în anii ’20 şi ’30, dar acestea erau în genere 
exerciţii pentru lucrările în proză mai ample ce aveau să vină. Toposul 
romanului postbelic s-a mutat la oraş cu diversele lui categorii sociale, 
cu toate că primii mari romancieri ai secolului XX, Mihail Sadoveanu şi 
Liviu Rebreanu, au dus mai departe, într-un anumit sens, tradiţia rurală 
a secolului trecut. Trecerea de la un decor la altul este însă evidentă în opera 
lui Cezar Petrescu. Ca unul dintre membrii fondatori ai cercului Gîndirea , 
Cezar Petrescu nu a reuşit niciodată să de dezbare complet de perspecti¬ 
va tradiţionalistă şi a încercat să trateze oraşul ca un loc al răului, ca, de 
pildă, în ciclul Capitala care ucide (1934—1942). A fost însă şi unul din¬ 
tre primii romancieri — în Calea Victoriei (1930), de exemplu — care a 

a 

descris realităţile vieţii citadine. In romanele lui Cezar Petrescu şi ale 
Hortensiei Papadat-Bengescu oraşul va deveni în sfîrşit decorul accep¬ 
tat, obişnuit, al existenţei cotidiene. 

Romanul nu a fost doar urbanizat în perioada interbelică, ci a suferit 
şi modificări estetice semnificative. Mai întîi de toate, a devenit mai „obiec¬ 
tiv". Ibrăileanu a numit „liric" caracterul prozei româneşti dinaintea răz- 

A 

boiului şi a pus această calitate pe seama istoriei. Intr-adevăr, el a crezut 
că întreaga literatură română avusese o notă de tristeţe şi jale, condiţie ce 
nu putea fi altcum pentru un popor care fusese nevoit să îndure atîtea sufe¬ 
rinţe şi fusese lovit de atâta nenoroc de-a lungul veacurilor. Eugen Lovi- 
nescu era de acord cu Ibrăileanu în privinţa caracterului predominant liric 
al prozei româneşti antebelice şi, ca şi acesta, îl atribuia influenţei sămănă¬ 
torismului, poporanismului Vieţii româneşti şi tradiţionalismului Gîndirii, 
care evocau fiecare în parte, cu nostalgie şi regret, dispariţia vechii lumi 
rurale. Construcţia romanului s-a diferenţiat şi ea într-o foarte mare măsură 
de ceea ce fusese în deceniile premergătoare războiului. Naraţiunea nu mai 
era lineară, desfâşurîndu-se acum pe mai multe planuri în acelaşi timp, ca 
în Concert din muzică de Bach (1927) de Hortensia Papadat-Bengescu, sau 
avînd o cronologie întreruptă sau răsturnată, precum în romanul lui Camil 
Petrescu Patul lui Procust( 1933). Scriitorul recurgea acum la monologul 
interior, plin de subtexte ascunse, şi îi dădea formă de jurnal intim sau de 
eseu. Romancierii perioadei interbelice au asimilat astfel toate realizările 
importante ale romanului european de la Zola pînă la Proust şi chiar la Joyce. 
Dornici să experimenteze forme noi, l-au abandonat cu totul pe Balzac. 

Realismul, în materie de tematică şi tehnică, s-a impus cu deosebită 
vigoare. Romanul realist tradiţional se bucura de o uriaşă popularitate în 
rîndurile noului public cititor, larg şi pestriţ, din perioada interbelică, recru¬ 
tat mai cu seamă din reprezentanţi ai profesiunilor liberale sau din ele- 

mente de frunte ale clasei mijlocii. Toţi aceşti locuitori ai oraşelor erau 
înzestraţi cu simţ practic, devotaţi meseriei lor şi afacerilor; admiratori 
ai tehnologiei, se simţeau foarte mîndri de poziţia socială pe care o dobân¬ 
diseră doar de curînd. Gusturile le erau satisfăcute de romanicieri ca Cezar 
Petrescu, Ionel Teodoreanu, care au clădit mai departe pe fundamentele 
realiste ale romanului puse de Nicolae Filimon, loan Slavici şi Duiliu Zam- 
firescu în cea de-a doua jumătate a secolului al XlX-lea. Realismul scri¬ 
itorilor interbelici a fost mult mai pronunţat decît cel al predecesorilor 
lor, în parte cel puţin, datorită unei percepţii mai mature şi mai ascuţite 
a societăţii, deşi moralismul şi sentimentalismul romanelor anterioare au 
rămas să paraziteze o mare parte din beletristica de după Primul Război 

A 

Mondial. In operele multor autori a persistat şi acea ostilitate faţă de bur¬ 
ghezie, exprimată făţiş în Ciocoii vechi şi noi şi în Tănase Scatiu. 

Deşi clasificarea romancierilor, ca şi a poeţilor, este un demers neîn¬ 
doielnic riscant, ea se dovedeşte uneori utilă. Vom întreprinde deci în rîn- 
durile următoare o împărţire a romancierilor interbelici şi a lucrărilor lor 
în trei categorii, în funcţie de tematica abordată şi de contribuţia fiecăru¬ 
ia la dezvoltarea romanului: tradiţionaliştii (Mihail Sadoveanu, Cezar Pe¬ 
trescu, Ionel Teodoreanu, George Călinescu şi, poate, Mateiu I. Caragiale), 
novatorii (Liviu Rebreanu, Hortensia Papadat-Bengescu şi Camil Petrescu) 
şi promotorii noului roman (Anton Holban, Max Blecher, Mihail Sebastian 
şi Mircea Eliade). 

Romanele şi nuvelele lui Mihail Sadoveanu (1880-1961), povestitorul 
desăvîrşit al literaturii române modeme, alcătuiesc o vastă panoramă 
istorică a societăţii rurale româneşti. Există tentaţia de a-1 clasifica drept 
tradiţionalist datorită tematicii şi tehnicii sale. Sadoveanu a ajuns la matu¬ 
ritate intelectuală la sfîrşitul secolului al XlX-lea, într-o vreme în care 
vechea societate patriarhală din Moldova lui de baştină pierdea teren în 
faţa noilor valori burgheze ale oraşului. Pe Sadoveanu l-a impresionat 
îndeosebi ascensiunea rapidă a noilor grupuri sociale, care i se păreau lip¬ 
site de forţă morală şi dominate de goana după profitul urmărit cu deli¬ 
berare şi o tenacitate ce puneau în umbră toate celelalte virtuţi umane. 
Sadoveanu a crezut că prăpastia între o astfel de mentalitate şi cea a lumii 
rurale tradiţionale făurită de-a lungul atîtor secole nu va putea fi redusă 
niciodată. O mare parte a operei sale a fost, ca atare, o reprezentare artis¬ 
tică a antinomiei dintre „cultură 14 şi „civilizaţie 44 , discutată pe larg de gîn- 
ditorii tradiţionalişti ai vremii. 

Crescut în casa bunicilor săi dintr-un sat moldovenesc, Sadoveanu 
a păstrat legăturile cu lumea rurală şi s-a simţit întreaga viaţă într-o 

perfectă comuniune cu natura. In calitate de editor al Sămănătorului în 
1904 a conferit acestei reviste trăsături ce se potriveau perfect cu programul 
ei literar — simpatie pentru ţăran, admiraţie a folclorului şi respect pen¬ 
tru trecutul istoric al românilor. Cîteva din povestirile scrise în această 
perioadă se conformau ideologiei sămănătoriste, deşi în altele nu era prea 
înclinat să idealizeze viaţa satului. S-a distanţat apoi treptat de Sămănătorul, 
şi, în 1906, a început să publice povestiri în Viaţa românească. Ideile po¬ 
poraniste promovate de editorii revistei, în special pledoaria lor pentru o 
democraţie rurală şi accentul pus pe portretizarea realistă a ţărănimii co¬ 
respundeau mai mult vederilor lui Sadoveanu decît parohialismul sămă¬ 
nătorismului. 


Sadoveanu s-a simţit mult mai în largul său în lumea satului pe care a 
descris-o din interior în toată complexitatea sa, în buna tradiţie a lui Creangă 
şi a lui Slavici. Dar arareori ţăranii lui Sadoveanu sînt lucrători ai pămîn- 
tului. Eroii săi sînt păstori, vînători sau pădurari, oameni cu ocupaţii 
solitare, retraşi în natură ca într-o cetate. 38 Ei apar astfel ca într-o rezisten¬ 
ţă pasivă faţă de lumea burgheză din ce în ce mai prosperă. în solitudinea 
lor, păstrează ceva din sufletul patriarhal în timp ce tradiţia continuă să 
dea chip principalelor lor forme de viaţă socială. Curajul, forţa morală şi 
agerimea în faţa adversităţilor sînt trăsături demne de a fi imitate şi chiar 
depăşite, în timp ce banii şi înaintarea pe scara socială nu au nici un fel de 
valoare pentru aceşti oameni. 

Cea mai fascinantă descriere a acestei retrageri din istorie o constitu¬ 
ie capodopera sadoveniană Baltagul (1930). Reconstituire monografică 
a unei comunităţi de păstori la începutul secolului XX, Baltagul este cea 
mai realistă descriere a unei lumi în profundă schimbare, a unei societăţi 
patriarhale ce se prăbuşeşte sub presiunea unui capitalism agresiv. Romanul 
are însă, în egală măsură, o structură mitică, prin reprezentarea unui univers 
al semnelor şi miracolelor, al oamenilor stăpîniţi în existenţa lor zilnică 
de obiceiuri şi ritualuri ancestrale. Ciobanii sînt înfăţişaţi în simplitatea 
lor firească şi sînt dotaţi cu energia brută şi vie a oamenilor feriţi de influ¬ 
enţa corupătoare a civilizaţiei modeme. Dar nu sînt cu nici un chip sim¬ 
ple fiinţe mînate de instinct, întrucît propriul lor sistem etic, înrădăcinat 
în tradiţie, le armonizează spontan individualismul cu sufletul comunităţii. 
Nu au nevoie de legi emise de stat întrucît în comportament sînt conduşi 
de un simţ al dreptăţii, ce face o diferenţă clară între uman şi inuman în 
relaţia lor cu ceilalţi. 


38 Pompiliu Mareea, Lumea operei lui Sadoveanu , Bucureşti, 1976, pp. 183-219. 

Satul contemporan sadovenian este departe de decorul idilic al sămănă¬ 
toriştilor, în ciuda unor similitudini între cele două perspective. Principalul 
duşman al ţăranilor lui Sadoveanu era boierul, sprijinit de reprezentanţii 
statului, aproape întotdeauna veniţi de la oraş. Ţăranii rezistă cu stoicism 
la abuzuri, dar sub această mască clocoteşte o ură stăruitoare, care în cele 
din urmă distruge orice relaţie semnificativă cu cei din afară, un proces 
descris în mod grăitor în volumul de nuvele Bordeenii (1912). Două lumi 
continuă astfel să se dezvolte în necomunicare, fiecare cu sistemul ei moral 
şi etic distinct, nici una din ele nedorind să facă nici cea mai mică con¬ 
cesie de teamă ca aceasta să nu ducă la propria pieire. 

Dintr-un anumit punct de vedere, Sadoveanu însuşi, ca şi eroii lui ţărani, 
se retrage din societatea burgheză. El nu se opunea din principiu progresului 
economic sau chiar civilizaţiei capitaliste. Ceea ce îl neliniştea era forma 
specială pe care o dobîndiseră aceste fenomene începînd cu a doua jumă¬ 
tate a secolului al XlX-lea, o formă ce se asemăna neoiobăgiei analizate 
de Dobrogeanu-Gherea. 39 Dar pe Sadoveanu îl preocupau mai puţin struc¬ 
turile sociale şi economice decît personalitatea umană şi mutilarea sufe¬ 
rită de aceasta pe măsură ce cursa după profituri copleşea nemiloasă satul 
ancestral. Locul de refugiu al lui Sadoveanu a devenit astfel trecutul înde¬ 
părtat. A ales vremea veacului a XV-lea, a domnului Ştefan cel Mare, pe 
care a descris-o în Fraţii Jderi (3 voi., 1935-1942), o epopee eroică şi în 
egală măsură o odă lirică închinată unei lumi îndatorată mitului, şi vre¬ 
mea domnului Gheorghe Duca, din secolul al XVIl-lea, ca în Zodia 
Cancerului (1929), o evocare a unui paradis pierdut în care existenţele 
umane erau subordonate istoriei. De data aceasta, Sadoveanu a creat o 
democraţie rurală imaginară, în care se îmbinau elemente sămănătoriste 
şi poporaniste. Autorul a plasat această lume idealizată în Evul Mediu, 
pentru că nu putea concepe o democraţie ţărănistă care să prindă rădă¬ 
cini în zilele lui. 

Sadoveanu a fost deopotrivă un fin observator al tîrgului moldovenesc. 
Cu toate că avea multe lucruri în comun cu satul, o situaţie ce reflecta 
neîntrerupta dependenţă de agricultură, atmosfera şi stilul tîrgului sînt total 
diferite de cele ale satului; starea de spirit este sumbră şi cerul plumburiu. 
In romanele sale precum Floare ofilită (1906) şi Locul unde nu s-a întâm¬ 
plat nimic (1933), Sadoveanu dezvăluie rutina monotonă a unei societăţi 
în care frumuseţea şi adevăratele sentimente sînt înăbuşite. Rezultatul este 

39 1. Oprişan, Opera lui Mihail Sadoveanu , vol.l: Natură-om-civilizaţie în opera 
lui M. Sadoveanu , Bucureşti, 1986, pp. 62-86, 184-202. 

un urît şi o resemnare atotcuprinzătoare, nu foarte departe de atmosfera 
întunecată a muribundelor peisaje bacoviene. 40 

Cezar Petrescu (1892-1961), romancier prolific, a scris romane de suc¬ 
ces, pe gustul unei burghezii în ascensiune, cu toate că atitudinea scri¬ 
itorului faţă de această clasă şi faţă de oraş era ambiguă şi adesea ostilă. 
Născut într-o famile înstărită dintr-o comună din apropierea Iaşilor, Cezar 
Petrescu nu şi-a pierdut niciodată dragostea pentru lumea de la ţară. A 
debutat în Sămănătorul , în 1907, cu nuvela Scrisori , şi, după Primul Război 
Mondial, în 1921, va întemeia, împreună cu cîţiva confraţi, revista Gîndirea. 
Deşi a respins teoriile literare dogmatice ale lui Nichifor Crainic, Petrescu 
a rămas ataşat tradiţionalismului rural promovat de gîndirişti pînă la cel 
de-al Doilea Război Mondial. 41 Marea sa ambiţie ca romancier a fost să 
scrie „o cronică românească a secolului XX“. Ca şi Balzac, şi-a grupat 
romanele şi nuvelele în cicluri şi, pentru întîia oară în literatura română, 
un scriitor şi-a concentrat privirea asupra întregii societăţi româneşti. 

Ideologia şi procedeele literare sămănătoriste antebelice străbat toate 
operele sale de început şi se evidenţiază cu precădere în culegerea de nuvele 
Scrisorile unui răzeş (1922). Tipic printre eroii săi este tînărul care pleacă 
de la ţară pentru a-şi găsi norocul la oraş, zdrobit aici de anonimatul şi 
de concurenţa acerbă ce caracterizează viaţa oraşului şi care, în cele din 
urmă, se întoarce cu bucurie la pacea satului natal. O altă temă sămănă¬ 
toristă este regretul pentru dispariţia vechii clase boiereşti patriarhale, învin¬ 
să de pătrunderea inexorabilă a capitalismului la sate. Cu toate că, în operele 
de mai tîrziu, descrirea lumii rurale şi a locuitorilor ei avea să devină mai 
puţin idilică. Cezar Petrescu a continuat să privească atît satul cît şi soci¬ 
etatea românească în general din perspectiva dihotomiei Est/Vest. Prefaţa 
la romanul său Plecat fără adresă (1932) este impregnată de ideile dez¬ 
voltate de Spengler în Declinul Occidentului şi de cele ale lui Berdiaev din 
Noul Ev Mediu, Cezar Petrescu atribuind neputinţa românilor de a-şi desăvîrşi 
marea lor menire incongruenţelor dintre Est şi Vest; potrivit lui, românii 
au împrumutat uneltele Apusului caracterizate prin precizie şi limpezime 
pentru a deveni pe deplin moderni, dar, în felul acesta, au condamnat la 
dispariţie propria lor fiinţă caracterizată de fatalismul atavic oriental. 

Astfel de idei, vizînd mai ales inadaptabilitatea la viaţa citadină a omu- 
lui de la sat, constituiau temele majore ale romanelor sale. întunecare ( 1927), 
romanul care a inaugurat cronica vieţii româneşti din secolul XX, este 


40 Constantin Ciopraga, Mihail Sadoveanu: Fascinaţia tiparelor originare , Bucu¬ 
reşti, 1981, pp. 58-78. 

41 D. Micu, „ Gîndirea “ şi gîndirismnl , Bucureşti, 1975, pp. 681-705. 

istoria lui Radu Comşa, un bărbat cu origini umile ţărăneşti, care reuşeşte 
să ocupe, ca avocat, un loc de invidiat în înalta societate urbană. Dez¬ 
iluzionat curînd de sălbatica goană după avere şi poziţie socială a elitelor 
urbane, încearcă să se întoarcă la rădăcinile sale, dar nu reuşeşte întrucît 
viaţa citadină l-a transformat într-un străin în propriul său sat. Izolat ast¬ 
fel între două civilizaţii — lumea tradiţională a satului, măcinată de îna- 
poiere, şi lumea capitalistă a oraşului, căzută pradă unei incurabile mala¬ 
dii spirituale — eroul nu reuşeşte să găsească o altă ieşire din acest tragic 
impas decît sinuciderea. Nu există nici o soluţie, sugerează Cezar Petrescu, 
decît dacă apare un nou ev de spiritualitate, un nou Ev Mediu, pentru a 
alina deziluziile unei întregi generaţii cauzate de formele şi valorile adop¬ 
tate de lumea postbelică. 42 

Celelalte romane ale lui Cezar Petrescu despre viaţa la ţară sînt vari- 
aţiuni pe tema incompatibilităţii dintre două lumi opuse. Comoara regelui 
Dromichet (1931) descrie asaltul capitalismului asupra unui sat după 
descoperirea unui filon în solul pe care se întindea o livadă de prini, iar 
Aurul negru ( 1934) urmăreşte continua industrializare a satului. Rezultatul 
nu înseamnă progres, ci o degradare morală şi fizică în timp ce goana după 
avere subminează un mod de viaţă bine aşezat. Tema se încadrează per¬ 
fect în tiparul tradiţionalist: progresul tehnologic răstoarnă ordinea firească 
a lucrurilor şi, astfel, oamenii pot dobîndi fericirea doar dacă rămîn cre¬ 
dincioşi unui mod mai simplu, organic de viaţă. 

Romanele lui Petrescu despre viaţa citadină au oferit cititorilor români 
ceva nou — un caleidoscop al vieţii în metropolă. In ciuda tonurilor în 
general sumbre ale acestor lucrări, ele au atras cititori mai ales din rîn- 
durile păturilor burgheze. Bucureştiul lui Cezar Petrescu, aşa cum este el 
înfăţişat în romanul Calea Victoriei, este un oraş modem şi palpitant cu 
automobilele, luxul şi viaţa lui de noapte, toate acestea dînd o impresie 
agreabilă de occidentalizare. Dar sub pojghiţa de strălucire, zace corupţia, 
scandalul şi bîrfa, vicii endemice, pare să spună Petrescu, într-o societate 
care nu a cunoscut altă lege decît cea a junglei. 

Ionel Teodoreanu (1897-1954) şi-a concentrat şi el atenţia asupra bur¬ 
gheziei, dar într-un alt mod decît Cezar Petrescu. Intrînd în alcovuri, des- 
chizînd scrisori şi citind jurnale intime, Ionel Teodoreanu a reţinut aspectele 
discrete şi delicate ale vieţii membrilor acestei clase, pe care Cezar Pe¬ 
trescu, preocupat de viaţa lor publică, cu goana după bani şi lipsa de com¬ 
pasiune, le ignorase. In marea lor majoritate, criticii au salutat cu entuziasm 


42 Despre romanele citadine ale lui Cezar Petrescu, vezi Mihai Gafiţa, Cezar 
Petrescu, Bucureşti, 1963, pp. 231—280. 

începuturile literare ale lui Ionel Teodoreanu, iar Ibrăileanu a fost tentat 
să confere trilogiei La Medeleni (1925-1927) un loc în literatura română 
comparabil cu cel ocupat de Război şi pace în literatura rusă. Dar aceiaşi 
critici au fost mai reci în privinţa operelor lui ulterioare, pe care le-au con¬ 
siderat repetitive şi manieriste, iar din anii ’30, Teodoreanu a încetat să 
mai aibă vreo influenţă în dezvoltarea prozei româneşti. 

In primul său roman. Uliţa copilăriei (1923), a abordat o temă ce va 
reveni în mai multe rînduri în scrierile sale: adolescenţa. Scriitorul evocă 
lumea copilăriei cu mare delicateţe, anume exact acel moment al pierderii 
inocenţei, cînd încep să se manifeste primele nelinişti ale erotismului, mar- 
cînd o nouă etapă de viaţă. Opera sa principală rămîne La Medeleni, în 
care a caligrafiat o mare varietate de tipuri umane într-un decor patriarhal 
şi, mai ales, a creat personaje feminine pline de viaţă. Primul volum din 
trilogie este povestea a trei veri care, petrecîndu-şi vacanţa la moşia de 
la Medeleni, trăiesc din plin toate bucuriile şi micile necazuri ale copilăriei. 
Pluteşte peste tot un aer de nostalgie, de dorinţă de a regăsi inocenţa, iar 
romanul se încheie cu sentimentul că însăşi copilăria s-a sfîrşit o dată cu 
pregătirile pentru reîntoarcerea la Bucureşti. Următoarele două volume 
descriu maturizarea tinerilor eroi şi eroine în pragul vîrstei adulte. Deşi 
revin la Medeleni, ei nu mai pot regăsi vacanţele de vară lipsite de griji 
ale copilăriei. Forţa operei derivă din portretizarea oraşului şi a uriaşei 
galerii de personaje ce îl populează; autorul creează atmosfera sa distinctă, 
„medelenismul“, a cărei vrajă constă în celebrarea lirică a maturizării. 

Romanul lui George Călinescu Enigma Otiliei (1938) pare, la prima 
vedere, un roman clasic, scris în tradiţia realistă balzaciană a secolului al 
XlX-lea. O astfel de opinie este justificată atît de tematică (acţiunea se 
centrează asupra disputei dintre două familii pentru o moştenire), cît şi 
de tehnica narativă (plasarea eroilor şi a biografiilor lor într-un mediu social 
bine definit). Alegerea de către Călinescu a modelului balzacian în momen¬ 
tul în care alţi romancieri experimentau tehnicile proustiene se armoniza 
vederilor sale clasiciste despre artă. 43 Cu toate că se afla foarte departe 
de lumea descrisă de Proust, Călinescu trece totuşi dincolo de Balzac. 
Enigma Otiliei este un roman de atmosferă, aceea a Bucureştilor din ajunul 
Primului Război Mondial, un roman care sondează drumul sinuos al psi- 
hologiilor individuale. Autorul pune faţă în faţă două universuri morale. 
Primul este reprezentat de cei doi orfani, Felix şi Otilia, personaje care 
descoperă plăcerile şi problemele vieţii mature, iar cea de a doua, clanul 

_ r\ 

Tulea, prilejuind autorului un studiu al degradării morale. In explorarea 

43 D. Micu, G. Călinescu intre Apollo şi Dionysos, pp. 508-518. 

caracterelor, Călinescu a creat cu Otilia una dintre eroinele complexe ale 
romanului românesc, o personalitate în proces de formare, ce evoluează 
pe o traiectorie tulburător de contrară raţiunii. Aceasta este enigma care 
i-a asigurat romanului un mare succes. 

In singurul său roman publicat, Mateiu I. Caragiale (1885-1936), fiul 
natural al lui Ion Luca Caragiale, a respins lumea burgheză modernă, re¬ 
prezentată de România interbelică. Craii de Curtea- Veche (1929) este greu 
de clasificat, întrucît nu se seamănă cu nici o operă literară a vremii. Nu 
este nici realistă, nici avangardistă, dat fiind că elementele estetice şi ideo¬ 
logice ce stau la baza acestui roman aparţin unei epoci anterioare. Craii 
de Curtea- Veche nu are de fapt nici o intrigă; el este mai curînd descrierea 
unei lumi în dureroasă descompunere, Bucureştiul de la începutul seco¬ 
lului XX, un oraş la răspîntia dintre Orient şi Occident, un straniu amestec 
de trecut şi de prezent, de real şi de mitic, servind ca subiect de medi¬ 
taţie cu privire la misterele personalităţii umane. 44 

Craii sînt nişte aristocraţi, a căror stirpe moare, care îşi tîrîie zilele şi 
nopţile în lenevie şi depravare. Descendenţii vechilor familii boiereşti nu 
se pot adapta la valorile burgheziei, ale unei societăţi care îl obligă pe 
individul excepţional să se conformeze unor reguli de comportament pre¬ 
fabricate. Unii călătoresc de-a lungul şi de-a latul pămîntului, dar nu-şi 
găsesc un cămin adevărat; alţii se retrag pur şi simplu într-o lume a miturilor 
şi visurilor. Ambele categorii devin martorii şi mesagerii sfîrşitului unei 
lumi. Rechizitoriul lui Caragiale nu se îndreaptă atît împotriva acestei aris¬ 
tocraţii muribunde, cît mai curînd împotriva burgheziei, care a impus cu 
forţa societăţii tradiţionale propriile platitudini şi deşertăciuni morale, rezul¬ 
tatul fiind dezastruos. Deloc surprinzător, romanul, apărut mai întîi în foi¬ 
leton în paginile Gîndirii, poate fi caracterizat drept unul vizionar. 

Liviu Rebreanu (1885-1944), un ardelean care, în 1909, a trecut munţii 
şi a emigrat în Regatul României, a scris primele mari romane realiste din 
literatura română. Arta sa şi modul de tratare a lumii rurale s-au deosebit 
foarte mult de epopeile lirice şi istorice ale lui Sadoveanu. 45 Rebreanu a 
fost atras de marile mişcări de masă şi şi-a ales, ca laborator de observaţie 
şi studiu, satul contemporan, ai cărui locuitori sînt angajaţi deplin în lupta 
pentru avere, nu acel sat care rezistă înaintării capitaliste sau se refu¬ 
giază în natură ori în trecut. în consecinţă, ţăranii lui, precum cei ai lui 
Slavici sau ai lui Agîrbiceanu, sînt nevoiţi să îndure privaţiunile materiale 


44 Ovidiu Cotruş, Opera lui Mateiu I. Caragiale , Bucureşti, 1977, pp. 104-111. 

45 Nicolae Creţu, Constructori pi romanului. Bucureşti, 1982, pp. 30-90, anali¬ 
zează arta romanului lui Rebreanu. 

şi dezumanizarea unei societăţi căzute sub domnia banului. Pe Rebreanu l-a 
interesat mai puţin decît pe Sadoveanu psihologia ţăranului individual, el 
dezvăluind, în toată goliciunea ei, tragedia zilnică a oamenilor obişnuiţi, ale 
căror destine au fost modelate de evenimente pe care nu le puteau controla. 

Apariţia lui Ion (1920), primul roman al lui Rebreanu, care i-a stabilit 
şi reputaţia de mare romancier, a marcat un moment de răscruce în dez¬ 
voltarea romanului românesc. A dovedit pe de o parte că genul atinsese 
maturitatea şi depăşise lirismul caracteristic pînă atunci prozei româneşti 
constituind pe de altă parte o replică uimitoare la imaginea tradiţionalistă 
a vieţii rurale. Rebreanu a realizat o epopee obiectivă a satului contem¬ 
poran, nu o prezentare idilică a unui paradis rural sau a unui sat anistoric 
la adăpost de procesele evoluţiei. In satul lui Rebreanu, spiritul între¬ 
prinzător al oraşului a pătruns în toate aspectele vieţii, iar diferenţierea 
socială a locuitorilor lui se află în plină desfăşurare. Cu toate acestea, spre 
deosebire de sămănătorişti şi de Sadoveanu, Rebreanu a rămas neutru faţă 
de ţăranii lui. A surprins cu minuţie viaţa zilnică a diverselor grupuri sociale 
ale satului cu preocupările lor distincte şi a evitat nostalgia şi compasi¬ 
unea predecesorilor săi. Principalul conflict din Ion este lupta pentru pămînt, 
iar eroul său este arhetipul ţăranului român, pe care îl chinuie nevoia de 
a avea pămînt, cu orice preţ, recurgînd la orice mijloc pentru a-şi împli¬ 
ni visul. Pămîntul devine o obsesie, ce-1 va conduce pe Ion la dezumanizare 
şi la tragedia finală. In ciuda refuzului lui de a idealiza ţăranul, Rebreanu 
nu s-a îndoit nici o clipă că el constituia izvorul limpede şi etern al românis¬ 
mului şi unica realitate neschimbătoare în realitatea socială românească. 

Rebreanu a fost atras şi de alte clase ce alcătuiau societatea românească 
modernă. în Ion a explorat şi lumea intelectualilor români din Transilvania 
de dinaintea Primului Război Mondial. Descrierea modului în care aceş¬ 
tia erau prinşi ca într-o cursă între simpatia pentru cauza naţională şi îngri¬ 
jorarea pentru poziţia socială constituie o reprezentare plină de măiestrie 
a ambivalenţei morale. Intelectualul aflat într-un moment de criză, de data 
aceasta în timpul Primului Război Mondial, este subiectul celei de-a doua 
capodopere a lui Rebreanu, Pădurea spînzuraţilor (1922), primul roman 
de idei important din literatura română. Dar, în cazul acesta, pe autor nu-1 
mai interesează o masă de oameni, ci un individ. Apostol Bologa este un 
intelectual în adevăratul sens al cuvîntului, care a citit multă filozofie şi 
ia ideile în serios. Silit să aleagă între o datorie firească — aceea de a intra 
sub arme — şi o datorie superioară faţă de umanitate, ce îi cere să res¬ 
pingă absurdul şi nedreptatea războiului, îndreptat, pe deasupra, împotriva 
propriilor conaţionali. Tragedia abătută asupra lui e cea a intelectualului 

care pune în discuţie valorile etice convenţionale, în numele celor gene¬ 
ral umane. 

Dacă în Ion a sondat psihologia ţăranului însetat de pămînt, văzut ca 
individ, în Răscoala (1932), Rebreanu a explorat psihologia unei întregi 
clase, mînată de aceeaşi dorinţă mistuitoare. Avînd ca fundal marea răs¬ 
coală ţărănească din 1907, autorul a realizat o frescă realistă a vieţii rurale 
şi, în subsidiar, a unei societăţi urbane, o frescă populată de un întreg calei¬ 
doscop de tipuri umane: boieri, arendaşi, intelectuali, burghezi, ţărani. 46 
Trei personaje reprezintă această ordine la sate: bătrînul boier, stăpîn de 
moşie, conservator intransigent în modul său tradiţional şi autoritar de a 
trata ţărănimea şi ostil tuturor moravurilor oraşului şi schimbărilor impuse 
de bancheri şi industriaşi; fiul său, mare moşier cu un simţ acut de drep¬ 
tate şi cu idei modeme privitoare la calea de a realiza o legătură între agri¬ 
cultură şi industrie; în fine, soţia acestuia din urmă, întruchiparea tuturor 
defectelor vechii clase de mari moşieri, care şi-au lăsat moşia pe mîna unor 
arendaşi rapace pentru a duce o viaţă de huzur. Luciditatea şi detaşarea 
lui Rebreanu contrastează izbitor cu imaginile edulcorate şi convenţio¬ 
nale ale lumii rurale promovate de sămănătorişti şi de poporanişti. 

Rebreanu a introdus formula realismului sever în romanul românesc. Proza 
lui este sobră şi simplă, în acord total cu intenţiile sale artistice. Stilul său 
rece, grav, dă o nouă dimensiune sentimentului tragediei, atunci cînd arată 
impactul marilor forţe biologice şi sociale impersonale asupra destinelor 
umane. 

O dată cu Hortensia Papadat-Bengescu (1876-1955), se încheie epoca 
romanului tradiţional. E. Lovinescu, al cărui cerc îl frecventa cu regula¬ 
ritate, o considera pe Hortensia Papadat-Bengescu creatorul romanului 
citadin românesc şi singura scriitoare română de talie europeană. Dacă 
naşterea romanului citadin românesc nu poate fi datată începînd cu anul 
1927, cînd a apărut romanul ei Concert din muzică de Bach (contribuţia 
lui Rebreanu cu Pădurea spînzuraţilor, în 1922, neputînd fi ignorată), ea 
a fost totuşi cea care a plasat cu fermitate romanul în oraş. Nu numai că 
a urbanizat romanul dar, din nou alături de Rebreanu, Hortensia Papadat- 
Bengescu a introdus o nouă metodă, cea a analizei psihologice. Opera ei 
însă a fost diferită de cea a lui Rebreanu, pentru că s-a preocupat mai mult 
decît acesta de zonele profunde şi obscure ale conştiinţei. 47 

Ciclul familiei Halippa, constînd din patru romane — Fecioarele desple¬ 
tite (1926), Concert din muzică de Bach (1927), Drumul ascuns (1933) 


46 Lucian Raicu, Liviu Rebreanu, Bucureşti, 1967, pp. 211-257. 

47 Gheorgeh Lăzărescu, Romanul de analiză psihologică în literatura română 
interbelică. Bucureşti, 1983, pp. 197-223. 

şi Rădăcini (1938) — reprezintă primul mare roman al burgheziei româ¬ 
neşti. Hortensia Papadat-Bengescu a surprins perfect spiritul acestei clase 
în ascensiunea ei către statutul de elită socială. Personajele ei trăiesc la 
oraş şi fac tot ceea ce fac în mod obişnuit cei din clasa de sus — nu sînt 
personajele dezrădăcinate şi inadaptabile ale sămănătoriştilor sau ale lui 
Cezar Petrescu —, iar oraşul este un spaţiu al normalităţii, nu excrescenţa 
ciudată sau dezgustătoare descrisă de tradiţionalişti. Pentru întîia oară con¬ 
solidarea burgheziei şi vitalitatea oraşului ei sînt tratate din interior. Personajele 
Hortensiei Papadat-Bengescu cultivă luxul şi profită de toate avantajele 
pe care le poate oferi civilizaţia modernă şi, neavînd nici un fel de griji ma¬ 
teriale, sînt foarte departe de lupta elementară pentru existenţă, atît de evi¬ 
dentă în Ion şi în lucrările anterioare ale lui Slavici sau ale lui Agîrbiceanu. 
Totuşi şi aceasta este o societate de nou-veniţi, de proaspăt îmbogăţiţi ai anilor 
postbelici, care se feresc adesea de angajamente morale şi cărora le lipsesc 
tradiţiile puternice. Nu sînt însă speculanţi, politicieni sau bancheri veşnic 
în goană după avantaje materiale. îşi petrec mai curînd timpul la baluri, 
dineuri sau diverse acţiuni de caritate, încercînd să trăiască şi să acţioneze 
cu rafinament şi prin aceasta să-i impresioneze pe alţii. Cu toate că nu 
reuşesc, ei nu sînt nici personajele caricaturizate din piesele lui Caragiale. 
Contrastul dintre formă şi fond atît de izbitor în scrierile acestuia din urmă, 
ce duce inevitabil la ridicol, este absent la Hortensia Papadat-Bengescu, 
dat fiind că burghezia interbelică este dotată cu priceperea cerută de noul 
ei statut. Totuşi, egoismul şi amoralitatea subzistă sub pojghiţa subţire de 
bune maniere. 48 

Hortensia Papadat-Bengescu a înlocuit construcţiile masive ale lui Re- 
breanu cu o nouă arhitectură a romanului, compusă dintr-o succesiune de 
scene ce îndeplinesc în acelaşi timp varii funcţii narative. Insă această 
restructurare a genului cunoaşte şi limite. Cu toate că opera ei a fost ade¬ 
sea comparată cu cea realizată de Proust, asemănările sînt superficiale. 
Dacă în romanele ei, intriga este într-adevăr subordonată analizei moti¬ 
vaţiilor şi stărilor de spirit, nu există totuşi nici o relaţie structurală între 
scrierile celor doi autori. Spre deosebire de Proust, ale cărui tehnici nara¬ 
tive s-a construit pe baza revelaţiei spontane a vieţii lăuntrice prin memo¬ 
ria involuntară, Hortensia Papadat-Bengescu analizează stările mentale 
pe calea observaţiei şi descrierii tradiţionale. Proustianismul ei se limitează, 
în ultimă instanţă, la descrierea atmosferei rarefiate în care se complăcea 
marea burghezie, cu toată artificialitatea şi perversiunea ei, pe de o parte, 


48 Viola Vane ea, Hortensia Papadat-Bengescu: Universul citadin, repere şi inter¬ 
pretări, Bucureşti, 1980, pp. 139-363. 

şi la descoperirea dramelor secrete ce se desfăşurau sub aparenţa unui calm 
distins, pe de altă parte. 

Camil Petrescu (1894-1957) a adus romanul românesc mai aproape de 
sincronizarea cu romanul francez decît reuşiseră contemporanii săi mai 
în vîrstă, Liviu Rebreanu şi Hortensia Papadat-Bengescu, deşi nu a fost 
romancier prin excelenţă. Analist şi filozof, a scris poezie şi piese de teatru 
şi a fost cel dintîi român care a teoretizat pe marginea progreselor rea¬ 
lizate de romanul modem. El se deosebeşte de confraţii săi romancieri şi 
prin faptul că a fost un arhitect metodic preocupat de structuri, în timp ce 
ceilalţi erau instinctual creatori. Şi-a expus ideile despre roman în nume¬ 
roase eseuri, precum Noua structură şi opera lui Marcel Proust (1935). 
Cultivînd o admiraţie neţărmurită pentru contribuţia lui Proust la apariţia 
noului roman, Camil Petrescu a fost primul scriitor român care a adoptat 
tehnicile proustiene. Convins că, dacă voia să supravieţuiască, romanul tre¬ 
buia să-şi schimbe drastic perspectiva, Camil Petrescu şi-a construit pro¬ 
priul roman din perspectiva strictă a autorului, pornind de la ideea că aces¬ 
ta nu putea cunoaşte cu adevărat decît gîndurile şi emoţiile proprii. 

Eroii lui Camil Petrescu sînt intelectuali în sine, nu prin profesie ca în 
alte romane româneşti, sînt intelectuali de un tip special, al acelora care 
luptă singuri pentru a schimba ordinea socială cu ajutorul ideilor. 49 Nici 
un alt scriitor al vremii nu a insitat cu atîta convingere asupra rolului 
important deţinut de intelectual în societate. Mai tîrziu însă, avea să fie 
deziluzionat de ipocrizia pe care o percepea peste tot în societatea con¬ 
temporană şi a fost nevoit să admită, cu tristeţe, cît de puţin conta inte¬ 
lectualul, în ciuda cinstei şi muncii sale asidue. Camil Petrescu nu a pus 
însă aceste rele doar pe seama societăţii burgheze, socotind că ele provin 
şi dintr-o trăsătură de caracter a intelectualului, ce se refugiază în autoamă- 
gire refuzînd astfel o lume care nu îl înţelege. 

Acestea sînt subiectele abordate de Camil Petrescu în cele două romane 
ale sale. Apariţia romanului Ultima noapte de dragoste, întîia noapte de 
război (1930) a fost un eveniment cu totul neobişnuit în dezvoltarea roma¬ 
nului românesc; alegerea făcută de Petrescu de a recurge la un narator, 
care să vorbească la persoana întîi, a marcat nici mai mult, nici mai puţin 
decît începutul unei noi ere în istoria prozei româneşti. Naratorul (deci 
Petrescu) a dorit să folosească acest procedeu pentru a înţelege diferenţa 
dintre realitate şi autosugestie. Prima parte a romanului este dedicată inte¬ 
lectualului eliberat de toate grijile materiale, dar care rămîne robul unei 

49 Vezi o analiză cuprinzătoare în Nicolae Manolescu, Arca lui Noe: Eseu despre 
romanul românesc, voi. 2, Bucureşti, 1981, pp. 61-130. 



lumi ce nu cunoaşte valori mai înalte. Ştefan Gheorghidiu încearcă să se 
scufunde în lumea protejată a filozofiei, dar devine victima iubirii pen¬ 
tru propria sa soţie. Aceasta îi acaparează personalitatea şi i-o distruge, 
iar el trăieşte obsedat de nimicuri precum talentul de dansator al rivalu¬ 
lui său, recunoscînd în acelaşi timp ca absolut ridicol chinul propriu. Partea 
a doua a romanului prezintă Primul Război Mondial aşa cum este el con¬ 
semnat în jurnalul lui Gheorghidiu. Se repetă tema de bază din prima parte: 
suferinţele provocate de război îl silesc pe erou să recunoască eroarea 
comisă prin izolarea într-o lume a ideilor pure şi îi impun conştiinţa că 
se poate bizui pe propriile sale puteri. Experienţele trăite de Gheorghidiu 
pe cîmpul de luptă în Carpaţi în timpul Primului Război Mondial îl conving 
că fusese împins într-un cataclism de proporţii cosmice. Departe de a se 
simţi erou, Gheorghidiu este copleşit de sentimentul absurdului. Are ast¬ 
fel revelaţia propriei sale individualităţi şi a totalei relativităţi a tuturor 
valorilor umane. 

în Patul lui Procust (1933), Camil Petrescu experimentează din nou 
asupra formei romanului. Intr-adevăr, autorul prezintă cititorilor săi un 
antiroman, prin afirmarea superiorităţii „documentului" faţă de simpla ficţi¬ 
une. El permite astfel protagoniştilor să se prezinte prin intermediul pro¬ 
priilor scrisori şi jurnale, naratorul adăugind note de subsol explicative, 
un procedeu ce transformă textul într-un roman despre roman, permiţînd 
cititorului să ia parte la compunerea lui. Romanul prinde contur treptat 
pe măsură ce noi documente — scrisorile doamnei T şi jurnalul lui Fred 
Vasilescu — dezvăluie intriga şi oferă un portret al societăţii româneşti 
în mişcare în perioada interbelică. Camil Petrescu prezintă un alt caz de 
automăgire din partea unui intelectual sensibil. George Ladima, virtuos 
şi cinstit, persistă în încercarea de a crea o lume a afecţiunii şi calmului 
alături de Emilia, o prostituată, în ciuda dispreţului acesteia faţă de el, 
care nu poate trăi fără o astfel de iluzie. Povestea lui se adună din „docu¬ 
mente", scrisorile eroului către Emilia, pe măsură ce naratorul le citeşte. 

Mulţumită operei Hortensiei Papadat-Bengescu, lui Camil Petrescu şi, 
mai ales, unor scriitori mai tineri, precum Anton Holban, Max Blecher, 
Mihail Sebastain şi Mircea Eliade, romanul românesc al anilor ’30 a ţinut 
pasul cu schimbările de formă apărute în Europa. Influenţaţi de marii lor 
contemporani — Gide, Proust şi Joyce — românii au experimentat roma¬ 
nul autobiografic şi psihologic şi au insistat asupra valorii individului. 

A 

Mărturie a orientării lor stă atitudinea pozitivă faţă de burghezie. In locul 
hrăpăreţilor şi egoiştilor reprezentanţi ai lumii interlope din proza lite¬ 
rară anterioară anilor ’30, noii romancieri au tratat burghezia ca o clasă 

care a introdus individualismul şi principiile libertăţii şi egalităţii în Europa, 
făcînd astfel posibilă apariţia unei civilizaţii şi a unei literaturi preocu¬ 
pate de viaţa interioară şi de unicitatea fiecărui individ. Acestea au fost 
armele pe care le-au folosit ei înşişi pentru a combate uniformitatea şi 
omogenizarea unei societăţi cu precădere tehnologică. 

Romanul lui Anton Holban (1902-1937) şi al lui Max Blecher (1909-1938) 
se aseamănă unor jurnale. Holban, adînc pătruns de literatura franceză, 
şi-a ales ca modele pe Gide şi pe Proust, dar a fost, în acelaşi timp, pro¬ 
fund influenţat de scrierile Hortensiei Papadat-Bengescu. Eroii lui, inte¬ 
lectuali, sînt obsedaţi de autocunoaştere prin analiza sentimentului iubirii 
şi al geloziei, ca de pildă în O moarte care nu dovedeşte nimic (1931) şi 
Ioana (1934). 50 

Ambele romane dau iniţial impresia unei autobiografii sau a unui do¬ 
cument pur psihologic cu note consemnate pe măsura desfăşurării eveni¬ 
mentelor. Acţiunea se hrăneşte din ambiguităţile apărute în conştiinţa indi¬ 
viduală în timp ce autoanaliza este în curs de desfăşurare. Holban nu a 
încercat să explice acţiunile eroilor săi, convins fiind că, în ultimă anali¬ 
ză, comportamentul uman este lipsit de motivaţie. Romanele lui Max Blecher, 
Intîmplări în irealitatea imediată (1936) şi Inimi cicatrizate (1937), sînt 
jurnalele unui om bolnav de tuberculoză. Pe măsură ce personalitatea 
supusă autoanalizei se dezintegrează, devine limpede că boala de care 
suferă eroul este de fapt o criză ontologică. Naraţiunea şi gîndurile pacien¬ 
tului sînt disjuncte. Transcriind această dramă existenţială, Max Blecher 
prezintă un mozaic de fragmente descrise cu minuţie, care, luate la un 
loc, trimit aluziv la sensul lucrurilor. 51 

Cu De două mii de ani (1934), Mihail Sebastian (1907-1945) a trans¬ 
format romanul într-un eseu despre locul evreului în societatea românească 
interbelică. 52 Sebastian recurge la rîndul său la formula jurnalului pentru 
a consemna amintiri, gînduri şi conversaţiile naratorului. Evreu asimilat, 
ca şi autorul însuşi, acesta încearcă să înţeleagă, cu o detaşare remarca¬ 
bilă, ce îl desparte de numeroşii săi prieteni români. Eseul lui Sebastian 
a fost cel mai important experiment pînă la vremea aceea în materie de 
roman tezist, în care viaţa personajelor se subordonează funcţiei lor prin¬ 
cipale de ilustrator al unor principii. 


50 Alexandru Călinescu, Anton Holba: Complexul lucidităţii. Bucureşti, 1972, 

pp. 108-128. 

51 Nicolae Balotă, De la Ion la Ioanide, Bucureşti, 1974, pp. 153-181. 

52 Aurel Martin, Mihail Sebastian romancierul. Bucureşti, 1993, pp. 32-65. 

Mircea Eliade (1907-1986), unul dintre reprezentanţii de frunte ai ge¬ 
neraţiei mai tinere, a fost filozof, critic literar, sociolog, jurnalist şi, nu 
mai puţin, romancier în tumultuosul deceniu intelectual al anilor ’30. 
Primele sale romane au fost efectiv nişte jurnale. A adoptat cu bună şti¬ 
inţă tehnica lui Gide din Les faux-monnayeurs , considerînd-o mijlocul cel 
mai autentic de a-şi consemna experienţele de viaţă. în două romane, care 
s-au concentrat asupra şederii sale în India, unde se dusese să studieze 
istoria religiilor, subiectul principal este dragostea cu puternice accente 
de erotism. Experienţele sale, pe care le-a împins pînă la limita ideolo¬ 
giei trăiriste, i-au oferit prilejul autocunoaşterii. în Isabel şi apele diavolu¬ 
lui (1930), autorul este obsedat de aspectul demoniac al sinelui, iar în 
Maitreyi (1933), o confesiune personală, el descrie iniţierea unui tînăr euro¬ 
pean în tainele misterioasei ordini morale şi cosmice şi tentativa nereuşită 
de a reconcilia Orientul cu Occidentul. 

Eliade a explorat de asemenea caracterul şi aspiraţiile contemporanilor 
săi în scrieri de proză mai obiective. Eroii din întoarcerea din rai (1934) 
şi Huliganii (1935) sînt discipoli ai lui Nae Ionescu, membri ai genera¬ 
ţiei neliniştite, dornică să-şi pună în valoare cu orice preţ potenţialul şi 
îngrozită la gîndul eşecului. 53 în Huliganii , Eliade a dus această idee pînă 
la extrem. Tinerii încearcă aici să rupă orice legătură cu vechea generaţie 
şi cu valorile morale care o susţineau. Eliade consideră actele lor drept 
o afirmare a vitalităţii şi un mijloc prin care oameni de excepţie îşi impun 
voinţa asupra masei indivizilor. Astfel de opere, precum cele ale lui Eliade, 
sînt produsul unei curioase împletiri de autohtonism şi europenism. îndem¬ 
nurile tradiţionaliste, ortodoxiste ale lui Nae Ionescu de a trăi viaţa, care 
au inspirat o întreagă generaţie de intelectuali, au dus în cele din urmă la 
o renunţare la tradiţie şi religie în favoarea individualismului şi nihilis¬ 
mului occidental. 


53 Eugen Simion, Mircea Eliade, un spirit al amplitudinii. Bucureşti, 1995, 
pp. 83-103. 

Obiectivul primordial al politicii externe a României de-a lungul între¬ 
gii perioade interbelice a fost menţinerea frontierelor trasate la sfîrşitul 
Primului Război Mondial. Toate partidele politice, cu excepţia celui comu¬ 
nist, au fost sprijinitori consecvenţi ai sistemului versaillez, o poziţie care 
a dictat alegerea aliaţilor şi a asigurat continuitate politicii externe urmărite 
în anii imediat anteriori declanşării războiului. Oamenii politici români 
priveau Franţa şi, într-o mai mică măsură Marea Britanie, drept princi¬ 
palii garanţi ai reglementării de pace şi se bizuiau pe ele pentru a con¬ 
tracara ameninţările din partea Uniunii Sovietice, Germaniei şi a statelor 
revizioniste mai mici, Ungaria şi Bulgaria, la adresa statu-quoului te¬ 
ritorial din Europa de Est. Guvernele României au căutat, de asemenea, 
să apere sistemul versaillez şi prin alte mijloace. Ele militau pentru secu¬ 
ritatea colectivă şi, în consecinţă, au sprijinit eforturile menite să facă 
din Societatea Naţiunilor un apărător de nădejde al păcii şi stabilităţii 
europene, au promovat alianţele regionale, precum Mica înţelegere şi 
înţelegerea Balcanică, cu scopul de a descuraja revizionismul în Europa 
de Est. Asupra tuturor acestor probleme, liberalii, naţional-ţărăniştii şi 
chiar Carol al II-lea erau în general de acord. Toţi aceştia recunoşteau 
că frontierele României Mari vor fi sigure doar atîta vreme cît echilibrul 
politic stabilit în regiune în 1919 nu era dereglat şi, ca atare, au căutat 
să împiedice atît Germania, cît şi Uniunea Sovietică să cîştige supremaţia 
în problemele regionale. 

Relaţiile cu Franţa şi Marea Britanie de după Conferinţa de Pace au 
luat un curs pe care puţini lideri români l-ar fi putut prevedea. In mod 
neaşteptat, Comisia privind reparaţiile, care fusese constituită la Versailles 
pentru a rezolva această complicată problemă şi care se afla sub controlul 

A 

Marilor Aliaţi, nu a acordat cererilor României atenţia cuvenită. înainte 
de toate, Comisia a conferit României statutul de ţară doar cu „interese 
limitate 44 şi nu a îngăduit delegaţiei române să ia parte la deliberările sale. 
Apoi, a stabilit valoarea pagubelor suferite de către România în timpul 

războiului la circa 31 miliarde lei aur şi a hotărît ca România să primească 
1 Ia sută din reparaţiile germane şi 10,55 la sută din acelea ce urmau să 
fie plătite de Ungaria, Austria, Bulgaria şi Turcia. România urma deci să 
primească, în mare, 5,3 miliarde lei, de departe mai puţin decît pierde¬ 
rile pe care le suferise, potrivit propriei evaluări a Comisiei. Insulta s-a 
adăugat nedreptăţii atunci cînd Marii Aliaţi au obligat România să plătească 
o parte din „cota de liberare". La Conferinţa de Pace, Lloyd George sub¬ 
limase că Aliaţii cheltuiseră sume enorme pentru eliberarea unui număr 
de popoare şi exprimase opinia că acestea din urmă ar trebui, de aceea, 

a _ 

să contribuie financiar la acest efort. In 1924 Marii Aliaţi au fixat Româ¬ 
niei o sumă de 235 140 000 franci aur, din cota totală de 1,4 miliarde franci 
aur. 1 Resentimentul pe care o asemenea cerere l-a stîmit în România a 
fost doar parţial atenuat de negocierile ulterioare. Deşi reglementarea ge¬ 
nerală a plăţilor în contul reparaţiilor, consacrată prin aşa-numitul Plan 
Young, în 1930, scutea România de plata oricărei părţi a acestei sume, 
înţelegerile internaţionale privind reparaţiile o lipseau de cele mai strin¬ 
gente resurse financiare. Moratoriul Hoover din 1931 şi anularea între¬ 
gului sistem de reparaţii de către Conferinţa de la Lausanne din 1932 au 
constituit lovituri puternice date guvernului român, care contase pe aces¬ 
te plăţi ca ajutor în rezolvarea gravelor sale probleme financiare în toiul 
crizei economice. 

A 

In ciuda răcelii generate de reparaţii şi de disputele fiscale aferente, con¬ 
ducătorii români au continuat să se bizuie pe Franţa pentru a contracara 
orice ameninţare la adresa sistemului de la Versailles. Dar interesul politic 
francez faţă de România a continuat să fie lipsit de entuziasm pînă la 
sfîrşitul anilor ’30, chiar dacă aceasta era membră a sistemului de alianţe 
sprijinit de Franţa în Europa de Est. Lipsa unui interes francez este suge¬ 
rată de faptul că un tratat formal de alianţă între cele două ţări nu a fost 
încheiat decît la opt ani după război. Chiar şi atunci, românii au fost cei 
care au luat iniţiativa. Ei au propus o garantare a statu-quoului teritorial 
şi angajamentul fiecărei părţi de a veni în ajutorul celeilalte în cazul unui 
atac neprovocat. Dar guvernul francez nu era interesat într-o alianţă mili¬ 
tară cu România, întrucît considera armata acesteia din urmă incapabilă 
să susţină o campanie militară serioasă. In cele din urmă, s-a realizat un 
compromis atunci cînd cele două părţi au căzut de acord ca statele lor 
majore să se consulte reciproc în cazul unei agresiuni. Deşi tratatul sem¬ 
nat la 10 iunie 1926 nu obliga Franţa să vină în ajutorul României, lide¬ 
rii români l-au considerat de mare valoare politică, întrucît au presupus 


1 Emilian Bold, De la Versailles la Lausanne (1919-1932), Iaşi, 1976, pp. 12-43. 

că el exprima solida comunitate de interese dintre cele două ţări. Guvernul 
francez a acordat tratatului doar o mică importanţă, privindu-1 ca un sim¬ 
plu mijloc printre multe altele de a menţine influenţa franceză în Europa 
de Sud-Est. 2 Reînnoit în 1936, acesta oferea puţine căi practice de mate¬ 
rializare a semnificaţiilor şi presupunerilor. 

Relaţiile politice dintre România şi Marea Britanie erau la nivel scăzut. 
In cea mai mare parte a perioadei interbelice aceasta din urmă n-a avut 
o strategie politică bine definită în Europa de Sud-Est şi abia în mai 1938 
Foreign Office a luat în considerare o serie de angajamente politice şi eco¬ 
nomice faţă de România, drept răspuns la ameninţarea germană crescîndă. 
în orice caz, guvernul britanic considera că România se află total în orbi¬ 
ta franceză şi, ca atare, nu merită să fie cultivată. Dar interesul economic 
britanic în România era mare. Volumul investiţiilor făcea ca rolul Marii 
Britanii în dezvoltarea economiei româneşti să se înscrie imediat după 
cel ocupat de Germania. Petrolul reprezenta principala atracţie. Investiţiile 
britanice în industria petrolieră românească depăşeau ca mărime oricare 
din cele făcute de vreo altă ţară străină, reprezentînd mai mult de jumă¬ 
tate din totalul capitalului în această industrie şi o pătrime din totalul capi¬ 
talului străin investit în România. între 1929 şi 1933, Marea Britanie a 
importat din România mai mult petrol decît oricare altă ţară, iar în răstim¬ 
pul de pînă la sfîrşitul deceniului importurile sale au fost aproape egale 
cu acelea ale Germaniei. Volumul total al comerţului cu România plasa 
Marea Britanie pe locul al doilea (10 la sută din exporturile şi importurile 
româneşti) după Germania (25 la sută). Totuşi, atunci cînd se iau în con¬ 
siderare interesele mondiale ale Marii Britanii, această activitate finan¬ 
ciară şi comercială era doar de importanţă modestă. 3 

Guvernele României, indiferent de politica lor internă şi de preferinţele 
ideologice, s-au orientat în repetate rînduri spre Societatea Naţiunilor pen¬ 
tru a menţine reglementările de la Versailles. Ele au sprijinit acele iniţia¬ 
tive ale Societăţii care erau menite să consolideze securitatea colectivă 
şi să apere graniţele naţionale existente împotriva revizuirii. Astfel, dele¬ 
gaţii români erau dispuşi să adere la aşa-numitul Protocol de la Geneva 
din 1924, care califica războiul de agresiune drept o crimă internaţională 
şi stabilea proceduri pentru identificarea agresorului şi pentru impunerea 
arbitrajului obligatoriu de către Curtea Permanentă de Justiţie Internaţională. 

2 Constantin Iordan-Sima, „Despre negocierile privind încheierea alianţei fran- 
co-române (IO iunie 1926)“, în Revista de istorie, 29/2, 1976, pp. 223-231. 

3 Valeriu Florin Dobrinescu, Relaţii romăno-engleze (1914-1933), Iaşi, 1986, 
pp. 83-148. 

Ca întotdeauna precauţi în legătură cu rivalităţile naţionale, aceştia au pro¬ 
pus un amendament privind excluderea din acest protocol a disputelor refe¬ 
ritoare la graniţele naţionale, pentru a împiedica folosirea lui de către statele 
revizioniste. Ungaria şi Bulgaria, în propriile lor scopuri. In orice caz, 
Protocolul nu a fost aprobat din cauza disputelor intervenite între Marile 
Puteri. Mai tîrziu, guvernul român a aderat la alte înţelegeri internaţionale, 
precum Pactul Kellogg-Briand din 1928, care scotea în afara legii războiul 
ca mijloc de rezolvare a disputelor între naţiuni; Convenţia pentru defi¬ 
nirea agresiunii, semnată la Londra, în 1933, pe care oficialii români au 
interpretat-o ca întărind integritatea teritorială a ţării lor; Pactul de nea¬ 
gresiune şi conciliaţiune semnat la Rio de Janeiro, în 1933, care condamna 
războaiele de agresiune şi achiziţiile teritoriale rezultînd din acestea şi 
impunea tuturor semnatarilor obligaţia de a-şi rezolva diferendele prin mij¬ 
loace paşnice. 

La Conferinţa de dezarmare desfăşurată la Geneva în anii 1932-1934 
sub egida Societăţii Naţiunilor, România a sprijinit principiul general al 
dezarmării şi a fost de partea Franţei şi Marii Britanii, dar reprezentanţii 
ei au insistat ca orice formulă de reducere a armatelor şi armamentelor 
să fie aplicată egal tuturor statelor, ca Societatea Naţiunilor să impună cu 
stricteţe respectarea hotărîrilor şi să se includă o prevedere referitoare la 
ajutorul mutual în caz de încălcări. Delegaţii români au insistat, de aseme¬ 
nea, ca orice înţelegere la care se va ajunge să ia în considerare resurse¬ 
le economice şi poziţia geografică a fiecărui semnatar, întrucît se temeau 
că limitele generale, arbitrare, privind mărimea armatelor şi a bugetelor 
militare ar putea să împiedice ţara lor să se apere. Dar opiniile României 
nu au avut cine ştie ce greutate. Marile Puteri au determinat cursul con¬ 
vorbirilor de dezarmare şi, atunci cînd Conferinţa s-a încheiat cu un eşec, 
în iunie 1934, responsabilitatea le-a aparţinut. 

A 

In acele situaţii critice, care puneau la încercare sistemul securităţii colec¬ 
tive şi cu care se confrunta Societatea Naţiunilor la mijlocul anilor ’30, 
România s-a situat invariabil de partea puterilor occidentale. In 1935, re¬ 
prezentanţii ei au sprijinit sancţiunile economice adoptate împotriva Ita¬ 
liei, în semn de protest împotriva invadării Etiopiei de către aceasta, şi au 
susţinut o propunere britanică iniţială de instituire a embargoului asupra 
tuturor exporturilor spre Italia. Dar românii au cerut membrilor Societăţii 
Naţiunilor să-şi manifeste solidaritatea prin cumpărarea de mărfuri din 
acele ţâri — România în special — care vor suferi greutăţi economice în 
cazul în care comerţul cu Italia era întrerupt. Ca urmare a hotărîrii Socie¬ 
tăţii Naţiunilor de a cere aplicarea de sancţiuni împotriva Italiei, la 19 octom- 

brie guvernul român a interzis toate împrumuturile şi toate operaţiunile 
de comerţ cu armament şi alte materiale de război cu Italia. 4 Dar, din cauza 
aplicării fără tragere de inimă a sancţiunilor de către Marile Puteri, con¬ 
tribuţia României şi a altor ţări mici nu a avut efect asupra cursului eveni¬ 
mentelor. România a sprijinit Franţa şi Marea Britanie, din nou, în 1935, 
atunci cînd Germania a denunţat clauzele Tratatului de la Versailles ce 
limitau forţele militare germane şi, în 1936, atunci cînd Germania a de¬ 
nunţat Acordurile de la Locamo şi a reocupat Renania. Liderii politici 
români, din guvern şi din afara acestuia, au fost alarmaţi de aceste acte, 
întrucît ele puneau sub semnul întrebării înseşi bazele securităţii colec¬ 
tive, cît şi de faptul că reacţiile şovăielnice ale Franţei şi Marii Britanii 
erau prea puţin liniştitoare. 

Guvernele României au promovat în mod consecvent alianţele regio¬ 
nale ca un mijloc de a păstra reglementarea de Ia Versailles. Ele au avut 
un rol de frunte în constituirea Micii înţelegeri şi a înţelegerii Balcanice, 
prin intermediul cărora au încercat să se alieze cu Polonia, Cehoslovacia, 
Iugoslavia şi Grecia, pentru a contracara ambiţiile revizioniste ale Germa¬ 
niei, Ungariei şi Bulgariei. Românii au salutat sprijinul Franţei pentru aces¬ 
te alianţe, dar au respins un plan francez pentru o confederaţie danubiană 
avansat la semnarea Tratatului de la Trianon, ca impietînd asupra suvera¬ 
nităţii României. De-a lungul întregii perioade interbelice, românii au fost 
reticenţi faţă de proiectele de federalizare patronate de către Marile Puteri, 
preferind ca iniţiativa diplomatică să rămînă în mîinile propriilor autorităţi. 

Guvernul român era dornic să includă Polonia într-o alianţă de cinci, 
dar conducătorii polonezi aveau preocupări speciale care excludeau un 
asemenea angajament. O dispută teritorială cu Cehoslovacia, în special, 
a împiedicat aderarea Poloniei la sistemul de alianţe est-europene. Eforturile 
repetate ale României de a media între cele două ţări au eşuat. Dar Polonia 
şi România au încheiat o alianţă între ele, dată fiind îngrijorarea cu privire 
la securitatea noilor lor frontiere cu Uniunea Sovietică. Guvernul cehoslo¬ 
vac şi-a dat aprobarea, întrucît spera ca, pînă la urmă, să atragă Polonia 
într-o alianţă est-europeană mai largă. Cel mai important articol al trata¬ 
tului româno-polon, care a fost semnat la 3 martie 1921, prevedea o apărare 
comună în faţa unui atac sovietic. Acest tratat a fost reînnoit în 1926 şi 
1931, dar angajarea ambelor părţi nu s-a făcut cu toată inima. Polonia era 
interesată de realizarea unei înţelegeri cu Ungaria şi, din acest motiv, nu 
a recunoscut validitatea Tratatului de la Trianon, care atribuise Transilvania 


4 Petre Bărbulescu, România la Societatea Naţiunilor, Bucureşti, 1975, pp. 302-313. 



502 


ROMANIA, 1866-1947 


României, în timp ce România nu era pregătită să vină în ajutorul Polo¬ 
niei dacă o asemenea acţiune era contrară propriilor sale interese. 

^ _ 

Mica Înţelegere a fost creată din necesitatea resimţită de România, 

Cehoslovacia şi Iugoslavia de a-şi apăra propria lor securitate, pe măsură 
ce creşteau îndoielile lor privind eficienţa garanţiilor conţinute de tratatele 
de la Trianon şi Neuilly. Ele manifestau puţin interes pentru o federaţie 
danubiană. înainte de toate, au văzut în aceasta o limitare a propriei lor 
independenţe, realizînd, în acelaşi timp, că o asemenea federaţie, pentru 
a fi efectivă, trebuia să includă Austria şi Ungaria; se temeau că, acordînd 
acestora un statut egal, ar încuraja o renaştere a dominaţiei austro-ungare 
asupra regiunii. Propria lor înţelegere consta în trei înţelegeri bilaterale 
— Iugoslavia cu Cehoslovacia (semnată la 14 august 1920), România cu 
Cehoslovacia (23 aprilie 1921) şi România cu Iugoslavia (7 iunie 1921), 
fiecare dintre acestea obligînd pe semnatari să sară în apărarea propriu¬ 
lui lor partener în cazul unui atac neprovocat din partea Ungariei. Tratatul 
româno-iugoslav era îndreptat, de asemenea, împotriva Bulgariei. Româ- 
nia a continuat să facă eforturi pentru a aduce Polonia în Mica înţelegere, 
dar chiar şi după ce Cehoslovacia şi Polonia au ajuns, în 1924, la un acord 
asupra teritoriului Teschen pe care şi-l disputau, relaţiile dintre acestea 
au rămas reci. Polonia era interesată în relaţii mai strînse cu cei trei ali¬ 
aţi, ca o garanţie suplimentară pentru graniţa sa răsăriteană, dar Cehoslo¬ 
vacia nu dorea să fie atrasă într-un conflict cu Uniunea Sovietică. 

a 

Caracterul defensiv al Micii înţelegeri a fost pus în evidenţă prin spri¬ 
jinirea consecventă de către aceasta a dezarmării şi a înţelegerilor inter¬ 
naţionale pentru scoaterea în afara legii a războiului ca mijloc de regle¬ 
mentare a diferendelor. Membrii Micii înţelegeri, atît individual cît şi ca 
grup, au participat, de asemenea, la încercările făcute în anii 1928-1933 
de a ajunge la o definire a agresiunii. Ei şi-au arătat hotărîrea de a menţine 
stătu quo-u\, opunîndu-se tuturor formelor de revizuire teritorială — restau¬ 
rarea Habsburgilor, Mitteleuropa şi Anschluss-ul. România şi ceilalţi mem- 
* 

bri ai Micii înţelegeri se temeau de asemenea de încercările Marilor Puteri, 
chiar ale prietenilor lor apuseni, de a adopta decizii privind această regiune, 
fără a lua în considerare dorinţele naţiunilor din zonă. Una dintre princi¬ 
palele raţiuni ale creării înţelegerii a fost în primul rînd aceea de a arăta 
Marilor Puteri că naţiunile Europei Centrale se pot ocupa de propriile lor 
probleme şi că nu vor tolera să fie în continuare doar simple obiecte de 
tîrguială între alţii. Astfel, ele s-au opus Pactului de la Locamo din 1925, 
considerat drept o concesie a Franţei faţă de Germania, din moment ce 
acesta ignora frontierele Europei de Est. Reacţia lor faţă de aşa-numitul 

Pact al celor Patru din 1933 a fost similară. 5 Potrivit acestui proiect, avansat 
de către Mussolini, „cele patru puteri apusene 44 — Marea Britanie, Franţa, 
Germania şi Italia — urmau să se constituie într-un „directorat european 44 , 
în scopul de a defini „o linie politică comună 44 în problemele europene, 

A 

inclusiv în chestiunea revizuirii tratatelor de pace. Membrii Micii înţelegeri 
au pus sub semnul întrebării ideea că Marile Puteri ar putea dispune în 
problemele Europei de Est fără a-i consulta şi au respins net orice schim¬ 
bare a frontierelor existente. Nicolae Titulescu, ministrul român de Externe 
şi, probabil, singura personalitate politică românească a perioadei in¬ 
terbelice privită în capitalele europene ca avînd o statură europeană, şi-a 

A 

asumat din însărcinarea Consiliului Permanent al înţelegerii o misiune la 
Londra şi la Paris, în scopul de a convinge cele două democraţii apusene 
să nu facă ,jocul revizionist 44 al Germaniei şi Italiei. Argumentele sale 
par să fi avut un oarecare efect, în special la Paris. în orice caz, proiec¬ 
tul lui Mussolini s-a născut mort, întrucît guvernul francez, dîndu-şi seama 
de pericolele pe care acesta le prezenta pentru propria sa poziţie în Europa 
Centrală şi de Sud-Est, l-a respins. 

A A 

In ciuda modestelor succese ocazionale, Mica înţelegere n-a reuşit să 
dobîndească coeziunea necesară, fie pentru o acţiune diplomatică con¬ 
certată, fie pentru coordonarea intereselor economice ale membrilor săi. 
La întîlniri ale miniştrilor de Externe ai înţelegerii, desfăşurate în 1932 
şi 1933, Titulescu şi-a exprimat îngrijorarea faţă de absenţa unor puter¬ 
nice legături între cei trei aliaţi şi le-a cerut colegilor săi să identifice căile 
pentru a facilita o acţiune comună în problemele critice aflate la ordinea 
zilei. 6 Drept rezultat al unei intense activităţi desfăşurate de către Titu¬ 
lescu, Edvard Benes al Cehoslovaciei şi Bogoljub Jevtic al Iugoslaviei, 

A 

aşa-numitul Pact de Organizare al Micii înţelegeri a fost elaborat şi apro¬ 
bat la 16 februarie 1933. Acesta prevedea transformarea slabei alianţe exis¬ 
tente într-o comunitate unită, avînd propria sa personalitate legală distinctă. 
El stipula că, din acel moment, fiecare tratat politic şi fiecare înţelegere 
economică avînd o semnificaţie politică, încheiate de unul dintre mem¬ 
brii comunităţii, trebuia să aibă aprobarea unanimă a celor trei parteneri, 
pentru a deveni angajant. Principala motivaţie aflată la baza Pactului a 
fost sentimentul crescînd de nelinişte faţă de cursul pe care îl luaseră relaţi¬ 
ile internaţionale. Cerînd ratificarea în Parlamentul român, în martie 1933, 
Titulescu a atras atenţia că asemenea acte privind securitatea colectivă 


5 Dinu Giurescu, „La diplomaţie roumaine et Ie pacte des Quatres (1933)“, în 
Revue roumaine d'histoire, 8/1, 1969, pp. 77-102. 

6 Nicolae Titulescu, Discursuri , Bucureşti, 1967, pp. 388-392. 

erau cruciale într-un moment de instabilitate internaţională. Dar Pactul 
nu a avut efect asupra cursului relaţiilor internaţionale şi nu a dus la o 
sporire apreciabilă a cooperării între semnatari. 

Pactul nu a îmbunătăţit nici şansele economice ale celor trei aliaţi. 
Susţinătorii lui sperau că prevederile referitoare la coordonarea economi¬ 
ilor lor vor duce, pînă la urmă, la o uniune economică a Europei Centrale. 
Dar obstacolele formidabile din calea cooperării economice nu au putut 
fi depăşite. La rădăcina problemei se aflau interesele divergente ale 
Cehoslovaciei industrializate, pe de o parte, şi ale României şi Iugoslaviei, 
ţări încă în mare măsură agrare, pe de altă parte. Cele trei ţări tindeau să 
rămînă izolate una de alta în domeniul economiilor lor naţionale şi au reali¬ 
zat doar mici progrese în extinderea comerţului dintre ele. Cehoslovacia 
şi Iugoslavia reprezentau doar o mică parte din comerţul exterior al Ro¬ 
mâniei. Cehoslovacia trimitea bunuri manufacturate în România, dar, 
datorită puternicei opoziţii a celor implicaţi în agricultura cehă, pieţele 
cehoslovace erau în general închise produselor agricole româneşti. Co¬ 
merţul dintre România şi Iugoslavia era neglijabil, dintr-un motiv exact 
opus: economiile lor erau asemănătoare şi se aflau chiar în concurenţă 
pentru pieţe străine. Intrucît, la sfîrşitul anilor ’30, activitatea diplomatică 
şi economică a Germaniei în regiune s-a intensificat, comerţul celor trei 

ţări s-a orientat în acea direcţie. 

•» % 

A _ 

înţelegerea Balcanică a reprezentat o extindere în Europa de Sud-Est 

A _ 

a principiilor securităţii regionale întruchipate în Mica înţelegere. Trata¬ 
tul ce stabilea alianţa, semnat de reprezentanţii României, Iugoslaviei, 
Greciei şi Turciei, la 9 februarie 1934, declara că aceasta era pur defen¬ 
sivă; ea era însă clar îndreptată împotriva Bulgariei, principalul stat re- 
vizionist din regiune. înţelegerea Balcanică asigura cooperarea politică 
permanentă a membrilor ei, dar, ca şi Mica înţelegere, nu a reuşit să creeze 
un front unit în privinţa problemelor internaţionale vitale. 

Toate eforturile depuse de către guvernele României ce s-au succedat 
în anii ’20 şi ’30 de a asigura inviolabilitatea noilor frontiere ale ţării, la 
nord şi la est, s-au dovedit, pînă la urmă, lipsite de succes. Ele nu au putut 
domoli diferendele dintre ea şi cei doi principali vecini revizionişti ai săi 
— Ungaria şi Uniunea Sovietică — nici unul dintre aceştia neputîndu-se 
consola cu pierderea teritorială suferită la sfîrşitul războiului. 

Problema Transilvaniei stătea în calea oricărei apropieri semnificative 
între Ungaria şi România. Guvernele ungare ce au urmat unul după altul 
în întreaga perioadă interbelică nu au încetat să spere în redobîndirea te¬ 
ritoriului pe care ele îl considerau ca parte integrantă a Ungariei istorice, 
după cum nici un guvern român nu se gîndea nici la cea mai mică con- 

cesie care i-ar fi putut diminua suveranitatea asupra provinciei. Tipică pen¬ 
tru disputele celor două ţări în anii ’20 a fost cea prilejuită de protestul a 
peste 500 de proprietari de pămînt unguri din Transilvania, împotriva expro¬ 
prierii moşiilor lor, în virtutea prevederilor reformei agrare din România. 
Dîndu-li-se dreptul prin Tratatul de la Trianon să opteze fie pentru cetăţenia 
română, fie pentru cea ungară, ei au ales-o pe cea de-a doua şi, sprijiniţi 
de guvernul ungar, au argumentat că exproprierea constituia o încălcare 
a tratatului de pace. Cazul a fost audiat de diverse foruri internaţionale, 
printre care şi Consiliul Societăţii Naţiunilor, în 1923, pînă cînd, la Con¬ 
ferinţa de la Haga cu privire la reparaţii, în 1930, problema a fost în sfîrşit 
rezolvată, în mare măsură spre satisfacţia României. 7 

Mărul discordiei între România şi Uniunea Sovietică era Basarabia. 
Reîncorporarea ei în România în 1918 precipitase ruperea relaţiilor şi va 
rămîne principalul obstacol în calea reluării acestora pînă în anul 1934. 
Cele două părţi au purtat, intermitent, negocieri pînă în 1924, cînd dis¬ 
cuţiile de la Viena, între delegaţia română şi cea sovietică, au eşuat. Nici 
una dintre părţi nu s-a arătat dispusă să reia dialogul pînă în 1929, cînd 
România a aderat la protocolul de la Moscova, un instrument propus de 
către Uniunea Sovietică pentru punerea în aplicare anticipată a Pactului 
Kellogg-Briand. Polonia a jucat rolul de mediator pentru ca România să 
obţină invitaţia de a trimite o delegaţie la Moscova la semnarea actului 
la 9 februarie. Guvernul român era clar interesat să dobîndească recunoaş¬ 
terea de către sovietici a noului statut al Basarabiei, dar oficialităţile so¬ 
vietice insistau că semnarea Protocolului, prin care ambele ţări renunţau 
la război ca mijloc de rezolvare a disputelor, nu însemna o schimbare a 
politicii sovietice. 8 

Reluarea unor contacte directe la Moscova nu a dus imediat la noi 
negocieri, întrucît ambele părţi se păstrau pe poziţiile lor iniţiale privind 
Basarabia. Maniu, prim-ministrul român, condiţiona existenţa unor relaţii 
normale de recunoaştere de către Uniunea Sovietică a Nistrului drept 
graniţă între cele două ţări; Maksim Litvinov, ministrul sovietic de Externe, 
respinsese tot atît de ferm o asemenea condiţionare. Lipsa unui comerţ 
semnificativ între cele două ţări a făcut să nu existe un stimulent econo¬ 
mic pentru o înţelegere. Presiuni din alte părţi au făcut ca, în cele din urmă, 

A 

ambele părţi să-şi atenueze intransigenţa lor. In 1931 Franţa şi Polonia 
— ţări pe care România le considera cei mai importanţi aliaţi ai săi — 


7 Nicolae lordache. La Petite Entente, Geneva, 1977, pp. 59-67. 

8 I. M. Kopanski şi I. E. Levit, Sovetsko-ramînskie otnoşeniia (1929-1934), 
Moscova, 1971, pp. 12-15, 24-25, 41^42. 

şi-au exprimat disponibilitatea de a negocia tratate cu Uniunea Sovietică 
şi au cerut României să facă acelaşi lucru. Dar discuţiile între delegaţia 
română şi cea sovietică, desfăşurate la Riga, în ianuarie 1932, au eşuat 
încă o dată din cauza problemei Basarabiei. Polonia, care condiţionase 
iniţial propria sa înţelegere cu Uniunea Sovietică de rezultatul întîlnirii 
de la Riga, a hotărît cu toate acestea să semneze un pact de neagresiune 
cu Uniunea Sovietică, la 25 iulie 1933, iar Franţa avertiza că nu poate 
amîna la infinit normalizarea propriilor sale relaţii cu Uniunea Sovietică. 

Convorbirile româno-sovietice s-au reluat în septembrie 1932 la Geneva. 

A 

In scurt timp s-a căzut de acord asupra unui proiect de tratat, dar guver¬ 
nul român a obiectat în privinţa exprimării ambigue privind „disputa exis¬ 
tentă", adică Basarabia. Ezitările sale reflectau serioasele deosebiri de ve¬ 
deri din cadrul Cabinetului şi din rîndul oamenilor politici în general în 
legătură cu cît de departe putea merge apropierea de Uniunea Sovietică. 
Chiar acei politicieni care sprijineau o normalizare a relaţiilor refuzau să 
cedeze în problema Basarabiei. Nicolae Titulescu, care în 1932 era minis¬ 
tru în Marea Britanie şi reprezentantul permanent al ţării sale la Societatea 
Naţiunilor, era dornic să includă Uniunea Sovietică într-un sistem gene¬ 
ral de securitate colectivă în Europa de Est. El era, de asemenea, favo¬ 
rabil unui pact de neagresiune între România şi Uniunea Sovietică, dar 
îl condiţiona de recunoaşterea de către aceasta din urmă a Basarabiei ca 
teritoriu românesc. Întrucît o asemenea garanţie nu s-a ivit, guvernul român 
a respins în mod formal tratatul negociat Ia Geneva. 

Cu toate acestea, contactele dintre cele două ţări au devenit mai frec¬ 
vente. Semnarea, la 3 iulie 1933, a Convenţiei de la Londra privind defi¬ 
nirea agresorului în disputele internaţionale a plasat România şi Uniunea 
Sovietică de aceeaşi parte. Ea a adus o îmbunătăţire a relaţiilor, întrucît 
un număr de oameni politici români au interpretat aderarea Uniunii So¬ 
vietice la această convenţie drept o tacită recunoaştere a apartenenţei Ba¬ 
sarabiei la România. La rîndul ei. Mica înţelegere a încurajat o apropiere, 
adoptînd, în ianuarie 1934, o rezoluţie ce sugera că a venit în sfîrşit vre¬ 
mea stabilirii de relaţii diplomatice între cele trei ţări ale alianţei şi Uniu¬ 
nea Sovietică. Cehoslovacia a exercitat o presiune specială asupra Româ¬ 
niei. Edvard Benes, ministrul de Externe, considera că o înţelegere între 
România şi Uniunea Sovietică era esenţială dacă un pact de securitate euro¬ 
peană ar fi devenit vreodată realitate. Exemplul Franţei, căutînd să ajungă 
la un pact cu Uniunea Sovietică, pentru a menţine statu-quoul interna¬ 
ţional, a reprezentat un puternic impuls pentru mulţi români, precum 
Titulescu, care se bizuiau pe Franţa ca principalul garant al sistemului de 

la Versailles, pentru a urmări o înţelegere similară cu Uniunea Sovietică. 
La 9 iunie 1934, la Geneva, sub auspiciile Micii înţelegeri, Litvinov, BeneS 
şi Titulescu au făcut schimb de scrisori prin care se stabileau relaţii diplo¬ 
matice normale. Nu s-a făcut nici o referire anume la Basarabia. 

Guvernului român îi lipsea încă garantarea frontierei răsăritene a ţării, 
care făcuse principalul obiectiv al negocierilor sale cu Uniunea Sovietică. 
Beneficiind de aportul lui Titulescu, devenit ministru de Externe, guver¬ 
nul român a căutat să încheie un pact de asistenţă mutuală cu Uniunea 
Sovietică, pact ce s-ar fi înscris într-o reţea de asemenea înţelegeri în Estul 
Europei. Semnarea unor tratate de asistenţă mutuală cu Uniunea Sovie¬ 
tică de către Franţa şi Cehoslovacia, în mai 1935, a stimulat interesul Ro¬ 
mâniei pentru o înţelegere similară. Respectivele tratate au sporit impor¬ 
tanţa strategică a României. Din cauza ostilităţii Poloniei atît faţă de 
Cehoslovacia, cît şi faţă de Uniunea Sovietică, era îndoielnic că aceasta va 
permite trupelor sovietice să traverseze teritoriul său pentru a veni în aju¬ 
torul Cehoslovaciei. Astfel, dacă se dorea ca pactul cehoslovaco-sovie- 
tic să aibă vreo semnificaţie, trebuia să se asigure coridorul de trecere prin 
România. în eforturile lui Titulescu de a încheia un pact cu Uniunea So¬ 
vietică exista o anumită notă de urgenţă, întrucît el era sigur că, pînă la 
urmă, Hitler şi Stalin aveau să lase de o parte deosebirile lor ideologice 
şi să ajungă la o înţelegere, şi în acest caz un tratat de asistenţă mutuală 
cu România nu ar mai fi avut nici un fel de valoare pentru Uniunea So¬ 
vietică. 

După îndelungate negocieri, Titulescu şi Litvinov au căzut de acord 
asupra liniilor generale ale unui tratat. Asemenea tratatelor Franţei şi Ce¬ 
hoslovaciei cu Uniunea Sovietică, acesta prevedea acordarea de ajutor 
mutual în cadrul Societăţii Naţiunilor dar, spre deosebire de primele două, 
era îndreptat împotriva oricărui agresor, nu doar împotriva Germaniei. 
Totuşi, cele două părţi stipulau că îşi vor cere îndeplinirea obligaţiilor numai 
dacă Franţa va intra în acţiune. La 21 iulie 1936, la Montreux, Titulescu 
şi Litvinov au parafat înţelegerea, articol cu articol, semnarea formală fiind 
amînată pentru septembrie 1936. Dar la 29 august, Titulescu, ale cărui 
eforturi de apropiere de Uniunea Sovietică îi făcuseră duşmani puternici 
din partea dreptei, şi ale cărui ambiţii şi succese internaţionale îi atrăseseră 
animozitatea Regelui, a fost pe neaşteptate scos din funcţie sub pretex¬ 
tul unei remanieri guvernamentale. 9 Guvernul sovietic a interpretat de¬ 
miterea lui Titulescu drept un semn al schimbării cursului politicii externe 

9 G. Buzatu (ed.), Titulescu şi strategia păcii , Iaşi, 1982, pp. 275-304. 

şi, în consecinţă, a declarat înţelegerea de la 21 iulie drept nulă şi neave¬ 
nită. 10 în situaţia internaţională deteriorată de la sfîrşitul anilor ’30, nici 
una dintre părţi nu a făcut vreo încercare serioasă de reactualizare a pro¬ 
blemei tratatului. 


GERMANIA 

Demiterea lui Titulescu din calitatea de ministru de Externe a fost sim¬ 
bolică pentru schimbarea subtilă a politicii externe a României în favoarea 
Germaniei. Obiectivul general a rămas acelaşi — securitatea —, dar acum 
Regele Carol, şi nu numai el, considera că este necesar să lărgească baza 
de sprijin pentru integritatea teritorială a ţării lor. Regele şi majoritatea 
politicienilor şi intelectualilor români ar fi preferat să continue tradiţio¬ 
nala alianţă cu Franţa şi Marea Britanie. Relaţia cu Franţa nu era doar 
politică; ea se întemeia pe faptul că românii erau conştienţi de existenţa 
comunităţii generale de interese între cele două ţări, de înţelegere şi chiar 
de afecţiune mutuală, sentimente totalmente absente în contactele cu 
Germania. Dar eşecul Franţei şi Marii Britanii în a se opune asaltului 
Germaniei împotriva sistemului de la Versailles i-a determinat chiar şi pe 
cei mai înverşunaţi simpatizanţi ai Occidentului să reconsidere sistemul 
de alianţe pe care îl construiseră de la sfîrşitul războiului încoace. Relaţia 
incertă cu Uniunea Sovietică a sporit temerea cu care aceştia reexaminau 
politica lor externă. Atît suporterii cît şi oponenţii lui Carol aveau o teamă 
aproape iraţională de Uniunea Sovietică. Pentru ei, aceasta era inamicul 
ereditar, totdeauna prezent, totdeauna o ameninţare pentru existenţa ţării. 
La mijlocul anilor ’30, Germania nu părea atît de periculoasă. 

Pînă în acest moment, relaţiile României cu Germania nu trecuseră din¬ 
colo de aspectele diplomatice uzuale. Războiul, în special rigorile ocu¬ 
paţiei, au reprezentat o ruptură bruscă în tradiţiile anterioare anului 1914, 
de respect pentru puterea economică şi militară a Germaniei şi de apreciere 
a realizărilor ei culturale, iar opinia românească nu a mai revenit de fapt 

niciodată la aceste sentimente. Criza economică mondială a dus la relaţii 

* 

economice ceva mai strînse, dar conducătorii români, inclusiv Carol, se 
temeau de pătrunderea germană în economia ţării. Din punct de vedere 
politic, România continua să fie un stîlp al sistemului de securitate colec¬ 
tivă în Europa de Est, patronat de Franţa, căruia Germania i se opunea. 

10 A. A. Şeviakov, Sovetsko-rumînskie otnoşeniia iproblema evropeiskoi bezopas- 
nosti, 1932-1939, Moscova, 1977, pp. 153-158, 170-208. 

Ministerul de Externe german recunoştea cit de nepromiţător era terenul 
de la Bucureşti. El l-a avertizat pe noul ministru în România, Wilhelm 
Fabricius, în aprilie 1936, că nu se putea aştepta să cîştige decît foarte 
puţin din punct de vedere politic şi că va trebui, în schimb, să se con¬ 
centreze asupra îmbunătăţirii relaţiilor economice între cele două ţări. 

Un impediment major pentru strînse legături economice şi politice cu 
Germania l-a constituit intervenţia oficialităţilor partidului nazist în tre¬ 
burile politice interne ale României, fapt care l-a pus pe Carol în gardă, 
încă din 1935, Oficiul de politică externă al partidului nazist a început 
să cultive relaţii cu Octavian Goga şi cu A. C. Cuza şi i-a contactat pe 
Alexandru Vaida şi pe Gheorghe Brătianu, cu obiectivul imediat de a-1 
scoate pe Titulescu din funcţia de ministm de Externe şi de a-i uni pe adep¬ 
ţii lui Goga cu Garda de Fier. Ministerul de Externe şi Fabricius, totuşi, 
s-au opus unor astfel de acţiuni contraproductive. Decît să rişte să jignească 
sensibilităţi naţionale, au preferat ca mai strînsele relaţii politice să se nască 
în mod „firesc" din contacte mai intense în plan comercial şi financiar. 11 
Ambele procese au avut loc, dar în ordine inversă. Rezistenţa lui Carol 
faţă de pătmnderea economică germană a slăbit treptat, pe măsură ce 
dependenţa politică de Germania creştea, ca ecou la schimbările cruciale 
intervenite în relaţiile internaţionale. 

Politica externă a României, aşa cum era ea formulată de către Carol 
şi primul-ministru Tătărescu, era marcată de eforturi susţinute pentru întărirea 
apărării ţării împotriva crescîndei presiuni germane. Ei s-au străduit să 
consolideze blocul statelor neutre din Europa de Est, ca mijloc de menţinere 
a unor relaţii bune atît cu Germania, cît şi cu Uniunea Sovietică, dar aveau 
grijă ca nu cumva să o ofenseze pe cea dintîi. Dificultăţile unei aseme¬ 
nea acţiuni de echilibrare se vădeau în eforturile guvernului, pe de o parte, 
de a consolida alianţa militară cu Polonia, orientată împotriva Uniunii 
Sovietice, şi, pe de altă parte, de a evita slăbirea relaţiilor cu Mica înţelegere, 
în special cu Cehoslovacia, care încerca să stabilească relaţii mai strînse 
cu Uniunea Sovietică. Cînd Jozef Beck, ministrul de Externe polonez, a 
vizitat Bucureştiul, în aprilie 1937, el a propus ca România să creeze o 
nouă antantă cu Iugoslavia, Ungaria şi Bulgaria, care să acţioneze în comun 
cu Germania. Avantajul pentru România, sugera el, ar fi fost consimţămîn- 
tul lui Hitler de a modera pretenţiile teritoriale ale Ungariei în privinţa 
Transilvaniei. Ministrul român de Externe, Victor Antonescu, era favo¬ 
rabil acestui plan, însă Carol şi Tătărescu ezitau să pericliteze legăturile 


11 Andreas Hillgruber, Hitler, Konig Carol und Marschall Antonescu, Wiesbaden, 
1954, pp. 11-12. 

tradiţionale ale României cu Cehoslovacia şi, mai presus de toate, cu Franţa, 

A 

printr-o astfel de schimbare radicală. In orice caz, ei doreau să-şi păstreze 
libertatea de acţiune. 

Criza sudetă din primăvara şi vara anului 1938 a micşorat posibilităţile 
de alegere ale liderilor români. Carol şi miniştrii săi din nou-proclamata 
dictatură regală erau acum mai dornici ca oricînd să nu ofenseze Germania. 
Problema imediată, aşa cum o vedeau ei, era dacă să vină în ajutorul 
Cehoslovaciei. Convinşi că iniţiativa în relaţiile internaţionale trecuse în 
mîna germanilor, ei au decis că orice acţiune întreprinsă în absenţa con¬ 
ducerii efective a Franţei n-ar face decît să pericliteze integritatea terito- 

A 

rială a propriei lor ţări. In consecinţă, la o întîlnire a miniştrilor de Externe 

A 

ai Micii înţelegeri, la 4-5 mai, românii, alături de iugoslavi, n-au acţio¬ 
nat în nici un fel în sprijinul aliatului lor. Cu toate acestea, o săptămînă 
mai tîrziu, în cadrul Societăţii Naţiunilor, la Geneva, ministrul de Externe 
român, Nicolae Petrescu-Comnen, a fost de acord cu omologul său fran¬ 
cez, Georges Bonnet, că manifestarea agresivă a Germaniei constituia o 

A 

gravă ameninţare la adresa securităţii tuturor vecinilor acesteia. In acelaşi 
timp, Petrescu-Comnen nu avea nici un dubiu cu privire la intenţia Germa¬ 
niei de a dobîndi controlul asupra materiilor prime ale României. Dar el 
s-a opus trecerii Armatei Sovietice prin România pentru a veni în ajutorul 
Cehoslovaciei, de frică să nu provoace Germania şi să transforme ţara sa 
într-un cîmp de bătălie. în acelaşi timp, Carol l-a informat pe Beneâ, ajuns 
preşedinte al Cehoslovaciei, că România nu-şi putea permite să fie impli¬ 
cată într-un conflict între Germania şi Cehoslovacia. în plus, nici el, nici 
alţi conducători români nu s-au gîndit în mod serios să-şi unească forţele 
cu Uniunea Sovietică. Mai curînd, ei continuau să spere că Franţa va ieşi 
din „inerţia“ ei şi totodată se orientau din ce în ce mai mult către Marea 
Britanie, pentru a contracara ambiţiile germane de supremaţie pe continent. 

în timp ce criza Sudeţilor se adîncea, oficialităţile române s-au menţi¬ 
nut ferm pe poziţia de a nu accepta trupe sovietice pe pămînt românesc. 
Dar au fost de acord să închidă ochii faţă de survolările avioanelor sovi¬ 
etice, o formulă pe care guvernul sovietic a declarat-o inacceptabilă. La 
27 septembrie 1938, cu două zile înainte de semnarea Acordului de la 
Miinchen, Petrescu-Comnen l-a informat pe Fabricius că România nu dorea 
nici un fel de conflict cu Germania şi că va face tot ce-i va sta în putinţă 
să rămînă neutră. Ministrul de Externe român şi-a dat, de asemenea, oste- 

A 

neala să sublinieze că România nu era legată prin pactul Micii înţelegeri 
să intervină de partea Cehoslovaciei decît în cazul unui atac din partea 
Ungariei. 

La Bucureşti, Acordul de la Miinchen, din 29 septembrie, confirma păre¬ 
rea, împărtăşită de un spectru larg al opiniei publice, de la Carol la Maniu 
şi Constantin Brătianu, că deveniseră imperativ necesare relaţii mai strînse 
cu Germania, pentru a asigura frontierele ţării împotriva revizionismului 
ungar şi sovietic. 12 Dar nu s-a procedat la o intrare pripită în tabăra ger¬ 
mană. Carol mai spera că Marea Britanie va deveni cumva o contrapon¬ 
dere a Germaniei în Europa de Sud-Est. El nutrea un mare respect faţă 
de puterea economică a Marii Britanii şi credea că aceasta va ieşi pînă la 
urmă învingătoare în orice nou război. La mijlocul lui noiembrie, el va 
vizita Londra şi Parisul, cu scopul de a obţine un angajament oarecare că 
poziţia independentă a României împotriva Germaniei va fi sprijinită, 
dar a părăsit aceste două capitale fără a fi obţinut ceva concret. Atitudinea 
guvernului britanic a fost în special dezamăgitoare. Primul-ministru, Cham- 
berlain, a fost de acord să trimită o delegaţie comercială la Bucureşti, dar 
a fost evaziv în problema unor achiziţionări britanice sporite de petrol şi 
grîu românesc şi în aceea a unor credite care să dea posibilitatea României 
să cumpere echipament militar britanic. Acesta a sugerat chiar că „forţele 
naturale 14 i-ar putea da Germaniei o preponderenţă în economia Europei 
de Sud-Est. 13 

Slabele rezultate ale eforturilor sale la Londra şi la Paris l-au convins 
pe Carol să-şi abandoneze rezervele de a-1 întîlni pe Hitler şi, la 24 noiem¬ 
brie, cei doi au avut o lungă convorbire la Berghof. Carol dorea să obţină 
din partea lui Hitler promisiunea sprijinului Germaniei împotriva pretenţi¬ 
ilor teritoriale sovietice şi ungare privind România. El şi-a asigurat gazda 
că România era antirusă şi că el nu va permite niciodată tmpelor sovie¬ 
tice să traverseze teritoriul românesc şi l-a întrebat tranşant ce poziţie va 
adopta Germania în eventualitatea unui război între România şi Ungaria. 
Răspunsul lui Hitler nu a fost deloc liniştitor. A vorbit puţin despre Uniunea 
Sovietică şi a apreciat că un conflict româno-ungar nu era de interes direct 
pentru Germania şi, în consecinţă, nu ar cere intervenţia ei. 

Principala preocupare a lui Carol pe planul relaţiilor externe în lunile 
următoare întîlnirii sale cu Hitler a fost aceea de a evita o angajare faţă 
de oricare grup de putere. Pentru a realiza această delicată acţiune, l-a 
adus pe Grigore Gafencu (1892-1957), unul dintre liderii Partidului 
Naţional-Ţărănesc şi un proocidental, ca ministru de Externe. Gafencu a 

12 Reacţia României faţă de criza cehoslovacă este analizată în detaliu în Viorica 
Moisuc, Diplomaţia României şi problema apărării suveranităţii şi independenţei 
naţionale în perioada martie 1938 mai 1940, Bucureşti, 1971, pp. 45-105. 

13 Paul D. Quinlan, Clash over Romania, Los Angeles, 1977, pp. 36-38. 

încercat să adapteze alianţele la care România era parte la noile împre¬ 
jurări, dar fără succes. Cea mai dezamăgitoare pentru el a fost incapaci¬ 
tatea sa de a-1 convinge pe Beck să reziste altor avansuri germane sau să 
coopereze cu înţelegerea Balcanică. Gafencu s-a orientat, de asemenea, 
spre Occident în căutarea de garanţii pentru securitatea României. Dez¬ 
membrarea Cehoslovaciei de către Hitler, în martie 1939, care a provocat 
o înăsprire a poziţiei puterilor occidentale faţă de Germania, îi oferea o 
nouă speranţă de succes. 

Din primăvara anului 1939 pînă la încheierea Pactului germano-sovi- 
etic din 23 august 1939, România s-a aflat sub presiunea crescîndă a 
Germaniei, care îi cerea să extindă legăturile economice între cele două 
ţări şi să evite angrenarea în orice bloc de securitate ostil Germaniei. 
Asemenea cereri nu erau incompatibile cu propria politică a lui Carol, aşa 

cum era ea prezentată în memorandumul lui Gafencu privind politica 

^ _ 

externă, din 15 aprilie 1939. In acesta, ministrul de Externe cerea ca Ro¬ 
mânia să-şi menţină o poziţie neutră între Germania şi puterile occiden¬ 
tale, dar să caute garanţii pentru securitatea sa din partea ambelor. El a 
recunoscut ameninţarea pe care atît Germania, cît şi Uniunea Sovietică 
o reprezentau pentru integritatea teritorială şi independenţa ţării şi a expri¬ 
mat speranţa să le aţîţe una împotriva alteia. Dar, dacă era de făcut o ale¬ 
gere, el prefera în mod clar Germania Uniunii Sovietice şi recomanda să 
nu fie întreprinsă nici o acţiune în domeniul relaţiilor internaţionale care 
ar fi provocat Germania. Ura puternică a lui Hitler faţă de bolşevism a 
împiedicat astfel aderarea României la orice sistem de alianţă în care Uniu¬ 
nea Sovietică ar fi fost parte. 

O măsură a influenţei crescînde a Germaniei în România şi, în gene¬ 
ral, în Europa de Sud-Est a fost Tratatul economic încheiat între cele două 
ţări la 23 martie 1939. Valabil pe cinci ani, acesta prevedea o strînsă co¬ 
nectare a economiilor celor două ţări, prin coordonarea planificării şi 
crearea de companii mixte. Ambele părţi au căzut de acord ca planul lor 
economic comun să acorde o atenţie specială necesităţilor şi posibilităţilor 
României, Germania angajîndu-se să furnizeze capital şi bunuri industri¬ 
ale pentru întărirea economiei româneşti. Principala sarcină a compani¬ 
ilor mixte era astfel aceea de a dezvolta resursele minerale ale României 
— cupru, crom, mangan şi, în special, petrol. Pînă acum, petrolul jucase 
doar un rol secundar în comerţul Germaniei cu România, datorită difi- 
cultăţilor de transportare a acestuia în Germania şi datorită preţului său, 
care era superior celui de pe piaţa mondială. Sporirea interesului german 
pentru petrolul românesc era legată de pregătirile pentru război şi de nece¬ 
sitatea de a dobîndi independenţă faţă de livrările de dincolo de Ocean, 

care ar fi putut fi întrerupte de o blocadă britanică. Pentru aceleaşi raţiuni, 
Germania dorea să se asigure de regularitatea furnizărilor de produse agri¬ 
cole româneşti. România înţelegea şi ea să beneficieze de pe urma tratatului. 

A 

In afară de ajutorul dat dezvoltării economiei sale, ea găsea în Germania un 
furnizor de echipament militar modem şi un cumpărător de nădejde al unor 
mari cantităţi de grîne, la un preţ mai bun decît ar fi plătit oricine altcineva. 
Ca document economic, tratatul a fost în general salutat de către politicienii 
şi economiştii români, deşi cîţiva, asemenea lui Virgil Madgearu, au expri¬ 
mat temerea că s-ar ajunge la „colonizarea 14 economiei României. Dar 
hotărîrea lui Carol de a semna tratatul s-a bazat mai puţin pe considerente 
economice, cît mai ales pe o recunoscută necesitate de a linişti Germania şi 
de a cîştiga timp pentru a realiza acorduri cu Marea Britanie şi Franţa. 

După ocuparea de către Germania a ceea ce mai rămăsese din Cehoslo¬ 
vacia, la 15 martie 1939, Marea Britanie şi Franţa au devenit mai active 
în încercarea de a bloca expansiunea germană în Europa de Est. Atenţia 
lor era îndreptată spre Polonia, care părea să fie următoarea victimă a lui 
Hitler, şi ceva mai puţin presant spre România. Noul ministru român în 
Marea Britanie, Viorel Tilea, a căutat să convingă Foreign Office-ul asupra 
necesităţii unui ajutor britanic imediat pentru ţara sa, informînd, la două 
zile după intrarea trupelor germane în Praga, că Germania dăduse României 
un ultimatum sub forma unor cereri economice drastice. Cu toate că de 
fapt nu a existat nici un ultimatum — Tilea făcuse pur şi simplu exces 
de zel în îndeplinirea misiunii pe care o primise din partea lui Carol, de 
a face tot ceea ce era posibil pentru a obţine sprijinul britanic pentru neu¬ 
tralitatea României — diplomaţii britanici la Bucureşti au avertizat că 
această acţiune era imperativă, întrucît România nu putea continua să 
reziste de una singură presiunii germane. 14 

La început, Chamberlain şi ministrul de Externe, Halifax, au propus un 
bloc de patru puteri, compus din Marea Britanie, Franţa, Polonia şi Uniunea 
Sovietică, pentru a se opune agresiunii în Europa de Est şi a întări astfel 
rezistenţa României faţă de Germania. Dar nici Polonia, nici România nu 
doreau să se asocieze cu Uniunea Sovietică. Halifax n-a reuşit să convingă 
vreuna din aceste ţări să vină în ajutorul celeilalte în cazul în care era ata- 

A 

cată, chiar dacă Marea Britanie şi Franţa se alăturau eforturilor lor. In cele 
din urmă, la 31 martie, guvernele Marii Britanii şi Franţei, considerînd că 
Polonia se află în faţa unui pericol iminent, s-au angajat ele însele să apere 
independenţa Poloniei împotriva oricărei agresiuni. între timp, guvernul 


14 In privinţa „cazului Tilea“, vezi Gheorghe Buzatu, Din istoria secretă a celui 
de-al doilea război mondial , 1, Bucureşti, 1988, pp. 10-27. 

român căuta să obţină garanţii similare pentru el însuşi. In ultima parte 
a lunii martie, s-a cerut insistent Marii Britanii şi Franţei să anunţe în mod 
public că ele nu vor mai tolera pe viitor schimbări de frontieră în Europa 
de Est şi că vor veni în ajutorul oricărei ţări angajate în apărarea indepen¬ 
denţei sale. Dar guvernul român cerea ca o asemenea garanţie să apară 
drept un act spontan, nu ca unul solicitat de România, de teamă ca nu 
cumva Germania să fie provocată pe această cale şi să recurgă la repre¬ 
salii drastice. La 13 aprilie, după negocieri complicate. Marea Britanie 
şi Franţa au promis României tot ajutorul posibil pentru a rezista oricărei 
ameninţări la adresa independenţei sale. în ciuda caracterului limitat al 
garanţiilor britanice şi franceze — ele s-au referit la independenţa Româ¬ 
niei, nu la integritatea ei teritorială — cercurile politice de la Bucureşti 
le-au salutat ca un semn că puterile occidentale abandonaseră, în sfîrşit, 
politica conciliatoristă. Garanţia pentru România a fost consolidată de 
înţelegerea anglo-turcă din 12 mai, prin care cele două ţări promiteau să 
se sprijine reciproc în cazul unui război sau al unei agresiuni în regiunea 
Mediteranei. Articolul 3 prevedea că Turcia va sprijini Marea Britanie şi 
Franţa dacă acestea veneau în ajutorul României. 

De-a lungul întregii veri a anului 1939, politica externă a României a 
continuat să urmărească menţinerea echilibrului între cele două princi¬ 
pale ameninţări la adresa securităţii sale — Germania şi Uniunea Sovietică, 
în afara cultivării puterilor occidentale, Gafencu a căutat să activizeze 
înţelegerea Balcanică. în iunie, în convorbiri purtate la Ankara cu lideri 
turci, a promovat ideea unei strînse cooperări militare între Turcia şi 
Polonia. Dar el a manifestat circumspecţie, refuzînd să se alăture Turciei 
şi Uniunii Sovietice într-un pact al Mării Negre, pe motiv că o asemenea 
acţiune ar fi înclinat prea mult România spre una din părţi şi ar fi ofen¬ 
sat Germania. Carol a adoptat aceeaşi poziţie în cursul vizitei sale la Ankara 
la 11 august. Era convins că, în Silezia, concentrarea militară era îndrep¬ 
tată nu împotriva Poloniei, ci a României, cu scopul de a cîştiga controlul 
asupra cîmpurilor sale petrolifere. Acesta şi oficialităţile turce au căzut 
de acord asupra faptului că atitudinea Marii Britanii şi a Franţei reprezen¬ 
ta „factorul esenţial 14 în capacitatea lor de a rezista şi au hotărît să ceară 
imediat celor două ţări să-şi onoreze garanţiile în caz de agresiune. Carol 
a refuzat însă să ia în considerare un pact de securitate cu Uniunea 
Sovietică, date fiind suspiciunile sale privind intenţiile acesteia din urmă 
cu privire la Basarabia şi temerile privind o reacţie a Germaniei. 15 


1 £ - __ * • 

15 Eliza Campus, înţelegerea Balcanică , Bucureşti, 1972, pp. 307, 313-314. 



Pactul de neagresiune dintre Germania şi Uniunea Sovietică, încheiat 
la 23 august, a fost un şoc pentru liderii români, întrucît aceştia îşi baza¬ 
seră politica lor externă pe ostilitatea adînc înrădăcinată dintre nazism şi 
comunism. Se simţeau acum în mai mare primejdie decît oricînd înainte 
şi, deşi nu au cunoscut detaliile protocolului secret, prin care Germania 
recunoştea Uniunii Sovietice un interes special în privinţa Basarabiei, exis¬ 
tenţa însăşi a tratatului năruise strategia lor de politică de echilibru între 
cele două puteri. O expresie a disperării guvernului român au fost: ofer¬ 
ta făcută Ungariei, la 24 august, pentru încheierea unui pact de neagre¬ 
siune, propunere care a fost imediat respinsă; nota adresată Poloniei, la 
25 august, prin care România preciza că, dacă va izbucni un război între 
aceasta şi Germania, România va rămîne neutră; asigurările date de către 
Gafencu ministrului german, la 27 august, potrivit cărora cultivarea unor 
puternice legături cu Germania va fi obiectivul cel mai important al viitoarei 
politici a României şi că livrările de petrol, grîne şi alte materii prime vor 
continua chiar dacă războiul va izbucni. Carol şi miniştrii săi acceptaseră 
astfel evidenţa: politica externă a anilor ’20 şi a începutului anilor ’30, 
ca^e se bazase pe un sistem de alianţe ce se întrepătrundeau, sprijinit de 
Franţa, şi pe aderarea la înţelegerile internaţionale, promovînd securitatea 
colectivă, nu mai putea apăra frontierele României. 

In cursul lunii în care Polonia a fost cotropită de trupele germane şi de 
trupele sovietice, România a rămas neutră. Carol a proclamat formal neu¬ 
tralitatea la 6 septembrie. Cînd trupele sovietice au invadat Polonia, la 17 
septembrie, guvernul polonez nu a cerut ajutor României, aşa cum se 
prevedea în tratatul din 1921, întrucît era evident că România nu-şi putea 
îndeplini obligaţiile sale. 

Liderii români erau acum convinşi că cel mai mare pericol pentru integri¬ 
tatea teritorială a ţării lor venea din partea Uniunii Sovietice. O declara¬ 
ţie de neutralitate trimisă guvernului sovietic, la 21 septembrie, n-a reuşit 
să-i atenueze îngrijorarea cu privire la viitorul Basarabiei şi guvernul ro¬ 
mân a apelat la Marea Britanie pentru a face ca garanţiile acesteia în caz 
de agresiune să includă şi Uniunea Sovietică. Dar Cabinetul de război bri¬ 
tanic a respins ideea, la 29 septembrie, pe motiv că o asemenea acţiune 
s-ar putea să nu aibă efect şi că ar putea extinde războiul, atrăgînd Marea 
Britanie şi Uniunea Sovietică într-un conflict. Diplomaţii sovietici au ridi¬ 
cat pentru prima dată în mod oficial chestiunea Basarabiei la 5 decembrie, 
cînd un adjunct al ministrului de Externe a menţionat, într-o convor¬ 
bire cu ambasadorul francez la Moscova, că Odessa devenise „un port 
mort“, pentru că fusese lipsit de hinterlandul său agricol. Basarabia. Cînd, 

la începutul lui decembrie, Gafencu l-a întrebat pe ministrul german care 
era poziţia guvernului său în această problemă, răspunsul a fost că, dacă 
războiul pe frontul de vest devenea „mai dificil 44 , Germania va fi inca¬ 
pabilă să împiedice Uniunea Sovietică să-şi realizeze „anumite planuri 44 . 16 
Dar Uniunea Sovietică a amînat acţiunea privind Basarabia din cauza 
războiului cu Finlanda şi a unei atitudini de expectativă faţă de eveni- 

A 

mentele din Vest. In cele din urmă, în primăvara anului 1940, după în¬ 
cheierea păcii cu Finlanda, guvernul sovietic a declarat Basarabia o „ches¬ 
tiune nerezolvată" şi, acuzînd România de provocarea unor incidente de 
frontieră, a început să concentreze trupe de-a lungul Nistrului. 

Evenimentele de pe frontul de Vest din primăvara anului 1940 au deter¬ 
minat o schimbare drastică în politica externă a României. Victoriile ger¬ 
mane din Ţările de Jos şi din nordul Franţei, din luna mai, l-au convins 
pe Carol că din acel moment cauza aliată era pierdută şi, la 29 mai, a ajuns 
la concluzia că mai rămînea doar un singur curs de acţiune, şi anume să 
se bizuie pe Germania în vederea protejării integrităţii teritoriale a ţării. 
Tătărescu, prim-ministru de la 24 noiembrie 1939, era de acord, însă Ga¬ 
fencu, care se pronunţa în favoarea continuării unei politici de neutrali¬ 
tate, a demisionat, locul fiindu-i luat de către economistul progerman Ion 
Gigurtu. Consecinţa imediată a acestei schimbări de direcţie a fost semnarea 
unui aşa-numit „Tratat al petrolului" cu Germania, care obliga România 
să livreze Germaniei o cantitate fixă de petrol, la preţurile din toamna anu¬ 
lui 1939, în schimbul echipamentului militar. Atîta timp cît mai rămăsese 
vreo speranţă de victorie a Aliaţilor, românii rezistaseră neacordînd Germa¬ 
niei o asemenea şansă importantă în privinţa acestei resurse vitale. Curtea 
făcută Germaniei nu a putut salva Basarabia. 

La 23 iunie, ministrul sovietic de Externe, Molotov, îl informa pe am¬ 
basadorul german despre intenţia Uniunii Sovietice de a cere „retrocedarea" 
provinciei şi „transferarea" Bucovinei. La data de 25 iunie, ministrul ger¬ 
man de Externe, Ribbentrop, a răspuns că guvernul său nu obiectează, 
întrucît propunerea era conformă cu tratatul lor din 23 august 1939, în 
care Germania îşi exprimase „dezinteresul" faţă de Basarabia. Dar el a 
ridicat cîteva probleme. Cererea cu privire la Bucovina l-a frapat ca „o 
chestiune nouă", întrucît nu făcuse anterior obiectul negocierilor germa- 
no-sovietice. I-a reamintit lui Molotov că aceasta fusese o provincie a 
Coroanei austriece şi că era dens populată cu germani, a căror bunăstare 


16 Grigore Gafencu, Prelude to the Russian Campaign, Londra, 1945, p. 257; 
Alexander Cretzianu, „The Soviet Ultimatum to Roumania (26 June 1940)“, în 
Journal of Central European A ffairs, 9/4, 1950, pp. 397-399. 

constituia o preocupare specială pentru Germania. El a subliniat, de aseme¬ 
nea, că Germania avea un interes vital pentru resursele economice ale celor¬ 
lalte provincii româneşti şi nu dorea ca acestea să devină cîmpuri de bătălie. 
Ca răspuns la îngrijorările germane, Molotov a făcut cunoscut că Uniunea 
Sovietică îşi va limita pretenţiile cu privire la Bucovina doar la jumătatea 
de nord a acesteia. 

Asigurîndu-se de sprijin german, Molotov a înmînat cererile sovietice, 
privitoare la cedarea Basarabiei şi Nordului Bucovinei, ministrului român, 
Gheorghe Davidescu, la 26 iunie. Pentru a justifica pretenţiile guvernu¬ 
lui său, el a recurs la versiunea sovietică a istoriei. El acuza România de 
a fi profitat de slăbiciunea militară a Rusiei în 1918, pentru a pune mîna 
pe Basarabia, distrugînd prin aceasta o unire de secole între această provin¬ 
cie, care, pretindea el, era locuită în special de ucraineni, şi Ucraina, un 

A 

act, insista el, pe care Uniunea Sovietică nu-1 recunoscuse niciodată. In 
ceea ce priveşte Nordul Bucovinei, el ridica din nou problema presupusului 
său caracter etnic şi cultural ucrainean, însă considera transferul acestui 
teritoriu către Uniunea Sovietică cu atît mai justificat cu cît ar servi drept 
„compensaţie modestă 11 pentru toate pierderile suferite de Uniunea 
Sovietică şi de locuitorii Basarabiei în timpul celor 22 de ani de stăpînire 
românească. în concluzie, Molotov acorda guvernului român 24 de ore 
pentru a da un răspuns satisfăcător. Davidescu a făcut o încercare cuteză¬ 
toare de a explica drepturile etnice şi istorice ale României asupra Basa¬ 
rabiei. El a subliniat că majoritatea populaţiei era românească şi că unirea 
Basarabiei cu România, în 1918, fusese înfăptuită cu sprijinul entuziast 
al majorităţii populaţiei şi că îndreptase astfel un rău istoric comis în 1812, 
cînd Rusia anexase teritoriul de la Imperiul Otoman. In privinţa Buco¬ 
vinei, el a arătat cum fusese luată Moldovei, în 1774, de Austria, şi cum 
n-a fost niciodată sub administraţie rusească. Dar totul a fost în zadar; 
Molotov a rămas neclintit. Carol, care a fost luat prin surprindere de ulti¬ 
matumul sovietic, a căutat imediat sprijin german. Dar acesta n-avea să 

apară, întrucît Hitler asigurase Uniunea Sovietică de acordul său pentru 

_ ^ _ 

anexarea Basarabiei şi a Nordului Bucovinei. In schimb, Fabricius şi alţi 

oficiali germani îi cereau în mod imperativ lui Carol şi miniştrilor săi să 
evite un război şi să fie de acord cu cererile sovietice. Un sfat similar a 
venit din partea Italiei, Turciei şi a cîtorva state balcanice. La 27 iunie, pre¬ 
siunea a crescut, atunci cînd guvernele Ungariei şi Bulgariei şi-au anunţat 
intenţia de a insista imediat pentru satisfacerea propriilor lor pretenţii teri¬ 
toriale faţă de România, prin forţă dacă era necesar. La şedinţa Consiliului 
de Coroană din aceeaşi zi, Carol şi-a exprimat hotărîrea de a rezista ulti¬ 
matumului sovietic, dar a fost sprijinit doar de 11 din cei 26 de membri. 

La a doua şedinţă, din acea seară, doar 6 participanţi au votat pentru res¬ 
pingerea ultimatumului. Majoritatea au fost influenţaţi de sfatul de a ceda, 
primit din străinătate, şi de sumbrul raport al şefului Marelui Stat Major, 
potrivit căruia armata nu ar fi putut supravieţui unui atac hotărît din partea 
Uniunii Sovietice. Dar a căutat să cîştige timp şi a propus Uniunii Sovietice 
negocieri, o stratagemă pe care Molotov a respins-o fără prea multe dis¬ 
cuţii. El a acordat guvernului român răgaz doar pînă în ziua de 28, orele 
14, pentru a accepta ultimatumul, care includea acum cererea ca forţele 
militare româneşti să fie evacuate şi teritoriile să fie transferate Uniunii 
Sovietice în termen de patru zile de la acea dată. Carol şi majoritatea 
consilierilor săi nu au văzut nici o alternativă acceptabilă şi au cedat. 17 
La 28 iunie, trupele sovietice au început să ocupe teritoriile cedate, ope¬ 
raţiunea încheindu-se la 3 iulie. România a pierdut astfel 44 433 km 2 şi 
3 200 000 de locuitori în Basarabia şi 5 396 km 2 şi 500 000 de locuitori 
în Nordul Bucovinei. 

Carol nu a precupeţit acum nici un efort să intre în graţiile lui Hitler, 
într-o încercare disperată să abată pretenţiile teritoriale ale Ungariei şi 
Bulgariei. La 1 iulie, guvernul român a renunţat la garanţiile britanice din 
1 aprilie 1939 şi la 4 iulie Carol a adus la putere un nou cabinet, proger- 
man. Majoritatea membrilor acestuia proveneau din vechiul Partid Naţio- 
nal-Creştin, al lui Goga şi Cuza: Gigurtu era prim-ministru, iar Mihail 
Manoilescu, promotorul corporatismului, ministru de Externe. Trei mem¬ 
bri ai Gărzii de Fier au primit de asemenea posturi în guvern. Horia Sima, 
care i-a succedat lui Codreanu după ce acesta fusese ucis, ca şef al Gărzii, 
a preluat Ministerul Cultelor, dar a fost înlocuit doar după patru zile ca 
urmare a cererilor sale cu un caracter politic extrem. Carol a respins pro¬ 
punerile venite din partea naţional-ţărăniştilor şi naţional-liberalilor pen¬ 
tru un guvern de largă unitate, întrucît Germania ar fi interpretat acest lucru 

A 

ca o reîntoarcere la vechea politică externă de neutralitate. In ziua în care 
s-a instalat, guvernul a declarat dorinţa sa de a adera la Axa Roma-Berlin 
şi, la 11 iulie, a anunţat retragerea României din Societatea Naţiunilor. 

A 

In timp ce aveau loc aceste evenimente, Carol căuta să obţină o garanţie 
germană pentru frontierele României de la acea dată şi trimiterea unei mi¬ 
siuni militare la Bucureşti pentru a stabili o strînsă cooperare între armatele 
celor două ţări. Dar, la 15 iulie, Hitler a replicat că el ar putea lua în con- 

17 A. Hillgruber, Hitler , pp. 72-74. Pentru versiunea sovietică a „soluţionării 
paşnice“ a problemei basarabene, vezi B. M. Kolker şi J. E. Levit, Vneşniaiapoli- 
tika Rumînii i rumînsko-sovetskie otnoşeniia (sentiabr 1939-iuni 1941), Moscova, 
1971, pp. 82-112. 

siderare aceste cereri doar după ce vor fi rezolvate problemele de fron¬ 
tieră cu Ungaria şi Bulgaria. El şi-a schimbat astfel politica sa anterioară 
de menţinere a statu-quoului în Europa de Sud-Est, probabil cu scopul 
de a contracara tentativele sovietice de a dobîndi influenţă în Ungaria şi 
în special în Bulgaria pe calea sprijinirii cererilor lor teritoriale faţă de 
România. Carol n-a avut altă ieşire decît să accepte dorinţele lui Hitler. 

La 19 august, au început negocieri cu Bulgaria în privinţa părţii de sud 
a Dobrogei, pe care România o dobîndise prin Tratatul de la Bucureşti 
din 1913. Ele s-au încheiat repede. Tratatul de la Craiova, din 7 septem¬ 
brie, a restabilit frontiera din 1912 între cele două ţări. România a cedat 
astfel 7 412 km 2 din teritoriul său şi aproximativ 360 000 de locuitori. 
Tratatul a prevăzut şi un schimb de populaţie: aproximativ 65 000 de bul¬ 
gari de la nordul noii frontiere şi 110 000 de români de la sudul acesteia 
urmau să fie reaşezaţi. 18 Opinia publică românească putea să accepte pier¬ 
derea Dobrogei de sud cu o oarecare indiferenţă, întrucît nu arătase cine 
ştie ce ataşament faţă de o zonă considerată atît de periferică. 

In timp ce se realiza aranjamentul cu Bulgaria, România era angajată 
în negocieri mult mai importante cu Ungaria privind viitorul Transilvaniei, 
o provincie pe care opinia publică românească o considera leagănul naţi¬ 
unii. Presiunile din partea Berlinului şi a Romei din iulie, de a se ajunge 
la o reglementare paşnică rapidă cu Ungaria, l-au făcut pe Carol să sta¬ 
bilească un contact direct cu guvernul ungar. Negocierile dintre cele două 
părţi au început la Tumu-Severin, la 16 august, dar o înţelegere s-a dove¬ 
dit imposibilă. Guvernul ungar vedea problema ca una teritorială şi urmărea 
să dobîndească o mare porţiune din Transilvania, inclusiv judeţele din chiar 
inima României Mari. Guvernul român, pe de altă parte, propunea un 
schimb de populaţie, care să fie urmat de mici modificări de frontieră, 
pentru a-i adăposti pe acei maghiari care s-ar fi putut să aleagă să emi¬ 
greze în Ungaria. Cele două puncte de vedere n-au putut fi conciliate şi 
negocierilor li s-a pus capăt la 24 august. 

Intre timp, tensiunea de-a lungul graniţei româneşti, atît cu Ungaria, 

A 

cît şi cu Uniunea Sovietică, a crescut. In a doua jumătate a lunii august, 
Uniunea Sovietică a masat efective mari de-a lungul Prutului, iar Ungaria 
a mutat 23 divizii în comitatele din apropierea graniţei sale cu România. 
Faţă în faţă cu acestea se aflau 22 divizii româneşti în Moldova şi sudul 
Bucovinei şi 8 în Transilvania. Întrucît concentrarea de trupe continua, 
Hitler a întrevăzut posibilitatea izbucnirii de ostilităţi şi chiar a ocupării 

18 Dimitrie Gherasim, Schimbul de populaţie între state , Bucureşti, 1943, pp. 93-115. 

de către sovietici a cîmpurilor petrolifere româneşti. La 26 august, a tre¬ 
cut la acţiune. A mutat trupele din Polonia ocupată mai aproape de România 
şi i-a dat instrucţiuni lui Ribbentrop să-i invite pe miniştrii de Externe ai 
Ungariei, României şi Italiei la Viena pentru „consultări” cu privire la 
viitorul Transilvaniei. El era hotărît să reglementeze disputa privind fron¬ 
tiera cît mai rapid posibil, pentru a evita războiul în Răsărit şi pentru a 
proteja sursele vitale de materii prime în Sud-Est. 

Hitler şi-a rezervat pentru sine decizia finală în legătură cu noile fron¬ 
tiere ale Transilvaniei. El a combinat două propuneri, pregătite de experţii 
germani, ajungînd la un act care dădea Ungariei mai mult teritoriu decît 
prevăzuse oricare dintre cele două propuneri. Trasînd noile frontiere, Hitler 
avea în minte atît scopuri strategice, cît şi scopuri economice. El consi¬ 
dera că este necesar deopotrivă să satisfacă Ungaria şi să evite mutilarea 
României, a cărei valoare pentru efortul de război german nu încetase să 
o recunoască. Totuşi, se părea că el şi-a dat seama de importanţa menţine¬ 
rii ambelor ţări într-o stare de nemulţumire, ca mijloc de a asigura coope¬ 
rarea lor în cadrul noii ordini germane în Europa. Credea astfel că Ungaria 
va sprijini Germania, în speranţa de a cîştiga mai mult din Transilvania, 
iar România va face acelaşi lucru pentru a redobîndi teritoriul pierdut. în 
plus, noua frontieră din Transilvania, care ajungea aproape de Braşov, ofe¬ 
rea o protecţie substanţială cîmpurilor petrolifere româneşti prin aducerea 
(cu cooperarea Ungariei) unor trupe germane la o distanţă de cîteva ore 
de ele. 

Consultările de la Viena cu privire la Transilvania s-au limitat doar la 
eforturile miniştrilor de Externe german şi italian de a convinge delegaţiile 
ungară şi română să accepte decizia lui Hitler. Doar românii au opus rezis¬ 
tenţă. Mihail Manoilescu, ministrul de Externe, care adusese cu el un număr 
de specialişti, dorea să argumenteze cazul ţării sale în detaliu, dar, în 
schimb, i s-a pus în faţă oferta de „arbitraj” a lui Hitler şi i s-a dat posi¬ 
bilitatea să aleagă între a o accepta sau a se aştepta la război cu Ungaria 
sprijinită de Axă. 19 Totuşi, Ribbentrop a promis că, în schimbul accep¬ 
tării soluţiei lui Hitler, România va primi garanţii militare germane pen¬ 
tru toate frontierele sale, o ofertă pe care Ribbentrop a caracterizat-o drept 
„excepţională”, nu numai pentru că nu fusese făcută nici unei alte ţări, ci 
şi pentru că ar fi reprezentat piatra unghiulară a noii politici a Germaniei 

A 

în Răsărit. Manoilescu, zguduit, a cerut timp să se consulte cu Regele. In 
zorii zilei de 30 august, Consiliul de Coroană de la Bucureşti a dezbătut 


19 Mihail Manoilescu, Dictatul de la Viena: Memorii, iulie-august 1940 , Bucureşti, 
1991, pp. 183-237. 

alternativele fără să ştie precis cît de mult va fi pierdut din Transilvania. 
Maniu, Brătianu şi alţii au cerut respingerea „arbitrajului" lui Hitler, dar 
Carol şi majoritatea au decis că acceptarea lui, împreună cu garanţiile 
germane pentru noile frontiere, era singura cale de a preîntîmpina distrugerea 
ţării. 

La Viena, la 30 august, s-a dat citire formală hotărîrii lui Hitler. Doar 
atunci avea să afle delegaţia română adevărata măsură a pierderilor ce 
urma să le sufere ţara. Ungariei i s-a dat un mare intrînd, care muşca adînc 
din nordul Transilvaniei, începînd de la Oradea, în partea de sud-vest, 
şi Maramureş în partea de nord, înglobînd Clujul şi judeţele de-a lungul 
versantelor vestice ale Carpaţilor, extinzîndu-se pînă în apropiere de Bra¬ 
şov. România a fost astfel deposedată de 42 243 km 2 şi de aproximativ 
2 600 000 de locuitori, aproximativ 50 la sută români şi 37 la sută maghiari 
şi secui. în schimb, României i s-a garantat de către Germania inviolabi¬ 
litatea frontierelor sale. Aceasta a însemnat o pierdere a independenţei în 
politica externă şi subordonarea economiei sale efortului de război german. 

Ca rezultat al cedărilor de teritoriu în favoarea Uniunii Sovietice, Un¬ 
gariei şi Bulgariei, România, care se născuse la sfîrşitul Primului Război 
Mondial, a pierdut o treime din teritoriul ei (99 790 km 2 ) şi o treime din 
populaţie (6 161 317 de locuitori). Domnia lui Carol nu a putut supravieţui 
catastrofei naţionale. 

Cedarea Basarabiei şi a Nordului Bucovinei, la sfîrşitul lunii iunie 1940, 
la care se adaugă aversiunea nedisimulată a Partidului Naţional-Ţărănesc 
şi a Partidului Naţional Liberal faţă de dictatura regală şi tendinţele cri¬ 
minale ale Gărzii de Fier privind persoana Regelui l-au obligat pe Carol, 
al cărui prestigiu ajunsese la cota cea mai scăzută, să se întoarcă către 
generalul Ion Antonescu, ca singura persoană capabilă să controleze situa¬ 
ţia primejdioasă. Alegerea lui Antonescu nu a fost uşoară, dat fiind că acest 
ofiţer de carieră consacrat nu făcuse un secret din dispreţul său faţă de 
Carol, nici din propria sa ambiţie. 

Născut în 1882, Antonescu a continuat tradiţiile militare ale familiei 
sale, servind ca maior în Primul Război Mondial şi apoi ca ataşat militar 
la Paris în 1922 şi la Londra în 1923. în calitate de şef al Marelui Stat 
Major, în 1934, el s-a ciocnit cu Regele Carol în numeroase probleme, dar 
deosebit de exasperantă pentru el a fost puterea camarilei de la palat, pe 
care o considera răspunzătoare pentru corupţia din armată şi din ţară în 
general. Carol a încercat să pună capăt confruntării, exilîndu-1 pe Antonescu 
la comanda unei divizii, dar, datorită onestităţii şi eficienţei sale, poziţia 
sa în corpul ofiţeresc a rămas neschimbată. A fost perioada în care An¬ 
tonescu a cultivat relaţii cu dreapta politică, şi anume cu Garda de Fier 
şi cu Octavian Goga. Antonescu a avut numeroase întîlniri cu Codreanu, 
care a promis să facă tot posibilul pentru a-1 aduce la putere, iar cînd Goga 
a ajuns prim-ministru, în decembrie 1937, acesta a reuşit să-i impună lui 
Carol acceptarea lui Antonescu ca ministru al Apărării Naţionale. Credinţa 
împărtăşită de amîndoi în conducerea autoritară sugera o colaborare de 
lungă durată cu Regele, dar cînd Carol a decis să ia măsuri drastice îm¬ 
potriva Gărzii, după proclamarea dictaturii regale, Antonescu a protestat 
şi a demisionat. S-a aflat în retragere timp de aproape doi ani. 

Antonescu a revenit pe prima scenă în vara anului 1940. La începutul 
lunii iulie, în cursul unei audienţe pe care i-a acordat-o Carol, el l-a cri¬ 
ticat deschis pe Rege, pentru că cedase Uniunii Sovietice o parte din te- 



ritoriul ţării. A cerut, de asemenea, mandatul de a forma un nou guvern 
autoritar, care I-ar fi lipsit pe monarh de majoritatea prerogativelor sale. 
Carol a replicat ordonînd arestarea lui Antonescu şi internarea sa în 
Mînăstirea Bistriţa din Oltenia. Prietenii săi i-au alertat pe diplomaţii ger¬ 
mani de la Bucureşti în legătură cu posibilitatea ca acesta să aibă aceeaşi 
soartă ca şi Codreanu. Cînd ministrul german, Fabricius, şi-a exprimat 
îngrijorarea faţă de primul-ministru Gigurtu, afîrmînd că orice incident 
nefericit care l-ar implica pe Antonescu ar putea să fie greşit interpretat 
în Germania, într-un moment cînd cele două ţări se apropiau din ce în ce 
mai mult, acesta a primit asigurări că generalul se afla în afara oricărui 
pericol. Totuşi, în ciuda solicitudinii lor, germanii ştiau foarte puţine despre 
Antonescu. Cu toate că acesta nu era încă un factor important în planurile 
lor privind România, Fabricius a realizat valoarea unei intervenţii în fa¬ 
voarea lui amintindu-şi că Antonescu îşi exprimase cîndva disponibilitatea 
de a coopera cu Germania. 

Circumstanţele îl vor obliga curînd pe Rege să-i încredinţeze lui Anto¬ 
nescu mandatul cerut. Carol l-a ales să formeze guvernul pentru a se salva 
pe el însuşi. Voia să folosească legăturile lui Antonescu cu Garda de Fier 
pentru a realiza o reconciliere între conducătorii acesteia şi Tron, ca şi 
bunele sale relaţii cu naţional-ţărăniştii şi cu liberalii pentru a le neutrali¬ 
za opoziţia faţă de dictatura regală. Totodată, Regele voia să utilizeze 
strînsele contacte ale lui Antonescu cu membrii Legaţiei germane de la 
Bucureşti ca să demonstreze ataşamentul ferm al României faţă de Noua 
Ordine hitleristă din Europa şi să asigure sprijinul german pentru el însuşi 
şi pentru independenta politică a ţârii. Dar Carol a făcut o gravă eroare 
de calcul. El nu a intuit măsura ambiţiei lui Antonescu, nici profunzimea 
urii sale în ceea ce îl priveşte. Nu avea nici cunoştinţă de faptul că ofi¬ 
cialităţile germane luau în considerare cu bunăvoinţă o dictatură a lui Anto¬ 
nescu şi că Antonescu şi Maniu se înţeleseseră în cadrul unei întîlniri se¬ 
crete, din 1 septembrie, să colaboreze pentru a obţine abdicarea lui Carol. 

Antonescu a acceptat sprijin din partea germanilor şi din partea prin¬ 
cipalelor partide politice, fără să-şi modifice cîtuşi de puţin propria sa con¬ 
cepţie privind felul în care va trebui să arate viitorul României. El a fost 
şi a rămas un naţionalist, al cărui ţel era crearea unui stat naţional puternic 
şi prosper, o putere mijlocie respectată, care îşi îndeplinea responsa¬ 
bilităţile internaţionale la nivel regional în concordanţă cu sistemul euro¬ 
pean în general. Era şi un autoritar, care — date fiind nivelul de dezvoltare 
economică şi politică a României şi pericolele ce o ameninţau din afară 
— era convins că putea să-şi atingă scopurile doar dacă îşi asuma con¬ 
trolul absolut asupra destinelor naţiunii. Nu este surprinzător de aceea că 

el şi cu Maniu n-au putut să găsească nici o bază solidă de cooperare după 
plecarea lui Carol. 

Antonescu, autoritarul, nu avea nici o intenţie de a accepta aservirea 
politică şi economică faţă de Germania. Mai întîi, el nu era progerman. 
Ca majoritatea ofiţerilor români, era profrancez şi proenglez. in decem¬ 
brie 1937, el condiţionase, de fapt, participarea sa la guvernul Goga de 
evitarea unor legături strînse cu Germania şi sprijinise asocierea Româ¬ 
niei la orice efort occidental de preîntîmpinare a distrugerii Cehoslovaciei 
de către Hitler. Goga l-a cîştigat pînă la urmă de partea sa, argumentînd 
că un guvern Goga va linişti Germania cu privire la bunele intenţii ale 
României şi că prezenţa lui Antonescu în cabinet ar servi în acelaşi timp 
drept garanţie faţă de Franţa şi Marea Britanie că trupele române nu vor 
pomi niciodată la luptă împotriva lor. Antonescu se simţea obligat faţă 
de germani, ca urmare a intervenţiei lor, din vară, în favoarea sa şi chiar 
a recunoscut că le datora viaţa. Dar nu era un sentimental. Cînd, în sfîrşit, 
s-a decis să meargă de partea Germaniei, el a procedat astfel deoarece 
era convins că salvarea ţării sale cerea o astfel de orientare. Sentimentele 
sale faţă de Occident au rămas aceleaşi, dar situaţia internaţională se schim¬ 
base drastic. Profund afectat de evenimentele recente — înfrîngerea Franţei, 
aruncarea Marii Britanii de pe continent şi comportamentul agresiv al 
Uniunii Sovietice faţă de vecinii ei mai mici — era acum sigur că Germania 
va cîştiga războiul. în consecinţă, în timpul verii, el a pus bazele alianţei 
sale politice cu Germania, într-o serie de convorbiri cu oficialităţile Legaţiei 
germane. Un aranjament cu Antonescu era satisfăcător în cel mai înalt 
grad pentru germani. Cu toate că germanii aveau în Garda de Fier un instru¬ 
ment de politică germană, multe oficialităţi germane se îndoiau de efi¬ 
cienţa acesteia, din cauză că ducea lipsă de oameni capabili şi nu avea 
un program clar. Antonescu, pe de altă parte, oferea acele garanţii de ordine 
şi stabilitate pe care ei le considerau esenţiale pentru susţinerea efortului 
de război german. 1 

Venirea lui Antonescu la putere a fost o urmare a crizei politice provo¬ 
cate de acceptarea de către Carol a deciziei luate de către Hitler, la 30 

_ A 

august, cu privire la Transilvania, aşa-numitul Dictat de la Viena. îndată 
ce termenii acestuia au devenit cunoscuţi în România, o puternică reacţie 
din partea opiniei publice, armatei şi a tuturor grupărilor politice ameninţa 
să arunce ţara în violenţă şi haos. La 3 septembrie, Garda de Fier a ieşit 
pe străzile Bucureştiului şi ale altor cîteva oraşe, cu arma în mînă, într-o 


1 A. Simion, Regimul politic din România în perioada septembrie 1940-ianua- 
rie 1941, Cluj-Napoca, 1976, pp. 20-21. 

tentativă de a iua puterea. Cu toate că Poliţia şi Jandarmeria au înăbuşit 
cu repeziciune revolta, violenţa a mărit tensiunea şi nesiguranţa publică. 
Exista o posibilitate clară ca unii comandanţi de armată din Transilvania 
să nu-şi retragă trupele din teritoriile cedate Ungariei şi să se opună intrării 
forţelor ungare în această provincie, care trebuia să înceapă la 5 septem¬ 
brie. La început, indignarea publică fusese îndreptată împotriva Puterilor 
Axei, dar ea s-a întors cu repeziciune împotriva lui Carol, care era con¬ 
damnat de toată lumea pentru faptul că nu a reuşit să reziste. Guvernul 
Gigurtu, instrumentul ales de către Carol, s-a dovedit total incapabil să 
facă faţă situaţiei. Conştient de sprijinul german pentru Gardă şi Anto- 
nescu, la data de 4 septembrie Carol l-a însărcinat pe Antonescu să formeze 

un nou cabinet şi i-a dat libertate totală în alegerea miniştrilor. 

* 

In următoarele două zile, Antonescu se va afla în contact neîntrerupt 
cu Fabricius, al cărui sfat pare să fi fost decisiv. El l-a îndemnat pe Anto¬ 
nescu să-şi asume puteri dictatoriale, ca singurul mijloc de evitare a anar¬ 
hiei. Dar a condiţionat sprijinul german de hotărîrea lui Antonescu de a 
duce la îndeplinire termenii Dictatului de la Viena, de a primi o misiune 
militară germană şi de a intra în strînse legături economice cu Germania. 
Aceste condiţii i s-au părut acceptabile lui Antonescu, iar Fabricius a infor¬ 
mat Berlinul că găsise omul care să constituie un guvern puternic şi efi¬ 
cient, capabil să ducă la îndeplinire dorinţele germane. 

Sigur de sprijinul german, Antonescu s-a prezentat la Palat în seara de 
4 septembrie, cu cererea ca Regele să-i acorde depline puteri de a guver¬ 
na ţara. După ce a cerut sfatul consilierilor săi, a doua zi dis-de-dimineaţă 
Carol a semnat decretele prin care suspenda Constituţia, dizolva Parlamen¬ 
tul şi acorda lui Antonescu puteri nelimitate. Aşa cum aveau să dovedească 
evenimentele, aceste acte i-au pecetluit soarta lui Carol şi au deschis ca¬ 
lea instalării unei dictaturi militare şi a dominaţiei germane în viaţa politică 
şi economică românească. 

A 

In timp ce Antonescu continua negocierile cu alţi lideri politici, în ziua 
de 5 septembrie a devenit evident că soluţionarea crizei politice va fi 
imposibilă atîta vreme cît Carol rămînea pe tron. Maniu, vorbind în numele 
său şi al lui Constantin Brătianu, a declarat că nu va sprijini nici un guvern 
format sub auspiciile lui Carol şi a cerut abdicarea acestuia. Garda de Fier 
a profitat de poziţia slăbită a Regelui pentru a relua manifestările violente 

A 

de stradă, ceea ce a întărit presiunile lui Antonescu asupra lui Carol. Intr-o 
audienţă de noapte, pe data de 5 septembrie, Antonescu i-a cerut net Regelui 
să abdice şi să părăsească ţara. Carol a ezitat, dar pînă la urmă a cedat 
unui ultimatum din partea lui Antonescu, în sensul că, dacă nu abdica ime¬ 
diat, i-ar fi fost periclitată propria sa viaţă, iar ţara ar fi fost aruncată într-un 

război civil şi ar fi trebuit să facă faţă ocupaţiei de către „o putere străină 46 . 
La 6 septembrie, Carol a renunţat la tron în favoarea fiului său, Mihai, 
în vîrstă de 19 ani, şi a părăsit ţara a doua zi. 

Lipsa oricărui sprijin dm partea Germaniei a fost decisivă pentru a-1 
convinge pe Carol să abdice. Toate eforturile sale de a obţine favorurile 
Berlinului după încheierea tratatului economic din martie 1939 fuseseră 
zadarnice, deoarece dictatura regală îşi dovedise în cele din urmă falimentul 
şi, de aici, lipsa oricărui folos pentru germani în urmărirea scopurilor lor 
în România şi în Europa de Sud-Est. Era evident pentru reprezentanţii ger¬ 
mani la Bucureşti că Regele Carol şi camarila Palatului se făcuseră de¬ 
testaţi la toate nivelurile societăţii şi că nu mai puteau rezista presiunii 
copleşitoare a opoziţiei. Dar germanii au realizat, de asemenea, că marea 
majoritate a oponenţilor lui Carol erau antigermani şi, de aceea, au con¬ 
chis că o completă schimbare a regimului era imperativă. 

în acest moment al crizei dinastice, Antonescu a luat în considerare, 
după cîte se pare, abolirea monarhiei. Dar nu a acţionat în nici un fel în 
acest sens, din cauza opoziţiei partidelor politice importante faţă de această 
drastică schimbare structurală. Salutînd plecarea lui Carol, Maniu şi Bră- 
tianu au făcut apeluri publice pentru menţinerea monarhiei constituţiona¬ 
le. Antonescu se temea, de asemenea, ca nu cumva ţăranii, care fuseseră 
educaţi în respectul pentru Rege, să recurgă la violenţă, dacă ar fl acţio¬ 
nat împotriva monarhiei. Dar el nu era dispus să suporte tutela unui nou 
Carol şi, de aceea, a hotărît să-şi atingă scopurile reducîndu-1 pe noul Rege 
la statutul de figură pur ceremonială, în timp ce el însuşi exercita ade¬ 
vărata putere. 

La 6 septembrie, în ziua urcării sale pe tron, Mihai a emis un decret, 
dîndu-i lui Antonescu puteri depline în calitate de Conducător al Statului 
Român. Dar acesta conţinea o prevedere importantă ce lipsea din decre¬ 
tul similar semnat de tatăl său cu o zi înainte: Regele numea pe primul 
ministru. Diferenţa a trecut neobservată la vremea respectivă, însă patru 
ani mai tîrziu aceste cîteva cuvinte i-au oferit lui Mihai justificarea legală 
pentru demiterea lui Antonescu şi numirea unui nou şef al guvernului. Dată 
fiind situaţia existentă în toamna anului 1940, Antonescu poate fi scuzat 
că a ignorat această chestiune. 

A 

înarmat cu un mandat deplin din partea Regelui, Antonescu a pornit la 
formarea guvernului. Ar fi preferat un guvern de uniune naţională, în com¬ 
ponenţa căruia să fie reprezentate toate partidele, în special naţional-ţă- 
răniştii şi liberalii, şi care să includă Garda de Fier ca mişcare de masă. 
Liderii primelor două partide îl sprijiniseră în timpul crizei, pentru că îl 

considerau singura persoană capabilă să stabilească o legătură funcţio¬ 
nală cu Germania, care nu ar presupune totala subordonare a ţării sco¬ 
purilor de război ale lui Hitler. Dar simpatiile lui Maniu şi ale lui Brătianu 
au fost totdeauna de partea democraţiilor occidentale care, în mod sigur, 
după părerea lor, aveau să cîştige în cele din urmă războiul. In acelaşi timp, 
erau destul de realişti să admită că situaţia internaţională existentă impunea 
o înţelegere temporară cu Germania, pentru a face ca statul român să 
supravieţuiască. In consecinţă, au decis să-i dea tot ajutorul posibil lui 
Antonescu, permiţînd chiar membrilor partidelor lor să ocupe posturi în 
noul cabinet. Ei doreau să aibă oameni capabili, cu experienţă, în posturi 
de răspundere, pentru a contracara influenţa gardiştilor şi a compensa 
incompetenţa acestora, dar nici Maniu, nici Brătianu sau alţi conducători 
ai partidelor lor nu erau dispuşi să participe la o dictatură. 2 Maniu, care 
era principalul purtător de cuvînt al democraţiei româneşti, intenţiona să 
realizeze o opoziţie şi să-şi păstreze forţele intacte pînă la sfîrşitul războiu¬ 
lui cînd, era convins, victoria Aliaţilor occidentali va face posibilă reîn¬ 
toarcerea la putere a partidelor democrate. Antonescu cunoştea planurile 
lui Maniu, dar nu a încercat să-l contracareze. El însuşi nu avea nici o 
dorinţă să rupă toate legăturile cu Marea Britanie, pentru că era convins 
că aceasta va continua să aibă un rol important în treburile internaţionale, 
chiar dacă Germania domina continentul, şi considera deci că gruparea 
de opoziţie a lui Maniu şi relaţiile acesteia cu Occidentul se vor dovedi 
preţioase mai tîrziu. Dar el nu privea cu nici un fel de simpatie planul pe 
termen lung al lui Maniu de reinstalare a regimului parlamentar, pentru 
că nu nutrea decît dispreţ pentru sistemul politic românesc tradiţional. Au 
mai fost şi alte motive pentru care guvernul de largă coaliţie nu a reuşit 
să se constituie. Pe de o parte, Garda de Fier, pe care Antonescu se bizuia 
pentru cîştigarea sprijinului popular, a cerut formarea unui „guvern legio- 
nar“ sau cel puţin a unuia în care aceasta ar controla ministerele importan¬ 
te, iar, pe de altă parte, oficialităţile germane, cărora Antonescu le datora 
atît de mult, s-au opus cu înverşunare participării politicienilor proaliaţi. 

Pentm a pune capăt crizei politice, Antonescu s-a decis pentru un guvern 
alcătuit din fruntaşi ai Gărzii la majoritatea ministerelor, din ofiţeri la 
Ministerul Apărării Naţionale şi din cîţiva specialişti, fără apartenenţă de 
partid, la ministerele economice. Dar Antonescu s-a dovedit un negoci¬ 
ator dur în pertractările cu Garda, desfăşurate între 6 şi 14 septembrie, cu 
privire la componenţa exactă a cabinetului. La prima sa întîlnire cu Horia 

2 1. Scurtu, Din viaţa politică a României, 1926-1947, Bucureşti, 1983, pp. 436—438. 

Sima, curînd după abdicarea lui Carol, Antonescu a promis să colaboreze 
deplin cu Garda, dar a declarat fără echivoc că va rezista oricărei tenta¬ 
tive a lui Horia Sima de a-şi plasa partidul său deasupra guvernului. Anto¬ 
nescu abia putea să-şi ascundă dispreţul faţă de Sima şi faţă de ceilalţi 
negociatori gardişti, pe care îi considera incompetenţi. 

La 15 septembrie s-a căzut în sfîrşit de acord asupra componenţei ca¬ 
binetului. Antonescu şi-a asumat preşedinţia Consiliului de Miniştri şi 
a devenit ministru al Apărării Naţionale, în timp ce Garda de Fier a devenit 
forţa politică dominantă în noul guvern. Horia Sima era vicepreşedinte 
al Consiliului, iar gardiştii deţineau cinci ministere, printre care Inter¬ 
nele, Afacerile Străine şi cel al Educaţiei şi Cultelor. Garda de Fier con¬ 
trola, de asemenea, întreg serviciul de presă şi propagandă; majoritatea 
posturilor de secretari permanenţi şi de directori din ministere, precum 
şi 45 din cele 46 de prefecturi de judeţ reveneau, de asemenea, legionari¬ 
lor. Mihai Antonescu (1904-1946), profesor de drept la Universitatea din 
Bucureşti şi prieten apropiat al generalului, fără a-i fi rudă, era ministru 
al Justiţiei, în timp ce experţi fără de partid au fost numiţi la Ministerul 
Economiei Naţionale şi la departamentele acestuia. Anunţarea noului ca¬ 
binet a fost însoţită de proclamarea României ca „stat naţional-legionar", 
în care se permitea funcţionarea unei singure mişcări politice, şi anume 
a Gărzii de Fier. 

Antonescu nu aşteptase constituirea formală a guvernului pentru a pro¬ 
ceda la remodelarea vieţii politice româneşti după propriul său plac. Sco¬ 
purile sale imediate erau asigurarea ordinii, eliminarea tuturor vestigiilor 
dictaturii carliste, instituţionalizarea ascendenţei sale asupra Regelui şi 
sporirea popularităţii sale în rîndul tuturor categoriilor populaţiei. Au urmat 
decret după decret, cu o rapiditate ameţitoare, pe măsură ce înlocuiau ve¬ 
chiul sistem politic cu o formă radical diferită, pe care el însuşi a descris-o 
mai tîrziu ca „stat naţional totalitar''. 3 A subliniat un lucru cu toată clari¬ 
tatea: nu avea nevoie de nici un parlament şi de nici un fel de partide po¬ 
litice. Participarea sa în diferite guverne din anii ’30 îi consolidase dez¬ 
gustul faţă de practicile democraţiei româneşti, pe care o considera din 
naştere imperfectă şi irecuperabilă. La baza eşecului acesteia, considera 
el, se afla cultivarea „libertăţii", care plasa interesele indivizilor deasupra 
celor ale colectivităţilor şi ale statului. Astfel, el nu a făcut loc partidelor 
politice în noul său regim. Propunerea sa anterioară pentru un guvern de 
unitate naţională fusese pur şi simplu un subterfugiu, care să-i permită 

3 A. Simion, Regimul politic, pp. 47-65. 

sâ se inspire din experienţa anumitor membri ai partidelor Naţional-Ţă- 
rănesc şi Liberal, iar împărţirea puterii cu Garda de Fier a constituit pen¬ 
tru el un expedient inevitabil, dar strict temporar. 

In politica externă, preocuparea cea mai presantă a lui Antonescu a fost 
consolidarea alianţei cu Germania. Succesul acestei strădanii necesita 
îndeplinirea condiţiilor Dictatului de la Viena, care oricît de neplăcute i-ar 
fi fost din punct de vedere personal era hotărît să le îndeplinească cu cea 
mai mare rapiditate. A început, de asemenea, să pună bazele noului rol 
al României într-o Europă de Sud-Est dominată de germani, prin conso¬ 
lidarea legăturilor militare şi economice cu Germania. A repetat astfel o 
solicitare anterioară de trimitere a unei misiuni militare germane şi a început 
negocierile pentru un nou tratat economic româno-german. 

Promptitudinea cu care Berlinul a răspuns propunerilor lui Antonescu 
sugerează cît de importantă devenise România în planurile strategice ger¬ 
mane din Europa de Sud-Est. Dat fiind eşecul invaziei italiene în Grecia, 
Hitler a ajuns la concluzia că va fi necesară o expediţie de sprijin şi că 
aceasta va trebui să treacă prin România şi Bulgaria. Dar rolul României 
în Răsărit nu urma să se limiteze la cel de zonă de aşteptare şi de furni¬ 
zor de materii prime. Relaţiile în continuă deteriorare cu Uniunea Sovietică 
îl convinseseră pe Hitler să accelereze planurile de reglementare a dife- 
rendelor germano-sovietice prin mijloace militare. In cazul unui război, 
el plănuise să-i atribuie României rolul-cheie de punct de sprijin sudic al 
frontului german de Răsărit. 

Primele trupe germane au intrat în România la 10 octombrie 1940, în 
urma discuţiilor dintre Antonescu şi reprezentanţii înaltului Comandament 
German de la mijlocul lunii septembrie. De ochii lumii, ele erau desti¬ 
nate să participe la instruirea şi reorganizarea armatei române. Oficialită¬ 
ţile germane aşteptau însă de la acestea să-şi îndeplinească misiunile lor 
„reale“, şi anume să protejeze cîmpurile petrolifere româneşti împotriva 
unui atac al unei terţe puteri şi să pregătească atît forţele germane, cît şi 
cele române pentru războiul cu Uniunea Sovietică, dacă acesta ar fi inter¬ 
venit. Comandanţii germani au fost instruiţi însă să ascundă aceste obiec¬ 
tive faţă de români. Pe la mijlocul lunii noiembrie se aflau în România 
cam 23 000 militari germani, iar număml lor a crescut spectaculos în urmă¬ 
toarele două luni, pe măsură ce se apropia o confruntare militară în Bal¬ 
cani, ca urmare a ocupării Cretei şi a unora din insulele din Marea Egee 
de către armata britanică la sfîrşitul lunii octombrie şi ca urmare a eşecu¬ 
lui invaziei italiene împotriva Greciei în noiembrie-decembrie 1940. Hitler 
şi comandanţii săi militari trebuiau să ia acum în calcul posibilitatea ca 

bombardierele venind de la bazele britanice din Marea Egee şi din Grecia 
continentală să ajungă în zona cîmpurilor petrolifere româneşti. La 4 noiem- 

A # 

brie, Hitler a dat instrucţiuni înaltului Comandament al Armatei să pre¬ 
gătească un plan de operaţiuni în vederea atacului împotriva Greciei. Prin¬ 
cipala sa misiune era să sporească numărul diviziilor germane din sudul 
României cît mai repede posibil. 

Pentru a se asigura de cooperarea totală a României, Hitler l-a invitat 
pe Antonescu la Berlin în zilele de 21-24 noiembrie 1940. Motivul ofi¬ 
cial al vizitei era desăvîrşirea aderării României la Pactul germano-italo- 
japonez, pe care Antonescu l-a semnat în ziua de 23 noiembrie. Mult mai 
importante, totuşi, au fost convorbirile dintre Hitler şi Antonescu din 22 
noiembrie, care aveau să influenţeze în mod decisiv cursul ulterior al rela¬ 
ţiilor germano-române. Antonescu i-a făcut lui Hitler o impresie favora¬ 
bilă, ca unul în care acesta putea să aibă încredere, o convingere care a 
persistat pînă la căderea lui Antonescu în august 1944. Intr-o expunere 
de două ore a aspiraţiilor României şi a propriilor sale planuri de cola¬ 
borare cu Germania, Antonescu a insistat ca Dictatul de la Viena să fie 
revizuit, cu toate că i se atrăsese atenţia că subiectul îi era dezagreabil lui 
Hitler. Ca răspuns, Hitler nu a făcut nici un fel de promisiuni, declarînd 
pur şi simplu că după război situaţia nu va mai fi aceeaşi, dar Antonescu 
a luat această declaraţie ca o angajare de modificare a termenilor Dic¬ 
tatului. 4 De atunci, şi pe tot parcursul războiului cu Uniunea Sovietică, 
el a avut tot timpul în minte Transilvania şi a fost convins că o cooperare 
strînsă cu Germania era singura cale de a asigura restituirea ei. El a ridi¬ 
cat şi chestiuni economice, solicitînd ajutor pentru dezvoltarea industriei 
şi mijloacelor de comunicaţie române, pe care a promis că le va pune la 
dispoziţia Germaniei. A promis, de asemenea, să lupte umăr la umăr cu 
ţările Axei. Impresionat, Hitler a declarat că prosperitatea economică a 
României, datorită valoroaselor ei materii prime, era de cel mai mare interes 
pentru Germania şi şi-a exprimat disponibilitatea de a încheia un acord 
comercial pe termen lung. L-a informat pe Antonescu în legătură cu pla¬ 
nurile de intervenţie în conflictul italo-grec şi i-a cerut ajutorul în faci¬ 
litarea acestei acţiuni, care, a promis el, nu va implica România în război. 
Hitler a plecat de la întîlnire încredinţat că Antonescu era persoana ide¬ 
ală să conducă statul român. 

La scurt timp după vizita lui Antonescu la Berlin, la 4 decembrie, cele 
două ţări au semnat un acord economic, care a înhămat economia româ- 


4 A. Hillgruber, Hitler, Kdnig Carol und Marschall Antonescu, Wiesbaden, 1954, 
p. 114. 

nească la efortul de război german. Cu toate că oferea numeroase bene¬ 
ficii economiei româneşti, prin largi credite germane, cu rate rezonabile 
ale dobînzii, şi prin livrări de utilaje agricole şi de îngrăşăminte chimice, 
principalul obiectiv al negociatorilor germani fusese întărirea acelor ramuri 
ale industriei şi agriculturii româneşti care urmau să se angreneze în dez¬ 
voltarea economică germană. Germanii au rezervat României un loc în 
noua ordine economică plănuită de ei, ca furnizor de produse agricole şi 
de alte materii prime şi, ca atare, erau puţin interesaţi în dezvoltarea indus¬ 
triilor româneşti, cu excepţia acelora care puteau să contribuie nemijlo¬ 
cit la efortul de război. Nu doreau nici să lase dezvoltarea şi conducerea 
economiei româneşti doar pe mîinile românilor. Tratatul stipula că Germa¬ 
nia va trimite specialişti în agricultură, în industrie şi alţi experţi, pentru 
„a sprijini* 4 întreprinderile româneşti şi ministerele. Sutele de nemţi care 
au descins astfel în Bucureşti şi în alte oraşe au dobîndit o influenţă semni¬ 
ficativă asupra ramurilor-cheie ale economiei româneşti. 

Dacă în materie de politică externă Antonescu îşi realizase principalul 
său ţel — colaborarea strînsă cu Germania —, alianţa sa politică pe plan 
intern cu Garda de Fier nu reuşise să aducă pacea civilă şi progresul eco¬ 
nomic pe care le dorea. Gardiştii se dovediseră a fi parteneri incompe¬ 
tenţi, pe care nu te puteai bizui şi care, în mod evident, nu împărtăşeau 
viziunea lui Antonescu privind Noua Românie. 

In toamna anului 1940, Garda de Fier îşi asumase responsabilitatea orga¬ 
nizării statului totalitar. A încercat să mobilizeze masa populaţiei în spatele 
idealurilor regimului naţional-legionar şi să-şi refacă popularitatea, re- 
curgînd la acele mijloace care se dovediseră atît de eficiente înainte de 
1938. A organizat ceremonii publice de toate felurile — multe dintre aces¬ 
tea au avut un caracter cvasireligios — şi şi-a extins cu repeziciune numărul 
publicaţiilor într-un efort de a inunda oraşele şi satele cu mesajul său. Cu- 
vîntul, ziarul lui Nae Ionescu, care a reapărut la 14 octombrie, a devenit 
organul central al mişcării. A fost secondat de numeroase alte ziare tipărite 
în întreaga ţară, alături de calendare, cărţi şi broşuri de tot felul. 

Acest masiv efort propagandistic viza toate clasele sociale şi toate gru¬ 
purile profesionale, dar Garda şi-a îndreptat atenţia sa principală spre 
muncitorii de la oraşe. Se promitea limitarea puterii proprietarilor de fa¬ 
brici, creşterea salariilor şi îmbunătăţirea condiţiilor de muncă; s-au creat 
magazine legionare de desfacere cu amănuntul în unele cartiere munci¬ 
toreşti şi cantine legionare în numeroase mari întreprinderi industriale. 
Pentru atragerea maselor de muncitori în mişcarea legionară, liderii Găr¬ 
zii au reorganizat şi întărit Corpul Muncitoresc Legionar, organizaţia lor 

muncitorească, fondată în 1936. Toate aceste activităţi au avut un consi¬ 
derabil succes. Nu rămăsese aproape nici un fel de întreprindere fără o 
organizaţie muncitorească legionară. Categoriile sociale pentru care Garda 
a manifestat cel mai mare interes au fost muncitorii nou-veniţi la oraş, 
ucenicii şi elevii şcolilor de meserii, mulţi dintre aceştia părînd deosebit 
de receptivi la propaganda ei. Apeluri similare au fost adresate ţărăni¬ 
mii, dar la o scară mult mai modestă decît înainte de 1938, precum şi inte¬ 
lectualilor şi funcţionarilor de stat. Garda a atras, de asemenea, numeroşi 
participanţi la demonstraţiile sale publice din rîndurile învăţătorilor şi ale 
profesorilor, dar mulţi dintre aceştia urmau pur şi simplu instrucţiunile mi¬ 
nistrului Educaţiei, legionarul Traian Brăileanu. Preoţii au furnizat un con¬ 
tingent relativ mare de suporteri. Mulţi erau impresionaţi de orientarea 
religioasă a Gărzii şi sperau să-şi îmbunătăţească cu ajutorul acesteia pro¬ 
priul statut economic. Garda a acordat, de asemenea, o atenţie specială 
studenţilor din universităţi. Ea controla importante centre studenţeşti din 
întreaga ţară, iar principala organizaţie a studenţilor, Uniunea Naţională 
a Studenţilor Români Creştini, a fost obligată să aibă ca preşedinte un co¬ 
mandant legionar. 5 Mai mult decît atît, Antonescu a încredinţat Gărzii res¬ 
ponsabilitatea generală pentru „organizarea şi îndrumarea 44 tineretului sta¬ 
tului naţional-legionar, ceea ce i-a dat acesteia posibilitatea de a adapta 
întregul sistem educaţional necesităţilor şi spiritului mişcării legionare şi 
de a înrola marea majoritate a elevilor şcolilor primare şi secundare în 
„frăţiile de cruce 44 legionare. 

în ciuda posibilităţii de a influenţa şi de a constrînge populaţia, Garda 
nu a reuşit să recîştige decît vremelnic popularitatea de care se bucurase 

A 

înainte de instalarea dictaturii lui Carol. In toamna anului 1940, ea a scos 
în stradă mari mulţimi de oameni cu ocazia ceremoniilor şi marşurilor, 
în special cele din 6 octombrie, din Bucureşti, organizate pentru a săr¬ 
bători prima lună de existenţă a statului legionar, şi din 8 noiembrie, de 
la Iaşi, pentru a celebra Ziua Sf. Arhanghel Mihail, patronul Gărzii. Dar, 
în ianuarie 1941, ea îşi pierduse cea mai mare parte a capitalului politic 
pe care îl acumulase. Principala cauză a fost eşecul ei în a da viaţă pro¬ 
priilor promisiuni. Sprijinul din partea muncitorilor, de exemplu, s-a dove¬ 
dit a fi complet lipsit de valoare, întrucît dictatura îi deposedase chiar de 
cele mai elementare drepturi sindicale. Legislaţia interzicea grevele, sub 
ameninţarea cu cele mai severe sancţiuni, şi a impus dizolvarea sindicatelor 


5 Eforturile Gărzii de Fier de a cîştiga sprijin sînt prezentate în A. Simion, Regimul 
politic , pp. 71-75, 87-92. Pentru compoziţia Gărzii de Fier după 1938, vezi A. 
Heinen, DieLegion „Erzengel Michael “ in Rumănien , Munchen, 1986, pp. 453—458. 

existente (bresle), care nu au fost înlocuite de nici un fel de altă organi¬ 
zaţie profesională. Salariile, este adevărat, au crescut şi a fost introdus 
salariul minim, dar costul vieţii a crescut mult mai rapid decît venitul. 
Garda a făcut, de asemenea, mult caz de intenţiile sale de a stabili o nouă 
ordine socială în care burghezia ar fi eliminată şi exploatarea capitalistă 
ar dispărea în consecinţă. Dar, în practică, Garda a propovăduit armonia 
între muncitori şi patroni şi a căutat să-i introducă pe legionari în rîndurile 
burgheziei, pentru a o remodela pe aceasta într-o clasă în întregime conşti¬ 
entă de datoriile sale în statul legionar. 

Ambiţiile conducătorilor Gărzii erau fără limite. în culise, ei au cău¬ 
tat să cîştige controlul asupra Poliţiei şi asupra Armatei, instituţii care se 

A 

dovediseră impermeabile la influenţa Gărzii. In Bucureşti şi în alte oraşe, 

A 

forţele de poliţie erau acum pe de-a-ntregul infiltrate de legionari. In plus, 
la iniţiativa lui Horia Sima, a fost înfiinţată o forţă separată, Poliţia Le¬ 
gionară, pentru a fi folosită de către conducătorii Gărzii împotriva adver¬ 
sarilor regimului. Membrii acesteia fuseseră recrutaţi dintre elementele 
cele mai puţin dezirabile ale societăţii şi nu aveau nici o pregătire profe- 

A 

sională. In privinţa Armatei, cu toate acestea, Garda a avut prea puţin suc¬ 
ces. Corpul ofiţeresc fusese totdeauna ostil mişcării legionare, întrucît 
aceasta reprezenta dezordinea, criminalitatea şi subordonarea faţă de Ger¬ 
mania. Garda a cîştigat un număr mic de aderenţi doar în rîndurile grade¬ 
lor inferioare. Antonescu însuşi a desfăşurat o drastică acţiune pentru a 
preîntîmpina ca spiritul legionar să cîştige teren în armată. La 29 noiem¬ 
brie, el a informat Consiliul de Miniştri că disciplina militară va fi menţi¬ 
nută în Armată cu orice preţ, iar la 5 decembrie el a promulgat un decret, 
prevăzînd severe pedepse pentru „rebeliune 14 şi „insubordonare", inclu¬ 
siv pedeapsa cu moartea pentru instigatorii şi conducătorii unor aseme¬ 
nea acţiuni. 

Măsurile adoptate de către Antonescu erau neîndoielnic un răspuns la 
atrocităţile comise de echipele legionare ale morţii, în ultima săptămînă 
a lunii noiembrie. Printre victime s-au aflat Nicolae Iorga şi Virgil Madgea- 
ru, care au fost ridicaţi de la locuinţele lor şi împuşcaţi, precum şi un număr 
de foşti membri ai Cabinetului şi alte oficialităţi, care s-au aflat printre 
cei 64 de deţinuţi, omorîţi de furia gardistă la închisoarea Jilava de lîngă 
Bucureşti. 6 

Garda a aplicat metode similare în administrarea economiei ţării. Anarhia 
pe care a provocat-o nu putea să aibă loc într-un moment mai nefericit. 

6 Prezentarea oficială a acestor evenimente înfiorătoare în Asasinatele de la Jilava, 
Snagov şi Strejnicul , Bucureşti, 1941. 

Evenimentele anului precedent ruinaseră refacerea economică de la sfîrşitul 
anilor ’30. Mobilizarea trupelor, care a lipsit agricultura de mînă de lucru, 
combinată cu pierderea unor bogate regiuni agricole din teritoriile cedate, 
au redus recolta din toamna anului 1940 la aproape 30 la sută din normal. 
Consecinţele au fost lipsa de alimente şi inflaţia. Multe industrii au avut 
de suferit prin retrasarea graniţelor ţării, unele pierzîndu-şi materiile prime, 
iar altele pieţele de desfacere. Valul de refugiaţi din Transilvania şi din alte 
teritorii cedate, care a înregistrat un număr de circa 300 000 de persoane, 
a pus la grea încercare atît resursele particulare, cît şi bugetul de stat. 

Garda a reuşit să obţină controlul asupra agenţiilor economice-cheie. 
Ministerul Economiei Naţionale, care avea responsabilitatea pentru pla¬ 
nificarea şi coordonarea economică la nivel naţional, a ajuns sub condu¬ 
cerea sa. Toate măsurile luate de către minister au purtat în consecinţă 
amprenta ideologiei şi practicii legionare. Curînd a devenit evident că prin¬ 
cipalul scop al legionarilor nu era revitalizarea economiei, ci obţinerea 
controlului asupra acesteia. Natura totalitară a regimului le-a permis să 
procedeze fără nici un fel de impediment. La 5 octombrie, ei au obţinut 
promulgarea unui decret care instituia comisarii de românizare. Aceştia 
puteau fi numiţi în fiecare dintre întreprinderile considerate esenţiale pen¬ 
tru bunăstarea economică a ţării. Comisarii erau invariabil legionari şi 
aveau, în consecinţă, un control nelimitat asupra fabricilor şi întreprinde¬ 
rilor la care fuseseră desemnaţi. Dar nici unul dintre ei nu avea cunoş¬ 
tinţele sau experienţa necesare pentru a conduce o întreprindere indus¬ 
trială sau comercială complexă (ba chiar şi simplă) şi, drept rezultat, au 

A 

luat măsuri arbitrare care, în multe locuri, au adus producţia în impas. In 
alte locuri, ei au permis patronilor să acţioneze ca şi pînă atunci, în schim¬ 
bul unor salarii frumuşele şi al altor avantaje pentru ei înşişi. Extrem de 
distructive au fost eforturile comisarilor pentru românizarea economiei. 
Principalele victime au fost evreii, dar şi românii au avut de suferit, întrucît 
diverse întreprinderi sau magazine au fost preluate sau pur şi simplu jefuite. 
Efectul cumulativ al acestui stil de administrare a fost aducerea econo¬ 
miei ţării în pragul colapsului. 

Cursa Gărzii pentru putere a tensionat grav relaţiile sale cu Antonescu. 
Decretul din 14 septembrie, ce anunţa crearea noului regim, stabilise în 
mod teoretic un parteneriat între aceştia. Desemnase pe Antonescu drept 
„Conducător" al statului naţional-legionar şi pe Sima drept „Comandant 
al Mişcării Legionare" şi îi plasa pe picior de egalitate. La început, în sep¬ 
tembrie şi octombrie, cei doi şi-au făcut frecvent, în mod public, com¬ 
plimente reciproce. Sima se referea la „înţelepciunea" lui Antonescu şi 
la „recunoştinţa" Gărzii faţă de acesta pentru a o fi adus la putere şi îi 

jura fidelitate din partea mişcării legionare. La rîndul său, Antonescu cerea 
„dragilor săi camarazi" să strîngă rîndurile în jurul său. Dar nici unul nu 
avea încredere în celălalt şi, în spatele unităţii de faţadă, aceştia se anga¬ 
jaseră într-o luptă înfrigurată pentru controlul aparatului administrativ şi 
de siguranţă. 

Conflictul dintre Antonescu şi Gardă ţinea de deosebirile fundamen¬ 
tale de vederi privind formele pe care trebuia să le ia statul totalitar şi 
modul în care acesta trebuia să fie administrat. Sima a cerut ca ţara să fie 
guvernată în concordanţă cu „spiritul legionar", prin care înţelegea ca 
guvernul să fie format în întregime din legionari şi să fie luate măsuri dras¬ 
tice pentru lichidarea activităţii politice a tututor celorlalte grupări. La 28 
octombrie a mers atît de departe încît l-a acuzat pe Antonescu de încăl¬ 
carea decretului de proclamare a statului naţional-legionar, prin permisi¬ 
unea de funcţionare acordată Partidului Naţional-Ţărănesc şi Partidului 
Naţional Liberal. O asemenea diversitate politică, atrăgea ei atenţia, era 
contrară principiilor statului totalitar. A reproşat şi organizarea economiei 
ţării şi a cerut o completă schimbare sau, aşa cum o numea el, o „revo¬ 
luţie economică". El dorea ca în România să se aplice principiile naţio- 
nal-socialiste germane, în scopul plasării fiecărui aspect al vieţii economice 

A 

sub controlul centralizat. Intr-o scrisoare adresată lui Antonescu, la 16 oc¬ 
tombrie, îi atrăgea atenţia că ţara urma să fie confruntată cu „falimentul" 
dacă structura economică liberală de la acea dată nu era desfiinţată şi dacă 
nu se introducea un nou sistem economic, compatibil cu ordinea politică 
naţional-legionară. Dar Antonescu nu avea nici o intenţie să lase ca sta- 

A 

tul sau economia să fie conduse de către legionari. In octombrie, el strîn- 
sese deja dovezi copleşitoare privind perfidia şi incompetenţa lor, care 
n-au făcut decît să-i întărească convingerile sale mai vechi privind inca¬ 
pacitatea Gărzii de a guverna. A fost de acord cu cele mai negre previ¬ 
ziuni ale lui Sima în privinţa viitorului economic al ţării, dar a dat vina 
pentru iminentul faliment pe propriile cohorte ale lui Sima. Totuşi, duelul 
său cu Sima a depăşit problemele unei administrări eficiente şi ale unei 
politici economice coerente. Lupta s-a concentrat asupra puterii, întrucît 
Antonescu căuta să obţină pentru sine conducerea supremă a mişcării 
legionare şi subordonarea acesteia propriei sale viziuni despre o Românie 
a disciplinei şi ordinii. 

Relaţiile dintre Antonescu şi Gardă au ajuns la punctul critic după cri¬ 
mele comise de către echipele legionare ale morţii în noiembrie. într-o 
şedinţă a Consiliului de Miniştri, desfăşurată la 27 noiembrie, Antonescu 
a cerut ca guvernul şi mişcarea legionară să dea publicităţii un comuni- 

A 

cat comun de condamnare a ceea ce avusese loc. In schimb, miniştrii 

legionari au scuzat asasinatele, iar atunci cînd Antonescu a încercat să-l 
înlocuiască pe legionarul care îndeplinea funcţia de şef al Poliţiei Oraşului 
Bucureşti cu un ofiţer de carieră, Garda s-a pregătit pentru rezistenţă 
armată. Deşi Antonescu părea gata să-şi încheie conturile cu rivalii săi, 
el s-a hotărît să aştepte pînă ce Garda se va fi discreditat complet în ochii 
opiniei publice. Sima a manifestat reţineri, întrucît şi-a dat seama că Garda 
era prost pregătită pentru o confruntare decisivă cu armata. S-a ajuns de 
voie de nevoie la un compromis, prin care era lăsat un legionar în frun¬ 
tea Poliţiei Oraşului Bucureşti, dar erau condamnate în mod public asasi¬ 
natele din noiembrie. Cu toate astea, ambele părţi priveau aranjamentul 
doar ca un simplu armistiţiu. 

Poziţia lui Antonescu împotriva Gărzii se bucura de un sprijin deosebit. 
Armata îl susţinea cu putere şi chiar liderii Partidului Naţional-Ţărănesc 
şi ai Partidului Naţional Liberal, deşi se opuneau dictaturii sub orice formă, 
s-au aflat de partea lui Antonescu cînd acesta a fost confruntat cu ilega- 

A 

lităţile şi violenţele Gărzii. Intr-o scrisoare din 4 decembrie, Maniu îl aver¬ 
tiza pe Antonescu că haosul în care Garda aruncase ţara ameninţa însăşi 
existenţa acesteia, întrucît nu era nici o îndoială că „instructorii militari 44 
(o referire la numeroasa misiune militară germană) ar putea să devină foarte 
rapid o armată de ocupaţie pentru a asigura cooperarea României la gran¬ 
diosul plan al Germaniei vizînd Europa de Răsărit. De aceea, i-a cerut cu 
insistenţă lui Antonescu să restabilească ordinea cît mai curînd posibil şi 
să asigure vieţile şi proprietatea tuturor cetăţenilor, prin aducerea în faţa 
justiţiei a autorilor asasinatelor din noiembrie şi ai altor crime. 7 

Conflictul dintre Antonescu şi Gardă a atras într-adevăr atenţia oficialilor 
germani de la Berlin şi a reprezentanţilor acestora în România. Deşi Hitler 
fusese favorabil impresionat de către Antonescu, el nu făcuse nici o alegere 
finală între acesta şi Garda de Fier. Conducătorii aparatului Partidului 
Nazist şi, în mod special, SS-ul, sprijineau Garda, ca organizaţia cea mai 
calificată să pună în aplicare planurile lui Hitler pentru România, în timp 
ce Ministerul de Externe şi reprezentantul acestuia la Bucureşti, Fabricius, 

A 

ca şi înaltul Comandament al Armatei considerau Garda incapabilă prin 
ea însăşi de conducerea guvernului şi economiei acestui important aliat. 
La început, curentul părea să fie la Berlin în favoarea Gărzii, deoarece 
Fabricius, ale cărui rapoarte de la Bucureşti fuseseră favorabile lui Anto¬ 
nescu şi defavorabile Gărzii, a fost rechemat la 13 decembrie şi înlocuit 
cu un ofiţer SA, Manfred von Killinger. 

7 23 august 1944: Documente, I, Bucureşti, 1984, pp. 157-160. 

A 

Intrucît relaţiile tensionate dintre Antonescu şi Sima conduceau inexo¬ 
rabil la o ruptură finală, Antonescu a cerut o întîlnire cu Hitler pentru a 
discuta „chestiuni privind apărarea României 11 şi pentru a obţine „sfatul" 
lui Hitler în unele probleme interne. O asemenea întîlnire era importan¬ 
tă şi pentru Hitler. La 13 decembrie semnase o directivă punînd în miş¬ 
care planificarea „Operaţiunii Mariţa", campania împotriva Greciei, şi 

A 

dorea să aibă deplina cooperare a lui Antonescu. In cursul unei lungi dis¬ 
cuţii, avute la 14 ianuarie 1941, la Berghof, Antonescu şi-a exprimat 
disponibilitatea de a participa, dacă era necesar, la proiectata campanie 
din sudul Dunării şi de a se alătura Germaniei în apărarea comună a estu¬ 
lui Europei împotriva unui posibil atac sovietic. El a exprimat speranţa 
că în noua Europă pe care Hitler o construia, acesta va acorda României 
„rolul său firesc" de putere regională. Apoi Antonescu a trecut la princi¬ 
palul scop al vizitei sale. El a acuzat Garda de Fier de a fi adus ţara în 
pragul anarhiei şi a propus să preia el însuşi conducerea unică a statului 
naţional-legionar. A sugerat două modalităţi de realizare a acestui lucru: 
scoaterea legionarilor din toate funcţiile şi instituirea unei dictaturi mi¬ 
litare sau „reorganizarea" Gărzii sub controlul lui. La început Hitler a fost 
evaziv. A explicat cum, cu cîţiva ani înainte, se confruntase el însuşi cu 
o situaţie similară în cadrul propriului său partid şi cum fusese obligat să 
lichideze asemenea elemente; a sugerat că Antonescu ar putea fi nevoit 
să procedeze la fel. Mai tîrziu, chiar înaintea plecării lui Antonescu, Hitler 
l-a asigurat că era „singurul om capabil să călăuzească destinele 
României". 8 Această scurtă conversaţie i-a risipit lui Antonescu ultimele 
dubii în legătură cu poziţia lui Hitler faţă de lupta sa pentru putere cu Garda. 

Antonescu s-a reîntors la Bucureşti în seara zilei de 14 ianuarie, hotărît 
să elimine Garda de Fier. In ceea ce-i priveşte, Sima şi alţi conducători 
gardişti se pregăteau cu febrilitate pentru un conflict armat. La o întîlnire 
desfăşurată în ziua de 16 ianuarie, la Bucureşti, ei au căzut de acord că 
„divorţul" dintre Gardă şi Antonescu devenise ireparabil. Pe data de 
19 ianuarie, adunări asemănătoare s-au ţinut în majoritatea oraşelor ţării; 
în cadrul acestora, legionarii veniţi din Bucureşti au transmis instrucţiuni 

A 

pentru coordonarea unei revolte împotriva lui Antonescu. Intre timp, 
Antonescu pusese în mişcare o epurare a Gărzii. A ordonat demiterea tutu¬ 
ror comisarilor legionari de românizare pe data de 18 ianuarie şi înlocuirea 
ministrului legionar al Internelor şi a altor oficialităţi din aparatul de sigu¬ 
ranţă pe data de 20 ianuarie. In aceeaşi zi, legionari înarmaţi au ocupat 
secţiile de poliţie, instituţiile administrative, centrele de comunicaţii în 


8 A. Hillgruber, Hitler, pp. 117-119. 

cîteva oraşe de provincie. La Bucureşti, legionarii s-au baricadat în diferite 
clădiri publice şi au refuzat să predea sediile organelor de siguranţă şi de 
poliţie noilor numiţi de către Antonescu. Au blocat, de asemenea, nume¬ 
roase părţi ale oraşului, unde au concentrat oameni şi arme, pentru lupta 
decisivă cu Antonescu. Aceste acţiuni au marcat începutul rebeliunii le¬ 
gionare. 9 

Antonescu s-a bucurat de întregul sprijin al armatei şi n-a avut nici o 
îndoială în privinţa rezultatului favorabil al încleştării dintre el şi Gardă. 
Dar în loc să pornească la acţiune imediat, a aşteptat ca legionarii să comită 
acte care să-i discrediteze în ochii mulţimii şi ai oficialităţilor germane. 
Cînd, la 21 ianuarie, a părut că cedează în faţa cererilor legionarilor de a 
retrage armata în cazărmi şi de a realiza o schimbare de personal în admi¬ 
nistraţie, Sima a interpretat acţiunea acestuia ca un semn de slăbiciune şi 
a cerut „retragerea 41 lui Antonescu şi formarea unui guvern legionar „pur 44 . 

Ambele părţi au încercat să obţină sprijinul german, pentru că erau con¬ 
ştiente de faptul că Germania mizase enorm pe rezultatul luptei lor. 
Antonescu se afla în contact cu Legaţia germană din Bucureşti şi, prin 
intermediul acesteia, la 22 ianuarie a primit aprobarea lui Hitler pentru 
„restabilirea ordinii 44 . Personalul Legaţiei îi ţinuse la curent pe Hitler şi 
alţi înalţi demnitari de la Berlin în legătură cu mersul evenimentelor şi 
îşi exprimase propriul său sprijin pentru Antonescu, ca persoana cea mai 
în măsură să promoveze obiectivele germane în România. De cea mai mare 
importanţă a fost asigurarea dată de Legaţie că armata se afla în întregime 
de partea lui. Ea i-a respins pe Sima şi pe legionari, socotindu-i totalmente 
incapabili să guverneze. Legionarii s-au manifestat la rîndul lor activ. La 
20 ianuarie, Sima l-a vizitat pe generalul Erik Hansen, şeful Misiunii mi¬ 
litare germane în România, pentru a obţine sprijinul armatei germane din 
România, ce număra acum aproape 170 000 de oameni. Dar la data respec¬ 
tivă, la Berlin fusese luată decizia ca armata germană să-l sprijine pe An¬ 
tonescu şi, la 21 ianuarie, Hansen a dat o directivă în acest sens. 

La 22 ianuarie, Antonescu s-a hotărît să zdrobească rebeliunea. Sub con¬ 
ducerea generalului Constantin Sănătescu, pe care îl instalase în ziua prece¬ 
dentă drept comandant militar al oraşului Bucureşti, armata a procedat 
la reluarea sub control a importantelor clădiri publice deţinute de legionari. 
Spre seară, partida avea să fie jucată. Sima şi alţi conducători gardişti au 
căutat în van să obţină intervenţia lui Hansen şi a altor oficiali germani; 


9 O prezentare detaliată a rebeliunii Gărzii de Fier în A. Simion, Regimul politic , 
pp. 244-272. Pentru viziunea oficială asupra evenimentelor, vezi Pe margineapră- 
pastiei , voi. 2, Bucureşti, 1942, pp. 137-255. 

aceştia însă au sugerat ca legionarii să se predea, promiţînd doar că vor 
căuta să obţină aprobarea lui Antonescu ca liderilor Gărzii să li se per¬ 
mită să plece în Germania. Germanii considerau că este necesar să păstreze 
Garda într-o formă sau alta, ca un mijloc de presiune asupra lui Antonescu, 
în cazul în care, în viitor, acesta s-ar fi hotărît să acţioneze împotriva intere¬ 
selor Germaniei. La 23 ianuarie, legionarii de rînd s-au predat, dar şeful 
Serviciului secret german din România, de la el putere, a aranjat ca lide¬ 
rii gardişti să fie scoşi pe ascuns din ţară şi conduşi în Germania. Mai 
mult decît atît, Killinger, noul ministru german în România, care a sosit 
la Bucureşti la 24 ianuarie, avea instrucţiuni să-l convingă pe Antonescu 
să reînnoade alianţa sa politică cu Garda. 

Toate acţiunile lui Antonescu de după înăbuşirea rebeliunii au arătat în 
mod clar că acesta nu avea nici un fel de intenţie de a repune Garda într-o 
poziţie de autoritate, întrucît i-a exclus pe membrii acesteia din noul guvern. 
El a încercat din nou, aşa cum o făcuse în septembrie trecut, să-i coin¬ 
tereseze pe liderii Partidului Naţional-Ţărănesc şi ai altor partide în for¬ 
marea unui guvern de unitate naţională, dar a eşuat în această tentativă. 
Poziţia lui Maniu nu se schimbase. Acesta a refuzat să se alăture unui 
guvern care desconsidera practicile parlamentare şi interzisese activităţile 
normale de partid, convingere pe care şi-o întărise acum prin intuirea sub¬ 
ordonării acestuia faţă de Germania. în consecinţă, cabinetul pe care An¬ 
tonescu l-a alcătuit la 27 ianuarie era format în principal din militari, a 
căror sarcină principală era aceea de a asigura ordinea publică şi admi¬ 
nistrarea eficientă. Cu această echipă o dată instalată, el a trecut la aşezarea 
bazelor tipului său de autoritarism. La 5 februarie a decretat pedepsirea 
severă a oricărei persoane ce ar fi tulburat ordinea publică. Cu toate că 
intenţiona să descurajeze mai ales reînvierea activităţilor legionare, decre- 
tul său a afectat toate laturile vieţii politice şi publice. In consecinţă, a fost 
interzisă constituirea oricărui fel de organizaţie, politică, religioasă sau 
culturală, care nu avea aprobarea guvernului şi au fost interzise întrunirile 
publice, oricît de mici şi sporadice, fiind considerate subversive. în cursul 
lunii februarie, o razie în rîndul persoanelor implicate în rebeliunea legio¬ 
nară a condus la arestarea a peste 9 000 de indivizi. Circa 3 000, printre 
care 218 preoţi, au fost judecaţi de către tribunale militare, 1 842 fiind 
condamnaţi la pedepse de la cîteva luni pînă la închisoare pe viaţă. Aceste 
măsuri au culminat cu abolirea formală a statului naţional-legionar, la 14 
februarie, şi cu o interzicere totală a activităţilor politice de orice fel. In 
iunie, Tribunalul Militar al Capitalei i-a găsit vinovaţi de rebeliune pe prin¬ 
cipalii conducători ai Gărzii şi i-a condamnat în contumacie la închisoare 
pe diferite termene, de la cinci ani pînă la închisoare pe viaţă (Horia Sima 

şi alţi nouă). Au fost condamnaţi, de asemenea, la moarte douăzeci de 

A 

legionari, răspunzători de asasinatele comise în noiembrie 1940. In cadrul 
unui plebiscit naţional, organizat în zilele de 2-5 martie, 99,9 la sută din¬ 
tre cei ce au votat au aprobat măsurile lui Antonescu. Deşi această cifră 
apare ca exagerată, nu există nici o îndoială că, în acest moment, marea 
majoritate a electoratului şi a membrilor partidelor tradiţionale l-au spri¬ 
jinit pe Antonescu împotriva Gărzii de Fier. Dar Maniu şi Brătianu, deşi 
au salutat înlăturarea Gărzii de la putere şi restabilirea ordinii, nu erau 
gata să accepte o dictatură. Ei au insistat ca Antonescu să reinstau- 
reze guvernarea parlamentară şi să permită partidelor politice să-şi reia 
activităţile. 

Regimul pe care Antonescu l-a instituit la 27 ianuarie 1941 nu poate 
fi apreciat drept fascist. 10 O definire mai nimerită ar fi aceea de dictatură 
militară. Spre deosebire de Germania lui Hitler şi Italia lui Mussolini, 
regimul lui Antonescu era lipsit de o ideologie şi nu era sprijinit de un 

A 

partid politic de masă. In locul unei justificări ideologice a existenţei sale, 
Antonescu a făcut din ordine şi siguranţă, pe care le considera indispen¬ 
sabile progresului oricărei societăţi, raţiunea de a fi a regimului său. Aşa 
cum am spus, el nu vedea rostul partidelor şi oamenilor politici şi, în con¬ 
secinţă, le-a pus deopotrivă sub semnul interdicţiei. Şi-a exprimat ade¬ 
sea dispreţul faţă de „cuvîntări, aplauze şi parăzi“ şi a denunţat „ipocrizia 11 
ce se regăsea în copierea instituţiilor străine. Scopul său a fost mai curînd 
„să clădească naţiunea" pentru a o face capabilă să reziste tuturor peri¬ 
colelor care în mod sigur aveau să-i apară în cale. Astfel, nu s-a bizuit 

A 

nici pe mase, nici pe politicieni. In locul acestora, instrumentele sale au 
fost armata şi aparatul de siguranţă de la care aştepta să asigure controlul 
şi să reprime disensiunile. Cînd în una din primele sale întîlniri Antonescu 
i-a descris lui Hitler regimul ce i se părea ideal, Hitler a făcut observaţia 
că Antonescu definise, de fapt, un stat poliţienesc. „Dacă aşa doriţi — a 
replicat Antonescu —, dar poliţia şi armata trebuie să fie suficient de pu¬ 
ternice pentru a impune ordinea cu orice preţ, dat fiind faptul că ordinea 
reprezintă o cerinţă minimă a progresului unui popor." 

După înăbuşirea rebeliunii legionare şi instaurarea dictaturii sale mili¬ 
tare, Antonescu s-a apropiat şi mai mult de Germania. Cînd a proclamat 
noul său regim, s-a străduit să sublinieze că România se află alături de 


10 Natura regimului lui Antonescu este discutată în A. Simion, Preliminariipoliti- 
co-diplomatice ale insurecţiei române din august 1944, Cluj-Napoca, 1979, pp. 14—28, 
130-135, şi Mihai Fătu, Contribuţii la studierea regimului politic din România (sep¬ 
tembrie 1940-august 1944), Bucureşti, 1984, pp. 57-132. 

Axă, ca „un act de conştiinţă 41 şi nu din calcul politic. Deşi asemenea 
cuvinte pot fi respinse ca simple artificii retorice, ele dau totuşi măsura 
exactă a profunzimii angajării sale faţă de noua ordine politică şi economi¬ 
că germană în Europa. El şi-a demonstrat fidelitatea prin sprijinirea cam¬ 
paniilor germane din martie şi din aprilie în Balcani şi prin alăturarea din 
toată inima la invadarea Uniunii Sovietice în iunie. 

România n-a fost direct implicată în campania împotriva Greciei. Grosul 
trupelor germane a părăsit România la 2 martie 1941, trecînd Dunărea în 
Bulgaria. Cînd guvernul pro-Axă al Iugoslaviei a fost răsturnat, la 27 mar¬ 
tie, Hitler a adăugat această ţară pe propria listă a obiectivelor militare. 
Dar n-a cerut participarea României la această campanie, aşa cum a făcut-o 
în cazul Ungariei şi Bulgariei, în principal din cauza faptului că miza ca 
România să-i asigure acoperirea împotriva unui posibil atac sovietic. 
Antonescu, care fusese informat despre aceste planuri la 5 aprilie, a declarat 
iniţial că România avusese totdeauna relaţii prieteneşti cu Iugoslavia şi 
că nu are nici un fel de pretenţii faţă de aceasta şi, ca atare, nu va parti¬ 
cipa la această campanie. Dar el a obiectat faţă de intenţia germană de a 
utiliza trupe ungare în Banatul sîrbesc şi a refuzat să deplaseze trupe ro¬ 
mâne la est de Timişoara, aşa cum cereau germanii, pentru a facilita comu¬ 
nicaţiile între forţele germane şi ungare. El a avertizat că dacă acestea din 
urmă ar intra în Banatul sîrbesc, el va trimite armatele române acolo pen- 

A 

tru a le alunga, o ameninţare care a convins înaltul Comandament German 

să plaseze acest teritoriu sub administrare germană. Antonescu s-a răzgîn- 

dit în ceea ce priveşte obţinerea de teritoriu iugoslav la sfîrşitul lunii aprilie, 

cînd a aflat despre planurile germane şi italiene de împărţire a ţării cucerite. 
^ _ 

In scopul echilibrării achiziţiilor Ungariei şi Bulgariei, el a cerut ca Banatul 
sîrbesc să fie cedat României şi să se creeze o Macedonie independentă, 
cu o autonomie politică pentru românii aşezaţi în văile Timocului şi Var- 
darului. N-a obţinut însă nimic, întrucît Hitler avea alte planuri pentru 
aceste teritorii. 

A 

Intre timp, pregătirile pentru atacarea Uniunii Sovietice continuau şi, 
către sfîrşitul lui martie, Hitler a adoptat hotărîrea finală de a pomi războiul. 
Atît el, cît şi comandanţii armatei germane prevedeau doar un rol limi¬ 
tat pentru armata română, întrucît aveau serioase dubii privind capacitatea 
acesteia de a desfăşura acţiuni ofensive independente. Erau de departe mult 
mai preocupaţi de protejarea cîmpurilor petrolifere româneşti împotriva 
unui atac sovietic şi au încredinţat apărarea acestora şefului Misiunii aeriene 
germane în România. Aşa cum vedeau ei situaţia, aprovizionările româneşti 
cu petrol aveau să devină importante o dată cu declanşarea războiului, întrucît 
transporturile din Uniunea Sovietică, alt furnizor major al Germaniei, ar 

fi încetat fără îndoială. La 12 iunie, la Miinchen, Hitler l-a informat pe 
Antonescu în legătură cu planul său de a ataca Uniunea Sovietică. Răs¬ 
punsul lui Antonescu a constat în promisiunea unei participări militare şi 
economice integrale a ţării sale la această campanie. 


RĂZBOIUL ÎMPOTRIVA UNIUNII SOVIETICE 

La 22 iunie 1941, la cîteva ore după începerea invaziei germane asupra 
Uniunii Sovietice, Regele Mihai şi Antonescu au proclamat declanşarea 
„războiului sfînt“ pentru eliberarea Basarabiei şi a Nordului Bucovinei 
de ocupaţia sovietică. Războiul s-a bucurat de sprijinul marii mase a popu¬ 
laţiei din România, care a văzut în el o cale de înlăturare o dată pentru 
totdeauna a ameninţării ruseşti la adresa fiinţei ţării. Conducătorii poli¬ 
tici şi populaţia aveau deplină încredere în superioritatea militară a Ger¬ 
maniei şi se aşteptau la o campanie scurtă şi victorioasă. 

Antonescu a angajat în campanie grosul armatei sale — 12 divizii de 
infanterie, o divizie de blindate, 6 brigăzi speciale, 672 avioane, dintre 
care 219 bombardiere şi 146 avioane de vînătoare. Dintre toate acestea, 
6 divizii de infanterie, 3 brigăzi de vînători de munte, 3 brigăzi de cava¬ 
lerie şi alte unităţi mai mici au fost plasate sub comanda directă a Armatei 
11 germane. Cele mai serioase deficienţe ale armatei române, care au 
devenit evidente pe măsura angajării acesteia mereu mai adînc în terito¬ 
riul sovietic, erau lipsa artileriei, necorespunzătoarea aprovizionare cu 
muniţii şi existenţa unui număr prea mic de tancuri şi de alte vehicule 
motorizate. In 1940, Antonescu planificase reorganizarea armatei, prin 
reducerea efectivelor sale şi sporirea mobilităţii şi puterii sale de foc. Dar 
industria românească nu putea produce echipamentul necesar, iar con¬ 
ducătorii germani au preferat să creeze noi divizii blindate germane decît 
să furnizeze armatei române tancuri şi vehicule motorizate. Pentm a întări 
armata sa, Antonescu nu avea decît alternativa sporirii numărului divizi¬ 
ilor de infanterie. 

La începutul campaniei împotriva Rusiei, forţele româneşti şi germane 
din Moldova au fost concentrate în trei grupuri de armată: la nord. Armata 
3 română; în centru, Armata 11 germană, cea mai numeroasă; la sud. 
Armata 4 română. împreună, ele au format aşa-numitul Grup de Armate 
Antonescu, asupra cărora Antonescu însuşi avea comanda supremă, fiind 
secondat de un stat-major compus din ofiţeri germani. Iniţial, principala 
misiune a acestui grup a fost aceea de a acoperi flancul drept al Grupului 
german de armate „Sud“ din Polonia ocupată. 

Ofensiva generală pe frontul românesc s-a declanşat doar la 2 iulie, în- 
trucît Grupul de armate Antonescu se afla mult mai departe la est decît 
baza de la care Grupul de armate „Sud“ pornise operaţiile. La mijlocul 
lui iulie, forţele româneşti şi germane atinseseră Nistrul Superior şi Mij¬ 
lociu, iar la sud. Armatei 4 română i s-au alăturat unităţi din Dobrogea, 
care au traversat Dunărea la data de 21 iulie; pe data de 26, ele au atins 
Nistrul Inferior. Astfel, în decurs de o lună de la începutul ostilităţilor, 
principalul obiectiv militar românesc — eliberarea Basarabiei şi a Nordu¬ 
lui Bucovinei — a fost atins. Dar Antonescu decisese deja să trimită trupe¬ 
le române dincolo de Nistru. El era sigur că o victorie germană va interve¬ 
ni în viitorul imediat şi intenţiona, aşa cum i-a scris lui Hitler la 30 iulie, 
să lupte alături de Germania pînă vor atinge scopul final al distrugerii Uniu¬ 
nii Sovietice. La 17 iulie, trupele române au procedat la prima lor trecere 
a Nistrului, iar la începutul lunii august, teritoriul dintre Nistru şi Bug, 
cu excepţia Odessei, fusese curăţat de forţele sovietice. 

Hitler şi Antonescu s-au întîlnit la statul-major al Grupului de armate 
„Sud“, la 6 august, pentru a discuta rolul viitor al armatei române în război. 
Hotărîrile lor au condus la implicarea şi mai adîncă a României în efor¬ 
tul german de război. Cei doi au căzut de acord ca armata română să ocupe 
şi să asigure securitatea teritoriului dintre Nistru şi Nipru şi ca unele unităţi 
armate, în special brigăzi de cavalerie şi vînători de munte, să fie folosite 
la est de Nipru. 

Hitler şi Antonescu au fost, de asemenea, de acord ca teritoriul dintre 
Nistru şi Bug, numit Transnistria, să intre sub administraţie civilă româ¬ 
nească. Convenţia, care a oficializat aranjamentul, semnată la Tighina, la 
30 august, privea mai ales asigurarea de produse agricole şi de alt fel din 
regiune şi facilităţi în materie de transporturi, care au fost puse toate, tem¬ 
porar, sub control german. Se cerea, de asemenea, guvernatorului civil 
român, „în interesele efortului comun de război“, să respecte instrucţiu¬ 
nile Comandamentului Militar German. Dar această înţelegere nu asigu¬ 
ra României stăpînirea permanentă a Transnistriei. 11 O asemenea omisi¬ 
une ar putea reflecta divergenţele fundamentale dintre Hitler şi Antonescu. 
Cel dintîi părea dispus să dea Transnistria României, cu condiţia însă ca 
Antonescu să renunţe la orice pretenţii privind Nordul Transilvaniei. 
Antonescu, pe de altă parte, se opunea categoric oricăror concesii în pri¬ 
vinţa Transilvaniei, întrucît o considera drept o parte a leagănului strămo¬ 
şesc al românilor, teritoriu pe care, insista el, aceştia îl moşteniseră de la 

11 A. Hillgruber, Hitler, pp. 138-142. 

daco-romani. In următorii trei ani, redobîndirea întregului teritoriu cedat 
Ungariei în 1940 nu a încetat nici o clipă să-l preocupe. 

Luarea Odessei, ultimul punct de sprijin sovietic în Transnistria, a fost 
încredinţată Armatei 4 române. Antonescu subapreciase forţa apărării sovi¬ 
etice şi refuzase ofertele germane de ajutor. Primul asalt general asupra oraşu¬ 
lui, din 18 august, a scos în evidenţă dificultatea copleşitoare a sarcinii cu 
care se confruntau românii. Aceştia aveau nevoie de o masivă concentrare 
de artilerie, de sprijin aerian, de tancuri, nedispunînd de nici unele dintre 
acestea. Odessa a căzut în cele din urmă la 16 octombrie, după ce Armata 
11 germană a ocupat Crimeea şi a încercuit Sevastopolul, principala bază 
de aprovizionare a Odessei. Dar, între timp, grosul apărătorilor sovietici fu¬ 
sese evacuat pe cale maritimă. Cele două luni de asediu au impus armatei 
române un teribil tribut: nu mai puţin de 70 000 de morţi şi răniţi. Cea mai 
mare parte a mutilatei Armate 4 a trebuit să fie retrasă în România, lăsînd 
doar două divizii pentru asigurarea securităţii Transnistriei. Astfel, contribuţia 
românească în efective la campania de pe Frontul de Răsărit, de-a lungul 
iernii 1941-1942, a fost mult redusă. Doar cinci pînă la şase divizii au luat 
parte la lupte, în principal în Crimeea, în cadml Armatei 11 germane. 

A 

Intre timp, relaţiile României cu Marea Britanie şi Statele Unite s-au 
deteriorat. Sub presiunea Uniunii Sovietice, guvernul britanic a trimis un 
ultimatum guvernului român, la 30 noiembrie 1941, cerînd retragerea ar¬ 
matelor sale dincolo de Nistru, pînă la 5 decembrie. Întrucît aceasta nu 
s-a întîmplat, Marea Britanie i-a declarat război României la 7 decembrie. 
Obligată de către Germania şi Italia să-şi onoreze angajamentele potrivit 
termenilor Pactului Tripartit, pe care Antonescu îl semnase în noiembrie 
1940, România a declarat război Statelor Unite la 12 decembrie. Statele 
Unite n-au găsit cu cale să răspundă cu propria lor declaraţie de război 
pînă la 5 iunie 1942. Antonescu şi majoritatea politicienilor români erau 
parteneri reţinuţi în războiul Germaniei împotriva Aliaţilor apuseni. O 
declaraţie a lui Antonescu, făcută — după cum se spune — unui grup de 
ziarişti, la 12 decembrie, sugera propria sa lipsă de entuziasm: „Sînt alia¬ 
tul Reichului împotriva Rusiei; sînt neutru între Marea Britanie şi Ger¬ 
mania; sînt de partea americanilor împotriva japonezilor. 1112 

Cînd Hitler şi Antonescu s-au întîlnit la Rastenburg, cartierul general 
al lui Hitler de pe Frontul de Răsărit, la 11 februarie 1942, ei erau siguri 
că Uniunea Sovietică fusese înfrîntă şi că nu va fi capabilă să întreprindă 
o serioasă contraofensivă, date fiind enormele pierderi în oameni şi echipa- 

12 Gheorghe Barbul, Memorial Antonesco, le IlI-e homme de l 'Axe, I, Paris, 1951, 
p. 141. 

ment suferite în primul an de război. 13 Antonescu şi-a reiterat angajamentul 
de a implica o mare parte a forţelor române în viitoarea ofensivă de primă¬ 
vară, dar a pus drept condiţie ca Germania să asigure armata sa cu echi¬ 
pament modem. El a cerut, de asemenea, ca Ungaria şi Bulgaria să se anga¬ 
jeze la rîndul lor cu forţe pe Frontul de Răsărit. îl înfuriase declaraţia lui 
Ribbentrop, făcută la Budapesta, la 8 ianuarie 1942, cum că problema fron¬ 
tierei ungaro-române fusese definitiv soluţionată prin Dictatul de la Viena. 
Antonescu i-a reamintit lui Hitler că România intrase în război nu pen¬ 
tru a revizui hotărîrile de la Versailles, ci pentru a lupta împotriva sla¬ 
vilor. De aceea i se părea o nebunie să lupte împotriva slavilor în Răsărit 
şi să permită acelora din Sud (bulgarilor), alături de maghiari, să se con¬ 
solideze. El a avertizat din nou că România nu va renunţa niciodată la 
revendicările sale privind întreaga Transilvanie, dar a promis sa nu formuleze 
aceste cereri pînă la sfîrşitul războiului. Scopul său, a explicat acesta, era 
restabilirea României Mari, ca un bastion atît împotriva slavilor, cît şi îm¬ 
potriva maghiarilor. Hitler nu s-a pronunţat nici pentru, nici contra, dar mai 
tîrziu a dat instrucţiuni tuturor oficialităţilor germane să manifeste cea mai 
mare prudenţă în abordarea atît a Ungariei, cît şi a României, întrucît ambele 
vor fi chemate să facă „sacrificii suplimentare 44 pentru efortul de război. 

Un mare număr de militari români a luat parte la masiva ofensivă ger¬ 
mană din sudul Rusiei şi din Caucaz, din vara anului 1942. Aproape opt 
divizii au fost angajate în operaţiuni la est de Marea de Azov, dar majori¬ 
tatea forţelor româneşti au luat parte la înaintarea spre Volga. Li s-au încre¬ 
dinţat poziţii la nordul şi la sudul flancurilor forţelor înaintate germane. 
Aici, forţele sovietice au realizat o breşă decisivă în marea lor ofensivă 
de iarnă, care a început la 19 noiembrie. Pînă la sfîrşitul lui decembrie, 
ele au desăvîrşit încercuirea Armatei 6 germane la Stalingrad. Unităţile 
române luptaseră bine, dar, lipsite de suficiente blindate şi artilerie, erau 
prost pregătite pentru a face faţă asaltului sovietic. Românii au suferit 
pierderi înspăimîntătoare: majoritatea celor optsprezece divizii, adică două 
treimi din forţele sale de pe Frontul de Răsărit, au fost distruse. 14 

Dezastrul de la Stalingrad şi, în mod special, problema responsabilităţii 
pentru acesta — germană sau română — au condus la o încordare puter¬ 
nică în cadrul alianţei. Dar Hitler şi Antonescu au renunţat la incriminări 
şi au încercat să redefmească rolul viitor al României în război, atunci 

13 A. Simion, Preliminarii, pp. 167-178. 

14 A. Hillgruber, Hitler, pp. 150-152; Platon Chimoagă, Istoria politică şi mili¬ 
tară a războiului României contra Rusiei Sovietice (22 iunie 1941-23 august 1944), 
Madrid, 1965, pp. 203-235. 

cînd s-au întîlnit la 10-12 ianuarie 1943. înainte de toate, ei erau preocupaţi 
de refacerea armatei române şi au hotărît să alcătuiască nouă divizii noi, 
care să fie echipate de către Germania. Dar, conştienţi că această sarcină 
nu ar fi putut fi împlinită înainte de primăvara anului 1944, ei au căzut 
de acord ca, deocamdată, contribuţia militară a României să se limiteze 
la cele opt divizii existente în Caucaz şi în Crimeea. 

In ciuda acestor înţelegeri şi a convorbirii despre victoria finală, dezas¬ 
trul de la Stalingrad a avut o influenţă hotărîtoare asupra politicii Româ¬ 
niei. Aceasta l-a convins pe Antonescu că Germania nu dispunea de forţa 
militară pentru a înfrînge Uniunea Sovietică şi că trebuiau găsite alte 
mijloace pentru a proteja ţara împotriva unei invazii a Armatei Roşii. El 

A 

şi-a întors ochii spre Vest. In primăvara anului 1943, l-a autorizat pe Mihai 
Antonescu, care îndeplinea din iunie 1941 calitatea de prim-ministru a.i., 
să iniţieze contacte cu Aliaţii apuseni. 

Întrucît războiul a continuat şi pierderile umane creşteau, iar sacrifici¬ 
ile cerute populaţiei au sporit, dictatura militară a înăsprit controlul asupra 
frontului intern. Ordine şi ascultare — acestea erau cuvintele de ordine. 
Antonescu însuşi îşi exercita puterea în mod absolut, pe baza unui număr 

A 

de trei decrete promulgate la începutul lunii septembrie 1940. In primul 
dintre acestea, datînd din 5 septembrie, Carol îi încredinţase lui Antonescu 
„depline puteri pentru a conduce statul român 11 , dar îşi rezervase pentru 
sine cîteva importante prerogative regale: încheierea tratatelor, modifi¬ 
carea legilor organice şi numirea miniştrilor. O dată cu abdicarea lui Carol, 
a intervenit însă o drastică reducere a puterilor regale. Decretele din 6 şi 
8 septembrie, semnate de către Mihai, au creat o nouă instituţie politică 

— Conducătorul Statului Român — care a monopolizat puterea legisla¬ 
tivă şi executivă. Acesta dispunea de autoritatea de a iniţia şi de a pro¬ 
mulga toate legile, ca şi de a le modifica pe acelea care erau în vigoare; 
de a numi şi a demite pe orice funcţionar de stat, inclusiv miniştri; de a 
încheia tratate; de a declara război şi de a face pace. 15 

Astfel Antonescu nu era răspunzător faţă de nimeni pentru acţiunile sale, 
fie în domeniul politicii interne, fie în domeniul politicii externe. S-a dis¬ 
pensat de parlament. Substitutul la care a recurs, cu scopul de a da regimu¬ 
lui său legitimitate —Adunarea Obştească Plebiscitară a Naţiunii Române 

— a fost un simulacru. Aceasta nu avea nici o putere şi, într-adevăr, s-a 
apelat la ea doar de două ori, prima oară la 2-5 martie 1941, în scopul 

15 O analiză a puterilor exercitate de către Antonescu şi miniştrii săi în Paul Negu- 
lescu şi George Alexianu, Tratat de drept public , I, Bucureşti, 1942, pp. 315-390. 

înregistrării aprobării publice a modului în care Antonescu guvernase ţara 
(2 960 298 pentru, 2 996 contra), şi a doua oară, pentru acelaşi scop. Ia 
9 noiembrie 1941, două zile după celebrarea Ia Bucureşti a ceea ce s-a 
crezut a fi sfîrşitul campaniei militare a armatei române (3 446 889 pen¬ 
tru, 68 contra). Cu toate că rezultatele acestor plebiscite au reflectat, fără 
îndoială, în mod corect starea generală de spirit a populaţiei, ele nu au 
fost în nici un fel democratice, dat fiind că adunările publice şi discuţi¬ 
ile, ca şi orice alte mijloace de exprimare a aprobării sau dezaprobării re¬ 
gimului fuseseră interzise. Nici Consiliul de Miniştri nu a servit drept un 
instrument de control asupra puterilor lui Antonescu. Deşi se întrunea regu¬ 
lat, acesta nu a fost un forum de dezbatere a unor probleme de politică 
generală şi de elaborare a unor decizii colective. Mai curînd, şedinţele 
sale constau în rapoarte ale miniştrilor privind activitatea şi problemele 
departamentelor respective şi în aprobarea sau dezaprobarea de către 
Antonescu. Deşi erau atribuite Consiliului de Miniştri, hotărîrile adop¬ 
tate la aceste şedinţe reprezentau în fapt punctul de vedere al lui Antonescu. 

A 

In problemele de maximă importanţă — siguranţa internă, de exemplu 
—■ Consiliul de Miniştri nici măcar nu era convocat în întregime; Antonescu 
îi consulta pur şi simplu doar pe acei miniştri care erau direct implicaţi 
în respectivele chestiuni. 

Principiile autoritare de guvernare au fost extinse la fiecare nivel al 
administraţiei. Prefecţii erau stăpîni de necontestat ai autorităţilor locale. 
Erau numiţi de către Conducător şi erau răspunzători doar faţă de acesta. 
In octombrie 1942 puterile lor deja substanţiale au fost extinse, dîndu-li-se 
controlul asupra oricărei ramuri a administraţiei şi asupra întregului per¬ 
sonal aflat în jurisdicţia lor. Cetăţenii au fost lipsiţi de orice cuvînt în 
alegerea autorităţilor locale, întrucît ministrul Afacerilor Interne numea 
primarii oraşelor, iar prefectul pe aceia ai localităţilor rurale. Consiliile 
locale alese au fost desfiinţate şi înlocuite prin organisme compuse din 
oficialităţi administrative şi, începînd cu octombrie 1942, din reprezen¬ 
tanţi ai industriei, comerţului şi ai diverselor profesiuni, desemnaţi de 
prefecţi, şi din alţi oficiali locali. Ca o consecinţă a tuturor acestor măsuri, 
simţul responsabilităţii faţă de populaţia locală a dispărut, iar iniţiativa 
locală a fost ca şi nulă. 

Spiritul care a condus dictatura reiese din numeroasele decrete-lege ce 
şi-au propus să descurajeze orice opoziţie. Instituirea sistemului represiv 
legal s-a făcut pe baza decretului-lege din 6 februarie 1941, care prevedea 
pedeapsa cu moartea sau închisoare pe termene lungi pentru largi cate¬ 
gorii de acte pe care autorităţile le considerau drept ameninţări la adresa 

existenţei şi intereselor statului. Un instrument eficace de represiune a fost 
lagărul de concentrare, în care persoane considerate „indezirabile 44 puteau 
fi internate cu un minimum de formalităţi; recomandarea ministrului de 
Interne era de obicei suficientă pentru a lipsi o persoană de libertate. De-a 
lungul regimului de dictatură, circa 5 000 persoane au fost astfel inter¬ 
nate, două treimi dintre acestea pentru delicte politice. 

Partidul Comunist a constituit obiectul atenţiei speciale a regimului. 
Decretul din 6 februarie stipula că, atunci cînd persoanele care erau găsite 
vinovate de încălcarea prevederilor sale erau membri ai Partidului Co¬ 
munist, pedepsele urmau să fie de două ori mai mari. Începînd cu martie 
1941, Ministerul de Interne a desfăşurat o campanie sistematică de dis¬ 
trugere a structurilor organizatorice ale partidului, prin încarcerarea con¬ 
ducătorilor şi activiştilor de frunte ai acestuia. Marea majoritate a aces¬ 
tora au fost arestaţi sau internaţi în lagăre de concentrare. Printre ei se 
aflau mare parte din aşa-numita conducere „autohtonă 44 a partidului, care 
a ieşit la suprafaţă după război, adică acei comunişti care s-au aflat în 
România în anii interbelici şi erau etnici români, spre deosebire de cei 
care erau rezidenţi în Uniunea Sovietică, mulţi dintre ei aparţinînd evreimii 

A 

sau altor minorităţi. In decembrie 1942, numărul acestora atinsese 1 905. 
Totuşi, în timp ce activitatea partidului încetase în mare măsură, conducă¬ 
torii acestuia au reuşit să menţină un simulacru de organizaţie în spatele 
zidurilor închisorilor. 

Opoziţia organizată de către partidele politice importante din perioa¬ 
da de dinainte de război a fost aproape imposibilă, dar Maniu şi Brătianu 
şi-au făcut în mod regulat cunoscute punctele lor de vedere, în memorii 
tăioase, adresate lui Antonescu. Abordarea lor critică mergea de la poli¬ 
tica internă la politica externă. Ei credeau că după înăbuşirea rebeliunii 
Gărzii de Fier, în ianuarie 1941, propriile lor partide, ca şi alte formaţi¬ 
uni politice, vor fi în măsură să-şi reia activităţile normale şi să participe 
din nou la guvernarea ţării. Dar faptul că Antonescu a recurs la plebiscite 
şi a adoptat o legislaţie draconică împotriva oricărei forme de opoziţie 
le-a risipit cu repeziciune speranţele de renaştere a unui sistem parlamentar. 
De aceea, ei au refuzat să participe la plebiscite sau să intre în guvern, 
pe temeiurile că nici unul dintre acestea nu reflectau „adevăratele senti- 

A 

mente“ ale ţării. înainte de invadarea Uniunii Sovietice de către Germa¬ 
nia, Maniu şi Brătianu l-au avertizat pe Antonescu împotriva legării prea 
strînse a României de Germania, de teamă ca nu cumva o asemenea politică 
să lipsească ţara de orice urmă de independenţă şi chiar să pună în peri- 

A 

col însăşi existenţa ei. In schimb, ei au recomandat o politică de echili- 



AL DOILEA RĂZBOI MONDIAL, 1940-1944 


549 


bru între Marea Britanie şi Germania. Au sprijinit hotărîrea lui Antones- 
cu de a se alătura Germaniei în războiul împotriva Uniunii Sovietice, cu 
scopul de a redobîndi Basarabia şi Nordul Bucovinei, dar i-au cerut cu 
insistenţă să nu trimită trupe româneşti dincolo de Nistru. Aşa cum sub¬ 
linia Maniu într-o scrisoare din 18 iulie, procedînd altfel ar fi însemnat 
ca soldaţii români să fie sacrificaţi pentru scopuri străine, într-un moment 
în care armata ar fi trebuit să fie cruţată pentru a fi în măsură să apere 
interesele româneşti. Antonescu a replicat pe larg tuturor acestor atacuri 
la adresa politicii sale, adesea prin virulente scrisori personale. Deşi era 
furios pe Maniu şi pe Brătianu din cauza criticilor acestora şi deşi îi acuza 
de „lipsă de loialitate 44 , el nu a luat nici o măsură împotriva lor. 

Dictatura antonesciană a abordat economia la fel cum a făcut-o cu par¬ 
tidele politice şi administraţia publică. Controlul şi înregimentarea erau 
la ordinea zilei. Este caracteristic decretul din 18 februarie 1941, care 
prevedea „militarizarea 44 întreprinderilor de stat, cît şi a celor particulare, 
ori de cîte ori „interese superioare 44 ale statului cereau acest lucru. Acest 
proces a plasat atît administraţiile acestora, cît şi angajaţii sub conducerea 
generală şi disciplina militarilor. Un alt decret, din 10 martie 1941, a supus 
populaţia rurală serviciului muncii obligatorii, acordînd Ministerului Agri¬ 
culturii şi comitetelor agricole comunale puteri aproape nelimitate de a 
rechiziţiona forţă de muncă şi de a coordona producţia. La 15 mai, aces¬ 
te prevederi au fost extinse la toţi adulţii. De acum încolo, persoanele care 
erau capabile de muncă, dar nu erau folosite în activităţi productive, puteau, 
în consecinţă, să fie „mobilizate 44 la muncă „pentru binele public 44 . Numărul 
celor afectaţi de aceste măsuri a fost mic la început, dar respectivele legi, 
promulgate înaintea intrării României în război, au dezvăluit în mod clar 
spiritul regimului totalitar: subordonarea drepturilor şi intereselor indi¬ 
vidului necesităţilor atotcuprinzătoare ale statului. Războiul împotriva 
Uniunii Sovietice a sporit cererile privind înregimentarea populaţiei capa¬ 
bile de muncă. 16 Decretul lege din 2 octombrie 1941 a dat tonul legisla¬ 
ţiei muncii pe tot parcursul războiului. Scopul său principal a fost sporirea 
producţiei — atît a bunurilor de uz militar, cît şi a celor de consum civil 
— printr-o mai mare solicitare a forţei de muncă. Legislaţia muncii promul¬ 
gată în anii ’20 şi ’30, în scopul îmbunătăţirii condiţiilor de lucru, a fost, 
astfel, în mare parte, abrogată. Noua săptămînă de lucru a crescut de la 
56 la 60 de ore şi putea, în împrejurări excepţionale, să crească pînă la 
maximum 72 de ore, dar existau stipulaţii pentru plata muncii suplimentare. 

16 Dumitru Tutu, „Regimul forţei de muncă în România în anii războiului hi- 
tlerist 1941-1944“ în Revista de istorie , 34/12, 1981, pp. 2199-2213. 

Restricţiile privind folosirea tinerilor şi a femeilor au devenit mai puţin 
severe, permiţînd angajarea cu normă întreagă a tinerilor de 16 ani şi a 
tinerelor de 18 ani. Guvernul a descurajat activitatea tuturor sindicatelor 
independente şi a folosit o reţea largă de inspectori pe probleme de muncă 
pentru a rezolva nemulţumirile muncitorilor, înainte ca acestea să se trans¬ 
forme într-o confruntare cu patronatul sau cu statul. 

Agricultura s-a aflat în centrul planificării economice a regimului. 
Această preocupare a reflectat în parte rolul primordial pe care Germania 
îl rezervase României, ca furnizor de alimente în războiul împotriva Uniu¬ 
nii Sovietice. Dar acest fapt corespunde, de asemenea, gîndirii lui Anto- 
nescu, potrivit căreia România era esenţialmente o ţară agrară şi, ca atare, 
dezvoltarea sa economică trebuia să se bazeze pe „realităţile existente". 
Planurile sale, expuse într-o proclamaţie din 1941, au reprezentat astfel 
o altă încercare de a rezolva problemele agriculturii româneşti ce persistau 
de mult timp. A preconizat creşterea producţiei şi îmbunătăţirea nivelu¬ 
lui de trai al populaţiei rurale prin organizarea mai raţională a muncii ţă¬ 
rănimii, prin aprovizionarea acesteia cu unelte agricole adecvate şi prin 
sporirea disponibilităţii de credite, prin intermediul unei reţele de bănci 
săteşti. 

Antonescu a fost în mod special îngrijorat de fragmentarea gospodăriilor 
ţărăneşti, pe care, la fel ca mulţi alţii dintre predecesorii săi, o considera 
a fi drept cauza fundamentală a productivităţii scăzute şi a sărăciei rurale. 
Soluţia sa consta în gruparea loturilor şi a fîşiilor de pămînt mici şi risi¬ 
pite în gospodăriile viabile din punct de vedere economic, de 10-15 ha. 
Intenţiona să-şi împlinească scopul prin promovarea intereselor „clasei 
mijlocii din agricultură", pe care, asemenea multor agrarieni, o privea drept 
coloana vertebrală a naţiunii. Nu intenţiona să facă nici un secret din fap¬ 
tul că era gata să-i lase pe acei ţărani cărora le lipsea moralitatea muncii 
proprie clasei mijlocii să îngroaşe rîndurile proletariatului agricol. Prin¬ 
cipalele instrumente pentru realizarea proiectului său au fost noile aso¬ 
ciaţii agricole — obştile săteşti. Un decret în acest sens, dat în iunie 1942, 
încuraja ţăranii cu proprietăţi învecinate să le grupeze în interesul eficienţei 
şi profitabilităţii. Asociaţia astfel formată era împuternicită să cumpere 
utilaje, să cumpere sau să arendeze pămînt şi să obţină credite în condiţii 
avantajoase. Totuşi, în ciuda acestor stimulente, rezultatele programului 
au fost dezamăgitoare. In vara anului 1942, fiinţau doar 203 asociaţii, cu 
6 400 membri, acoperind o suprafaţă de 38 000 hectare. 

Regimul a recurs la numeroase alte mijloace, toate încercate anterior, 
de rezolvare a problemelor agriculturii. A promovat cooperativele, care 
urmau să servească drept agenţii pentru ducerea la îndeplinire a unei vâri- 

etăţi de măsuri guvernamentale. Intrucît numărul lor a crescut de la 3 649 
la 5 463 între 1940 şi 1943, ele au devenit cei mai importanţi beneficia¬ 
ri de tractoare şi de alte maşini agricole importate de către stat şi au servit 
drept principalele canale de credite agricole, fiind în acelaşi timp furni¬ 
zori către stat ai unor cantităţi stabilite de alimente. Regimul a încercat, 
de asemenea, să procedeze la reutilarea agriculturii. A subvenţionat impor¬ 
tul unei mari cantităţi de utilaje şi unelte agricole. De exemplu, numărul 
de tractoare în folosinţă a crescut de la 3 296, în decembrie 1940, la 8 250 
în toamna anului 1943. Diversificarea culturilor a fost încurajată. Mărimea 
suprafeţei repartizate culturilor de plante textile şi industriale a fost în con¬ 
tinuă creştere. Pămînturile semănate cu in, cînepă şi bumbac au crescut 
de la 60 436 ha în 1939 la 146 039 ha în 1943, iar plantaţiile de sfeclă 
de zahăr şi de soia au fost extinse pînă la 80 053 ha şi, respectiv, 23 068 
ha în 1943. S-au alcătuit planuri de constituire a unor întreprinderi de pre¬ 
lucrare a produselor agricole, în opt centre anume stabilite, pentru a sti¬ 
mula producţia de plante industriale şi de legume şi pentru a oferi în felul 
acesta ţăranilor o altă sursă de venituri decît din cultivarea griului şi a 
porumbului. 17 

Toate aceste măsuri nu au reuşit totuşi să modifice structura fundamen¬ 
tală a agriculturii. Principalele culturi au continuat să fie cerealele, în spe¬ 
cial griul şi porumbul, iar numărul mare de gospodării mici şi ineficiente 
a făcut să eşueze încercările de raţionalizare a producţiei. Recolta de cereale 
a scăzut, într-adevăr, sub nivelurile pe care le atinsese în 1939, după 
revenirea din criza de la începutul anilor ’30. Cauza acestei stări de lucruri 
o constituia, mai ales, satisfacerea necesităţilor de război, care au lipsit 
pămîntul de un mare număr de bărbaţi şi de cai. Tractoarele şi alte uti¬ 
laje nu puteau să suplinească absenţa acestora, întrucît unicele surse 
practice de energie ale micilor gospodării, care rămîneau unitatea carac¬ 
teristică de producţie, erau bărbaţii şi caii. 

Eforturile de stimulare a producţiei industriale au fost doar parţial încu¬ 
nunate de succes. Producţia industriei alimentare a scăzut sub nivelul anu¬ 
lui 1939 şi exista o permanentă lipsă de produse de bază, provocată în 
primul rînd de extraordinara secătuire a resurselor generată de război. In¬ 
dustria textilă a înregistrat şi ea o scădere semnificativă faţă de anul 1939. 
Cantitatea de cărbune extras a rămas aproape staţionară de-a lungul 
războiului, dar extracţia de ţiţei a înregistrat un declin, de Ia 6 240 000 

17 Pentru organizarea şi dezvoltarea agriculturii în timpul regimului Antonescu, 
vezi Trei ani de guvernare, 6 septembrie 1940-6 septembrie 1943, Bucureşti, 1943, 
pp. 85-98, 128-129, 131-133 şi M. Fătu, Contribuţii, pp. 236 258. 

tone în 1939 la circa 5 350 000 tone în 1943. Punctele luminoase erau 
reprezentate de industria metalurgică şi cea chimică. Ultima dintre aces¬ 
tea avusese o importanţă minoră, dar, începînd cu 1942, făcuse progrese 
rapide, devenind singura industrie românească care producea bunuri pen¬ 
tru export. 

Economia românească a anilor 1941-1944 s-a dezvoltat sub neconte¬ 
nitele presiuni germane de sporire a producţiei de materii prime necesare 
efortului de război şi a fost supusă unor încercări germane tot atît de per¬ 
severente de cîştigare a controlului asupra unor industrii româneşti-cheie. 
Dar oficialităţile germane de la toate nivelurile aveau să descopere, spre 
tristeţea lor, că Antonescu nu era prea dispus să facă ample concesii eco¬ 
nomice Germaniei. El a fost puternic influenţat de către cercurile econo¬ 
mice şi bancare liberale, care nu abandonaseră în nici un fel politica „prin 
noi înşine 11 şi căutau cu disperare să menţină controlul românesc asupra 
resurselor şi dezvoltării economice. 

Tendinţa germană de a monopoliza sectoarele vitale ale economiei 
româneşti a început să se manifeste cu adevărat în 1941. Pretextul legal 
a fost un protocol semnat la Berlin, la 4 decembrie 1940, care prevedea 
cooperarea între cele două ţări în vederea îndeplinirii unui plan de zece 
ani, de revitalizare a economiei româneşti. Germania a fost interesată 
înainte de toate de petrolul românesc şi, în timp, a dobîndit controlul total 
asupra unui număr de foste companii occidentale şi chiar 50 la sută din 
acţiunile societăţii „Astra Română 11 , cea mai mare companie petrolieră 
românească. O agenţie coordonatoare, „Petrol Continental 11 , a fost crea¬ 
tă la Berlin, la 27 martie 1941, avînd drept scop stimularea şi supervizarea 
tuturor intereselor petroliere germane în România. Planificatorii econo¬ 
mici germani doreau foarte mult să sporească producţia de petrol şi au 
căutat să obţină modificarea Legii minelor din 1937, pentru a face posi¬ 
bilă o masivă explorare — în scopul identificării a noi resurse — cu deplina 
participare a străinilor, adică a germanilor. Capitalul german a fost, de 
asemenea, orientat spre industria metalurgică din România, în special spre 
Uzinele Malaxa, unde urmărea să obţină 50 la sută din acţiuni. Germanii 
manifestau, de asemenea, un interes deosebit pentru cerealele româneşti. 
Prin controlul exercitat asupra principalelor societăţi de comerţ exterior, 
aceştia aproape au monopolizat comerţul cu grîu şi cu alte cîteva produse. 

Antonescu a încercat în varii chipuri să limiteze pătrunderea germană 
în economia românească. Un decret din 17 iulie 1942 a redus mărimea 
capitalului străin din industria petrolieră în favoarea capitalului românesc 
şi a acordat concesii speciale acelor firme în care etnicii români aveau o 
participare de cel puţin 75 la sută. Antonescu a sporit deopotrivă parti- 

ciparea statului român într-un număr de întreprinderi, îndeosebi în indus- 

A 

tria metalurgică. încă de la 28 ianuarie 1941, la puţine zile de la înăbuşirea 
rebeliunii legionare, el a semnat un decret rezervînd statului român 50 la 
sută din acţiunile Uzinelor Malaxa, pentru ca apoi, la 18 februarie, să ho¬ 
tărască şi achiziţionarea restului de 50 de procente. Un decret din 3 de¬ 
cembrie 1941 prevedea ca etnicii români să aibă cel puţin 60 la sută din 
capitalul Oţelăriilor Reşiţa. Pentru a preîntîmpina „germanizarea“ co¬ 
merţului cu cereale româneşti, Antonescu a făcut din acesta monopol de 
stat la 17 decembrie 1941. Nici una dintre aceste măsuri de autoapărare 
economică nu a fost pe deplin eficientă, mai ales după ce a început războiul 
împotriva Uniunii Sovietice, întrucît în acel moment economia României 
devenise prea strîns legată de aceea a Germaniei, pentru a mai putea 
funcţiona independent. De pildă, unele materii prime, esenţiale pentru 
industria românească, precum cocsul şi minereul de fier puteau fi impor¬ 
tate doar din Germania, iar aceasta, dată fiind blocada navală britanică, 
era principalul cumpărător al produselor agricole româneşti. Masiva 
prezenţă militară germană era şi nu era o binecuvîntare. Pe de o parte, 
Germania a fost principalul furnizor de material de război pentru arma¬ 
ta română, dar, pe de altă parte, enormele achiziţii de alimente şi de alte 
bunuri pentru armata germană de pe front au afectat în mod negativ sta¬ 
bilitatea financiară a ţării. La începutul toamnei anului 1941, conducă¬ 
torii români se plîngeau că imensele cantităţi de bunuri cumpărate şi înal¬ 
tele preţuri plătite de achizitorii germani au dus la o severă inflaţie şi, în 
consecinţă, au slăbit moneda naţională, au subminat structura fiscală a 
ţării şi „au dat peste cap“ bugetul anual al acesteia. Respectivele proble¬ 
me au constituit subiectul unor negocieri aproape neîntrerupte, dar, în 1944, 
ele continuau să fie nerezolvate. 

„Chestiunea evreiască" — aşa cum a fost ea numită din a doua jumă¬ 
tate a secolului al XlX-lea — era cea mai serioasă problemă a minorităţilor 
cu care se confrunta regimul Antonescu. Puternicul sentiment naţional şi 
scopurile tactice de politică externă, mai curînd decît un antisemitism doc¬ 
trinar, au determinat încercările de „a o rezolva". Populaţia evreiască, ce 
număra 722 000 de persoane, adică 4 la sută din totalul populaţiei în 1930, 
crescuse la aproximativ 800 000 de persoane în 1940. După cedarea de 
teritorii Uniunii Sovietice şi Ungariei, numărul evreilor în cele două treimi 
rămase din România Mare a scăzut la 315 000, dar a crescut din nou, pen¬ 
tru a ajunge la 375 000, atunci cînd Basarabia şi Nordul Bucovinei au fost 
redobîndite în vara anului 1941. 

Situaţia evreilor se deteriora neîncetat, pe măsură ce România se apropia 
tot mai mult de Germania în vara anului 1940. Decizia cabinetului Gigurtu 

din 9 iulie de îndepărtare a tuturor evreilor din serviciile publice şi cea 
din 8 august privind redefinirea statutului legal al evreilor, acţiune care 
i-a lipsit pe aceştia în mod efectiv de drepturi politice şi civile, au fost o 
urmare directă a realinierii României în materie de politică externă, inter¬ 
venită în mai şi iunie 1940. 

Schimbări spectaculoase în statutul evreilor au avut loc după instituirea 
statului naţional-legionar. Atît Antonescu cît şi Garda de Fier doreau să 
românizeze economia. Garda de Fier, aşa cum am văzut, nu avea un plan 
coerent, dar a folosit ocazia pentru a da frîu liber violentului său anti¬ 
semitism. Pentru Antonescu, în schimb, românizarea era mijlocul de a 
atinge un scop mai înalt — crearea unei clase mijlocii puternice şi inde¬ 
pendente, care ar fi constituit coloana vertebrală, politică şi socială, a ţării. 
Fără nici o îndoială, ideea nu-i aparţinea. Ştefan Zeletin făcuse o eloc¬ 
ventă pledoarie pentru românizarea economiei şi pentru întărirea burghe¬ 
ziei pur româneşti în lucrarea sa Burghezia română . Hotărîrea Partidului 
Naţional Liberal din perioada interbelică, concretizată în formula „prin 
noi înşine 46 , exprima aceeaşi gîndire. Antonescu avea însă acum puterea 
de a acţiona. In septembrie 1940 a hotărît că venise vremea să-i înlăture 
pe evrei şi pe străini din structura economică a ţării şi să-i înlocuiască cu 
etnici români. O serie de decrete au expropriat proprietatea rurală evreiască 
(4 octombrie 1940), pădurile (17 noiembrie 1940), mijloacele de trans¬ 
port fluvial (4 decembrie 1940) şi proprietatea urbană (28 martie 1941). 
Această ultimă expropriere avea să se dovedească extrem de complexă, 
întrucît includea participări în societăţi şi companii, unde era adesea difi¬ 
cil să identifici deţinătorii individuali de acţiuni. Pe măsură ce acest vast 
program era pus în practică, devenea rapid evident că era mai curînd vorba 
de germanizare decît de românizarea capitalului şi a mijloacelor de pro¬ 
ducţie. Deţinătorii de proprietăţi şi acţiuni vindeau în disperare oricui dorea 
să cumpere, iar germanii s-au dovedit a fi unul dintre puţinele grupuri care, 
în toamna anului 1940, se puteau simţi în siguranţă în faţa exproprierilor 
arbitrare ale comisarilor legionari de românizare. Prăbuşirea economică 
generală pe care activităţile acestora ameninţau să o producă l-a deter¬ 
minat pe Antonescu, aşa cum am mai menţionat, să desfiinţeze aceste oficii, 
la 18 ianuarie 1941. Din acest moment, românizarea a devenit mai meto¬ 
dică şi mai ordonată. Caracteristic noii abordări, a fost treptata aplicare 
a decretului din 16 noiembrie 1940 privind românizarea personalului în 
sectorul particular, în industrie şi în alte organizaţii nonprofit, tuturor aces¬ 
tora cerîndu-li-se să-şi înlocuiască angajaţii evrei cu etnici români pînă 
la 31 decembrie 1941. Statisticile oficiale arată că numărul evreilor în aces¬ 
te întreprinderi a scăzut treptat, de la 28 225 în noiembrie 1940, la 16 292 

în decembrie 1941 şi, de la această dată, la 6 506 în martie 1943. Mai cre¬ 
dibile însă sînt rapoartele secrete, care apreciază numărul angajaţilor evrei 
la peste 21 000 în primăvara anului 1943. Ei au rămas pe locurile lor, 
întrucît erau esenţiali pentru funcţionarea eficientă a întreprinderilor res¬ 
pective. Şi în alte sectoare ale economiei românizarea pare să fi făcut doar 
progrese modeste. De exemplu, numărul întreprinderilor comerciale 
deţinute de evrei şi străini a scăzut de la 53 919 (38,3 la sută) în septembrie 
1940 la 41 640 (28,1 la sută) la 1 iunie 1943. 

Măsurile luate împotriva evreilor înainte de atacarea Uniunii Sovietice au 
fost în primul rînd de ordin economic, exceptînd actele violente comise de 
către legionari împotriva acestora ca indivizi. Dar, după 22 iunie 1941, politi¬ 
ca oficială a îmbrăcat forme şi mai ameninţătoare. 18 Un decret din 14 iulie 
1941, care a reiterat conţinutul unor legi anterioare, excluzîndu-i pe evrei 
de la serviciul militar, impunea obligativitatea muncii forţate bărbaţilor evrei, 
între 18-50 de ani, individual sau în grup, la discreţia Marelui Stat Major. 
Cei care aveau titluri universitare, ofiţerii activi sau în retragere, medicii şi 
tehnicienii erau scutiţi de muncă manuală, dar puteau fi mobilizaţi pentru 
practicarea profesiunilor lor oricînd era necesar. In 1943, au fost înregistrate 
101 334 astfel de persoane, dintre care 44 234 au îndeplinit diverse tipuri 
de muncă manuală, de obicei în batalioanele de muncă, iar 21 078 au fost 
„rechiziţionate 44 , pentru munci de birou în industrie şi comerţ. 

Deportarea evreilor a început după redobîndirea Nordului Bucovinei şi 
a Basarabiei. Numeroşi evrei, poate 130 000, fugiseră din aceste regiuni 
în Uniunea Sovietică, pe măsura înaintării armatelor române şi germane. 
Uciderea a cel puţin 4 000 de evrei la Iaşi şi în timpul deportării lor în 
Muntenia, la 28-30 iunie, de către trupele germane şi române, confirma 
temeiul fugii lor. îndată ce armata română a pus stăpînire pe Transnistria, 
autorităţile române au început să deporteze mase de evrei din Basarabia 
şi Nordul Bucovinei cît mai spre Răsărit posibil. Tratatul de la Tighina, 
din 30 august 1941, care recunoştea administraţia civilă română în 
Transnistria, specifica faptul că evreii trimişi acolo vor fi deţinuţi în la¬ 
găre de concentrare şi vor fi folosiţi drept unităţi de muncă. Probabil că 
nu mai puţin de 100 000 de evrei au fost deportaţi în Transnistria în anii 
1941-1943. Datorită unor condiţii cumplite, au murit cu miile. Altor atroci¬ 
tăţi le-au căzut victime mii de evrei l8a . 


18 în legătură cu politica guvernului român faţă de evrei, vezi Hillgruber, Hitler, 
pp. 236-246. O relatare mai sumbră, în Radu Ioanid, Evreii sub regimul Antonescu, 
Bucureşti, 1998, pp. 87-244. 

18a Relatarea cea mai detaliată se găseşte în Jean Ancei, Transnistria, 3 volume, 
Bucureşti, 1998. 

Regimul Antonescu, totuşi, nu a participat la deportarea în masă a 
evreilor, care fusese organizată de către oficialităţile naziste ca parte a 
planului Iui Hitler privind „soluţia fmală“ a problemei evreieşti în Europa. 
La început, regimul şi-a manifestat interesul faţă de acest proiect şi a căzut 
de acord ca, începînd cu septembrie 1942, evreii apţi de muncă din judeţele 
Arad şi Timişoara, în Banat, şi din judeţul Turda, în Transilvania, să poată 
fi ridicaţi şi trimişi la Lublin. Deportările par să fi început conform grafi¬ 
cului, dar curînd după aceea, în decembrie 1942, ele au fost oprite, în urma 
schimbării politicii guvernului faţă de evrei, în primul rînd ca efect al dete¬ 
riorării situaţiei militare pe Frontul de Răsărit după bătălia de la Stalingrad 
şi pe măsură ce s-au făcut tentative de a se ajunge la o înţelegere cu Aliaţii 
occidentali. 19 Dovada unei politici noi în privinţa evreilor a constituit-o 
propunerea lui Antonescu, din decembrie 1942, referitoare la organizarea 
emigrării a 80 000 de evrei români în Palestina. Dar un astfel de plan nu 
putea fi dus la îndeplinire, printre alte motive, din cauza temerilor ger- 

A 

mane de a nu-i supăra pe potenţialii aliaţi arabi din Orientul Mijlociu. In 
vara anului 1944, Antonescu decisese să-şi realizeze planul independent 
de dorinţele germane, dar în momentul acela prăbuşirea propriului său 
regim era iminentă. 

Problema cea mai urgentă de politică externă pentru guvernul român, 
între 1941 şi 1943, în afară de războiul de pe Frontul de Răsărit, era 
redobîndirea Nordului Transilvaniei. Atît Antonescu, cît şi conducătorii 
unguri au căutat sprijin german pentru revendicările lor, dar nici unul din¬ 
tre aceştia n-a primit cine ştie ce satisfacţie. Cu toate că Hitler dorea să 
împiedice ca, în situaţia militară disperată din Răsărit, contribuţia celor 
doi aliaţi ai săi să fie afectată de duşmănia nedisimulată, nu i-a displăcut 
cu totul să-i joace pe unul împotriva altuia, pentru a obţine din partea aces¬ 
tora angajări mai mari de trupe şi provizii suplimentare pentru front. 

Departe de a rezolva situaţia, Dictatul de la Viena exacerbase relaţiile 
dintre România şi Ungaria. Acesta nu a soluţionat problema naţională prin 
separarea tuturor maghiarilor de toţi românii. Aproximativ 1 150 000 pînă 
la 1 300 000 de români, sau 48 la sută pînă la peste 50 la sută din popu¬ 
laţia teritoriului cedat, în funcţie de provenienţa statisticilor, au rămas la 
nord de noua frontieră, în timp ce cca 500 000 de maghiari (după alte 
estimări ungare, cifra este de 800 000, iar după cele române cifra nu este 

19 Ezra Mendelsohn, The Jews ofEast Central Europe between the World Wars, 

_ ^ 

Bloomington, Indiana, 1983, pp. 210-211; In privinţa politicii lui Antonescu faţă 
de evrei, vezi Ioanid, Evreii , pp. 373-397. 

mai mare de 363 000) au continuat să locuiască la sudul acesteia. Res¬ 
tricţiile privind activităţile politice, impedimentele impuse educaţiei şi 
culturii în limba naţională şi discriminarea etnică în viaţa economică prac¬ 
ticată de ambele guverne au sporit înverşunarea părţilor. 

în tot timpul războiului, cele două guverne nu au reuşit în nici un fel 
să-şi rezolve diferendele. Cea mai serioasă tentativă de apropiere a sur¬ 
venit în primele şase luni ale anului 1943. Aceasta s-a datorat mai ales 
faptului că ambele părţi şi-au dat seama că Germania pierduse războiul 
şi că, în consecinţă, trebuiau să găsească o cale de ieşire din conflict, înainte 
ca ţările lor să devină teatru de război. Ambele au încercat să evite catas¬ 
trofa unei ocupaţii sovietice, plasîndu-se sub protecţia Aliaţilor occiden¬ 
tali. Iniţiativa de-a lungul tuturor negocierilor i-a revenit lui Mihai Anto- 
nescu. El nu a pierdut nici un moment din vedere că Ungaria ar putea să 
încerce să pună mîna pe restul Transilvaniei, în timp ce grosul armatei 
române era concentrat pe Frontul de Răsărit. Ca urmare a propunerii lui 
Ion Antonescu din 6 ianuarie, cu privire la convorbiri între cele două ţări, 
negocieri delicate duse în ciuda avertismentelor date de către Hitler ambe¬ 
lor părţi, confirmînd că ştia ce se punea la cale, au dus la o întîlnire între 
Miklos Bânffy, fost ministru de Externe ungar, şi George Mironescu, fost 
prim-ministru român, la Bucureşti, la 9 iunie. Discuţiile lor au debutat 
prost. Mironescu a denunţat ca intolerabilă ocuparea în continuare de 
către Ungaria a unui teritoriu românesc cu o populaţie de 1 400 000 de 
români, iar Bânffy a replicat sec că nu venise să discute probleme te¬ 
ritoriale, întrucît guvernul său considera rezolvată problema Nordului 
Transilvaniei. Cu toate acestea, românii păreau doritori să accepte pro¬ 
punerea lui Bânffy, potrivit căreia cele două ţări urmau să abandoneze 
Axa în acelaşi timp, dar au respins cea de a doua propunere a sa, şi anume 
ca statu-quoul în Transilvania să fie menţinut pînă după încheierea 
războiului, cînd Marile Puteri vor adopta o decizie finală. Românilor li 
se părea că guvernul ungar intenţiona să nu renunţe la Nordul Tran¬ 
silvaniei sub nici un motiv, în speranţa că Aliaţii vor putea fi convinşi 
să ratifice stăpînirea sa asupra Transilvaniei. Delegaţia română şi Iuliu 
Maniu, cu care Bânffy s-a întîlnit la 23 iunie, au exprimat cu claritate 
că nu vor recunoaşte niciodată legalitatea Dictatului de la Viena. Inca¬ 
pabile să ajungă la un compromis, cele două părţi au rupt negocierile 
şi au permis evenimentelor să-şi urmeze cursul. 20 

20 A. Simion, Preliminarii , pp. 296-307; Daniel Csatâri, Dans la tourmente: Les 
relations hungaro-roumaines de 1940 ă 1945, Budapesta, 1974, pp. 220-224. 

1NFRINGEREA 

Dezastrul de la Stalingrad a fost un moment de răscruce în relaţiile din¬ 
tre România şi Germania. Convins că Germania nu mai putea cîştiga acum 
războiul, Antonescu şi-a îndreptat toate eforturile către apărarea României 
de „marele pericol 14 de la Răsărit. Acesta, la urma urmelor, fusese motivul 
său de căpătîi atunci cînd a pornit la război împotriva Uniunii Sovietice. 
Astfel, în ciuda încordării crescînde în relaţiile cu Germania, pe măsură 
ce forţele sovietice înaintau fără încetare spre Apus, politica sa a vădit o 
continuitate remarcabilă. El a menţinut alianţa cu Germania şi a contribuit, 
ca de obicei, cu oameni şi tehnică de luptă, la efortul de război al aces¬ 
teia, dar, în acelaşi timp, a căutat să cîştige înţelegerea Aliaţilor occidentali 
pentru „poziţia grea 11 a României. 

Tensiunea dintre România şi Germania din perioada imediat următoare 
Stalingradului s-a putut vedea la întîlnirea dintre Antonescu şi Hitler de 
la Rastenburg, din 10-12 ianuarie 1943. Problemele economice s-au dove¬ 
dit cele mai dificile. 21 Oficialităţile germane se plîngeau că România nu-şi 
îndeplinea obligaţiile de a livra cantităţile satisfăcătoare de petrol, evo- 
cînd un declin al acestora de la 3,9 la 3,3 milioane tone şi o creştere de 
25 la sută a consumurilor româneşti. Mihai Antonescu, care era princi¬ 
palul negociator român în probleme economice, a ridicat chestiunea plă¬ 
ţilor germane pentru petrol şi alimente, pe care le-a considerat insuficiente 
pentru prevenirea unei prăbuşiri a economiei româneşti. Pentru a întări 
moneda românească şi a ţine inflaţia sub control, el a cerut ca plata să se 
facă în aur. Impasul a fost înlăturat de către Hitler, care, din cauza situ¬ 
aţiei economice disperate a Germaniei, era nevoit să facă unele concesii 
românilor. Protocolul semnat la 11 ianuarie obliga Germania să livreze 
echipament militar suficient pentru a se reface armata română, la nivelul 
a 19 divizii, pînă în februarie 1944, jumătate din contravaloarea acestor 
livrări trebuind să fie achitată imediat (sub formă de petrol şi alimente), 
cealaltă jumătate, fără dobîndă, după război. Germania a fost de acord, 
de asemenea, să transfere 30 de tone de aur Băncii Naţionale a României 
şi să faciliteze achiziţionarea de către aceasta a unei cantităţi de valută 
liber-convertibilă. In ceea ce o priveşte. România s-a angajat să mărească 
la 4 milioane de tone cantitatea de petrol livrată Germaniei şi Italiei în 
1943, prin deschiderea de noi cîmpuri petrolifere şi prin reducerea dras¬ 
tică a consumului intern, şi să plătească un miliard de lei pentru întreţinerea 
forţelor germane staţionate pe teritoriul României. Hitler şi Antonescu s-au 

21 A. Simion, Preliminarii, pp. 242-250. 

întîlnit din nou, trei luni mai tîrziu, la Klessheim, în zilele de 12-13 aprilie. 
N-a fost o ocazie fericită. Nevoia urgentă de oameni şi petrol manifes¬ 
tată de gazdele sale i-au întărit lui Antonescu convingerea că războiul în 
Răsărit fusese pierdut. Mai mult decît atît, discuţiile de mare strategie au 
fost punctate de Hitler cu acuzaţii de trădare, îndreptate atît împotriva lui 
Mihai Antonescu, care nu efectuase această călătorie, cît şi împotriva lui 
luliu Maniu, date fiind eforturile acestora de a stabili contacte cu Aliaţii 
occidentali. Antonescu l-a apărat energic pe cel ce era mîna sa dreaptă, 
dar, simţind nevoia de a-1 linişti pe Hitler, a căzut de acord să-i dea o 
„vacanţă 44 pentru a-şi reveni din „extenuare 44 . Antonescu a expediat acti¬ 
vităţile lui Maniu drept neimportante şi a refuzat să-l aresteze. De fapt, 
el aproba iniţiativele amîndurora şi a cerut lui Hitler să pună cît mai curînd 
capăt războiului împotriva puterilor occidentale, pentru a-şi concentra toate 
resursele disponibile împotriva Uniunii Sovietice. Dar argumentele sale 
n-au avut nici cel mai mic efect şi s-a găsit repetînd asigurările anterioare 
că România va sta alături de Germania pînă la capăt. 

Cu toate acestea, Antonescu l-a încurajat pe secundantul său, Mihai Anto¬ 
nescu, să continue contactele cu Aliaţii occidentali şi să le atragă atenţia 
asupra pericolului pe care îl reprezenta Uniunea Sovietică pentru întrea¬ 
ga Europă, nu numai pentru Răsărit. Amîndoi Antoneştii (şi covîrşitoarea 
majoritate a politicienilor români şi a opiniei publice) nu priviseră nici¬ 
odată Marea Britanie şi Statele Unite ca inamici. 

Mihai Antonescu a abordat mai întîi Italia. 22 In toamna anului 1942, el 
a avut convorbiri frecvente cu ministrul italian Renato Bova Scoppa, cu 
privire la o abordare comună italo-română a Aliaţilor occidentali în legă- 

A 

tură cu o pace separată. In ianuarie 1943, Bova Scoppa a prezentat ideile 
lui Antonescu ministrului de Externe Ciano, convins, la rîndul lui, că 
războiul era pierdut. Cînd a abordat subiectul cu Mussolini, Ciano a fost 

A 

respins categoric. In mai, după vacanţa sa diplomatică, Mihai Antonescu 
şi-a continuat iniţiativa italiană, insistînd pe lîngă Bova Scoppa în legă¬ 
tură cu formarea unei „Antante Mediteraneene 44 , condusă de Italia şi Ro¬ 
mânia, ca mijloc de impunere a unei independenţe faţă de Germania. 
Antonescu credea că Hitler era atît de obsedat de ruşi, încît va sacrifica 
totul în încercarea sa zadarnică de a-i înfrînge. La 1 iulie, în timpul unei 
vizite în Italia, el a discutat cu Mussolini planul său ca Italia să înceapă 
negocierile cu Marea Britanie şi Statele Unite pentru o pace separată. De 
data aceasta, Mussolini s-a arătat interesat, dar a sugerat să se mai aştepte 


22 Renato Bova Scoppa, Colloqui con due dittatori. Roma, 1949, pp. 69-118. 

pînă cînd situaţia militară din Mediterana se va îmbunătăţi. După răstur¬ 
narea lui Mussolini, la 25 iulie, Antonescu a încercat să stîmească intere¬ 
sul noului guvern italian pentru planul său, dar acesta din urmă a preferat 
să acţioneze de unul singur şi a încheiat un armistiţiu cu Aliaţii la 3 sep¬ 
tembrie. 

a 

Intre vara anului 1943 şi primăvara anului 1944, armatele germane au 
fost împinse neîncetat înapoi către frontierele României. Cea mai impor¬ 
tantă operaţiune, în care au fost angajate trupele române, a fost apărarea 
Crimeii, unde şapte divizii, în retragere de la capul de pod Kuban, au luat 
poziţie alături de cinci divizii germane. Aceste forţe rămăseseră izolate 
de Armata 6 germană în Ucraina la sfîrşitul lui octombrie 1943. în aprilie 
1944 a început ofensiva sovietică de recucerire a Crimeii. Copleşite de 
efectivele şi cantitatea tehnicii de luptă superioare ale sovieticilor, ultimele 
forţe germane şi române au fost evacuate din Sevastopol la 10-13 mai. 
Aproximativ 150 000 din cei 230 000 ostaşi angajaţi în bătălia Crimeii 
au fost evacuaţi, în special pe mare, către porturile româneşti Constanţa 

A 

şi Sulina. In acel moment, linia frontului atinsese teritoriul românesc, întru- 
cît trupele sovietice trecuseră Prutul în aprilie. 

A 

In primăvara anului 1944, alţi factori politici din România se alăturaseră 
efortului de a scoate ţara din război. Figura-cheie era Iuliu Maniu, recunos¬ 
cut pe scară largă ca lider al opoziţiei democratice faţă de dictatura lui 

A 

Antonescu. Intre noiembrie 1942 şi martie 1943 el a trimis un val de mesaje 
guvernului britanic, prin varii canale, inclusiv diplomaţi elveţieni şi turci, 
în care explica rolul României în război şi aspiraţiile ei. Maniu insista 
asupra faptului că opinia publică din România se împotrivise continuării 
războiului împotriva Uniunii Sovietice dincolo de Nistru şi că acum nu 
încerca decît să apere integritatea teritorială a ţării, inclusiv Nordul Tran¬ 
silvaniei. El susţinea că românii nutreau aceleaşi idealuri ca şi „puterile 
anglo-saxone“, dar că nu puteau să acţioneze în concordanţă cu adevăratele 
lor convingeri, dat fiind că ţara lor era efectiv ocupată de către armata 
germană. Maniu a respins propunerile aliate de declanşare a unei acţiuni 
militare împotriva Axei, ca mijloc de urgentare a retragerii României din 
război, subliniind că, în absenţa armatei române, care se afla pe front, ger¬ 
manii aveau forţa militară necesară să răstoarne guvernul şi să reinstaleze 
regimul legionar, o situaţie care ar fi pus capăt oricărei opoziţii demo¬ 
cratice. Cu toate acestea, afirma că „starea de spirit" generală era pregătită 
pentru o acţiune favorabilă cauzei aliate şi nu avea nici un dubiu că putea 
fi atrasă de partea acesteia şi armata română; cu toate acestea, susţinea 
el, toată lumea avea reţineri atîta timp cît guvernele britanic şi american 

nu vor fi garantat integritatea teritorială a ţării. 23 Din toate aceste comu¬ 
nicări reieşea în mod evident că Maniu, asemenea lui Mihai Antonescu 
şi, în general, politicienilor români, considera Uniunea Sovietică drept prin¬ 
cipala ameninţare la adresa independenţei României şi vedea în Occident 
singura speranţă de evitare a unei catastrofe. 

Răspunsul iniţial din partea Marii Britanii a fost dezamăgitor. In ianua¬ 
rie 1943, Foreign Office l-a informat pe Maniu că frontierele postbelice 
ale României vor fi trasate în conformitate cu Carta Atlanticului şi cu 
recunoaşterea britanică a intereselor de securitate ale Uniunii Sovietice 
în privinţa frontierei vestice a acesteia. Se înţelegea clar că România nu 
putea spera să se rezume doar la Aliaţii occidentali şi că trebuia să ajungă, 

A 

de asemenea, la o înţelegere cu Uniunea Sovietică. In legătură cu o altă 
chestiune teritorială vitală — Nordul Transilvaniei —, Foreign Office a 
exprimat opinia că, după război. Dictatul de la Viena va fi anulat şi regiunea 


_ A 

respectivă va fi restituită României. In martie 1943, ca răspuns la mesajele 
urgente primite din partea lui Maniu, reprezentanţii britanici la Istanbul 
l-au informat pe acesta că guvernele britanic şi american apreciau poziţia 
specială a României, dar nu puteau să-şi asume angajamente înainte de 
a fi ajuns la o înţelegere cu Uniunea Sovietică în privinţa României. Cu 
toate acestea, continua nota, ambasadorii britanic şi american la Moscova 
primiseră instrucţiuni să abordeze cu guvernul sovietic subiectul ieşirii 
României din război, Maniu urmînd să fie informat asupra rezultatelor 
acestor convorbiri în timp util. 

La început, guvernul sovietic a manifestat doar un interes moderat în 
a trata cu opoziţia democratică din România. Atunci cînd ambasadorul 
britanic la Moscova, Sir Archibald Clark-Kerr, s-a oferit să pună autorităţile 
sovietice în contact cu Maniu, Molotov a replicat că o asemenea acţiune 
ar fi prematură, dar a sugerat ca britanicii să urmeze această deschidere, 
întrucît Maniu şi partizanii săi erau singura opoziţie serioasă în România. 
Dar nici Maniu n-a arătat interes în a trata cu Uniunea Sovietică, atîta vreme 
cît Aliaţii occidentali nu erau pregătiţi să garanteze că România nu va cădea 


sub dominaţia sovietică. In august 1943, el a reiterat disponibilitatea de 
a negocia cu Marea Britanie şi Statele Unite, dar nu cu „Rusia“. 

Maniu şi Constantin Brătianu n-au făcut nici un secret din opoziţia lor 
faţă de continuarea de către Antonescu a războiului alături de Germania. 
In trei memorii adresate acestuia în primăvara şi vara anului 1943, ei au 


23 P. D. Quinlan, Clash over Romania, Los Angeles, 1977, pp. 82-85; Direcţia 
Generală a Arhivelor Statului, 23 august 1944: Documente , I, Bucureşti, 1984, 
pp. 526-528: Notă a Serviciului Special de Informaţii din 20 aprilie 1943. 

protestat viguros împotriva „nebuniei“ trimiterii suplimentare de trupe 
româneşti dincolo de Nistru pentru a lupta în „războiul Germaniei 64 . 24 Ei 
au atras atenţia asupra faptului că România avea propriile ei probleme, 
grave, de rezolvat cu Ungaria. In loc să trimită ultimele rezerve de tineret 
să fie „măcinaţi 44 în bătălii departe de casă, ei au cerut o cruţare a resurselor 
umane pentru a apăra graniţele etnice ale ţării. Maniu şi Brătianu au denun¬ 
ţat de asemenea „atitudinea ostilă 44 pe care regimul Antonescu o adop¬ 
tase faţă de „marile democraţii anglo-americane... aliaţii noştri naturali 44 
al căror ajutor fusese decisiv în constituirea României Mari. Ei au încheiat 
această serie de memorii la 12 august cu un apel din partea întregii naţi¬ 
uni pentru a opri lupta şi a retrage armata în cadrul frontierelor ţării, în 
scopul de a evita „gravele primejdii 44 la care sînt expuse interesele naţionale. 

Răspunsul lui Antonescu sugerează cît de puţin înclinat era acesta să 
schimbe cursul. 25 Tonul său era tăios. El a reamintit lui Maniu şi Brătianu 
gravele împrejurări în care se afla ţara atunci cînd şi-a asumat puterea în 
1940 şi, acuzîndu-i de o parte de răspundere pentru acea „situaţie tra¬ 
gică 44 , le-a negat orice drept de a vorbi în numele opiniei publice sau al 
armatei. El a respins fără ezitare principala lor cerere de a ieşi din război 
şi de a aduce trupele în ţară, atrăgînd atenţia asupra faptului că drasticele 
contramăsuri ale germanilor ar fi putut conduce la distrugerea armatei şi 
subjugarea ţării. Recunoaşterea de către el a dependenţei aproape totale 
faţă de Germania adeverea, astfel, argumentul formulat de către Maniu 
faţă de Aliaţi privind condiţiile speciale ale României. Dacă ar fi provo¬ 
cată — avertiza Antonescu —, Germania ar pune mîna pur şi simplu pe 

grînele şi petrolul românesc, în loc de a plăti pentru ele, şi ar da Sudul 

_ /\ 

Transilvaniei Ungariei, iar Dobrogea Bulgariei. In ciuda atacurilor for¬ 
mulate la adresa celor doi lideri politici, ca şi a faptului că ştia de con¬ 
tactele lui Maniu cu britanicii, Antonescu nu a făcut nici o mişcare pen¬ 
tru a-i aresta. De fapt, el le-a asigurat protecţia sa, care i-a permis lui Maniu 
să-şi continue activităţile. 

Atît Maniu, cît şi Mihai Antonescu au realizat acum contacte indirecte 
cu guvernul sovietic, dar principalul lor scop era mai curînd acela de a 
testa atitudinea acestuia din urmă faţă de România decît de a negocia, 
întrucît mai sperau încă să capituleze faţă de Aliaţii occidentali. Maniu 


24 A. Simion, Preliminarii , pp. 311-314; Memoriile erau datate 20 aprilie, 10 
iulie şi 12 august 1943; Pentru textele acestor schimburi de mesaje pe durata a mai 
mult de trei ani, vezi Ion Calafeteanu (ed.), Iuliu Maniu-Ion Antonescu. Opinii şi 

confruntări politice, 1940-1944, Cluj-Napoca, 1994. 

- 5 A. Simion, Preliminarii , pp. 316-319. 

i-a solicitat ajutorul lui Edvard BeneS, şeful guvernului cehoslovac în exil, 
de la Londra, pentru a prezenta guvernului sovietic cazul României. Benes 
a avut convorbiri cu Molotov şi Stalin, la Moscova, între 14 şi 18 decem¬ 
brie 1943, în cursul cărora acesta din urmă a fost aparent de acord că 
regimul Antonescu, mai curînd decît poporul român, trebuia făcut respon¬ 
sabil pentru atacarea Uniunii Sovietice, manifestîndu-se deopotrivă favo¬ 
rabil României în raport cu Ungaria în rezolvarea problemei Transilvaniei. 

Un alt canal românesc spre Moscova trecea prin Stockholm, unde mi¬ 
nistrul român, Frederic Nanu, purtase convorbiri, în decembrie 1943 şi ia¬ 
nuarie 1944, cu oficiali ai Legaţiei sovietice, asupra interesului exprimat 
de către „unele cercuri" din România (evident, Mihai Antonescu) de a nego¬ 
cia o ieşire din război. 26 In februarie Nanu a informat Bucureştii că guver¬ 
nul sovietic promisese să respecte suveranitatea şi independenţa României 
şi să o ajute să redobîndească Transilvania dacă abandona războiul; Mihai 
Antonescu însă n-a dat nici un fel de răspuns, întrucît considera că România 

A 

este mai în siguranţă dacă tratează cu Occidentul. In convorbirile sale de 
la Madrid cu ambasadorul american în Spania a fost încurajat să creadă 
că acestea ar putea conduce la o pace separată cu Aliaţii occidentali. In 
acelaşi timp, chiar s-a gîndit să încredinţeze opoziţiei democratice asumarea 
negocierilor de pace, în speranţa că Maniu şi colaboratorii săi ar putea 
obţine condiţii mai bune decît dictatura antonesciană. 27 

La vremea aceea Maniu şi Ion Antonescu erau deja angajaţi într-o nouă 
iniţiativă de pace cu Marea Britanie şi Statele Unite. La sfîrşitul anului 
1943, Aliaţii occidentali acceptaseră propunerea lui Maniu ca un 
reprezentant al opoziţiei să fie trimis să negocieze direct cu puterile occi¬ 
dentale. Maniu şi colaboratorii săi au căzut de acord ca prinţul Barbu Ştir- 
bey — care condusese, pentru cîteva săptămîni, în 1927, un cabinet de 
tranziţie — să fie intermediarul lor şi, în consecinţă, în februarie 1944, 
l-au expediat la Cairo, sediul Comandamentului Aliat pentru Orientul 
Mijlociu. 28 La prima sa întîlnire cu reprezentanţii celor trei Aliaţi, la 17 
martie, a declarat că toţi factorii din România — Guvernul, Regele şi 
Opoziţia — doreau să treacă de partea cealaltă. Ştirbey avea siguranţa că 
Antonescu era gata să ia o astfel de măsură, pentru că ştia că războiul e 
pierdut, dar credea, în acelaşi timp, că Maniu ar putea organiza o lovitură 


26 F. C. Nanu, „The First Soviet Double Cross“ în Journal of Central European 
Ajfairs, 12/3, 1952, pp. 236-258. 

27 Ibidem , p. 245. 

28 O analiză bine documentată poate fi găsită în Gheorghe Buzatu, Din istoria 
secretă a celui de-al doilea război mondial , I, Bucureşti, pp. 245-282. 

de stat dacă Aliaţii o doreau, cu condiţia să fie respectate independenţa 
ţării şi drepturile teritoriale şi să i se recunoască statutul de cobeligerant. 
Întrebat ce înţelege prin drepturi teritoriale, el a specificat retroceda¬ 
rea Nordului Transilvaniei şi stabilirea viitorului Basarabiei prin plebiscit. 
Cei trei reprezentanţi aliaţi nu şi-au luat nici un fel de angajamente, dar 
au exprimat clar că prima condiţie pentru orice înţelegere era capitularea 
necondiţionată. 

O examinare susţinută a „chestiunii româneşti 14 , cum a ajuns să i se 
spună, se desfăşura acum în cele trei capitale aliate. Molotov a acordat 
puţină importanţă declaraţiilor lui Ştirbey, întrucît se îndoia că Maniu i 
se opunea cu adevărat lui Antonescu şi că acesta din urmă avea vreo intenţie 
de a ieşi din război. Diplomaţii americani şi britanici, pe de altă parte, 
erau înclinaţi să dea curs iniţiativei lui Ştirbey şi erau doritori să asigure 
păstrarea independenţei României şi să examineze cu grijă chestiunea 
graniţelor ei postbelice (un plebiscit pentru teritoriul dintre Prut şi Nistru 
părea rezonabil, dar Transilvania era o problemă prea complexă pentru a 
suporta un comentariu imediat), dar nici Departamentul de Stat, nici 
Foreign Office nu erau pregătite să facă vreo mişcare înainte ca „ruşii" 
să-şi fi făcut cunoscute părerile. 

Intre timp, apropierea rapidă a armatelor sovietice şi ocuparea Unga¬ 
riei de către armata germană, la 19 martie, alarmaseră puternic cercurile 
politice de la Bucureşti. La 21 martie, Mihai Antonescu îi va expedia un 
mesaj urgent lui Ştirbey, la Cairo, prin ministrul român de la Ankara, cerîn- 
du-i să afle reacţia Aliaţilor faţă de evenimentele din Ungaria şi dacă 
România putea conta pe sprijin militar şi politic aliat în cazul unei acţi¬ 
uni germane similare împotriva României. Răspunsul a venit pe data de 
22 martie din partea generalului Henry M. Wilson, comandant al Forţelor 
Aliate din Mediterana, care, în lipsă de timp, nu s-a consultat cu colegii 
săi american şi sovietic. El s-a exprimat fără echivoc. A cerut guvernu¬ 
lui român să capituleze imediat şi să nu opună nici un fel de rezistenţă 
trupelor sovietice în înaintare. A avertizat că România avea acum un ultim 
prilej de a contribui Ia înfrîngerea Germaniei şi că acele condiţii de pace 
ce i se vor impune vor fi determinate în mare măsură de propriile sale 
eforturi în beneficiul cauzei aliate. 29 O săptămînă mai tîrziu, Wilson îi va 
trimite alt mesaj lui Mihai Antonescu, în care adăuga condiţiilor deja ex- 

A _ 

primate necesitatea unor contacte directe între Antonescu şi înaltul Co- 


29 Foreign Relations of the United States (de aici înainte FRUS) 1944 , IV, 
Washington, 1966, pp. 154-155: ambasadorul SUA pe lîngă guvernul iugoslav în 
exil către secretarul de stat, 24 martie 1944. 

mandament Sovietic, pentru a stabili cooperarea între armatele română 
şi sovietică împotriva germanilor. La 2 aprilie. Wilson îi scria lui Maniu 
punînd aceleaşi condiţii pentru un armistiţiu. El cerea deopotrivă răstur¬ 
narea imediată a regimului Antonescu, pornind de la ideea că acesta nu 
va rupe niciodată cu Germania din propria-i voinţă. 30 Nici Antonescu, nici 
Maniu nu au răspuns, dat fiind că propunerile lui Wilson erau lipsite de 
orice fel de garanţii, pe care aceştia le considerau esenţiale pentru păs¬ 
trarea statului român. Acum ei nu-şi mai puteau face nici un fel de iluzii 
în legătură cu o pace separată cu Marea Britanie şi Statele Unite sau să 
aibă vreun dubiu privind rolul major pe care avea să-l aibă Uniunea So¬ 
vietică în hotărîrea viitorului României. 

Ion Antonescu a continuat să coopereze cu Germania în ciuda evidenţei 
crescînde a unei catastrofe militare, pentru că, aşa cum îi explicase ante¬ 
rior lui Maniu, nu vedea nici o alternativă viabilă. Cu toate că dorea cu 
orice preţ să evite subjugarea ţării faţă de Uniunea Sovietică, acesta se 
confrunta cu ameninţarea iminentă a unui regim legionaro-german, care, 
în mod sigur, avea să desăvîrşească distrugerea suprastructurii politice şi 
a economiei ţării şi să o lase la discreţia „altora“. Un astfel de pericol nu 
era nicidecum imaginar, pentru că, la 26 ianuarie 1944, Hitler ordonase 
să înceapă pregătirile pentru ocuparea României („Margareta II“) în cazul 
unei lovituri antigermane. Dar tensiunea din relaţiile româno-germane a 
slăbit în urma unui nou acord economic, încheiat la 9 februarie, şi, în spe¬ 
cial, în urma angajamentelor reînnoite de sprijin, luate de Antonescu la 
întîlnirea sa cu Hitler din 28 februarie. în aceeaşi zi, de fapt, reînnoin- 
du-şi, după cîte se pare, încrederea în Antonescu, Hitler a ordonat între¬ 
ruperea pregătirilor pentru „Margareta II“. 

Antonescu s-a întîlnit cu Hitler din nou, la 23-24 martie. Principala lor 
preocupare a fost cum să mobilizeze toate efectivele şi tehnica de luptă 
disponibile pentru „războiul total“, după cum se exprima Hitler în războiul 
împotriva Uniunii Sovietice. Antonescu a făcut cunoscută din nou disponi¬ 
bilitatea sa de a colabora, dar a pus două condiţii: garanţii germane împotri¬ 
va unei acţiuni ungare în Sudul Transilvaniei şi echipament german supli¬ 
mentar pentru armata română. Hitler a răspuns prompt că prima condiţie 

fusese îndeplinită, prin ocuparea Ungariei de către armata germană, şi că 

* 

dăduse deja instrucţiuni înaltului Comandament să sporească transpor¬ 
turile de armament către România. Dar Hitler îşi dădea seama că doar cu 
promisiuni nu se putea asigura loialitatea României. De aceea, l-a infor¬ 
mat pe Antonescu că Germania nu mai recunoştea validitatea Dictatului 


30 Alexandre Cretzianu, The Lost Opportunity , Londra, 1957, pp. 131-133. 

de la Viena şi a promis că va ordona curînd trupelor ungare să evacueze 
Nordul Transilvaniei. Antonescu nu a făcut nici un comentariu, dar cînd 
a propus să li se permită celor 200 000 de refugiaţi români în Sudul Transil¬ 
vaniei să se întoarcă acasă, Hitler n-a dat nici un răspuns. 

Cu aceeaşi ocazie, Mihai Antonescu şi Ribbentrop au discutat posibi¬ 
litatea unei păci separate cu puterile apusene. Antonescu credea că ar putea 
fi realizat un compromis între Marea Britanie şi Germania, dar Ribben¬ 
trop a respins termenul ca „utopic“ şi chiar „periculos", date fiind efectele 
pe care asemenea propuneri de pace le-ar avea asupra moralului trupelor 
germane şi române. Pentru aceleaşi raţiuni, el a obiectat faţă de misiunea 
lui Ştirbey la Cairo, despre care, spre surpriza lui Antonescu, era infor¬ 
mat în detaliu. 

Negocierile de la Cairo între Ştirbey şi Aliaţi au ajuns la un moment 
critic în aprilie. Uniunea Sovietică şi-a asumat un rol mai activ, dat fiind 

A 

că armatele sale ajunseseră la Prut. In scopul de a grăbi capitularea Româ¬ 
niei, Molotov a anunţat. Ia 2 aprilie, că Uniunea Sovietică nu caută să 
dobîndească vreo parte din teritoriul românesc sau să schimbe ordinea 
socială a ţării. 31 La data de 12 aprilie, reprezentantul sovietic la Cairo i-a 
prezentat lui Ştirbey condiţiile minimale de armistiţiu ale ţării sale, care 
fuseseră formulate în consultare cu guvernele britanic şi american. Acestea 
au fost comunicate lui Ion Antonescu şi Maniu, via Ankara, şi presupuneau 
ruperea completă cu Germania şi lupta comună a armatei române şi a celor 
aliate împotriva Germaniei; restabilirea frontierei ruso-române din 22 iunie 
1941; plata de despăgubiri faţă de Uniunea Sovietică; eliberarea tuturor 
prizonierilor de război aliaţi; deplasarea nestînjenită a Armatei Roşii pe 
teritoriul românesc; anularea Dictatului de la Viena şi sprijin sovietic pen¬ 
tru revenirea Nordului Transilvaniei la România. 

Reacţia la Bucureşti a fost amestecată. La 19 aprilie Maniu a răspuns 
formulînd contrapropuneri. Evident, avînd puţină încredere în promisiu¬ 
nile sovietice de respectare a suveranităţii româneşti, el a acceptat pro¬ 
punerea de încheiere a unui armistiţiu, dar a cerut ca nici unor trupe străine 
(prin aceasta el înţelegea sovietice) să nu Ii se permită să intre în ţară dacă 
nu li se va cere acest lucru. Din dorinţa de a evita ocupaţia sovietică, el 
ceruse Comandamentului Aliat din Orientul Mijlociu să trimită în România 
două divizii aeropurtate. La 21 aprilie, Aliaţii au respins alte negocieri şi 
au cerut o acceptare sau o respingere clară a termenilor armistiţiului. După 
ce alte cîteva încercări de îndulcire a condiţiilor ultimatului aliat au eşuat, 


31 FRUS, 1944, IV, pp. 165-166: Ambasada Uniunii Sovietice către Departamentul 
de Stat. 

Maniu a acceptat, la 10 iunie, fără entuziasm, un armistiţiu pe baza celor 
şase puncte din 12 aprilie. Dar chiar şi acum, în loc de a-i contacta pe 
ruşi direct, el a preferat să acţioneze prin Cairo, pentru a se asigura că Marea 
Britanie şi Statele Unite erau asociate pe deplin în orice înţelegere. 

Guvernul Antonescu a respins net termenii aliaţi la 15 mai. Antoneştii 
i-au interpretat drept o capitulare faţă de Uniunea Sovietică şi nu aveau 
nici o îndoială că o asemenea acţiune punea în pericol însăşi existenţa 
ţării. Sperau, de asemenea, că o schimbare favorabilă a războiului putea 
aduce trupele apusene în România şi, de aceea, intenţionau să aştepte oricît 
de mult posibil înainte de a se angaja ei înşişi. Această tactică pare să fi 
orientat negocierile lui Mihai Antonescu cu diplomaţii sovietici la Stock- 
holm. Ele au fost reluate la sfîrşitul lunii mai, dar, la 11 iunie, Nanu a 
primit instrucţiuni să nu se angajeze prea mult, „ca nu cumva să fie com¬ 
promise alte posibilităţi 14 . „Alte posibilităţi 11 vizau încercările lui Mihai 
Antonescu de a încheia un armistiţiu cu Marea Britanie şi Statele Unite. 

Grupările politice din România opuse războiului şi dictaturii lui Anto¬ 
nescu au devenit din ce în ce mai îndrăzneţe în primăvara anului 1944. 
Necesitatea coordonării a condus Partidul National-Tărănesc, Partidul 
Naţional Liberal, Partidul Social-Democrat şi Partidul Comunist la crearea 
Blocului Naţional Democratic, la începutul lui iunie. Acesta a afirmat că 
obiectivele sale sînt imediata încheiere a unui armistiţiu cu Aliaţii; retra¬ 
gerea din Axă şi sprijin total pentru efortul de război al Aliaţilor; răsturna¬ 
rea dictaturii lui Antonescu şi înlocuirea ei cu un regim democratic. Blocul 
a făcut cunoscut, de asemenea, în mod clar că membrii săi, fiind de acord 
să acţioneze împreună pentru atingerea obiectivelor imediate, intenţionau 
să-şi menţină identitatea ideologică şi politică. Aşa cum s-a evidenţiat în 
negocierile dintre Maniu şi reprezentanţii comuniştilor, dedicate creării 
unui front comun împotriva lui Antonescu, negocieri care au început în 
toamna anului 1943, nici una dintre părţi nu credea în cealaltă. Maniu a 
ezitat să stabilească vreun acord cu comuniştii înainte de a obţine garanţii 
privind integritatea teritorială a României, aşa cum era ea înainte de 1940 
şi de a fi sigur că nici un guvern comunist, sprijinit de sovietici, nu va fi 
format pe teritoriul românesc, pe măsura înaintării Armatei Roşii. 32 

Maniu a trimis la Cairo un emisar special cu veşti privind formarea Blo¬ 
cului Naţional Democratic. I-a informat, de asemenea, pe Aliaţi că Blocul 
intenţiona să răstoarne dictatura lui Antonescu şi că el însuşi va forma 

32 23 august 1944... Documente , II, Bucureşti, 1984, pp. 275-279: Note ale 
Serviciului Special de Informaţii din 7 şi 9 iunie 1944, iar la pp. 285-290: Nota 
secretă a Ministerului Afacerilor Interne din 14 iunie 1944. 

un guvern, a cărui sarcină imediată va fi să declare armistiţiul şi să ducă 
la îndeplinire condiţiile aliate. Pentru a asigura succesul, a cerut brigăzi 
aeropurtate aliate şi atacuri aeriene asupra obiectivelor militare de impor¬ 
tanţă strategică din Ungaria şi Bulgaria pentru a-i împiedica pe germani 
să-şi consolideze poziţiile lor în România. Părea resemnat să coopereze 
cu forţele sovietice, promiţînd că generalul român care avea comanda pe 
Frontul de la Iaşi va asigura înaintarea lor rapidă pe teritoriul ţării, pînă 
la Bucureşti. Acest mesaj a fost transmis la 29 iunie, dar Maniu n-a pri¬ 
mit nici un răspuns, deşi s-a interesat în mod repetat de acesta, ultima oară 
la 19 august. 

Raţiunile tăcerii aliate aveau să reiasă mai tîrziu. Importante decizii afec- 
tînd dezvoltarea politică a României fuseseră adoptate în momentul în care 
mesajul lui Maniu a ajuns la Cairo. La mijlocul lunii mai 1944, guvernele 
britanic şi sovietic au fost de acord să împartă Europa de Sud-Est în zone 
militare operaţionale. Britanicii, care avuseseră iniţiativa, au propus ca 
Grecia să cadă în zona lor, iar România în zona sovietică. Apoi au între¬ 
bat guvernul american dacă ar putea accepta planul. înainte însă de a primi 
un răspuns, la 8 iunie, Churchill a propus ca Bulgaria să fie adăugată zo¬ 
nei sovietice, iar Iugoslavia zonei britanice. La 12 iunie, cu oarecare reţineri, 
Roosevelt a aprobat aranjamentul. Nici una dintre părţi nu intenţiona ca 
aceste aranjamente să constituie o delimitare finală a sferelor de influenţă, 
dar cursul ulterior al evenimentelor a plasat România în zona sovietică. 

Ultima întîlnire dintre Hitler şi Antonescu a avut loc la 5 august la Ras- 
tenburg. Ca de obicei, aceştia au acoperit o largă gamă de probleme, în 
mod special situaţia militară pe Frontul de Răsărit (Hitler promisese noi 
divizii germane, bine echipate) şi problemele economice româno-germane 
(nu s-a ajuns la nici un fel de decizii), dar chestiunea principală pentru 
Hitler era acum dacă România şi Antonescu însuşi vor sta alături de Ger¬ 
mania „pînă Ia capăt“. Antonescu a răspuns punînd trei întrebări: poate 
Germania să ţină Frontul de Sud împotriva unei ofensive sovietice majore? 
Poate Germania să pună capăt raidurilor aeriene aliate asupra rafinăriilor 
româneşti şi a căilor de comunicaţii, atacuri care au fost declanşate la 
începutul lui aprilie? Cum va acţiona Germania în cazul în care Turcia 
va deschide Strîmtorile navelor de război aliate? Hitler nu a dat nici un 
răspuns şi discuţia s-a orientat spre subiecte secundare. Cei doi dictatori 
s-au despărţit nerezolvînd nimic. La Bucureşti, Antonescu nu a luat nici 
o măsură pentru a întrerupe legăturile României cu Germania. Mai spera 
încă să convingă puterile apusene să protejeze România de înaintarea so¬ 
vietică în Europa. Întrucît ajunsese să considere războiul împotriva Uniunii 

Sovietice ca o luptă de apărare a civilizaţiei europene, Antonescu credea 
că Occidentul va vedea că erau puse în joc propriile sale interese. 

Masiva ofensivă sovietică pe frontul românesc a început la 20 august. 
Armata Roşie a străpuns poziţiile defensive în mai multe locuri. Situaţia 
în jurul laşilor era deosebit de critică. Rezistenţa forţelor germane a fost 
de departe mai susţinută decît a unităţilor româneşti, multe dintre aces¬ 
tea pur şi simplu destrămîndu-se. La 22 august, Antonescu a vizitat state 
majore de front şi a recunoscut imediat gravitatea situaţiei. Dacă trupele 
sovietice străpungeau linia defensivă Focşani-Galaţi între Carpaţi şi Dunăre, 
în sudul Moldovei, atunci era sigur că soarta României va fi pecetluită 
„pentru vecie“. Informaţiile privind înaintarea sovieticilor de-a lungul 
întregului front l-au convins în cele din urmă că nu exista nici o speranţă 
de a stăvili valul. S-a întors rapid la Bucureşti pentru a-1 informa pe Rege. 

Desfăşurarea rapidă a evenimentelor, în special colapsul de pe front, 
au surprins opoziţia democrată. Cu toate că discuţiile cu Blocul Naţional 
Democratic, în legătură cu caracterul şi componenţa unui nou guvern şi 
cu aspectele militare ale proiectatei lovituri de stat, au continuat pînă la 
20 august, nu fusese stabilită încă o dată pentru răsturnarea lui Antonescu. 
Ofensiva sovietică a făcut imperativă adoptarea unei hotărîri. Maniu şi 
Brătianu, în cooperare strânsă cu Regele Mihai, ca principali organizatori 
ai loviturii 33 , au căzut de acord ca ziua de 26 august să fie data acesteia, 
dar, atunci cînd au aflat că Antonescu va pleca pe front în ziua de 24 august, 

A 

au schimbat această dată pentru 23 august. In după-amiaza zilei respec¬ 
tive, Regele l-a invitat pe Antonescu la Palat. Atunci cînd acesta a refuzat 
să accepte un armistiţiu imediat, Regele a ordonat arestarea sa şi a lui Mihai 
Antonescu, care îl însoţea. Alţi colaboratori apropiaţi ai lui Antonescu au 
fost convocaţi la Palat, pentru un presupus Consiliu de Coroană, şi au fost, 
de asemenea, arestaţi. După aceea, exercitîndu-şi prerogativele consti¬ 
tuţionale, Regele l-a numit prim-ministru pe generalul Constantin Să- 
nătescu (1885-1947), unul dintre comandanţii armatei, care sprijinise 
planul Blocului Naţional Democratic de răsturnare a lui Antonescu. La rîn- 
dul său, Sănătescu a numit prin decret pe membrii guvernului. Compus în 
principal din militari, acesta îi includea, de asemenea, pe Maniu, Brătianu, 
Constantin Titel Petrescu, conducătorul Partidului Social-Democrat şi 


33 Istoriografia românească de dinainte de 1989 a acordat Partidului Comunist 
Român un rol hotărîtor în organizarea şi realizarea răsturnării regimului Antonescu. 
Una dintre ultimele asemenea prezentări, publicată înainte de răsturnarea regimu¬ 
lui comunist în decembrie 1989, este cuprinsă în Comisia Română de Istorie Militară, 
România în anii celui de-al doilea război mondial, II, Bucureşti, 1989, pp. 61-79. 



570 


ROMÂNIA, 1866-1947 


Lucreţiu Pătrăşcanu, reprezentînd Partidul Comunist, ca miniştri fără porto¬ 
foliu, a căror sarcină urma să fie aceea de a asigura orientarea politică a 
noului guvern ca reprezentanţi ai Blocului Naţional Democratic. La orele 
22, pe data de 23 august, s-a radiodifuzat proclamaţia Regelui către Ţară, 
anunţînd ruperea relaţiilor diplomatice cu Germania şi armistiţiul cu Naţiu¬ 
nile Unite. El a declarat că România s-a alăturat Aliaţilor, împotriva Axei, 
şi că-şi va mobiliza toate forţele pentru eliberarea Nordului Transilvaniei. 
Sănătescu a dat instrucţiuni emisarilor români de la Cairo să accepte un 
armistiţiu pe baza condiţiilor aliate din 12 aprilie. 

Reprezentanţii diplomatici şi militari germani din România au fost luaţi 
pe nepregătite de spectaculoasa întorsătură a evenimentelor. Deşi un număr 
de ofiţeri, printre care generalul Hans Friessner, comandantul armatelor 
germane de pe Frontul românesc, a cerut insistent o imediată evacuare a 
tuturor forţelor germane din România spre teritoriul controlat de către 
trupele ungare, unde s-ar fi putut stabili o nouă linie defensivă, Hitler i-a 
ordonat să ocupe Bucureştii şi să instaleze un nou guvern, condus de un 
general progerman. Tentativa a eşuat. Comandanţii germani aveau prea 
puţine trupe disponibile pentru a înfrînge o armată şi un popor care voiau 
să schimbe cursul. La 28 august, trupele române eliminaseră ameninţarea 
germană asupra Bucureştilor şi la 31 august forţele germane se aflau în 

A 

retragere în întreaga ţară. In aceeaşi zi, Armata Roşie a ocupat Bucureştii. 
O nouă eră în istoria României era pe cale să înceapă. 

Instituţiile şi spiritul care guvernaseră evoluţia ţării de la mijlocul seco¬ 
lului al XlX-lea îi aduseseră pe români mai aproape de Europa. In viaţa 
politică, guvernarea parlamentară le-a servit drept model, chiar dacă, prac¬ 
tic, uneori nu a fost la înălţimea idealului; economia, încet, dar nu mai 
puţin hotărît, s-a îndreptat către sistemul capitalist antreprenorial şi ori¬ 
entat către piaţă; structura socială a dobîndit treptat un model occiden¬ 
tal, care s-a manifestat prin predominaţia clasei mijlocii în viaţa politică 
şi economică interbelică; majoritatea intelectualilor şi a oamenilor poli¬ 
tici nu au şovăit în credinţa că erau o parte a Europei. însuşi procesul edi¬ 
ficării naţionale — crearea României Mari şi apărarea acesteia — a fost 
în esenţă un fenomen european. 

Începînd cu 1944, această Românie avea să fie înlocuită de o alta. După 
răsturnarea dictaturii lui Antonescu, cursul dezvoltării ţării s-a îndepăr¬ 
tat brusc de Europa, orientîndu-se spre Răsărit. Ocupaţia de către Armata 
Sovietică şi rapida aducere a Partidului Comunist la putere de către auto¬ 
rităţile sovietice au dus la desfiinţarea structurilor existente şi la înecarea 
afinităţilor intelectuale şi spirituale cu Occidentul într-un etos străin. în 
viaţa politică, un autoritarism fără precedent a luat locul unui experiment 
secular de democraţie parlamentară; în viaţa economică, o planificare şi 
o conducere centralizată rigidă au înlocuit amestecul liber de întreprindere 
particulară şi coordonare de către stat; în privinţa gîndirii şi a spiritului, 
intelectualii au fost obligaţi să-şi înhame talentele la căruţa creării „noii 
societăţi". 


GUVERNUL PROVIZORIU 

Cea mai presantă sarcină a guvernului Sănătescu a fost aceea de a-şi 
stabiliza relaţiile cu Aliaţii şi, în primul rînd, cu Uniunea Sovietică. Armata 
Roşie se revărsa în România, comandanţii sovietici tratau ţara ca un teritoriu 
cucerit şi nu păreau dispuşi să discute direct cu guvernul de la Bucureşti, 

pe care, de înţeles, îl considerau a fi inamic. Presat de Iuliu Maniu şi 
Constantin Brătianu, care erau foarte interesaţi să pună capăt amestecu¬ 
lui ofiţerilor sovietici în probleme civile şi să-i ţină în afara zonelor neocu¬ 
pate de Armata Roşie, Sănătescu şi-a concentrat toate eforturile spre a 
încheia o convenţie de armistiţiu cît mai curînd posibil. Guvernul so¬ 
vietic a fost neobişnuit de receptiv faţă de această idee, întrucît era dor¬ 
nic să-şi asigure liniile de comunicaţie cu frontul din Transilvania şi 
Ungaria, spre nord, şi cu Balcanii, spre sud, pe de o parte, şi să implice 
total în acţiune „efectivele şi resursele 11 româneşti, pe de altă parte. La 
27 august, Molotov i-a informat pe ambasadorii american şi britanic acre¬ 
ditaţi la Moscova că era gata să negocieze direct cu reprezentanţii români. 
La 29 august, o delegaţie română, condusă de comunistul Lucreţiu Pătrăş- 
canu, din care făcea parte Ghiţă Popp, secretarul general al Partidului 
Naţional-Ţărănesc, reprezentîndu-1 pe Maniu, şi Barbu Ştirbey, care zburase 
spre casă de la Cairo spre a se alătura delegaţiei, a părăsit Bucureştii plecînd 
spre Moscova. 

Proiectul armistiţiului, redactat de către oficiali sovietici, a fost comu¬ 
nicat guvernelor american şi britanic la 31 august. Era evident pentru aces¬ 
tea că Uniunea Sovietică privea România ca o ţară cucerită. Acestea au 
obiectat în mod special faţă de prevederea că Înaltul Comandament Sovietic 
în România va supraveghea singur îndeplinirea condiţiilor armistiţiului. 
La cererea expresă a britanicilor şi a americanilor, Molotov şi-a modificat 
întrucîtva poziţia. A fost de acord cu crearea unei Comisii Aliate de Control 
pentru România, care să includă reprezentanţi americani şi britanici, dar 
a afirmat clar că înaltul Comandament Sovietic îşi va rezerva pentru sine 
toate deciziile importante privind România. A lăsat, de asemenea, să se 
înţeleagă că reprezentanţilor occidentali nu li se va permite să trateze direct 
cu guvernul român, ci doar prin intermediul autorităţilor sovietice. 1 

Delegaţia română a primit proiectul la 10 septembrie şi a făcut efor¬ 
turi deosebite pentru a obţine o uşurare a condiţiilor de armistiţiu. Era în 
special preocupată să obţină o recunoaştere a calităţii de cobeligerant a 
României în războiul împotriva Germaniei, să stabilească limite precise 
perioadei de ocupaţie sovietică, să acorde autorităţilor române o mai mare 
latitudine în problemele administraţiei interne, în special în privinţa si¬ 
guranţei şi poliţiei, şi să-şi asigure un angajament din partea Aliaţilor privind 
restituirea întregii Transilvanii României. Molotov, care îndeplinea funcţia 
de preşedinte general al celor trei delegaţii aliate, a permis românilor să-şi 

1 FRUS , 1944, IV, Washington, 1966, p. 223: Averell Hairiman către secretarul 
de stat, 6 septembrie 1944. 

prezinte cazul într-o oarecare măsură, dar a refuzat să fie atras într-o dis¬ 
cuţie asupra condiţiilor de armistiţiu şi, atunci cînd i se părea că s-a chel¬ 
tuit suficient timp cu un anume punct, trecea brusc la următorul. Ori de 
cîte ori românii au obiectat faţă de procedurile arbitrare, acesta le reamintea 
fără ocoliş că luptaseră alături de Germania pînă în vara anului 1944 şi 
că părăsiseră războiul doar atunci cînd au fost confruntaţi cu o înfrîngere 
zdrobitoare. El a respins fără nici un fel de discuţii orice modificare privind 
controlul militar sovietic existent asupra României. 2 

Armistiţiul a fost semnat la 12 septembrie şi, în esenţă, detalia doar 
condiţiile menţionate în timpul negocierilor de la Cairo. Acesta impunea 
guvernului român să se alăture efortului de război aliat, cu cel puţin 
douăsprezece divizii de infanterie, pe deplin echipate; să acorde liberă miş¬ 
care forţelor aliate pe teritoriul său; să asigure fondurile şi proviziile în 
mod regulat în sprijinul operaţiunilor militare aliate împotriva Germaniei 
şi Ungariei. România şi-a asumat povara unor reparaţii însumînd 300 mi¬ 
lioane de dolari, plătibili Uniunii Sovietice, pentru pierderile înregistrate 
în timpul operaţiilor militare desfăşurate pe teritoriul acesteia şi de a îna¬ 
poia toate bunurile luate de pe teritoriul său. Singurul lucru bun pentru 
România a fost abrogarea Dictatului de la Viena şi restituirea către aceas¬ 
ta a Nordului Transilvaniei, deşi o hotărîre finală în privinţa teritoriului 
era rezervată Conferinţei generale de Pace de după război. 

Delegaţia a părăsit Moscova cu sentimentul că România, una peste alta, 
fusese tratată cu blîndeţe. Dar acasă, liderii partidelor politice democrate 
erau profund îngrijoraţi de felul în care autorităţile sovietice de ocupaţie 
aveau să interpreteze şi să ducă la îndeplinire condiţiile armistiţiului. 
Preocupările lor în această direcţie erau împărtăşite de Averell Harriman, 
ambasadorul american la Moscova, care participase la negocierile de ar¬ 
mistiţiu şi conferise cu membrii delegaţiei române. Acesta nu avea nici 
un fel de îndoială că armistiţiul dăduse Uniunii Sovietice controlul politic 
şi economic integral asupra României, cel puţin pînă la încheierea unui 
tratat de pace final. 

Campania împotriva forţelor germane şi ungare aflate în nordul şi estul 
Carpaţilor a reprezentat, în toamna anului 1944, preocuparea principală 
a sovieticilor. Trupele române, numărînd aproape 385 000 de oameni, au 
fost concentrate pentru campanie cu o remarcabilă rapiditate şi fără nici 
o semnificativă dezertare în rîndurile corpului ofiţeresc, spre marea sur¬ 
priză a comandanţilor germani, care contaseră pînă atunci pe continuarea 


2 Ibidem, IV, pp. 232, 235: Harriman către secretarul de stat, 14 şi 15 septem¬ 
brie 1944. 



574 


ROMANIA, 1866-1947 


sprijinului militar al României, pentru a opri înaintarea Armatei Roşii. 
Perspectiva redobîndirii Nordului Transilvaniei, care răspundea senti¬ 
mentului naţional al armatei, şi relativa indulgenţă a comandanţilor sovie¬ 
tici în colaborarea cu unităţile române au făcut posibilă rapida lor trecere 
de la calitatea de aliat la aceea de inamic al Germaniei. O înaintare ger¬ 
mană şi ungară în Sudul Transilvaniei, în primele două săptămîni ale lunii 
septembrie, menită să asigure trecătorile Carpaţilor, a fost oprită, şi la 20 
septembrie a început o ofensivă majoră a armatelor sovietice şi române. 
Inamicul a fost incapabil să păstreze linia sa defensivă de-a lungul 
Mureşului, străpunsă în Banat la 5 octombrie. O dată deschis drumul spre 
marea Cîmpie ungară, a urmat o retragere generală germană şi ungară din 
Transilvania, la 25 octombrie întreg teritoriul românesc de dinainte de 
război fiind redobîndit. Pierderile româneşti în bătălia pentru Transilvania 
fuseseră substanţiale, aproximativ 50 000 de morţi şi răniţi. 

A 

In ciuda cooperării pe cîmpul de luptă, guvernul Sănătescu şi autorităţile 
sovietice de ocupaţie se aflau într-un permanent dezacord. Intrucît Armata 
Roşie a ocupat largi zone ale ţării, ce fuseseră desemnate drept „zone mi¬ 
litare de operaţii“, şi intrucît comandanţii Armatei Sovietice numiseră cu 
de la sine putere oficialităţile locale, guvernului român i-a fost aproape 
imposibil să stabilească o administraţie normală şi să îndeplinească poli¬ 
tica sa în afara Bucureştilor. Atît ministerele din Capitală, cît şi administraţia 
din provincie au fost obligate să suporte permanent intruziuni din partea 
sovieticilor în rezolvarea treburilor lor. De exemplu, la începutul lunii 
octombrie, preşedintele sovietic al Comisiei Aliate de Control a înmînat 
guvernului o listă de 47 de persoane, inclusiv miniştrii în funcţie ai 
Economiei şi Educaţiei, care fuseseră denunţaţi drept „criminali de război“ 
şi a căror arestare era cerută imediat. Mai tîrziu, la 13 octombrie, cînd o 
demonstraţie organizată la Bucureşti de către Partidul Naţional-Ţărănesc 
a dus la lupte de stradă cu comuniştii, acesta a denunţat-o ca antisovie- 
tică, interzicînd o altă demonstraţie programată pentru 15 octombrie. A 
dispus pentru acelaşi motiv încetarea apariţiei ziarului Universul, cotidia¬ 
nul prooccidental de mare tiraj. Cu toate că interdicţia privind demonstraţia 
a fost ridicată şi cu toate că Universului i s-a permis să-şi reia apaiţia, 
cîteva zile mai tîrziu, aceste incidente erau de rău augur pentru forţele 
politice democratice din România. Dispreţul autorităţilor sovietice faţă 
de România şi faţă de instituţiile ei a fost demonstrat de către Andrei Vîşin- 
ski, adjunctul ministrului de Externe sovietic, al cărui stil diplomatic de-a 
lungul şederii sale în Bucureşti, în noiembrie, pentru a supraveghea deplina 
executare a condiţiilor de armistiţiu, a fost caracterizat de oficialităţile 

române drept „negociere prin ultimatum". Reparaţiile au devenit o proble¬ 
mă foarte delicată. Ruşii erau angajaţi în scoaterea din ţară cu toptanul a 
„capturilor de război", în special echipament industrial, feroviar, vehicule 
de toate felurile, şi dădeau foarte vag socoteală în legătură cu ceea ce cărau 
în afară. Metoda de evaluare a reparaţiilor a constituit, de asemenea, obiect 
de dispută. Guvernul român a insistat ca valoarea acestora să se bazeze 
pe preţurile mondiale curente, dar autorităţile sovietice au preferat anul 
1938 drept an de referinţă pentru a calcula mărimea lor, întrucît suma pe 
care România era obligată să o plătească ar fi crescut astfel de trei ori. 
Vîşinski i-a avertizat pe români să accepte poziţia sovietică în termen de 
două zile, căci, în caz contrar, ar fi refuzat să discute orice alt aspect al 
armistiţiului. 3 Guvernul Sănătescu n-a avut altă alegere decît aceea de a 
accepta. 

A 

In confruntarea cu Uniunea Sovietică, guvernul român a rămas practic 
singur. Aliaţii occidentali, într-adevăr, cedaseră iniţiativa Uniunii Sovietice, 
în privinţa chestiunilor româneşti, drept rezultat al aşa-numitului acord de 
procentaj al lui Churchill cu Stalin din octombrie. Cu această ocazie, el oferise 
Uniunii Sovietice o preponderenţă de 90 la sută în România, în schimbul 
a 90 la sută pentru britanici în Grecia şi 50 la sută-50 la sută în Iugoslavia. 
Nu a contat că Statele Unite nu au fost parte la această înţelegere sau că 
Roosevelt a insistat să se păstreze deplina libertate de acţiune în regiune. 

A 

In cele din urmă, masiva prezenţă a autorităţilor de ocupaţie sovietice a deter¬ 
minat direcţia în care s-a înscris dezvoltarea politică a României. O dovadă 
izbitoare a preponderenţei sovietice a fost neputinţa Comisiei Aliate de 
Control. Nici măcar la sfîrşitul lui noiembrie, aceasta nu fusese formal con- 

A 

stituită. înaltul Comandament Sovietic pur şi simplu dădea instrucţiuni guver¬ 
nului român în numele Comisiei. Puterile occidentale au împărţit astfel 
responsabilitatea pentru consecinţele acestor acte, dar nu au avut nici un 
rol în formularea instrucţiunilor. Preşedintele sovietic privea Comisia Aliată 
de Control drept un instrument pentru aplicarea politicii sovietice şi îi trata 
pe colegii occidentali ca simpli observatori. 4 Totuşi, guvernele american şi 
britanic au preferat să nu facă o problemă din Comisie, atîta vreme cît 
războiul împotriva Germaniei era în plină desfăşurare. 

A 

In politica internă românească, septembrie şi octombrie au fost pentru 
principalele partide politice o perioadă de mobilizare. Toate suferiseră o 
dislocare a activităţilor lor normale în timpul dictaturilor lui Carol şi 

3 Ibidem, IV, p. 269: Berry, reprezentantul Statelor Unite în România, către se¬ 
cretarul de stat, 29 noiembrie 1944. 

4 Ibidem, IV, pp. 275-277: Berry către secretarul de stat, 4 decembrie 1944. 

Antonescu, iar acum, după şase ani, îşi concentrau toate eforturile în direcţia 
refacerii organizaţiilor locale şi naţionale şi a creşterii componenţei nume- 

A 

rice. In acest proces, coaliţia care a dus la îndeplinire răsturnarea lui Anto¬ 
nescu la 23 august, Blocul Naţional Democratic, s-a dezintegrat sub pre¬ 
siunea unor ambiţii politice concurente. 

Din cele patru partide componente ale Blocului, Partidul Comunist era 
cel mai slab. In timpul războiului, membrii acestuia se reduseseră, proba¬ 
bil, la 1 000, iar majoritatea conducătorilor săi, înainte de lovitura de stat 

A 

din august, se aflaseră în închisoare. In zilele de crepuscul ale dictaturii 
lui Antonescu, cîţiva dintre aceştia, printre care merită amintit Gheorghe 
Gheorghiu-Dej, care fusese închis din 1933 datorită rolului său în greva 
muncitorilor de la căile ferate, au scăpat din lagăr sau au fost eliberaţi. 
Acestora li s-au alăturat alţi comunişti români, care trăiseră mulţi ani la 
Moscova, printre aceştia Ana Pauker, care a sosit la Bucureşti în ariergar- 

r\ 

da Armatei Roşii, lntrucît comuniştii autohtoni şi aşa-numiţii „moscoviţi" 
se străduiau să refacă partidul, aceştia au beneficiat enorm de prezenţa 
autorităţilor sovietice de ocupaţie şi de sprijinul diplomatic al Moscovei. 

A 

In decurs de o săptămînă de la răsturnarea Iui Antonescu, Comitetul Central 
al Partidului Comunist din România şi-a făcut cunoscută intenţia de a 
transforma Blocul Naţional Democratic într-o organizaţie de masă şi a 
adresat muncitorilor chemarea de a constitui propriile lor comitete politice 
sub egida Blocului. Acesta s-a dovedit folositor comuniştilor ca umbrelă 
politică, atîta vreme cît propriul lor partid era slab şi dezorganizat. Dar 
aceştia au făcut cunoscut în mod clar că nu mai considerau Blocul un instru¬ 
ment adecvat pentru atingerea obiectivelor lor. Dar nu spuneau nimic 

A 

despre schimbarea structurii economice şi sociale a ţării. In schimb, sub¬ 
liniau necesitatea ca toate forţele „democratice" să colaboreze pentru a 
cîştiga războiul şi pentru „curăţirea" ţării de „rămăşiţele" fascismului. 5 Ca 
o manifestare de solidaritate cu partenerii lor din Bloc, ei s-au alăturat 
unei demonstraţii antifasciste de masă, la 6 septembrie, în ziua în care se 
împlineau patru ani de la instalarea regimului antonesciano-legionar. Dar 
această acţiune s-a dovedit a fi ultima expresie publică importantă a unităţii 
lor de parteneri în acest bloc. 

Liderii comunişti au petrecut luna următoare concepînd un nou plan 
de acţiune şi punînd bazele unui nou front politic, mai potrivit obiectivelor 
lor decît Blocul. Programul pe care l-au elaborat nu era încă o expresie 
a unor scopuri exclusiv comuniste, dar era redactat în termeni suficient 


5 Mihai Fătu, Alianţe politice ale Partidului Comunist Român, 1944-1947, Cluj- 
Napoca, 1979, pp. 121-125. 

de largi pentru a-şi atrage, una peste alta, sprijinul tuturor straturilor soci¬ 
etăţii. Principalul său scop a fost acela de a servi drept manifest al noii 
coaliţii a partidelor şi grupărilor de stingă, angajate să realizeze o schim¬ 
bare imediată, larg cuprinzătoare, în plan economic şi social. Comuniştii 
au exercitat o enormă presiune asupra Partidului Social-Democrat, pen¬ 
tru a-1 determina să se alăture coaliţiei, cu scopul de a spori propria lor 
influenţă asupra mişcării muncitoreşti. Dorinţa lor de a coopera la o aseme¬ 
nea scară largă a reflectat slăbiciunea organizatorică de care partidul făcea 
în continuare dovadă şi lipsa sprijinului de masă. 

Partidul Naţional-Ţărănesc şi Partidul Naţional Liberal, care aveau să 
fie cunoscute de-a lungul acestei perioade ca „partide istorice 44 , au acţio¬ 
nat din greu să-şi revitalizeze organizaţiile lor din Bucureşti şi din provin¬ 
cie. La 31 august, o săptămînă de la răsturnarea lui Antonescu, Maniu a 
trimis o circulară tuturor organizaţiilor Partidului Naţional-Ţărănesc, schi- 
ţînd procedurile de reluare a activităţii. Le-a cerut expres liderilor de la 
toate nivelurile —judeţ, oraş, sat — să redea cadrelor şi organizaţiilor par¬ 
tidului deplină vigoare, cît mai curînd posibil, dar el i-a exclus temporar 
pe acei membri ai partidului care se alăturaseră fără aprobare Frontului 
Renaşterii Naţionale sau Partidului Naţiunii create de Carol al Il-lea. Şase 
săptămîni mai tîrziu, la 16 octombrie, Maniu şi Ion Mihalache au anunţat 
noul program al partidului. In aproape toate privinţele, acesta rămînea cre¬ 
dincios vechilor teze economice şi sociale ale ţărăniştilor şi ideii statului 
ţărănesc elaborate în perioada interbelică. Programul se ocupa pe larg de 
caracterul aparte al proprietăţii rurale, care, insista acesta, trebuia să aparţină 
celor care o lucrează. 6 Mihalache a reiterat toate aceste principii cîteva 
săptămîni mai tîrziu, cînd a declarat că partidul va susţine drepturile de 
proprietate particulară şi că nu are nici o intenţie să răstoarne structura 

A 

socială existentă a satului. In toate aceste declaraţii era evident că modelul 
social şi economic pe care el şi partidul său îl aveau în vedere era pro¬ 
prietatea de mărime mijlocie, pe care ţărăniştii o priviseră în mod tradiţio¬ 
nal drept o caracteristică a agriculturilor modeme din Europa Occidentală, 
şi care sperau să permită dezvoltarea şi prosperarea în România a unei 
clase mijlocii întreprinzătoare şi cu spirit civic. „Gospodăria familială 44 
a rămas astfel unitatea economică ideală a acestora, pe care o defineau 
ca o proprietate de maximum 100 ha şi pe care, din punctul lor de vedere, o 
familie tipică putea, probabil, angajînd mînă de lucru sezonieră, să o cultive 
în mod profitabil. Pentru a-şi atinge obiectivele, ei aprobau exproprierea 

6 Mihai Fătu, Sfîrşit fără glorie. Bucureşti, 1972, pp. 127-129. 

a ce mai rămăsese din marile proprietăţi. Au reafirmat, de asemenea, 
încrederea lor în cooperative, drept cele mai potrivite forme de organi¬ 
zare economică pentru ţărănime. Chiar şi vechile rezerve ţărăniste în pri¬ 
vinţa industrializării continuau să figureze în programul partidului. Acesta 
sublinia avantajele „industriei ţărăneşti 11 , ca un mijloc de a asigura locuri 
de muncă populaţiei rurale excedentare, dar spunea puţin despre încura¬ 
jarea marii industrii, aşa cum propusese Virgil Madgearu în 1940, rezumîn- 
du-se la o pledoarie pentru naţionalizarea acelora încă în funcţie. Astfel, 
Partidul Naţional-Ţărănesc continua să vadă destinul ţării strîns legat de 
agricultură, dar nu avea nici o îndoială că cel mai bun mijloc de a resta¬ 
bili sănătatea economică a ţării rezidă în restabilirea cît mai curînd posibil 
a relaţiilor comerciale şi financiare cu Occidentul. Cît priveşte muncitorii 
urbani, naţional-ţărăniştii au promis să sprijine dreptul lor de a forma sindi¬ 
cate, pentru a-şi apăra interesele profesionale, dar s-au opus implicării 
directe a organizaţiilor muncitoreşti în viaţa politică. Aşa cum sublinia 
Mihalache, sindicatele tindeau spre o „dictatură 14 în viaţa publică; el afir¬ 
ma fără nici un echivoc că o dictatură a proletariatului, în special, venea 
total în contradicţie cu respectul partidului său pentru democraţie şi pen¬ 
tru libertatea de gîndire şi de expresie. Avîndu-i în mod clar în vedere pe 
comunişti, el nega ideea că bunăstarea generală ar putea fi asigurată prin 

abolirea libertăţilor individuale. 7 

* 

Spre deosebire de naţional-ţărănişti, liberalii se aflau într-o stare de mar¬ 
cată dezorientare în toamna anului 1944. Multe dintre organizaţiile din 
provincie ale partidului erau lipsite de conducători şi pradă fracţionismu- 
lui. Situaţia din Bucureşti nu era aproape deloc mai bună. Constantin 
Brătianu, preşedinte al partidului din 1933, era mai puţin energic decît 
Maniu şi Mihalache în refacerea maşinăriei partidului. Cu toate că a tri¬ 
mis directive organizaţiilor locale ale partidului, cerîndu-le intensificarea 
activităţii, nu pare să fi avut loc nici un fel de adunare generală a condu¬ 
cătorilor la nivel judeţean în vederea formulării politicii partidului. N-a 
fost elaborat nici un program cuprinzător, ca acela al Partidului Naţio- 

_ A 

nal-Ţărănesc. In schimb, Brătianu şi alţi lideri au dat publicităţii o declara¬ 
ţie generală potrivit căreia partidul va rămîne credincios principiilor sale 
tradiţionale şi va apăra drepturile civile şi politice ale tuturor cetăţenilor. 

A A 

In dezvoltarea economică, liberalii acordau prioritate industrializării. In 
măsura în care ei înşişi erau preocupaţi de agricultură, recomandau refor¬ 
ma agrară, dar cereau ca ea să fie limitată la acele regiuni unde pămîn- 

7 Ion Mihalache, Lămurirea programului Partidului Naţional-Ţărănesc , Bucu¬ 
reşti, 1944, pp. 21-24. 

tul arabil se afla din abundenţă, respingînd exproprierea sau alte măsuri 
care ar fi dezorganizat producţia în vremuri atît de critice. 

Cea mai dăunătoare problemă internă ce confrunta Partidul Liberal era 
prăpastia dintre organizaţiile tradiţionale ale partidului şi facţiunea Tătă¬ 
rescu, care a luat fiinţă în timpul domniei lui Carol al Il-lea. Aceasta a 
împiedicat revitalizarea partidului, mai ales în Muntenia, unde nici o fac¬ 
ţiune nu putea învinge. Numeroase încercări de reconciliere au eşuat. O 
profundă antipatie personală separa familia Brătianu de Tătărescu. Aceasta 
fusese provocată în primul rînd de ambiţiile politice prost ascunse ale celui 
din urmă, ca şi de disponibilitatea acestuia de a sacrifica principiile de 

A 

dragul puterii, aşa cum o demonstrase în timpul domniei lui Carol. In lunile 
următoare loviturii de stat, deosebirile de vederi în privinţa politicii şi tac¬ 
ticilor au despărţit şi mai mult cele două părţi. La mijlocul lunii decem¬ 
brie, Tătărescu a procedat la o ruptură completă, prin formarea Partidului 
Naţional Liberal disident. La 19 decembrie, el a anunţat programul aces¬ 
tuia. A asociat noul partid cu „stînga", un termen care, după cum a expli¬ 
cat el, voia să însemne că acesta va servi interesele „claselor producă¬ 
toare" — ţărani, muncitori urbani, burghezia mică şi mijlocie a oraşelor 
şi a satelor şi intelectuali. Maselor de ţărani le promitea pămînt, care urma 
să le fie atribuit pe diverse căi, inclusiv prin exproprierea marilor pro¬ 
prietăţi, iar muncitorilor urbani le promitea numeroase avantaje economice 
şi sociale, în special un salariu minim şi o mai echitabilă repartiţie a veni¬ 
tului naţional, pentru a preîntîmpina ca un număr mic de persoane să de¬ 
vină „superbogaţi" pe seama maselor muncitoare. Prin asemenea promi¬ 
siuni, Tătărescu spera să se plaseze între cele două partide istorice, aflate 
la centru, şi comunişti, situaţi la extrema stîngă. Strategia sa a fost aceeaşi 
în domeniul politicii externe. Manifestînd o previziune neobişnuită, el a 
insistat pentru încheierea unui tratat de asistenţă mutuală şi „prietenie 
veşnică" cu Uniunea Sovietică, dar a lăsat de asemenea uşile deschise pen¬ 
tru reluarea legăturilor tradiţionale ale României cu Occidentul. 8 

La mijlocul lunii octombrie, noua coaliţie politică promovată de către 

A 

Partidul Comunist se constituise în Frontul Naţional Democrat. In afara 
comuniştilor, în componenţa sa intrau Partidul Social-Democrat; Frontul 
Plugarilor; Uniunea Patrioţilor, care fusese creată în 1942, în principal 
de către intelectualii de stînga ce se opuneau dictaturii lui Antonescu şi 
se pronunţau pentru o pace separată cu Aliaţii; Apărarea Patriotică, o orga¬ 
nizaţie de masă, creată în 1940, din iniţiativa Partidului Comunist; Uni¬ 
unea Muncitorilor Maghiari din România (Româniai Magyar Dolgozok 

8 Mihai Fătu, SJîrşit, pp. 137-140. 

Szovetsege), o organizaţie politică de stînga, înfiinţată în 1934 la Tîrgu 
Mureş. Programul Frontului evita retorica revoluţiei sociale. Era desti¬ 
nat să capaciteze pe scară largă organizaţiile democratice şi persoanele 
care nu doreau reîntoarcerea la sistemul social şi la politica anilor inter- 

A _ 

belici. In politica externă, Frontul susţinea mobilizarea tuturor resurselor 
umane şi materiale pentru continuarea războiului împotriva Germaniei şi 
încetarea politicii de ostilitate faţă de Uniunea Sovietică. Pe plan intern, 
milita pentru crearea unui nou sistem politic, fundamentat pe o extindere 
cît mai mare a drepturilor civile şi a libertăţilor politice, inclusiv pentru 
o nouă lege electorală, acordînd drept de vot tuturor cetăţenilor în vîrstă 
de peste 18 ani. Se adresa în special celor mai sărace pături ale ţărănimii, 
cerînd o amplă reformă agrară şi împroprietărirea ţăranilor, care aveau 
foarte puţin pămînt sau deloc şi căuta sprijin printre micii producători din 
zonele urbane şi rurale, promiţîndu-le credite în condiţii avantajoase. 

Frontul Naţional Democrat s-a născut oficial la 12 octombrie. In aceeaşi 
zi, el a invitat Partidul Naţional-Ţărănesc şi Partidul Naţional Liberal să 
i se alăture, dar Maniu şi Brătianu au refuzat net. Două zile mai tîrziu, 
Pătrăşcanu şi Titel Petrescu i-au informat că partidele lor părăseau Blocul 
Naţional Democratic, act ce punea capăt coaliţiei care răstumase regimul 
de dictatură al lui Antonescu şi armistiţiului politic stînjenitor pe care îl 
patronase. 

Pentru moment, Frontul rămînea o coaliţie lipsită de coeziune, întrucît 
Partidul Social-Democrat şi Frontul Plugarilor, cele două componente prin¬ 
cipale ale sale, în afara Partidului Comunist, îşi menţineau independenţa. 
Social-democraţii, de exemplu, erau în favoarea naţionalizării mijloacelor 
de producţie, se pronunţau pentru lichidarea tuturor formelor de exploa¬ 
tare economică şi pentru crearea unei societăţi bazate pe egalitatea tutu¬ 
ror membrilor săi, dar erau hotărîţi să realizeze aceste scopuri prin mijloace 
democratice şi paşnice. Frontul Plugarilor a dovedit o vitalitate considera¬ 
bilă şi, cel puţin în toamna anului 1944 şi în primăvara anului următor, 
a fost în măsură să-şi extindă rapid organizaţiile sale în ţară. 

Constituirea Frontului Naţional Democrat a precipitat criza în interi¬ 
orul guvernului Sănătescu. Acesta nu primise niciodată mai mult decît un 
sprijin simbolic din partea comuniştilor, care îl considerau, pe bună drep¬ 
tate, drept un instrument al celor două partide istorice şi al Regelui. Au 
atacat constant guvernul în presa lor şi în adunările publice, din ce în ce 
mai puternic, în septembrie şi la începutul lui octombrie. La 16 octombrie 
comuniştii şi social-democraţii au părăsit guvernul, iar la 18 octombrie 
Consiliul Naţional al Frontului a cerut formarea unui nou guvern, con- 

dus de Petru Groza, preşedintele Frontului Plugarilor. Naţional-ţărăniştii 
şi liberalii au respins ideea, dar, la 4 noiembrie, cabinetul a fost remani¬ 
at. Naţional-ţărăniştii şi liberalii aveau zece portofolii în cabinet, iar Frontul 
şapte, Groza fiind vicepremier, Gheorghe Gheorghiu-Dej, şeful Partidului 
Comunist, fiind ministru al Comunicaţiilor, iar Pătrăşcanu, ministru de 
Justiţie. Reprezentarea formală a Frontului în cadrul guvernului indică forţa 
sa crescîndă şi, în special, sprijinul primit din partea Uniunii Sovietice, 
căreia îi revenea principalul merit pentru succesul dobîndit în confruntarea 
cu guvernul Sănătescu. Cu toate că obţinuseră astfel semnificative cîşti- 
guri şi deveniseră de fapt partid de guvemămînt, comuniştii au continuat 
să atace guvernul. Au încercat să-I îndepărteze pe Nicolae Penescu, minis¬ 
trul de Interne şi unul din fruntaşii Partidului Naţional-Ţărănesc, care nu 
făcea un secret din sentimentele sale antisovietice şi anticomuniste. Acesta 
le stîmise furia prin crearea unei secţii speciale în cadrul ministerului pe 
care îl conducea, avînd sarcina de a urmări activităţile comuniste şi de a 
nu-i lăsa pe comunişti şi pe aliaţii acestora să procedeze la înlocuirea cu 
propriii lor oameni a prefecţilor şi primarilor care li se opuneau. Sănătescu, 
din ce în ce mai puternic decepţionat de propria sa incapacitate de a guver¬ 
na ţara în condiţiile obstrucţiei comuniste şi a amestecului sovietic, izo¬ 
lat de propriii săi sprijinitori (inclusiv Maniu, care considera că Sănătescu 
nu fusese destul de dur în relaţiile sale cu comuniştii), a demisionat la 
data de 2 decembrie. 

Un nou guvern, puţin schimbat faţă de precedentul, a intrat în funcţie 
la 6 decembrie. Era condus de generalul Nicolae Rădescu, cunoscut pen¬ 
tru limbajul său direct, o trăsătură de caracter care-1 adusese într-un lagăr 
de concentrare în timpul războiului, după ce denunţase ocuparea Româ¬ 
niei de către nemţi. 

Din toate problemele moştenite de la Sănătescu de către noul guvem, 
nici una nu provocase o mai mare îngrijorare partidelor istorice şi apără¬ 
torilor României Mari decît soarta Nordului Transilvaniei. Ei îsi dădeau 

* 

seama că teritoriul respectiv abia urma să fie cîştigat de către România, 
în ciuda limbajului asigurător al Convenţiei de armistiţiu. Atît din acest 
document, cît şi din starea reală a lucrurilor după alungarea trupelor ger¬ 
mane şi ungare, la sfîrşitul lunii octombrie, reieşea limpede că Uniunea 
Sovietică va juca un rol decisiv în atribuirea în cele din urmă a acestei 
regiuni. Nordul Transilvaniei era acum scena unei confruntări dure între 
cei de stînga, aliaţi cu Frontul Naţional Democrat de la Bucureşti, con¬ 
dus de comunişti, pe de o parte, şi partizanii Partidului Naţional-Ţărănesc 
şi ai Partidului Naţional Liberal, pe de altă parte. Primii au avut avantaj, 

întrucît teritoriul se afla sub administraţie militară sovietică. Sub auspiciile 
sale, un Front Naţional Democrat pentru Nordul Transilvaniei, compus 
din elemente politice de stînga, atît româneşti, cît şi ungare, a fost alcă¬ 
tuit pentru a asigura o administrare civilă, pînă la adoptarea deciziei finale 
în legătură cu acest teritoriu. Comitetul Executiv al Frontului nutrea serioase 
speranţe privind crearea unei Transilvanii de Nord autonome. Membrii aces¬ 
tuia căutau să asigure pe această cale victoria socialismului şi să garanteze 
drepturile civile şi politice depline şi egale pentru toţi cetăţenii, indiferent 
de naţionalitate, scopuri pe care le considerau de neatins într-o Românie 
guvernată de unul sau mai multe dintre partidele istorice. La mijlocul lunii 
februarie 1945 a procedat la organizarea unei administraţii provizorii, cu 
11 comisii sau ministere, care urmau să se ocupe de probleme ţinînd de 
finanţe, justiţie şi învăţămînt ş.a. 9 Dar acest scurt experiment de autonomie 
avea să ia brusc sfîrşit atunci cînd, la 9 martie, Stalin, ca urmare a instalării 
unui guvern reprezentînd Frontul Naţional Democrat, guvern condus de către 
Petru Groza, instalat la 6 martie, a atribuit Nordul Transilvaniei României. 
Comitetul Executiv al Frontului din Nordul Transilvaniei n-a avut altă alegere 
decît aceea de a consimţi. Totuşi, salutînd formarea guvernului Groza, acesta 
a proclamat, de asemenea, ataşamentul său la o „Transilvanie democratică, 
într-o Românie liberă şi democratică". 

Problema cea mai urgentă pentru Rădescu şi sprijinitorii săi era supra¬ 
vieţuirea propriului guvern. Un timp, comuniştii şi-au atenuat opoziţia, 
dar, la mijlocul lui ianuarie 1945, Gheorghiu-Dej şi Ana Pauker au făcut 
o călătorie la Moscova pentru convorbiri cu conducătorii de partid so¬ 
vietici. Aceştia din urmă pare că se hotărîseră că venise timpul să profite 
de acordul de procentaj cu Churchill. Intervenţia britanică împotriva comu¬ 
niştilor şi a partizanilor lor în Grecia, în decembrie 1944, pare să fi moti¬ 
vat acordul dat comuniştilor români de către liderii sovietici pentru a-şi 
instala propriul lor guvern la Bucureşti. In orice caz, această întîlnire s-a 
dovedit hotărîtoare pentru România, deoarece Gheorghiu-Dej şi ai săi s-au 
asigurat de sprijinul de care aveau nevoie în drumul lor de a pune mîna 
pe putere. 10 După întoarcerea delegaţiei, Frontul Naţional Democrat — 
de fapt comuniştii — a iniţiat o campanie sistematică pentru înlocuirea 
guvernului Rădescu cu un guvern propriu. La 29 ianuarie, Frontul a cerut 
instalarea unui „guvern cu adevărat democratic", înlăturarea „fasciştilor" 
din administraţia civilă, „epurarea" armatei de „elementele reacţionare şi 

9 D. Csatâri. Dans la tourmente: Les relations hungaro-roumaines de 1940 ă 
1945 , Budapesta, 1974, pp. 380-383. 

10 P. D. Quinlan, Clash over Roumania, Los Angeles, 1977, p. 120. 

fasciste" şi reorganizarea acestuia într-un „spirit democratic". Comuniştii 
foloseau termenii „democratic" şi „fascist" într-un sens aparte. Primul se 
referea la ei înşişi şi la partizanii lor şi era menit să realizeze o distincţie 
între ei şi naţional-ţărănişti şi liberali; „fascist" era, într-adevăr, o acuza¬ 
ţie cuprinzătoare, vizînd pe oricare din opozanţii noilor „forţe democra¬ 
tice". Guvernarea, atît la nivel naţional şi local, cît şi în armată, implica 
numeroase persoane care serviseră în timpul dictaturii regale şi dictaturii 

a 

antonesciene, dar majoritatea cu greu puteau fi consideraţi fascişti. In plus, 
comuniştii înşişi deschiseseră rîndurile partidului celor mai eterogene ele¬ 
mente, într-un efort de a crea o organizaţie de masă cît mai curînd posi- 

A 

bil. In privinţa obiectivelor economice, Frontul apărea relativ moderat. 
Oricum, cerea reforma agrară imediată, realizabilă pe calea exproprierii 
tuturor proprietăţilor individuale depăşind 50 de hectare. Dar nu se atingea 
de proprietăţile bisericilor şi mînăstirilor, precum şi ale Casei regale, neîn¬ 
doielnic pentru a evita înstrăinarea clerului şi a unor largi pături ale populaţiei, 
în special ţărănimea, ataşate Bisericii şi Regelui. Frontul nu menţiona nimic 
despre naţionalizarea mijloacelor de producţie sau despre dictatura pro¬ 
letariatului. Comuniştii au manifestat o oarecare moderaţie în probleme¬ 
le economice, în scopul de a atrage facţiunile disidente din Partidul Na- 
ţional-Ţărănesc şi Partidul Naţional Liberal şi social-reformatorii, în ge¬ 
neral, într-un moment în care propriul lor partid era slab şi ei se aflau în 
minoritate. 

A 

încă din toamna anterioară, comuniştii recrutaseră cu zel noi membri 
de partid. Dornici să-şi sporească rîndurile, ei au salutat pe toţi cei ce băteau 

A 

la uşa lor. In afara muncitorilor urbani, au acceptat ţărani, oameni de afa¬ 
ceri, specialişti în diverse profesii, angajaţi ai Siguranţei, membri ai Gărzii 
de Fier, pe oricine care putea de fapt fi folositor în lupta lor de dislocare 
a partidelor istorice. Comuniştii au purtat negocieri cu disidenţi naţio- 

A 

nal-ţărănişti şi liberali. In februarie 1945, Anton Alexandrescu, din Partidul 
Naţional-Ţărănesc, care preconiza schimbări sociale mai rapide decît Ma- 
niu şi Mihalache şi care căuta să aibă un cuvînt mai greu de spus în pro¬ 
blemele partidului, s-a alăturat Frontului Naţional Democrat, dar a luat 
după el doar un număr mic de funcţionari de partid. Mult mai serioasă a 
fost curtea făcută de comunişti lui Gheorghe Tătărescu, care era gata să 
accepte unele reforme economice radicale şi pleda pentru relaţii prieteneşti 
cu Uniunea Sovietică, socotindu-le un element-cheie al politicii externe 
a României. Acesta nu avea nici un fel de intenţie de a contribui la dis¬ 
trugerea ordinii sociale existente, dar, întrucît comuniştii păreau doritori 
să coopereze cu alte partide, a considerat că este posibil să realizeze o 

înţelegere reciproc avantajoasă cu aceştia şi să-şi asigure un rol de frunte 
în viaţa politică postbelică. 

Comuniştii au combinat acţiunile lor de recrutare şi negocierile lor cu 
grupările disidente din Partidul Naţional-Ţărănesc şi Partidul Naţional 
Liberal cu o virulentă campanie, tot mai puternică, împotriva partidelor 
istorice şi a lui Maniu şi Brătianu personal, pe care îi denunţau drept fas¬ 
cişti. Comuniştii s-au bucurat de întregul sprijin al autorităţilor sovietice 
şi al Iui Andrei Vîşinski, care a sosit la Bucureşti la mijlocul lui februarie, 
pentru a coordona cursa spre putere sau, aşa cum s-au exprimat unii obser¬ 
vatori români, „pentru a pregăti viitoarele evenimente 41 . 11 Cînd Rădescu 
a opus rezistenţă presiunilor vizînd acceptarea unei noi ordini, venite din 
partea comuniştilor români şi a oficialilor sovietici, aceştia şi-au orien¬ 
tat focul împotriva sa. Autorităţile sovietice de ocupaţie au impus, de 
asemenea, drastice reduceri ale efectivelor poliţiei române, ale jandarmeriei 
şi ale armatei, acţiune care l-a lipsit pe Rădescu de forţele ce îi erau nece¬ 
sare pentru a menţine ordinea şi a rezista violenţei adversarilor săi. 

Lupta pentru putere a atins apogeul la 24 februarie, cînd o demonstraţie 
organizată de Frontul Naţional Democrat s-a îndreptat spre Ministerul de 
Interne. S-au tras focuri de armă — de către cine anume nu se ştie sigur 
— şi cîteva persoane au fost omorîte. Rădescu i-a acuzat public pe Ana 
Pauker şi pe alţi comunişti de responsabilitatea acestui incident şi de încer¬ 
carea de răsturnare a guvernului. Comuniştii şi autorităţile sovietice, la 
rîndul lor, au blamat guvernul Rădescu, înfierîndu-1 ca „fascist 44 , iar ofi¬ 
cialii sovietici l-au convocat pe Rădescu însuşi la sediul Comisiei Aliate 
de Control pentru a se explica în legătură cu acuzaţiile aduse conducă¬ 
torilor comunişti. Această convocare a fost preludiul unui amestec direct 

A 

al lui Vîşinski în procesul constituţional. Intr-o audienţă la Rege, din 28 
februarie, Vîşinski a insistat ca guvernul Rădescu să fie înlocuit imediat 
de un guvern al Frontului, condus de către Petru Groza. Atunci cînd Regele 
a replicat că va trebui să aştepte rezultatul consultărilor cu liderii partidelor, 
Vîşinski a acordat acestuia două ore pentru a-1 demite pe Rădescu şi a-i 
desemna succesorul. 12 Era clar că Vîşinski, care acţiona potrivit instruc¬ 
ţiunilor precise ale Moscovei, va folosi orice mijloace necesare pentru a 

A 

instala un guvern prosovietic. In acelaşi timp, comuniştii păreau pregătiţi 
să pună mîna pe putere, folosindu-se de faţada unei demonstraţii de masă 
a Frontului sau chiar prin mijloace mai directe. Vîşinski a făcut cunos- 

11 FRUS, 1945 , V, Washington, 1967, pp. 470^471: Berry către secretarul de stat, 
19 februarie 1945. 

12 Ibidem , V, p. 487: Berry către secretarul de stat, 28 februarie 1945. 

cut că dacă Regele nu accepta un guvern Groza, el nu-şi va asuma nici 
o răspundere pentru menţinerea României ca stat independent, ameninţare 
care pare să fi fost decisivă în rezolvarea crizei. Un mesaj adresat Regelui 
de către Groza era ceva mai liniştitor: oficialii sovietici îi promiseseră o 
substanţială îmbunătăţire a relaţiilor româno-sovietice după formarea unui 
guvern al Frontului, inclusiv o uşurare a condiţiilor de armistiţiu, precum 
şi retrocedarea Nordului Transilvaniei. Un timp. Regele a luat în consi¬ 
derare ideea de abdicare, dar Maniu şi Brătianu I-au convins să nu aban¬ 
doneze ţara. in lipsa oricărei promisiuni de ajutor semnificativ occiden¬ 
tal, Regele nu a mai putut rezista presiunilor sovietice şi, la 6 martie, a 
anunţat formarea unui guvern condus de Groza. Noul regim era astfel impus 
de către Uniunea Sovietică. Frontul nu se bucura de sprijin larg. Cu toate 
că era în stare să adune mulţimi mari pentru demonstraţii în Bucureşti şi 
cu toate că Partidul Comunist avea la dispoziţia sa formaţiuni înarmate, 
aceste forţe n-ar fi însemnat mai nimic pentru Armata Română dacă Rădescu 
ar fi fost în măsură să se folosească de ea. Dar, comandanţii militari sovie¬ 
tici îşi luaseră precauţia de a muta unităţile armatei române din Bucureşti 
şi din zonele învecinate, în scopul prevenirii oricărei rezistenţe a guvernu¬ 
lui fată de o lovitură comunistă. 

y 

Uniunea Sovietică a acţionat decisiv pentru a-şi consolida poziţia în 
România mai curînd decît oriunde altundeva în Europa de Est, întrucît, 
la fel ca pe vremea ţarilor, România era poarta de intrare spre Balcani şi 
Strîmtori. Declaraţia privind Europa Eliberată, la care Uniunea Sovietică 
împreună cu Statele Unite şi Marea Britanie aderaseră la Ialta, la 12 fe¬ 
bruarie 1945, doar cu cîteva săptămîni înainte de numirea lui Groza ca 
prim-ministru, nu a avut nici un rol în fixarea politicii Sovietelor faţă de 
România. Noţiunea de guverne democratice şi larg reprezentative, insta¬ 
late ca urmare a unor alegeri libere, răspunzînd voinţei cetăţenilor lor, stipu¬ 
lată în Declaraţie, era în contradicţie cu teoria şi practica sovietică şi, dacă 
ar fi fost aplicată în acest caz particular, ar fi împiedicat instalarea unui 
guvern prieten şi docil la Bucureşti. Antipatia pe care majoritatea românilor 
o resimţeau faţă de Uniunea Sovietică şi dorinţa lor de a menţine legă¬ 
turile tradiţionale cu Occidentul făceau ca perspectivele venirii la putere 
a unui regim prosovietic, liber ales, să fie foarte îndepărtate. Conştienţi 
de lipsa de popularitate a partidului lor, conducătorii comuniştilor români 
nu aveau, de asemenea, nici o dorinţă să lase alegerea guvernului în seama 
electoratului. 

Aliaţii occidentali, confruntaţi cu sfidarea deschisă de către sovietici a 
Convenţiei de armistiţiu cu România, n-au făcut nimic altceva decît să 

protesteze, acţiune care nu a avut nici un efect asupra cursului evenimen¬ 
telor. Intrucît războiul continua şi problemele de mai mare anvergură ale 
reglementării general-europene nu fuseseră încă rezolvate, iar asaltul final 
asupra Japoniei se declanşase, guvernele americane şi britanic s-au simţit 
obligate să-şi limiteze criticile cu privire la comportamentul sovietic. 

Inacţiunea americană şi britanică a trezit dubii printre politicienii români 
prooccidentali în legătură cu judiciozitatea continuării rezistenţei faţă de 
presiunile sovietice, in decembrie 1944, Maniu se convinsese că Uniu¬ 
nea Sovietică intenţiona să „comunizeze“ România şi se temea că puteri¬ 
le occidentale se vor mulţumi să rămînă simpli observatori ai acestui pro¬ 
ces. La vremea încheierii Armistiţiului, el considerase că Statele Unite şi 
Marea Britanie vor păstra o Românie independentă, dar acum i-a între¬ 
bat pe reprezentanţii acestora dacă preferă ca ţara sa să devină o parte a 
Uniunii Sovietice. In caz afirmativ, el era convins că ar putea asigura 
condiţii mai bune decît comuniştii români. 13 


LUPTA PENTRU PUTERE 

Guvernul condus de Petru Groza a fost un guvern minoritar. Impus de 
Uniunea Sovietică, acesta nu a reprezentat voinţa majorităţii românilor, 
care erau antiruşi şi anticomunişti. Nici unul dintre membrii acestor două 
partide, cele mai numeroase — Partidul Naţional-Ţărănesc şi Partidul 
Naţional Liberal — nu făcea parte din acest cabinet, în care comuniştii 
deţineau posturile-cheie, inclusiv Ministerul de Interne. Deşi Gheorghe 
Tătărescu, disidentul liberal, era ministru de Externe, iar Anton Alexan- 
drescu, disidentul naţional-ţărănist, era ministru al Cooperaţiei, aceştia 
reprezentau doar mici facţiuni ale partidelor lor. 

Pentru a compensa lipsa de sprijin în ţară, noul guvern a adoptat un 
ansamblu de măsuri în vederea consolidării sale şi a paralizării opoziţiei. 
Cele mai importante au fost schimbările radicale în administraţia locală, 
efectuate de către Ministerul de Interne în mai 1945. Au fost numiţi prefecţi 
comunişti şi în fiecare judeţ au fost constituite consilii dominate de comu¬ 
nişti, dispunînd de puteri sporite. Acestea erau alcătuite dintr-un mem¬ 
bru al fiecărui partid reprezentat în guvern şi, astfel, îi excludeau practic 
pe naţional-ţărănişti şi pe liberali. Absenţa partidelor care avuseseră în 
mod tradiţional o influenţă decisivă în treburile locale a facilitat acţiunea 
noilor consilii. Desemnate drept executori ai politicii guvernului, aces- 


13 Ibidem , 1944, IV, p. 279: Berry către secretarul de stat, 9 decembrie 1944. 

tea au fost împuternicite să se ocupe de „toate problemele importante la 
ordinea zilei" — reconstrucţia economică, reforma administrativă, ordi¬ 
nea publică şi „democratizarea aparatului de stat" — şi aveau respon¬ 
sabilitatea mobilizării populaţiei locale în sprijinul acestor politici. Organe 
similare au fost instalate în oraşe şi sate. Guvernul Groza a iniţiat „comitete 
de supraveghere" locale care au preluat îndatoririle poliţiei şi ale jan¬ 
darmeriei în multe locuri şi, asemenea consiliilor politice, au servit drept 
instrumente ale politicii sale. La ţară, guvernul a încurajat nou formatele 
comitete ţărăneşti să exproprieze şi să împartă marile moşii, iar în cen¬ 
trele urbane a aţîţat comitetele muncitoreşti să preia controlul fabricilor 
şi al altor întreprinderi din mîinile proprietarilor lor, chiar dacă acestea 
nu aveau nici o autoritate legală să acţioneze în acest sens. Toate aceste 
organisme administrative şi comitete ad-hoc aveau drept ultim obiectiv 
să submineze structura politică şi economică existentă, ca un mijloc de 
a netezi terenul pentru instituirea unei noi ordini. 

Guvernul, sau mai bine zis Partidul Comunist, şi-a extins neîncetat influ¬ 
enţa în rîndul tuturor partidelor şi grupărilor reprezentate în cadrul Fron¬ 
tului. Conducătorii comunişti au acordat o atenţie deosebită întăririi legă¬ 
turilor cu Partidul Social-Democrat în cadrul Frontului Unic Muncitoresc, 
pe care cîţiva comunişti şi social-democraţi îl creaseră în aprilie 1944, ca 
parte a mobilizării generale a opoziţiei faţă de Antonescu. Acum, în mai 
şi iunie 1945, comuniştii n-au precupeţit nici un efort pentru a-şi consolida 
controlul asupra Frontului Unic Muncitoresc şi pentru a-1 folosi în scopul 
dobîndirii supremaţiei asupra Partidului Social-Democrat şi a întregii 
mişcări muncitoreşti. Dar Constantin-Titel Petrescu, liderul social-demo- 
craţilor, şi alte cadre de conducere ale acestui partid au respins îmbrăţi- 

A 

şarea comunistă. In primul rînd, se pronunţau pentru un sistem politic 
democratic, cu adevărat reprezentativ, pe care, după cum se părea, comu¬ 
niştii nu aveau nici o intenţie să-l creeze; în al doilea rînd, se considerau 
adevăraţii reprezentanţi ai clasei muncitoare şi refuzau să-şi sacrifice 
individualitatea sau programul prin propria lor subordonare faţă de Par¬ 
tidul Comunist. Mai curînd, în primăvara şi vara anului 1945, ei au făcut 
eforturi extraordinare pentru a atrage masele de muncitori spre partidul 
lor şi pentru a-i organiza pe aceştia în sindicate socialiste. Numai o mică 
aripă de stînga a partidului, grupată înjurai lui Lothar Rădăceanu, minis¬ 
trul Muncii în guvernul Groza, se pronunţa pentru o strînsă cooperare cu 
comuniştii. 

Liderii comunişti au fost dezamăgiţi, de asemenea, în demersurile făcute 
pe lîngă celelalte partide reprezentate în guvern. Cu toate că liberalii lui 
Tătărescu arătaseră disponibilitatea de a accepta coordonarea de către stat 

a economiei, aceştia nu au acceptat să cauţioneze programul economic 
comunist. La primul congres al partidului lor, la 1 iulie, ei şi-au reafirmat 
angajamentul faţă de menţinerea proprietăţii particulare şi a capitalului 
privat drept cele mai eficace mijloace de promovare a refacerii econo¬ 
mice a ţării şi a progresului social în general. Tătărescu însuşi a făcut cunos¬ 
cut în mod clar că principala raţiune a existenţei partidului său era aceea 
de a găsi căile de integrare a clasei mijlocii în noile structuri politice şi 
economice ale ţării. 14 Ruptura finală între Partidul Liberal şi facţiunea 
Tătărescu a apărut în momentul în care congresul a adoptat un program 
separat şi şi-a însuşit numele de Partidul Naţional Liberal. Conducătorii 
Frontului Plugarilor păreau, de asemenea, decişi să-şi menţină identitatea 
partidului lor, ca resprezentant al ţărănimii mai sărace. La primul său con¬ 
gres, desfăşurat între 24 şi 27 iunie, delegaţii, în majoritate ţărani (fapt vred¬ 
nic de reţinut), şi-au exprimat gratitudinea faţă de Partidul Comunist şi 
faţă de clasa muncitoare de la oraşe, pentru sprijinul acordat intereselor 
ţărănimii, dar au trecut apoi la aprobarea unui program ce urmărea con¬ 
solidarea micului proprietar de pămînt individual şi îndeplinirea unora din¬ 
tre ţelurile ţărăniste — revitalizarea cooperativelor săteşti, acordarea de 
credite avantajoase, crearea unor industrii specializate în prelucrarea pro¬ 
duselor agricole şi îmbunătăţirea învăţămîntului agricol. 15 

Naţional-ţărăniştii şi liberalii lui Brătianu au continuat să reprezinte prin¬ 
cipala opoziţie faţă de guvernul Groza şi faţă de comunişti. Maniu se insti¬ 
tuise drept lider al tuturor acelora care încercau să creeze o democraţie 
cu adevărat parlamentară, după modelul occidental, şi să protejeze ţara 
împotriva dominaţiei sovietice. Dar el însuşi nu era optimist în privinţa 
viitorului. In iunie, conchisese că România nu mai era un stat suveran, 
pentru că guvernul era format în întregime din persoane doritoare să se 
pună la ordinul Uniunii Sovietice şi pentru că propusele acorduri econo¬ 
mice între cele două ţări ar fi asigurat controlul Uniunii Sovietice asupra 
industriilor României şi ar fi „comunizat" într-adevăr întreaga structură 
economică. Propriile sale eforturi pentru a mobiliza opoziţia au fost con¬ 
tinuu contracarate de către guvern. De exemplu, i s-a refuzat permisiunea 
de a organiza conferinţe ale fruntaşilor naţional-ţărănişti din provincie, 
pe temeiul că partidul său nu era reprezentat în guvern şi că, astfel, nu 
putea fi bona jide drept partid politic. Cu toate acestea, el s-a pregătit pen¬ 
tru riscul unei confruntări cu Groza şi comuniştii, recomandînd Regelui 
să demită guvernul ca nereprezentativ şi, ca atare, încâlcind Armistiţiul 


14 Mihai Fâtu, Sfîrşit, pp. 244-246. 

15 G. Micle, Răscoala pămîntului , Bucureşti, 1945, pp. 395—457. 

şi înţelegerile aliate ulterioare. El condiţiona însă orice asemenea iniţia¬ 
tivă riscantă de sprijinul american şi britanic care, în cele din urmă, n-a 
reuşit să-l primească. Oficialii americani i-au spus clar că politica Statelor 
Unite se baza pe Armistiţiu şi pe Declaraţia privind Europa Eliberată şi 
că vor interveni în treburile româneşti numai în măsura în care era nece¬ 
sar să se asigure îndeplinirea prevederilor celor două înţelegeri. Aceştia 
au exprimat dorinţa ca toate grupurile politice importante să fie reprezen¬ 
tate în guvern şi ca românii înşişi să-şi exercite dreptul de a alege pro¬ 
pria lor formă de guvemămînt, dar au cerut în mod expres lui Maniu să 
evite orice acţiune care ar putea împiedica o rezolvare a „chestiunii ro- 
mâneşti“ în comun de către cele trei Puteri Aliate. 16 

Înffîngerea Germaniei în luna mai a pus capăt celor patru ani de cal¬ 
var al României. Contribuţia sa la campania din Ungaria şi Cehoslovacia 
fusese substanţială. Circa 11 divizii româneşti luaseră parte în aşa-numi- 
ta operaţiune Budapesta, în centrul şi nordul Ungariei, de la sfîrşitul lui 
octombrie 1944 pînă la mijlocul lui ianuarie 1945, suferind pierderi umane 
ce au însumat 11 000 de morţi şi răniţi. Din decembrie 1944 pînă în mai 
1945, aproape 250 000 de soldaţi români fuseseră în vîltoarea ofensivei 
din Slovacia şi Moravia pînă în Boemia, avansînd pînă la 80 de km de 
Praga, cînd, la 12 mai, li s-a ordonat să se oprească. Şi aceste forţe au 
suferit pierderi grele: 70 000 de morţi şi răniţi sau înjur de 30 la sută din 
efectivul angajat în campanie. 

Pacea în Europa totuşi nu a adus rezolvarea impasului în care se găseau 
Aliaţii occidentali şi Uniunea Sovietică privitor la România. La Confe¬ 
rinţa de la Potsdam (17 iulie—2 august 1945), americanii şi britanicii au 
negat legitimitatea guvernului Groza, sub pretextul că acesta nu reprezen¬ 
ta voinţa majorităţii poporului român. Cînd delegaţia americană a sub¬ 
liniat că Declaraţia de la Ialta cu privire la viitorul Europei Răsăritene nu 
fusese luată în seamă în România, Stalin s-a plîns de acţiunea arbitrară 
britanică în Grecia. El a insistat că o Românie prietenă era vitală secu¬ 
rităţii Uniunii Sovietice, întrucît aceasta servise drept cap de pod al agre- 
siunii din Europa. In discuţiile ulterioare, Stalin a respins categoric ideea 
unor alegeri libere în România, pentru că acestea aveau să aducă cu sigu¬ 
ranţă la putere un guvern antisovietic. 

Cu toate că Occidentul şi Uniunea Sovietică nu au ajuns la Potsdam la 
nici un fel de hotărîri în legătură cu România, fermitatea cu care Statele 
Unite şi Marea Britanie au refuzat să recunoască guvernul Groza a încu¬ 
rajat partidele de opoziţie în încercarea lor de a-1 obliga să plece de la 


16 FRUS, 1945 , V, pp. 525-526: secretarul de stat a.i. către Berry, 29 martie 1945. 

putere. Liderii naţional-ţărănişti şi liberali, sprijiniţi acum de către Titel 
Petrescu şi de majoritatea social-democraţilor, au hotărît să-i ceară Regelui 
să înlocuiască guvernul Groza cu unul compus din reprezentanţi ai celor 
trei partide ale lor şi ai comuniştilor, o acţiune care ar fi reînviat într-ade- 
văr coaliţia ce organizase răsturnarea lui Antonescu. Procedura aleasă de 
Rege de data aceasta, la mijlocul lui august, a fost consultarea liderilor 
celor patru partide în legătură cu oportunitatea unei schimbări de guvern. 
Maniu, Brătianu şi Titel Petrescu sprijineau schimbarea; Groza, bineînţe¬ 
les, era împotrivă. Regele a hotărît să urmeze sfatul primilor trei. Evocînd 
atît Declaraţia de la Potsdam, care condiţiona încheierea unui tratat de 
pace final cu România şi admiterea ei la Naţiunile Unite de existenţa unui 
guvern cu adevărat democratic, cît şi refuzul Statelor Unite şi al Marii 
Britanii de a recunoaşte ca democrat guvernul existent. Regele i-a cerut 
lui Groza să demisioneze la 21 august. Acesta a refuzat şi s-a bucurat de 
sprijinul autorităţilor de ocupaţie sovietice, care au exercitat presiuni ex¬ 
trem de puternice asupra Regelui. Preşedintele sovietic al Comisiei Aliate 
de Control, care nu se abătea niciodată de la instrucţiunile primite de la 
Moscova, I-a ameninţat pe Mihai cu ruperea relaţiilor între România şi 
Uniunea Sovietică şi cu arestarea consilierilor săi, care „îl plasaseră pe 
o linie antisovietică“. 17 Refuzul lui Groza de a preda mandatul la cererea 
Regelui a fost o încălcare flagrantă a Constituţiei din 1923, recunoscută 
drept lege fundamentală, cel puţin de către Rege şi de către partidele isto¬ 
rice, pentru că aceasta îi dădea monarhului puterea de a numi şi demite 
miniştri. Incapabil de o acţiune mai viguroasă, Regele a decis să trateze 
cabinetul Groza ca un simplu guvern de fado. Regele a refuzat să sem¬ 
neze orice fel de proiecte de legi sau decrete, cu excepţia celor necesare 
pentru continuarea treburilor cotidiane ale statului şi s-a disociat de toate 
celelalte activităţi ale guvernului. 

Conferinţa de la Londra (11 septembrie-3 octombrie 1945) nu a reuşit 
să atenueze diferendele Est-Vest, în general, sau să rezolve impasul con¬ 
stituţional din România, în particular. Printre numeroasele probleme care 
împiedicau găsirea unei soluţii a fost şi aceea a definirii termenului „demo- 
cratic“ aşa cum era el aplicat noilor guverne din Europa Răsăriteană. Ame¬ 
ricanii şi britanicii îl interpretau în sensul folosit cu privire la propriul lor 
sistem politic reprezentativ, în timp ce Molotov îl punea în ecuaţie cu 
regimurile comuniste şi prosovietice. Lui Molotov îi venea greu să înţe¬ 
leagă cum puteau americanii şi britanicii să fie de acord la un moment 


17 Ibidem, V, p. 585: Melboume, reprezentant a.i. al Statelor Unite în România 
către secretarul de stat, 22 august 1945. 

dat că Uniunea Sovietică era îndrituită să aibă guverne prietene la gra¬ 
niţa sa de apus, ca apoi, în momentul următor, să ceară alegeri libere în 
România, cînd în mod sigur acestea ar fi dus la un guvern ostil Uniunii 
Sovietice. 

în toamna anului 1945, Partidul Comunist şi aliaţii acestuia au devenit 
din ce în ce mai puternici pe măsura intensificării luptei politice în Ro¬ 
mânia. Conducătorii comunişti şi-au concentrat atenţia asupra creării unui 
partid disciplinat, iar la 16 octombrie au convocat prima Conferinţă Naţio¬ 
nală a Partidului. Delegaţii au ales un Comitet Central, un Birou Politic, 
format din Gheorghiu-Dej, în calitate de secretar general. Ana Pauker şi 
Teohari Georgescu, ministru de Interne, în calitate de secretari. Aceştia 
trei şi încă alţi cîţiva aveau într-adevăr să conducă România pînă în 1952. 
Ana Pauker pare să fi jucat rolul conducător la conferinţă. Lucreţiu Pătrăş- 
canu, ministrul Justiţiei, care se bucura de sprijin larg printre intelectu¬ 
alii partidului, în mod surprinzător nu a fost ales în nici o funcţie înaltă 
de partid. Cu toate că era ataşat programului comunist şi cu toate că în 
următorii doi ani, după toate aparenţele, nu a ridicat nici un fel de obiecţii 
faţă de metodele folosite de partid pentru a elimina opoziţia şi a-şi con¬ 
solida controlul asupra ţării, Pătrăşcanu se pare că a fost suspectat de către 
tovarăşii săi şi, în mod special, de către sovietici, probabil pentru că era 

înclinat mai curînd să conducă decît să se supună. 

^ _ _ _ 

In raportul prezentat Conferinţei, Gheorghiu-Dej a expus obiectivele 
imediate şi de perspectivă ale partidului. El s-a concentrat asupra trans¬ 
formării economice a ţării şi a propus ca realizarea acesteia să fie făcută 
pe baza unui program susţinut de industrializare, care să pună accentul 
pe industria grea şi pe crearea unor noi surse de energie, în special prin 
electrificare. Cu toate că a respins ideea că România ar fi o ţară emina¬ 
mente agrară, a cărei refacere trebuia să se bazeze pe „realităţile existente 64 , 
şi anume pe creşterea producţiei agricole şi zootehnice şi pe exportul de 
cereale, el nu putea în nici un caz să nu ia în consideraţie lumea satelor. 
Dar agricultura urma să fie clar subordonată dezvoltării industriei. Gheor¬ 
ghiu-Dej a încredinţat satelor sarcina principală de a asigura hrana şi materi¬ 
ile prime pentru centrele industriale urbane în continuă dezvoltare. A reco¬ 
mandat desăvîrşirea reformei agrare, înfiinţarea unor staţiuni speciale de 
unde ţăranii să poată închiria tractoare şi alte maşini agricole, precum şi 
extinderea creditului rural. Nu spunea nimic însă despre colectivizare, care 
era ţelul suprem al politicii agrare comuniste, pentru că, dacă ar fi făcut 
aşa, şi-ar fi înstrăinat majoritatea ţăranilor, într-un moment cînd lupta pen¬ 
tru putere încă nu fusese cîştigată. Nu a făcut însă nici un secret cu privire 
la rolul ce urma să-l aibă statul. Ca instrument al Partidului Comunist, el 

i-a atribuit statului sarcina de organizare şi conducere a economiei, o res¬ 
ponsabilitate care va fi înglobată în legislaţia economică a tuturor guver¬ 
nelor ulterioare. 18 

A 

In toamna anului 1945, comuniştii şi-au intensificat eforturile pentru 
a forţa Partidul Social-Democrat să intre în Frontul Unic Muncitoresc. 
Dar n-au avut cine ştie ce succes. Relaţiile dintre cele două partide se dete¬ 
rioraseră rapid după confruntarea din august între Rege şi Groza, pentru 
că Titel Petrescu şi majoritatea liderilor socialişti sprijineau un regim 

A 

parlamentar, constituţional. In ciuda ameninţărilor adresate împotriva lui 
şi a partizanilor săi, pe care comuniştii i-au etichetat drept „trădători 11 , aceş¬ 
tia au continuat să susţină revendicările, expuse într-o Declaraţie a 
Comitetului Central al Partidului, din 28 septembrie, cu privire la formarea 
unui guvern care să respecte condiţiile impuse de Statele Unite şi Marea 
Britanie la Conferinţa de la Potsdam şi să garanteze libertăţile politice şi 
civile. Cu toate că au rămas în guvern, la Conferinţa lor generală, din 
1-3 decembrie, Titel Petrescu şi suporterii săi, care reprezentau majori¬ 
tatea, au decis să candideze pe o listă separată la alegerile parlamentare 
următoare şi să încerce să găsească sprijin pentru propriul lor program. 
Ei nu voiau să rişte pierderea identităţii lor şi a influenţei pe care o exerci¬ 
tau printre muncitori intrînd într-o alianţă electorală cu comuniştii. 19 

Liberalii lui Tătărescu s-au arătat şi ei consecvent şi deconcertant de 
independenţi. La Conferinţa lor generală din 16 decembrie şi-au expri¬ 
mat interesul scăzut faţă de o alianţă cu comuniştii. Au insistat ca alegerile 
să fie ţinute curînd, pentru a înlocui guvernul „provizoriu 14 Groza cu un 

A 

regim politic „definitiv şi democrat". In ceea ce priveşte economia, con¬ 
tinuau să recomande supravegherea de către stat a întreprinderilor parti¬ 
culare mari, pentru a armoniza funcţionarea acestora „cu interesul general", 
dar n-au fost de acord să cedeze în problema proprietăţii particulare. Groza 
însuşi a fost nevoit să recunoască pînă la urmă existenţa unor „tensiuni" 
în cadrul vechiului Front Naţional Democrat şi s-a plîns, într-o cuvîntare 
ţinută în faţa prefecţilor de judeţ, la 17 decembrie, că autoritatea guver¬ 
nului fusese slăbită din cauza „unor anumite partide" care căutau „suc¬ 
cese iluzorii" printr-o acţiune independentă. 

Comuniştii i-au privit întotdeauna pe naţional-ţărănişti şi pe liberali drept 
cei mai periculoşi adversari ai lor şi, ca urmare, le-au făcut viaţa din ce 
în ce mai grea. Aceştia i-au supus pe conducătorii naţional-ţărănişti şi li- 

18 Gheorghe Gheorghiu-Dej, Articole şi cuvîntări , Bucureşti, 1955, pp. 62-79. 

19 Mihai Fătu, Alianţe , pp. 235-239; FRUS, 1945 , V, pp. 593-594: Melboume 
către secretarul de stat, 24 august 1945. 

berali unor continue hărţuieli în cadrul adunărilor publice şi unor atacuri 
vitriolante în presa comunistă, împiedicîndu-i efectiv să desfăşoare o acti¬ 
vitate politică normală. Comuniştii şi adepţii lor au desfiinţat cu forţa 
cluburile politice naţional-ţărăniste şi liberale din Bucureşti şi din provin¬ 
cie, i-au întemniţat pe organizatorii acestora, le-au spart adunările publice 
şi le-au interzis ziarele. 

Occidentul şi Uniunea Sovietică au elaborat un plan pentru a rezolva 
impasul politic din România, plan ce urma să fie discutat la Conferinţa 
lor de la Moscova, din 16-26 decembrie 1945. Uniunea Sovietică a fost 
de acord cu includerea în guvern a unui ministru naţional-ţărănist şi a 
unui ministru naţional-liberal, reprezentanţi autentici ai partidelor lor în 
guvern, care urma să stabilească apoi data unor alegeri anticipate şi să 
garanteze tuturor partidelor democratice deplina libertate de asociere şi 
de întrunire şi a presei. In schimb, Statele Unite şi Marea Britanie au 
promis să recunoască noul guvern. în cele din urmă, o comisie alcătu¬ 
ită din Averell Harriman, Archibald Clark Kerr, ambasadorul britanic în 
Uniunea Sovietică, şi Vîşinski urma să plece la Bucureşti pentru a dis¬ 
cuta cu Regele Mihai şi Groza cea mai potrivită cale de ducere la 
îndeplinire a acestor prevederi. 

Delegaţia celor trei ţări a sosit la Bucureşti la sfîrşitul lui decembrie. 
La 2 ianuarie 1946, membrii acesteia s-au întîlnit cu Groza, care i-a asi¬ 
gurat că guvernul său acceptă necondiţionat formula de la Moscova şi că 
va solicita partidelor istorice numele membrilor lor ce urmau să fie incluşi 
în guvern. în aceeaşi zi, Harriman s-a întîlnit cu Maniu, Mihalache şi 
Brătianu, toţi trei îndoindu-se că vor avea loc alegeri libere atîta vreme 
cît comuniştii controlau ministerele de Interne şi de Justiţie; ei au fost însă 
de acord să caute sprijinul Regelui şi să încerce obţinerea de concesii din 
partea guvernului. Harriman nu credea că aceştia vor avea succes, întrucît 
era sigur că Vîşinski instruise guvernul să nu facă nici un fel de conce¬ 
sii. Cînd delegaţia celor trei puteri s-a întîlnit cu Groza, la 4 ianuarie, pen¬ 
tru a discuta numele celor doi membri, unul naţional-ţărănist şi altul libe¬ 
ral, ce urmau să fie incluşi în cabinet, acesta a respins numele lui Mihalache 
şi pe cel al lui Constantin Brătianu, nepotul liderului Partidului Naţional 
Liberal. Harriman credea că Groza i-ar fi acceptat dacă nu ar fi fost 
instrucţiunile contrare ale lui Vîşinski. Moscova dorea cu ardoare să ţină 
în afara guvernului orice naţional-ţărănist sau liberal care era o figură 
politică proeminentă sau se bucura de sprijin popular. 20 în cele din urmă, 

20 FRUS, 1946, VI, Washington, 1969, pp. 555-559: Harriman către secretarul 
de stat, 2, 3 şi 6 ianuarie 1946. 

Emil Haţieganu, naţional-ţărănist, şi Mihai Romniceanu, liberal, amîn- 
doi membri cu vechi stagii în partidele lor, dar nu de prima linie, au fost 
găsiţi acceptabili şi şi-au luat locul în guvern ca miniştri de stat fără porto¬ 
foliu. Groza a fost de acord să organizeze alegeri fără întîrziere şi, la 4 fe¬ 
bruarie, Statele Unite şi Marea Britanie au recunoscut guvernul său. 

Această rezolvare a constituit o serioasă înfrîngere a partidelor istorice 
din România şi a Occidentului. Noul guvern nu era în nici un fel reprezen¬ 
tativ pentru voinţa majorităţii românilor şi a continuat să fie dominat de 
către comunişti şi de către mentorii lor sovietici. Recunoaşterea de către 
Occident a guvernului, înainte de organizarea alegerilor, a fost o gafă tac¬ 
tică, întrucît Statele Unite şi Marea Britanie renunţaseră la singurul mijloc 
eficace pe care-1 aveau la dispoziţie de a exercita presiuni asupra guver¬ 
nului Groza, pentru a se conforma deciziilor de la Moscova. Aşa cum aveau 
să arate evenimentele, nici guvernul, nici Uniunea Sovietică nu aveau vreo 
intenţie de a permite alegeri libere, care, se temeau pe bună dreptate, ar 
fi împins partidele istorice la putere. Adevărata faţă şi-au arătat-o la cîte- 
va zile după recunoaşterea americană şi britanică. Biroul Politic al Parti¬ 
dului Comunist Român a respins drept inacceptabilă nota guvernului ame¬ 
rican, din 5 februarie, conţinînd procedurile de organizare a unor alegeri 
libere şi solicitînd deopotrivă ca acestea să aibă loc în aprilie sau în mai; 
la rîndul său, Tătărescu, ministru de Externe, acţionînd în numele guver¬ 
nului, nu a dat nici un răspuns, mulţumindu-se să confirme pur şi simplu 
primirea notei. Evident, comuniştii erau nesiguri în privinţa capacităţii 
lor de a controla rezultatul oricărei consultări libere şi generale a elec¬ 
toratului. Astfel, alegerile care trebuiau să aibă loc „curînd“ au fost amî- 
nate pînă în noiembrie. 

Activitatea politică din anul 1946 s-a concentrat asupra pregătirii ale- 
gerilor. In acest timp aproape toate forţele politice s-au concentrat în două 
mari coaliţii opuse — comuniştii şi partizanii lor, pe de o parte, şi naţio- 
nal-ţărăniştii şi liberalii, sub conducerea lui Maniu, principalul reprezen¬ 
tant al forţelor democratice şi prooccidentale, pe de altă parte. Un timp 
după recunoaşterea americană şi britanică a guvernului Groza, s-a insta¬ 
lat oarecare surdină în campania comunistă de intimidare a opoziţiei, dar 
începînd cu aprilie şi mai aceasta s-a înteţit din nou. 

Partidul Comunist era activ pe numeroase fronturi. Acţiunea sa, începută 
în toamna anului 1944, cu scopul de a aduce instituţiile publice sub pro¬ 
priul său control, se desfăşura fără întrerupere. A dat o atenţie specială 
armatei, întrucît se îndoia de loialitatea politică a corpului ofiţeresc. 
Guvernul Groza a trimis în rezervă sau a demis un mare număr de ofiţeri, 

înlocuindu-i cu elemente mai binevoitoare acestuia, şi a introdus unităţi 
speciale în armată, a căror sarcină era aceea de a realiza „reeducarea" 
deopotrivă a ofiţerilor şi soldaţilor. In primăvara lui 1946 comuniştii mo¬ 
delează armata, fâcînd din ea un instrument de realizare a politicii lor. Ei 
au impus, de asemenea, un control efectiv asupra presei scrise. Au hărţuit 
neîncetat ziarele de opoziţie, au închis porţile multora dintre ele prin in¬ 
termediul cenzurii, prin controlul hîrtiei de ziar, adesea deficitară, prin 
dominaţia sindicatelor tipografilor, care refuzau frecvent să imprime zia¬ 
rele naţional-ţârăniste şi liberale, şi prin tactici de mînă forte împotriva 
redactorilor şi a difuzorilor de presă. La începutul anului 1946, ca rezul¬ 
tat al înţelegerii de la Moscova, organelor de presă naţional-ţărăniste, Drep¬ 
tatea (Bucureşti) şi Patria (Cluj), precum şi organului liberal. Liberalul 
(Bucureşti), li s-a permis să-şi reia apariţia, dar acestea au stîmit din nou, 
curînd, furia autorităţilor: Patria a trebuit să-şi înceteze apariţia, spre deo¬ 
sebire de Dreptatea şi Liberalul, care au mai rezistat pînă în vara anului 
1947. 

Hărţuiala presei de opoziţie de către guvernul Groza era simptomatică 
pentru atitudinea sa faţă de viaţa culturală şi intelectuală în general. Lucreţiu 
Pătrăşcanu şi-a asumat rolul de purtător de cuvînt al guvernului în aces- 
te domenii. Intr-o cuvîntare la conferinţa profesorilor din şcolile secun¬ 
dare, desfăşurată la Bucureşti în octombrie 1945, el a cerut celor prezenţi 
să se alăture cu toată inima muncii de creare a unei noi culturi, care să 
fie naţională în formă şi socialistă în conţinut şi care să ofere maselor largi 
populare toate posibilităţile de participare la aceasta. El a dat în acelaşi 
timp un avertisment: toată această activitate trebuie să fie „progresistă". 
Nu-şi găseau locul lucrările literare şi filozofice care nu coincideau cu 
ţelul Partidului Comunist de construire a unei noi societăţi şi, în acest sens, 
a citat lucrările lui Lucian Blaga, ca un exemplu relevant de „factor ne¬ 
gativ" în literatura şi filozofia românească. Astfel, el a dat glas principiu¬ 
lui călăuzitor al atitudinii comuniştilor faţă de cultură: aceasta trebuia să 
servească scopuri sociale şi nu i se permitea să evolueze prin intermediul 
jocului natural al talentului individual şi al schimbului liber de idei. Intr-o 
altă luare de cuvînt publică, în decembrie, Pătrăşcanu s-a adresat direct 
intelectualilor. Şi-a arătat dispreţul faţă de intelectualitatea interbelică, a 
cărei „lipsă de principii" şi al cărei „oportunism ieftin" le atribuia socie¬ 
tăţii în care aceasta a trăit. Acum, avertiza el, intelectualitatea se afla la 
o răscruce. Nu trebuia să privească înapoi, spre trecut, pentru a-şi alege 
drumul, ci trebuia să profite de ocazia ce i-o oferea Partidul Comunist de 
a construi „România nouă şi democratică". El a făcut o comparaţie de rău 
augur cu intelectualii ruşi din 1917: aceia care au înţeles ce se întîmpla 

„s-au aliniat 41 marilor evenimente ale timpului şi au împlinit importante 
sarcini; ceilalţi au fost „călcaţi în picioare de istorie 44 . 21 

Guvernul Groza a început să edifice suprastructura instituţională în 
domeniul culturii, în conformitate cu dorinţele sale, încă din primele săp- 
tămîni ale instalării la putere. La 23 martie 1945, acesta a creat Ministerul 
Propagandei, ce era răspunzător pentru răspîndirea întregii informaţii cul¬ 
turale, artistice şi ştiinţifice şi exercita puterea de cenzură asupra presei 
şi a tuturor celorlalte publicaţii. O lună mai tîrziu intra în funcţiune un 
Minister al Artelor, învestit cu largi puteri în toate aspectele vieţii literare 
şi artistice. Religia a reprezentat, de asemenea, subiectul unei reglemen¬ 
tări de stat din ce în ce mai puternice. La 12 mai a fost creat Departamentul 
Cultelor, cu scopul de a supraveghea toate confesiunile religioase şi vari¬ 
atele lor instituţii şi fundaţii, inclusiv seminariile teologice. Noul minis¬ 
ter avea putere de control în problemele financiare, atît ale organismelor 
centrale, cît şi ale celor parohiale şi de a aproba crearea de noi parohii şi 
noi posturi clericale. Aceste prevederi erau doar începutul unui proces prin 
care Biserica Ortodoxă avea să piardă şi ceea ce îi mai rămăsese din rolul 
său în treburile publice în anii interbelici, ajungînd să fie redusă din punct 
de vedere administrativ la un departament guvernamental. 

In ciuda presiunii destinate să promoveze scopurile sociale şi politice 
ale comuniştilor şi a evidentei tendinţe spre conformism, viaţa culturală 
şi literară, cel puţin în anii 1945-1946, a păstrat mult din efervescenţa sa 
din perioada interbelică. Individualismul şi estetismul său şi-au găsit expre¬ 
sie, de exemplu, în versul romantic şi anarhic al lui Constant Tonegaru 

A 

(1919-1952). In volumul său de versuri Plantaţii (1945) el era absorbit 
de propriile sale sentimente şi percepţii ale lumii din jurul său şi protes¬ 
ta împotriva condiţionării sociale şi politice la care fusese supus. Pur şi 
simplu, acesta nu era interesat de viaţa politică şi de marile probleme 
sociale ale zilei. A celebrat boemia, pledînd pentru absoluta libertate a 
artistului de a crea şi de a comunica într-un limbaj care i se potriveşte. 

A 

In consecinţă, versul său trebuia să fie descifrat, să fie citit iar şi iar, pen¬ 
tru a-i desluşi înţelesul. Dar, un alt fel de poezie avea să apară în prim-plan: 
poezia cu caracter social. Ea a fost cel mai bine reprezentată de Un om 
aşteaptă răsăritul (1946) de Mihai Beniuc (1907-1988), care exprima aspi¬ 
raţia spre idealul vieţii colectiviste. Tema era comună, dar Beniuc a tratat-o 
cu un temperament poetic autentic şi rafinat, care face ca opera lui să se 

21 Lucreţiu Pătrăşcanu, Democraţie şi naţionalism , în Pentru democratizarea 
învăţămîntului , Bucureşti, 1946, pp. 175-176, 180-181; Lucreţiu Pătrăşcanu, Scrieri , 
articole , cuvintâri, 1944 -1947 , Bucureşti, 1983, pp. 119-129. 

distingă de ceea ce criticul Vladimir Streinu caracteriza, la începutul anu¬ 
lui 1947, drept „o masivă mediocritate" a unei „generaţii artificiale de poeţi 
ai politicului şi socialului". 22 

De-a lungul acestei perioade, revistele şi-au asumat încă o dată un rol 
de frunte în viaţa literară. Unele mai vechi, precum Viaţa românească, 
care fusese suspendată în toamna anului 1940, după instalarea statului 
naţional-legionar, şi-au reluat apariţia în noiembrie 1944. Cu toate că, în 
primul număr, cerea scriitorilor să creeze o nouă „lumină umanistă" în 
locul vechilor dogme obscurantiste, Mihai Ralea a reafirmat angajarea 
revistei pe linia ţelurilor ei tradiţionale. Revista a reuşit să menţină un echili¬ 
bru între estetica şi valorile culturale de dinainte de război şi noul accent 
pus pe rolul social al literaturii şi gîndirii, atîta vreme cît Partidul Comunist 
trebuia să se lupte cu o semnificativă opoziţie politică. Săptămînalul Con¬ 
temporanul, care şi-a început apariţia în septembrie 1946, reprezenta noile 
curente în viaţa literară şi intelectuală. El milita în numele „noii litera¬ 
turi", o literatură angajată în construcţia unei noi societăţi. Scriitori şi 
critici care vor dobîndi proeminenţă în anii ’50 şi ’60 i-au monopolizat 
paginile, în special începînd cu a doua jumătate a anului 1947. O noutate 
izbitoare în toate revistele literare şi culturale a fost atenţia sporită acor¬ 
dată literaturii şi ideologiei literare sovietice, teme care fuseseră practic 
absente din publicaţiile româneşti în perioada interbelică, cu excepţia revis¬ 
telor de stînga. Acum, prezenţa sovietică copleşea treptat izvoarele tradi¬ 
ţionale occidentale, de la care se hrănise intelectualitatea românească 
începînd cu primele decenii ale secolului al XlX-lea. In procesul sovie- 
tizării şi proletarizării vieţii literare şi culturale româneşti, creativitatea 
reprezentată de un Constant Tonegaru a fost copleşită de o literatură ade¬ 
sea lipsită de valoarea estetică, menită să promoveze ţelurile sociale şi 
politice ale momentului. 

Guvernul Groza a făcut eforturi susţinute pentru a schimba compoziţia 
aparatului administrativ. Şi-a lărgit rapid programul, început în toamna 
anului 1944, de epurare a tuturor funcţionarilor publici şi superiori, pre¬ 
cum şi a militarilor care serviseră guvernarea între 1 septembrie 1940 şi 
23 august 1944. La 29 martie 1945 a emis un decret-lege cuprinzător, care 
ameninţa cu demiterea tuturor persoanelor angajate în administraţia cen¬ 
trală, judeţeană, comunală sau în alte organizaţii, chiar ştiinţifice şi pro- 
fesionale, ale căror bugete făceau obiectul aprobării guvernamentale. In 
practică, această lege se aplica în fiecare domeniu al vieţii publice şi a 

22 Vladimir Streinu, „Poezia socială şi aventura «criticii funcţionale»", în Revista 
Fundaţiilor Regale, 14/2, 1947, p. 118. 

fost înăsprită printr-o legislaţie suplimentară. De exemplu, un decret din 
11 aprilie 1945 a abolit pur şi simplu Asociaţia Artiştilor Plastici, iar un 
altul, din 31 iulie 1945, „a epurat“ Asociaţia Arhitecţilor, din cauza „spi¬ 
ritului antidemocratic 41 şi „restricţiilor reacţionare 44 impuse la admiterea 
de noi membri. Cei daţi afară au fost înlocuiţi adeseori de persoane cu 
mai puţin talent, dar considerate de încredere de către Partidul Comunist, 
alese din rîndurile propriilor săi membri sau ale membrilor partidelor ali¬ 
ate, sindicatelor, organizaţiilor ţărăneşti. 

Guvernul Groza a accelerat judecarea persoanelor acuzate de crime de 
război şi de responsabilitate pentru dezastrul care se abătuse asupra ţării. 
Legislaţia anterioară, din 21 ianuarie 1945, definise deja termenii „crimi¬ 
nal de război 44 şi „profitor de război 44 şi instituise mecanismul legal des¬ 
tinat să se ocupe de aceştia. Dar, la 21 aprilie 1945, noul guvern a pro¬ 
mulgat o lege care a lărgit în mod considerabil definiţiile de mai sus şi a 
stabilit noi organe judecătoreşti — în special tribunalele populare, unde 
procedurile legale uzuale puteau fi ignorate — cu scopul de a accelera 
condamnările. 23 A început de îndată arestarea foştilor miniştri şi a altor 
înalte oficialităţi din timpul dictaturii lui Antonescu, ca şi a foştilor prefecţi, 
a ofiţerilor superiori de poliţie şi a funcţionarilor de tot felul. La sfîrşitul 
lui mai, numărul celor arestaţi atinsese cifra de 4 000 de persoane. 

Cel mai spectaculos dintre procesele consacrate crimelor de război a 
fost acela al lui Ion şi Mihai Antonescu. Acesta s-a deschis la 4 mai 1946. 
Deznodămîntul nu a stat nici o clipă sub semnul îndoielii, întrucît atît ju¬ 
decătorii, cît şi avocaţii apărării, care fuseseră numiţi de guvern, ştiau ce 
se aşteaptă de la ei. Procurorii au folosit de asemenea ocazia pentru a impli¬ 
ca pe Maniu şi Brătianu în activităţile celor doi Antoneşti, citînd diverse¬ 
le ocazii cînd aceştia toţi au fost de acord şi trecînd cu vederea critica 
severă pe care Maniu şi Brătianu o făcuseră politicii interne şi externe a 
lui Antonescu din timpul războiului. Aceste atacuri nu au micşorat cu nimic 
poziţia nici unuia dintre ei în opinia democratică, dar au fost un semnal 
a ceea ce îi aştepta în campania electorală viitoare, dată fiind opoziţia lor 
implacabilă faţă de noul regim şi supunerea acestuia faţă de Uniunea 
Sovietică. Ion Antonescu şi-a păstrat demnitatea de-a lungul întregului 
proces, iar cînd i-a venit rîndul pentru depoziţie şi-a asumat întreaga respon¬ 
sabilitate pentru acţiunile sale. Mihai Antonescu, însă, a fost copleşit de 
cele trăite în timpul detenţiei. La 17 mai tribunalul i-a găsit vinovaţi şi 

23 Venera Teodorescu, „ Activitatea primului guvern revoluţionar democratic (mar¬ 
tie 1945-octombrie 1946)“, în Studii şi materiale de istorie contemporană, 3,1978, 
pp. 107-112. 

i-a condamnat la moarte. Ambii au fost împuşcaţi la închisoarea Jilava 
la 1 iunie. 

în timpul desfăşurării acestor evenimente, Partidul Comunist şi-a inten¬ 
sificat eforturile pentru crearea unui bloc electoral unic al partidelor com- 
punînd Frontul Naţional Democrat. Preocuparea sa primordială a fost aceea 
de a intra în alegeri în fruntea unei mişcări muncitoreşti unificate. Probabil 
că cel mai mare succes a fost cîştigarea controlului asupra Partidului Social- 
Democrat, proces care oferă un exemplu caracteristic al mijloacelor pe 
care le-a folosit în vederea slăbirii şi divizării opoziţiei. La începutul anu¬ 
lui 1946, comuniştii plasaseră în funcţii importante un număr suficient 
de mare din sprijinitorii lor şi din membrii de partid care îşi păstraseră 
secretă apartenenţa pentru a fi în măsură să preia aparatul de partid. La 
Congresul Partidului Social-Democrat din 10 martie 1946 puteau conta 
pe loialitatea majorităţii delegaţilor. Moţiunea lui Titel Petrescu de a can¬ 
dida pe o listă separată la viitoarele alegeri a fost respinsă în favoarea unei 
propuneri de a se uni cu Partidul Comunist într-un cartel electoral. 24 Ca 
urmare, Titel Petrescu şi suporterii săi au părăsit congresul şi au format 
Partidul Social-Democrat independent care s-a aliat cu Partidul Naţional 
Liberal şi cu Partidul Naţional-Ţărănesc. Toţi ceilalţi membri ai Frontului 
Naţional-Democrat şi liberalii lui Tătărescu s-au aliniat fără greutate. 

La 17 mai. Partidul Comunist a anunţat formarea Blocului Partidelor 
Democratice, care urma să prezinte o singură listă de candidaţi în alegeri, 
reprezentînd Partidul Comunist, Partidul Social-Democrat, liberalii Iui 
Tătărescu, Frontul Plugarilor şi grupări mai mici, precum Partidul Ţărănesc 
al lui Anton Alexandrescu. Primele patru partide urmau să fie reprezen¬ 
tate în mod egal pe listă, celelalte proporţional cu mărimea lor. Toate şi-au 
păstrat ideologii distincte, dar au acceptat o platformă electorală comună: 
garantarea libertăţilor democratice pentru toţi cetăţenii ţării, respectarea 
proprietăţii particulare, îmbunătăţirea nivelului de trai al populaţiei, dez¬ 
voltarea industriei grele ca bază a unei refaceri economice generale, me¬ 
canizarea şi raţionalizarea agriculturii, impozite progresive pe venit şi 
preluarea de către stat a Băncii Naţionale. O astfel de platformă socială 
şi economică atotcuprinzătoare era menită să aibă în mod sigur o largă 
audienţă, dar o obedientă promisiune de prietenie şi colaborare cu Uniunea 
Sovietică i-a îndepărtat pe mulţi dintre potenţialii suporteri. 

Ca un preludiu la campania electorală, guvernul a promulgat un impor¬ 
tant decret-lege la 13 iulie 1946. Cu toate că acesta extindea dreptul de 


24 Gheorghe Ţuţui, Evoluţia Partidului Social-Democrat din România de la Fron¬ 
tul Unic la Partidul Unic (mai 1944-februarie 1948), Bucureşti, 1979, pp. 113 118. 

vot la toţi cetăţenii avînd vîrsta de peste 21 de ani, acordîndu-1 inclusiv 
femeilor pentru prima oară, alte prevederi asigurau guvernului o posibi¬ 
litate deosebit de mare de a influenţa rezultatul alegerilor în favoarea sa. 
Legea permitea guvernului să-şi numească propriii săi funcţionari în frun¬ 
tea tuturor comisiilor electorale care, printre alte sarcini, aveau şi respon¬ 
sabilitatea înregistrării alegătorilor. Legea permitea ca votarea să se facă 
în birourile instituţiilor guvernamentale, în fabrici şi alte instituţii, unde 
se puteau exercita cu uşurinţă presiuni; în plus, legea a lipsit de dreptul 
de vot numeroase categorii de persoane, vag definite, precum cele care 
erau vinovate de „crime împotriva poporului" sau avuseseră „funcţii de 
răspundere" în timpul dictaturii lui Antonescu. Pentru a submina forţa ele¬ 
mentelor moderate şi a elementelor aparţinînd clasei mijlocii, care erau 
deschis anticomuniste, legea a schimbat structura tradiţională a parla¬ 
mentului prin desfiinţarea Senatului, care în trecut servise de obicei intere¬ 
sele conservatoare. Membrii naţional-ţărănist şi liberal ai guvernului au 
obiectat energic împotriva acestei legi, iar Maniu şi Brătianu au cerut 
Regelui să nu o semneze şi să o rupă astfel cu guvernul o dată pentru tot¬ 
deauna. Scopul lor era acela de a provoca o criză internaţională, ce ar fi 
forţat Statele Unite şi Marea Britanie să intervină, chiar dacă acţiunea lor 
ar fi condus la o ocupare sovietică a României. Maniu considera că aceas¬ 
ta era singura cale pentru a împiedica alegerea frauduloasă a unui parla¬ 
ment dominat de comunişti, ceea ce ar fi pecetluit soarta ţării. Dar Regele 
era sigur că o asemenea acţiune riscantă va pune capăt oricărei speranţe 
de schimbare a cursului, în timp ce, dacă ar fi rămas pe poziţie, mai exista 
întotdeauna o şansă să intervină ceva care să schimbe sorţii democraţiei. 25 
Vorbind în numele elementului comunist, dominant în guvern, Pătrăşcanu 
i-a făcut Regelui cîteva concesii minore, dar a refuzat să meargă mai de¬ 
parte, întrucît, spunea el, procedînd astfel ar însemna să predea ţara par- 
tidelor istorice. In cele din urmă, Regele a semnat, dar conflictul între cele 
două ideologii politice şi sociale n-a făcut decît să se acutizeze. 

La mijlocul lui octombrie, guvernul a stabilit ca dată a alegerilor ziua 
de 19 noiembrie, dar, în realitate, campania se lansase încă din august. Atît 
comuniştii, care dominau Blocul Partidelor Democratice, cît şi naţional- 
ţărăniştii, care conduceau opoziţia, au considerat alegerile drept bătălia 
decisivă în lupta pentru putere. Comitetul Central al Partidului Comunist 
încredinţase Ministerului de Interne, condus de comunistul Teohari Geor- 
gescu, sarcina de a aranja alegerile. Ii revenea misiunea de a forţa ma¬ 
gistraţii de pe teritoriul întregii ţări, care răspundeau de interpretarea legii 

25 FRUS, 1946, VI, pp. 614-616: Berry către secretarul de stat, 11 iulie 1946. 

electorale, să urmeze directivele Ministerului, adică ale Partidului Co¬ 
munist. Comunişti de frunte au fost repartizaţi în toate părţile ţării, pentru 
a lua personal parte la campania de alegeri. Un aparat administrativ for¬ 
midabil a fost astfel mobilizat pentru a promova candidaţii Blocului şi, 
în special, pentru a împiedica opoziţia să-şi organizeze o campanie efi¬ 
cientă. Poliţia şi alte oficialităţi au împiedicat distribuirea ziarelor de opo¬ 
ziţie şi a materialelor de propagandă ale acesteia şi, împreună cu echipe 
special formate, din comunişti şi din simpatizanţi ai acestora, au spart adu¬ 
nările naţional-ţărăniştilor şi liberalilor. Şi-au dat foarte multă osteneală 
ca pe listele de vot să nu intre un mare număr de alegători ai opoziţiei, 
iar în zonele rurale, unde naţional-ţărăniştii erau deosebit de puternici, 
şi-au mutat punctele de votare departe de centrele populate, în scopul de 
a le îngreuna ţăranilor exercitarea dreptului de vot. Pe măsură ce se apropia 
ziua alegerilor, poliţia şi jandarmeria au fost întărite cu un număr mare 
de ajutoare comuniste, care fuseseră recrutate „pentru a menţine ordinea“. 
Protestele pe care opoziţia le-a adresat guvernului şi oficialilor sovietici 
din Comisia Aliată de Control nu au fost luate în seamă. Gheorghiu-Dej 
nu a făcut nici un secret în legătură cu intenţiile Partidului Comunist. în 
plină desfăşurare a campaniei electorale, el i-a informat pe membrii Mi¬ 
siunii americane de la Bucureşti că alegerile erau o bătălie în care inami¬ 
cul — partidele istorice — trebuia să fie înfrînt şi a recunoscut deschis că 
guvernul profita de fiecare „slăbiciune 44 a opoziţiei pentru a cîştiga. A măr¬ 
turisit, de asemenea, că autorităţile sovietice se aşteptau ca guvernul român 
să iasă victorios. 26 

Opoziţia nu era în nici un caz neputincioasă şi a ripostat cu toate resurse¬ 
le pe care le avea, oricît de limitate ar fi fost ele. Este izbitor cît de tăioase 
au putut fi atacurile de presă ale acesteia la adresa guvernului şi a spri¬ 
jinitorilor săi. De exemplu, Dreptatea, organ de presă al naţional-ţără¬ 
niştilor, n-a rămas datoare cu nimic în vara şi toamna anului 1946, în ciuda 
cenzurii şi a tuturor celorlalte impedimente cu care se confruntau redac¬ 
torii săi. Ziarul conţinea numeroase articole ce scoteau în evidenţă abuzu¬ 
rile comise de cenzori şi cereau libertatea presei. Era critic de la un cap 
la altul la adresa politicii guvernamentale şi cu atît mai mult la adresa 

26 lbidem, pp. 632-634,638,643-644,648-649: Melboume şi Berry către secre¬ 
tarul de stat, 12 şi 23 septembrie, 19 şi 26 octombrie 1946. Tacticile folosite împo¬ 
triva opoziţiei naţional-ţărăniste au fost sugestiv descrise de un ziarist american, 
care I-a însoţit pe Ion Mihalache într-un turneu electoral în Moldova, în primăvara 
anului 1946: Reuben Markham, Rumania tinder the Soviet Yoke, Boston 1949, 
pp. 272-291, 303-313. 

campaniei guvernului de epurare a aparatului administrativ de „colabo- 

A 

ratorii“ vechiului regim. îşi făcea o plăcere deosebită din citarea unor 
excepţii cu totul ieşite din comun, ca Gheorghe Tătărescu, supunîndu-le 
oprobriului public, iar Frontul Naţional Democrat a fost adesea ţinta unei 
satire distrugătoare, în cele mai bune tradiţii ale ziaristicii româneşti. Presa 
de opoziţie, în general, a ţinut sub foc continuu atît guvernul, cît şi Blocul, 
acuzîndu-le de subversiune sistematică a procesului electoral. 

Alegerile din 19 noiembrie au avut loc într-o atmosferă de tensiune maxi¬ 
mă. Guvernul urma să anunţe rezultatele pe data de 20, dar, din motive 
pe care nu le-a putut explica satisfăcător, a întîrziat comunicarea rezul¬ 
tatelor cu 48 de ore. A dat publicităţii cifrele doar pe data de 22. Acestea 
arătau o victorie zdrobitoare a Blocului, care obţinuse 70 la sută din voturi 
şi 349 de locuri în noua Adunare, faţă de 32 ale naţional-ţărăniştilor şi 
33 ale celorlalte partide, ce nu făceau parte din Bloc. Există însă indicii 
clare că lucrurile s-au petrecut exact invers în ziua alegerilor. Anumite 
surse independente sugerează că naţional-ţărăniştii se îndreptau către o 
victorie netă, cu circa 70 la sută din voturi, expresie a încrederii în cel 
mai democrat din toate partidele politice româneşti şi, în aceeaşi măsură, 
o manifestare de puternic sentiment naţional. Se pare că în momentul în 
care conducătorii comunişti şi-au dat seama de măsura înfrîngerii lor imi¬ 
nente, au dat ordin să se suspende comunicarea rezultatelor începînd cu 
amiaza zilei de 20 noiembrie şi au trimis instrucţiuni tuturor prefecţilor 
să „revizuiască" cifrele în aşa fel încît acestea să arate o victorie a Blocului. 
Ana Pauker şi alţi comunişti s-au consultat după cîte se pare cu Moscova 
şi au primit acordul pentru falsificarea rezultatelor alegerilor. 27 Aceasta 
explică şi neobişnuita amînare a comunicării rezultatelor. 

Imediat după anunţarea oficială a rezultatelor, Maniu şi Brătianu au 
declarat că nu vor recunoaşte valabilitatea alegerilor şi au făcut apel la 
suporterii lor, cerîndu-le să se opună „dictaturii", un termen pe care îl vor 
folosi cu regularitate la adresa guvernului, motivînd că acesta era un regim 
minoritar, ţinut la putere prin forţă. Au hotărît, de asemenea, să boicoteze 
noua Adunare şi să încerce să primească sprijinul Statelor Unite şi al Marii 
Britanii, în vederea anulării alegerilor şi a organizării unui alt scrutin. La 
sfîrşitul lunii noiembrie, Maniu a încercat să convingă ambele guverne 
să recurgă la acordurile de la Moscova, încheiate cu un an în urmă, în de¬ 
cembrie, ca un mijloc de a opri căderea României sub o dictatură comu¬ 
nistă dominată de Uniunea Sovietică. Cu toate că Statele Unite şi Marea 


27 FRUS, 1946, VI, pp. 663-665, 668-669: Berry către secretarul de stat, 27 
noiembrie şi 3 decembrie 1946. 

Britanie au denunţat alegerile, ca nereprezentative pentru voinţa poporu¬ 
lui român, şi au făcut responsabil guvernul Groza pentru încălcarea promi¬ 
siunilor referitoare la alegeri libere, nici una dintre ele nu era gata să meargă 
mai departe în sprijinirea acelora pe care ele însele le încurajaseră să se 
opună presiunii sovietice şi comuniste. Alegerile au reprezentat sfîrşitul 
tuturor încercărilor celor trei Aliaţi din timpul războiului de a rezolva împre¬ 
ună problema românească. De aici înainte va lua sfîrşit influenţa occi¬ 
dentală asupra cursului evenimentelor în România. 

Negocierile pentru o pace finală cu România, care începuseră la Paris, 
în august 1946, s-au încheiat la începutul anului următor. Tătărescu, însoţit 
de Gheorghiu-Dej şi de Pătrăşcanu, a condus delegaţia română. Ei au încer¬ 
cat, fără succes, să obţină recunoaşterea statutului de cobeligeranţă pen¬ 
tru România şi a zilei de 23 august 1944, şi nu de 12 septembrie 1944, ca 
dată oficială a intrării României în război, în speranţa uşurării poverii re¬ 
paraţiilor. Dar, în general, delegaţia română nu a contestat nici o proble¬ 
mă de importanţă vitală pentru Uniunea Sovietică. De exemplu, cu toate 
că frontiera dintre România şi Ungaria, anterioară anului 1940, fusese resta¬ 
bilită, dat fiind că fusese modificată sub ameninţarea forţei, Tătărescu şi 
ceilalţi nu au obiectat faţă de anexarea sovietică a Basarabiei şi a Nordului 
Bucovinei. Mai mult decît atît, nu au atacat Tratatul de la Craiova din 1940, 
ce stipula pierderea Sudului Dobrogei în favoarea Bulgariei, acum un aliat 
apropiat al sovieticilor. Diplomaţii români, care se refugiaseră în Occi¬ 
dent, printre aceştia fiind şi Grigore Gafencu, care se stabilise în Elveţia 
curînd după invadarea Uniunii Sovietice în 1941, erau acum foarte activi 
la Paris. Au încercat să reprezinte interesele naţionale ale României Mari 
şi au arătat în mod repetat diplomaţilor occidentali în ce măsură com¬ 
portamentul delegaţiei oficiale era dictat de către Uniunea Sovietică, dar 
n-au putut să influenţeze cu nimic cursul evenimentelor. 

Tratatul de pace a fost semnat la 10 februarie 1947. Un număr de decizii, 
care făcuseră obiectul Convenţiei de armistiţiu în 1944, referitoare la pro¬ 
bleme precum graniţele şi despăgubirile de război, au fost incorporate în 
noul document. Demnă de remarcat este prevederea prin care puterile 
apusene renunţau în mod formal la pretenţiile lor cu privire la - bunurile 
germane şi italiene din România, care vor constitui mai tîrziu participarea 
sovietică în diversele societăţi mixte sovieto-române, aşa-numitele sovro- 
muri. Uniunea Sovietică a fost de acord să-şi retragă armata din România 
în decurs de trei luni de la intrarea în vigoare a tratatului, cu excepţia acelor 
unităţi necesare menţinerii comunicaţiilor cu forţele de ocupaţie sovie¬ 
tice din Austria (de fapt, numeroase forţe terestre şi aeriene sovietice au 

staţionat în România pînă în 1958). In articolul 3, guvernul român se anga¬ 
ja să apere drepturile fundamentale ale tuturor cetăţenilor, inclusiv liberta¬ 
tea cuvîntului, a presei, de asociere şi de întrunire, dar, aşa cum o vor arăta 
evenimentele, acesta n-a avut nici cea mai mică intenţie de a-şi respecta 
angajamentele. 

Un nou guvern român a fost format la 1 decembrie 1946. Cu toate că 
ministerele au fost împărţite în mod mai mult sau mai puţin egal între 
partenerii Blocului Partidelor Democratice, Partidul Comunist a păstrat 
poziţiile-cheie: prim-ministru (Groza), deţinînd deopotrivă portofoliile 
Internelor (Georgescu), Justiţiei (Pătrăşcanu) şi Comunicaţiilor (Gheorghiu- 
Dej). Acestora trebuie să li se adauge Ministerul Invăţămîntului, al Muncii 
şi Asigurărilor Sociale, Minelor şi Petrolului, precum şi al Artelor, care 
erau conduse de către social-democraţi de stînga, aliaţi cu comuniştii. Parti¬ 
dul Comunist a păstrat aparenţele unui guvern de coaliţie, repartizînd patru 
portofolii — Externele, Finanţele, Lucrările Publice şi Cultele — libe¬ 
ralilor lui Tătărescu. Acesta din urmă, în afară de faptul că rămînea mi¬ 
nistru de Externe, devenea acum şi vicepreşedinte al Consiliului de Miniş¬ 
tri. Schimbările nu au reprezentat o simplă remaniere de guvern, ci au 
marcat un pas înainte spre consolidarea puterii Partidului Comunist. 

Confruntarea dintre Partidul Comunist şi partidele istorice avea loc şi 
în viaţa economică. Naţional-ţărăniştii şi liberalii susţineau menţinerea 
proprietăţii particulare şi a iniţiativei private, statul avînd doar rolul de a 
încuraja şi de a reglementa, în timp ce comuniştii căutau sa dea statului, 
adică lor înşişi, puterea de a planifica şi de a conduce toate laturile sem¬ 
nificative ale economiei, cu toate că, din raţiuni tactice, s-au abţinut să 
pledeze pentru imediata naţionalizare a mijloacelor de producţie şi pen¬ 
tru colectivizarea agriculturii. Aşa cum s-a întîmplat în viaţa politică, lupta 
economică s-a dovedit inegală, întrucît Partidul Comunist, îndrumat de 
Moscova şi sprijinit de autorităţile de ocupaţie sovietice, a dobîndit iniţia¬ 
tiva în agricultură şi în industrie. 

Revitalizarea economiei — după greutăţile celor trei ani de război îm¬ 
potriva Uniunii Sovietice, în condiţiile continuării efortului militar de partea 
Aliaţilor şi ale începerii plăţii reparaţiilor către Uniunea Sovietică — s-a 
dovedit o sarcină deosebit de grea în toamna anului 1944 şi primăvara 
anului 1945. In agricultură, atît obţinerea produselor alimentare, cît şi a 
plantelor industriale înregistrase un declin abrupt, iar de-abia în 1946 
ajunsese la 60 la sută din media anuală a ultimilor ani ai deceniului al 
patrulea. Refacerea economică a fost împiedicată, mai întîi de seceta şi 
de recolta slabă de porumb din 1946, care au provocat o foamete îngro- 

zitoare în iama şi primăvara următoare, şi, apoi, de livrările masive de 
produse agricole către Uniunea Sovietică, de o descreştere a numărului 
de animale de povară şi, într-o mai mică măsură, de dezorganizarea provo¬ 
cată de reforma agrară începută în 1945. Industria şi reţeaua de transporturi 
se aflau şi ele într-o situaţie tot atît de sumbră. Producţia de petrol şi indus- 

A 

tria metalurgică avuseseră şi ele enorm de suferit. In 1944, producţia de 
ţiţei scăzuse la 3,5 milioane t, de la 6,6 milioane t în 1938, iar capacitatea 
de rafinare şi cracare a petrolului se redusese cu peste 80 la sută ca urmare 
a bombardamentelor aliate. Principalele oţelării funcţionau în 1944 la mai 
puţin de 50 la sută din capacitatea lor. Industria uşoară şi industria ali¬ 
mentară se aflau într-o situaţie similară din cauza lipsei de materii prime 
şi a distrugerii şi dezorganizării sistemului de transporturi. 

O altă greutate care a împovărat economia românească a fost copleşi¬ 
toarea prezenţă sovietică. Plata reparaţiilor, care includea alimente şi materii 
prime de toate felurile, capturile de război, în special utilaje industriale, 
precum şi obligaţia de a furniza armatelor sovietice de pe front tot felul 
de bunuri, au secătuit România de resursele vital necesare pentru propria 
sa refacere economică. Autorităţile sovietice procedau la rechiziţionări, 

A 

fără să ţină seama de posibilitatea României de a le asigura. In acelaşi 
timp, guvernul sovietic viza monopolizarea producţiei şi a comerţului exte¬ 
rior românesc în perioada postbelică, printr-o serie de tratate economice 
pe termen lung. Cel ce a avut cele mai mari implicaţii pentru viitoarea 
dezvoltare politică şi economică a ţării a fost semnat la 8 mai 1945 la Mos¬ 
cova. Acesta prevedea înfiinţarea unor societăţi mixte sovieto-române, so- 
vromurile, care, teoretic, erau bazate pe un parteneriat de membri egali în 
drepturi, menit să asigure relaţii economice reciproc avantajoase, dar care, 
în practică, au devenit instrumente ale exploatării sovietice a resurselor 
economice ale României. 28 Au fost înfiinţate sovromuri în toate sectoarele 
importante ale economiei româneşti, iar cele mai importante pentru Uniu¬ 
nea Sovietică, Sovrompetrol şi Sovromtransport, au intrat în funcţiune 
imediat. Investiţiile româneşti în astfel de întreprinderi erau dispropor¬ 
ţionate faţă de beneficiile primite şi controlul exercitat. Pentru a crea 
Sovrompetrolul, de exemplu, guvernul român a contribuit cu firme româ¬ 
neşti şi resurse naturale, în timp ce partea sovietică a contribuit cu socie¬ 
tăţile germane şi italiene confiscate şi cu utilajele capturate, nu cu capital 
sau resurse proprii. Conducerea şi administraţia se aflau în mîna sovieti¬ 
cilor. Sovromurile aveau toate avantajele posibile. Erau scutite de impozit 

28 Ion Alexandrescu, Economia României în primii ani postbelici (1945-1947), 
Bucureşti, 1986, pp. 214-217. 

şi nu li se aplicau reglementările restrictive, în timp ce companiile bri¬ 
tanice, americane şi olandeze erau nevoite să funcţioneze în condiţiile cele 
mai vitrege, concepute de guvern special pentru a le închide porţile. Una 
din consecinţele cele mai nefaste ale masivei penetrări economice sovie¬ 
tice în România a fost întreruperea în 1947 a legăturilor ei tradiţionale 
cu Occidentul, o izolare mult mai severă decît pe vremea suzeranităţii oto¬ 
mane în secolul al XVIII-lea. 

De la instalarea sa în august 1944, principala preocupare economică a 
guvernului Sănătescu a fost agricultura. Trebuia, în primul rînd, asigurată 
aprovizionarea trupelor angajate în lupta în exteriorul şi interiorul graniţelor 
ţării cu alimente şi alte produse de primă necesitate. Deşi politicienii tutu¬ 
ror partidelor se luptau să rezolve aceste probleme practice şi să elaboreze 
un plan pentru reorganizarea pe termen lung a agriculturii, aceştia nu pierdeau 
nici un moment din vedere avantajele politice şi criteriile ideologice. 

Dintre toate programele de reformă agrară, cel avansat de către Partidul 
Comunist a fost cel mai radical. Acesta cerea confiscarea imediată a tutu¬ 
ror proprietăţilor moşiereşti de peste 50 ha şi împroprietărirea ţăranilor 
care nu aveau pămînt sau aveau foarte puţin. Fruntaşii Partidului Naţio- 
nal-Ţărănesc susţineau şi ei reforma, dar erau mai precauţi. Ei se temeau 
că o expropriere în masă a moşiilor şi împărţirea pămîntului în loturi de 
5 ha sau chiar mai mici vor duce la scăderea producţiei şi vor încuraja 
noii proprietari de pămînt, ţăranii, să planteze porumb pentru satisfacerea 
propriilor lor nevoi, consolidînd astfel monocultura în agricultură, care 
se dovedise în trecut un obstacol extraordinar în calea progresului. Pentru 
un timp a prevalat moderaţia, întrucît naţional-ţărăniştii au convins guver¬ 
nul Rădescu să cerceteze situaţia agriculturii înainte de a trece la refor¬ 
mă. în februarie 1945, Partidul Naţional-Ţărănesc a dat publicităţii un plan 
cuprinzător de reformă agrară care, în esenţă, relua teoriile ţărăniste din 
perioada interbelică. Acesta s-a afirmat ca apărător al micului producă¬ 
tor, ţăran independent, considerat drept „talpa 66 statului român, şi a insis¬ 
tat ca ţărănimea să fie recunoscută drept clasă conducătoare în stat. 

Politica agrară, totuşi, se afla în mîinile altora. La două săptămîni după 
instalarea în funcţie a guvernului Groza, la 20 martie 1945, acesta a emis 
un decret-lege cu privire la reforma agrară. 29 Decretul-lege prevedea expro- 


29 Cu privire la măsurile agrare ale guvernului Groza, între 1945 şi 1947, vezi 
Mihail Rusenescu, „Date privind politica agrară a României (martie 1945-febru- 
arie 1949)“, în Studii şi materiale de istorie contemporană , 3, 1978, pp. 80-96, şi 
Traian Udrea, „Caracterul şi consecinţele social-economice ale aplicării reformei 
agrare din 1945“, în Revista de istorie , 42/3, 1989, pp. 233-246. 

prierea tuturor domeniilor de peste 50 ha aflate în proprietate particulară 
şi, spre deosebire de reforma din 1921, considera toate proprietăţile unui 
moşier ca o entitate şi nu oferea nici un fel de compensaţii. Numeroase 
alte categorii de proprietari de pâmînt, în speţă cei desemnaţi criminali 
de război sau cei care colaboraseră direct cu autorităţile germane din 
România sau care luptaseră ca voluntari în armata germană, au fost supuse 
confiscării tuturor proprietăţilor lor. Aceste prevederi au fost aplicate fără 
discriminare saşilor din Transilvania şi şvabilor din Banat, provocînd ast¬ 
fel distrugerea unui număr mare din comunităţile acestora. Totuşi, au fost 


proprietăţi care au scăpat în întregime exproprierii. în primul rînd, au fost 
domeniile mînăstirilor, bisericilor, cooperativelor rurale şi cele ale orga¬ 
nizaţiilor culturale şi de caritate. Comuniştii din guvern au cerut ca aces¬ 
te proprietăţi să nu fie expropriate, pentru a nu întoarce ţărănimea, clerul 
şi numeroşi intelectuali împotriva guvernului, într-un moment cînd lupta 
pentru putere era în plină desfăşurare. Confiscarea tuturor utilajelor şi a 
animalelor de povară de pe moşiile expropriate a constituit un aspect sem¬ 
nificativ al reformei, întrucît acestea au fost folosite pentru dotarea noilor 
centre de închiriere a maşinilor agricole pentru ţărani, înfiinţate în fiecare 
judeţ. Aceste centre au reprezentat un pas important spre colectivizarea 
agriculturii de mai tîrziu, cu toate că susţinătorii reformei din guvern au 
avut grijă să evite orice referire la colectivizare, de frică să nu-şi înstrăineze 
ţărănimea. Pentru a convinge ţăranii, sceptici din fire, de seriozitatea anga¬ 
jamentului său de a menţine proprietatea particulară, guvernul a cerut efec¬ 
tuarea unei plăţi către stat pentru pămîntul primit. Suma era mică şi nu 
constituia o povară financiară pentru ţăranul individual. Era totuşi impor¬ 
tantă, întrucît Partidul Comunist, conştient de lupta îndelungată a ţăranilor 
pentru pămînt, s-a folosit de aceasta pentru a le dovedi că proprietatea 
lor asupra pămîntului era definitivă. 

Reforma realizată cu o oarecare grabă şi terminată în primăvara anu¬ 
lui 1948 nu a schimbat în mod semnificativ structura agriculturii. Cu toate 
că 917 777 de ţărani au primit pămînt, împărţind astfel cele 1 109 562 ha 
care au fost repartizate ţăranilor şi micilor proprietari de pămînt (din totalul 
de 1 468 946 ha expropriate), au avut loc doar modeste mutaţii ale diver¬ 
selor categorii de proprietăţi. Principalii beneficiari ai reformei au fost 
proletarii agricoli şi ţăranii săraci, întrucît au fost create 400 000 de noi 
gospodării, iar 500 000 de mici proprietăţi au primit pămînt în plus. Dar 
procentajul gospodăriilor ţărăneşti de 1-3 ha a rămas aproape neschim¬ 
bat (35,1 la sută în 1941; 36,1 la sută în 1948), în timp ce gospodăriile de 
3-5 ha au crescut uşor (18,1 la sută în 1941; 22,6 la sută în 1948). Schim¬ 
barea cea mai semnificativă a avut loc în gospodăriile sub 1 ha (23,3 la 

sută în 1941; 17,5 la sută în 1948). Totuşi, suprafaţa de pămînt primită de 
către fiecare ţăran a fost atît de mică, încît statutul său economic si social 
nu s-a schimbat aproape deloc. Gospodăriile au rămas tot atît de frag¬ 
mentate ca şi înainte, dat fiind că guvernul nu a manifestat nici un fel de 
interes pentru contopirea fîşiilor de teren risipite; producţia de cereale a 
crescut în general în dauna altor culturi, întrucît guvernul dădea o atenţie 
relativ scăzută intensificării şi diversificării agriculturii; creşterea ani¬ 
malelor a înregistrat un declin, după cît se pare, în special ca rezultat al 
fragmentării marilor domenii. Guvernul nu a făcut vreun efort deosebit 
pentru promovarea mişcării cooperatiste. Cu toate că a înfiinţat Institutul 
Naţional de Cooperativizare, în 1945, guvernul a limitat activitatea aces¬ 
tuia în special la supravegherea colectării cerealelor. După reforma agrară, 
politica guvernului în acest domeniu părea să fi avut un caracter de expec¬ 
tativă; într-adevăr, schimbările spectaculoase din organizarea agriculturii 
nu au apărut înainte ca Partidul Comunist să fi eliminat opoziţia şi ca aces¬ 
ta să-şi fi asigurat monopolul puterii politice. 

Guvernul Groza, în orice caz, a dat o atenţie primordială industriei. El 
a urmat îndeaproape principiile şi strategia schiţate de Gheorghiu-Dej la 
Conferinţa Naţională a Partidului Comunist din octombrie 1945. A 

* 5 

condiţionat direct atît refacerea economică a ţării, cît şi progresul ei de 
perspectivă de capacitatea sa de a se industrializa cît mai rapid posibil. 
De asemenea, el a atribuit statului rolul decisiv în acest proces, care urma 
să integreze capacitatea industrială a ţării, atît cea de stat, cît şi cea par¬ 
ticulară, într-un tot unitar şi, ca atare, statul ar fi fost acela care ar fi alo¬ 
cat materiile prime, ar fi reglementat vînzarea şi preţurile mărfurilor şi 
ar fi controlat investiţia de capital. Pînă în toamna anului 1945, guvernul 
Groza stabilise primatul statului în industrie, printr-o serie de decrete-lege, 
ce reglementau domeniile căilor ferate, producţiei miniere şi petroliere, 
precum şi preţurile şi salariile. Această activitate legislativă s-a intensificat 
în 1946, pe măsură ce Partidul Comunist şi-a extins influenţa în întreaga 
economie. 30 Controlul exercitat de acesta asupra problemelor economice 
şi financiare era practic total, cînd, la 1 decembrie 1946, Gheorghiu-Dej, 
secretarul general al partidului, şi-a asumat conducerea nou creatului Mi¬ 
nister al Economiei Naţionale, atotputernicul organism de planificare şi 
coordonare, a cărui funcţie principală era mobilizarea întregilor resurse 
ale ţării în vederea îndeplinirii politicii economice comuniste. în ciuda 

30 Ilie Puia, „Politica industrială a puterii revoluţionare democratice în perioa¬ 
da refacerii economice (decembrie 1946-decembrie 1947)“, în Studii şi materiale 
de istorie contemporană , 3, 1978, pp. 60-72. 

acestei atenţii şi a canalizării puţinului capital de investiţii în industrie, 
refacerea acesteia a fost lentă şi neegală. Cu toate acestea, pînă în a doua 
jumătate a anului 1947, producţia de cărbune ajunsese la 96,3 la sută din 
nivelul anului 1938, cea de fontă la 85,7 la sută, iar cea de oţel la 79,5 la 
sută, deşi petrolul a rămas în urmă, la 58,8 la sută. 


ULTIMUL AN AL ROMÂNIEI MODERNE 

Dominînd viaţa politică internă de la reorganizarea guvernului la I decem¬ 
brie 1946 şi eliberat de orice intervenţie occidentală efectivă prin Tratatul 
de Pace de la Paris, Partidul Comunist s-a angajat serios în eliminarea a 
tot ce mai rămăsese din opoziţie. în martie, şi apoi din nou în mai 1947, 
Ministerul de Interne a procedat la arestarea în masă a politicienilor din 
opoziţie, inclusiv din rîndurile social-democraţilor, a unor intelectuali şi 
muncitori — circa 2 000 de persoane în total — şi i-a aruncat în închisori 
sau i-a trimis în lagăre de concentrare, recent construite în acest scop. 
Aceste valuri de arestări au reprezentat doar începutul a ceea ce se va întîm- 
pla în următorii patru sau cinci ani. Documentele sugerează că autorităţile 
sovietice din România au fost adînc implicate în această campanie şi s-ar 
putea să fi iniţiat această acţiune la ordinele directe primite de la Moscova. 
Partidul Comunist al Uniunii Sovietice a făcut răspunzător guvernul Groza 
pentru existenţa în continuare a unei opoziţii puternice, acuzîndu-1 că a 
permis prea multă libertate. Prezenţa politică sovietică în România era 

A 

deja masivă. In afară de personalul din ministere şi din societăţile mixte 
sovieto-române şi de civilii ataşaţi armatei sovietice, se afla un număr mare 
de membri ai poliţiei secrete, care fuseseră trimişi în calitate de consilieri 
ai guvernului român şi ai Partidului Comunist pe probleme de control 
politic şi de securitate. 

La mijlocul lunii martie 1947, Maniu, Brătianu şi Titel Petrescu au făcut 
apel la o intervenţie americană pentru a se pune capăt unei asemenea situ¬ 
aţii, pe care, susţineau ei, nici un regim modem, nici chiar dictatura lui 
Antonescu nu o impusese vreodată ţării şi care încălca deschis acordurile 
de la Ialta, Potsdam şi Moscova. Maniu a propus ca singură soluţie răs¬ 
turnarea guvernului Groza, şi, deşi nu sugera o revoluţie, se temea că duce¬ 
rea la îndeplinire a planului său ar provoca o mare vărsare de sînge. Pentru 
a avea succes, insista el, era nevoie de sprijinul poporului, al Regelui şi 
al puterilor occidentale. Pe primele două le avea: poporal se pronunţase 
cu ocazia recentelor alegeri, iar Regele nu respingea această soluţie, dar 

ezita ia rîndui său să acţioneze fără a cunoaşte atitudinea guvernelor ame¬ 
rican şi britanic. 31 Oficialii americani de la Bucureşti l-au asigurat că Statele 
Unite sprijineau eforturile depuse de către forţele democratice din România 
pentru stabilirea unui sistem parlamentar cu adevărat reprezentativ, aşa 
cum se cerea prin Declaraţia de la Ialta. Dar ei au subliniat, de asemenea, 
că posibilitatea guvernelor lor de a influenţa cursul evenimentelor era serios 
limitată, o opinie pe deplin confirmată de evenimentele ulterioare. Protestele 
înaintate de Statele Unite, potrivit cărora arestările şi întemniţările arbi¬ 
trare contraveneau înţelegerilor Marilor Puteri şi articolului 3 al Tratatului 
de Pace, prin care guvernul român garanta libertăţile civile fundamentale 
pentru toţi cetăţenii ţării, n-au avut nici un ecou. Ministrul de Externe Tă- 
tărescu a replicat acestor proteste, la 12 iulie, acuzînd Statele Unite de 
amestec inadmisibil în problemele interne ale ţării sale. 

Concomitent cu atacul său direct împotriva opoziţiei. Partidul Comunist 
se ocupa de redefinirea relaţiilor sale cu cei doi principali parteneri ai 
săi la guvernare, Frontul Plugarilor şi social-democraţii disidenţi. La în¬ 
ceputul anului 1947, conducătorii comunişti ajunseseră să privească ambele 
organizaţii ca aliaţi permanenţi şi, ca atare, erau hotărîţi să alinieze politi¬ 
cile acestora obiectivelor comuniste. Ei au acordat o atenţie specială com¬ 
ponenţei Frontului Plugarilor, pe care plănuiau să-l folosească drept mijloc 
de extindere a influenţei comuniste în rîndui maselor de ţărani şi de sub¬ 
minare a popularităţii Partidului Naţional-Ţărănesc. La 9 ianuarie 1947, 
Comitetul Central al Partidului Comunist a hotărît să „îmbunătăţească 44 
compoziţia socială a Frontului Plugarilor, prin eliminarea „elementelor 
burgheze 44 , un termen care avea în vedere pe acei care căutau să păstreze 
independenţa organizaţiei şi care îl acuzau pe Groza şi pe alţii de o prea 
strînsă colaborare cu comuniştii. Biroul Politic al Partidului Comunist 
şi Comitetul Executiv al Frontului Plugarilor, compus în principal din 
partizani ai comuniştilor, a hotărît, la o şedinţă comună, ţinută în febru¬ 
arie, să transforme frontul dintr-o organizaţie reprezentînd întreaga ţără¬ 
nime într-un „partid revoluţionar 44 , adică într-unul care să reprezinte stra¬ 
turile mai sărace, aşa-numita „ţărănime muncitoare 44 , şi să coopereze pe 
deplin cu Partidul Comunist în transpunerea în practică a agendei sale 
politice şi economice. In vară, „reorganizarea 44 Frontului Plugarilor se 
încheiase. 32 


31 FRUS, 1947 , V, Washington, 1972, p. 477: Berry către secretarul de stat, 13 
martie 1947. 

32 G. I. Ionită si G. Ţutui, Frontul Plugarilor (1933-1953), Bucureşti, 1970, 
pp. 238-252. 

Partidul Comunist a încercat să-şi întărească pe diverse căi poziţia la 
sate. Ca un preludiu necesar realizării programului său în domeniul agri¬ 
culturii, în ianuarie 1947 el a început o intensă propagandă şi o susţinută 
activitate organizatorică în mediul rural. Potrivit propriilor sale date, par¬ 
tidul avea la vremea aceea în zonele rurale 9 000 de celule şi 215 000 de 

A 

membri (37,5 la sută din totalul membrilor de partid). Intrucît compo¬ 
ziţia socială a acestor organizaţii era considerată acum a fi prea eterogenă, 
partidul a decis să redreseze balanţa în favoarea „elementelor proletare 41 , 
concentrîndu-se asupra recrutării ţăranilor săraci, care erau consideraţi mai 
uşor de supus influenţei partidului şi mai folositori în acţiunea acestuia 
de subminare a sprijinului acordat naţional-ţărăniştilor şi liberalilor decît 
vecinii lor înstăriţi. Pentru coordonarea acestei acţiuni, conducerea par¬ 
tidului a creat o secţie specială a Comitetului Central dedicată problemelor 
ţărănimii. Spre sfîrşitul anului, aceasta putea raporta că numărul celulelor 
de partid crescuse la 11 613, iar componenţa lor numerică la 308 000 de per¬ 
soane. Partidul şi-a îndreptat, de asemenea, atenţia şi către muncitorii agri¬ 
coli, inclusiv sezonierii din regiunile de deal şi muncitorii industriali care 
continuau să locuiască la sate. A încredinţat sarcina creării „sindicatelor 
agricole 11 Confederaţiei Generale a Muncii, dominată de comunişti. Confe¬ 
deraţia avea să învingă rezistenţa puternică a Partidului Naţional-Ţărănesc, 
ajungînd ca, în decembrie 1947, să aibă 100 000 de membri înscrişi în 
noile sale organizaţii sindicale rurale, consideraţi toţi „de încredere 11 . 

De-a lungul primei jumătăţi a anului 1947, Partidul Comunist a acţio¬ 
nat pentru a întări şi mai mult controlul său asupra fiecărei ramuri a eco¬ 
nomiei. 33 Conducerea şi planificarea centralizată erau la ordinea zilei şi 
toate măsurile luate s-au dovedit a fi simple acţiuni pregătitoare ale naţio¬ 
nalizării industriei şi colectivizării agriculturii. La 5 aprilie, un nou Minister 
al Industriei şi Comerţului, preluînd atribuţiile Ministerului Economiei 
Naţionale şi ale multor altor organisme de stat, şi-a asumat largi puteri 
pe linia colecţionării şi distribuirii bunurilor industriale şi agricole de 
consum, a alocării materiilor prime pentru industrie, a reglementării inves¬ 
tiţiilor în întreprinderile particulare şi de stat şi a acordării creditelor. La 
10 iunie au fost create aşa-numitele Oficii industriale, la nivel local şi la 
nivel de întreprindere, pentru a coordona toate aspectele producţiei pe 
ramuri industriale, precum textile, metale neferoase şi chimicale. La 1 de¬ 
cembrie 1947, un număr de 14 oficii fuseseră deja înfiinţate, înglobînd 

33 Maria Curteanu, Sectorul de stat în România anilor 1944-1947, Bucureşti, 
1974, pp. 123-152. 

730 de întreprinderi, care reprezentau împreună aproximativ 80 ia sută 
din capacitatea productivă a ţării. Aceleaşi tendinţe se manifestau şi în 
agricultură. Adunarea Naţională a adoptat, la 6 iunie, o lege impunînd 
controlul strict asupra vînzărilor particulare de pămînt şi acordînd statu¬ 
lui dreptul de preempţiune în cumpărarea de pămînt. Deşi guvernul a jus¬ 
tificat necesitatea acestei legi prin preocuparea de a împiedica atît refa¬ 
cerea marilor proprietăţi, cît şi fragmentarea continuă a micilor gospodării, 
tot pămîntul pe care l-a achiziţionat a fost folosit pentru extinderea sis¬ 
temului gospodăriilor agricole de stat. O altă lege tipică, votată la 2 iulie, 
limita vînzarea produselor agricole de către ţăranii particulari prin intro¬ 
ducerea unui impozit în natură. Noul impozit era, într-adevăr, o livrare 
forţată de produse agricole către stat, care, la rîndul său, le putea aloca 

A 

după cum voia. In domeniul financiar, s-a manifestat, de asemenea, ten¬ 
dinţa sporirii controlului de stat. Decisivă pentru dezvoltarea întregii eco¬ 
nomii a fost naţionalizarea, la 20 decembrie 1946, a citadelei liberale — 
Banca Naţională a României. Partidul Comunist avea acum la dispoziţia 
sa una dintre cele mai importante pîrghii economice ale ţării, ce îi va per¬ 
mite să conducă întreg sistemul financiar spre realizarea propriilor sale 
scopuri economice. Totuşi, problema financiară imediată, de cea mai mare 
gravitate, era inflaţia galopantă. Indicele costului vieţii crescuse constant 
în timpul războiului, de la 100 în august 1939 la 944 în august 1944, iar 
în aprilie 1947 era de 440 869, pentru a ajunge în iulie la 525 688. Un 
timp, se pare că guvernului i-a convenit să lase inflaţia liberă, pentru a 
slăbi puterea economică a adversarilor săi. Dar, la 15 august, el a anunţat 
o drastică reformă monetară, pe care o pregătise în secret. Reforma a lovit 
cel mai greu clasele de mijloc, care au pierdut sume enorme din economi¬ 
ile lor; muncitorii şi ţăranii, deşi li s-a permis să schimbe mai mulţi lei 
vechi în noua monedă, au avut şi ei de suferit. 

Transformarea economiei interne a României după modelul sovietic a 
fost însoţită de integrarea acestei economii în blocul sovietic şi, în con¬ 
secinţă, de o izolare economică a României de Occident. Un tratat comer¬ 
cial cuprinzător, semnat la Moscova, în februarie 1947, referitor la schim¬ 
burile de mărfuri şi la plăţi, a pus bazele relaţiilor economice regulate 
româno-sovietice. Datele privind comerţul exterior sugerează gradul în 
care economia românească fusese integrată în aceea a blocului sovietic. 
La sfirşitul anului 1947, 70 la sută din importurile sale proveneau din Eu¬ 
ropa Răsăriteană şi Uniunea Sovietică, iar 90 la sută din exporturile sale 
mergeau spre acestea. Cifrele privind exclusiv Uniunea Sovietică sînt 
izbitoare — 48 la sută din importurile României şi 50,1 la sută din expor- 

turile ei — dacă se ţine seama de nivelul scăzut al comerţului românesc 
cu Uniunea Sovietică în perioada interbelică şi cu Rusia ţaristă în seco¬ 
lul al XlX-lea. Nu este nevoie să mai spunem că România a fost printre 
absenţi la Conferinţa Planului Marshall, care s-a deschis la Paris la 12 iulie. 

Comuniştii au considerat că venise timpul pentru un asalt frontal împotri¬ 
va Partidului Naţional-Ţărănesc. După lovitura de stat de la 23 august, 
ei îl priviseră tot timpul pe Maniu drept principalul lor inamic, dar, datorită 
imensului prestigiu de care se bucura acesta în întreaga ţară, s-au temut 
să se atingă de el şi se mulţumiseră doar cu atacuri în presă. Dar, în iulie 
1947, a apărut în fine pretextul pentru o acţiune mai dură. Maniu şi alţi 
naţional-ţărănişti păstraseră contactul cu diverse personalităţi refugiate 
peste hotare în vederea creării unui guvern democratic în exil, în Occident, 
cu adevărat reprezentativ pentru naţiunea română, drept singura cale prac¬ 
tică ce mai rămăsese pentru a pune sub semnul întrebării guvernul Groza 
patronat de către sovietici. La 14 iulie. Ion Mihalache şi alţi cîţiva naţio¬ 
nal-ţărănişti au fost arestaţi de către Siguranţa statului, pe un aeroport im- 

A 

provizat de lingă Bucureşti, de unde se pregăteau să fugă în Occident. In 
aceeaşi zi, poliţia a percheziţionat sediul şi locuinţele conducătorilor par¬ 
tidului. La 19 iulie, Maniu, acuzat de complicitate în tentativa de fugă a 
colegilor săi, a fost arestat; autorităţile au interzis Dreptatea , iar Adunarea 
Naţională a ridicat imunitatea parlamentară a deputaţilor naţional-ţără¬ 
nişti. O săptămînă mai tîrziu, Consiliul Politic al Blocului Partidelor Demo¬ 
cratice a propus dizolvarea Partidului Naţional-Ţărănesc, pe motivul că 
întreaga activitate a acestuia s-a constituit din crime împotriva siguranţei 
statului; la 30 iulie, o adunare obedientă a adoptat o hotărîre în consecinţă. 

Procesul lui Maniu, Mihalache şi al altor lideri naţional-ţărănişti, inclu¬ 
siv al celor trăind peste hotare, printre aceştia aflîndu-se şi Grigore Gafencu, 
a început în faţa unui tribunal militar, la 29 octombrie. Scopul acestuia a 
fost să definitiveze preluarea puterii de către comunişti, prin eliminarea 
ultimelor rămăşiţe ale opoziţiei. Procesul a fost în acelaşi timp o acţiune 
de hărţuială în competiţia inegală dintre Est şi Vest privind România, 
întrucît Uniunea Sovietică încerca să distrugă influenţa democraţiei apu¬ 
sene, prin eliminarea din viaţa publică a reprezentanţilor de frunte ai aces¬ 
teia în România. 

Principala acuzaţie împotriva lui Maniu şi a colegilor săi a fost aceea 
de trădare, şi anume că aceştia „conspiraseră" cu agenţi ai serviciilor se¬ 
crete, la legaţiile americană şi britanică din Bucureşti, pentru răsturnarea 

A 

guvernului Groza. In depoziţia privind acţiunile sale, Maniu a subliniat că 
se angajase într-o luptă pentru revenirea Ia alegeri libere, pentru restaurarea 

libertăţilor politice, a drepturilor fundamentale ale omului şi a declarat 
că era hotărît să folosească orice mijloc posibil pentru a ajunge la aceste 
rezultate. A recunoscut că avusese frecvente contacte cu reprezentanţii 
americani şi britanici, dar a insistat asupra faptului că discutarea pro¬ 
blemelor interne şi internaţionale era una din îndatoririle fiecărui om de 
stat. Demnitatea pe care a manifestat-o de-a lungul procesului ostil şi 
nedrept a adăugat reputaţiei sale dovezi de probitate şi curaj. Dar verdictul 
nu s-a aflat nici o clipă sub semnul îndoielii. La 11 noiembrie, tribunalul 
i-a condamnat pe Maniu şi pe Mihalache la închisoare pe viaţă, iar pe 
ceilalţi acuzaţi la pedepse pe termene mergînd de la 5 ani pînă la închi¬ 
soare pe viaţă. Maniu a murit în închisoare în 1953, iar Mihalache în 1963. 

Spiritul în care s-a desfăşurat procesul a fost surprins într-o cuvîntare 
privind reorganizarea justiţiei, ţinută de Pătrăşcanu în Adunarea Naţională 
la 28 noiembrie, la cîteva săptămîni după pronunţarea verdictelor. El a 
respins ideea că justiţia în noua Românie ar putea fi imparţială sau inde- 
pendentă de puterea executivă. In schimb, a argumentat el, sarcina primor¬ 
dială a sistemului judiciar, într-un moment de schimbări fundamentale în 
societate, era aceea de a asigura Partidului Comunist sprijinul necesar în 
ducerea la îndeplinire a programului său economic şi politic. Recunos- 
cînd în mod public cît de mult datorau el şi colegii săi legislaţiei sovie¬ 
tice, ce le servise drept model, Pătrăşcanu a subliniat că principiul care 
va conduce justiţia română va fi conştiinţa de clasă. A promis să plaseze 
instanţele sub directa conducere a Partidului Comunist, prin intermediul 
nou-numiţilor asesori populari, care aveau să funcţioneze pe termene de 
trei luni, alături de judecători de carieră, pe care, în plus, aveau să-i depă¬ 
şească numeric în proporţie de doi la unu. Pătrăşcanu a subliniat fără echi¬ 
voc că aceşti judecători neprofesionişti nu trebuiau să cunoască codurile 
de legi şi cazuistica, pentru că ei urmau să dea deciziile potrivit propriei 
lor „gîndiri şi conştiinţe 1 *, neuitînd niciodată datoria de a servi interese¬ 
le muncitorilor si ţăranilor care i-au ales. 34 

•> 

în încercarea lor de a-i absorbi pe socialişti într-un partid unic munci¬ 
toresc, comuniştii au supus Partidul Socialist Independent şi pe con¬ 
ducătorul acestuia, Titel Petrescu, unui susţinut atac în toamna anului 1947. 
Socialiştii independenţi deveniseră o pacoste pentru comunişti, nu doar 
pentru că erau devotaţi democraţiei parlamentare, ci şi pentru că ofereau 
un cadru de întîlnire pentru ceilalţi socialişti care se opuneau fuziunii cu 
Partidul Comunist. Valul împotriva socialiştilor a fost copleşitor şi, pînă 


34 L. Pătrăşcanu, Scrieri , articole , cuvintări, 1944-1947, pp. 217-218, 221-223. 

la urmă. Partidul Social-Democrat a fost „unit“ cu Partidul Comunist, la 
congresul comun din 21-23 februarie 1948 de constituire a Partidului 
Muncitoresc Român. Partidul lui Titel Petrescu a fost dispersat prin inti¬ 
midarea şi arestarea activiştilor săi, el însuşi fiind arestat în mai 1948 şi 
închis fără să fie judecat. 

Momentul răfuielii a venit şi pentru Tătărescu şi facţiunea sa, singura 
grupare politică semnificativă a guvernării necontrolată încă de către Par¬ 
tidul Comunist. Atîta vreme cît comuniştii au considerat necesar să menţină 
aparenţele unui guvern de coaliţie şi atîta vreme cît Tătărescu s-a dove¬ 
dit folositor în relaţiile cu puterile occidentale, în calitatea sa de ministru 
de Externe, ei l-au păstrat, dar incompatibilitatea dintre ei devenise evi¬ 
dentă de cîtva timp. Tătărescu nu abandonase angajamentul liberal faţă 
de întreprinderea particulară şi menţinerea clasei mijlocii în viaţa economi- 
că. In agricultură, acesta s-a pronunţat pentru o ţărănime mijlocaşă pros¬ 
peră, cu proprietăţi între 10 şi 30 ha, ca factor de ordine şi stabilitate, şi a 
propus extinderea cooperativelor în afara oricărui control guvernamen¬ 
tal, în timp ce în industrie el s-a opus oricărui rol al statului care ar fi depăşit 
dirijarea şi coordonarea generală. La 24 mai el a formulat o critică de 
ansamblu a activităţilor guvernului Groza, în care a atacat înseşi bazele 
noului regim şi a cerut operarea unor schimburi majore în orientările şi 
acţiunile acestuia în domeniul economic şi politic. Răspunsul nu avea să 
întîrzie. Tătărescu a devenit obiectul unor atacuri neîncetate din partea 
conducătorilor comunişti şi a presei, dar a putut să se menţină în funcţie, 
întrucît mai era folositor. Procesul lui Maniu s-a dovedit dezastruos şi pen¬ 
tru el. Cînd un număr de înalţi funcţionari ai Ministerului Afacerilor Străine 
au fost implicaţi în activităţile oponenţilor regimului, inamicii lui Tătărescu 
din Adunarea Naţională l-au acuzat de neglijenţă şi, la 5 noiembrie, au 
adoptat împotriva acestuia o moţiune de neîncredere. Tătărescu a demi¬ 
sionat a doua zi şi a fost înlocuit de Ana Pauker, scăpînd de soarta lui 

A 

Maniu şi Mihalache. In decembrie deputaţii liberali au adoptat un nou pro¬ 
gram al partidului, în care se angajau să colaboreze strîns cu Partidul 
Comunist în construirea unei noi societăţi bazate pe „proprietatea socială 44 . 

A 

In ianuarie 1948 Petre Bejan, o figură politică minoră, l-a înlocuit în mod 
formal pe Tătărescu în funcţia de şef al partidului, dar din acest moment 
facţiunea liberală nu a mai contat în viaţa politică a ţării. 

A 

Întrucît comuniştii înaintau inexorabil spre dobîndirea monopolului pu¬ 
terii politice, monarhia devenise o anomalie. Temîndu-se că acest ultim 
vestigiu al vechii orînduiri politice ar putea să mai servească drept un cen¬ 
tru al opoziţiei faţă de noua societate. Partidul Comunist a făcut pasul final. 

logic, pentru asigurarea dominaţiei sale asupra ţării, atunci cînd l-a forţat 
pe Rege să abdice, la 30 decembrie 1947. Proclamarea de către comu¬ 
nişti a Republicii Populare Române, în aceeaşi zi, a fost apogeul cam- 

A 

paniei lor pentru dobîndirea puterii. Intr-un anumit sens, acţiunea lor a 
marcat pe plan intern subordonarea ţării modelului politic şi economic 
sovietic şi aservirea ei scopurilor sovietice în relaţiile internaţionale. Intr-un 
sens mai profund, aceasta anunţa că epoca modernă a istoriei României, 
care începuse cu slăbirea legăturilor cu Răsăritul şi deschiderea către Apus, 
luase sfîrşit. 

Bibliografia clasică referitoare la istoria României este cuprinzătoarea 
lucrare Bibliografia istorică a României , I ( 1944-1969 ), IV (1969-1974), 
V (1974-1979), VI (1979-1984), VII (1984-1989), VIII (1989-1994), IX 
(1994-1999), Bucureşti, 1970-2000. Pînă acum au apărut, sub acelaşi titlu, 
două volume cu privire la Secolul al XlX-lea : voi. II, t. 1 ( Cadrul General 
Ţara şi Locuitorii ) şi voi. III, t. 5 ( Biografii ), Bucureşti, 1972-1974. 
Valoroasă pentru uzul istoricului este Bibliografia românească modernă , 
1831-1918 , 4 volume, Bucureşti, 1984-1996, cuprinzînd un repertoar al 
tuturor publicaţiilor româneşti, ce abordează toate tematicile, Publicaţiile 
periodice româneşti I (1820-1906) şi II (1907-1918) + suplimentul 
(1790-1906), Bucureşti, 1913-1969, este o listă exhaustivă adnotată a peri¬ 
odicelor publicate în România în toate limbile şi în ţările străine în limba 
română. Sînt de folos şi cîteva bibliografii tematice: Independenţa 
României: Bibliografie , Bucureşti, 1979, şi o versiune prescurtată în limba 
engleză, The lndependence ofRomania: Selected Bibliography , Bucureşti, 
1980, ambele bogat adnotate; România în primul război mondial: Contri¬ 
buţii bibliografice , Bucureşti, 1975, cu privire la toate aspectele participării 
României în Primul Război Mondial; Contribuţii bibliografice privind 
Unirea Transilvaniei cu România , Bucureşti, 1969, acoperind mişcarea 
naţională românească din Ungaria, din ultimele decenii ale dualismului 

A 

pînă în 1918. In mod surprinzător, nu există o bibliografie cuprinzătoare 
a mişcării comuniste din România, însă Titu Georgescu şi Mircea Ioanid, 
Presa PCR şi a organizaţiilor sale de masă, 1921-1944, Bucureşti, 1963, 
oferă date valoroase privitoare la presa comunistă naţională şi locală publi¬ 
cată în română, maghiară şi germană. 


1. INDEPENDENŢA, 1866-1881 

O introducere cuprinzătoare şi bine echilibrată cu privire la deceniul 
anterior proclamării independenţei României este cuprinsă în Lothar Maier, 

Rumănien aufdem Wegzur Unabhăngigkeitserklărung 1866-1877, Miin- 
chen, 1989. Nicolae lorga, Histoire des Roumains et de la românite ori¬ 
entale, X, Bucureşti, 1945, este foarte bogată în idei despre această peri¬ 
oadă. O penetrantă analiză a tendinţelor politice şi a primelor eforturi de 
organizare a unor partide este Apostol Stan, Grupări şi curente politice 
în România între unire şi independenţă , 1859-1877, Bucureşti, 1979. Utilă 
pentru evoluţia gîndirii conservatoare este Anastasie lordache, Originile 
conservatorismului politic din România , 1821-1882, Bucureşti, 1987. 

Domnitorul Carol este una din multele personalităţi politice ale perioa¬ 
dei care-şi mai aşteaptă încă biograful. O încercare de monografie a fost 
realizată de Mihail Polihroniade şi Alexandru Christian Teii, Domnia lui 
Carol I, I (1866-1877), Bucureşti, 1937. Dintre sursele publicate cu privire 
la Carol, fundamentale sînt memoriile medicului său, Aus dem Leben Konig 
Karls von Rumănien, 4 volume, Stuttgart, 1894-1900, ce acoperă peri¬ 
oada 1866-1881. Acestea pot fi suplimentate cu o amplă colecţie de dis¬ 
cursuri, documente şi acte diplomatice, aranjate cronologic de Demetre 
Sturdza, Charles l er , Roi de Roumanie. Chronique, actes, documents , 
1866 1877, 2 volume, Bucureşti, 1899-1904. Liberalul moderat Mihail 
Kogălniceanu s-a bucurat probabil de cea mai mare atenţie de la cel de-al 
Doilea Război Mondial încoace. Virgil Ionescu, Mihail Kogălniceanu: 
Contribuţii la cunoaşterea vieţii , activităţii şi concepţiilor sale. Bucureşti, 
1963, este o analiză generală a carierei sale. Acelaşi autor examinează 
angajarea lui Mihail Kogălniceanu în lupta pentru schimbare socială şi 
economică în Opera lui Mihail Kogălniceanu sub raportul faptei şi gîndirii 
social-economice, Craiova, 1979. O ediţie exhaustivă a discursurilor sale, 
Mihail Kogălniceanu, Opere , IV: Oratorie 7/(1864-1878), 4 părţi, Bucu¬ 
reşti, 1977-1982 şi V: Oratorie III (1878-1891), 3 părţi, Bucureşti, 1984-1989, 
este o sursă de primă mînă referitoare la ideile sale politice. O selecţie a 
corespondenţei diplomatice şi alte documente. Mihail Kogălniceanu, 
Documente diplomatice. Bucureşti, 1972, oferă o introducere în politica 
sa externă. Studii favorabile liberalismului radical se concentrează asupra 
lui C. A. Rosetti. Vasile Netea, C. A. Rosetti, Bucureşti, 1970, constituie 
o privire generală asupra carierei sale, iar Marin Bucur, C. A. Rosetti: me¬ 
sianism şi donquijotism revoluţionar, Bucureşti, 1970, subliniază aspectele 
romantice şi vizionare ale gîndirii şi activităţii sale politice. Despre cel 
mai important politician al deceniilor 7 şi 8 Apostol Stan a scris o biografie 
politică completă, Ion C. Brătianu: Un promotor al liberalismului în 
România, Bucureşti, 1995. Două colecţii de surse oferă un punct de pornire 
pentru reconsiderarea politicii şi practicilor sale: Ion C. Brătianu, Dis- 
scursuri , scrieri , acte şi documente, II: 23 aprilie 1876-30 aprilie 1877, 

Bucureşti, 1912, care tratează politica aşa-numitului guvern de la Mazar- 
Paşa şi a guvernului liberal care a urmat, şi Ion C. Brătianu, Acte şi cuvîn- 
tări , I-V, Bucureşti, 1930-1935, o colecţie cuprinzătoare de documente 
lămuritoare nu numai pentru activitatea lui Brătianu, dar şi cu privire la 
situaţia politică şi economică din România în general, între 1866 şi 1880. 

România ca obiect al interesului marilor puteri şi ca participant cu drep¬ 
turi depline în relaţiile internaţionale între anii ’60 şi Independenţă a făcut 
obiectul cîtorva lucrări foarte solide. Nicolae Cori van, Relaţiile diploma¬ 
tice ale României de la 1859 la 1877 , Bucureşti, 1984, şi Gheorghe Cliveti, 
România şi puterile garante , 1856-1878 , Iaşi, 1988, tratează România 
ca problemă europeană şi îmbină în mod abil ţelurile de politică externă 
ale tuturor partidelor implicate cu vicisitudinile de politică internă româ¬ 
nească. Evgheni Chertan, Velikie derjavî i formirovanie rumînskogo neza- 
visimogo gosudarstva, Chişinău, 1980, adaugă acestor probleme o amplă 
bibliografie de lucrări auxiliare ruseşti, precum şi rezultatul propriilor lui 
cercetări în arhivele ruseşti. Una dintre multele sarcini care stau în faţa 
istoricilor este o monografie cuprinzătoare şi adusă la zi a politicii externe 
a lui Carol. Pentru o vedere generală, se poate recurge la Nicolae lorga, 
Politica externă a Regelui Carol /, ediţia a Il-a, Bucureşti, 1923, o serie 
de conferinţe ţinute la Universitatea din Bucureşti, care sînt pline de idei, 
dar îşi arată vîrsta şi se opresc la Tratatul de la Berlin din 1878. Acestea 
pot să fie suplimentate cu ediţia lui lorga de surse referitoare la aceeaşi 
perioadă, Correspondance diplomatique roumaine sous le Roi Charles I er 
(1866-1880% ediţia a Il-a, Bucureşti, 1938. 

Relaţiile româno-ruse din timpul crizei orientale din 1875-1878 ocupă 
un loc central în fiecare lucrare destinată acestei perioade. Printre studi¬ 
ile specializate, Barbara Jelavich, Russia and the Formation of the Roma- 
nian National State , 1821-1878 , Cambridge, 1984, oferă o perspectivă echi¬ 
librată. Punctul de vedere rusesc este bine argumentat de Mihail Zalîşkin, 
Vneşniaiapolitika Rumînii i rumîno-ruskie otnoşeniia, 1875-1878 , Mosco¬ 
va, 1974, care se inspiră dintr-o varietate de surse ruseşti şi româneşti. 
Gheorghe I. Brătianu, Le Probleme des frontieres russo-roumaines pen¬ 
dant la guerre de 1877-1878 et au Congres de Berlin , Bucureşti, 1928, 
investighează disputa pătimaşă asupra Basarabiei cu o relativă detaşare. 
Corespondenţa reprezentantului român la Sankt Petersburg aduce lumină 
în politica României şi a Rusiei: Radu Rosetti (ed.), Corespondenţa Gene¬ 
ralului lancu Ghica , 2 aprilie 1877-8 aprilie 1878 , Bucureşti, 1930. 

Publicaţiile cu privire la Războiul de Independenţă sînt extinse şi apar 
într-un număr din ce în ce mai mare. Două masive colecţii de izvoare sînt 
indispensabile: Documente privind istoria României: Războiul pentru 

Independenţă , 10 volume. Bucureşti, 1952-1955, acoperă aproape toate 
subiectele imaginabile; Independenţa României: Documente , 4 volume, 
Bucureşti, 1977-1978, slujeşte drept supliment, concentrîndu-se asupra 
corespondenţei diplomatice străine şi oferind extrase generoase din presa 
internă şi externă. Un număr de monografii este dedicat evenimentelor 
de la 1877-1878. Nicolae Ceachir, Războiul pentru independenţa Româ¬ 
niei în contextul european , Bucureşti, 1977, şi N. Adăniloaie, Indepen¬ 
denţa naţională a României , Bucureşti, 1986, subliniază anumite aspecte 
diplomatice. Cea mai bună relatare scurtă a operaţiunilor militare este, 
probabil, Constantin Căzănişteanu şi Mihail E. Ionescu, Războiul neatîr- 
nării României, 1877-1878 , Bucureşti, 1977. Tonul său patriotic este evi¬ 
dent în relatarea mai extinsă din Istoria militară a poporului român , IV, 
Bucureşti, 1987. Nicolae Iorga, Războiul pentru independenţa României , 
Bucureşti, 1927, se ocupă de probleme la care nu se putea face decît aluzie 
în istoriografia de dinainte de 1989. Despre delicata problemă a Basarabiei 
de sud, vezi Dumitru P. Ionescu, Războiul de independenţă şi problema 
Basarabiei , Bucureşti, 2000. 


2. MODELE DE DEZVOLTARE 

Ilie Bădescu, Sincronism european şi cultura critică românească , Bucu¬ 
reşti, 1984, este o expunere a proceselor prin care românii au venit în con¬ 
tact cu cultura vest-europeană din secolul al XlX-lea şi s-au adaptat la 
ea, oferind şi o introducere stimulativă şi controversată în gîndirea româ¬ 
nească a perioadei respective. Ion Ungureanu, Idealuri sociale şi realităţi 
naţionale , Bucureşti, 1988, trasează principalele curente ale gîndirii socio¬ 
logice româneşti între 1848 şi 1918. Discuţii valoroase cu privire la gîndi¬ 
rea socială în a doua jumătate a secolului al XlX-lea sînt cuprinse în istori¬ 
ile generale ale filozofiei şi literaturii. Autorii lucrării Istoria fdozofiei 
româneşti , voi. I, ediţia a Il-a, Bucureşti, 1985, şi voi. II, partea I, Bucureşti, 
1980, tratează în detaliu diverse subiecte, dar uneori răzbate spiritul ideo¬ 
logic al vremii. Basil Munteano, Panorama de la litterature roumaine con- 
temporaine , Paris, 1938, pune în relaţie creativitatea literară cu curentele 
estetice şi ideologice în schimbare. Constantin Ciopraga, Literatura română 
între 1900-1918, Iaşi, 1970, face acelaşi lucru, dar mai detaliat, pentru o 
perioadă pe care acesta o percepe ca o epocă distinctă în literatura şi cri¬ 
tica românească. 

Scrierile despre Junimea sînt extrem de numeroase. Cea mai bună intro¬ 
ducere privitoare la multiplele preocupări şi activităţi ale membrilor ei, 

scrisă din perspectivă sociologică, este, probabil, Z. Omea, Junimea şi 
junimismul, Bucureşti, 1975. Tudor Vianu, La Societe litteraire Junimea, 
Bucureşti, 1968, descrie moştenirea estetică şi literară a societăţii. 
Contribuţiile ei la dezvoltarea istoriografiei române ca artă şi a istoriei 
ca stare de spirit fac obiectul atenţiei lui Alexandru Zub, Junimea: Impli¬ 
caţiile istoriografice, Iaşi, 1976. Memoriile junimiştilor oferă analize unice 
în gîndirea şi spiritul vremii. Printre cele mai bune sînt Iacob Negruzzi, 
Amintiri din ,Junimea “ în I. Negruzzi, Scrieri , II, Bucureşti, 1983, şi 
Gheorghe Panu, Amintirile de la ,Junimea^, 2 volume, Bucureşti, 
1908-1910. De principalul organ de presă al acestei societăţi şi despre 
activităţile culturale ale editorilor lui s-a ocupat Pompiliu Mareea, 
„Convorbiri Literare^ şi spiritul critic , Bucureşti, 1972. Ca principal cre¬ 
ator al junimismului, Titu Maiorescu a fost obiectul unor neîntrerupte ana¬ 
lize şi polemici. Studiul clasic dedicat vieţii şi carierei sale este Eugen 
Lovinescu, T Maiorescu , 2 volume. Bucureşti, 1940. Acelaşi autor a descris 
relaţiile lui Maiorescu cu alţi junimişti în T. Maiorescu şi contemporanii 
lui , 2 volume, Bucureşti, 1943-1944. După o perioadă de neglijare urmînd 
celui de-al Doilea Război Mondial, are loc o reconsiderare plină de înţe¬ 
legere a contribuţiilor lui Maiorescu la viaţa intelectuală românească. Prin¬ 
tre eseurile ce merită atenţie se numără Nicolae Manolescu, Contradicţia 
lui Maiorescu, ediţia a 11-a, Bucureşti, 1973, şi Z. Omea, Viaţa lui Titu Maio¬ 
rescu, 2 volume, ediţia a 11-a, Bucureşti, 1997. Indispensabile sînt jurnalul 

şi corespondenţa lui Maiorescu: Titu Maiorescu, Jurnal şi epistolar, 9 vo- 

/\ 

lume, Bucureşti, 1975-1989, care acoperă anii 1855-1879. In ceea ce 
priveşte a doua generaţie de junimişti, vezi Corina Hrişcă, Constantin Rădu- 
lescu-Motru, filozof al culturii , Cluj-Napoca, 1987, şi antologia Constantin 
Rădulescu-Motru, Personalismul energetic şi alte scrieri. Bucureşti, 1984. 

Curentele agrariene de la sfîrşitul secolului sînt bine reprezentate în li¬ 
teratura erudită. Sămănătorismul lui Z. Omea, ediţia a Il-a, Bucureşti, 1971, 
este o abordare cuprinzătoare şi are un caracter critic. Cu toate că nu există 
nici o monografie asupra contribuţiei lui Nicolae Iorga la această mişcare, 
colecţia de articole publicate de el în Sămănătorul, N. Iorga, O luptă lite¬ 
rară, 2 volume, relevă gîndirea sa despre natura societăţii româneşti. 
Z. Omea, Poporanismul, Bucureşti, 1972, este lucrarea clasică privitoare 
la poporanismul românesc. Ea poate fi suplimentată cu Valeriu Ciobanu, 
Poporanismul: Geneză, evoluţie, ideologie. Bucureşti, 1946, care plasează 
populismul românesc în context larg european, în special rusesc. Ştefania 
Mihăilescu, Poporanismul şi mişcarea socialistă din România , Bucureşti, 
1988, elucidează confruntarea clasică dintre poporanism şi social-demo- 
craţie. Lucrarea lui Z. Omea, Viaţa lui C. Stere, 1, Bucureşti, 1989, oferă 

un portret intelectual cuprinzător pînă la Primul Război Mondial, în timp 
ce Ioan Căpreanu, Eseul unei restituiri: C. Stere , Iaşi, 1988, îl analizează 
pe Stere ca lider al luptei românilor pentru emancipare socială şi naţio¬ 
nală. C. Stere, Scrieri , Bucureşti, 1979, o generoasă selecţie de articole 
cu privire la literatură, politică şi probleme sociale, extrase în special din 
Viaţa romînească , publicate înainte de Primul Război Mondial, relevă di¬ 
mensiunile culturii intelectuale şi angajării sociale ale autorului. 

Teoreticianul de frunte al social-democraţiei româneşti dinainte de răz¬ 
boi a constituit subiectul a două biografii de prim rang. Damian Hure- 
zeanu, C. Dobrogeanu-Gherea: Studiu social-istoric, Bucureşti, 1973, se 
concentrează asupra evoluţiei gîndirii lui Gherea şi a aplicării de către 
acesta a doctrinei socialiste la condiţiile economice şi sociale româneşti. 
Z. Omea, Viaţa lui C. Dobrogeanu-Gherea , Bucureşti, 1982, se ocupă de 
acelaşi subiect, dar în lucrarea sa cariera lui Gherea apare mai bogată şi 
mai variată. 

in privinţa gîndirii economice, două lucrări examinează perioada în 
întregimea ei. Studiile editate de Nicolae Ivanciu, Din gîndirea econo¬ 
mică progresistă românească , Bucureşti, 1968, examinează unele din prin¬ 
cipalele figuri, dar le lasă pe altele la o parte, care probabil n-au fost con¬ 
siderate destul de progresiste. Mai amplă ca perspectivă este Costin Mur- 
gescu, Mersul ideilor economice la români, 2 volume, Bucureşti, 1987-1990, 
care urmăreşte principalele tendinţe pînă la cel de-al Doilea Război Mon¬ 
dial. Eugen Demetrescu, Liberalismul economic în dezvoltarea României 
moderne , Bucureşti, 1940, este un ghid riguros al gîndirii economice libe¬ 
rale din secolul al XlX-lea. Masivele studii ale lui Victor Slăvescu cu privire 
la economiştii secolului al XlX-lea, care conţin şi selecţii ample din scrie¬ 
rile acestora, sînt fundamentale şi constituie o istorie a gîndirii economice 
din perioada respectivă: Vieaţa şi opera economistului Nicolae Suţu, 
1798-1871, Bucureşti, 1941; Vieaţa şi opera economistului Alexandru D. 
Moruzi, 1815-1878, Bucureşti, 1941; Vieaţa şi opera economistului 
Dionisie Pop-Marţian, 1829-1865 , 2 volume, Bucureşti, 1943-1944 şi 
Ion Strat, economist, financiar, diplomat, 1836-1879 ,2 volume, Bucureşti, 
1946. Similar ca anvergură şi importanţă este volumul lui P. S. Aurelian, 
Opere economice , Bucureşti, 1967. Vezi, de asemenea, Vasile C. Nechita 
şi Ion M. Pohoaţă, Din istoricul liberalismului economic în România (Ioan 
Strat — un deschizător de drumuri). Galaţi, 1993. Despre Ion Ionescu de 
la Brad, vezi Gheorghe Bogdan-Duică, Vieaţa şi opera întîiului ţărănist 
român, Ion Ionescu de la Brad, 1818-1891 , Craiova, 1922, şi Amilcar 
Vasiliu, Ion Ionescu de la Brad, Bucureşti, 1991. în ceea ce-1 priveşte pe 

Ion Ghica, există scrierile lui istorice şi cele cu privire la perspectivele 
economiei româneşti, Scrieri economice, 3 volume, Bucureşti, 1937. 


3. DOMNIA REGELUI CAROL, 1881-1914 

Nu există nici o monografie exhaustivă cu privire la viaţa politică din 
acea perioadă, însă următoarele lucrări, privite în totalitate, oferă o tre¬ 
cere în revistă acceptabilă a partidelor, guvernelor şi politicii acestora între 
Independenţă şi Primul Război Mondial: Paraschiva Cîncea, Viaţa politică 
din România în primul deceniu al independenţei de stat , Bucureşti, 1974; 
Traian Lungu, Viaţa politică în România la sfîrşitul secolului al XlX-lea 
(1888-1899), Bucureşti, 1967; Mircea Iosa şi Traian Lungu, Viaţa politică 
în România, 1899-1910, Bucureşti, 1977; Anastasie Iordache, Viaţa politică 
în România, 1910-1914, Bucureşti, 1972. Deosebit de valoros este studiul 
lui Apostol Stan, Putere politică şi democraţie în România 1859-1918, 
Bucureşti, 1995. Datorită cunoaşterii nemijlocite a artei politicii, a rămas 
valabilă şi acum lucrarea lui Titu Maiorescu, Istoria contemporană a 
României ( 1866-1900 ), Bucureşti, 1925. Cu privire la sorţii schimbători 
ai Partidului Conservator, Ion Bulei, Conservatori şi conservatorism în 
România, Bucureşti, 2000, este o abordare critică şi profundă. Comeliu 
Mateescu descrie viaţa politică la scară minoră în G. Panu şi radicalis¬ 
mul românesc la sfîrşitul secolului al XlX-lea, Bucureşti, 1987. Rolul 
ţăranilor în treburile publice şi încercările de a-i atrage în centrul acti¬ 
vităţii politice sînt urmărite de către Romus Dima, Organizarea politică 
a ţărănimii (sfîrşitul sec . XlX-începutul sec . XX), Bucureşti, 1985. 

Dintre toate partidele politice, socialiştii s-au bucurat de cea mai mare 
atenţie după cel de-al Doilea Război Mondial, dar mare parte din ceea ce 
s-a publicat vădeşte semnele constrîngerilor ideologice. Cu toate acestea, 
Condiţiile istorice ale apariţiei şi dezvoltării clasei muncitoare din Româ¬ 
nia: Făurirea şi afirmarea partidului său politic ( 1821-1893 ), Bucureşti, 
1984, operă a mai multor autori, oferă un studiu util cu privire la mişcarea 
socialistă pînă la înfiinţarea Partidului Social-Democrat al Muncitorilor 
din România. N. Copoiu, Refacerea P S. D. din România, 1900-1910 , 
Bucureşti, 1966, acoperă perioada de criză a socialismului românesc. Mariana 
Hausleitner, Die Naţionale Frage in der rumănischen Arbeiterbewegung 
vor 1924, Berlin 1988, elucidează una din problemele cele mai spinoase 
cu care s-au confruntat socialiştii români. Dintre lucrările mai vechi, cea 
elaborată de către I. C. Atanasiu, Pagini din istoria contimporană a Româ¬ 
niei, 1881-1916, I: Mişcarea socialistă, 1881-1900, Bucureşti, 1932, 

conţine informaţii valabile, dar nu constituie o istorie a mişcării. Nici 
Socialismul în România , Bucureşti, 1945, a lui Constantin Titel Petrescu 
nu este o istorie, însă îşi păstrează valoarea ca un corectiv la adresa mo¬ 
dului în care a fost tratată mişcarea socialistă de către istoriografia 
comunistă. Studiile dedicate lui Constantin Dobrogeanu-Gherea de către 
Hurezeanu şi Omea au mai fost menţionate. Scrierile lui Gherea, Opere 
complete , 8 volume, Bucureşti, 1976-1983, constituie o consemnare veri¬ 
dică a demersului său intelectual şi a vicisitudinilor ideologice ale socia¬ 
lismului românesc. Sînt indispensabile două colecţii masive de surse, cu 
toate că, pentru a se conforma politicii Partidului Comunist la vremea publi¬ 
cării lor, conţinutul lor a fost selecţionat cu grijă. Documente din istoria 
mişcării muncitoreşti din România , 6 volume. Bucureşti, 1966-1975, 
acoperă perioada 1821-1924 şi conţine manifeste de partid şi broşuri pro¬ 
pagandistice, minutele congreselor partidului şi extrase din presa de partid. 
Presa muncitorească şi socialistă din România , 6 volume, Bucureşti, 
1964-1973, cuprinde adesea selecţii generoase din presa radical socialistă 
şi sindicală, iar prezentarea principalelor ziare şi reviste suplineşte lipsa 
unei istorii narative a presei socialiste. Nu există nimic comparabil cu 
aceste două colecţii privitor la celelalte partide politice. 

Pentru analiza principiilor şi structurii sistemului politic sînt indis¬ 
pensabile tratate mai vechi cu privire la dreptul constituţional şi adminis¬ 
trativ. C. Dissescu, Cursul de drept public român , 3 volume, Bucureşti, 
1890-1892, este o expunere contemporană cuprinzătoare, împletită cu 
comentariile autorului. Paul Negulescu, Tratat de drept administrativ 
român , I, Bucureşti, 1906, este o lucrare amănunţită şi competentă; Paul 
Negulescu şi George Alexianu, Tratat de drept public , II, Bucureşti, 1943, 
oferă o aducere la zi, ce reflectă schimbările politice contemporane. Un 
studiu recent, Istoria dreptului românesc , II, partea a Il-a, Bucureşti, 1987, 
oferă comparaţii instructive cu modul de tratare precomunist al teoriei 
şi practicii constituţionale. Cu privire la funcţionarea parlamentului, sînt 
fundamentale două lucrări: George D. Nicolescu, Parlamentul român , 
1866-1901 , Bucureşti, 1903, care conţine extrase din dezbaterile parla¬ 
mentare şi schiţe biografice ale membrilor Parlamentului, şi Istoria par¬ 
lamentului şi a vieţii parlamentare din România pînă la 1918 , Bucureşti, 
1983, care examinează programele elaborate de guvernele care s-au succe¬ 
dat pînă atunci şi soarta lor în Camera Deputaţilor şi în Senat. Cea mai bună 
descriere a relaţiilor dintre Biserică şi stat se regăseşte în Mircea Păcurariu, 
Istoria Bisericii Ortodoxe Române , III, ediţia a Il-a Bucureşti, 1994. 

Politicienii de frunte ai perioadei respective s-au bucurat de o atenţie 
relativ redusă după cel de-al Doilea Război Mondial şi, ca atare, trebuie să 

se facă apel la publicaţiile dinainte de 1940. Există acum biografia lui 
Apostol Stan despre Ion C. Brătianu, menţionată mai devreme. Pentru un 
portret contemporan al lui Brătianu ca politician vezi Frederic Dame, 
J. C. Bratiano: L ’ Ere nouvelle - la dictature (1883-1885 ), Bucureşti, 1886, 
o serie de editoriale publicate în presă, ostile tipului de liberalism al lui 
Brătianu, şi pentru ideile şi ţelurile lui Brătianu, vezi Ion C. Brătianu, Acte 
şi cuvîntări , V-VII (1879-1882), Bucureşti, 1934-1939. Despre fiul lui vezi 
Anastasie lordache, Ion LC . Brătianu , Bucureşti, 1994 şi Discursurile lui 
lonl.C. Brătianu , 2 volume (1895-1909), Bucureşti, 1933. Despre fratele 
acestuia există o lucrare elogioasă alcătuită de prietenii şi apropiaţii 
lui, Vîeaţa şi opera lui Vintilă I. C. Brătianu , Bucureşti, 1936. De o va¬ 
loare mai mare este Vintilă I. C. Brătianu, Scrieri şi cuvîntări , 3 volume 
(1899-1914), Bucureşti, 1937-1940, care oferă mărturii nemijlocite cu 
privire la ideile sale politice şi economice şi, în acelaşi timp, elucidează 
telurile şi politica Partidului Liberal. Mihai Sorin Rădulescu, Elita liberală 
românească , 1886-1900 , Bucureşti, 1998, analizează baza socială şi eco¬ 
nomică a conducerii Partidului Liberal. Lucrarea lui Apostol Stan, Vasile 
Boerescu (1830-1883), Bucureşti, 1974, dedicată personalităţii acestuia 
ca ministru de Externe atît în guvernul liberal, cît şi în cel conservator, 
ne vorbeşte pe larg despre viaţa politică în perioada imediat următoare 
Războiului de Independenţă. Această lectură poate fi suplimentată cu 
B. Boerescu, Discursuri politice , II (1874-1883), Bucureşti, 1910. Dintre marii 
conservatori, Petre P. Carp este singurul care a făcut obiectul unor studii 
politice de prima mînă: C. Gane, P P. Carp şi locul său în istoria politică 
a Ţării , 2 volume, Bucureşti, 1936-1937. în afară de o analiză cuprinză¬ 
toare a carierei politice a lui Carp, lucrarea oferă un corectiv la multe scrieri 
despre viaţa politică a vremii publicate în regimul comunist. Carp, politi¬ 
cianul junimist, se dezvăluie în Petre P. Carp, Discursuri , I: 1868-1888 , 
Bucureşti, 1907. Diversele nuanţe ale conservatorismului politic pot fi compa¬ 
rate în Nicolae Filipescu, Discursuri politice , 2 volume (1888-1907), Bucu¬ 
reşti, 1912-1915; Titu Maiorescu, Discursuri parlamentare , 5 volume 
(1866-1899), Bucureşti, 1897-1915; Take Ionescu, Discursuri politice , 
4 volume (1886-1900), Bucureşti, 1897-1904. Cel mai complet studiu 
al carierei politice a acestuia din urmă rămîne biografia necritică Take 
Ionescu , Bucureşti, 1932, de C. Xeni. Volumul lui Alexandru Marghiloman, 
Note politice , I (1897-1915), Bucureşti, 1927, este plin de informaţii în 
legătură cu politica de culise. Şerban Orăscu, Spiru Haret , Bucureşti, 1976, 
constituie o prezentare concisă a liberalismului social şi cultural. 

O istorie a relaţiilor externe ale României pe vremea domniei Regelui 
Carol aşteaptă să fie scrisă, în schimb relaţiile cu Puterile Centrale s-au 

bucurat de o mare atenţie. Studiul lui Gheorghe Cazan şi al lui Şerban 
Rădulescu-Zoner, România şi Tripla Alianţă, 1878-1914 , Bucureşti, 1979, 
serveşte drept introducere la principalele direcţii ale politicii externe a 
României între Războiul de Independenţă şi Primul Război Mondial. 
Lucrarea lui Emst Ebel Rumănien und die Mittelmăche, Berlin 1939, 
rămîne indispensabilă pentru cercetarea aceleiaşi perioade, dat fiind că 
este bazată pe investigarea surselor diplomatice austriece şi germane pu¬ 
blicate. Uta Bindreiter, Die diplomatischen und wirtschaftlichen Beziehun- 
gen zwischen Osterreich-Ungarn und Rumănien 1875-1888 , Viena, 1976, 
urmăreşte legătura dintre comerţ, politică şi naţionalism în explicarea vicisi¬ 
tudinilor relaţiilor României cu Dubla Monarhie, iar Şerban Rădulescu- 
Zoner, Dunărea, Marea Neagră şi Puterile Centrale , Cluj-Napoca, 1982, 
examinează una dintre problemele cele mai dificile dintre acestea — navi¬ 
gaţia pe Dunăre. Dintre relativ puţinele studii referitoare la relaţiile Româ¬ 
niei cu Antanta, cel realizat de Vasile Vesa, România şi Franţa la începutul 
secolului al XX-lea, 1900-1916 , Cluj-Napoca, 1975, trasează conside¬ 
rentele politice şi strategice ce s-au aflat în spatele cooperării României 
cu Franţa şi Rusia. 


4. SOCIETATE ŞI ECONOMIE 

Mai rămîne mult de făcut în privinţa structurii sociale şi a vieţii coti¬ 
diene, precum şi a mentalităţii locuitorilor de la sate şi de la oraşe. In cen¬ 
trul atenţiei s-au aflat situaţia economică a ţăranilor şi relaţiile acestora 
cu moşierii. Modestele monografii ale satelor alcătuite înainte de Primul 
Război Mondial, predecesoarele acelor capodopere ale genului apărute în 
perioada interbelică, sugerează aspectele vieţii ţăranilor care fuseseră ante¬ 
rior neglijate. Vezi, de exemplu, A. V. Gîdei, Monografia comunei rurale 
Bragadiru-Bulgar din judeţul Ilfov ; plasa Sabaru, Bucureşti, 1904; Ion 
T. Ghica (ed.), Monografiile comunelor rurale din judeţul Vlaşca , I, Bucu¬ 
reşti, 1904; Stan Tuţescu şi S. Danilescu, Monografia satului „ Catanele“ 
din judeţul Doljiu , Craiova, 1908. Informaţii indispensabile despre aproape 
toate aspectele economice, sociale, culturale ale vieţii rurale se pot găsi 
în G.D. Scraba, Starea socială a săteanului , Bucureşti, 1907. Cu privire 
la locuinţa, portul şi alimentaţia ţărănimii, vezi N. Manolescu, Igiena 
ţăranilor români. Bucureşti, 1895. Informaţii valoroase cu privire la seco¬ 
lul al XlX-lea se găsesc în Henri H. Stahl, Contribuţii la studiul satelor 
devălmaşe româneşti , I, Bucureşti, 1959, şi Vaier Butură, Etnografia poporu¬ 
lui român , Cluj-Napoca, 1978. Istorii sociale ale claselor de proprietari 

de pămînt mari şi mijlocii rămîn încă să fie scrise. Burghezia a consti¬ 
tuit subiectul a două studii clasice cu privire la rolul ei în societatea ro¬ 
mânească: Ştefan Zeletin, Burghezia română: Origina şi rolul ei istoric , 
Bucureşti, 1925, şi Mihail Manoilescu, Rostul şi destinul burgheziei româ¬ 
neşti , Bucureşti, 1942. Se simte nevoia însă a unor investigaţii amănunţite 

A 

ale acestei perioade deosebite a ascensiunii burgheziei. In ceea ce priveşte 
proletariatul urban, N. N. Constantinescu (ed.), Din istoricul formării şi 
dezvoltării clasei muncitoare din România pînă la primul război mon¬ 
dial , Bucureşti, 1959, oferă o descriere amplă, deşi unilaterală, a condiţi¬ 
ilor de muncă şi de viaţă. 

Literatura cu privire la minoritatea cea mai mare din România dinainte 
de 1914 este abundentă, deşi nu se situează pe o cale de mijloc. Exemple 
de ostilitate faţă de evrei constituie Verax (Radu Rosetti), La Roumanie 
et Ies Juifs , Bucureşti, 1903, şi Anastase N. Hâciu, Evreii în Ţările Ro¬ 
mâneşti , Bucureşti, 1943. Carol lancu, Evreii din România (1866-1919). 
De la excludere la emancipare , Bucureşti, 1996, face un rechizitoriu al 
antisemitismului din perioada respectivă. 

Dintre ramurile principale ale economiei, agricultura s-a bucurat de de¬ 
parte de cea mai multă atenţie. M. -G. Obedenaire, La Roumanie econo- 
mique , Paris, 1876, conţine o descriere multilaterală a situaţiei agricul¬ 
turii în anii ’60 şi la începutul anilor ’70, menită, în primul rînd, să facă 
România cunoscută Europei Occidentale. Constantin Corbu, Ţărănimea 
din România între 1864 şi 1888 , Bucureşti, 1970, se preocupă mai ales 
de rezistenţa ţăranilor faţă de relaţiile dominante în agricultură. Una din¬ 
tre principalele lor nemulţumiri era asprul sistem al învoielilor agricole, 
studiat exhaustiv de către G. Cristea, Contribuţii la istoria problemei agrare 
în România: învoielile agricole (1866-1882) 9 Bucureşti, 1977. C. Jormescu 
şi I. Popa-Burcă, Harta agronomică a României , Bucureşti, 1907, este o 
lucrare indispensabilă, conţinînd statistici, hărţi şi descrieri ale tuturor 
aspectelor agriculturii. Radu Rosetti a editat o serie de documente fun¬ 
damentale referitoare la problema agrară, Acte şi legiuiri privitoare la ches¬ 
tia ţărănească , seria 2, 8 volume, Ploieşti, 1907-1908, care abordează 
probleme ca vînzarea domeniilor statului şi creditul rural. Un bun ghid 
al relaţiilor de proprietate după 1864, bazat pe ample date statistice, este 
G. D. Creangă, Grundbesitzverteilung und Bauernfrage in Rumănien , 
Leipzig, 1907. G. Ionescu-Şişeşti, Rumăniens băuerliche Landwirtschaft, 
Bucureşti, 1912, conţine cercetări multilaterale în privinţa agriculturii ţără¬ 
neşti pe scară mică. 

Violenţele ţărăneşti s-au bucurat de o atenţie considerabilă. Cauzele lor 
în 1888 şi reacţia guvernului şi a politicienilor sînt amplu prezentate de 

către Constantin Corbu, Răscoala ţăranilor de la 1888 , Bucureşti, 1978 
şi N. Adăniloaie, Răscoala ţăranilor din 1888 , Bucureşti, 1988. Primul 
consideră răscoala ca un semn al contradicţiilor de clasă crescînde de la 
sate, în timp ce al doilea se concentrează asupra cauzelor specific agrare 
şi a caracterului violent al acesteia. O colecţie de izvoare istorice. Răscoala 
ţăranilor din 1888 , Bucureşti, 1950, conţine rapoarte ale autorităţilor locale 
şi alte documente oficiale. Marea răscoală ţărănească de la 1907 a fost 
tratată ca un moment hotărîtor în relaţiile agrare. O analiză a condiţiilor 
în care s-a desfăşurat răscoala, care invită la meditaţie, este Philip G. 
Eidelberg, The Great Rumanian Peasant Revolt of 1907 , Leiden, 1974, 
bazată pe o cercetare exhaustivă a fondurilor de arhivă relevante şi a pu¬ 
blicaţiilor contemporane. Radu Rosetti a făcut investigaţii atente şi încă 
valabile cu privire la cauzele economice şi sociale mai îndepărtate în timp 
ale răscoalei: Pentru ce s-au răsculat ţăranii , Bucureşti, 1908. Un con¬ 
temporan de vază, care a sprijinit dreptul ţăranilor de a poseda pâmînt şi 
a avea un cuvînt de spus în privinţa propriului lor viitor a fost Vasile M. 
Kogălniceanu, a cărui lucrare Chestiunea ţărănească , Bucureşti, 1906, este 
atît o analiză a problemei, cît şi un program de reformă. Cea mai cuprinză¬ 
toare prezentare a răscoalei este o lucrare colectivă, Marea răscoală a 
ţăranilor din 1907 , Bucureşti, 1967. Este o versiune superioară a ediţiei 
scurte, revizuite, publicată sub acelaşi titlu în 1987. Istoricul are la dis¬ 
poziţie o masivă colecţie de acte ale administraţiei centrale şi locale. Docu¬ 
mente privind marea răscoală a ţăranilor din 1907 , 5 volume, Bucureşti, 
1977-1987, care tratează condiţiile ce au precedat răscoala şi cursul vio¬ 
lenţelor pe regiuni geografice. O colecţie anterioară, Răscoala ţăranilor 
din 1907 , 3 volume, Bucureşti, 1948-1949, este mai puţin sistematică şi 
nu chiar atît de profundă în prezentarea surselor primare. 

Un ghid util cu privire la situaţia agriculturii de după 1907 este Vasile 
Liveanu (ed.), Relaţii agrare şi mişcări ţărăneşti în România , 1908-192 7, 
Bucureşti, 1967. G. D. Creangă, Consideratiuni generale asupra refor¬ 
melor agrare şi asupra exproprierii , Bucureşti, 1913, este o evaluare succin¬ 
tă a legislaţiei agrare. Constantin Garoflid, Problema agrară, şi deslegarea 
ei , Bucureşti, 1908, a propus soluţii pentru criza agrară prin care s-ar fi 
păstrat marile moşii. Cele două ediţii ale lucrării lui George Maior, Româ¬ 
nia agricolă , publicate în Bucureşti înainte (1895) şi după (1911) răscoală 
dau o idee asupra efectului răscoalei asupra atitudinii opiniei publice faţă 
de ţărani şi agricultură. 

Nu există nici o istorie cuprinzătoare, la zi, a industriei, însă N. R Arca- 
dian, Industrializarea României , ediţia a Il-a, Bucureşti, 1936, prezintă 
principalele ramuri industriale, referindu-se de asemenea la meşteşugarii 

de la oraşe şi meşteşugurile ţărăneşti înainte de Primul Război Mondial. 
Solida monografie a lui G. Zâne, L'Industrie roumaine au cours de la 
seconde moitie duXIX e siecle , Bucureşti, 1973, oferă o bază de cercetare 
mai largă. O sursă esenţială de informare cu privire la statutul industriei 
la sfîrşitul secolului o constituie ampla Ancheta industrială din 1901-1902 , 
2 volume. Bucureşti, 1904. Industria petrolieră s-a bucurat de o atenţie 
mai mare decît celelalte ramuri. Constantin M. Boncu, Contribuţii la isto¬ 
ria petrolului românesc , Bucureşti, 1971, urmăreşte cu amănunţime dez¬ 
voltarea acestei industrii pînă la sfîrşitul secolului al XlX-lea. T. C. Aslan, 
Studiu asupra monopolurilor în România , Bucureşti. 1906, ar trebui con¬ 
sultat în privinţa controlului exercitat de stat asupra serviciului poştal şi 
asupra industriei sării, tutunului şi altor industrii. Organizarea şi situaţia 
generală a cooperativelor meşteşugăreşti sînt analizate în Vasile M. Ioa- 
chim, Cooperativele orăşeneşti în România , Bucureşti, 1915, iar Tudor 
Pamfilie, Industria casnică la români , Bucureşti, 1910, examinează diverse¬ 
le aspecte ale producţiei casnice. O prezentare bună a construcţiei de căi 
ferate poate fi găsită în C. Botez, D. Urma şi I. Saizu, Epopeea feroviară 
românească , Bucureşti, 1977. 

Sistemul bancar şi politica guvernamentală în domeniul financiar sînt 
examinate în profunzime de către Victor Slăvescu, Istoricul Băncii Naţio¬ 
nale a României (1880-1924), Bucureşti, 1925. Combinînd relatarea deta¬ 
liată cu o abundentă selecţie de mărturii documentare, C. I. Băicoianu, 
Istoria politicei noastre monetare şi a Băncii Naţionale , 1880-1914 , 2 
volume şi anexe, Bucureşti, 1932-1939, abordează aceleaşi subiecte. Mircea 
V. Pienescu, Spiru C. Haret şi începuturile mişcării băncilor populare , 
1898-1903 , Bucureşti, 1933, urmăreşte dezvoltarea iniţială a băncilor coo- 
peratiste locale. In materie de bani şi de politică monetară, lucrarea stan¬ 
dard este Costin C. Kiriţescu, Sistemul bănesc al leului şi precursorii lui, 
I şi II, Bucureşti, 1964-1967. Valabilă încă în privinţa politicii tarifare a 
guvernului este lucrarea unui susţinător al protecţionismului, Comeliu G. 
Antonescu, Die rumănische Handelspolitik von 1875-1910, Miinchen, 1915. 


5. ROMÂNII DIN AFARA ROMÂNIEI 

Două istorii recente ale Transilvaniei oferă vederi opuse cu privire la 
dezvoltarea politică şi socială românească în perioada dualismului. Din 
istoria Transilvaniei, II, ediţia a Il-a, Bucureşti, 1963, subliniază impor¬ 
tanţa românilor în treburile Transilvaniei, în timp ce Erdely tortenete, III, 

Budapesta, 1986, tratează acest principat în context ungar şi tinde de aceea 
să diminueze rolul românilor. 

O temă dominantă a fost problema naţionalităţilor. Ştefan Pascu, Fă¬ 
urirea statului naţional unitar român , I, Bucureşti, 1983, analizează pro¬ 
gresul românilor către realizarea ţelului lor predestinat de unire cu Regatul 
României. Keith Hitchins, Afirmarea naţiunii: mişcarea naţională româ¬ 
nească din Transilvania , 1860-1914 , Bucureşti, 2000, abordează subiecte 
ca de pildă cel al relaţiei dintre socialism şi mişcarea naţională. Şerban 
Polverejan şi Nicolae Cordoş, Mişcarea memorandistă în documente 
(1885-1897), Cluj-Napoca, 1973, prezintă succint perioada Memorandu- 
mului. In legătură cu cooperarea între naţionalităţi în vederea apărării inte¬ 
reselor lor împotriva dominaţiei germane şi maghiare, Lucian Boia, Rela- 
tionships between Romanians, Czechs and Slovaks, 1848-1914 , Bucureşti, 
1977, constituie un ghid preţios. Liviu Maior, Mişcarea naţională româ¬ 
nească din Transilvania, 1900-1914 , Cluj-Napoca, 1986, descrie politi¬ 
ca activismului dusă de Partidul Naţional Român. Mişcările politice româ¬ 
neşti sînt analizate de pe poziţia guvernului ungar de către Veritas (Antal 
Huszâr), A magyarorszâgi românok , Budapesta, 1908, care conţine infor¬ 
maţii detaliate cu privire la bisericile, şcolile şi activităţile economice 
româneşti. Istoriografia recentă a acordat multă atenţie Bisericii Ortodoxe 
ca apărătoare a naţiunii române împotriva politicii de asimilare dusă de 
guvernul ungar. De o valoare deosebită sînt studiile documentate ale lui 
Mircea Păcurariu, Politica statului ungar faţă de Biserica românească din 
Transilvania în perioada dualismului, 1867-1919 , Sibiu, 1986, care pre¬ 
zintă măsurile luate împotriva Bisericii şi şcolii şi încercările de ma¬ 
ghiarizare prin Biserica Unită, şi Antonie Plămădeală, Lupta împotriva 
deznaţionalizării românilor din Transilvania în timpul dualismului aus- 
tro-ungar , Sibiu, 1986, care se concentrează asupra anilor critici ai Mitro¬ 
politului Miron Romanul (1874-1898). Sînt indispensabile două colecţii 
ample de izvoare documentare: Teodor V. Păcăţian, Cartea de aur sau lup¬ 
tele politice-naţionale ale românilor de sub coroana ungară , 8 volume, 
Sibiu, 1904-1915, care conţine o bogată reproducere de materiale axate 
pe activitatea Partidului Naţional Român, şi Gâbor G. Kemeny, lratok a 
nemzetisegi kerdes tortenetehez Magyarorszâgon a dualizmus korâban , 
5 volume (1867-1913), Budapesta, 1952-1971, o lucrare generală cu pri¬ 
vire la problema naţionalităţilor în Ungaria, care acordă o amplă atenţie 
românilor şi se inspiră din surse de arhivă şi materiale publicate, mai ales 
în presă. 

Există mai multe biografii ale conducătorilor politici români. Cea de¬ 
dicată preşedintelui care a condus o lungă perioadă Partidul Naţional Român, 

de către loan Georgescu, Dr. loan Raţiu , Sibiu, 1928, este depăşită. Aceasta 
poate fi suplimentată prin studiul introductiv la Keith Hitchins şi Li viu 
Maior, Corespondenţa lui loan Raţiu cu George Bariţiu (1861-1892), Cluj, 
1970. George Cipăianu, Vincenţiu Babeş , Timişoara, 1980, şi Mihail P. 
Dan şi George Cipăianu, Corespondenţa lui Vincenţiu Babeş , 2 volume, 
Cluj-Napoca, 1976-1983, dezvăluie gîndirea şi scopurile politice ale gene¬ 
raţiei prememorandiste de politicieni. Cu privire la Tribunişti, o bună intro¬ 
ducere este cea a lui D. Vatamaniuc, loan Slavici şi lumea prin care a 
trecut , Bucureşti, 1968. Lucian Boia, Eugen Brote, 1850-1912 , Bucureşti, 
1974, investighează modul nou de abordare a problemei naţionale de către 
tînăra generaţie de conducători politici. Brote însuşi a oferit o prezentare 
caracteristică a ţelurilor generaţiei sale, Die rumănische Frage in Sieben- 
burgen und Ungarn , Berlin, 1895, o istorie a conflictului naţional între 
români şi maghiari, însoţită de mărturii documentare. Esenţiale pentru 
înţelegerea noului activism care a dus la negocierile dintre Partidul Naţional 
Român şi Istvân Tisza sînt memoriile şi corespondenţa lui loan Mihu, 
Spicuiri din gîndurile mele , Sibiu, 1938. Vasile Goldiş ocupă un loc aparte 
faţă de majoritatea fruntaşilor Partidului Naţional Român, datorită con¬ 
tactelor sale strînse cu intelectualii maghiari şi gîndirii sale înaintate. Există 
o solidă biografie realizată de Gheorghe Şora, Vasile Goldiş , Timişoara, 
1980, precum şi o amplă selecţie a scrierilor sale, Vasile Goldiş, Scrieri 
social-politice şi literare , Timişoara, 1976. 

Aspectele economice ale mişcării naţionale sînt prezentate sumar în 
Toader lonescu, Idei şi orientări în publicistica economică românească 
(1890-1918), Cluj-Napoca, 1985. Nicolae N. Petra, Băncile româneşti din 
Ardeal şi Banat , Sibiu, 1936, Mihai D. Drecin, Banca Albina din Sibiu , 
Cluj-Napoca, 1982 şi Vasile Dobrescu, Sistemul de credit românesc din 
Transilvania, 1872-1918 , Tîrgu Mureş, 1999 prezintă multiple activităţi 
ale băncilor româneşti. Esenţial pentru înţelegerea dezvoltării demografice 
în Transilvania în perioada respectivă este studiul lui loan Bolovan, 
Transilvania între Revoluţia de la 1848 şi Unirea din 1918. Contribuţii 
demografice , Cluj-Napoca, 2000. Pentru legătura dintre relaţiile interna¬ 
ţionale şi chestiunea românească în Ungaria, o introducere valoroasă o 
constituie Teodor Pavel, Mişcarea românilor pentru unitate naţională şi 
diplomaţia Puterilor Centrale , 2 volume, Timişoara, 1979-1982. 

Literatura erudită cu privire la românii din Bucovina este, cu puţine 
excepţii, depăşită. S-a publicat puţin în acest sens de către istoricii români 
după cel de-al Doilea Război Mondial. Pentru o prezentare sumară trebuie 
să se facă apel la volumul de nu prea mari dimensiuni al lui Nicolae Iorga, 
Histoire des Roumains de Bucovine ă partir de l 'annexion autrichienne 

A 

(1775-1914), Iaşi, 1917. In legătură cu structura socială sînt trei lucrări 
indispensabile ale lui Ilie E. Torouţiu, care reflectă dorinţele naţionale ale 
intelectualilor români înainte de Primul Război Mondial: Românii şi clasa 
intelectuală din Bucovina , Cernăuţi, 1911; Românii şi clasa de mijloc din 
Bucovina , Cernăuţi, 1912, şi Poporaţia şi clasele sociale din Bucovina , 
Bucureşti, 1916. Viaţa culturală şi intelectuală a fost serios neglijată. 
Singura monografie cu caracter general a Bisericii Ortodoxe, Ion Nistor, 
Istoria Bisericii din Bucovina , Bucureşti, 1916, este dedicată în special 
rolului acesteia ca instituţie naţională românească şi luptei împotriva rute¬ 
nilor. Constantin Loghin, Istoria literaturii române din Bucovina , 
1775-1918 , Cernăuţi, 1926, singura lucrare de acest fel, prezintă insti¬ 
tuţiile culturale şi curentele literare, precum şi scriitorii şi lucrările lor. 
Cu toate că se preocupă de o arie limitată, 1. V. Goraş, Invăţămîntul româ¬ 
nesc în ţinutul Sucevei, 1775-1918 , Bucureşti, 1975, este o introducere 
bună în problemele şcolilor româneşti din întreaga provincie. 

Nu s-a scris încă o istorie satisfăcătoare a mişcării naţionale româneşti 
din Bucovina, însă Erich Prokopowitsch, Die rumănische Nationalbewe- 
gung in der Bukowina und der Dako-Romanismus , Graz, 1965, consti- 

A 

tuie un ghid util în privinţa aspectelor ei principale. In legătură cu conşti¬ 
inţa naţională a studenţilor români din Bucovina, lucrarea lui Teodor Bălan, 
Procesul Arboroasei, 1875-1878 , Cernăuţi, 1937, este relevantă. Lucrarea 
aceluiaşi autor, Suprimarea mişcărilor naţionale din Bucovina pe timpul 
războiului mondial , 1914-1918 , Cernăuţi, 1923, prezintă numeroase cazuri 
individuale de opoziţie faţă de dominaţia austriacă. Multe dintre scrierile 
cu privire la problema naţionalităţilor în provincie au un caracter polemic. 
Argumentele şi tonul sînt sugerate în Rutenisarea Bucovinei şi cauzele 
desnaţionalisării poporului român, de un Bucovinean, Bucureşti, 1904, 
şi Ion Nistor, Românii şi Rutenii în Bucovina , Bucureşti, 1915. 

Literatura ştiinţifică referitoare la dezvoltarea socială, culturală şi politică 
în Basarabia este încă modestă. Dintre studiile mai vechi realizate de către 
români, Ion Nistor, Istoria Basarabiei , Cernăuţi, 1923, oferă informaţii 
esenţiale, în timp ce P. Cazacu, Moldova dintre Prut şi Nistru , 1812-1918 , 
Iaşi, f.d., se concentrează asupra claselor sociale şi a instituţiilor. O descriere 
veche, întrucîtva clasică, a provinciei, realizată de Zamfir C. Arbure, 
Basarabia în secolul XIX , Bucureşti, 1899, este încă utilă. De mare impor¬ 
tanţă pentru înţelegerea condiţiilor interne şi a opiniei publice în Basarabia 
în ultimii 20 de ani ai secolului al XlX-lea este corespondenţa curentă, 
anonimă de la Chişinău către mai multe ziare din Bucureşti, Basarab, 
Scrisori din Basarabia , voi. I (1880-1890), Chişinău şi Bucureşti, 1996, 
voi. 2 (1884-1890), Chişinău, 2001. O istorie generală valoroasă care 



ESEU BIBLIOGRAFIC 


633 


cuprinde secolul XX este cea a lui Ioan Scurtu (ed.), Istoria Basarabiei 
de la începuturipînă în 1998 , ediţia a Il-a, Bucureşti, 1998. Din perspectiva 
sovietică, Istoriia Moldavskoi SSR , I, Chişinău, 1965, subliniază integrarea 
economică şi socială a Basarabiei în Imperiul Rus şi nu spune aproape 
nimic despre identitatea naţională românească distinctă. In legătură cu 
aceste probleme, Ştefan Ciobanu, Cultura românească în Basarabia sub 
stăpînirea rusă , Chişinău, 1923, sugerează adevăratele dimensiuni ale rusi- 
ficării, şi Nicolae Popovschi, Istoria Bisericii din Basarabia în veacul al 
XlX-lea subt Ruşi , Chişinău, 1931, descrie lupta dintre clerul rus şi cel 
moldovenesc pentru dominarea Bisericii Ortodoxe în Basarabia. 

S-au alcătuit lucrări solide cu privire la dezvoltarea economică a Ba¬ 
sarabiei. Indispensabilă în acest sens este I. S. Grosul şi I. G. Budak, Ocerki 
istorii narodnogo hoziaistva Bessarabii (1861-1905), Chişinău, 1972, care 
pune accentul pe dezvoltarea relaţiilor capitaliste în industrie şi agricul¬ 
tură. D. E. Şemiakov, Ocerki ekonomiceskoi istorii Bessarabii epohi impe- 
rializma, Chişinău, 1980, este un studiu cuprinzător cu privire la economie 
între 1900 şi 1914, iar V. I. Jukov, Goroda Bessarabii , 1860-1900 , Chişi¬ 
nău, 1975, urmăreşte procesele de urbanizare şi evidenţiază importanţa 
socială a oraşelor. 


6. ROMANTISM ŞI REALITATE 

Dintre studiile generale dedicate literaturii române, ce acoperă perioa¬ 
da dintre urcarea pe tron a lui Carol 1 şi Primul Război Mondial, inter¬ 
pretarea clasică, cu o puternică amprentă personală, oferită de G. Călinescu 
în Istoria literaturii române de la origini până în prezent , Bucureşti, 1941, 
rămâne o lectură incitantă. Istoria literaturii române moderne , voi. 1, a 
lui Şerban Cioculescu, Vladimir Streinu şi Tudor Vianu, Bucureşti, 1944, 
constituie o prezentare demnă de încredere a epocii Junimii şi a scriito¬ 
rilor asociate ei. Lectura ei poate fi suplimentată de descrierile minuţioase 
ale curentelor literare şi ale scriitorilor activi pînă la 1900 cuprinse în Istoria 
literaturii române , voi. 3: Epoca marilor clasici. Bucureşti, 1973. Primelor 
două decenii ale secolului XX le-au fost dedicate lucrări cuprinzătoare, 
precum Constantin Ciopraga, Literatura română între 1900 şi 1918 , Iaşi, 
1970, şi Dumitru Micu, Început de secol 1900-1916: Curente şi scriitori. 
Bucureşti, 1970. Dintre lucrările de referinţă, se dovedesc indispensabile 
Dicţionarul literaturii române de la origini pînă la 1900 , Bucureşti, 1979 
şi Mircea Zaciu, Marian Papahagi şi Aurel Sasu (ed.), Dicţionarul scri¬ 
itorilor români , 4 volume, Bucureşti, 1995-2003. Tot atît de valoroase 

sînt 1. Hangiu (ed.), Dicţionar al presei literare româneşti , Bucureşti, 1987, 
şi I. Hangiu (ed.), Presa literară românească , 2 voi., Bucureşti, 1968, ce 
cuprinde frecvent extrase ample din declaraţiile de intenţii şi o selecţie 
de articole atît din presa bine împămîntenită, cit şi din ziarele şi revistele 
ce n-au avut decît o viaţă efemeră. 

Cea mai profundă analiză a naturii romantismului românesc se regăseşte 
în Elena Tacciu, Romantismul românesc , 3 voi., Bucureşti, 1982-1987. 
Henri Zalis, Romantismul românesc , Bucureşti, 1968, are o arie largă de 
cuprindere, cu accent asupra elementelor romantice din sămănătorism şi 
suprarealism. Cu privire la fiecare scriitor în parte pot fi consultate urmă¬ 
toarele volume: Teodor Vârgolici, Dimitrie Bolintineanu şi epoca sa , 
Bucureşti, 1971; Nicolae Manolescu, Introducere în opera lui Alexandru 
Odobescu , Bucureşti, 1976; Doina Curticăpeanu, Odobescu sau lectura 
formelor simbolice. Bucureşti, 1982; G.C. Nicolescu, Viaţa lui VasileAlec- 
sandri , Bucureşti, 1965; Al. Piru, Introducere în opera lui Vasile Alecsandri, 
Bucureşti, 1978. 

Strădaniile iniţiale de realizare a primelor romane româneşti sînt prezen- 

A m 

tate de Teodor Vârgolici, începuturile romanului românesc , Bucureşti, 
1963. Anton Cosma, Geneza romanului românesc , Bucureşti, 1985, anali¬ 
zează subiectul dintr-o perspectivă mai largă, acoperind dezvoltarea roma¬ 
nului de la secolele al XVlI-lea şi al XVlII-lea pînă la proza lui Ion Creangă 
şi Ioan Slavici. O lectură indispensabilă este Nicolae Manolescu, Arca 
lui Noe: Eseu despre romanul românesc, voi. 1, Bucureşti, 1980, care aco¬ 
peră în special perioada anterioară anului 1918. N. Mihăescu, Valori lite¬ 
rare în opera lui N. Filimon, Bucureşti, 1983, şi Aurel Martin, Introducere 
în opera lui N. Filimon , Bucureşti, 1973, analizează primul roman româ¬ 
nesc, împreună cu ideile şi tehnica literară ale autorului lui. 

Literatura critică dedicată lui Mihai Eminescu este uriaşă. Pentru o bună 
cunoaştere a ei, sînt indispensabile: G. Călinescu, Viaţa lui Mihai Emi¬ 
nescu , ediţia a Il-a, Bucureşti, 1933, şi exegeza aceluiaşi autor, Opera lui 
Mihai Eminescu , 5 volume, Bucureşti, 1934-1936, o lucrare ce vine în spriji¬ 
nul argumentării autorului că nu există nici o barieră între creativitate şi 

A 

critică. In legătură cu metodele şi ideile lui Eminescu, trebuie consultate 
de asemenea: D. Caracostea, Creativitatea eminesciană , Bucureşti, 1943; 
Pentru modificarea, în conştiinţa critică a raportului între antume şi pos¬ 
tume în creaţia eminesciană, de o deosebită importanţă este studiul lui 
Ion Negoiţescu, Poezia lui M. Eminescu, 1968; Ioana Em. Petrescu, Emi¬ 
nescu. Modele cosmologice şi viziune poetică. Bucureşti, 1978, şi Zoe Du- 
mitrescu-Buşulenga, Eminescu. Viaţă. Creaţie. Cultură , Bucureşti, 1989. 

A 

In privinţa influenţelor străine, pentru început surse bune de informare 

se dovedesc: l.M. Raşcu, Eminescu şi cultura franceză , Bucureşti, 1976, 
şi Zoe Dumitrescu-Buşulenga, Eminescu şi romantismul german , Bucu¬ 
reşti, 1986. Foarte utile pentru elucidarea tradiţionalismului şi politicii con¬ 
servatoare ale lui Eminescu sînt articolele scrise de el în Timpul ; vezi, în 
acest sens, Eminescu, Opere y v ol. 3-5, Bucureşti, Univers Enciclopedic, 
1999-2000. 

O introducere folositoare în realism privit ca un curent literar este Adri¬ 
ana Iliescu, Realismul în literatura română în secolul alXlX-lea, Bucureşti, 
* 

1975. In vederea cunoaşterii marilor creatori realişti de proză şi de teatru 
pot fi consultate lucrări precum: G. Călinescu, Viaţa lui Ion Creangă , 
Bucureşti, 1937; Zoe Dumitrescu-Buşulenga, Ion Creangă , Bucureşti, 
1963; Mihai Apostolescu, Ion Creangă între mari povestitori ai lumii , Bu¬ 
cureşti, 1978; Şerban Cioculescu, Viaţa lui LL Caragiale , Bucureşti, 1940; 
Mircea Tomuş, Opera lui LL Caragiale , voi. 1, Bucureşti, 1977; Marin 
Bucur, Opera vieţii: O biografie a lui LL. Caragiale , 2 voi., Bucureşti, 
1989-1994; D. Vatamaniuc, loan Slavici: Opera literară , Bucureşti, 1970; 
Pompiliu Mareea, loan Slavici , ediţia a 111-a, Timişoara, 1978. 

S-a scris mult despre controversele cu privire la rolul literaturii în socie¬ 
tate. L-aş îndruma în acest sens pe cititor la bibliografia cercetată pentru 
capitolul 2 de mai sus, dar aş mai adăuga o analiză utilă: Al. Piru, G. Ibră- 
ileanu (Viaţa şi opera), Bucureşti, 1967, precum şi o antologie cuprinză¬ 
toare, G. lbrăileanu, Studii literare , 2 volume, Bucureşti, 1979. 

Poeziei din cele trei decenii dinaintea Primului Război Mondial i s-a de¬ 
dicat studiul lui Mircea Scarlat, Istoria poeziei româneşti , voi. 2, Bucureşti, 
1984. Lidia Bote, Simbolismul românesc , Bucureşti, 1966, şi Adriana 
Iliescu, Poezia simbolistă românească , Bucureşti, 1985, analizează ori¬ 
gini, doctrine şi tematici. Adrian Marino, Viaţa lui Alexandru Macedonski , 
Bucureşti, 1966, şi Opera lui Alexandru Macedonski , Bucureşti, 1967, in¬ 
vestighează exhaustiv aspiraţiile şi arta marelui simbolist român. Adriana 
Iliescu, Literatorul , Bucureşti, 1968, se referă la revista înfiinţată de Ma¬ 
cedonski pentru a examina teoria poeziei şi influenţa exercitată de el asupra 
altor poeţi. Ideile şi lucrările celorlaţi poeţi care aparţin acestei perioade 
sînt prezentate în: D. Vatamaniuc, G. Coşbuc. O privire asupra operei lite¬ 
rare, Bucureşti, 1967; Petru Poantă, Poezia lui George Coşbuc , Cluj-Na- 
poca, 1976; Ion Dodu Bălan, Octavian Goga, ediţia a ll-a, Bucureşti, 1975; 
Ion Caraion, Bacovia: Sfîrşit continuu , Bucureşti, 1977; V. Fanache, Ba- 
covia: Ruptura de utopia romantică , Cluj, 1994; Emil Mânu, Ion Minulescu 
şi conştiinţa simbolismului românesc , Bucureşti, 1981. 

Proza scurtă este analizată în Emilia Şt. Milicescu, Delavrancea , Cluj- 
Napoca, 1975, şi Teodor Vârgolici, Gala Galaction , Bucureşti, 1967. 

Dezvoltarea romanului poate fi urmărită în Mihai Gafiţa, Duiliu Zam- 
firescu , Bucureşti, 1969; G.C. Nicolescu, Duiliu Zamfirescu , Bucureşti, 
1980; Mircea Zaciu, Ion Agărbiceanu , Bucureşti, 1972; Mircea Popa, 
Introducere în opera lui Ion Agărbiceanu , Bucureşti, 1982. 


7. PRIMUL RĂZBOI MONDIAL 

Cea mai bună istorie a României în timpul Primului Război Mondial, 
realizată într-un singur volum, este Victor Atanasiu şi alţii, România în 
primul război mondial , Bucureşti, 1979, care dedică un spaţiu larg evoluţi¬ 
ilor economice şi politice, precum şi campaniilor militare. O altă prezentare 
generală, V. N. Vinogradov, Rumîniia v godîpervoi mirovoi voinî , Mos¬ 
cova, 1969, se inspiră copios din materialele de arhivă ruse şi arată puţină 
simpatie pentru România. Articolele din Glenn E. Torrey, Romania and 
World War /, Iaşi, 1998, conţin o evaluare comprehensivă a participării 
României la război. Relaţiile României cu Antanta şi cu Puterile Centrale 
înainte de intrarea ei în război sînt prezentate în Constantin Nuţu, România 
în anii neutralităţii , 1914-1916 , Bucureşti, 1972. Ema Nastovici, Româ¬ 
nia şi Puterile Centrale în anii 1914-1916 , Bucureşti, 1979, examinează 
legăturile dintre diplomaţia internaţională şi politica internă. Memoriile 
şi alte scrieri contemporane au o importanţă specială în absenţa unei istorii 
a politicii din perioada respectivă. Fundamentale, datorită detaliilor pre¬ 
zentate şi contactelor politice largi ale autorului lor, sînt memoriile lui 
Alexandru Marghiloman, Note politice , 1-IV, Bucureşti, 1927, care aco¬ 
peră perioada 1914-1919. Deopotrivă valoroase pentru atmosfera timpului 
sînt lucrările lui Nicolae Iorga, Războiul nostru în note zilnice , 3 volu¬ 
me, Craiova, 1921-1923, o colecţie de articole din presă publicate între 
1914 şi 1918, şi Memorii , I—II, Bucureşti, 1931, conţinînd note zilnice 
cu privire la personalităţile şi evenimentele din 1917 şi 1918. Ion I. C. 
Brâtianu, Discursurile , IV (1913-1918), Bucureşti, 1940, constituie o lec¬ 
tură esenţială pentru înţelegerea gîndirii şi acţiunii celui mai important 
politician român din timpul războiului. 

Literatura dedicată campaniilor militare din 1916-1918 este volumi¬ 
noasă. România în războiul mondial 1916-1919 ,4 volume de text, 4 volu¬ 
me de anexe, Bucureşti, 1934-1946, publicată sub auspiciile Ministerului 
Apărării Naţionale, s-a dorit o istorie oficială, dar nu a fost terminată nici¬ 
odată şi ajunge cu evenimentele doar pînă în decembrie 1916. Este mai 
sobră şi mai imparţială decît majoritatea celorlalte scrieri despre rolul 
României în război. O ediţie populară, în tradiţie eroică, este Constantin 

Kiriţescu, Istoria războiului pentru întregirea României, 1916-1919 , 3 vo¬ 
lume, ediţia a Il-a, Bucureşti, 1925, care a exercitat o influenţă enormă 
asupra generaţiei dintre cele două războaie. Recentele istorii colective ale 
operaţiunilor militare continuă tradiţia: România în anii primului război 
mondial , 2 volume, Bucureşti, 1987, şi Istoria militară a poporului român , 
V, Bucureşti, 1988. Cea mai completă prezentare a condiţiilor sociale şi 
economice din România sub ocupaţia germană şi austro-ungară este Emil 
Răcilă, Contribuţii privind lupta românilor pentru apărarea patriei în 
primul război mondial, 1916-1918, Bucureşti, 1981. 

Cu toate că lipseşte o istorie cuprinzătoare, adusă la zi, a constituirii 
României Mari, procesul respectiv poate fi urmărit în monografiile de¬ 
dicate diverselor provincii care s-au unit cu Vechiul Regat. Ştefan Pascu, 
Făurirea statului naţional unitar român, 1918, II, Bucureşti, 1983, exa¬ 
minează evenimentele cruciale din 1918 în Transilvania. Cea mai deta¬ 
liată prezentare a strădaniilor naţionaliste româneşti în Basarabia în 1917 
şi 1918 rămîne Cazacu, Moldova dintre Prut şi Nistru, 1812-1918 . Aceasta 
poate fi completată cu Ştefan Ciobanu, Unirea Basarabiei: Studii şi docu¬ 
mente, Bucureşti, 1929, care conţine o amplă selecţie de izvoare documen¬ 
tare. Similară în conţinut, dar dedicată Bucovinei, este Ion Nistor, Unirea 
Bucovinei cu România, 28 noiembrie 1918: Studiu şi documente. Bucu¬ 
reşti, 1928. O lucrare documentată la zi este Radu Economu, Unirea 
Bucovinei 1918, Bucureşti, 1994. Cu privire la întîlnirile decisive de la 
Conferinţa de Pace de la Paris, Gheorghe I. Brătianu, Acţiunea politică 
şi militară a României în 1919, Bucureşti, 1940, recurge la documente 
de familie pentru a explica rolul lui Ion I. C. Brătianu. Acesta din urmă 
este o figură dominantă în Lucian Leuştean, România, Ungaria şi Tratatul 
de la Trianon, 1918-1920, Iaşi, 2002, un studiu cu privire la confruntarea 
diplomatică între puterile mari şi puterile mici. 


8. MAREA DEZBATERE 

O introducere judicioasă în gîndirea socială din perioada interbelică o 
constituie Z. Omea, Tradiţionalism şi modernitate în deceniul al treilea. 
Bucureşti, 1980, care reprezintă o lectură aprofundată a tuturor curentelor 
principale de idei, însă vădeşte o simpatie clară pentru raţionalismul 
europeniştilor. Ovid S. Crohmălniceanu, Literatura română între cele două 
războaie mondiale, I, Bucureşti, 1972, abordează probleme similare ale 
caracterului naţional şi ale căilor de dezvoltare din perspectiva literaturii. 

Utilă de asemenea, deşi anumite constrîngeri ideologice sînt evidente, este 
prezentarea gîndirii filozofice din perioada interbelică m Istoria filozofiei 
româneşti , II, Bucureşti, 1980. Ion Ianoşi, O istorie a filozofiei româneşti , 
Cluj, 1996, oferă detalii interesante despre chestiuni filozofice şi ideo¬ 
logice fundamentale. 

Ideile europeniştilor se regăsesc în studiile cu privire la burghezia româ¬ 
nească citate mai sus. Dintre numeroasele studii despre Eugen Lovinescu, 
Eugen Simion, E. Lovinescu: Scepticul mîntuit , Bucureşti, 1971, tratează 
europenismul acestuia ca o expresie a valorilor sale estetice, în timp ce 
Florin Mihăilescu, E. Lovinescu şi antinomiile criticii , Bucureşti, 1972, 
îl plasează în contextul criticii româneşti între junimism şi modernism. 

Cea mai amplă introducere în tradiţionalismul acestei perioade este 
D. Micu,,, Gîndirea “ şi gîndirismul. Bucureşti, 1975, care este manifest ostilă 
tuturor curentelor acestuia. Pînă la apariţia unei monografii imparţiale, 
gîndirea lui Crainic se poate studia cel mai bine pe baza volumelor sale 
de eseuri şi anume: Puncte cardinale în haos , Bucureşti, 1936, în care apro¬ 
fundează antinomia Est-Vest; Ortodoxie şi etnocraţie , Bucureşti, 1940, o 
pledoarie pentru spiritualitatea ortodoxă, ca bază a noului stat etnic român, 
şi Nostalgia paradisului , ediţia a Il-a, Bucureşti, 1942, o proclamare a 
primatului credinţei religioase în societate. Pentru gîndirea socială a lui 
Nae Ionescu, cea mai bună sursă rămîne Roza vînturilor , Bucureşti, 1937, 
o colecţie a articolelor sale, apărute iniţial în ziarul Cuvîntul. Volumul 
memorialistic al lui Mircea Vulcănescu, Nae Ionescu , aşa cum l-am cunos¬ 
cut , Bucureşti, 1992, este o lectură indispensabilă. Cea mai bună intro¬ 
ducere în ideile lui Vulcănescu sînt propriile lui texte printre care, Dimen¬ 
siunea românească a existenţei , 3 volume, Bucureşti, 1996 şi De la Nae 
Ionescu la „Criterion“ , Bucureşti, 2002. Literatura critică privitoare la 
Lucian Blaga este abundentă. O sinteză de început a lui Ovidiu Drîmba, 
Filosofia lui Blaga , Bucureşti, 1944, îşi păstrează valoarea de introdu¬ 
cere. Dintre studiile recente, Ion Mihail Popescu, O perspectivă româ¬ 
nească asupra teoriei culturii şi valorilor , Bucureşti, 1980, constituie o 
penetrantă discuţie cu privire la filozofia culturii blagiene. O abordare mul¬ 
tilaterală a gîndirii sale despre cultură, etnicitate şi alte probleme conexe 
se regăseşte în colecţia de eseuri, editată de Dumitru Ghişe, Angela Botez 
şi Victor Botez, Lucian Blaga — cunoaştere şi creaţie , Bucureşti, 1987. Mac 
Linscott Ricketts, Mircea Eliade: The Romanian Roots, 1907-1945 , 2 vo¬ 
lume, Boulder, Colorado, 1988, este un ghid serios pentru cunoaşterea vieţii 
intelectuale între cele două războaie mondiale, în special cu privire la aspi¬ 
raţiile tinerei generaţii. Scrierile lui Eliade, în special Itinerariu spiritual 
Scrieri din tinereţe , 1927 , Bucureşti, 2003, furnizează date similare. 

Analiza critică a ţărănismului făcută de Z. Omea, Ţărănismul: Studiu 
sociologic , Bucureşti, 1969, oferă o privire valoroasă asupra gîndirii româ¬ 
neşti în general despre cea de-a treia cale de dezvoltare economică şi 
socială. Lucrarea colectivă Profesorul Virgil Madgearu, Bucureşti, 1987, 
conţine un număr de studii solide despre principalul teoretician al ţărănis¬ 
mului. Cele mai bune surse de documentare cu privire la ideile lui Mad- 
gearu rămîn propriile sale lucrări: Ţărănismul , Bucureşti, 1921, o discuţie 
axată în special asupra ţelurilor politice ale ţărănismului, şi Agrarianism. 
Capitalism. Imperialism , Bucureşti, 1936, o prezentare largă a teoriei 
agriculturii ţărăneşti. 


9. SOCIETATE ŞI ECONOMIE, 1919-1940 

Punctul de plecare pentru evaluarea problemelor demografice din perioa¬ 
da interbelică este Sabin Manuilă şi D. C. Georgescu, Populaţia României , 
Bucureşti, 1937, o analiză sistematică a celor mai recente statistici. Popu¬ 
laţia rurală a constituit una dintre principalele preocupări ale demografilor 
şi sociologilor. Sabin Manuilă, Structure et evolution de la population 
rurale , Bucureşti, 1940, constituie o introducere cuprinzătoare. Un ghid 
indispensabil pentru studierea tuturor aspectelor vieţii rurale este D. Şan- 
dru, Populaţia rurală a României între cele două războaie mondiale , Iaşi, 
1980. Tot atît de important este şi amplul număr (1825 pagini) al Revistei 
de igiena socială , editat cu ocazia celei de-a zecea aniversări, Bucureşti, 
ianuarie-iunie 1940, articolele din cuprinsul acestuia acoperind o gamă 
vastă de probleme, de la cultură la igienă şi alimentaţie. Numeroase mono¬ 
grafii săteşti, elaborate de către colective de cercetători sub auspiciile 
Institutului de Ştiinţe Sociale din Bucureşti condus de Dimitrie Guşti, oferă 
o introducere unică în societatea rurală românească. Dintre acestea, remarca¬ 
bile sînt: H. H. Stahl (ed.) Nerej: Un village d f une region archaique , 3 
volume, Bucureşti, 1939; Anton Golopenţia şi D. C. Georgescu (ed.), 60 
sate româneşti , 5 volume, Bucureşti, 1941-1943, şi cinci studii semnate 
de către diverşi autori sub titlul general Drăguş: Un sat din Ţara Oltului 
(Făgăraş), Bucureşti, 1944-1945. Emest Bemea, Civilizaţia română să¬ 
tească , Bucureşti, 1944, încearcă să delimiteze graniţele spirituale şi mate¬ 
riale ale satului. 

Cu privire la dezvoltarea economică între cele două războaie mon¬ 
diale, lucrarea lui Virgil Madgearu Evoluţia economiei româneşti după 
războiul mondial , Bucureşti, 1940, este profundă şi echilibrată. Cu un 
caracter mai tehnic, dar plină de informaţii este lucrarea lui G. M. Dobrovici 

Evoluţia economică şi financiară a României în perioada 1934-1943, 
Bucureşti, 1943. Victor Axenciuc, Evoluţia economică a României. Cer¬ 
cetări statistico-istorice 1859-1947, voi. 2 (Agricultura) şi voi. 3 (Mo- 
nedă-Credit-Comerţ-Finanţepublice). Bucureşti, 1996-2000, furnizează 
date indispensabile despre economia interbelică. Obiectivele economice 
ale liberalilor sînt analizate de către Ioan Saizu, Politica economică a 
României între 1922 şi 1928 , Bucureşti, 1981. I. Puiu, Relaţiile econo¬ 
mice externe ale României în perioada interbelică, Bucureşti, 1982, descrie 
politicile de comerţ exterior ale României şi efectele lor asupra dezvoltării 
economice interne. Ioan Saizu, Modernizarea României contemporane 
(perioada interbelică). Bucureşti, 1991, examinează diverse strategii de 
dezvoltare economică. 

S-a scris mult despre împlinirile şi lipsurile reformei agrare postbelice. 
Mitiţă Constantinescu, VEvolution de la propriete rurale et la reforme 
agraire en Roumanie, Bucureşti, 1925, plasează această problematică în- 
tr-un context istoric mai larg. David Mitrany, The Land and the Peasant in 
Rumania, Londra, 1930, este prezentarea cea mai detaliată, în limba en¬ 
gleză, a reformei agrare şi, în ciuda vechimii sale, rămîne o sursă de infor¬ 
maţii fundamentală. Cea mai cuprinzătoare abordare modernă, omiţînd 
Basarabia şi, practic, şi Bucovina, este D. Şandru, Reforma agrară din 
1921 în România, Bucureşti, 1975. Persistentele şi multiplele deficienţe 
ale agriculturii în perioada ce a urmat reformelor sînt discutate de Vasile 
Bozga, Criza agrară în România dintre cele două războaie mondiale. 
Bucureşti, 1975. D. Şandru, Creditul agricol în România , 1918-1944, Bucu¬ 
reşti, 1985, investighează una dintre nevoile fundamentale ale marilor şi 
micilor producători agricoli. Din voluminoasa literatură dedicată mişcării 
cooperatiste, evaluarea realizată de un specialist danez, M. Gormsen, este 
reconfortantă prin candoare şi scoate la iveală breşa serioasă dintre teo¬ 
ria ţărănistă şi realitate: Ion Mihalache, M. Gormsen şi Ion Răducanu, 
Problema cooperaţiei române. Bucureşti, 1940. 

Despre industrie Arcadian, Industrializarea României , oferă o privire 
generală utilă, iar Marcela Felicia Iovanelli, Industria românească, 
1934-1938, Bucureşti, 1975, prezintă refacerea industriei după marea criză 
economică. Gh. Buzatu, O istorie a petrolului românesc. Bucureşti, 1998, 
descrie avîntul industriei petroliere cu referire specială la politica guver¬ 
nului şi instituţiile străine. Predominarea societăţilor şi capitalului străin 
într-un număr de ramuri industriale cheie este supusă unei analize criti¬ 
ce în Gheorghe Buzatu, România şi trusturile petroliere internaţionale 
pînă la 1929, Iaşi, 1981, şi în Constanţa Bogdan şi Adrian Platon, Capita¬ 
lul străin în societăţile anonime din România în perioada interbelică. 

Bucureşti, 1981. Urbanizarea şi efectele sale asupra vieţii sociale şi a psi¬ 
hologiei muncitorimii urbane s-au bucurat de o atenţie relativ mică. Con¬ 
stantin C. Giurescu, Istoria Bucureştilor, Bucureşti, 1966, care urmăreşte 
dezvoltarea economică şi socială a capitalei, sugerează multe posibilităţi 
de investigare. 


10. VIAŢA POLITICA, 1919-1940 

Multe dintre lucrările dedicate sistemului politic din perioada interbe- 
lică insistă asupra disparităţilor dintre principii şi practică. In acest spi¬ 
rit, A. G. Savu, Sistemul partidelor politice din România , 1919-1940 , 
Bucureşti, 1976, evaluează elementul dinamic asigurat de partidele politice 
rivale, şi Matei Dogan, Analiza statistică a „ democraţiei parlamentare “ 
din România , Bucureşti, 1946, examinează în amănunţime caracterul 
nereprezentativ al acesteia. Mai echilibrat şi axat pe modul cum funcţiona 
parlamentul este Florian Tănăsescu, Parlamentul şi viaţa parlamentară din 
România , 1930-1940 , Bucureşti, 2000. Diversele opinii despre instituţi¬ 
ile politice şi funcţiunile lor specifice au fost publicate de Institutul Social 
Român din Bucureşti în legătură cu o nouă constituţie în 1923, Noua con¬ 
stituţie a României şi nouile constituţii europene , Bucureşti, 1923. Carac¬ 
terul noii constituţii şi influenţa ei asupra practicilor politice au fost 
analizate de către Angela Banciu, Rolul Constituţiei din 1923 în conso¬ 
lidarea unităţii naţionale , Bucureşti, 1988. Paul Negulescu şi George 
Alexianu, Tratat de drept public, 2 volume, Bucureşti, 1942-1943, şi Erast 
Diti Tarangul, Tratat de drept administrativ român , Cernăuţi, 1944, oferă 
analize sistematice ale bazelor teoretice şi funcţiunilor instituţiilor politice. 

O bună privire generală asupra programelor şi ideologiilor principalelor 
partide şi curente politice, inclusiv contribuţii aparţinînd lui Madgearu, 
Manoilescu şi Iorga, se află în Doctrinele partidelor politice , Bucureşti, 
1923, publicată de Institutul Social Român. Aristide Cioabă şi Constantin 
Nica (ed.), Doctrine politice în România secolului XX , voi. 1, Bucureşti, 
2001, conţine analize actuale asupra ideologiilor şi programelor. Partidele 
de extremă dreaptă şi stîngă s-au bucurat de mai multă atenţie decît cele 
de centru. Lucrarea standard cu privire Ia Garda de Fier este Armin Heinen, 
Die Legion „Erzengel MichaeT ‘ in Rumănien , Miinchen, 1986, o anali¬ 
ză cuprinzătoare a structurii sociale şi a organizării sale politice. Z. Omea, 
Anii treizeci Extrema dreaptă românească , Bucureşti, 1995, este un studiu 
perspicace asupra încercărilor politice şi intelectuale ale democraţiei. 

Dragoş Zamfirescu, Legiunea Arhanghelului Mihail de la mit la realitate , 
Bucureşti, 1997, analizează organizarea şi ideologia cu scopul de a expli¬ 
ca evoluţia Gărzii. O valoroasă colecţie de documente este loan Scurtu, 
şi al.. Totalitarismul de dreapta în România . Origini , manifestări , evoluţie 
1919-1927 , Bucureşti, 1996 şi Ideologie şi formaţiuni de dreapta în 
România 1927-1931 , Bucureşti, 2000. Antisemitismul şi ultranaţionalis- 
mul practicate de Alexandru C. Cuza şi Octavian Goga sînt condamnate 
de Gheorghe T. Pop în Caracterul antinaţional şi antipopular al activi¬ 
tăţii Partidului Naţional Creştin , Cluj-Napoca, 1978. La stînga spectru¬ 
lui politic, social-democraţia mai aşteaptă încă să i se dedice o monografie 
erudită. Socialismul în România de Titel Petrescu, singura prezentare ge¬ 
nerală, este o compilaţie de diverse informaţii şi nu o istorie închegată. 
Nicolae Jurca, Social-democraţia în România (1918-1944) 9 Sibiu, 1993, 
este valoros în special la capitolul organizare. Cu privire la Frontul 
Plugarilor, G. Micle, Răscoala pămîntului , Bucureşti, 1945, dă o idee cu 
privire la aspiraţiile tălpii ţării, iar G. I. Ioniţă şi G. Ţuţui, Frontul 
Plugarilor , Bucureşti, 1970, judecă activitatea Frontului mai ales în ter- 

A 

menii sprijinului acordat Partidului Comunist. In ciuda atenţiei de care 
s-a bucurat Partidul Comunist, nu există nici o istorie generală, cuprinză¬ 
toare şi de încredere, privind acesta. Majoritatea celor publicate exage¬ 
rează importanţa partidului sau ajustează faptele potrivit intereselor ideo¬ 
logice. Printre lucrările care oferă mai multă informaţie şi se sprijină pe 
o largă bază documentară sînt: Marin C. Stănescu, Mişcarea muncito¬ 
rească din România în anii 1921—1924, Bucureşti, 1971, şi Mişcarea mun¬ 
citorească din România în anii 1924-1928, Bucureşti, 1981. O colecţie 
valoroasă de documente despre începuturile mişcării comuniste de la 1917 
la 1921 este Florian Tănăsescu, şi al., Ideologie şi structuri comuniste în 
România , 3 volume, Bucureşti, 1995-2001. In privinţa celorlalte partide, 
cele ce îi reprezentau pe ţărani fac obiectul cîtorva monografii critice. Ioan 
Scurtu, Istoria Partidului Naţional-Ţărănesc , Bucureşti, 1994, descrie 
originile şi succesele, crizele şi decăderea celui mai democratic partid 
din România. Klaus P. Beer, Zur Entwicklung des Parteien- und Parla- 
mentssystem in Rumănien 1928-1933 ,2 volume, Frankfurt am Main, 1983, 
face o cronică a speranţelor şi frustrărilor guvernelor naţional-ţărăniste 
în timpul perioadei de cumpănă a democraţiei româneşti. 

Henry L. Roberts, Rumania: Political Problems of an Agrarian State , 
New Haven, Connecticut, 1951, face o analiză pătrunzătoare despre dez¬ 
voltarea economică, politica externă şi partidele politice. Mircea Muşat 
şi Ion Ardeleanu, România după Marea Unire , II, părţile I şi a Il-a, Bucureşti, 

1986-1988, descrie în detaliu ideologiile şi structura socială a partidelor 
politice şi politica internă a guvernelor între 1918 şi 1940. 

Numeroase monografii sînt dedicate unor segmente distincte din isto¬ 
ria politică interbelică. O analiză serioasă asupra politicii, economiei, sis¬ 
temului legislativ şi educaţional la 1928 este Ion Agrigoroaiei, România 
interbelică , voi. 1, laşi, 2001.1. Ciupercă, Opoziţie şi putere în România 
anilor 1922-1928 , Iaşi, 1994 este o analiză echilibrată a luptelor politice 
între liberali şi cei dornici să le ia locul. O analiză completă a practicilor 
politice este Hans-Christian Mâner, Parlamentarismus in Rumănien 
(1930-1940), Munich, 1997. Florea Nedelcu, De la restauraţie la dictatura 
regală, Cluj-Napoca, 1981, trasează declinul constant al instituţiilor par¬ 
lamentare sub Carol al II-lea pînă în 1938. A. G. Savu, Dictatura regală , 
Bucureşti, 1970, este o analiză multilaterală a dictaturii lui Carol şi a 
cauzelor căderii sale. După 1989, au început să fie publicate memorii ale 
personalităţilor politice marcante. Deosebit de valoroase pentru elucidarea 
vieţii politice interbelice sînt Armând Călinescu, însemnări politice , 
1916-1939, Bucureşti, 1990 şi Constantin Argetoianu, Pentru cei de mîine. 
Amintiri din vremea celor de ieri, voi. 6-10, Bucureşti, 1996-1998. Grigore 
Gafencu, însemnări politice, 1929-1939, Bucureşti, 1991. 


II. SINCRONISM ŞI TRADIŢIE 

Cel mai cuprinzător studiu despre literatura română din perioda inter¬ 
belică este Ov. S. Crohmălniceanu, Literatura română între cele două răz¬ 
boaie, 3 volume, Bucureşti 1972-1975. Vechile istorii generale ale lite¬ 
raturii rămîn o lectură esenţială pentru cunoaşterea anilor ’20 şi ’30: Basile 
Munteano, Panorama de la litterature roumaine , Paris, 1938, şi G. Căli¬ 
nescu, Istoria literaturii române de la origini până în prezent , Bucureşti, 
1941.1. Negoiţescu, Istoria literaturii române (1800-1945), ediţia a Il-a, 
Cluj-Napoca, 2002, este pe cît de succintă, pe atît de incitantă. In privinţa 
lucrărilor de referinţă, cititorul poate consulta bibliografia aferentă capi- 
tolui 6 din prezenta lucrare. 

Referitor la critica literară, Ov. S. Crohmălniceanu, voi. 3, este un exce¬ 
lent punct de pornire. Henri Zalis, Valori de referinţă în critica şi istoria 
literară românească. Bucureşti, 1991, conţine capitole instructive ce aco- 

A 

peră perioada interbelică. îndreptare valoroase despre fiecare critic în parte 
se dovedesc a fi: Eugen Simion, E. Lovinescu. Scepticul mîntuit , Bucureşti, 
1971; Florin Mihăilescu, E . Lovinescu şi antinomiile criticii. Bucureşti, 

1972; D. Micu, G. Călinescu între Apoi!o şi Dionysos , Bucureşti, 1979; 
Mircea Martin, G. Călinescu şi complexele literaturii române , Bucureşti, 
1981; Ion Biberi, Tudor Vîanu , Bucureşti, 1966; Florin Mihăilescu, 
Introducere în opera lui Mihai Ralea , Bucureşti, 1997; şi, despre Eugen 
Ionescu, vezi, Gelu Ionescu, Anatomia unei negaţii , Bucureşti, 1991. 

Un îndreptar solid cu privire la curentele literare importante se găseşte 
în Z. Omea, Tradiţionalism şi modernitate în deceniul al treilea , Bucureşti, 
1980. G. Gheorghiţă, Sburătorul , Bucureşti, 1976, îl abordează pe Eugen 
Lovinescu şi cercul acestuia din diverse perspective. Acelaşi lucru îl face 
în privinţa tradiţionalismului şi a promotorilor săi D. Micu, „ Gîndirea " 
şi gîndirismul, Bucureşti, 1975. Ov. S. Crohmălniceanu, Literatura română 
şi expresionismul , Bucureşti, 1971, examinează receptarea expresionis¬ 
mului german în România. Ion Pop, Avangardismul poetic românesc , Bucu¬ 
reşti, 1969, şi Avangarda în literatura română , Bucureşti, 1990, sînt două 
lucrări pe cît de cuprinzătoare pe atât de competente. Nicolae Balotă pre¬ 
zintă experimentele din proza de avangardă în Urmuz , Timişoara, 1997, 
iar Saşa Pană oferă o privire din interiorul avangardei în memoriile sale. 
Născut în ’02 , Bucureşti, 1973. 

în afară de lucrările generale deja citate, Mircea Scarlat, Istoria poeziei 
româneşti , voi. 3, Bucureşti, 1986, oferă un util studiu general al poeziei 
interbelice. Pentru fiecare poet în parte se pot consulta: Dumitru Micu, 
Opera lui Tudor Arghezi, Bucureşti, 1965; Nicolae Balotă, Opera lui Tudor 
Arghezi , Bucureşti, 1979; Mariana Şora, Cunoaştere poetică şi mit în opera 
lui Lucian Blaga, Bucureşti, 1970; Melania Livadă, Iniţiere în poezia lui 
L. Blaga , Bucureşti, 1974; Ion Pop, Lucian Blaga . Universul liric , Bucu¬ 
reşti, 1981; Ovidiu Papadima, Ion Pillat , Bucureşti, 1974; Mihail lordache, 
Adrian Maniu, Iaşi, 1979; Ion Apetroaie, V Voiculescu , Bucureşti, 1975; 
Constantin Miu, Vasile Voiculescu - Poet isihast. Bucureşti, 1997; Sergiu 
Sălăgean, Ion Vînea , Bucureşti, 1971; Simion Mioc, Opera lui Ion Vinea , 
Bucureşti, 1972; Victor Stoleru, B . Fundoianu/Benjamin Fondane , Bucu¬ 
reşti, 2000; Dinu Pillat, Ion Barbu , ediţia a Il-a, Bucureşti, 1982; Marin 
Mincu, Opera literară a lui Ion Barbu , Bucureşti, 1990. 

Studiul cel mai amplu pe tema romanului interbelic îl constituie exegeza 
pătrunzătoare a lui Nicolae Manolescu, Arca lui Noe: Eseu despre roma¬ 
nul românesc , voi. 2 şi 3, Bucureşti, 1981-1983. Nicolae Creţu analizează 
teoriile şi practicile celor trei mari creatori ai romanului românesc mo¬ 
dem în Constructori ai romanului , Bucureşti, 1982. Nicolae Balotă, De 
la Ion la loanide , Bucureşti, 1974, îi prezintă pe G. Călinescu şi Max 
Blecher, între alţii, în această analiză a dezvoltării prozei româneşti. Gh. 

Lăzărescu, Romanul de analiză psihologică în literatura română inter¬ 
belică , Bucureşti, 1983, şi Al. Protopopescu, Romanul psihologic româ¬ 
nesc , Bucureşti, 1978, se concentrează asupra unei trăsături definitorii a 
romanului românesc modem. Pentru viaţa şi opera romancierilor se pot 
consulta următoarele lucrări: Pompiliu Mareea, Lumea operei lui Sado- 
veanu , Bucureşti, 1976; Constantin Ciopraga, Mihail Sadoveanu: Fascina¬ 
ţia tiparelor originare , Bucureşti, 1981; I. Oprişan, Opera lui Mihail Sa¬ 
doveanu , voi. 1: Natură-om-civilizaţie în opera lui M. Sadoveanu , 
Bucureşti, 1986; Mihai Gafiţa, Cezar Petrescu, Bucureşti, 1963; Nicolae 
Ciobanu, Ionel Teodoreanu , Bucureşti, 1970; Ovidiu Cotruş, Opera lui 
Mateiu I. Caragiale , Bucureşti, 1977; Vasile Lovinescu, Al patrulea hagia- 
lîc , Bucureşti, 1981, o analiză a romanului lui Mateiu I. Caragiale, Craii 
de Curtea-Veche ; S. Damian, G. Călinescu - romancier , Bucureşti, 1971; 
C. Jalbă, Romanul lui G. Călinescu , Bucureşti, 1980; Lucian Raicu, Liviu 
Rebreanu , Bucureşti, 1967; Valeriu Ciobanu, Hortensia Papadat-Bengescu , 
Bucureşti, 1965; Viola Vancea, Hortensia Papadat-Bengescu: Universul 
citadin , repere şi interpretări , Bucureşti, 1980; Marian Popa, Camil Petres- 
cu, Bucureşti, 1972; Irina Petraş, Proza lui Camil Petrescu, Cluj-Napoca, 
1981; Alexandru Călinescu, Anton Holban: Complexul lucidităţii , Bucu¬ 
reşti, 1972; Aurel Martin, Mihail Sebastian romancierul , Bucureşti, 1993; 
Maria Dinescu, Mihail Sebastian , publicist şi romancier , Bucureşti, 1998; 
Eugen Simion, Mircea Eliade , un spirit al amplitudinii , Bucureşti, 1995. 


12. POLITICA EXTERNA, 1919-1940 

Contrastul dintre soarta României în relaţiile internaţionale între anii 
’20, cînd speranţele menţinerii sistemului versaillez erau încă puternice, 
şi anii ’30, cînd revizionismul şi politica de compromis au zdruncinat aces¬ 
te speranţe, formează tema principală a lucrării Premisele izolării politice 
a României , 1919-1940 , Bucureşti, 1991, de Viorica Moisuc. Eforturile 
depuse de guverne succesive române pentru a crea un scut internaţional 
menit să protejeze cîştigurile de la Versailles sînt expuse de Eliza Campus, 
Mica înţelegere , ediţia a Il-a, Bucureşti, 1997. Aceleaşi subiecte sînt aborda¬ 
te, dar cu mai multă imparţialitate, în judecarea motivaţiilor diverselor 
partide, de către Nicolae Iordache, La Petite Entente et l Europe , Geneva, 
1977. Eliza Campus, înţelegerea Balcanică, Bucureşti, 1972, are multe de 
spus în legătură cu participarea României la înţelegerea Balcanică, dar, 
adesea, nu duce analiza pînă la capăt. Cu privire la participarea României 
la Societatea Naţiunilor, Petre Bărbulescu, România la Societatea Naţiunilor, 

Bucureşti, 1975, se preocupă în special de încercările internaţionale de 
menţinere a păcii şi securităţii, în timp ce Mihai Iacobescu, România şi 
Societatea Naţiunilor, 1919-1929 , Bucureşti, 1988, are o anvergură mai 
mare, abordînd chestiuni precum protecţia minorităţilor şi cooperarea 
umanitară şi intelectuală. Emilian Bold, De la Versailles la Lausanne 
(1919-1932), Iaşi, 1976, investighează neînţelegerile cu privire la reparaţii 
care au răcit relaţiile dintre România şi aliaţii săi în timpul războiului. 
Principalul arhitect român al securităţii colective, Nicolae Titulescu, s-a 
bucurat de mai multă atenţie decît orice alt om de stat român al acelei 
perioade. Valoroasă, deşi admirativă, este lucrarea lui Ion M. Oprea, Nico¬ 
lae Titulescu , Bucureşti, 1966, cea mai completă biografie pînă la data 
actuală, precum şi colecţia de eseuri ce acoperă toate faţetele carierei lui 
Titulescu editată de Gheorghe Buzatu, Titulescu şi strategia păcii, laşi, 
1982. Dintre scrierile lui Titulescu, poate cea mai valoroasă selecţie este 
Nicolae Titulescu, Documente diplomatice, Bucureşti, 1967. 

Studiul cel mai extins şi mai solid cu privire la relaţiile României cu 
Germania în anii ’30 este Andreas Hillgruber, Hitler, Konig Carol und 
Marschall Antonescu, Wiesbaden, 1954. Rebecca Haynes, Romanian Policy 
towards Germany, 1936-1940, Londra, 2000, demonstrează convingător 
că liderii români au susţinut activ cooperarea politică şi economică cu 
Germania. Eforturile din ce în ce mai disperate ale României de a respin¬ 
ge vecinii ostili mari şi mici sînt descrise în Viorica Moisuc, Diplomaţia 
României şi problema apărării suveranităţii şi independenţei naţionale 
în perioada martie 1938-mai 1940, Bucureşti, 1971. In privinţa relaţiilor 
cu Uniunea Sovietică nu s-a realizat pînă acum nici o lucrare echilibrată 
şi ştiinţifică. Majoritatea scrierilor au aparţinut istoricilor sovietici, care 
exprima punctul de vedere al Moscovei în disputa asupra chestiunii Ba¬ 
sarabiei şi a altor probleme. Tipică din acest punct de vedere este B. M. 
Kolker şi I. E. Levit, Vneşniaia politika Rumînii i rumînsko-sovetskie otno- 
şeniia (sentiabr 1939-iiuni 1941), Moscova, 1971. O vedere mai largă asupra 
relaţiilor dintre cele două ţări, bazată pe o cercetare extinsă a arhivelor 
sovietice, este A. A. Şeviakov, Sovetsko-rumînskie otnoşeniia i proble¬ 
ma evropeiskoi bezopasnosti, 1932-1939, Moscova, 1977. Istoricii români 
au putut, doar începînd cu 1989, să-şi prezinte cazul în întregime. Prima 
lucrare românească majoră cu privire la chestiunea Basarabiei, în perioa¬ 
da interbelică, ce a apărut după cel de-al Doilea Război Mondial este Valeriu 
Florin Dobrinescu, Bătălia pentru Basarabia, Iaşi, 1991, care se inspiră 
pe larg din materialele arhivistice occidentale. In privinţa relaţiilor cu Occi¬ 
dentul, interesele economice ale Marii Britanii în România şi reţinerea de 
a-şi asuma angajamente politice sînt analizate de Valeriu Florin Dobrinescu, 

Relaţii româno-engleze (1914-1933), laşi, 1986, şi Gheorghe Paşcalău, 
România şi Marea Britanie. Relaţiipolitico-diplomatic 1933-1939 , Bucu¬ 
reşti, 2001, descrie rezerva permanentă a guvernului britanic faţă de 
propunerile româneşti. Eşecul politicii de echilibru a României între ma¬ 
rile puteri rivale este dezvăluit în memoriile ministrului de Externe, în vara 
anului 1940: Mihail Manoilescu, Dictatul de la Viena: Memorii, iulie-august 
1940 , Bucureşti, 1991. 


13. AL DOILEA RĂZBOI MONDIAL, 1940-1944 

în ceea ce priveşte România în cel de-al Doilea Război Mondial, lucrarea 
lui Hillgruber citată mai sus este indispensabilă, în special pentru relaţi¬ 
ile economice şi politice cu Germania. O trecere în revistă generală asupra 
evenimentelor diplomatice şi militare este Constantin I. Kiriţescu, România 
în al doilea război mondial , 2 volume, Bucureşti, 1995. Cea mai detali¬ 
ată relatare a participării României în război împotriva Uniunii Sovietice 
o oferă Platon Chimoagă, Istoria politică şi militară a războiului României 
contra Rusiei sovietice, 22 iunie 1941-23 august 1944 , Madrid, 1965. 
A. Simion, Regimul politic din România în perioada septembrie 1940-ia- 
nuarie 1941 , Cluj-Napoca, 1976, examinează relaţiile lui Antonescu cu 
Garda de Fier şi ruperea lor. Relatarea oficială a încercării de luare a pu¬ 
terii de către Garda de Fier se regăseşte în Pe marginea prăpastiei , 21-23 
ianuarie 1941,2 volume, Bucureşti, 1942. Dorel Bancoş, Social şi naţio¬ 
nal în politica guvernului Ion Antonescu , Bucureşti, 2000, dă o analiză 
cuprinzătoare a politicii interne a regimului Antonescu. Trei ani de guver¬ 
nare, 6 septembrie 1940-6 septembrie 1943 , Bucureşti, 1943, reprezintă 
propria apreciere a guvernării Antonescu asupra realizărilor economice 
şi sociale, permiţînd o analiză a caracterului dictaturii. Ion Constantin, 
România, marile puteri şi problema Basarabiei , Bucureşti, 1995, inves¬ 
tighează problema internaţională a Basarabiei. Despre tratamentul evreilor 
pe timpul războiului, Carol Iancu, folosind rapoartele diplomaţilor francezi 
în România, dă o severă evaluare în Shoah în România: Evreii în timpul 
regimului Antonescu (1940-1944), Iaşi, 2001. Aceeaşi evaluare în Radu 
loanid, Evreii sub regimul Antonescu, Bucureşti, 1998. După 1989 a apărut 
un număr mare de lucrări despre Antonescu, toate cu intenţia de a-1 reabili¬ 
ta ca erou naţional. De folos pentru înţelegerea politicii sale şi a obiec¬ 
tivelor pe termen lung este antologia alcătuită din scrierile sale şi din scrieri 
despre el, editată de Gheorghe Buzatu, Mareşalul Antonescu în faţa istoriei , 

2 volume, laşi, 1990, şi voi. 3, Ion Antonescu: Un A. B. C. al anticomunis¬ 
mului românesc , Iaşi, 1992. 

Cea mai amănunţită relatare a alunecării României spre înfrîngere şi a 
eforturilor depuse atît de guvernul lui Antonescu, cît şi de către opoziţie 
de a face pace cu Aliaţii occidentali este A. Simion, Preliminarii politi- 
co-diplomatice ale insurecţiei române din august 1944 , Cluj-Napoca, 1979. 
Informaţii valoroase cu privire la relaţiile României cu Aliaţii se găsesc 
în Gheorghe Buzatu, Din istoria secretă a celui de-al doilea război mon¬ 
dial , I, Bucureşti, 1988. Acelaşi autor a editat o serie de studii cu privire 
la condiţiile politice interne şi internaţionale care au dus la răsturnarea 
regimului Antonescu, Actul de la 23 August 1944 în context internaţio¬ 
nal , Bucureşti, 1984. O colecţie foarte selectivă dar importantă de docu¬ 
mente cu privire la evenimentele din 1944 este cuprinsă în 23 august 1944: 
Documente , II, Bucureşti, 1984. 


14. TRANZIŢIA, 1944-1947 

Cel mai pătrunzător şi solid ghid al perioadei este 6 martie 1945: începu¬ 
turile comunizării României , Bucureşti, 1995. O valoroasă colecţie de 
documente provenind în principal de la Arhivele Statului din Bucureşti 
şi referindu-se la evenimentele interne şi relaţiile externe 1945, 1946 şi 
1947 este Ioan Scurtu (ed.). România: Viaţa politică în documente , 
Bucureşti, 1994-1996. Valeriu Florin Dobrinescu, România şi organizarea 
postbelică a lumii (1945-1947), Bucureşti, 1988, tratează despre relaţi¬ 
ile dintre România şi aliaţi. Un ghid util cu privire la disputele între Aliaţii 
occidentali şi Uniunea Sovietică în legătură cu viitorul României este Paul 
D. Quinlan, Clash over Romania, Los Angeles, 1977. 

Istoria de dinainte de 1989 referitoare la politica internă şi la dezvoltarea 
economică au plasat Partidul Comunist în cea mai favorabilă lumină po¬ 
sibilă. Mihai Fătu, Alianţe politice ale Partidului Comunist Român , 
1944-1947, Cluj-Napoca, 1979, şi Gheorghe Ţuţui, Evoluţia Partidului 
Social-Democrat din România de la frontul unic la partidul unic (mai 
1944-februarie 1948), Bucureşti, 1979, evidenţiază inevitabilitatea şi ca- 

/V 

racterul progresist al sistemului monopartit. In acelaşi spirit Mihai Fătu, 
Sfîrşit fără glorie. Bucureşti, 1972, descrie dispariţia Partidului Naţional- 
Ţărănesc şi a Partidului Naţional Liberal şi atribuie cauza acesteia ob- 
strucţionării îndărătnice de către aceste partide a noii ordini progresiste. 
In contrast cu aceasta din urmă, lucrarea lui Reuben H. Markham Romania 

under the Soviet Yoke, Boston, Massachusetts, 1949, oferă dovezi nemij¬ 
locite că răspunderea pentru distrugerea opoziţiei politice o poartă Partidul 
Comunist şi autorităţile de ocupaţie sovietice. Important de asemenea în 
această problemă este Dinu G. Giurescu, Guvernarea Nicolae Rădescu, 
Bucureşti, 1996. O sursă esenţială în problema luării puterii de către 
Partidul Comunist sînt memoriile şefului misiunii diplomatice americane 
în România — Burton Y. Berry, Romanian Diaries, 1944-1947, Iaşi, 2000. 
Hildrum Glass, Minderheit zwischen zwei Diktaturen, Munich, 2002, inves¬ 
tighează în profunzime eforturile conducătorilor evrei de a găsi un loc 
comunităţii lor în România postbelică. Un studiu util cu privire la dez¬ 
voltarea economică este Ion Alexandru, Economia României în primii ani 
postbelici (1945-1947), Bucureşti, 1986. Maria Curteanu, Sectorul de stat 
în România anilor 1944-1947, Bucureşti, 1973, urmăreşte creşterea con¬ 
trolului şi conducerii centralizate în economie. 

„Keith Hitchins a zugrăvit o 
frescă minuţioasă, reali- 
zînd o operă academică de 
cel mai înalt nivel. Prin 
ideile limpezi, naraţiunea 
alertă şi bibliografia fără 
cusur, el ne oferă o lucrare 
de referinţă despre istoria 
României şi a românilor/ 4 

/V 

In aproape o sută de ani, românii au trecut de la o societate medievală, de tip agrar, la 
o societate modernă, marcată, din punct de vedere economic, politic şi social, de valorile 
vieţii urbane şi ale erei industriale. Mentalităţile s-au schimbat spectaculos, iar influenţele 
orientale au pălit în favoarea celor occidentale. In prim-planul acestei istorii şi-au făcut 
apariţia oamenii politici şi de cultură, creatori de instituţii modeme, purtători de idei 
şi exponenţi ai unor curente aproape sincrone cu cele occidentale. 

Românii. 1774-1866 este rodul unui stârnitor interes pentru istoria modernă a românilor, 
pe care Keith Hitchins, profesor la University of Illinois, a început s-o cerceteze încă 
de prin anii 1960. Este şi sinteza firească a unui şir impresionant de studii şi articole 
dedicate problemei româneşti pe care autorul, spre deosebire de colegii săi români, le-a 
elaborat liber de orice constrîngere ideologică, şi, ca excelent cunoscător al limbii române, 
valorificînd izvoarele româneşti şi literatura de specialitate de primă mînă. 

Punctul de pornire al investigaţiei sale este Tratatul ruso-turc de la Kuciuk-Kainargi, 

din 1774, iar punctul terminus este sfîrşitul domniei lui Alexandru Ioan Cuza, în 1866. 

/\ 

Intre aceste două repere cronologice se întinde perioada pe care Keith Hitchins o 
consideră, fără excese interpretative, ci cu echilibru, precizie şi rigoare, prima etapă de 
formare a naţiunii române modeme. 






